
PARTEA I 


MIŞCĂRI DE POPOARE 




01 - Originea acestei cărţi 


Despre cel de-al doilea răsboi mondial au fost scrise multe 
istorii, în toate ţările care au participat la conflagraţia mondială şi 
chiar în acele ţări care s-au menţinut neutre, spectatoare pe cât au 
putut în secolul al XX-lea. De aici înainte, este greu ca statele anga¬ 
jate în blocuri militare să mai rămână, în mod izolat, spectatoare. 
Bibliografia ar fi prea lungă pentru a enumera cărţile fundamentale, 
şi nici măcar pe cele strict utile. în schimb, prea puţin s-a scris în 
România despre ultimul răsboi, din pricina situaţiei speciale în care 
s-a aflat Ţara. România face parte din «Europa vândută», adică din 
«zona de influenţă rusească» creată de Winston Churchill, din «zona 
de expansiune europeană» pentru «recuperarea de teritorii» de către 
Rusia lui Stalin, potrivit expresiei şi formulării scrise de Franklin 
Delano Rooseveit, încă de la 20 februarie 1943. România, care a par¬ 
ticipat la acest răsboi, în deplină justificare în faţa oricărui tribunal 
al istoriei, pentru reîntregirea frontierelor sale destrămate în anul 
1940 (ale României Mari, realizate după două mii de ani de lupte şi 
sacrificii), s-a văzut din nou sfâşiată, pierzând partea răsăriteană a 
Moldovei, Basarabia, şi pentru prima oară în istorie o parte dip 
Bucovina. Noua sa situaţie teritorială a fost «consimţită» prin sem¬ 
narea unui tratat de pace impus ca unei ţări învinse, fără a i se 
accepta cobeligeranţa, cu interdicţie de a se vorbi despre aceste terito¬ 
rii în presă, literatură precum şi în ştiinţele istoriei.. Intr-o declaraţie 
din 8 februarie 1947, guvernul român avea să deplângă această injus¬ 
tiţie, exprimându-şi «regretul că, fără a fi ţinut seama de importanta 
contribuţie militară şi economică a României la răsboiul în contra 
Germaniei hitleriste şi a sateliţilor ei, Tratatul de pace.crează ţării 
noastre o situaţie excepţional de rea pentru viitoarea ei desvoltare». 
Nici o îndreptare nu a fost adusă, marii aliaţi ferindu-se să-l «indis¬ 
pună pe unchiul Stalin». Tot ceea ce a apărut despre răsboiul mon¬ 
dial a trecut printr-o aspră cenzură şi au fost admise numai scrieri 
menite să justifice «drepturile» URSS-ului şi să glorifice puterea 
luată de comunişti. Au apărut pamflete şi naraţiuni de factură 
poliţistă, scrise de autori eterogeni (Ludo, Zinca, Frank, Popoviciu), 
unii împinşi de sentimente de răsbunare pentru pretinse umilinţe, alţii 
în căutare de merite politice. Ei au creat o falsă imagine a istoriei 
noastre, au făcut inamicilor, patriei cel mai înalt elogiu, au descris pe 
eroii neamului ca pe nişte personaje odioase şi au dus o enormă 
acţiune de defăimare a Ţării, a armatei, a conducătorilor din cea mai 
grea perioadă istorică a României. 

Timpul şi posibilităţile de documentare au pus capăt acestei 
atitudini antiromâneşti şi, deci, antinaţionale, naţia cea mare, 
stăpână de milenii a teritoriului pe care îl locuieşte trebuind să fie 
obiectul de bază al cercetării istorice şi nu minorităţile etnice sau poli¬ 
tice. 

Majoritatea martorilor din timpul celui de-al doilea răsboi 
mondial, fie datorită vârstei, fie unor accidente justiţiare, au 
dispărut în închisori, condamnaţi de tribunale, pentru împlinirea 
îndatoririlor lor faţă de neam şi Ţară, în funcţia în care se găseau, 
Mulţi martori plecaţi voluntar sau fugiţi peste hotare nu şi-au fixat 
amintirile din răsboiul la care au luat parte, din prudenţă sau oportu¬ 
nism, uneori încremeniţi de teama acelui neam răsbunător care 
urmăreşte pe toată faţa planetei orice manifestare diferită şi 
disonantă faţă de ideologiile şi interesele ei de supernaţie. 

Printre ultimii supravieţuitori din Cabinetul Militar al 
Mareşalului Ion Antonescu,- colonelul G.Magherescu se înfăţişează 
în paginile cărţii de faţă odată cu toate amintirile perioadelor de 
eroism, prigoană, restricţii, suferinţe, cu o vigoare rar întâlnită. El 
aduce mărturii preţioase, autentice, recurge la evocări acolo unde 
datele abundente o permit, se asociază cu alţi comentatori ai răsboiu- 
lui sau polemizează cu ei. Caz rar şi fericit pentru istoric şi pentru 
afirmarea adevărului adevărat, care trebuie să se impună şi să 
triumfe în istoria unui neam. Odată descoperită această sursă, am 
întocmit un program de lucru, în cadrul Centrului European de Cer¬ 
cetări Istorice de la Veneţia, de pe lângă Fundaţia Europeană 
Drăgan, şi l-am invitat pe colonelul Magherescu la o lungă convor¬ 
bire la Palma de Mallorca şi Milano, în cursul anului 1981. Dis¬ 
cuţiile, interviul, povestirile, comentariile evenimentelor, corobora¬ 
rea documentelor scrise, alcătuirea iconografiei au fost etape care au 
duş la completarea documentarului în Ţară şi în străinătate, 
alcătuind materia cărţii şi impunând structura ei. 


02 - Autobiografia colonelului G.Magherescu 


*»/■ 


«Sunt locotenent-eolonel în? retragere. Născut la 9 februarie 


1904, la Tg. Jiu* Părinţii: Gheorghe, controlor la administraţia finan- 
‘ “,vşi Bidiria Petrescii-Magherescu, i-casnică. Am . copilărit la 
i, .de la doi ani fr sus. La Graiova am urmat şcoala primară 
(Vladimirescu»*. .«Liceul Carol I», până în clasa a IV~a, iar 
«Liceul Militar Dimitrie A.Sţurdzawţj pe care Lam. absolvit în 





1923, al doilea la clasificaţie. Şcoala pregătitoare de ofiţeri, 1923- 
1925, primul în promoţie. Repartizat la garnizoana Giurgiu, Regi¬ 
mentul 9 Roşiori «Principesa Elena», l-am avut comandant pe colo¬ 
nelul Ion Antonescu. Apoi, am frecventat Şcoala Superioară de 
Ofiţeri, în anii 1927-1929 , la Sibiu. Rămas în cadrele şcolii, la activi¬ 
tatea equestră, am făcut parte din echipa naţională şi am participat la 
concursuri de călărie organizate la Nisa, Roma, Viena, Varşovia. 

M-am căsătorit în anul 1932 cu Henrieta Bălăcescu, fiica 
generalului de cavalerie Bălăcescu, fost ofiţer în Statul Major al Ma¬ 
reşalului Averescu, în primul răsboi. Am urmat cursurile Şcolii Spe¬ 
ciale de Răsboi în 1935-1937. Cursul de ofiţeri de stat major l-am ter¬ 
minat în anul 1939, cu calificativul «foarte bine». în 1939-1940, ca 
ofiţer din statul major al Diviziei a Il-a Cavalerie Iaşi, am făcut retra¬ 
gerea din Basarabia, din iunie. în septembrie 1940, am fost mutat la 
Cabinetul Militar al Conducătorului Statului, şef al Biroului III Ope¬ 
raţii, funcţionând în această calitate până în ultima clipă a guvernării 
Mareşalului. Ţinut la dispoziţia Ministerului Apărării Naţionale 
până în decembrie 1944, am fost trimis pe front în cadrul Armatei a 
IV-a, apoi a Diviziei de cavalerie purtată, în calitate de ofiţer de stat 
major, cu gradul de maior. Âm condus operaţiile diviziei până-n ulti¬ 
mul ceas al răsboiului, la 9 mai 1945. Mutat la Inspectoratul Cavale¬ 
riei, revin în Bucureşti, iar la 9 august 1946, sunt trecut în cadrul dis¬ 
ponibil şi apoi în rezervă. Scos la pensie fără drept de pensie, am a- 
şteptat şapte ani până să mi se facă dreptate. 

Am început să scriu entuziasmat de cartea vestitului general 
Von Seekt, care reuşise să camufleze sâmburele de devenire al arma¬ 
tei germane, după desfiinţarea ei prin Tratatul de la Versailles. Von 
Seekt crease nucleul pe baza căruia Hitler şi-a construit formidabila 
lui armată de răsboi. El scrisese o carte ca un catehisnral gândirii 
militare, intitulând-o «Cugetările unui soldat» (Gedanken eines Sol- 
daten). Am tradus-o şi am publicat-o pe contul meu, folosind banii 
primiţi din partea unei rude pentru o călătorie de nuntă. Publicarea 
fusese făcută prin tipografia Episcopatului din Arad, care a luat 
exact suma de 50.000 de lei, pentru o mie de exemplare. Ţipar cu 
caractere frumoase, dar pe o hârtie de proastă calitate. 

Un exemplar din carte pe hârtie velină a fost trimis cu dedi¬ 
caţie Generalului Ion Antonescu, care i-a făcut o frumoasă urare tra¬ 
ducătorului, şi anume să «culeagă lauri» de pe urma activităţiiscrii¬ 
toriceşti. Lauri n-am cules, dar de scris am scris aproape fără întreru¬ 
pere. Am publicat o schiţă la revista cavaleriei. Se intiţula < 5 Prinţul» 
şi se referea la moartea lui Eugen Drăguleşcu, care seîîneeasedinjdra- 
goste. După aqeea, specializându-mă în arta echitaţiei, 



tate străine, aproape tot ceea ce se scrisese în materie. Natural, am 
remarcat golul care exista la noi în formarea unui călăreţ de mare 
anvergură. O seamă de studii pe care le-am scris au făcut senzaţie, 
impunându-mă ca doctrinar în materie de călărie cu obstacole. Am 
practicat deopotrivă şi partea fizică a acestei arte (mulţi ofiţeri cărtu¬ 
rari se temeau de cai, încălecau numai la 10 Mai), şi partea 
intelectuală. Căutam cărţi interesante, primeam două-trei sule de lei 
pe lună drepturi de autor pentru recenzii la «Viaţa Militară», eram 
mulţumit. 

Tulburea perioadă a anilor 1937-1939 (Sudeţii, Cehoslova¬ 
cia, Anschluss-ul) mi-au stimulat pana. Atunci am publicat un articol 
valabil şi azi: «Diplomaţia strategică sau răsboiul alb». Acest articol 
a apărut, de asemenea, în «Viaţa Militară», în anul 1937 Scriam că 
răsboiul dus de Germania, care cucerea teritorii fără lupte, fusese 
numit de scriitorii din Apus «răsboi alb». Eu însă l-am numit «diplo¬ 
maţie strategică», situând existenţa acestei conflagraţii Ia începutul 
istoriei militare şi arătând că toţi comandanţii, înainte de a porni 
răsboiul, îşi asigură prin mijloace diplomatice baze bune de pornire 
la atac, astfel încât, dintr-o singură mişcare, să distrugă armata ina¬ 
mică. Diplomaţia trebuia să pună armata statului în cele mai bune 
poziţii. Este uimitor cum s-au putut gândi şi scrie asemenea lucruri la 
vremea respectivă, cu teorii şi idei viabile şi azi. Ca eseist, vedeam 
ceea ce se petrecea în Africa, în Abissinia, în Asia, în America etc. 

într-un articol original, elaborat din lecturi, mă ocupam de 
«Puterea morală a naţiunii», titlu banal, cel mai frecvent cal de 
bătaie al scriitorilor militari, care, umplând pagini, nu spuneau 
nimic, multiplicau formule gata făcute, teorii convenţionale, dar 
încasau drepturi de autor. In articol se spune: «Se face mult abuz de 
această formulă, dar oare printr-un răsboi pierdut se distruge puterea 
morală a unei naţiuni? Dimpotrivă. Spania, Germania, România... 
Un neam cu vitalitate îşi întăreşte puterea morală, dorul de revanşă». 
Concluzia: ce se întâmplă când armatele o iau la fugă? Se petrece un 
fenomen momentan, local. înfrângerea în luptă a unei naţiuni este 
numai un aspect superficial al puterii morale. Un popor poate să 
refuze lupta, pentru că instinctul de conservare îl opreşte să împingă 
până la distrugere o luptă sau o rezistenţă. Refuzând să se mai bată, 
el se retrage pe redutele puterii lui de viaţă, la destinul lui, îşi reface 
această voinţă de luptă şi, în condiţii favorabile, urcă din nou pe 
baricadă. Se dau citate din filosofi, din Pascal. Un articol frumos. 
Alt articol demn de menţionat este «Raportul dintre masse şi 
conducători». După rebeliune, cu exemplul în faţă al comportării 
Generalului Antonescu, am înţeles că oamenii aduşi la. conducerea 



statelor îşi au menirea lor proprie. Ei corespund unei nevoi de viaţă 
stringentă a neamului, sunt predestinaţi, o mână nevăzută îi aduce la 
momentul oportun. în aceste linii generale, am scris un articol care a 
apărut în ziarul «Curentul», pe patru coloane. Pamfil Şeicaru îl 
pusese pe prima pagină (martie 1941). Un studiu în «Viaţă Militară» 
pe baza acestor idei a ajuns la peste douăzeci de pagini. Multe alte 
teme de articole, în vârtejul evenimentelor, n-au mai prins contur şi 
n-au mai ajuns la tipar. Scos din armată, odată cu spada, părea să se 
frângă şi condeiul. Am ars, am distrus tot ce putea fi compromiţător, 
în România sub ocupaţie sovietică. Studiile au scăpat ca prin 
minune, ca şi articolele publicate. Au fost frumos legate şi păstrate în 
biblioteca mea personală. Sunt citite de mine din când în când, atunci 
când mă_ cufund în lumea amintirilor 

în ultimele decenii nu mi-am aflat liniştea. Aveam o datorie 
faţă de trecut, trebuia să mă achit de ea. Ocupat cu câştigarea traiului 
zilnic, suferind, de două ori operat, când să găsesc timpul pentru 
scris? Apoi, ceea ce scrii nu poţi să publici. Am ezitat. La un moment 
dat, am început să-mi evoc amintirile din copilărie, descoperind că 
deprinderea scrisului, care abia îmbobocise, nu se pierduse. Am scris 
volumele intitulate «Dascăli de odinioară», «Amintiri din copilărie» 
şi «Năică». Din aceste creaţii se vede că am avut o copilărie tristă. 
Am crescut în casa bunicului care avea zece copii, cam tot atâţia 
nepoţi. Bunicul, negustor. La liceul mjlitar, am devenit aproape 
independent. Profesorii îmi erau dragi. în climatul de austeritate şi 
claustrare, ei deveniseră părinţii mei sufleteşti. îi respectam. îi admi¬ 
ram. Eram ochi şi urechi când îmi dădeau explicaţii. Le copiam ges¬ 
turile, atitudinile, le spoream faima. Recunoştinţa, o datorie. Când 
am terminat şcoala, profesorii s-au transformat în idoli. Familia 
modestă nu-mi dăduse decât onestitatea, bunul simţ, smerenia. Moş¬ 
tenisem de la părinţi avântul, năzuinţa spre frumos, predispoziţia de 
a căuta modele perfecte, de a le urmări. Dar, temeiul educaţiei mele a 
constituit-o falanga de dascăli renumiţi, pe care Craiova a avut-o la 
începutul secolului. 

Cu toate privaţiunile materiale şi grijile de tot felul ale vieţii, 
am găsit timp să mă gândesc la datoria morală, lăsând multe pe 
seama soţiei. Am scris schiţe, tablouri, o nuvelă. Odată scrise, bătute 
la maşină, legate, lucrările erau puse deoparte. Uneori date spre lec¬ 
tură unor prieteni. Dar datoria de căpetenie era pentru profesiune. O 
profesiune căreia i-am dedicat totul. 

Urmărit de gândul de a da o lucrare cu toate momentele pito¬ 
reşti din armă, pentru a o reînvia acuma, după treizeci de ani, m-am 
gândit mai întâi să evoc toate marcantele figuri ale cavaleriei. Astfel 



a luat naştere volumul intitulat «Secvenţe cazone», amintiri din 
armată în timp de pace şi de răsboi. Fusesem şi călăreţ, cei mai fru¬ 
moşi ani ai vieţii i-am dedicat acestui sport, acestei minunate 
activităţi, care, după cum spunea Cervantes în «Don Quijote», face 
din unii oameni prinţi iar din alţii grăjdari, am găsit datoria să închin 
imn de recunoştinţă equitaţiei ca sport, şi calului ca nobil instrument 
al ei. Şi atunci, am întocmit un roman unic în felul lui. După aceea, 
am închinat o carte calului, scriind pe nerăsuflate duioasa poveste a 
sărmanei Feldioara, cu care am cules cele mai splendide satisfacţii, 
gloria equestră. Premiile pe care le-am primit pe terenurile de con¬ 
curs internaţionale, la Nisa, la Roma, în piaţa di Siena, la Viena şi la 
Varşovia, mi-au făcut şi mai dureroasă despărţirea de Feldioara. 
Remuşcarea care mă chinuia atunci a fost stimulentul şi inspiratoarea 
scrierii acestei povestiri. îmi mai rămăsese o altă datorie, mare de tot, 
care culminează cu perioada când am lucrat în ambianţa cea mai 
strânsă a Mareşalului Antonescu. Ea se înscrie în perioada cea mai 
strălucită a vechii armate, culminând cu răsboiul dus atât în Est, cât 
şi în Vest. Am mers în Vest, în sensul gândirii şi în spiritul Mareşalu¬ 
lui Antonescu, care o clipă nu şi-a luat ochii de la Transilvania şi nu 
i-a deslipit de pe creasta Apusenilor, chiar dacă se afunda în imensi¬ 
tatea teatrului de răsboi din Est. El urmărise întregirea în Vest, după 
întregirea în Est. Declarase de zeci de ori, şi nu numai în faţa intimi¬ 
lor, ci şi în faţa lui Hitler: «la sfârşitul răsboiului, voi cere recunoa¬ 
şterea dreptului nostru asupra întregii Transilvanii, la masa verde, 
sau cu spada». Am scris o carte cu amintirile mele în campania din 
Vest. In felul acesta am înţeles să-mi fac datoria faţă de carieră, faţă 
de această eroică perioadă a armatei române. Convorbirea pe care 
am avut-o aici reprezintă acestă ultimă descătuşare, făcută la vila de 
la Palma, cu privirile pierdute pe întinsul golfului, sub albăstrimea 
imensă a cerului, care ne-a înviorat sufletul. Mă simt eliberat, şi cred 
că şi domnia voastră vă simţii eliberat.» 

Biografia unui soldat alcătuind materia unui roman? Poate. 
Dar înainte de toate, în ea se oglindeşte o epocă profund dramatică 
din viaţa României, o ţară mică, pe umerii căreia istoria Europei a 
lăsat să apese cea mai dificilă misiune: de a ţine piept în faţa oceanu¬ 
lui de năvălitori. 


03 - România şi năvălitorii 

V ii _ 

Pentru înţelegerea istorici' României, în etapa de dinainte şi 
d^dupăjţiltîiîiuljăsbdi/e nevoie să^se cunoască premisele întregirii ei, 



în hotarele desăvârşite de Burebista cu două mii de ani în urmă, pre¬ 
cum şi condiţiile în care Regele Ferdinand I a ajuns să proclame 
România Mare la Apulum, în Dacia-Transilvania, în anul 1918. 
întinsa împărăţie a Daciei antice ţinea de la Dunăre, în Pannonia (cu 
Aquincum-Budapesta), până la creasta munţilor Balcani (Haemus), 
în Odrisia (Bulgaria de azi) şi de aici la Olbia-Odessa. Populaţia geto- 
tracică depăşea însă şi aceste fruntarii şi era răspândită până la Nipru 
şi în peninsula Crimeia. Cucerind o parte din această împărăţie, 
Traian a cuprins-o în Imperiul Roman, în care a rămas integrată poli¬ 
tic până la dobândirea «autonomiei sale administrative şi militare», 
în 270. Spiritual, România a reprezentat ultima fărâmă a acestui 
imperiu şi singura care poartă cu mândrie numele sfânt al Romei. 
Vastitatea Imperiului Roman a impus, la anul 300, ca teritoriile sale 
să fie împărţite în două, pentru a face mai lesne faţă nevoilor de 
apărare şi pacificare comune. Fărâmiţarea statală survenită în evul 
mediu în întreaga Europă, a facilitat năvălirile diverselor triburi de 
călăreţi , în formaţiuni reduse de câteva zeci de mii, dar de o 
deosebită cruzime în incursiunile lor, uşor impunând o dominaţie 
nominală populaţiilor de milioane, dezarmate şi slăbite de creşti¬ 
nism. Unele din ele s-au infiltrat mai mult sau mai puţin paşnic, de-a 
lungul mai multor secole, în vremuri când, după părerea lui Arnold 
Toynbee «frontierele erau deschise», pentru a lăsa afluxul braţelor 
de lucru necesare în agricultură. 

Dacia-România a fost şi a rămas «Poarta Europei», pe unde 
fatal au trecut aproape toate triburile de năvălitori, care s-au 
răspândit apoi în întregul continent, până în Spania, unde «Gotlanii» 
(Goţii plecaţi din insula Gotland din Scandinavia) au înfiinţat Cata- 
lunia, după cum Vandalii şi-au lăsat numele în Vandalusia- 
Andaluzia. în popasul lor în Nordul Mării Negre, Goţii au constituit 
un stat, care a durat o sută de ani. Ca cel mai numeros val de năvăli¬ 
tori, circa 200.000, ei s-au dedat Ia prădăciuni nu numai în Sudul 
Dunării, dar şi pe mare, ajungând la Trebizondâ şi Constantinopol. 

La anul 375, Goţii sunt puşi în mişcare de către Hunii plecaţi 
din Mongolia (câteva zeci de mii de oameni), care au impus o domi¬ 
naţie nominală până în Gallia, unde au fost înfrânţi de generalul 
Aetius, în Câmpiile Catalaunice, iar la retragere, cei puţini rămaşi în 
Pannonia, pe Tisa, au fost în întregime distruşi de Gepizii mercenari 
angajaţi de Attila, el însuşi mort fără glorie, în faţa fecioarei Ildico 
(secretara Honoriei, sora împăratului Romei şi mama fiului său ucis 
la Aquileia). Tot în număr redus, Avarii pătrund din Nord, între 
Dunăre şi Tisa, pe ambele ţărmuri, considerându-se şi ei stăpâni 
nominali ai acestei regiuni europene. în cele din urmă, au fost absor- 



biţi fără urme, topiţi în marea şi densa populaţie aflată de-a lungul 
fluviului maestru al continentului şi în cetatea munţilor Carpaţi şi 
Apuseni. 

în secolul al Vl-lea, începe infiltrarea Slavilor prin Dacia 
Romană, în Sudul Dunării, iar spre Vest, pe Vistula şi prin munţii 
Carpaţilor Păduroşi, până în Boemia Boilor Celţi, formând ameste¬ 
curi şi noi ţări ca Boemia, Moravia (plină de Daci) şi Polonia. Câţi 
Slavi au penetrat în Europa Occidentală, de-a lungul frontierei sale 
aflate pe Nistru? Câţi au fost cei desnaţionalizaţi şi asimilaţi în mod 
obligatoriu sau voluntar de populaţia de baştină numeroasă, incom¬ 
parabilă ca număr cu cei nou veniţi? Prin aplicarea metodelor oferite 
de ştiinţa modernă a Cliomatematicei, adică a demografiei şi statisti¬ 
cii aplicate la istorie, imaginea actuală a Europei se modifică, ieşind 
în relief falsitatea multor elemente ale istoriei sale actuale. 

Penetraţi în Europa, Slavii erau triburi anonime în secolul al 
Vl-lea, când înşişi Ruşii nu-şi dobândiseră încă numele dc Varegi, 
(provenit de la Rhos-Rus, Rodhers, adică vâslaşi, care coborau pe 
rîurile ce izvorau din Nord şi se revărau în Marea Neagră şi Caspica). 
Infiltrarea Slavilor şi instalarea lor în Daciile din Nordul şi Sudul 
Dunării, în Moesia, Dardania şi Nordul Greciei, a durat mai multe 
secole. Prin amestecul cu numeroasa populaţie băştinaşă, au început 
să-şi contureze o identitate, să-şi câştige şi să-şi atribuie un nume. 
Limba noilor veniţi în Nordul Dunării, în Dacia, în atingere cu limba 
evoluată a milioanelor de Traco-Daci romanizaţi s-a pierdut şi a fost 
absorbită. în Sudul Dunării, prin organizare politică, au izbutii să se 
impună, ba chiar au făcut să triumfe limba lor paleoslavă, care a evo¬ 
luat în diferite moduri. Dacia din Nordul Dunării a reuşit să-şi 
menţină identitatea politică şi lingvistică, ca limbă latină, nefiind 
supusă unei presiuni deosebite, cum s-a întâmplat în Sud. în genere, 
aceşti Slavi, crescători de vite şi agricultori, au fost consideraţi 
oameni «paşnici», deşi ocuparea de teritorii nu se face întotdeauna în 
chip paşnic, ci şi cu forţa şi cruzimea transmise până în zilele noastre 
şi manifestate în ultimul răsboi de populaţia sârbă. Ceea ce istoria 
nu semnalează sunt eventualele bătălii cu Slavii, penetraţi şi aşezaţi în 
ţările româneşti din Nordul şi Sudul Dunării, unde probabil năvăli¬ 
rea lor s-au produs în mod lent, prin infiltraţii. 

Dacă în Nordul Dunării istoria nu a înregistrat confruntări 
violente cu cele şase milioane de Geto-Daci romanizaţi, în Sudul 
Dunării Bulgarii au întâlnit o populaţie de peste două milioane de 
Traci romanizaţi, la care s-au adăugat şi Slavii. Ceata de călăreţi bul¬ 
gari (după două surse diferite în număr de 18.000 sau de 30.000) s-a 
rupt din hanatul bulgar de pe Volga, de la câre îşi trag numele (Vol- 

gări). Aceştia au făcut incursiuni şi la Nord de Dunăre, şi în Sud, spre 
Constantinopol, intrând în răsboi cu împăratul Vasile al II-lea care 
; -a învins şi i-a masacrat, luându-şi titlul de Bulgaroctonul. Ei au mai 
urţinut şi bătălii cu Mogiorii, ajutându-i pe Pecenegi în atacul din 
89rţ, când primii se mai aflau în Atelcuz-Bugeac (ţara dintre rîuri), 
Jai în anul 891, Mogiorii duc bătălii împotriva regelui Simeon al Bul- 
ari'or, pe care îl înving şi îl închid într-o fortăreaţă numită Mun- 
Jraga, după indicaţiile împăratului-scriitor Constantin Pcrfirogene- 
Fapt este că sub regele lor, Asparuch, impun prin cruzime un mic 
bulgar, care se extinde prin incursiuni continue până la 
, ariatică. Un pumn de oameni încasau biruri de la numeroasa popu- 
uţie a Odrisiei şi Dardaniei. Mai impresionantă şi mai plină de conse¬ 
cinţe istorice va fi impunerea limbii paleoslave, pe care ei înşişi o pre- 
luaseră, şi care s-a suprapus limbii române din Sudul Dunării ca 
lexic, păstrând însă structura gramaticală latină. Prin această limbă 
se încearcă, în zilele noastre, raporturi de «înrudire cu Marea Mamă 
Rusia» a celor două milioane de atunci, azi opt milioane de Traci- 
romanizaţi-slavizaţi prin limbă, dar nu antropologic şi etnologic. 

Ocuparea peninsulei balcanice până la Dunăre, de cătr’e Tur¬ 
cii Otomani, timp de mai bine de patru secole, cu crearea de geamii 
pentru convertiţii musulmani, aduşi sau formaţi la faţa locului, a 
avut consecinţe care au dăinuit îndeosebi în Dobrogea (Geţia Minor). 
La lichidarea imperiului turcesc, Bulgaria a fost eliberată prin sânge¬ 
roasele bătălii duse de Români la Plevna, ceea ce a făcut ca cele două 
juu^ţe ale Cadrilaterului, cu o populaţie minoritară turco-tătară, să 
fie atribuite României, în anul 1913, după încheierea păcii de la 
Bucureşti. Acest teritoriu cu locuitori Români şi Turci a constituit 
pretext de revendicări din partea Bulgariei, manifestate la începutul 
ultimului răsboi mondial. Până astăzi, nici o restituire de teritoriu nu 
a fost formulată de către Români, care trăiesc cu grija marilor lor 
teritorii pierdute, Bucovina de Nord şi Basarabia, şi au neglijat teri¬ 
toriile răpite şi invadate de vecinii din Sud. 

Mogiorii (fonetic, litera a se citeşte o) se numesc Maghiari 
sau Unguri, după formula slavă venind de la tribul Ugrilor, Uguri. Ei 
reprezintă o enigmă, până în secolul al IX-lea, când apar în istoria 
Europei. Triburile stabilite în Pannonia erau în număr de şapte. La 
ele s-au mai adăugat trei triburi de Kabari ale Cazărilor mosaici, cu 
care s-au amestecat, devenind cele mai agresive şi răsboinice dintre 
toate. Cazarii s-au răsculat împotriva învăţămintelor talmudice, 
devenind schismatici, fideli vechilor lor scrieri. Momentul este cunos¬ 
cut ca schisma Carainilor. 

Triburile mogiore au fost împinse cu sălaşele lor din regiunea 

nordică a Uralilor, unde au staţionat o vreme, deplasându-se mai 
spre Sud, între Don şi Kuban, pentru a intra în federaţia popoarelor 
seminomade ale Onogurilor (de unde ar deriva denumirea de Unguri 
dată de Slavi), devenind apoi supuşi ai Imperiului cazar. Cazarii i-au 
folosit pentru încasarea tributurilor de la Slavi şi Finlandezi, după 
cum susţine Toynbee, pe timpul când au fost stăpâni ai stepei scitice 
şi construiau fortăreaţa Sarkel. Apoi, Mogiorii s-au deplasat dincolo 
de Don, iar la anul 830 s-au întins spre Nipru, în regiunea care va lua 
numele de Lebedia, de la unul din şefii triburilor care părea cel mai 
însemnat, căci rege nu aveau. Această deplasare s-a făcut cu permi¬ 
siunea Cazărilor, care au dat Mogiorilor pe primul lor rege, fundând 
dinastia mogioră. Lebedias refuzând să devină rege fantoşă, a pro¬ 
pus un alt şef de trib, pe Almus sau pe fiul său Arpad. Kaganul Cază¬ 
rilor l-a investit pe acesta din urmă cu calificarea de rege. Acesta i-a 
condus pe Mogiori în Atelcuz (Bugeac) şi apoi în Pannonia, iar 
dinastia sa a durat până la anul 1301. 

Dominaţia cazară asupra Mogiorilor a lăsat urme adânci în 
etnia lor, tot astfel cum cele trei triburi ale Kabarilor, i-au învăţat pe 
Mogiori limba lor originară, impunând în Pannonia un bilingvism 
care a durat mai bine de un secol. Mai mult, au introdus sistemul 
cazar al dublei suveranităţi, reprezentat de un şef numit Kanda sau 
Kende, titlu dat regelui, câtă vreme cel ce avea conducerea efectivă a 
guvernului era numit Jula. Primii Jula au fost toţi cazari, astfel 
încât, de facto, conducerea triburilor mogiore au avut-o cei de religie 
ebraică. Bilingvismul explică şi prezenţa cuvintelor turceşti în limba 
ugro-finică-mongolă, şi aceasta datorită Cazărilor Kabari. 

Stabiliţi în Pannonia, într-un număr limitat, estimat la şapte¬ 
zeci de mii, la care se adaugă cele trei triburi kabare, nu depăşeau 
cifra de o sută de mii. Totuşi, au reuşit să pună stăpânire pe popu¬ 
laţia locală, pe cele două milioane şi jumătate de locuitori, 
înmulţindu-se în chip artificial, prin asimilări, desnaţionalizări etc. 
Mogiorii au ajuns azi la aproape zece milioane. Prin cruzime, prin 
urlete de lupi şi incursiuni sălbatice, au reuşit să domine nu numai 
populaţia paşnică, agricolă, dar să terorizeze întreaga Europa, în 
secolul al IX-Iea, după cum arată cronica lui Hinkmar din Reims, 
când, în anul 862, Mogiorii au intrat în imperiul Frank din Occident. 
Aceasta a fost prima incursiune, urmată de multe altele. Din pricina 
lor era să dispară şi Sfântul Chirilă, apostolul Slavilor, la anul 860, 
când s-au năpustit asupra lui. Alte cronici, ca Analele din Admont, 
arată cum Mogiorii şi Kabarii s-au răsboit cu Frankii în anul 881. 
După bătălia cu Bulgarii şi capturarea regelui lor, Simeon, închis 
într-o fortăreaţă şi abandonat, acesta s-a pus de acord cu tribul Pat- 

zinakilor, pentru a-i distruge pe Mogiori, când încă se mai aflau în 
Atelcuz. Plecând mai departe în incursiuni, răsbunătorii lui Simeon 
au distrus toate familiile lor şi i-au alungat pe bătrânii mogiori 
rămaşi la paza sălaşurilor. Acest fapt i-a determinat să se deplaseze în 
Pannonia, unde au ajuns în număr foarte limitat şi fără familii. Şi 
aici au avut de furcă cu Moravii, deplasându-i spre Nord-Vest. In 
toate aceste incursiuni şi razii în Europa, pierderile majore desigur 
le-au avut cei mai viteji, Kâbarii-Cazari, în felul acesta reducând 
conţinutul etnic turc judaizat. Totuşi, legătura strânsă între Cazari şi 
Mogiori s-a menţinut şi în secolul al X-lea, când Ducele mogior Tak- 
sony a invitat un mare număr de Cazari să se stabilească pe teritoriile 
sale. Iată cum etnia originară mogioră este rezultatul unui amestec 
bizar între asiatici şi turcomani mosaici, fapt care explică, între 
altele, simpatia Cazărilor din Transilvania pentru Mogiori şi pentru 
limba lor. 

Prin creştinarea Mogiorilor de către regele lor Ştefan, în 
jurul anului 1000, ei au preluat nu numai confesiunea catolică, ci şi 
prozelitismul bisericii, puternic în acea epocă, introducând prin creş¬ 
tinare şi o dependenţă politică, bun motiv de incursiuni şi cuceriri sub 
o nobilă motivare. Au început astfel penetrările lor în cetatea 
naturală a Daciei, Transilvania, pe diferite căi, inclusiv înrudirea cu 
ducii, judex-ii şi voevozii noştri, care apoi piereau înainte de vreme, 
ca şi prin bătălii sângeroase, cărora micile state regionale de modă 
medievală nu puteau să le reziste, căci legătura indestructibilă şi 
apartenenţa la Imperiul Romano-Bizantin se redusese la partea spiri¬ 
tuală. Preocupaţi de apărarea frontierelor din Orient, din ce în ce 
mai reduse, sub presiunea altor turcomani, Otomanii reuşesc să 
ocupe întregul imperiu, la 1453. împăratul Romei Noi de la Constan- 
tinopol nu mai dispunea de legiuni pentru a le trimite în ajutor 
Tracilor-romanizaţi din, bazinul carpato-danubian. Răspunsul voe- 
vodului Menumorut, la întrebarea solilor mogiori: «De cine sunteţi 
apăraţi?» a fost: «De împăratul de la Bizanţ!», ceea ce dovedea con¬ 
ştiinţa «apartenenţei» la imperiu, mai mult o speranţă decât o reali¬ 
tate. 

Prin unirea ducatelor şi judeţelor din Transilvania, s-a ajuns 
la un principat autonom, cu principi de diverse origini, folosindu-se 
şi formula cumulativă de rege al Ungariei şi principe al Transilvaniei, 
care s-a arătat a fi folositoare atunci când Ungaria a fost ocupată de 
Turci şi transformată în paşalâc turcesc, de la 1516, timp de două 
secole şi mai bine, oferind refugiu regalităţii în exil. Aşa s-a 
întâmplat cu regina Isabela, care, la 1551, aşezată în oraşul Apulum- 
Alba Iulia, dădea decrete şi oferea titluri şi recunoaşteri Românilor 

din Transilvania. La istoria Ungariei, Românii a contribuit dip plin, 
dând pe cel mai mare şi mai glorios rege, Matei Corvin, fiul comitelui 
şi generalului Ion Corvin de Hunedoara, între altele apărător al Bel¬ 
gradului, împresurat de Turci. De asemenea, din rândurile Români¬ 
lor s-a ridicat marele umanist şi cardinal primat al Ungariei, Nicolae 
Olahus. în opera lor de desnaţionalizare şi asimilare a tuturor etniilor 
de sub administraţia lor, Mogiorii au desfăşurat o campanie 
deosebită pentru creşterea artificială âHJngurilor, mai ales din anul 
1867, după înfrângerea Austriei la Kbniggraetz, şi crearea dualismu¬ 
lui austro-maghiar, când au curajul să suspende autonomia Transil¬ 
vaniei până în anul 1918. 

Alte ramuri turcomane, desprinse din marea familie a tribu¬ 
rilor Ghuz, ce se întindeau între Marea Caspică şi Lacul Arai o 
alcătuiau Pecenegii, Kumanii (astfel numiţi de bizantini şi Kun de 
către Mogiori) şi Se/giuchizii, care au capturat, în 1071 pe împăratul 
Roman al IV-lea, în bătălia de la Manzikert, prin aceasta 
deschizându-se invaziei turceşti poarta Anatoliei. în stepa scitică, 
devenită cazară, într-un moment de lupte fratricide între cele 
douăsprezece principate ruseşti, Kumanii au dominat aproape două 
secole, fiind împinşi apoi de mongolii Iui Ginghis Han peste Dacia 
din Nordul Dunării, iar de aici cea mai mare parte avea să se refu¬ 
gieze în Ungaria, la 1241, unde au fost primiţi şi s-au amestecat cu 
populaţia pannonică, lăsând să dăinuiască până în zilele noastre 
numele de Kun, purtat şi de Bela Kuhn, cel care a instaurat primul 
guvern comunist în Ungaria, fiind însă alungat de trupele române, la 
cererea aliaţilor, în 1919. Pecenegii, odată ajunşi în Dacia, şi-au pier¬ 
dut urmele, fiind prea puţini între milioanele de locuitori băştinaşi, 
sedentari. 

Tătarii au plecat din Mongolia, de la rîul Kerulen, afluent al 
Amurului, mişcându-se în cuprinsul Imperiului Mongol instaurat de 
Temujin numit Genghis Han, în secolul al XÎII-lea. Hoarda de Aur a 
ajuns călare până în Dacia dunăreană şi chiar în Banat. La Lugoj, 
Tătarii au biruit şi distrus cetatea în anul 1241. Sfântul Nicolae a fost 
invocat ca protector. Toate aceste triburi de călăreţi mongoli s-au 
retras, după incursiunile şi prădăciunile realizate, menţinând însă 
sălaşuri în stepa scitică, între triburile turcomane ale Ghuzilor şi 
Cazărilor, cu care aveau afinităţi. O republică sovietică a Tătarilor 
există astăzi pe Volga, după ce comunizarea lor a dus la lupte intes¬ 
tine şi masacre fără precedent. 

Turcii sunt consideraţi ca ultimii năvălitori în Dacia, deşi ei 
nu s-au stabilit niciodată în Ţările Româneşti, deoarece, după cuceri¬ 
rea Consjtantinopolului, la 1453, au ocupat peninsula Haemus, 

dându.-i numele turcesc de peninsula Balcanică. Stăpânirea otomană 
asupra Ungariei a durat două secole, iar asupra Balcanilor patru 
secole şi mai bine. Singura parte a Daciei atinsă de ei a fost Banatul 
Timişorii şi, parţial, Banatul Severinului, inclusiv Orşova, Porţile de 
Fier şi insula Ada Kaleh, ca un hinterland al Belgradului. Zeci de 
bătălii au dat voievozii celor trei principate române, învingând sau 
pierzând, preferând să plătească tribut, contra unei protecţii în poli¬ 
tica externă, cu raport de suzeranitate-vasalitate, moştenire a evului 
mediu, decât să lase ţările lor sub ocupaţie păgână. în amintirea aces¬ 
tor năvălitori, mai dăinuiesc zidurile cetăţii de la Timişoara şi Turcii 
răzleţi din Dobrogea (Geţia Minor), care se aflase sub administraţie 
turcească, până la răsboiul de independenţă din 1877. Prin eliberarea 
ţărilor balcanice, în urma biruinţei de la Plevna, când Osman Paşa a 
depus în mâinile maiorului Cerchez din armata Principelui Carol I al 
României sabia sa, puternicul val al năvălirilor otomane s-a retras. 


04 - Năvălirile continuă: Ruşii, Cazarii, Indienii 


Ar fi greşit să credem că năvălirile altor popoare peste Dacia- 
România s-au oprit, la cele mai sus enumerate, încheindu-se cu 
Turcii-Otomani. Ele au continuat şi mai continuă de secole, până sub 
ochii noştri, fie prin ocuparea de teritoriu, adică posesiunea statală şi 
deci administrarea regiunii respective, fie prin infiltrări lente de-a 
lungul anilor şi secolelor, fie printr-o excesivă proliferare a unor 
minorităţi tolerate pe teritoriul Ţârii. Năvălitorii actuali în Ţara 
Românească şi, prin ea, în Europa sunt Ruşii, sub denumiri diverse, 
Cazarii mosaici şi Indienii. 

Ruşii 

Cine sunt Ruşii? Astăzi au ajuns o mare putere, care 
ameninţă nu numai România, dar şi alte ţări ca Germania, Polonia, 
Ţările Baltice, Finlanda, în concluzie, Europa toată, nefiind excluse 
Turcia, Orientul Mijlociu, Iranul, Afganistanul, Pakistanul, China şi 
Japonia, spre a nu mai menţiona Americile. Rusia Sovietică s-a erijat 
în exponenta majoră a slavismului, pe care l-a împins până în inima 
Europei. Sub tzarism, Rusia s-a considerat exponenta majoră a orto¬ 
doxismului, o modalitate de imperialism politic, azi înlocuit cu o 
ideologie filosofico-socială, reprezentantă a socialismului aplicat 

experimental la o populaţie de circa două sute cincizeci de milioane 
de oameni, de etnii diferite, legaţi prin forţă într-o federaţie socialistă 
sovietică, dirijată de poporul rus. 

Care este originea Ruşilor? Etnia lor era alcătuită din tribu¬ 
rile pastoral-agricole, ce trăiau pe la isvoarele Niprului şi Volgăi, ade¬ 
sea luate în sclavie şi vândute Cazărilor Ia piaţa de la Itil, de către 
scandinavii Varegi sau Rhus, care în Occident se numeau Normani. 
Aceştia au traversat Marea Baltică până în Finlanda, ocupând insula 
din lacul Ilmen, unde au întocmit o bază-fortăreaţă numită Novgo- 
rod. Drumul incursiunilor şi a comerţului lor trecea prin ţara Bulga¬ 
rilor de la Volga şi a Cazărilor, cărora le plăteau «drept de trecere», 
spre a ajunge la Caspică şi la Marea Neagră. Varegii şi-au ales ca cen¬ 
tru oraşul Novgorod şi s-au amestecat cu Slavii de-a lungul anilor, 
după ce i-au smuls din posesiunele lor agricole şi le-au impus numele 
de Rus (vezi Toynbee). 

Slavizându-se treptat, Vikingii răsboinici şi neguţători au 
rămas totuşi şefii lor netăgăduiţi. Primii nobili şi principi continuau 
să poarte numele scandinave slavizate, ca Rurik de la Hrorekr, Oleg 
de la Helgi, Igor de la Ingvar, Olga de la Helga. Doi dintre fiii primi¬ 
lor Varegi au luat numele de Svjatoslav. Apoi ei se topesc în istoria 
rusă, care începe cu preluarea Kievului de la Cazari, care încasau un 
tribut pe care îl împărţeau cu Varegii, din anul 856. Acest tribut 
revine în exclusivitate Varegilor, când aceştia îşi transferă capitala de 
la Novgorod la Kiev. Primul principat «rus» a fost condus de Rurik- 
Hrdrekr la Novgorod, apoi de Oleg-Helgi, fiul său la Kiev, oraş ce 
devine «mama tuturor oraşelor ruseşti» după cum scrie cronica lor, 
precum şi noua capitală a Varegilor. Pe teritoriile din jurul Novgoro- 
dului, Varegii nu depăşeau o sută de mii de oameni. 

Svjatoslav, spirit răsboinic, a supus diverse triburi slave, 
inclusiv al Viatichianilor din preajma actualei Moscova, tributari ai 
Cazărilor. El îi atacă şi-i înfrânge pe Cazari, cucerindu-le cetatea 
Sarkel-Biela Viezha şi reducându-le Imperiul. Se mai răsboieşte cu 
Bulgarii şi cu Bizantinii, dar e ucis de Pecenegi, care-i transformă 
ţeasta în cupă de vin. La începutul secolului al X-lea, Varegii-Ruşi se 
războiesc între ei, ieşind victorios Vladimir, care trăise ca păgân, dar 
a acceptat botezul în anul 989, fapt care a avut numeroase consecinţe 
istorice. El s-a căsătorit cu o principesă bizantină, Ana, a fost procla¬ 
mat sfânt şi tot «poporul rus» a devenit creştin, iar biserica lor a 
intrat sub administraţia Patriarhiei de Ia Constantinopol, la 1037. 

Cazarii mosaici continuau să domine zona, deşi pierduseră 
imperiul şi s-au restrâns la dimensiunile unui regat, până la sosirea 
marii invazii mongole, care a distrus şi acest stat, instalându-se pe 

acest teritoriu Tătarii. în anul 1206, ia naştere imensul imperiu mon¬ 
gol, care, sub Genghis Han a distrus, a prădat şi a cucerit toată stepa 
şi Caucazul. între anii 1223 şi 1237, oştile Ruşilor sunt nimicite şi cele 
două centre, Moscova şi Vladimirul cad. Hanul Bătu devine stăpânul 
întregii Rusii de Nord-Est, fără Novgorod, dar şi el este bătut la Olo- 
muc, în 1241, când constituie statul Hoardei de Aur, cu capitala la 
Saray pe Volga Inferioară. 

Ca în trecut Cazarii şi Varegii, încă de la începutul existenţei 
lor, «Rusiile» s-au văzut împresurate de triburi agresive. Ameninţa¬ 
rea germanică a Cavalerilor Teutoni şi a Suedezilor planează asupra 
Novgorodului. Principele Lituaniei, Jagellon, se aliază cu generalul 
tătar Mamai, dar pierde bătălia în care se angajează la Kulikov, în 
1380. După doi ani se restabileşte dominaţia Hoardei de Aur. Apare 
Timur Lang sau Tamerlan. Ivari al IlI-lea (1462-1505), considerat 
mare om de stat, a avut legături cu voevodul Ştefan cel Mare, stabi¬ 
lind cu acesta o alianţă împotriva regelui Ioan Albert al Poloniei. 
Mai mult, Elena, fata cea mai mare a Iui Ştefan cel Mare se căsăto¬ 
reşte cu fiul lui Ivan al IlI-lea şi are cu acesta un copil, Dimitrie, care 
a fost pe punctul de a deveni Prinţ al tuturor Rusiilor. Pe regele 
Albert, în altă conjunctură, Ştefan cel Mare îl înfrânge singur la 
Codrii Cosminului, fără intervenţia aliaţilor săi Ruşi, a prinţului 
Lituaniei sau a hanului tătar Mengli Ghirai. Sunt timpuri când 
Ştefan cel Mare pătrunde în Polonia şi Lituania, spre a lua pradă şi a 
plăti cu ea tribut Turcilor. Kazimir al Poloniei îi pretindea «vasali¬ 
tate», fără a interveni ca senior. Ştefan urmărea să intre în stăpânirea 
Pocuţiei şi a Haliciului, pe care Petru cel Mare îl cumpărase de la 
Cazimir Jagellon pe 3000 de ruble de argint, căci Alexandru I ocu¬ 
pase în întregime şi Pocuţia. 

La sfârşitul secolului al XV-lea, mai ales prin Ivan cel Groaz¬ 
nic, începe adevărata istorie a Rusiei, ca «vasali» ai Tătarilor, cărora 
le plăteau tribut. Ivan al IV-lea cel Groaznic ocupă noi teritorii de la 
alţi prinţi ruşi, dar face şi alte cuceriri luptând împotriva unor hanate 
tătare, care devin vasale tzarului, după liberarea Volgăi. 
îndreptându-se spre Baltica, întâmpină opoziţia Poloniei, Lituaniei, 
Suediei şi Danemarcii, fiind învins. Deşi puternic, are eşecuri. (Mos¬ 
cova este arsă până în temelii de hanul Crimeii), dar îşi revine, aban¬ 
donând speranţele de a ajunge la Baltică. 

Ucraina n-a ajuns în stăpânirea prinţilor ruşi şi nici nu era 
intens locuită, reprezentând un fel de «niemand’s Land». Turcii 
suzerani, în temeiul tratatelor încheiate cu Românii, se găseau la Chi¬ 
lia şi Cetatea Albă. Când George Duca ajunge domnitor al Moldovei 
şi al Munteniei, e numit şi Hatman al Ucrainei (1681), iar titlul său a 

rămas o vreme înscris în sigiliul Moldovei. Mulţi Moldoveni au trecut 
dincolo de Nistru şi Bug, întemeind cetăţi ca Duboşari, Balta, Tiras- 
pol. în faţa Sorocii, la Tincunovca, ei au construit un palat adminis¬ 
trativ. Judecăţile celor din părţile răsăritene se făceau la Iaşi. Hotarul 
Moldovei se stabilise pe Bug, frontiera fiind comună cu marele Ducat 
al Lituaniei, până la Marea Neagră, în timp ce Ruşii se aflau departe, 
la isvorul Donului. 

Biserica rusă devine independentă, deslegându-se de Bizanţ, 
tocmai când, în Conciliul de la Florenţa, din 1439, bisericile orientale 
şi occidentale decid să se reunească. De aici înainte, principatele ru¬ 
seşti încep să se desvolte, dar abia către jumătatea secolului al XVI- 
lea Moscoviţii vor cuceri definitiv Volga, până la vărsarea ei în 
Marea Caspică. 

Mai târziu, Rusia feudală a cuprins şi parte din Ucraina, 
până la Nipru şi pe Volga, intensificând colonizările şi creştinarea. 
Ea continuă înaintarea în Siberia, ajungând de pe atunci să fie cea 
mai întinsă ţară din lume. Petru cel Mare consolidează, în secolul al 
XVIII-lea posesiunile, purtând răsboaie cu nordicii, spre a ocupa 
coastele baltice şi a întreprinde reforme politice şi militare, luîndu-şi 
titlul de împărat. Avansând în adâncul Orientului, Rusia ajunge să 
pună stăpânire pe Kamciatka (1697) şi pe insulele Kurile (1701), şi să 
prospecteze ruta maritimă din Nord, prin Strâmtoarea Behring 
(Vitus Behring, 1725). Sub Ana Ivanova este pierdută bătălia cu Tur¬ 
cii din 1735-1739, când este restituit Bugeacul Moldovei, obţinut mai 
înainte de la noii suzerani, unde ajunseseră să controleze Gurile 
Dunării. Un alt răsboi cu Turcii, la 1768, prilejuieşte intrarea Ruşilor 
în Crimeia, Moldova şi Valachia. Prin pacea de la Kuciuk-Kainargi, 
de la 1774, Rusia obţine dreptul de trecere prin Bosfor şi Dardanele. 
Un alt răsboi cu Turcii se încheie cu pacea de Ia Iaşi, în 1792, stabi¬ 
lind frontiera ruso-română pe Nistru şi eliberând Moldova şi Munte¬ 
nia de sub ocupaţia militară din Est. Extinderea Rusiei sub Alexan¬ 
dru I asupra Ţărilor Româneşti ţinute sub ocupaţie (de la 1806 la 
1812) îl nemulţumeşte pe Napoleon, care îi sileşte pe Ruşi să se 
retragă, mulţumindu-se cu Basarabia. De la aceste conflicte a început 
campania lui Napoleon în Rusia. O hartă a vremii arată etapele 
expansiunii Imperiului Rus până Ia 1900. 

Ecaterina a Il-a, potrivnică principiilor revoluţiei franceze, 
participă la a doua împărţire a Poloniei şi reprimă revolta poloneză a 
Iui T.Kosciusko. A treia împărţire atribuie Rusiei Courlandia, Litua¬ 
nia, Rusia Albă şi Volhinia occidentală. Răsboiul cu Turcii de la 
1827-1829, duce la cedarea estuarului Dunării şi a litoralului oriental 
al Mării Negre, ceea ce atribuie tzarului influenţă în Balcani. Napo- 

leon al Ill-lea intervine, provocând răsboiul din Crimeia, în anul 
1854. Prin Tratatul de la Paris, semnat cu doi ani mai târziu, se inter¬ 
zice Rusiei să păstreze o flotă de răsboi şi fortificaţii pe coastele Mării 
Negre. 

Cultura rusească se înfiripă în oraşul Kiev, unde este înte¬ 
meiată prima academie superioară de către Mitropolitul român Petru 
Movilă al Kievului. Românii tutelează diferite acte de cultură laică şi 
religioasă, dând literaturii din Răsărit pe primul ei mare poet, Antioh 
Cantemir, fiul Principelui Moldovei, Dimitrie Cantemir. Pravoslav¬ 
nicul popor rus ortodox a desvoltat pe teren propriu artele şi icono¬ 
grafia bizantină, a împrumutat valorile culturale europene, le-a ela¬ 
borat în forme proprii, atribuindu-le însă culoarea şi mentalitatea 
stepei asiatice. 

In secolul al XX-lea, Rusia pierde din prestigiu pe plan inter¬ 
naţional, dar continuă politica sa de agresiune şi expansiune în Extre¬ 
mul Orient, desmembrând parte din China şi obţinând dreptul de a 
construi o bază navală la Port Arthur. Ea îşi întăreşte poziţia şi în 
Manciuria, ajungând în conflict cu Japonia, în 1904. Pacea de la 
Porthmouth, din 1905, îi obligă să cedeze Japoniei peninsula Lia- 
dong şi jumătate de insula Sakalin. 

Revoluţia rusă din 1905 pune în relief grave probleme social- 
economice ale Imperiului tzarist, care intră slăbit în primul răsboi 
mondial, ceea ce oferă bolşevicilor - după afirmaţiile lui Lenin - posi¬ 
bilitatea de a transforma un răsboi militar într-un răsboi civil. De¬ 
clanşarea marii revoluţii socialiste din 1917 duce la alcătuirea Impe¬ 
riului Bolşevic sub forma unei imense federaţii de republici socialiste, 
cu denumirea prescurtată de URSS. 

Raporturile cu România Mare rămân îngheţate până la stabi¬ 
lirea unor relaţii diplomatice, prin străduinţa şi iscusinţa marelui 
diplomat şi om de stat, ministrul de externe N.Titutlescu. 

în 1940, năvălirile din Răsărit au fost reluate şi, în baza unui 
acord cu Hitler, Stalin ocupă Basarabia, după ce dă un drastic ulti¬ 
matum Regelui Carol al II-lea, care, în consiliul de coroană, puternic 
impresionat de cuvântul militarilor, decide retragerea armatei şi a 
administraţiei fără lupte şi incidente. 

Cazarii mosaici 

Intre lacul Arai, Marea Caspică, Urali, Volga şi Caucaz, în 
stepa azi ucraineană şi Crimeia, se adunaseră triburi provenite din 
Mongolia şi de la frontierele Chinei, începând din timpul Hunilor, cu 
diverse nume: Ghuz, Bulgari, Burta, Mogiori (Mogoli, Ugri), diverşi 

turcomani, între care Kazarii (sau Cazarii), toţi împreună fiind denu¬ 
miţi şi «Turci», formând o vreme o federaţie a primului stat turc, 
regatul Turkut, care a durat de la 550 la 650, când a dispărut fără 
urme. Atunci s-au produs noi invazii de hoarde venite din Est, în 
frunte cu Uigurii şi Avarii, care s-au impus în zonă. Dintre toţi, 
Cazarii s-au arătat cei mai tenaci organizatori şi luptători, preluând 
puterea şi formând un regat, iar apoi un imperiu. Ei încasau tribut de 
la 37 de triburi, inclusiv o seamă de triburi slave, ce se întindeau până 
în nordul păduros, fără o organizaţie superioară, decât cea tribală. 
Regele (kaganul cazar) dispunea de o armată permanentă de 7000 de 
călăreţi, de 12000 de soldaţi şi de o gardă pretoriană ce asigura ordi¬ 
nea între etnii şi putea să adune sub comanda sa, în caz de răsboi, 
hoarde armate de 100.000 de oameni din diferite triburi şi religii. 

Cazarii erau la mare cinste ca luptători şi împăratul bizantin, 
Constantin Porfirogenetul, plătea scump o gardă de elită cazară. 
Regatul cazar independent a oprit o parte din năvălitorii din Est, 
controlând trecerea spre Vest. în acelaşi timp, a stăvilit expansiunea 
religioasă islamică, deoarece Califul din Bagdad urmărea dominaţia 
politică prin religie a teritoriilor din Nordul Persiei. După ce au câşti¬ 
gat o seamă de bătălii, Cazarii au fost înfrânţi în 737, cu toate că 
Arabii pierduseră din forţa lor de expansiune, sub povara 
dificultăţilor interne. în anul 740, Cazarii având de ales între isla¬ 
mism şi ortodoxism, se decid pentru religia mosaică, neutră şi scapă 
de alte influenţe. 

Ia naştere astfel, primul stat independent «ebraic», dar nu 
din seminţia lui David, ci dintr-o etnie turcă, pe care scriitorul evreu- 
magiar Koestler, temeinic documentat din isvoare arabe, greceşti şi 
israelite, îl prezintă ca Al treisprezecilea trib , formulă care dă şi titlul 
cărţii sale apărute în 1976. Judeii semiţi din Palestina erau reuniţi în 
12 triburi (triburile lui Simeon, Juda, Benjamin, Ruben, Gad, Dan, 
Efraim, Manase, Isahad, Abulon, Aşer şi Naftali), mult reduşi azi ca 
număr în lume, majoritatea covârşitoare a «Evreilor» alcătuind-o cei 
de etnie turcă, cu caractere somatice şi de rasă diferite de ale semiţilor 
din Palestina. Cronicarul Ibn-Said al-Maghribi, citat de prof.univ. 
D.M.Dunlop din USA, redactor pentru rubrica termenului «kha- 
zars» din Encyclopaedia Judaica (1971), arată că aceşti Cazari «au 
pielea albă, ochii albaştri, părul lung mai ales roşcat, corporatura 
robustă şi temperamentul rece; aspectul general e sălbatec». Geogra¬ 
ful arab Istakhiri îi pune în două categorii: Kara-Khazar cu păr şi 
piele negricioasă ca un fel de Indieni, şi Ak-Khazar o specie albă (de 
unde numele de Askenazi), între care se găsesc indivizi surprinzător 
de frumoşi. A.Koestler conclude: «Putem afirma cu siguranţă că ace- 

şti Cazari erau un trib turco-tătar, venit din stepele asiatice probabil 
în secolul al V-lea». Numele poate să derive din radicalul turc «gaz» 
însemnând «nomad». El se regăseşte în rusescul «kasak», în mogio- 
rul «huszar» şi în germanul «Ketzer», însemnând eretic, adică evreu. 
Istoria lor este predată Ia Tel Aviv de prof.A.N.Poliak şi este expusă 
în cărţile sale intitulate «Cazaria, istoria unui regat ebraic în Europa» 
(1951) şi în «Conversiunea Cazărilor la judaism» (1941), ambele în 
ebraică. 

Prin dominaţie, tributuri şi comerţ, fiind pe drumul comer¬ 
cial din Nord spre Sud, Est şi Vest, percepând dijmă de trecere, au 
desvohat o putere militară şi economică şi au ajuns la o înflorire cul¬ 
turală deosebită, Ia un artizanat rafinat, la creşterea prestigiului la 
Bizanţ, unde împăratul Heraclius încheie cu ei, în 627, o alianţă mili¬ 
tară contra Persianilor, obţinând 40.000 de călăreţi sub comanda lui 
Ziebel, căruia îi oferă ca soţie pe Eudochia, fiica sa. Un alt împărat ia 
în căsătorie o prinţesă cazară şi are ca fiu pe împăratul Leon al 
I V-lea, Cazarul. Josif, Regele Cazărilor, intră în legătură prin scri¬ 
sori (două litere ebraice aveau să facă parte din alfabetul cirilic) cu 
Hasdai Ibn Shaprut, primul ministru evreu al califului din Cordoba, 
în Spania, în care afirmă că neamul său s-ar trage din Jafet, prin 
nepotul său, Togarma, părintele tuturor triburilor turceşti: Uiguri, 
Dursu, Avari, Huni, Basili, Tarniaki, Cazari, Zagora, Bulgari, 
Sabiri. Astfel a amestecat Geneza şi Cazarii cu Magog. 

Capitala statului cazar era Itil (Cazaran, pe malul oriental, şi 
Saksin, pe malul de Vest, la gurile Volgăi), cu fundaţiile caselor cir¬ 
culare, derivate din corturile nomade, iar pentru mai buna apărare 
împotriva Varegilor-Ruşi, a fost construită cu ajutor bizantin cetatea 
din cărămizi, Sarkel pe Don, la Sud de «calea cazară» ce uneşte 
Donul cu Volga şi deci cele două mări: Marea Neagră şi Marea Cas- 
pică (numită şi Marea Cazaţilor), pentru paza celor două drumuri 
care duceau la Bizanţ şi în Persia. 

După înfiinţarea statului «vareg» sau «rus» de către ROrik, 
la Novgorod, agresivul Svjatoslav pune stăpânire pe Kievul Cazări¬ 
lor, care avea să-i plătească numai lui tribut. Mai apoi, ei vor ocupa 
şi Chersonesui-Kerch din Crimeia, numit şi «Cazaria Mică», oraş ce 
ţinea de Bizanţ în acea vreme. Pentru menţinerea păcii, împăratul 
bizantin renunţă la această cetate căzută în mâna Ruşilor Varegi. 

Pentru Cazari, suveranitatea era împărţită între «rege» 
(«kagan») şi «bek». Primul avea o curte, era venerat, dar nu deţinea 
puterea, pe care o exercita bekul, asigurând întreaga administrare a 
statului. Sistemul a fost transmis şi Mogiorilor. 

Dacă pe la jumătatea secolului al Vl-lea Cazarii au devenit 



lorţa dominantă la Nordul Caucazului, bătând şi asimilând triburi ca 
Sabirii, Saragurii, Samandarii, Balangiarii, Bulgarii (ultimii 
opunându-se cu vehemenţă, dar fiind înfrânţi la 641 şi împărţiţi în 
două: o parte, vreo 40.000, s-au retras către Nordul Volgii, altă 
parte, în jur de 30.000, au emigrat la Sudul Dunării, în anul 965). La 
rândul lor, Cazarii sunt învinşi de Ruşi, care le-au redus imperiul la 
dimensiunile unui mic regat. Păstrându-şi neamul şi religia 
tonificantă, Cazarii au rezistat apoi tuturor noilor năvălitori, până la 
jumătatea secolului al Xlll-lea, când au căzut sub dominaţia 
mongolă a lui Genghis Han. Parte din ei au intrat în Hoarda de Aur, 
şi centrul acesteia s-a stabilit în Cazaria. 

Fatal, a început exodul. Diaspora mai importantă s-a realizat 
în Ungaria, unde se păstra o tradiţie de pe timpul refugiului Kabari- 
lor, care rămăseseră în posturi importante. Mai mult, contele Tak- 
sony a adresat repetate invitaţii Cazărilor de a se stabili în Ungaria. 
Urmele lor se regăsesc şi în luptele din Dalmaţia, în 1154, după cum o 
atestă cronicarul bizantin G.Cinnamo. Influenţa cazară ebraică în 
Ungaria creşte într-o asemenea măsură, încât regele Andrei al 11-lea 
emană-«bula de aur» în 1222, interzicându-Ie baterea monetei, perce¬ 
perea taxelor şi monopolul sării, menţinând însă ca ministru al finan¬ 
ţelor pe cazarul evreu Teka. In Ungaria au mai imigrat Pecenegii, iar 
după ei 40.000 de Cumani, cu autorizaţia regelului Bela al IV-lea. 
Mongolii au distrus apoi nu numai Cazaria, dar şi hanatul Bulgarilor 
de pe Volga, cetăţuile alane, cumane, principatele ruseşti meridionale 
şi Kievul. 

Pe la 962, un oarecare număr de triburi slave, sub comanda 
Polanilor, a devenit nucleul statului polonez, iar la distrugerea cetăţii 
Sarkel (pe care Cazarii o refac lângă Cernigov, cu acelaşi nume), 
Cazarii da-u o mare contribuţie Palianilor, atunci când aceştia s-au 
decis să aleagă un rege şi îi propun coroana lui Abraham Prokovnik, 
un bogat comerciant cazar. El propune însă pe ţăranul Piast, a cărui 
dinastie conduce Polonia de la 962 până la 1370. Ca şi Lituanii, au 
cerut imigranţi spre a le crea oraşe,- invitând Cazari, Germani, 
Armeni şi alţi Slavi meridionali, în marele lor principat unificat de la 
1386. 

La împărţirea Poloniei, Rusia ţaristă a alcătuit o «zonă» a 
Cazărilor mosaici, care, la 1897, ajunseseră la cinci milioane, plus 
alte două sute de mii de «privilegiaţi», care trăiau pe fostul teritoriu 
polonez. Lituania şi Polonia i-au adus cu forţa din Crimeia pe Caza¬ 
rii Cârâiţi. Regii polonezi au acordat facilităţi Cazărilor, iar Ştefan 
Bathory le-a admis un parlament şi dreptul de a percepe taxe de la 
coreligionari. în secolul al IV-lea, feudalismul îi leagă pe ţărani de 

glie şi îi face pe Cazari să prefere ocupaţiile de oraş: artizani, comer¬ 
cianţi, cămătari (bancheri), perceptori, administratori de finanţe, 
abandonând târgurile rurale «shtetl». Aceste migraţiuni au durat 
câteva secole. Ocupaţiile specifice, solidaritatea, privilegiile şi legătu¬ 
rile cu puterea politică au dus la stabilirea unei poziţii socio- 
economice superioare numărului lor şi la crearea de injustiţii şi invi¬ 
dii. 

Aceeaşi situaţie se regăseşte şi în ţările occidentale, unde au 
ajuns «adevăraţii evrei» semiţi, cei mai numeroşi fiind înregistraţi pe 
la anul 1000, în Renania şi Franţa. Gulielm Cuceritorul i-a invitat în 
Anglia, spre a se folosi de capitalurile şi iniţiativele lor. Devenind 
«cămătari regali», au ajuns să influenţeze afacerile publice într-o 
măsură disproporţionată cu numărul lor (2500), aşa încât, în anul 
1290, după violente revolte în diferite clase sociale debitoare, ei au 
fost expulzaţi. Arhetipul lui Shylock existase înainte de a fi devenit 
personaj în opera lui Shakespeare, cum spune Koestler, datorită stra¬ 
tificării asimetrice şi dezechilibrate a ocupaţiilor lor. «în vremile obs¬ 
cure, comerţul Europei occidentale era în mare parte în mâna Evrei¬ 
lor, inclusiv traficul de sclavi; în regatele carolingiene, evreu şi negus¬ 
tor erau termeni cu aceeaşi semnificaţie», după cum scrie Cecil Roth, 
în 1973, în Encyclopaedia Britannica. Aceasta duce la expulzarea lor 
din regatul Franţei, la anul 1306, de către Filip cel Frumos, şi până la 
sfârşitul acestui secol comunităţile ebraice dispar. 

în Germania, Evreii proveniţi din Italia se stabilesc pe Valea 
Rinului şi în Alsacia. La Worms, rabinul Gershom elimină poliga¬ 
mia, într-un conciliu. în 1096, se produce o atmosferă de isterie 
populară, stimulată şi de prima cruciată, care a dus la asupriri şi 
exterminări, ca şi la desvoltarea martiriului în rândul Evreilor. Cei 
mai mulţi s-au salvat atunci prin botez. La sfârşitul secolului al XIV- 
lea, Germania şi Franţa erau «curăţite de Evrei» (Judenrein). A mai 
contribuit la reducerea numărului lor şi ciuma adusă din Crimeia, în 
secolul următor. 

De ce s-au declanşat aceste persecuţii? 

Comunităţile din Anglia, Franţa şi Olanda se refăcuseră cu 
Evrei spanioili, cu Sefardiţii fugiţi ca să scape de rug şi de botez, 
inchiziţia operând cu rigoare impitoiabilă. 

Iarăşi întrebarea: de ce? 

La Viena şi la Praga se găsea o populaţie ebraică consistentă, 
ca şi în Alpi, în Stiria. La sfârşitul secolului al XV-lea Evreii au fost 
expulzaţi şi au plecat în Italia, Polonia şi Ungaria. Italia era plină de 
Evrei încă de pe timpul Romanilor. Mulţi proveneau din Bizanţ, 
aşadar o parte dintre aceştia erau «autentici semiţi». Poate din 

rândul acestora să se fi strecurat unii şi în Europa orientală. Totuşi, 
aceste regiuni au rămas domeniul exclusiv al Cazărilor turcomani, 
după afirmaţia tuturor cercetătorilor de până acum. 

«Epoca neagră a Evreilor a început în Renaştere», scrie Cecil 
Roth, enumerând tot felul de persecuţii: ghetoul voluntar a devenit 
obligatoriu, apartheid sexual, excluderea din funcţii prestigioase, 
îmbrăcăminte cu simbol galben şi beretă conică etc. în Polonia, în 
«shtetl» se îngrămădesc refugiaţii scăpaţi masacrelor cazace din 
Ucraina. începe o nouă undă migratorie de massă, după cum afirmă 
Koestler, către România, Ungaria, Boemia şi Germania, continuând 
timp de trei secole, până la cel de-al doilea răsboi mondial. 

Evreii semiţi au venit probabil în urma trupelor lui Traian, 
odată cu ocuparea şi anexarea Daciei la Imperiul Roman. Ţară consi¬ 
derată cea mai bogată în acea vreme, pe lângă aurul şi obiectele de 
preţ ale artizanilor Agatârşi, avea şi numeroase produse pentru 
export, pe care desigur le comercializa cu Romanii şi Grecii, încă din 
secolele anterioare. La fel, cei plecaţi cu trupele Iui Aurelian, când 
Dacia a căpătat autonomie administrativă şi militară, pentru apăra¬ 
rea mai eficientă a limesului, funcţie la care s-au angajat şi Carpii cu 
foederii Goţi, au fost desigur Evrei comercianţi bogaţi, care nu se 
mai simţeau aici în deplină siguranţă. Probabil că ei nu s-au mai 
întors în timpul năvălirilor care au urmat şi, deci, Evrei semiţi se pare 
că n-ar mai fi rămas în Dacia-România. 

«Românii evrei» sunt cei veniţi din Răsărit, prin infiltraţie, 
după căderea imperiului .şi statului cazar, sub presiunea altor triburi 
mongole şi a persecuţiilor din Rusia şi Ucraina. Alţii au descins desi¬ 
gur din Polonia. Nu e exclus ca şi din Ungaria, plină de Kabari şi 
Cazan, să fi venit unii pentru schimburi comerciale, iar în timpul 
Principatelor, să se fi stabilit aici ca zarafi şi cămătari, trezind nemul¬ 
ţumiri, aşa cum s-a întâmplat în Anglia, unde meseriile acestea erau 
odioase. Cazărilor li s-au alăturat Armenii şi Grecii, având aceeaşi 
soartă în momente grele. Dar Românii ştiu şi pot să suporte mult mai 
mult decât alte neamuri şi omenia lor a îngăduit multor negustori şi 
refugiaţi să se aşeze în ţările lor şi să preia funcţiile economice şi, 
odată cu ele, cele de opinie. 

Regiunea care a suportat cea mai amplă undă a năvălitorilor 
Cazari a fost Moldova. Aşezarea lor a fost înlesnită şi de caracterul 
prea blând al oamenilor, de încrederea fără limite acordată străini¬ 
lor, îngăduind situaţii greu de explicat altfel. Funcţia de administra¬ 
tori ai moşiilor boiereşti, a dus la exploatări şi împilări de neînchL 
puit, aşa încât massele ţăranilor s-au răsculat în anul 1907 nu atât 



împotriva boierilor de baştină (cum o demonstrează eloquent Liviu 
Rebreanu în «Răscoala»), ci împotriva vechililor, a administratori¬ 
lor, o bună parte dintre ei fiind Greci şi Evrei. 

Minoritate de etnie turcă dar de religie mosaică,- neamul 
Cazărilor are o coeziune şi o solidaritate excepţionale, religia stabi¬ 
lind o legătură mai puternică decât naţionalitatea. Ei ocupă de predi¬ 
lecţie sectoarele economice, trag prin intermediul finanţelor toate 
sevele ţării, controlează opinia publică şi orientează acţiuni împo¬ 
triva intereselor majoritare, cu intervenţii în cultură, unde se 
ambiţionează să creeze modele şi să stabilească ierarhii, nu după 
valoarea, ci după orientarea politică a operelor de artă, iar adesea în 
funcţie de interese şi ideologii. Ei au ajuns să controleze sectoarele 
cele mai importante şi să exercite o mare influenţă politică. Nici o 
altă etnie minoră nu a ajuns la astfel de poziţii privilegiate. Pe de altă 
parte, Evreii cazari se consideră popor ales de Dumnezeu şi de 
oameni, ceea ce îi face să trăiască separat, în comunităţi care au toate 
caracterele unui stat sui generis (aşa cum arată în opera sa Giorgio 
Del Vecchio, filosof juridic, evreu botezat), cu un şef (rabinul), cu 
funcţii de prefect, primar, preot, educator şi perceptor (i se plăteşte 
un impozit de zece la sută fără discuţie, în afara impozitului erarial, 
pentru a obţine servicii şi protecţie organizată la toate nivelele). Pre¬ 
tutindeni, comunităţile cazare apar ca stat în stat, sub forma de 
«comunitate» sau religie şi biserică-sinagogă. Aceste realităţi au dat 
de gândit tuturor legislatorilor şi guvernanţilor din diverse ţări, aşa 
explicându-se persecuţiile produse de-a lungul istoriei, în momente 
de expansiune şi consolidare a comunităţilor cazare. Bogăţia expusă 
cu ostentaţie şi lipsa de măsură aţâţă la invidie şi revoltă. 

Această expunere istorică este necesară în contextul cărţii de 
faţă, pentru a se înţelege situaţia României din secolul trecut şi re¬ 
acţiile de legitimă apărare care au îmbrăcat forme diferite: articolele 
politice ale lui Eminescu, mişcările şi organizaţiile naţionaliste 
apărute după primul răsboi mondial la Iaşi, şi care s-au extins apoi în 
întreaga ţară etc. Unele au introdus terorismul, sistem astăzi existent 
în toate ţările, folosit chiar de organizaţiile sioniste pentru justa reali¬ 
zare a statului Israel. In timp ce ziarul Corriere della Sera informează 
despre arestarea rabinului Eliezer Waldman, care face parte dintr-o 
organizaţie teroristă antiarabă, La Repubblica din 22 mai 1985 se 
referă la rabinul extremist Moshe Levinger, care a ţinut să demons¬ 
treze cu rafale de mitralieră dreptul la teroare şi terorism. Cazarul 
din Varşovia, Menahem Begin şi-a început activitatea politică cu acte 
de terorism, a săvârşit asasinate, dar a dus la rezultate pozitive ţara 
sa, când a ajuns prim-ministru al Israelului. 



Cu ultimele năvăliri, Cazarii mosaici au ajuns într-un raport 
foarte ridicai faţă de populaţia României, ceea ce le-a înlesnit accesul 
în toate sectoarele importante, chiar şi la palatul regal, unde aveau o 
«regină» neîncoronată, după cum afirmau Cazarii din Ismail, 
Chişinău sau Edineţ. 

Poziţia lor socio-politică era întărită şi de băştinaşi, membri 
ai asociaţiilor oculte de solidaritate şi într-ajutorare reciprocă, mulţi 
declaraţi la lumina zilei, alţii ascunşi şi nebănuiţi, greu de identificat. 
Acestea sunt « realităţi» care s-au evidenţiat de curând şi cu mare cla¬ 
ritate în Italia. Faimoasa lojă masonică P 2 avea înscrişi oficial 950 
de înalţi demnitari ai statului, din domeniul militar, economic, finan¬ 
ciar sau cultural, multe din dedesubturile tenebroase ieşind la iveală o 
dată cu asasinarea la Londra a bancherului Roberto Calvi, asociat cu 
Sindona (recent condamnat pe viaţă şi otrăvit în închisoare) şi marele 
maestru Licio Gelli, episcopul Marcinkus, cardinalul american 
Cody, cardinalul Baggi-Seba. Masoneria a pătruns şi în Vatican, 
punând la cale asasinarea Papei Giovanni Paolo I, după cum se vede 
din cartea «în numele Domnului» de David Yallop. 

în România, Regele Carol al 11-lea se manifestase ca fruntaş 
nu numai în destrăbălări, ci şi în scandaloase afaceri cu furnituri 
militare (afacerea armamentelor Skoda, fondul aviaţiei şi timbrul 
aviaţiei, sustras în întregime etc.), şi participaţii ca acţionar la Reşiţa 
magnatului oţelului, Max Auschnitt. Prin acumularea multor infamii 
şi exploatări de neconceput în secolul nostru, s-a creat o situaţie 
explozivă, care n-a întârziat să se declanşeze odată cu prăbuşirea 
frontierelor. Abdicarea Regelui şi înlăturarea camarilei sale 
deveniseră o necesitate istorică. 

Numărul năvălitorilor Cazari infiltraţi de-a lungul secolelor, 
a ajuns să fie covârşitor. Numai în Moldova ciuntită (fără Basarabia 
şi Bucovina) şi în Muntenia, în anii 1870, pe timpul activităţii jurna¬ 
listice a lui Eminescu, erau în jur de 600.000. în România Mare, 
după reîntregire, numărul lor a sporit, ajungând la 900.000. înaintea 
celui de-al doilea răsboi mondial, conform unei politici demografice 
aplicate în mai toate ţările Europei, numărul Cazărilor mosaici 
ajunge în jur de un milion (statisticile au fost întotdeauna manevrate, 
în mai toate ţările din lume, din prudenţă sau calcule politice). Ca 
atare, «ocuparea» diverselor sectoare ale Ţării Româneşti de valurile 
succesive ale năvălitorilor paşnici, prin infiltrare, reprezenta propor¬ 
ţia de cinci la sută (în 1870 circa zece la sută) în raport cu populaţia 
autohtonă a ţării. Apariţia unor «mişcări de apărare a teritoriului» 
îşi găseşte astfel explicaţia politică şi istorică. 

Dar de o mai mare importanţă se relevă, faţă de analiza 

demografică, atitudinea şi politica populaţiei cazare, care, datorită 
originei sale, mai ales în Moldova (la Iaşi numărul Cazărilor era de 
şaizeci la sută), era cu trup şi suflet pentru Ruşi şi pentru fraţii lor 
Cazari din Marea Uniune Sovietică. Au dovedit-o deschis, într-un 
mod inadmisibil, când, în 1940, aşteptând trupele ruseşti cu steaguri 
şi plancarte, s-au dedat la atacuri şi ofense împotriva armatei române 
în retragere. Dacă ar fi să ne referim doar la faptele petrecute la 
Ismail şi Edineţ, şi probele ar fi evidente şi suficiente. La recucerirea 
Basarabiei, în 1941, unii.Cazari au plecat în Rusia, confirmând pre¬ 
ferinţele şi afinităţile lor străvechi, cu toate că dobândiseră cetăţenia 
română prin presiuni internaţionale şi intervenţii ale Alianţei Mon¬ 
diale a Federaţiilor Comunităţilor Evreieşti, ajungând ca însăşi Ger¬ 
mania lui Bismarck să condiţioneze recunoaşterea independenţei Prin¬ 
cipatelor Române, la pacea de Ia Berlin, din 1878, de atribuirea 
încetăţenirii în massă a Cazărilor mosaici. 

Aceleaşi sentimente şi atitudini care i-au determinat pe 
Cazari, în primul răsboi mondial, să se pună în serviciul inamicilor, 
al armatelor germane cotropitoare, i-au făcut şi în al doilea răsboi 
mondial să se înroleze în rândul partizanilor sovietici, ceea ce i-a 
determinai pe unii şefi militari să le aplice şi lor legile răsboiului, 
egale peste tot şi pentru toţi. 

La sfârşitul celui de-al doilea răsboi mondial, alături de alţi 
minoritari agresivi, cei mai calificaţi mandatari ai Ruşilor învingători 
au fost tot aceşti Cazari, care au introdus comunismul ortodox (dog¬ 
matic), au ocupat posturile de conducere (Ana Pauker, Chişinevsky, 
Moghioroş, Vasia Lucacs, Teohari Georgescu), s-au convertit în 
ideologi (N. Moraru, Roller, Walter Roman, Friedman-Câmpina), 
s-au înrolat în trupele de securitate, au arestat pentru «delicte poli¬ 
tice» şi «delicte antipartinice, contrarevoluţionare» mii de oameni, 
au organizat holocaustul de la Canalul Dunăre-Marea Neagră şi 
aşazisele centre de reeducare, oriunde existând o pârghie de oprimare 
a poporului român aflându-se şi un minoritar cu merite câştigate fie 
în «ilegalitate», fie în «bătălia pentru construirea unei vieţi mai feri¬ 
cite». 

Urmaşii neguţătorilor orientali au luat gestiunea comerţului 
exterior în exclusivitate şi şi-au rezervat portofolii ministeriale şi 
diplomatice. Paralel cu campaniile de răzbunare, ei au creat vaduri 
de scurgere în emigraţie încă din anii fierbinţi de după răsboi, 
punându-se în slujba tuturor organismelor de atac şi defăimare a 
României. 

Ura împotriva Mareşalului Antonescu pare să nu fi fost 
împărtăşită de toţi Cazarii mosaici. Cei care cunosc adevărul, ştiu că 
tocmai Mareşalul Antonescu, opunându-se politicii lui Hitler, i-a 

adăpostit pe Cazarii polonezi şi pe cei scăpaţi din Transilvania ocu¬ 
pată de Horthy, şi i-a apărat pe Cazarii români, ca pe toţi cetăţenii 
ţării, indiferent de religie şi de naţionalitate. în anii în care un milion 
de români îşi sacrificau viaţa pe câmpul de bătălie, Evreii Cazari - 
spre a fi puşi la adăpost de Mareşalul Antonescu - au fost mobilizaţi 
pentru servicii civile, dându-li-se calificarea de «soldaţi fără 
uniformă pe frontul intern», şi asimilaţi cu soldaţii ce luptau pe fron¬ 
tul extern, pentru a nu fi scoşi din efective de oamenii SS-ului. 

în anul 1984, a avut loc la Bucureşti un simposion ştiinţific 
româno-israelian (11-13 iunie), asupra căruia Aurel Simion face o 
dare de seamă în Analele de Istorie (nr. 6, anul 30), punând în relief 
felul cum Israel Gutman, directorul ştiinţific al Institutului Yad Was- 
hem din Ierusalim a vorbit despre «refuzul energic şi constant al 
României de a-i preda pe Evrei naziştilor», iar Jean Ancei de la ace¬ 
laşi institut, a prezentat intervenţiile făcute pe lângă Mareşalul Ion 
Antonescu de unii prelaţi ortodocşi, în special demersurile mitropoli¬ 
tului Bălan de la Sibiu, fapte atestate de altfel şi de rabinul Safran, 
azi la Geneva. 

Evreii cazari din zona operaţiilor militare au fost retraşi şi 
adăpostiţi în tabere. O bună parte din Cazarii polonezi au scăpat de 
cuptoarele de la Auschwitz tocmai datorită înţelegerii şi ospitalităţii 
ce le-au fost acordate în România, lucru care nu se poate spune des¬ 
pre Cazarii din Transilvania sub ocupaţie maghiară, care au fost tri¬ 
mişi de Horthy şi Szalasi, fără tocmeală, în trenuri de marfă, spre 
lagărele din Germania, de unde nu s-au mai întors niciodată. 

Drept mulţumire şi «recunoştinţă», guvernul Israelului a îns¬ 
cris în piatră, la Muzeul Holocaustului, cifra de 400.000 de Evrei 
«pieriţi de furia fascistă în România», deşi o jumătate de milion de 
Cazari mosaici proveniţi din România s-au repatriat şi s-au stabilit în 
Israel, alcătuind aproape un sfert din populaţia evreiască a acestei 
ţări, iar ceilalţi aii emigrat în toată lumea. După afirmaţiile rabinului 
Moses Rosen, în România de azi ar mai fi rămas doar 26.000 de 
Evrei. La protestele Patriarhului Justin al României, care a văzut 
această inscripţie, s-a dat o nouă explicaţie: nu ar fi vorba de Evrei 
ucişi de Români, ci de Evrei proveniţi de pe teritoriile României şi 
sacrificaţi de nazişti. 

Referirile la Arthur Koestler şi la documentatul său studiu 
intitulat «Al treisprezecilea trib. Imperiul Khazar şi ereditatea sa» 
(Londra, 1976), impun o scurtă prezentare a acestui autor, aşa cum a 
fost făcută de Edizioni di Comunitâ din Milano: 

«Când în Occident se celebra încoronarea lui Carol cel Mare, 

ca împărat al sacrului imperiu creştin, în extremitatea orientală a 
Europei se consolida un stat ebraic, Imperiul Cazărilor. 

Convertiţi la judaism către jumătatea secolului al VlII-lea, 
aceşti Cazari erau însă o populaţie de neam turcesc. Regatul lor, 
întins pe teritorii care îngăduiau controlul strategic al marilor căi de 
comunicaţii, între Caucaz şi Volga, a durat din secolul al V-lea până 
în secolul al XH-lea, reuşind să atingă un înalt nivel de prosperitate şi 
civilizaţie, stabilind un echilibru între islamul califilor şi creştinismul 
bizantin. 

Mai târziu, entitatea politică a Cazărilor a fost izbită de 
mareea cuceritoare a Iui Genghis Han şi s-a disolvat, fără însă ca 
populaţia să fi suferit un genocid. 

Cercetând enigma destinului lor, Koestler susţine cu argu¬ 
mente temeinice că tocmai dispersiunea lor a contribuit la formarea 
comunităţilor ebraice, aşezate Ia sfârşitul evului mediu în Europa 
orientală. Fără teama de a merge împotriva curentului, autorul des- 
voltă cu extremă coerenţă teza după care Evreii, asupra cărora s-a 
exercitat cu cea mai mare furie persecuţia distrugătoare a lui Hitler, 
descindeau nu din cele douăsprezece triburi ale lui Jacob, ci din cei 
proveniţi din «al treisprezecilea trib» din Caucaz. Adică, tocmai din 
tribul care, după teoriile rasismului pseudoştiinţific de acum patru¬ 
zeci de ani, ar fi fost isvorul celei mai pure «rase ariene». 

In acest caz, însuşi termenul de «antisemitism» nu cade oare 
la nivelul unui grotesc nonsens? Iar persecuţia rassială a naziştilor 
n-ar trebui considerată dincolo de atrocitatea sa gratuită - ca un 
crud paradox istoric? Ba mai mult, ca o probă sinistră a unei neînţe¬ 
legeri colosale, alimentată orbeşte atât de persecutori, cât şi de victi¬ 
mele lor?» 

Arthur Koestler, născut la Budapesta în 1905, a urmat stu¬ 
diile universitare la Viena, unde familia sa evreiască se refugiase pen¬ 
tru a scăpa de persecuţia antisemită. Din 1927 la 1930, a fost cores¬ 
pondent al unor ziare germane în Orientul Apropiat şi la Paris. 
Transferându-se la Berlin, în 1931, s-a înscris în partidul comunist, 
din care a demisionat în urma «verificărilor» staliniste. Corespon¬ 
dent în Spania, în timpul răsboiului civil, a fost arestat şi condamnat 
la moarte de franchişti sub acuzaţia de spionaj, fiind salvat graţie 
unei intervenţii engleze. în 1940, s-a stabilit în Anglia şi s-a înrolat în 
armata britanică. Trimis special al unor publicaţii în Palestina, în 
1945 şi 1948, obţine cetăţenia britanică în 1948/ A publicat circa trei¬ 
zeci de cărţi de proză şi eseuri, aproape toate traduse în italiană». 

Spaţiul larg rezervat acestui capitol se dovedeşte necesar pen- 

tru a înţelege situaţii şi evenimente acumulate înainte de răsboi, asu¬ 
pra cărora cu o insistenţă fastidioasă se opresc mai toate cărţile de 
interviuri şi memorii, precum şi studiile de istorie şi literatură. Deve¬ 
nind un lait-motiv, chestiunea evreiască ocupă primul plan, în timp 
ce problemele grele ale Neamului sunt trecute pe plan secundar. 
Transpunând procese şi fapte care s-au săvârşit în alte ţări ale conti¬ 
nentului, i se atribuie tocmai României şi Mareşalului Antonescu 
singurul şef de stat care a izbutit să-i scape pe Evrei din mâna Iui Hit- 
ler - acuzaţii pentru crime grave şi persecuţii. De-a lungul secolelor, 
Românii au avut de-a face cu Turcii islamici, găsind în majoritatea 
cazurilor posibilităţi de înţelegere. Cu Turcii de religie mosaică (reli¬ 
gie adoptivă, în contradicţie cu formele ei originare), nu s-a putut 
stabili un limbaj comun, comprehensibil. în acest moment al 
clarificărilor, problema Cazărilor credem că poate fi abordată «sine 
ira et studio». 

Mărturiile care urmează arată cum s-au petrecut faptele şi 
mai ales cum trebuiesc înţelese în contextul lor istoric, pe fundalul 
unui răsboi, când Europa era dominată de Germani. Faptele dove¬ 
desc eronată şi părtinitoare tendinţa de a-i prezenta, de la bun înce¬ 
put, pe toţi Evreii fără osebire, drept inocenţi, nişte sfinţi coborîţi din 
icoane, după cum susţine presa mondială de ei controlată, printr-o 
solidaritate exemplară, nişte victime resemnate care au netezit, fără 
să mişte un deget, calea răufăcătorilor. 

Termenii încăcaţi de şarjă emotivă (antisemitism, rassism, 
masacru, genocid etc.) trebuie să fie redimensionaţi sau înlocuiţi, tot 
aşa cum, pentru actele deliberat ostile împotriva populaţiei autoh¬ 
tone, este necesar să se introducă termenul de «antiromânism». 
Omenia românească a dăinuit permanent pe aceste meleaguri. Altfel 
s-au petrecut lucrurile când unele părţi ale teritoriului ţării au trecui 
sub stăpânire străină, cum s-a întâmplat în Transilvania de Nord, în 
urma diktatului de Ia Viena, unde Ungurii horthyşti i-au deportat pe 
toţi Evreii şi au săvârşit crime odioase atât împotriva Românilor 
(după cum se arată în volumul «Ultima prigoană maghiară», Edi- 
zioni Europa, Roma, 1980), cât şi a Cazărilor mosaici, mai cu seamă 
în localităţile Ip şi Trăsnea. 

în cadrul procesului intentat Mareşalului Antonescu după 
răsboi, Radu Lecca, fost comisar pentru problemele evreieşti, a 
arătat că el declarase biroului german, în scopul de a minimaliza pro¬ 
blemele rasiale, cifra de 400.000 de Evrei. Cifrele elaborate de preşe¬ 
dintele Federaţiei Comunităţilor Evreieşti din România, dr. W.Fiel- 
derman împreună cu directorul Institutului de Statistică dr. Sabin 
Mănuilă, arată o situaţie cu totul diferită. Broşura tipărită în 

străinătate de aceşti doi autori arată că în ultimul răsboi mondial, 
Românii au pierdut un milion de oameni. Pe întregul teritoriu al 
ţării, aşa cum arătau frontierele înainte de desmembrare, 12 la sută 
dintre Evrei au fost sacrificaţi de guvernul maghiar, iar 13 la sută 
datorită acţiunilor militare din zona frontului germano-român con¬ 
tra Ruşilor, teritoriu în care se găseau cei mai mulţi filosovietici fugiţi 
cu trupele ruseşti, în timpul bătăliei pentru recucerirea Basarabiei, 
mulţi făcându-se răspunzători de opresiuni şi răzbunări în timpul 
ocupaţiei din 1940. Numai 2 la sută din pierderi se datoresc adminis¬ 
traţiei româneşti, după aceste documente, ceea ce indică suma de 
4.000 de persoane din totalul de 209.204 Evrei dispăruţi. Concluzia 
acestei statistici este că numărul efectiv al Cazărilor din România 
antebelică era de 8 sau 900.000. Nu sunt puşi la socoteală Cazarii 
mosaici care s-au botezat catolici în graba mare. 


Indienii 

O altă năvălire silenţioasă şi persistentă , produsă de-a lungul 
secolelor prin infiltraţii lente, o reprezintă triburile de Indieni origi¬ 
nari din Punjab, mai bine cunoscuţi sub numele de Tzigani sau 
Gitani, nume derivat din Egipţiani. Triburi nomade, organizate sub 
autoritatea absolută a unui şef (bulibaşa), încă în stadiul de matriar¬ 
hat, au început mişcările de deplasare spre Vest şi au ajuns în Anato- 
lia în secolul al IX-lea, înainte de venirea Turcilor, deci în imperiul 
bizantin. O parte au rămas în Turcia, alţii s-au îndreptat, de bună 
voie sau izgoniţi, spre Egipt şi Nordul Africii. Parte din triburile 
vagabonde au pătruns în peninsula Haemus (Balcani), s-au răspândit 
în ţările din Sudul şi Nordul Dunării, cu preferinţă în Ungaria, şi au 
ajuns până în Boemia. în secolul al XV-lea ei pătrund în Germania, 
de unde au coborît apoi în Italia şi s-au instalat în preajma Romei. în 
peninsula Iberică, mai cu seamă în Andaluzia, au ajuns venind prin 
Nordul Africii. 

Modul lor de viaţă nomad este extrem de conservator, nu 
acceptă schimbări de obiceiuri şi deprinderi decât cu mare anevoinţă, 
în secolul nostru unii renunţând la vechile mijloace de locomoţie, 
înlocuind caii şi căruţa cu automobilul şi rulota, în care îşi ascund cu 
dibăcie avutul, în aparenţă redus, dar în realitate valoros, fiind plini 
de galbeni, rezultat al traficului cu aur, monete şi bijuterii. Nu toţi au 
renunţat la cai, căci ei iubesc aceste animale, chiar dacă e vorba de 
mârţoage, şi pot să le hrănească pe păşuni şi pe drumurile retrase, 
unde îşi aşează sălaşul, pentru a exercita principala ocupaţie: furtul şi 

vânzarea de cai. Ei practică furtul ca pe o artă, în mod abil, iniţiind şi 
copiii de timpuriu în această îndeletnicire, cunoscuţi ca atare în toate 
ţările, dar nedepăşiţi de alte neamuri. Au, de asemenea, predilecţie 
pentru metalele din cimitire, ornamentele de pe cruci şi chiar din 
morminte. Această ocupaţie străveche este dublată de meşteşuguri 
necesare nomazilor: căldărari, spoitori, potcovari, în timp ce femeile 
şi-au rezervat domeniile oculte, chiromanţia, magia, vrăjitoria. Tot 
ce reprezintă o valoare şi poate fi ascuns le atrage atenţia. Obiectele 
sustrase cu abilitate din case sau din veşminte nu mai sunt de găsit, 
din pricina deplasării imediate, a vagabondajului prin ţara care fără 
voie şi fără plăcere se spune că i-ar găzdui. Trecerea dintr-o ţară în 
alta nu constituie pentru ei o dificultate. Ei reuşesc să străpungă cele 
mai ermetice şi mai controlate frontiere, în timpul nopţii, 
confundându-se cu întunericul pe care îl poartă nu numai pe chip, ci 
şi în suflet. Geografia terenurilor nu păstrează nici un secret pentru 
ei. Ei îşi trădează însă originea după dialectul indian pe care îl vor¬ 
besc, după accentele şi culoarea lexicală obţinute în zonele de tranzit 
unde au staţionat mai mult, limba maghiară, mai ales lăsându-şi 
amprenta asupra oricărui trib care a trăit în ţara Mogiorilor. 

Situaţia Tziganilor este identică în toate părţile. în România, 
parte dintre ei au fost aduşi ca robi, cumpăraţi pentru lucrările agri¬ 
cole, fie de vechii boieri, fie de diferite mănăstiri, multe închinate 
Muntelui Athos, spre care se revărsau toate bogăţiile şi de unde erau 
trimişi Tzigani ca plocon şi ca mesageri spirituali. De spiritualitate 
reală nu putea fi vorba, căci Tziganii sunt păgâni, practicând rituri 
fetişiste, influenţate adesea de religiile popoarelor cu care au ajuns în 
contact. 

în unele ţări, triburile care au prins rădăcini pe Ia periferia 
oraşelor, s-au adaptat unor profesiuni artistice, ca muzica (în Unga¬ 
ria, România, Jugo-Slavia) şi dansul (în Spania). Lăutarii se organi¬ 
zează în tarafuri, se deplasează pentru nunţi la sate, cer să fie scump 
plătiţi, plată, care, bineînţeles, este completată cu amintiri din ale 
casei. Acest obicei este atât de înrădăcinat încât le-a pătruns în sânge 
şi prin nimic nu poate fi stârpit, căci, potrivit credinţelor lor, toate 
bunurile de pe pământ le-au fost hărăzite de Dumnezeu, dar au fost 
preluate de alţii. Aşa încât, furând, ei nu fac decât un act de dreptate, 
însuşindu-şi ceea ce Ie aparţine prin voinţă divină sau le-a fost desti¬ 
nat. în proza scriitorilor ruşi este abordată această temă, arătându-se 
cum furtul şi omorul fac parte dintr-un ritual străvechi, sacru, care 
conferă protagoniştilor indieni virtuţi misterioase şi nobile. în ţările 
danubiene, după moda veche, restaurantele sunt animate şi azi de 
bande de lăutari, între care uneori poate fi identificat vreunul mai 



bălan, poate fruct al unui păcat săvârşit de vreo ţigancă frumoasă, 
căci multe reuşesc să atragă atenţia prin trupul lor suplu şi graţios, 
dar mai ales prin vicleşugurile lor orientale. Tzigăncile sunt puse în 
valoare mai ales în Spania, unde dansează cunoscutul «flamenco», 
dans caracteristic cu ritmări îndrăcite din tocuri şi castagnete. 
Bărbaţii, în genere, cântă la chitară, cu voce gutural nazală, melodii 
tânguitoare, rareori dansând împreună cu femeile. Muzica 
tzigănească aduce culoarea şi ecourile orientale, poate şi din Egipet, 
şi nu au nimic comun nici cu adevărata muzică spaniolă, nici cu dan¬ 
surile folclorice, care sunt, în Spania, hota aragonesă, un fel de horă, 
şi alte jocuri specifice diferitor regiuni de şes sau de munte. Cei neavi¬ 
zaţi confundă dansurile flamenco cu dansurile spaniole, ceea ce e o 
gravă eroare. Tânguirea tipic orientală trece, în interpretarea 
tzigănească la vioară, ţambal, trompetă, ia forme de disperare pate¬ 
tică în jeluirile bărbaţilor, ca şi ale femeilor, iar atunci când aceştia 
abordează muzica autohtonă, o modifică stricând şi trivializând fol¬ 
clorul naţional. 

Tziganii sunt îndeobşte neasimilabili, ca aproape toate tribu¬ 
rile venite din Orient. Ei rămân legaţi într-o organizaţie fantomatică, 
dar efectivă, au întâlniri periodice în câte o localitate din Europa de 
Vest, pentru alegerea marelui bulibaşa (termenul vine probabil din 
turcescul «paşa»). Aceste adunări stabilesc o politică internaţională 
de perspectivă, organizând proteste şi revendicări pentru obţinerea 
drepturilor de etnie, la fel ca celelalte minorităţi, fapt greu de reali¬ 
zat, cel mai mare impediment formându-1 stadiul de civilizaţie 
arhaică, educaţia diametral opusă, ceea ce face ca şcolarizarea noma¬ 
zilor să fie un fapt de domeniul utopiei. Desigur, în cazul când 
această categorie de nomazi va deveni vreodată statornică, locuind în 
comunităţi civilizate, în case sau în blocuri (Tziganii preferă oraşele 
unde se pot deda în voie celor mai mari ticăloşii, operând în bande 
înarmate), atunci aceste probleme se vor pune cu mare şi dureroasă 
acuitate. Deferite autorităţi europene au şi înscris această temă în 
cercetările de perspectivă, presupunând că nu este departe timpul 
când agresivitatea tribală va căpăta conştiinţă de sine şi va ajunge în 
confruntări cu autorităţile de stat, determinând răscoale şi dezordini. 

Dacă aceste minorităţi se desvoltă ca entităţi autonome, nea¬ 
similabile, ce loc vor ocupa în societatea românească? Ce cariere şi ce 
aspiraţii vor avea Tziganii bărăganelor? Azi, preferinţele lor se 
îndreaptă spre posturi de oprimare, în poliţie, puşcării etc., 
distingându-se (dacă se poate spune astfel) la Canalul Dunării, în 
majoritatea închisorilor etc., în meserii care cer sânge rece, cruzime, 
lipsă de scrupul şi de milă, dar mai ales spirit rasial vindicativ, pe care 

Tziganii le au din belşug, contrar aparenţelor superficiale date de 
adulaţii, linguşiri, ploconeli şi jeluiri. In realitate ei detestă profund 
şi definitiv naţia majoritară căreia încearcă să i se impună şi împo¬ 
triva căreia luptă prin mijloacele odioase de care dispun şi pe care le 
cultivă în continuare. 

Dacă Tziganii vor deveni sedentari şi vor dori să îmbrăţişeze 
cariere mai evoluate, afirmându-se în cultură şi tinzând să se conto¬ 
pească cu băştinaşii, care va fi capacitatea bunului popor român de a 
absorbi şi suporta pe spinarea sa o cotă eterogenă indiană, cu care nu 
are nici o afinitate, şi faţă de care nu a contractat niciodată datorii 
sau obligaţii? Ce păcate a avut şi are de ispăşit neamul românesc ca 
să primească această proastă plămadă şi acest altoi oriental, ştiute 
fiind riscurile de a-şi pierde propriile caracteristici, calităţile fizice şi 
morale, deja atinse de valurile succesive de năvălitori asiatici? Câtă 
vreme triburile năvălitoare mai vechi au staţionat unele zeci de ani, 
altele secole (cum au fost Goţii, Avarii şi Cazarii, plecaţi fără a lăsa 
urme în arheologie), aceşti năvălitori prin infiltraţie şi prin prolife¬ 
rare exponenţială, au ajuns la o explozie demografică de mari pro¬ 
porţii. în loc de doi copii, Tziganii fac zece, pe fiecare familie, 
exercitând o presiune demografică din interior şi reprezentând un 
fenomen de parazitism social, care duce, pe alocuri, la împovărarea 
peste măsură şi uneori chiar la sacrificarea populaţiei autohtone. Ce 
loc vor ajunge să ocupe aceşti venetici în Ţară, dacă lucrurile vor 
merge în acest fel mai departe, tăinuindu-se şi evitându-se dezbate¬ 
rea acestor grave probleme sociale, fără a se lua nici o măsură de pro¬ 
tecţie a teritoriului naţional şi a neamului? Totul este legat de cifre. 
Politica demografică are şi reversul său. Stimularea naşterilor prin 
premii şi facilitări, practicată după al doilea răsboi mondial în 
Franţa, dar şi în România, a dus la rezultate, sub un anumit fel, 
îngrijorătoare: în Franţa s-au înmulţit Francezii, rămaşi în urmă cu 
natalitatea, în România s-au înmulţit Tziganii, fiindcă Românii con¬ 
tinuă să păstreze echilibrul familiei cu un număr redus de copii. Dis¬ 
proporţia natalităţii a ajuns să constituie azi o preocupare, impunând 
măsuri potrivite, pentru menţinerea raportului de proporţii între 
etniile minore, cărora nu li se poate îngădui să «ocupe ţara». Această 
tendinţă evidentă o manifestă Indienii, care, ca şi alte naţii persecu¬ 
tate odinioară, sunt azi privilegiate şi fac apel cu orice prilej la «drep¬ 
turile omului», la «apartheid», la «crimă rasistă» etc. pentru a 
zdruncina stabilitatea etniilor de bază. 

Pierzându-şi legătura cu patria de odinioară, triburile 
indiene vagabonde au pierdut legătura cu valorile culturale originare, 
fără a adopta alte valori din ţările prin care au trecut, ca nişte popu- 


40 



laţii vânturate fără rost şi fără scop, motiv pentru care au atras aten¬ 
ţia politicienilor dinainte de răsboi. Pe plan economic nu le place şi 
nu vor să muncească. Pe plan militar, tzigani-eroi nu se prea cunosc, 
iar ca elemente subversive, sunt gata oricând să se pună în serviciul 
celui mai puternic. Ca atare, comandanţii militari în cel de-al doilea 
răsboi mondial au fost nevoiţi să ia măsuri de apărare, pentru a nu 
lăsa spatele frontului pe seama unor elemente subversive potenţiale, 
fără credinţe şi idealuri, decât interesul momentului. Deplasarea lor 
în altă zonă s-a impus ca o măsură indispensabilă de siguranţă a tru¬ 
pelor, dar şi a populaţiei civile. Cu introducerea bombardamentelor 
teroriste de noapte, se creaseră condiţii pentru jafuri şi prădăciuni 
fără precedent. Ca atare, s-a impus pedeapsa capitală pentru jafuri şi 
asasinate, singura în măsură să frâneze aceste nelegiuiri. Cu o sensi¬ 
bilitate marcată la aceste situaţii, Hitler a procedat în chip radical, 
producând un holocaust al Tziganilor din zona încăpută sub contro¬ 
lul său, ca şi holocaustul Cazărilor mosaici. 

Mareşalul Antonescu, chemat la putere pentru apărarea inte¬ 
reselor Ţării, a avut de înfruntat şi problema năvălitorilor tzigani, 
sub toate aspectele mai sus expuse. A procedat totuşi în mod uman, 
fără a încălca vreodată, după cum a declarat şi la Proces, omenia 
românească. 

Astăzi, mai mult ca oricând în istoria României, problema 
Tziganilor proiectată pe fundalul viitorului, se arată în toată gravita¬ 
tea ei. Statisticile populaţiei indiene sunt foarte relative. Cât timp 
numărul Tziganilor era acceptabil şi prezenţa lor nu trăgea prea greu 
în cumpănă, după excesiva lor înmulţire, în ultimii cincizeci de ani, 
statisticile au început să devină criptice şi să nu mai reflecte efectiv 
realitatea. Mulţi Tzigani se dau drept «rumîni», iar cei nomazi, 
neavând domiciliu şi ascunzându-se de autorităţi pentru motive lesne 
de priceput, nu pot fi înregistraţi. Ca atare, cifra actuală a Tziganilor 
din România nu poate fi decât cu aproximaţie estimată. De la cei 
circa o sută de mii consemnaţi înainte de răsboi, la cei circa cinci sute 
de mii de azi, coeficientul de multiplicare se arată extrem de ridicat, 
ceea ce poate să ducă la dublarea numărului lor înainte de sfârşitul 
veacului XX. în ţara lor de baştină, India, se petrece acelaşi fenomen 
de explozie demografică, populaţia dublându-se efectiv după răsboi. 
Dar, în timp ce în India se iau măsuri anticoncepţionale şi de sterili¬ 
zare, în Europa nu se face nimic. Autorităţile, de teama rasismului, 
nu se ating de această comunitate tribală, asistând cu inerţie la dez¬ 
voltarea unei realităţi ameninţătoare: din cinci copii nou născuţi, 
unul este tzigan, procentul evident fiind de 20 la sută. 

Ultima năvălire în ordine cronologică asupra pământului 


41 



romanesc continuă printr-o bătălie fără arme şi fără confruntări 
spectaculoase. Lipsa măsurilor de apărare a teritoriului, care azi tre¬ 
buiesc altfel înţelese, ar putea să creeze şi pe teritoriul ţării noastre 
situaţia din Africa de Sud, ţară construită de Europeni de diverse ori¬ 
gini. Aceştia nu s-au înmulţit suficient, au rămas la cinci milioane, în 
timp ce populaţia Bantu, venită ca muncitori de la Ecuator, a ajuns 
să atingă, împreună cu negrii băştinaşi, cifra de 22 de milioane. In 
virtutea numărului, care adesea înseamnă şi putere, ei reclamă drep¬ 
turi absolute, pe baza principiilor democratice, cerând împărţirea 
bunurilor sociale, pretinzând administrarea teritoriului şi a oraşelor 
precum şi conducerea efectivă a ţării. 


05 - Momentele istorice ale naţiunilor europene 


Ultima conflagraţie mondială cunoscută sub numele de «cel 
de-al doilea răsboi mondial», enumerare ce presupune continuitate, 
premisele fiind marcate de la începutul secolului, a ocazionat moar¬ 
tea a cincizeci de milioane de oameni, din cele trei miliarde existente 
în acea epocă pe pământ, dintre care jumătate aparţin Chinei şi 
Indiei. China nu a participat la acest răsboi, iar India a fost cointere¬ 
sată prin dominatorii englezi. Pierderile trebuiesc raportate, aşadar, 
numai la jumătate din populaţia globului, ceea ce dublează raportul 
de proporţii. Nici Africa nu a fost direct implicată, căci combatanţii 
au fost europeni. 

Privind trecutul din depărtare, în timp şi spaţiu, notăm felul 
cum popoarele, alcătuite în state naţionale, ajung la un moment dat 
la o afirmare istorică şi o realizare în contextul mondial. Istoria cea 
mai vie şi mai complexă a fost, fără îndoială, creată de europeni, din 
care apoi s-au detaşat alte popoare, ca o prelungire în Europa Noua, 
adică în America de Nord, în America de Sud, în Australia şi în 
Africa de Sud, creată de europeni, şi mai puţin în Africa de Nord, 
dominată de arabi. 

A existat astfel «momentul istoric al Franţei», care, din ţară 
a Gallilor, fără primenire a populaţiei, a devenit Frankenland, echi¬ 
valentul denumirii Franţa, încă de pe timpul Iui Carol cel Mare, care 
se încoronează ca împărat la Roma, în anul 800. A existat o afirmare 
gallo-frankă, contribuţia germanică limitându-se la unele triburi ca 
tribul Frankilor din Frankonia, de pe Main. Statul francez poate fi 
considerat cel mai vechi din Europa, succesor al Imperiului Roman, 
având în diferite forme şi în repetate rânduri, afirmarea sa istorică, 



ultima prin Napoleon Bonaparte, care a încercat să închege Europa 
într-un stat continental. 

A urmat «momentul istoric al Spaniei», care s-a impus în 
Europa Occidentală, până în Flandra, în Italia, dar mai ales în Ame¬ 
rica de Sud şi America Centrală, pe care le-a hispanizat introducând 
limba şi cultura spaniolă, cea mai răspândită azi în lume după limba 
engleză (lăsând deoparte limbile Chinei şi ale Indiei). A venit apoi 
apusul acestei naţiuni, dar pentru alte cauze specifice decât apusul 
Imperiului Roman. Azi Spania este redimensionată la talia unui stat 
european mijlociu. 

într-o succesiune firească, a venit «momentul istoric al 
poporului celto-german » (saxon) din Insulele Britanice, care a dus la 
crearea unui imens imperiu. In 1777, Statele Unite şi-au proclamat 
independenţa (şi Românii au dat o contribuţie importantă la realiza¬ 
rea acestui act istoric, prin generalul Pomuţ), câtă vreme Canada a 
rămas încă legată ca un dominion de Anglia. In restul lumii, în Aus¬ 
tralia, populaţia europeană albă este majoritară, iar în subcontinen- 
tul indian şi Africa, Englezii au introdus aceeaşi civilizaţie 
europeană. După cel de-al doilea răsboi mondial, restul imperiului 
britanic s-a destrămat, prin mâna lui Winston Churchill, şi astfel 
Marea Britanie s-a redus la Regatul Unit, cum e numit, cu un sens al 
măsurii, de înşişi cetăţenii britanici. 

Italia, prin număr, este una din naţiunile cele mai de seamă 
ale Europei. Dar, persistenţa împărţirii în stătuleţe, până în anul 
1861, când s-a realizat unificarea în Italia Mare, s-a afirmat doar pe 
plan cultural, prin Renaştere, impunându-se astfel în faţa celorlalte 
naţiuni ale Europei şi ale lumii, arta şi ştiinţele căpătând un nou suflu 
de viaţă, un nou impuls, care a dus la realizarea culturii şi civilizaţiei 
europene actuale, prin contribuţia tuturor naţiunilor mari, mijlocii şi 
mici. 

Posibilitatea de afirmare nu a lipsit nici micilor naţiuni, care 
s-au impus prin descoperiri geografice şi colonizări, cunoscut fiind 
exemplul Olandei sau al Portugaliei, care a organizat jumătate din 
continentul sud-american, creind o ţară ca Brazilia, cu o populaţie de, 
aproape douăzeci de ori mai mare decât a sa. 

în competiţia mondială, rămân deschise afirmările unor noi 
naţiuni, cum sunt Rusia şi Germania. 

Ruşii au întârziat cu un mileniu, în era noastră, să-şi facă 
apariţia în istorie, nereuşind să formeze un stat decât în secolul al 
IX-lea, prin opera Varegilor, comercianţi şi cuceritori scandinavi, 
care au trimis asupra Europei şi pe Goţi, şi pe Normanzi, iar în Ame¬ 
rica de Nord, înainte de Columb, pe Vikingi cu corăbiile lor 

prevăzute cu proră înaltă şi ascuţită. De la triburile de păstori şi agri¬ 
cultori din Nordul păduros şi din stepa scitică, unde plăteau tribut 
Casărilor mosaici. Ruşii au constituit de-a lungul veacurilor diverse 
mici principate, după cel al Kievului, trecut din mâna Cazărilor în 
mâna Varegilor, ca să ajungă apoi la unificarea Rusiilor sub împăraţi 
ca Petru cel Mare şi germana Ecaterina a Il-a, cu aspiraţii de afir¬ 
mare europeană, folosind şi relansând valori europene, dar cu men¬ 
talitate asiatică, ce caracterizează întreaga stepă, dincolo de cel de-al 
30-lea meridian, până la Nistru, hotar geofizic al Europei. Prin tzari, 
a avut un rol în concertul european, chemată la masa verde a conti¬ 
nentului, în diferite ocazii. Aspiraţiile sale au fost şi rămân să ajungă 
la'Constantinopol, deşi acesta a pierdut din importanţă. Totuşi, 
Strâmtorile Bosfor şi Dardanele continuă să reprezinte o posibilă 
închidere a Mării Negre. In Nordul Europei, accesul la Marea 
Baltică, la Marea Nordului şi la Oceanul Atlantic era, de asemenea, 
limitat la portul Petrogradului, rebotezat cu un nume de cazar, 
Leningrad. Rămâne deschisă numai poarta de la Cercul Polar, prin 
portul Murmansk. Realizarea acestor ţeluri de înaintare spre Vest, în 
Europa, a luat numele de «panslavism» sub tzari, iar după primul 
răsboi mondial, acela de «marxism». Acelaşi ideal îl urmăreşte Impe¬ 
riul Rusesc de astăzi, mascat sub numele de federaţie socialistă sovie¬ 
tică, ţara cea mai întinsă pe plan geografic, între meridianul 30 Est şi 
180 plus 10 grade Vest. Prin «realizarea» sa, în «momentul istoric» 
ce-i aparţine, Rusia a împins în mod concret slavismul în Europa, 
fenomen istoric de care trebuie să se ţină seama. Aceste teritorii euro¬ 
pene înghiţite de Rusia reprezintă în kilometri pătraţi o suprafaţă 
aproape tot atât de mare cât Franţa (a se vedea Europe quel destin, 
de Frangois Vişine, Nagard, Roma, 1980). La ultimele congrese mon¬ 
diale ale ştiinţei istorice de după răsboi, până la cel din anul 1985, 
care a avut loc la Stuttgart, nici nu a fost pusă în discuţie această 
temă, deşi este de cea mai mare actualitate. 

Naţiunea germană ajunsă Ia o completă unificare, după pri¬ 
mul răsboi mondial, în continuă desvoltare demografică, prin muncă 
asiduă, exemplară, strânsă peste măsură în fruntariile sale şi lipsită 
de colonii, a simţit nevoia lărgirii spaţiului său vital şi prin aceasta a 
«afirmării sale în istorie» ca naţie nouă, care îşi aşteaptă momentul 
prielnic. Aspiraţiile sale sunt inverse celor ruseşti, căci ele tind spre 
Est, Drang nach Osten, către sursele inepuizabile de energie petroli¬ 
feră din ţările musulmane, din Golful Persic şi Orientul Mijlociu. în 
desvoltarea unei industrii tot mai moderne şi sofisticate, energia este 
prima dintre materiile prime, reprezentată mai ales de petrol, într-un 
moment când energii alternative şi atomice de fusiune nu-şi află încă 


44 



modalităţile de realizare. 

Faţă de aceste două mari naţii noi, care reclamă momentul 
lor istoric de afirmare, implicând Europa întreagă pentru înfăptuirea 
ţelurilor lor, ţările medii şi mici găsindu-se în calea lor, îşi văd pusă în 
discuţie existenţa ca stat independent şi suveran, obligate să se situeze 
într-o poziţie de apărare. Intre acestea, Austria, «marca orientală a 
Germanilor», redusă la dimensiuni naturale, după faza de afirmare 
imperialistă prin imperiul habsburgic multinaţional, Cehoslovacia, 
România, Jugo-Slavia, Bulgaria, însăşi Grecia, neuitând Albania, 
ţara cea mai mică şi cea mai veche a Europei. De aici politica lor de 
coaliţie şi apărare, de aici «Mica înţelegere» a celor trei state (Cehos¬ 
lovacia, Rorhânia şi Jugo-Slavia), de aici «înţelegerea Balcanică» 
între România, Jugo-Slavia, Bulgaria şi Grecia. Albania, în genere, a 
rămas deoparte. 

Ungaria a aflat şi continuă să fie într-o poziţie cu totul spe¬ 
cială, dc mică ţară imperialistă, agresivă, în permanenţă gata să intre 
şi să ocupe teritorii străine, cum a făcut-o cu Jugo-Slavia, cu Cehos¬ 
lovacia, cu Polonia, cu România. Aşa au făcut şi cei 70.000 de 
Mogiori, aşezaţi în Atelkuz şi apoi în Pannonia, devenind «flagelul 
Europei», prădând şi invadând Balcanii, Germania, Italia şi chiar 
Franţa, «cu călăreţi simulând retragerea, cu urlete de lupi» 
(Koestler). Azi, mijloacele sunt diferite, de la propaganda nesăbuită 
şi falsa prezentare a datelor istorice, în faţa celor neştiutori, cu o apa¬ 
renţă nobiliară de salon, dezvoltată prin exploatarea nemiloasă a 
altor naţii, sub dominaţie până Ia aplicarea efectivă a principiului 
naţionalităţilor, în agitaţie continuă în toate domeniile, inclusiv cel 
religios, deşi nu au majoritate catolică. Mogiorii reprezintă în 
Europa un element de destabilizare, provocări şi nelinişte pentru 
menţinerea păcii. 

Pe plan mondial, între ţările în curs de afirmare din afara 
Europei, se află în primul rând Statele Unite ale Americii, care nu 
sunt încă o naţiune şi cu greu vor ajunge să fie, din cauza amestecului 
de etnii şi de rase, îndeosebi cea neagră, dar care au «un stil de orga¬ 
nizare statală» comparabil cu cel al Imperiului Roman, fiind dotate, 
în acelaşi timp, cu resurse economice nemăsurate, care duc la un 
potenţial industrial şi financiar de cinci ori mai mare decât potenţia¬ 
lul Rusiei Sovietice. La toate acestea, s-a mai adăugat şi continuă să 
se adauge «transferul de materie gri din vechea Europa în noua 
Europa», care a primit numele italianului Americo Vespucci, azi 
putere mondială în fruntea Occidentului. 

Cu această imagine generală, văzută prin prisma istorică, 
aspiraţiile celor două naţiuni ajunse simultan la un moment istoric de 

afirmare, îşi poate găsi explicaţia răsboiul deslănţuit printr-un acord 
unic şi atât de singular între Stalin şi Hitler, care au atacat împreună 
şi au împărţit Polonia, ca prim obiectiv. Focul început de fapt cu ani 
înainte, din partea Rusiei, care a atacat Finlanda, desfăşurând prima 
bătălie din care a ieşit înfrântă în aparenţă, ceea ce a creat o falsă 
imagine asupra potenţialului său belic, dar victorioasă prin pacea pe 
care a impus-o, prin cedarea Lacului Ladoga şi a unei părţi din terito¬ 
riul acestei mici dar brave ţări. 

Cel de-al doilea răsboi mondial a durat aproape cinci ani. 
Victoria aliaţilor s-a datorat intervenţiei americane, dar şi greşelilor 
săvârşite de Germania nazistă, care a dus la prăbuşirea Europei. Pen¬ 
tru refacerea ei, tot America a intervenit prin Planul Marshall, prin 
ajutoare plătite scump dar mai ales prin atragerea savanţilor, a capi¬ 
talului de materie gri. 


06 - Ţările agresoare din Europa 


Căderea Imperiului tzarist al tuturor Rusiilor aflate dincolo 
de fruntariile adevăratei Europe, nu a însemnat dispariţia sa pentru 
totdeauna. Revoluţia care se baza pe principiile filosofului mosaic 
Karl Marx, reelaborate şi completate pentru aplicarea lor în practică, 
după faza de început a lichidării sângeroase a conducătorilor prece¬ 
denţi, a trecut la o nouă organizare, cu concentrare de putere, foarte 
asemănătoare cu cea tzaristă, dar cu nume schimbat, acela de comu¬ 
nism sovietic. Au apărut figurile «tzarilor proletari». Rusia redeve¬ 
nea, după cincisprezece ani de frământări, o nouă putere politică şi 
militară la Porţile Europei, cu aceleaşi intenţii şi pretenţii imperialiste 
formulate de tzarul Petru cel Mare. Acum, motivarea era expansiu¬ 
nea «noii religii», ideologia comunistă a socialismului egalitar, con¬ 
trar realităţilor şi posibilităţilor economice, utopii asemănătoare 
principiilor justiţiare ale creştinismului, atribuite altui pretins refor¬ 
mator al vechilor tradiţii, apărut cu optsprezece secole înainte, Isus 
din Nazaret. Primul nou apostol a fost Lenin, de extracţie cazaro- 
judaică, dar al doilea a fost «teologul» georgian Josiph Vissarionivici 
Giugaşvili, cu o calificare potrivită, date fiind studiile sale de bază. 
El şi-a făcut loc amplu printre ceilalţi apostoli, eliminându-i şi 
întărindu-şi propriul piedestal, pe care s-a ridicat pentru a imprima 
cursul unor noi evenimente istorice în viaţa Europei şi a lumii întregi. 

Noul imperiu ruso-sovieic nu era recunoscut de toate ţările, 


.46 



inclusiv România, care, în urma primului răsboi mondial, a realipit 
Basarabia prin voinţa Sfatului Ţării. în anul 1932, Nicolae Titulescu, 
preşedintele de atunci al Societăţii Naţiunilor, a socotit că venise 
momentul elaborării unui pact de recunoaştere şi neagresiune între 
România şi URSS. Autoritatea sa şi, prin el, a ţării pe care o repre¬ 
zenta în Societatea Naţiunilor, crescuse considerabil. Cu omologul 
său, Litvinov, ministru de externe al URSS, avea să elaboreze con¬ 
venţia internaţională de «definire a agresorului» care a preluat 
numele celor doi, «Titulescu-Litvinov». Alte iniţiative de pace şi con¬ 
venţii internaţionale de apărare au fost luate de N.Titulescu, între 
altele «Mica înţelegere», «Pactul Balcanic», un pact de neagresiune, 
arbitraj şi conciliere între România şi Turcia, toate urmărind să cons¬ 
tituie bariere de apărare împotriva imperialismului sovietic, primul 
care s-a manifestat ca agresor între cele două răsboaie mondiale în 
Europa. 

Reorganizarea şi forţa crescândă a Germaniei, rămasă fără 
posibilităţi de afirmare fie în Europa, fie în colonii, pe atunci furni¬ 
zoare de materii prime, strânsă în chingi de către aliaţi, dup"ă Tratatul 
de la Versailles, fără drept de înarmare, despărţită de Franţa prin 
zona Rhenană demilitarizată, aduce la putere, în ianuarie 1933, pe 
noul lider, Adolf Hitler, care curând va institui o formă dictatorială 
absolută. Identificând greşit ca problemă capitală pentru renaşterea 
Germaniei înlăturarea comunităţilor evreieşti, bine stabilite în Ger¬ 
mania şi legate nu numai financiar, economic, ci şi prin cultura lor, 
deslănţuie o mare campanie antisemită. Această politică se extinde şi 
în alte ţări, paralel cu reorganizarea germanilor de origine (Volks- 
deutsche), care ridică creasta în Cehoslovacia, în Jugo-Slavia, în 
Ungaria, în România. Ca «marcă germană orientală», după cum o 
arată însuşi numele său, Oesterreich, Austria a fost anexată Reich- 
ului german. 

în raport cu totul disproporţionat cu numărul lor, Cazarii 
din România ocupau poziţii dominante în toate domeniile, în econo¬ 
mie, finanţe, comerţ, industrie, exercitând totodată un subtil şi per¬ 
sistent control al opiniei publice. Influenţa lor politică se exercita la 
toate nivelele oficiale şi oculte, dar mai ales la Palatul regal, unde 
tronau siderurgistul Max Auschnitt şi concubina neîncoronată, Elena 
Wolf-Lupescu, agravând o situaţie devenită intolerabilă încă din anii 
1920, când, la Iaşi, s-a născut o mişcare studenţească mai întâi con¬ 
dusă de A.C.Cuza. Din această mişcare s-a desprins o fracţiune, care 
a constituit nucleul Legiunii Arhanghelului Mihail, în frunte cu 
C.Z.Codreanu. Legiunea avea o coloratură mistică-religioasă, legată 
de tradiţia istorică şi creştină a Românilor, şi s-a numit Garda de 

Fier, iar ca partid: «Totul pentru Ţară». Garda de Fier a avut carac¬ 
teristici proprii încă din anii când fascismul socialistului naţional şi 
ateu Benito Mussolini, ajuns la putere, nu-şi structurase doctrina şi 
nici naţional-socialismul lui Adolf Hitler nu se afirmase. Natural, 
după ce, în anul 1933, nazismul a cucerit puterea, el a căpătat alte 
dimensiuni şi o certă influenţă internaţională. Legionarismul a rămas 
în umbră, manifestându-se numai prin anumite reacţii teroriste, mai 
ales când, sub presiunea unor organizaţii oculte, primul ministru 
LG.Duca a disolvat, la 10 decembrie 1933, această organizaţie. Cute¬ 
zanţa sa, Duca avea s-o plătească cu viaţa, la 29 decembrie 1933. Ita¬ 
lia intervine în apărarea Legiunii, printr-o campanie de presă, în timp 
ce organizaţia naţional-socialistă-hitleristă nu contestă paternitatea 
legiunii ce i s-a atribuit. Asemănările nu atingeau originea, conţinu¬ 
tul şi datele istorice care au dat naştere Legiunii, şi numai după ce a 
fost disolvată s-au căutat apropieri şi influenţe, pentru agravarea cul¬ 
pelor şi justificarea lor. 

Pe acest fundal, cele două mari forţe politice şi militare 
apărute la orizontul pacific al Europei nu au întârziat să intre mai 
întâi în acord, iar apoi în conflict iremediabil. Rusia sovietică evolua 
sub comanda celui mai dur dictator, Stalin. Germania nazistă deve¬ 
nise cea mai mare putere militară din lume, sub conducerea Iui Hit¬ 
ler. La aceste două superputeri, se alăturaseră Japonia şi Italia, pen¬ 
tru a nu lipsi de la viitoarea masă verde a păcii. Manifestările fasciste 
ale lui Mussolini căpătaseră expresii teatrale, în care exaltarea se- 
unea cu imprudenţa. 

Iniţiativele Italiei se înfăţişau sub forma unui colonialism 
întârziat, ce urmărea în parte refacerea imperiului roman, după cin- 
cincisprezece secole de la căderea Romei, în 476. Coloniile lăsate Ita¬ 
liei după primul răsboi mondial se rezumau la Libia, greu pacificată 
în intervalul din 1912-1920, precum şi la insulele Dodecanesului din 
Marea Egee. Ele însemnau prea puţin în viziunea măreaţă a fascis¬ 
mului italian, aşa încât, socotind că propriile-i forţe sunt suficiente şi 
că cele «opt milioane de baionete» vor deschide porţile unei noi ere în 
viaţa Italiei, Ducele atacă Abissinia în anul 1935, transportând tru¬ 
pele prin Canalul de Suez, cu îngăduinţa Englezilor. Aceasta declan¬ 
şează o campanie în sânul Societăţii Naţiunilor, care aplică sancţiuni 
economice, fără mari rezultate. Ca răspuns la această atitudine a 
Europei, Italia se declară revizionistă a Tratatului de Pace. 

La iniţiativa ei, se alătură cu mare convingere Ungaria impe¬ 
rialistă a amiralului Micloş Horthy, care, în entuziasmul său şi al 
întregului popor, îmbrăţişează în întregime nazismul, de care a rămas 
legat până în ultimele ceasuri, şi prin aceasta, aplică programul de 

exterminare hitlerist, ducând la moarte întreaga populaţie mosaică 
de pe propriul teritoriu, ca şi de pe teritoriul Transilvaniei vremelnic 
ocupată prin diktatul de la Viena. în această postură a ajuns în- 
contradicţie flagrantă cu însăşi structura maghiarismului.De aceea, 
măsurile lui Horthy au constituit o mare trădare faţă de o populaţie 
strâns înrudită şi un dispreţ de neînţeles faţă de ataşamentul Evreilor, 
care preferau limba mogioră chiar şi în Transilvania românească, 
unde la recensăminte se declarau maghiari. 

La agravarea tensiunilor din Europa, Uniunea Sovietică 
aduce o contribuţie esenţială. Uriaşa maşină de propagandă ideolo¬ 
gică, în baza teoriilor exportului de revoluţie, se pune în mişcare şi 
provoacă răsboiul civil din Spania. Un guvern procomunist declară 
republica spaniolă. în anul 1936, împotriva unei situaţii de nesusţinut 
şi a asasinării ministrului de finanţe Calvo Sotelo, comunismul îşi 
întăreşte poziţiile, în ciuda iniţiativei lui Antonio Primo de Rivera, 
care constituie o «mişcare falangistă», din care nu lipsea elementul 
religios şi efortul de frânare a tendinţelor atee şi a actelor de distru¬ 
gere a bisericilor. Prin această din urmă trăsătură, Falanga îşi află 
asemuiri cu mişcarea legionară. Aflat în Maroc, generalul Francisco 
Franco declanşează acţiunea de recucerire a Spaniei din mâinile 
comuniştilor. Pierzând poziţiile, aceştia se retrag în «Marea Patrie 
comunistă rusă», împreună cu întreg tezaurul ţării şi cu multe contin¬ 
gente de copii, «duşi la adăpost, la Moscova», unde au devenit cu 
toţii buni cetăţeni ruso-sovietici. Răsboiul civil din Spania a prilejuit 
o verificare a armelor moderne, deoarece au participat, prin ajutoare 
şi intervenţii, atât Italia lui Mussolini, cât şi Germania lui Hitler. 
Rezultatul: un milion de oameni sacrificaţi, ca un prolog al marelui 
holocaust soldat cu moartea a cincizeci de milioane de oameni. 

Toate aceste manifestări violente nu dovedesc că Europa ar 
fi dorit răsboiul. Societatea Naţiunilor făcea eforturi susţinute, dar 
infructuoase, pentru salvgardarea păcii. La 29-30 septembrie 1938, 
are loc acordul de la Miinchen, în cadrul unei conferinţe internaţio¬ 
nale, la care au participat Hitler, Mussolini, Chamberlain şi Dala- 
dier. Cehoslovacia a fost silită să cedeze parte din teritoriul său cu 
populaţie germanică a Sudeţilor. Cu acest prilej se ridică chestiunea 
minorităţilor poloneze şi maghiare. Acordul de desmembrare a 
Cehoslovaciei duce, automat, la dizolvarea «Micii înţelegeri». După 
mai puţin de şase luni, la 15 martie 1939, Hitler invadează cu trupele 
Cehoslovacia, pe care o transformă în protectorat. Ca să nu rămână 
mai prejos, Mussolini a ocupat Albania, aşa încât la coroana Italiei 
se adaugă şi coroana noului stat ataşat. 

Practic, cel de-al doilea răsboi mondial s-a declanşat la 1 sep- 

tembrie 1939, odată cu dubla invazie a trupelor sovietice şi naziste în 
teritoriul Poloniei. Ţara a fost împărţită tâlhăreşte între cei doi dicta¬ 
tori, în baza unui acord semnat de Molotov şi Ribbentrop, cu puţin 
înainte. în baza tratatului de garanţie a integrităţii teritoriale polo¬ 
neze, acordată de Franţa şi Anglia, peste câteva zile acestea declară 
răsboi Germaniei, nu însă Rusiei, cu care se vor asocia apoi, 
alcătuind o alianţă absurdă, prin care principalele ţări europene au 
susţinut şi au întărit comunismul în Europa, ducând la slăbirea şi 
subminarea Occidentului, care va aştepta probabil multă vreme ivi¬ 
rea unui moment prielnic pentru a scăpa de flagelul comunist. Dis¬ 
trugerea nazismului antisemit a devenit principal obiectiv al confla¬ 
graţiei mondiale, uitându-se mai marele pericol al sovietizării Euro¬ 
pei şi lumii. Acest obiectiv secundar s-a impus însă, prin presiunea 
evreiască din America, prin prezenţa în guvern a coreligionarilor lui 
F.D.Roosevelt şi ai lui Morgenthau (la finanţe-tezaur), precum şi 
prin «amiciţia» lui Roosevelt şi Churchill cu Mareşalul Stalin, 
adevăratul şi unicul învingător. Toate eforturile pentru «desăvârşirea 
răsboiului» printr-un atac asupra imperiului ruso-sovietic şi deschi¬ 
derea unui nou front în Extremul Orient, la Vladivostok, preconizat 
şi susţinut cu argumente strategice şi clarviziune de către generalul 
McArthur, au rămas fără efect, urmările neîntârziind să se arate în 
culori cu mult mai sumbre decât cele imaginate. 

O acţiune de «realpolitic» împotriva Rusiei Sovietice, isto¬ 
vite de cinci ani de răsboi (un răsboi de ea început, prin atacul asupra 
Finlandei, când a fost înfrântă), s-ar fi putut soluţiona poate chiar 
printr-un simplu ultimatum, de a se retrage din Europa, liberând-o 
cu adevărat. Potenţialul american economic şi belic era intact, în plus 
USA se afla în posesia bombei atomice, ale cărei efecte cumplite 
fuseseră experimentate în Japonia, asupra oraşelor Hiroşima şi 
Nagasaki. întotdeauna, în decursul istoriei, Ruşii nu au respectat 
decât forţa, iar după răsboi, toate elementele, inclusiv forţa, se aflau 
în mâinile Americanilor, care, însă, nu au ştiut să le folosească. 

Cu o lipsă de previziune greu de explicat, Roosevelt promisese 
Ruşilor în scris, la 20 februarie 1943, prin şefii delegaţiei organizaţiei 
sioniste internaţionale, care se ducea la Moscova, pentru a obţine 
acordul lui Stalin în vederea întemeierii statului Israel: uri port la 
Mediterană, mână liberă de expansiune în Europa, «recuperarea» 
tuturor teritoriilor pierdute de «biata Rusie» (Basarabia, Nordul 
Bucovinei, parte din Polonia, Ţările Baltice) etc. Scrisoarea- 
angajament purtând antetul Casei Albe este clară şi e bine să fie cât 
mai cunoscută în lume. Depozitată în arhivele Ministerului de 
Externe al Spaniei, ea a fost publicată în anul 1951 în ziarul Figaro 

din Paris. 

Nici Winston Churchill nu s-a lăsat mai prejos, în manifesta¬ 
rea slugărniciei sale faţă de Stalin, căci, la 9 octombrie 1944, la Mos¬ 
cova, a făcut propunerea creerii «zonelor de influenţă», prin care se 
oferă lui Stalin 90 la sută din România, 75 la sută din Bulgaria, 50 la 
sută din Jugo-Slavia, 50 la sută din Ungaria, iar Polonia şi Ţările 
Baltice nefiind numite, sunt subţînţelese sută la sută, cum au 
demonstrat-o evenimentele de după răsboi şi cum le-a consfinţit 
acordul oficial de la Yalta, şi poate un alt acord ocult, de la a cărei 
dată s-au împlinit patruzeci de ani. Pentru mai buna cunoaştere, 
«Memoriile» lui Winston Churchill arată fără rezervă, cu un cinism 
care înfioară, modul în care a propus vânzarea Europei. 

Cu ce drept a dispus de Ţara Românească primul ministru al 
fostei Mari Britanii? Reprezentantul legal al Regatului Unit a creat o 
datorie imprescriptibilă faţă de România. Acest fapt nu trebuie lăsat 
pe seama judecăţii istoriei, unde poate să capete aspectul unui simplu 
fapt divers, ci trebuie să se transforme efectiv într-un proces la Cur¬ 
tea Internaţională de la Haga, unde sunt judecate litigiile economice 
şi financiare între ţări, chiar dacă au cauze politice şi militare, prici¬ 
nuite de nepricepere, din culpă sau intenţie criminală. 


07 Poziţia României 


După două mii de ani, primul răsboi mondial a dus din nou 
la realizarea unităţii de stat geto-dace, în limitele mai reduse ale 
imperiului lui Burebista (temporar înfăptuită la 1600 de către princi¬ 
pele Mihai Viteazul), pe baza principiului naţionalităţilor şi a autode¬ 
terminării. Principiile marii revoluţii franceze din 1789 au aruncat 
popoarele Europei în vii confruntări, în tot decursul secolului al 
XlX-lea, Românii aflându-se în primele rânduri. Justificate istoric, 
obţinute prin jertfe şi acţiuni diplomatice care au impus un nou glas 
în lume, hotarele României Mari au fost recunoscute la conferinţele 
internaţionale şi considerate definitive. Desigur, pierderi de popula'ţii 
în afara acestor frontiere au existat. Jumătate din teritoriul Banatu¬ 
lui, partea cea mai fertilă, a rămas ca hinterland pentru apărarea Bel¬ 
gradului, capitală excentric amplasată. O numeroasă populaţie 
românească a rămas de-a lungul Tisei, iar Mogiorii s-au grăbit să o 
desnaţionalizeze, prin impunerea obligatorie a limbii lor şi prin 
schimbarea numelor. Dincolo de Nistru, de asemenea, au rămas mari 

arhipelaguri de populaţie românească, răspândită până Ia Bug şi 
chiar până la Nipru, ceea ce a determinat URSS-ul să constituie o 
republică «moldovenească», cu capitala la Balta şi punct de iradiere 
propagandistică spre Basarabia, la Tiraspol, unde funcţiona un 
puternic post de radioteleviziune. Românii din Sudul Dunării, de pe 
Valea Timocului, din Meglenia bulgărească, din Macedonia, Grecia 
şi Albania, deşi îşi spun Aromâni, vorbesc dialecte ale limbii române 
şi se simt părţi vii din trupul neamului latin. Ei sunt cetăţeni leali ţării 
adoptive, dar nu li s-a recunoscut peste tot dreptul de a folosi limba, 
tradiţiile şi valorile culturale ale comunităţii lor, procedându-se la o 
desnaţionalizare forţată şi o asimilare practicată cu aceeaşi tenacitate 
de Jugo-Slavia, Grecia şi Bulgaria, unde, recent, obligaţia de a-şi 
schimba numele a dus la mari tulburări în cadrul minorităţii turceşti, 
reprimate cu forţa armată. Toate, în văzui lumii, fără intervenţii din 
partea Consiliului Europei, a Naţiunilor Unite, a Consiliului de Secu¬ 
ritate, care caută să impună declaraţia drepturilor omului şi respectul 
faţă de etniile minore. în mod paradoxal, tocmai România actuală, 
care practică o politică de largă viziune faţă de minorităţi (un mare 
număr de şcoli, ziare, reviste, cărţi în milioane de exemplare ale lim¬ 
bilor minoritare), se vede atacată în Consiliul Europei şi în Parla¬ 
mentul European, ca urmare a unei deşănţate propagande condusă 
de guvernul de la Budapesta, prin cercurile agresive ale refugiaţilor 
Mogiori din Occident. Propaganda în străinătate este o acţiune poli¬ 
tică extrem de importantă, pentru stabilirea unei juste imagini a Ţării 
şi pentru atragerea de simpatii şi interes. Din păcate, Românii au 
neglijat-o întotdeauna. 

Deşi nejustificate, contestările ungureşti se manifestă încă din 
primele decade ale secolului XX şi au dus la declanşarea unui «pro¬ 
ces» la Societatea Naţiunilor, asupra modalităţilor reformei agrare 
efectuate după primul răsboi mondial, conform promisiunilor făcute 
ţăranilor de Regele Ferdinand I, desfiinţându-se sistemul feudal al 
marii proprietăţi, indiferent în mâna cui s-ar fi aflat. Posesorii mari¬ 
lor moşii optând pentru cetăţenia maghiară, s-au retras la Budapesta 
şi au dat naştere problemei «optanţilor» desbătută mult la Geneva. 
România a avut câştig de cauză datorită lui Nicolae Titulescu, care 
s-a impus în faţa tuturor demnitarilor europeni ca cel mai mare 
luptător pentru menţinerea păcii. De altfel, i s-a atribuit printre pri¬ 
mii titlul de european al secolului XX. Ales de două ori preşedinte al 
Societăţii Naţiunilor (în a doua alegere cu cincizeci de voturi din cin¬ 
cizeci şi două, deci fără agrementul Germaniei şi Italiei, puse pe cuce¬ 
riri şi dominaţii). Formula Titulescu-Litvinov, la care s-a raliat 
marea Rusie Sovietică, promitea pacea printr-o recunoaştere a garan- 

ţiei reciproce de neagresiune. 

în cele două decenii dintre răsboaiele mondiale, România a 
jucat un rol internaţional foarte important. Poziţia sa a fost întărită 
prin oameni eminenţi în domeniul ştiinţelor (Gogu Constantinescu, 
Ştefan Odobleja, Traian Vuia, Henri Coandă, dr.Marinescu etc), în 
domeniul artelor (Brâncuşi, Enescu, Eliade etc.), prin şcoala mate¬ 
matică de la Bucureşti (Onicescu, Nicolescu etc.) al cărei renume sfc 
menţine şi astăzi, dând indirect contribuţii la realizarea programelor 
NASA. Tocmai de aceea rămâne de neînţeles cum, pe plan politic, 
prin opera nefastă a unui rege degenerat, Carol al II-lea, optica mari¬ 
lor protectori, Anglia şi America, s-a modificat total şi ele nu au 
intervenit când puterile agresoare au dat ultimatum României! 

în 1927, la moartea Regelui Ferdinand I, fiul său prim-năs- 
cut, moştenitorul tronului, Carol, se afla în străinătate, mazilit din 
pricina aventurilor sale sentimentale. în locul său a fost instituită o 
regenţă formată din primul preşedinte al înaltei Curţi de Casaţie, 
Buzdugan, Patriarhul Ţării Miron Cristea şi Prinţul Nicolae, fratele 
lui Carol, deoarece urmaşul la tron, minorul Mihai, a intrat în istorie 
tutelat, fiind incapabil să ia vreo decizie fără camarilă. Când a ajuns 
la putere partidul Naţional Ţărănesc, în frunte cu Iuliu Maniu (acesta 
se bucura de multă autoritate, datorită trecutului său şi opoziţiei faţă 
de Regele Carol), printr-o stratagemă a camarilei, la 8 iunie 1930, 
Carol a venit din nou în Ţară şi a preluat nu numai domnia, ci şi 
puterea. 

De aici înainte, toată politica românească a fost abil dirijată. 
La activitatea partidelor istorice ale lui Maniu, Mihalache, Vaida, 
Brătianu, Duca, s-a adăugat noul partid naţional al tineretului, sub 
oblăduirea lui A.C.Cuza şi C.Z.Codreanu. Acesta a prins amploare 
datorită situaţiei anormale în care se afla Ţara, cu o excesivă minori¬ 
tate a Cazărilor mosaici infiltraţi în toate domeniile, mai cu seamă în 
domeniul formării şi deformării opiniei publice, la lumina zilei, dar şi 
ocult, prin înregimentarea căpeteniilor autohtone în curentele sub¬ 
versive şi masonice. Regele Carol al II-lea a înfruntat toate partidele 
cu metode perfide, încercând chiar să devină şeful partidului tinere¬ 
tului, după asasinarea căpeteniilor sale. A creiat Străjeria (un substi¬ 
tut al Legiunii şi al Cercetăşiei) ca un oficiu al educaţiei tineretului 
român, OETR, proclamându-se el însuşi «Marele Străjer». A mai 
organizat Premilităria care cuprindea tineretul de vârsta 
studenţească. Dar nici cu asta nu s-a mulţumit, şi a organizat un par¬ 
tid oficial sub numele de Frontul Renaşterii Naţionale, în care, cu 
frumoasă uniformă albastră, semicazarul Mihail Ralea devenise un 
important exponent, alături de miniştri ca Richard Franasovici şi 

alţii. Aceste acţiuni au fost facilitate prin proclamarea dictaturii per¬ 
sonale a Regelui Carol al Il-lea, la 10 februarie 1938. 

Inteligent şi viclean, Carol şi-a dat seama că în Europa inter¬ 
veniseră schimbări fundamentale şi că, pe lângă Rusia înarmată, s-a 
ridicat o nouă forţă militară cu mult mai de temut, cea a Germaniei 
lui Hitler, singura care putea să preîntâmpine în Occident pericolul 
sovietic, câtă vreme Franţa şi Anglia erau dezarmate şi mai credeau 
cu naivitate în posibilitatea salvării păcii prin acţiuni diplomatice, 
acorduri secrete şi garanţii fără acoperire. Căutând o apropiere faţă 
de Hitler (căci tradiţionala alianţă cu Anglia şi Franţa nu mai putea 
să garanteze poziţia României, devenită obiect de pradă al Soviete¬ 
lor, Ungariei şi Bulgariei), înţelege că acesta nu va interveni dacă va 
lua măsuri de suprimare a şefului Legiunii, inspiratorul tineretului, 
din păcate şi cel care a introdus terorismul politic. Regele se decide să 
adopte el însuşi terorismul pe scară naţională şi oficială, săvârşind 
crime politice care au cutremurat lumea. După asasinarea prin stran- 
gulare'a lui Codreanu şi a apostolilor lui, în timp ce erau transportaţi 
dintr-o localitate în alta, cadavrele au fost aruncate într-o groapă cu 
var, pentru a fi repede desfigurate de acţiunea corosivă. Au urmat 
reacţii violente, iar primul ministru, Armând Călinescu, este asasinat 
cu focuri de revolver în plină stradă. Regele dictator trece la 
contramăsuri nejudecate şi ordonă împuşcarea multor legionari din 
întreaga Ţară, într-o noapte de groază, fără judecată. Cadavrele 
acestora au fost expuse în pieţe publice, în văzul lumii, ceea ce a pro¬ 
dus groază şi oroare. In loc să potolească spiritele, ele au fost mai 
mult îndârjite şi întărâtate. 

Dacă după primul răsboi mondial ordinea şi disciplina au 
fost impuse în Ţară graţie Mareşalului Averescu, care a alcătuit şi o 
organizaţie politică, Partidul Poporului, tot un Mareşal şi tot din 
arma cavaleriei avea să fie chemat să instaureze ordinea şi să lichi¬ 
deze dictatura regală a lui Carol al II-lea. Impus prin pretigiul câşti¬ 
gat în război, ca ofiţer de stat major, Ion Antonescu şi-a gravat cu 
litere de aur numele, în cartea neamului, în cele mai grele momente 
ale existenţei sale. 

în dimineaţa zilei de 13 martie 1939, România decretează 
mobilizarea şi trimite trupe de-a lungul frontierei de vest, unde 
Ungurii şi Naziştii concentraseră mai multe divizii, pentru a convinge 
România să semneze acordul economic special, pentru asigurarea 
grânelor şi petrolului de care ducea lipsă Reich-ul, în preajma 
declanşării răsboiului. Acordul a fost semnat şi Germania s-ar fi 
putut declara satisfăcută, deoarece Românii au executat cu fidelitate 
angajamentele luate, cu atât mai mult cu cât plata acestor livrări se 



făcea cu destulă regularitate, graţie energicelor intervenţii ale 
Mareşalului. în felul acesta, România, a ajuns la sfârşitul rasboiului 
cu un tezaur de acoperire a monetei de 40 vagoane de aur (in 1940 
avea numai 10 vagoane de aur), ceea ce făcea ca leul românesc, cu 
toate cheltuielile impuse de răsboi, să-şi ţină bine valoarea. 

Mobilizarea din luna martie s-a transformat în manevre mili- 
tare şi deplasări pe zonă. La 1 septembrie 1939 s-a declanşat răsboiul- 
fulger împotriva Poloniei şi trupele sovietice, pornite din Est, 
împreună cu trupele germane, venind din Vest, au nimicit armatele 
poloneze şi au împărţit teritoriul «frăţeşte», în mai puţin de trei 
săptămâni. Puhoaie de refugiaţi au năpădit în România: militari, 
civili, ţărani, cazari, fiind găzduiţi şi ajutaţi să-şi recapete moralul şi 
mijloacele necesare vieţii, cum în puţine alte ţări din lume s-a 
întâmplat. 

Manevrele româneşti din primăvara anului 1939 au fost pre¬ 
ludiile marelui răsboi. Ele au produs o stare de alertă generală şi au 
pregătii moralul României pentru participarea la marea bătălie pen¬ 
tru recâştigarea teritoriilor pierdute şi a doua reîntregire a hotarelor 
sale. 

08 1940, Anul negru al Ţării 


Prin josnica şi perfida alianţă, în vederea împărţirii Poloniei, 
miniştrii de externe Molotov şi Ribbentrop s-au pus de acord nu 
numai pentru devorarea prăzii principale, dar şi pentru răpirea Basa¬ 
rabiei, prin cea de-a treisprezecea invazie rusească. Desigur, în eufo¬ 
ria momentului, Adolf Hitler nu s-a opus, ba chiar a consimţit sacri¬ 
ficarea României, cu care semnase un acord de aprovizionare cu 
grâne şi petrol, ca şi pentru alte materii prime şi materiale. Deci, inte¬ 
resul său era să susţină România, nu să o lovească, mai ales că Basa¬ 
rabia reprezenta unul din marile grânare ale Ţării. De această 
greşeală avea să-şi dea seama mai târziu, când Mareşalul Antonescu 
i-a vorbit despre atitudinea de neînţelegere a Germaniei. faţă de 
România. Hitler avea remuşcări, dar era prea târziu şi modificarea 
situaţiei s-a făcut în detrimentul Occidentului. 

încredinţată că Germania nu va interveni în apărarea 
României, Rusia Sovietică făcea primii paşi care cutremurau 
Europa, dovedind cât de eronate erau părerile privitoare la slăbiciu¬ 
nea sa, la incapacitatea de a face faţă într-un răsboi cu o ţară 
neînsemnată ca Finlanda. Experienţa a fost folositoare Rusiei agre¬ 
soare, care a dublat regimentele cu comisari politici instruiţi să tragă 

din spate asupra celor ce nu respectau ordinul de înaintare. La 28 
iunie, 1940, Rusia Sovietică impune României evacuarea Basarabiei 
întregi şi a Bucovinei de Nord, această provincie invadată pentru 
prima oară de Ruşi. O misiune germană, compusă dintr-o divizie 
motorizată, urma să sosească în Ţară, pe baza unui acord stabilit 
între Carol al II-lea şi Hitler. Consiliul de Coroană convocat de 
urgenţă a dovedit că armata este gata să lupte, dar că rezistenţa în 
faţa puhoiului rusesc ar fi fost de scurtă durată. Prefăcută în teatru 
de luptă, Moldova ar fi suferit distrugeri catastrofale. Jertfele trupe¬ 
lor ca şi ale populaţiei civile s-ar fi soldat, în cele din urmă, cu un eşec 
total, singurul efect fiind de ordin moral: comportarea demnă în faţa 
năvălitorilor, apărarea «Porţilor Europei». O relatare asupra acestui 
Consiliu se găseşte în ultimul cuvânt la procesul din 1949 al lui Mir- 
cea Cancicov (fost ministru de finanţe în guvernul regal, iar apoi, 
scurtă vreme, în guvernul Antonescu). Dându-şi seama de nefasta 
politică pe care o dusese şi de comportamentul său cu atâtea conse¬ 
cinţe negative pe toate planurile, Regele asista neputincios la sfâşie¬ 
rea Ţării. Incidentele de frontieră se ţinuseră lanţ, cu o pregătire 
metodică psihologică şi strategică a invaziei. Mărturiile colonelului 
G.Magherescu detaliază aceste momente şi exemplifică comporta¬ 
mentul nedemn şi adesea criminal al minorităţilor din Basarabia, 
incitate de inamic, şi care s-au dovedit capabile nu numai de senti¬ 
mente odioase, ci şi de acte de terorism şi teroare greu de admis şi de 
iertat. 

Drama evacuării Basarabiei a rămas un capitol uitat din isto¬ 
ria unui an dramatic, cum a fost 1940. Tocmai de aceea, semnifi¬ 
caţiile faptelor supuse analizei şi comentariilor critice ies abia acum 
la iveală, cu toată puterea lor evocatoare. Parte din populaţia din 
Herţa şi Bucovina de Nord, luată pe neaşteptate, nu era pregătită 
pentru a se refugia. Cei care s-au încumetat să plece în căruţe sau pe 
jos, s-au văzut atacaţi de Cazarii mosaici. Aceştia au tras cu mitra¬ 
liera de pe acoperişul clădirilor din port, la Ismail, pentru a produce 
panică şi a-i risipi pe refugiaţii adunaţi pe chei, silindu-i să abando¬ 
neze lucrurile şi să fugă, pentru a scăpa cu viaţă. Nenumărate inci¬ 
dente s-âu produs şi în retragerea trupelor, după cum relatează un alt 
martor ocular, scriitorul Mihai Niculescu. Trupele năvălitoare împie¬ 
dicau populaţia să plece. Cei care nu s-au dovedit apoi vrednici de a 
trăi sub flamurile roşii au fost terorizaţi şi deportaţi în fundul Sibe¬ 
riei, pentru a lăsa loc unor populaţii de strânsură. 

în aceste condiţii, România a pierdut peste 60.000 kmp , un 
teritoriu mai întins decât Elveţia. Dar, nenorocirile ei nu s-au termi¬ 
nat. Bulgarii, poate îndemnaţi de Ruşi, pe care i-au văzut înlot- 


56 



deauna ca pe fraţi mai mari, protectori, au socotit potrivit să formu¬ 
leze cerere pentru cedarea a două judeţe din Dobrogea (Cadrilaterul), 
parte a Geţiei Minor, numită impropriu de-a lungul veacurilor Sciţia 
Minor. Aceste judeţe fuseseră sub stăpânirea turcească, dar, în 1913, 
în urma răsboiului balcanic şi a păcii de la Bucureşti, prezidată de 
Titu Maiorescu, au fost atribuite României în mod justificat, nu 
numai în virtutea drepturilor celui mai vechi ocupant, ci şi pentru 
jertfele făcute pentru eliberarea Balcanilor de sub Turci. Românii 
i-au ajutat întotdeauna pe Bulgari, nu numai pe plan cultural, dar şi 
politic, adesea cei prigoniţi găsindu-şi refugiu în stânga Dunării. Pe 
neaşteptate, au devenit imperialişti, au cerut teritoriul populat în 
majoritate de Români, ştiind că nu vor fi refuzaţi într-uh moment 
când toţi factorii de putere şi de reacţie ai Ţării erau de-a dreptul 
paralizaţi. S-a ajuns la cedarea voluntară a Cadrilaterului. 

Pornind răsboiul cu un an înainte, Germania obţinuse suc¬ 
cese uluitoare împotriva Franţei, ocupată pe neaşteptate şi aproape 
fără rezistenţă, faimoasa Linie Maginot trosnind din toate încheietu¬ 
rile sub şenilele tancurilor şi focul nimicitor al artileriei şi aviaţiei. 
Hitler devenise stăpânul Europei de Vest, era gata să invadeze 
Anglia, şi ţinea să arate că sentimentele tradiţionale faţă de Bulgari, a 
căror familie regală era de origine germană, nu se modificaseră. 

Problema Transilvaniei fusese mult agitată de Mogiori. Pro¬ 
paganda lor continua să recurgă la aceleaşi metode ignobile, ca falsi¬ 
ficarea datelor statistice, denaturarea adevărurilor istorice, crearea 
unor mituri fără suport etc. Ca revizionişti ai tratatelor de pace, au 
câştigat lesne de partea lor Germania şi Italia, care urmăreau aceleaşi 
scopuri: reîmpărţirea Europei. Diktatul de la Viena a apărut, astfel, 
ca un act de arbitraj al unor superputeri, care foloseau toate mijloa¬ 
cele de a se impune şi de a strica ordinea existentă a continentului. 
România s-a văzut constrânsă să accepte împărţirea Transilvaniei 
după criterii cu totul absurde, urmărind însă avantaje strategice pen¬ 
tru Germania, care socotea că, de la Braşov la Ploieşti, la puţurile de 
petrol, nu e decât un singur pas. în caz de neacceptare, diviziile ma¬ 
ghiare dublate de cele germane naziste masate la frontieră, ar fi 
pătruns în Transilvania şi desigur că nu s-ar fi oprit la curbura Car- 
paţilor ci ar fi trecut mai departe, pentru a potoli aspiraţiile 
nesăţioase ale unor naţiuni ce considerau că au fost aduse pe lume cu 
misiunea de a «administra» alte naţiuni. 

9 - Chemarea la putere a Generalului Antonescu 


Cedarea fără luptă a Basarabiei a determinat o reacţie ime¬ 
diat din partea Generalului Antonescu. Prevăzând alte lovituri pe 
care Ţara urma să le primească, el a cerut audienţă Regelui Carol al 
II-lea. N-a fost primit de Rege, ci de sfetnicul acestuia, fostul colonel 
de cavalerie Ernest Urdăreanu. Generalul n-a acceptat să stea de 
vorbă cu el. Părăsind Palatul, i-a atras atenţia: «Să nu te mai aşezi 
între Ţară şi Rege». După 24 de ore, este invitat la Palat, iar Regele îi 
arată situaţia dramatică a Ţării. La plecare, Generalul Antonescu i-a 
înmânat Regelui următoarea scrisoare: 

«Majestate, 

Ţara se prăbuşeşte. 

In Basarabia şi Bucovina se petrec scene sfâşietoare. 

Mari şi mici unităţi surprinse, părăsite, se lasă dezarmate la 
prima ameninţare. 

Funcţionarii, familiile lor şi ale ofiţerilor, au fost lăsate 
pradă celei mai groaznice urgii. Materiale imense şi depozite militare 
acumulate acolo din incurie şi menţinute până în ultimul moment, au 
rămas în mâna inamicului. 

Iată Majestate, schiţat în fugă, numai un capitol al tragediei 
şi al calvarului unui Neam, care este numai la început. 

Poporul şi Armata au fost dezarmate fără luptă. Demorali¬ 
zarea lor este fără limită. Lipsa lor de încredere în conducători este 
totală. Ura lor contra vinovaţilor, a tuturor vinovaţilor de ieri şi de 
astăzi, creşte. 

Consiliul de Coroană v-a hotărît să cedaţi. Deciziunea a 
deslănţuit haosul. Consecinţa lui, anarhia şi anarhizarea, sunt numai 
la începutul lor. Ţara care simte, Ţara care vede, Ţara care presimte 
este consternată şi în panică. Este consternată şi în panică fiindcă a 
auzit de repetate ori pe prim-miniştşii şi pe miniştrii săi declarând: 
‘Suntem înarmaţi până-n dinţi’, ‘nu vom ceda nici o brazdă’, ‘să 
avem încredere oarbă şi fără control în şefi şi în priceperea şi înţelep¬ 
ciunea Regelui’. 

Nici o replică nu a fost tolerată, orice strigăt public de 
alarmă a fost înnăbuşit adesea sângeros. 

Ţara a mai avut încredere în generalul pe care Majestatea 
Voastră I-a acoperit cu cea mai mare încredere şi care a declarat 
recent la Chişinău că sunteţi ‘cel mai puternic Rege din Europa’. 

Ţara a avut încredere când a declarat că ‘a încins-o cu un brâu de foc, 
de fier şi beton’. 

Realitatea însă s-a răsbunat. 

S-a răsbunat fiindcă era alta, cu totul alta. Dar Majestate, 
acestea sunt fapte consumate. Acum trebuie să ne întrebăm ce vom 
face? 

Lăsăm totul baltă şi ne răfuim între noi? Sau strângem 
rândurile şi uitând totul, încercăm chiar şi imposibilul? 

încercarea nu trebuie s-o facă tot cei ce sunt vinovaţi de a fi 
pregătit şi deslănţuit catastrofa. 

Trebuie să schimbaţi imediat şi sistemul, şi oameniL 

Dacă Majestatea Voastră nu va apleca nici acuma, în acest 
ceas suprem, urechea la durerile neamului, prăbuşirea totală, 
prăbuşirea iremediabilă vor urma. 

Am prevenit de ani de zile în scris şi verbal, şi guvernele, şi pe 
şefii militari răspunzători, şi pe Majestatea Voastră, că va veni catas¬ 
trofa de azi... Am fost socotit însă ca răsvrătit şi lovit ca atare. 

în faţa catastrofei am uitat totul. 

Sunt gata să dau concursul, dar la atitudine cinstită trebuie 
să mi se răspundă prin atitudine cinstită. 

Nu mă voi răsbuna şi nu voi răsbuna pe nimeni. Mă voi sili 
numai să salvez ce mai este de salvat din Coroană, din ordine, din 
graniţe. Ascultă-mă cel puţin în acest ceas, Majestate! 

Nu am fost un duşman al Majestăţii Tale. Am fost un sluji¬ 
tor fanatic al acestui Neam. Am fost înlăturat prin intrigi şi calomnii 
de cei care au dus Ţara unde este, şi de forţele oculte. Nu mai asculta 
de aceştia, Majestate! 

Ei te-au dus unde eşti şi ne-au dus unde ne găsim. 

Este ultimul meu strigăt de alarmă, Majestate! 

General Ion Antonescu 

Iulie 1940.» 

Ca urmare a acestui protest, Generalul este trimis cu domici¬ 
liu forţat la Mănăstirea Bistriţa (Vâlcea). 

în toate actele politice din acea perioadă. Regele dictase 
măsurile cele mai importante. Cei care încercaseră să opună 
rezistenţă au trebuit să plece ori să cedeze. Guvernarea fusese 
deţinută în ultima decadă de oameni care renunţaseră la orice 
veleităţi politice, ca Gh.Tătărescu, Armând Călinescu, generalul 
Argeşanu, Ion Gigârtu. 

Carol al Il-lea renunţase la drepturile de moştenitor al tronu¬ 
lui în 1926, refuzând să se separe de Elena Wolf-Lupescu. Şi-a 

părăsit familia, copilul, soţia, Ţara, tronul şi a devenit simplu parti¬ 
cular, pe nume Carol Caraiman. S-a stabilit la Paris. Ionel 
I.C.Brătianu, şeful Partidului Liberal, Mareşalul Averescu, primul 
ministru Iuliu Maniu giraseră valabilitatea actului. în iunie 1927, 
Regele Ferdinand moare şi este îngropat la Curtea de Argeş. Dintre 
copiii Regelui Loial lipsea fiul cel mare, care îşi abjurase părintele şi 
după moarte. Locul regelui este luat de un copil, Mihai I, în vârstă de 
şase ani, tutelat de o Regenţă compusă din Patriarhul Miron Cristea, 
Prinţul Nicolae, fratele lui Carol, şi Ion Buzdugan, preşedintele 
Curţii de Casaţie. 

După dispariţia lui Ionel Brătianu şi înlăturarea generalului 
Averescu, odată cu moartea Iui Ferdinand, în 1927 drumul spre dom¬ 
nia lui Carol era liber. Au mai trecut însă trei ani până când el să se 
decidă să revină, când Ţara a început să resimtă criza conducerii. 
Şefii partidelor politice nu erau mulţumiţi că, în fruntea Ţării, se afla 
un rege-copil şi o regenţă care slăbea prin moartea lui Buzdugan şi 
înlocuirea lui cu C.Sărăţeanu. Ei au început să privească spre Carol 
al II-lea şi fiecare partid şi-a trimis emisarii Ia Paris. 

Carol s-a reîntors la 8 iunie 1930, sub guvernarea 
naţional-ţărăniştilor, promiţându-i lui Iuliu Maniu că va renunţa la 
Elena Wolf, dar şi-a încălcat cuvântul chiar din momentul sosirii. în 
domeniul politic, urmăreşte să ştirbească drepturile celor două mari 
partide istorice şi instituie guverne de specialişti: Iorga, Argetoianu. 

în acest timp, mişcarea legionară se afirma prin acţiuni de 
teroare şi dezordine. Se produc reacţii împotriva curentelor de stânga 
şi a mişcărilor muncitoreşti. în momentul când influenţa Gărzii de 
Fier devine supărătoare, Carol al II-lea îl însărcinează pe I.G.Duca, 
şeful Partidului Liberal, să o dizolve. Ca urmare, Duca este asasinat 
în noaptea de 30 decembrie 1933, în gara Sinaia, când se ducea în 
audienţă la Rege. Asasinii au fost glorificaţi sub denumirea de 
«decemviri». în următorul guvern al lui Gh.Tătărescu, Generalul Ion 
Antonescu deţine postul de şef al Marelui Stat Major. Regele Carol 
al II-lea desfiinţează legal Garda de Fier, dar peste un an o lasă să 
reapară sub o denumire găsită chiar de el: Totul pentru Ţară, în anul 
1935. Legiunea iese la suprafaţă întărită, cu toate formaţiile sale 
paramilitare, reluând seria crimelor. 

încă de când se afla în Anglia, în 1924 ca ataşat militar, Ion 
Antonescu a repudiat crima lui Codreanu (asasinarea în plină 
şedinţă, la tribunal, a comisarului de poliţie). După înapoierea Rege¬ 
lui Carol al II-lea, în 1930, evenimentele europene se precipită. 
Ascensiunea lui Hitler are ecouri în România. Generalul începe să se 


60 



intereseze mai îndeaproape de mişcarea legionară. îşi exprima prima 
oară opiniile asupra Gărzii de Fier în cadrul audienţei la Rege, în 
1933, după ce s-a înapoiat de la Geneva. Regele l-a întrebat: 

• «Ce crezi despre Garda de Fier?» 

«Nu pot da un răspuns categoric, pentru că vechile partide 
au putregaiul lor. Cunosc firma, dar nu şi ce se ascunde în spatele ei. 
Se pare însă că doreşte binele Ţării. Eu sunt cel mai mare adversar al 
celor ce tulbură viaţa internă a statului, oricine ar fi. Avem nevoie de 
unire pentru păstrarea graniţelor. Altfel, prăbuşirea lor este inevita¬ 
bilă.» 

Generalul îl cunoaşte pe Corneliu Zelea Codreanu abia în 
anul 1936, după vii stăruinţe depuse de Nicolae Mareş, înfocat 
susţinător al legionarilor, şi de generalul Zizi Cantacuzino, din Sfatul 
Legiunii, vechi camarad de arme cu Generalul Antonescu. Din dis¬ 
cuţiile avute, Generalul a tras următoarele concluzii: 

«Codreanu este un om încrezut, rigid în cele mai multe 
cazuri şi cu idei greşite în multe privinţe. Ca om de acţiune ştie ce 
vrea şi înţelege să meargă spre scopul propus cu orice risc. 

«Are idei excelente ca organizator şi realizator. 

«Nu are nici un program pe plan intern. 

«în politica externă este categoric pentru Axa Roma-Berlin. 
Cunoaşte perfect starea de lucruri din Germania şi pregătirile ce se 
fac acolo pentru răsboi.» 

Când a declarat că în 24 de ore de la venirea la putere va trece 
de partea Axei, Generalul i-a spus: 

«Domnule Codreanu, primul pe care va trebui să-l împuşti, 
în acest caz, va fi Generalul Antonescu!» 

Când Generalul l-a întrebat dacă era pregătit pentru a veni la 
putere, Codreanu a răspuns: 

«Nu doresc acest lucru acum.» 

«Atunci de ce agiţi massele? Cine o să ia puterea? Dacă 
împingi Ţara la revoluţie, vei avea roadele culese de Kerenski, fără ca 
dumneata să fii măcar un Kerenski. Nu ai nici cultura, nici talentul 
lui oratoric.» 

«La putere vreau să veniţi dumneavoastră. La adăpostul 
dumneavoastră doresc să-mi organizez partidul şi abia după aceea 
voi cere conducerea treburilor statului», a fost răspunsul lui 
Codreanu. 

în 1937, Generalul Antonescu este solicitat să facă parte din 
guvernul Goga. El refuză, trimiţând următoarea explicaţie lui Octa- 
vian Goga: 

«Din dorinţa de a servi Ţara şi pe dvs şi numai din această 
dorinţă am încercat - şi vă cer iertare dacă am greşit - o lărgire a bazei 
politice a viitoarei formaţii parlamentare. 

Am eşuat. 

In faţa acestei noi situaţii şi dat fiind că văd poate greşit un 
pericol în consultarea corpului electoral înainte ca programul dvs cu 
adevărat românesc şi creştin să poată fi simţit în masse, vă rog să mă 
iertaţi dacă, după adâncă reflecţiune, sunt nevoit a declina cinstea ce 
mi-aţi făcut a vă gândi din primul moment şi la mine...» 

Regele ţinea cu orice preţ să dea guvernului Goga o persona¬ 
litate de prestigiu şi l-a invitat pe General la Palat, unde a avut 
următoarea convorbire: 

«Regele României uită tot ce a fost între el şi Generalul 
Antonescu şi-l roagă să facă la fel.» 

«Sire, am fost târât într-un proces de bigamie, pe care l-am 
câştigat la Casaţie. Am fost dat afară din Marele Stat Major şi acuma 
sunt chemat aici? Nii mai am nimic de adăugat!» 

Prima audienţă a luat sfârşit. în ziua următoare, Generalul 
este din nou chemat la Rege. 

«Antonescu! rosteşte Suveranul, eşti soldat şi-ţi ordon să iei 
comanda Ministerului de Comunicaţii în guvernul Goga.» 

«în faţa ordinului, Majestate, mă supun. Majeslatea 
Voastră ştie însă câte nereguli sunt la acest minister. Punându-mă la 
conducerea lui, nu voi putea să patronez necinstea cuibărită acolo şi, 
deci, nu voi putea accepta contractele oneroase pentru Ţară încheiate 
de Ministerul Comunicaţiilor. Socotesc, deci, că ar fi mai bine să mă 
numiţi la Ministerul Apărării Naţionale, mai ales că sunt militar şi 
sunt atâtea lucruri mari de îndeplinit pentru Armată.» 

îngrijorat de perspectiva unor tulburări sângeroase, după 
constituirea guvernului Goga-Cuza şi pregătirea alegerilor, Regele 
are din nou o convorbire cu Generalul Antonescu în termenii 
următori: 

«Cunoşti situaţia politică din Ţară foarte bine, Antonescu. 
Dacă ai fi în locul meu, ce-ai face?» 

«Una din două, Majestate: sau te ţii de linia constituţională, 
şi atunci e necesar să te sfătuieşti cu cei care au dat jos guvernul 
Tătărescu, adică cu Maniu-Codreanu, sau dai o lovitură de stat, 
alegându-ţi un om cu care să faci ce vrei.» 

Regele preferă soluţia constituţională. 

«în acest caz Majestate, cred că ar fi bine să formaţi un 
guvern naţionalist, cu baze lărgite: Goga-Vaida Voevod-Codreanu. 
Deoarece legionarii au ajuns atât de departe şi au câştigat un impor- 

tant număr de voturi, este înţelept să fie aduşi în faţa Ţării să-şi dea 
examenul capacităţii lor de guvernare. A lupta împotriva lor ar 
însemna să li se facă jocul, mărindu-le mai mult numărul simpatizan¬ 
ţilor şi aderenţilor.» 

Generalul a terminat cu aceste cuvinte: 

«Nu intra în luptă cu tineretul, Majestate, căci te va în¬ 
vinge!» 

Regele l-a însărcinat să mijlocească o cerere de audienţă a lui 
Maniu şi Codreanu la Palat. Codreanu a refuzat să se întâlnească cu 
Regele, iar la reproşurile lui Mareş, acesta a spus: 

«Drumul mi-1 deschid cu sabia.» 

Generalul a încheiat profetic: 

«Nu uita, domnule Codreanu, cuvintele Scripturii: Cine 
trage sabia, de sabie va pieri.» 

In calitate de ministru al Apărării Naţionale, după deschide¬ 
rea campaniei electorale cu sumbre prevestiri (la o întrunire sunt 
împuşcaţi doi legionari), Generalul Antonescu are o convorbire cu 
Codreanu, cerându-i «să nu sângereze Ţara, pentru că orice violenţă 
va fi reprimată cu energie». Codreanu a dat ascultare şi alegerile au 
decurs în linişte. Cabinetul Goga-Cuza se constituie fără participarea 
lui Maniu şi Codreanu. Puţin după aceea, Octavian Goga moare şi 
Generalul este invitat de Rege să formeze guvernul. El refuză. între 
timp, Codreanu trimite o scrisoare ofensatoare lui Nicolae Iorga, ca 
urmare a deselor atacuri ale acestuia la adresa legiunii. Iorga se duce 
la Rege cu scrisoarea lui Codreanu şi cere să fie dat în judecată pen¬ 
tru ofensă cu ameninţări. Generalul Antonescu care promisese lui 
Codreanu că îl va apăra dacă va fi ameninţat, considerând că aresta¬ 
rea ar constitui un abuz din partea profesorului Iorga, se opune, 
luând apărarea unei cauze drepte. Intransigenţa ministrului Apărării 
Naţionale crează frământări în guvern, care se soluţionează prin înlo¬ 
cuirea Generalului Antonescu. 

La 28 februarie 1938 se instaurează dictatura regală. Consti¬ 
tuţia este suprimată şi partidele politice sunt desfiinţate. Mişcarea 
legionară este îndepărtată de la guvern, tocmai când avea o impor¬ 
tantă majoritate de voturi. încep acţiuni represive, care culminează 
cu "sugrumarea, în anul 1938, a lui Corneliu Codreanu şi a altor 11 
legionari, fără judecată, în pădurea de la Săftica, lângă Otopeni. 

Garda este împinsă în opoziţie făţişă faţă de noul regim. Se 
emit ordine şi decoraţii legionare, se deschide o violentă campanie 
împotriva lui Carol al II-lea, a camarilei şi a Elenei Wolf-Lupescu. 
Urmează câteva valuri de represiuni, serii de atentate. 

în acea toamnă, Carol al II-lea, împreună cu Marele Voevod 



de Alba lulia, întreprind o seamă de vizite-în Occident, la Londra, 
Paris, iar în drumul de înapoiere, la Berlin, unde îl vizitează pe Hit- 
ler. Momentul acestei vizite era neprielnic. Hitler, în plină criză 
sudetă. Intervenţia Ruşilor în cazul unui conflict germano-cehoslo- 
vac presupunea survolarea teritoriului românesc. In această directă 
implicaţie România urma să-şi dea asentimentul. Primit de Hitler ca 
un simplu ambasador, lui Carol nu i-a fost dat să audă amabilităţi: 

«E timpul ca România să părăsească echivocul politicii sale 
şi să spună precis încotro merge şi să nu aştepte să-i ajungă cuţitul la 
os.» 

Mai mult, Hitler a declarat că priveşte cu simpatie creşterea 
popularităţii Gărzii de Fier, o grupare politică de încredere. Aşadar, 
Regele Carol s-a ales cu un fel de ultimatum, care însă nu l-a intimi¬ 
dat, dând ordin să fie ucis C.Z.Codreanu. Acest gest a produs mare 
stupefacţie în ţară, iar legionarii s-au simţit ca paralizaţi. Crima este 
dusă la apoteoză de întreaga Legiune. Era o sfidare adusă lui Hitler? 
O răzbunare? Este posibil ca Regele, plângându-se lui Hitler de 
dezordinile interne urmărite de legionari, să fi cerut mână liberă 
împotriva lor. Cum Hitler nu avea multe variante cu privire la obţi¬ 
nerea ordinei, s-ar putea să-i fi dat lui Carol acelaşi răspuns pe care 
l-a dat lordului Kirkpatrick, când acesta s-a plâns de greutăţile ce le 
făcea Gandhi Angliei: 

«împuşcaţi-1 pe Gandhi şi dacă acest lucru nu se va dovedi 
suficient pentru a-i supune, împuşcaţi vreo zece membri de frunte ai 
mişcării. Iar dacă nici aceasta nu va fi deajuns, împuşcaţi două sute, 
şi aşa mai departe, până se va restabili ordinea în India!» 

Interesant de observat obsesia cifrei zece. După atentatul 
împotriva lui Armând Călinescu, septembrie 1939, ca represalii au 
fost împuşcaţi pe locul asasinatului zece legionari. Deslănţuind apoi 
represalii sălbatice, Carol al II-lea. a decretat crima ca act de stat, 
lucru fără precedent în istoria politică a României. 

România semnează cu Germania un acord economic, parte 
dintr-un plan general de colaborare, care nu era deloc dezavantajos 
României. Acest acord asigura graniţele României şi-l împăca pe Hit¬ 
ler cu Carol al II-lea. Spre a evita riscul de a transforma acordul în 
alianţă, Grigore Gafencu găseşte de cuviinţă să întărească legăturile 
cu Franţa şi Anglia. Deşi ambele ţări erau preocupate de chestiunea 
Cehoslovaciei, totuşi Anglia încearcă să ajute România. 

Raporturile economice cu Germania se strâng. Exportul pro¬ 
duselor româneşti către Germania cuprinde grâul, lemnul şi mai ales 
petrolul, plata făcându-se în mărci. Hitler, angajat cu toate forţele în 
Vest, voia să evite orice complicaţii în Est, ceea ce face ca asasinarea 

lui Codreanu să rămână fără nici o reacţie din partea Germaniei. 

Legăturile cu URSS-ul rămân reci. Chiar încercările de pe 
vremea lui Titulescu, de apropiere, au dat greş. Nu erau de conceput 
relaţii cu, un vecin care-ţi contestă drepturile asupra propriului terito¬ 
riu. 

După ce urmase principiul lui Lenin privitor la România 
(nici pace, nici răsboi), URSS-ul s-a decis să iasă din tăcere, după 
căderea Poloniei. în luna mai 1940, ministrul german Fabricius îl 
informează pe Gafencu că sovieticii vor să pună stăpânire pe Sudul 
Basarabiei. Ministrul economiei germane, Clodius, informează 
guvernul român că Ruşii vor să pretindă vechile frontiere. Moscova 
adoptă o politică de aroganţă şi intimidare. Se reduc toate contactele 
diplomatice. Postul ministrului sovietic la Bucureşti rămâne vacant, 
ministrul român de externe nu poate veni în contact cu conducătorii 
ambasadei sovietice, decât pentru a primi reproşuri. Germania inau¬ 
gurează altă politică: înteţirea raporturilor diplomatice. Sugerând o 
apropiere mai accentuată de Reich, se făceau părtaşii îngrijorării 
româneşti, dezvoltând în acest timp raporturile economice. Cum 
după pactul cu Moscova, Germania nu mai avea nici un interes să 
ameninţe România, garanţiile inoperante anglo-franceze devin inu¬ 
tile. Din putere agresivă, Germania devine putere protectoare, sin¬ 
gura care, dacă nu putea să oprească, putea cel puţin să îndiguiască 
puterea sovietică. 

Gafencu scria: 

«Ultimul cabinet al lui Carol al II-lea a dat dovadă de exces 
de zel, trecând de la neutralitatea absolută la adeziunea totală şi 
spontană la ţelurile de răsboi germane. Graba lor de a condamna 
politica demnităţii naţionale, graba lor febrilă de a se arunca înaintea 
celor mai mici dorinţe ale Reich-ului, se părea a fi fost determinată 
de considerentul că Germania ar fi reprezentat unicul principiu de 
ordine, de legalitate şi dreptate. Oamenii aduşi la guvern nu erau 
decât reprezentanţii neputinţei sale. Ei aveau misiunea de a accepta 
în numele Ţării tot ceea ce Ţara nu voia să accepte, dar pe care nu 
avea posibilitatea de a o refuza. Ţara nu voia să-şi identifice cauza ei 
cu o cauză străină. Ea nu voia nici să-şi renege prietenii, nici să-şi 
renege credinţele.» 

Intenţia de a ocupa Basarabia a fost formulată de Molotov 
încă de la 29 martie 1940, la Congresul delegaţilor partidului. Refe¬ 
riri la Basarabia mai apăruseră ca aluzii în presa sovietică şi în cursul 
anului 1939. Dar de data aceasta, momentul fusese bine ales de 
Molotov, deoarece România nu mai putea sâ facă apel la nici o altă 
ţară. La 23 iunie 1940, Molotov l-a chemat pe ministrul român la 

Moscova, George Davidescu, căruia i-a înmânat ultimatumul, prin 
care soma România să cedeze Basarabia şi Nordul Bucovinei, con¬ 
form unui plan anexat. Răspunsul trebuia primit în 24 de ore. 

Ministrul Davidescu şi-a dat toată silinţa să combată argu¬ 
mentele din ultimatum, susţinând că Basarabia era teritoriu 
românesc, făcuse parte din Moldova, cât priveşte Bucovina, aceasta 
nu aparţinuse niciodată URSS-ului. El protestează că o asemenea 
importantă problemă n-a fost pusă în discuţie în prealabil, cu repre¬ 
zentanţii unei ţări cu care URSS-ul avusese până atunci raporturi 
bune. Mai atrăgea atenţia asupra termenului mult prea scurt al ulti¬ 
matumului. Abia putea să transmită vestea telefonic la Bucureşti. 
Molotov rămâne intransigent, urmărind să lovească puternic şi prin 
surprindere. El credea că o soluţionare grabnică ar scuti de eventuale 
complicaţii, susţinând sau cedarea celor două provincii de bună voie, 
sau răsboiul. România cedează în primul moment, fără însă a 
renunţa la răsboi, pe care îl amână pentru un moment prielnic. 
Gafencu scrie: «România dacă nu a putut amâna răspunsul la ulti¬ 
matum, a putut însă să amâne răsboiul». 

Garanţiile Germaniei nu şi-au produs efectul. Singurul lucru 
pe care l-a făcut Hitler a fost să sfătuiască România să cedeze con¬ 
diţiilor impuse de sovietici, pentru că Germania era prinsă în răsboi şi 
nu putea să facă mai mult. 

Regele a convocat Consiliul de Coroană şi câţiva generali, 
pentru a fixa termenii de răspuns la ultimatum. Generalul Antonescu 
nu a fost invitat, deşi era poate cel mai indicat. Nicolae Iorga s-a pro¬ 
nunţat cu toată energia împotriva cedării, spunând: «O ţară riscă 
totul dacă cedează fără luptă o parte din teritoriul ei». Reprezentanţii 
Basarabiei, Bucovinei şi Transilvaniei susţin această părere, dar 
majoritatea Consiliului hotărăşte cedarea teritoriilor. Guvernul 
încearcă să ceară trimiterea unor reprezentanţi la Moscova, pentru 
discutarea condiţiilor, căutând o amânare, dar Germania s-a grăbit 
să comunice mai înainte, că România primeşte ultimatumul. Molo¬ 
tov fixează trei zile ca termen de evacuare, dar acest termen nu a fost 
respectat nici în prima zi. 

«Profunda umilinţă încercată de soldaţii români pe timpul 
retragerii grăbite - scrie Gafencu -, când li s-a interzis să,se apere şi să 
dea o replică brutalităţilor ocupanţilor, amărăciunea ^încercată la 
părăsirea în voia soarţei a întregii populaţii, t 9 ate acestea erau menite 
a întreţine de-a lungul noii frontiere Prut-Dunăre, o ostilitate surdă 
care nu aştepta decât să isbucnească într-un răsboi.» . 

La începutul lunii august, frontiera încă nu se definitivase. 
Atitudinea sovieticilor era tot mai ameninţătoare. Mari unităţi mili- 

tare au fost masate pe noile frontiere. în acest interval, intervine Dik- 
tatul de la Viena, alt mare act arbitrar, de o nedreptate criminală, 
urmat de Conferinţa de la Craiova pentru cedarea Cadrilaterului 
dobrogean Bulgariei. 

Problema revizuirii frontierelor Transilvaniei fusese 
combătută cu tărie de guvernele României, ca şi celelalte revizuiri. Se 
părea că bunele oficii făcute Germaniei de dictatura lui Carol al 
II-lea ar fi surmontat această problemă, reducând-o la proporţii 
minore. Imensa catastrofă a Diktatului de la Viena îi arată Regelui că 
formarea unui guvern sută la sută germanofil, avându-1 în frunte pe 
Gigârtu, nu-i adusese nici un folos. 

La invitaţia Germaniei şi Italiei, ministrul de externe Manoi- 
lescu, cu o delegaţie a ministerului de externe şi a Marelui Stat 
Major, pleacă la Viena. Românii sunt aşteptaţi de ministrul de 
externe al Reich-ului, von Ribbentrop, şi ministrul de externe al Ita¬ 
liei, contele Ciano, ginerele lui Mussolini. Lui Manoilescu nu i-a 
rămas decât să contemple harta cu monstruoasa ciuntire a Transilva¬ 
niei, să semneze şi... să leşine. La baza acestui Diktat stătea o idee 
strategică: 

1 - Să se pună mâna în gâtul României, ca nu cumva, într-un 
joc dublu, să treacă de partea URSS-ului. 

2 - Să se poată ajunge dintr-un salt la sursele petrolifere de la 
Ploieşti, de care Nemţii nu mai erau separaţi decât de Munţii Teleaje- 
nului. 

3 - Să fie ţinute în aceeaşi mână şi Ungaria, şi România, cu 
speranţa pentru cel ce se va purta mai supus de a primi fie partea 
rămasă, fie partea cedată. 

Dictatura regală trăia ceasul desnodământului final. Discre¬ 
ditată în străinătate, duşmănită în interior, trecea printr-un impas 
fatal. Au început manifestaţii de protest în toată Ţara. O singură 
forţă rămăsese în rezervă, partidul naţional-ţărănist al lui Maniu şi 
Mihalache. Garda de Fier pierduse enorm din marea ei popularitate. 
Horia Sima încerca zadarnic să se ataşeze Frontului Renaşterii Naţio¬ 
nale al lui Carol al II-lea. Acesta nici nu se gândea să apeleze în 
momentele critice la el. Nici măcar la Maniu. 

Confruntat cu aceste covârşitoare aspecte ale Ţării, care, 
pentru a fi soluţionate, impuneau soluţii eroice şi spirit de sacrificiu, 
Carol al II-lea s-a gândit în ceasul al doisprezecelea să recurgă la 
Generalul Antonescu, după ce s-a consultat cu şefii de partide şi aceş¬ 
tia şi-au dat consimţământul. 

în ziua de 3 septembrie, au sosit la Bistriţa două maşini cu un 
trimis al Regelui. Generalul este invitat la Palat şi pleacă imediat spre 

Bucureşti. Lângă Ploieşti se întâlneşte cu Maniu, discută situaţia 
Ţării, Maniu îl sfătuieşte să ia conducerea, promiţând concursul lui şi 
al partidului lui. Tot aşa avea să procedeze şi Brătianu. 

Generalul ajunge la ora 12 la Bucureşti, se prezintă Regelui, 
care îi cere neîntârziat să preia conducerea politică a Ţării, fără nici o 
condiţie. Generalul motivează că învestitura vine prea târziu. Ţara 
era în anarhie, graniţele prăbuşite, mulţimi de refugiaţi pe toate dru¬ 
murile, Coroana compromisă. L-a sfătuit pe Rege să se adreseze încă 
o dată şefilor partidelor politice, dar Regele i-a replicat: 

«Nu, Antonescu, tu eşti singurul patriot adevărat. Mă adre¬ 
sez ţie, deoarece te-am considerat întotdeauna ultima mea rezervă. 
Nu te poţi sustrage. Am nevoie de tine, a venit timpul tău. în aceste 
clipe grele, îţi încredinţez guvernul şi Ţara.» 

După cum avea să se exprime ulterior, Generalul a primit 
puterea din mâinile Regelui ca pe o împărtăşanie, dar acest moment 
marca primul pas spre abdicare. Iată textul scrisorii trimise de Gene¬ 
ralul Antonescu fostului suveran, Ia ora 4, în dimineaţa zilei de 6 sep¬ 
tembrie 1940: 

«Sire, 

M-am angajat, cu cinstea şi cu viaţa mea, să apăr trecutul, 
Ţara şi Tronul. 

încercările mele de a găsi oameni cu adevărat patrioţi şi pri¬ 
cepuţi, cu care să fac o echipă nouă de redresare a Statului şi de 
reînfrăţire a Majestăţii Tale cu Ţara, au eşuat. 

Toţi cer abdicarea Majestăţii Tale. 

în faţa acestei situaţii şi a agitaţiilor pe care eu nu pot să le 
înec în valuri de sânge, pentru a arunca Ţara într-un răsboi civil şi a 
determina ocupaţia străină, sunt dator să supun şi în scris Majestăţii 
Tale glasul Ţării. 

Cine afirmă altfel face o crimă. 

Atrag încă serios atenţia Majestăţii Tale în privinţa răspun¬ 
derilor grave care vor apăsa pe vecie asupra Majestăţii Tale, dacă nu 
dă ascultare imediat şi fără ezitare cererii mele, care este a Armatei şi 
a Ţării. 

General Ion Antonescu» 

Această scrisoare este urmată de actul abdicării: 

«Români, 

Vremuri de adâncă tulburare şi îngrijorare trec peste scumpa 
mea Ţară. De acum zece ani, de când am luat locul de adâncă 

68 



răspundere de a fi cârmaciul Patriei mele, fără răgaz, fără odihnă şi 
cu cea mai desăvârşită dragoste, m-am străduit să'fac tot ce con¬ 
ştiinţa mea îmi poruncea pentru binele României. 

Azi, zile de vitregie nespusă îndurerează Ţara, care se găseşte 
în faţa unor mari primejdii. Aceste primejdii vreau în marea mea 
dragoste pentru acest pământ, în care am fost născut şi crescut, să le 
înlătur, trecând azi fiului meu, pe care ştiu cât de mult îl iubiţi, gre¬ 
lele sarcini ale domniei. 

Ţara mea să fie păzită de Dumnezeul Părinţilor noştri, care 
să-i hărăzească un cât mai falnic viitor. 

Trăiască România! 

Carol R.» 

După două zile de la venirea la putere a Generalului Anto- 
nescu, Regele Carol al Il-lea dispărea definitiv de pe firmamentul 
politic, lăsând în urmă jumătate din populaţia Ţării în pribegie sau 
sub ocupaţie străină. Prin decretul emis la 5 septembrie 1940, el l-a 
investit pe Generalul Ion Antonescu cu depline puteri pentru condu¬ 
cerea statului. 

Carol al II-lea şi-a pregătit în mare grabă plecarea. în cei 
zece ani de domnie scosese bani grei peste hotare, îşi mărise neconte¬ 
nit averea personală şi averea Hohenzollernilor. Urmărit de echipele 
morţii, Generalul a fost nevoit să ia măsuri de siguranţă pe parcursul 
traseului,, până la frontieră. Tatăl noului rege nu trebuia să fie asasi¬ 
nat de legionari, care, totuşi, au tras asupra trenului, fără efect. La 
Timişoara, unde îl aştepta o mare echipă a morţii, mecanicul loco¬ 
motivei a încetinit mersul, a simulat oprirea, ceea ce i-a derutat pe 
legionari. Dar imediat trenul a accelerat mişcarea şi nimeni n-a mai 
putut urca. 

Astfel, Carol al II-lea, fostul rege, a trecut frontiera cu 
obiecte de mare valoare, cu cea mai de seamă colecţie din opera lui El 
Greco etc. Călătoreau în acelaşi vagon cu Carol, nedeslipita sa 
amantă Elena Wolf-Lupescu şi omul de încredere al Palatului, 
Urdăreanu. Lăsa în urmă o amintire dureroasă şi un val de ruşine. 

Asupra cauzelor care au determinat abdicarea lui Carol al 
II-lea, Universul din 12 septembrie 1940 publica următorul articol 
semnat de Iuliu Maniu: 

«Este o eroare să se creadă că Regele Carol al II-lea a fost 
silit să abdice din cauza orientării politicii sale spre Anglia şi Franţa, 
pe care n-a avut-o, sau din cauza vreunei greşeli de o clipă. 

Cauza abdicării este concepţia sa generală de domnie perso¬ 
nală, fără ideal, fără moralitate şi fără busolă sigură, în continuă 

oscilare oportunistă, practicată prin manevre şi abilităţi, care au 
săpat prăpastia între Coroană şi Ţară şi au trebuit să ducă la falimen¬ 
tul politicii sale.» 

PARTEA II 
ÎN UMBRA SĂBIILOR 




10 - Biografia Mareşalului 


S-a născut într-o familie modestă de militari. Era un băieţel 
blond, roşcovan la faţă, cu trăsături energice, cu ochi albaştri 
pătrunzători, cu gura într-o expresie de hotărîre neînduplecată, gata 
de joc, când jocul era serios, şi dus cu patimă până în momentul când 
îndatoririle şcolare îl chemau la masa de lucru. Tatăl lui era căpitan 
de administraţie, în Piteşti, mama lui o femeie energică, inteligentă, 
cultă, dintr-o familie cu ramificaţii nobiliare. A legat prietenii temei¬ 
nice între copiii de aceeaşi vârstă, dovedindu-şi statornicia firii şi 
caracterul loial. Răsunau maidanele de urale şi comenzi - înainte, la 
atac! în tabăra copiilor ale căror jocuri se inspirau din scenele 
răsboiului pentru Independenţă, din poeziile lui Alecsandri şi Coş- 
buc. Cel mai pasionat era Ionel, cum i se spunea atunci, şi cum a fost 
alintat mai târziu. El era comandantul atacului, el era Valter Mărăci- 
neanu sau maiorul Şonţu sau Candiano Popescu, sau putea deveni şi 
Sergentul Niculae, care a cucerit drapelul turcesc la Griviţa. Era un 
copil sănătos, vioi şi ager la minte. Odată s-a îmbolnăvit şi s-a aşezat 
în pat. Focul lui mai mare decât para boalei care-1 cuprinsese era că 
nu putea să asiste la asaltul redutei Griviţa, unde avea rolul de 
toboşar. Nimeni nu bătea toba mai bine decât o bătea micuţul Anto- 
nescu. Sub fierbinţeala bolii, el i-a cerut mamei să-i cheme prietenii. 
Aceştia au venit la căpătâiul lui. îmbujorat, cu focul sticlind în ochi, 
cu toba la capul patului, s-a ridicat, a dat toba prietenului lui şi i-a 
spus: «Ia-o tu, Marinică, şi bate-o! Dar s-o baţi aşa de tare, să aud şi. 
eu de aici!» Aşa a fost şi viaţa lui. A bătut în toba vremurilor, preves¬ 
tind ameninţările pe care numai el le adulmeca din adâncul şi din 
taina soartei. Nimic mai firesc decât copilul ajuns absolvent al gim¬ 
naziului fiilor de militari din Craiova, pe a cărei tablă de onoare 
rămăsese înscris numele său cu litere de aur, ca şef de promoţie, ele¬ 
vul plutonier Antonescu Ion. A continuat studiile militare la Iaşi, a 
absolvit şcoala tot primul, a intrat în arma cavaleriei, către care se 
simţea chemat. O forţă irezistibilă îl chema în această armă. A ieşit 
sublocotenent în 1904, fiind clasificat tot primul şi înscris pe tabla de 
onoare, cu litere de aur. 

Revenind din domeniul legendei la realitate, trebuie să vă 
spun cu multă reţinere şi modestie, că am avut şi eu marea satisfacţie 
de a fi trecut, la rândul meu, în anii 1925, pe aceeaşi tablă de onoare, 
pe care, cu ani înainte, se citea numele sublocotenentului Antonescu 
Ion, şi numele meu, Magherescu Gheorghe. Să revenim... Să-l 
urmărim pe acest ofiţer în desfăşurarea carierei lui, care se anunţa de 

la început sub cele mai promiţătoare auspicii. Caracterul lui s-a evi¬ 
denţiat din primele momente. A fost chiar pe pragul de a fi dat afară 
din şcoală, pentru că înfruntase un comandant, împotrivindu-se unei 
acţiuni nedrepte. în 1907, la răscoalele ţărăneşti, era sublocotenent în 
Regimentul 4 Roşiori «Regina Maria». Trimis în Teleorman să 
înnăbuşe răscoala într-un sat, a fost singurul ofiţer al cărui pluton nu 
a deschis focul asupra ţăranilor, reuşind să restabilească liniştea prin 
sfaturi, promisiuni şi comportare omenoasă. 

- Privitor la acest episod, George Barbul, în volumul Le Ile 
homme de l’Axe , arată că sublocotenentul s-a purtat bine cu ţăranii: 
«Foarte departe de sate, în plin câmp, el trăgea seara de preferinţă, 
când sunetul se propagă mai bine. Ţăranii ‘auzeau bubuind departe: 
armata soseşte, ea trage asupra satelor... Svonul alerga înaintea lui 
Antonescu făcând să se nască teama de autorităţi, şi el punea sfârşit 
oricărei agitaţii». Din păcate, George Barbul scrie timorat, în atmos¬ 
fera de după răsboi, când se cerea autorilor de mărturii nu relatări 
obiective, ci pătimaşe, care să justifice cruzimea cu care Aliaţii au 
condamnat şi au executat pe toţi cei ce li s-au împotrivit, creind cate¬ 
goria aşazişilor criminali de răsboi, criminali fiind numai învinşii, 
bineînţeles. O carte valoroasă, în care Antonescu este zugrăvit la 
adevăratele lui dimensiuni, a fost realizată de V.Emilian, «Les cheva- 
liers de l’apocalypse», şi tocmai de aceea a stârnit discuţii contradic¬ 
torii, dar a avut darul de a stabili un nou nivel al interpretării pe 
temeiul adevărului istoric, nu al anecdotei şi al propagandei ieftine. 
Dar, să revenim la tinereţea Mareşalului. 

- La gradul de căpitan, i se acordă cea mai mare cinste ce 
putea reveni unui ofiţer cu acest grad, comanda escadronului de elevi 
al Şcolii de Ofiţeri de la Târgovişte. Un an a stat la comanda acestui 
escadron, dar faima lui s-a răspândit şi a durat dincolo de sfârşitul 
carierei lui şi, prin mine, repovestind-o, o împing prin generaţii cât 
mai departe. Lăsând la o parte atmosfera de seriozitate, de dreptate, 
de conştiinciozitate, de punctualitate şi sârguinţă în pregătirea viito¬ 
rilor ofiţeri, el a adus un suflu puternic de patriotism, care trebuia să 
constituie temelia formării şi desvoltării spiritului viitorilor ofiţeri de 
cavalerie, din preajma evenimentelor, care urmau să ducă la 
înfăptuirea idealului naţional. El îmbărbăta şi însufleţea escadronul 
de elevi atunci când lua comanda, strigând cu glasul lui şuierat şi lim¬ 
pede: «Sus capul, elevi! Privirea înainte, peste Carpaţi. Acolo este 
idealul Românilor.» Ca fapt mai de seamă în acest timp, a fost con¬ 
flictul în care a intrat cu Palatul Regal. în escadronul lui se afla un 
băiat de familie, răsfăţat, spilcuit, rodat prin frecventarea înaltei 
societăţi, frumos la faţă, prototipul unui seducător, pe nume 

Romalo. Era obişnuitul seratelor de la Palat, pentru că era foarte 
bun dansator, şi dansa prinţesele. în ajunul pregătirii unei aplicaţii 
cu escadronul de elevi, pe biroul căpitanului Antonescu se depune o 
telegramă semnată de Mareşalul Palatului: «Daţi imediat trei zile 
permisie elevului Romalo, ca invitat al Alteţelor Sale Regale, la festi¬ 
vitatea din seara de...» Căpitanul Antonescu a pus următoarea rezo¬ 
luţie: «Nu se aprobă. Elevul urmează să participe la aplicaţie în ziua 
respectivă». Semnează căpitan Antonescu şi expediază depeşa la 
Palat. Prinţesele au fost froasate pentru că erau lipsite de cavalerul 
lor, iar prietenii lui Romalo au ţesut imediat o intrigă şi au intervenit 
la Palat, iar Palatul a adresat un ordin drastic comandantului Şcolii. 
Comandantul şcolii l-a chemat pe căpitanul Antonescu şi i-a pus în 
vedere că trebuie să se supună ordinului, lăsând elevul să plece la fes¬ 
tivitatea regală. «Da, elevul pleacă la Palat, dar din acest moment 
dumneavoastră primiţi demisia mea din postul de comandant de 
escadron!» Stupefacţie. Sigur, era foarte grav, era un afront adus 
Palatului. Pentru că Şcoala n-a vrut să deschidă un proces, a căutat.o 
soluţie de mijloc şi, băgându-1 pe elevul Romalo în infermerie, s-a 
raportat că elevul nu pbate să ia parte la festivităţi din motive de 
boală. S-au tras concluziile de rigoare şi elevul Romalo a înţeles că 
nici Palatul nu-i poate fi de ajutor. S-a înscris cot la cot cu ceilalţi 
elevi în acelaşi regim de nefavoritism. 

Căpitanul Antonescu avea în subordine pe Constantin 
Sănătescu, Constantin Niculescu şi Dumitru Feraru, în calitate de 
comandanţi de pluton. Toţi au ajuns mai târziu mari comandanţi, al 
căror nume îl vom întâlni mereu în cursul naraţiunii noastre. Aceştia 
erau văzuţi alergând în fruntea plutoanelor şi executând exerciţii de 
luptă, la fel cu elevii lor, atunci când căpitanul Antonescu lua 
comanda. 

Răsboiul bătea la uşă, nu însă înainte ca Antonescu să-şi fi 
terminat cursurile Şcolii de Răsboi, pe care le-a absolvit cu brio, fiind 
brevetat ofiţer de stat major. Numele lui ajunsese să fie cunoscut în 
toată cavaleria, în toate cercurile intelectualităţii şi Palatul luase 
cunoştinţă prin cazul Romalo, de existenţa acestui căpitan. La decla¬ 
rarea răsboiului, în 1916, micul toboşar ajuns căpitan de stat major, 
este încadrat în comandamentul armatei de Nord, cu funcţia de şef al 
Biroului III Operaţii al armatei generalului Prezan. De aici conduce 
operaţiile de trecere a munţilor în Transilvania de Nord, până la Bis¬ 
triţa. Cu acest comandament se deplasează în Capitală, în noiembrie 
1916, şi întocmeşte planul bătăliei Bucureştilor, pe care îl aprobă 
Misiunea Franceză a lui Berthelot, abia venită în Ţară. Planul acestei 
mari bătălii, menite să fie hotărâtoare pentru soarta Ţării, când trei 

grupuri de armată, Khiine, Mackensen şi Koch invadează Muntenia 
şi Oltenia, ajungând la Neajlov, este însuşit de generalul Prezan, 
comandantul armatei. Planul era îndrăsneţ, de anvergură napoleo¬ 
niană. Grupul de armată Mackensen trecând Dunărea la Zimnicea şi 
înaintând rapid spre Bucureşti, se izolase foarte mult de celelalte 
două grupe, unul venind pe direcţia Severin-Craiova-Slatina-Piteşti, 
iar altul peste munţi, pe la Câineni, pe la Câmpulung, înspre Piteşti- 
Bucureşti. Folosind această situaţie avantajoasă, planul de bătălie 
prevedea oprirea celor două grupe prin rezistenţă îndârjită, spre a 
separa definitiv grupul Mackensen. Un un grup de forţe concentrate 
în golul dintre aceste coloane inamice urma să fie dirijat printr-o 
manevră, în flancul şi spatele grupului Mackensen, încercuindu-1 şi 
distrugându-1. După aceea, armata noastră s-ar fi întors asupra 
celorlalte grupuri rămase neacoperite. înţelegeţi manevra? 

- Da. 

- Operaţiunile au început cam pe la 19 noiembrie, pe o vreme 
de ceaţă şi burniţă, şi mişcarea de învăluire s-a desemnat, odată cu 
începutul unui succes hotărîtor. Divizia germană 216, din grupul 
Mackensen, este încercuită şi ameninţată cu distrugerea. Trupele 
ruseşti aflate în apropiere, la vreo zece kilometri, au stat cu arma la 
picior şi n-au intervenit. Aveau ordin să nu intervină decât la Nord de 
Milcov. De data aceasta, destinul şi-a spus cuvântul. Un ofiţer de stat 
major trimis într-o misiune de legătură, cu trupe din extrema stângă 
a armatei Averescu, care lupta în munţi, este făcut prizonier de ele¬ 
mentele înaintate ale corpului de cavalerie general von Schmetow. 
Asupra lui se găseşte ordinul de operaţii, se dezvăluie secretul şi cor¬ 
pul de cavalerie german împinge nebuneşte, închide golul dintre gru¬ 
pul de armată centru nemţesc şi cade în spatele grupului de manevră 
român, silindu-1 să se retragă în grabă. Bătălia de la Bucureşti înce¬ 
pută sub auspicii favorabile, era pierdută şi, odată cu ea, şi Capitala 
Ţării. Ea dovedise totuşi valoarea armatei noastre şi a comandanţilor 
ei, păstrarea forţei de manevră a trupelor care, deşi înfrânte, nu erau 
zdrobite. Germanii au încercat cu disperare să distrugă armata 
română, dar nu izbutesc să-şi ducă planul la îndeplinire. Trupele 
noastre, în condiţiuni foarte grele, reuşesc să se retragă în Moldova, 
la adăpostul frontului închegat de armatele ruseşti, de la munţi, la- 
Focşani şi Galaţi. Odată cu Armata a Il-a a Mareşalului Averescu, 
numele căpitanului Antonescu intră în istorie. El rămâne strâns legat 
de conceptul acestui plan', care avea în el toate virtuţile reuşitei. 

- Deci, dacă nu era ofiţerul cu planul, Mackensen ar fi fost 
zdrobit de Antonescu, nu de Eremia Grigorescu. 

- Da. Aşa. După această bătălie, generalul Prezan devenind 

generalisimul armatei, şef al Marelui Stat Major, îl găsim pe Anto- 
nescu maior, ca şef al secţiei operaţii al Marelui Stat Major. De aici, 
el conduce frontul şi reorganizează unităţile retrase în starea de plâns 
în care ajunseseră, pe teritoriul Moldovei sărăcit, împânzit de trupe şi 
populaţii refugiate, împanicat de furnicarul trupelor ruseşti şi al for¬ 
maţiilor lor de serviciu. Primăvara anului 1917 găseşte armata 
română nouă, renăscută ca Pasărea Phoenix. Sunt prea cunoscute 
aceste episoade eroice ale rezistenţei Moldovei. Ne cutremură şi 
acuma grozăviile epidemiei tifosului exantematic. Păduchii 
transmiţători ai flagelului nu ezitau să se plimbe şi prin căminele 
modeste care adăposteau familia regală. Acţiunea cea mai 
remarcabilă a şefului secţiei Operaţii s-a produs în 1917, odată cu 
venirea lui Kerenski la putere, când se declanşează revoluţia, cu 
efecte distrugătoare în armată. Spatele frontului românesc era ame¬ 
ninţat de dezmăţul acestor trupe. La Iaşi, însăşi familia regală era 
ameninţată cu răpirea şi ofiţerii de ordonanţă şi aghiotanţii dormeau 
îmbrăcaţi, cu patul tras în faţa uşilor apartamentului regal, obturând 
cu trupul lor orice cale de atac a bandelor ruseşti deslănţuite. în faţa 
ameninţării acestui pericol, de la secţia Marelui Stat Major porneşte 
ordinul de curăţire a spatelui armatei de toate aceste elemente, care 
sunt strânse, dezarmate, organizate în convoiuri şi trimise peste Prut, 
spre interiorul Basarabiei, care se declară independentă. Tot de aici 
se transmit ordine către diviziile care pătrund peste Prut, ocupă 
Chişinăul şi oraşele importante, şi asigură ordinea şi liniştea acestei 
provincii care, peste puţin timp, se alipeşte prin vot majoritar 
României. Toate aceste ordine erau elaborate şi porneau de la secţia 
condusă de maiorul Antonescu. La Pacea de la Buftea, maiorul 
Antonescu, devenind persona non grata, este zvârlit de la şefia secţiei 
a IlI-a, la o comandă de divizion de tren. Aceasta era cea mai dezo¬ 
norantă comandă pentru un ofiţer superior, şi el obţinuse gradul de 
locotenent-colonel. Divizioanele erau formate din căruţe, menite să 
alcătuiască trenurile de luptă şi trenurile regimentare ale diviziilor şi 
corpurilor de armată. Se prea poate ca această numire să fi fost 
făcută cu gândul de a-1 scoate de sub obiectivul germanilor, care, 
sigur, nu-1 vedeau cu ochi buni. Sau, tot ce e posibil, să fi fost o 
punere a lui pe linie moartă: se făcuse pace cu germanii. Ce mai putea 
să facă el, care-i combătuse cu atâta înverşunare!? Perioada aceasta 
obscură din cariera lui se termină brusc în 1917, noiembrie, când 
nemţii, sub ameninţarea înaintării generalului francez Franchet 
d’Esperay, care pornise de la Salonic spre Dunăre, ameninţau cu cap¬ 
turarea forţelor germane din România. 

Se ştie că atunci România rupe tratatul de pace de la Buftea, 

declară mobilizarea, se constituie comandamentul suprem al forţelor 
de pe teatrul de Vest, locotenent-colonelul Antonescu este chemat la 
şefia Secţiei a IlI-a, la comandamentul încredinţat generalului Pre- 
zan şi, întocmind planul de campanie, trupele invadează Transilvania 
şi înaintează victorioase până la poalele Apusenilor, unde sunt silite 
să facă faţă ofensivei trupelor maghiare, pe care le înfrâng după 
lupte grele, silindu-le să se retragă şi să părăsească întreaga Transil¬ 
vanie. Armata română eliberează tot teritoriul românesc dintre Car- 
paţi şi Tisa, depăşeşte Oradea, Aradul, trece frontiera, pătrunde în 
Ungaria, trece Tisa pe pod de vase şi înaintează spre Budapesta. 
Comisia Aliată de la Paris, înspăimântată de această incredibilă 
desfăşurare de forţe ale unei armate care fusese considerată distrusă 
şi dezonorată, prin faptul că încheiase pace separată cu germanii, 
intervine şi, prin trimişi speciali, opreşte coloanele române pe linia 
unde ajunseseră, la circa o sută de kilometri de Budapesta. Dar bri¬ 
gada de cavalerie a generalului Rusescu nu se opreşte. Nesocotind 
ordinul primit de la Marele Cartier, brigada se pune într-un marş 
forţat şi intră cu două zile în avans în Budapesta, ocupând-o cu două 
regimente de cavaleria. Budapesta a răsuflat uşurată, sub adumbri- 
rea tricolorului românesc, desfăşurat în Piaţa Andrassy, scăpând de 
sub teroarea lui Bela Kuhn, care încercase să instaureze comunimul, 
model sovietic. După două zile, o brigadă de Vânători de Munte 
intră şi ea falnic în Budapesta. Şi astfel răsboiul românesc se termină 
printr-o victorie care are ca rezultat întregirea neamului. 

Domnule Drăgan, dumneavoastră ca scriitor şi istoric, să 
trageţi concluzia justă: în ce măsură căpitanul, maiorul şi locotenent- 
colonelul Antonescu a contribuit la reuşita campaniei de reîntregire a 
neamului. Dând răspunsul cuvenit, cred că vom cădea de acord să 
construim temelia solidă pe care eroul nostru se va sprijini, în toată 
atitudinea şi în tot comportamentul său, până la sfârşitul vieţii, şi să 
vedeţi trasată o linie dreaptă, fără nici cea mai mică abatere, deoa¬ 
rece el şi-a înscris viaţa într-un ţel de nezdruncinat: păstrarea miracu¬ 
loasei înfăptuiri a României Mari. Eu v-am povestit mai înainte epi¬ 
sodul decorării eroului de către însuşi Regele Ferdinand I. Acum ges¬ 
tul regal îşi capătă adevărata semnificaţie de înaltă moralitate, gest 
simbolic, la capul podului peste Tisa, când Ferdinand a rostit memo¬ 
rabile cuvinte: «Antonescu, nimenea în Ţara aceasta nu ştie mai bine 
decât Regele tău cât îţi datorează. Ai fost nedreptăţit pentru că nu ţi 
s-au recunoscut meritele cum trebuia. Pentru a îndrepta aceasta, îţi 
dau decoraţia mea». Şi a scos-o de la pieptul său şi a prins-o pe vesto¬ 
nul locotenent-colonelului Ion Antonescu, îmbrăţişându-1 în văzul 
tuturor ofiţerilor şi ostaşilor aflaţi acolo. După mine, în acest gest, 

fruntea eroului nostru, care se desenează tot mai mult în această pos¬ 
tură, este încununată ca într-o apoteoză. Tot restul vieţii, până la 
moarte, el a fost conştient de destinul său, păstrându-i neştearsă 
strălucirea, şi a reuşit. 

- Dar care erau faptele de glorie, pentru ce primise înalta 
decoraţie pe Tisa? 

Pe drept faceţi această intervenţie, deoarece rolul unui 
ofiţer de stat major, prin definiţie, este nevăzut. Dacă vreţi să între¬ 
buinţez un termen conspirativ, ocult, el lucrează din plan refuzat, 
fără trâmbiţări, fără apariţii la suprafaţă, având toate elementele 
înaintea sa şi ştiind tot ce se petrece, pregătind toate materialele, aşa 
încât comandantul, cu spiritul eliberat de tracasările meschine ale 
detaliului, să poată lua hotărîrea. în spatele acestor hotărîri stă statul 
major, reprezentat prin şeful de stat major, care-i dă tot materialul 
pregătit, îi dă sugestii, ipoteze, fiecare plan de bătălie de la A la Z, şi 
comandantul are prerogativa de a face opţiunea. Prin acest cuvânt 
spus, el şi-a însuşit tot travaliul unui corp de ofiţeri de diferite specia¬ 
lităţi şi, odată însuşindu-1, trebuie să-I miruiască cu duhul 
personalităţii sale, ca şi cum ar fi fost propria-i operă întocmită 
punct cu punct. Şeful de stat major este răspunzător de această 
hotărîre. Deci, fac corp comun: comandantul şi şeful de stat major. 
Unul fără altul nu pot. Prezan n-ar fi putut face nimic fără prezenţa 
lui Antonescu, din prima la ultima zi a răsbbiului. Am devenit lămu¬ 
rit? Mai doriţi vreo completare? Acuma se desprinde rolul lui Anto¬ 
nescu în răsboiul pentru reîntregirea neamului? 

- Ceva mai bine. La Mărăşeşti n-a avut nici o atribuţie? 

- în timpul bătăliilor de la Mărăşti, Mărăşeşti el corectase şi 
aprobase planurile celor trei comandanţi, Averescu-Cristescu- 
Grigorescu. A făcut ajustări. De pildă, mi-a povestit odată, la o masă 
intimă, către sfârşitul guvernării sale, mie, care eram un admirator al 
Mareşalului Averescu, după cum am arătat... Mareşalul Antonescu 
nu era prea entuziasmat de figura acestui mareşal, cu care ajunsese în 
conflict, deoarece Averescu nu era de talia generalilor cărora un 
subaltern putea să le bată la uşă şi să li se impună. Averescu bătea el 
cu pumnul în masă şi în cazanul lui nu putea să-i sufle nici un coman¬ 
dant, necum un căpitan, chiar dacă se numea Antonescu. întrebând: 
«Domnule Mareşal, cum se explică faptul că Mareşalul Averescu nu 
are o statuie în Ţara Românească?», el mi-a aruncat o privire care 
m-a făcut să înţeleg că greşisem. «Ei, da, sigur, Mareşalul Averescu 
merita recunoştinţa acestui neam. Poate va veni cu timpul şi asta. El 
şi-a făcut mare faimă cu Mărăştii lui, dar, după ce ne-a pistonat 
cerând să-i fixăm cât mai aproape data începerii ofensivei şi, după ce 

noi am fixat-o, când s-a apropiat acea dată, ne trezim că el dă înapoi, 
găsind pretexte de amânare. Marele cartier n-a admis, i-a impus res¬ 
pectarea datei, şi s-a produs victoria de la Mărăşti-Oituz.» în timpul 
bătăliei de la Mărăşti, rolul lui Antonescu a fost de observator şi 
coordonator. Şi, ca atare, de Ia observator înaintat pe malul stâng al 
Şiretului, a observat zi de zi mersul bătăliei, ţinând la curent marele 
cartier cu situaţia luptelor. Deci, o participare de ofiţer de stat major. 
A urmat perioada de pace. Rigorile legii de înaintare îşi cereau drep¬ 
turile. Nevoile armatei erau stringente. România triplată ca teritoriu 
cerea o armată puternică, cu cadre numeroase şi foarte bine instruite, 
pe baza învăţămintelor trase în cei patru ani de răsboi. Cine putea fi 
mai îndreptăţit să asigure formarea noilor ofiţeri, decât, în arma 
cavaleriei, colonelul Antonescu, în arma infanteriei un Ilie Şteflea, în 
arma artileriei unul ca Potopeanu sau Stoer.escu? Şi, ca atare, Anto¬ 
nescu este numit comandantul Şcolii de Ofiţeri de cavalerie de la Ora¬ 
dea Mare. Primul lucru pe care-1 face, cere şi obţine mutarea şcolii la 
Sibiu. Acolo, lângă Şelimberg, care mai poartă şi azi vestigiile 
bătăliei lui Mihai Viteazul, la porţile Transilvaniei, găsea el că trebuie 
să mute această vatră a focului sfânt al patriotismului, care, pentru 
el, o reprezenta cavaleria. Şi o mută. în discursul lui, spune: «V-am 
adus aici, lângă câmpul de vitejie unde s-a desfăşurat lupta marelui 
erou naţional, Mihai Viteazul, pentru înscrierea prin veacuri, cu 
spada, a drepturilor noastre milenare inprescriptibile, asupra acestui 
leagăn de Neam şi de Ţară!» 

După-amiază, dl Magherescu completează o poezie şi mă 
roagă să ascult următoarea strofă: 

- Pentru că aţi amintit de fulger şi eu nu-1 trecusem în poema 
mea, iacă, am făcut la iuţeală o imagine nouă, care sună astfel: 

Brăzdează fulgerul văzduhul 

Din depărtări până-n aproape, 

Prin firea-ntreagă trece duhul 

Sfinţirii peste larg de ape. 

Acuma, cu conştiinţa împăcată, putem continua naraţiunea 

noastră. 

- Mai ţineţi minte unde ne-am oprit? 

- Bunînţeles. în timpul cât a comandat şcoala specială a 
ofiţerilor de la Sibiu, a avut nefericitul accident de călărie, care l-a 
imobilizat şase luni, întins pe,un pat instalat în camera de repaos a 
manejului. Printr-o mişcare bruscă, el a fost zvârlit de pe cal şi trântit 

cu capul de taluzul manejului, ceea ce i-a produs o congestie 
cerebrală, care reclama totala imobilizare. A suportat cu stoicism 
această grea penitenţă şi, după trecerea timpului, a revenit perfect la 
normal, fără nici o sechelă. După acest stagiu, el a plecat în Franţa, 
fiind numit ataşat militar în posturile de la Londra şi Paris, calitate în 
care a funcţionat timp de patru ani. Aceştia ani au fost folosiţi în stu¬ 
dii generale militare, în scopul lărgirii cunoştinţelor sale şi a concep¬ 
tului formării omului de stat. întors în Ţară, a trecut la comanda 
unui regiment pentru împlinirea stagiului, în gradul de colonel. Şi 
aici, eu iau contactul cu colonelul Antonescu. 

V.enirea sa la comanda Regimentului 9 Roşiori «Principesa 
Elena» de. la Giurgiu, în anii 1926, a fost un eveniment de cea mai 
mare importanţă pentru viaţa acelei unităţi. în contrast cu vechiul 
comandant de regiment, un valoros ofiţer, de stat major, dar prins 
prea mult în preocupări personale şi lăsând mai mult decât trebuia să 
se instaleze în unitate un climat de toleranţă, făcuse ca ritmul 
activităţii să fie scăzut. Antonescu luase, de fapt, comanda regimen¬ 
tului cu două luni înainte de a sosi în Ţară, zvonul numirii sale 
ajungând mai repede la urechile ofiţerilor. Deci, colonelul Antonescu 
era la Londra pe când regimentul tremura la gândul că îl va avea 
curând comandant. Cei mai mulţi dintre ofiţeri nu-1 cunoşteau, nu-1 
văzuseră la faţă, dar nu era unul care să nu fi auzit despre valoarea 
lui ca militar,,despre caracterul lui neşovăitor, despre severitatea lui. 
Şi imaginaţia lucrând, îl vedeau ca pe un fel de smeu roşu, care scotea 
foc pe nări şi înghiţea săbii, distrugând pe cei care-i stăteau în cale, 
deşi era un om cu suflet părintesc, sever prin interesul datoriei dar 
omenos faţă de cel slab şi în suferinţă. în această atmosferă, a sosit şi 
ziua prezentării noului comandant. îmi aduc aminte emoţia cu care 
eu însumi aşteptam această clipă. Pentru că pe atunci exista mentali¬ 
tatea că, cu cât- un ofiţer de cavalerie îşi petrece mai mult timp din 
programul de instrucţie în grajd, la coada calului, cu atât e mai bun, 
toţi ofiţerii s-au vârât prin grajduri şi de acolo, privind prin crăpătu¬ 
rile uşilor, căutau să iscodească terenul, să vadă cele ce se vor 
întâmpla. Dar jiimic nu s-a întâmplat. A trecut ora programului, a 
urmat ora mesei, care a decurs în mod obişnuit. Am aflat că, între 
timp, noul comândant venise, luase contact cu vechiul comandant, se 
închiseseră amândoi în birou câteva ore, după care plecaseră la Bucu¬ 
reşti. Noi am rămas foarte nedumeriţi. De unde ne aşteptam la ceva 
festiv, ceva zgomotos, cu muzici, cu cuvântări răsunătoare, cu 
defilări, cu onofuri, ziua s-a depănat în cotidianul ei fastidios. A tre¬ 
cut şi ziua următoare, şi a treia zi, programul regimentului îşi urma 
cursul, dar cu un suflu nou. Ofiţerii nepunctuali, cei care veneau pe 



poarta de din dos după ora de serviciu, chefliii-chefliilor, nărăviţi din 
timpul răsboiului, obişnuiţi ca de la masa de petrecere să vină direct 
la cazarmă, uitând să doarmă, acum erau cei mai punctuali, cei mai 
zeloşi. Hotărît, se petrecuse ceva misterios cu toţi aceşti ofiţeri. O 
prefacere parcă se produsese în fiinţele lor. Unii, puţini la număr, se 
gândeau să se mute. Dar n-au făcut-o. 

în sfârşit, după ce-au trecut circa două săptămâni de la sosi¬ 
rea noului comandant, când regimentul mergea singur ca pe roate, 
deodată, pe la ora 11, sunetul tobelor anunţă adunarea ofiţerilor. 
Tăcerea care se aşternuse peste cazarmă şi pătrunsese prin inimile 
tuturor ofiţerilor s-a rupt. Niciodată, şi chiar atunci, dacă s-ar fi stri¬ 
gat: «săriţi, vin Turcii!», sau poate «vin Bulgarii», care erau peste 
Dunăre, ofiţerii n-ar fi sărit mai repede din toate părţile cazărmilor, 
unde se aflau, şi n-ar fi alergat către pavilionul de comandă. Ne-am 
rânduit în cazinou după grade, la indicaţia ajutorului-şef de corp, 
care ne-a prevenit că noul comandant era perfect documentat asupra 
fiecărui ofiţer. într-o tăcere solemnă, corpul ofiţerilor îşi aştepta 
noul comandant. După puţine clipe de aşteptare, pe uşa comandan¬ 
tului apare un ofiţer de talie măruntă, slab, osos la faţă, cu ochi 
albaştri, frunte înaltă şi părul creţ, pieptănat pe spate şi tuns mărunt, 
într-o uniformă cu totul nereglementară, care a surprins ochiul nos¬ 
tru: veston tăietură englezească, pantaloni bridgest de culoare bej, 
cizme roşii cu şireturi, exact ca un ofiţer englez. A venit cu paşi 
mărunţi în faţa noastră şi a ţinut o cuvântare, cam în termenii 
următpri: «Domnilor - glasul îi era şuierat, subţire, pătrunzător -, am 
fost numit prin înalt decret regal să comand acest regiment. 
Străduinţa mea, atâta timp cât voi sta în această funcţie, va fi ca, 
împreună cu dumneavoastră, să menţin regimentul la înălţimea 
strălucitoarei sale tradiţii. Vă cunosc din recomandările fostului 
dumneavoastră comandant. Cu timpul, am să vă cunosc pe fiecare în 
parte. Faceţi-vă datoria şi să nu vă temeţi de mine! Atâta am vrut să 
vă spun, domnilor! Bună ziua!» ne-a salutat înclinând uşor capul şi 
zâmbind. Atunci am descoperit că e chiar frumos. Până atunci, pe 
figura lui domnise o încrâncenare, o asprime rezultată dintr-o cris¬ 
pare a muşchilor feţei, semnul unei concentrări de gândire şi voinţă. 
Zâmbetul acesta fugar l-a înseninat la faţă. Când s-a întors şi s-a des¬ 
prins de grupul ofiţerilor, am observat că era uşor îndoit de spate, cu 
umerii duşi înainte, ca şi când ar fi purtat o povară nevăzută. Ca un 
însemn al destinului. După plecarea lui: comentarii şi comentarii de 
tot felul! Eram uluiţi. Aşa ceva nu mai pomenisem, nu mai auzisem. 
Noul comandant ne luase în primire pentru o clipă, ca să ne restituie 
conştiinţei noastre şi întregii noastre răspunderi. Săptămânile 

următoare s-au desfăşurat sub autoritatea nevăzută a noului coman¬ 
dant, după programul pe care ni-1 dădea săptămânal şi care era 
urmat cu sfinţenie, fără nici un control din partea lui. Colonelul 
comandant stătea mai mult la Bucureşti. 

• De ce ? 

- Avea casă acolo. Venea cu trenul de 10 şi pleca cu trenul de 
2. Lucra tot timpul închis cu serviciul administrativ şi cu biroul de 
inspecţie. Avea doi ofiţeri de stat major stagiari. I-a pus la treabă. 
Unul să pregătească materialul de instrucţie de la individ, inclusiv 
grupa de luptă, pe teme şi momente tactice, iar celălalt pluton, esca- 
dron şi divizion, după acelaşi model. Aceste exerciţii erau analizate 
de comandanţi, modificate şi stabilite drept şablon şi date ca model 
de executat la unităţi. In felul acesta stabilise doctrina de instrucţie 
unitară pe regiment. Până atunci, fiecare escadron lucra după capul 
lui, acuma toate lucrau în acelaşi fel. Din când în când, aveau loc 
conferinţele ofiţerilor, când se discutau teme tactice. Le exemplifica 
cu situaţii din timpul răsboiului real, ne făcea cunoscute metode şi 
mentalităţi ale armatelor străine, franceză şi engleză. Ne vorbea de 
înalta conştiinciozitate a soldatului englez, de felul cum tratau calul, 
de consideraţia pe care o primea omul, şi recomanda stăruitor să 
căutăm ca ostaşii noştri să tindă către acest ridicat nivel de civilizaţie. 
El spunea: «Armata este şcoala naţiunii, dar ea, totodată, asigură 
vitalitatea neamului, prin aceea că, primind pe timpul stagiului mili¬ 
tar în sânul ei tineretul ajuns la cea mai critică fază a vârstei lui, când 
creşterea organismului atinge criza trecerii de la frăgezimea primilor 
ani ai tinereţii către maturizare, orice se imprimă pe acest fond 
rămâne definitiv. Venind din diferite medii, majoritatea tinerilor au 
deficienţe de creştere. Armata trebuie să le ofere prilejul de nivelare a 
acestor carenţe şi, ca atare, ei trebuie să fie supuşi unui program 
raţional, bazat pe mâncare, un program economic întocmit, 
asigurând refacerea forţelor cheltuite în timpul zilei şi un tratameht 
psihic omenesc. Armata nu trebuie să dea înapoi neamului elemente 
vlăguite, ci elemente robuste, consolidate fiziceşte, formate morali¬ 
ceşte pentru a putea să îndeplinească rolul ce li-1 rezervă societatea!» 
Trecând la aplicarea acestor principii, dintr-odată, ca prin minune, 
masa trupei s-a îmbunătăţit cu aceleaşi fonduri, dându-se câte două 
feluri de mâncare la prânz şi seara. Duminica se servea şi o prăjitură, 
iar de sărbători şi vin. (Un om care se gândea la neam, nu la carieră.) 
Toate acestea au făcut ca regimentul comandat de colonelul Anto- 
nescu să obţină în scurt timp o condiţie foarte bună. Măsura cea mai 
eficace care a contribuit la această stare a fost includerea în program 
a unei ore de odihnă în dormitor, de la orele 13-14. Toată suflarea 



regimentului, în afară de personalul de serviciu de zi, sentinele şi 
grăjdari, intra în dormitor. Soldaţii scoteau bocancii, îi lăsau la uşă, 
se întindeau în paturi şi nu se mai auzea suflare de om în cazarmă, 
până când fluieratul sergentului îi trezea la program. Şi dormeau leţii 
sforăind de ţi-era mai mare dragul să treci prin dormitoare. Asta era 
cea mai eficace hrană pe care o primeau în timpul zilei. El spusese 
aşa: «Tot efectul unei instrucţii, oricât de bine ar fi condusă, este 
prăpădit atunci când soldatul, după-masă, este lăsat să se târâie prin 
curtea cazărmii^ să moţăie prin colţurile grajdurilor sau să stea reze¬ 
mat de pereţi. în cazul acesta, programul de după-masă îi găseşte 
obosiţi, incapabili să mai facă ceva ca lumea.» Adevăr care s-a verifi¬ 
cat pe loc. Odată cu această ordine stabilită, cu soldaţi bine hrăniţi şi 
odihniţi, s-a îndreptat şi ţinuta fiecărui om. Soldatul Regimentului 9 
Roşiori şi întreaga cazarmă deveniseră o şcoală militară. Mişcările de 
instrucţie şi mişcările în timpul repaosului trebuiau făcute reglemen¬ 
tar. Sentinelele în post trebuiau să se mişte ca sentinelele din faţa 
Palatului Buckingham din Londra. La asta el ţinea şi-i observa de pe 
fereastra regimentului. Dacă un soldat în post nu se întorcea 
sfârâindu-i călcâile, nu pornea în pas de defilare în plimbarea lui prin 
faţă gheretei, chema îndată pe comandantul de escadron şi-i spunea: 
«Priveşte, să nu se mai întâmple!» şi era deajuns. Aici să introduc o 
nostimă întâmplare. 

După cum am spus, el dădea prototipul şi ceilalţi imitau. La 
schimbarea de gardă a ales plutonul meu pentru a exemplifica com¬ 
portamentul sentinelei în post. Eu am pregătit o schimbare de gardă 
după regulament şi, când a fost gata, i-am prezentat-o. Era instruire 
de tip prusac, cum îi plăcea lui şi cum învăţasem la şcoală de la bietul 
Jenică Drăgulescu. Eram în al doilea an de ofiţerie şi, deci, instrucţia 
devenise pentru mine o a doua natură. Colonelul Antonescu a asistat 
la exerciţiu înconjurat de toţi ofiţerii regimentului. S-a declarat 
mulţumit şi a zis: «Domnilor, de acum înainte aşa se va executa 
schimbarea gărzii în regiment! Bună ziua!» şi-a plecat. Eu mi-am 
strâns rechizitele şi am plecat la treburile mele. Reuşisem. O altă 
întâmplare, tot cii garda, am avut-o când, fiind mutaţi la Bucureşti, 
am intrat în rând cu garda la Palatul Cotroceni, unde Regele Ferdi- 
nand îşi trăia ultimele luni de viaţă. Era în luna mai, 1927. Eu am 
deschis şirul gărzilor regimentului nostru Ia Palat.Socotindu-mă 
poate prea deştept sau prea cunoscător al protocolului, n-am primit 
nici o instrucţiune specială de felul cum să iau contactul cu Palatul. 
De îndată ce m-am văzut gătit de mare ţinută, cu căciulă, cu tunică 
cu brandenburguri, cu fireturi, cizme de lac care mă strângeau, m-am 
aşezat în fruntea plutonului, gătit de paradă şi cu muzica în cap: 

«înainte marş! Direcţia Palat!» Nu-mi puteam închipui că o gardă de 
onoare la Palat putea să intre prin altă parte decât prin poarta princi¬ 
pală. Cum cazarma făcea corp comun cu cazarma 4 Roşiori, chiar în 
spatele Palatului Cotroceni, am luat-o frumos pe drum, am trecut pe 
lângă poarta secundară, am coborît tot dealul şi am apucat-o pe bule¬ 
vardul Dr.Gh.Marinescu, îndreptându-mă cu fanfara cântând spre 
poarta Palatului. Care mi-a fost uimirea, când am văzut sergenţii de 
la poartă venind spre mine şi făcându-mi semn de oprire: Ce se 
întâmplă aici? ne-am întrebat. M-au întâmpinat în fugă şi mi-au 
spus: «Domnule sublocotenent, nu pe aici se intră în Palat, ci pe sus, 
la poarta a doua!» Ruşinea pe care am avut-o atunci n-am mai 
uitat-o niciodată. Obosit, transpirat, am comandat stânga-mprejur 
şi, într-o retragere ruşinoasă, am urcat din nou dealul şi, cu o 
jumătate de oră mai târziu decât ora stabilită, am intrat pe poartă, 
am ajuns în faţa corpului de gardă şi i-am schimbat pe nefericiţii pre¬ 
decesori, care erau dezolaţi că nu mai soseam ca să le dau drumul, 
împreună cu reprezentanţii comenduirii, care mă socoteau rătăcit 
prin Bucureşti. Dar asta n-a fost totul. Intrând în corpul de gardă, în 
camera ofiţerului de gardă, văzând mizeria în care se aflau acele 
încăperi, ca nişte săli de aşteptare din cine ştie ce gară nenorocită, pe 
o linie pierdută, într-o fundătură de ţară, cu mobilierul uzat, vechi şi 
deteriorat, cu aşternuturi murdare, cu scândurile de parchet putre¬ 
zite, cu găuri în ele, m-a cuprins revolta şi sila. «Cum aşa, la Palat, 
aşa suntem primiţi, aşa este tratată garda şi ofiţerul care-l păzeşte pe 
Vodă?!» După-masă primesc vizita comandantului de escadron, 
Mircea Elefterescu, viitorul şef de cabinet al Mareşalului. Venise 
alarmat, i se raportase că m-am rătăcit. A făcut haz de întâmplarea 
mea, dar nu aveam chef de glume şi mi-am exprimat indignarea cu 
privire la corpul de gardă. L-am dus şă-1 vadă. Mi-a împărtăşit întru- 
totul această indignare. Plecând, mi-a zis: «Dumneata, Magherescu, 
când vii la cazarmă mâine, îmi înaintezi raportul, spunând tot ce-ai 
constatat aici!» Aşa am făcut şi raportul meu s-a aflat chiar în acea zi 
pe biroul comandantului de regiment. Acesta l-a citit, şi l-a însuşit. 

- Antonescu ? 

- Da. Şi cu o adresă, l-a înaintat la comenduirea pieţii din 
Bucureşti. Prima adresă a lui era pentru crearea unui cadru în care 
unitatea de gardă, unitate de onoare, trimisă să păzească Casa Rege¬ 
lui, să fie tratată cu toată consideraţia şi cerea schimbarea mobilieru¬ 
lui şi punerea acelui local în perfectă stare de curăţenie, cum se. 
cuvine unei aripi a Palatului Regal de la Cotroceni. N-au trecut decât’ 
câteva zile, cănd, prin notă telefonică, am fost invitat la comenduirea^ 
pieţii, p.e Griyiţei. Comandantul comenduirii era, dacă nu mă înşel. 



generalul Papazoglu, o figură belicoasă, călit şi uzat în serviciul de 
garnizoană. Cum am sosit, am fost introdus direct la el în cabinet. 
Era un bărbat înalt, uscat, cu o înfăţişare severă. Când m-a văzut 
intrând: «Ei, iată prinţul de la provincie, care a venit în Bucureşti şi-i 
miroase apartamentul care i-a fost rezervat la Palat!» Şi ridicând 
tonul: «Vă găsirăţi voi, deştepţi! Până acuma atâtea şi atâtea gărzi au 
făcut serviciul şi n-a spus nimeni nici un cuvânt. V-aţi găsit să ne 
faceţi observaţii!» «Domnule general! am răspuns eu înfipt. Eu nu 
v-am făcut nici o observaţie dumneavoastră. Eu am făcut un raport 
şi l-am înaintat colonelului Antonescu!» «Voi, cu Antonescu al vos¬ 
tru, vă credeţi grozavi. Cum e ceva, hai în spatele lui Antonescu. 
Crezi că mă sperii?!» «Eu nu cred că domnul colonel Antonescu 
poate să vă sperie pe dumneavoastră, domnule general!» S-a uitat 
urât la mine, a chemat pe un secund al lui şi i-a dat ordin să se depla¬ 
seze la faţa locului, să constate ce îmbunătăţiri trebuie să se aducă şi 
să-i raporteze. Am plecat destul de şifonat, dar răcorit că spusesem 
ce aveam de spus. La următoarele gărzi am găsit oarecare schimbare: 
se văruiseră pereţii, se schimbase ceva din mobilier dar atmosfera 
rămăsese la fel de sordidă... 

Tot în legătură cu asta, aş mai avea de povestit o întâmplare 
hazlie. Cum am spus, colonelul Antonescu mă luase în ochi de bine şi 
mereu căpitanul Elefterescu venea să-mi spună: «Magherescu, astăzi 
domnul colonel Antonescu a spus despre dumneata: ofiţerul ăsta este 
un foarte bun instructor!» Mă măguleau aceste aprecieri, dar direct 
nu-mi spunea niciodată nimic, parcă nici nu mă vedea. îl întâlneam, 
îl salutam, uneori îmi dădea mâna, alteori nu. Mă trezeam cu el la 
program, stătea ore întregi la instrucţie cu aghiotantul lângă el, care 
însemna observaţiile ce i le spunea încet la ureche, şi pleca. Abia a 
doua zi auzeam rezultatul. De fiecare dată era foarte bun. 
Văzându-mă că stăpânesc meseria şi am destulă vigoare să imprim 
unităţii mele un spirit viu, ostăşesc, mă punea întotdeauna pe mine să 
exemplific, în diferite situaţii. Cum am spus, regimentul avea o 
muzică de gagişti, reangajaţi, de la copil de trupă de 12 ani până la 50 
şi mai bine, de diferite vârste, de diferite talii, majoritatea tuciurii. 
Colonelului Antonescu, neplăcându-i odată cum s-a comportat 
muzica militară la defilare, l-a chemat pe Elefterescu şi i-a spus: 
«Elefterescu, pune-1 pe sublocotenentul Magherescu să facă câte o 
oră de instrucţie cu muzica, pentru că se mişcă ca nişte civili. Să 
imprime un caracter mai ostăşesc!» Mie atâta mi-a trebuit. Pe vre¬ 
mea aceea, mâneam foc la instrucţie, mă luam la întrecere cu soldaţii 
care execută mai bine diferite mişcări călare, pe jos. Şi, în felul 
acesta, plutonul meu era primul pe regiment. Am luat gagiştii, i-am 

86 



încolonat câte doi şi, direcţia câmpul de instrucţie. Fără introducere, 
i-am băgat în viteză. Cert e că, în aceeaşi zi, la raportul colonelului, 
s-au prezentat toţi gagiştii, care voiau nimic mai mult decât rezilierea 
contractului, pretinzând că ei n-au venit să facă muştru, ci să facă 
muzică: Domnul sublocotenent Magherescu ne-a prăpădit cu 
alergările! Colonelul Antonescu s-a amuzat, i-a liniştit pe gagişţi, a 
chemat pe căpitanul Elefterescu şi, râzând, i-a zis: «Ofiţerul dumitale 
mi-a speriat toată muzica. Am suprimat această oră din instrucţia cu 
gagiştii.» Şi, în felul acesta, am scăpat de bucluc. închipuiţi-vă ce 
ameninţare pe mine: să rămână regimentul fără muzică, şi încă o 
muzică bună. 

Tot din cauza mea, s-a mai ivit un incident destul de serios şi 
iată cum: se terminase perioada de instrucţie, avusese loc inspecţia 
comandantului de regiment şi de brigadă şi se aştepta inspecţia 
comandantului de divizie, care, atunci, era generalul Gh.Manu, o 
figură proeminentă a cavaleriei, fiul generalului Mânu de la 77, 
bărbat înalt, blond, dar care începuse să încărunţească, mustaţă 
bogată, căzută pe oală, cu sprâncene dese şi posomorîte. Nu vorbea, 
bombănea, dar era cumsecade şi drept. Nu i se putea sufla în ciorbă, 
nici chiar de către Antonescu, aşa cum se sufla în ciorba generalilor- 
inspectori Petala, Popescu-Sanitaru şi alţii, pe care-i trata cu o defe- 
renţă amicală şi pe care nu se sfia să-i invite la regiment, să asiste la 
exerciţii militare, fapt nemaipomenit, pentru că, în general, toţi 
comandanţii de regimente se temeau ca de foc de inspecţiile acestor 
generali... 

29 septembrie 1981. Am început prin a mă plânge de 
oboseală. Dormisem prost, mă dureau ceafa, capul. Nici dl Maghe¬ 
rescu nu dormise prea bine, trezit din oră în oră de nişte versuri care-1 
obsedau. Revenind în grădină, cu punctualitatea de odinioară, ţinea 
înainte de toate să-şi desfate ochii şi spiritul cu priveliştea din 
preajmă. 

Iubite Domnule Drăgan, ca un ritual, să pornim ziua 
noastră de lucru printr-o prosternare în faţa minunatei naturi care ne 
exaltă şi ne consolează. Lumina pare să ne limpezească mintea şi ne 
primeneşte sufletul. Pentru că această atmosferă din jurul nostru nu 
numai că ne-a slujit de decor ales, dar ne-a fost şi stimulent şi chiar 
colaborator. Prin vârfuri de brazi, chiparoşi, palmieri, am simţit 
strecurându-se în vinele mele tăria, parcă filtrată din văzduhul azu¬ 
riu, prin crengile stufoase, îmbrăcate în verde, simbolul tinereţii. Şi 
ca să fim consecvenţi cu această atmosferă inspiratoare, să începem, 
ca şi ieri, citindu-vă o poezie făcută tot cu prilejul vizitei noastre la 

Valldemosa. Ea se intitulează «Valldemosa»... O citim, dar nu o mai 
cuprindem în naraţiunea noastră, pentru a nu aduce două efecte de 
acelaşi fel. 

- Cum doriţi. 

- Ca o caracteristică de seamă a felului cum a exercitat 
comanda colonelul Antonescu la Regimentul 9 Roşiori, putem socoti 
scoaterea unităţii din climatul stereotip al regulamentului aplicat în 
cazarmă şi pe terenul de exerciţii, ducând-o în câmp deschis şi 
punând-o în situaţie de răsboi. Astfel, escadroanele regimentului, pe 
rând, îşi alegeau o zi din săptămână şi, cu tot echipamentul de cam¬ 
panie, ieşeau pe teren unde petreceau douăzeci şi patru de ore. Tot 
timpul petrecut în teme şi situaţii de răsboi. Prin aceste exerciţii reale, 
de înţeles că regimentul era gata oricând să intre în luptă. Trebuie să 
ţinem seama de faptul că regimentul se afla pe malul Dunării, la 
Giurgiu, cu Rusciucul vizavi, care, coincidenţă bizară, avea în garni¬ 
zoană tot un regiment de cavalerie, Regimentul 9 Cavalerie. 

- Probabil că Bulgarii voiau să fie la înălţime. 

- Probabil. Ca o culminare a acestui antrenament de campa¬ 
nie, când regimentul a fost mutat de la Giurgiu la Bucureşti, la înce¬ 
putul lunii aprilie, comandantul lui a înţeles că această deplasare să 
fie făcută pe jos, caîntr-o situaţie de răsboi, el fiind în capul coloanei 
regimentului. Aşa zis, aşa făcut. Şi sâmbăta din ajunul Floriilor, anul 
1927, către orele şase seara, Regimentul a părăsit cazarma pentru tot¬ 
deauna şi a străbătut oraşul prin populaţia revărsată de-a lungul 
străzilor, aruncând flori, întinzând mâini de luat rămas-bun, iar 
unele feţe tinere erau scăldate în lacrimi. începuse să se înnopteze 
când coloana regimentului, şerpuind, urca pe terasa danubiană de la 
Daia. Un vânt rece se stârnise şi cu el picuri grei de ploaie au început 
să cadă. Când am ajuns sus, pe terasă, am primit în faţă biciuirea 
unei vijelii, care aducea cu ea o ploaie cu lapoviţă. S-a făcut un popas 
la Călugăreni, sub biciuirea ploii, cu caii la mână, dormind în 
picioare. Ofiţerii mai în vârstă s-au aciuit pe la casele sătenilor, 
încălzindu-se fiecare cum putea. în condiţiunile acestea, cu colonelul 
în cap, Regimentul a continuat să mărşăluiască până la orele nouă 
dimineaţa, când am pătruns în Capitală pe Ia Filaret. Lesne se poate 
înţelege cum şi în ce stare erau unităţile regimentului la intrarea în 
oraş. In piaţa din faţa Parcului Libertăţii, sub ploaia care nu conte¬ 
nea, aşteptau regimente de cavalerie din Capitală (călări, bunînţeles), 
cu inspectorul cavaleriei în frunte, pentru a da toate onorurile Regi¬ 
mentului 9 Roşiori, care reintra în garnizoană după 12 ani de 
absenţă. Ce primire şi ce defilare, nu mai e nevoie să descriu. Eram 
uzi până la piele, nedormiţi şi frânţi de oboseală. Abia pe la ora 

prânzului, am putut să intrăm în cazarmă. Marşul se terminase, noi 
eram ciuciulete... 

- Câţi kilometri aţi parcurs? 

- Vreo şaptezeci, dar marş de noapte. Colonelul mersese tot 
timpul în capul regimentului. 

- Dar nu mi-aţi spus cum arăta el după această cavalcadă. 

- Cum să arate? Plouat... în toamna aceluiaşi an, colonelul 
Antonescu, prin surprindere, a fost mutat de la Regimentul 9 Roşiori 
la conducerea Şcolii Superioare de Răsboi. Despărţirea de el a lăsat 
regrete. Cel care i-a urmat la comandă a folosit mult atmosfera şi ela¬ 
nul ce le imprimase Antonescu unităţii, dar el nu putea fi înlocuit. In 
ceea ce mă privea, duceam cu mine satisfacţia că fusesem apreciat de 
acest comandant sever. Regretele de care eram încercat s-au stins prin 
faptul că şi eu aveam să plec curând Ia Şcoala de Ia Sibiu. 

- Cine vă recomandase ? 

- Obligatoriu, după doi ani de front, uţma specializarea. în 
calitate de comandant al Şcolii de Răsboi, Antonescu a dus cu el o 
primenire totală în formarea ofiţerilor de stat major, scoţând ofiţeri 
în termen, obligându-i să ridice nasul din hartă şi să scruteze zarea, să 
calce terenul şi să cunoască Ţara. Astfel, el a introdus aplicaţii pe 
teren şi călătoriile, care obligau pe viitorii ofiţeri de stat major să 
trăiască în condiţii de răsboi, să rezolve situaţii tactice pe teren şi 

cum am spus -, să cunoască îndeaproape regiunile menite să devină 
teatre de luptă în viitor, ca, de pildă, Munţii Apuseni, Dealul Mare 
din Moldova, platoul Transilvaniei etc. Trecând prin stagiul de 
comandant de brigadă, la Iaşi, el a fost numit, la sosirea lui Carol al 
II-lea, şef al Marelui Stat Major. Era prin anii 32-33. Regele Ferdi- 
nand I murise de mult. în iunie 1927, Regimentul 9 Roşiori, al cărui 
comandant mai era Antonescu, a urmat convoiul funebru care ducea 
rămăşiţele pământeşti ale Regelui, de Ia Cotroceni la Gara de Nord. 
Cu Regele Carol al II-lea, Generalul Antonescu trebuia să-şi formeze 
relaţii de încredere şi stimă reciprocă. Sigur, Carol al II-lea îl cunoş¬ 
tea pe Generalul Antonescu, încă din 1917. Simpatie nu cred să-i fi 
păstrat. Datorită acestor merite fusese adus la post de încredere. 
Odată cu venirea noului rege, înaintase un raport foarte alarmant, 
care arăta starea precară în care se afla armata, cu cadre necomplete 
şi neinstruite, cu armament învechit, departe de a face faţă tehnicii 
moderne de răsboi, cu lipsă de echipament, cu depozitele goale 
etc.etc. Venind la Marele Stat Major se pusese pe treabă. Epurări, 
înnoiri, directive. Curând însă a apărut conflictul. Ministerul de 
Răsboi voia să tuteleze Marele Stat Major, iar acesta nu se lăsa tute¬ 
lat. Conflictul ajunge la Rege, Regele încearcă să tempereze spiritele. 

dar la Ministerul de Răsboi se afla omul lui. Lupeasca intervine, pro¬ 
babil crezând că şi-l poate apropia pe Generalul Antonescu, în care 
căuta un sprijin. Mareşalul Palatului, generalul Ilasievici este trimis 
cu o invitaţie către Generalul Antonescu, la un dineu intim al Rege¬ 
lui. Generalul s-a dus şi, când aude în anticameră, că la masă se află 
şi doamna Lupescu, îi reproşează generalului Ilasievici: «De ce m-aţi 
invitat? Eu nu pot să stau la masă cu cocotele!» S-a îmbrăcat şi a ple¬ 
cat imediat. Ce-a urmat de aici e de înţeles. Pe motiv că trebuie să se 
ducă la stagiul diviziei, a fost mutat la Piteşti şi toată acţiunea lui de 
întărire a armatei a rămas baltă. Fondurile pentru înzestrare urmau 
să meargă în seifurile băncilor elveţiene, pe numele Iui Carol al II-lea. 
La comanda diviziei de la Piteşti, Antonescu s-a trezit prost notat la 
memoriu, pe baza unei intrigi a şefului de stat major al corpului de 
armată de la Craiova, generalul Aldea, care, crezând că îl are în 
subordine pe generalul diviziei de la Piteşti, a avut un comportament 
vexatoriu, pe care acesta nu l-a admis. Aldea, instigând pe coman¬ 
dantul corpului de armată, generalul Lăzărescu, care păstra un dinte 
împotriva lui Antonescu, încă din 1917, a găsit momentul potrivit să 
se răzbune. 


11 - Galeria generalilor de renume 


- Armă de elită, cavaleria română a dat numeroase 
personalităţi nu numai în domeniul militar, ci şi politic. Aţi putea să 
faceţi unele portrete şi consideraţii privind galeria generalilor de 
renume? 

- în ordinea lor, după Mareşalul Averescu, generalii prim- 
miniştri au fost Argeşanu, Antonescu, Sănătescu şi Rădescu. Nici un 
alt ofiţer din armată nu a ocupat acest post, decât cei din arma cava¬ 
leriei. De aici se pot trage anumite concluzii. în primul rând, toţi a- 
ceşti generali au venit în momente cruciale ale situaţiei politice a 
Ţării, au rezolvat probleme grave şi s-au achitat demn şi competent 
de mandatele ce le-au fost încredinţate, doi dintre ei plătind cu viaţa 
(Argeşanu şi Antonescu) şi doi dintre ei sacrificându-şi cariera. Toţi 
sunt legaţi de firul destinului printr-o desăvârşită loialitate, printr-un 
înalt patriotism, printr-o exemplară corectitudine. Niciunul dintre ei, 
fără osebire, nu a ieşit din făgaşul tradiţional al democraţiei naţio¬ 
nale româneşti, nu a urmărit vreun interes personal şi nu a vizat clăti¬ 
narea sistemului politic pe temeiul căruia era alcătuită guvernarea 

Ţării. Au ştiut să se retragă la timp, atunci când li s-a ridicat manda¬ 
tul, deşi au suferit amar de pe urma nedreptăţilor ce li s-au făcut. 

- Aţi putea să exemplificaţi mai amănunţit? 

- Desigur. Mareşalul Averescu, în cea de-a treia lui guver¬ 
nare, când Regele Ferdinand era grav bolnav şi-şi aştepta sfârşitul pe 
patul de sub cort, în faţa Palatului Peleş din Sinaia, i-a retras manda¬ 
tul primei guvernări, când totul îi surâdea, spre a-1 încredinţa liberali¬ 
lor, recte lui Ionel Brătianu. Acesta şoptise la urechea regelui muri¬ 
bund că Averescu are tendinţe dictatoriale şi ar vrea să devină rege. 
Bietul muribund, deşi ştia că loveşte din nou în acest mare patriot, 
totuşi a cedat, l-a chemat, i-a strâns mâna şi i-a spus: «Averescule, te 
rog să mă ierţi, am fost nevoit să fac aceasta!» Astfel, Regele Ferdi¬ 
nand zis cel Loial îşi sfârşea zilele printr-o ultimă ilealitate faţă de 
Averescu. Prima fusese când l-a scos din şefia Marelui Stat Major, în 
preajma răsboiului din 1916 şi l-a trimis la Craiova, comandant al 
unui corp de armată, la uneltirile generalului Iliescu, maiorului 
Rosetti şi a clicii lui Ionel Brătianu. Astfel că, spre deosebire de 
unchiul său, înţeleptul Carol I, care n-a vrut să plece în campania din 
1913 fără generalul Averescu la dreapta sa, Ferdinand porneşte 
răsboiul pentru desrobirea neamului cu un gol în dreapta sa. Gol 
care, imediat a fost umplut cu dezastrul de la Turtucaia şi cu toată 
succesiunea de înfrângeri care a dus la retragerea în Moldova. Se ştie 
că Averescu a fost coloana vertebrală a Ţării, în timpul rezistenţei 
din Moldova, deoarece numai armata a doua aflată sub comanda lui 
rămăsese intactă şi ocupa front în faţa nemţilor. La adăpostul ei res¬ 
tul oştirii a intrat în refacere. Şi tot armata lui a început seria ofensi¬ 
velor cu victoria de la Mărăşeşti-Oituz. A doua ilealitate: după ce 
formează noul guvern, în tratativele de pace cu nemţii Averescu ar fi 
fost singurul indicat, deoarece reprezentantul Kaiserului în România 
era generalul Mackensen, fost coleg de şcoală de răsboi cu Averescu, 
la Berlin. Amândoi se respectau. De îndată ce pourparleurile au fost 
angajate, Averescu a trebuit să depună mandatul în favoarea lui 
Marghiloman, care a dus la bun sfârşit Pacea de la Buftea. 
Tulburările muncitoreşti instigate de comunişti în anul 1920 l-au silit 
pe rege să apeleze la Averescu. El a luat conducerea guvernului şi a 
stabilit ordinea în Ţară. A desfiinţat Partidul Comunist. Se zice că 
Averescu avea o mare putere de fascinaţie, ca un fachir. Ţinuta lui 
înaltă şi slabă, chip de mucenic, o figură osoasă, prelungă, ochi 
pătrunzători, albaştri ca oţelul, cu barbişonul tăiat în poantă. Când 
te privea, încremeneai. Averescu era poliglot, vorbea foarte bine 
ruseşte. La începutul răsboiului din 1916, avea comandamentul 
undeva la Sud de Bucureşti, unde s-a organizat trecerea pe la 

Flămânda, pentru a cădea în spatele lui Mackensen, peste Dunăre. în 
acest comandament a intrat gălăgios un general rus, cu sabia târâtă, 
cu pulpanele la bluză deschise, cu şapca pe ceafă, strigând: «Unde-i 
comandirul?» Plantoanele, adjutanţii au îngheţat. Fără să aştepte a 
fi anunţat, rusul dă buzna peste Averescu, în cabinet. Nu se ştie ce s-a 
întâmplat, dar nici un minut n-a trecut şi rusul a fost văzut ieşind 
de-andoaselea, roşu ca sfecla în obraz, neştiind cum să-şi încheie nas¬ 
turii la veston şi să-şi pună ţinuta în ordine. Apoi a aşteptat smerit 
până a fost anunţat de aghiotanţi să intre. Se pare că Averescu s-a 
ridicat în picioare, la intrarea rusului, l-a fulgerat cu privirea, a bătut 
cu pumnul în masă şi a strigat: «Generale, cum îţi îngădui să intri în 
ţinuta asta dezordonată şi neanunţat în cabinetul meu? Afară, ime¬ 
diat!» 

- Era teribil. 

- Da. O situaţie asemănătoare s-a petrecut şi în timpul acestei 
guvernări. Comitetul de conducere al Partidului Comunist, în frunte 
cu Cristescu Plăpumaru şi alţii, au cerut audienţă la primul-ministru, 
care i-a primit. Aroganţi şi lipsiţi de educaţie, au năvălit gălăgioşi în 
cabinetul lui Averescu şi au început prin a dicta condiţiuni. Cu un 
calm desăvârşit, Averescu a ascultat tot timpul. La un moment dat, 
s-a ridicat în picioare şi le-a spus: «Am să vă distrug, domnilor! Sun¬ 
teţi liberi!» şi imediat a dat ordin de desfiinţare a partidului comu¬ 
nist. Nu s-a mişcat nici o frunză în Ţară şi guvernul a mers înainte, 
până ce primul ministru şi-a încheiat mandatul. El îşi dăduse seama 
cu cine are de-a face. Ei cereau modificări în stat, în guvernare etc. 
Averescu avea un prestigiu formidabil, ţăranii vedeau în el un Dum¬ 
nezeu. Partidul Poporului a avut mare succes la început, majoritate 
zdrobitoare. A păcătuit că nu a avut oameni la menţinerea lui. Gene¬ 
ralul Bălăcescu, tatăl soţiei mele, a servit în timpul răsboiului în sta¬ 
tul major al lui Averescu şi de la el reţin aceste amănunte pitoreşti. 
Ca persoană, în intimitate, ducea o viaţă de semiascet, mânca frugal 
la ore regulate şi foarte puţin. Când era la comandamentul armatei, 
maiorul de pe atunci, Bălăşescu, înlocuindu-1 pe aghiotantul perso¬ 
nal, trimis atunci într-o misiune, vrând să facă plăcere Mareşalului, 
cum trenul oprise într-o staţie, găseşte la restaurantul gării nişte cot¬ 
lete de porc şi comandă pentru general un cotlet. Foarte încântat, i 
l-a adus ca pe un trofeu în vagon. Şi Averescu, care aştepta să i se ser¬ 
vească masa, se trezeşte cu această apetisantă friptură. «Ce-i asta, 
soldat?» «Să trăiţi, domnule general, domnul maior Bălăcescu v-a 
trimis acest cotlet!» «Cheamă-1 încoace! Ce-i asta, Bălăcescule?» a 
întrebat generalul (pe atunci) mângâindu-şi ciocul. «Domnule gene¬ 
ral, găsind aceste cotlete proaspete, m-am gândit să comand unul 

pentru dumneavoastră!» «Bine, dragă, foarte frumos, îţi mulţumesc, 
dar ce să fac cu el? Poate numai să-l miros, că de mâncat eu nu-1 
mănânc. Ressel nu ţi-a spus nimica în legătură cu masa mea?» «Nu, 
domnule general!» «Fii atunci drăguţ, dă ordin să mi se servească 
nişte cartofi cu unt, asta-i totul pentru seară!» Bunînţeles că şi eu, ca 
şi mulţi alţi ofiţeri, am avut o admiraţie fără margini faţă de Mareşa¬ 
lul Averescu. Nu l-am văzut decât o singură dată, şi asta demult de 
tot, în copilărie, dar imaginea Iui mi-a rămas neştearsă până azi. 
Eram în clasa a treia sau a patra primară, aveam deci nouă sau zece 
ani. La Craiova, Zece Mai era sărbătorit în Parcul Bibescu, unde 
avea loc defilarea trupelor. înainte de defilare era Te Deum-ul Ia 
biserica Sf. Ilie din centru. Aflându-mă ţinut de mână pe strada Uni¬ 
rii de maică-mea, am văzut un automobil deschis, strălucitor, proba¬ 
bil un Mercedes Benz de pe timpuri, şi pe pernele din spate am desco¬ 
perit o figură strălucitoare, ca din basme, a unui ofiţer scăldat în aur. 
Aşa mi s-a părut mie atunci. Sub căciula mică de astrahan cu egretă 
se desprindea limpede o figură prelungă şi albă la faţă, încadrată în 
barbişon. Restul erau numai nasturi strălucitori şi fireturi, pe un fun¬ 
dal de tunică roşie. Lângă el, o doamnă strălucind de frumuseţe, cu 
părul alb, ca Regina Elisabeta. Soţia lui, Clotilda, italiancă de ori¬ 
gine. Odată strig: «Mamă, uite Regele!» «Nu, ăsta nu e Regele, este 
generalul Averescu!» Timpul cât a defilat maşina prin faţa ochilor 
mei a fost deajuns să-mi fixeze pentru totdeauna aceste imagini. Fru¬ 
moasă înfăţişare avea, minunată. De atunci, ori de câte ori auzeam 
de Averescu, aveam în minte această imagine, care, mai târziu, tre¬ 
buie să recunosc, s-a estompat prin fotografiile din timpul răsboiu- 
lui, unde era înfăţişat în uniforma Iui de campanie verzuie, cu chipiul 
în formă cilindrică, încins cu centură de piele şi rezemat în baston, 
privind spre câmpul de bătălie. Dar, generalul Averescu a condus 
armata a doua în răsboiul de reîntregire cu bastonul în mână, nu ca 
să ameninţe ori să lovească, ci să dea reazem călcăturii sale, peste 
coclaurile pe unde îşi avea risipite unităţile armatei, ţinând piept 
invaziei inamice şi să indice direcţia către care trebuia îndreptat ata¬ 
cul. A ieşit ceva din evocarea asta pripită? 

- Foarte frumos, modelul dumneavoastră. 

- Unde-am rămas ieri? 

Imediat! răspunde domnul Magherescu zâmbind. Mai 
înatâi vă propun să privim o fotografie în care se află Mareşalul şi 
Ică, colonelul Pastia, şeful Casei Militare, care a murit la Don, în 
fruntea diviziei blindate, comandant de divizie; la dreapta lui, Mişu 
Mihăilescu, prim-adjutanL regal, ofiţer foarte bun, cu şcoala de 

răsboi la Paris, care a dovedit un deosebit caracter atunci când, fiind 
adjutant sub Carol al 11-lea, iar Generalul Antonescu a căzut în dis- 
graţie regală, să nu se sfiască şi, atunci când îl întâlnea în momente 
oficiale, să se ducă şi să-l salute în văzul tuturor ofiţerilor şi spre 
uimirea lor; el fusese, pe timpul cât Antonescu comandase Regimen¬ 
tul 9 Roşiori, stagiar, venit de la Paris, prilej pentru Mareşal de a-1 fi 
cunoscut bine şi a-1 fi apreciat, iar pentru adjutantul-colonel Mişu 
Mihăilescu prilej de a câştiga întreaga admiraţie pentru comandant; 
acest lucru a fost adus la cunoştinţa Regelui, Regele l-a chemat şi i-a 
spus: «Mihăilescu, este un gest frumos din partea dumitale că mani- 
feşti sentimente de respect şi recunoştinţă pentru comandantul dumi¬ 
tale pe care îl admiri. Continuă a te comporta potrivit simţămintelor 
dumitale. Pe mine mă mulţumeşte că am în anturajul meu un ofiţer 
de caracter». Altă figură din fotografie, ofiţerul Pastia, frumoasă 
cultură, comportament demn de ostaş desăvârşit, fost director al 
şcolii superioare de răsboi, a deţinut un timp funcţia de şef al Casei 
Militare Regale. Venindu-i rândul la stagiu pe front, a trecut la 
comanda Diviziei I Blindate, dar, la 22 noiembrie 1942, a contraata¬ 
cat singur, deoarece divizia blindată germană, cu care făcea corp, n-a 
putut interveni: isteţii şoareci de câmp roseseră cablurile electrice. In 
acest atac, generalul este omorît de un proiectil, care a lovit în plin 
tancul de comandă. Mai este şi Tomescu acolo, dar despre el vom 
vorbi numai dacă vom mai avea timp. 

- Atunci, reluăm firul de ieri? 

- Da. 

- Aveţi cuvântul! 

- Mai priviţi şi această fotografie. Acelaşi Pastia cu Regele 
împarte decoraţii. Deci, cea de-a cincia figură care încheie tabloul 
primilor-miniştri proveniţi din arma cavaleriei, este a lui Gheorghe 
Argeşanu, poreclit Ghiţă Soldatul. Ghiţă Soldatul, pentru că aşa îl 
vom numi în tot decursul acestei descrieri, a fost poate una din cele 
mai pitoreşti figuri ale cavaleriei, în ultima ei perioadă de existenţă. 
El a cuprins sub uniforma lui de călăreţ, cu tunica strânsă să-i ples¬ 
nească pe pieptul bombat de muşchetar, pantalonul ţipând pe pulpă, 
băgat în cisme până la genunchi, cu pinteni ficşi, cu eocoşei la tocuri, 
purtând cu semeţie deasupra gulerului tunicii rămas mereu înalt, o 
figură rotundă, cu tenul alb, cu prospeţime ţărănească în umerii 
obrajilor, cu nişte ochi negri incandescenţi, care sfredeleau, nu pri¬ 
veau, sub adumbrirea unor sprâncene încruntate, peste care domnea 
o frunte înaltă, împodobită cu părul dat peste cap. Acest chip semeţ, 
de o ştrengărie scrutătoare, era împodobit cu o pereche de mustăţi 
ridicate în sus, ca la Kaiserul Wilhelm al II-lea. Acest portret era unic 

în arma cavaleriei, foarte familiar în cavaleria dinaintea primului 
răsboi mondial, care acuma apărea anacronic. Deşi uniforma se 
schimbase şi luase caracter sportiv, după moda englezească, el nu 
renunţase la linia severă a vechii uniforme, deşi, cu durere, trebuise 
să părăsească tunica roşie de roşior şi căciula strânsă pe cap, gen 
tocă. Astfel, el vieţuia înlăuntrul acestei uniforme cultivând însuşiri 
contradictorii până la paradox. Ghiţă Soldatul putea fi, în anumite 
momente, un adevărat general-bombardon din comediile bufe ita¬ 
lieneşti, după cum putea să fie un erou, ca un Valter Mărăcineanu. 
Cumsecădenia firească, atitudinea grijulie şi părintească faţă de 
subalterni, erau alternate cu o severitate brutală, scăpărând pe ne¬ 
aşteptate, precum scânteia dintr-o stâncă lovită de un amnar. Aceste 
ieşiri ale lui Ghiţă Soldatul, dacă nu erai obişnuit cu ele, te încreme¬ 
neau, te întorceau pe dos. Dacă îl vedeai atunci te înspăimântai. 
Figura lui era cruntă, ochii străluceau ca două săgeţi de foc 
pătrunzându-te, mustăţile i se zburleau precum coama la mistreţ 
când dă să atace, iar vocea lui subţire şi puternică de tenor completa 
efectul. Nu era de dorit să-l vezi pe Ghiţă Soldatul în asemenea ipos¬ 
tază, dar, pe fondul lui bun, cinstit, drept, iubitor al ostaşului şi, mai 
ales, al subalternilor lui, aceasta nu era decât un efect teatral de cea 
mai mare spectaculozitate, pe care el însă îl atenua cu un surâs discret 
pe sub mustaţa zburlită. Nu pierdea niciodată ocazia să întoarcă 
capul, spre cel care-1 întovărăşea şi care, de obicei, era un intim, şi 
să-i şoptească: «Ce zici, Niţă, i-am dat gata?» De Ghiţă Soldatul 
auzisem multe poveşti, încă de tânăr. Prima dată l-am văzut când a 
venit cu o echipă de-a lui de la Caracal, o echipă de călăraşi, al eăror 
comandant era, la concursul de patrule de cavalerie, cu lotul pe pla¬ 
toul de la Cotroceni. Fără să ştiu, fără să-mi spună nimenea, l-am 
identificat imediat în grupul celorlalţi comandanţi de regiment. 
Mi-am zis: «Asta-i Ghiţă Soldatul!» şi m-am tot învârtit în jurul lui, 
studiindu-1. Evident, avea ceva grotesc în ţinuta lui militară, dar el 
şi-o purta cu atâta fală, că nici nu putea să-ţi încolţească un gând iro¬ 
nic, ci un început de admiraţie. La uniforma descrisă mai sus, trebuie 
adăugat şi chipiul lui, care era prototipul chipiului regulamentar, 
imposibil de purtat. Noi îi spuneam «troncanul», fiindcă era foarte 
înalt, ceea ce nouă nu ne plăcea. Avea un cozoroc mare şi tare ca un 
joben. Noi purtam chipiuri franţuzeşti, cu armonică la spate, cu 
cozoroc mic, mai scunde, moi,, cu c^ire dădeam mult de furcă garni¬ 
zoanelor, care, prin agenţii lor, le tăiau cu foarfecă. El îl purta cu o 
mândrie evidentă, îndesat până pe urechi, aşa încât din chipul lui nu 
rămânea nimic. Chipiul înalt ca un potcap şi îndesat până la urechi, 
mustăţile în vânt, care parcă sprijineau chipiul şi doi ochi negri, din 

care porneau două săgeţi, împungând văzduhul. Dacă continuăm 
linia în jos, pieptul bombat, cu caracter feminin în oarecare măsură, 
o talie strânsă (ca şi cum ar fi fost în corset), un derier ieşit în afară, 
pantalonul strâns pe pulpă şi pe urmă pintenii ficşi la tocul cismelor, 
care zornăiau de foc la orice pas, la orice apropiere a călcâilor. Era 
singurul ofiţer de cavalerie care mai purta pinteni ficşi la toc, în vre¬ 
mea aceea. Se renunţase la ei, fiind incomozi şi nepractici la călărie, 
stânjenind mai ales la săriturile mari peste obstacole, şi în saloane, la 
dans. 

- Dar el desigur nu mai dansa şi nici nu mai participa la con¬ 
cursuri de călărie. 

- El nu renunţase, şi de aici i-a venit porecla de Ghiţă Solda¬ 
tul. Mai mult, aflasem că la biroul comandantului avea în spate stin¬ 
dardul regimentului, iar pe birou: casca, pistolul şi binoclul. în orice 
moment, el şi regimentul lui trebuiau să fie gata de campanie. Şi într- 
adevăr, a avut un regiment bine instruit - 2 Călăraşi de la Caracal. 
Sub comanda lui Argeşanu, a fost un regiment de elită. îmi reamin¬ 
tesc de inspectorul cavaleriei de atunci, Nicolae Sinescu, generalul 
brav din 1916, comandantul Diviziei I de Cavalerie, pe care a salvat-o 
la bătălia de la Neajlov, să nu fie capturată de nemţi; Papa Sinescu, 
pentru că era un bonom cu adevărat şi tăcut în aparenţă, la antipodul 
aspectului ofiţerului de cavalerie: mic de talie, gras peste măsură, 
revărsat de gras, cufundat sub chipiul lui apăsat pe ceafă şi în cizmele 
care îi veneau până la poalele vestonului, era ca o bilă în rostogolire. 
Dar în tot acest volum omenesc, abia că încăpea toată bonomia lui. 
El era părintele cavaleriei. Acest inspector l-a lăudat pe Argeşanu la 
terminarea concursului, premiindu-i patrulele regimentului. Ghiţă 
Soldatul, când mi-a venit rândul să-l cunosc personal, în vreme ce 
eram instructor de călărie în Cadrele Negre (purtam uniformă 
neagră, în timp ce ceilalţi umblau în kaki) de la Sibiu, fusese de 
curând numit comandant al şcolilor de ofiţeri, deci comandantul 
meu. La comanda şcolii speciale era colonelul Niţă Pleniceanu, alt 
ofiţer cumsecade, dar nu cu personalitate bine definită. Şi el prezenta 
un contrast supărător între tradiţionala siluetă a ofiţerului de cavale¬ 
rie şi înfăţişare. Era mic de talie şi gras ca un butoi. într-o bună zi, 
cum era de aşteptat, se anunţă inspecţia comandantului şcolii, adică 
a lui Ghiţă Soldatul. Programul urma să se desfăşoare normal. El se 
rezuma în a trece pe Ia fiecare categorie de activitate. Natural, eu 
eram în timpul şedinţei de călărie cu ofiţerii la manej. Ofiţerii 
elevi-călare erau pe jos, cum era tradiţia. De asemenea, după tradiţie, 
când un superior intra în manej în timpul execuţiei programului, acti¬ 
vitatea nu se întrerupea, iar ofiţerul dădea raportul. Prins în febrili- 

tatea executării programului, am observat deodată că loja este plină 
de ofiţeri. în fruntea lor era Argeşanu. Imediat, m-am îndreptat spre 
lojă, m-am oprit la o distanţă potrivită, am dus mâna la chipiu şi 
m-am pregătit să dau raportul. Caii continuau mişcarea lor. Deodată 
se aude un răcnet atât de puternic, încât a vuit manejul: «Ce-i asta, 
locotenent? Când vine comandantul şcolilor, dumneata nu opreşti să 
dai raportul şi onorul?» «Domnule general, conform tradiţiei şcolii, 
programul nu se întrerupe la vizita...» şi n-am mai putut să termin. 
Acelaşi răcnet s-a produs şi a doua oară: «Imediat executarea, loco¬ 
tenent!» Foarte şifonat în demnitatea mea de instructor al Cadrelor 
Negre, noi, cei răsfăţaţi printr-un tratament deosebit, m-am întors cu 
faţa către repriză, am comandat: «Călăreţ, stai! Cu faţa la domnul 
general-comandant, pentru onor înainte!» şi m-am dus cu paşi rari şi 
înfipţi către lojă, în timp ce îmi ziceam în sinea mea: «bine am 
început-o cu Ghiţă Soldatul!» Am dat raportul reglementar, după 
care el mi-a dat deslegarea să continuu programul. Am reluat lucrul, 
dar tot avântul se risipise. Ghiţă a mai rămas un timp în lojă, 
ascultându-1 pe colonelul Pleniceanu, care-i tot da lămuriri la ureche, 
iar acesta clătina din cap. La un moment dat, aud: «Bună ziua, 
băieţi!» Am oprit, am dat onorul, el a părăsit loja. După asta, cama¬ 
razii îmi prezentau condoleanţe: «Cum se poate, ce ghinion pe tine, 
ne pare rău, dar să ştii că ăsta nu pune la inimă!» Mă rog, alea jacta 
est. Ghiţă Soldatul a cerut comandantului să i se prezinte ofiţerii 
defilând înaintea lui. De înţeles care era efectul acestei dorinţe, faţă 
de mentalitatea şi grandomania ofiţerilor-cadre ale şcolii, obişnuiţi 
cu consideraţia împinsă uneori până la răsfăţ. 

- Apariţia lui Argeşanu nu le-a făcut plăcere. 

- Sigur, au fost şocaţi de această pretenţie cazonă. Când se 
mai pomenise într-o şcoală de ofiţeri, şcoală de echitaţie, cu veleităţi 
de profesori de academie, aşa ceva! Ordinul e ordin! Bietul Niţă Ple¬ 
niceanu, destul de abătut, pune să sune adunarea ofiţerilor, îi încolo- 
neză pe platou şi, aşezându-se în capul lor, cu silueta lui rotofană, 
urmat de elegantul, frumosul şi sprinţarul colonel Vasilică Şendrea, 
directorul de călărie al şcolii, precum şi de coloana ofiţerilor, toţi 
sportivi emeriţi, a dat semnul de pornire, comandând onorul la gene¬ 
ral. Ghiţă Soldatul rămăsese singur cu adjutantul lui în spate, în mij¬ 
locul platoului, aşteptând defilarea. Ce era el semeţ de felul lui, dar 
atunci parcă se mai înălţase cu câteva palme, iar mustăţile împun¬ 
geau cerul. Cum eram noi deprinşi, am pornit în cadenţă, în pas nor¬ 
mal, cu mâna la chipiu şi cu capul întors pe dreapta. Dar, deodată,- 
alt răcnet, de-a răsunat tot platoul şcolii: «Ce înseamnă asta, coman- 
dante!? înapoi, imediat! Să se defileze cu pas de defilare ridicat până 

la vârful nasului! Executarea!» Nu ştiam ce să facem, să râdem sau 
să ne înfuriem. Am făcut stânga-mprejur, ne-am împins ca oile de 
unde plecasem. Niţă Pleniceanu printre noi ne ridica moralul: 
«Domnilor, ce vreţi să facem cu ăsta? Haideţi, fiţi serioşi, să facem o 
defilare să se simtă, trebuie s-o terminăm cu bine cu ăsta!» Ofiţerii 
şi-au stăpânit hazul, au devenit serioşi şi, la comanda lui Niţă, mai 
înţepată de data asta, a pornit toată coloana ofiţerilor într-un pas 
demonstrativ prusac, care a făcut să răsune platoul de cadenţa tălpi¬ 
lor care isbeau cu desnădejde pământul. In ţinuta aceasta falnică, 
spre satisfacţia extraordinară a comandantului şcolilor, mâna de 
ofiţeri-cadre ale şcolii speciale de cavalerie a trecut defilând, ca în 
vremea lui Friedrich al II-lea. La cazinou, Ghiţă era numai zâmbete 
şi graţie, voia să stea de vorbă cu fiecare, glumea, era radios. 
Mi-aduc aminte că şi pentru mine a găsit câteva cuvinte de laudă. 
După-amiază, şcoala ofiţerilor. Inspecţie la cunoştinţele regulamen¬ 
tare. Ghiţă Soldatul era regulamentul ambulant. Noi cunoşteam 
regulamentul, dar el îl ştia pe articole, aşa că ne-a dat peste cap. I-a 
atacat pe ăi mai mari în grad, de la maior în sus, care demult lăsaseră 
regulamentul în pace. Erau specialişti călăreţi. Făcea: «Colonele, ce 
spune regulamentul la articolul cutare? Ce spune articolul trei al 
regulamentului instrucţiei cutare?» Aia-aia ce să spună? Nici nu ştiau 
numărul de articole, iar Ghiţă debita pe dinafară, cuvânt cu cuvânt. 
Eu Fiind tânăr, cu şcolile de curând terminate şi pregătindu-mă pen¬ 
tru şcoala de răsboi, v ştiam bine regulamentele, dar cum le ştia Ghiţă, 
m-a uluit. Avea toate articolele în cap, cuvânt cu cuvânt. Şedinţa 
devenise o teroare. Când s-a terminat, toţi erau lac de sudoare. Bietul 
Vasile Şendrea, care nu mai pusese mâna pe regulament de la sfârşi¬ 
tul răsboiului şi care conducea emerit direcţia de călărie a şcolii, 
însuşi Lică Material (săracul de el!), maiorul Marinescu, directorul 
instrucţiei militare a ofiţerilor, care cunoştea bine regulamentul, au 
fost măcelăriţi. «Rău, locotenente-colonel, nu ştii nimic! Mai mare 
ruşinea. Pune mâna pe carte şi învaţă să visezi articol cu articol, înţe¬ 
legi!?» Sau: «Prost, maiorule, habar n-ai!» Noi, mici, să intrăm sub 
masă, dar pe noi, locotenenţii, ne-a menajat. Nici de Niţă Pleniceanu 
nu s-a legat. Niţă avea rolul lui bine stabilit: seara trebuia să facă o 
recepţie la cazinou şi recepţia trebuia să fie reuşită. Dar, înainte de a 
ajunge la recepţie, trebuie să aduc la lumină o altă scenă grotească, 
de un tragi-comic inedit. înainte de ora de inspecţie la instrucţia 
ofiţerilor, Ghiţă Soldatul a cerut să vadă partea administrativă a 
şcolii şi a intrat la casierie. Casier, în momentul acela, era un locote¬ 
nent de administraţie, blând, molatic din fire, ca o domnişoară. Era 
la datoria lui, în biroul casieriei, când intră ca un bolid pe uşă şi se 

opreşte ca o stană de piatră, proptindu-se în faţa bietului locotenent- 
casier, care rămăsese încremenit, cu ochii holbaţi, pierit cu totul. 

«Locotenente! a ţipat grav şi ameninţător Ghiţă Soldatul. 
Prezintă-mi situaţia cassei!» 

Locotenentul începe să se bâlbâie: 

«Să trăiţi, domnule general, situaţia, să vedeţi...» 

«Cum? a reluat generalul cu acelaşi ton. N-ai situaţia întoc¬ 
mită? Ce fel de casier eşti dumneata? Domnule colonel 
Pleniceanu!...» 

Dar n-a apucat să spună mai mult, pentru că, cu coada 
ochiului, a văzut ceva nemaiîntâlnit în oştire. L-a văzut pe 
locotenentul-casier pălind la faţă, până ce-a devenit ca o coală de 
hârtie şi, muindu-se încet-încet, a căzut leşinat în coşul de hârtie din 
spatele lui. Ghiţă Soldatul, în faţa acestui incredibil spectacol, se 
răţoieşte din toată puterea plămânilor: 

«Comandante, ce înseamnă asta? Ce ofiţeri am în faţa mea? 
Să vină doctorul, doctorul imediat, deschideţi ferestra!» Şi el însuşi a 
deschis fereastra şi a dat să-l ridice pe locotenentul care stătea ca o 
cloşcă pe ouă, în coşul de gunoi. L-a bătut cu palma pe obraji şi a 
spus: 

«Hai, băiatule, vino-ţi în fire, am vrut să glumesc, nu te spe¬ 
ria!» 

Până să vină doctorul, bietul casier şi-a revenit. A deschis 
ochii şi văzând figura lui Argeşanu, cu mustăţile aplecate asupra lui, 
a închis ochii la loc şi a rămas aşa o bună măsură de vreme, până 
când a auzit cuvinte încurajatoare şi a realizat că pericolul cel mare 
trecuse. S-â ridicat ajutat de general şi a încercat să ia poziţia de 
drepţi. 

- Cred că întâmplarea a fost mult gustată. 

- Nici nu vă închipuiţi ce repede a ajuns vestea la Bucureşti şi 
în toate celelalte părţi ale ţării. Dar această întâmplare fusese ca un 
duş pentru Ghiţă Soldatul, care văzuse că are de-a face cu alte ele¬ 
mente decât cele de la 2 Călăraşi, de unde venise. Seara, la recepţie, 
cine era cel mai zâmbitor, cel mai sclipitor dintre toţi ofiţerii decât 
Ghiţă Soldatul? închina cu fiecare ofiţer, îi spunea cuvinte frumoase, 
era elegant cu doamnele, lansa spirite, şi nu a pierdut din vedere să-l 
cheme pe Niţă Pleniceanu şi să=14ntrebe: 

«Ei, ce zici Niţă, am fost tare?» 

La sfârşitul zilei a treia de inspecţie, când Ghiţă şi-a luat 
rămas-bun de la şcoala de cavalerie din Sibiu, aceasta îşi câştigase un 
prieten şi un protector. în orice caz, lăsase o urmă adâncă pe făgaşul 
căreia au ieşit la iveală o serie întreagă de bancuri, între care cel mai 

gustat era «casierul la coş». Prinţul Moruzi, inspectorul cavaleriei, 
s-a amuzat grozav auzind aceste isprăvi ale lui Ghiţă Soldatul. Dar, 
pentru ca portretul generalului să fie complet, e timpul să-l întregim 
cu o trăsătură adâncă, ce va constitui un aspect antagonist al însuşiri¬ 
lor cu care l-am împodobit până acuma. In toată ambiţia lui de afir¬ 
mare şi devenire, în tot zelul de întâitate şi originalitate, Ghiţă Solda¬ 
tul avea un singur of: Generalul Ion Antonescu. Cu un an înaintea lui 
la promoţie, Ghiţă Argeşanu fusese şi el şef de promoţie, ca şi Anto¬ 
nescu. Faima pe care şi-o crease Antonescu încă din primul răsboi 
mondial, îl rodea şi pe faţă şi în ascuns şi toată lupta lui era să-l ega¬ 
leze şi să-l întreacă. Şi, la un moment dat, l-a întrecut spre împlinirea 
soartei lui. Adică, în două momente. Mai întâi, când amândoi au 
fost chemaţi la examenul de general. Colonelul Antonescu dă o 
soluţie originală ieşită din tipicul stabilit de comisie. Colonelul 
Argeşanu se încadrează în tipic şi dă o soluţie apropiată de soluţia 
comisiei. El a umplut lumea că l-a tăiat la examen pe Antonescu. 
Bunînţeles, Antonescu nici nu l-a băgat în seamă. El îşi urma înainte 
liniştit, ferm, traiectoria devenirii lui pe firmamentul naţional. Ghiţă 
Soldatul ca general a trecut repede la comenzi, a intrat în graţiile lui 
Carol al II-lea, în timp ce Antonescu era scos din graţii, trimis în pro¬ 
vincie sau pus în disponibilitate, încât Argeşanu ajunge comandantul 
militar al Capitalei, comandament înfiinţat de Carol al II-lea, pentru 
consolidarea dictaturii sale. Antonescu a moştenit deci această 
situaţie. Evenimentele se petreceau prin anii 1937-1938. Ani tulburi, 
frământări interioare, ameninţări la frontieră. 

- Mişcarea legionară era în plină înflorire. 

Da. Antonescu se ridică pe firmamentul politic şi-l 
eclipsează pe Argeşanu, prin aceea că e numit ministru de răsboi. 
Argeşanu nu ezită, de altfel, cum era regulamentul, să i se prezinte în 
calitatea sa de comandant militar al Capitalei, în ţinută de gală, mai 
ţanţoş ca niciodată. Se opreşte în faţa biroului ministrului, ia poziţia 
cea mai corectă de drepţi, cu călcâii sunători lipiţi, şi raportează: 

«Domnule ministru, am onoarea să mă prezint, sunt genera¬ 
lul Gheorghe Argeşanu, comandantul comandamentului militar al 
Capitalei!». 

«Te cunosc! răspunde ministrul. Rămâi la postul dumitale. 
Vei primi dispoziţiuni. Bună ziua!» 

Ghiţă Soldatul a făcut o întoarcere reglementară şi, 
zornăindu-şi pintenii pe covorul cabinetului, a părăsit încăperea fără 
să arate nimic din gândurile sale intime. îşi jucase bine rolul, nu i se 
citise nici o înfrângere pe faţă. Era Ghiţă Soldatul în cadrul regula¬ 
mentului pe care îl îndeplinea literă cu literă, regulament atât de bine 

cunoscut de el. Guvernul lui Octavian Goga, din care făcea parte şi 
generalul Antonescu, a căzut repede. A urmat dictatura lui Carol al 
II-lea, crearea Frontului Naţional, a venit Armând Călinescu, agi¬ 
taţie legionară, arestarea şi împuşcarea lui Corneliu Zelea Codreanu, 
represaliile legionarilor care încep prin executarea lui Armând Căli¬ 
nescu. Suflul teroarei se abătuse peste Ţară şi, mai ales, peste 
Capitală. Regele Carol era la ananghie, simţea că i se clatină tronul. 
Era nevoie de ordine şi cine putea să o instaureze? Omul era la 
îndemână, generalul Argeşanu, comandantul forţelor militare din 
Capitală, omul de fier, soldatul prin vocaţie, profesiune şi devota¬ 
ment, gata oricând la datorie. A fost chemat şi i s-a încredinţat Preşe¬ 
dinţia Consiliului de Miniştri şi astfel apare în galeria preşedinţilor de 
guverne, după Averescu, ca cel de-al doilea general de cavalerie. 
Misiunea lui era precisă: restabilirea ordinei, imprimarea unui senti¬ 
ment de teamă prin aplicarea represaliilor faţă de criminali, atenta¬ 
tori care fuseseră prinşi şi instaurarea unui clinfat de ordine şi securi¬ 
tate. El, Ghiţă Soldatul, omul cumsecade şi cu frica lui Dumnezeu, 
n-a şovăit o clipă şi a dat ordin de executare a celor prinşi pe locul 
unde se făcuse crima. Cadavrele au fost lăsate acolo timp de 24 de 
ore. Măsura aceasta a cutremurat opinia publică şi a cutremurat tot- 
dată şi cariera lui Argeşanu: un om pentru o faptă. Soarta îi rezer¬ 
vase acest rol tragic. 

La scurt timp - poate două-trei săptămâni -, Argeşanu este 
înlocuit cu Gh.Tătărescu. El trece din nou în rândurile armatei. Până 
la venirea Mareşalului Antonescu la putere, mai era un an. Ghiţă Sol¬ 
datul n-a făcut altceva decât să se supună regulamentului. Imediat a 
cerut audienţă şi s-a pus la dispoziţia Conducătorului. Acesta l-a pri¬ 
mit cu cuvintele: 

«Dumneata predai comandamentul generalului Sănătescu. 
Eşti mutat la comanda corpului de armată de la Constanţa. Executa¬ 
rea imediat!» 

Ghiţă Soldatul a înţeles că totul s-a sfârşit. A urmat perioada 
legionară cu toate furiile şi abuzurile criminale, a cărei victimă a fost 
şi falnicul Ghiţă Soldatul. Arestat şi scos din comandă după primele 
săptămâni de guvernare, a fost trecut de legionari pe lista neagră pen¬ 
tru ispăşirea crimelor, alături de Gavrilă Marinescu, Moruzov şi alţii. 
A fost închis din ordinul Mareşalului la închisoarea aflată sub pază 
militară, ca să-l scoată de sub pericolul unei răsbunări nelegale. A 
suferit însă rigorile legilor. In noaptea Sfântului Bartolomeu, 28 
noiembrie 1940, generalul Gheorghe Argeşanu, fost prim-ministru 
sub Carol al II-lea, a fost împuşcat împreună cu toţi cei din celula în 
care fusese închis. Asta-i! 

- A avut familie? 

- Sigur, două fete şi un băiat, fost ofiţer de cavalerie, viteaz 
în răsboi. Mareşalul Antonescu nu a fost implicat cu nimic în acest 
odios masacru. Deşi l-a ştiut adversar de-o viaţă, niciodată nu l-a luat 
în serios şi nu l-a onorat cu cinstea unei adversităţi. A găsit că era 
firesc ca un om plin de zel ca Argeşanu să tindă a-1 întrece. Dar, ca un 
luptător prea bine dotat, nu intra în luptă cu unul pe care ştia că 
poate să-l înfrângă oricând. El n-a făcut decât să aplice legea. Gene¬ 
ralul Argeşanu se făcuse unealta lui Carol al II-lea, călcând legea, 
neacţionând în judecată pe făptaşii crimei. Antonescu a spus: «Dacă 
fratele meu s-ar fi comportat la fel, încălcând legea, eu aş fi procedat 
în acelaşi chip! Omorârea lui bestială a fost un act odios, pe care îl 
înfierez cu toată puterea». Şi astfel, Ghiţă Soldatul a intrat în istoria 
politică a Ţării ca un înfrânt, pentru o idee care nu-i onorează fru¬ 
moasa uniformă de cavalerist, pe care a purtat-o cu atâta plăcere şi 
atâta strălucire. în această întorsătură a soartei, nu a avut prilejul 
să-şi arate însuşirile de ostaş viteaz în răsboiul care bătea la uşă. 
Armata a fost lipsită de un mare comandant. 

- L-aţi mai întâlnit în Bucureşti? 

- Da, pe stradă, îl salutam. Odată l-am întâlnit, am rămas 
consternat: Ghiţă îşi răsese mustăţile. Băieţii afurisiţi spuneau că era 
amorezat de o fată tânără. Pe urmă însă le-a lăsat la loc. 

- Deci, generalul care ştia regulamentele pe dinafară le-a 
încălcat cu primul prilej, când Regele i-a cerut-o. 

- Da... Asta este galeria primilor-miniştri proveniţi din arma 
cavaleriei. Toţi veniţi în momente cruciale, cei mai credincioşi 
oameni, înclinaţi spre fapte deosebite, iubind caii, silindu-se să 
depăşească obstacole, nu erau cumpăniţi, ticăiţi, speriaţi de pericole. 
După ce îşi îndeplineau misiunea, cedau puterea. Tronul era pentru 
ei edificiul de bază. N-au urmărit glorie personală, în afară de Ghiţă 
Soldatul, Dumnezeu să-l ierte, care a fost muşcat de şarpe. Sănătescu 
nu voia să ia preşedinţia, Antonescu la fel. I s-a spus: trebuie să iei 
conducerea. Rădescu, de asemenea, a fost scos din casă, era pensio¬ 
nar, a trăit ideea sacrificiului. 

- O întrebare... 

- Numai un moment mai revenim asupra lui Argeşanu. I-a 
fost dat generalului Argeşanu să-şi încheie mandatul de prim- 
ministru printr-un act spectacular. El a ieşit de pe scena istoriei în pas 
de defilare, după ce intrase în descărcări de pistoale. L-am văzut în 
ziua înmormântării lui Armând Călinescu. în toată capitala 
atmosferă de doliu, de adâncă tristeţe şi îngrijorare. Armând Căli¬ 
nescu, poreclit Dictachiorul (îi lipsea un ochi, dar în anul când a con- 

dus destinele Ţării a văzut mai bine decât cu doi ochi). El s-a prezen¬ 
tat într-o atitudine curajoasă, ştiind să despice prin hotărîri tranşante 
unele noduri gordiene ale politicii acelui timp. Totul mersese bine 
până la nefericitul act al suprimării lui Codreanu, în mod laş. El 
dispăruse, lăsând un val de nesiguranţă şi de temeri în urma lui. în 
această atmosferă de paradă protocolară desfăşurată la înmormânta¬ 
rea lui Călinescu, prezenţa primului ministru Argeşanu era o garanţie 
că spiritul de anarhie va fi înăbuşit. Dăduse dovadă prin împuşcarea 
atentatorilor. Păşea singur în capul guvernului, a corpului diploma¬ 
tic, a celorlalţi. în momentul acela trecea prin faţa Palatului Regal. 
Regele a ieşit în balcon şi a salutat cortegiul. Totdeauna Ghiţă Solda¬ 
tul a pozat, dar de data aceasta poza lui avea ceva tragic. Figura lui 
era împietrită, numai mustăţile stăruiau să dea portretului trăsătura 
lui caracteristică de om sigur pe fapta sa. Pasul lui, deşi întins şi pus 
cu hotărîre la pământ, parcă se clătina. îşi purta uniforma de general 
de cavalerie ajustată perfect pe trupul lui bine legat, dându-i o pres¬ 
tanţă care stârnea admiraţie. învăluit într-o demnitate gravă, apărea 
în mod vădit ca un personaj principal într-o tragedie antică. Pentru 
toţi cei care-1 vedeau, el apărea nu un succesor al defunctului, ci un 
răsbunător al acestuia. Pe tot întinsul drumului de la Palat la Bellu, 
generalul Argeşanu şi-a depănat paşii uniformi şi gravi, ca şi cum 
şi-ar fi depănat firul propriului său destin, care, nu peste mult timp, 
l-a purtat pe acelaşi drum, fără cortegiu, fără onoruri, fără car mor¬ 
tuar, ca pe cel mai bicisnic dintre muritori, împuşcat ca un câine 
într-o grămadă de oameni înspăimântaţi şi reduşi la cel mai de jos 
grad al demnităţii umane. 

- Se pare că v-a părut rău după el. 

- Ei, sigur că da. Era un om bun, am spus asta. 

- Putem să trecem la portretul lui Petrovicescu? L-aţi cunos¬ 
cut? Aţi stat de vorbă cu el? 

- Foarte bine. Este nimerit momentul. I-am pomenit numele 
mai înainte. Generalul Constantin Petrovicescu! O figură care mi-a 
stârnit admiraţie în tinereţe şi cred că am fost tentat să-l iau atunci de 
model. Eram locotenent la Arad, când el era general şi comanda bri¬ 
gada de infanterie a Diviziei (dumnezeu ştie care). Frecventa familia 
comandantului de divizie de cavalerie, socrul meu, generalul Cons¬ 
tantin Bălăcescu. Acesta îi acorda o preţuire deosebită, iar, la rândul 
său, generalul a venit în casa noastră şi eu i-am întors vizita. Pesemne 
că m-a simpatizat, fie pentru ceea ce reprezentam eu însumi, fie pen¬ 
tru că eram ginerele comandantului diviziei, poate şi pentru una Şi 
pentru alta. L-am vizitat deseori. Am petrecut cu el multe ore in- 


103 



structive. Am constatat din primele lui manifestări că era un om de 
cultură, un om al cărţilor, un literat. Vorbea frumos, 
împodobindu-şi graiul cu imagini plastice strălucitoare, cu referinţe 
la lecturile lui vaste. Avea o bibliotecă foarte bine garnisită, îi stătea 
ca un fundal şi o mărturie a capacităţii sale. Treptat interesul meu 
pentru el a sporit, până când am început să-I admir. în discursurile pe 
care mi le ţinea -pot să le numesc discursuri - perindându-mă prin 
toate azimuturile culturii universale, îmi strecurase (cu intenţie sau 
fără, greu de ştiut) semnul neliniştitor al unui «nicivo», care plutea 
nedefinit în atmosferă. Ca tip, era de statură mijlocie, costeliv, avea 
o figură negricioasă de maur, cu maxilarul bine pronunţat, cu umerii 
obrajilor bine ieşiţi în relief, cu pielea întinsă şi tăbăcită, ca faţa unui 
marinar venit dintr-o lungă croazieră peste meridianele oceanelor, 
purta ridurile unui actor care şi-a fanat figura prin folosirea la 
nesfârşit a fardurilor otrăvitoare. Avea o frunte îngustă şi încreţită în 
cute adânci, deasupra căreia un păr tăiat în perie îi dădea o asprime, 
o severitate pe care el şi-o ascundea într-un zâmbet sarcastic. Privirile 
tăioase erau uneori îmblânzite prin lumini calde şi de simpatie. Ştia 
să le îndrepte asupra interlocutorului, atunci când voia să-l câştige. 
Curând, în acest om am descoperit neliniştea unei frământări conti¬ 
nui, de teze şi antiteze. Ştia să adauge unei imagini sublime o 
trăsătură dură, care să sublinieze nu numai frumuseţea, dar şi să dea 
o notă de sarcasm şi negaţiune. Cu alte cuvinte, curând mi-am dat 
seama că în spiritul lui exista ceva mefistofelic, neliniştitor. El însuşi 
era un neliniştit. îmbrăca haina militară, avea un trecut ostăşesc de 
răsunet, dar toate acestea adăposteau un spirit umanist în vrere, dar 
nihilist în fond. Cam asta era impresia cu care m-am despărţit de 
generalul Petrovicescu, când am fost mutat de Ia Arad la Bucureşti. 
Ii rămăsesem dator o serie întreagă de cărţi pe care mi le recoman¬ 
dase să le citesc, unele mi le împrumutase, pe altele mi le povestise. îi 
rămăsesem dator timpul petrecut în apropierea unui adevărat cărtu¬ 
rar. îmi dădusem seama ce înseamnă un cărturar. Şi că nici o uni¬ 
formă nu împiedică un spirit să tindă spre împlinirea năzuinţelor 
superioare ale spiritului, oricât ar fi fost de strânsă haina militară în 
bumbii de pe piept. 

Pe Petrovicescu l-am reîntâlnit Ia Bucureşti, când a fost 
mutat la Corpul II de Armată, ca şef de stat major. Reîntâlnirea n-a 
mai creat condiţiuni pentru reluarea firujui întrerupt. A fost conven¬ 
ţională. Eu eram la Şcoala de Răsboi, ofiţer-elev, iar el era mare 
comandant în Capitală. Avea deschise porţile unei cariere care putea 
şă ducă la ministeriat. Se schimbaseră condiţiunile de la Arad. M-am 
resemnat şi am intrat în matca mea. Dar, Petrovicescu mi-a revenit în 

atenţie prin vâlva pe care a făcut-o atunci când, numit procuror în 
procesul lui Codreanu şi al legionarilor, în 1936, mi se pare, el, în 
rechizitoriul lui, în loc să acuze, a apărat. Regret că nu pot să redau 
nimic din textul acelui rechizitoriu, care a uimit opinia publică 
românească, pentru că el a obţinut achitarea inculpaţilor, pentru a 
putea să ne dăm seama de facto sau de visu, cum vreţi, asupra acestui 
document rămas de pomină. Ştiu numai că s-a încheiat cu expresia 
următoare: «Dar procesul nu s-a terminat, el continuă...» Ce-a vrut 
să spună procurorul general Petrovicescu prin această încheiere se va 
vedea abia după patru ani, când, după cum ne arată generalul Drago- 
mir, Generalul Antonescu, socotindu-1 om de încredere, cu care 
putea să lucreze, I-a numit ministru al afacerilor interne. în ce 
măsură Generalul Antonescu a putut să lucreze în acord cu ministrul 
său de interne se poate vedea limpede din întregul conţinut al cărţii 
albe a rebeliunii, numită «Pe marginea prăpăstiei» şi care, pe atunci, 
a avut o largă răspândire în public. Pe scurt, generalul Petrovicescu, 
abia venit la Ministerul de Interne, s-a dovedit mai legionar decât toţi 
legionarii, nu pe cale ideologică - aşa i-ar fi stat bine la vârsta şi la. 
haina ce-o purta -, ci pe calea pe care descoperisem eu, simplu locote¬ 
nent de cavalerie de la Arad, pe latura confuză a spiritului său, care 
friza nihilismul. El a fost acela care a înarmat braţul legionarilor ce 
au comis acele crime abominabile. El i-a acoperit în toate faptele lor 
nelegale. A sabotat ordinele Generalului Antonescu, a creat şi întărit 
poliţia legionară, a încercat să introducă legionarismul în oştire şi, 
nici mai mult nici mai puţin, a patronat din umbră organizarea rebe¬ 
liunii. în ultimul moment abia, Generalul Antonescu şi-a dat seama 
că în generalul Petrovicescu nu numai că nu-şi găsise un prieten şi un 
colaborator cu care să se înţeleagă, ci un duşman ascuns, purtând 
masca perfidă ca un actor, aşa cum am accentuat în întocmirea por¬ 
tretului său fizic, minţindu-1 şi surâzându-i în faţă, dar pregătind în 
spate pumnalul care trebuia să-l suprime. Pentru că, aşa cum îl intui- 
sem cu zece ani în urmă, la Arad, aşa se dovedise a fi când a exercitat 
o funcţiune înaltă. Nu este greu deloc să presupunem că, în cazul în 
care rebeliunea ar fi triumfat, iar generalul Petrovicescu ar fi rămas 
stăpân pe situaţie la Interne, el ar fi putut să aibă veleităţi şi să 
încerce a lua locul Generalului Antonescu. Deci, lucrând pentru 
Legiune, am putea spune fără prea mare teamă de a comite un păcat: 
lucra pentru el. în timpul cât a fost ministru de interne, am avut cori : 
tacte de serviciu şi întâmplătoare. Mă primea în biroul lui de la minis¬ 
ter, ca şi când nici nu ne-am fi cunoscut. Se vedea limpede că nu-i 
convenea întâlnirea cu mine. Era ceva, parcă s-ar fi întâlnit cu con¬ 
ştiinţa lui de odinioară. Rezolvam problema cu care eram însărcinat 

şi părăseam biroul cu un «am onoarea să vă salut, domnule minis¬ 
tru». La care îmi acorda o strângere de mână de gheaţă. Dacă-1 
întâlneam întâmplător, îmi răspundea la salut surâzându-mi şi-mi 
întindea mâna, după împrejurări. 

- Aţi putea schiţa raporturile directe dintre Generalul Anto- 
nescu şi Petrovicescu? 

- Ultima întâlnire dintre Petrovicescu şi Antonescu a avut loc 
la 20 ianuarie, când Generalul Antonescu l-a umplut de reproşuri pe 
ministrul lui de interne, acuzându-1 direct de anarhia care domnea în 
ţară. Dacă Generalul Antonescu n-ar fi avut prudenţa sau inspiraţia 
de a-1 dubla cu colonelul Alexandru Rioşeanu din veche familie boie¬ 
rească a Rioşenilor, acel elegant, exuberant, bogat, generos, viteaz 
colonel de cavalerie, Antonescu s-ar fi prăbuşit prins în reţeaua per¬ 
fidă ce i-o întinsese Petrovicescu, prin elementele sale din legiune. 
Dar acesta a vegheat, l-a avertizat pe Generalul Antonescu, i-a pus în 
faţă de atâtea ori situaţia reală, brutal, a contracarat mişcările peri¬ 
culoase ale ministrului, ca, în cele din urmă, în timpul rebeliunii, să i 
se substituie ministrului şi, sub ameninţarea revolverului, să instau¬ 
reze ordine în departament, să înlăture elementele criminale şi să sal¬ 
veze viaţa unor miniştri, aflaţi în beciurile Ministerului de Interne, 
punându-i la adăpost de furia legionară. La 24 ianuarie, generalul 
Petrovicescu a dispărut de pe firmament, înfundând puşcăria, la fel 
cu ceilalţi principali răspunzători de rebeliune. 

- Cum s-au petrecut lucrurile? Cum a pus mâna pe el Genera¬ 
lul Antonescu? 

- Foarte simplu. L-a demis din postul de ministru de interne, 
numindu-1 în locul lui pe generalul Dumitru Popescu. După demi¬ 
tere, cu un mandat de arestare a fost ridicat de la domiciliu şi dus la 
închisoare. 

- Nu se aştepta să fie arestat? 

- Ştiu eu? 

- De ce n-a fugit? 

- N-a fugit. N-am urmărit ce s-a petrecut cu el, ştiu numai că 
a fost amnistiat după un an şi şi-a trăit viaţa până la moarte într-un 
refugiu, la locuinţa Iui din Sibiu. Din imaginea pe care o păstrez lui 
Petrovicescu, se desprind ca un ecou aceste cuvinte lăsate în urma lui 
poate ca un blestem, poate ca o speranţă: «Şi procesul continuă...» 

- Aş vrea să revenim la perioada celui de-al doilea răsboi 
mondial. Aţi menţionat nu o dată, în convorbile noastre prin insulă, 
numele generalului Radu Korne, citit Cornea. L-aţi înfăţişat de fie¬ 
care dată ca pe o figură legendară. 


106 



- Da. Era de obârşie nobilă. Averescu se trăgea din burghezia 
basarabeană. Korne ţinea cu orice preţ, începând prin nume, pe care 
îl scria nu cum se pronunţă, Cornea, ci Korn6 cu accent, cu ortogra¬ 
fia vechilor cronici. De aceea mulţi îl acuzau că şi-a franţuzit numele, 
ceea ce nu era adevărat. El era un ofiţer din elita cavaleriei şi a arma¬ 
tei. Ca sublocotenent, făcuse răsboiul de întregire şi căpătase Mihai 
Viteazul. Colonel, a comandat un detaşament, apoi o divizie de 
vânători de munte şi o divizie, Divizia I Blindate. Mic de statură, cu o 
figură cu trăsături copilăreşti, reflecta o vioiciune tinerească. Chiar 
aspectul chipului lui rămăsese tineresc şi nu puteai să-i deduci vârsta. 
Tenul alb, obrajii plini şi rotunzi, cu o mică mustăcioară deasupra 
buzei. îşi purta puţin capul pe dreapta şi, printr-un clătinat uşor, 
dădea impresia că tot timpul este în urmărirea unui gând, a unei acti¬ 
vităţi cerebrale. I-a plăcut să se distingă în toate domeniile: al cărţii, 
al calului, al mondenităţii, fără să fie câtuşi de puţin un ofiţer de 
salon. Iubea deopotrivă şi cultura, şi sportul, iubea soldatul foarte 
mult. Când era comandant de pluton în Regimentul 4 Roşiori 
Regina Maria, camarazii făceau tot felul de glume pe socoteala lui, 
căci, foarte mămos cu plutonul, nu ştia ce să mai facă pentru ca 
acesta s-o ducă cât mai bine. Era văzut adeseori urmat de ordonanţă 
cu coşul cu bunătăţi, pe care le împărţea soldaţilor, petrecând un 
timp cu ei peste program. Totdeauna putea fi găsit la unitatea lui. A 
îndrăgit calul şi a făcut călărie cu pasiune. De asemenea, cartea, fiind 
un adânc cunoscător al artei militare şi având o practică îndelungată 
de profesor la şcolile de ofiţeri. Acolo l-am cunoscut pe maiorul, de 
atunci, Radu Korne. L-am avut profesor de tactică, excela prin meti¬ 
culozitate, prin punctualitate, prin originalitatea metodei de predare 
a cursului. Radu Korne era aşa de conştiincios, încât friza uneori nai¬ 
vitatea, fapt pe care noi, ofiţerii-elevi, o luam sub formă de glumă. 
De pildă, dacă urma să intre la cursuri şi, ajuns în pragul uşii, exa¬ 
mina ceasornicul şi vedea că e cu două minute înainte, se plimba pe 
coridor două minute, până se făcea ora fixă, apoi abia apăsa pe 
clanţa uşii. De asemenea, sfârşitul orei era marcat de ceasornic. Ori 
unde ajungea cu explicaţia, întrerupea şi ieşea din clasă. Era un om 
de o perfectă educaţie, n-ar fi fost în stare să jignească pe cineva, 
ceea ce nu însemna că nu era sever. Era foarte sever, în sensul că nu 
ştia de glumă. La Radu Korne totul era serios. Camarazii nu puteau 
să glumească cu el, pentru că Radu Kornfc nu se preta la glumă. 
Totuşi, era un foarte bun camarad. Glumele făcute pe seama origina¬ 
lităţii lui erau trecute cu vederea şi el rămăsese imperturbabil, în 
seninătatea gândirii şi a sufletului lui curat. Atunci, la gradul de 
maior, era căsătorit, soţia, distinsă, frumoasă, mai trăieşte. Aveau 

un copil, un băiat. Ducea un menaj exemplar, dar oarecum ermetic. 
Cu Radu Korne am avut raporturi - nu pot spune prieteneşti, dar 
m-am bucurat de atenţia lui deosebită. Ca profesor de tactică a cava¬ 
leriei şi director de studii la şcoala superioară de ofiţeri, şi-a făcut o 
părere bună de mine. Eram şef de promoţie. Părerea şi-a păstrat-o şi 
de-a lungul carierei mele. Şef nu l-am avut niciodată. Il întâlneam 
deseori, aveam lungi convorbiri pe teme militare. Korne era menit să 
comande trupa, asta era vocaţia lui, fără să fie un «trupete», termen 
pejorativ ce se acorda unor ofiţeri care băteau bocancul alături de 
unitate. Era un boier adevărat, care se simţea bine în mijlocul cama¬ 
razilor lui mai mici, soldaţii din unitatea sa. Prestigiul şi autoritatea 
ce emanau acest ofiţer delicat ca o domnişoară se datorau unei forţe 
misterioase pe care o deţinea fiinţa sa. Prin grai, cu o pronunţie 
aparte, cu un «r» bine marcat... 

- Graseiat ? 

- Graseiat, da. Prin maniera de a te aborda în întregime şi a 
te mobiliza în ideea pe care o urmărea, seriozitatea frizând gravitatea 
uneori, a atitudinii sale, toate acestea închegate într-o conştiinciozi¬ 
tate straşnică, făceau din el o forţă menită să obţină ascultare, 
înainte de toate, era exemplu personal. în ceea ce mă priveşte, aveam 
o părere bună de generalul Korne. Deosebită valoarea lui de coman¬ 
dant. Trebuie să mărturisesc că păstram totuşi anumite rezerve. 
Poate asta era rezultatul impresiei pe care mi-o lăsa fizicul său cu aer 
atât de tineresc, la o vârstă înaintată. Parcă era un adolescent. Cu 
jenă mărturisesc acuma că l-am nedreptăţit, neacordându-i creditul 
meritat într-un post de înalt comandament. Din primele zile ale 
răsboiului, Korne s-a evidenţiat în chip strălucit. La trecerea Nistru¬ 
lui, când Mareşalul a fost solicitat să acopere dreapta nemţilor anga¬ 
jaţi la Kiev, prin trimiterea unor trupe româneşti înspre Bug şi din¬ 
colo, până în Crimeia, sub comanda generalului Manstein, colonelul 
pe atunci Korne ia comanda unui detaşament, alcătuit din două regi¬ 
mente de cavalerie, un regiment de artilerie călăreaţă, dacă nu mă 
înşel, şi un batalion de infanterie purtată. Trece Bugul, trece Niprul 
şi intră în Crimeia, acoperind flancul drept al armatei Manstein, care 
era oprită în faţa Sevastopolului. Această perioadă care include 
lunile octombrie, noiembrie, decembrie, ianuarie, februarie, martie, 
aprilie, mai - câte sunt? - detaşamentul Korne s-a ilustrat prin acte de 
bravură şi succese, care erau mereu evidenţiate de Comandamentul 
General. Numele lui începuse să fie rostit mereu în interior. Korne se 
dovedise un viteaz. Se povesteau lucruri neobişnuite despre temerita¬ 
tea sa dusă până la absurd. Mergea la atac cu bastonul în mână, în 
linia întâia. Ridica în picioare lanţul de trăgători, el fiind în picioare, 

şi-i mâna din spate la atac. Şi alte lucruri asemănătoare care uimeau. 
Şi nici un glonţ nu se apropia de el. Era invulnerabil. Tot aşa mic, cu 
bastonul în mână, cu înfăţişare tinerească, înotând în zăpadă sau în 
noroaie, îşi ducea trupele cu bastonul precum ciobanul îşi duce oile. 
Stăpânea comandanţii cu o autoritate de fier. îl avea în subordine pe 
Dumitru Dămăceanu, comandantul Regimentului 10 Roşiori, care 
nu mişca în faţa lui. Korne cu expresia lui neschimbată: «Mon cher, 
trebuie să acţionăm aşa, trebuie să înaintăm pe direcţia asta.» Dădea 
ordine senin, încrezător şi pornea imediat la urmărirea executării lor. 
Incet-încet numele Iui intra în legendă. Viteazul colonel Korne. Eu, 
de Ia postul unde eram, îl urmăream cu interes, curiozitate şi nedu¬ 
merire. îmi ziceam în sinea mea: uite, domnule, mititelul meu de ce 
este în stare! N-aş fi crezut. Şi răsboiul se ducea mai departe, şi 
Korne ajungea pe meleaguri necunoscute, imperturbabil la succese 
sau insuccese. Fapta lui cea mai de ispravă din răsboiul din Est 
rămâne luarea comenzii pe câmpul de luptă a Diviziei a Il-a Vânători 
de Munte, pe frontul din Caucaz. Venită de curând pe front, din inte¬ 
rior, proaspătă, cu efectivele complete, cu vânătorii de munte care 
erau o mândrie a oştirii, sub comanda vestitului general Fâlfănescu, 
renumit tactician, profesor la şcolile de ofiţeri - îl avusesem şi eu, îl 
apreciam -, tip de ofiţer de vânători de munte, care, atunci când a 
plecat pe front (întâmplarea făcuse să mă aflu în secţia a IlI-a a 
Marelui Stat Major), să-l aud declarând cu enfază, în faţa ofiţerilor 
secţiei: «Băieţi, acum a venit timpul să arăt şi eu ce pot!» Era atât de 
plin de încredere că m-a impresionat, cu figura lui de buldog, cu 
trăsături de-a dreapta şi stânga gurii, cu maxilare puternice, cu vocea 
strecurată prin dinţii strânşi. Arăta dârzenie şi voinţă nezdruncinate. 
După plecare, ne-am spus între noi: «Aţi văzut Fâlfanul? Ăsta o să 
facă treabă!»... Aşa treabă a făcut, că a treia zi după intrarea în foc, 
divizia a fost zvârlită în dezordine la contraatacul rusesc. Divizia în 
derută, soldaţii fugeau. Atunci, înaltul Comandament îl ia pe„Korne 
de la o brigadă de cavalerie şi-l numeşte comandantul diviziei. 
Fâlfănescu a fost demis de la comandă. Korne s-a dus imediat, a 
văzut care era situaţia, a luat cu el câţiva ofiţeri, cu bastonul într-o 
mână, cu pistolul în alta, şi porneşte spre linia frontului. Barează 
retragerea soldaţilor, îi întoarce cu faţa spre inamic şi, înaintea lor, 
dirijează atacul cu bastonul. Ruşii se opresc, ostaşii noştri încheagă 
unităţile, prind curaj şi înţeleg că situaţia este restabilită. 

- Admirabil! 

- Korne rămâne titularul diviziei. Culmea coincidenţei face 
să mă aflu tot la Secţia a IlI-a (mergeam des acolo) când apare gene¬ 
ralul Fâlfănescu. Vine, înaintează cu călcătura lui crăcănată, se opre- 

şte în mijlocul secţiei, scoate bascul de pe cap, îşi face o cruce şi 
spune: «Uf, băieţi, bine c-am scăpat!» Consternare generală: se 
năruise un idol. Pe generalul Korne l-au luat de la comanda diviziei 
de munte şi l-au pus la comanda Diviziei I Blindate, care îşi completa 
efectivele în interior. L-am întâlnit în această postură. Acum îmi 
dădea o atenţie deosebită, pentru că deţineam un post în conducere. 
Credea în victoria germană, păstra aceeaşi îndârjire în luptă, aştepta 
să se împlinească lipsurile diviziei şi să intre în acţiune. A intrat. Divi¬ 
zia blindată a generalului Korne fost încercarea de ultimă clipă a 
Mareşalului Antonescu de a frâna înaintarea Ruşilor la Sud de Iaşi. 
Ea a primit misiunea ca, în ziua de 21 august să desfăşoare un atac 
de-a lungul Văii Bahluiului. Korne a atacat în flanc forţele sovietice, 
care, trecând peste Iaşi, coborau şi urcau către Dealul Mare. Atacul a 
eşuat din cauza forţelor insuficiente şi divizia s-a retras fără a-şi fi 
atins scopul. După 23 august, l-am întâlnit pe generalul Korne la 
Bucureşti. Se plimba fără teamă prin centru, abordând o seninătate 
şi o încredere deplină în viitorul Ţării şi al lui. îşi făcuse datoria de 
ostaş corect, nu avea nici spaime, nici remuşcări. Totuşi, viitorul nu 
se prezenta prea senin. La scurt timp, Korne a fost arestat, ridicat şi 
condamnat la mulţi ani de închisoare. Mândria lui de general de 
cavalerie, de boier, i-au fost fatale. El n-a putut să îndure umilinţele 
fără să reacţioneze, ceea ce i-a atras moartea. A murit în puşcărie, se 
zice din bătaie. Se pare că trupul lui a fost predat familiei, care l-a 
înmormântat la Bellu, cred, nu ştiu sigur. 

- Ce vârstă avea? 

- Generalul Korne avea cincizeci şi patru de ani. Era unul 
dintre cei mai tineri generali. Fiul lui trăieşte la Paris şi cred că e 
mândru de gloria tatălui său. 


12 - Galeria camarilei regale 


- După cum aţi spus, generalul Paul Teodorescu era socotit 
Regele Infanteriei. Era îndreptăţit acest epitet? 

- Poate, dacă ne gândim la infatuare. Paul Teodorescu era 
prieten din tinereţe al lui Carol al II-lea. îi fusese subaltern în Bata¬ 
lionul de Vânători de Munte din Moldova, comandat pe atunci de 
Prinţul Carol, cu care legase strânsă prietenie, în vremea când Prin¬ 
ţul Moştenitor Carol deţinea funcţia de inspector al aviaţiei, o aviaţie 
încă în faşă. Prinţul nu şi-a luat un pilot de carieră şef de stat major, 

ci pe Paul Teodorescu. Numit ataşat militar la Paris, la îndeplinirea 
stagiului, Paul Teodorescu a revenit în Ţară cu o faimă greu de ega¬ 
lat. Acest ofiţer a fost făcut general, tânăr general, avea vreo patru¬ 
zeci şi şase de ani, falnic ca înfăţişare, ţinută de o gravitate suverană, 
zdrobea prin înălţimea staturii, prin figura lui încruntată şi 
întunecată, nu lipsită de o frumuseţe virilă de meridional, dar pe care 
zâmbetul era rezervat numai stăpânilor. Acest falnic general a pur¬ 
tat, după cum mi-a plăcut mie să calific pe şefii armatei, nu 
uniformă, ci livrea, deşi straiul lui era tăiat din cea mai bună stofă 
englezească şi după cea mai perfectă croială militară. Mi-a plăcut să 
fac totdeauna diferenţa între şefii cu uniformă şi şefii cu livrea. Din 
categoria celor care au purtat uniformă, au făcut parte cei care au 
ştiut să se frângă de mijloc aplecând urechea către cei slabi şi cabrând 
în faţa superiorilor pentru a-i acoperi şi apăra pe cei în subordine. Şi 
invers: au purtat livrea, nu uniformă cei care s-au frânt de mijloc şi 
s-au ploconit în mod ruşinos faţă de superiori, dar au cabrat înaintea 
subalternilor. Nu pot să contest însă - ar fi incorect din partea mea - 
că Paul Teodorescu n-ar fi ştiut să-şi facă o pletoră întreagă de devo¬ 
taţi până la slugărnicie, din mulţi, din mulţi ofiţeri din arma infante¬ 
riei, care l-au socotit mândria lor. Era o fală a oştirii, prin prezenţa 
lui. Ca manifestări culturale, a scris cartea «Tactica Infanteriei», 
bine primită. Sigur, a avut şi alte însuşiri, era om de salon, avea suc¬ 
ces la femei etc.etc. înapoierea lui în Ţară sugera veleităţile de a 
rămâne în graţia Regelui şi de a nu avea pe nimeni în cale. Dar, favo¬ 
riţii, ciracii lui infanterişti, adjutanţi regali, ofiţeri de ordonanţă, 
care tindeau la postul lui Mircea, i-au şoptit la ureche: «Atenţie la 
Mircea Tomescu!» Şi el a fost atent. Mai înainte de a intra în luptă cu 
Mircea Tomescu, Paul Teodorescu şi-a pregătit toate elementele pen¬ 
tru a da lovitura distrugătoare. Şi-a căutat platforma, mărindu-şi 
numărul acoliţilor, şi-a întărit poziţia la Rege prin Lupeasca, a lansat 
lozinci cu veleităţi de transformări morale nu numai în armată, ci şi 
în naţiune. De exemplu, era foarte familiară în gura lui formula 
aceasta: «Trebuie să formăm un om de tip nou, un om al vremurilor 
noastre»... Iată cum venea în atingere cu doctrina legionarilor, a 
căror putere exacerbase către sfârşitul decadei a treia. în timpul 
acesta, căpitanul Mircea Tomescu îşi vedea de treburile lui. Şcoala 
Voevodului, Şcoala de răsboi, tiparniţa. Se reliefase puternic ca scrii¬ 
tor militar şi mare gânditor. Debutând încă de locotenent la 
«România militară», ajunsese la acea dată să fie autorul a peste 
patru lucrări, dintre care cea mai valoroasă a fost şi a rămas până azi 
«Ştiinţa militară şi doctrina românească», Această carte este la mare 
cinste şi azi, fiind socotită la valoare egală cu lucrările de ştiinţă şi 

artă militară ale lui Averescu. Pe lângă aceasta, el mai publicase 
«Răsboiul de coaliţie», lucrare de mare anvergură, «Cavaleria», 
«Răsboiul de azi» ş.a. Desigur că aceasta nu era de natură să lase lini¬ 
ştiţi pe ceilalţi scriitori militari, în frunte cu Paul Teodorescu, care 
rămăsese la «Infanteria, regina bătăliilor». 

- Apăruseră blindatele, aviaţia de vânătoare şi bombarda¬ 
ment... 

Bineînţeles. Când Mircea Tomescu era în deplina 
desfăşurare a posibilităţilor sale profesionale şi intelectuale, la 
comanda Şcolii de răsboi a venit Paul Teodorescu. Prima lui grijă a 
fost să reactiveze o cabală care fusese montată cu puţin timp înainte 
de venirea lui la comanda şcolii şi care fusese anihilată ca fiind fără 
temei. Pentru generalul Paul Teodorescu aceasta nu era de-ajuns. 
Fără nici un drept, fără nici o cădere, necunoscând nici oamenii, nici 
faptele, el şi-a arogat dreptul să înceapă de la primul pas cu aplicarea 
formulei: crearea unui tip de om nou. A redeschis, aşadar, campania 
împotriva lui Mircea Tomescu, care, dându-şi seama că atmosfera 
creată de noul comandant nu poate să-i fie favorabilă, părăseşte 
Şcoala de răsboi şi rămâne doar cu funcţia sa la Palat. Paul Teodo¬ 
rescu nu s-a mulţumit însă numai cu atât. A întreprins cercetări, i-a 
interogat pe elevi şi a întocmit un dosar. în definitiv, despre ce era 
vorba şi care fusese crima lui Tomescu? Pe ce temei generalul Paul 
Teodorescu voia să o repună pe tapet? I se aducea învinuirea că spri¬ 
jinea anumite elemente de valoare, pentru a nu le-o lua înainte ele¬ 
mente cu protecţie şi slab dotate. Era o cinste pentru Mircea 
Tomescu, deoarece el, pe propria lui piele, suferise nedreptăţi şi, în 
locul lui, fusese trimis la Paris un element slab. Cu acest dosar, Paul 
Teodorescu s-a prezentat Regelui, hotărît să-l azvârlă de la Palat pe 
Mircea Tomescu. Când a auzit despre ce este vorba, Regele i-a tăiat-o 
scurt: «Astea-s prostii. Să nu mai veniţi la mine cu asemenea lucru¬ 
ri!» Si directorul de studii de la Şcoala Voevodului a rămas mai 

departe să prezideze formarea vlăstarului regal. Paul Teodorescu 
eşuase, lovitura pe care voise să o dea era motivată şi prin faptul că 
Mircea Tomescu se afla în graţiile generalului Antonescu. 
Zdrobindu-1 pe Tomescu, l-ar fi lipsit şi pe generalul Antonescu de 
un prieten de valoare, care i-ar fi fost folositor în carieră. Paul Teo¬ 
dorescu mergea mai departe pe orbita sa ascendentă, afectând că 
nimic nu se întâmplase. Rămăsese neclintit în aplicarea formulei: 
crearea omului nou. Dar nu înţelegea că acest tip să-l înceapă cu el, ci 
cu alţii. Şi aceasta pentru următoarele motive: l-am avut comandant 
al Şcolii de Răsboi timp de un an; l-am observat şi studiat cât mi-a 
fost cu putinţă; în afară de statura lui impozantă şi aerul suveran 

pe care şi-l arogase, am intuit în el un vid silenţios, fiindcă sunt şi 
viduri gălăgioase. De exemplu: venea la oră, se aşeza la locul rezervat 
de lângă catedră şi nu mişca o oră întreagă. Era ca o stană de piatră. 
Când suna de ieşire, se ridica, saluta şi pleca. Noi eram obişnuiţi ca 
generalii care asistau la ore să facă unele observaţii bune-rele, să-şi 
arate valoarea într-o anumită formă. Eram familiarizaţi cu colonelul 
Nicuşor Dragomir, doctorul-doctorilor în materie militară, cu şcoala 
de la Torino, în materie economică cu Academia de la Milano, un 
militar de primă clasă, volubil, inventiv, exuberant, unul mai mult ca 
celălalt. Ca să nu-1 mai pomenesc pe colonelul Andronescu! Ticuţă 
Mihăilescu, acel Quasimodo care fascina prin inteligenţă, prin 
cultură, stăpânind multe domenii, până şi pe cel al poeticii. Dintre 
toţi aceştia, Paul Teodorescu apărea ca un mut. Eu îl poreclisem 
«zeul posomorît». îşi dădea ifose, invita elevii la masă duminica (pe 
mine nu m-a invitat, ştiind că sunt prieten cu Tomescu), dădea 
baluri, organiza excursii şi, bineînţeles, şi călătoria de fine de an. 
Aceasta s-a făcut în Munţii Apuseni, cu o largă desvoltare de aplicări 
tactice, începând pe Văile Târnavelor şi terminând pe Văile Crişuri- 
lor. Consecvent cu sine însuşi, la nici una din aceste aplicaţii Paul 
Teodorescu n-a luat cuvântul. într-un an de zile, un comandant de 
şcoală de răsboi n-a fost auzit niciodată vorbind. Acesta era un 
record. Şi indiscutabil, era un om citit, pot să spun cult chiar. Dar nu 
i-am putut aprecia sonoritatea glasului şi paleta expunerii sale. Către 
sfârşitul aplicaţiei, pe teren, în Munţii Bihorului, un ofiţer vine 
alergând să-i raporteze: «Domnule general, sunteţi urgent chemat la 
telefon de domnul amiral Gheorghiu, ministrul marinei!» Era în vara 
anului 1937. Paul Teodorescu primea astfel înştiinţarea că trebuie să 
se prezinte la Palat, deoarece urma să fie numit ministru al aerului, în 
locul lui Radu Irimescu. Paul Teodorescu a părăsit ex abrupto 
comanda şcolii şi de atunci nu l-am mai văzut decât la cinematograf 
şi în fotografii. Ba nu, l-am întâlnit odată la Athenee Palace, în apar¬ 
tamentele Doamnei Georgeta Mircea Cancicov, cu care era văr. 
Venise s-o consoleze pentru detenţia la care era supus soţul ei. 

Delicată situaţie! Probabil că împrejurarea v-a înlesnit 
comunicarea. 

- N-am schimbat nici un cuvânt, ceea ce nu înseamnă că nu 
m-am gândit, zicându-mi: «Uite un general, care a trecut prin cea 
mai grea perioadă a neamului românesc, fără să facă nimic!» Dar, el 
făcuse ceva înainte de răsboi. Ce anume? Localul actual al Acade¬ 
miei Militare, pe frontispiciul căruia stă scris: «Ctitoria lui Paul Teo.- 
dorescu, prin sprijinul acordat de ministrul de finanţe, Mircea Canci¬ 
cov». Deci, Paul Teodorescu, sprijinit de Rege, dat în primire aces- 

tui vraci al finanţelor, care a fost ministrul Mircea Cancicov, a avut 
la dispoziţie toate fondurile necesare, iar Paul Teodorescu n-a făcut 
decât să aleagă planul prezentat de arhitecţi. Edificiul s-a înălţat şi 
Paul Teodorescu a intrat în... nemurire. Al doilea act, mai de 
pomină, a fost următorul: în calitate de ministru al aerului, calitate 
deţinută până în pragul guvernării Mareşalului Antonescu, a îndepli¬ 
nit două acţiuni. Prima, după mărturisirea comandorului Negrescu, 
în memoriile sale publicate nu de mult, Paul Teodorescu a fost adus 
în fruntea Ministerului Aerului de către Regele Carol al II-lea, pentru 
a înăbuşi panamaua (frauda, cuvânt ce vine de la excrocheria Cana¬ 
lului Panama) de la IAR, opera inginerului Carp. Acesta, sub 
oblăduirea Regelui, făcuse o comandă oneroasă de avioane la o 
firmă franceză. La aceste avioane pompa de ulei era defectuoasă şi 
producea accidente mortale în zbor. Bineînţeles, se câştigaseră sute 
de milioane de care Palatul avea nevoie. Toate acestea sunt declarate 
de comandor. Inginerul Carp, ca să acopere acest defect, s-a apucat 
să facă modificări în interiorul uzinelor, schimbând pompa de ulei, 
ceea ce nu a dat rezultate. Comandorul Negrescu a divulgat acest 
lucru printr-un raport, şi a cerut expertiza. Expertiza făcută a dove¬ 
dit defectul şi a tras la răspundere, inculpându-1 pe inginerul Carp şi 
cerând trimiterea lui în judecată. Pentru că ministrul Radu Irimescu 
nu era omul care să acopere această fraudă, a fost imediat înlocuit cu 
omul Palatului, recte Paul Teodorescu. Primul lucru pe care l-a făcut 
acesta, a fost să-l cheme pe Negrescu şi să-l trimită în străinătate pe 
trei luni, ca să viziteze cele mai mari centre aeronautice din Anglia, 
Franţa, Germania, şi să raporteze ce tip de motor este mai bun. In 
vremea aceasta a avut loc procesul Carp, care a fost un simulacru de 
proces, iar inginerul s-a ales cu un an de închisoare. Aşa s-a încheiat 
afacerea. Când Negrescu s-a întors din străinătate şi a vrut să pre¬ 
zinte rezultatul observaţiilor sale, ministrul aerului aproape că nici 
nu l-a băgat în seamă. Deci, s-a înţeles pentru ce-1 expediase: ca să nu 
poată interveni la proces. Al doilea punct realizat la Ministerul Aeru¬ 
lui, tot după memoriile comandorului Negrescu, este faptul că a 
deturnat fondurile aviaţiei şi, în loc să doteze arma cu avioane 
moderne, a dirijat fondurile pentru construirea silozurilor din 
Bărăgan. 

- Deci, cine trece prin Bărăgan şi vede silozurile de-a lungul 
liniei ferate, trebuie să ştie că sunt opera generalului Paul Teodorescu 
şi reprezintă fondurile aviaţiei. Probabil însă cu nu ne-au rămas nici 
un fel de dovezi palpabile în acest sens. 

- Cred că nu. Şi astfel, după cum susţine autorul memoriilor, 
aviaţia română s-a aflat în pragul răsboiului nedotată. Memorialistul 

(comandorul Negrescu), are grijă să facă o rezervă asupra onestităţii 
ministrului, dar accentuiază că a închis ochii acolo unde trebuia să-i 
ţină larg deschişi. Aceasta a făcut Paul Teodorescu înainte de răsboi, 
ca să justifice ceea ce nu făcuse în timpul răsboi ului. Numele lui însă 
este înscris cu caractere mari la începutul guvernării Mareşalului 
Antonescu. El a fost contr^ abdicării Regelui şi, împreună cu genera¬ 
lul Mihail, ministrul de răsboi de atunci, au propus Regelui să-l ares¬ 
teze pe generalul Antonescu. Cred că e deajuns pentru a încheia por¬ 
tretul acestui general, care s-a străduit să creeze un tip nou de român. 
Pensionar, s-a îngrijit de via lui în pace, până când i-a venit dorinţa 
de a fugi peste hotare. Profitând că ordonanţa lui era din Banat, s-a 
dus să-i facă o vizită şi a fost prins de grăniceri cutreierând nişte 
lanuri de porumb, în apropierea frontierei jugoslave, ziua nămiaza 
mare. A fost arestat, condamnat la câţiva ani închisoare, eliberat. El 
şi-a dus traiul înainte, retras ca un filosof, meditând asupra trecutu¬ 
lui şi primind omagiile admiratorilor săi. Se zice că şi-a scris şi memo¬ 
riile. In cazul acesta, va avea de răspuns comandorului Negrescu. A 
murit la adânci bătrâneţe în vara anului 1980, la 94 de ani, şi, după 
dorinţa sa, a fost înmormântat la mănăstirea într-un lemn din 
Vâlcea, pe care o dotase (n-ar fi exclus) tot din fondurile aviaţiei. 
Drept răsplată, îşi are lăcaş de veci. 


- Cum l-aţi cunoscut pe Sănătescu, prietenul Mareşalului? 

Generalul Sănătescu era cunoscut în armată drept 
cumsecădenia-cumsecădeniilor. Dacă armata veche a avut în rându¬ 
rile ei ofiţeri cumsecade - şi a avut destui, slavă domnului -, apoi 
Matache a fost primul dintre ei. De talie potrivită, costeliv, adus de 
umeri şi cu privirea mereu posomorită, îşi câştiga simpatia şi încrede¬ 
rea de la primele cuvinte. Prelung la faţă şi osos, negricios de la 
obârşie, niciodată zâmbitor, se preta la toate scenele hazlii şi primea 
cu plăcere manifestările de veselie ale subalternilor, fără ca nimic din 
prestigiul lui să scadă. Prietenos până la familiaritate, nu făcea dis¬ 
tincţie între grade, putând să trateze pe un sublocotenent sau pe un 
colonel cu aceeaşi intimitate sau cu aceeaşi autoritate. L-am cunoscut 
destul de bine, dar nu am servit sub comanda lui. Când eu am fost 
mutat în regimentul de gardă călare, în 1933, l-am avut numai două 
săptămâni comandant, deoarece, fiind înaintat comandant de 
brigadă, a lăsat comanda regimentului, în locul lui venind Victor 
Dombrovschi, faimosul viitor primar al Capitalei şi omul Regelui 
Carol al II-lea. Venind de curând la comanda regimentului de gardă, 
i s-a oferit imediat prilejul de a-şi arăta devotamentul si curaiul în 

apărarea Regelui. Aceasta cu ocazia constituirii unei gărzi de onoare, 
de dreapta şi stânga trăsurii a la Daumond (trăsuri deschise, cum 
vedem la regina Angliei, aşa avea şi el). Era imediat după atentatul 
legionar a cărui victimă căzuse Stelescu, legionarul care voise să 
închine Mişcarea lui Carol al II-lea, creind o disidenţă periculoasă. 
Se crease o panică, regele se temea că ţste vizat. Dacă îl ataca pe 
drum? Atunci, colonelul Dobrovschi a prins momentul şi i-a spus 
Mareşalului Palatului: «Garantez că îl duc şi îl aduc pe Majestatea Sa 
de la Palat la Parlament şi îndărăt viu şi nevătămat». Dombrovschi 
s-a aşezat în dreapta portierei, cu statura lui masivă de majur, iar la 
stânga l-a aşezat pe un maior, şi nimic nu s-a întâmplat. De-aici s-a 
deschis cariera lui Dombrovschi. 

- Aţi făcut o digresiune, să revenim la Sănătescu. 

- în ceea ce priveşte raporturile lui Sănătescu cu Mareşalul, 
am să spun că între ei era o legătură de prietenie veche. Deşi Anto- 
nescu era mai vechi în grad ca Sănătescu, erau per tu. Matache şi 
Ionel, aşa se numeau între ei. Asta se explică prin faptul că 
Sănătescu, împreună cu Muk Sănătescu, fratele lui mai mic, erau fiii 
generalului Sănătescu, care îl avusese în subordine pe Mareşal şi cu 
copiii căruia se împrietenise. Pe plan militar, Matache Sănătescu 
fusese subalternul Mareşalului în grad de căpitan de cavalerie şi 
comandase şcoala de ofiţeri de cavalerie de la Târgovişte. Locotenen¬ 
tul Sănătescu comanda un pluton iar alt pluton îl comanda locote¬ 
nentul Costică Negulescu, viitorul general, comandant de corp de 
armată în bătălia Moldovei din anul 1944, implicat în urzelile Palatu¬ 
lui pentru înlăturarea Mareşalului. A rămas de pomină anul în care 
Mareşalul a comandat şcoala de cavalerie de la Târgovişte. Dacă lua 
comanda escadronului şi-i dădea ordin: «Escadron, rupeţi rândurile, 
marş!» în fruntea elevilor care alergau de le sfârâiau călcâiele, erau 
ofiţerii comandanţi. Sau dacă el comanda «culcaţi», ofiţerii- 
comandanţi erau primii care se culcau. înţelegeţi ce înseamnă asta? 
Aceasta era prin 912-913. A ieşit o promoţie de ofiţeri unul şi unul 
din mâna lui şi toţi se lăudau că l-au avut comandant. De înţeles 
legăturile dintre Matache şi Antonescu care s-au păstrat şi s-au întărit 
cu vremea. în primul răsboi şi între cele două răsboaie, ele au rămas 
afectuoase, ca rezultat al prieteniei întărite de-a lungul timpului. 

La data când l-am cunoscut pe Sănătescu, în calitatea mai 
sus arătată, adică atunci când a lăsat comanda regimentului în care 
veneam, era trecut de cincizeci de ani, mai cocârjat şi mai pământiu 
la faţă. Avea o vorbă răstită, încercând să-şi dea un aer de asprime, 
care era numai o platoşă de carton, cu care încerca să-şi acopere cum- 
secădenia. îmi amintesc că m-a primit bine şi mi-a arătat simpatie la 

început, dovedindu-mi că mă cunoaşte din activităţile mele ante¬ 
rioare de călărie, de publicistică (începusem să public în reviste câte 
ceva) şi s-a stabilit un început de raporturi senine şi încrezătoare. 
Bunînţeles, auzeam mereu de Sănătescu şi chiar îl vedeam la Cercul 
Militar, aşa că n-am fost surprins când, la venirea Mareşalului la 
conducere, generalul Sănătescu a fost numit comandant militar al 
Capitalei. Om de încredere. Şi nu s-a dezminţit. A răspuns la toate 
ordinele Mareşalului şi trupele de sub comanda sa au înăbuşit rebe¬ 
liunea în trei zile. Fapt ce trebuie remarcat şi subliniat, ca ieşit cu 
totul din comun, este următorul: aflând că fratele său, maiorul Muk 
Sănătescu era înregimentat în mişcarea legionară şi că profitase de 
calitatea lui de frate al comandantului militar al Capitalei, 
însuşindu-şi arme dintr-un depozit militar, înarmându-i pe legionari 
şi luând parte la acţiuni camuflat, nu a ezitat să-l dea în Consiliul de 
Răsboi şi să-şi înainteze demisia Mareşalului. Mai grav ca aşa nu se 
putea. Privind de-a lungul firului istoric guvernarea Mareşalului şi 
raporturile la actul final, 23 august, respingerea de către Mareşal a 
demisiei lui Sănătescu, rezoluţia depusă pe raportul înaintat cu demi¬ 
sia («Nu se aprobă, generalul Sănătescu este o valoare a armatei şi 
armata nu se poate lipsi de el în aceste momente»), cererea de demisie 
a lui Sănătescu şi gestul Mareşalului capătă un conţinut fatidic. 
Sângele trădării curgea în vinele ambilor fraţi. 

Deci, dacă Mareşalul I-ar fi lăsat să plece, ar fi avut un 
trădător mai puţin. Cum a ajuns Sănătescu la Palat şi care a fost 
comportamentul său în timpul răsboiului? 

In timpul cât am lucrat la cabinetul Mareşalului, am avut 
mai multe contacte cu generalul Sănătescu, după ce el a fost numit de 
către Antonescu, Mareşal al Palatului, deoarece în anul 1943 la Palat 
atmosfera devenise haotică. Era ceva care nu plăcea acolo şi atunci a 
pus un «om de încredere» luat de la comanda armatei, comanda un 
corp de armată pe front, înlocuindu-1 pe generalul... A! Sunt un om 
sfârşit, am figura asta în minte... Aşa... Cea mai concludentă, din 
punctul de vedere pe care-1 urmăresc în această biografie, a fost 
întâlnirea avută de mine cu generalul Sănătescu, ca Mareşal al Pala¬ 
tului, în vara anului 1943. Intr-una din acele zile, sunt chemat de 
colonelul Davidescu care îmi spune: «Magherescu, ia aceste decrete, 
du-te şi predă-le în mâna domnului Mareşal al Palatului, domnul 
Sănătescu, şi-i transmiţi următoarele cuvinte din partea domnului 
Mareşal Antonescu: «Domnul Mareşal Antonescu este contrariat de 
faptul că decretele care sunt trimise spre semnare M.S.Regelui, pri¬ 
vind pe condamnaţii la moarte, prinşi asupra faptului, furtjîn timpul 
camuflajului, sunt atât de mult întârziate, ceea ce face da măsura 

aplicată prin decret, care urmăreşte stârpirea acestor acte, să devină 
ineficace. îl roagă personal pe domnul general Sănătescu să depună 
stăruinţă pe lângă M.S.Regele şi să fie trimise urgent, pentru a fi 
semnate şi executate». Mi-am dat seama imediat de sarcina ingrată 
ce-mi revenea. Probabil că eu am mârâit ceva, iar colonelul Davi- 
descu mi-a spus: «Te rog ca dumneata să procedezi cu tact, astfel 
încât să nu se simtă o presiune a noastră asupra Palatului. II cunosc 
pe domnul general Sănătescu, care mi se pare că te simpatizează, aşa 
că vorbeşte-i omeneşte!» I-am spus: «Bine, domnule colonel, o să 
încerc, dar de acuma vă previn. Eu am intuiţia mea şi ea îmi spune că 
lucrurile nu sunt prea limpezi la Palat». «Dumneata eşti totdeauna 
pesimist!» «Dacă numiţi asta pesimism, nu mai am nimic de zis!» 

Am plecat îngrijorat şi îngândurat să-mi îndeplinesc această 
mizerabilă misiune. Presimţirea mea nu s-a dovedit neadevărată, 
pentru că, intrând în apartamentele din aripa stângă a Palatului şi 
venind în contact cu generalul Sănătescu, care a apărut dintr-un cabi¬ 
net lăturalnic, după lungi minute de aşteptare, am citit pe faţa lui 
întunecată ca de obicei o asprire a trăsăturilor, pe care nu o cunoscu¬ 
sem până atunci. Aceasta a făcut să-mi devină dintr-odată misiunea 
o povară apăsătoare. M-a primit cu cuvintele: «Ce, Magherescu, ce 
s-a mai întâmplat?» «Să trăiţi, domnule general, nimic deosebit! Am 
fost trimis din ordinul domnului Mareşal Ia dumneavoastră direct, 
spre a soluţiona o chestiune de corespondenţă dintre Palat şi 
Conducător. Domnul Mareşal vă roagă să interveniţi pe lângă Majes- 
tatea Sa ca să depună semnătura pe decretele cu executarea celor 
prinşi cu furtul în timpul camuflajului, pentru a nu se pierde eficaci¬ 
tatea acestei măsuri şi a se stârpi aceste acţiuni primejdioase». Sau 
cam aşa ceva. El mi-a replicat foarte dur şi foarte tăios: «Ascultă, 
Magherescule, dar ce credeţi voi de-acolo că numele acestui copil 
poate fi întinat prin punerea semnăturii lui pe acte de condamnare la 
moarte? Asta-i o problemă de conştiinţă şi nu pot să-l silesc să o 
facă!» Am îngheţat. Deci, iată adevărata cauză. Am zis: «Domnule 
general, nu este vorba de a fi silită Majestatea Sa, ci de a i se aduce 
aminte. Dumneavoastră să fiţi sigur că domnul Mareşal, când a luat 
măsura aceasta, a luat-o cu inima strânsă; domnia sa nu se gândeşte 
să asocieze numele Majestăţii Sale la o acţiune reprobabilă, ci la inte¬ 
resul siguranţei interne. Domnia sa apelează la abilitatea dumnea¬ 
voastră, la tactul dumneavoastră, ca să prezentaţi decretul în afara 
problemelor de conştiinţă, ca o simplă împlinire de formalităţi. 
Răspunderea aceasta, ca şi celelalte, cade pe umerii domnului 
Mareşal». Sănătescu a ascultat tirada mai încruntat ca întotdeauna. 
Mi-a luat decretele din mână şi a spus: «Bine, bine, las-că vedem noi! 

Dar mai lăsaţi-1 pe acest copil să crească!» Pot să spun că am plecat 
de la Palat întors pe dos. Am alergat într-un suflet Ia Davidescu şi 
i-am spus impresiile mele. Cum că acolo este o atmosferă ostilă dom¬ 
nului Mareşal, citită fără dubiu pe chipul generalului Sănătescu, cel 
mai bun prieten al domnului Mareşal. împăciuitor ca totdeauna, 
Davidescu mi-a spus: «Lasă domnule, nu ştii cine-i generalul 
Sănătescu? Bombăne, bombăne, acru ca o murătură, dar el este un 
credincios al domnului Mareşal!» în acea perioadă se puneau bazele 
complotului de la Palatul Regal, în capul căruia se afla generalul 
Sănătescu. 

- Ce-1 schimbase între timp pe Sănătescu? 

Mersul frontului. Eram în plină retragere, frontul pe 
Nipru, ofensivele sovietice iminente. Bătea vântul de partea cealaltă. 
Sănătescu l-a înlocuit pe generalul Mardare, deoarece acesta intrase 
în conflict cu regina, în timp ce era ofiţer de ordonanţă. I se acordase 
prea multă atenţie şi devenise prea familiar în cadrul intim al Palatu- 
lui. 

- în timpul acesta, Mareşalul se întâlnea cu Sănătescu? 

- în cadrul raporturilor de serviciu. Aş vrea să închei frumos 
capitolul ăsta. Am observat - observaţie posterioară acţiunilor petre¬ 
cute -, că toţi acei comandanţi la care, ca ofiţer din anturajul Mareşa¬ 
lului, am ajuns cu diferite însărcinări şi care mă primeau într-o 
atmosferă rece, toţi aceştia au fost implicaţi în complot. Au fost, în 
primul rând, colonelul Dămăceanu, fostul meu comandant de esca- 
dron la şcoala de cavalerie şi care, în urma refuzului meu de a-i da 
unele informaţii de pe front, a devenit de o ostilitate nestăpânită, 
încât aproape nici nu-mi vorbea, de unde fusesem numit «copilul lui 
sufletesc», fiind eu plutonier-major al escadronului pe care el îl 
comanda în grad de căpitan. Aceasta nu l-a împiedicat ca, ajuns 
ministru de răsboi, să mă dea afară din armată la prima mişcare. Al 
doilea a fost Sănătescu, după cum am arătat, care, din prietenos 
când mă vedea, la început, devenise în ultimul timp de o ostilitate 
abia stăpânită. La urmă, îl pot cita pe Costică Niculescu, comandant 
de corp de armată, care, de asemenea, în ultimul timp, abia răspun¬ 
dea la întrebările mele. Pe urmă, generalul Racoviţă de sub ordinele 
căruia am plecat atunci când am fost numit la cabinetul militar şi 
care mi-a făcut cinstea deosebită să mă conducă la gară, luîndu-măîn 
propria lui maşină, să mă onoreze tot timpul guvernării cu atenţiuni 
deosebite, ca, în cele din urmă, abia să-mi vorbească. Ăştia toţi şi 
alţii au fost implicaţi în complot. Astfel că, aflând de rolul jucat de 
Sănătescu la 23 august 1944, n-am fost surprins prea mult, cum n-am 
fost surprins nici, de Dămăceanu, nici de Costică Niculescu, care, la 

drept vorbind, n-a avut implicaţii directe, şi nici generalul Mihail 
Racoviţă. Totodeauna o conştiinţă încărcată se trădează prin expre¬ 
siile feţei. Şi uneltitorii aproape totdeauna lovesc în slujitori atunci 
când nu pot să ajungă la stăpân... V-a plăcut povestea? 

- Mai aveţi şi alte chipuri de trădători? 

- Nu-mi vin în minte acuma. 

- îl cunoaşteţi pe Emilian Ionescu? 

- îl cunosc, mi-a fost profesor la şcoala de răsboi, a fost de 
partea mea şi, la un moment dat, m-a ajutat şi m-a apreciat, un ostaş 
brav care a luptat la Don şi a comandat un regiment de care de luptă. 
Frunte îngustă, viguros, atlet, figură încruntată, pătată, cu maxilare 
puternice* trăsături energice înseninate de un joc de zâmbet şi privire, 
care înveselea figura şi-l făcea simpatic. Foarte amabil, plin de cur¬ 
toazie, atent cu subalternii, delicat, o serie de atribute care îl făceau 
să se numere printre ofiţerii distinşi ai primului răsboi. Invalid din 
primul răsboi, (avea degetele tăiate), căpătase aureola eroului. 
Comandând un regiment de care de luptă pe Don, în 1942, s-a ilus¬ 
trat în contraatacul dat de generalui Pastia, care a mers în fruntea 
diviziei la atac şi a murit pe câmpul de luptă. Datorită acestor calităţi 
şi fiind cunoscut de Mareşal ca fost elev al lui pe timpul cât comanda 
Şcoala de Răsboi, a fost adus adjutant. Comportamentul lui până la 
23 august, a fost în afară de oricare bănuieli. Cavalerismul lui şi apa¬ 
renţele omului de caracter au dovedit a fi fost numai o mască a unei 
ipocrizii adânci, care a înlesnit foarte mult drumul spre trădare. A 
tăinuit în cel mai perfect grad toată urzeala de la Palat şi a susţinut 
prin impetuozitatea lui, curajul celor angajaţi în lovitura de stat, 
fiind socotit de Rege ca unealta principală prin care s-a materializat 
lovitura de stat. Rolul lui e consumat, inserat în istorie, trâmbiţat 
prin ziare, etalat cu laude proprii, aşa că nu rămâne decât ca fiecare 
să tragă concluzia sa. 

- L-aţi mai întâlnit? 

>- Sigur că da. Dar e ca şi cum nu l-aş vedea. Când mă zăreşte 
se încruntă, mă evită. Cam aceasta cu Emilian. 

- Aş vrea să ştiu dacă Antonescu şi-a dat părerea asupra ac¬ 
tului de la 23 august, nu în proces, ci în mărturii particulare. 

- De unde pot să ştiu? Se pare că n-a spus decât atât, către 
Şănătescu: «Nemernicilor, o să vă pierdeţi toţi capul. Tu te-ai găsit, 
Matache, să faci lovitură de stat?» şi şi-a exprimat dezolarea printr- 
un g$şt de dispreţ şi lehamite. La proces a avut eleganţa să spună 
doar atât: «Ce căutam eu în seiful Palatului, când aprobarea con- 
diţiilor puse.,de mine pentru armistiţiu venea pe numele meu? Se va 
ş|i cândva că rziua.de 23 .august a fost de mine înscrisă în istorie!» 

Asta e tot ce ştiu. 

- Ce-a devenit Emilian Ionescu? 

- După ce Emilian Ionescu a predat pe Mareşal şi pe Ică An- 
tonescu partidului, prin Bodnăraş, era îndreptăţit să creadă că lui o 
să-i revină toate meritele. Pentru că, într-adevăr, dacă el nu in¬ 
tervenea în momentul în care generalul Sănătescu a spus, văzând că 
ofiţerii au pus mâna pe Mareşal: «Ce, aţi înnebunit? Luaţi mâinile de 
pe domnul Mareşal!», totul ar fi fost compromis. Sănătescu trecea 
de partea Mareşalului, Regele ar fi urmat să se retragă şi Mareşalul 
pleca viu şi nevătămat de la Palat. Pentru că subofiţerii s-au retras. 
Dar a ieşit de după perdea, ca o furie, Emilian Ionescu şi a strigat: «E 
ordinul Majestăţii Sale, arestaţi-1!» Iar aceştia au scos pistoalele şi le- 
au îndreptat spre cei doi, scoţându-i din sală. 

- Sănătescu a avut remuşcări? 

- Au fost aici două curente, în complotul de la Palat, după 
cum reiese din declaraţii şi din scrieri. Curentul celor două partide 
istorice, care s-a răsfrânt şi asupra acţiunii Palatului, sub egida 
Regelui, şi curentul partidului comunist, care a acţionat direct prin 
Rege, fără ramificaţii. Ei l-au mânuit pe Rege. Sănătescu ştia de 
comunişti şi nu era prea încântat de contactul cu ei. în şedinţa con¬ 
spirativă, când s-au întrunit reprezentanţii Palatului cu Sănătescu şi 
comuniştii. Bodnăraş a bătut cu pumnul în masă, încât, după măr¬ 
turia generalului Dămăceanu, de două ori cavaler al ordinului Mihai 
Viteazul, «a îngheţat de frică». Ei bine, eu nu cred că bătrânul 
veteran Matache s-a simţit prea bine. Mai mult ca sigur că el n-a 
îngheţat de frică, ci doar de scârbă. Această ipoteză se poate 
desvolta, declarând: Sănătescu mergea în fruntea firului pe care îl ur¬ 
mau cele două partide istorice, pentru ieşirea din alianţa cu nemţii. 
Iar aceste partide urmăreau ieşirea din răsboi prin aliaţi şi păstrarea 
Mareşalului Antonescu la conducere, pentru înfăptuire^ Doi: în cazul 
în care Mareşalul Antonescu refuză şi vrea să continue răsboiul, să 
fie înlăturat. Deci, acesta era Sănătescu, el nu era pentru continuarea 
unui răsboi pierdut. Linia comunistă urmărea ieşirea din alianţă cu 
orice preţ şi înlăturarea Mareşalului Antonescu, în orice condiţii. 
Viitorul era foarte nebulos şi nesigur. Stalin spusese că singurul om 
cu care se poate sta de vorbă în România este Antonescu, aşa încât el 
câştigase deja încrederea acestuia. Aceste două interese, Palat- 
Comunişti, s-au unit pentru a se ajunge la eliminarea Mareşalului. 
Matache a rămas astfel cu partidele. Aceasta era atitudinea lui când 
acceptase să fie chemat Mareşalul la Palat. Dacă Mareşalul accepta 
să facă armistiţiul, tot trebuia să fie arestat. Iar Mareşalul comunica¬ 
se că aceptă armistiţiul, înscriindu-se în linia partidelor.' Sănătescu 

era cu conştiinţa liniştită. Văzând cum stau lucrurile, Regele, 
Ioaniţiu, Aldea, Emilian şi Mocioni-Stârcea se consultă şi se 
sfătuiesc. Văzând că Mareşalul e de acord cu armistiţiul şi nu mai 
pune chestiunea rezistenţei până la capăt, şi-au spus că e bine să nu-1 
scape din mână, ci să-l aresteze şi să-l dea pe mâna ruşilor. De aceea a 
reintrat în salon, debitând formula sacramentală: «Nu vă 
împărtăşesc părerea, domnule Mareşal, şi vă demit din post!», după 
care a fugit afară. Atunci au ieşit subofiţerii şi au pus mâna pe 
Mareşal. «Luaţi mâna de pe mine, nemernicilor! Sănătescule, ce 
înseamnă asta? Vin aici ca om cinstit şi mă trataţi ca pe un bandit?» 
Electrizat de această replică, Sănătescu strigă: «Luaţi mâna de pe 
domnul Mareşal, cum aţi îndrăsniţ?» Ce se întâmplase? însuşi 
Sănătescu a fost dejucat. El n-a priceput cum de s-a încălcat con¬ 
venţia. Dar Emilian Ionescu, în intervenţia lui îndrăsneaţă, a limpezit 
situaţia şi linia Palatului s-a înscris în linia partidului comunist. 
Mareşalul, în orice condiţiuni, nu trebuia să mai iasă liber din Palat 
şi aşa a fost. Aceasta ar putea fi privită ca o întregire a portretului lui 
Sănătescu. 

- Până la urmă îl scoateţi cu obrazul curat. 

- Singura interpretare. Nici eu nu mă înscriam Ia o rezistenţă 
nebunească. 


13 - Şcoala Voevodului 


Convorbirea intră în digresiuni, apoi ajunge la un alt punct 
stabil, un alt portret în cărbune. 

- Bietul Mircea, să-l pomenesc aici, pe malul mării, în golful 
de la Palma, la umbra pinilor din grădina vilei Drăgan! îi port 
întreagă amintirea. Şi o încălzesc la căldura unei prietenii admirabile, 
pornită din cel mai sincer colţ al inimii mele. Şi care, pentru uşoara 
mea tristeţe, n-a împietat cu nimic asupra simţămintelor mele, care 
au rămas neschimbate, chiar după ce multe situaţiuni neprielnice au 
creat aparenţe contradictorii. Pe Mircea Tomescu l-am cunoscut, 
dacă aş putea să spun aşa, înainte de a-1 cunoaşte. Şi cum? Eram elev 
în anul II al şcolii militare de ofiţeri de la Târgovişte. Şi aşteptam la 
peronul gării Titu garnitura, spre a merge la şcoală, după încheierea 
vacanţei. în acest timp soseşte un tren dinspre Piteşti, se opreşte, din 
vagonul din faţa mea coboară un ofiţer de cavalerie, purtând uni- 

forma Regimentului 10 Roşiori, care avea culoarea albă la veston. 
M-a isbit puternic înfăţişarea deosebit de frumoasă şi impunătoare a 
acestui ofiţer. Era leit Friedrich March, artist frumos, brunet, figură 
de Luceafăr. Acelaşi ten bronzat, profil clasic, sprâncene arcuite şi 
ochi negri, vii, părul negru ieşind bogat de sub chipiu, o siluetă 
zveltă, tipică ofiţerului de cavalerie. Era într-un grup de tineri, cu 
care continua o discuţie veselă, pe care a prelungit-o într-o plimbare 
pe peronul gării, în timpul cât trenul staţiona. L-am salutat când a 
trecut pe lângă mine şi mi-a răspuns zâmbind. Câţiva camarazi m-au 
lămurit imediat: Ăsta-i Mircea Tomescu! Şeful de promoţie de la 
Mănăstirea Dealu... Fusese cel mai bun elev pe care-1 avusese 
Mănăstirea Dealu şi şef de promoţie la Târgovişte. El a luat premiul I 
la calul de arme cu calul Pahar. Au fost deajuns aceste date pentru ca 
imaginaţia mea să se pună în lucru. îmi rămăsese în minte prototipul 
acestui ofiţer. «Acesta-i idealul!» mi-am zis. «Frumos de la natură, 
cu daruri cărturăreşti, sportiv emerit şi exuberant, Mircea Tomes¬ 
cu!» Nu ştiu de ce numele acesta m-a obsedat şi m-a fascinat parcă, 
îmi plăcea să-l pronunţ şi să-l asociez perfecţiunii. Şi n-am fost dez¬ 
minţit. Bunînţeles, m-am interesat şi am aflat multe amănunte despre 
el, care s-au amplificat cu timpul. A venit şi vremea când l-am cunos¬ 
cut personal, atunci când şi de mine începuse să se vorbească, oare¬ 
cum. Venind în intima lui apropiere din când în când şi predispus a-1 
cerceta critic în amănunt, am descoperit în el însuşiri demne de 
remarcat şi unele demne de imitat. Era foarte prietenos, blând, 
sfătos, calm, un calm olimpic. Când vorbeai cu el îi uitai vârsta, îi 
uitai gradul şi aveai impresia că te găseşti în faţa unui înţelept, a unui 
cărturar sau general. Şi el era abia locotenent. Avea un dar neobi¬ 
şnuit de a explica cele mai complexe situaţii şi de a Ie face pe înţeles, 
ca şi cum ar fi fost noţiuni elementare. Avea un simţ înnăscut al 
metodei. El ar fi fost în stare să-ţi rezolve o problemă greu de înţeles 
prin câteva schiţări cu creionul pe hârtie sau marcarea unor puncte 
succesive de abordare a subiectului, clasate uşor cu scrisul lui fru¬ 
mos. Niciodată nu era obosit, niciodată nu ezita să dea lămuriri, 
explicaţii, să ţină adevărate prelegeri. Asta în mod comic i-a adus o 
neplăcere, când era instructor la elevii şcoalei pregătitoare de ofiţeri. 
Spiritul lui de analist cu înclinaţii spre filosofie, adică spre gândirea 
adâncă, îl punea în contrast cu spiritul militar brut. Şi, ca instructor 
la plutonul de elevi, întrebuinţa mai mult metoda peripatetică a 
vechilor filosofi din şcoala grecească, luîndu-şi plutonul în turmă şi 
plecând la aplicaţii. Pe drum explica tema sau poposea cu soldaţii la 
umbră. Aşa desvoltaîn faţa lor un subiect din istoria neamului. Sigur 
că asemenea maniere şocau pe un militar obişnuit cu linia severă a 

disciplinei şi metoda lui Tomescu apărea contrastantă. El nu ţipa, nu 
se mişca cu repeziciune, nu dădea comenzi scurte ş.a.m.d. Toate 
acestea i-au creat o atmosferă neprielnică şi el a găsit prilejul să 
treacă la alte atribuţiuni, în acord cu firea lui. Elevii pe care i-a avut 
în acest timp n-au contenit cu laudele şi admiraţia cu privire la com¬ 
portamentul şi calităţile de comandant ale lui Mircea Tomescu. 

v Curând, el a trecut la Şcoala de Răsboi unde l-a avut coman¬ 
dant pe colonelul Antonescu. Xntonescu l-a remarcat şi a stabilit cu 
el relaţii care au durat tot timpul şi s-au întărit. Mircea era locotenent 
la Şcoala de Răsboi, mai tânăr faţă de maiori şi de locotenenţi- 
colonei. Dar asta nu l-a împiedicat să se afirme imediat printre ei, 
prin cultura lui în toate domeniile, prin spiritul de analiză, prin 
metoda riguroasă în rezolvarea problemelor. S-a impus din primul 
moment şi în faţa profesorilor, şi a colegilor. Prin demnitatea lui, 
prin solemnitatea cu care aborda orice chestiune şi prin forma acade¬ 
mică a discursului său, şi-a atras porecla colegilor de «Rege». Aşa era 
poreclit Mircea în şcoala de răsboi: «Măi, Rege, ia spune cum e 
aici?» şi el scotea ţigara, se aşeza tacticos şi începea să desvolte tema. 
La sfârşitul şcolii de răsboi, Mircea Tomescu a fost oprit în şcoală, ca 
ajutor de profesor la tactica generală. Era tot locotenent, n-a fost tri¬ 
mis la Paris, deoarece era altul protejat, dar şi-a plătit poliţa prin 
strălucirea pe care a ştiut să o dea cursului său. Era o adevărată 
încântare să-l asculţi pe Mircea vorbind. El nu avea însemnări, vor¬ 
bea liber. Totul era plastic, frumos, şi imaginile, comparaţiile ce Ie 
făcea dădeau adevărată savoare orelor. Ajunsese până acolo încât 
colegi de-ai lui, de la alte discipline, veneau să-l asculte. Mircea 
Tomescu a avansat la gradul de căpitan, dar purta deja la chipiu 
steaua de general. La şcoala de răsboi, l-am avut profesor timp de un 
an. M-a onorat cu atenţia şi prietenia lui. în acel timp, Mircea 
Tomescu a fost desemnat să ocupe unica funcţiune care putea reveni 
unui ofiţer de talia lui în armată: director de studii la şcoala Voevo- 
dului Mihai. Astfel, în 1934, el a îmbrăcat frumoasa uniformă a 
ofiţerului de ordonanţă de la Palat, cu petliţe albe la gulerul vestonu¬ 
lui, cu bandă albă la şapcă şi cu eghileţi. De îndată şi-a luat rolul în 
primire şi l-a dus la-bun sfârşit în mod strălucit, până când voievodul 
Mihai a devenit Rege, sub guvernul Generalului Ion Antonescu, iar 
Mircea Tomescu a fost promovat ca prim-adjutant regal. 

Era punctul culminant al carierei sale, deşi avea doar gradul 
de maior. Deci, «Regele» îşi transformase porecla în renume, obţi¬ 
nuse cadrul normal de manifestare în cuprinsul Palatului regal. Aici 
însă drumul n-a mai fost neted. Cu toate că i se acordase o favoare, 
iar Carol al II-lea îl alesese în deplină cunoştinţă de cauză ca 

îndrumător al fiului său, camarila veghea. înfăţişarea Iui modestă, 
atitudinea lui rezervată nu-1 fereau de invidii. Nu s-ar putea spune că, 
fiind vulnerabil, nu ştia să se apere la nevoie şi chiar să atace. Prima 
împotrivire a venit de la directorul Şcolii Voevodului, Dumitru 
Dămăceanu, locotenent-colonel, şi el ofiţer de cavalerie, şi el şef de 
promoţie, având în plus certificatul de absolvire al Şcolii Superioare 
de Răsboi din Torino, Italia. Era foarte orgolios, foarte pretenţios şi 
foarte zelos în cariera şi reputaţia Iui. Regele Carol al II-lea îl alesese 
personal, fiind impresionat de felul cum se prezenta acest ofiţer, la 
înapoierea sa de Ia Torino, când fusese mutat în Regimentul de 
Gardă al Regelui, pentru stagiu. Cu prilejul unui pom de crăciun, 
prezentându-se, Regele l-a luat deoparte şi s^a întreţinut cu el 
aproape tot timpul, în Cazinoul regimentului. îndată după aceea, 
Dămăceanu a fost înaintat adjutant-regal şi numit directorul Şcolii 
Voevodului, avându-1 în subordine deci pe Mircea Tomescu. Este 
evident că aureola lui Mircea Tomescu nu putea să-l lase liniştit pe 
locotenent-colonelul Dămăceanu. Dar acest căpitan avea steaua de 
general pe frunte şi nu se lăsa lesne nesocotit. Ştia să-şi susţină şi să-şi 
impună părerile, iar la nevoie să se ducă direct la Rege, astfel încât 
Dămăceanu a fost nevoit să-şi ţină multă vreme unghiile ascunse. Din 
când în când câte un mârâit scurt, ca de buldog, scapa din gura cris¬ 
pată a directorului, ceea ce-1 punea în gardă pe subaltern. Tomescu 
ştia aşadar că nu se putea aştepta la nimic bun din partea şefului 
direct. Totuşi, atribuţiile sale n-au fost încălcate şi el a condus şcoala 
Voevodului aşa cum a crezut de cuviinţă, căpătând ascendent asupra 
profesorilor, unii valori recunoscute ale învăţământului nostru. 
Colonelul Dămăceanu a înţeles că, prin prezenţa lui Mircea 
Tomescu, postul lui de director este asigurat pe lungă durată, şi l-a 
lăsat în pace. 

Mircea Tomescu îşi ducea mai departe menajul cu colonelul 
Dămăceanu, într-o aparentă neutralitate şi se apropia din ce în ce mai 
mult de vlăstarul regal, care intra în adolescenţă. L-a întovărăşit pe 
Voevodul Mihai în voiajul de pomină, când au scăpat ca prin minune 
de catastrofa marină, care era să fie pricinuită de o furtună îngrozi¬ 
toare, deslănţuită pe când vasul se afla în plină mare, în drum spre 
Atena. Având loc o ceremonie Ia curtea regală a Greciei, Regele 
Carol al II-lea, care, orişicum, fusese căsătorit cu o prinţesă a Gre¬ 
ciei, mama copilului lui, avea o îndatorire să se prezinte. N-a făcut-o 
personal ci, pentru a-1 emancipa pe viitorul Rege, Ta vârsta lui de 
16-17 ani, l-a trimis să se prezinte singur, însoţit de maiorul 
Tomescu. Pentru ca prestanţa fiului său să fie căt mai mare, s-a 
hotărît ca principele să fie trimis pe mare şi i s-a pus la dispoziţie dis- 

trugătorul «Ferdinand», un vas destul de mic, care putea să salveze 
într-o oarecare măsură onoarea Curţii Regale. Cu alaiul respectiv, cu 
urările de succes făcute de Rege chiar la cheiul de îmbarcare din rada 
portului Constanţa, distrugătorul s-a aşternut la drum, cu viteza lui 
de croazieră. în câteva ore era în mijlocul Mării Negre. în prima 
noapte s-a şi deslănţuit groaznica furtună. A rămas nedesluşită pro¬ 
blema: cum a fost posibil să-i dea drumul să plece fără să se consulte 
buletinul meteorologic? Dar faptu-i fapt. Distrugătorul cu tot 
numele lui pompos devenise o coajă de nucă în gura valurilor. Tala¬ 
zurile ridicau prora la cer şi o scoborau în afundul mării. Totul era 
dat peste cap în interiorul vasului. Personalul se sprijinea de ce putea 
cu tărie. Regalul pasager şi cu aghiotantul lui se întinseseră la podea 
şi erau rostogoliţi ca nişte bile dintr-o parte în alta. Voevodul era 
prada unui rău de mare, care îi mărea chinurile. Dar momentul cel 
mai dramatic s-a petrecut când valurile au smuls cârma. Atunci a 
început adevăratul dans al morţii pe crestele valurilor. Se pierduse 
orice speranţă, fiecare îşi aştepta sfârşitul. Se transmiteau SOS-uri, 
dar era cu neputinţă orice intervenţie. în primul rând, marea era atât 
de deslănţuită că identificarea vasului ar fi fost imposibilă noaptea, 
apărând când pe-o creastă, când dispărând în hăul apelor. Până când 
marea nu s-a liniştit, două zile şi două nopţi, Ţara a stat cu sufletul la 
gură, urmărind buletinul de ştiri, care era lipsit de orice preciziune. 
In sfârşit, furtuna s-a potolit, vasul a fost identificat şi remorcat şi, 
când Voevodul a ajuns la destinaţie, la Atena, festivităţile se încheia- 
seră. După repararea vasului, el s-a întors şi a fost primit ca şi când 
s-ar fi născut a doua oară. Se legase, în acele grele împrejurări, de 
ofiţerul lui de ordonanţă. Amândoi trăiseră împreună clipe care 
puteau fi ultimele din viaţa lor. Scena aceasta mi-a fost descrisă chiar 
de Mircea Tomescu. El mi-a istorisit-o în mare amănunţime, dar au 
trecut atâţia ani de atunci, încât mai multe nu-mi amintesc. Un alt 
amănunt pitoresc privitor la activitatea pedagogică a lui Mircea 
Tomescu, pe lângă Voevod... 

- Un moment, să schimb banda de magnetofon... 

Era într-o vacanţă de paşti. Voevodul avea 15-16 ani şi era în 
flirt cu o domnişoară, fiica unui ofiţer de ordonanţă de la Palat, fată 
foarte drăguţă, inteligentă, cam de vârsta lui. Voevodul vine înainte 
de vacanţă la Mircea Tomescu şi-i spune: «Ştii, Tomescu, ce bucurie 
mi-a făcut tata?» «Ce anume, Măria Ta?» «Mi-a promis o călătorie 
la Constantinopol împreună cu (hai să-i spunem pe nume) Alice!» 
«Foarte frumos, Măria Ta, dar aţi uitat că de paşti sunteţi aşteptat de 
Majestatea Sa Regina? Este în programul Măriei Tale ca, odată pe 
an, de paşti, să mergeţi la mama». Descumpănit, prinţul spune: 

«Bine, dar mă duc altădată!» «Măria Ta, eu vreau să vă pun o între¬ 
bare: oare aşa de puţin stă în cumpănă dragostea faţă de mamă şi 
dragostea de o fetişcană care azi este şi mâine nu este, iar ca ea sunt 
sute care se pot oferi? O singură mamă aveţi şi ea vă duce dorul. Pe 
Alice o vedeţi în fiecare zi!»... în timpul acesta, spunea Mircea, el 
observa pe faţa prinţului o încruntare. Nu-i convenea. «Dar - a conti¬ 
nuat profesorul - să vă pun o altă întrebare: Ce se va petrece în min¬ 
tea Majestăţii Sale Regelui, tatăl Măriei Tale, când va vedea că prefe¬ 
raţi să rămâneţi lângă Alice şi renunţaţi la vizita cuvenită mamei? Se 
prea poate ca la început Majestatea Sa să privească cu indiferenţă sau 
chiar să fie mulţumit, dar nu este deloc exclus ca să-i treacă prin 
minte şi următorul gând: cu uşurinţa cu care renunţă la plăcerea şi 
datoria de a-şi vedea mama azi, poate, mâine, cu aceeaşi plăcere va 
renunţa să mă vadă şi pe mine!» Atunci, Voevodul a întors spatele şi 
a plecat. Două-trei zile n-a mai vorbit nimic despre acest lucru. Părea 
că uitase şi, deodată, s-a întors: «Ştii Tomescu? M-am răsgândit. 
Plec mâine la Florenţa». Cam acestea erau raporturile şi mijloacele 
de persuasiune pe care le folosea Tomescu în educaţia Regelui. 

- Cunoaşteţi cartea «Din viaţa unui fiu de Rege» scrisă, pare- 
mi-se, de Cezar Petrescu? 

- Nu, n-o cunosc... în felul acesta, autoritatea şi prestigiul lui 
Mircea Tomescu creştea mult la şcoala Voevodului şi Carol al II-lea 
era mulţumit. Menajul Dămăceanu-Tomescu mergea ca orice menaj 
de convenienţă. Dar vine şi ziua cea mare: 4 septembrie 1940. Vine 
generalul Antonescu la cârma Ţării, iar Regele Carol al II-lea abdică 
în favoarea fiului său, Regele Mihai I. Natural, intervine şi o schim¬ 
bare în personalul Palatului. începând de sus până jos, un singur ele¬ 
ment rămâne pe loc: Mircea Tomescu care avansează la rangul de 
prim-adjutant regal. El trece în stânga Regelui şi continuă mai 
departe acţiunea sa de educaţie. Acum avea în seamă un Rege. în 
afara educaţiei propriu-zise şi a urmăririi aplicării unui program de 
învăţământ strict, Mircea Tomescu a mai avut o influenţă asupra lui 
Mihai, şi anume o influenţă de trezire a unui interes şi a unei simpatii 
faţă de mişcarea politică şi socială, care se desfăşura în Ţară: mişca¬ 
rea legionară. Mircea Tomescu nu era legionar, dar era unul care cre^- 
dea în forţele tineretului, îndrumat pe calea binelui şi a idealului pur. 
Detesta mişcarea sub forma pe care o îmbrăca la acea oră, dar nu şi 
năzuinţele ei.Coleg cu Codreanu din liceul militar.Mânăstirea Dealu, 
a putut să-l cunoască în toată profunzimea sufletului, în cei opt ani 
cât a trăit acolo, în vârful Dealului, ca într-un cuib de vulturi, zidit în 
jurul criptei unde zăcea capul viteazului voevod întregitor, Mihai 
Viteazul. în acel locaş s-au cultivat cele mai frumoase simţăminte 

patriotice, care s-au implantat în sufletele tinerelor vlăstare alese din¬ 
tre aleşii învăţământului primar. Cu cei mai buni profesori şi cei mai 
de elită ofiţeri instructori, în mediul acela pur, izolaţi de orice infec¬ 
tare prin contactul cu societatea, acest institut a dat cele mai valo¬ 
roase elemente. Un fruntaş al acestor generaţii fusese Mircea 
Tomescu. Sigur că era în măsură să observe, să studieze şi să califice 
pe un coleg de-al lui şi a făcut-o cu Corneliu Codreanu, pe care mi l-a 
descris însă nu sub culori favorabile. După părerea lui Tomescu, 
Codreanu nu avea antecedente care să justifice patronarea unei astfel 
de mişcări. El era un refulat, un'uneltitor, lăsând la o parte înclinarea 
mistică. îi plăcea să stea în umbră, în jocuri, în sporturi, în întreceri, 
rezervându-şi dreptul să stimuleze, să conducă din umbră, nu să se 
angajeze direct. Deci, nu era un element să i se fi impus colegului 
Mircea Tomescu, care avea alte concepţii privind rolul individului în 
societate. Felul de manifestare ulterioară a lui Corneliu Codreanu, 
prin împuşcarea poliţistului (cum îl chema pe poliţistul de la laşi, pe 
comisarul care...), l-a scos pe Codreanu în afara consideraţiei lui 
Tomescu. Acestea erau părerile lui cu privire la şeful mişcării. Cât 
priveşte mişcarea în sine, aceasta era cu totul altceva. Şi în această 
idee, probabil că el nu mi-a mărturisit, a îndrumat şi orientat intere¬ 
sul tânărului prinţ. îndrumarea lui largă, pe care azi aş numi-o tole¬ 
rantă, accepta influenţa mult mai vie a colegilor de clasă ai Voevodu- 
lui, care erau simpatizanţi ai tineretului legionar. Aşa fiind, s-ar fi 
putut spune că în miezul Palatului Regal exista un cuib legionar. 
Dacă Regele ştia sau nu e greu de spus. Dar aşa stăteau lucrurile. Dis¬ 
pariţia lui Codreanu lăsând mişcarea fără căpetenie, pentru Mircea 
Tomescu se ivise ipoteza ca însuşi Voevodul Mihai să preia comanda 
acestei mişcări, s-o capteze. Avea şi numele Mihai, iar patronul 
mişcării era Arhanghelul Mihail. Cam asta era atmosfera şi 
ambianţa, când Mareşalul Antonescu, venind la putere, l-a întărit în 
postul lui pe Mircea Tomescu, scăpându-1 de prezenţa lui 
Dămăceanu. Lt.col. Dămăceanu a fost mutat la Statul Major. 

- Era o retrogradare ? 

- Nu era o retrogradare, dar o ofensă, pentru că îl avansa pe 
Tomescu. Mareşalul a manevrat lucrurile, pentru că Dămăceanu 
făcea parte din camarilă. Tomescu a păstrat tot timpul legătura cu 
Antonescu, devenise omul lui, îl informa de cele ce se petreceau la 
Palat. Steaua lui Mircea Tomescu ajunsese la zenit. Săracul, cât de 
aproape era prăbuşirea lui! Bineînţeles, venisem şi eu la cabinetul 
Mareşalului şi eram în culmea bucuriei, văzându-1 pe Mircea întărit 
pe lângă Rege. Şi eu, şi Mircea, credincioşi ai Mareşalului, dar, pe 
câtă vreme eu nu puteam să-i sufăr pe legionari şi mă durea faptul că 

îi văzusem aciuiţi pe lângă Mareşal, Mircea jubila. Primele luni de 
guvernare ale Mareşalului împreună cu Legiunea, Palatul şi Casa 
Mareşalului au dus un menaj deloc agreabil, plin de tensiuni şi con¬ 
flicte. Prima ruptură deschisă şi violentă a fost rebeliunea. De unde 
până atunci Regele îşi urmase cuminte programul de culturalizare 
întocmit personal de Mareşal (am văzut şi eu acest program: în ce să 
se perfecţioneze, ce să adâncească, iar Tomescu avea grijă să se aplice 
acest program), deodată, în timpul rebeliunii, el ridică capul. Şi, 
întocmai ca Henric al II-lea al Franţei, coboară în arenă. Astfel că, în 
plină rebeliune, în ziua de 22 ianuarie, când zarurile fuseseră arun¬ 
cate şi noi ne aflam asediaţi în Preşedinţia Consiliului de Miniştri 
timp de 36 de ore, Generalul Antonescu primeşte informaţia că 
Majestatea Sa Regele, întovărăşit de maiorul-adjutant Tornescu a 
părăsit Palatul Peleş şi se îndreaptă spre Bucureşti. Generalul s-a 
supărat foc. Scena am trăit-o, eram de faţă. «Ce înseamnă asta? Au 
săvârşit un act nesocotit. Cum pleacă Regele pe drumuri nesigure, 
expunându-se a fi făcut ostatic de legionari!? Imediat ordin Ia postul 
de jandarmi să se întoarcă la Sinaia! Dar ce face Tomescu ăla acolo, 
a înnebunit? Cum de a pornit cu Regele pe vremuri ca acestea Ia 
drum?» 

Ce se întâmplase? Regele, care avea sentimente legionare, 
sprijinit de Mircea Tomescu, care era îngrijorat de soarta Legiunii, 
văzând-o expusă distrugerii şi, poate, temându-se pentru soarta 
Mareşalului, să nu fie distrus de Legiune, l-a sfătuit pe Rege să ia 
rolul de arbitru şi să-i împace pe legionari cu Antonescu. A fost uşor 
să-l convingă, deoarece era în sensul înclinaţiilor sale. Şi astfel porni¬ 
seră spre Bucureşti, în plină rebeliune. Au fost interceptaţi în dreptul 
localităţii Breaza şi Regele s-a întors, iar Tomescu şi-a continuat dru¬ 
mul la Bucureşti, singur. Tomescu a ajuns la Bucureşti, s-a prezentat 
Generalului să-i raporteze. Nu-1 văzusem sosind, dar i-am ieşit în faţă 
când dădea să urce în ascensor, după ce părăsise cabinetul generalu¬ 
lui. Era ca pierit. Se mişca automat. Eram în faţa lui şi nu mă vedea. 
«Domnul maior Mircea, ce s-a întâmplat, ce-i cu dumneavoastră?» 
«A, salutare, dragă, am fost la domnul General şi i-am raportat ceva, 
iartă-mă, sunt foarte grăbit, ne întâlnim altădată!» şi a dispărut în 
puţul ascensorului. Am rămas uluit, neştiind ce să cred, neputându- 
mi închipui, deşi îmi dădeam seama că ceva grav şi neplăcut se petre¬ 
cuse. Curând, rebeliunea s-a poticnit şi Regele s-a întors la Palat. Nu 
a durat mult şi maiorul Tomescu a fost mutat la un comandament. 
Rolul său la Palat încetase, steaua lui a apus. Mult mai târziu mi-a 
povestit scena din cabinetul Generalului Antonescu. încrezător în 
consideraţia pe care i-o arătase întotdeauna Generalul, care se întreţi- 

nea şi discuta cu el de atâtea şi atâtea ori, a crezut că poate să-şi per¬ 
mită anumite licenţe, în acele momente grave. S-a prezentat Genera¬ 
lului, care ne putem închipui în ce tensiune era, în prima zi a rebeliu¬ 
nii, când strada vuia, străbătută de gloanţe, să caute să-l convingă 
să-i dea Regelui rolul de arbitru, pentru a se împăca cu mişcarea. 
Văzându-se dezarmat de contra-argumentele aduse de General, Mir- 
cea Tomescu, în disperare de cauză, a comis imensa greşală prin care 
s-a autodecapitat. Aducându-şi aminte de cele ce-i spusese Generalul 
Antonescu Regelui Carol al II-lea în legătură cu mişcarea legionară, 
a repetat aceeaşi formulă, punându-1 pe Antonescu în locul lui Carol 
al II-lea, iar el rezervându-şi poziţia de odinioară a lui Antonescu. Şi 
nici mai mult nici mai puţin, i-a debitat peremptoriu: 

«Domnule General, în aceste ceasuri grave, vă reamintesc 
cuvintele pe care dumneavoastră înşivă i le-aţi spus lui Carol al II-lea: 
‘Sire, nu intraţi în luptă cu tineretul că veţi fi înfrânt!’» 

«Nesocotitule! a strigat Generalul ieşit din fire, ridicându-se 
în picioare. Cum îndrăsneşti să-mi spui asemenea cuvinte? Afară, să 
nu mai apari înaintea mea!» 

Atunci am apărut eu înaintea bietului Tomescu, când l-am 
văzut pietrificat. Toate încercările făcute de el, în decursul celor 
patru ani de guvernare, de a se apropia de Mareşal, au fost zadar¬ 
nice. După trecerea unui an, timp în care Tomescu şi-a făcut datoria 
pe front şi a fost înaintat la gradul de locotenent-colonel, a obţinut 
prin colonelul Elefterescu să fie primit de Mareşal în audienţă. El a 
mers până acolo încât a trecut peste orice rezervă şi i-a spus: 

«Domnule Mareşal, nu merit şi eu un colţişor la masă, în 
cabinetul dumneavoastră, unde aş putea să lucrez şi eu cu mult mai 
mare pricepere şi eficienţă?» 

La care Mareşalul a răspuns concesiv: 

«Am să am în vedere, Tomescu!» 

Dar nu l-a mai adus. Aici intervenise un alt Paul Teodorescu, 
în persoana lui Ică Antonescu, care nu-1 înghiţea pe Tomescu de când 
fusese la Palat şi acesta nu avusese abilitatea să se apropie de Ică, ba 
chiar l-a sfidat. Ică nu era omul care să simtă lângă el pe cineva care 
să-l egaleze şi cu atât mai puţin să-l eclipseze. Deci, avea interesul ca 
Mircea Tomescu să stea cât mai departe de Mareşal. Mareşalul nu i-a 
purtat ranchiună, a continuat să-l simpatizeze, dar l-a ţinut deoparte. 
Şi sfârşitul guvernării Mareşalului l-a găsit pe Mircea Tomescu în 
Bucureşti, la un comandament fără importanţă. 

- Regele nu I-a mai chemat? 

- Nu. 

- De ce? 

- Nu ştiu. Nu l-a mai chemat nici Regele. Pe urmă, Tomescu 
a comandat un regiment pe frontul de Vest şi, la îndeplinirea stagiu¬ 
lui de front, şi-a dat demisia din armată. Cu tot ceea ce suferise de la 
Mareşalul Antonescu, el i-a rămas credincios şi l-a admirat în conti¬ 
nuare. Eram amândoi civili, el făcea fel de fel de acrobaţii ca să-şi 
întreţină familia. A dus greul, a fost nevoit să părăsească Bucureş- 
tiul, să se stabilească la Târgovişte, unde a dat lecţii particulare, a 
fost închis, a stat cinci ani la închisoare, denunţat de un camarad că 
ar fi făcut declaraţii împotriva partidului. îl întâlneam din ce în ce 
mai rar, eu la Bucureşti, el la Târgovişte. Dar de câte ori ne vedeam, 
îmi dezvolta idei originale, îşi exprima optimismul şi făcea conside¬ 
raţii interesante asupra situaţiei, în general. îşi păstra şi activitatea 
intelectuală, întocmea studii, care rămâneau la dosar. Totdeauna 
m-am gândit dacă, prin îndepărtarea lui Tomescu de la Palat, nu 
rămăsese un gol în rândul puţinilor credincioşi ce-i avea Mareşalul în 
jurul său. Dacă Tomescu ar fi rămas mai departe la Palat sau dacă ar 
fi fost adus la cabinet, ar fi fost un ochi sigur al Mareşalului îndrep¬ 
tat asupra camarilei. El cunoştea toate dedesubturile vieţii de Palat şi 
ar fi putut foarte uşor semnala orice ar fi fost ieşit din normal, deci şi 
complotul. Păstrarea lui Tomescu alături de Mareşal ar fi neutralizat 
prezenţa lui Sănătescu lângă Rege, pentru că - sunt convins -, în orice 
condiţii, Mircea Tomescu ar fi fost de partea Mareşalului Antonescu. 


14 - Cabinetul Militar al Conducătorului 


- Mi-aţi rămas dator cu descripţia unei zile de lucru, în cabi 5 - 
netul Mareşalului, la reşedinţele lui din Bucureşti şi pe front. 

- Prin această întrebare, domnule Drăgan, mă siliţi să descriu 
un întreg mecanism de guvernare, care era, în fond, mecanismul unui 
ceasornic care îţi oferă posibilitatea de a-i urmări toate accesoriile în 
mişcare. Luând conducerea statului. Mareşalul a venit însoţit de Ică 
Antonescu pentru relaţiuni de guvernământ şi cu colonelul Mircea 
Elefterescu, pentru relaţiuni cu armata şi publicul. Nu avea guvern, 
nu avea partid, formaţiune politică. Până la 15 septembrie a guver¬ 
nat cu fostul guvern al Regelui Carol al II-lea, prezidat de Gigârtu. 
De la acea dată, cum ştim, a luat fiinţă guvernarea legionară. între 
4-6 septembrie, aparatul lui de conducere era restrâns la ultima 
expresie. Cei doi oameni de mai sus, locuiau împreună cu el în Pala¬ 
tul Sturdza, pe Calea Victoriei. în aceste două zile, activitatea a fost 


131 



neîntreruptă, zi şi noapte. De la 6 la 15 septembrie, a fost schiţată 
prima organizare a mecanismului său de conducere, adică a cabine¬ 
telor. Atunci au luat fiinţă cele două organe: cabinetul militar, sub 
conducerea colonelului Mircea Elefterescu, şi în componenţa căruia 
au intrat şase ofiţeri de stat major, cu subofiţeri ajutori şi dactilo¬ 
grafi, cu desenatori, curieri etc. Cabinetul civil, condus de avocatul 
Ovidiu Vlădescu şi compus din şase şefi de birouri, toţi foşti colegi ai 
lui Ică Antonescu, ca şi Vlădescu. Pe zi ce trecea, ei căpătau rodajul 
şi se instalau cu aplomb în birourile lor. Eu am sosit la Preşedinţie la 
7 septembrie şi am prins tocmai perioada constituirii acestor două 
organe. Misiunea fiecăruia era: cabinetul militar, legătura cu statul 
major, Ministerul Apărării Naţionale şi departamentele ce aveau 
legătură cu armata. De exemplu, Ministerul înzestrării, Ministerul 
Aerului şi Marinei, Ministerul Armamentului. Cabinetul civil păstra 
legătura cu celelalte departamente. Aceste cabinete mai aveau dato¬ 
ria să se documenteze, elaborând piese de evidenţă care, în orice 
moment, trebuiau să oglindească situaţia la fiecare departament, de 
aşa manieră încât Conducătorul să se poată documenta asupra 
oricărei probleme de conducere ce s-ar fi ivit. Să luăm un exemplu: 
dacă Conducătorul trebuia să abordeze o problemă de economie 
naţională, atunci biroul respectiv, din cabinetul respectiv, trebuia să 
prezinte, prin şeful de cabinet, situaţiile în grafice de formatul unei 
coli de hârtie, în procente sub formă de coloane sau rozete colorate, 
plus, minus etc. Aceste birouri trebuiau să transmită rezoluţiile 
Mareşalului la departamentele respective şi să pregătească elemente 
pentru luarea hotărârii în orice problemă, printr-un referat bine 
documentat, întocmit la fiecare corespondenţă, pe un format al unei 
duble coli de hârtie, numită «notă de cabinet», având în stânga titu¬ 
latura cabinetului, care purta răspunderea documentării, şi era 
împărţită în două, printr-o linie trasă de sus în jos, partea stângă 
rămânând liberă pentru rezoluţia Conducătorului, iar partea dreaptă 
cuprindea rezumatul problemei şi propunerea biroului respectiv, 
obligatorie. Istoricul, cuprinsul, propunerea. Aceaste foi întocmite 
pentru fiecare problemă în parte erau puse în mapa biroului şi date 
cu o oră înainte de a fi prezentate colonelului Davidescu, care le 
citea, şi le însuşea sau nu, le completa sau nu. Cele care erau găsite 
incomplete erau înapoiate la birou şi biroul le prelucra după indi¬ 
caţiile colonelului Davidescu. în ultima lor formă, se punea o notă a 
cabinetului militar, care trebuia să fie pe biroul cabinetului 
Conducătorului, alături de mapa cabinetului civil, înainte ca acesta 
să intre în birou. Tot în acest interval de timp trebuia «toaletată» şi 
harta care se găsea pe peretele cabinetului. Aceasta îmi revenea mie, 



personal, având astfel accesul zilnic în cabinetul Conducătorului. 

Odată venit la birou, Mareşalul rezolva toate aceste mape. 
Rar se întâmpla ca ele să fi fost înapoiate fără soluţie, până la ora 
unsprezece. Uneori veneau repede înapoi, toate citite, cu rezoluţii 
dezvoltate sau sumare, dar de obicei dezvoltate cu amănunte, prin 
care erau respinse, însuşite pe jumătate sau în întregime, completate, 
detaliate. Era o adevărată stare de încordare, de nelinişte amestecată 
cu curiozitate şi savoare, aşteptarea mapei cu corespondenţa. Asta, 
deoarece corespondenţa venită la Mareşal producea totdeauna un 
curent nou, o idee nouă, un impuls. Era o întrecere între noi, şefii de 
birouri, care să se dovedească mai expert în descifrarea scrisului lui. 
Era un scris cu trăsături artistice, pictat din vârful unei peniţe subţiri, 
care lăsa pe hârtie un fir violaceu, întortocheat ca un filigran, care se 
aşternea ca într-un zbor pe hârtia albă, desenând nu litere, ci arabes¬ 
curi. De multe ori indescifrabile. Scria foarte repede. Gândul tumul¬ 
tuos abia era frânat în goana lui pe hârtia albă. Numai aşa se putea 
explica cum putea dovedi într-un timp record atâtea foi care 
alcătuiau munţi de dosare pe biroul lui. El nu putea să sufere să mai 
rămână o foaie în întârziere pe biroul lui. Când ultima adresă era 
lucrată, suna şi o dădea, devenind liber pentru alte activităţi. 

- Nu-1 ajuta nimeni? Nu i se prezentau mapele de către şefii 
de cabinet? Nu le susţineau cei care erau documentaţi? 

- Da, dacă era nevoie de relaţii suplimentare, atunci îl chema 
pe Davidescu. Dar, în genere, notele prezentate nu aveau nevoie de 
lămuriri suplimentare. La marile probleme de politică externă, 
redactări de scrisori către Hitler, atunci el lucra direct sau cu şeful de 
cabinet, sau cu Ică Antonescu. Emoţia pe care o încercam la primirea 
corespondenţei lucrate de Mareşal consta în descifrarea imediată a 
rezoluţiei, prelucrarea ei în adresă, prezentarea la semnat la şeful 
cabinetului şi expedierea. Aproape zilnic vedeai şefi de birouri 
străduindu-se să descifreze cuvintele din rezoluţia Mareşalului. Dacă 
era imposibil, substituiau cuvântul ca să meargă înţelesul frazei, fără 
a-i deranja semnificaţia. Când, odată, colonelul Davidescu l-a deran¬ 
jat pe Mareşal, cerându-i să i se descifreze un cuvânt, a răspuns: 
«Lăsaţi-mă în pace, descurcaţi-vă!» Aşa că ne descurcam, dar aces¬ 
tea erau cazuri rare, deoarece după primele zile ne-am obişnuit cu 
hieroglifele lui. 

- Rezoluţiile lui aveau uneori haz. Vă amintiţi unele din ele? 

- A, sigur că da. Sigur că da. Avea şi umorul lui, sarcasmul 
lui, biciuirea lui. Unele au rămas celebre. 

- De pildă ? 

- De pildă: vine la mine odată un inspector din Ministerul 

Comunicaţiilor, care-mi propune să fie marcate toate drumurile ţării 
cu semnalizatoare, indicatoare, cum vedem astăzi peste tot. Propu¬ 
nerea este trecută pe notă şi prezentată Mareşalului. Acesta şi-o 
însuşeşte şi cere să se caute mijloacele de realizare şi să i se aducă 
proiectele. S-a dat ideea ca aceste semnalizatoare să fie confecţionate 
de şcolile de meserii de pe întinsul Ţării, pe judeţe. Fondurile şi mate¬ 
rialele necesare au fost puse la dispoziţie de ministerul de resort. Era 
o propunere originală şi simplă, deoarece dădea de lucru tuturor 
şcolilor de meserii din Ţară şi făcea ca operaţiunea de plantare a 
stâlpilor indicatori să se facă concomitent, aşa încât toate drumurile 
naţionale să fie împânzite cu semnalizatoare. Fondurile trebuiau 
aprobate de Ministerul de Finanţe şi rezolvarea acestei probleme mi-a 
revenit mie. Am întocmit o adresă către Ministerul de Finanţe şi i-am 
dat drumul, după ce colonelul Davidescu a semnat-o. Ministrul de 
Finanţe, la acea oră, era generalul Nicolae Stoenescu, un eminent 
ofiţer de artilerie, profesor la Şcoala de Răsboi, tip original, foarte 
încrezut dar şi foarte capabil. A condus Ministerul de Finanţe mai 
bine ca un om de specialitate, dar, când a venit problema fondurilor, 
el a zis că sunt alte lucruri mai urgente cărora trebuie să le dea priori¬ 
tate şi că nici nu are bani. Generalul Stoenescu nu înţelesese despre ce 
este vorba. Bunînţeles, răspunsul lui a fost prelucrat şi a ajuns a doua 
zi pe biroul Conducătorului. Acesta a trântit o rezoluţie menită să 
rămână de pomină, dacă undeva mai există nota biroului III, cu pri¬ 
vire la semnalizatoare. Ei bine, să încerc s-o redau din memorie, 
începea cam aşa: «Numai un om care n-a cutreierat drumurile Ţării, 
noaptea, călcând prin noroaie, sub biciuirea ploii, prin locuri izolate, 
şi ajuns la o răscruce, neştiind pe unde s-o ia şi nevăzând ţipenie de 
om ca să întrebe, numai acela este în stare să spună că această pro¬ 
blemă nu este urgentă. Domnul ministru de finanţe este rugat să dea 
întreaga atenţie acestei probleme urgente, să găsească fonduri de 
unde-1 priveşte, aşa încât operaţia să înceapă în cel mai scurt timp, pe 
tot cuprinsul Ţării». Noi jubilam, când am văzut această rezoluţie. 
Am chemat toţi colegii şi le-am arătat. Aveam un dinte împotriva 
Fonfului, vorbea cam fonfăit. Aveam pică, ne ţinea la distanţă. 
«Aha, ne ziceam, i s-a înfundat lui Fonfu. Să vedem ce mai face!» Şi 
într-adevăr, Fonfu a găsit fonduri şi operaţiunea a început. într-un 
an de zile, 42-43, toată ţara era acoperită cu aceste semnalizatoare, 
constituite din stâlpi de stejar puternic, cu plăci frumos vopsite în 
alb, cu scris mare, prinse în şuruburi, cu numele localităţii, direcţia şi 
distanţa. Astfel, călătorul aflat noaptea pe ploaie, pe drum singura¬ 
tic, nu mai rămânea neclintit la o încrucişare de drumuri, chiar pe cel 
mai neînsemnat drum de ţară. Cred că se mai văd şi astăzi în unele 



locuri. Asta ar fi un caz, v-a satisfăcut? 

Nu. Nu se vede de aici hazul, ironia lui scăpărătoare. 
Cineva mi-a istorisit cum, venind pe biroul lui o cerere pentru 
înmormântarea unui preot pe afet de tun, el ar fi scris: «Popă pe tun, 
dracu-a mai văzut. Se aprobă!» 

- Altă rezoluţie memorabilă a fost aceea pusă pe scrisoarea 
trimisă de generalul Iacobici, şef al Marelui Stat Major în anul 1942, 
prin care cerea să nu se trimită trupe româneşti peste Nistru, deoa¬ 
rece măsura n-ar fi populară şi - culmea - ostaşul român nu se bate 
bine peste graniţă. Atât i-a trebuit Mareşalului Antonescu. «Numai 
un străin de neam poate să facă această afirmaţie (generalul Iacobiţă 
provenea din armata austro-ungară, falnic ofiţer de Vânători de 
Munte, cult, mare personalitate, în graţiile Palatului pe vremea lui 
Ferdinand, ofiţer de mare prestigiu) total eronată. Dar la Tannen- 
berg cine s-a bătut? Dar la Şelimbăr, Gorăslău şi Mirăslău cine s-a 
bătut? Dar la Nicopole, Adrianopol, până la mare, cine s-a bătut? 
Dar la Plevna, Rahova şi Smârdan cine s-a bătut? Dar de la Tisa 
până la Budapesta cine s-a bătut? Un ofiţer-general care nu crede în 
valoarea şi capacitatea armatei române nu trebuie să mai stea în frun¬ 
tea statului major». Generalul Iacobiţă şi-a dat demisia şi a trecut în 
particular. Şi acuma, dacă ar fi să completăm, cine a mers până în 
Crimeia, la Don, Volga, Marea Caspică, Bârno şi iarăşi Budapesta? 
Deci, generalul Iacobici greşise profund, vrând să se facă ecoul parti¬ 
delor politice, care începuseră să mârâie. O altă rezoluţie care s-a 
transformat în scrisoare de opt pagini a fost provocată de criticile 
Mareşalului von Manstein, imediat după bătălia de la Don, prin care 
acesta arunca toată vina pe armata română. Eu îi făcusem documen¬ 
tarea bătăliei, pe baza declaraţiei ofiţerilor care participaseră la 
lupte, veniseră în birou şi-mi relataseră cu de-amănuntul toate fazele 
istoricei bătălii. Pe baza acestor declaraţii, am reconstituit bătălia în 
patruzeci de pagini, cu hărţile de rigoare şi am înaintat-o Mareşalu¬ 
lui. Dacă această lucrare se mai găseşte în arhiva cabinetului militar, 
este o documentare care poate să stea cu cinste între actele care ar 
constitui antologia răsboiului din Est. Pe baza acestei lucrări, din 
care se vedea: că germanii nu au vrut să ia în seamă toate avertismen¬ 
tele date de Mareşalul Antonescu în scris, către O.K.W., precum că 
situaţia Armatelor a IlI-a şi a IV-a române este hazardată, deoarece 
au fronturi mult prea mari pentru capacitatea lor defensivă; au o sin¬ 
gură cale ferată în spate, cu debit minim de trenuri pe zi, pentru 
aprovizionare; rezervele sunt înşirate ca boabele de mărgele pe firul 
Donului; Armata a IlI-a era axată pe o direcţie foarte probabilă de 
contraofensivă inamică, care închidea dintr-un singur salt gura pun- 

gii în care era vârât grupul de forţe româno-german, până la lima 
Munţilor Caucaz. Dar mai mult, toate sesizările făcute de Mareşal, 
precum că, începând din luna octombrie, zi de zi se semnalau con¬ 
centrări de forţe sovietice în sectorul Armatei a IlI-a, concentrare ce 
devenise ameninţătoare la începutul lui noiembrie, când au pornit 
diferite acţiuni de recunoaştere sovietice; la toate aceste sesizări, 
nemţii n-au răspuns nimic. A fost o totală desconsiderare a prevede¬ 
rilor Statului Major Român. V-o spun cu toată certitudinea, deoa¬ 
rece majoritatea acţiunilor au trecut prin mâna mea şi unele au fost 
provocate de mine. Singura măsură pe care Hitler şi OKW-ul au 
înţeles să o ia, a fost transmiterea instrucţiunilor operative pentru 
comportarea trupelor în apărare, pe poziţia atinsă: Rezistenţă până 
la moarte! Fiecare soldat trebuia să se constituie ca într-o cetate. Să 
se îngroape adânc în pământ; să se organizeze pentru rezistenţă de 
jur-împrejur; să aibă totul la îndemână pentru trai, independent pen¬ 
tru multă vreme; să nu fie sensibil la flancuri, şi, dacă e atacat, să 
stea pe loc; să lase să treacă lanţul trăgătorilor, şi să acţioneze din 
spate, aşteptând cu încredere ajutoarele care-i vor veni. Deci, tot o 
inepţie, o sinucidere. El argumenta aceasta bazat pe experienţa de la 
Moscova, din iarna anului 1941. Căci, se spunea în instrucţiuni, 
dându-se exemplu: Din experienţa campaniei de iarnă de la Moscova, 
s-a văzut că toate unităţile care au încercat să se salveze prin retragere 
au dispărut pradă gerului şi foametei. Numai acelea care au rămas pe 
loc, îngropate, rezistând cu îndârjire, s-au salvat. Ei, bine, această 
doctrină nu convine soldatului român, foarte sensibil la flancuri şi la 
atacul din spate. Plus că se simte dezrădăcinat în pustietatea Donu¬ 
lui, la o mie de kilometri de casa lui, cu o iarnă cumplită care îl ame¬ 
ninţă... 

Acuzaţiile germanilor îndreptăţeau cu totul indignarea 
Mareşalului Antonescu. Ca atare, el a trântit următoarea scrisoare, 
în care a făcut rechizitoriul înaltului comandament german şi al 
comandamentului local. Spunea: «Este o inexactitate a afirma că 
armata română a fost cauza acestui dezastru. Datorită nepăsării, 
indiferenţei Marelui Cartier German, la frecventele mele sesizări, s-a 
produs această defecţiune. O armată înşirată pe treizeci de kilometri 
de front, cu divizii care acoperă zece kilometri de front, fără rezerve, 
fără fortificaţii în beton, fără muniţie suficientă, era cu neputinţă să 
reziste unui atac, care concentra pe frontul ei trei-patru divizii şi o 
supunea la un bombardament de artilerie de o densitate maximă. 
Atacul cu care de luptă nu avea cu ce să fie oprit. 1 s-a impus grupului 
Lascăr o rezistenţă de sacrificiu, fără siguranţa că i se va putea veni 
în>ajutor. Acele divizii retrase la timp puteau să înlăture dezastrul. 

Nu s-a făcut nimic, nu s-a ţinut seama de propunerile noastre». Şi 
mai departe: «în afară de faptul că sesizările Statului Major Român 
şi ale mele personal nu au fost luate în seamă, când s-a propus retra¬ 
gerea, purtarea neomenoasă a trupelor germane faţă de camarazii 
lor, români, m-a indignat în modul cel mai profund. Sunt informat 
că, atunci când trupele germane erau retrase în camioane şi când sol¬ 
daţii români încercau să se urce în aceste camioane, ei^erau loviţi cu 
cizmele de soldaţii germani şi aruncaţi pe drumuri». în continuare. 
Mareşalul ataca lipsa de aprovizionare cu muniţii, situaţia precară a 
legăturilor şi acţiunea zadarnică şi riscată a Diviziei I-a de care blin¬ 
date române, care şi-a sacrificat zadarnic comandantul, pe generalul 
Pastia, deoarece divizia blindată germană, care trebuia să intervină 
alături de cea română, constituind un punct puternic al contraofensi¬ 
vei aliate, n-a putut fi la locul de întâlnire, din cauze bine cunoscute. 
Şi, în felul acesta, pe un ton foarte vehement, înecat în revoltă şi 
amărăciune, scrisoarea a pornit către Mareşalul Manstein, care debi¬ 
tase acele acuzaţii. Manstein a fost impresionat de scrisoare, mărtu¬ 
rie fiind episodul din memoriile sale, în care caută să se 
dezvinovăţească faţă de gravele acuzaţii ale Mareşalului Antonescu. 
El aduce elogii soldatului român, pentru comportarea lui, pe tot tim¬ 
pul cât a avut sub comandă trupe româneşti. Şi el avusese sub 
comandă mari unităţi româneşti, la cucerirea Crimeii, Ia redresarea 
situaţiei în urma înfrângerii de la Don. Manstein se dovedise a fi un 
prieten al României şi un admirator al Mareşalului Antonescu. La 
invitaţia acestuia petrecuse o lună de concediu la Predeal. 
Reprezentându-1 pe Mareşal în desfăşurarea vieţii lui zilnice, intime, e 
de prisos să adăugăm că mecanismul instaurat în guvernarea sa nu 
era altceva decât amplificarea vieţii sale personale la scara statală. 
Spiritul de ordine, metodic, sever, toate atributele sale morale, tre¬ 
zesc fără reticenţă în mintea noastră imaginea eroilor lui Plutarh. 
Mareşalul era sobru, viaţa lui era foarte simplă, adevărat ostăşească, 
deloc cazonă. în casa Iui se trăia într-un climat superior. Deci, de 
fină civilizaţie. Locuinţa lui din strada Paharnicului sau de la Pre¬ 
deal, erau de o mare simplitate, dovedind totodată un gust rafinat. 
Atmosfera de linişte ca în templu. Nu se auzeau vociferări, uşi 
trântite sau paşi zgomotoşi pe parchet. El era matinal, se scula la şase 
dimineaţa, la şapte începea programul de educaţie fizică, compus din 
mişcări de gimnastică şi lungi plimbări. Când era la Bucureşti, putea 
fi văzut la acea oră făcând în pas gimnastic înconjurul lacului 
Herăstrău, urmat de doi ofiţeri de jandarmi. Până la ora nouă îşi 
pregătea materialul pentru ziua de lucru. De obicei, la ora nouă era la 
Preşedinţie. 



- Nu citea ziarele ? 

Acasă probabil le citea. De fapt, nu avea nevoie să le 
citească, acesta era rostul biroului II şi al secţiei a Il-a informaţii, 
care întocmeau şi puneau pe biroul lui buletinul informativ, în care 
erau selecţionate cele mai importante veşti din presa străină, din 
presa din Ţară şi de la Radio. Articole importante erau puse pe biroul 
lui, să-i atragă atenţia. Acest buletin l-am întocmit eu la început. 
Materialul informativ devenind din ce în ce mai amplu, s-a simţit 
nevoia formării unei secţii speciale a informaţiilor, căreia i-a revenit 
această sarcină. Lângă acest buletin se aflau depuse zilnic buletinul 
verde al serviciului secret de informaţii. Alături de el, buletinul de 
informaţii al Marelui Stat Major cu situaţia pe fronturile de luptă. Pe 
acestea le găsea pe biroul lui când sosea dimineaţa. Era prima sa lec¬ 
tură, adnotând ceea ce i se părea important. După aceea, trecea la 
lectura corespondenţei. Lucra până la ora treisprezece, când se 
retrăgea, ca să revină la ora şaptesprezece. Lucra până noaptea 
târziu, la orele douăzeci şi trei. Atunci se retrăgea pentru odihnă. 
Birourile plecau înainte, către ora nouă, uneori zece. El rămânea 
atunci numai cu şeful de cabinet şi cu persoanele de care avea nevoie. 
Colonelul Davidescu rămânea, cât timp rămânea la birou şi Mareşa¬ 
lul. In timpul celor patru ani de guvernare, Mareşalul a avut diferite 
ritmuri de viaţă, în care a căutat să-şi încadreze orariul său de odihnă 
şi de activitate. Aşa, de pildă, prima formă a fost adoptată în primele 
şase săptămâni de la începutul guvernării. A, nu, daţi-mi voie: e 
vorba de şase săptămâni, din septembrie până peste jumătate din 
octombrie 40. Tot acest timp a locuit în Palatul Cantacuzino, în 
Calea Victoriei, dormind pe o dormeză instalată în birou. După 
aceea, s-a mutat în Palatul Ministerului de Externe de la Şosea, Pala¬ 
tul Alb de Marmură, prin faţa căruia defilează toţi cei ce vin şi se duc 
spre Şoseaua Kiseleff, fără să se gândească că acolo a fost şi o cetate, 
care a rezistat trei zile la asaltul anarhiei şi un focar de unde a pornit 
întreaga activitate eroică depusă în slujba statului. Mutat în localul 
Preşedinţiei, s-a instalat în apartamentul de la etajul II, aflat în pre¬ 
lungirea cabinetelor de lucru. Lângă el a venit şi soţia lui. Aici i-a 
prins rebeliunea. îmi reamintesc scena din noaptea de 21-22 ianuarie, 
când, în cabinetul Mareşalului, se perindau pe rând delegaţi legio¬ 
nari, dintre care reţin numele lui Grecianu. Se perindau mandatarii 
Iui Sima, pentru pertractări cu Generalul Antonescu, toţi aroganţi, 
creind o stare de nesiguranţă. In fiecare dintre ei putea să fie un pis¬ 
tolar, care să descarce arma în pieptul Mareşalului, după cum făcuseră 
cu atâţia alţii, cu Stelescu, cu Iorga, cu Madgearu. Din când în când 
vedeam apărând prin uşa întredeschisă, care despărţea cabinetul de 

apartament, chipul împietrit de îngrijorare al doamnei, care tremura 
pentru viaţa soţului ei. 

Această stare de provizorat (ce confort ar fi putut să aibă 
oamenii ăştia, când, prin uşa lor, treceau toate persoanele cabinetu¬ 
lui? Cum deschideai uşa, dădeai cu ochii de un funcţionar, de un 
ofiţer) era incomodă. In primele zile după rebeliune, dormeam la 
Preşedinţie, în serviciul săptămânal. Odată, la şase dimineaţa, sunt 
chemat în cabinetul Conducătorului şi-l găsesc întins pe un pat de 
campanie, cum sunt paturile de campanie, înguste, neconfortabile, 
că trebuie să te întorci cu grijă în el ca să nu cazi, acoperit cu un pled 
subţire, având în mână un blocnotes. Vă puteţi închipui ce sentiment 
mi-a trezit, când am văzut cadrul Iui de viaţă. Era ca un soldat în 
campanie, şi acest trai l-a dus până la plecarea pe front, în ziua de 20 
iunie 1941, când din apartamentul acela modern, este drept, dar 
inconfortabil, în care el şi soţia lui erau expuşi ca într-o vitrină, el s-a 
mutat direct în Trenul Patria, format din două vagoane rezervate lui, 
câteva vagoane de dormit, vagoane de clasă şi în cap şi coadă, plat¬ 
forme cu mitraliere antieriene. Doamna şi-a luat atunci reşedinţa la 
Predeal. Aici trebuie să întregesc decorul, spunând că, de îndată ce 
situaţia s-a liniştit după rebeliune, el şi-a reluat ritmul vieţii demult 
stabilit, şi care era astfel: începând de luni după-amiază şi până 
sâmbătă la ora 12, activitate în Capitală şi în alte părţi ale Ţării. 
Deci, de sâmbătă de la orele 14, până luni la aceeaşi oră, el îşi relua 
domiciliul la vila de pe Cioplea. De la acest ritm se abătea uneori,, 
rămânând mai multă vreme la Cioplea, mai ales vara. O situaţie 
asemănătoare a existat şi imediat după rebeliune, când a rămas 
aproape două săptămâni la Predeal. 

- Mi-aţi spus ieri că Preşedinţia era păzită de legionari. 

- Da, şi am să revin. Deci, când stătea acolo mai mult, se 
constituia un rejeu de curieri, care duceau şi aduceau corespondenţa 
de la Bucureşti la Predeal. Garda legionară la uşa cabinetului de la 
Preşedinţie a durat;de la instaurarea regimului naţional-legionar 
până în preziua rebeliunii. Motivarea comandantului legiunii, a lui 
Sima, era că prin aceasta Legiunea îşi arăta cinstirea ce-o acordă 
Conducătorului. Puteţi să vă închipuiţi, eu îi vedeam cu ochi plini de 
îngrijorare, şi nu numai eu, toţi camarazii mei, în cap cu Elefterescu. 
Legionarii au stat pe capul Conducătorului până când acesta a 
hotărît să-i dubleze cu doi ofiţeri de jandarmi. Cu câteva zile înainte 
de rebeliune, aceşti legionari au dispărut. Furtuna era pe aproape. în 
poveste, de obicei, pasărea furtunii anunţă furtuna dispărând. în 
perioada acea, se remarcase oarecare umilire. Aşa am considerat-o 
eu. Conducătorul nu dispunea de plenitudinea prerogativelor sale. 

Mereu se împiedica de cioturi, până când, după cum ştim, le-a 
azvârlit. Dar să revenim la preocuparea noastră. Deci, odată Trenul 
Patria pornit din gara Băneasa, Mareşalul şi-a înscris ritmul de viaţă 
între pereţii vagonului-salon, în care îşi ducea şi traiul, şi activitatea 
de comandant suprem al forţelor româno-germane din Moldova. 
Activitatea lui decurgea astfel: noaptea, trenul se deplasa şi, de 
regulă, la lumina zilei ajungea în staţia de destinaţie, unde era aştep¬ 
tat de curieri, de ofiţeri de legătură, de diferiţi comandanţi chemaţi 
sau veniţi cu rapoarte. Se stabileau legăturile prin telegraf, radio, 
erau primiţi cei ce soseau în întâmpinarea Mareşalului, iar către orele 
opt dimineaţa, convoiul de maşini fiind gata, comandantul cobora 
din vagon, urca în maşină şi începea goana după marile unităţi pe 
câmpul de luptă. 

- Mergeaţi cu el ? 

- Sigur, era urmat de suita lui: aghiotanţi de serviciu, ofiţeri 
de cabinet, care alternau. Noi luam note, transformam notele în 
ordine şi le transmiteam la trupe. Şi peste câmpurile, coclaurile din 
codrii Basarabiei, în 41, acest convoi de maşini şerpuia neobosit, 
căutând să dea de urma frontului de luptă. Şi aici, scoboram din 
maşină şi cercetam pe fiecare în parte: de la comandant de corp de 
armată şi divizie, la comandant de regiment, până la batalion. în lup¬ 
tele de la Nisporeni, Divizia de Infanterie nr. 12 (dacă mai ţin bine 
minte), căzuse într-o ambuscadă întinsă de ruşi, prin coclaurile 
masivului Corneşti. Masiv brăzdat de râpe adânci, de piepturi de 
dealuri acoperite cu trunchiuri de arbori seculari, cu bunget de 
tufişuri de unde puteau să pornească orice surprize, care creau pro¬ 
bleme grele unei ofensive, în faţa unui inamic îndârjit, cum erau 
unităţile sovietice care au avut misiunea de a păstra Basarabia. Pen¬ 
tru că se ştie că recucerirea Basarabiei nu a fost o plimbare pentru 
trupele Armatelor a IlI-a şi a IV-a române şi ale Armatei a Xl-a ger¬ 
mane, sub comanda nefericitului general, Schobert, acel general- 
cavaler, de o francheţe neobişnuită, cu prestigiul prieteniei pe care i-o 
arăta Hitler şi cu admiraţia şi loialitatea arătate faţă de Generalul 
Antonescu, care a pierit în Ucraina, când maşina lui a călcat peste o 
mină. Acolo, la Nisporeni, s-a mers până la avangardă, pe un fund 
de vale, având în faţă un piept de deal impresionant, ca un perete 
care trebuia cucerit. Generalul a dat dispoziţii la faţa locului coman¬ 
dantului de batalion, maiorului Cambrea, viitorul general Cambrea, 
comandant al Diviziei Tudor Vladimirescu. După dispoziţiile date la 
faţa locului, atacul s-a reluat şi, pentru că Generalul şi suita nu 
puteau să rămână mult acolo, având şi alte unităţi de vizitat, ca semn 
deosebit al atenţiei ce acordase acestui punct al frontului, generalul 

Antonescu a lăsat la faţa locului pe maiorul-adjutant Marin Alexan¬ 
dru, cu misiunea de a însoţi la atac pe comandantul batalionului, 
rămânând pe teren până la atingerea obiectivului. Şi aşa alerga zi de 
zi, fără întrerupere, până la atingerea Nistrului. Când a fost cucerit 
Chişinăul, Generalul Antonescu se afla într-o baterie de artilerie, 
care ţinuse oraşul sub tirul său până la evacuarea lui de către ruşi. 
De la observatorul acestei baterii, oraşul apărea într-o panoramă 
clară, în toată întinderea lui. Vedeam cum brigada motorizată 
română intra dinspre partea de Nord în oraş şi, deodată, am văzut 
cum din clopotniţa catedralei, care se profila pe orizont, au ţîşnit 
flăcări. Flăcări puternice, care au prins să se înteţească văzând cu 
ochii. Din mai multe părţi ale oraşului se ridicau flăcări. în retragere, 
trupele sovietice au dat focul oraşului. Am asistat împietriţi ia acest 
spectacol, care a durat ore îndelungate. O comparaţie istorică, la 
reducţia cuvenită, ni s-a înfăţişat închipuirii. M-am gândit la tabloul 
care reprezenta pe Napoleon, după părăsirea Moscovei, pe un deal 
din afara oraşului, privindu-o cum se mistuia în flăcări. L-am auzit pe 
General spunând: «Ce barbarie inutilă! ÎI vom reface!» Seara târziu 
am ajuns înapoi la Tren. Apoi, din nou şi din nou, aceeaşi poveste zi 
de zi. Ajunşi la Tren, începea activitatea de cercetare a rapoartelor 
celorlalte unităţi, căci nu toate puteau fi văzute. Darea ordinelor, 
transmiterea lor. Rezolvarea problemelor din interior, care erau 
aduse cu mapa de avion. Primirea la raport a diferiţilor comandanţi 
şi a altor persoane politice. Trenul roia ca un stup de albine până 
noaptea târziu, când, oprit pe o linie cufundată în întuneric, dintr-o 
gară neînsemnată din Moldova, pe la miezul nopţii, îşi lua odihna. 
Iar dimineaţa, roiul trezit se ducea pe aceleaşi căi bătătorite de oastea 
încleştată în luptă. 

După eliberarea Basarabiei de sub bolşevici, Mareşalul şi-a 
fixat cartierul general la Tighina. Şi aici, într-o casă modestă de pro¬ 
vincie, aleasă de mine, şi-a dus existenţa în lunile septembrie şi pri¬ 
mul sfert al lunii octombrie. De aici a condus bătălia pentru cucerirea 
Odessei. S-a înapoiat la Bucureşti cu două săptămâni înainte de căde¬ 
rea Odessei, reluându-şi activitatea. După cum am arătat, aici inter¬ 
vine ceva nou în viaţa Mareşalului: i se pune la dispoziţie fosta casă a 
profesorului Nae Ionescu, casă confortabilă, bine situată la Băneasa, 
cu un parc mare, un manej, în fine, totul bine păzit şi surpavegheat, 
pentru ca viaţa lui intimă să se desfăşoare în confort şi recreaţie. în 
viaţa intimă a Mareşalului Antonescu se produsese o ameliorare 
remarcabilă. A trăit şi el măcar o bucată de vreme în condiţiile cuve¬ 
nite unui şef de stat, deşi acest trai nu diferea mult de'acela al unui 
om înstărit, mijlociu, cu un rafinament care nu cerea sacrificii şi 

risipă. Nimic altceva. Totuşi, faţă de privaţiunile ce le-am arătat, 
ajunsese acum la confort. în această casă şi-a dus viaţa în anii 42-43 
şi 44, până în 4 aprilie 44, când, datorită bombardamentelor anglo- 
americane, odată cu instituţiile şi mare parte din locuitori, a părăsit 
Capitala trecând în dispersiune, la Snagov. Şi aici viaţa lui a avut 
câteva perioade distincte. Prima perioadă, împărţită în două, s-a 
desfăşurat în Villa Weber. 

- De ce-i ziceau Villa Weber ? 

Proprietarul ei era Weber şi închiria camere vara pentru 
sportivi. Această vilă era cu totul necorespunzătoare, dar, în dispe¬ 
rare de cauză, a fost aleasă. 

- De ce în disperare de cauză ? 

- Pentru motivul că, de îndată ce s-a pronunţat ameninţarea 
unui atac aerian anglo-american (Aliaţii înaintaseră mult în penin¬ 
sula Italiei, către Nord, şi aveau acuma baze care puteau să atingă 
lesne România), s-a trecut la punerea în aplicare a planului de disper¬ 
siune. Colonelul Davidescu m-a trimis pe mine şi pe căpitanul An- 
ghel, secretar particular al Mareşalului, să vizităm palatul Prinţului 
Nicolae din pădurea Snagov şi să comunicăm dacă se pretează pentru 
instalarea Mareşalului acolo. M-am deplasat la faţa locului, adminis¬ 
tratorul domeniilor princiare, domnul Manolescu, ne-a primit foarte 
amabil şi ne-a condus prin palat, noi l-am găsit corespunzător ca 
aşezare şi capacitate, bine camuflat. Era ideal, chiar. încântaţi de 
misiunea noastră, ne-am întors şi i-am raportat colonelului Davi¬ 
descu. Mareşalul a fost de acord şi am trecut la perfectarea lucruri¬ 
lor. După două săptămâni, m-am dus din nou la Snagov, generalul 
Manolescu ne-a întâmpinat iarăşi, dar, de data aceasta nu mai avea 
aerul binevoitor. Părea reţinut, contrariat. Ne-a spus: «Domnilor, a 
intervenit o schimbare gravă a situaţiei. Eu, în urma demersurilor 
dumneavoastră, a trebuit să informez pe Alteţa Sa, scriindu-i o scri¬ 
soare şi cerându-i îngăduinţa. Uitaţi-vă răspunsul!» Şi-mi întinde 
scrisoarea Prinţului. Am citit-o şi am rămas consternat. Nu era de 
acord. Era casa lui şi nu înţelegea ca cineva să intre în ea. O făcuse cu 
banii lui, cu munca lui, era proprietatea lui particulară şi înţelegea să 
o apere cu toată îndârjirea. Dar asta nu era mare lucru. Ceea ce m-a 
zdruncinat şi m-a revoltat au fost următoarele cuvinte, pe care, după 
cum n-am uitat atâtea, nu le voi putea uita niciodată nici pe acestea: 
«Blestem ca să se aleagă praful şi pulberea de acela care va îndrăzni 
ca, fără voia mea, să se atingă de casa mea din România!» 

- Unde se afla atunci Prinţul Nicolae ? 

- în Elveţia şi cocheta cu Stalin. 

- Cum cocheta cu Stalin ? 

- Se pare că i-a scris, că l-ar fi felicitat... Ce să mai descriu 
starea în care ne-am întors la cabinet!? Am raportat ceea ce am cons¬ 
tatat. Davidescu, pe care reuşeam de multe ori să-l pun în starea în 
care mă aflam eu însumi, cum a auzit, s-a şi dus glonţ şi a raportat 
Mareşalului. Acesta i-a răspuns imperturbabil: «Davidescu, să se 
caute o altă locuinţă pentru mine în regiunea Snagov!» Şi atunci, tot 
eu, am căutat altă reşedinţă şi am găsit Villa Weber, singura care 
putea să cuprindă pe Mareşal, pe Doamna, pe Ică şi personalul strict 
necesar conducerii. Şi aşa am rechiziţionat Villa Weber şi ne-am apu¬ 
cat să o amenajăm. Era mobilată deja, camere mici de speculă. Avea 
un etaj despărţit de un coridor pe mijloc, cu camere înşirate una 
lângă alta. Către lac, camerele au un balcon prelung. La parter, 
sufragerie, un mic salonaş, bucătăriile, câteva camere. Ele erau 
mobilate, mobilă pentru camere de raport. Toată clădirea din 
paiantă. Orice zgomot se auzea prin trei rânduri de pereţi. Scândurile 
scârţâiau, cum probabil scârţâiau pe Arca lui Noe. Uşile subţiri ca 
foiţa de ţigară. La capătul dinspre stânga al vilei, cum priveşti spre 
lac, era un apartament de două camere. Asta ne-a uşurat situaţia: 
aveam un apartament pentru Mareşal. O altă cameră la extrema cea¬ 
laltă era destinată lui Ică. Ceilalţi, în camerele rămase. în acest domi¬ 
ciliu provizoriu, în noaptea de 4-5 aprilie, după ce suportasem primul 
bombardament efectuat de americani asupra Gării de Nord, adăpos¬ 
tiţi în adăpostul de la Preşedinţie, pe la miezul nopţii, cu o lună plină 
şi o lumină ca ziua, într-un convoi de cinci-şase maşini, l-am urmat 
pe Mareşal la casa lui din Băneasa, de unde şi-a luat strictul necesar, 
ca să pornim apoi spre Snagov, pe drumul spre Ciorpani. Aşa am 
ajuns la Villa Weber. Instalarea a avut loc şi, în ziua următoare, acti¬ 
vitatea de serviciu a fost reluată, ca şi când nimic nu s-ar fi întâmplat, 
în perioada cât am stat la Villa Weber, adică în toată luna aprilie, am 
trăit într-o strânsă intimitate cu Mareşalul, Doamna şi Ică. Luam 
masa împreună şi ne vedeam în tot cursul zilei. Am putut să mă con¬ 
ving şi mai mult de simplitatea, demnitatea (nu ştiu dacă termenul 
«regească» ar fi cel mai potrivit) Mareşalului, a familiei sale. Masa 
era la oră fixă... 

- Cine o pregătea ? 

- Bucătarii lui. Şi servită discret şi prompt. El avea meniu 
separat. Hitler îi împrumutase bucătăreasa lui, o nemţoaică tânără şi 
bine făcută, care-i pregătea bucate pe bază vegetariană, după reţeta- 
rul lui Hitler. Cu acest meniu Mareşalul se împăca foarte bine. Nu 
consuma vin, nici cafea. Nu mai e nevoie să spun că nu fuma. Din 
când în când, puţin vin alb la masă. Seara nu cobora în sufragerie, 
mânca frugal împreună cu soţia, în apartament. Ceilalţi trei-patru 



ofiţeri care luam loc la masă aveam parte de un meniu normal, de 
gust şi substanţial. Puteţi să vă închipuiţi care era comportamentul 
nostru, trăind sub acelaşi acoperământ cu Mareşalul. Vorbeam în 
şoaptă, mergeam în vârful picioarelor, râdeam pe înfundate, pentru 
că totul se auzea. 

Acum, vreau să introduc ceva interesant. Odată, venind la 
vilă după miezul nopţii şi urcându-mă la camera mea, am ajuns în 
dreptul uşii lui Ică. Aud dinăuntru vocea Mareşalului, care trecea 
prin scândurile uşii de brad şi prin pereţi, ca şi cum ar fi vorbit de 
lângă mine. M-am oprit în loc, de teamă să nu deranjez cu zgomotul 
paşilor mei, şi atunci, încremenit, am auzit următoarele: «înţelegeţi 
bine, domnule Marino, şi spuneţi-i ministrului dumneavoastră de la 
Stockholm că eu nu pot să las tot teritoriul meu să fie călcat de tru¬ 
pele sovietice. îmi trebuiesc garanţii. Vreau să păstrez o parte din 
teritoriu, unde să am deplină suveranitate şi nici o imixtiune. Eu ştiu 
ce s-a întâmplat în Moldova în 1917, cu trupele ţariste revoltate. Nu 
mai vreau să se repete. Vreau garanţii de neamestec în treburile statu¬ 
lui, vreau să mi se acorde un termen pentru a da ultimatum armatei 
germane, să se retragă din Ţară, pentru că nu vreau să-mi sară în 
spate, după ce am luptat cot la cot cu ea. Şi pentru că poporul român 
nu trebuie să se întineze, dezonorându-şi armata, pentru că - chiar 
înfrânt - poporul german va fi chemat să-şi spună cuvântul, pentru o 
nouă ordine în lume, şi poporul român, după cum a avut nevoie în 
trecut, va avea nevoie şi în viitor de poporul german. Vreau să am 
garanţii că, la masa verde, drepturile României asupra Transilvaniei 
de Nord vor fi recunoscute şi susţinute de guvernul sovietic». Tot 
timpul acesta, mi-am ţinut răsuflarea. N-am mişcat, întâi pentru că 
nu voiam să fac zgomot; apoi pentru că mă încremenise cele ce le 
auzeam; şi, în al treilea rând, să intervin în caz că o altă persoană 
şi-ar fi făcut apariţia pe coridor şi ar fi auzit aceste cuvinte de o 
importanţă şi un secret absolut. Deci, iată-mă în situaţia de a fi în 
posesia unui covârşitor secret de stat şi, în acelaşi timp, cu obligaţia 
de a-1 apăra şi păstra. Până atunci bănuisem, dedusesem din 
peregrinările secretarilor de la cabinetul lui Ică prin Spania şi celelalte 
ţări enumerate, când am vorbit despre Ică, şi anume că ceva grav se 
petrecerea sau era în curs de a se petrece. Dar că lucrurile ajunseseră 
atât de avansate, nici nu-mi trecuse prin minte, mai ales văzând inte¬ 
resul pe care-1 depunea Mareşalul la întărirea frontului din Moldova. 
Aşadar, ne găseam în pragul unei răsturnări de alianţe. N-am spus 
nimănui nimic, am continuat să observ şi n-am căpătat certitudinea, 
decât atunci când doctorul Zilişteanu a venit să-mi spună ce auzise 
din gura Mareşalului: «Totul s-a terminat etc.» 

La sfârşitul lunii aprilie, a venit o scrisoare de la Prinţul 
Nicolae, prin care se arăta de acord ca Mareşalul să ocupe palatul 
său. Generalul Manolescu îi scrisese între timp, şi Prinţul îi dăduse 
deslegarea. Mareşalul, care respectase dreptul de proprietate, n-a 
vrut să cedeze din primul moment, dar, convins de generalul Mano¬ 
lescu şi sătul de privaţiunile din Villa Weber, s-a mutat în palat, unde 
a stat lunile mai, iunie şi iulie. Aici a avut confortul corespunzător. 
Nu numai palatul era confortabil, cu o atmosferă gravă, şi accente de 
interior românesc, dar şi natura în mijlocul căreia era aşezat, era fer¬ 
mecătoare. Noi am rămas să trăim la Villa Weber şi să ne facem 
lucrările de cabinet. Veneam dimineaţa cu barca la palat, plecam la 
prânz îndărăt, iar după-amiaza mergeam la Bucureşti, după Mareşal, 
care lucra jumătate de zi în Capitală. Dimineţi fermecătoare, ca la 
Snagov, greu să mai întâlneşti pe teritoriul Ţării Româneşti. Raiul pe 
pământ. Şi vara aceea a fost nespus de frumoasă. Zi după zi, parcă 
timpul devenea tot mai frumos. Te sculai dimineaţa şi îţi scăldai 
sufletul în boarea răcoroasă a pădurii şi a suflării de pe lac, în mires¬ 
mele pe care le răspândeau stejarii seculari, florile de câmp şi ierbu¬ 
rile ce creşteau printre ei. Ciripitul păsărilor părea o simfonie, căreia 
îi dădea strălucire faţa lacului, cu variaţiile lui de la verde, la albastru, 
şi păpurişurile înalte de pe mal. Când mergeam cu barca de la Weber 
la palat, îi spuneam uneori colonelului Davidescu: «Domnule colo¬ 
nel, e atâta frumuseţe în natura asta, aici, la Snagov, şi când mă 
gândesc ce tragedie se desfăşoară pe front, mă cuprinde o ruşine, că 
sunt în stare să închid în sufletul meu toate ferestrele prin care 
pătrunde această frumuseţe dumnezeiască. închid ochii şi-mi opresc 
bucuria». Mi-a împărtăşit acelaşi sentiment. Acesta era adevărul. Noi 
trăiam într-un colţ de rai şi în văzduh era iadul, nu sub pământ, ci în 
văzduh. Văzduhul era pângărit de flotilele de luptă americane, care 
umpleau cerul cu siluetele lor albe, fantomatice, cu formaţii masive, 
aripă lângă aripă, ca nişte zale ale unei armuri plutitoare, care flutu¬ 
rau, pe albastrul cerului, linţoliul dezastrului, al morţii. Aproape în 
fiecare zi, pe deasupra palatului acoperit cu o plasă imensă, părând 
un vultur care se aşează pe pământ, înainte de a-şi strânge aripile sub 
el, treceau aceste formaţii care, la câţiva kilometri de Snagov, îşi 
lăsau încărcătura lor de bombe ucigătoare şi distrugătoare. Acolo, în 
faţa palatului, auzeam bombele căzând peste rafinăriile Ploieştilor 
sau peste uzinele bucureştene, auzeam exploziile într-un vuiet sinistru 
neîntrerupt. Vedeam proiectilele antiaeriene ţintindu-le şi, din când 
în când, rotindu-se în jurul lui, cu flăcări ieşind din trup, se desprin¬ 
dea din formaţie câte un bombardier şi cădea la pământ. Iar din el, 
deschizându-se în aer, rând pe rând, paraşute colorate de care 

atârnau cei ce semănau prăpădul asupra Ţării. Cerul se umplea de 
aceste paraşute, ca nişte păpădii luate de vânt. Spectacole unice, la 
care asistam neputincios. 

Odată, la sfârşitul unui bombardament asupra Ploieştilor, 
un «Liberator» stingher şi-a făcut apariţia în rass mott deasupra 
palatului de la Snagov. Mareşalul şi doamna colonel Davidescu, eu şi 
un adjutant, care urmărisem bombardamentul de la Ploieşti, am 
rămas în mijlocul platoului din faţa palatului, teren descoperit. Şi am 
privit cu curiozitate evoluţia acestui imens aparat, care a trecut, 
poate, la o sută de metri deasupra pădurii şi palatului. Din instinct, 
m-am tras înapoi şi m-am adăpostit sub pergola din faţa clădirii. 
M-am dat după un stâlp şi, când m-am uitat, am văzut că Mareşalul 
rămăsese singur în mijlocul platoului. Toţi se adăpostiseră, el nu. 
Abia atunci mi-am dat seama de singurătatea în care trăia Mareşalul, 
singurătate în mijlocul unui popor. Nu s-a întâmplat nimic, în mod 
ciudat. Piloţii observaseră palatul, nu-1 observaseră? Cu o singură 
bombă ne-ar fi spulberat. 

Ca şi la Villa Weber, Mareşalul îşi organizase şi la palat viaţa 
cronometric. Luni, marţi, miercuri, în fiecare săptămână, mergeam 
pe front. De obicei, se pleca luni, iar uneori duminică după-amiază. 
Rămâneam pe front până miercuri seara, când echipa Mareşalului se 
înapoia la Snagov. Joi, vineri, sâmbătă rămâneam nopţile şi dimi¬ 
neţile la Snagov, iar după-amiezile la Preşedinţie, în Bucureşti. 
Sâmbăta şi duminica, la Predeal. Ce se făcea pe front, am descris 
urmărind Trenul Patria. în luna aprilie 1944, am stat în Trenul 
Patria, cu activitatea descrisă la începutul răsboiului. Dar, de data 
aceasta, Mareşalul nu mai era comandantul trupelor 
germano-române, care rămăseseră de pe timpul retragerii de la Don 
sub comandament german. La Olăneşti, sub pretextul curei de ape 
minerale. Mareşalul a stat până la 19 august 1944, când, alarmat de 
situaţia din Moldova, a părăsit staţiunea climaterică şi s-a dus pe 
front. Aici, el şi-a luat nu numai rolul de a controla şi împlini nevoile 
unităţilor, dândli-le o capacitate de luptă mai mare, ci şi-a reluat 
rolul de comandant, ca la începutul răsboiului. La 20 august 1944, 
când a început bătălia Moldovei, el s-a impus în faţa germanilor prin 
hotărîrea de atâtea ori pomenită, înadins ca să aşeze o piatră de 
hotar, în cursul evenimentelor. în ziua de 22 dimineaţa, el a trecut pe 
hartă ordinul ca trupele române să rupă contactul cu nemţii şi să se 
îndrepte spre Sud. 

- Despre Olăneşti nu se prea vorbeşte în publicaţiile noastre 
despre al doilea răsboi. 

- Da, e adevărat, şi eu am constatat cu uimire. Au apărut 

cărţi cu pretenţii de autentică documentare, unele de reală valoare, 
între care excelează cea semnată de Aurel Simion, fapt care m-a 
determinat să-i trimit o scrisoare, pentru a sublinia meritele sale. 

- îmi puteţi arăta această scrisoare ? 

- Dacă dumneavoastră insistaţi, poate v-o arăt. De altfel, nu 
e vorba numai despre această scrisoare. I-am scris lui Corneliu Leu, 
când i-a apărut «Romanul unei zile mari», i-am scris lui Marin 
Preda, când a scos «Delirul» etc. Aceste scrisori conţin chintesenţa 
guvernării Mareşalului. Despre Olăneşti nu se vorbeşte. Lucrările 
amuţesc, sau devin laconice, atunci când se apropie de sfârşitul 
guvernării Mareşalului. Dumneavoastră, care v-aţi arătat atâta de 
interesat pentru a afla adevărul-adevărat asupra Mareşalului Anto- 
nescu, în măsura în care un militar, aflat în imediata lui apropiere, 
într-un post mic, a putut să-l cuprindă în structura lui mintală şi 
morală, vă pot vorbi despre Olăneşti în deplină cunoştinţă de cauză. 
De la început vreau să vă spun - şi cu asta mă refer la tot şirul discuţii¬ 
lor noastre de aici -, că, după cum în decursul guvernării Mareşalu¬ 
lui, n-am avut posibilitatea (şi nici n-ar fi fost posibil pentru un sin¬ 
gur om) să iau cunoştinţă de toate actele sale de conducere, pe unele 
le-am aflat atunci, pe altele ulterior. Tot aşa şi la Olăneşti, deşi am 
făcut parte din extrem de restrânsul personal din suita sa, n-am putut 
să mă ţin la curent cu tot ce a lucrat el cu Ică Antonescu, Ilie Şteflea 
şi şeful Marelui Stat Major, cu colonelul Traian Teodorescu, ataşatul 
militar de la Ankara, care venise de două ori la Olăneşti şi a avut 
întrevederi secrete cu Mareşalul, şi nici chiar tot ce discuta cu Davi- 
descu nu ştiu. 

Dar, neputinţa de a mă informa era întregită deseori de 
observaţie şi intuiţie. în ceea ce priveşte persoanele care l-au însoţit 
pe Mareşal, ele erau: Mihai Antonescu, Doamna Mareşal, bunînţe- 
les, colonelul Davidescu, maiorul-adjutant Alexandru Evolceanu, 
eu, medicul Zilişteanu, căpitanul de jandarmi Georgescu şi locote¬ 
nentul Popescu, cu opt subofiţeri. Aceasta era suita Mareşalului. Eu 
eram ajutorul lui Davidescu, maiorul Evolceanu se ocupa de proto¬ 
col, doctorul trebuia să fie prezent la nevoie, ceilalţi cu paza. In apa¬ 
renţă, aceste douăzeci de zile au trecut în dolce far niente. Să nu 
includem în aceasta, cele două zile de la începutul lunii, când Mareşa¬ 
lul, însoţit de Ică Antonescu, generalul Ilie Şteflea, şeful Marelui Stat 
Major, generalul Dobre, ministrul înzestrării şi maiorul Evolceanu 
au zburat la Hitler, de urgenţă. S-au întors de acolo înseninaţi şi cu 
libertate completă de acţiune. Rostul acestui refugiu de la Olăneşti nu 
este greu de înţeles: un loc ferit de indiscreţii. Aici Mareşalul a dus 
cea mai intensă activitate diplomatică, pentru urgentarea armistiţiu- 

lui. Toate auspiciile erau favorabile. Ultimele Tatonări pe lângă 
anglo-americani eşuaseră definitiv. Vizitele ataşatului militar de la 
AnkaraTuseseră de natură să spulbere şi ultimele nădejdi ale Mareşa¬ 
lului Antonescu, că, cel puţin în ceasul al 24-lea, aceştia îşi vor da 
seama de greşeala catastrofală pe care o săvârşeau, lăsând, în special 
România, la discreţia URSS-ului. Situându-se în postura de ultim 
european, el n-a cruţat nici un efort timp de aproape doi ani ca să 
atragă atenţia Aliaţilor, să-i convingă şi să-i determine să vină alături 
de el. Laitmotivul lor era invariabil: «predaţi-vă ruşilor, 
înţelegeţi-vă cu ruşii!» Şi atunci, el s-a înţeles cu ruşii. Rezultatul 
acelei înţelegeri era aşteptat cu febrilitate la sfârşitul acelui august. 
De aceea, când rapoartele Armatei a IV-a au sosit la Olăneşti cu 
informaţia că s-a declanşat atacul sovietic, Mareşalul, contrariat, şi-a 
întrerupt activitatea diplomatică şi s-a deplasat pe front. 

- De ce a fost contrariat ? 

- El prevedea o acalmie a frontului, în cazul în care armis¬ 
tiţiul era acceptat. Dar politica sovietică se conducea după vechi prin¬ 
cipii strategice, şi anume acelea de a-şi creea poziţii dominante pentru 
a obţine condiţii avantajoase la tratativele de pace. Şi, probabil, 
comandamentul armatei sovietice înţelegea că, prin această poziţie 
avantajoasă, să ofere politicii ei Moldova întreagă. Una discuţi cu un 
inamic are mai păstrează atuuri în mâna lui, alta cu unul care nu mai 
are nici un atu. înţelegând aceasta, Mareşalul a făcut tot posibilul ca 
să-i oprească pe ruşi pe linia Dealului Mare, rămânând într-o poziţie 
tare la tratative. Cu siguranţă că el, ca vechi strateg, doctrinar în 
armata română, să-şi fi spus aşa: dacă în prag de armistiţiu ei mă 
atacă, eu, în prag de armistiţiu, trebuie să-i opresc, şi după aceea 
vom duce tratative de la egal la egal. Logic. Situaţia era dezavanta¬ 
joasă din punct de vedere strategic şi tactic pentru armata română în 
Moldova. în primul rând, ea era condiţionată de rezistenţa trupelor 
germane de pe Nistru, deoarece, dacă pe Nistru se ceda, un vârf 
sovietic ajuns la Reni periclita toată rezistenţa pe Dealul Mare, cetate 
naturală lăsată de la Dumnezeu, la poalele căreia, dinspre Sud, 
Ştefan cel Mare îi bătuse pe turci, la Podul înalt. Iar dinspre Nord, 
coama dealului de la Bucium până la Strunga, marca linia cea mai 
îndelungată pentru sfărâmarea oricărei rezistenţe. Nemţii, pe motiv 
că vor să aibă Valea Bahluiului, linie de rocadă pe care să-şi plimbe 
rezervele, au mutat rezistenţa la Nord de Bahlui, pe o poziţie slabă, 
neavând forţe de rezervă pe care să le manevreze, cum ar fi vrut. Aşa 
că ruşii au străbătut-o dintr-odată. Prin prezenţa Mareşalului pe 
front, s-au marcat două atitudini categorice: în primul rând, încerca¬ 
rea de a smulge avantaje din partea inamicului pentru tratative, 


148 



oprindu-1 printr-un contraatac în flanc. Când am vorbit de generalul 
Korne, vă amintiţi, am descris ideea în care a pornit acel contraatac. 
Prin acest contraatac, s-ar fi înjghebat o linie de rezistenţă pe Dealul 
Mare. Atacul cu blindate al generalului Korne a eşuat, iar alcătuirea 
unei noi linii de rezistenţă pe Dealul Mare n-a mai fost cu putinţă, 
deoarece unităţile intraseră în debandadă. Eşuând această încercare, 
luni şi noaptea de luni spre marţi, în dimineaţa de 22, Mareşalul a tre¬ 
cut la cealaltă variantă de defensivă. Ultimă şansă pentru salvarea 
armatei din Moldova şi Basarabia era scoaterea trupelor române de 
sub influenţa comandamentului german şi concentrarea lor pe o 
poziţie tare, centrală, de unde puteau fie să oprească inamicul, dacă 
nu mai voia să încheie armistiţiul, fie, în cazul în care voia să-l facă, 
să le dirijeze pe noua direcţie către Vest. 

- în timpul cât Mareşalul Antonescu a fost la mănăstirea Bis¬ 
triţa, l-aţi mai văzut? 

- Nu l-am mai văzut, dar veşti despre el aveam aproape tot 
timpul, deoarece îl frecventam aproape zilnic pe colonelul Elefte- 
rescu, care devenise omul lui de casă. 

- Aş vrea să ştiu mai multe despre Elefterescu. 

Elefterescu mi-a stimulat interesul şi admiraţia faţă de 

Mareşalul Antonescu, chiar din ziua în care a fost numit la comanda 
escadronului Robăneşti (a fost o şarjă de cavalerie rămasă de 
pomină, a Regimentului 9 Roşiori), mai înainte de a se fi bănuit 
măcar că la comandă, peste un an, va veni colonelul Ion Antonescu. 
Elefterescu mi l-a înfăţişat pe Mareşalul Antonescu în cele mai fru¬ 
moase culori. Mi-a stârnit curiozitatea şi dorinţa vie de a-I vedea, de 
a-i sta în apropiere. Era un vis al meu, năzuinţa mea spre perfecţiune, 
îmi găsisem modelul, eram convins că acesta va fi omul meu 
premergător. Poate, dacă împrejurările nu m-ar fi ajutat să fiu în 
escadronul lui Elefterescu, Mareşalul Antonescu nu şi-ar fi oprit a- 
tenţia asupra mea, aşa cum a făcut-o. Căpitanul Elefterescu de 
atunci era singurul care putea să-şi permită să-i spună adevărurile pe 
faţă, chiar când ştia bine că puteau să fie neplăcute lui Antonescu. 
Aşa, de pildă: cumpărând prin direcţia Remontei un pur sânge de pe 
hipodrom, am avut ghinionul ca, în timpul transportului de la Bucu¬ 
reşti la Giurgiu, să răcească, să capete dublă pneumonie şi să zacă 
nenorocitul şase luni de zile între viaţă şi moarte. Când a intrat în 
convalescenţă, era un schelet pe picioare. Ordonanţa, într-o 
după-amiază, plimba calul pe platoul regimentului: calul cu pătura 
pe spinare, abia târându-se după soldat. întâmplarea face ca tocmai 
atunci să iasă pe platou colonelul Antonescu şi să vadă calul. îl 



cheamă pe soldat la el şi-l întreabă al cui e calul. Soldatul raportează: 
«Al domnului sublocotenent Magherescu». «Să vină comandantul de 
escadron la mine, împreună cu ofiţerul». Bunînţeles, ne-am prezen¬ 
tat imediat şi am aşteptat. «Elefterescu, cum e posibil să tolerezi ca 
un cal ofiţeresc să ajungă în halul ăsta?» Sigur de el, Elefterescu 
răspunde, aşa cum vorbea el totdeauna, măsurându-şi vorba şi efec¬ 
tul ce-1 urmărea, cu gesturi rare şi bine calculate, el însuşi elegant, cu 
siluetă trasă prin inel, cu ten alb, cam urât, cu gură imensă, cu faţa 
ascuţită ca a unui bebeu nereuşit; în urma unei răni căpătate la Oituz, 
şchiopăta. «Domnule colonel! răspunde el întinzând bărbia şi 
scoţând un gât incomensurabil din cravata albă, înfăşurată a la 
Regina Maria, gestul lui când voia să obţină un efect puternic. Acest 
cal este în convalescenţă, după şase luni de bolire şi e purtat la mână 
pentru a-şi reveni.» «Da! a răspuns scurt colonelul. Dar cum permiţi 
să aibă părul netuns la chişiţă?» 

- Ce-i asta ? 

- Sub gleznă este o scobitură. Din ieşitura osului se vedea un 
smoc de păr pe care se scurge apa, ocrotind chişiţa să nu se irite, 
situaţie în care calul devenea inapt pentru serviciu. Căpitanul mai 
montat răspunde: «Domnule colonel, la noi, spre deosebire de cava¬ 
leria engleză, caii nu se tund la chişiţă». Colonelul Antonescu a în¬ 
ghiţit în sec, dar Elefterescu nu s-a lăsat, ci a continuat: «Vreau să 
profit de această situaţie, domnule colonel, să vă raportez că acest 
ofiţer, care a făcut sacrificii, plătind din solda lui zece mii de lei 
(leafa era atunci de opt mii de lei) ca să cumpere un cal luat de pe 
hipodrom, a fost păcălit de un general».Colonelul a zvâcnit un pas 
înapoi şi a spus: «Căpitan Elefterescu, eşti obraznic! Cum cutezi 
să-mi vorbeşti aşa?» «Domnule colonel, asta-i situaţia. O să vă 
raportez în detaliu, dacă-mi permiteţi!» «Să vii la mine imediat!» a 
rostit el întorcându-i spatele şi intrând în pavilionul administraţiei. 
Puteţi să vă închipuiţi starea de prostraţie în care am rămas. Iată-mă 
implicat într-un conflict grav, între comandantul regimentului şi 
căpitanul meu, iscat din pricina mea. Nu eram cu nimic vinovat, dar 
aparenţa era în defavoarea mea. Nu s-a petrecut nimic. Căpitanul i-a 
povestit cum au decurs lucrurile, colonelul a înţeles şi conflictul s-a 
încheiat pe loc. 

Cam acesta era Elefterescu. Când era ceva drept, apăra cu 
tot riscul şi nu ţinea seama cu cine vorbeşte. Băiat de colonel de cava¬ 
lerie, tatăl lui comandase regimentul în care Antonescu fusese sublo¬ 
cotenent. îi fusese elev la şcoala pregătitoare de ofiţeri de la Târgovi- 
şte, iar căpitanul Antonescu de atunci îl admonesta sever ori de câte 
ori elevul, venit din civilie, călca cu stângul în loc de dreptul şi făcea 

întoarcerea la stânga, în loc de dreapta, la comandă. Mai târziu, în 
carieră, ştiuse să cultive relaţiile începute de mic în familia lui cu 
Antonescu. Antonescu, din stima pe care o avea - observaţi că am 
introdus alt portret -, pentru tatăl lui Mircea şi familia în care fusese 
primit, îl apropiase pe Mircea Elefterescu şi-i permitea anumite fami- 
liarisme. Era singura excepţie, dar niciodată subalternul nu şi-ar fi 
îngăduit să întreacă limita. Am încercat să-l descriu fugar. O datorie 
de conştiinţă ce-mi apasă de mult pe suflet este să vorbesc mai pe larg 
despre el. O fac şi acum, în această ambianţă - pot s-o numesc fără 
reţinere - sfântă. Ii pomenesc numele când nimeni nu i-1 mai pomene¬ 
şte decât în treacăt, aruncând un blam asupra lui, fără să-l cunoască, 
fără a şti ce rol a jucat pe lângă Mareşal. Domnule Drăgan, trebuie să 
vă spun că Mareşalul Antonescu a fost un însingurat, cum sunt toţi 
oamenii mari. Prin soţie, a găsit un confort intim, un refugiu în 
căminul său retras, departe de valurile şi zvonurile' intrigilor şi mulţi¬ 
milor. El a fost înconjurat de puţini fideli. între aceştia, primul a fost 
Alecu Rioşeanu, colonel de cavalerie trecut în rezervă, despre care 
am mai pomenit, şi al doilea a fost Mircea Elefterescu. Din păcate, 
Rioşeanu a dispărut foarte repede. După rebeliune a fost numit un 
fel de administrator al Bucovinei, a căpătat o infecţie renală şi a 
murit tânăr, în primăvara anului 1941. Mâna dreaptă... nu e bine zis. 
Scutul din partea dreaptă a Mareşalului, în viaţa lui intimă, de confi¬ 
denţă şi de totală încredere, dispăruse. Rămăsese scutul din stânga, 
Mircea Elefterescu. Şi scutul de la inimă. Ce.l de dreapta era scutul 
înţelepciunii. Pe acesta încerca să-l înlocuiască Eugen Niculescu, 
care, însă, fiind prea tănăr, n-a reuşit să se apropie de Mareşal. 
Bunînţeles, pe urmă o să mă întrebaţi: «Dar cu Ică cum rămâne?» 
Am descris, era în afară, era şi intim, şi oficial, şi în minte, dar scos 
din inimă. El nu apăra, el îmbrobodea. El îndepărta scuturile. Aşa a 
fost Mircea Elefterescu când, după rebeliune, Ică şi-a întărit poziţia 
şi a găsit că Elefterescu îi sta în cale cu sarcasmele lui, cu rebifările 
lui, cu îndrăsneala de a se plânge Comandantului chiar împotriva sa 
însuşi. Sub pretextul că îl pune lângă Rege, l-a mutat comandant de 
regiment al gărzii călare. Dar, să nu anticipăm prea mult. Ne întoar¬ 
cem la regiment. 

- In ce an ? 

- în perioada 1927-1940, căpitanul Elefterescu devine maior, 
locotenent-colonel, apoi colonel. Nu mai vine în atingere directă cu 
generalul Antonescu pe cale oficială de serviciu, ci rămâne să 
păstreze contactul personal, frecventându-i casa şi familia. Fiind 
prieten bun cu Alexandru Rioşeanu, ei făceau de gardă cu schimbul, 
apărând prestigul generalului Antonescu, informându-1, gata să 



răspundă la orice comandă a lui. Hotărât, devenise omul lui de încre¬ 
dere. Ce calităţi avea acest om ? Marea, imensa lui calitate era carac¬ 
terul. O probitate extraordinară, o corectitudine greu de închipuit. 
Om al datoriei prin excelenţă, militar prin toată fibra sufletului lui, 
prin tradiţie, fără a fi devenit un moş Teacă. Nu pot să spun că n-ar fi 
avut curiozităţile lui, ba pot afirma că era curios din fire. Trebuia să 
ştii cum să-l abordezi. în afară de serviciu era cel mai mare şuetist. 
La cazinou, la restaurant, unde era Mircea era haz, bună dispoziţie, 
generozitate şi antren. Când Mircea Elefterescu invita la restaurant, 
nu admitea ca altcineva să achite consumaţia. De două ori pe lună îşi 
invita subalternii la restaurant, dându-le lecţii practice de compor¬ 
tare. Personal, cât am făcut serviciu ca subaltern în escadronul lui, 
n-am avut nici cel mai mic incident cu el şi niciodată n-am rămas îna¬ 
poia exigenţelor lui pe care le depăşeam. De aceea, când ne-am sepa¬ 
rat, am rămas cu foarte multe bune amintiri unul despre celălalt şi 
am păstrat legătura ani şi ani de zile, frecventându-1 acasă, 
ascultându-i povestirile-i hazlii, întâmplări de răsboi şi tot ce-1 privea 
pe Antonescu. Pentru Mircea Elefterescu, generalul Antonescu 
reprezenta perfecţiunea încarnată şi el era menit să îndrepte starea de 
lucruri din Ţară. La el expresii ca: «Domnul general a spus», «Dom¬ 
nul general a făcut», «Domnul general va face», erau laitmotive. El 
trăia şi primea stimulentul vieţii sale din ideea pe care şi-o făcuse des¬ 
pre generalul Antonescu. Pentru nimeni în armată nu era un secret că 
Elefterescu era omul cel mai apropiat al lui Antonescu, mândria 
vieţii lui. 

Imediat după eliberarea Basarabiei de către trupele noastre, 
s-au constituit garnizoane militare în fiecare târguşor al provinciei. 
Elefterescu a fost numit un fel de guvernator militar Ia ledineţ, loca¬ 
litate pe care o cunoşteam bine, deoarece am fost nevoit să intervin 
cu tanchetele, cu un an înainte, pentru a stabili ordinea. Erau mulţi 
cazari de religie mozaică, cu perciuni, bărbi şi caftane, care trăgeau 
mai mult spre Rusia, patria lor de origine, decât spre România, deşi 
se mândreau că, în persoana Elenei Wolf Lupescu au şi ei «o regină». 

- în ce împrejurare aţi fost nevoit să interveniţi la ledineţ ? 

- Să facem o digresiune, lăsând deoparte pe moment biogra¬ 
fia lui Elefterescu. în perioada 39-40, în timp ce făceam stagiul în 
Divizia a Il-a de cavalerie, aflat în acoperire pe Nistru, în sectorul 
Soroca-Hotin, marea majoritate a actelor de sabotaj au fost făcute 
de populaţia evreiască. în timpul retragerii, părăsind fără luptă 
Basarabia şi Bucovina de Nord, am înregistrat, din partea tuturor 
unităţilor diviziei în retragere, purtarea ostilă şi agresivă a cazărilor 
faţă de trupele române. într-o singură noapte, la Lipcani, am văzut 



cum poate să se modifice subit psihologia popularei. De unde cu o 
seară înainte puteau fi văzute tinere evreice în compania militarilor 
noştri, plimbându-se pe Corso, a doua zi, aceleaşi elemente au arătat 
o duşmănie şi o încrâncenare greu de explicat, ce se citea pe toate 
figurile. Nu mai spun că însăşi gazda mea, care, de altfel, nu-mi 
arătase nici un semn de antipatie până atunci, când a aflat despre 
ultimatumul privind cedarea Basarabiei, a dispărut. Nu i-am mai 
văzut faţa. A plecat lăsând o casă goală: Aceste elemente s-au organi¬ 
zat într-un fel de rezistenţă şi, pentru a câştiga merite în ochii bolşevi¬ 
cilor, au aruncat cu apă clocotită pe grupări răzleţe de trupe româ¬ 
neşti, au tras focuri de armă, au prins soldaţi, i-au dezbrăcat şi i-au 
batjocorit. 

- Am remarcat descrierea unui asemenea episod în cartea lui 
George Barbul: căpitanul Nicolescu ajunge cu escadronul lui pe 
strada principală a târgului Iedineţ. Acolo îl găseşte pe căpitanul 
Enescu, legat de un stâlp de telegraf, cu uniforma ruptă, scuipat şi 
acoperit cu murdărie. Locuitorii evrei şi ucraineni făcuseră coadă ca 
să urineze pe corpul prizonierului. Scăpase cu viaţă datorită sosirii 
escadronului căpitanului Nicolescu. Enescu a povestit ce i s-a 
întâmplat. întreaga noapte n-a putut să doarmă de ruşine şi s-a îm¬ 
puşcat. Revenit la Iedineţ în 1941, căpitanul Nicolescu a găsit în mij¬ 
locul străzii trei cadavre de soldaţi oribil mutilaţi. Nici un civil nu se 
afla pe stradă, toţi se ascundeau în dosul storurilor coborîte, în casele 
lor. Pe urmă, deodată, se auzi un foc de armă şi un soldat căzu de pe 
cal. Căpitanul Nicolescu văzu roşu înaintea ochilor şi nu a mai ştiut 
ce face: a ordonat represalii... înainte de a-1 trimite în judecata Curţii 
Marţiale, Generalul Antonescu voi să-l asculte pe căpitanul Nico¬ 
lescu. Şi căpitanul i-a spus în zece minute tragedia lui: «Refuz revol¬ 
verul, domnule General, a strigat căpitanul, care tremura din tot cor¬ 
pul, refuz, de asemenea, şi Curtea Marţială. Dacă dumneavoastră 
mă condamnaţi, eu renunţ la apărare». Antonescu, mic şi crispat, s-a 
apropiat de el, şi după ce l-a privit cu asprime, i-a spus: «îţi dau o 
ultimă şansă. Dacă vrei reabilitarea, caut-o pe front!» Căpitanul 
Nicolescu s-a reabilitat definitiv în faţa fortificaţiilor Odessei. Mă 
mir că, uneori, se mai vorbeşte despre antisemitismul Mareşalului. 

- Aş povesti o întâmplare, căci şi aceste întâmplări obişnuite 
urmează fidel cursul istoriei, formând adesea puncte de atracţie, în 
noianul fastidios de date. într-una din ultimele seri petrecute de 
Mareşal pe front, în cercul intimilor săi, redus la cinci-şase persoane, 
a povestit poveste de altfel ştiută de noi - următoarele: «E curios 
cum lumea mă crede antisemit. Asta mă face să râd, când mă 
gândesc că era să mă căsătoresc nu cu o evreică, ci cu două, şi că am 



fost logodit pe rând cu fiecare. Eram în garnizoană la Tecuci, sublo¬ 
cotenent tânăr. Am cunoscut o familie de evrei din Galaţi, cu două 
fete frumoase. între mine şi cea mică s-a născut o idilă, care era cât 
pe ce să mă ducă la mariaj, dacă ea nu s-ar fi măritat cu un ovrei 
de-al ei. Asta nu m-a împiedicat să mă îndrăgostesc de sora ei, dar, la 
intervenţia familiei mele, a mamei în special, a trebuit să mă retrag. 
Ele au plecat din ţară şi n-am mai ştiut de urma lor»... Luând temei 
acest episod biografic, am putea deduce starea de spirit a Mareşalu¬ 
lui, sub care a privit problema evreiască din România. Rămânând pe 
aceeaşi linie cu bătrânul Petre Carp, care socotea populaţia evreiască 
ca un factor economic important, el a înţeles ca în guvernarea lui să 
lase liberi evreii, în cadrul ordinei şi legalităţii existente. Prin ocupa¬ 
rea Poloniei de către ruşi şi nemţi, în 1939, mulţi evrei polonezi s-au 
refugiat în România, scăpând de fioroasele lagăre de la Auschwitz, 
Buchenwald ş.a. Sub presiunea evenimentelor legionare din guvern 
şi, bunînţeles, a politicii Iui Hitler, Mareşalul s-a văzut nevoit să-i tri¬ 
mită în deportare pe evreii neautohtoni, care nu găsiseră mijloace de 
a pleca în altă parte. Sub regimul legionar, încă din 15 septembrie 
până la 24 ianuarie 1941, Mareşalul a intervenit energic pentru a 
frâna excesele elementelor extremiste, care s-au dedat la acte agresive 
ce mergeau până la crimă. Totuşi, în această grea perioadă nu numai 
pentru evrei, ci mai ales pentru partizanii Regelui Carol, care au fost 
exterminaţi fără milă (pentru a nu mai pomeni despre Iorga şi Mad- 
gearu), nu s-au putut înregistra mai mult decât câteva zeci de crime în 
rândul evreimii. După rebeliune, un climat de linişte şi ordine a 
cuprins şi populaţia evreiască, scutită ulterior de răsboi şi pusă, în cel 
mai rău caz, la munci de folos obştesc, la curăţarea zăpezii, la săpa¬ 
rea tranşeelor etc. Evreii erau lăsaţi în pace să-şi ducă existenţa, cu 
excepţia tinerilor mobilizaţi pe loc, care nu aveau voie să părăsească 
localităţile decât cu aprobare specială. Astăzi se vede în presă, la noi, 
în Israel, în alte părţi, precum că Mareşalul s-a opus energic oricăror 
presiuni venite din partea germanilor de a instaura măsuri neome¬ 
neşti împotriva evreilor. Orice act abuziv al autorităţilor era adus la 
cunoştinţa Mareşalului de însuşi şeful comunităţii evreieşti, rabinul 
Şafran, mi se pare, care era deseori văzut în anticamera Mareşalului, 
în audienţă. De curând mi-a căzut în mână un extras dintr-un ziar din 
Israel, în care se povesteşte o scenă concludentă: şeful bisericii evreie¬ 
şti este încunoştiinţat că s-ar lua o serie de măsuri severe împotriva 
unei categorii de populaţii de religie mozaică. Acesta fiind alarmat, i 
s-a adresat telefonic Mitropolitului Bălan din Ardeal. Mitropolitul 
Bălan, alarmat la rândul lui, a venit personal la Bucureşti, să vadă 
despre ce este vorba. într-adevăr, în ziua următoare, Mitropolitul 



află din gura rabinului situaţia de fapt. Scrie în acel articol că, în 
timp ce asculta plângerile rabinului, contrariat, Mitropolitul se 
plimba dintr-un capăt în altul al încăperii. Şi imediat ce relatarea 
rabinului s-a încheiat, a pus mâna pe telefon şi a cerut audienţă la 
Mareşal. Mai departe, articolul arată că Mareşalul, foarte ocupat, îl 
invită la masă pe Mitropolit, prilej cu care se expun plângerile rabi¬ 
nului. Mareşalul s-a arătat contrariat şi a propus măsuri de îndrep¬ 
tare. 

- Şi totuşi, în mausoleul de la Ierusalim dedicat evreilor sacri¬ 
ficaţi în timpul răsboiului, se arată că românii ar fi exterminat sute 
de mii de evrei. Un răsboi crâncen care a durat pentru noi patru ani 
de zile, duce la pierderea a circa un milion de soldaţi. Este posibil ca, 
în dosul frontului, chiar şi în lagăre de concentrare, să piară patru 
sute de mii de oameni fără urme? 

- Ce să am de spus? Patru sute de mii, dacă socotim toţi 
morţii evrei din România, de la venirea lor aici, în secolul trecut. Nici 
un evreu n-a fost ucis din ordinul sau cu cunoştinţa Mareşalului. 
Dacă insistaţi, să întoarcem medalia pe partea cealaltă: cum s-au 
comportat Evreii faţă de noi. De altfel, am dat unele exemple din 
Basarabia. Mai pot adăuga că, ajuns cu comandamentul dincoace de 
Prut, generalul Mihai Racoviţă este informat că târgul Iedineţ s-a 
revoltat şi trupele ce trec pe acolo sunt supuse maltratărilor. Unităţile 
nu mai aveau siguranţa retragerii, din pricina stării de spirit a popu¬ 
laţiei ostile. (Această stare de spirit era generală, de la Hotin la 
Ismail, unde evreii au tras asupra populaţiei care se refugia în port, 
producând o panică de nedescris şi lăsând numeroase cadavre pe 
chei.) Generalul Racoviţă m-a trimis cu un detaşament format din 
trei tanchete şi două autocamioane, cu două plutoane de soldaţi, 
pentru a restabili ordinea şi a lua legătura cu trupele sovietice în 
înaintare. Era în dimineaţa zilei de 27 iunie, şi singura unitate 
românească ce făcea marş invers, era a noastră. Am pătruns în târgul 
Iedineţ şi l-am găsit pustiu. Populaţia, cu steaguri roşii, pancarte 
(bun venit, salvatorii noştri sovietici etc.), aşteptau la intrarea de 
nord a localităţii, unde fusese ridicat şi un arc de triumf. Apariţia 
tanchetelor - nişte mici drăcii - i-a speriat aşa de tare, încât într-o 
clipă, mii de oameni au dispărut ca prin minune. Am rămas la poştă, 
pentru a-1 informa pe general asupra situaţiei şi de acolo am văzut pe 
colina din spate valuri-valuri de oameni, care urcau în fuga mare, să 
ajungă în pădure, după ce aruncaseră steaguri, pancarde, de parcă 
dăduseră turcii. Erau evreii. Iată-mă comandantul unui târg fără 
populaţie. în acest timp, a ajuns la orizont capul unei coloane moto¬ 
rizate sovietice, coborând în serpentine. Am trimis imediat un ofiţer, 



să ia legătura cu comandamentul rusesc. S-a prezentat generalului 
(aveam un tălmaci la divizie) şi i-a raportat că este trimis să ia 
legătura cu coloana sovietică şi să predea localitatea, care se revoltase 
împotriva soldaţilor noştri şi i-a atacat. Generalul rus a ascultat, s-a 
îndreptat spre oraş, evreii i-au ieşit în întâmpinare, s-au înşirat pe 
drum, mergeau alături de coloane, i-au spus generalului că au vrut 
să-i netezească drumul, dar generalul a pus soldaţii să-i ia la goană. A 
fost un moment delicat: dacă generalul sovietic pleca urechea, putea 
să pună mâna pe noi şi să ne ia prizonieri. Ne-am întors cu tanchetele 
pe drumul spre Prut, urmaţi de trupele sovietice. 

- După câte ştiu, nici în primul răsboi mondial cazarii noştri 
nu s-au purtat mai bine. 

- Ei au fost elementele care au dirijat trupele de ocupaţie 
către toate depozitele, toate centrele, toate familiile înstărite, 
incitându-i pe inamici la devastări şi acte reprobabile. Ei s-au dove¬ 
dit atât de duşmănoşi, încât bătrânului Carp, care rămăsese în Bucu¬ 
reşti pe timpul ocupaţiei, aducându-i-se la cunoştinţă şi văzând cu 
ochii lui acest comportament, el, care apărase instalarea evreilor în 
ţară, după 77-, faţă de Bismarck, a declarat: «In ceea ce priveşte 
populaţia evreiască, trebuie să-mi revizuiesc total concepţiile...» El a 
fost apărătorul evreilor în toate împrejurările. In ceea ce priveşte 
înverşunarea rasistă împotriva noastră, ea nu are temei, sorgintea ei 
trebuind să-şi afle adevărata explicaţie în reacţia firească, 
momentană şi locală, de autoconservare. Soldaţii care au avut acte 
de răzbunare în Basarabia contra celor ce i-.au atacat, umilit şi ucis, 
au procedat, în fond, conform legii talmudice, dar atât a durat agre¬ 
sivitatea, românul fiind prin firea lui iertător şi trecând peste asta. 
Iar cei care au trăit perioada Mareşalului Antonescu pot să 
recunoască că evreii s-au saivat tocmai datorită acestuia. Curios că 
nu se pomeneşte la noi despre aceste mişcări, căutându-se vinovaţi 
doar în rândul românilor. Despre comportamentul Mareşalului faţă 
de evrei, aş mai aminti o întâmplare cu un anticar. Ca toţi Românii, 
şi Mareşalul avea evreul lui. Acesta era Julius Pach, anticarul. Erau 
doi fraţi Pach, anticari amândoi, dar Julius era figura cea mai intere¬ 
santă. Un bărbat înalt, cam de şaizeci de ani, uscăţiv şi roşcovan la 
faţă, avea o faimă bine stabilită printre anticarii din Bucureşti. Avea 
cunoştinţe enciclopedice asupra publicaţiilor de tot felul din lume. 
Era o bibliotecă ambulantă. Nicolae Iorga era un client al lui, pe 
lângă mulţi alţii. Şi el îşi petrecea zilnic ore întregi răsfoind exempla¬ 
rele rare, înghesuite de anticar pe un coridor lung şi obscur, plin cu 
cărţi, situat vizavi de Telefoane. Acest Julius Pach a primit însărcina¬ 
rea din partea Mareşalului să-i procure o serie de cărţi, după care 

Mareşalul tânjea de multă vreme, cărţi de istorie şi ştiinţă militară, de 
autori străini, care se găseau foarte greu. Mareşalul voia să-şi com¬ 
pleteze biblioteca cu cărţi de valoare şi s-o doneze apoi statului. 
Aceste exemplare, închise în patru-cinci lăzi, au fost luate de mine de 
la vila Mareşalului din Predeal, la ordinul personal'dat mie de Minis¬ 
trul Apărării Naţionale, Mihai Racoviţă, şi predate la mijlocul lunii 
septembrie 1944 Academiei Române. Cu această însărcinare, Julius 
Pach s-a pus pe treabă şi a procurat multe exemplare, foarte fru¬ 
moase şi în bună stare, pe care le aducea săptămânal la Preşedinţie şi 
le preda adjutantului Mareşalului, Eugen Niculescu, priceput şi el în 
ale cărţii. De câte ori venea la Preşedinţie, nu uita să treacă şi prin 
biroul meu, pentru a repeta stăruitoarea lui rugăminte de a se da de 
urma fiului său, medic, dispărut pe front şi pe care el îl credea trăind 
undeva în Rusia. 

Medicii evrei erau mobilizaţi ? 

- Unii, autohtoni, de baştină, da. Şi, din nenorocire, până la 
sfârşitul răsboiului, Pach n-a aflat nimic despre fiul său. 

- Am putea reveni la Mircea Elefterescu. 

- Aşa e. 

Rămăseserăm cu el în Basarabia. 

în calitatea lui de comandant al garnizoanei din Iedineţ, 
Mircea Elefterescu i-a obligat pe Evrei să-l salute, iar la o defilare de 
10 Mai, i-a pus pe înălţimea staturii şi pe culoarea bărbilor. Deoarece 
hrana trupei nu era potrivită alocaţiei, Elefterescu a făcut apel la 
populaţie. Desigur, au existat şi abuzuri. Unui cazar i s-au luat două 
gâşte fără ordin de rechiziţie. El a venit revoltat la locuinţa coman¬ 
dantului, care avea planton la poartă, şi a dat să intre ca să reclame. 
Cum era firesc, plantonul l-a oprit. Cazarul înfuriat n-a cedat, l-a 
busculat pe soldat, a dat să intre, soldatul l-a prins de mâini 
încercând să-l scoată cu forţa, dar s-a trezit lovit cu putere. Delict 
grav, nu se putea mai grav. Cazarul a fost arestat, curtea marţială l-a 
judecat fără întârziere şi l-a condamnat la moarte. Până la Haga a 
ajuns cazul căpitanului Elefterescu, protestele evreimii din America 
până-n Anglia, cerând destituirea ofiţerului etc. Fără a avea vreo 
implicaţie directă, Mircea Elefterescu a fost mutat, numit comandant 
de escadron de elevi la Târgovişte. Aici s-a ţinut numai de farse. 
Bunînţeles, escadronul mergea pe roate. Pentru că ajutorul de 
comandant era un om pedant şi enerva cu fel de fel de şicanii, într-o 
zi, când ofiţerii erau adunaţi şi primeau dispoziţii pentru ziua 
următoare, colonelul, scoţându-şi ceasul, a spus: «Domnilor, să ne 
potrivim ceasornicele după ceasul meu, care e un ceasornic de mare 
precizie, un Longines veritabil, care n-a rămas niciodată în urmă 



şi...» când să continue, se aude vocea căpitanului Elefterescu, 
lătăreaţă, cu uşor accent moldovenesc: «Mă iertaţi, domnule colonel, 
vindeţi ceasul?» Stupefacţie generală, înghiontiri şi chicote înfundate 
printre ofiţeri. «Ce înseamnă obrăznicia asta, căpitan Elefterescu?» 
«Nici o obrăznicie, domnule colonel. Dar dacă-1 lăudaţi atâta, şi cum 
ceasul meu s-a învechit, m-am gândit că s-a ivit prilejul să-l cumpăr 
pe-al dumneavoastră.» «Eşti neserios, căpitan Elefterescu, te rog să 
părăseşti imediat încăperea!» Mircea a ieşit întovărăşit de râsetele 
înfundate ale ofiţerilor. Altădată, găsind în magazia de ovăz a esca- 
dronului un curcan şi întrebând pe magazioner «ce-i cu ăsta aici?», i 
s-a răspuns «să trăiţi domnule căpitan, este curcanul domnului colo¬ 
nel» (tot cel cu ceasul). Fără să stea mult pe gânduri, acesta a excla¬ 
mat: «Da, bine! Să vină bucătarul». Bucătarul s-a prezentat şi ime¬ 
diat a primit următorul ordin: «Soldat, ia dumneata acest curcan, 
taie-1 şi bagă-1 la cazan!» Soldatul îngrozit: «Să trăiţi dom’căpitan, 
curcanul este al domnului colonel!» «Soldat, peste jumătate de oră 
vin în inspecţie la bucătărie; să găsesc curcanul la cazan!» A doua zi, 
scandal mare, colonelul furios, dar nu i-a spus nimic căpitanului. Tot 
focul şi l-a vărsat pe plutonierul-major. Căpitanul Elefterescu n-a 
vrut să lase chestiunea aşa şi a făcut un raport, prin care justifica 
acţiunea lui, motivând că «am găsit un curcan străin, care mânca din 
raţia cailor, şi am socotit că cea mai îndreptăţită măsură este de a-1 
face să restituie ceea ce-a consumat. Şi, pentru că mâncarea trupei 
este slabă, l-am dat la cazan pentru îmbunătăţirea hranei. Aflând că 
acest curcan a aparţinut domnului colonel, găsesc cu cale să-l 
despăgubesc pe domnul colonel anexând acestui raport un curcan de 
ciocolată». închipuiţi-vă ce haz a făcut tot regimentul. Colonelul a 
fost mutat curând şi această hâră dintre ei s-a stins. Era mucalit, ine¬ 
puizabil. Dar fapta lui de pomină a fost următoarea: numit coman¬ 
dant al escadronului de elevi, el a înţeles să-i pregătească pe ofiţeri să 
devină adevăraţi cavaleri. Nu numai comportamentul regulamentar 
îl interesa pe căpitan, ci şi comportamentul în societate. Nu mică i-a 
fost indignarea, când a aflat că doi dintre elevi se încăieraseră între 
ei. Nu avea decât o soluţie, o alternativă: să-i dea afară din şcoală ori 
să-i pună să se bată în duel. A optat pentru cea din urmă, deşi elevii 
nu aveau dreptul să se bată în duel. Cum trebuiau să devină ofiţeri 
peste un an, se putea face o excepţie. Li se dădea astfel şi o aspră 
lecţie de onoare. Fără a spune nimic, nimănui, el luase decizia: 
pregătise în taină două spade, anunţase pe plutonierul sanitar să fie 
la orele două dimineaţa la infermerie cu pansamentul necesar şi, în 
noaptea fixată pentru duel, la ora unu, Mircea Elefterescu iese în 
escadron, scoală discret pe cei doi elevi, îi pune să se îmbrace în faţa 



lui, şi - când toată şcoala dormea profund el se duce cu elevii în 
manejul mare al şcolii, unde le spune: «Domnilor, dumneavoastră în 
actul pe care l-aţi făcut şi care a terfelit onoarea militară a unui 
ofiţer, aveţi datoria, spre a vă spăla onoarea, de a vă bate în duel. 
Aceasta o veţi face până eu voi socoti că acţiunea este încheiată. Pof¬ 
tiţi, alegeţi-vă spadele!» 

Abia sculaţi din somn, tremurând, neştiind ce e cu ei, elevii 
au rămas încremeniţi. Prezenţa sanitarului cu toată aparatura inter¬ 
venţiei, în caz de rănire, figura aspră a lui Elefterescu, i-a făcut să 
simtă cum li se taie picioarele, crezând că se află în faţa Judecăţii de 
Apoi. Nu le venea a crede. Disproporţia dintre ei îi făcea ridicoli: 
unul cât un munte, altul mic, pipernicit şi costeliv. Dar nu li s-a dat 
prea mult timp de gândire, că s-a şi auzit comanda: «în gardă! Eu vă 
arbitrez!» Elevii au încrucişat săbiile şi au început. A dat unul, s-a 
apărat altul, cel mare a luat-o la fugă prin manej, cel mic după el, 
Elefterescu i-a oprit, i-a adus la loc, i-a pus să reia luptă. Deodată s-a 
văzut sânge. Unul fusese tăiat de-a curmezişul pe piept. Lupta a fost 
oprită, infermierul a intervenit, a constatat sub privirile căpitanului 
că rana era superficială, a tamponat-o cu alcool şi lupta s-a reluat 
mai îndârjită, durând mai mult de trei sferturi de oră. Elevii se 
apărau cu disperare căutând să-şi scape pielea. Pe măsură ce timpul 
trecea, cei doi împricinaţi deveneau tot mai îndârjiţi, animaţi deopo¬ 
trivă de disperare şi sete de răsbunare. Chestiunea devenise serioasă. 
La un moment dat, cel mic îi arde o lovitură peste braţ celui mare, 
sângele ţâşneşte din rană, sabia scapă din mână, rănitul îngălbeneşte 
şi se întinde cât era de lung pe rumeguşul manejului, pe care l-a 
înroşit imediat. Leşinase. Infermierul a intervenit, constată că rana 
era adâncă, se deschisese o vână, opreşte sângele, pansează, îl rea¬ 
duce în simţuri, duelul încetează. Rănitul e dus şi internat la inferme- 
rie. Celălalt băiat, cât se poate de discret, şi-a luat locul în pat, ca şi 
cum nimic nu s-ar fi întâmplat. în ziua următoare, escadronul con¬ 
trariat de lipsa unui elev: i s-a făcut rău, s-a internat. Dar la vizita 
medicală, maiorul doctor Cucu s-a trezit cu un rănit în pat. Când i 
s-a raportat de subalternul lui ce se petrecuse în cursul nopţii, docto¬ 
rului să-i vină rău. Fuga la comandantul şcolii şi-i raportează. Colo¬ 
nelul comandant vine la infermerie, vede elevul, îl interoghează, află 
cum s-au petrecut lucrurile şi exclamă: «Elefterescu a înnebunit de 
tot!» S-a întors în cabinet şi-l cheamă pe căpitan. Acesta, sigur de el, 
dă motivul acţiunii întreprinse. Colonelul comandant nu se lasă con¬ 
vins, raportează ministerului, inspectorul de cavalerie se alarmează, 
generalul-inspector Moruzi, care îl cunoştea pe Elefterescu şi care-1 
proteja (îl mai scăpase odată la Iedineţ), a zis: «A, mon cher, Mircea 



a înnebunit de tot, trebuie să-l mutăm de acolo!» Zis şi făcut, aşa că 
regimentul meu s-a trezit fără Mircea Elefterescu la comanda esca- 
dronului, în care mă aflam şi eu de un an de zile. Venise cu o aureolă 
originală în regiment. In calitate de comandant de escadron a fost un 
model. Interesant, nu ? 

- Da, ca atmosferă şi caractere. 

- O altă farsă a lui Elefterescu. Fiind el în concediu la Cons¬ 
tanţa, îl întâlneşte pe Generalul Antonescu, care stătea la Hotelul 
Armatei, lângă statuia lui Eminescu, unde ocupa un apartament. 
După ce l-a condus la hotel pe Antonescu, s-a întâlnit cu maiorul 
Constantin Aslan, Coco, cum i se spunea, un călăreţ emerit, figură 
populară în cavalerie, prin distincţie, prin spiritul lui de muşchetar, 
gata oricând să-şi apere onoarea, să spună adevărul, să înfrunte orice 
pericol. Erau prieteni amândoi. Văzându-1, Coco îl întreabă: «De 
unde vii, Mircea?» Luînd un aer misterios, acesta răspunde: «Dragă 
Coco, mi-am îndeplinit obligaţia protocolară.» Acesta rămâne nedu¬ 
merit, chipul lui cerea o explicaţie, Mircea continuă: «Am fost şi am 
depus cărţile de vizită domnului General Antonescu, la hotel.» «Dar 
ce, Mircea, ai căzut din lună?De când se depun cărţi de vizită în vili- 
giatură? » «Dragă Coco, vrei să-ţi spun un secret? Ei, uite, domnul 
Antonescu ţine foarte mult la asta şi el va fi foarte mulţumit. Te 
sfătuiesc să faci la fel. Du-te şi depune-ţi cărţile, n-ai decât de câşti¬ 
gat!» Coco a căzut pe gânduri. S-a dus la hotel, a luat două cărţi de 
vizită şi le-â depus pentru generalul Antonescu. A doua sau a treia zi 
de la această ispravă, aflându-se Coco în compania lui Elefterescu, 
sunt întâlniţi în parc de Generalul Antonescu, care se plimba. Acesta, 
cum îi vede, vine spre ei, se opreşte în faţa maiorului Aslan şi-l apos¬ 
trofează: «Ascultă Aslan, dar ce ţi-a venit? Dumneata depui cărţi de 
vizită în timpul viligiaturii? Atâta lucru nu ştii?» Uluit, dar şi 
întărâtat, Coco răspunde cu vocea lui teatrală: «Domnule general, 
n-am făcut altceva decât să urmez îndemnul şi exemplul maiorului 
Elefterescu». Antonescu a rămas surprins: «Ce înseamnă asta, Elef¬ 
terescu?» Acesta face o mutră pocăită: «Domnule general, am făcut 
o glumă!» «Ia vezi, te rog să te potoleşti, că te zvârl de nu te vezi!» şi 
le-a întors spatele. Cei doi au avut grijă să nu mai apară în calea lui 
pe toată durata acelui concediu. 

- Aş dori să trecem la Mihai Antonescu, unul din stâlpii regi¬ 
mului antonescian, care a împărtăşit pas cu pas, până la moarte, des¬ 
tinul Mareşalului, sfârşindu-şi viaţa ca un martir. 

- Ajm să vă răpesc mult timp, deoarece Ică Antonescu, cum îi 
spuneau cei care voiau să-l flateze, cât şi cei care îl luau în derâdere, 

şi unii şi alţii destul de numeroşi, a fost, evident, a doua figură după 
Mareşalul Antonescu, care a marcat cei patru ani de guvernare. Ică 
Antonescu, care şi-a transformat porecla în alintare şi biciure, a fost 
(sau a încercat să fie) un fel de Ducele de la Paz, acea figură tutelară 
de la curtea regelui Spaniei, Carol al IV-lea (pe vremea lui Goya), 
care a încercat să se opună lui Napoleon prin sistemul său politic al 
tratatelor de pace, de unde şi numele său de Ducele de la Paz. Ca şi 
acesta, Ică s-a strecurat în viaţa intimă a Mareşalului, după acel 
notoriu proces de bigamie, pe care Carol alll-lea l-a intentat Genera¬ 
lului Antonescu, pe atunci, ca sancţiune pentru refuzul său de a intra 
în rândul camarilei de la Palat. Ică, avocat cu oarecare renume, for¬ 
mat la şcoala lui Istrate Micescu, prieten de casă al lui Stelian 
Popescu, directorul ziarului Universul, i-a fost recomandat Genera¬ 
lului drept un abil om al legii şi om de încredere. Generalul, prieten 
cu Stelian Popescu, a acceptat recomandarea acestuia, 
încredinţându-i procesul. De unde se credea că Generalul Antonescu 
e prins în delict, dintr-o singură aruncătură de ochi peste dosar Ică a 
prins defectul. Divorţul soţiei lui Antonescu oficial înregistrat la 
Primăria de la Paris nu fusese transcris şi la Tribunalul din Bucureşti. 
Şi astfel Antonescu era descoperit, căsătorindu-se cu o femeie încă 
măritată. Deci, descoperindu-se această omitere, procesul se dovedea 
.neîntemeiat şi, ca atare, inculpaţii erau scoşi din cauză. Generalul 
Antonescu era recunoscător prin natura lui şi modul abil, pregătirea 
profesională, volubilitatea, atenţia cu care Ică înconjura perechea 
Antonescu, insistenţa Iui în această familiaritate, l-au făcut să devină 
curând nelipsit din căminul Generalului. Ică s-a intercalat în ideolo¬ 
gia şi planurile pe care Antonescu le nutrea privind însănătoşirea cli¬ 
matului politic, pentru înlăturarea pericolului care ameninţa frontie¬ 
rele de curând întocmite ale României Mari. Şi el era tot atât de afec¬ 
tat de starea precară a armatei, de lipsa de prestigiu a monarhiei şi de 
toate problemele aflate la ordinea zilei. Punându-se în slujba acestor 
idei, Ică îşi propunea să le susţină, să le concretizeze prin încadrări în 
texte de legi, în citate aflate în cărţi. Cu alte cuvinte, voia să se facă 
util. 

Astfel, nu trebuie să surprindă prea mult apariţia lui la 
stânga Iui Antonescu, la 4 septembrie 1940. în faţa Ţării, Ică era un 
necunoscut. însuşi Generalul nu era o figură de mare popularitate. 
Prezenţa lui Ică lângă General contrasta, nu atât prin vârstă (Ică avea 
37 de ani în acea epocă, iar Mareşalul avea 58-59), cât prin aparenţele 
lor. Primul, luminos, cu trăsăturile ca tăiate în piatră, celălalt jovial, 
versatil, nebulos. Când l-am văzut prima oară, am simţit un senti¬ 
ment de antipatie. De statură potrivită, cu o siluetă tinerească, 

înveşmântat ca un dandy, cu figura lui prelungă şi albă, totdeauna 
proaspăt ras, cu nasul prelung şi subţire, cu doi ochi negri incandes¬ 
cenţi care străpungeau pe interlocutor ca ochii unui fachir, cu fruntea 
lată, deasupra căreea se răsfrângea, în pieptănătura dată peste cap, 
un păr negru, bogat, cu reflexe de abanos. Sentimentul de antipatie a 
fost dublat imediat de sentimentul de neîncredere. Observându-1 cum 
se mişcă, cum vorbeşte cu vocea lui de stentor, rostind cuvintele plin, 
rar, sonor, urmărind din ochii care i se mişcau în cap ca la un viezure, 
efectul asupra interlocutorului a fiecărui cuvânt rostit, mi-a lăsat 
impresia - care nu s-a modificat până la sfârşit -, a unui actor care-şi 
creea singur rolurile şi le repeta cu patos şi siguranţă, la momentul 
oportun, în faţa unui auditoriu fără importanţă. Vorbind just, într- 
adevăr, inteligenţa lui Ică Antonescu friza, în unele momente, genia¬ 
litatea. Uneori, căci cea mai mare parte a timpului nu era decât poză, 
farsă, teatru. Pentru că se vedea cât de colo că urmase o şcoală reto¬ 
rică, prin felul cum rostea cuvintele alese cu grijă, gesturile, expresia 
care complimentează un orator, fusese poreclit «vidul sonor», 
poreclă, între noi fie zis, dată cu sete de răsbunare. Pentru că, dacă în 
oratoria lui Ică nu se găsea totdeauna un filon de sinceritate şi de 
onestitate, nu putem spune că era lipsit şi de idei. L-am auzit de 
câteva ori ţinând discursuri. L-am auzit conferenţiind. L-am auzit 
luând cuvântul în Consiliul de Miniştri. L-am auzit improvizând . 
răspunsuri grave la înalte probleme de stat, dictate, dintr-odată, 
luate şi fără nici o modificare transmise direct la destinatar, 
într-adevăr, mi-aduc aminte cu precizie când Mareşalul, având de 
răspuns urgent unei probleme ridicate de Hitler, a chemat la oră 
târzie pe adjutantul ce i-a fost la îndemână, locotenent-colonelul 
Eugen Niculescu, i-a dat originalul scrisorii şi i-a cerut să aducă tex¬ 
tul imediat înapoi, redactat. Eugen Niculescu, mobilizându-mă, 
ne-am strâns în jurul dactilografei şi am început să redactăm. Nici nu 
ajunsesem la jumătate, când ne-am trezit cu Ică intrând vijelios în 
birou. «Gata, domnilor? Domnul Mareşal aşteaptă!» «Domnule 
ministru, suntem în curs de redactare», a spus Eugen Niculescu. 
«Daţi-mi imediat bruionul dumneavoastră...» L-a luat, şi-a aruncat 
privirea de formă pe el, a spus: «Bine! şi apoi către dactilografă: 
Doamnă, scrieţi!...» Şi a dicatat dintr-un capăt în altul întregul text, 
într-un perfect stil academic, încadrându-se magistral în problema ce 
avea de rezolvat şi dând răspunsul răspicat şi fără ripostă posibilă. A 
smuls aproape foaia din maşina de scris, şi-a aruncat privirea în fugă 
pe acea pagină, a plecat în cabinetul Mareşalului, care a semnat tex¬ 
tul şi l-a expediat prin curier la ambasadă. 

Acesta era Ică. Era un bon a toutfaire al regimului. Dar tot 

el era şi cameleonul regimului. Nu numai eu i-am dat această poreclă, 
am auzit-o şi de la alţii. Ică întruchipa pe Caţavencu: cu toate guver¬ 
nele, cu toate partidele, numai să fie la putere. Asta se va vedea cu 
timpul. Deocamdată era la putere bine înscăunat, bine intrat în şea. 
L-am văzut pe Ică prima dată la Preşedinţie, în primele zile, 
agitându-se, emiţând păreri, schimbând complimente, dând dispo- 
ziţiuni personalului, reliefându-se de la început ca un prim personaj 
important după General. Impresia de atunci am spus-o. Acuma, 
adâncirea acestei impresii. Adică, mai bine zis, şocul pe care l-am pri¬ 
mit de pe urma acestei impresii şi care nu s-a şters nici până azi, pen¬ 
tru că, într-adevăr, am fost puternic şocat. Nu ştiu dacă e bine să 
împing prea departe detalierea portretului. Totuşi am s-o fac, 
căutând să mă păstrez cât mai mult într-o atitudine de generalizare. 
Aceasta s-a întâmplat când, la sfârşitul lui septembrie, într-o 
duminică, a avut loc o festivitate - ca să zic aşa -, a înscăunării regi¬ 
mului naţional-legionar, marcat printr-o adunare generală, la picioa¬ 
rele Patriarhiei şi, la sfârşit, printr-o defilare legionară, în faţa statuii 
lui Mihai Viteazul. Spre adânca nemulţumire a ofiţerilor din cabinet, 
în frunte cu colonelul Mircea Elefterescu, maiorul Eugen Niculescu, 
maiorul Alexandru Marin, căpitanul N.Anghel şi a mea, am aflat că 
Mareşalul va apărea la această festivitate nu în uniformă, ci în 
cămaşă verde. Aceasta la îndemnul lui Ică. Din proprie iniţiativă, 
acesta îi comandase cămaşa verde, care se afla pe scaunul din cabine¬ 
tul său. Ică spunea: «Dacă vreţi să captaţi Mişcarea, daţi-vă de-a- 
funda în ea, şi Mişcarea va veni către dumneavoastră!» Mareşalul a 
cedat şi, în buna şi cinstita lui intenţie de a respecta memoria legiona¬ 
rilor jertfiţi de Carol al II-lea, şi numai în ideea asta a pus veşmântul 
lor. Şi astfel, a doua zi apare Mareşalul urmat de Ică, cu capul gol, cu 
cămaşa verde, cu centură, cu pantaloni negri, lungi. Slavă domnului 
că n-a apărut în cizme, atât ar mai fi trebuit. Ofiţerii cabinetului l-am 
urmat, în ţinuta militară, bunînţeles. Mareşalul, la picioarele Patriar¬ 
hiei, a ţinut o patetică cuvântare. 

După cuvântare, a urmat deplasarea pe jos până la statuia lui 
Mihai Viteazul, unde era întocmită tribuna. Aici au luat loc invitaţii. 
Generalul şi Horia Sima aveau tribună aparte de restul invitaţilor. 
Doamna Maria Antonescu, însoţită de Veturia Goga, stăteau în tri¬ 
buna invitaţilor. Ică jubila. Ca o suveică se deplasa de la o tribună la 
alta şi împărţea numai graţii. La un moment dat, spre stupefacţia 
mea totală, l-am auzit pe Ică adresându-se Generalului: «Dragă 
Ionel!» Am îngheţat! Vasăzică, această paiaţă, acest tânăr fără expe¬ 
rienţă, fără trecut, care nu însemna nimic, cuteza să-l numească pe 
nume pe Generalul Ion Antonescu, în faţa căruia începuse să tremure 

6 Ţară. A fost pentru mine o cruntă lovitură. M-am dus imediat la 
colonelul Elefterescu, care stătea în picioare, în faţa tribunei Genera¬ 
lului şi a lui Sima, şi i-am spus pe şoptite: «Domnule colonel, este 
posibil, sau n-am auzit eu bine? Fantele ăsta i se adresează Generalu¬ 
lui, spunându-i pe nume!» «Nu trebuie să te mire, mi-a răspuns 
zâmbind ironic Elefterescu. El este un vechi prieten al casei generalu¬ 
lui şi domnia sa i-a permis acest familiarism. însă să nu crezi dum¬ 
neata că, dacă-1 numeşte pe nume, este îndreptăţit să fie lipsit de res¬ 
pect! Obişnuieşte-te dumneata cu asta şi fii sigur că n-are nici o 
importanţă!» Nu sunt sigur că Elefterescu nu împărtăşea aceleaşi 
sentimente de indignare faţă de familiarismul arborat de Ică făţiş, în 
văzul lumii. Dar cred că mai curând el îşi domijia aceste resentimente 
şi le debita printr-un filtru al resemnării. Eu însă n-am putut să le fil¬ 
trez niciodată, şi de câte ori îl auzeam că spune «Dragă Ionel», îmi 
venea să izbucnesc: «Nu ţi-e ruşine să vorbeşti astfel cu domnul 
General?» Eram de aceeaşi vârstă şi, deci, puteam să-mi permit să 
gândesc în acest fel. într-un cuvânt, un resentiment puternic mi se 
trezise faţă de acest personaj. Puţin îi păsa lui Ică de resentimentele 
mele. Totuşi, parcă ceva simţea el, deoarece mă onora cu priviri isco¬ 
ditoare, făcându-se că nu mă ia în seamă şi ignorând aproape cu 
desăvârşire existenţa mea. O singură dată am venit în conflict direct 
cu el. Era în primele zile după înăbuşirea rebeliunii. Generalul Anto- 
nescu şi soţia lui locuiau la Preşedinţie, într-un apartament în care se 
afla şi biroul de lucru al lui şi al Doamnei. Un ofiţer de la cabinetul 
militar era întotdeauna de serviciu. Eraîntr-o duminică şi atunci mi-a 
venit rândul mie. După-amiază, după orele 2-3, când mă aflam în 
biroul meu, căutându-mi de lucru sau odihnindu-mă, aud o voce 
răcnind pe coridoare: «Planton, ofiţer de serviciu! Dar ce, e pustiu, 
nu e nimeni aici?» Am recunoscut vocea lui Ică şi am ieşit pe coridor. 
Cum mă vede, vine la mine pornit să mă admonesteze: «Ce-nseamnă 
asta, domnule căpitan? E pustiu aici, în preajma cabinetului Genera¬ 
lului Antonescu? Unde-i ofiţerul de serviciu?» Mă vedea bine că sunt 
încins cu centură. Pe un ton destui de tăios, i-am răspuns: «Domnule 
ministru, dacă aveţi nevoie de ofiţerul de serviciu, îl căutaţi la camera 
lui, unde se află, iar nicidecum pe coridoare, deoarece nu este plan¬ 
ton. Domnul general nu este într-un pustiu, serviciul de pază se află 
Ia postul lui. Ce doriţi?» Ică s-a bâlbâit puţin, s-a tras înapoi şi mi-a 
spus: «Domnule căpitan, am de transmis imediat un ordin al domnu¬ 
lui General!» «Foarte bine, domnule ministru, vă rog să mi-1 încre¬ 
dinţaţi şi-l voi transmite imediat!» «Nu, nu, vreau să-l transmit eu, 
personal, curierului.» «Prea bine, curierul se va prezenta imediat la 
cabinetul dumneavoastră». M-am dus în camera mea, am sunat la 

telefon, am chemat curierul şi i-am dat dispoziţiunile respective. Mă 
răcorisem puţin, dar puţin de tot. 

Rolul lui Ică în guvernarea legionară a fost subtil şi eficace. 
A îmbrăcat cămaşa de legionar, dar n-a făcut politică legionară. A 
zâmbit legionarilor, dar treptat-treptat i-a lucrat. N-a intrat în con¬ 
flict direct cu ei, dar a dejucat pe cât a putut planurile lor, ca, până la 
urmă, să lepede cămaşa verde şi să susţină cu toată tăria pe Mareşal, 
pe câmpul rebeliunii, devenind cel mai înfocat antilegionar. Deci, 
prima formă de cameleonism. îndemnase pe Mareşal Ia cooperarea 
cu Legiunea, lucrase în acest scop, dar, când a văzut că figura lui era 
cu totul ştearsă faţă de aceea a lui Horia Sima şi când a înţeles că nu-i 
va fi dat să capteze Mişcarea, a renunţat dintr-odată şi a trecut de 
partea Mareşalului, care de mult avea motivele lui de separare de 
legionari. Deci, am terminat cu Ică legionarul. 

- Ne vom ocupa mai departe de Ică prieten al Axei? 

- Da, pentru că Ică, netăgăduit, a fost la începutul guvernării 
Mareşalului, şi anume până la atingerea Bugului de către armata 
română, total de partea nemţilor, până la Crimeia, Don şi Stalin- 
grad, pe jumătate de partea germanilor, iar după Cotul Donului, 
sută la sută împotriva germanilor. Deci, iată a doua lui formă de 
cameleonism. Săracul de el, a murit ca un martir, dar îl îndulcesc eu 
acuma. 

- îndulciţi-1. 

- Ei, nu, nu e timpul încă. Cine era mai fericit, când Mareşa¬ 
lul a plecat pe front, în ziua de 20 iunie 1941, decât Ică Antonescu?! 
li văd figura zâmbind cu gura până la urechi, când îl îmbrăţişa pe 
Mareşal, la despărţirea din gara Mogoşoaia. Noi, un stat major 
întreg, îmbarcaţi în trenul Patria plecam să constituim înaltul coman¬ 
dament al trupelor româno-germane de pe frontul Moldovei, cu 
obiectiv: cucerirea Basarabiei şi a Nordului Bucovinei, cedate sub 
ameninţarea forţei fără luptă. Aşa. Era fericit, se mergea spre 
izbândă, era cel mai entuziast propagator al ideii unui succes pe urma 
unui Blitzkrieg , pe care Nemţii aveau să-l desfăşoare în Est, până la 
căderea zăpezii, încheindu-se cu o pace victorioasă, după ocuparea 
Moscovei, cu întregire la Est şi deschiderea campaniei pentru reîntre¬ 
girea la Vest. Nu se putea imagine mai frumoasă, perspectivă mai 
ademenitoare pentru orice român, dar pentru Ică, cel care îşi vedea 
viitorul asigurat, secula seculorum, şi succesorul Mareşalului (era cu 
vreo 24 de ani mai tânăr) nu putea decât să-l ameţească de fericire. 
Trecusem printr-un pericol şi încă nu-mi dispăruse spaima de care 
fusesem cuprins atunci când colonelul Elefterescu venise la mine şi 
mi-a spus: «Magherescu, dumneata ai fost numit de domnul General 

Antonescu şef de cabinet al domnului vicepreşedinte Mihai Anto- 
nescu şi vei rămâne la Bucureşti!» Mi s-a prăbuşit pământul sub 
picioare. I-am răspuns imediat: «Domnule colonel, apreciez gândul 
domnului General şi cinstea ce mi se face, dar dacă dumneavoastră 
credeţi că eu, acesta, pe care îl cunoaşteţi, aş fi în stare să rămân în 
Bucureşti, în timp ce omul care mi-a slujit ca model în viaţă pleacă să 
conducă un răsboi unic în analele noastre militare, vă înşelaţi amar¬ 
nic. Dacă nu se revine asupra numirii şi dacă nu-mi găsesc locul la 
trenul domnului General, plec la unitate în momentul acesta. Eu la 
Ică nu rămân!» Era înconjurat de avocăţei de-ai lui, de dame, ce să 
fac în cabaretul de la uşa lui Ică? Elefterescu mi-a spus: «Magheres- 
cule, n-o lua eroic. Domnul General a vrut prin dumneata să aibă 
ochiul lui lângă Ică. Nu-i bine ca acesta să rămână singur». «înţeleg 
totul, domnule colonel, dar şi dumneavoastră trebuie să mă înţele¬ 
geţi. Eu nu-1 înghit pe acest om. în 24 de ore, după cum ştiţi, vă dau 
ca sigiţr că„voi ajunge în conflict cu el. Nici nu veţi ajunge bine pe 
front şi domnul General va primi un telefon prin care domnul Ică îşi 
va arăta nemulţumirea şi va cere schimbarea mea. Şi atunci nu numai 
că n-am slujit ideea domnului General, dar voi pleca tot pe front, 
însă în mod ruşinos, zvârlit ca un om nefolositor!» Căpitanul a ple¬ 
cat nemulţumit. în timp ce eu îmi strângeam furios hârtiile la birou, 
gata să dau în primire, mi se comunică prin ajutorul de la cabinet al 
colonelului Elefterescu, să mă pregătesc într-o oră şi să fiu la trenul 
Generalului, la Băneasa. Mă liniştisem şi, în felul acesta, am scăpat 
de Ică. M-am dus la tren şi cu Generalul pe front. Ică rămăsese mare 
şi tare la Bucureşti şi l-a înlocuit pe Antonescu, din iunie până la înce¬ 
putul lui octombrie 1941, când Generalul s-a întors la Bucureşti, 
după Odessa, şi şi-a luat din plin funcţia de şef al statului. 

- Interesant de ştiut cum s-a comportat în această situaţie 
omul care reprezenta nervul guvernului şi presimţea catastrofa nu 
numai după analiza evenimentelor, ci şi după intuiţii. în funcţia sa, 
Ică Antonescu era obligat să elaboreze variante la planul de perspec¬ 
tivă al Ţării. Păcat că rolul şi rosturile lui sunt încă prea puţin cunos¬ 
cute. 

- Ică Antonescu, ministru de externe, conducea statul în 
vederile Mareşalului, frontul mergea bine, se făceau înaintări specta¬ 
culoase, când, deodată, prima opintire. Nemţii ne cer să trecem fron¬ 
tiera Nistrului cu toată armata. Ică nu zice nimic. Nemţii, prinşi în 
greul situaţiei, ne cer să trecem cu o parte din forţe peste Bug, până în 
Crimeia. Şi trecem. Ică mârâie, dar nu zice nimic. Când, halt, iată şi 
hopul cel mare. Hitler cere - şi când Hitler cere, ameninţarea pluteşte 
îin aer, Ungurii în spate, Horia Sima la Berlin - şi Mareşalul cedează. 

Un eşalon de şapte divizii române porneşte în iarna grea a lui februa¬ 
rie 1942 până la Volga. Aici Ică nu mai mârâie, ci vorbeşte. Şi vorbe¬ 
şte necinstit. Şi anume, răspândeşte zvonul în cercurile partidelor 
istorice precum că el a dezavuat hotărârea Mareşalului şi nu a fost de 
acord ca trupe române să intre în acţiune adânc în teritoriul rusesc. 
Mareşalul află, e adânc revoltat. Ministrul de răsboi, Mihai Pantazi 
şi şeful Marelui Stat Major, Ilie Şteflea, se plâng Mareşalului de ati¬ 
tudinea de sabotare a hotărârii de a duce răsboiul mai departe şi că se 
crează o atmosferă defavorabilă Mareşalului în opinia publică. Prin 
desolidarizarea sa făţişă faţă de cei doi şefi militari, se crea o situaţie 
gravă. Mareşalul l-a chemat pe colonelul Davidescu şi l-a pus la 
curent cu cele raportare de Pantazi şi Şteflea şi-l întreabă textual: 
«Davidescu, eu îmi aduc aminte că există o corespondenţă la cabine¬ 
tul dumitale, prin care se vede că Mihai Antonescu a avut cunoştinţă 
de trimiterea acestui eşalon de forţă spre Est şi şi-a dat aprobarea!» 
«Domnule Mareşal, nu pot să afirm cu certitudine, dar mă duc^fcpun 
să cerceteze!» Şi iată-mă în cabinetul lui Davidescu, pus în faţa aces¬ 
tei probleme. «Magherescu, domnul Mareşal e indignat de atitudinea 
lui Ică Antonescu, care a răspândit zvon în opinia publică din Bucu¬ 
reşti că el nu a fost de acord şi că nici nu a ştiut de trimiterea trupelor 
în interiorul Rusiei. El susţine că există în arhiva dumneavoastră un 
document prin care se vede că Ică a ştiut şi că a dat propria sa apro¬ 
bare». Abia stăpânindu-mi satisfacţia, mi-am zis în sinea mea «în 
sfârşit, a sosit momentul». Se adunaseră cam multe pe umerii lui Ică: 
cazul Veturia Goga, cazul cu trafic de valută, cazul Ropală, secretară 
la cabinetul lui, care fusese trimisă cu valiză diplomatică în Elveţia, 
iar la frontieră se găsise în această valiză o cantitate importantă de 
cocoşei, iar acum dezavuarea Mareşalului. Am răspuns ferm: «Sigur 
că există, domnule colonel!» «Poţi s-o găseşti repede?» «Imediat!» 
«Fă-mi o notă şi adu-mi-o aici, împreună cu documentul!» în 
jumătate de oră eram cu nota în care făceam un scurt istoric al scriso¬ 
rii, prin care se aducea la cunoştinţă lui Ică, în calitate de ministru de 
externe, această măsură luată de Mareşal. Ică luase cunoştinţă de 
acest document şi îşi pusese semnătura pe el. Deci, îl aveam la mână. 
Atât Davidescu, dar mai ales eu, jubilam. Generalii Şteflea şi Pan¬ 
tazi, venind la cabinet şi văzând documentul, erau şi ei in culmea feri¬ 
cirii: «Băieţi, îl avem în mână acum. îl scăpăm pe Mareşalul de 
această nefastă figură!» Au luat corespondenţa şi au plecat la 
Mareşal, împreună cu colonelul Davidescu. Când s-a înapoiat de la 
cabinetul Mareşalului, Davidescu mi-a spus: «Fii mulţumit, ai scăpat 
de Ică. Domnul Mareşal se desparte de el!» Mulţumirea însă n-a 
durat decât foarte scurt timp. E drept, nu l-am mai văzut pe Ică în 

anturajul Mareşalului, ca, după câteva zile de la întâmplare, să mă 
duc chemat la Davidescu, care, cu consternare pe faţă, mi-a spus: 
«N-am făcut nimic, Magherescu. Domnul Mareşal l-a iertat. Azi 
dimineaţă mi-a spus: ce să fac, Davidescu? Mi-a căzut în genunchi, 
mi-a îmbrăţişat picioarele şi m-a rugat să-l iert. Mi-au sărit în cap şi 
cucoanele. N-am putut. Mi-a făcut prea multe servicii şi ştie prea 
multe, ca să-l îndepărtez. Dar să fii sigur că am să-l îngrădesc şi am 
să-i urmăresc îndeaproape toate mişcările!» Şi astfel, Ică a rămas mai 
departe lângă Mareşal, urmându-şi firul soartei. 

- Când se petreceau toate acestea? 

- La sfârşitul iernii 1942. Sigur, reabilitarea a fost înlesnită şi 
de spectaculoasa înaintare până la Don, Stalingrad, Caucaz. Se cuce¬ 
rise Sevastopolul, Crimeia, Românii erau la poalele Caucazului. Trei 
divizii de cavalerie păzeau Volga de la Stalingrad la Astrahan, spre 
Caspica. Donul era linia frontului. Totul era roz, favorabil unei 
împăcări. Dar vine cumplita dramă de la Don, 18-19 noiembrie! Am 
spus cu ocazia înfăţişării portretului generalului Dămăceanu, care 
era climatul din Ţară, în urma acestei înfrângeri. La a treia sau a 
patra zi de la bătălie, eram de serviciu la cabinet. încă nu mi se luase 
buletinul de informaţii. Mareşalul era la Predeal, Ică la Bucureşti. Pe 
la orele zece şi jumătate, primesc un telefon, vocea lui Ică. «Domnul 
ofiţer de serviciu?» «La telefon, domnule ministru!» «Domnul 
ofiţer, aţi primit buletinul de informaţii de la Statul Major?» «Il am 
în faţa mea, domnule ministru!» «Fiţi aşa de bun, urcaţi-vă în 
maşină şi veniţi la mine. Vă mulţumesc!» Foarte politicos. Eu nu 
aveam căderea să-l informez pe Ică, ci să prezint buletinul direct 
Mareşalului. Ce să fac? Davidescu era la Predeal, cu Mareşalul. Nu 
puteam să refuz invitaţia, era doar secundul Mareşalului şi vicepreşe¬ 
dinte al Consiliului de Miniştri. Toţi îi spuneam domnule prim- 
ministru, eu îi spuneam domnule vicepreşedinte. Era în dreptul lui 
să-mi ceară ce mi-a cerut. M-am dus destul de contrariat. Situaţia era 
dezastruoasă în a treia zi a bătăliei. Grupul Lascăr înconjurat rezista. 
Hitler le dăduse speranţa prin mesaj-radio că le va trimite ajutoare. 
Lascăr fusese decorat prin radio cu Crucea de Fier cu frunze de ste¬ 
jar, suprema distincţie. Deci, erau speranţe, erau asigurări, nu era 
totul absolut prăbuşit şi desnădăjduit. Eu, prin rolul meu, de a nu mă 
prezenta pesimist, mi-am formulat în gând o prezentare mai 
îmblânzită asupra situaţiei frontului. Să nu-1 sperii pe acest civil, s-o 
ia la goană. Cu asemenea gând am ajuns la vila Nae Ionescu de la 
Băneasa, unde Ică şi Mareşalul îşi aveau reşedinţa la Bucureşti. 
Ajuns acolo, sunt introdus în biroul lui Ică, un vast şi elegant salon 
cu un birou imens. Spre surprinderea mea, l-am găsit în birou pe 

generalul-aviator Jienescu, ministrul aerului. Ică nu coborâse încă. 
Un salut şi un crâmpei de conversaţie cu ministrul aerului, până la 
sosirea lui Ică. El a apărut dintr-odată în birou. 

- Ce oră era? 

11. Cu un aer senin, jovial şi elegant, ca un prim-amorez 
dintr-o dramă sentimentală. M-a abordat direct: «Mi-aţi adus 
situaţia, domnule căpitan? Cum este ? Cum stăm cu frontul?» Am 
desfăcut harta pe birou şi am arătat situaţia, spunând că posibilităţile 
de redresare nu sunt consumate şi că promisiuni de trimiteri de 
rezerve sunt făcute chiar de la marele cartier al lui Hitler. Arătam că 
se pregăteşte un contraatac german. Până aici, Ică a ascultat, aici a 
tăiat brusc firul expunerii şi trăgându-se doi paşi înapoi, în timp ce eu 
făceam aceeaşi mişcare în direcţie opusă, şi-a luat aerul unui. procu¬ 
ror şi a debitat o tiradă care m-a lăsat, atât pe mine, cât şi pe genera¬ 
lul Gh.Jienescu perplecşi (Jienescu, un brav ofiţer de aviaţie). «Ce 
intervenţie a trupelor germane mai întrevedeţi, domnule căpitan? 
Ascultaţi ce vă spun: Germanii au intrat în catalepsie. Nu mai sunt în 
stare de nimic. Sunt la pământ. De îndată ce forţa incomensurabilă a 
Americii a intrat în joc, toate speranţele Germaniei lui Hitler s-au 
spulberat în vânt. Nimic n-a mai rămas. Plastroane cu aparenţe 
răsboinice au ajuns unităţile mult trâmbiţatului Wehrmacht înşirate 
ca boabele de mărgele pe aţă, de la Golful Finic până la Marea de 
Azov. Un singur bobârnac dacă va da acestui front forţele 
americano-anglo-ruse, el se va da peste cap şi nu se va opri până la 
Berlin!» Eu, văzând aspectul defetist al convorbirii, am început să 
spun: «Domnule ministru, este hazardat să facem, la ora actuală, 
asemenea defavorabile pronosticuri». «Nu, domnule căpitan! mi-a 
tăiat el cuvântul cu un gest ferm, continuând cu un ton peremptoriu 
să-şi dezvolte tema defetistă, în faţa a doi ofiţeri, la un colţ şi la alt 
colţ al biroului, de parcă ar fi avut înaintea Iui o mulţime adunată cu 
gura căscată. Şi a vorbit, şi s-a aprins, şi a încheiat această expunere 
cu următoarea frază: «Dacă dumneavoastră, domnule căpitan, sau 
altcineva îşi închipuie că vreun ostaş al armatei române va trage un 
singur foc împotriva vreunui element al armatei anglo-americane, 
care va apărea în vreun punct al frontului, ei bine, vă înşelaţi amar¬ 
nic!» Şi cu asta a încheiat. Mi-am strâns harta, am salutat pe cei doi 
şi m-am reîntors la biroul meu... 

- Zdrobit? 

- Nu. Aruncat într-o confuziune din care greu am putut să 
ies. Deci, aici ajunseseră lucrurile. El, iniţiatorul cruciadei anticomu¬ 
niste, el, născocitorul acestei formule, el, care în propaganda lui lan¬ 
sase insigna pe care o purtau soldaţii (Cruciada împotriva Comunis- 

mului), el, la prima defecţiune locală a armatei germane, îşi pierduse 
mtr-atâta încrederea în această armată, încât a ajuns să declare făţiş 
că virtuala alianţă cu Germania era ca şi ruptă. Era, într-adevăr, exa¬ 
gerat. Dacă evenimentele ulterioare i-au dat dreptate, momentul 
când a debitat aceste profeţii îl înfăţişau ca un defetist. Noi ştim isto¬ 
ria răsboiului şi ştim de ce-a mai fost capabilă armata germană de la 
19 noiembrie 1942 până la 9 mai 1945, şi ne cutremură această cute¬ 
zanţă, care frizează oarecum o inconştienţă intuitivă. Dacă ne 
gândim că Nemţii au dat atâtea contraofensive, care erau gata să se 
transforme în victorii, şi când ne gândim în special la greşelile pe care 
le-a făcut Hitler prin proasta întrebuinţare\ce a dat-o tancurilor la 
invazia Normadiei, păstrându-le în rezervă prosteşte, până când au 
fost sfărâmate bucată cu bucată de către aviaţia anglo-americană, 
cumpănim altfel lucrurile. Dacă aceste tancuri ar fi fost folosite, pre¬ 
cum solicitau Rommel şi ceilalţi comandanţi de pe frontul de Vest şi 
le-ar fi introdus în luptă îndată ce invazia a pus piciorul pe pământul 
Normandiei, debarcarea ar fi eşuat şi Hitler ar fi avut doi ani înainte 
pentru a se răfui cu sovietele. Dacă ne gândim apoi la ofensiva din 
Ardeni, în ianuarie 1945, ne dăm seama cât de aproape a fost Hitler 
de victorie. Atunci, el ar fi putut să întoarcă împotriva frontului de 
Est patruzeci de divizii germane, ceea ce ar fi făcut hazardantă fanfa¬ 
ronada şi bravada lui Ică din acea duminică. Dar, lucrurile au mers 
pe făgaşul lor fatidic şi Ică a avut în cele din urmă dreptate. Nemţii 
intraseră în catalepsie. Această părere o avea şi Mareşalul Anto- 
nescu, care, după Don, şi-a dat seama că Nemţii nu mai puteau 
să câştige , deoarece, cum declarase el la o adunare a comandanţilor 
de unităţi, Germania se prezenta ca o casă fără acoperiş, neavând 
aviaţie s-o protejeze. Şi oricât de tari ar fi fost zidurile, ea urma să se 
năruiască, în urma intemperiilor. Aşa că mai devreme sau mai târziu, 
Germania era sortită pieirii. Spre a fi obiectivi în judecarea ce-o 
facem asupra comportamentului unuia din factorii cei mai impor¬ 
tanţi ai guvernării Mareşalului, trebuie să recunoaştem meritul iniţie¬ 
rii unei campanii diplomatice de cea mai mare intensitate, care, 
poate, în substrat avea sentimentul disperării. Al unui singur om, al 
lui Ică adică. Punându-se total în slujba acestei idei şi avansând ini¬ 
ţiative ingenioase, intrase în tratative cu Aliaţii pentru desprinderea 
de Germania, încă de la sfârşitul Iui ianuarie 1943, dacă nu chiar din 
a treia zi a bătăliei de la Don. El a tatonat, a marşat în diferite direc¬ 
ţii, în acelaşi scop. Prin Bova Scoppa, ministrul Italiei la Bucureşti, 
încearcă să-l pună pe Mussolini în capul unei mişcări de pace între 
Aliaţi şi Hitler. Prin contele Ciano lărgeşte această acţiune... 

- Căderea lui Ciano se pare că s-a datorat şi lui Ică. 

- Nu pot să spun asta. Prin ambasada Spaniei, încearcă, în 
vara anului 1943, să stabilească unele legături cu anglo-americanii. 
Cu numirea lui Alexandru Cretzianu ca ambasador la Ankara, în 
februarie 43, Mareşalul Antonescu, secundat de Ică, inaugurează ofi¬ 
cial tratativele cu Aliaţii din Vest, pentru ieşirea din răsboi. Ică mobi¬ 
lizează pe Iuliu Maniu, Brătianu, Titel Petrescu, pe Mihalache, într-o 
acţiune conjugată guvern-opoziţie, dar dusă pe cont propriu, prin 
mijloacele puse la dispoziţie de guvern, pentru atingerea aceluiaşi 
scop: cine obţine mai bune condiţiuni şi aşteptarea celui mai prielnic 
moment pentru ieşirea din răsboi. Ică s-a arătat neobosit în această 
acţiune, dusă cu intensitate remarcabilă şi aproape la lumina zilei. 
Nemţii îl reperează, îl socotesc persona non grata. Hitler merge până 
acolo încât îi atrage atenţia Mareşalului că nu-i place activitatea dusă 
de Mihai Antonescu, pe lângă guvernele neutre, pentru o acţiune 
independentă a României. îl pune în gardă. Dar Mareşalul, 
apărându-1 pe Ică, îşi apăra propria piele. înfruntându-1 pe Hitler, i-a 
spus: «Cunosc, mein Fiihrer, activitatea ministrului meu de externe. 
O îngrădesc şi o tolerez, în ideea că nu e rău ca guvernul german să 
găsească, la un moment dat, o punte întinsă prin România, către o 
eventuală înţelegere cu...» în faţa acestei recunoaşteri deschise din 
partea Mareşalului Antonescu, Hitler a bătut în retragere, spunând 
numai atât: «Mareşal Antonescu, nu este nevoie, şi ar fi bine să înce¬ 
teze această acţiune!» Dar acţiunea n-a încetat şi Ică şi-a tras sforile 
în care era neîntrecut şi care treceau când prin Berna, când prin 
Madrid, când prin Roma, când prin Vatican, ca să se înnoade la 
Ankara, Cairo şi Bucureşti. Desigur, suveica era purtată de la 
Mareşal la Ică, de la Brătianu la Maniu şi Pătrăşcanu, trecând din 
vreme în vreme şi prin palatul lui Vodă. Peste tot, bietul Ică a avut 
numai insuccese. Ba, la un moment dat era să-şi piardă capul. Cu 
Hitler nu te joci! Cât a mai tremurat el la 2 august 1944, când a tre¬ 
buit să-l însoţească pe Mareşal la bârlogul lui Hitler, în Prusia Orien¬ 
tală! Era imediat după atentatul colonelului, cu bomba, când Hitler 
scăpase ca prin minune, şocat şi cu o rană la mână. Din mărturisirea 
şefului de cabinet al lui Ică, prieten cu mine, distinsul şi prea- 
simpaticul căpitan Vlad Neniţescu, Ică, trecând pe la birou înainte de 
a lua drumul spre Hitler, aranjase totul ca şi cum şi-ar fi luat rămas- 
bun de la lumea aceasta. Dăctuşe instrucţiuni precise, cu dosarele, cui 
să le predea, unele chiar Regelui, dacă nu se mai întorcea. Era pier¬ 
dut, dispoziţiile lui aveau ceva funebru. Era sigur că Hitler îl cheamă 
pentru a-1 da pe mâna lui Himmler, ca să fie căsăpit. Bănuia că i s-a 
descoperit toată urzeala diplomatică, întreprinsă cu atâta curaj, cu 
atâta iscusinţă şi care era pe cale să-şi dea roadele. Mai rămăseseră 

douăzeci de zile până la primirea aprobării condiţiilor de armistiţiu 
de către ruşi, şi tocmai acuma să se*năruie totul! Dar, cum spun, Ică 
a scăpat din ghearele lui Hitler şi a continuat să-l secondeze pe 
Mareşal pas cu pas, în planul ce urmărea: desprinderea de germani. 

- N-a povestit nimic despre vizita la Hitler? 

- Mie nu-mi povestea. Ce-a putut să prindă ofiţerul ăsta, 
şeful lui de cabinet. Hitler n-a avut întrevedere cu el. Ică s-a văzut 
doar cu Ribbentrop şi a asistat la o şedinţă comună. Mareşalul, de 
cum a sosit la marele cartier, s-a prezentat şi Hitler a plecat cu el în 
bunker. S-au reîntâlnit a doua zi. în acest timp, Mareşalul a avut 
cunoscuta ţui convorbire cu Hitler, iar ceilalţi membri ai misiunii au 
lucrat cu reprezentanţii germani ai departamentelor interesate. Se 
apropia desnodământul, Ică err?. imperturbabil, nimic nu se putea citi 
pe faţa lui, ceva neobişnuit. în luna august, am stat împreună cu 
Mareşalul, cu Doamna şi Ică, cu o suită restrânsă (Davidescu, 
colonelul-adjutant Evolceanu, medicul Constantin Zilişteanu şi sub¬ 
semnatul) la Olăneşti. Ică ducea viaţa lui obişnuită de viligiaturist, 
care-şi făcea o cură de ape minerale. După orele de lucru cu Mareşa¬ 
lul şi audienţa diferiţilor curieri, care veneau pe rând de la Bucureşti, 
arbora o seninătate angelică. Se întreţinea cu persoane din localitate, 
împărţea ajutoare. Făcea recomandaţii şi-i asculta pe cei ce i se pre¬ 
zentau. Era ca şi cum pe veci şi-ar fi păstrat postul. Deşi până la des- 
nodământ mai erau câteva zile, greu de bănuit asupra căror acţiuni se 
concentraseră Mareşalul şi Ică în acele momente. Eşuând tratativele 
cu Vestul, ei se vedeau îndreptaţi forţat de Aliaţi către o înţelegere cu 
Stalin. Tratativele cu acesta pentru încheierea unui armistiţiu erau 
aproape terminate şi se aştepta din zi în zi sosirea răspunsului pozitiv 
la cele trei condiţii puse de Mareşal. în atmosfera bucolică de la 
Olăneşti, ca un trăsnet a căzut vestea ofensivei sovietice din Mol¬ 
dova. Plecând la 20 august, Mareşalul s-a separat de Ică, iar acesta a 
luat drumul Bucureştilor, unde a rămas să-şi exercite funcţia de 
preşedinte al Consiliului de Miniştri, câtă vreme Mareşalul se afla pe 
front. Ică a plecat cu îngrijorarea şi neliniştea aşteptării acelei piese 
hotărâtoare. Se credea că va veni pe ziua de 20/21 şi de aceea eu am 
fost însărcinat să rămân la Snagov, după plecarea Mareşalului pe 
front... 

Cât timp am stat la Gioseni, adică pe front, când Mareşalul 
era la comandament, ţineam legătura telefonică cu Preşedinţia, de 
unde, în orice moment, puteau să-l cheme pe Ică Antonescu. Fie pen¬ 
tru a se interesa de situaţia armelor, fie pentru a comunica dacă a pri¬ 
mit sau nu a primit plicul mult aşteptat cu condiţiile de armistiţiu 
semnate de Stalin. Nu ştiu dacă am spus că eu, în acest scop, 

rămâneam duminica seara la Bucureşti, ca să primesc în faptul zilei 
mapa cu corespondenţa, în care era de aşteptat să se afle şi acest plic. 
Dar, la ora cinci dimineaţa, în ziua de luni 21, mapa mi-a fost adusă 
dar, la deschiderea ei, la Bacău, s-a constatat că plicul nu exista. Deci 
nu sosise la acea oră. Totuşi, el sosise dar fusese dosit, după cum 
reiese din publicaţiile recente şi, în special, din cartea intitulată neco¬ 
respunzător «Romanul unei zile mari» de Corneliu Leu. Acel plic 
fusese primit şi reţinut de Niculescu-Buzeşti de la Externe, de subal¬ 
ternul lui Ică şi dat lui Iuliu Maniu, care, foarte frumos, a citit textul, 
l-a împăturit şi l-a băgat în buzunar. Când Gh.Brătianu, la 23 
august, ora 12, a plecat la Snagov pentru a propune Mareşalului ca el 
să încheie armistiţiul, cu acordul celor două partide... 

- Care «el» ? 

- Mareşalul cu acordul celor două partide. Gh.Brătianu i-a 
cerut lui Maniu plicul cu convenţia de armistiţiu, acesta nu i l-a dat, 
spunându-i: «Lasă drăguţule, poate ne mai trebuie cu altă ocazie!» Şi 
Gh.Brătianu a plecat fără plic şi cele ce au urmat le ştim. Acuma, 
după patruzeci de ani, putem să ne punem întrebarea: ce-ar fi făcut 
Mareşalul dacă Gh.Brătianu i-ar fi adus plicul cu convenţia? 
Răspundeţi dumneavoastră la această întrebare. Să răspundă gene¬ 
raţiile următoare. O întrebare cu conţinut moral. Observaţi că devin 
agresiv. Dar de unde să fi ştiut toate aceste lucruri atunci? Eu aler¬ 
gam cu maşina pe drumurile pustii ale Munteniei şi Moldovei, 
nutrind speranţa ca tot eu, tot mie, să-mi rezerve soarta rolul de a 
duce acest mesaj de pace Mareşalului, eu, care, la 20 iunie 1941, i-am 
dus mesajul de răsboi, purtându-1 cu avionul de la Bucureşti la 
Galaţi, unde Mareşalul mă aştepta la sfârşitul inspecţiei lui făcute pe 
tot frontul Prutului, timp de zece zile. Nu a fost aşa. Mapa era goală, 
am rămas în aşteptarea acelei adrese, pe care ministrul Nanu de la 
Stockholm ne anunţase că era gata şi pleca spre Bucureşti. Deci, 
zilele de 21-22 le-am petrecut în aşteptarea acestei corespondenţe. 
Ni-1 închipuim pe Ică Antonescu, rămas în aceste trei zile la Bucu¬ 
reşti, cum s-a frământat şi cum s-a perpelit în aşteptarea unui 
desnodământ şi ce planuri şi-o fi făcând pentru salvarea propriei sale 
piei. Şi nu mă tem că voi greşi dacă o să apăs pe această posibilitate, 
deoarece el dăduse mai de mult semne că era momentul să ia măsuri 
de siguranţă pentru salvarea existenţei sale. El făcuse multă curte 
Regelui, îi preda săptămânal ore de drept internaţional, când maşina 
îl ducea ca pe un bolid la Sinaia, unde, la oră fixă, intra în sala de 
curs. Sigur că, în timpul cursului şi după curs, el îşi aranja apele. 
Sigur, era tânăr, era cu douăzeci şi cinci de ani mai tânăr ca Mareşa¬ 
lul. Mareşalul îşi jucase rolul, era stors ca o lămâie, uzat şi compro- 

mis în alianţa cu Germania, din care el se sustrăsese de multă vreme. 
Bunînţeles, de acord cu Mareşalul, dar Mareşalul reprezenta Ţara şi 
Ică se reprezenta şi pe sine însuşi. Ca să nu ne pierdem în consideraţii 
lăturalnice, Ică Antonescu se considera persoana pregătită şi 
îndreptăţită să ia locul Mareşalului. în această idee, el a avut multe 
scăpări. Nu vreau să le pomenesc aici, poate altădată. Dar ceea ce 
trebuie spus, este că a făcut curte multă Iui Brătianu şi Maniu, a cre¬ 
zut că îi obligă dincolo de domeniul particular, înlesnindu-le 
activităţi, informându-i, punându-le la dispoziţie mijloace, 
consolidând zi de zi puntea pe care el trebuia să treacă de lângă 
Mareşal, lângă partidele politice. Aici era baza - partidele. Din nefe¬ 
ricire pentru el, asta se petrecea numai în mintea lui, căci atât Regele, 
cât şi Brătianu şi Maniu, pe semne, nu l-au considerat nici un 
moment drept persoana ce ar putea să-l înlocuiască pe Mareşal. 
Nimeni în Ţară, ori câte panglici tricolore scotea Ică din fetrul lui 
impecabil, oricât tupeu politic dovedea în acele momente, oricât risc 
personal îşi asumase, nimeni din Ţară, din păcate pentru el, nu-1 lua 
în serios. Adevărul-adevărat era că nu inspira încredere. 

Domnule Drăgan, săpând în adâncul conştiinţei mele şi 
căutând amintirea vie, s-o încadrez într-o judecată dreaptă, momen¬ 
tele de admiraţie pe care le-am avut faţă de acest om (şi le-am avut, 
de pildă, când a publicat în Curentul articolul acela fulminant, în 
care ataca Germania, când ne-a impus Diktatul de la Viena şi pierde¬ 
rea Ardealului) se topesc fără urmă. în acea zi memorabilă însă, el 
era aşa de vehement, încât tot Bucureştiul şi toată Ţara fierbeau, 
spunând: «Haide, că acuma rupem alianţa cu Germania», şi asta în 
anul 1943. Noi, care eram acolo, la bătaia fierului, ne-am zis: «A 
înnebunit Ică». Dar Ică nu înnebunise. După părerea mea, era o 
fentă asupra prestigiului Germaniei şi a lui Hitler, scoaterea lui în 
prim-plan faţă de opinia publică românească, parcă spunându-i: 
«uitaţi-vă ce vă rezerv eu în perspectiva înfrângerii din Răsărit a 
Mareşalului!». Şi spun aceasta pentru că, de acolo, din postul meu, 
aproape nevăzut, aveam cel mai bun loc de observaţie. Şi am distins 
net, din capul locului, cum tactica lui Ică Antonescu a fost ca, 
apărând alături de Mareşal, să se deseneze pe el însuşi ca entitate 
aparte. Pentru ca, la un moment dat, să se poată detaşa cu uşurinţă, 
sărind pe platforma cealaltă. Fiinţa sa cameleoniană îl ajuta în 
această dublă acţiune. Al doilea moment de admiraţie l-am avut când 
am asistat la cele două vestite prelegeri făcute ofiţerilor de stat major 
în 1943, când, într-o formă magistrală, cum rar s-a mai auzit, de la 
marii noştri oratori, un Titulescu, un Take Ionescu, a desvoltat tema 

destinului istoricului românesc, trasat în logica desfăşurării 
manifestării sale de viaţă, în decursul vremurilor. De unde reieşea că 
noi mergem în acţiunea actuală pe făgaşul unui destin inexorabil, 
spre un ţel luminos. 

- Acum, după ce-am evocat parte din biografia unui mare 
avocat, Mihai Antonescu, aş dori să fac portretul lui Mircea Canci- 
cov. 

- Bine. Vă ascult. Mă interesează. Pe militari îi creionaţi în 
trăsături viguroase, cu civilii sunteţi mai circumspect, mai rezervat şi 
deseori mult prea sever. Mircea Cancicov a îndeplinit înalte funcţii în 
conducerea statului, a făcut parte câteva luni şi din guvernul Anto¬ 
nescu, drept care a fost arestat, judecat şi condamnat în procesul cri¬ 
minalilor de răsboi. 

- în 1938, pe când îmi făceam stagiul la Marele Stat Major, 
am fost trimis de către şeful Secţiei a IlI-a Operaţii, colonelul Leo- 
nida Paul, cu un proiect de decret, prin care ministrul de finanţe pe 
atunci, Mircea Cancicov, trebuia să-l semneze. Eram anunţat şi, de 
cum am intrat în anticamera ministrului, care pe atunci se afla în 
actualul edificiu al Muzeului Colecţiilor de Artă, vizavi de actualul 
Minister de Finanţe, am fost introdus în cabinetul ministrului care, 
sub aspectul unui bărbat între două vârste, mic de statură, bine legat 
trupeşte, cu o figură distinsă şi trăsături aparte, pe o figură rotundă, 
luminată de ochelari prinşi la rădăcina nasului, m-a întâmpinat 
zâmbind şi, prin mişcări vii, cu paşi depănaţi repede, a venit spre 
mine cu mâna întinsă: «Vă aşteptam, domnule căpitan». Abia am 
avut răgazul să mă prezint, că m-a învăluit într-o atmosferă de caldă 
afabilitate. M-am simţit alăturea de el ca faţă de cineva cunoscut, 
lângă care te simţi în mediul tău. Am căutat să-l cercetez îndeaproape 
şi am văzut că, sub sticlele ochelarilor, străluceau doi ochi vii, 
pătrunzători. Buza de sus era tivită de o mustaţă subţire, tunsă 
mărunt. Purta un costum de o eleganţă britanică şi pe deasupra 
încălţămintei purta ghetre gri. 

- La ce foloseau ghetrele? 

- Ţineau de cald iarna, erau practice şi elegante. Hotărît, era 
o figură distinsă şi foarte simpatică. Asta ca primă fulgerătoare 
impresie. Mi-a spus că decretul rămâne la dânsul şi, când va fi sem¬ 
nat, îl va trimite la Marele Stat Major. Mi-a întins mâna, m-a condus 
până la ieşire şi eu am plecat cu impresia că mă aflasem în faţa unui 
personaj de mare importanţă. Auzisem yag despre Mircea Cancicov, 
nu ştiu dacă îi văzusem vreodată fotografia, dar acea scurtă vizită mi 
s-a sedimentat în subconştient, unde avea să dăinuiască. N-au trecut 
decât vreo trei ani, când l-am reîntâlnit pe Mircea Cancicov în guver- 

nul Mareşalului, deţinând postul de Ministru al Economiei Naţio¬ 
nale. îl vedeam rar venind la Preşedinţie, la Consiliul de Miniştri, îl 
salutam, îmi răspundea cu pălăria până la pământ dar nu dădea 
semne de recunoaştere. Era şi normal. Aflasem că, la Berlin, 
încheiase acordul economic cu Germania şi, pe timpul rebeliunii, a 
creat un moment de panică în cabinetul Mareşalului, când a dat un 
semnal de alarmă de la Ath6nee Palace, unde locuia, precum că 
legionarii îl ameninţă cu moartea. S-au luat măsuri imediat 
trimiţându-se două tancuri care au patrulat în faţa hotelului. Nu i s-a 
întâmplat nimic, pentru că legionarii n-au mai avut timp să-şi pună 
planurile în acţiune, dar s-a dovedit că Mircea Cancicov era trecut pe 
lista de exterminare, fiind considerat francmason şi filosemit, 
unealta lui Carol al II-lea. După înăbuşirea rebeliunii, Mircea Canci¬ 
cov s-a retras din guvern, deoarece a fost de părere că Mareşalul tre¬ 
buie să conducă Ţara cu un guvern militar, ceea ce Mareşalul nu înţe¬ 
legea să facă, socotind că baionetele sunt foarte bune, pot servi în 
multe situaţii, dar au un singur neajuns: nu te poţi aşeza pe ele. Mir¬ 
cea Cancicov a devenit un simplu particular şi, pentru a nu crea disi¬ 
denţă în Ţară, sau a nu fi bănuit de asemenea acţiune, a plecat în 
străinătate şi a rămas în Italia o bună bucată de vreme. 

- Ce făcea în timpul acesta soţia lui, scriitoarea Georgeta 
Mircea Cancicov? 

- Ea era la Patronaj. Acuma vine rândul ei. Adevăratele mele 
relaţii cu familia Cancicov au început după 23 august. Cu câteva luni 
de zile înainte, avusesem prilejul s-o cunosc pe Georgeta Cancicov, 
care era membra Consiliului de Patronaj, conducând spitalele şi 
organizaţiile de patronaj din Moldova şi Basarabia. Pe această 
doamnă am cunoscut-o în mai 1944, când Mareşalul Antonescu şi-a 
stabilit o prezenţă ritmică pe frontul din Moldova. Mircea Cancicov, 
deşi era în ţară, n-a apărut niciodată în Moldova, la Bacău, unde 
avea locuinţa. Sau poate că a apărut, dar nu l-am văzut. Şi nici la 
conacul de la Gioseni, casa lor de vară. într-un ritm ameţitor, toate 
evenimentele verii 44 s-au desfăşurat mai ales în Moldova. împreună 
cu colonelul Davidescu, un adjutant de serviciu, care se roteau 
săptămânal, medicul personal al Mareşalului şi cei trei ofiţeri de jan¬ 
darmi din suită, îl însoţeam în aceste zile pe Mareşal, în inspecţiile lui 
pe front. Nu am lipsit niciodată de la aceste inspecţii. Colonelul 
Davidescu lucra direct cu mine şi cu marile unităţi. Nimic nu se inter¬ 
cala pe acest fir simplu, care conducea de la biroul Mareşalului la 
mesele de lucru ale marilor comandanţi. în aceste vizite pe front, am 
avut dese prilejuri s-o întâlnesc,pe doamna Georgeta Cancicov, să 
discut cu ea, să-i capăt încrederea, să mă aprecieze şi să mă cinstească 

cu prietenia ei, până la urmă. Am fost găzduit în casa ei de fiecare 
dată când venea şi Mareşalul. Şi m-am bucurat de ospitalitatea ei de 
veche şi tradiţională boierească origine. 

Şi astfel au venit timpurile marelui dezastru. Ne-am despărţit 
de doamna Cancicov la 22 august, seara, lăsând-o la Bacău, cu 
misiunea dată de Mareşal, să evacueze toate spitalele şi să ia tot ce 
poate lua din casă, îndreptându-se către Focşani, unde trebuia să aş¬ 
tepte . De aici, de la Focşani, doamna Cancicov a vorbit cu mine la 
telefon, în dimineaţa zilei de 23 august, de două ori, pentru a-mi da 
de ştire că soţul ei, Mircea Cancicov, vrea neapărat să vorbescă 
Mareşalului. Pentru aceasta ruga să se trimită o maşină în satul 
Greci, la 30 km Est de Snagov, unde se afla găzduit la conacul cum¬ 
natului său, Radu Greceanu. Iată, iarăşi, numele lui Mircea Canci¬ 
cov revenindu-mi în faţă încărcat de mistere. Am făcut tot posibilul 
ca să aranjez această întâlnire. Mi-a zădărnicit-o împotrivirea 
locotenent-colonelului-adjutant Romeo Zaharia, care, cu o nejustifi¬ 
cată încăpăţânare, n-a trimis maşina, motivând că nu are. La al doi¬ 
lea telefon de la doamna Cancicov, în interval de o oră, întâlnind din 
nou opoziţia adjutantului, m-am dus personal la Mareşal, care toc¬ 
mai terminase şedinţa cu Consiliul de Miniştri, şi i-am raportat 
dorinţa fostului ministru de a-i vorbi fără întârziere. Mareşalul s-a 
uitat la ceas, trecuse de ora 13: «E prea târziu!» nţi-a răspuns. 
«Comunică-i să vină la Preşedinţie!» Comunicare care nu s-a mai 
făcut, devenind de prisos. Ba nu, pardon, pardon. Comunicarea s-a 
făcut, dar ministrul a spus că regretă, dar nu are cu ce să vină la 
Bucureşti. Nici acuma, după trecerea atâtor ani, şi după lungi discuţii 
avute cu doamna Georgeta Cancicov, nu am putut stabili ce anume a 
vrut Mircea Cancicov să-i spună Mareşalului, chiar în dimineaţa zilei 
de 23 august. Am înclinat - şi înclin şi acuma să cred - că mobilul 
acestei cereri neobişnuite nu putea fi decât acela de a pune pe Mareşal 
în gardă faţă de cele ce urmau să se petreacă la Palat. Dar, factori 
potrivnici au împiedicat această acţiune. în sfârşit, am reluat contac¬ 
tul cu ministrul Cancicov în dimineaţa de 25 august, când am ajuns la 
Greci, după ce părăsisem Bucureştii în seara zilei de 24, pe căi lătural¬ 
nice. Eram în maşină cu un camarad de promoţie, ofiţer de artilerie, 
care mă rugase să-l iau cu mine, pentru că de la Greci urma să plece 
mai departe, să-şi regăsească familia în regiunea Ploieşti: maiorul 
Pătraşcu. Mersesem toată noaptea pe drumuri desfundate de ploaie 
şi am ajuns la Greci la ivirea zorilor. Mi-am reamintit că la Greci este 
conacul cumnatului doamnei Cancicov şi că ministrul se afla acolo. 
Am făcut un popas ca să-l văd. întâi, ca să mă interesez de soarta lui. 

apoi ca să-l informez de evenimentele zilei şi să iau informaţii la 
rândul meu de la el. Idee bună, am picat foarte bine! Porţile conacu¬ 
lui era închise ca la cetate. Am bătut mult până mi s-a deschis, 
crăpându-se poarta puţin câte puţin spre a fi văzut. Când s-a auzit că 
e vorba de un ofiţer român, am fost primit în triumf. în mijlocul 
ogrăzii largi, din faţa conacului, era întinsă o masă mare pe care 
rămăseseră urmele micului dejun luat de cei din conac, mai mult de 
douăzeci de persoane. Singur la masă se afla ministrul Cancicov. Am 
intrat cu maşina în curte şi, când am coborît, din toate încăperile care 
dădeau într-un culoar, au ieşit mulţime de persoane, care priveau 
intrigate şi neliniştite spre noi, fără a se apropia. Ministrul s-a ridicat 
şi mi-a ieşit în întâmpinare. M-am prezentat, colegul meu la fel. El 
mi-a spus: 

«A, dumneavoastră sunteţi domnul maior Magherescu! 
Soţia mi-a vorbit despre dumneavoastră. Vă rog să luaţi loc!» 

Primul lucru, am căutat să explic şi să mă scuz că n-am putut 
trimite maşina să-l aducă la Snagov cu două zile înainte. Cancicov: 
«Am regretat foarte mult, mi-a fost imposibil să găsesc alt mijloc 
pentru a ajunge la Snagov. Iar venirea mea după-amiază nu-şi mai 
avea rostul». Pentru o clipă, mi s-a părut că am deslegat enigma. 
Deci asta era, după-amiază nu mai avea rostul. De ce? Pentru că 
actul se consumase la Palat. Foarte plauzibil că fostul ministru inter¬ 
venea să dejoace planul al cărui act se consumase la ora 16,30, la 23 
august. L-am privit imediat pe Mircea Cancicov cu alţi ochi. Am 
văzut în el un alt factor al destinului, care îşi consumase rolul fără 
nici o eficacitate sau lăsase curs liber desfăşurării acelui gest. Şi cu 
asta s-a încheiat capitolul posibilităţii întâlnirii lui Cancicov cu 
Mareşalul. Scopul întâlnirii nu putea să-l cunoască însă decât fostul 
ministru. A urmat apoi o lungă discuţie, în care Mircea Cancicov 
mi-a prezentat ansamblul situaţiei politice de moment, consecutivă 
acestei brutale răsturnării de situaţii. 

- Era descurajat? 

- Era un om liniştit, privea lucrurile cu multă seninătate, era 
convins că ceea ce se întâmplase trebuia să se întâmple şi că o nouă 
eră de pace şi prosperitate avea să se deschidă în lume. 

- Ce vârstă avea atunci? 

- Aproape şaizeci de ani, poate chiar şaizeci, dar se ţinea 
foarte bine. Georgeta avea atunci patruzeci şi şapte. Hai să zicem că 
Mircea avea şaizeci şi doi. Era un anglofil învederat, demonstra 
încredere oarbă în puterea Angliei şi Americii, în făurirea vieţii inte¬ 
rioare din Europa şi din lume. Un optimism care era în contrast cu 
atitudinea mea sufletească, rezultat al celor constatate de visu, în 

desfăşurarea evenimentelor pe frontul de luptă, încât am fost pur şi 
simplu deprimat. 

- Atunci aţi aflat că trecuse convoiul Mareşalului? 

- Când veneam spre el, o să spun. I-am replicat arătându-i 
tot pesimismul, toată neîncrederea mea în interesul şi valoarea spriji¬ 
nului pe care anglo-americanii ni l-ar fi putut da. I-am spus: 

«Suntem abandonaţi, domnule ministru. Ruşii sunt aceia 
care dictează. Nu numai la noi, dar pretutindeni unde vor ajunge în 
Europa.» 

«Imposibil, mon cher. Anglo-americanii veghează şi nu vor 
permite nici o ştirbire a dreptului popoarelor, a democraţiei 
adevărate şi a libertăţii individuale.» 

Eu, care trăisem, văzusem cu ochii mei, bătusem atâtea dru¬ 
muri prin Rusia, primeam toate aceste declaraţii făcute cu atâta con¬ 
vingere, ca pe nişte visuri ale unui utopist. 




PARTEA III 


DUALISMUL PUTERII 




15 - Consolidarea dinastiei regale 


- Aş dori să procedăm sistematic, domnule Magherescu. V-aş 
sugera să încercaţi o privire panoramică asupra guvernării Mareşalu¬ 
lui, arătând dificultăţile pe care a trebuit să le depăşească la înce;put, 
în nefericita colaborare cu legiunea. 

Generalul punea la bază fapta, pentru ridicarea oştirii din 
punct de vedere moral şi material. încă din prima lună a guvernării 
sale scoate din cadrele armatei o serie de mari comandanţi în frunte 
cu generalul Florea Ţenescu, şeful Marelui Stat Major al armatei, 
generalul Gh. Argeşeanu, fost prim-ministru, Constantin Ilassievici, 
fost mareşal al palatului, Gh.Mihail, fost ministru al Apărării Naţio¬ 
nale, A.Aldea fost şef de stat major al Corpului I armată, Victor 
Dombrovski, fost primar al Capitalei. Şi-a dat demisia generalul 
Paul Teodor eseu, fost ministru al aviaţiei, care împreună cu genera¬ 
lul Gh.Mihail, l-au sfătuit pe Regele Carol să nu abdice. Faptul că pe 
listă figurau nume de generali compromişi grav de politica lui Carol 
al II-lea, nu a surprins pe nimeni. Toţi au avut tarele loir. De exem¬ 
plu, generalul Argeşeanu, ca fost prim ministru, după a.sasinarea de 
către legionari a lui Armând Călinescu, şeful guvernului, drept repre¬ 
salii executase pe acelaşi loc zece legionari, pe care-i lăsase în stradă 
24 de ore. Ilassievici dovedise totală lipsă de personalitate în funcţia 
de mareşal al palatului; cât despre Dombrovschi, om de: casă al Ele¬ 
nei Lupescu, el căpătase gradul de general prin favoruri regale, 
înaintarea lui la gradul de general constituise cea mai gravă sfidare 
adusă corpului generalilor şi prin ei, armatei şi ţării. 

Dacă numele celor înşiraţi pe lista epuraţilor nu a surprins 
opinia publică prea mult, în schimb a produs nedumerire numele 
generalului Florea Ţenescu, şeful Marelui Stat Major ad armatei. Fiu 
de ţăran, eminent şcolar şi ofiţer, şef de promoţie în artilerie, coman¬ 
dant valoros, de o vastă cultură, scriitor militar şi mare doctrinar cu 
viziune democratică, el constituia mândria armatei şi podoaba ofiţe- 
rimii române. La fizicul său puternic, talia înaltă, se adăuga un chip 
blajin, trăsături bine pronunţate ale omului de caracter, un obraz 
sănătos, o frunte lată sub care străluceau luminos ş.i blând privirile 
adânci şi pătrunzătoare ale ochilor săi. Coleg de promoţie cu Genera¬ 
lul Antonescu, acesta era cel mai în măsură să cunoască şi să-i apre¬ 
cieze calităţile. Este sigur că printre cei care s-au bucurat sincer de 
venirea în fruntea ţării a camaradului său, a foist Şeful Statului 
Major. Dar ce mare, neaşteptată şi cruntă i-a fost surprinderea 
descoperindu-şi numele pe lista celor daţi afară din oştire! Căutând 

să se lămurească şi aşteptând la rându-i lămuriri, după câteva zile tri¬ 
mite vechiului său prieten şi camarad, acum stăpân pe destinul său, o 
scrisoare de un scurt şi vibrant conţinut, cu litere rotunde şi egale, 
oglinda unui spirit perfect cumpănit. Răspunsul ce l-a primit a fost 
următorul: 

«Iubite Florea, îţi închipui că uşor mi-a venit să lovesc în pri¬ 
mul rând în tine, de care mă leagă atâtea amintiri şi ale cărui merite 
sunt poate singurul şi cel mai indicat a le preţui? 

Nu, mi-a fost foarte greu, nespus de greu! Te-am lovit şi 
m-am lovit şi pe mine totodată. Durerea ce ai simţit-o, am simţit-o şi 
eu alături de tine... Dar să fim bine înţeleşi. Eu nu am lovit în priete¬ 
nul meu Florea, şi mai mult, nici în generalul Ţenescu. Eu am luat 
măsura aceasta împotriva Şefului Marelui Stat Major al Armatei, 
care a semnat actul de cedare fără luptă a Basarabiei, Bucovinei şi 
Ardealului de Nord şi datorită cărei măsuri s-au petrecut dezastrele 
pe care le ştim cu toţii. 

Fratele meu dacă ar fi fost în locul tău, la fel aş fi procedat. 

Cu infinitul regret că armata şi ţara pierd pe unul dintre cei 
mai valoroşi generali ai săi, nu pot schimba nimic din hotărîrea 
luată, hotănre ce mi-a dictat-o conştiinţa şi graniţele prăbuşite. 

Cu aceleaşi sentimente prieteneşti, General Antonescu». 

Cine a citit Memoriul adresat Regelui Carol II de către Gene¬ 
ralul Antonescu, ca Şef al Marelui Stat Major, prin care desvăluia 
greutăţile întâmpinate la reorganizarea armatei, n-a fost surprins de 
drastica măsură aplicată. în acest Memoriu exista un aliniat prin care 
Generalul Antonescu stabilea răspunderile pentru starea armatei şi 
scria: «...De la generalul Măldarescu (primul ministru al armatei 
după 1918) până la generalul Samsonovici, de la generalul Uică până 
la generalul Paul Anghelescu, de la acesta până la Argeşeanu, toţi 
miniştrii de răisboi sunt vinovaţi. Toţi şefii Marelui Stat Major de la 
război şi până acuma, în cap cu mine, trebuesc daţi în judecată...» 
Ce mai putem .adăuga în faţa acestei consecvenţe? Nu făcea altceva 
decât şă aplice programul ce-şi impusese ca necesar în 1934. Genera¬ 
lul Florea Ţenescu căzuse victima unui principiu. Această scrisoare 
rămâne cel mai pilduitor şi mai dramatic act din istoria armatei şi din 
cariera unui Şef al Marelui Stat Major român! Florea Ţenescu urma 
să poarte blamul pierderii acestor provincii. El n-a avut tăria morală 
să suporte greaua lovitură şi s-a stins curând, deplâns de toată ofiţeri- 
mea română. 

Ziarele au publicat pe prima pagină ideile-program pe care 
Generalul le urmărea ca pe un îndreptar, în vederea însănătoşirii 
armatei, sub titlul: «Prefaţă la Planul General de Reorganizare a 

Armatei. 

Armata este aşa cum se ştie din cauza: 

- Haosului pe care l-a produs legislaţia numeroasă, improvi¬ 
zată şi nearmonizată, rău studiată şi rău aplicată; 

- Hidrocefaliei: prea mulţi generali, puţini ofiţeri inferiori; 

- Birocraţiei care s-a dezvoltat şi continuă să se dezvolte în 
detrimentul corpului principal al oştirii: 

- Servituţiilor care au supt toată seva armatei pe care se spri¬ 
jină apărarea naţională şi care primeşte astăzi deşeurile naţiunii; 

- Bugetului rău studiat şi rău aplicat; 

- Lipsei unui plan precis de ansamblu pentru pregătirea sta¬ 
tului, pentru apărarea lui; 

- Lipsei continuităţii în toate ramurile de activitate ce privesc 
apărarea statului.» 

De notat că Generalul Antonescu, revenind la conducerea 
armatei în 1938, ca ministru al Apărării Naţionale, atacase deja 
punctele principale ale acestui program, dar după scurta sa şedere la 
acest minister, lucrurile au rămas în aceeaşi stare până în 1940. 
Păstrând departamentul Armatei pentru sine, Generalul Antonescu îl 
ia ca Secretar general pe generalul Ilie Şteflea, ofiţer capabil, cinstit şi 
extrem de muncitor. 

Modernizarea armatei începe intens prin centrele de instruc¬ 
ţie dotate cu tehnicieni germani şi material adequat. Dotarea se com¬ 
pletează cu armament german. Echipamentul, hrana trupei, sunt 
îmbunătăţite substanţial şi constituie preocuparea principală a con¬ 
ducerii. 

Verificând conturile Casei Oştirii, aşezământ creat din sol¬ 
dele ofiţerilor, pentru a-i ajuta la nevoie, Generalul constată sume 
enorme excedentare, rezultate din dobânzile luate la împrumuturile 
ofiţerilor. Apreciind că principiul moral pe care trebuia să rămână 
statuată această instituţie se alterase, ea devenind o exploatatoare a 
ofiţerilor în beneficiul nimănui, a hotărît ştergerea tuturor datoriilor 
şi acoperirea lor din excedentul amintit. în felul acesta, s-a produs o 
degravare a soldelor, deoarece 80 la sută dintre qfiţeri aveau contrac¬ 
tate împrumuturi, reţinându-li-se din soldă opt procente pe lună. Ei 
au mai primit gratuit metraje-pentru uniforme. S-a legiferat şi drep¬ 
tul la pensie, astfel ca pensia să nu mai fie legată de variaţiile soldei şi 
să rămână la un raport fix. 

- Pentru că nu se poate vorbi despre armată fără a ne gândi la 
Rege, care au fost raporturile statuate de Generalul Antonescu între 
Coroană şi Ţară, Coroană şi Armată şi Coroană şi Conducător? 

- în Decretul din 5 septembrie 1940, prin care Carol al II-lea 
dădea depline puteri Generalului Antonescu, se specificau prerogati¬ 
vele regale: 

Regele e capul oştirii; bate monedă; conferă decoraţii; are 
dreptul de graţiere, amnistie şi reduceri de pedepse; primeşte şi acre¬ 
ditează pe ambasadori; încheie tratate. Modificarea legilor, numirile 
de miniştri se fac prin decrete contrasemnate de primul ministru. 

Pe baza acestor/principii a înţeles Generalul Antonescu să 
determine raporturile arătate mai sus. 

La data luării conducerii statului de către Generalul Anto¬ 
nescu, Regele Mihai era un tânăr de 21 ani: înalt, bine legat, cu părul 
castaniu, tenul alb, de o pronunţată asemănare la chip cu tatăl său. 
Fire liniştită, rezervată şi în aparenţă rece, era dintre aceia care ţineau 
la distanţă fără să poată impune. Copilăria şi adolescenţa le 
împărţise când cu mamă-sa, când cu tatăl său. De la vârsta de patru 
ani şi până la zece ani, o avusese pe mamă-sa lângă el, tatăl 
îndepărtându-se de familie şi părăsind ţara prin actul de renunţare la 
coroană în 1925, când s-a căsătorit în secret. Oricât a căutat bunica 
lui, Regina Maria, şi mama sa, Principesa Elena, să însenineze 
atmosfera căminului din care tatăl plecase, copilul rămânea neconso¬ 
lat. 

Când Carol al II-lea s-a întors în ţară, în iunie 1930, copilul 
s-a obişnuit uimitor de repede cu despărţirea de mamă, arătându-i 
tatălui o afecţiune permanentă, care n-a suferit nici o scădere în anii 
separaţiunii lor. 

La prima audienţă acordată de noul suveran Conducătoru¬ 
lui, acesta i se adresează astfel: 

«Sire, acum după ce aţi depus jurământul, aţi păşit într-o 
viaţă nouă. Două scopuri voi urmări în zilele ce mi-au mai rămas să 
trăiesc: 

întâi, ridicarea morală a acestui popor şi unirea tuturor 
Românilor în jurul ideii de cinste, muncă şi dreptate; 

în al doilea rând,‘repunerea ţării în drepturile ei legice. Cer 
să se înconjoare tronul cu respect, iar trecutul cu tăcere condamna- 
toare şi loială». 

Pentru că prestigiul coroanei sub Carol al II-lea fusese grav 
compromis datorită «camarilei», era firesc ca Generalul Antonescu 
să urmărească odată cu înlăturarea monarhiei şi înlăturarea curteni¬ 
lor. De aceea, o totală primenire a avut loc la palat, chiar din prima 
săptămână. Toţi ofiţerii aghiotanţi au fost înlocuiţi. Şcoala Voevo- 
dului încetându-şi existenţa, colonelul Dămăceanu este mutat la 
Marele Stat Major, fapt divers, dar care avea să aibe repercursiunile 

sale. Acest ofiţer, care gustase din ameţeala măririi, a socotit vexato¬ 
rie măsura luată, mai ales că îşi făcuse iluzia că Generalul îi va arăta 
aceeaşi încredere ca şi lui Mircea Tomescu. Acest om orgolios nu 
ierta vexaţiunile sau socotitele nedreptăţi, şi la momentul oportun se 
răzbuna. • 

Concepţia Generalului despre rolul Regelui în stat era bine 
difinită. Prin Coroană, Regele devenea suveran al ţării. Prin nume, 
Simbol al reunirii tuturor regiunilor româneşti. Prin Dinastie, punte 
de legătură cu timpurile voevodale şi domniile glorioase ale lui Carol 
I şi Ferdinand. Prin viaţa de palat, pildă pentru societatea 
românească. 

Primul prilej care se oferea Conducătorului de a prezenta pe 
noul rege în lumina concepţiei politicii sale, a fost ziua de 8 noiem¬ 
brie, ziua Sf.Arhanghel Mihail şi Gavril. Serbările au avut loc la Iaşi, 
cu puţine zile înainte de plecarea Generalului la Roma. Adresându-se 
Regelui, Conducătorul i-a spus: 

«Sire, sunteţi sărbătorit astăzi în a doua capitală a ţării, în 
cetatea luminoasă a refugiului. Iaşii au fost totdeauna cetate de 
lumină. 

Aici, Dinastia română şi-a înfrăţit încercarea sa cu a neamu¬ 
lui. Aici, marele Rege Ferdinand şi-a aşezat în istorie locul său de 
meritată cinstire. Plecând din Iaşi, nepieritorul vostru înaintaş a ros¬ 
tit o învăţătură care merită să intre în antologia monarhică: Ia seama 
fiul meu (era vorba de prinţul Carol, tatăl actualului Rege), mai 
curând se pierde decât se câştigă iubirea şi încrederea unui popor. 

în această zi mare, drept urare credincioasă, închin Domnu¬ 
lui rugămintea mea ca să vă învrednicească, Sire, să păstraţi tot¬ 
deauna iubirea neamului, ca niciodată fapta Măriei Tale să nu se des¬ 
partă de încrederea poporului. 

Aveţi alături Sire, reazem de linişte şi de iubire pe Mama 
încercată şi credincioasă, pe Majestatea sa Regina Elena. Suferinţele 
sale, resemnarea sa domnească, să vă fie pildă de cumpătare şi 
mândrie. 

Să ştiţi iubi cum a iubit. Să ştiţi suferi cum a suferit. Să ştiţi 
aştepta cum a aşteptat. Să ştiţi triumfa cum a trumfat şi prin viaţa 
voastră de fiu şi de Rege să-i ştiţi merita iubirea şi mândria de Mamă 
şi Regină! 

V-a dat Domnul, Sire, o domnie grea. 

Răsăritul domniei a început, Sire, într-un apus întunecat al 

ţării. 

Cu sprijinul Domnului, vă doresc Sire, ca apusul cârmuirii 
voastre, să fie un răsărit de glorie şi lumină pentru Neam! 

V-a dat Domnul, Sire, un nume mare, numele marelui 
Mihai, numele lui Mihai Viteazul, cel dintâi domn al întregirii 
româneşti. 

Prin fapta lui, prin jertfa lui, prin spiritul lui, care au domnit 
peste veacuri, el, a zidit temeliile veşnice ale Neamului românesc. 

Vă doresc Sire, ca Dumnezeu să vă învrednicească să daţi 
numelui ce purtaţi acelaşi răsunet de veacuri. Cu domnia Măriei 
voastre, să se aşeze hrisovul Neamului ca o glorie de veşnicie zidi¬ 
toare». 

Aducerea lângă el a oamenilor de încredere şi distribuirea 
departamentelor principale specialiştilor nelegionari, nu au frânat şi 
înlăturat criza care se adâncea tot mai mult. Aceşti oameni îşi adu¬ 
ceau .aportul prin îndeplinirea corectă şi laborioasă a atribuţiilor de 
resort şi prin informarea Conducătorului asupra actelor săvârşite de 
legionari. Numai prin aceşti oameni el putea fi informat, de multe ori 
în ultimul moment, asupra situaţiei şi putea să ia măsuri de contraca¬ 
rare. Aceşti oameni nu puteau face mai mult, întrucât penetraţia 
legionară era masivă în tot aparatul de stat devenit bicefal: Şeful sta¬ 
tului şi Comandantul mişcării legionare. 

Justiţia, şcoala, armata, erau instituţii care primeau cel mai 
masiv asalt al anarhiei legionare. In cazărmi încep să-şi facă apariţia 
elemente legionare, care, erijându-se în inspectori, au determinat 
proteste energice în corpul ofiţeresc. Aflând despre aceste grave imix¬ 
tiuni, Conducătorul intervine cu energie, încă de la început. Şi în 
şcoală, elementele capabile din corpul profesoral au fost înlocuite cu 
legionari. Frecvenţa la cursuri, disciplina, pregătirea, sunt lăsate pe 
planul al doilea. Sunt semnalate tot mai multe abateri grave. 

în instituţii, legionarii stăpânesc totul. în timpul orelor de 
serviciu ei sunt scoşi la instrucţie. în toată ţara, în tot Bucureştiul, la 
anumite bre matinale sau noaptea, puteai întâlni formaţii legionare 
mărşăluind în cadenţă şi mişcându-se întocmai ca unităţile militare, 
în scurt timp, a luat naştere o a doua armată, în afară de poliţia 
legionară, care dubla poliţia de stat, şi aceasta împănată în cea mai 
mare parte cu legionari. 

- Este interesant de ştiut dacă acum, după ce se petrecuseră 
acele evenimente dramatice din viaţa de familie a tânărului Rege, el 
gândea cu compasiune la soarta tatălui său. Dacă-1 judeca şi cum îl 
judecă; dacă-1 condamna sau dacă-1 absolvea de orice vină. 
Referindu-ne la atitudinea părtinitoare pe care odinioară copilul o 
păstrase tatălui, pe timpul primei separaţii dintre părinţi şi când 
culpa ce plana asupra lui era foarte mare, de data aceasta ce atitudine 
a^Şt? 

Legăturile prin scrisori între ex-regele Carol şi Mihai au 
continuat. Dar, dacă în copilărie amintirea tatălui era vagă, acum 
imaginea lui era vie, foarte puternică, întărită prin emoţiile încercate 
în zilele dramatice dintre 26 iunie Ia 6 septembrie 1940. Tată, fiu, 
concubină, acel «brelan de cupă» fuseseră în acelaşi grav pericol şi în 
aceeaşi ameninţătoare nesiguranţă. Peste toate se adăugase dramatis¬ 
mul abdicării. La un moment dat, Elena Lupescu îndemnase pe 
Carol să nu-1 lase ţării pe Mihai şi să-l ia cu ei, arogându-şi drepturi 
de mamă îngrijorată de soarta odraslei regale. Iată alt gest menit să 
impresioneze puternic un suflet abia ieşit din adolescenţă. Dar nu 
numai atât. Urmează scenele duioase de despărţire dintre tată şi fiu, 
peste care planează întunecate presimţiri. Se vor mai revedea? Pe 
scurt, Mihai îşi iubea tatăl şi oricâte învinuiri i s-ar fi adus, el nu 
putea să ierte uşurinţa cu care i s-a aruncat în spinare un tron, pe care 
el nu-I dorea încă, fiind nepregătit, mai cu seamă în acele vremuri. 
Cel ce i l-a aruncat în spinare nu era altul decât Generalul Antonescu, 
după credinţa lui uzurpatorul domniei tatălui său. Alături de mama 
sa, fruntea noului Rege continua să rămână posomorâtă. In mod 
sigur era flatat de domnie, de dragostea ce i-o arăta poporul şi legio¬ 
narii şi de felul cum îl onora Generalul Antonescu. Dar desigur că, în 
sinea lui, îşi spunea: «Ce naiba, prea mă ia ca pe un copil, sunt eu 
Regele sau nu?». Dar atât deocamdată. 

Regele era tânăr, educaţia lui nu era terminată, se impuneau 
studiile universitare. Ele urmau să fie predate de profesori universi¬ 
tari aleşi, după un program analitic întocmit de mâna Generalului: 
istoria universală, drept internaţional, sociologie, istoria filosofiei, 
istoria artelor... 

Absolvit de grijile guvernării, Regele avea tot ţimpul şi lini¬ 
ştea pentru a-şi desăvârşi educaţia şi a se maturiza. Deocamdată nu 
trebuia să se amestece în politica aceasta atât de plină de riscuri. 
Regele să rămână neîntinat. «Toată răspunderea o port eu!», spunea 
Generalul. înapoierea reginei Elena în ţară, părea să lege şi mai 
strâns tronul de Conducător. Jocul echilibrului a fost reluat în spiri¬ 
tul tânărului Rege: tatăl plecat, este repede, uitat, mama reia 
influenţa asupra fiului. 

La câteva săptămâni de la luarea puterii, bucurându-se de 
deplină încredere, Horia Sima a reuşit să-l izoleze pe Conducător. 
Cei câţiva oameni din guvern şi Cabinetul Militar reprezentau o mică 
insulă într-o mare verde. Această situaţie a devenit mai evidentă când 
Generalul, ca şef al regimului legionar, s-a văzut flancat de o «gardă 
corporală» legionară. La uşa cabinetului său de lucru se înfiinţaseră 

doi tineri cu pistoale, în gardă permanentă de zi şi de noapte. 

în această perioadă, Generalul locuia în Calea Victoriei, în 
palatul Cantacuzino. Muncea neîntrerupt, solicitat de cele mai 
variate probleme. La toate acestea s-au adăugat şi grijile ridicate de 
comportarea legionarilor. îi adusese la guvern ca să-i acrediteze în 
faţa ţării, ca pe oameni de bine, şi se trezise alături de el cu oameni 
puşi pe căpătuială, pe abuzuri şi crime. Generalul crezuse în floarea 
tinerimii române şi nu voia să se dea bătut de la primele decepţii. 
Considerase că, până la urmă, legionarii vor fi buni, mai ales că erau 
tineri români înflăcăraţi de patriotism. Ei reprezentau generaţia de 
mâine şi această generaţie avea să ducă ţara mai departe. Urmărind 
monopolul puterii, Horia Sima făcea tot ce-i stătea în putinţă pentru 
a coborî în ochii Generalului şi ai Ţării. El nu s-a limitat numai la 
acţiuni duplicitare, ci a pornit o campanie directă de discreditare şi 
compromitere a Generalului, concretizată într-un schimb de scrisori 
menite să figureze într-un viitor dosar de acuzare. Scrisoarea din 14 
octombrie 1940 aruncă întreaga răspundere a greutăţilor ivite în 
acţiunea de guvernare asupra Generalului: 

«...Ştirile din domeniul economic sunt tot mai alarmante. 
Lipsă de coeziune şi unitate. Un regim legionar nu poate să 
dăinuiască cu o structură economică liberală. Accentul trebuie să 
cadă pe elementul politic în economie. Tehnicianul singur şi cu jude¬ 
cata, economică a veacului trecut, ne duce de râpă. Cei din lumea 
veche, chiar dacă sunt sinceri, nu pot să facă binele». 

La aceasta Generalul nu întârzie să răspundă, spunând prin¬ 
tre altele: 

«...Falimentul va veni, dar nu din cauza Generalului Anto- 
riescu, a nepriceperii sau a relei sale credinţe, ci din cauza faptului că 
şi în administraţie şi în economie, am introdus la cererea dumitale 
elemente care fac ceea ce zilnic semnalează Siguranţa şi strigătele de 
alarmă ce vin din toate părţile... V-am sprijinit pătrunderea elemen¬ 
telor legionare în toate posturile administrative, sperând că mă vor 
ajuta entuziaşti la reconstrucţia statului. Drept orice îmi daţi lecţii şi 
mă faceţi răspunzător de ce se va întâmpla în economie, deşi aţi fost 
zi de zi lângă mine şi aţi văzut ce măsuri am luat. 

Ordinea ecomonică este frământată, domnule Sima, pentru 
alte motive. Statul este dezmembrat şi secătuit. Neajunsurile 
evacuării nepregătite şi dezastruoasă a unei treimi din teritoriu, redu¬ 
cerea încasărilor, povara refugiaţilor şi a funcţionarilor evacuaţi, 
desordinea provocată de predecesori, acestea reunite la un an econo¬ 
mic slab, chiar şi în împrejurări normale ar fi constituit obiectul unei 
grave crize. Azi, când s-au îmbinat cu schimbarea regimului, cu 

reformele severe şi cu izgonirea evreilor din activitatea economică, a 
căpătat un cuprins mai grav. Eforturile pentru redresare sunt îngreu¬ 
nate de elemente nepricepute introduse la propunerea dumitale. In 
altă parte trebuiesc văzute cauzele şi mijloacele de îndreptare, rezis¬ 
tenţa unora, neîncrederea multora şi insuficienţa elementelor reco¬ 
mandate de dumneata... Percheziţii nedrepte, arestări insultătoare la 
adresa ofiţerilor, confiscări de bunuri, îndemnuri la dezordine, izgo¬ 
nirea brutală din servicii şi întreprinderi a celor ce nu au fost legio¬ 
nari... Zilnic îmi pierd câteva ceasuri din timpul meu pentru aplana¬ 
rea incidentelor pe plan intern. Dacă continuăm astfel, nu numai 
ordinea economică, dar tot regimul legionar, guvernul şi ţara se vor 
prăbuşi. 

Am făcut actul de la 6 septembrie, pentru a salva statul de la 
prăbuşire, anarhie sau ocupaţie străină. Am făcut-o ca o concluzie a 
trecutului meu de ostaş şi român. Am făcut-o ca să-mi apăr ţara şi nu 
ca s-o prăbuşesc... Aşa că vă rog să alegeţi: sau vă luaţi singuri 
răspunderea în faţa ţării şi a istoriei şi conduceţi ţara după concepţia 
şi priceperea dumneavoastră, sau îmi daţi toată libertatea. Eu îmi iau 
răspunderea să ridic un regim dacă sunt ascultat, nu pot însă con¬ 
simţi să fiu prizonierul lui şi să mă prăbuşesc cu el, dacă nu mă 
urmează... Cu două capete nu se poate conduce un corp decât la 
dezastru». 

Generalul a fost categoric. El nu avea măsuri fragmentare. 
Scrisoarea de răspuns are toate elementele pentru a etala temeiurile 
unui conflict adânc, ireconciliabil. De aici până la deznodământ tim¬ 
pul este foarte măsurat. 

Horia Sima nu s-a lăsat mai prejos. La 28 octombrie, trimite 
altă scrisoare şi mai concludentă, explicând ce înseamnă spirit legio¬ 
nar: «Toată neînţelegerea provine de la spirit, de la concepţia, de la 
atmosfera sufletească şi nu de la oameni. Regimul legionar cere 
guvernare în spirit legionar, guvernare totalitară...» 

Sima afirmă deschis dorinţa de a realiza un stat totalitar şi se 
plânge de dăinuirea vechilor partide politice. «Regim totalitar 
înseamnă economie dirijată - scrie el -. Cine s-o realizeze? Oamenii 
vechilor partide puşi de dumneavoastră? Toate ordinele şi dispoziţiile 
ce daţi rămân neexecutate. Lumea veche opune o rezistenţă formida¬ 
bilă. Lumea nouă vrea să lucreze dar e oprită...» întrebându-se cui 
aparţine răspunderea, Sima ia un ton dictatorial: «Răspunderea a- 
parţine guvernului, dumneavoastră şi mişcării legionare, care îşi con¬ 
sumă alături de dumneavoastră un trecut glorios cum puţine mişcări 
au mai avut». 

Şeful Legiunii îşi permite să devină ameninţător: «Să nu 

uitaţi că este regim legionar, legionarii au întâietatea, ei trebuie ascul¬ 
taţi întâi şi asupra lor să se îndrepte toată grija părintească...» 

în concluzie se arată că Generalul se lasă indus în eroare, 
asmuţit împotriva legionarilor deveniţi victime ale oamenilor vechi, 
ale tehnicienilor. 

Urmărind să elimine îndoielile, Generalul Antonescu pune 
degetul pe rană: 

«Aveţi teamă că Generalul Antonescu vrea să salveze vechile 
concepţii şi încearcă să acopere pe marii vinovaţi... Profundă eroare 
şi nemeritată ofensă! Generalul Antonescu vrea ceea ce vreţi şi dum¬ 
neavoastră, însă cu altă metodă şi în ritmul pe care-1 reclamă înţelep¬ 
ciunea. Nu se poate dărâma totul. Generalul Antonescu va realiza tot 
• ceea ce inima dumneavoastră tânără doreşte, ceea ce sufletul dum¬ 
neavoastră de bun român visează. Dar nu vrea să dărâme şi să 
reclădească decât cu experienţa unui om care a trăit şi meditat pro¬ 
fund la cauzele ce au provocat marile catastrofe sociale, politice şi 
militare, azi şi în toate timpurile... Dacă sunt două poliţii, două jus¬ 
tiţii, două concepţii şi două conduceri politice şi economice, dacă toţi 
se amestecă, dacă toţi ordonă şi toţi intervin, prăbuşirea va veni ver¬ 
tiginos». 

Schimbul acesta de scrisori dintre şeful regimului legionar şi 
comandantul mişcării legionare, elucidează gravitatea, profunzimea 
şi acuitatea neînţelegerilor şi prefigurează deznodământul tragic: 
Rebeliunea! Dovedind lipsă de tact, de abilitare şi grabă, Sima se 
descoperă, intră în polemică, susţine că niciodată ideile legionare nu 
vor fi înţelese şi aplicate de «oamenii vechi», în capul cărora se afla 
însuşi Generalul Antonescu. Nici mai mult, nici mai puţin, Sima cere 
etatizarea statului după modelul german, cu supremaţia legionaris- 
mului. 

Nerăbdător să răstoarne vechea ordine, Comandnatul Legiu¬ 
nii ridica obstacole la fiecare pas, iar Conducătorul începea să-şi 
piardă răbdarea. Fidel discipol al nazismului german, Sima nu făcea 
altcţva decât să-l imite pe Hitler, modelul său, care se aliase cu Feld- 
mareşalul Ludendorf, când acceptase puterea de la Hindemburg. Nu 
este exclus ca în calculele lui, Horia Sima să-şi fi spus că Generalul 
Antonescu va constitui firma în spatele căreia vor manevra nestin¬ 
gheriţi , uzându-1 şi înlocuindu-I la momentul oportun. Această con¬ 
vingere o arătă Generalul Antonescu într-o scrisoare către profesorul 
universitar Găvănescu: «întreaga lor manifestare dădea impresia 
netă că au închiriat trecutul, autoritatea şi numele Generalului Anto¬ 
nescu, Ia adăpostul căruia să comită nestingheriţi crime, jafuri, atro¬ 
cităţi...». 

- V-aş întreba, în ce măsură Generalul Antonescu era hotărît 
să aplice integral programul mişcării legionare? 

- Ar fi greu de dat un răspuns precis. Ţinând seama de faptul 
că el era format la şcoala naţionalismului integral, al ortodoxiei mili¬ 
tare, al respectului faţă de dreptul de proprietate şi de instituţiile de 
bază în stat, apare ca o inadvertenţă ideea că el ar fi urmărit aplicarea 
unui totalitarism legionar. Chiar dacă am admite şi acest lucru, sigur 
este însă că nu în primul an de guvernare şi mai ales în primul pătrar 
al acestui an, ar fi pus în aplicare acest plan. încă din primele 
săptămâni de guvernare, întreg centrul de greutate al conducerii s-a 
plasat pe problema graniţelor şi a ordinei interne. Când spunem 
«ordine internă», înţelegem păstrarea ordinei de stat existente. Era 
logic să fi fost astfel, deoarece numai Generalul ştia atunci ceea ce nu 
ştiau nici legionarii, nici militarii înşişi, că răsboiul în Est era imi¬ 
nent, iar România trebuia să-şi dea o grea contribuţie materială şi 
imense sacrificii umane. Putea fi admisă o răsturnare a vechii stări de 
lucruri cu şase luni înaintea unei conflagraţii? Desigur că nu. Secretul 
militar nu-i permitea să-i informeze pe aceşti tineri colaboratori şi de 
aceea se vedea obligat să ducă o luptă măruntă, obositoare, pentru a 
stăpâni şi disciplina tânăra generaţie frenetică, pregătind-o cu perse¬ 
verenţă pentru război. Dar altceva urmărea Horia Sima. El creează 
noi organizaţii legionare, organizaţii paramilitare, spărgători de 
fronturi, batalioane de şoc. Se înfiinţează poliţia legionară, ajutorul 
legionar, se deschid cantine şi cooperative, magazine legionare. Se 
formează corpul muncitoresc legionar. 

Pe măsură ce autoritatea trece sub controlul legionarilor, 
prestigiul autorităţilor de stat scade. Acte ilegale şi abuzuri se produc 
la tot pasul. Funcţionari vechi sunt înlăturaţi fără motiv şi înlocuiţi 
cu legionari. 

în ceea ce priveşte armata, şi ea a suferit o presiune prin con¬ 
centrări care aduceau sub arme mulţi legionari. între tinerii ofiţeri se 
înregistra o creştere a influenţei legionare. Chiar între marii coman¬ 
danţi existau simpatizanţi. Tineretul şcolar şi universitar suportă un 
asalt puternic al propagandei. La sate se făceau promisiuni de împro¬ 
prietărire şi lozinca «Omul şi Pogonul» începe a circula. Partea cea 
mai gravă a apărut atunci când s-a trecut la înarmarea legionarilor, 
cultivându-se în rândurile lor spiritul agresiv. La uniforma legionară 
se adăugase pistolul. 

Aceste măsuri de organizare aplicate în cea mai mare grabă, 
trădau existenţa unui plan de preluare a puterii de către Legiune, în 
etape succesive. Una din aceste etape urmărea răzbunările. 

Legionarii îşi făcuseră un punct de onoare din ideea că odată 

ajunşi la putere, vor pedepsi moartea Căpitanului şi a celorlalţi legio¬ 
nari ucişi fără judecată. Prima măsură impusă a fost arestarea princi¬ 
palilor vinovaţi, pe seama cărora se puneau crimele împotriva legio¬ 
narilor. Pentru a preveni ilegalităţile, Generalul Antonescu a ordonat 
constituirea unei comisii de anchetă, pentru cercetarea unor imense 
dosare, într-un timp cât mai scurt. S-au emis 33 de mandate de ares¬ 
tare celor vinovaţi de uciderea a 292 persoane. între aceştia figurau: 
generalul Gabriel Marinescu, fost ministru de Interne şi prefect al 
poliţiei Capitalei, generalul Gheorghe Argeşeanu, fost prim-ministru 
şi comandant al corpului II armată, generalul Bengliu, fost şef al jan¬ 
darmeriei, Radu Pascu, prim-preşedinte al Curţii de Apel, colonelul 
Zeciu, prim procuror ş.a. 

încă din primele zile ale arestărilor, generalul Dona, prefec¬ 
tul poliţiei Capitalei, a avertizat pe ministrul de Interne, generalul 
Petrovicescu, că o echipă de legionari se pregăteşte să-i asasineze pe 
toţi cei închişi la Jilava, deoarece nu aveau încredere în justiţia care 
temporiza. Cu un aer de glumă, generalul Petrovicescu l-a întrebat: 
«Şi care ar fi soluţia?». Generalul Dona a spus: «Să se dea un comu¬ 
nicat prin care să se arate că justiţia îşi urmează cursul. Dar să nu se 
recurgă la asasinate fără judecată sub regimul Generalului Anto¬ 
nescu!» 

Aproape imediat după aceea, generalul Dona a fost înlocuit 
cu colonelul Zăvoianu, ofiţer de rezervă şi vechi legionar. De această 
schimbare Generalul Antonescu nu a fost informat. în noaptea de 
26-27 noiembrie, când Generalul se afla în tren, venind în ţară de la 
Berlin, asasinii au trecut la acţiune. 

La orele 23,30, Groza, comandantul gărzii muncitoreşti a 
închisorii Jilava, i-a adunat pe toţi legionarii din gardă şi le-a spus că 
sosise ceasul răsbunării Căpitanului. împărţiţi pe grupe, după trece¬ 
rea rondului militar, asasinii au fost postaţi în faţa celulelor şi, la un 
foc de armă, ei au deschis uşile, au pătruns în celule şi i-au executat 
fără alegere pe cei aflaţi înăuntru. în aceeaşi noapte, în arestul Pre¬ 
fecturii poliţiei Capitalei, au fost executaţi şi alţi deţinuţi. 

La 27 noembrie, orele 14, profesorul Virgil Madgearu, fost 
ministru, a fost ridicat de acasă de şase legionari, dus în pădurea Sna- 
gov şi împuşcat. Cadavrul a fost părăsit în pădure, unde avea să fie 
descoperit mult mai târziu. în aceeaşi zi, către seară, şapte legionari 
înarmaţi au pătruns în vila profesorului Nicolae Iorga de la Sinaia şi, 
pe motiv că-1 ridică pentru interogatoriu la Bucuresţi, l-au dus cu 
maşina şi l-au executat în pădurea Strejnicu, unde a fost găsit în 
dimineaţa următoare. Alte asasinate urmau să rărească simţitor 
numărul unor oameni politici de seamă. 

16 - Expansiunea sovietică şi conflicte la gurile Dunării 


Pana pe care Hitler şi Mussolini au înfipt-o în inima 
României în Ardeal, era de natură să disloce şi dictatura lui Carol al 
Il-ea, fără ca Hitler s-o fi dorit poate, pentru că el ţinea ca România 
să rămână în ordine. Mişcările interne trebuiau canalizate în aşa fel 
încât să nu necesite intervenţii din afară, mai ales din Est. Aceasta a 
fost raţiunea care l-a determinat pe Carol al 11-lea să aducă Ia putere 
pe Generalul Antonescu, scoţându-1 de la mănăstirea Bistriţa, unde 
fusese «surghiunit» în vara fierbinte a anului 1940. 

Generalul Ion Antonescu apare în cel mai dramatic moment 
al istoriei contemporane a României, adus în faţa poporului de către 
Carol al II-lea şi nicidecum impus din afară, cum au încercat unii să 
afirme, cu totul nefondat. El reprezenta «ultima rezervă şi ultima 
şansă» a României de a ieşi din impasul istoric prin ea însăşi. 

Când Generalul Ion Antonescu a luat conducerea Ţării, 
România se afla de doi ani în sfera intereselor germane, fiind socotită 
bază economică şi militară a Axei. Dacă anul 1938 marchează 
momentul alunecării politicii româneşti pe făgaşul politicii germane, 
abia luna iulie 1940 determină o acţiune formală. De unde până 
atunci, în mod oficial, România mai respecta obligaţiile rezultate din 
tratatul de asistenţă cu Franţa şi Anglia, la acea dată guvernul 
Gigârtu denunţă acest tratat şi înscrie politica externă a Ţării, în poli¬ 
tica axei Roma-Berlin. Deşi contractual România nu fusese liberată 
definitiv de stipulaţiile vechiului tratat, aliaţii nu mai reprezentau 
nimic în acel moment şi nu puteau să garanteze vreun sprijin. Cu alte 
cuvinte, politica externă dusă de dictadura lui Carol al II-lea, după ce 
Titulescu fusese înlăturat, a dus pe căi directe sau ocolite la aderarea 
României (iulie 1940) la pactul tripartit, printr-o serie de acorduri 
comerciale, militare şi politice. 

In materie de politică externă, Generalul Ion Antonescu nu 
are de adus şi nu poate aduce nici o schimbare. El găseşte o situaţie 
deplin structurată de Regele Ţării şi admite s-o preia şi s-o perfecţio¬ 
neze, câştigând încrederea noilor aliaţi. In această ambianţă 
generală, nu mai putea fi vorba dacă Generalul era de acord sau nu 
cu situaţia găsită. Realitatea era elocventă. Ca militar, deci ca om al 
realităţii, nu-şi putea permite să stea în cumpănă când în joc era exis¬ 
tenţa patriei şi chiar a neamului românesc. Crescut şi educat în şcoala 
franceză, cunoscând cultură engleză din anii când fusese ataşat mili¬ 
tar la Londra, îşi apropiase şi felul de viaţă al englezilor. Tocmai rea¬ 
lismul şi calmul său i-au impus dictonul: «to make the best of it» (a 

scoate tot binele din orice situaţie ai fi). Deşi nu era filogerman, avea 
totuşi multe puncte de atingere cu spiritul prusac, fiind un adept al 
împlinirii datoriei din conştiinţă şi nu ţlin constrângere. Era ordonat, 
meticulos fără a fi pedant şi admitea disciplina de fier. Toate acestea 
se împleteau cu caracteristici ale spiritului saxon: neştirbirea persona¬ 
lităţii subalternului şi cultul iniţiativei. 

Lăsând la o parte interesul produs în lume de apariţia celor 
doi conducători de popoare, Mussolini şi Hitler, care stârniseră chiar 
şi admiraţia adversarilor lor (Churchill însuşi scria Ducelui în 1940 că 
se simte fericit de a trăi în secolul lui Mussolini) - Generalul Anto- 
nescu nu manifesta admiraţie pentru ei, ba chiar îşi arătase nemulţu¬ 
mirea faţă de felul nedrept în care ambii trataseră România, 
mutilându-i frontierele şi predând în mâna duşmanului trei provin¬ 
cii străvechi româneşti şi patru milioane de Români. 

Moştenind un bilanţ dezastruos în politica externă, cu reper- 
cursiuni inerente pe plan intern, Generalul Antonescu îşi asumă, ca 
punct de onoare, sarcina de a anihila aceste nedreptăţi. El 
inaugurează noul regim printr-o campanie de proteste şi revendicări, 
formulând reclamaţii împotriva nedreptăţilor flagrante săvârşite de 
noii aliaţi. Chiar în ziua instaurării guvernului naţional-legionar se 
produce primul act oficial public de protest contra Diktatului de la 
Viena. Răspunzând scrisorii lui Iuliu Maniu, prin care acesta solicita 
autorizarea unei demonstraţii publice la Alba-Iulia, în ziua de 1 sep¬ 
tembrie, împotriva cedării Nordului Ardealului, Conducătorul 
răspunde demnitarului politic printre altele: 

«Vă înţeleg şi vă respect durerea care este şi a mea, ca şi a 
neamului întreg. Vă asigur că m-am aşteptat la această solicitare, 
pentru a ‘împlini îndatorirea de a nu lăsa în părăsire pe fraţii 
Români’ după cum spuneţi. 

Am făcut totul, domnule Maniu, pentru a apăra cugetele şi 
trupurile româneşti cotropite de o ocupaţie ce s-a abătut şi de la regu¬ 
lile dreptului ginţilor şi de la obligaţiile formal luate la Viena, ca şi de 
la respectul vieţilor şi al omeniei (referire la atrocităţile săvârşite de 
armatele ungare la intrarea în Nordul Transilvaniei). 

Vă închipuiţi, cred, că nu ostaşul care a luptat totdeauna 
pentru drepturile şi demnitatea neamului nostru, ar fi putut să stea cu 
braţele încrucişate şi cu sufletul gol, în faţa acestor jertfe şi acestor 
suferinţe'ale tuturor Românilor. 

în împrejurările grave de azi, cu răspunderile şi ameninţările 
ceasului de faţă - pe care nu eu le-am creat - am socotit că datoria 
omului de stat şi a conducătorului răspunzător este să-şi pună toată 

puterea şi toată nădejdea într-o acţiune serioasă şi gravă, pe care am 
întreprins-o (de abia trecuseră trei săptămâni de la venirea la cârma 
ţării) şi ale cărei rezultate le-am aşteptat cu încredere: ele au început 
să se producă şi în puţine zile veţi avea dovada. 

Pentru a nu ascunde nimic Ţării, am lăsat în acelaşi timp, ca 
presa să publice adevărul şi să-şi rostească judecata. 

Naţiunea stă unită şi demnă în faţa acestor fapte grave ce ne 
sângerează pe toţi. 

O întrunire în aceste momente cred că nu este folositoare, 
întâi, pentru că cred că ar dăuna demersurilor întreprinse. în al doi¬ 
lea rând, pentru că o asemenea întrunire ar putea să deschidă drum 
unor manifestaţii publice pe care m-ara luptat cu toată puterea să le 
înăbuş, pentru a asigura liniştea şi ordinea (referire la mişcările legio¬ 
nare). Şi alţii au cerut şi cer aceasta. Am crezut necesar să opresc 
orice frământare, pentru a putea pune ordine internă şi să ne 
garantăm graniţele. 

Am luat conducerea ţării în cele mai grele momente ale isto¬ 
riei noastre, având a face faţă nu numai unei crize economice în plină 
desfăşurare, dar şi a unei crize morale. 

Toate acestea nu le-am făcut eu, domnule Maniu! 

Oricine-şi poate afla în conştiinţă poveri de suferit pentru 
starea în care a ajuns ţara prin politica din ultima vreme. 

Dar eu, nu, domnule Maniu! 

Eu mi-am luat în faţa lui Dumnezeu, a Ţării, a tânărului 
Rege, în faţa istoriei şi a conştiinţei mele, cea mai grea răspundere, 
după ce ani de-a rândul - o ştiţi prea bine - am denunţat tuturor şi 
chiar dumneavoastră, toată primejdia, toate greşelile şi drama care 
ne aştepta şi care a venit. 

In ceasul acesta grav, când trebuie să port răspunderea fapte¬ 
lor altora, aştept de la domnia-voastră şi de la toţi, cel puţin atâta 
înţelegere şi linişte ca să pot lucra.» 

Răspunsul la această patetică scrisoare nu întârzie să vină 
prin manifestul adresat de Iuliu Maniu, partidului Naţional-Ţărănesc 
şi publicat în presă. El suna astfel: 

«Faţă de apelul către ţară al domnului General Ion Anto- 
nescu, Conducătorul statului şi preşedintele Consiliului de Miniştri, 

Considerând că în clipa de faţă este o supremă datorie de a 
nu se da nici un pretext pentru tulburarea liniştei şi ordinei interne. 

Adunarea de protest împotriva cedării unei părţi din Ardeal, 
care urma să aibă loc duminică, 15 septembrie la Alba-Iulia, se 


197 



amână.» (Universul din 14 septembrie 1940) 

Prin aceste două scrisori şi comunicatul publicat în ziarul 
«Universul», se deschide din prima zi a guvernării naţional- 
legionare, campania de protest împotriva mutilării frontierelor: către 
Vest în mod deschis, către Est în mod tacit. 

Aceste publicaţii au un efect mult mai mare decât orice întru¬ 
nire publică. Problemele de politică externă sunt atacate prin presă, 
prin directive date lui Paul Constant, în consiliul de cabinet, când 
Generalul spune: 

«Toate problemele în legătură cu graniţele noastre trebuiesc 
atacate de presă, iar nu abandonate. Toată presa noastră trebuie să 
vorbească despre drepturile Românilor de pretutindeni, rămaşi în 
afara graniţelor. Deci această dispoziţie priveşte pe Românii din 
Basarabia, Bucovina şi Transilvania» (Era în consiliul de cabinet din 
21 septembrie, la două săptămâni de la luarea puterii, când a afirmat 
această atitudine curajoasă ce o va avea presa din România). Ţara 
era orientată asupra punctului de vedere şi al activităţii noii condu¬ 
ceri cu privire la drepturile ei. Aflase că o acţiune în acest sens a şi 
fost începută. Ea era dirijată spre Vest, unde se săvârşise cea mai 
recentă şi cea mai dureroasă renunţare. Pe deasupra, ea se adresa 
unor noi aliaţi care trebuiau de la început puşi în faţa sensibilităţilor 
româneşti privind, în primul rând, Ardealul. Din acest prim aranja¬ 
ment trebuiau să decurgă în mod firesc şi celelalte. 

în ce priveşte dirijarea politicii cu Estul, în noua sa postură 
de protestatar, Generalul Antonescu dovedeşte tact şi abilitate 
politică, cerută de un asemenea adversar. El confirmă în postul său 
de ambasador la Moscova, pe Grigore Gafencu, care avea mandatul 
de a creea atmosfera de destindere şi a exprima sentimentul de 
nedreptăţire pe care-1 arăta Ţara. 

Faţă de provinciile noastre integral şi permanent româneşti 
Basarabia şi Bucovina - Generalul Antonescu a adoptat aceeaşi ati¬ 
tudine ca şi marele Gambetta, în 1870, faţă de Alsacia şi Lorena. 

Ilustrul om de stat francez spusese în parlament: N’en pariez 
jamais, pensez toujoursl (Nu vorbiţi niciodată de ele, dar gândiţi-vă 
mereu la ele). 

Trimis fără întârziere la Moscova, Grigore Gafencu înles¬ 
neşte lichidarea problemelor deschise de această cedare şi face să se 
audă cu demnitate şi fără provocare, protestele noastre. 

Uniunea Sovietică continuă să menţină mari unităţi concen¬ 
trate la frontiera noastră şi după 4 septembrie, ceea ce obliga 
România să păstreze în dispozitiv, pe întreaga frontieră răsăriteană, 

forţe întărite. Pe lângă toate aceste probleme care nu se mai terminau 
după retragerea din Basarabia, odată cu începutul guvernării Gene¬ 
ralului Antonescu, sovieticii deschid din nou, cu toată vehemenţa, 
problema gurilor Dunării şi îndeosebi a braţului Chilia. Totuşi la 15 
august, când Grigore Gafencu a fost primit de Molotov, acesta îi 
declară că Uniunea Sovietică nu mai are nimic de revendicat la adresa 
României. 

După cum arată Grigore Gafencu, se urma linia de exigenţe 
impusă de Molotov, prin nota din 26 iunie 1940, care indica linia 
Prut şi Dunărea de Jos, după cum fusese stabilit prin tratatul de la 
Berlin. In acest tratat se fixa frontiera în lungul talvegului braţului 
Chilia. Trebuia deci fixat talvegul şi repartiţia insulelor în raport cu 
traseul acestuia. Spre consternarea delegaţiei române, după ce 
lucrările specialiştilor au fost terminate, pretenţiile sovieticilor se for¬ 
mulează asupra unei serii de insule ce ne reveneau nouă. Uniunea 
Sovietică reclama stăpânirea exclusivă a canalului Stari-Staboli, 
prin care apele braţului Chilia se varsă în Marea Neagră. Uniunea 
Sovietică nu consimte să împartă cu România decât canalul Măsură, 
fără importanţă ca debit de apă. Ea urmărea să-şi asigure unica ieşire 
la mare prin braţul Chilia, care, prin aluviuni, ameninţa braţul 
Sulina. De o lună şi mai bine, o comisie mixtă româno-sovietică se 
străduia să fixeze noua linie de frontieră. în cursul lunii septembrie 
1940, Germania convoacă o conferinţă la Viena privind navigaţia pe 
Dunăre. La 11 septembrie, ca adjunct al ministrului de externe sovie¬ 
tic este numit Vâşinski, fost procuror general. El face cunoscut con¬ 
telui Schullenburg, ambasadorul lui Hitler la Moscova, nedumerirea 
sa faţă de faptul că Uniunea Sovietică nu a fost invitată, deoarece ea 
este interesată de acum încolo de toate problemele dunărene. în presa 
sovietică se publică articole prin care opinia publică este informată 
de acest demers. Aceste pretenţii arătau că Uniunea Sovietică 
depăşea zona ei de influenţă. 

Navigaţia pe Dunăre era supusă la două regimuri: unul de la 
Ulm la Brăila, pus sub controlul Comisiei Internaţionale, cu sediul la 
Viena, şi celălalt, de la Brăila la Marea Neagră, pus sub controlul 
Comisiei Europene cu sediul la Sulina. Comisia Internaţională, 
creată prin tratatul de la Versailles, în 1920, cuprindea statele rive¬ 
rane ale Dunării mijlocii, plus Franţa, Anglia şi Italia. Comisia Euro¬ 
peană era un instrument politic creat după războiul din Crimeia, în 
1804, pentru a reprezenta interesele europene la gurile Dunării şi a le 
concilia cu cele ale Rusiei. în acest scop, România obţine Sudul Basa¬ 
rabiei, pe care-1 pierde în 1877, în schimb, capătă Dobrogea. Această 
comisie avea atribuţiuni tehnice şi administrative. Devenid, după 

1918, stăpână pe toată Delta Dunării, România a reuşit să limiteze 
atribuţiile Comisiei Europene care atingea suveranitatea statelor rive¬ 
rane, ea fiind compusă din Anglia, Franţa, Italia, România. Confe¬ 
rinţa de la Viena din 1940, urmărea să modifice componenţa Comi¬ 
siei Internaţionale, potrivit situaţiei politice, excluzând Anglia şi 
Franţa. Deoarece nu era stat riveran, Uniunea Sovietică nu avea de 
ce să fie invitată. 

La 14 septembrie, Molotov convoacă pe ambasadorul Ger¬ 
maniei la Kremlin. El îl informează că a primit între timp o telegramă 
de la Ribbentrop, prin care i se comunica scopul conferinţei de la 
Viena şi faptul că Uniunea Sovietică poate fi recunoscută ca făcând 
parte din Comisia Europeană de la Sulina. Molotov înmânează lui 
Schullenburg o notă prin care-i propune desfiinţarea Comisiei Euro¬ 
pene şi crearea unei singure Conferinţe pentru întregul fluviu, com¬ 
pusă numai din: Germania, Slovacia, Ungaria, Iugoslavia, România 
şi Uniunea Sovietică. Cu acest prilej, Molotov arată că: «vrea să se 
pună în acest fel capăt nedreptăţii suferite de ţara sa din cauza 
răsboiului nefericit din Crimeia». 

Propunerile sovietice nu convin nici Germaniei şi nici 
României. Această Comisie Europeană adusese timp de aproape un 
secol servicii reale navigaţiei pe Dunăre şi nu putea fi desfiinţată. 
Germania, care-şi asumase rolul de a păstra echilibrul de forţe în Est, 
nu putea să permită amestecul sovietelor în interiorul Europei. De 
altfel, nimic nu putea fi mai supărător pentru sovietici decât această 
Comisie, care dăduse gurilor Dunării o personalitate politică. Ea 
plantase aici un drapel care reprezenta principalele puteri ale Euro¬ 
pei. Grigore Gafencu spunea: «Nu riveranii vegheau la siguranţa 
navigaţiei pe fluviu, ci-fluviul asigura securitatea riveranilor». Comi¬ 
sia Europeană, prin prezenţa ei la punctul cel mai înaintat al fluviu¬ 
lui, oferea participanţilor garanţia navigaţiei nestingherite în Marea 
Neagră, pe care însă sovieticii o considerau ca mare interioară 
rusească. Ea nu putea să oprească influenţa europeană la Dardanele, 
câtă vreme Europa era prezentă la Sulina. Prin Molotov, URSS-ul 
revenea la planul de expansiune al lui Petru cel Mare. 

Proiectul lui Molotov, de înfiinţare a unei comisii unice, nu 
politice ci tehnice, pentru a regla navigaţia pe tot fluviul, de la Pădu¬ 
rea Neagră la Marea Neagră, a provocat cea mai mare alarmă în 
România. Această nouă pretenţie sovietică sosea la începutul lui sep¬ 
tembrie, când Generalul Antonescu abia se instalase la cârma ţării. 

Răsboiul din Crimeia pusese capăt pretenţiilor pe care Rusia 
ţaristă le avusese asupra Principatelor Româneşti şi redase Moldovei 
Sudul Basarabiei, parte din provincia răpită în 1912. Totodată, după 

cum s-a arătat, s-a înfiinţat Comisia Europeană a Dunării, cu princi¬ 
palul rol de a asigura independenţa celor două Principate. După 
1878, Rusia reuşeşte să reia Sudul Basarabiei, dar Comisia 
Europeană a fost menţinută, tot fără participarea Ruşilor, rolul ei 
crescând în importanţă. Libertatea navigaţiei pe Dunăre şi libertatea 
României păreau legate de acelaşi semn protector. Propunerea sovie¬ 
tică ameninţa cu desfiinţarea acest echilibru necesar libertăţii navi¬ 
gaţiei, libertăţii României şi securităţii europene. Odată desfiinţată 
Comisia Europeană, cui avea să-i revină rolul de a se opune presiunii 
pe care URSS-ul o exercita în mod fatal? Germania îşi luase acest rol, 
dar substituindu-se acestei Comisii, România cădea sub influenţa 
totală a Germaniei, ceea ce iarăşi nu era de dorit. Grigore Gafencu 
scrie: «In zona în care interese germane s-ar fi încrucişat violent cu 
interese sovietice, nu ar mai fi fost loc pentru state independente». 

în octombrie, Germania.răspunde notei sovietice şi, la finele 
lunii, o comisie germană, italiană, română şi sovietică îşi arată pla¬ 
nul. După desfiinţarea Comisiei Europene, URSS-ul voia să rămână 
singură numai cu România, în consecinţă, pe braţul Sulina neputând 
naviga decât vase de răsboi sovietice şi româneşti. Oferta era făcută 
românilor pentru a-i câştiga de partea sovietică. România era solici¬ 
tată să aducă un aport mult prea mare în comparaţie cu URSS-ul. Pe 
câtă vreme URSS-ul nu trebuia să împartă decât 1,2 din braţul Chi¬ 
lia, România trebuia să împartă cu URSS-ul întreaga Deltă. Ruşii 
doreau să câştige acum ceea ce tratatul din 1856 şi 1878 îi împiedi¬ 
case, adică stăpânirea gurilor Dunării. Devenind stăpâna Europei, 
Germaniei îi revenea sarcina marilor puteri de a garanta siguranţa la 
gura fluviului. 

în acest nou conflict de interese, Conferinţa de la Bucureşti 
nu a avut altă ieşire decât amânările. 

între timp, Anglia protestează la Moscova împotriva 
desfiinţării Comisiei Europene, simţindu-se lezată prin excludere. 

în tot acest interval de timp (septembrie-octombrie 1940), în 
care se duc tratative atât de spinoase, incidentele de la frontiera 
Dunării se intensifică. Zilnic se primesc la Preşedinţie rapoartele 
Marelui Stat Major al armatei referitoare la atacurile date de mici 
unităţi sovietice în scopul cuceririi unor insule de pe braţul Chilia, 
aflate în litigiu. Mai mult, spre marea surpriză a Bucureştiului şi a 
Berlinului, sovieticii ocupă cu forţa canalul Stari-Staboli şi insulele 
din apropiere. 

La demersul făcut de Grigore Gafencu, Vâşinski răspunde 
că: «aceste insule nefolositoare pentru România sunt de o mare utili¬ 
tate defensivă pentru URSS şi acţiunea întreprinsă nu este un act nea- 

mical». 


Pentru a nu creea o criză militară gravă, Generalul Anto- 
nescu trece şi această acţiune la dosarul «Basarabia». 

După lungi discuţii, lucrările Comisiei Dunărene de la Bucu¬ 
reşti fixează următoarea atitudine, care i se comunică lui Grigore 
Gafencu, la 6 decembrie la Moscova: 

1. Comisia provizorie de control trebuie să se substituţie în 
toate atribuţiile Comisiei Europene, cu compentenţa de la Brăila la 
Mare, pe toată întinderea Deltei. 

2. Pentru partea fluviului care constituie frontiera cu URSS, 
o comisie româno-rusă, în cadrul Comisiei Provizorii, va conduce 
sarcinile tehnice şi administrative. 

Pactul sub forma menţinerii statutu-quo-ului la gurile 
Dunării salvează independenţa şi convine Germaniei, dar irită pe 
sovietici, care se văd împiedicaţi de a pune mâna pe toată Delta. Ger¬ 
mania şi Italia îşi însuşesc punctul de vedere românesc. In protestul 
ei, Uniunea Sovietică arată că: «Această propunere nu poate consti¬ 
tui un act de reconciliere. Propunerea delegaţiei române nu ţine 
seama de reluarea de către URSS a drepturilor danubiene. Ea va face 
să eşueze drepturile Comisiei». 

Urmărind stăpânirea totală a gurilor Dunării, URSS-ul se 
retrage aruncând o sfidare la adresa Germaniei. Conferinţa se încheie 
la 21 decembrie 1940. Comisia Europeană, care, după dorinţa sovie¬ 
telor, trebuia să fie suprimată, rămâne să funcţioneze. Ea a dăinuit, 
cu toate vicisitudinile vremii, până în anul 1947. 

Paralel cu această extrem de importantă problemă pentru 
securitatea şi suveranitatea statului român, care se întinde pe o 
perioadă de peste patru luni - 11 septembrie-21 decembrie 1940 - alte 
serii de probleme grave se ţin lanţ. Astfel, frontiera de Est reclamă o 
vigilenţă tot mai mare. Politica externă pune zilnic probleme de tact, 
abilitate, calm şi concesiuni momentane, pentru a menţine pacea. 


17 - Pe Axa Roma-Berlin 


Conducătorul urmărea să stabilească raporturi personale cu 
cei doi aliaţi, Hitler şi Mussolini, pe care nu-i cunoştea. Astfel, la pri¬ 
mul răgaz, pleacă la Viena pentru a lua contact cu un înalt demnitar 
german, Mareşalul GOring. Era în după-amiaza unei zile frumoase de 
sfârşit de septembrie când, făcând parte din suita Generalului, l-am 

urmat la aeroportul Băneasa, unde-1 aştepta avionul special trimis de 
Hitler. Pe aerodrom, oficialităţile, ministrul german Fabricius, înalt, 
uscăţiv, diplomat de carieră şi expert în problemele româneşti, perso¬ 
nalul legaţiilor, generali, miniştri, ofiţeri, etc. 

Generalul coboară sprinten şi bine dispus din maşină şi dă 
mâna cu cei prezenţi. Zâmbea, spunea amabilităţi. Pe pieptul bluzei 
de un alb imaculat, strălucea sfios cruciuliţa decoraţiei albastre tivită 
cu aur «Mihai Viteazul». 

în aşteptarea plecării, Generalul se întreţinea cu cei prezenţi, 
când deodată cineva îi spuse: 

«Domnule General, aţi pierdut decoraţia!» 

La auzul acestor cuvinte, duse instinctiv mâna la piept 
pipăind locul gol şi privind nedumerit la cei din jur. 

«Dar am avut-o la plecare. Elefterescu, dumneata mi-ai 
prins-o de bluză, nu-i aşa?» 

«Da, domnule General, aţi avut-o când aţi coborît din 
maşină aici», răspunse prompt colonelul Elefterescu. 

Toată asistenţa contrariată a început să caute decoraţia, pe 
acolo pe unde trecuse Generalul. în atmosferă plutea parcă o 
apăsare. Să fie oare un semn, tocmai în momentul în care trebuia să 
plece la Gbering? Nu eram superstiţios, dar mi-am amintit cum calul 
lui Napoleon, trecând primul podul peste Niemen, gest care a 
deschis campania din 1812, n-a mai vrut să înainteze. Atunci, Napo¬ 
leon a declarat: «Campania aceasta nu ar trebui să aibă loc. înain¬ 
te!» 

Atmosfera de contrariere s-a prelungit, până când colonelul- 
Efefterescu s-a apropiat triumfător cu decoraţia în mână. 

Prima întrevedere a Generalului cu un reprezentant al lui 
Hitler a avut loc, indiscutabil, sub auspiciile victoriei, care deschidea 
perspective de mare anvergură, în care se desluşeau liniile destinului 
României. 

Luna septembrie 1940 îl găsea pe Hitler angajat într-un 
răsboi aerian împotriva Angliei, declanşat la 17 septembrie 1940. 

încă de la 23 august, mai devreme cu zece zile de la venirea la 
conducere a Generalului Antonescu, primele mari unităţi germane 
începeau să părăsească Franţa cu destinaţia frontierei de Est a Polo¬ 
niei. Cu câteva zile mai înainte de vizita acestuia la Viena, grupul de 
armate B primise ordin de deplasare spre Est. Mai mult încă: Hitler 
începuse să se consulte cu specialiştii militari asupra planului de cam¬ 
panie împotriva URSS-ului. 

Din vara anului 1940, pe când nici vorbă nu era de guvernul 
Generalului Antonescu, lui Hitler i se prezentaseră două proiecte: 

1. Planul generalului Marks, care prevedea atacul principal 
în Sud pe direcţia Ucrania. După o pătrundere adâncă cu dreapta 
până la linia Rostov-Don, urma o abatere de 90 grade spre Nord, 
dezvoltând un atac de la Sud-Nord cu obiectivul Moscova. Planul 
prevedea o bătălie cu frontul răsturnat. 

2. Proiectul generalului Paulus elimina Ucraina ca teatru 
principal, din cauza lipsei comunicaţiilor. Efortul pe direcţia Smo- 
lensk, o oprire pentru organizarea spatelui, efortul pentru cucerirea 
Moscovei. în linii generale era reeditarea campaniei napoleoniene din 
1812. 

La 4 septembrie, Hitler primeşte informaţii favorabile despre 
schimbările în conducerea României: un general capabil, anticarlist, 
simpatizant legionar, era tocmai ce-i trebuia, deşi nu ceea ce dorise. 
Impunând Diktatul de la Viena, Hitler pusese stăpânire de fapt asu¬ 
pra României, asigurându-şi înaintea sovieticilor cele mai bune 
poziţii strategice, în apropiere de punctul sensibil Ploieşti. 

Absorbit de problemele interne foarte urgente, Generalul nu 
neglija nici un moment preocupările externe. A pus să fie întocmită 
harta Transilvaniei, inversând culorile localităţilor: verdele pentru 
cele ungureşti şi roşu pentru cele româneşti. Efectul era diametral 
opus hărţilor găsite la Hitler (întocmite de unguri). Populaţia 
românească din Nordul Ardealului constituia o masă compactă şi 
majoritară. Aceste hărţi intenţiona să Ie prezinte lui Hitler, dar şi 
Ducealui Mussolini. 

Pentru a exprima revendicările teritoriale româneşti, Gene¬ 
ralul Ion Antonescu a luat calea Romei. Avea de reparat legăturile 
tradiţionale deteriorate pe timpul lui N.Titulescu, care propusese 
sancţiuni agresorului care atacase Etiopia. Orgoliosul Duce n-a 
scăpat prilejul să se răzbune pe România, consfinţind prin ministrul 
său Diktatul de la Viena. împotriva acestui Diktat se ducea Generalul 
Antonescu să depună protestul la Roma, fiind întovărăşit de Pelle- 
griho Reggi, ministrul Italiei la Bucureşti, şi de D.Sturdza, ministrul 
de externe al României. 

Plecarea la Roma a avut loc la 12 noembrie 1940. La acea 
dată. Ducele începuse să fie stăpânit de primele îndoieli cu privire la 
biruinţa armatei italiene, care, la hotărîrea sa intempestivă şi secretă, 
deslănţui&e atacul asupra Greciei, la 28 octombrie, dată care coinci¬ 
dea cu aniversarea Marşului asupra Romei. De notat că atacul de¬ 
clanşat la 13 septembrie spre Egipt fusese oprit la Sidi Barani de către 
englezi. 

De la rolul de arbitru cu care fusese învestit pe timpul confe¬ 
rinţei de la Miinchen, când, sub privirile pline de admiraţie ale lui 

Hitler, Ducele condusese dezbaterile «en chef», ajunsese un subordo¬ 
nat al planurilor germane, căruia nu i se atribuiau decât roluri pasive. 
El suportase cu greu ocuparea Cehoslovaciei şi îşi făcea reproşuri că 
n-a acţionat destul de energic, pentru a opri atacul asupra Poloniei. 
Se menţinea în rezervă, i-a scris lui Hitler să nu conteze pe armata ita¬ 
liană înainte de anul 1942, a respins propunerile lui Winston Chur- 
chill, care, în luna mai, 1940 îi făcea avansuri: «Nu am privit 
niciodată cu ostilitate grandoarea italiană şi nu am nutrit niciodată în 
inima mea vreo urmă de ură împotriva legislatorului italian». Toate 
acestea le lua drept semne de slăbiciune. Dovedind o sensibilitate 
notorie cu privire la independenţa Austriei sub Dollfuss, Ducele a 
încercat până în ultimul moment să-i salveze libertatea şi nu a cedat 
decât atunci când trupele germane au invadat teritoriul acestei ţări. 
Abia atunci a spus: «Mai bine cu asentimentul nostru, decât împo¬ 
triva noastră!» şi i-a trimis felicitări lui Hitler. Toate'aceste rezerve 
tactice, precum şi eşecurile militare îl umpleau pe Duce de 
amărăciune. El nu voia să se mulţumească cu un rol şters. Trupele 
italiene au primit îngăduinţa de a participa la înfrângerea Franţei 
abia în ultimele zile ale conflagraţiei. Mussolini se vedea trecut pe 
plan secundar, chiar de la semnarea pactului de alianţă al Axei 
Roma-Berlin. Obsedat de gloria lui Hitler, care atingea apogeul în 
toamna anului 1940, Ducele s-a decis să treacă la acţiuni militare pe 
cont propriu, informându-şi aliatul în ultima clipă, aşa cum proceda 
şi Germania, care se temea ca secretele militare să nu ajungă la ina¬ 
mic, prin intermediul palatului regal. 

Nici măcar cu privire la pactul germano-sovietic, care preve¬ 
dea ocuparea Bucovinei şi Basarabiei, Ducele nu fusese informat în 
prealabil. Faptul reiese din faimoasa scrisoare din august, 1939, prin 
care îl avertiza pe Hitler de riscurile duplicităţii politice, împinse 
peste limitele tolerate. «Nimeni nu ştie mai bine ca mine, după ţ)atru- 
zeci de ani de experienţă - scria Mussolini - că orice politică îşi are exi¬ 
genţele sale tactice, cu atât mai mult cu cât ea este revoluţionară. Am 
recunoscut guvernul sovietic încă din 1924 şi am semnat cu el, în 
1934, un tratat de comerţ şi prietenie. înţeleg, deci, că faceţi ceea ce 
trebuie, pentru a nu avea de luptat pe două fronturi, şi aceasta cu 
atât mai mult, cu cât nu s-a realizat previziunea lui von Ribbentrop, 
ca Franţa şi Anglia să nu intervină. Dar dumneavoastră nu evitaţi un 
al doilea front decât promiţând URSS-ului că va ajunge marele profi¬ 
tor de pe urma unui răsboi, în care ea nu riscă nimic, nici în Polonia, 
nici în Ţările Baltice. Ca revoluţionar, vă spun că nu puteţi să sacrifi¬ 
caţi necontenit principiile revoluţiei dumneavoastră, exigenţelor tac¬ 
tice de moment. Mai trebuie să adaug că încă un pas spre Moscova, 

va avea repercursiuni catastrofale în Italia, unde unanimitatea senti¬ 
mentelor anticomuniste este absolută». 

Cu această atitudine principială primise Ducele informaţiile 
privind acţiunea germană în România, în octombrie 1940, când au 
fost trimişi instructorii germani. 

Angajarea armatei italiene în Grecia, împotriva Statului 
Major Italian şi a lui Hitler, îşi avea originea tocmai în intervenţia lui 
Hitler în România, după cum însuşi Mussolini avea să mărturisească. 
El spunea: «Hitler mă pune întotdeauna în faţa faptului împlinit; de 
data aceasta am să-i plătesc cu aceeaşi monedă! Va afla din ziare că 
am ocupat Grecia!». 

Informat de generalul Grazziani că avioane britanice staţio¬ 
nează pe teritoriul Greciei, Mussolini s-a hotărât să atace: «Italia 
proletară şi facistă se ridică pentru a treia oară, mai puternică, mai 
mândră şi mai unită ca niciodată. O parolă unică şi categorică ne 
uneşte pe toţi. Ea zboara în aer şi îmbrăţişează inimile de pe înălţi¬ 
mile Alpilor până la Oceanul Indian. Această parolă este: A cuceri! 
Şi noi mergem să cucerim în scopul de a da o lungă perioadă de pace 
Italiei. La arme! Arătaţi-vă curajul, tenacitatea, valoarea!» 

Oricum, în prima decadă a lunii noembrie 1940, steaua dicta¬ 
torului italian începe să eclipseze. 

în linii generale, în această ambianţă politică are loc vizita 
Generalului Antonescu la Roma. Dacă ar fi să dăm crezare biografi¬ 
lor Ducelui, acesta se găsea în dispoziţii favorabile pentru a primi cu 
bunăvoinţă pe Generalul Antonescu. In definitiv, el revendica drep¬ 
turi legale pe care Hitler le uzurpase fără să-l prevină şi, deci, de pre¬ 
supus, fără aprobarea lui. Generalul sosise la Roma pentru a trata 
probleme politice şi economice de cea mai mare importanţă pentru 
România. Dacă, din punctul de vedere al politicii externe, Generalul 
îşi făcuse cunoscute ţelurile urmărite în programul de guvernare, 
punctul lui de vedere în privinţa economiei Ţării nu fusese exprimat, 
deşi fusese anticipat în declaraţiile din 11 octombrie, în cadrul 
restrâns al Consiliului de Miniştri: 

«în primul rând, Generalul Antonescu nu va consimţi şi nu 
consimte să altereze fondul bogăţiilor româneşti. Orice angajament 
trebuie să respecte aceasta şi anume că Generalul Antonescu nu trage 
nici o poliţă asupra viitorului. Al doilea, neamul românesc, oricare 
ar fi regimul lui politic, înţelege să-şi rezerve dirijarea economiei sale 
naţionale. Al treilea, germanii şi italienii să nu pătrundă decât în 
înţelegere cu noi şi în limita fixată de noi. Pe plan politic, eu nu m-am 
dus să predau ţara legată germanilor». 

Uitând, sau prefăcându-se că uită, afronturile suferite de 

politica Italiei în Abissinia, prin campania lui Titulescu, Mussolini 
l-a primit pe Generalul Antonescu (după cum atestă şi documentele 
cinematografice), cu tot ceremonialul cuvenit unui Şef de stat, la 
palatul din Piaţa Veneţia, în imensul birou al Ducelei din sala «II 
Mapamondo». Din jurnalul contelui Ciano, rezultă că impresia pe 
care a făcut-o Generalul Ducelui a fost puternică: «pare un om 
hotărît, grav, care ştie să spună lucrurilor pe nume. A făcut impresie 
asupra Ducelui.» Atât în convorbirile cu Ducele Mussolini (exempli¬ 
ficate cu ajutorul hărţilor şi documentelor), cât şi în declaraţiile ce 
le-a făcut presei din Roma, Generalul Antonescu a pus accentul pe 
statornicele şi ireversibilele drepturi milenare ale României asupra 
Ardealului: 

«Ceea ce nu se bazează pe adevăr - declarase el - nu poate 
dura. Toată istoria noastră oferă un spectacol unic: noi am păstrat 
intacte trăsăturile latine. Acelaşi lucru se întâmplă şi cu graiul nostru 
care este unul şi acelaşi din Maramureşul azi cedat Ungariei şi până la 
Timoc. Nimeni nu a izbutit să ne clintească din loc timp de 2000 de 
ani, nimeni nu va reuşi să ne clintească nici peste un milion de ani... 
Noi ne-am aşezat primii pe aceste locuri. Poporul român a rezistat la 
toate atacurile, Românii sunt prezenţi şi vor lupta pentru drepturile 
lor». 

La banchetul de la «Villa Madama», Generalul Antonescu 
relua acelaşi motiv: 

«Suntem născuţi dintr-un vechi şi răsunător triumf peste vea¬ 
curi, mărturie vie indiscutabilă este şi azi şi va fi de-a pururi Columna 
lui Traian. 

De 20 de veacuri stăm înfipţi şi neclintiţi în stâncile Carpaţi- 
lor, după cum de 20 de veacuri stă Traian înfipt şi neclintit în stânca 
Romei. De atâta vreme şi nu de mai puţin, privim de pe culmile Car- 
paţilor, cu mândrie şi cu încredere spre zările îndepărtate, după cum 
tot de atâta timp, Traian priveşte peste Roma, peste zări îndepărtate, 
la opera Iui. Nici o furtună, nici o invazie, nici un cutremur, nici o 
ocupaţie păgână, nici o lovitură, oricât de grea, de dureroasă, oricât 
de nemeritată a fost ea, nu l-a clintit pe Traian de pe columna pe care 
l-a aşezat opera lui. 

Nimic şi nimeni nu a putut să clintească pe Români din Dacia 
Traiană. Nimic şi nimeni nu ne va putea smulge din ea. 

Mulţi au trecut pe acolo de 2000 de ani, noi am rămas! 

Ca şi columna lui Traian, suntem unde am fost şi rămânem 
unde suntem!». 

Vocea care rostea aceste cuvinte răsuna limpede în imensa 
sală cufundată în tăcere solemnă. Nu se ţinuse o cuvântare, se ofi- 

ciase un cult pe altarul istoriei. Ducele ascultase cu vădită atenţie, cu 
bărbia întinsă înainte, fără să clipească. Pe măsură ce i se traducea, 
o vagă satisfacţie începea să se desluşească pe chipul lui de bronz, 
îndrăzneaţă în conţinut, cuvântarea ar fi putut să fie privită ca o 
imputare faţă de nedreptatea Diktaţului de la Viena, dar prin formă 
şi prin elanul liric, ea devenea un memento pentru poporul italian şi 
politica lui, care uitase imperativele Romei latine, în Estul Europei. 

în răspunsul său, Mussolini s-a păstrat în cadrul protocolu¬ 
lui. La tratative, Generalul nu a obţinut mari promisiuni. Putea însă 
să fie mulţumit: câştigase deplina înţelegere şi bunăvoinţă Ducelui, 
atenuase vechile şi nefundatele resentimente împotriva României. 
Dacă întâlnirea dintre cei doi oameni de stat ar fi avut loc înaintea 
Diktatului de la Viena, fără îndoială că acest act de gravă injustiţie 
istorică ar fi fost evitat. La acea epocă, Hitler şi Mussolini ţineau în 
mâna lor soarta tuturor popoarelor din Europa. 

La 14 noiembrie 1940, Generalul este primit la gara 
Mogoşoaia de către membrii guvernului în frunte cu vicepreşedintele 
Horia Sima. Acesta a adresat un salut de bun sosit, la care a primit 
următorul răspuns: 

«Mulţumesc guvernului şi Legiunii pentru bunele urări ce 
mi-au făcut şi le spun din nou că Generalul Antonescu şi de data 
aceasta, ca întotdeauna, până la moarte, va lupta pentru drepturile 
neamului românesc». 

Atât înţelesese el să comunice opiniei publice cu privire la 
felul în care a reprezentat interesele neamului românesc la Roma. 
Modestia cea mai pură se îmbina cu tactul politic cel mai desăvârşit. 

«După prima întrevedere - scrie Barbul - Ducele nu-şi ascun¬ 
dea decât cu greu dezamăgirea. S-au învârtit în jurul problemelor, 
fără să discute nimic pozitiv. Mussolini asculta fără să întrerupă pro¬ 
testele lui Antonescu contra arbitrajului de la Viena şi se mărginea să 
ia act de nemulţumirea României. Singurul lucru care-1 interesa pe 
Duce erau livrările de petrol şi cereale. Chiar încercarea de a cunoaşte 
punctul de vedere al dictatorului italian asupra pactului germano- 
sovietic eşuase. (Primul om de stat care denunţase pericolul mongol, 
de data aceasta tăcea). 

Se părea că întrevederea luase sfârşit, când o simplă 
întâmplare i-a deslegat limba lui Mussolini. Tocmai insistase asupra 
necesităţii ca Generalul să se araje mai maleabil în raporturile 
ungaro-române, spunând că ‘supleţea este una din principalele 
calităţi ale omului de stat’, când Antonescu a replicat: 

- Eu nu sunt politician ca să fac schimb de opinii! 

Chipul lui Mussolini a devenit brusc sever. Crezând poate că 
interlocutorul voia să arunce o piatră în grădina lui, a răspuns: 

- Eu mi-am păstrat ideile socialiste. 

- Nu înţeleg legătura, a răspuns Antonescu. 

- Atunci, explicaţi-vă! i-a cerut Ducele pe un ton de gheaţă. 

Generalul s-a decis să dea cărţile pe faţă: 

- S-a vorbit atăta de noua ordine europeană, în ultimul timp! 
Fiecare ţară mică, aflată în orbita Axei, s-a grăbit să adere. Dar dacă 
această ordine va fi nouă, nu se ştie precis cum va arăta. Ca şi Italia, 
România a fost beneficiara vechii ordini. Ce motive au determinat 
România să accepte şi să colaboreze la răsturnarea acestei ordini? în 
1937, aţi spus prietenului meu, Goga, că ‘dacă Viena n-ar exista, 
Alpii ar rămâne’. 

Conducătorul român lăsase să-i cadă cuvinte grele. 

- Fiecăruia dintre noi i-a trebuit un timp, mai mult sau mai 
puţin îndelungat, pentru a se elibera de complexul său, a afirmat 
Ducele după un timp de tăcere. De fapt, noi am trăit de la sfârşitul, 
primului răsboi mondial într-o frică permanentă. Instinctiv, se 
simţea că victoria nu era definitivă. Cum vă explicaţi această atitu¬ 
dine din partea naţiunilor, care ar fi.putut să se considere, având câş¬ 
tig de cauză pe câmpurile de luptă, ca cele mai puternice? Fiecare 
combatant revenise de pe front cu sentimentul, adesea subconştient, 
că cel mai tare rămăsese cel învins. Inamicii victorioşi ai Germaniei 
aveau un complex de inferioritate faţă de cel învins. Ca o consecinţă, 
fiecare acţiune politică a aliaţilor purta pecetea acestui complex. 
Foarte repede se renunţă la formula că cel mai tare câştigase, pentru 
a se afirma că binele învinsese răul. S-a scornit atunci vinovăţia Ger¬ 
maniei. Pentru că ne era frică de ea, s-a încercat dezarmarea ei 
morală. Cum vă explicaţi altfel că Franţa victorioasă, în loc să ia în 
mână bara de direcţie a Europei, ceea ce ar fi însemnat să iasă la 
câmp deschis, a preferat să se îngroape ca naţiune saturată în Linia 
Maginot? Ea făcea aceasta din frică, dintr-un complex de inferiori¬ 
tate, a strigat Mussolini. Italia privea spre Alpi, voi, celelalte 
popoare dunărene, spre Franţa, fără să înţelegeţi că ea era cuprinsă 
de o frică grozavă. Pentru a nu se observa slăbiciunea ei, se făcea 
zgomot în jurul Germaniei, aşa cum latră câinii în jurul ursului ca 
să-l intimideze. Curajul - pentru că este o calitate germană - a fost 
numit prostie, mândria batjocorită, disciplina, pentru că Franţa 
înclina spre anarhie, a fost ridiculizată. S-a format o conjuraţie euro¬ 
peană pentru a convinge pe Germani să renunţe la manifestarea supe¬ 
riorităţii lor şi să opteze pentru o mentalitate decadentă. Detest 
impostura. între 1918-1940, Franţa s-a comportat ca un atlet de circ, 

care îşi arată forţa ridicând greutăţi enorme, dar goale pe dinăuntru. 
Dovada a fost făcută în 1940, când armata germană a măturat 
armata franceză mai lesne decăt pe cea poloneză. înşişi francezii îşi 
dau acuma seama că toată propaganda antigermană dinaintea 
răsboiului a fost o minciună grosolană. O pagină de istorie a fost 
întoarsă şi toată nostalgia timpurilor trecute a devenit deplasată! a 
încheiat Ducele. 

Concluzia pe care a tras-o Conducătorul era că pe Italia nu 
se poate conta. Ea urma orbeşte Germania. 

Aţi câştigat răsboiul la Miinchen fără luptă, a răspuns 
Antonescu. De ce aţi renunţat la un astfel de succes? Dacă încercarea 
de a construi Europa fără Germania nu ar fi reuşit, este oare posibil 
să scoţi în afara lumii noastre Franţa şi Marea Britanie? completă 
întrebarea Conducătorul român. 

Ducele a păstrat din nou un moment de răgaz. Ciano i-a 
aruncat lui Antonescu o privire complice, dând impresia că voia să 
spună ceva. în sfârşit, Ducele a încheiat: 

- Franţa şi Marea Britanie sunt putrede. 

Rostind aceste cuvinte el nu părea convins, era mai mult o 
expresie de propagandă. 

Cu toate că discuţia s-a desfăşurat în contradictoriu, în ulti¬ 
mul moment al vizitei sale la Roma Conducătorul a avut impresia că 
Ducele fusese câştigat de partea cauzei româneşti. Desvoltarea ulte¬ 
rioară a relaţiilor italo-române intrase pe un făgaş mai favorabil 
decât până atunci. Generalul putea să se declare mulţumit. Ducele nu 
măi era un duşman al României. 


- Cum v-aţi simţit când trupele din misiunea germană au 
sosit în Bucureşti? 

încercam un sentiment neplăcut. Vagi ecouri din copilărie 
îmi reveneau în minte. Parcă vedeam aevea primele patrule germane 
din 1916, într-o dimineaţă de noiembrie, înecată în ceaţă şi burniţă, 
cum intrau biruitoare în capitala Olteniei, Craiova. Trecuse un sfert 
de veac de atunci, suferinţa pe care o îndurase poporul de pe urma 
acelei armate trezise o adversitate puternică, ce se resfrânsese de-a 
lungul anilor. în timpul războiului din 1916-1918 şi după aceea, 
curentul anti-german devenise atât de puternic, încât nici nu se mai 
vorbea de Germani decât cu ostilitate. Până şi în programele şcolare 
limba germană pierduse enorm din importanţa ei de dinainte de 
răsboi. Cu trecerea timpului, această pornire generală se atenuase. 
Evenimentele din ultimul timp atrăseseră din nou atenţia opiniei 

româneşţi asupra Germaniei. Se născuseră şi curente pro-germane 
printre legionari şi simpatizanţii lor. Exaltarea eroismului legendar al 
celor ce luptaseră la Mărăşeşţi, Mărăşti şi Oituz, era în scădere. 
Totuşi, un sentiment obştesc, în stare să genereze o atitudine eroică la 
un întreg popor, nu se şterge lesne, ci se transmite din generaţie în 
generaţie. La vechile resentimente, se adăuga revolta şi oroarea pro¬ 
duse tot prin abuzul de putere al Germaniei, care a ciuntit graniţele 
Ţării, fără nici un scrupul. 

Odată consumată această primă impresie, uniforma noii 
armate germane a trezit treptat un interes unit cu un vag sentiment de 
admiraţie: în jurul acelor tineri ostaşi plutea ca o aureolă răsunetul 
victoriilor strălucite atestate de Ritter-Kreuz-ul care se etala pe tuni¬ 
cile gris-fer cu multă distincţie. Era cert că aduseseră cu ei un suflu 
proaspăt, un accent caracteristic dintr-o lume nouă. 

De fapt, cu comentarii sau fără, sosirea în ţară a instructori¬ 
lor germani devenise un fapt împlinit. întocmai ca «pasărea furtu¬ 
nii», militarii germani nu prevesteau timpuri de linişte. Deşi păstra o 
vădită rezervă, populaţia ţării se prezenta câ o gazdă corectă, dar 
nimic mai mult. La depăşirea primului impact a slujit şi atitudinea 
militarilor germani, care nu au făcut prin nimic simţită prezenţa lor, 
rămânând în barăci, în afara localităţilor. 

Generalul Antonescu i-a primit ostăşeşte. Oferind un ban¬ 
chet la Cercul Militar, la 14 octombrie, a invitat cu acest prilej pe 
şefii misiunii germane, generalul Hansen, generalul de aviaţie Spei- 
clel, ministrul Fabricius, alături de generali şi ofiţeri români, rostind 
următorul toast: 

«Sunt mulţumit să pot saluta în Capitala regatului pe repre¬ 
zentanţii strălucitei armate germane. Sunteţi aici la chemarea guver¬ 
nului român Gigârtu, în baza acordului din iulie 1940, care este 
expresia hotărîtă a unei colaborări reale şi rodnice. 

Cel dintâi Rege, Carol I, a făcut altădată un apel 
asemănător, nu pentru a întuneca o suveranitate, ci pentru a conso¬ 
lida pe baze realiste, sigure, armata şi viitorul regatului său. A 
recurge astăzi la experienţa şi doctrina unei mari armate şi la 
posibilităţiile tehnice ale unei industrii de război, pentru a-ţi organiza 
pe baze noi armata şi securitatea, este a facfe un act de patriotism, pe 
.care ţin să-l subliniez în faţa dumneavoastră. Consecinţă firească, 
organizarea internaţională în concepţia germană, trebuie să se 
rezeme pe realităţi etnice, geografice şi economice, nu pe ficţiuni, iar 
unitatea ordinei internaţionale trebuie să plece de la forţe şi realităţi 
organizate, nu de la iluzii filozofice, oricât de; generaoase ar fi ele. 

Veţi vedea aici, în România, o armată care nu e mare, care a 



fost întotdeauna puţin zgomotoasă, dar foarte bravă. Personal sunt 
legat de ea prin toate rădăcinile vieţii mele. Am luptat cu pasiune şi 
voi lupta fără preget pentru înălţarea ei. Azi, măi mult ca oricând, 
naţiunea întreagă îşi pune, cu drept cuvânt, toată nădejdea, toată 
siguranţa şi tot respectul, în corpul nostru ofiţeresc şi în soldaţii ei. 

Convins că veţi găsi în ea. un câmp de acţiune care să 
mărească încrederea în viitorul şi în drepturile regatului lui Mihai I, 
închin...». 

Sunt statuate categoric şi fără echivoc bazele colaborării 
între cele două armate. Suveranitatea naţională, actul patriotic de a 
dori să-ţi întăreşti armata, aşezarea noii ordini internaţionale pe prin¬ 
cipii etnice, geografice şi economice şi nicidecum pe ficţiuni, măresc 
încrederea în viitor şi în drepturile regatului. Nu se puteau face decla¬ 
raţii mai nimerite înainte de vizita la Hitler, care avea să urmeze peste 
o săptămână. Această cuvântare îl precedase şi ajunsese «in extenso» 
pe biroul Fiihrerului. 

Generalul Antonescu se ducea cu documente etnografice: 
hărţile în două culori ale situaţiei populaţiei din teritoriile cedate, 
date economice, tehnice etc_. Acorduri economice şi militare trebuiau 
încheiate pe date recente. îl însoţea ministrul economiei naţionale, 
Mircea Cancicov. Documentele luate priveau atât Transilvania, cât şi 
Bucuvina şi Basarabia. Se afla şi un studiu documentat al specialistu¬ 
lui transnistrian Smochină, cercetător în problemele demografice din 
provinciile străbătute de Nistru: Basarabia şi Transnistria. Se arăta, 
cu dovezi, continuitatea poporului român pe ambele maluri ale Nis¬ 
trului, densitatea masivă a Românilor până la Bug. Drepturile 
româneşti nu numai că erau de netăgăduit până ia Nistru, dar ele se 
extindeau mai departe, spre Est, determinând o problemă 
românească în Transnistria, după cum exista una asemănătoare şi în 
Macedonia sârbească. 

îmi revenise sarcina de a întocmi un studiu comparativ, prin 
care se urmărea evoluţia statului rus de la înjghebarea lui, în secolul 
al XlII-lea, în raport cu Ţările Româneşti. Din acest studiu rezulta 
evident că Moldova şi Muntenia erau state naţionale consolidate pe 
vremea când Rusia nu era decât un neînsemnat teritoriu în jurul Mos¬ 
covei, o insulă mică într-o massă de state eterogene. 

Vizita la Hitler a avut loc între 20-25 noiembrie 1940, la o 
săptămână după înapoierea din Italia a Conducătorului. în această 
toamnă, avuseseră loc în Europa şi în lume evenimente hotărîtoare, 
care profilau dimensiunile înfricoşătoare ale viitorului conflict mon¬ 
dial. Dacă în luna septembrie Hitler nu era decis cu privire la direcţia 
viitoarei ofensive, spre Est sâu spre Vest,, acum marea hotărîre 

fusese irevocabil luată şi răsboiul cu Uniunea Sovietică se pregătea cu 
febrilitate. Pierzând momentul favorabil debarcării în Anglia (4 şi 14 
septembrie), după bombardamentul aerian asupra Londrei, Hitler a 
urmărit indecis declanşarea invaziei, până când, devenind 
inoperantă, a părăsit-o definitiv, îndreptându-se asupra URSS-ului. 
Dar între teatrul de operaţii din Est şi cel din Vest, s-a interpus ca o 
diversiune teatrul Mediteranei. Tentat de poziţia strategică 
admirabilă deţinută de Italia în Sicilia şi antrenat de eşecul italian din 
Africa, el admite deschiderea unui nou front. Conform programului 
generalului Jodl, mai înainte de a ataca Anglia, se impunea cucerirea 
Gibraltarului, închiderea Mediteranei, cucerirea Azorelor şi Canare- 
lor şi întărirea în Libia a Italienilor, ca bază de atac pentru invazia 
Egiptului. 

Hitler socotea cucerirea Gibraltarului ca o chestiune de spe¬ 
cialitate, pe care numai el o putea rezolva. La începutul lunii octom¬ 
brie 1940, el se întâlneşte cu Mussolini, Franco şi mareşalul Petain. 
La 22 octombrie, Ia Hendaye, îi cere lui Franco să fie gata de a intra 
în răsboi, în 10 ianuarie 1941, făgăduindu-i Gibraltarul în câteva 
zile. Franco invocă lipsuri materiale în dotaţia armatei şi a reţelei de 
căi ferate. în consecinţă, n-ar fi fost gata atât de curând. El dorea 
Gibraltarul, strâmtorile reveneau de drept Spaniei, «dar nu-1 putea 
primi cadou, cucerit de o armată străină». Interesant şi demn de reţi¬ 
nut acest răspuns, care va fi reeditat în scurt timp de un alt şef de 
stat, într-o situaţie similară. După o discuţie de şapte ore, rezultatul a 
fost un total dezacord şi refuzul Spaniei de a se angaja alături de Ger¬ 
mania. 

Rămânea Franţa. La înapoierea de la Hendaye, Hitler s-a 
oprit la Montoir, unde are loc întrevederea cu mareşalul Petain. La 
întrebarea lui Hitler, dacă Franţa e gata să lupte pentru a-şi recuceri 
posesiunile căzute în mâna dezidenţilor, Petain a răspuns că ţara sa a 
suferit prea mult moralmente şi materialiceşte, într-un timp scurt, 
pentru a se lansa din nou într-un conflict armat. 

La sfârşitul lunii octombrie, planul debarcării în Anglia 
parcă tot mai plutea în atmosferă. Refuzul Spaniei nu înlăturase pla¬ 
nul cuceririi Gibraltarului, iar războiul împotriva Uniunii Sovietice 
nu luase contururi precise. Ribbentrop, făuritorul alianţei cu Uniu¬ 
nea Sovietică, stăruia să se menţină relaţiile cu această ţară şi-l 
îndemna pe Hitler să-i facă o vizită lui Stalin, Ia Kremlin. înainte de a 
trece la acţiune, Hitler a socotit potrivit să-l invite pe Molotov la Ber¬ 
lin, în cursul lunii octombrie. 

Toate căile rămâneau deschise la acea dată. 

De la Montoir, Hitler îşi îndreptă trenul spre Italia în mare 

grabă, deoarece Mussolini i-a comunicat că luase decizia de a ataca 
Grecia. în drum i se înmânează telegrama ambasadorului său, cu 
data expirării ultimatului italian dat Greciei. 

în dimineaţa de 28 octombrie, Hitler e la Florenţa unde Mus¬ 
solini îl aştepta cu următoarele cuvinte: «Fuhrer, noi mergem. Tru¬ 
pele mele au intrat victorioase în Grecia la 6 dimineaţa. Nu vă nelini¬ 
ştiţi, totul va fi terminat în 15 zile». 

Exact la 15 zile după intrarea în război, trupele italiene înce¬ 
pură deruta. Evenimentele se înlănţuiesc într-un ritm satanic. 

La 5 noiembrie, Roosevelt este reales preşedinte al Statelor 
Unite, ceea ce constituie o speranţă pentru Anglia şi o ameninţare 
gravă pentru Germania. 

în fine, în ziua de 12 noiembrie, generalul Jodl îi prezintă lui 
Hitler raportul în care arăta că debarcarea în Anglia devenise imposi¬ 
bilă. Planul de acţiune în Mediterană este readus în actualitate. Hit¬ 
ler este cu totul câştigat şi proiectează cucerirea Mediteranei în iarna 
anilor 1941-1942. 

Vizita oficială a ministrului de externe sovietic, Molotov, la 
Berlin, se desfăşoară sub auspicii sumbre. Diktatul de la Viena, acor¬ 
dul german cu Finlanda, pactul tripartid semnat la 23 septembrie 
1940, au afectat şi neliniştit profund conducerea URSS-ului. Pers¬ 
pectivele periculoase duc la intensificarea pregătirilor militare. 

în cele două întrevederi cu Hitler, Molotov a trădat, prin 
întrebările sale, planurile expansioniste extrem de tenace şi pericu¬ 
loase pentru independenţa şi securitatea Europei, ale Uniunii Sovie¬ 
tice. 

întrebare : Garanţiile date României vor fi îndreptate şi 
împotriva Uniunii Sovietice, în caz de atac împotriva României? 

Răspuns : Garanţia dată României are un caracter general şi 
ne angajează fără condiţii. Dar cred că Uniunea Sovietică nu ne-a 
declarat niciodată că, în afară de Basarabia, mai are vreo pretenţie în 
România. Deja Bucovina este o violare a acestei garanţii. Eu nu cred 
că URSS-ul mai are altă pretenţie cu privire la România. 

întrebare : Uniunea Sovietică se simte din nou ameninţată de 
Finlanda. Germania e dispusă să nu mai dea nici o asistenţă Finlan¬ 
dei şi să retragă trupele care au fost trimise acolo? 

Răspuns : Germania nu are nici un interes în Finlanda, dar 
guvernul german e de părere că un nou război sovietic împotriva Fin¬ 
landei nu este admisibil, cu atâta mai mult cu cât nu poate crede că 
Finlanda ar constitui o ameninţare pentru Uniunea Sovietică. 

întrebare: Dacă Germania este de acord ca URSS-ul să dea 
garanţii Bulgariei şi să trimeată trupe acolo? 

Răspuns : Bulgaria este un stat suveran şi nu ştiu dacă ea, 
după cum a făcut România, a adresat vreo 6erere Uniunii Sovietice. 
De astfel, trebuie să mă consult cu aliaţii mei. 

Ca urmare a întrevederilor cu Hitler, atmosfera devine şi mai 
încărcată. Nemulţumirile sovieticilor sunt expuse pe larg, fără echi¬ 
voc, şi sunt numeroase. 

în primul rând, România. Pătrunderea trupelor germane în 
România va împinge Uniunea Sovietică la un pact similar cu Jugo- 
Slavia. Molotov cere controlul strâmtorilor şi instalarea de baze 
navale şi aeriene în Turcia. 

Oficial, s-a arătat că cele două întrevederi dintre Hitler şi 
Molotov, au drept rezultat păstrarea colaborării economice şi respec¬ 
tarea tuturor dispoziţiunilor acordului de la Moscova din 1939. în 
realitate, însă, discordia nu mai putea fi ascunsă. Hitler rămăsese 
extrem de contrariat. Schmidt, interpretul Fiihrerului, socoteşte că în 
acele momente a fost luată hotărârea definitivă de fi atacată Uniunea 
Sovietică. în aceleaşi împrejurări, Feldmareşalul Keitel susţine că: 
«Fuhrerul a văzut în cuvintele lui Molotov începutul unei mari mane¬ 
vre de încercuire a Germaniei». 

Motive tot mai puternice îl împing pe Hitler împotriva Uniu¬ 
nii Sovietice. 

Aş vrea să subliniez că nu numai Hitler era angajat în 
această confruntare, ci întregul Occident, iar prin Români, întreaga 
latinitate. în timp ce Germanii urmăreau stabilirea unor noi rapor¬ 
turi dintre state şi naţiuni, procedând cu violenţă şi, desigur, cu 
multă injustiţie, URSS-ul urmărea nici mai mult nici mai puţin decât 
o distrugere a tuturor structurilor statale, ştergerea diferenţelor de 
clasă şi a deosebirilor naţionale, fără a ţine seama de voinţa popoare¬ 
lor şi de legile naturii. 

- Aşa este. Cu toate acestea, dacă în timpul verii anului 1940, 
antagonismul ideologic putea să constituie principala cauză a unui 
conflict armat, peste care Hitler ar fi putut să treacă, el însă nu putea 
sub nici un motiv să rămână nepăsător după ce Molotov dezvăluise 
obiectivele militare urmărite de Stalin. 

- Molotov dezvăluise perspectiva unei vaste agresiuni antieu- 
ropene. Răsboiul devenea o chestiune mondială şi conflictul armat 
putea să dureze ani în şir. închisă în insula ei* Anglia devenise inata¬ 
cabila. Teatrul mediteranian, ca orice conflict periferic, nu putea să 
decidă soarta marilor puteri. Cu resursele ei nelimitate şi cu formida¬ 
bila ei industrie, America lui Roosevelt făgăduia să modifice definitiv 
raporturile dintre ţările beligerante, în timp ce Germania nu avea altă 



cale decăt să devină tributară materiilor prime şi surselor energetice 
ale URSS-ului. Fiind imposibil orice dialog cu sovieticii şi, mai ales, 
cu Stalin, nu rămânea altă cale decât anihilarea acestui imperiu, care 
îşi propusese să incendieze lumea prin revoluţie şi apoi să o domine, 
în virtutea drepturilor ce şi le arogase ca ţară-călăuză a proletariatu¬ 
lui universal. Socotiţi că Hitler a fost luat prin surprindere? N-a 
prevăzut oare alternativa unui conflict cu URSS-ul înainte de această 
dată? 

Hitler urmărea preparativele ofensivei spre Est încă din 
vara anului 1940, când ofiţerii de stat major, Marck şi von Paulus, 
au prezentat planuri detaliate şi primele corpuri de armată au fost 
dirijate spre noile frontiere europene ale Rusiei. 

- Aţi arătat că, în luna septembrie, la Viena, euforia biruinţei 
asupra Franţei îşi mai păstra efectul. Perspectivele răsboiului erau 
promiţătoare pentru Germani. Acum însă situaţia s-a înăsprit. Eşecul 
armatei italiene îl obligă pe Hitler să amâne data atacului contra 
Uniunii Sovietice, ceea ce avea să fie fatal în răsboiul fulger şi cuceri¬ 
rea Moscovei să nu mai devină posibilă, înainte de căderea zăpezilor. 
Este lesne de bănuit de ce Ducele l-a întâmpinat pe Hitler cu cuvinte 
liniştitoare. El citea probabil pe faţa aliatului său nu numai îngrijo¬ 
rare, ci poate şi mânie, deşi nu putea să bănuiască proporţiile catas¬ 
trofale ale erorii sale. în acest context, aşadar, ajunge Generalul 
Antonescu la Hitler. Vreţi să continuaţi? 

Negreşit, altfel aştepta acum Hitler sosirea Generalului 
Antonescu şi altceva avea el să-i ceară. Generalul mergea la această 
întâlnire pentru a duce tratative importante, călăuzit de o seamă de 
principii enunţate în şedinţa Consiliului de Miniştri: 

«în primul rând Generalul Antonescu nu va consimţi şi nu 
consimte să altereze fondul bogăţiilor româneşti, deci orice angaja¬ 
ment economic, de orice natură ar fi el - convenţie-tralat-protocol 
trebuie să respecte principiul de bază că Generalul Antonescu nu 
trage nici o poliţă asupra viitorului. în această privinţă este un princi¬ 
piu net şi categoric pe care l-am pus în scrisoarea de la Bistriţa şi pe 
care Germanii l-au admis. Al doilea punct, tot principial, a fost ca 
oricare ar fi regimul lui politic, înţelege să-şi rezerve dirijarea econo¬ 
miei sale naţionale. Deci, oricare ar fi pătrunderea, în domeniul 
industrial, agricol şi în cel al capitalului, germană sau italiană, 
România înţelege ca în toate aceste domenii să-şi păstreze dirijarea 
economiei naţionale. 

Al treilea principiu pe care l-am pus, a fost ca germanii şi ita¬ 
lienii să nu pătrundă în economia noastră naţională decât în înţele¬ 
gere cu noi şi numai în limita fixată de noi. 


216 



Pe plan politic, le-am arătat independenţa totală politică a 
neamului românesc, oricare ar fi structura politică pe care o va lua 
Europa de mâine. Eu nu m-am aşezat în fruntea acestui regim ca să 
dau ţara legată Germaniei, aşa cum se spune, sau să-mi vând neamul 
românesc». 

Generalul Antonescu a plecat din gara Mogoşoaia în seara de 
19 noembrie. Erau de faţă membrii guvernului şi o gardă legionară. 
La ora fixată, maşina care-1 aducea a oprit la peron şi Generalul, în 
ţinută militară, însoţit de Mihai Antonescu, a străbătut cu paşi iuţi 
salonul de recepţie, unde l-a întâmpinat Horia Sima. «Plec în Germa¬ 
nia - a spus Generalul Antonescu - ducând cu mine încrederea popo¬ 
rului român şi nădăjduiesc să mă întorc aducând încrederea poporu¬ 
lui german». 

La Berlin, timp de două zile, au avut Ioc mai multe convor¬ 
biri între General şi Hitler, singuri, numai cu interpretul, apoi cu 
reprezentanţii din suită. Concomitent aveau loc diferite convorbiri 
între miniştrii de finanţe şi economie cu omologii lor germani. Gene¬ 
ralul Antonescu a ridicat problema teritoriilor cedate, a abordat 
situaţia înzestrării armatei şi a pregătirii ei, starea economică şi 
financiaraă a Ţării. Cu privire la teritoriile cedate, el predase lui Hit¬ 
ler, ca şi lui Mussolini, acelaşi dosar cu protestul împotriva Diktatu- 
lui de la Viena şi cu piesele anexe, printre care din nou acele hărţi 
demografice colorate. Generalul şi-a exprimat întreaga indignare cu 
privire la comportarea sălbatică a trupelor maghiare faţă de popu¬ 
laţia românească din Nordul Transilvaniei şi a afirmat cu fermitate 
drepturile asupra întregii provincii, pe care o revendica fără şovăire. 

Tot atât de gravă era situaţia celorlalte două provincii căzute 
sub ocupaţie străină, Bucovina şi Basarabia. Trupele de grăniceri 
sovietici menţineau pe frontieră o tensiune insuportabilă, provocau 
conflicte, răpiri de persoane, violări permanente ale frontierei con¬ 
venţionale de pe braţul Chilia. Aceste trupe păstrau o atitudine provo¬ 
catoare. Zilnic se semnalau incidente cu schimburi de foc şi victime. 

Sinceritatea, justeţea pledoariei sale, viziunea europeană 
asupra evenimentelor în curs de desfăşurare, Lau impus pe Generalul 
Antonescu ca pe un autentic conducător. întărindu-şi cu prilejul 
acestor convorbiri părerile ce le avea despre aliatul său din Est, Hitler 
i-a dezvăluit hotărîrea de a ataca Uniunea Sovietică, dovedind o 
încredere de care nici Ducele nu se bucura în ochii lui. De altfel, Hit¬ 
ler se afla încă sub impresia recentă a întâlnirii cu Molotov, iar Gene¬ 
ralul Antonescu, descriind cu înverşunare comportamentul trupelor 
de frontieră sovietice, adăuga picătura care făcea să se reverse paha¬ 
rul. 

România intrase în planurile de război ale lui Hitler încă de 
pe timpul lui Carol al II-lea, dar abia acum, în noiembrie 1940, rolul 
ei în dispozitivul conflagraţiei antisovietice s-a definitivat. Ca atare, 
era necesară reaşezarea bazelor unui acord pentru reglementarea pro¬ 
blemelor militare impuse de un eventual război, iar momentul sosise. 

La 24 noiembrie 1940, sub semnătura Generalului Anto- 
nescu, s-a încheiat un pact de alianţă cu Germania şi Italia, împotriva 
Uniunii Sovietice. Cu două zile mai înainte, Ungaria semnase şi ea 
un pact similar. 

Hitler a încercat acelaşi joc pe care l-a făcut la Henday, cu 
Franco: România să devină piaţă de arme şi furnizoare principală de 
materii prime pentru Wehrmacht. De pe teritoriul ei, trupele ger¬ 
mane urmau să pornească într-o acţiune fulgerătoare împotriva 
Rusiei Sovietice, scontând o victorie rapidă. Hitler nu făcea apel la 
armata română, găsind prea dificilă instruirea şi dotarea ei cu echipa¬ 
ment şi armament modern. în consecinţă, armata germană ar fi recu¬ 
cerit singură provinciile româneşti răpite, urmând a le oferi drept 
răsplată României, care, în acest timp, s-ar fi ocupat de agricultură şi 
de creşterea vitelor. 

Ca şi generalissimul Franco, Generalul Ion Antonescu nu 
acceptă ca teritoriile răpite României să fie eliberate prin jertfele 
armatei germane şi restituite ca pe un cadou sau un trofeu. Mai mult, 
el nu trece cu vederea subestimarea armatei române, pe care Hitler 
nu o vedea capabilă să participe la un răsboi modern. 

«De neconceput - spune el - ca, în timp ce o armată străină 
porneşte la luptă de pe pământul României pentru recucerirea terito¬ 
riului ei pierdut, armata română să stea cu arma la picior. S-ar dezo¬ 
nora şi cu ea s-ar dezonora şi Ţara. Are datoria sfântă de a lupta pen¬ 
tru recâştigarea pământurilor româneşti luate sub ameninţarea 
forţei, pentru a-şi afirma în faţa lumii drepturile inalienabile ale 
României asupra Basarabiei şi Bucovinei mai întâi. După aceea va 
revendica la masa verde, cu toate dovezile, drepturile integrale asu¬ 
pra întregului Ardeal. Dacă nu va obţine recunoaşterea la masa 
verde, atunci îşi va cere drepturile cu arma în mână». 

Urmarea politică a unui act arbitrar ca cel propus de dictato¬ 
rul german, ar fi fost, poate, un protectorat de forma Cehoslovaciei, 
cu legionarii, dar Hitler, om practic, evita complicaţiile atunci când 
soluţiile se impuneau de la sine. în afară de aceasta, Hitler admira 
militarii şi oamenii de acţiune, ca Mussolini, Mareşalul Mannerheim, 
Mareşalul Petain ş.a. După cum era de aşteptat, Generalul Anto¬ 
nescu i-a făcut o puternică impresie, chiar din primul moment. El 
trata cu Hitler ca de la egal la egal (Hitler era cu cincisprezece ani mai 



tânăr). I se adresa fără reticenţe, deschis, abordând fără prudenţe 
diplomatice problema cea mai spinoasă a României, recâştigarea 
Transilvaniei. Condiţia pentru statornicirea unei alianţe durabile se 
impunea fără echivoc. Generalul vorbea în numele României Mari, 
cu frontierele ei din 1918 şi cerea reparaţii istorice, reîntregire etno¬ 
grafică şi economică. Prezentând hărţile pe temeiul cărora arbitrajul 
hotărîse desprinderea teritoriului de Nord al Transilvaniei, a atras 
atenţia asupra falsului. 

«Ceea ce mă conduce, ceea ce mă îndârjeşte, ceea ce mă asi¬ 
gură - declara el - este neabătuta credinţă în drepturile şi în dreptatea 
neamului românesc. Răspunderea mea este prea grea şi mă apasă 
destul suferinţa Neamului, ca să nu-mi fac datoria de a apăra dreptu¬ 
rile veşnice şi vieţile româneşti». 

Şi, în încheiere: 

«România nu va renunţa niciodată la Nordul Ardealului şi 
dacă la liniştirea evenimentelor nu-1 va redobândi la masa verde, va 
şti să-l cucerească prin sabie.» 

Aceste cuvinte spuse pe un ton vehement l-au făcut pe Hitler, 
pare-se, să zâmbească, dar, după terminarea întrevederii, el s-a expri¬ 
mat admirativ faţă de intimii săi: «Generalul Antonescu este un 
român cu inimă de roman». 

Aceste impresii, consemnate de cronicarii militari din antu¬ 
rajul Fiihrerului, vor fi reeditate-de toţi militarii germani care au 
venit, în decursul timpului, în contact cu Generalul Antonescu. 

Dar, dacă Generalul Antonescu a fost singurul, dintre toţi 
aliaţii Axei în Est, care a cunoscut cel dintâi intenţia lui Hitler de a 
ataca Uniunea Sovietică, este puţin probabil că Hitler i-ar fi comuni¬ 
cat detalii ultrasecrete sau detalii ale giganticei campanii. Oricum, la 
înapoierea în Ţară, Generalul nu a lăsat să transpire nici cel mai mic 
indiciu şi nici o indiscreţie, privind acest subiect. El dovedea, astfel, 
că meritase încrederea marelui său aliat. Notele redactate după între¬ 
vederea cu Hitler nu conţineau nimic referitor la Est. Le cunoşteam 
bine, Ie păstram în casa de fier a biroului meu. 

Dar nimic nu ar putea înlocui procesul-verbal al discuţiilor 
dintre Hitler şi Antonescu, întocmit după dicteul acestuia din urmă, 
secretarului său particular, Barbul, în ceea ce priveşte autenticitatea 
separată de legendă. în Memorial Antonescu, Barbul prezintă faptele 
în felul următor: 

«La Berlin, spre deosebire de Roma, tonul discuţiilor se 
schimbă. Expunerile erau ascultate cu gravitatea pe care o iau unii 
profesori examinând candidaţii: Răspunsurile răsunau ca nişte sen- 

tinţe. Reich-ul era infailibil. 

Prima întrevedere a avut loc între Generalul Antonescu şi 
von Ribbentrop. Acesta i-a servit un duş rece: 

- Pentru ca România să poată găsi drumul spre noi, a trebuit 
să ocupăm Parisul. 

- Eu vin cu speranţa că există o dorinţă de cooperare şi din 
partea dumneavoastră, răspunse Generalul. 

Ribbentrop a continuat pe acelaşi ton de superioritate şi iro¬ 
nie. După el. Germania ar fi dorit totdeauna colaborarea României. 
La începutul primului răsboi mondial, ea a trimis armament armatei 
române, care, până la urmă, a fost folosit împotriva Germaniei. 

- Krupp v-a procurat pumnalul pe care Bucureştiul a căutat 
să ni-1 înfigă în spate, în 1916. Sper că bombardierele pe care vi le-a 
furnizat Marea Britanie în ultimii ani, vor servi scopurilor noastre 
comune! remarcă el ironic. 

- Faceţi totul pentru a ne sili să bem paharul umilinţei până la 
fund, spuse Generalul Antonescu exasperat de insistenţa lui von Rib¬ 
bentrop. 

- Noi bem din acest pahar de douăzeci de ani, răspunse ger¬ 
manul netulburat. 

Iată cum începea alianţa noastră cu al treilea Reich. Soarta 
României părea să depindă de bunul plac al dictatorului german. La 
prima întrevedere de la Cancelaria Reich-ului, atmosfera a fost des¬ 
tul de severă. Hitler privea la omul din faţa lui cu gravitate, 
declarând: 

- Statele europene au fost puse în această situaţie alternativă: 
să înţeleagă de bună voie că rolul de primum inter pares , în spaţiul 
nostru comun, revine Reich-ului. Dacă nu, acestea n-au decât să se 
facă agenţii reacţiei anglo-franceze şi ai Internaţionalei Cominternu- 
lui, pentru a avea soarta Cehoslovaciei şi a Poloniei. Sunt mulţumit 
că, depăşind greşelile săvârşite de Regele Carol, aţi putut evita ca ţara 
dumneavoastră să împărtăşească aceeaşi soartă, ocupând acum, prin 
Pactul Tripartit, un loc onorabil printre noi. 

Generalul a luat cuvântul, deşi Hitler părea să nu mai fie 
interesat, şi a explicat politica românească dintre cele două răsboaie. 
După părerea lui, faptul că Germania şi România au fost mult timp 
în câmpuri politice ostile, nu putea fi imputat Românilor. El a rea¬ 
mintit comentariul preşedintelui Consiliului de Miniştri român, care 
declarase răsboiul din 1916 Puterilor Centrale: 

«Noi suntem în răsboi ca inamici ai Ungariei, cu indiferenţă 
faţă de Austria şi cu regret faţă de Germania.» Sprijinul oferit de 
Germania vecinilor noştri inamici, Bulgaria şi Ungaria, a fost cauza 

neînţelegerii dintre celş două ţări. Arbitrajul mutilant de la Viena a 
fost dureros resimţit de poporul nostru şi va trebui să i se dea probă 
de adevărată prietenie în viitor, pentru ca el să colaboreze fără 
rezerve cu judecătorii săi. 

Tonul ferm al Generalului părea să-i placă Iui Hitler, care a 
admis cu bunăvoinţă: 

- Ultima pagină din istoria Transilvaniei nu a fost scrisă încă. 

- Sper! a confirmat Generalul. Am pierdut anul acesta două 
provincii a căror populaţie majoritară este de acelaşi sânge cu noi. 
Dacă Germania, pe drept cuvânt, i-a cerut pe Sudeţi în baza dreptu¬ 
lui de liberă determinare a popoarelor, ea nu poate să nege dreptul de 
a revendica, pe aceeaşi bază, teritoriile locuite de connaţionalii 
noştri. Principalele scopuri ale politicii mele vor fi reîntoarcerea la 
patria mamă a Basarabiei şi regiunilor de Nord ale Bucovinei şi Tran¬ 
silvaniei. Prefer să fac această declaraţie de la începutul raporturilor 
noastre. 

Nici o frontieră nu este definitivă! a subliniat Hitler, iar 
Generalul a continuat: 

Ministrul dumneavoastră de externe - şi l-a arătat pe von 
Ri'obentrop - m-a sfătuit, în timpul întrevederilor de dimineaţă, să nu 
vă vorbesc despre Transilvania. Admit că âcestă problemă are un 
aspect delicat pentru guvernul Reich-ului, dar dacă acesta doreşte să 
accepte prietenia pe care România i-o oferă, el trebuie nu numai să 
admită, dar să şi dorească ca şeful guvernului său să-şi exprime des¬ 
chis preocupările. 

- Sinceritatea este o condiţie a prieteniei! a confirmat Hitler 
plictisit. înţeleg îngrijorarea dumneavoastră, dar când soarta întregii 
umanităţi este în joc, problema frontierelor e bine să rămână pejplan 
secundar. Toate frontierele Reich-ului sunt provizorii. Nu am d idee 
clară dacă anumite regiuni ar fi bine să intre sub administraţie ger¬ 
mană ori să le las pe seama populaţiei locale. Numai după victorie 
vom lua decizia definitivă. 

Impresia de nemulţumire era acum generală. Toată lumea 
dorea ca discuţiile să se sfârşească cât mai repede. Am defilat prin 
faţa lui Hitler. Generalul cu capul în jos, mai încovoiat decât de obi¬ 
cei. Ribbentrop părea că nu-i mai acordă nici o atenţie. O tăcere grea 
apăsa asupra apartamentului din aripa stângă a palatului Bellevue, 
ocupat de General. El se retrăsese şi stătea acolo singur, fără să 
cheme pe nimeni, refuzând să lucreze cu miniştrii din suită. Târziu 
m-a chemat la el: 

- Du-te la Legaţie, mi-a spus, şi cifrează dumneata însuţi o 
telegramă pentru Mihai Antonescu, cu următorul conţinut: ‘Daţi 

urgent instrucţiuni lui Gafencu să facă fără întârziere o comunicare- 
lui Molotov, prin care să-l asigure că aderarea României la Pactul 
Tripartit nu este dirijată împotriva Uniunii Sovietice. Suntem dornici 
să întreţinem raporturi de bună vecinătate’». 

în acest fel, Antonescu încerca să răspundă Sovietelor, des¬ 
tul de târziu, la propunerea făcută de acestea de a încheia un pact de 
neagresiune cu România. Această acţiune a Generalului ne face să 
credem că el, temându-se de un eşec la Berlin, căuta să-şi asigure o 
cale de retragere într-o înţelegere cu Sovietele. 

în continuare, Barbul ne informează: 

«La cea de-a doua întrevedere Hitler-Antonescu, Generalul 
pătrunse singur în biroul Ftihrerului. Ministrul de externe Sturdza şi 
ceilalţi miniştri legionari rămaseră în anticameră şi se întrebau îngri¬ 
joraţi ce semnificaţie avea faptul că fuseseră lăsaţi la o parte. Eu aş¬ 
teptam cu documentele asupra Transilvaniei, cuprinzând atrocităţile 
armatei maghiare săvârşite împotriva populaţiei româneşti din terito¬ 
riile cedate. Târziu, uşa s-a deschis şi am fost introdus înăuntru. Am 
depus dosarul pe masa rotundă dintre Hitler şi General. La ieşire, 
legionarii m-au asaltat cu întrebări. 

- După impresia mea, ei se întreţin într-o atmosferă priete¬ 
nească! le-am răspuns. 

- Ribbentrop e înăuntru? 

- Nu! le-am răspuns. 

Aşteptarea a fost lungă. Trecuse de trei ori acea jumătate de 
oră fixată pentru audienţă. Credeam că nu se va termina niciodată, 
când uşa s-a deschis larg şi DOrnberg ne-a invitat pe toţi să intrăm în 
biroul Ftihrerului. Hitler părea de o dispoziţie excelentă. Ne-a ţinut 
un mic discurs cu problema zilei: Răsboiul împotriva Marii Britanii. 

- De data aceasta, timpul lucrează pentru noi! spuse Hitler. 
Adeziunea celorlalte state europene la blocul nostru nu va întârzia să 
se producă. însăşi Franţa îşi va afla un loc printre noi şi sperăm să o 
convingem până la sfârşit... în ceea ce priveşte raporturile noastre cu 
România, drumul colaborării cinstite este de azi înainte deschis. 
Avantajele economice pentru ţara dumneavoastră agricolă, prin 
schimburile cu Germania industrială, vor fi evidente. 

înainte de a ne despărţi, vreau să fac o promisiune solemnă: 

Pe viitor, toată politica externă privind România sau intere¬ 
sele ei, va fi bazată pe strânsa prietenie prin care sper să mă leg de 
dumneavoastră. Când veţi avea o dificultate cu vreunul din vecinii 
dumneavoastră, atingând probleme ale Ţării dumneavoastră, eu vă 
voi sta la dispoziţie. Şi dacă la un anumit moment veţi resimţi nevoia 
unei noi explicaţii asupra scopurilor politicii noastre, veniţi la mine. 



Avionul meu personal este permanent Ia dispoziţia dumneavoastră. 
Sunt convins că orice conflict sau neînţelegere poate găsi o soluţie 
satisfăcătoare, dacă sinceritatea cea mai perfectă şi încrederea reci¬ 
procă va domni în raporturile noastre. 

După această declaraţie, cei doi şefi de state şi-au strâns 
mâna într-o atmosferă de prietenie. Hitler a adăugat: 

- Contez pe dumneavoastră, aşa cum şi dumneavoastră să 
contaţi pe mine.» 

Ce se petrecuse în timpul acelei lungi discuţii dintre Hitler şi 
General, încât să-l determine să facă aceste declaraţii cu caracter de 
angajament solemn, în privinţa relaţiilor germano-române? 

Generalul explică dictând în vagonul trenului ce-1 ducea în 
patrie. în cartea lui Barbul este redată in extenso acea convorbire. 
Valoarea ei de document istoric este atât de importantă şi plină de 
semnificaţii, încât numai lungimea ei ne împiedică a o reproduce în 
întregime. Totuşi, câteva spicuiri esenţiale sunt necesare, pentru a 
înţelege gravitatea momentului. Mai întâi, e bine să ţinem seama de 
neliniştea în care fusese aruncat Generalul după prima întrevedere. 
Cum era de aşteptat, în loc să se prezinte reţinut, chiar timorat, de 
această gazdă enigmatică, izolat de colaboratorii săi, el păşeşte peste 
pragul biroului ca într-un ring. începe partida prin atacul său: 

«- Pentru ce aţi părăsit baza de la Mtinchen? 

Dar cel înşelat la Miinchen am fost eu! a răspuns Hitler. 

Şi această primă întrebare a ridicat barajul, care i-a permis 
lui Hitler să-şi reverse tot felul de justificări. El propusese Angliei o 
atitudine comună, în concernul marilor naţiuni... Ea vedea în Ger¬ 
mania inamicul principal, când adevăraţii inamici sunt Rusia, Japo¬ 
nia, Statele Unite... Am avut impresia, la un moment dat, că englezii 
au priceput. Atunci, Miinchenul ar fi putut fi începutul unei 
colaborări, prin împărţirea lumii în zone de influenţă. Dar Stalin ve¬ 
ghea. El pregătea în secret o mare lovitură politică prin Beneş, pentru 
a răsturna guvernul stabilit la. Praga, după MQnchen şi a declara 
Cehoslovacia republică sovietică. Germania abia ar fi avut timp să 
ocupe Boemia şi Moravia... Londra şi Parisul, n-au înţeles că ocupa¬ 
rea de către soviete a cadrilaterului Boemiei ar fi însemnat o sinuci¬ 
dere pentFU Germania. Singurul mijloc de a înlătura pericolul sovie¬ 
tic era un acord cu Stalin... Dar nici Londra, nici Parisul nu voiau o 
colaborare sinceră cu Germania şi nu urmăreau sincer o stabilitate în 
ordinea mondială. De aceea Miinchenul nu a putut să devină începu¬ 
tul unei ere de armonie occidentală, ci semnalul de plecare pentru 
cursa înarmărilor...» 

Observaţiile Generalului Antonescu pe marginea justificări- 



lor lui Hitler nu sunt deloc favorabile. 

«Hitler, cu tot geniul său, a rămas un primitiv. Proletarul 
Hitler n-a dat dovadă de moderaţie la Miinchen. Prinţul Bismarck l-a 
obligat pe suveranul său să încheie conflictul, după înfrângerea de la 
Sadowa. Prestigiul monarhiei de la Viena era mai important decât 
victoria militară. Lipsa lui de tradiţie îl împiedică să înţeleagă faptul 
că M<nea Britanie şi Franţa nu sunt de dispreţuit, numai pentru că 
trec printr-o criză de slăbiciune. Urmând seria acestor gânduri, i-am 
spus lui Hitler că conducătorii Marii Britanii şi Franţei nu au luat 
măsuri politice şi militare, decât pentru evitarea răsboiului. 

Natural, a strigat Hitler. Aceşti buni burghezi nu încep 
niciodată răsboiul. Dar eu nu sunt general chinez, care cedează un 
oraş fără a lupta, când inamicul anunţă un număr superior de sol¬ 
daţi, tunuri şi mitraliere. 

Singura posibilitate a Germaniei pentru a evita răsboiul pe 
două fronturi era să întindă mâna lui Stalin. După înfrângerea Polo¬ 
niei, preferinţa lui Hitler s-a reîntors spre Occident. Cu toate avansu¬ 
rile, Sovietele nu i-au inspirat încredere lui Hitler. în propunerile 
Sovietelor de a elibera Indiile, exista un moment de tentaţie, dar Hit¬ 
ler nu se putea decide să-i lase lui Stalin mâinele libere în Asia, pentru 
ca el să adauge la cele două sute .de milioane de slavi, imensa massă 
umană din rezervorul Asiei. Răsboiul din Polonia arătase că Anglia 
şi Franţa nu pot exercita nici o influenţă în Estul Europei. Numai 
Germania şi Sovietele puteau să-şi revendice supremaţia. El propu¬ 
nea Occidentului să aleagă între Hitler şi Stalin şi se întreba: 

- Pentru ce nu publică ei condiţiile de pace, pe care le-am 
făcut Marii Britanii după armistiţiul cu Franţa? In loc să le aducă la 
cunoştinţa opiniei publice, le-au făcut cunoscute Moscovei? Să nu 
fiţi deloc surprins dacă, în curând, veţi vedea pe Molotov că aderă la 
Pactul Tripartit. Sunt destule posibilităţi de a satisface pretenţiile 
Sovietelor cu o înţelegere diferită pentru ţările mici. 

Nu pot concepe un asemenea acord! şi-a spus Generalul. 
Dacă Reich-ul şi Moscova se aliază definitiv, noi vom deveni un cori¬ 
dor ca polonezii. 

Abordând situaţia Angliei şi Franţei, Generalul încerca să-l 
facă pe Hitler să înţeleagă că aceştia erau aliaţii lui fireşti în lupta 
împotriva ruşilor. De altfel, ideea nu l-a părăsit pe tot timpul 
guvernării sale, încercând să o impună lui Hitler şi cu alte ocazii, 
după bătălia de la Stalingrad.» 

- Care au fost subiectele abordate la întrevederea «între 
patru ochi» de la Berchstengâden? 

Hitler vorbise deschis. Primise o scrisoare din partea lui 
Horia Sima, prin care Generalul era demascat ca filo-englez, 
specificând conţinului cuvântării ţinute la Londra de fostul ataşat 
militar, colonelul Antonescu. Scrisoarea lui Sima se încheia astfel: 

«Marea Britanie trebuie să învingă întotdeauna, pentru că 
civilizaţia trebuie întotdeauna să învingă barbaria. Contra noilor 
barbari ce se organizează pe malurile Spreei şi la Moscova, popoarele 
europene, ataşate civilizaţiei lumii vechi nu pot să dorească Marii 
Britanii decât o nouă victorie.» 

Aceste cuvinte fuseseră rostite în anul 1926, când fostul 
ataşat militar părăsea postul, întorcându-se în Ţară, la comandă de 
regiment. 

Hitler a întrebuinţat cuvinte grele la adresa Iui Horia Sima, 
arătând că procedeul lui este ignobil şi idiot. Folosise şi termenul de 
«trădător». Numai un prost putea să-şi închipuie că el, Hitler, ar da 
atenţie unor cuvinte de circumstanţă. El avea suficiente mijloace de a 
se informa asupra personalităţilor cu care colaborează. Hitler l-a asi¬ 
gurat pe General că singurul lucru care îl interesează în România este 
armata, care avea să joace în curând un rol important. 

«Nu peste mult timp, spuse Hitler, vom vorbi ca de la soldat 
la soldat, în faţa unei hărţi cu ace cu gămălie colorată. Dar, pe 
moment^ scopurile noastre trebuiesc păstrate în cel mai strict secret.» 

In urma acestei vizite, Generalul Antonescu a obţinut 
răspunsurile dorite cu privire la Legiune şi referitoare la atitudinea 
Germaniei faţă de URSS. Generalul Antonescu era primul şef de stat 
căruia Hitler i-a încredinţat acest mare secret: răsboiul din Est, 
acordându-i totală încredere după trei săptămâni de la prima 
întâlnire. 

Următoarea întrevedere a avut loc la un interval mai scurt, la 
invitaţia lui Hitler. De data acesta fusese invitat şi Horia Sima, care, 
însă, a refuzat să se ducă. Vizita a avut Ioc la 7 ianuarie 1941 şi a fost 
decisivă în privinţa soartei Legiunii şi a răsboiului. Hitler i-a etalat 
Generalului Antonescu evoluţia relaţiilor cu Moscova. Ele ajunseseră 
la un antagonism generator de conflict militar. 

«Contez pe dumneavoastră ca pe un prim ajutor operativ!» 
încheie Hitler pe ton glumeţ, surâzător, părând a avea aerul că 
observă pe faţa Generalului o expresie de oroare şi desgust faţă de 
desvăluirea programului cu privire la acţiunea împotriva URSS-ului. 

Extrasele sumare asupra discuţiilor purtate de General cu 
Fiihrerul Adolf Hitler, în timpul celor trei întrevederi (între 20 
noiembrie şi 7 ianuarie) ne dau elementele necesare unor sondaje 
adânci, de la primele începuturi ale relaţiilor dintre cele două perso- 

naje istorice. Elementul catalizator rămâne neîndoielnic sinceritatea 
şi competenţa. Prin sinceritate se deschide poarta încrederii, iar prin 
competenţă cea a stimei şi respectului faţă de valoarea umană. Prin 
sinceritate, Generalul a găsit drum direct către inima Cancelarului 
german, neobişnuit cu aceste atitudini în mediul lui înconjurător, ser¬ 
vil şi timorat. Din convorbiri distingem principiile de guvernământ 
ale fiecăruia. Cei care socotesc că Generalul Antonescu a fost fascist 
iar guvernarea sa a fost de tip fascist (revoluţionară de dreaptă) se 
văd contrazişi de declaraţia făcută de el cu prilejul celei de-a doua 
întrevederi: 

«în ceea ce mă priveşte, eu nu sunt decât un soldat. Cred în 
reorganizare, dar niciodată în revoluţie. Iertaţi-mi scepticismul în 
materie ideologică, dar mă îndoiesc că un sistem politic (legionaris- 
mul putea foarte bine să fie şi hitlerism sau comunism) poate rezolva 
multiplele probleme impuse de existenţa unui popor». 

Ca să faci asemenea declaraţii când abia l-ai cunoscut pe Hit- 
ler, după ce toţi miniştrii săi te avertizează să nu-1 pui la încercare pe 
teribilul Cancelar, nu era doar o înfruntare, ci şi o mărturisire cate¬ 
gorică a unui net separatism dintre doctrina legionară şi conceptul 
ortodox pe care îl punea la baza programului său de conducere poli¬ 
tică a Ţării. 

în mod paradoxal, Hitler se arătase de acord cu această con¬ 
cepţie a Generalului Antonescu. împotriva scepticilor, el «obţinuse 
dreptate de la Papă în lupta cu clerul catolic». 

Dar Generalul Antonescu nu şi-a arătat reprobarea numai cu 
privire la ideologia hitlerist-legionară, ci şi faţă de principiul barbar 
pe care Hitler intenţiona să-l întrebuinţeze ca pârghie morală în viito¬ 
rul răsboi contra Sovietelor: teroarea. La ultima întrevedere din 
ianuarie, Hitler declara: 

«Stalin guvernează Rusia printr-o teroare preventivă, frica, 
singurul mijloc de dominare a hoardei slave. Noi vom urma exemplul 
său... Trebuie să suprimăm douăzeci de milioane de Ruşi. Este o 
măsură necesară şi preventivă pentru a uşura Europa de apăsarea 
slavă care o înnăbuşă. Este o operaţie chirurgicală fără de care ar fi 
imposibil să salvăm lumea veche». 

Iată şi comentariile Generalului conform procesului-verbal: 

«Aceste cuvinte conţin poate adevărata cauză a ororilor 
comise de administraţia germană pe teritoriul Rusiei, a cărei popu¬ 
laţie, în parte cel puţin, aşteptă răsboiul ca pe singurul mijloc de a 
scăpa de dictatura comunistă». 

Programul de exterminare a zeci de milioane de oameni, 
indiferent de ce rasă, naţionalitate şi ideologie erau, îl făcuse pe 

General să simtă desgust şi oroare. Cei doi aliaţi se deosebeau funda¬ 
mental în concepţiile lor despre răsboi şi despre guvernare. Lipsei de 
omenie dovedite de Hitler se opune omenia Generalului, care, în tot 
timpul răsboiului avea să emită drastice ordine, verificate prin con¬ 
troale pe front, pentru a determina o comportare blândă şi tolerantă 
atât cu luptătorii din front, cât şi mai ales cu populaţia. Generalul 
Antonescu n-a fost un imitator al lui Hitler, nu a avut afinităţi cu 
ideile lui politice, nu l-a admirat şi ori de câte ori a avut prilejul, a 
subliniat părţile lui rele în procesul de guvernare. Era după părerea 
lui un «om mare» dar «un primitiv». 

18 - Guvernul militar-legionar 

- Generalul a respins, la început, ideea unor mari demons¬ 
traţii populare de protest şi de afirmare a drepturilor naţionale asu¬ 
pra teritoriilor răpite. Ulterior, el a revenit asupra acestei atitudini. 
Cum se explică? 

- între timp, poziţia personală a Generalului s-a consolidat şi 
s-a precizat. El a găsit nimerit să organizeze, înainte de toate, o 
demonstraţie în Capitală. Cu puţin înainte de data stabilită, Ia Preşe¬ 
dinţie domnea o mare frământare. Localul era invadat de figuri 
tinere, necunoscute, joviale, simpatice. Pregătiri şi dispoziţii în vede¬ 
rea sărbătoririi lui 6 octombrie, pentru a se da satisfacţie Ieginarilor 
promovaţi la conducere, prin voinţa şi răspunderea Generalului. 
Legiunea ieşea, în sfârşit, la lumină. Era deci o sărbătoare pur legio¬ 
nară. în personalul Cabinetului militar şi printre civili se crease o 
atmosferă de confuzie. Circula zvonul că Generalul va îmbrăca 
cămaşa verde. Unii se întrebau dacă nu cumva şi ofiţerii vor trebui să 
imite gestul Generalului lor. Dar lucrurile s-au lămurit: ofiţerii Cabi¬ 
netului militar trebuiau să fie prezenţi în uniformă atât la întrunire, 
cât şi la defilarea legionarilor. Cămaşa verde o îmbrăcau numai 
Generalul şi Mihai Antonescu. De altfel, văzusem cămaşa Generalu¬ 
lui în atelier, la croitorul Budurescu şi mă întrebam mereu dacă acest 
lucru era necesar; Am întrebat şi pe colonelul Elefterescu de ce făcea 
acest gest Generalul şi acesta mi-a spus:* 

Dumneata nu înţelegi, este făcut din tactică. Vrea să le 
arate cât cinsteşte «cămaşa Căpitanului». Poate că nici eu nu sunt 
mulţumit, dar, ce vrei?, l-a convins Ică şi Doamna, că numai aşa îi va 
stăpâni pe legionari. 

6 octombrie, zi nesperat de frumoasă. încă de dimineaţă, 
formaţii legionare din toate colţurile Capitalei s-au îndreptat în pas 
milităresc spre Piaţa Unirii, unde trebuia să se ţină mitingul. La 

picioarele Patriarhiei, în faţa statuii lui Lahovari, se instalase tribuna 
oratorilor. Către orele 10 au apărut în maşină, îmbrăcaţi în cămăşi 
verzi, cu centură şi diagonală, cu capul descoperit, Generalui Ion 
Antonescu şi vicepreşedintele Consiliului de Miniştri, Mihai Anto- 
nescu. N-aş putea să spun că pe General această tinerească ţinută nu-1 
prindea. Figura îi ieşea mai mult în relief, ca şi trăsăturile săpate ca 
.într-o medalie. Fruntea se desena înaltă, iar ochii lui albaştri sfrede¬ 
leau cu luminile lor senine marea mulţime de cămăşi verzi. 

Formaţiile legionare au fost salutate cu braţul întins, cu 
cuvintele «Trăiască Legiunea şi Căpitanul». 

După Horia Sima, a urmat la cuvânt Generalul. Vocea lui 
suna uşor vibrând de o emoţie stăpânită: 


«Legionari, 

V-am chemat azi de pe întregul cuprins al Ţării sfâşiate, să 
sfinţim biruinţa din 6 sptembrie. V-am chemat să legăm într-un sin¬ 
gur cuget, într-un sigur crez şi într-un singur avânt, viforul de 
credinţă românească din piepturile voastre. In valul de biruinţă legio¬ 
nară plecat din creştetul de suferinţă şi de jertfă, până la văile de 
reînviere şi de luptă, se îmbină azi triumfătoare sufletele celor căzuţi 
în luptă cu inimile celor rămaşi la temelia neamului. Morţii şi viii sunt 
aici laolaltă pentru Neam, pentru Credinţă şi pentru Veşnicia 
românească! 

Plecat cu smerenie şi îngenunchind cu pietate în faţa lor, 
v-am chemat să ne desluşim crezul; v-am chemat să ne desluşim ţelul; 
v-am chemat ca să spunem tuturor că: 

Drumul nostru este cinstea 
Puterea noastră este munca 
Arma noastră este jertfa 
Casa noastră este credinţa 
Aurul nostru este Patria' 

Ţelul nostru este izbânda! 

Izbânda prin respectul de om, de dreptate şi de lege, prin 
cinstirea proprietăţii şi hărniciei; prin mândria obştii româneşti; prin 
înălţarea Neamului; prin unirea sfântă a tuturor fiilor săi vrednici. 

Iată ce vom pune noi cu ei, dacă ne vor înţelege, sau fără ei, 
dacă nu ne vor înţelege, la temelia Statului Naţional Legionar. 

Români de pretutindeni, primiţi mâna ce vă întind, ascultaţi 

chemarea mea şi veniţi! Ţara vă aşteaptă de atâta vreme. Ea vrea să 
vă vadă la fapte, nu la vorbe. Ea vă doreşte la muncă nu la folos. 
Ţara e sătulă de minciună şi laudă deşartă...» 


«Legionari, 

Deschideţi frăţeşte braţele voastre celor curaţi. Ajutaţi-vă cu 
ei şi ajutaţi-mă şi pe mine, ca împreună să scuturăm, să redeşteptăm 
şi să ridicăm neamul. 

Fiţi mărinimoşi, ajutaţi pe cei cu păcate să şi le răscumpere. 
De'trădătorii de neam şi de înşelătorii noştri să nu vă ocupaţi. De 
aceia am grijă eu. Dar mai presus de oricine şi de noi toţi, va avea 
grijă Justiţia... 

Azi v-am chemat să treceţi la-înfăptuiri. V-am chemat ca să 
cunosc braţele care vor purta steagurile triumfătoare ale Românilor 
păşind peste morţi şi mormintele lor. V-am chemat la fapta 
înnoitoare a zidirii şi vă comand să amuţiţi orice gând de răzbunare 
sau de răsturnare. 

în linişte şi în credinţă, în ordine şi în unire, în muncă şi iubi¬ 
re, cu Dumnezeu înainte... 

Şi acum, iubiţi legionari şi scumpi camarazi, să ştiţi şi voi că 
Statul Naţional-Legionar este un stat de datorii şi de drepturi. Pri¬ 
vind la datorie şi uitând drepturile, stăm cu inima strânsă şi cu min¬ 
tea aţintită la cei ce suferă plătind atât de scump greşelile noastre. Ei 
trebuie să ştie, că la drepturile Coroanei Sfântului Ştefan, noi răs¬ 
pundem paşnici şi cu omenie cu drepturile pe care ni le dă Coroana 
de lauri a divului Traian!» 

Era pentru prima oară când îl vedeam şi îl auzeam pe Con¬ 
ducător rostind o cuvântare politică, la o întrunire. întreaga cuvânta¬ 
re în stil grandiloquent, fusese pronunţată pe un ton poruncitor. Cu¬ 
vintele răsunau limpezi, cu accentul energic al omului de acţiune. Fu¬ 
sese impresionant. Dar ceea ce m-a surprins pe mine, ca şi pe toţi cei 
de faţă, a fost ultima frază de efect electrizant. Ea a făcut să răsune 
piaţa de ovaţiuni. în câteva cuvinte, fusese trasată întreaga politică 
externă: la pretenţiile coroanei maghiare a Sfântului Ştefan, se opu¬ 
neau drepturile cununei de lauri a divului Traian! Magică şi atot¬ 
cuprinzător formulă! Lapidar, lumea lua cunoştinţă de ţelurile ce 
vor fi urmărite de Români cu privire la frontierele lor, împotriva 
Diktatului de la Viena. Era o imensă satisfacţie pe care întregul po¬ 
por român o primea şi era un prim gest de reparare a onoarei sale. 

Sub impresia acestui final de discurs şi comentând cu ceilalţi ofiţeri 
din suită, ne-am dus spre tribunele din faţa statuii lui Mihai Viteazul, 
în faţa Universităţii, unde urma să aibă loc defilarea. 

Generalul, suita sa şi statul major legionar au trecut în 
revistă formaţiile legionare, înşirate de pe Dealul Patriarhiei, de-a 
lungul Splaiului şi Căii Victoriei, până la Cercul Militar. O mare de 
cămăşi verzi selntindea pe tot bulevardul Elisabeta. Defilarea a durat 
mai bine de două ore: feţe vioaie, capete descoperite, ochi străluci¬ 
tori, tineri perfect militarizaţi, cu braţul drept în salut roman, privind 
dârz în ochii celor din tribună. în cuvântarea din dimineaţa zilei, 
Generalul -spusese: «V-am chemat să cunosc braţele care vor purta 
steagurile triumfătoare ale Românilor!» Ei arătau aceste braţe. 

încercam să citesc pe chipul Conducătorului starea lui lăun¬ 
trică. După crisparea trăsăturilor, nu părea prea mulţumit de ceea ce 
vedea. Oricine putea să constate, la lumina zilei, că, în decurs de o 
lună, legionarii până atunci literalmente desfiinţaţi, se reorganizaseră 
atât de bine, încât apăreau acum ca o unitate închegată, disciplinată, 
cu moral ridicat. Pe marile bulevarde ale Capitalei se desfăşura o 
nouă armată, care luase fiinţă sub oblăduirea Conducătorului. Asu¬ 
pra ei ar fi fost inutil să-şi facă iluzia că o va putea conduce şi purta 
pe drumul ţelurilor alese de el. Ca ofiţer de carieră, reflexele formate 
de-a lungul unei vieţi erau potrivnice unei astfel de dualităţi. Oricum, 
nu existau decât două posibilităţi: sau comanda această armată sau o 
desfiinţa. O nouă armată intra în acord sau în discordie cu armata 
legitimă a Ţării. Ea apăruse pe neaşteptate, defila în faţa noii condu¬ 
ceri, în timp ce adevărata armată Conducătorul nu avusese timp s-o 
vadă şi să-i vorbească, după depunerea jurământului către Rege şi 
Conducător, la 6 septembrie. Informaţiile despre atitudinea armatei 
faţă de curentul legionar nu-1 satisfăceau decât în parte. Prin mirajul 
gradului şi pe temeiul disciplinei, nu-şi făcea griji. Oricare ar fi fost 
starea de spirit, în orice împrejurare, armata Ţării ştia să rămână 
neclintită, depăşind orice subversiune. 

La 8 noiembrie 1940, la Iaşi, are loc solemnitatea de 
înmânare a spadei lui Mihai Viteazul, Regelui Mihai I. Generalul se 
adresează sărbătoritului astfel: 

« A vrut Domnul, Sire, ca ziua Majestăţii tale să fie ziua de 
proslăvire a biruinţei legionare - Arhanghelul Mihail! ...Este în acest 
semn, care ne vine de dincolo, o împletire de destine. Să ne legăm cre¬ 
dinţa în Majestatea ta, de însăşi credinţa legionară, pentru ca 
biruinţa Legiunii să fie şi biruinţa Majestăţii tale, iar ziua Majestăţii 
tale, să fie de-a pururi ziua Legiunii». 

Generalul Antonescu încearcă să dea mişcării legionare drept 
conducător simbolic pe însuşi Regele Ţării, în dorinţa de a opri alu¬ 
necarea tot mai precipitată a legionarilor pe panta anarhiei. Semnele 
rău-prevestitoare se anunţau pretutindeni şi, după două săptămâni 
de la această ceremonie, avea să se producă masacrul de la Jilava, iar 
la 27 noiembrie, asasinarea profesorilor Nicolae Iorga şi Virgil Mad- 
gearu. Conducătorul încheia partea cuvântării privind Regele şi 
Legiunea, cu: «un legământ în laşul începutului de credinţă 
legionară, în laşul încercării neamului». 

în momentul culminant al solemnităţii, oratorul se adresează 

Regelui: 

«Sire, în numele Ţării şi al Armatei, în numele mişcării legio¬ 
nare, vă dăruiesc de ziua Arhanghelului Mihail, această spadă 
istorică purtată pe plaiurile româneşti la începutul veacului al XVII- 
lea (cu referise la anul 1600-1601 în timpul luptelor lui Mihai de la 
Gorăslău şi Mirăslău). Voinţa Ţării este ca această spadă să n-o 
încingeţi decât în ziua de Sf.Mihail, iar în restul anului să stea la 
Muzeul Armatei. Să nu fie a voastră pe de-a-ntregul şi să nu o încin¬ 
geţi în orice zi, decât atunci când Arhanghelul Mihail vă va învrednici 
să redaţi neamului toată bucuria dreptăţii şi toată întruparea nouă pe 
care o merită: când neamul va ispăşi, se va izbăvi şi va izbândi, când 
Regele şi Ţara trecând prin suferinţă, jertfă şi muncă, vor înălţa din 
nou gloria neamului şi tronului». 

Sacerdotală învestitură în laşul istoric, la 15 kilometri de 
Prut, unde grănicerii români stăteau faţă în faţă cu grănicerii sovieti¬ 
ci! 

Dar, pentru a ajunge aici. Conducătorul mai îndeplinise şi 
alte îndatoriri ale înaltei sale funcţiuni: el aprobă deshumarea de la 
Jilava a osemintelor lui Corneliu Codreanu şi ale altor fruntaşi legio¬ 
nari, în intenţia de a da o încheiere campaniei de răsbunări politice şi 
de a face un act de reparaţie istorică. De moartea lui Codreanu se 
legau primele acorduri ale Generalului cu Legiunea. Pe când deţinea 
Ministerul Apărării Naţionale, Generalul Antonescu îi ceruse lui 
Codreanu să oprească orice acţiune teroristă, pe timpul alegerilor, 
sub guvernul Goga. Codreanu promisese, cerând, în schimb, asigura¬ 
rea că şi el va fi apărat, dacă se va folosi împotriva lui forţa. Având 
cuvântul lui Octavian Goga, primul ministru, şi al lui Armând Căli- 
nescu, ministrul de interne, Generalul Antonescu i-a dat această asi¬ 
gurare, dar, după plecarea sa din guvern şi după moartea lui Goga, 
Armând Călinescu l-a arestat pe Codreanp, Ia cererea profesorului 
Iorga, care primise o scrisoare de ameninţare din partea Căpitanului, 
şeful Gărzii de Fier. Intervenţia făcută direct la Regele Carol de către 



Generalul Antonescu, pentru a veni în ajutorul lui Codreanu, nu a 
avut nici un rezultat, ceea ce l-a determinat să-şi dea demisia. Din 
acel moment a început degringolada, care l-a împins pe Rege la 
nechibzuitul şi crudul atentat la viaţa lui Codreartu şi a căpeteniilor 
Legiunii. Acum, cu prilejul acestei comemorări, Generalul Anto¬ 
nescu s-a adresat Ţării, făcând apologia eroilor şi a martirilor Nea¬ 
mului: 

«Viaţa popoarelor este o veşnică şi încordată luptă; o luptă 
pentru drepturi şi pentru dreptate, o luptă pentru afirmare şi pentru 
înălţare. Din această luptă şi pentru această luptă răsar marile gene¬ 
raţii şi se ridică marii conducători, care deschid astfel singuri drumul 
lor în istorie. Din această luptă apar eroii şi martirii. Eroii şi martirii 
sunt pentru un neam, ceea ce profeţii sunt pentru religie şi sfinţii pen¬ 
tru biserici. Ei sunt verigile de care se leagă lanţul veşniciei naţionale. 

Neînţeleşi de contemporani, huliţi, loviţi, umiliţi ei îşi poartă 
existenţa care nu va fi a lor decât mâine... ca Magii care singuri deţin 
calea drumurilor de lumină». 

Este stabilit cadrul în care se situează creatorul Legiunii: 

«A defini rostul său în istoria naţională este prematur; o vor 
face sigur istoricii. Aşezarea prezenţei sale mistice în miturile unei 
generaţii frământate, s-a făcut din plin cu proporţii de legendă în 
etica legionară. Corneliu Codreanu apare astfel ca un profet al gene¬ 
raţiei sale, un mare întemeietor de credinţe şi neînfricat luptător pen¬ 
tru mari idealuri. Apariţia lui a fost idealistă şi curată, într-o epocă 
de materialism şi compromisuri. Temeiuri profund creştine, într-un 
timp de trăire păgână şi de uitare a bisericii, fac din el un învăţător 
creştin, ridicând la rangul de dogmă cultul jertfei pentru neam». 

în încheiere: 

«Judecata aspră a trecutului va fi făcută. Dar peste cioburile 
pătate ale acestui trecut dărâmat de biruinţa noastră, s-au prăvălit 
ruinele tragice ale unor graniţe sfinţite. Sunt sigur că în faţa acestor 
prăvăliri nemeritate, cugetul mare al lui Codreanu vă îndeamnă cu 
îndârjire de apostol să purcedeţi fără patimă, dar cu dârzenie la 
tămăduirea rănilor, la mângâierea suferinţelor, la înfrăţirea neamu¬ 
lui şi la pregătirea ceasului de împlinire a dreptului. V-am chemat la 6 
octombrie, vă chem şi azi. Ascultaţi-mă şi urmaţi-mă... Fraţi 
Români, scumpi legionari, să ne oţelim sufletul si trupul, să ne 
pregătim pentru marea şi sfânta luptă...» 

«Marea şi sfânta luptă» nu era alta decât aceea care trebuia 
dată pentru reîntregirea graniţelor, luptă pe care o situa mai presus 
de orice altă luptă interioară. 

Conducătorul avusese adânca amărăciune să adune în decur- 

sul acestor două luni de guvernare, prea multe dovezi ale lipsei de 
bună credinţă a Legiunii şi destule motive să presupună că aceste ele¬ 
mente ce erau introduse în întregul aparat de stat, îi vor produce 
multe greutăţi şi-i vor răpi din liniştea necesară pentru dezvoltarea 
marilor sale planuri de acţiune. S-a mai arătat că legionarii chemaţi 
la putere de General au căutat cât mai repede să se răzbune pe prigo¬ 
nitorii de ieri. îndemnurile, sfaturile, ordinele date de General 
rămâneau îngropate în dosare de cafe nimeni nu se sinchisea. 

După ce-a părăsit laşul, Generalul Antonescu s-a îndreptat 
spre Sibiu, pentru a participa la inaugurarea cursurilor universităţii 
clujene, mutată vremelnic în acest oraş. Când, trecând de Avrig, în 
noaptea de 9 spre 10 noiembrie, trenul a ajuns pe podul de peste Olt, 
un teribil cutremur a zdruncinat ţara din temelii. Bucureştiul scufun¬ 
dat în somn a înregistrat cel mai puternic seism din ultimele decenii. 
Am fost trezit din somn de o zmucitură puternică a patului, gata să 
fiu aruncat jos. Casa se clătina şi sălta ca o corabie bătută de valuri, 
în dulapuri şi vitrine, rostogoliri de veselă şi ciocniri de sticlărie. Am 
putut vedea, în fugara lumină ce venea din stradă, cum se înclinau 
muchiile pereţilor şi se ondula tavanul. Afară răpăiau cărămizile ce 
cădeau de pe case, dislocate din hornuri. împreună cu soţia, ne-am 
adăpostit în canatul uşii dormitorului, aşteptând catastrofa. După 
alte câteva scuturături puternice, în timpul cărora casa trosnea din 
toate încheieturile, s-a făcut linişte. Am ieşit în curte. Peste tot, mor¬ 
mane de moloz şi cărămizi căzute. Pe stradă, întuneric complet. 
Lumea ieşise îngrozită din case. O rudă a venit în fugă cu automobi¬ 
lul, să vadă dacă am scăpat cu viaţă. Spunea că dezastrul pusese 
stăpânire pe întregul oraş. Blocul Carlton era la pământ. înnebunită, 
lumea aştepta alte cutremure şi toată noaptea nimeni n-a mai dormit. 
Dimineaţă m-am dus să văd oraşul. Pe locul unde fusese blocul cu 
unsprezece etaje, Carlton, se afla un munte de dărâmături întinse pe 
tot bulevardul. Erau morţi, mulţi răniţi, unii care săpaseră ca prin 
minune, nevătămaţi. Aproape toate casele oraşului au avut de sufe¬ 
rit. în ţară acelaşi prăpăd. S-a prăbuşit închisoarea Doftana, erau 
sate distruse în întregime îri zona epicentrului, terenuri în alunecare, 
cimitire răscolite. 

Cutremurul a zguduit puternic şi moralul ţării. în atmosfera 
de misticism, când spiritele morţilor călăuzeau pe cei vii, fiecare 
vedea în cutremur un semn rău-prevestitor. Ţara în doliu. Destinul 
părea neîndurător. Descurajarea începuse să bântuie lumea apăsată 
de grija zilei de mâine, de frig şi de foame. Aşa se simţea toată Ţara, 
în afară de legionari. Ei rămăseseră neclintiţi în setea lor de cruntă 

răsbunare, strângând mai tare mâna pe mânerul pistolului. 

In trenul ce gonea spre Sibiu, cutremurul n-a fost simţit. 
Abia când a ajuns la Sibiu, Generalul a aflat de catastrofa în care se 
afla Vechiul Regat, căci în Transilvania seismul n-a produs nici 
pagube, nici victime. El s-a dus la Prefectura Judeţului şi a luat 
legătura cu Ministerul de Interne, cerând ultimele detalii. A ordonat 
imediat evacuarea sinistraţilor, împărţirea de ajutoare (bani, medica¬ 
mente, hrană) şi măsuri de asistenţă medicală. 

«Asta ne mai trebuia! a exclamat el. De atâta ticăloşie şi 
Dumnezeu ne loveşte!» 

După câteva ceasuri, în sala festivă a Universităţii, Generalul 
rostea o cuvântare plină de adâncă semnificaţie naţională şi 
patriotică. 

«Din ceasul în care Dumnezeu şi sfâşierea neamului mi-au 
adus pe umeri răspunderea viitorului, azi este întâia oară când pun 
piciorul pe pământul Ardealului însângerat. 

De aceea, venind aici ca ostaş, ca român şi Conducător al 
statului, socotesc că nu-mi pot cinsti răspunderea decât îndreptând 
cel dintâi gând al meu şi al tuturora spre fiii Transilvaniei zbuciuma¬ 
te!» 

Din Sibiu, după şaptezeci de zile de la Diktatul din Viena, se 
adresa întregii Transilvanii din însăşi inima Transilvaniei. Vorbea 
răspicat şi zidea cu vorba temelia întregului program de 
guvernământ, cu câteva zile înainte de a pleca la întrevederile de la 
Roma şi Berlin. Erau declaraţiile unui învins care nu se dădea învins. 

Mai departe, întregind ideea, spunea: 

«Ardeleni, fraţi dragi, Români smulşi din glia sfinţită de 
sudoarea muncii strămoşeşti, vouă vă închin azi toată durerea şi 
toată nădejdea mea... Ca ostaş care am luptat pentru graniţă şi pen¬ 
tru înălţarea armatei, care am primit prigoana şi umilirea închisorii... 
stau astăzi cu fruntea sus în faţa voastră, Ardeleni, şi stau astăzi cu 
fruntea sus şi în faţa celora care pândesc din umbră. Prin credinţa 
noastră şi dreptatea lumii noi, care va veni, să ridicăm neamul şi să-i 
redăm onoarea şi încrederea drepturilor.» 

S-a adresat universitarilor clujeni, le-a spus: 

«Sunteţi aici, Universitate pribeagă. V-aţi pierdut leagănul 
gândului şi căminul cald al creaţiei. Dar aţi venit într-un oraş carţ are 
un bătrân şi nepieritor titlu de spiritualitate românească. 'Aţi pier.dut 
tradiţia clujeană, dar aţi găsit primitoare şi caldă*, tradiţia 
românească... Adevărata universitate nu este numai şcoala cărţii, 
este şi şcoala Neamului, ,Un neam poate fi redeşteptat prin viforul 
entuziasmului, dar nu poate fi înălţat decât prin dogoarea muicii şi 

patima răspunderii. Neamul românesc şi-a pierdut şi altădată gra¬ 
niţele fireşti, el a primit şi altădată potopul cotropirilor. Sufletul şi 
conştiinţa lui nu au putut fi cotropite de nimeni, deoarece a ştiut să 
ducă nenumărate veacuri pe pământul Transilvaniei şi pretutindeni, 
în ciuda împilării şi uneltirilor, nestinsă lumina culturii şi credinţei 
româneşti. 

...Pentru că Ardealul nu trebuie să aibă Universitatea lui pe 
drum de pribegie şi ca să-i dăm zările proprii, pentru că acolo unde 
este mintea este şi sufletul şi puterea, să zidim cetatea culturii 
româneşti la Alba Iulia a marelui şi nepieritorului Mihai; în Alba 
Unirii şi încoronării întregitoare a lui Ferdinand I-iul şi a Reginei 
Maria, unde va fi cetatea spirituală de peste Carpaţi a lui Mihai I-iul. 
Fiindcă aşa răspunde un neam întreg şi mândru la actele brutale de 
dărâmare ale altora, zidind cu spiritul.» 

Cele trei cuvântări s-au succedat într-un scurt interval, de la 
8 la 10 noiembrie 1940, urmărind protestul împotriva arbitrajului, 
precum şi unele idei născute în primele ceasuri ale guvernării. în fina¬ 
lul discursului de la Sibiu, apare un element nou: răspunzătoare de 
actele de injustiţie istorică, de brutală imixtiune în treburile 
popoarelor mici sunt Germania, Uniunea Sovietică şi Italia. 

Dacă Ungurii, pătrunzând în Nordul Transilvaniei, au 
săvârşit acte odioase de barbarie şi vandalism, cuvântul 
«dărâmare» privind graniţelor noastre, nu-i vizează pe unguri, deoa¬ 
rece nu ungurii le dărâmaseră. Ei le-au încălcat, ca urmare a Diktatu- 
lui de la Viena şi înţelegerii de la Moscova. 

Toate aceste cuvântări publice, erau menite să-şi poarte 
ecoul în Europa, aducând la cunoştinţă arbitrilor, atitudinea pe care 
România înţelegea să o arboreze cu privire Ia orientarea sa politică. 

înapoiat în Capitală, Generalul îa cunoştinţă de prăpădul 
produs de cutremurul din noaptea precedentă. La Carlton, unde 
massa de dărâmături era enormă, echipe nenumărate scormoneau şi 
săpau scoţând cadavrele. Impresionat de acest spectacol. Conducăto¬ 
rul adresează un apel şi un cuvânt de mângâiere celor loviţi de cutre¬ 
mur: 

«Români, soarta ne-a pus la o nouă încercare. în faţa lovitu¬ 
rilor şi a voinţei supreme, ne înclinăm dar nu dăm înapoi. Cu fruntea 
sus o luăm de la capăt şi mergem cu braţele încordate înainte... Ori ce 
s-ar întîmpla şi ori ce s-o mai întâmpla, credeţi în biruinţă. Cu cât 
loviturile vor fi mai mari, cu atât dârzenia şi voinţa de a învinge să fie 
fără limită... 

Români, a vrut voinţa soartei ca o nouă greutate să fie alătu¬ 
rată la acelea pe care le-am găsit în calea mea, la 6 septembrie. Nu 

dau înaţ)oi. Pentru voi, numai cu voi şi prin voi, voi învinge!». 

în intervalul 9-27 noiembrie, Generalul pleacă la Roma şi la 
Berlin. Prima sa absenţă din ţară, în aceste două săptămâni, impul¬ 
sionează forţele anarhice ale legionarismului. Perioada roman¬ 
tică a bunelor intenţii de colaborare, când «mişcarea legionară 
răspunde cu toată însufleţirea şi cu toată bucuria la chemarea Gene¬ 
ralului Antonescu, fiind gata să-l, urmeze în orice împrejurare £i fiind 
gata să se identifice cu fiinţa noului stat», fusese dată uitării. înaltul 
decret regal care trebuia să devină un act de adeziune şi lealitate, de 
asemenea, nu mai reprezenta nimic pentru legionari. Nimeni nu mai 
făcea referiri la articolele care căpătaseră caracter de lege (domnul 
General Antonescu este Conducătorul statului naţional-legionar, 
domnul Horia Sima este Comandantul Mişcării Legionare, cu înce¬ 
pere de la data acestui înalt decret, orice luptă între fraţi încetează), 
raporturile dintre Conducător şi Comandantul Mişcării evoluau în 
alt sens decât cel afirmat în actele de stat. Conducerea legionară se 
străduia să şteargă chiar şi «poruncile Căpitanului»: 

-'să trăim în sărăcie, ucigând în noi pofta de îmbogăţire, 

- să trăim o viaţă aspră şi severă, cu alungarea luxului şi a îmbuibării, 

- să înlăturăm orice exploatare a omului de către om, 

- să ne jertfim permanent pentru Ţară, 

- să apărăm Mişcarea Legionară împotriva a tot ce i-ar putea scădea 
înalta linie morală etc. 

Lupta ascunsă la început cu perfidie, cu fiecare zi devine mai 
făţişă, mai ameninţătoare, iar actele de dezodine, indisciplină şi 
incompetenţă, completează tabloul. 

Grija Generalului Antonescu de a-şi aduce în guvern oameni 
competenţi şi siguri, îi asigurase în linii mari conducerea departamen¬ 
telor principale. Generalul deţinea funcţia de prim-ministru şi minis¬ 
tru de răsboi. La Finanţe era ministru Mircea Cancicov, om cu multă 
competenţă, fost ministru în guverne anterioare. La Economia naţio¬ 
nală era generalul Dobre, capabil, cinstit, destoinic. La Justiţie, 
Mihai Antonescu. La Interne, generalul Petrovicescu, dublat de 
Alexandru Rioşeanu, om de încredere al Generalului. Ministrul Agri¬ 
culturii era profesorul Nicolae Mareş. Pentru ocuparea celorlalte 
ministere, Generalul a aprobat propunerile lui Horia Sima. Tot 
acesta i-a propus şi pe secretarii generali de la ministere. Acceptând 
propunerile lui Horia Sima, Generalul i-a dat posibilitatea să 
împăneze aparatul de stat cu oamenii lui. Mersese atât de departe cu 
încrederea acordată legionarilor, încât declarase: «Facem statul cum 
dorim să-l facem. Nu există nici trădarea mea faţă de domnul Sima, 
nici a domnului Sima faţă de mine. Acestea sunt prostii. Noi mergem 

în înfrăţirea cea mai deplină pentru că toţi suntem români, vrem 
binele acestei,Ţări, vrem ordine. Nu este nici o diferenţă între noi în 
această privinţă». După o săptămână, Generalul e nevoit să aducă 
noi precizări, noi puneri la punct. La 21 septembrie spunea în Consi¬ 
liul de Miniştri: 

«Acum trebuie să pun la punct o chestiune cu domnul Sima. 
Aţi văzut, noi am transformat statul într-un stat naţional-legionar. 
Eu sunt şeful regimului legionar iar domnul Sima este comandantul 
mişcării legionare. Cu’domnul Sima suntem înţeleşi că toată partea 
politică o face Mişcarea. în guvernare însă, partidul nu se amestecă. 
Nu se amestecă decât domnul Sima prin raporturile ce le am direct cu 
dânsul şi împreună căutăm să dirijăm în direcţia cutare sau cutare. 
Cădem sau nu cădem de acord. Până acum, am căzut. Acestea sunt 
raporturile nostre. Deci, nu au voie legionarii să intre oricând în 
ministere, cum s-a întîmplat la început. A fost o perioadă romantică, 
acum însă intrăm în ordine şi legalitate». 

Apoi, cu referire la Traian Brăileanu: 

«Nu pot face lucruri care mâine pot fi condamnate ca arbi¬ 
trare. Dumneata vrei să suspendăm inamovibilitatea pentru un an de 
zile... Noi să lăsăm pe cei ce fac ilegalităţi să-i condamne istoria... 

Dacă dumneavoastră începeţi cu răzbunări şi loviri, vă creaţi 
curente potrivnice şi asta nu e bine». 

In consiliul din ziua următoare, adică la 22 septembrie, Con¬ 
ducătorul era nevoit să repete: 

«O chestiune de ordine publică foarte gravă şi pentru care te 
fac responsabil, domnule Sima: a se termina cu legionarii care fac 
acte de autoritate publică, să nu mai ţineţi cazuri ascunse, căci orice 
lucru care se ţine ascuns mă supără şi sau plec eu, sau plecaţi dum¬ 
neavoastră...» 

Iată cum se profilează, încă din a doua săptămână a 
guvernării, perspectiva acordului încheiat între Horia Sima şi Gene¬ 
ral. La 27 septembrie, cu alte cuvinte după alte cinci zile, Conducăto¬ 
rul declară în Consiliul de Miniştri: 

«Nu permit să se aţâţe simţul bestialităţii, pentru că poate 
duce. la situaţie tragică neamul românesc. Să nu răscolim la infinit 
trecutul. A fost o tragedie. Am dat vinovaţii pe mâna justiţiei şi să se 
termine cu această campanie odioasă. De pe stradă am aflat de des¬ 
cinderea de la avocatul Micescu. Nu mi-e simpatic domnul Micescu, 
din cauza lui n-am format guvernul în 1938. Deci nu susţin un ora 
care mi-ar fi simpatic... Domnule ministru de interne, aceste cazuri 
să înceteze. Dacă nu încetează, încetezi dumneata să fii ministru! 
Sunt împotriva atacurilor oamenilor politici. N-am nimic care să mă 

unească cu domnul Iorga. Totul mă desparte, îl detest pentru că a 
dus o campanie oribilă în ziarul «Neamul românesc» înainte; dar nu 
vreau ca oameni care au făcut servicii ţării noastre, să fie azi atacaţi. 
Trebuie să avem o presă civilizată. Nu suntem un stat de sălbatici în 
care să se spună că barba lui Iorga are doi metri şi altele. Calificative 
ca acestea la adresa unui om de valoarea domnului Iorga, nu le tole¬ 
rez!». 

Tot în legătură cu abuzurile, în şedinţă din 11 octombrie a 
Consiliului de Miniştri: 

«Nu mai admit violări de domiciliu, pentru că inviolabilita¬ 
tea domiciliului este asigurată de constituţie. Noi am protestat tot¬ 
deauna împotriva actelor arbitrare şi noi le comitem pe scară mare. 
Este posibil aceasta? Astfel, o violare de domiciliu a avut loc lângă 
casa mea. S-au dus la profesorul Xeni. Lui Lobei i-au luat automobi¬ 
lul. Toate acestea ridică opinia publică împotriva noastră. Să se facă 
tribunalul legionar, unde aceşti făptaşi să fie aspru pedepsiţi! Au 
avut loc violări de domiciliu, s-a pătruns cu revolverul în mână... 
Faceţi în acest fel odios regimul. Faceţi-1, dar pe Generalul Anto- 
nescu nu-1 amestecaţi! Nu sunt acestea principiile mele. Admit să fac 
o muncă de martir pentru redresarea statului, dar în timp ce pe de-o 
parte ridic statul, alţii mi-1 prăbuşesc. Nu poate să mai meargă aşa!» 

Cu toate acestea, samavolniciile legionarilor se ţin lanţ, nu 
numai în Capitală, dar şi în provincie. Astfel, la Iaşi sunt semnalate 
acte ilegale comise împotriva evreilor. In Consiliul de Miniştri din 11 
octombrie, Generalul intervine energic: 

«în Iaşi se petrec lucruri grave din cauza prefectului. Se intră 
în casele evreilor şi se comit abuzuri». 

Iată în mod paradoxal pe şeful statului naţional-legionar 
intervenind chiar de la începutul guvernării, în favoarea evreilor. Mai 
departe el spune: 

«Prima care produce cea mai mare nemulţumire este poziţia 
legionarilor. Dumneavoastră dacă v-aţi ridicat în faţa opiniei 
publice, este din cauza indignării masselor, pentru că dumneavoastră 
eraţi trataţi în mod arbitrar, eraţi loviţi, eraţi schingiuiţi pentru senti¬ 
mentele dumneavoastră de buni români. Toate casele să se deschidă 
acuma la prima bătaie a omului îmbrăcat în verde? Ofiţerii să fie 
urmăriţi şi arestaţi de poliţia legionară? Ofiţerii spun: ‘Generalul 
Antonescu a venit ca să ne pună sub ordinele legionarilor’, ceea ce nu 
este deloc în intenţia noastră!». 

Merită întreaga atenţie referirea la încercarea legionarilor de 
a subordona armata. Generalul subliniază că armata nu trebuie să 
facă politică, nici să devină instrumentul unui partid. Ea rămâne a 

Ţării, aşa cum susţine concepţia democratică şi constituţională. De 
asemenea, Justiţia rămâne un instrument al statului, nu al partidului 
de guvernământ. 

«Justiţia este aceea care trebuie să facă dreptate într-un stat, 
- precizează Generalul Antonescu în faţa prefecţilor.- Nu trebuie s-o 
facă fiecare dintre noi, căci atunci deschidem poarta arbitrariului... 
Avem probleme externe foarte mari şi foarte grele: avem probleme 
interne; problema evreiască, problema comuniştilor, problema 
minorităţilor, a refugiaţilor, şi nu le putem ataca pe toate dintr-o 
dată. Popularitatea pe care stăm este ca un cal care poate să fugă de 
sub noi. Nu uitaţi că şi Mareşalul Averescu a venit cu o popularitate 
foarte mare, dar pe care a consumat-o în trei luni... Atunci însă, exis¬ 
tau rezerve în Ţară. Acum însă nu mai avem nici o rezervă. Dacă 
eşuăm noi, Ţara cade sub ocupaţie străină, merge spre dezastru». 

Asemenea citate ar putea fi redate pe sute şi sute de pagini. 
Ele arată de câtă răbdare şi perseverenţă a dat dovadă Generalul 
Antonescu în această perioadă a guvernării sale, pentru a readuce pe 
calea ordinei, a disciplinei, a legalităţii şi a cinstei, pe legionarii pro¬ 
movaţi la putere prin prestigiul şi autoritatea numelui său. 


19 - Premisele şi isbucnirea rebeliunii legionare 


Vestea asasinării lui Iorga şi Madgearu a produs stupoare, 
indignare şi revoltă. Dacă asasinatele de la Jilava şi de la Prefectură 
puteau să fie puse sub semnul ilegalităţii şi crimei, exterminarea pro¬ 
fesorului Iorga a fost socotită un sacrilegiu. Nicolae Iorga n-a fost 
doar dascălul eminent, istoricul erudit, scriitorul umanist, el era 
apostolul naţionalismului român. Nu exista faptă de seamă în Istoria 
Ţărilor Româneşti în care să nu fi fost înscris şi Nicolae Iorga. Pe 
calea unui destin tragic, el piere din răzbunarea adversarilor politici 
asemenea lui Cicero. La capătul a două milenii, două existenţe legate 
pe acelaşi fir al obârşiei latine, fac punte de unire prin însuşirile lor 
identice şi prin sfârşitul lor tragic. Ca şi Cicero, care, refugiat la vila 
sa de pe malul mării, refuză să-şi părăsească patria în momentul când 
Caesar trece Rubiconul şi, ajuns de criminalii plătiţi de Marc Anto- 
niu, el este asasinat mişeleşte, - tot astfel Nicolae Iorga, refugiat la 
vila de la Sinaia, devine victima răsbunării politice. 

Prin aceste oribile crime, mişcarea legionară s-a compromis 
iremediabil. Regimul naţional-legionar avea zilele numărate. Genera- 

Iul Antonescu a voit să-i înlăture imediat, dar conjunctura externă, 
relaţiile recent înjghebate cu Germania, l-au împiedicat să treacă la 
fapte, sancţionând încălcarea flagrantă a legalităţii şi atingerea inte¬ 
grităţii persoanei. El a reacţionat imediat, reunindu-i pe toţi miniştrii 
într-un consiliu de urgenţă. Horia Sima s-a desolidarizat de crime şi a 
căutat o justificare. Generalul a refuzat să primească felicitări pentru 
rezultatul vizitelor făcute în Italia şi Germania, spunând: 

«Mărturia dragostei dumneavoastră trebuia să fie împiedica¬ 
rea acţiunilor criminale. Nemernicii vor fi pedepsiţi exemplar. Toată 
mândria mea era să nu am mâinile pătate de sânge. Mi-aţi nimicit cu 
fapta voastră această mândrie!» 

Dacă legionarii n-au fost înlăturaţi din guvern, în schimb 
măsurile represive nu au întârziat să se producă. Printr-un comuni¬ 
cat, Horia Sima reprobă cele petrecute. Poliţia legionară a fost des¬ 
fiinţată. Prefectul poliţiei, colonelul Zăvoianu, destituit. In aceeaşi zi 
a fost promulgat un decret prevăzând pedeapsa cu moartea împo¬ 
triva celor ce aveau să se dedea la acte vindicative extreme, pe temeiul 
justificărilor politice de orice fel. 

în şedinţa Consiliului de Miniştri, Generalul a dat o serie de 
dispoziţiuni foarte drastice, iar legionarii au depus din nou jurământ 
de credinţă faţă de Conducător. In acest consiliu, Conducătorul i-a 
spus generalului Petrovicescu: 

«După cum văd, Siguranţa nu funcţionează! Admiţi dum¬ 
neata să se pună la cale aceste masacre? Să se ridice oameni fără 
cunoştinţa poliţiei şi Siguranţei? Este cineva care organizează aces¬ 
tea... Deci rapoartele de linişte ale Siguranţei nu sunt crezute de 
mine. Dacă aş fi avut informaţii de cele ce se puneau la cale, puteam 
opri măcelul. Te rog să iei imediat măsuri pentru schimbarea prima¬ 
rilor. Să se pună ordinea de care am nevoie la dezvoltarea statului. 
Rezultatul până în 24 ore. Dumneavoastră domnule ministru de 
Interne, rămâneţi responsabil de azi înainte. Pentru toate acestea veţi 
trage consecinţe... La gări, la Radio, la Poştă, Telefoane, nu mai au 
ce căuta gărzi legionare. în Stat, ordinea se ţine numai de organele 
Statului!» 

Prin toate aceste dispoziţiuni, constrâns de actele de terorism 
şi de presiunea evenimentelor, Generalul Antonescu încerca să elibe¬ 
reze statul de imixtiunea partidului. Tot din aceste dispoziţiuni se 
vedea retragerea încrederii pe care o acordase Generalul legionarilor, 
la începutul guvernării. Mai mult, măsurile drastice lăsau să se des¬ 
luşească bazele unui plan prin care, treptat, rolul şi atribuţiile legio¬ 
narilor urmau să se supună controlului de aici înainte. La acelaşi con¬ 
siliu, Generalul a declarat: 

«De asemenea, nu se mai poate tolera portul armelor decât 
celor încadraţi în unităţi constituite sub comanda unui şef care 
poartă răspunderea. Cine poartă armă, trebuie imediat dezarmat şi 
predat justiţiei». 

Ori, dintre toate măsurile represive, nici una nu putea să 
lovească mai tare în prestigiul şi în planurile şefilor legionari, pistolul 
fiind un principiu de bază în argumentaţiile lor politice, aşezat ca 
temelie de doctrină de însuşi Corneliu Codreanu, când l-a descărcat 
în pieptul prefectului de poliţie Manciu, la Iaşi. El devenise o 
emblemă, un simbol. Legionarul nu discuta, el înfăptuia. Tocmai 
aici Generalul Antonescu, în legitimul său drept de apărare a statului 
şi vieţii cetăţenilor, a îndrăznit să lovească. Orice puteau tolera legio¬ 
narii, dar această lovitură nu. Desfiinţarea poliţiei legionare şi dezar¬ 
marea partidului au determinat ulterior o evoluţie rapidă a evenimen¬ 
telor. Legionarii încep să cunoască voinţa şi puterea Generalului, 
capacitatea extraordinară atât fizică, cât şi intelectuală a acestui om. 
Cunoscându-1 încep să se teamă şi se vor grăbi să-l lovească. In aceste 
momente, tinerilor rebeli le trece prin minte ideea atentatului la viaţa 
Generalului Antonescu. 

După aceste consilii, speranţele pe care Generalul An¬ 
tonescu le pusese în oamenii de încredere de la diferitele depar¬ 
tamente la care titularii erau legionari, s-au dovedit zadarnice, 
deoarece aceste elemente erau neutralizate de legionari. 

Astfel, colonelul Alexandru Rioşeanu, secretar general Ia 
Interne, declara textual: 

«Aţi spus, domnule General, că suntem responsabili de ceea 
ce se întâmplă. Ca să fiu eu responsabil, trebuie ca atât la poliţie-, cât 
şi la Siguranţă, să am oamenii mei. Eu nu sunt sigur nici de domnul 
Mironovici de la poliţie, nici de domnul Ghica de la Siguranţă. Pen¬ 
tru actele lor eu nu pot răspunde!» 

Generalul a dat dispoziţii ministrului, transformându-1 într- 
un organ de informare: 

«Dumneata îmi vei raporta. Am auzit că şeful Siguranţei a 
scos din vamă 1300 de pistoale pe care le-a împărţit. Să faci anchetă 
şi să vezi dacă este exact. Omul ordinei nu poate împărţi arme pentru 
dezordine». 

Ministrul Rioşeanu merge mai departe, dezvăluind întreaga 
stare de lucruri: 

«Domnul Ghica nici nu mai tratează cu mine. Domnul pre¬ 
fect al poliţiei, cel nou, nici nu s-a prezentat la mine şi nici 
jurământul nu l-a depus». 



Aşadar, la câteva zile după ce legionarii au semnat un nou 
act de supunere şi au acceptat ordinul de dezarmare, Generalul Anto- 
nescu se vedea pus în situaţia de a trece la sancţiuni. 

«Să-l chemi la minister şi să pui lucrurile la punct. Dacă nu 
vine, vom pune alt prefect. Pe domnul Ghica să-l încadrezi în ordinea 
legală. Dacă nu intră în ordinea legală, atunci să-mi propui un alt şef 
al Siguranţei». 

Generalul Petrovicescu, ministrul de Interne legionar, 
încearcă să tempereze lucrurile, solidarizându-se cu subordonaţii săi: 
«Eu am legături cu Ghica şi nu am avut a mă plânge de el». Genera¬ 
lul Antonescu menţine conflictul la nivelul ministrului poliţiei şi şefu¬ 
lui Siguranţei şi, adresându-se amândurora, spune: 

«Să-l chemaţi imediat pe domnul Ghica şi să-i spuneţi că 
dacă nu va intra în legalitate, va fi imediat destituit. Nu trebuie să 
treacă peste ordinele primite. Cum de şi-a permis să nu dea curs unui 
decret semnat de mine?» 

Era vorba de decretul pentru predarea armelor de către legio¬ 
nari. Ei nu numai că nu le predaseră, dar după cum s-a văzut, conti¬ 
nuau să se înarmeze. 

Generalul Antonescu îşi stabilise reşedinţa în palatul Canta- 
cuzino de pe Calea Victoriei. Aici a lucrat până la începutul lui 
noiembrie, după care dată, devenind neîncăpător, Preşedinţia Consi¬ 
liului de Miniştri s-a mutat în modernul palat de curând construit în 
Piaţa Victoriei, care oferea buna funcţionare a întregului aparat 
funcţionăresc dezvoltat între timp şi mai bune condiţii de locuit Con¬ 
ducătorului şi familiei sale. In felul acesta, părăsindu-şi propria casă 
din strada Paharnicului, el şi-a alcătuit un cămin improvizat, pe ace¬ 
laşi etaj cu cabinetul militar. Noua locuinţă era mai spaţioasă şi în 
directă legătură, printr-un pasaj de trecere, cu Ministerul de Externe 
(vechiul palat Sturdza) dărâmat de bombardamentul aviaţiei ger¬ 
mane din 24 august 1944. 

în primele zile ale instalării Generalului, au reapărut tinerii 
în cămaşă verde şi s-au instalat câte doi în faţa uşii cabinetului. După 
desfiinţarea poliţiei legionare era firesc să fie suspendată această 
gardă, dar, abia când situaţia a devenit mai încordată, anturajul 
Generalului a intervenit prin generalul Piki Vasiliu, inspectorul jar- 
darmeriei şi, pe motiv că Conducătorul era mai întâi general şi apoi 
şef de stat, a cerut să se aprobe şi instalarea unei gărzi militare 
alcătuită dintr-un subofiţer şi doi jardarmi. 

Lunile decembrie şi jumătate din ianuarie 1941, au fost 
dominate de străduinţa neobosită de a-i îngrădi şi disciplina pe 
legionari. Aflând că aceştia proiectaseră noi masacre, Generalul 

Antonescu a anunţat în Consiliul de Miniştri: 

«De sărbătorile Crăciunului luaţi măsuri de păstrare a ordi- 
nei şi de supraveghere. .Un lucru care trebuie să înceteze pentru că a 
speriat lumea, sunt marşurile de noapte şi agitaţiile de noapte din cui¬ 
burile legionare. Nu epuizaţi tineretul, el nu va mai putea da nimic 
dacă după munca de zi îl adunaţi noaptea. Lucraţi la lumina zilei. în 
catacombe creştinii au lucrat până ce au triumfat. După aceea au ieşit 
la lumină. Nu mai lucrezi în catacombe după ce ai reuşit». 

Cu prilejul zilei de 1 decembrie, Generalul Antonescu vizi¬ 
tează «cetatea unirii», găseşte de cuviinţă să precizeze poziţia 
României faţă de brutala încălcare a legilor internaţionale şi, 
adresându-se ardelenilor, spune: 

«Pe umerii voştri stă apărarea sfântă a datoriilor strămo¬ 
şeşti. în această clipă de îngenunchere, îngenunchiaţi ca să auziţi 
trosnetul de trupuri pe roată ale lui Horia şi Cloşca; simţiţi în sânge 
clocotul de viaţă ardelenească a lui Avram Iancu şi ritmul de rede¬ 
şteptare românească a lui Andrei Mureşanu. Plecaţi urechea la 
brazda strămoşească şi aplecaţi în cuget icoana gândurilor lui Lazăr 
şi Şaguna şi cutremuraţi-vă de biruinţa veşnică a Iui Mihai Viteazul. 
Ne-am născut aici. Suntem cei dintâi aşezaţi şi vom pleca cei din 
urmă. Vom muri aici, fraţi ardeleni, pentru că nu putem părăsi ceea 
ce nu se poate părăsi. în faţa noastră viitorul stă aspru şi greu, dar 
plin de nădejdi. A vrut Dumnezeu ca eu, care am luptat pentru gra¬ 
niţele neamului şi m-am străduit pentru onoarea şi puterea armatei, 
să am la bătrâneţe dureroasa soartă a aduna pe risipiţii graniţelor 
noastre sfărâmate. Exodul de persoane pare că a încetat. 

Am fost la Roma şi la Berlin pentru ei, pentru noi toţi, pen¬ 
tru generaţiile viitoare. Am arătat cu un suflet şi cu cuvinte care se 
vor cunoaşte odată, tot trecutul nostru, toată durerea şi toată sfâşie¬ 
rea noastră de astăzi. Am găsit înţelegere. România nu mai este 
detestată. România nu mai este singură. Nu pot astăzi să vorbesc mai 
mult. Toţi trebuie să păstrăm încrederea în drepturile neamului.» 

Cuvântarea se referă, bineînţeles, la rolul armatei: 

«Ostaşi, din cetatea biruinţei lui Mihai Viteazul îmi îndrept 
gândul către voi toţi, spre a vă reaminti toată iubirea, toată nădejdea 
şi toată siguranţa pe care neamul întreg o pune în voi». 

Aceste cuvinte aveau o exaltare profetică. Generalul înţele¬ 
sese desluşit din evenimentele de la 26-28 noiembrie că, mai devreme 
sau mai târziu, armata va trebui să impună şi să susţină ritmul de 
viaţă al Ţării. Pregătind-o pentru misiunea ce urma să o 
îndeplinească, el spune mai departe: 

«Am fost la Roma şi Berlin ca ostaş. Am mers acolo ca să 

apăr onoarea voastră, mândria voastră, fiindcă nu sunteţi vinovaţi că 
neamul şi-a prăvălit graniţele fără luptă, şi nu asupra voastră apasă 
umilirea de a le fi pierdut în luptă. Pe umerii voştri apasă în schimb, 
răspunderea asigurării prin luptă a drepturilor acestui neam». 

Sunt evocate umilinţele suportate de armată pe timpul retra¬ 
gerii din Basarabia şi Bucovina, iar aceste umilinţe continuau, o 
seamă de ofiţeri români fiind deţinuţi ilegal, după ocuparea acelor 
provincii. Se fac referiri la incidentele de frontieră de pe graniţele de 
Est şi Nord-Vest. 

Sub impresia şocului produs de atrocităţile din 26-28 noiem¬ 
brie, Generalul Antonescu se adresează legionarilor, încercând încă o 
dată, de la înălţimea celui mai înalt ideal românesc, al unirii tuturor 
provinciilor, să-i facă să înţeleagă imperativele vremii şi să înceteze 
tulburările: 

«Legionari, România şi viitorul neamului depind astăzi de 
fapta voastră de mâine. De atâtea ori mi-am deschis sufletul pentru 
voi şi mi-am îndreptat gândul către voi. Astăzi, în această zi sfântă şi 
tristă, din această cetate a biruinţei româneşti, vă trimet din nou sfa¬ 
tul şi nădejdea mea... Mistica naţională înseamnă convingerea în 
dreptatea şi puterea unui neam. Dacă ţara este a legiunii şi legiunea 
trebuie să fie a Ţării. Adevăratul legionar slujeşte Ţara numai prin 
muncă, ordine, supunere oarbă la legile şi chemările ţării. Am nu 
numai datoria, am şi dreptul să vă cer şi ascultarea neşovăitoare, şi 
dăruirea completă. Vă cer eu, pentru că prin mine, v-o cere Ţara!» 

încheierea patetică păstrează sub chipul metaforei chemarea 
la luptă: 

«Din această cetate a Unirii româneşti, fac astăzi un apel la 
unirea tuturor, în crez, în faptă. Numai astfel vom putea ridica 
Patria... Nu vin cu laudă înaintea voastră, nici cu vorbe, nici cu pro¬ 
misiuni. Conducătorul şi ostaşul trebuie să tacă şi să înfăptuiască...» 

Legionarii au rămas surzi şi, mai îndârjiţi ca înainte, conti¬ 
nuau pregătirile pentru lovitura decisivă. Instruirea se făcea pe 
ascuns, înarmarea continuă. Se dau arm'e studenţilor, şcolarilor. 
Universitatea, şcoala intraseră într-o adevărată anarhie. Profesorii, 
studenţii, elevii absentau de'la cursuri pentru a participa Ia şedinţe. 
Elevii purtau pistoalele în serviete la şcoală şi chiar le puneau pe 
pupitre, în faţa profesorilor. Ministrul învăţământului, Brăileanu, 
dăduse instrucţiuni: «profesorii trebuiesc reeducaţi de proprii lor ele¬ 
vi!». 

în universităţi starea de lucruri devenise foarte gravă. Profe¬ 
sori valoroşi erau eliminaţi pentru convingerile lor politice. Cuvântul 
studenţilor atârna hotărâtor în sancţionarea profesorilor sau în pro 

movarea lor. Concomitent cu această acţiune de desagregare, se 
ducea o largă acţiune de discreditare a Generalului în rândul maselor. 
Se răspândea zvonul că este vândut masonilor, că a trădat legiunea, 
că nu se mai bucură de încrederea Germaniei şi în sfârşit, că armata 
nu mai este cu el. 

în armată lucrurile au luat o turnură defavorabilă legionari¬ 
lor. Ofensele, amestecul legionar în unităţile militare, prigonirea 
ofiţerilor loiali au determinat o mişcare de apărare şi respingere a 
imixtiunilor din afară. Totuşi, parte din ofiţerii superiori şi coman¬ 
danţi de mari unităţi, ca generalul Dragalina, comandantul Corpului 
de Armată Braşov, Coroamă şi alţi ofiţeri, continuau să sprijine 
legiunea, fără a fi legionari convinşi. 

La sfârşitul lunii decembrie 1940, tabăra adversă s-a înverşu¬ 
nat. Au fost răspândite alte valuri de ameninţări şi calomnii în toată 
ţara. Pentru a se răzbuna pe foştii oameni politici care îi 
persecutaseră, legionarii au hotărît să organizeze un măcel pe scară 
•largă, în noaptea de anul nou, «pentru a purifica ţara de lepra trecu¬ 
tului». Noaptea de anul nou trebuia să devină o noapte a Sfântului 
Bartholomeu. 

Acest masacru a fost evitat datorită intervenţiei secretarului 
de stat de la Interne, Alecu Rioşeanu şi a punerii armatei în stare de 
alarmă. Cu acest prilej, Generalul Antonescu adresează armatei un 
ordin de zi indicând-o ca pe unica forţă ce poate garanta liniştea în 
ţară. Prin acest apel, divorţul dintre Conducător şi legiune era virtual 
înfăptuit: 

«Ostaşi, azi ca întotdeauna, azi mai mult ca altădată, gândul 
meu de frate şi de prieten, se îndreaptă către tine, drag ostaş de toate 
gradele şi de toate vârstele... Am dorit şi am visat, am luptat şi am 
îndurat, am fost lovit, pentru că am voit să pun în mâinile tale 
vânjoase cea mai bună armă; în sufletul tău cinstit, cea mai 
înflăcărată credină; în inima ta, cel mai viforos avânt; în credinţa ta 
în destinele neamului, cele mai înălţătoare aripi şi în privirea ta cea 
mai vie dintre icoane: PATRIA». 

Era prima dată când Generalul -aflat în fruntea Ţării se 
adresa armatei în mod deschis, fără echivoc, făcând o adevărată pro¬ 
fesiune de credinţă: 

«De la 6 septembrie mă zbat, dragi ostaşi, să vă dau şi vouă o 
viaţă nouă. S-a terminat cu bunul plac al unora şi traiul rău al 
altora... De acum încolo seriozitatea va lua locul uşurinţei; vrednicia 
va da la o parte pe nevrednic; onestitatea va zdrobi tâlhăria: caracte¬ 
rul va înfrânge pe cel viclean şi minciuna nu va mai putea să se stre¬ 
coare către vârfurile de comandă. De acum înainte pe culmi nu vor 



trebui să ajungă decât vulturii. 

Sunt convins că şi voi, ca şi mine, socotiţi că trebuie să ne 
întoarcem, cât mai este timp, pe calea de glorie şi jertfă pe care a 
umblat fără şovăire neamul nostru de la Sarmizegetusa şi până la 
bătrânul şi înţeleptul Rege (Ferdinand), care a pregătit prin munca şi 
exemplul său, istorica înfăptuire». 

Acest ordin de zi cuprinde răsunete pregătitoare de luptă. 
Dacă în forma aceasta îmbracă obişnuitul protocol militar, el arată, 
în fond, cum în cugetul Generalului începuse să se definitiveze 
hotărârea cu privire la readucerea la ascultare a legionarilor. Armata 
trebuia să rămână «cu arma la picior» de acum înainte, până la 
soluţionarea conflictului. 

Cum era de aşteptat, Horia Sima a depus toate sforţările 
pentru a dovedi ca neîntemeiate zvonurile răspândite cu privire la 
proiectatele atentate. Şi, în timp ce Generalul Antonescu lua măsuri 
pentru a preîntâmpina actele teroriste, Horia Sima dădea un ordin 
prefecţilor, prin care desminţea categoric ameninţarea ce plana asu¬ 
pra vieţii oamenilor politici. 

Datorită măsurilor severe, sărbătorile crăciunului şi anului 
nou au trecut fără nici un incident. Legionarii îşi mută data loviturii 
pe mai târziu. Din ordinul generalului Petrovicescu, se execută o des¬ 
cindere la sediul lojei masonice şi se fac perchiziţii unor foşti oameni 
politici şi generali în rezervă, luându-li-se armele. 

La 10 ianuarie, Horia Sima dă un comunicat prin care alar¬ 
mează şi nelinişteşte opinia publică, anunţând că s-a descoperit un 
material extrem de important, care va fi adus la cunoştinţa ţării: «Se 
pregăteşte o groaznică nimicire a neamului nostru întreprinsă de 
masoni şi prin masoni». 

Sunt lansate zvonuri în care se vorbeşte despre forţa legiunii 
şi despre neîncrederea Germaniei în Conducător. 

- La 12 ianuarie, Generalul a fost invitat la Hitler, după cum 
aţi relatat mai înainte. Invitaţia adresată vicepreşedintelui Consiliului 
de Miniştri, Horia Sima, nu a fost onorată. Cum a justificat el acestă 
atitudine, care nu se putea să nu-1 ofenseze pe Hitler? 

- Cercurile de conducere ale legiunii au lăsat să se înţeleagă 
că Horia Sima se temea să meargă împreună cu Generalul Anto¬ 
nescu, pentru a nu fi pus în inferioritate, în faţa lui Hitler. Toate 
insistenţele depuse de Fabricius şi de generalul Hansen, şeful misiunii 
militare germane, n-au avut nici un efect. Sima a rămas neînduplecat 
în hotărîrea sa. Adevărul este că el căuta să profite de lipsa Generalu¬ 
lui din Ţară spre a lua decizii care să-l pună, la sosire, în faţa unui 

fapt împlinit. 

Generalul i-a descris lui Hitler situaţia de confuzie şi început 
de anarhie ce se instalase în ţară datorită actelor de insubordonare ale 
legionarilor şi a lăsat ca interlocutorul să tragă singur concluziile. /Era 
evident că orice fel de colaborare cu Legiunea, ai că.rei membri, nu 
înţelegeau să coopereze ci urmăreau să ia singuri întreaga putere, era 
total compromisă. Generalul Antonescu arăta că este gata să păst reze 
conducerea «fără Legiune sau chiar împotriva Legiunii». 

După Killinger, ministrul Reichului la Bucureşti, reieşea că 
Generalul se exprimase în felul acesta: «Preiau întreaga răspundere, 
sunt gata să guvernez cu Horia Sima şi cu Legiunea, cu Legiunea fără 
Horia Sima, aşa cum sunt gata să guvernez fără Horia Sima şi fără 
Legiune». 

«Schismaticilor, spuse Hitler zâmbind. Statul este monopo¬ 
lul mitralierei. Gândiţi-vă la forţa concentrată într-un asemenea ins¬ 
trument. Cel ce posedă monopolul maşinilor de război moderne, 
posedă puterea absolută. Omul care lasă să i se ia postul de comandă 
- şi privirea sa fixa cu insistenţă pe General - probeeiză că nu a ştiut să 
folosească mitraliera. Un dictator al secolului XX :nu poate fii răstur¬ 
nat. Dacă se prăbuşeşte, înseamnă că s-a sinucis». 

Hitler s-a ridicat. Nu mai avea nimic de :spusî 

Ofiţerii din Cabinetul Militar (Mircea lElefterescu, Eugen 
Niculescu, Marin Alexandru, Nicolae Bălăşescu, Nicolae Anghel, 
C.Ioniţă, Radu Florescu, Gheorghe Stănculescu) au participat direct 
la înăbuşirea rebeliunii. Alături de Generalul Antonesau se aflau 
generalii Ilie Şteflea, Mihai Pantazi, Gheorghe Dobre şi colonelul 
Nicolae Dragomir. Alţii veneau şi plecau. Când au început luptele de 
stradă, la postul de comandă al Generalului a rămas doar personalul 
militar şi civil din stricta intimitate, Doamna Maria Antonescu, 
secretara ei, Domnica Negulescu şi Mihai Antonescu. Cu o zi înainte 
de deschiderea focului, adică la 20 ianuarie, l-am însoţit pe generalul 
Şteflea într-o misiune de împăcare a formaţiilor legionare ajunse în 
impact cu armata, pe Calea Victoriei, în faţa Prefecturii Poliţiei. 
Generalul Şteflea, trăgând piciorul beteag de la Mărăşeşti, a urcat în 
limuzina care ne aştepta la scară. Am luat loc la stânga generalului. 
Maşina a pornit în goană pe Calea Victoriei spre Prefectură. N-am 
avut timp să schimbăm nici un cuvânt. Regretam că nu am luat asu¬ 
pra mea nici o armă. Dar, îmi spuneam, poate că e mai bine aşa. La 
ce mi-ar fi folosit dacă mergeam într-o misiuine de împăciuire? Deşi 
drumul era foarte scurt, Calea Victoriei mi s-a. părut foarte lungă. Pe 
tot întinsul ei nu se vedea ţipenie de om sau vehicul. De îndată ce 

maşina a trecut de Palatul Regal şi s-a apropiat de Palatul Telefoane¬ 
lor, am descoperit o massă de oameni care bloca Calea Victoriei, în 
dre’ptul Casei Armatei. Mulţimea se revărsa pe bulevardul Elisabeta, 
spre Cişmigiu, dar şi spre Universitate, unindu-se cu alte mulţimi. 

Am coborît. Generalul în dreapta mea. Am străbătut cu pas 
liniştit cei cincizeci de metri până la zidul oemenesc, sub privirile a 
mii de ochi ce s«e aţinteau asupra noastră. Nici o rumoare, nici o miş¬ 
care. Când am ajuns în dreptul primului rând, l-am devansat pe 
general şi, pe un ton calm, am spus: «Vă rog să faceţi loc de trecere 
domnului general, secretarului general al Apărării Naţionale, delega¬ 
tului pentru cercetări la faţa locului şi pentru aplanarea incidentu¬ 
lui». «Faceţi loc, loc!» au strigat câteva glasuri autoritare, probabil 
şefii unităţilor legionare. Massa compactă s-a desfăcut încet, a creat 
un coridor îngust pe care ne-am angajat unul câte unul. în urma 
noastr ă, valurile mişcătoare se închideau ermetic. Eram pierduţi, 
eram prizonierii acestei mulţimi. înaintam încet, strecurându-ne, 
atingându-i cu coatele pe cei ce făceau loc de trecere. Păstram pe chi¬ 
puri un aer senin şi încrezător şi ne plimbam privirile binevoitoare pe 
figurile celor ce ne strângeau ca într-un corset. Interesant şi încuraja¬ 
tor a fos t faptul că nu am observat pe acele feţe porniri duşmănoase. 
La toate ferestrele iînaltelor imobile pe lângă care treceam se vedeau 
ciorchini de oameni, ornând festiv şi bizar faţadele. Unii purtau 
cămăşi verzi, alţii steaguri şi pancarde cu lozinci, cu flori. Pe alocuri, 
impresie de iarmaroc. 

în faţa Prefecturii, spectacolul era cu totul inedit. Toate 
ferestrele erau. ticsite de legionari, în majoritate fete, mult aplecate în 
afară, etalând panglici tricolore, steaguri, pancarde, flori şi arme. 
Cât timp am străbătut acel culoar de oameni, adică mai puţin de cinci 
minute, ei au păstrat o tăcere desăvârşită. în faţa Prefecturii însă, la 
vederea noa.stră, legionarii de la balcoane şi ferestre au început să 
cânte «Sfân tă tinereţe legionară». Era impresionant acel cor izbucnit 
din mii de voci, care vibrau de o religiozitate specific legionară, 
umplând de extaz chipurile celor ce cântau. Ajungând în,faţa maga¬ 
zinului La Fayette (azi Victoria), dintr-odată atmosfera s-a schimbat. 
Ne-am trezit într-un spaţiu liber pe toată lărgimea străzii. Demons¬ 
tranţii se aflau pe trotuare, lăsând un careu deschis în stradă, chiar în 
faţa magazinului, la 'încrucişarea Căii Victoriei cu Lipscani. Aici 
ecourile imnului legionar ajungeau ca din depărtare, iar o adiere de 
vânt .aducea 2:von de cântece bisericeşti dinspre biserica Zlătari. Nu 
ne-am dat bin e seam,a clintr-un bun început despre ce este vorba, dar 
în cântări s-a desluşit prohodul. în careu, un tanc imobilizat. Drugi 
de fier erau introduşi între şenile. Sus, pe turelă, stăteau trei legio- 



nari, ţinând în mână drugi de fier cu care încercau să deschidă tancul. 
Lângă ei, doi ofiţeri, un maior şi un căpitan de tancuri, căutau să—i 
convingă pe agresori să renunţe Ia acţiunea lor. Brusca noastră apa¬ 
riţie, uniforma şi prestanţa generalului Şteflea, i-au intimidat pe 
legionari, făcându-i să rămână nemişcaţi-sus, pe tanc. 

«Ce s-a întâmplat aici, domnule maior? s-a adresat generalul 
Şteflea, maiorului de lângă tanc. De ce dai voie persoanelo:r civile să 
se urce pe un tanc al armatei?» 

«Domnule general, am onoarea a vă raporta că o fac în mod 
abuziv şi cu nimic justificat!» răspunse maiorul cu o revo.ltă abia 
stăpânită. 

Atunci, din mulţime s-au auzit voci: 

«S-a trans în cetăţeni... Au ofnorît un legionar... Să iasă din 
tanc ofiţerul care a tras..;» 

Situaţia a devenit .gravă. 

«Dumneavoastră de pe car!» li s-a adresat generalul. 
«Coborâţi, vă rog, şi veniţi să-mi spuneţi ce s-a întâmplat!» 

«A tras în legionari. A murit un legionar...» Cei din jurul 
nostru continuau să vocifereze: «Afară cu ei, afară!» La un semn al 
unuia de pe tanc, se făcu linişte. El începu: 

«Domnule general, căpitanul care se află înăuntrul tancului 
a tras cu mitraliera în mulţime şi a ucis un legionar. Uitaţi-vă!» şi 
spunând aceasta, făcu un semn cu mâna către mulţime, înspre bise¬ 
rica Zlătari. Strada s-a golit lăsând să se vadă pe trotuarul care cotea 
spre Calea Victoriei, către Lipscani, cadavrul unui tânăr. La 
căpătâiul lui ardeau, lipite pe asfalt, sute de lumânări. Sute de flori 
presărate pe trotuar. Hainele celui ucis erau pline de sânge. 

Maiorul de lângă tanc a intervenit imediat: 

«Nu este adevărat, domnule general. Nu s-a tras din tanc. Ei 
l-au împuşcat din eroare. Dacă s-ar fi tras din tanc, nu ar fi fost o sin¬ 
gură victimă, ci zeci de victime. Repet: dacă s-ar fi tras din tanc, ar fi 
fost un masacru. Şi apoi, vă rog să ordonaţi să se facă o analiză a 
rănii, să se vadă că este produsă de glonţul unui revolver.» 

Era logic. 

«Auziţi, camarazi legionari?» reluă generalul Şteflea, 
adresându-se mulţimii. «Nu s-a tras din tanc şi nu ofiţerul a ucis. Cu 
mitraliera când tragi, razi, nu ucizi un singur om. Dintr-o mie, scapă 
unul. Vă rog să lăsaţi drum liber tancului să-şi vadă de misiunea sa.» 

«Nu se poate... Să iasă ucigaşul! Vrem ucigaşul! Să-l vedem 
la faţă!» vocifera mulţimea, în timp ce legionarul care coborîse de pe 
turelă, încerca să se caţere din nou. Generalul l-a oprit: 

«Nu poţi face una ca asta. Dumneata nu ai dreptul. De aceea 

am venit aici. Pe ofiţer nu poate să-l judece decât comandantul său. 
Dacă e vinovat de omor, va primi pedeapsa tribunalului militar.» 

«Domnule general, am ordin!» răspunse legionarul. «Am 
ordin să-l identific pe ofiţer, şi după aceea vom vedea noi!» 

«:Oi fi având dumneata ordin, dar vezi că nu se poate. Dum¬ 
neata ai făcut armată?» 

«Da.» 

«Ei bine, cred că-ţi aduci aminte că regulamentul opreşte ca 
un militar să fie anchetat sau arestat de un civil. Să procedăm cu înţe¬ 
lepciune. Ofiţerul nu poate să iasă din tanc, deoarece eu nu-i dau 
voie. ÎDumneata nu poţi să-l obligi, pentru că nu ai dreptul. îţi dau 
autorizaţia să delegi doi camarazi să însoţească tancul până la 
cazarmă, unde ofiţerul va ieşi din turelă, la ordinul comandantului 
său direct. Acesta va ancheta cazul. Rezultatul anchetei va veni la 
mine şi eu îl voi prezenta domnului General Antonescu, care va 
decide soluţia. Dacă este vinovat, va merge la judecată, dacă nu este, 
va riâmâne liber.» 

Acest raţionament a fost făcut cu glas tare. Vocea subţire şi 
pătrunzătoare a generalului Şteflea purta cuvintele, până departe, 
aşai că ele puteau să fie auzite de mulţimile din jur, care asistau 
tăcute, ca la teatru, şi scoteau murmure de aprobare. Astfel s-a pus 
ca.păt unei situaţii nefireşti şi umilitoare, în care încăpuse echipajul 
militar al tancului. S-au scos lanţurile şi drugii de fier dintre şenile, 
motoarele s-au pus în mişcare şi tancul, cu cei doi legionari pe turelă, 
a pornit spre cazarmă. 

Scena a durat aproape o oră. Mi s-a părut interminabilă. 
Trecusem prin momente de mare tensiune şi primejdie. Acei tineri de 
provenienţă dubioasă, care dispuneau de mii de oameni, ne-ar fi 
putut lua ostateci. Rataseră un prilej rar. Ce pradă pentru şantaj să-l* 
fi luat prizonier pe secretarul general al Ministerului Apărării Naţio¬ 
nale! Stând lângă generalul Şteflea şi observându-i pe demonstranţi, 
avusesem răgazul să-mi dau seama că tinerii nu inspirau teamă. Uni¬ 
forma militară le impunea respect, cu atât mai mult prezenţa genera¬ 
lului Şteflea, figură impunătoare, om cumsecade. Cine îl vedea pen¬ 
tru prima oară pe generalul Ilie Şteflea, cu figura lui simpatică şi încă 
tânără, de om de munte, cu obrajii rumeni, cu tenul alb, ochi lumi¬ 
noşi şi blânzi, cu aurul strălucitor al epoleţilor şi al cozorocului, cu 
cruciuliţa albastră a ordinului Mihai Viteazul şi multiplele semne de 
rănit la braţul stâng, şchiopătând din piciorul sfârtecat la Mărăşeşti, 
nu putea să rămână indiferent. Această impresie s-a impus şi mulţi¬ 
mii de legionari de pe Calea Victoriei. 

Din nefericire, lucrurile nu s-au terminat aici, iar prestanţa 

generalului n-a mai ajutat la nimic, în momentele următoare. După 
ce tancul a părăsit locul cu pricină şi a dispărut la cotul străzii, gene¬ 
ralul Şteflea a găsit necesar să ia contact cu comandanţii unităţilor 
din apropiere, trimise de Comandamentul Militar al Capitalei, pen¬ 
tru menţinerea ordinei şi care stăteau în aşteptare, în preajma aglo¬ 
merărilor de oameni. Aşadar, am pornit şi noi în urma carului de 
luptă, coborînd strada pe lângă magazinul La Fayette. Puţin mai Ia 
vale, am găsit capul unei coloane de grăniceri staţionând cu arma la 
picior, pe trotuarul de lângă marele magazin. Coloana era alcătuită 
dintr-o companie de soldaţi toţi unul şi unul. Generalul a primit 
raportul ofiţerului comandant şi s-a interesat dacă a avut ciocniri cu 
manifestanţii. Nu avuseseră. După aceea, oarecum infatuat de succe¬ 
sul obţinut, s-a depărtat de trupă şi s-a îndreptat iarăşi spre mulţimea 
din Calea Victoriei. L-am urmat şi ne-am trezit din nou împresuraţi. 
Am încercat să-i atrag atenţia asupra pericolului şi l-am tras uşor de 
mâneca vestonului: «Nu vă depărtaţi de trupă, domnule general!» 

Nu m-a luat în seamă, continuându-şi drumul. Voci din 
mulţime au început să strige: 

«De ce trimiteţi trupele împotriva noastră, domnule general? 
împotriva poporului? Luaţi-vă trupele înapoi la cazarmă!» 

Generalul a încercat să justifice prezenţa trupelor. 

«Soldaţii nu sunt aduşi împotriva cuiva. Ei sunt chemaţi să 
apere, la nevoie, pe toată lumea...» 

«Mai bine apărau Bucovina şi Basarabia, decât să-i apere pe 
jidani şi pe masoni, împotriva poporului şi a Legiunii.» 

Ori l-ar fi picat cu ceară, ori i-ar fi spus aceste cuvinte gene¬ 
ralului Steflea, tot una ar fi fost. 

«Cum îndrăsneşti», începu el să strige, adresându-se celui 
ce-1 apostrofase, în timp ce rândurile ostile se strângeau tot mai mult 
în jurul nostru. «Armata ţării şi-a făcut întotdeauna datoria şi s-a 
supus ordinelor mai marilor ei...» 

N-am mai auzit ce s-a spus şi nici n-am mai stat să ascult. 
M-am tras încet înapoi şi am ieşit din cercul ameninţător, 
repezindu-mă la coloana grănicerilor. Am scos din front trei sergenţi 
voinici şi le-am dat ordin: «înainte, degajaţi şi scoateţi pe domnul 
general din mijlocul mulţimii!» 

Cu baioneta la armă şi arma în cumpănire, sergenţii s-au 
apropiat de mulţime şi au început să-şi facă loc câte unul, strigând: 
«Faceţi loc, vă rugăm!» Surprinsă şi intimidată Ia apariţia ostaşilor 
cu ţinuta lor gravă şi hotărâtă, mulţimea s-a tras înapoi făcând loc de 
trecere sergenţilor, în urma cărora veneam eu. Am ajuns la general, 
l-am găsit angajat într-o replică violentă cu câţiva şefi legionari. I-am 

spus cu glas tare, ca să fiu bine auzit de cei dimprejur: 

«Domnule general, sunteţi urgent chemat la Preşedinţie. A 
venit maşina să vă ia!» Apucându-1 ferm de braţ şi sub protecţia celor 
trei sergenţi, care alcătuiau o mică escortă deschizând calea, am 
ajuns din nou la coloana de grăniceri. «Domnule general, am cutezat 
să-i spun, scăpat de o mare grijă, ce imprudenţă aţi făcut? Dacă vă 
luau ostatec?» 

«Nu îndrăsneau ei, mi-a răspuns fără convingere generalul. 
Ai văzut ce nemernici? Se legau de armată, că nu şi-ar fi făcut dato¬ 
ria...» 

în sfârşit, noi ne-o îndeplinisem pe a noastră. înainte de a 
părăsi locul şi a merge la maşină care aştepta la Vama Poştei (Procu¬ 
ratura Generală), generalul a dat noi ordine companiei, a mutat-o 
mai departe de mulţime şi, prin spatele Prefecturii de Poliţie, ne-am 
înapoiat la Preşedinţie. După ce generalul Şteflea a raportat 
Conducătorului cum a decurs misiunea, el a telefonat la Malmaison 
cerând relaţii asupra tancului despresurat. Ajunsese cu bine. Legio¬ 
narii nici n-au pătruns în cazarmă, au fost opriţi de sentinelă la 
poartă. Ancheta făcută de comandantul regimentului l-a găsit nevi¬ 
novat pe ofiţer. 

Aşa a început de fapt rebeliunea. 



PARTEA IV 


DECLANŞAREA RĂSBOIULUI DIN EST 




20 - Soldaţi, treceţi Prutul 


Vineri 19 iunie 1941, cu treizeci de minute înainte de ora opt, 
când începea activitatea la. Preşedinţia Consiliului de Miniştri, 
părăseam locuinţa cu maşina. Era o dimineaţă senină, scăldată într-o 
răcoare plăcută. Mă lăsam legănat de mersul uşor al automobilului, 
fără nici o preocupare dătătoare de griji. Când âm coborît, m-a 
întâmpinat ofiţerul de zi, anunţându-mă cu o expresie plină de gravi¬ 
tate, că sunt aşteptat de către colonelul Mircea Elefterescu, şeful de 
cabinet al Conducătorului. Se telefonase şi la mine acasă. Intrigat, 
m-am uitat la ceas. Nu întârziasem. De unde se ivise această grabă? 
Am întins pasul, am străbătut repede holul şi am urcat în lift. La 
ieşire, dau cu ochii de colonelul care mă aştepta. 

- Hai, domnule, că te caut de-o jumătate de oră! 

- Dar, domnule colonel, mai sunt trei minute până la opt! 

- Lasă, lasă astea acuma! Vino aici, avem ceva foarte urgent 
de rezolvat! şi, spunând aceste cuvinte, colonelul reintră în cabinet 
urmat de mine. îşi luă locul la birou, în picioare, scotocind într-o 
mapă. Eram intrigat de graba celor din jur cât şi de conţinutul plicu¬ 
lui. Generalul lipsea de opt zile, plecat în inspecţie la trupele de pe 
frontiera Prutului şi la Preşedinţie domnise cea mai mare acalmie. 

Dumneata, reluă colonelul cu un aer solemn pe care-1 
aborda ori de câte ori trebuia făcută o distincţie între obişnuit şi neo¬ 
bişnuit, pleci imediat cu avionul la Galaţi, spre a înmâna domnului 
General acest plic cu conţinutul strict secret, sosit acuma o jumătate 
de oră de la Ambasada Germană. Domnul General aşteaptă această 
corespondenţă la comandamentul local, unde vei fi condus de la 
aeroport. Vei preda plicul numai în mâna domnului General, 
nimănui altuia. Maşina te aşteaptă la scară şi, la Băneasa, un avion e 
gata de zbor. 

Am ascultat cu interes crescând şi cu nelinişte cuvintele ieşite 
din gura fostului meu comandant de escadron din Regimentul 9 
Roşiori şi, după cât îl cunoşteam, mi-am putut da foarte bine seama 
de situaţia gravă, poate excepţională, în care ne aflam. Am înţeles 
prin instinct că deslegarea unei enigme ce plutea în aer de câtăva 
vreme, sosise. Nimic până atunci nu transpirase din intenţiile Marelui 
Comandament, cu toată prezenţa trupelor germane în Moldova, cu 
toată înşirarea de mari unităţi de-a lungul frontierelor. Zilnic erau 
luate noi şi noi măsuri de întărire a noilor frontiere. Armata a IlI-a 

română, de sub comanda Generalului Petre Dumitrescu, se afla pe 
frontiera bucovineană, iar Armata a IV-a General Ciupercă, pe Prut, 
până la Galaţi. între ele, în zona laşului, se intercalase Armata 1 l-a 
germană a generalului Schobert. Acestea erau în stare de a face faţă 
oricărui atac dinspre Est a trupelor sovietice, rămase mascate pe 
frontiere, de la ocuparea celor două provincii, din iunie 1940. 

Prezenţa acestor forţe la linia frontierei fusese justificată de 
crearea şi intensificarea tensiunii provocate de armata sovietică, încă 
de la atingerea noii linii de delimitare teritorială, prin acţiuni agresive 
ca: incursiuni, deschidere de focuri, trimiteri de spioni etc. în ulti¬ 
mele două săptămâni,, parcă, grija celor două mari comandamente, 
român şi german, pentru această frontieră crescuse. însăşi vizita 
Generalului Antonescu care, după cum s-a spus, durase opt zile, 
vizită amănunţită la fiecare unitate din poziţie, arăta că atenţia acor¬ 
dată frontierelor de Nord şi de est depăşea pe aceea a unei pregătiri 
defensive. De aici însă şi până la supoziţia unui atac iminent, a unei 
ofensive de anvergură colosală, rămăsese o cale lungă de străbătut 
pentru observatorii cei mai apropiaţi ai mişcării militare. 

Trăiam de un an de zile în atmosfera înaltului Comanda¬ 
ment Român şi avusesem prilejul să iau cunoştinţă aproape de toate 
hotărîrile importante privind frontul. Ca majoritatea ofiţerilor de 
stat major din Cabinet şi din Marele Stat Major, eram foarte puţin 
predispus să dau o altă interpretare activităţii militare de la Est, în 
afară de cea defensivă. Eram convins apărător al ideii că obiectivul 
prim şi principal al manevrei strategice germane, la sfârşitul răsboiu- 
lui din Europa, rămăsese Marea Britanie. Motivul? Tot ce fusese 
îndeplinit în vara anului 1941 - stăpânirea Europei -, nu fusese alt¬ 
ceva decât înfrângerea Angliei de pe continent şi alungarea armatei 
britanice pe teritoriul propriu. Un atac pornit de la bazele cucerite pe 
coastele de Nord ale Franţei şi ale Norvegiei, oferea cele mai bune 
condiţii invaziei. Trupele germane lunecaseră spre Creta şi pe coas¬ 
tele Africei, spre Cairo. Nu credeam în posibilitatea unui răsboi în 
Est. Şi nu credeam, pentru că acordam încredere conducerii militare 
germane, care avea destulă experienţă spre a fugi de perspectiva unui 
răsboi pe două fronturi. Experianţa răsboiului din 1914 - 1918 era 
destul de apropiată. A întoarce spatele Angliei, tocmai în momentul 
în care se desăvârşiseră pregătirile pentru asigurarea unei invazii, nu 
însemna alta decât acordarea unei graţieri condamnatului la 
pedeapsa capitală: distrugerea. Singurul factor care a slujit tot¬ 
deauna pe anglo-saxoni, a fost factorul timp. De la răsboiul cu Filip 
al II-lea şi răsboaiele cu Napoleon, Anglia şi-a asigurat timpul, ca pe 
cel mai preţios aliat. Timpul, pe care Hitler ştiuse să şi-l treacă de 

partea sa, i s-a oferit în mod gratuit şi pe neaşteptate, ca pe o 
ofrandă, Angliei, în cazul dirijării unui atac la Est. Ori, Estul nu era 
un teatru de operaţiuni care să permită desconsiderarea a :elpi factor. 
Inovaţia B/itz-Krieg-u\u\ ar fi putut să creeze iluzia că factorul timp 
şi-ar fi pierdut din importanţă, prin reducerea spaţiului,, datorită 
vitezei create de motor. Dar, în teatrul de operaţiuni din Est mai tre¬ 
buia să se ţină seama şi de climă... Două luni fuseseră pierdute dato¬ 
rită conflictului cu Jugo-Slavia şi Grecia. Intemperiile puteau să 
frâneze motorul, şi atunci, timpul şi-ar fi căpătat toată importanţa 
lui hotărâtoare în dezavantajul Germaniei. 

Desfăşurarea operaţiunilor pe un eventual teatru răsăritean 
se înfăţişa în chip diferit de tipul bătăliilor desfăşurate pe teatrele 
restrânse ale operaţiunilor din Polonia, din 1939 şi din Franţa, din 
1940. Imensitatea teatrului din Est era copleşitoare. Din studiul isto¬ 
ric pe care îl făcusem asupra lui Carol al XlI-lea al Suediei, publicat 
în revista România Militară din 1935, cât şi din cunoştinţele ce 
căpătasem asupra campaniei lui Napoleon din 1812, rămăsesem cu 
un respect deosebit faţă de acest teatru de operaţii, care dărâmase doi 
coloşi. Revenind asupra acestei teme cu elemente de actualitate, am 
publicat un nou articol într-un cotidian de mare tiraj, sub titlul: 
Sfârşitul rasboiului european , iar ca subtitlu La graniţele unui impe¬ 
riu, prin care susţineam că obiectivul final al atacului armatei ger¬ 
mane era logic să fie Anglia: «La sfârşitul atâtor sforţări, forţele ger¬ 
mane ajunse la graniţele unui imperiu, vor întoarce oare spatele, spre 
a se îndrepta în altă parte?» 

Astfel de gânduri îmi treceau prin minte în timpul expunerii 
colonelului Elefterescu. Am părăsit biroul şi m-am îndreptat spre 
aeroport. Ţineam plicul în mapa specială şi îl priveam cu interes şi 
teamă. Conţinutul? Nu puteam afirma că ghicisem conţinutul plicu¬ 
lui, dar o teamă începuse să mi se strecoare în suflet. Ce poate să fie 
atâta de urgent şi atâta de secret? Captiv ideii că un atac în Est era cel 
mai puţin indicat să aducă o soluţie grabnică pentru victoria Germa¬ 
niei, căutam să rezist pe ultimele poziţii ale unui raţionament logic, 
geografic şi istoric, pentru a înlătura ipoteza că în plic duceam toc¬ 
mai eu, spre ironia soartei, data fatală a începerii acelei acţiuni nedo¬ 
rite şi că mie îmi revenea rolul de mesager al zeului Marte! 

După mai puţin de o oră de zbor, am ajuns pe o vreme 
ploioasă la Galaţi. Eram aşteptat. Peste puţin timp mă aflam în faţa 
comandamentului. M-am îndreptat imediat spre sala în care se afla 
Generalul Antonescu. Era în picioare, cu spatele la uşă, vorbind 
generalului Ioaniţiu, care, ascultând, îşi lua note într-un carnet. 
Generalul Ioaniţiu, un bărbat puternic şi înalt de peste doi metri, 

stătea aproape încovoiat, spre a fi cât de cât la înălţimea Generalului 
Antonescu. 

La zgomotul pe care-1 făcuse uşa la deschidere, Generalul se 
întoarse cu faţa şi văzându-mă, spuse: 

- Ai venit? Ai călătorit bine? şi, fără să aştepte vreun răspuns 
din partea mea îmi ceru plicul. îl luă, îl privi un moment, ca şi cum ar 
fi vrut să verifice integritatea sigiliilor, cu emblema prestigioasă a 
cancelariei Reich-ului. Apoi: Mulţumesc, poţi să aştepţi afară! 

Odată aflat în mijlocul ofiţerilor din suita Generalului, am 
fost întrebat de conţinutul plicului. Inutil să spun că nu am putut da 
vreo indicaţie şi că, odată scăpat de plic, îmi reveniseră iarăşi acele 
gânduri potrivnice unui răsboi în Est. 

După o jumătate de oră, chemat de şeful Marelui Stat Major, 
Generalul Antonescu ieşi din sală. Pe faţa lui nu se putea citi nimic 
deosebit. Aceleaşi trăsături severe şi preocupate de totdeauna. Ne-am 
urcat în maşini şi am pornit spre gară, unde aştepta trenul special. 
Generalul mi s-a adresat în treacăt, crezând că intenţionez să mă îna- 
poiez tot cu avionul: 

- Dumneata vii cu noi! 

După două ore, trenul a ajuns în Capitală. Pe tot timpul tra¬ 
seului, despre orice s-a discutat, numai despre răsboi, nu. Ulterior, 
trenul Generalului avea să capete completările necesare unei 
deplasări pe câmp de bătălie: transmisiuni, pază antiaeriană, pază 
terestră şi personal. în Statul Major al Generalului aveau să fie luaţi 
toţi ofiţerii aflaţi la Cabinetul Militar: cei doi adjutanţi, Niculescu 
Eugen şi Marin Alexandru, maiorul Bălăşescu Nicolae, căpitanul 
Anghel Nicolae, căpitanul Florescu Radu, maiorul Fălcoianu, 
dr.Stroescu şi. cu mine, toţi sub comanda colonelului Mircea Elefte- 
rescu, care îşi păstra şi pe front acelaşi post de şef de cabinat. 

în după-'amiaza zilei de 21 iunie, la ora 13, trenul Generalu¬ 
lui a plecat din gara Mogoşoaia spre Piatra Neamţ. îmbarcarea s-a 
făcut ca pentru plecarea în manevre, într-o după-amiază frumoasă şi 
călduroasă. Totul era strălucitor. Figuri încrezătoare, uniforme noi, 
armament de răsboi, mişcare în jurul trenului, care dădea impresia 
unui chei de la care urma să se desprindă o navă de răsboi. Totul se 
petrecea în cea mai desăvârşită ordine. întregul personal al trenului 
îşi ocupase locul dinainte destinat şi aştepta sosirea Generalului. 

Generalul Antonescu a apărut cu câteva minute înainte de 
plecarea trenului, însoţit de Doamna şi Mihai Antonescu şi urmaţi de 
colonelul Elefterescu. Generalul era cel dintotdeauna, cel dinaintea 
plecărilor: liniştit, senin, surâzător. După ce primi salutul şefului 
gării, se îndreptă spre vagonul său, la scara căruia luaseră loc cei doi 



adjutanţi, Niculescu Eugen şi Marin Alexandru. împreună cu 
Doamna şi cu Ică, urcară în vagonul-salon unde întârziară câteva 
minute, după scurgerea cărora şi-au făcut apariţia în uşa vagonului şi 
au coborît, rămânând ca de jos să mai schimbe câteva cuvinte. 

Odată cu prima învârtitură a roţilor, s-a încheiat prima 
perioadă a guvernării Generalului Antonescu, măreaţă şi plină de 
consecinţe favorabile, care îl trecuse învingător în istoria politică a 
Ţării, deschizând o alta mai măreaţă, spre porţile legendei. Trenul 
Patria (căci aceasta i-a fost denumirea) luneca grav şi majestuos în 
amiaza plină de lumină şi speranţă, pe şinele destinului de nepătruns, 
în gările mari, Râmnicu-Sărat, Focşani, Mărăşeşti, trenul Patria a 
dat prioritate transporturilor de trupe, care umpleau cu garniturile 
lor triajele. 

Spectacolul ce-1 ofereau gările, înţesate cu garnituri de tre¬ 
nuri încărcate cu trupe, tunuri, maşini şi căruţe, nu mai lăsa nici o 
îndoială: răsboiul era iminent, plutea în aer. Cu toată această 
evidenţă, nimeni din anturajul Generalului nu ştia nimic cu privire la 
data şi ora când se vor declanşa ostilităţile. 

Cine a văzut lunecând pe şine, pe înserat, de-a lungul Bis¬ 
triţei, acel tren neobişnuit, purtând Ia cap şi la coadă, ca nişte semne 
heraldice, perechile de ţevi ale mitralierelor antiaeriene, îndreptate 
spre cer, nu se poate să nu fi simţit o nelinişte. Intr-adevăr, în acea 
după-amiază paşnică, în acel decor bucolic al Văii Bistriţei, odată cu 
vuietul roţilor, parcă pătrundea şi ecoul răsboiului. 

Contrastul dintre iminenţa declanşării cumplitei campanii, 
de care ne despărţeau numai câteva ceasuri, şi placiditatea ofiţerilor 
din tren, era atât de mare în acele momente, încât, dacă s-ar fi revenit 
pe moment şi s-ar fi dispus înapoierea în Capitală, trecerea la o acti¬ 
vitate normală s-ar fi făcut în modul cel mai firesc. Secretul 
declanşării operaţiunilor fusese păstrat cu străşnicie, Generalul 
Antonescu fiind singurul şef de stat informat de Hitler asupra inten¬ 
ţiei sale de a ataca URSS-ul, încă din iarna anului 1941. 

Era sâmbătă seară. Masa a fost servită şi nici unul dintre noi 
n-a avut voiesă părăsească trenul. Generalul se întreţinea tot timpul 
cu Ioaniţiu. în timpul deplasării n-a fost văzut de către suită. După 
masa de seară, unii au întârziat în vagonul restaurant, alţii s-au retras 
în cuşete. Colonelul Elefterescu şi câţiva dintre ofiţeri au rămas până 
spre miezul nopţii, când a început o oarecare agitaţie în tot trenul. Se 
dăduse un ordin special? Nimeni nu ştia, dar, în vagonul Generalului 
lumina era aprinsă iar intrările şi ieşirile de la el deveniseră mai frec¬ 
vente. 

Către orele 1 noaptea, sâmbătă spre duminică 22 iunie, în 

jurul trenului începu să se producă o circulaţie vie de maşini şi moto¬ 
ciclete. La un moment dat, s-au auzit comenzi scurte în limba 
germană şi ofiţerii l-au văzut pe General, în uşa vagonului său, 
primindu-1 pe comandantul Armatei 11 germane, care făcea parte din 
Grupul de Armate ale Generalului Antonescu. Acesta venise să se 
prezinte. Era un bărbat între două vârste, svelt, cu o figură rotundă, 
îmblânzită de trăsături fine, accentuate de părul tăiat scurt, şcolăreş¬ 
te, cu breton şi mustaţă de adolescent. înfăţişare plăcută la prima 
impresie, nimic din linia obişnuită a unui general german. Ţinuta lui 
dreaptă nu era rigidă iar coloana vertebrală avea o veche rutină în a 
se îndoi cu eleganţă şi afabilitate. Era Generalul Fr.Schobert, care 
curând avea să sfârşească tragic, pe câmpiile de dincolo de Bug. 

Generalul Antonescu l-a primit cu obişnuita sa curtoazie, 
ducându-1 în salon, unde a rămas mai bine de o oră, împreună cu 
şeful Marelui Stat Major. Puţin după sosirea Generalului german, în 
vagonul restaurant al trenului s-au făcut pregătiri ca pentru o recep¬ 
ţie : se întindeau feţe de masă, se aşezau pahare pentru şampanie, 
mici farfurii pentru gustări. Aşa, în miez de noapte? Către ora două 
dimineaţa, ofiţerii din suită am fost anunţaţi să venim la vagonul res¬ 
taurant, ocupând locul ce părea să ni se potrivească în raport cu gra¬ 
dul fiecăruia. Schimb de priviri semnificative între noi şi cuvinte 
şoptite la ureche. în sfârşit, uşile au fost deschise şi în vagonul restau¬ 
rant şi-au făcut apariţia mai întâi Generalul german, urmat de Gene¬ 
ralul Antonescu, care, în calitate de amfitrion, îi cedase locul. A 
urmat prezentarea ofiţerilor din suită, în care timp personalul de ser¬ 
viciu aducea şampania şi gustările. Au fost destupate sticle şi cupele 
s-au umplut. Generalul a venit spre mijlocul vagonului, cu cupa în 
mână, rostind o scurtă alocuţiune: 

«Domnule General, Domnilor, vă anunţ că astăzi a sosit cea¬ 
sul luptei pentru a şterge pata de dezonoare de pe fruntea Ţării şi de 
pe stindardele armatei. Peste puţin, în faptul acestei zile, armata 
Ţării va primi ordinul să treacă Prutul, spre a împlini trupul Ţării, 
aşa cum a fost lăsat de la Basarab. în acestă luptă dreaptă şi sfântă 
prin drepturile ei, avem cinstea de a ne afla lângă cea mai vitează 
armată, care a venit pe pământul nostru să lupte pentru dreptatea 
noastră. Vom şti să fim vrednici de această cinste. 

Pentru ceasul care se apropie, pentru zilele ce vor urma, să 
ridicăm paharul nostru şi să închinăm pentru izbândă, pentru trium¬ 
ful dreptăţii asupra nedreptăţii şi silniciei şi al luminii asupra întuneri¬ 
cului». 

Şi astfel, în zorii zilei de 22, orele 4, trupele româno-germane 
de pe frontiera de Est a Ţării, odată cu trupele înşiruite până la 

Marea Baltică, au început ofensiva, călcând vitejeşte poziţiile ina¬ 
mice. Focul s-a aprins pe această imensă frontieră, pentru a arde 
înteţindu-se şi plimbându-se pârjolind, de la Vest spre Est şi de la Est 
spre Vest, timp de patru ani fără o lună, pe arşiţe ca şi pe ger, pe 
vreme de secetă ca şi pe ploi, prin noroaie, zăpezi, provocând heca¬ 
tombe de victime printre ostaşi, bătrâni, femei şi copii, distrugând 
totul în cale. 

Armatei i-a fost adus la cunoştinţă ordinul de atac, difuzat 
prin Radio şi prin tipar, chiar la Ora H. Acel ordin suna astfel: 

«V-am făgăduit din prima zi a noii domnii şi a luptei mele 
naţionale, să vă duc la biruinţă. 

Să şterg pata de dezonoare din Cartea Neamului şi umbra de 
umilire de pe fruntea şi epoleţii voştri. 

Azi a sosit ceasul celei mai sfinte lupte, lupta drepturilor 
strămoşeşti şi a bisericii, lupta pentru vetrele şi altarele româneşti de 
totdeauna. 


OST AS I 


Vă ordon: 

Treceţi Prutul! 

Zdrobiţi vrăjmaşul din Răsărit şi Miazănoapte! 

Dezrobiţi din jugul roşu al bolşevismului pe fraţii voştri 
cotropiţi! 

Reîmpliniţi în trupul Ţării glia străbună a Basarabilor şi 
codrii voevodali ai Bucovinei, ogoarele şi plaiurile voastre! 

OSTASI, 

i 7 

Plecaţi azi pe drumul biruinţei lui Ştefan cel Mare, ca să 
cuprindeţi cu jertfa voastră ceea ce au supus strămoşii voştri cu lupta 
lor! 

înainte! 

Fiţi mândri că veacurile ne-au lăsat aici strajă dreptăţii şi zid 
de apărare creştină! 

Fiţi vrednici de trecutul românesc...» 

Şi astfel răsboiul a început. Răsboi prea puţin pregătit politi¬ 
ceşte, slab conceput din punct de vedere strategic, imperfect ca 
pregătire informativă, materială, cu insuficiente mijloace de luptă şi 
efective, pentru scopul uriaş pe care şi-l propusese: distrugerea forţei 

armatei sovietice, ocuparea teritoriului, distrugerea ideologiei comu¬ 
niste şi a forţei politice a acelei ideologii, transformarea imensului ei 
teritoriu în zonă de exploatat în folosul Reich-ului, în vederea con¬ 
tinuării răsboiului la Vest, spre distrugerea Angliei. Toate aceste sco¬ 
puri trebuiau realizate într-o singură campanie, în vara şi toamna 
anului 1941, neadmiţându-se ostilităţile pe timp de iarna. Toate 
aceste insuficienţe şi imperfecţiuni trebuiau să fie remediate de vitejia 
soldatului german şi român, căruia i s-au aruncat în spinare toate 
greşelile de concepţie ale comandamentului german militar şi politic, 
în proporţia efectivelor sale şi a misiunilor ce i-au revenit, în afara 
teritoriului naţional. 

încă de la declanşarea răsboiului, făcusem consideraţii cri¬ 
tice severe la adresa conducerii germane, deoarece, după cum am mai 
arătat, mă deprinsesem să analizez situaţiile nou create de răsturna¬ 
rea echilibrului european, consecutiv Păcii de la Versailles, de către 
Hitler, şi să le concretizez în diferite articole. Imediat după ocuparea 
Cehoslovaciei de către Germani, am publicat în România Militară 
din 1939 un articol intitulat: Diplomaţia strategică sau răsboiul alb,în 
care arătam că «după ocuparea Cehoslovaciei, Germania şi-a câşti¬ 
gat cele mai bune poziţii strategice pentru a ataca Polonia. Căderea 
Cehoslovaciei a descoperit, de altfel, Polonia». Iar mai departe, ana¬ 
lizând avantajele ce ar avea Germania de pe urma acestui atac, 
trăgeam concluzia că: «Prin cucerirea Poloniei, Germania nu ar 
obţine garanţii de siguranţă suficiente faţă de un atac din Est şi ar 
pierde un aliat firesc care, pe lângă teritoriu, i-ar aduce şi aportul 
celor 40 de divizii şi corpurile de cavalerie excelente. Toate acestea 
s-ar putea obţine printr-o politică albă», încheiam eu. 

Ori, tocmai acestă politică se dovedise neabilă, în acea vară a 
anului 1941, deci doi ani mai târziu. Polonia, după cum era de 
prevăzut, a fost-atacată şi distrusă. Prin acest atac nejustificat politic 
şi mai ales, strategic, conducerea germană săvârşise două mari 
greşeli, care vor greva asupra desfăşurării ulterioare a răsboiului. 

Prima greşeală a fost, pe de o parte, că s-a distrus o armată 
care putea să-i fie fidelă în lupta împotriva sovieticilor, având 
filiaţiuni cu armata germană prin anticomunism. Pe de altă parte, 
armatele sovietice au năvălit peste linia Curzon, până în inima Euro¬ 
pei, fără să fi fost nevoite să tragă un foc. Jumătate din teritoriul 
Poloniei a încăput pe mâna Ruşilor şi, după doi ani, Germanii se vor 
vedea siliţi să-l recucerească cu grele eforturi, lipsindu-le cele 40 de 
divizii polone şi având în spate ura întregului popor polonez. După 
părerea mea, acesta era păcatul congenital al planului de acţiune 
politic al Germaniei lui Hitler. 

A doua greşeală, care deriva din prima, a fost că atacul Polo¬ 
niei a obligat Anglia şi Franţa să declare răsboi Germaniei. Se pare că 
abia atunci Germania şi-a dat seama de enormitatea greşelii făcute 
prin atacarea Poloniei. Statul-tampon dintre ea şi URSS-ul dispăruse 
şi el nu putea fi înlocuit cu petecul de hârtie al pactului de neagre¬ 
siune cu Moscova. Acest gol umplut cu diviziile germane, atât de 
mult solicitate încă din anul 1940, este generatorul marii nelinişti care 
l-a cuprins pe Hitler în vara anului 1940, când a văzut că armata 
sovietică se mişcă spre Vest, tocmai când el se afla în bătaia decisivă 
pe câmpiile Franţei şi, mai mult, ea se mişcă dincolo de convenţia sta¬ 
bilită la Leningrad, ocupând Bucovina de Nord! 

Spectrul situaţiei de la lacurile mazuriene din 1914 plutea pe 
ecranul marelui Stat Major German. Sensibilitatea spatelui, care l-a 
determinat pe Moltke în preziua bătăliei de la Marna, să detaşeze 
două corpuri de armată de la Vest la Est, atât de necesare deciziunii, 
şi care să nu facă altceva decât să se plimbe de la Vest spre Est, în 
timp ce pe ambele fronturi se consumau bătălii decisive, aceeaşi sen¬ 
sibilitate îl va determina pe Hitler să întoarcă spatele către Anglia, un 
an mai târziu, după bătălia Franţei, spre a ataca URSS-ul. In felul 
acesta, politica creea cele mai grave probleme strategiei: lupta pe 
două fronturi şi acesta numai din cauza Poloniei. Pe atunci, această 
posibilitate era numai o ipoteză. Acum era o certitudine: Anglia şi 
Franţa nu ar fi declarat răsboi Germaniei dacă ea nu ataca Polonia, 
înfrângerea Germaniei a venit de la cel de-al doilea front. La 21 
august 1944, când mă deplasam spre front ducând corespondenţa 
secretă către Mareşal, la Bacău, informaţiile înaintării celui de al doi¬ 
lea front din Normandia erau foarte alarmante. Elementele blindate 
atinseseră Sena, iar Parisul era gata să capituleze. 

Dar, cea mai fatală consecinţă a greşelii politicii germane a 
fost determinarea intrării Americii în răsboi. 

însăşi pacificarea Europei constituie o problemă negativă 
pentru abilitatea politică germană. Europa pacificată, la începutul 
verii anului 1941, nu reprezenta decât o serie de state învinse, ale 
căror forţe militare fuseseră distruse şi cărora Reich-ul le impusese 
legi draconice. Dacă armatele Europei fuseseră înfrânte, în schimb 
popoarele acelor state nu erau dezarmate moraliceşte. în spirit, 
Europa nu era deloc pacificată. Franţa, Belgia, Olanda, Norvegia, 
Polonia, Jugo-Slavia, Grecia erau ţări învinse, în care populaţia era 
ostilă Germaniei, iar guvernele pro-germane nepopulare. Ţări aliate 
ca România, Ungaria, Bulgaria, ele însele erau nemulţumite. Dacă 
Ungaria putea să se declare provizoriu satisfăcută prin obţinerea unei 
jumătăţi din Transilvania, iar Bulgaria prin obţinerea Cadrilaterului, 

în schimb România, al doilea aliat ca aport de forţe al Reich-ului, era 
departe de a se simţi împăcată. Ea angajase o alianţă cu un stat al 
cărui guvern o nedreptăţise profund. Pornind în Est, alături de tru¬ 
pele germane, România nu putea să uite' că Hitler s-a declarat de 
acord ca sovietele să ocupe Basarabia. Mai mult, Hitler impusese sub 
ameninţarea cu forţa, cedarea Nordului Transilvaniei. Aşadar, când 
armata germană şi aliaţii ei porneau ofensiva în Est, atât frontul mili¬ 
tar. cât şi frontul politic alimentau germenii insuccesului. 

Generalul Antonescu căuta să flateze armata germană, prin 
onoarea ce o făcea soldatului român de a lupta alături pentru desro- 
birea pământului strămoşesc. Totuşi, atunci când raţiunile diploma¬ 
tice o cereau, el critica politica germană care îl adusese în această 
situaţie, sprijinind rapacitatea Rusiei care ocupase Basarabia şi 
impunând Diktatul cu cedarea Transilvaniei de Nord. Dând ordinul 
«Ostaşi, treceţi Prutul!», el indica inamicul din faţă ca prim obiectiv 
al reîntregirii la Est, dar nu pierdea din vedere că avea alături un aliat 
ce putea să devină un inamic prezumtiv, în perspectiva recuceririi 
celui de-al doilea obiectiv din Vest. 

Cu această grenadă explozivă în spate, politica germană a 
trimis armata sa şi pe aliaţii săi să se înfunde în imensitatea spaţiului 
rusesc. 

în ceea ce priveşte greşelile planului strategic, ele reieşeau din 
cele politice: atacul Poloniei, Jugo-Slaviei, Greciei duc ia împrăştieri 
de forţe şi la pierderea celui mai preţios timp pentru a obţine deciziu- 
nea în Est, în cursul unei campanii de vară. într-adevăr, prin atacul 
Jugo-Slaviei şi Greciei, s-au pierdut două din cele mai preţioase luni: 
mai şi iunie 1941. Faimosul plan Barbarossa nu aduce nimic original 
faţă de celelalte două campanii istorice. Şi Carol al Xll-lea, şi Napo¬ 
leon atacă pe centru, direct liniile de comunicaţii inamice, cu obiecti¬ 
vul: Moscova. Numai Carol al Xll-lea, văzând greutăţile întâlnite, 
mută efortul la Sud, ca, prin Poltava, să se ridice de-a lungul văilor 
care-i stăteau în cale, spre a atinge Moscova. Un plan de manevră 
strategică cu efortul la Sud şi abatere spre Nord, întorcând liniile de 
apărare naturale spre direcţia Moscova, îi fusese înaintat lui Hitler, 
dar el l-a respins. Tardive vor fi încercările de corectare ulterioare, pe 
care strategia germană caută să le aducă manevrei, în anii 1941-1942, 
mutând efortul către Sud. Inamicul luase toate măsurile de a para 
orice tentativă de manevră asupra flancurilor. 

Informaţii insuficiente, eronate sau subiective, duc la subes¬ 
timarea inamicului, numit «colosul cu picioare de lut». Nu se calcu¬ 
lează eventualitatea intervenţiei forţelor din Extremul Orient. Nu se 

cunoaşte totalul marilor unităţi inamice, evaluate cu o sută de divizii 
în minus. Se pune prea mare bază pe motor, pe viteză, 
desconsiderându-se clima şi terenul. Se scontează pe o campanie ful¬ 
ger şi nu se ia nici o măsură în vederea campaniei de iarnă. 

Toate aceste greşeli şi lipsuri, care puteau fi descoperite chiar 
de la începutul răsboiului, iar altele pe măsura desfăşurării 
ostilităţilor, erap acoperite de strălucitorul aspect al trupelor ger¬ 
mane, al soldatului german, în speţă. Armata germană, soldatul şi 
generalul său, cu toată filiera de comandanţi, se prezentau în acel 
iunie cutezători, înfăşuraţi într-un pretigiu moral egalat, poate, 
numai de legionarii romani ori de grenadierii gărzii împăratului. 
Acestei armate îi revenea sarcina nobilă de a atenua, folosind puteri 
supraomeneşti, efectul catastrofalelor erori. între România şi URSS 
răsboiul era virtual deschis. Sovieticii aveau acelaşi număr de corpuri 
de armată amplasate după ocuparea Basarabiei şi Bucovinei, pe care 
le roteau la anumite perioade. Incursiunile şi provocările din partea 
grănicerilor sovietici erau zilnice, iar circulaţia de spioni, frecventă. 
Aceste trupe erau suficiente pentru a asigura o bună apărare. Ele 
pregătiseră poziţii de rezistenţă cu lucrări de sapă şi obstacole, la care 
se mai adăuga şi obstacolul natural, Prutul. 


21 Recucerirea Basarabiei şi Bucovinei 


Ofensiva deslănţuită la orele 4, în dimineaţa de 22 iunie, n-a 
constituit o surpriză pentru Ruşi. Imediat pe malul opus şi în unele 
sectoare, chiar la malul apei, inamicul a deschis un foc viu şi eficace, 
luptând dârz în apărare. A trebuit mult efort, multă vitejie, soldate 
cu multe pierderi de vieţi omeneşti, de o parte şi de alta, pentru ca să 
poată fi lărgite capetele pe pod şi mişcarea de înaintare să se producă. 
Spre deosebire de restul frontului german, care continua înaintarea 
vertiginos şi spectacular, în Basarabia şi Bucovina au fost duse lupte 
dârze pentru cucerirea fiecărei poziţii, fiecărei linii de rezistenţă 
avantajate de pădurile şi cutele largi de teren succesive pe direcţia de 
înaintare. Această crâncenă luptă dusă de trupele române pentru 
dobândirea pământului lor, a făcut să curgă mult sânge şi multe vieţi 
au fost aduse ca preţ statuării veşnice a drepturilor româneşti pe 
aceste ţinuturi. Recucerirea Basarabiei şi Bucovinei nu s-a făcut prin 
plimbări demonstrative de oşti în ţinută de război, ci prin încleştări 
pe viaţă şi pe moarte între acei care îşi apărau pământul, alungându-i 
pe cotropitori ca în vremea lui Ştefan cel Mare. 

Duminică, 22 iunie 1941, a fost o zi sângeroasă, care a înscris 
prima filă din jumalul-de răsboi al României în Est. în acea zi, la ora 
10 dimineaţa, Generalul, împreună cu suita sa, au asistat la serviciul 
religios din Biserica Sf.Nicolae din Piatra Neamţ, ctitorie a lui Ştefan 
cel Mare. La sfârşitul serviciului, Generalul a cerut să fie lăsat singur 
cu preotul... Era actul de închinăciune, tradiţie de evlavie voevodală, 
pentru Neam, pentru izbândă, pentru sufletele celor ce în minutele 
acelea îşi dădeau sângele, înroşind apele Prutului şi iarba malurilor 
lui. 

Din ziua următoare trenul Patria n-a mai cunoscut odihna de 
noapte, sărind din staţie în staţie, pe rocada Botoşani, Iaşi, Vaslui. 
Neobosit, liniştit şi încrezător, însoţit de Şeful Marelui Stat Major şi 
câţiva ofiţeri din suită, Generalul pornea în goana automobilului pe 
şleahurile basarabene, prin pădurile bucovinene de curând desrobite 
şi pe care fumul luptelor încă le mai acopereau, la comandamente de 
mari şi mici unităţi, în linia I-a, la servicii, la bateriile de artilerie în 
poziţie, la observatoarele înaintate, la treceri peste cursuri de ape, 
înfruntând peste tot pericolul glonţului, al atentatului, oboseala şi 
adeseori foamea şi setea. Acestea le făcea pentru a stimula şi corecta 
greşeli, pentru a instaura omenia, la care ţinea mai cu osebire. El spu¬ 
nea: «Nu suntem hoarde năvălitoare. Suntem armata dreptului şi a 
dreptăţii, a ordinei, a cinstei, a omeniei. Să fie împuşcaţi toţi cei care 
sunt prinşi asupra actelor de vandalism... Ordine, ordine, ordine!» 
Acesta era leit-motivul pe care-1 repeta pretutindeni, la toate 
unităţile, mai cu seamă la formaţiile de servicii, pe care le urmărea în 
mod deosebit, ştiind că de acolo venea desordinea. 

Iată-1 la Est de Ungheni, la o unitate din linia I-a germană, 
aflată în luptă pentru reducerea unei rezistenţe inamice pe o clină de 
deal. Adăpostit la numai 1 km distanţă de linia de luptă, înapoia 
unor arbuşti, asistând la atacul avioanelor Stukas în picaj, asupra 
unor cuiburi de mitralieră; iată-1 la Nisiporeni, la divizia 35 infante¬ 
rie, care înainta cu greu în regiunea de Sud a masivului Corneşti, 
angajată spre localitatea Călăraşi într-o luptă de avangardă. Coman¬ 
dantul avangărzii, maiorul Cambrea - viitorul general - găsit că nu 
impulsionează suficient batalionul, aflându-se cu postul de comandă 
prea înapoi, este trimis la companiile din linia întâia, cu instrucţiuni 
precise la tren, cum să înainteze spre a se feri de ambuscade. Maiorul 
adjutant Marin Alexandru primeşte ordin să asiste la desfăşurarea 
luptei avangărzii şi să raporteze. Iată-1 pe General la Rădăuţiul buco¬ 
vinean, urmărind îndeaproape înaintarea diviziei de grăniceri în 
lupta din localitate, sfidând şuieratul gloanţelor de mitralieră care nu 
ştiai din ce direcţie vin; iată-1 la Bălţi, oraşul în ruine fumegânde, 

cimitir patronat de ciori funeste, ars în retragere de inamic; iată-I în 
faţa Chişinăului, atât de profund moldovenesc, asistând încremenit 
şi revoltat la incendiul ce cuprinsese marea catedrală ortodoxă. De 
departe, spre orizont, se vedeau distinct coloanele brigăzii motorizate 
române, pătrunzând în suburbiile oraşului cuprins de flăcări. Iată-1 
la Nistru! 

Atacul Bucovinei şi Basarabiei fusese condus de Generalul 
Antonescu zi de zi, minut cu minut. Era o luptă voită, impusă cu dâr¬ 
zenie de imperativele naţionale al căror exponent era. După două lu¬ 
ni şi mai bine, după bătălii zilnice, trupele române atingeau vechea 
frontieră de pe Nistru şi Ceremuş. Obiectivul final al răsboiului 
României fusese atins. Ordinul către armată din 21-22 iunie suna: 
«Să luptaţi pentru dezrobirea fraţilor noştri, a Basarabiei şi Bucovi¬ 
nei, pentru cinstirea bisericilor, a vieţii şi căminelor batjocorite de 
cotropitori.» 

Aici, pe malurile Nistrului, privind apele domoale, Generalul 
răsuflă uşurat: «Să termin odată răsboiul, să încep să fac ordine în 
Ţară şi să pun toată lumea la lucru», erau cuvinte spuse adesea celor 
din preajma sa. De aceea, nici o mirare când, a doua zi de la atinge¬ 
rea vechilor frontiere de la Est, Generalul dădu ordin de demobiliza¬ 
re şi înapoiere în Ţară a primului eşalon de forţe alcătuit din două di¬ 
vizii de infanterie. Mai mult, se deplasează în după-amiaza acelei zile 
la posturile de comandă a celor două mari unităţi, spre a controla 
cum se executau deplasările în interior. 

Acest act militar, consemnat în scriptele vremii, atestă nedes- 
minţit concepţia conducerii de stat şi militare a României, că răsboiul 
luase sfârşit. 

Pe restul frontului german, operaţiunile s-au dezvoltat verti¬ 
ginos în decursul lunilor iunie şi iulie. în timp ce armata română du¬ 
cea lupte zi de zi, întâmpinând o rezistenţă crâncenă, trupele germa¬ 
ne călcau în înaintare zeci de kilometri zilnic, atingând obiectivele ce¬ 
le mai înaintate. Germanii încercuiesc şi capturează, la Bialistok, im¬ 
portante trupe, iar la Minsk, unde ajung după şase zile de la 
începutul ofensivei, capturează 11 divizii. Câteva zile mai târziu, 
Germanii ajung la Berezina, fără ca sovieticii să poată organiza o re¬ 
zistenţă închegată. In sectorul de Sud al frontului, de asemenea, s-au 
produs înaintări spectaculoase. La 9 iuliejcade Jitomirul. Forţele ger¬ 
mane se apropie de Kiev, ameninţând să încercuiască grosul forţelor 
sovietice ucrainiene, care apăruseră pe flancul drept al grupului de 
centru german. 

La jumătatea lui august, când trupele româneşti au atins 

Nistrul, trupele germane sunt oprite la 30 km de Smolensk de o rezis¬ 
tenţă puternică. în două luni, trupele germane reuşiseră să străbată 
peste 700 km în teritoriul inamic, înregistrând succese remarcabile, în 
timp ce trupele române, din motivele pe care le-am arătat, au pătruns 
numai o sută de kilometri. Dar succesele obţinute de Germani în 
acest scurt interval de timp, deţineau în ele germenii înfrângerii. Cei 
doi factori care nu au fost luaţi în considerare la întocmirea planului 
ofensivei în Est, clima şi efectivele, au început să se impună. Mai 
întâi clima şi solul. Ca la un semn, din clipa în care au început bom¬ 
bardamentele pe front, toartele cerului s-au deschis deslănţuind aver¬ 
se care transformau şosele, drumuri, şleahuri nepietruite, într-o mare 
de noroi alunecos, în care maşinile şi camioanele erau imobilizate. 
Coloanele motorizate trebuiau ,'i aştepte apariţia soarelui şi întărirea 
noroiului, care e drept, se făcea repede, spre a relua mişcarea. Subit 
s-a produs o încetinire a transportului de materiale şi trupe. Dacă în 
prima lună a ofensivei armata germană a realizat imense încercuiri la 
Bialistok şi Minsk, aceste trupe victorioase s-au trezit dintr-o dată cu 
două greutăţi imense la picioare. Diviziile încercuite la Bialistok şi 
Minsk nu voiau să se predea. Rezistau în încercuire. De înţeles că nici 
o armată nu mai putea să se avânte nebuneşte într-un teritoriu ina¬ 
mic, ştiind că în spatele ei rămâne un inamic puternic, capabil de 
acţiune. Acest inamic trebuia neutralizat, iar forţele trebuitoare 
slăbeau efortul ofensivei. Şi aici apare interesantul şi unicul fenomen 
din istoria războaielor şi anume, o nouă însuşire ce se cere unei forţe 
militare invadatoare pe lângă cerinţele moderne: să aibă mare putere 
de «fagocitoză» ceea ce trupele germane s-au dovedit că nu aveau. 
Ele nu au putut să dizolve, să digere, o pradă atât de imensă, într-un 
timp scurt, şi, întocmai şarpelui boa, anihilând avantajul iniţial al 
surprizei, s-au aşezat în jurul prăzii mistuind-o cu încetul. Timp sufi¬ 
cient pentru ca von Bock să găsească o rezistenţă închegată la Est de 
Smolensk. 

Pierzând în încercuiri efective de la două mii la şase sute de 
mii de oameni, comandamentul sovietic nu arăta nici o sensibilitate. 
Calităţile artileriei sovietice şi apariţia Katiuşei îşi spun cuvântul. 
Dar, la împlinirea unui dezastru nu-i de ajuns să contribuie numai 
factorii externi. Mai trebuie să contribue şi factorii proprii, în cazul 
nostru înalta conducere militară germană întruchipată de Hitler, care 
a ordonat modificarea planului Barbarossa prin renunţarea la obiec¬ 
tivul principal Moscova şi desemnarea ca obiectiv principal Lenin¬ 
gradul. Hotărînd îndreptarea loviturii principale spre Sud, spre 
Ucraina, Hitler declara că: «materiile prime şi agricultura Ucrainei 
sunt esenţiale pentru Germania, iar Crimeia, port-avionul sovietic 

pentru atacarea regiunii petroliere româneşti, trebuie lichidat.» 
Această greşeală fatală, după cum este socotită de criticii post-belici, 
trimitea două armate şi un grup de tancuri în Sud, renunţând Ia ocu¬ 
parea Moscovei. Carol al XlI-lea, tot la Smolensk, se hotărâse să 
atace pe Petru cel Mare prin Sud, pe la Poltava, fiind atras de 
Mazepa. 

Care era, de fapt, motivul determinant al unei măsuri aşa de 
importante luată de Hitler la începutul lui august, în timpul când tru¬ 
pele române atinseseră Nistrul? Trupele sovietice, de sub comanda 
generalului Budionâi şi Nikita Hruşciov', comisar politic, s-au con¬ 
centrat în jurul Kiev-ului atacând trupele germane de centru şi 
repurtând unele succese. Aceasta s-a petrecut la începutul lui iulie, 
1941. Faţă de înaintarea centrului german la Smolensk, lui Hitler i-a 
apărut foarte ameninţător acest grup de forţe. Pentru a ne da seama 
de gravitatea noii hotărîri, este necesar să împrumutăm şi date isto¬ 
rice menite să ne dezvăluie grandioasa şi utopica concepţie a planului 
lui Hitler. El socotea că, după înfrângerea Ruşilor nu-i vor trebui 
decât circa 60 de divizii pentru ocuparea teritoriului, restul de trupe 
rezervându-1 pentru intervenţia în Orientul Mijlociu. în acest timp, 
armata japoneză victorioasă în Pacific, se apropia de graniţele Indiei 
ameninţând forţele engleze de acolo. Amiralul Canaris, prin agenţii 
săi, stabilise un teren propice de pătrundere în micul Orient. Mane¬ 
vra de pe coastele Africii, spre Egipt, a forţelor coloniale ale mareşa¬ 
lului Rommel, coincidea cu acţiunea îndreptată prin Ucraina spre 
Caucaz. Toate mişcările arătau un plan vast de lovire a Angliei în 
India, de acord cu forţele japoneze. Iată un plan grandios care ne 
reaminteşte planul lui Napoleon înjghebat la Tilsit, când primise în 
audienţă pe ambasadorul Şahului Persiei. 

în acestă conjunctură, prezenţa celor 20 de divizii române, a 
unui corp de cavalerie independent şi a unui corp de vânători de 
munte, elita armatei române, exact pe direcţia dezvoltării noului 
efort al ofensivei, nu putea lăsa indiferent pe Hitler, cu atât mai mult 
cu cât aceste forţe se aflau cu arma la picior, pe obiectivul lor final. 
Războiul îşi dezvăluia obiectivele lui adânci şi orice efectiv de trupe 
era extrem de util. 

în consecinţă, Ucraina devine teatrul principal de luptă în 
toamna anului 1941, iar trupele române sunt solicitate să meargă mai 
departe, treptat, menajându-li-se moralul şi dându-li-se timp să se 
obişnuiască cu ideea. 

Mai înainte de angajarea bătăliei pentru Kiev, după inspecţia 
celor două divizii demobilizate, Generalul a fost chemat urgent prin 
telefon de către Ică Antonescu, care i-a cerut din partea lui Killinger, 

să se deplaseze cu trenul la Focşani, unde urma să fie aşteptat cu o 
comunicare urgentă din partea lui Hitler. 

De înţeles că această chemare urgentă a fost de natură să 
stârnească comentarii: nimic bun nu putea să-l aştepte pe General la 
această întrevedere. Am spus unui camarad: «Aceasta este telegrama 
marelui Duce Nicolae de la ’Plevna către domnitorul Carol I-ul: 
‘Treci Dunărea pe unde vrei, în ce condiţiuni vrei şi vino cât mai 
repede în ajutor’». Speranţa terminării răsboiului se spulberase. 
Cineva spusese: «Era prea frumos ca să se adeverească». 

Imperturbabil, ca întotdeauna în astfel de momente de grea 
cumpănă, Generalul se închise în vagonul său şi nu apăru decât la 
Focşani, unde îl primi pe Killinger în uşa vagonului. Au stat în vagon 
mai bine de un ceas. La convorbire a asistat şi Mihai Antonescu. 

După scurgerea acestui timp, i-am văzut coborînd. Generalul 
a rămas în uşă până ce trenul s-a pus în mişcare, păstrând atitudinea 
lui amabilă, caracteristică, după care s-a închis din nou în vagon şi 
n-a mai apărut până la Tighina. 

Puţin timp după sosire, misterul era deslegat. Răsboiul nu se 
terminase pentru România. Pentru buna desfăşurare a operaţiilor la 
aripa de Sud al frontului, Hitler îl rugase pe Generalul Antonescu să 
participe cu toate forţele disponibile pentru cucerirea Transnistriei şi 
ocuparea Odessei. Alături de armata română nu rămânea decât o 
divizie germană, restul forţelor fiind necesare participării la marea 
bătălie în perspectivă din jurul Kievului. De înţeles că Generalul, 
oricât de contrariat fusese, prea conştient de dificultăţile politice ce 
se vor ivi, de nepopularitatea unei astfel de acţiuni peste frontieră, de 
eforturile la care va fi supusă armata şi ţara, nu a putut refuza. Era 
cu neputinţă un refuz pentru orice om de stat şi militar, în acele cir¬ 
cumstanţe: fatalitatea începea să-şi joace rolul. 

I s-a oferit Transnistria drept plată pentru efortul ce i se 
cerea în afară de condiţiile iniţiale. Refuzase categoric spunând că el 
nu are revendicări peste Nistru, ci în Vest, asupra Nordului Ardealu¬ 
lui şi că merge mai departe la Bug spre a-şi justifica şi întări dreptul la 
întregul Ardeal. Singurul lucru ce obţinuse, era ca acţiunea armatei 
să se limiteze la Bug. 

Răsunetul ce l-a avut în ţară continuarea războiului a fost 
defavorabil. Toate partidele istorice şi partidul comunist au trecut la 
atac. Dintr-odată Generalul a devenit nepopular. Chiar în rândurile 
generalilor s-au auzit dezaprobări. Curios, şi după trecerea de 30 de 
ani, se mai menţine această acuzaţie: «De ce a mers peste Nistru? De 
ce nu a făcut ca Finlanda?» Răspunsul l-a dat chiar Generalul Anto¬ 
nescu şi anume, pentru simplul motiv că nu era cu putinţă. Nu se 

putea admite ca o armată de 20 de divizii victorioase să plece acasă, 
în momentul când aliatul ei ducea bătălii grele pentru distrugerea ina¬ 
micului comun. Nu se putea ca 20 de divizii să stea cu arma la picior, 
când Germanii simţeau lipsa efectivelor. Nu se puteau asigura pro¬ 
vinciile recucerite prin lupte, decât dacă armata inamicului era dis¬ 
trusă. Contrariu, armata inamică ar fi venit din nou să le reocupe 
dacă trupele germane ar fi fost înfrânte. Nu se putea, aşadar, ca 
i Generalul Antonescu să comită un act de defecţiune, care ar fi fost 
similar cu o desprindere din alianţă. Un asemenea fapt n-ar fi rămas 
fără consecinţe atât pentru General, cât mai cu seamă pentru 
România. în timp ce armata ungară mergea cuminte alături de Ger¬ 
mani pentru acelaşi Ardeal; în timp ce Bulgaria stătea cu arma la 
picior, în spatele României; în timp ce Horia Sima aştepta la Berlin 
cea mai mică defecţiune în conducerea Generalului, acestuia nu-i era 
permis să comită acea defecţiune. 

S-a dat ordinul de înaintare. Nistrul a fost trecut. Corpul de 
cavalerie General Racoviţă atinge Bugul fără a întâmpina rezistenţe 
serioase. Grosul trupelor se abat către Sud pentru a captura portul 
Odessa. Oraşul întărit rezistă dârz. Luptele grele de asediu se 
desfăşoară din august până la 16 octombrie. Generalul conduce per¬ 
sonal asediul Odessei până la iminenta ei cădere. 


22 - Cucerirea Odessei 


Pe când atacul asupra Odessei era în plină desfăşurare, s-a 
consumat bătălia Kievului, unde germanii au obţinut o mare victorie. 
La 16 septembrie, trupele germane au închis cercul în jurul Kievului 
şi patru armate sovietice au fost capturate. Prin această victorie, ger¬ 
manii au rupt frontul ucrainean şi prin breşa de trei sute de kilometri, 
s-au avântat mai departe, ocupând întreaga provincie. în această 
acţiune de mare anvergură, corpul de cavalerie român de pe Bug, 
împreună cu corpul Vânătorilor de Munte, care acopereau spatele 
trupelor care atacau Odessa, deveniseră disponibile. Trupele ger¬ 
mane înaintau spre Nipru, având nevoie de al doilea eşalon de forţe 
român, pentru misiuni de urmărire specifice cavaleriei precum şi pen¬ 
tru ocuparea Crimeii, regiune muntoasă adecvată Vânătorilor de 
Munte. 

Generalul cedează, socotind el însuşi necesară participarea 
simbolică a acestor două mari unităţi române la manevra ce ducea 

spre victoria finală. Din păcate, succesul de la Kiev, menit să ducă la 
înfrângerea inamicului, s-a dovedit curând a fi o greşeala fatală. Ori¬ 
cum, înaintarea germană, care se bucura de participarea a două cor¬ 
puri române, era spectaculoasă. Niprul trecut, bazinul Doneţului tre¬ 
cut, Generalul von 'Paulus ocupă Harkovul iar Rundsted trece rîul 
Mius şi intră în Taganrog, la Marea de Azov. Corpul de cavalerie 
participă la bătălia de la Melitopol, împreună cu unităţile blindate ale 
lui von Kleist, impunând o grea înfrângere inamicului. Rostovul, 
poarta Caucazului a fost cucerit la 19 noiembrie. 

în acest timp, armata a Xl-a a lui Manstein, împreună cu 
corpul alpin al lui Avramescu şi detaşamentul de cavalerie al lui 
Korne, ocupă Crimeia şi blochează Sevastopolul. 

După căderea Odessei, Generalul Antonescu consideră 
încheiat răsboiul României. El s-a înapoiat în Capitală, reluându-şi 
activitatea de Conducător al statului, pe care o exercitase prin inter¬ 
mediu pe tot timpul campaniei. Spre a marca public această atitu¬ 
dine, el demobilizează majoritatea forţelor, lăsând pentru paza 
Transnistriei şapte divizii de infanterie şi trei brigăzi de cavalerie 
independente. Organizează la Bucureşti o paradă militară, cu trece¬ 
rea în revistă a trupelor înapoiate în garnizoana de pace, pe sub Arcul 
de Triumf, paradă desfăşurată în faţa Regelui şi a reprezentantului 
special al lui Hitler, Feldmareşalul Keitel. 

El spusese cu acest prilej: «Cu vrerea Domnului, prin sângele 
eroilor noştri şi al bravilor soldaţi germani, am izgonit de pe 
pământul strămoşesc pe duşmanii Neamului, redându-vă libertatea şi 
credinţa, onoarea şi drepturile... Ne întoarcem biruitori în glia mol¬ 
dovenească a lui Ştefan cel Mare, reaşezând de-a pururi temeliile 
Neamului românesc.» 

Era evident că demonstraţia militară sublinia public o atitu¬ 
dine fără posibilitate de răstălmăcire, faţă de conducerea generală a 
răsboiului din Est. O atitudine de degajare din conflict, de subliniere 
a scopurilor pentru care România intrase în răsboi, o atitudine de 
pace. Ca semn de participare materială şi ideologică la desvoltarea 
răsboiului Germaniei către Est, rămânea prezenţa simbolică a detaşa¬ 
mentului Korne şi a celor două corpuri de cavalerie şi vânători de 
munte. ■ 

La cucerirea Odessei, victorie incontestabilă a armatei 
române, care a satisfăcut orgoliul armatei şi orgoliul naţional, se 
adăuga elibcarea celor două provincii, plus administrarea Transnis¬ 
triei, lăsată pe seama României. Protestele partidelor politice făcute 
la trecerea peste Nistru au încetat, prestigiul Conducătorului se 

menţine la înălţimea atinsă după rebeliune. Ţara şi Regele, drept 
mulţumire pentru aceste strălucite rezultate, obţinute într-un termen 
atât de scurt, potrivit regulamentului înaintărilor în armată (un gene¬ 
ral de armată care a condus victorios una sau mai multe armate în 
răsboi), a fost ridicat la gradul de Mareşal. Prima dată, acest articol 
din regulament a fost pus în aplicare în primul răsboi mondial, când 
generalilor Avramescu şi Prezan li s-a atribuit gradul de Mareşal. 

- Problema Basarabiei a găsit un interpret inatacabil în Emi- 
nescu. Voi cita aici, domnule Magherescu, câteva cuvinte potrivite 
din opera publicistică a marelui poet. El spunea: 

«Basarabia nu a fost nici în parte şi nici întreagă a turcilor 
sau a tătarilor, ci a unui stat constituit, neatârnat, deşi slăbit şi 
încălcat în posesiunile sale ale Moldovei. Şi dacă Domnii ajunseseră 
atât de slabi încât dreptul să fie desbrăcat de putere şi nu puteau să o 
apere, asta nu e o dovadă că Moldovenii au renunţat vreodată la 
acest teritoriu, icăci un drept nu se pierde decât prin învoire formală 
de a-l pierde. Dar fie această învoire smulsă cu sila, fie dictată de 
raţiuni de stat, fie izvorâtă din orice alte consideraţiuni, nu se modi¬ 
fică şi nu se nimiceşte decât în momentul când noi renunţăm la el». 

Rostind numele de Basarabia, pentru Mareşal, ca pentru 
toţi Românii, era tot una cu a protesta contra dominaţiei ruse. 
Numele de Basarab şi Basarabeni evocă o istorie întreagă. Toate ele¬ 
mentele morale erau de partea Românilor care au săvârşit un răsboi 
just, de eliberare. Mareşalul spunea: «Acest pământ nu l-am cucerit, 
n-am alungat pe nimeni de pe el, este bucată din patria noastră 
străveche, este zestrea împărţitului şi nefericitului nostru popor». 

Tot relativ la Basarabia, Mareşalul spunea: «Făcând parte 
integrantă din Moldova lui Ştefan cel Mare, deslipirea Basarabiei de 
teritoriul Moldovei este un act nefiresc, contrar naturii, deci o muti¬ 
lare. Moldova constituie un tot, adică teritoriul de la Carpaţii răsări- 
teni la Nistru, despărţit la mijloc de firul apei Prutului. Acest terito¬ 
riu va tinde mereu să se realipească , printr-un efect fizic de atracţie 
geofizică, telurică, întocmai ca un magnet. 

- Cu alte cuvinte, cine stăpâneşte Moldova de la Prut va tinde 
să stăpânească şi cealaltă parte până la Nistru, graniţa firească, de 
totdeauna. Acelaşi proces se petrece de cealaltă parte: cine stăpâneşte 
teritoriul dintre Prut şi Nistru, va tinde să ia în stăpânire şi restul, 
până la munţi. în cazul împărţirii acestei provincii, cum s-a întâmplat 
cu o sută de ani şi mai bine în urmă, şi cum s-a repetat recent, din 
partea românească revine ca un drept al pământului revendicarea 
teritoriului de la Est de Prut, la nevoie cucerirea lui prin arme. 



într-o anumită împrejurare, Mareşalul a făcut următoarea 
mărturisire: «Când şeful misiunii franceze, generalul Berthelot, în 
drum spre România, s-a oprit la Petersburg şi a luat contact cu şeful 
Marelui Stat Major Imperial, în toamna anului 1916, acesta l-a dus în 
faţa hărţii şi i-a spus: Mergeţi acolo şi spuneţi Românilor că aici tre¬ 
buie să fie frontul de luptă comun! şi, cu un creion colorat a trasat pe 
hartă o linie care prindea Car păţii Răsăriteni până la regiunea Vran- 
cei, apoi cotea spre Răsărit prin Focşani-Nămoloasa-Galaţi, la 
Dunăre. Acea linie reprezenta flancul de Sud al frontului de Răsărit, 
care îngloba şi frontul românesc. Aceste fapte se petreceau în timp ce 
Românii duceau lupte înverşunate în Muntenia pentru apărarea 
Oltului şi pregăteau manevra de la Bucureşti. Numai aşa se poate 
explica de ce trupele ruseşti aflate lângă câmpul de bătălie de la Sud 
de Bucureşti, n-au vrut să intervină în momentul favorabil pentru noi 
în mersul bătăliei. Ele aveau fixate dinainte limitele intervenţiei lor: 
Cotul Carpaţilor, Focşani, Galaţi. Acea linie trasată pe hartă de 
generalul rus, lui Berthelot, arăta sensul şi limita expansionismului 
rusesc spre Sud, adică Moldova întreagă. Aceasta ne-ar fi fost soarta 
dacă Rusia nu se bolşeviza. Cu siguranţă că la pace am fi rămas fără 
Moldova şi cu o compensaţie în Transilvania... Iată temeiul cel mai 
de seamă, pe lângă celelalte, pentru care am declarat răsboi Ruşilor». 

- La toate acestea, am putea adăuga faptul istoric că tzarul 
Alexandru I a pretins Turcilor, în anul 1812 întreaga Moldovă, iar 
aceştia, la sfatul lui Napoleon, au rezistat, cedând doar Basarabia, 
iar Ruşii s-au mulţumit, deoarece stăteau atunci sub ameninţarea ata¬ 
cului lui Napoleon din 1812. Dar justificarea intrării noastre în 
răsboi apare mai limpede azi, după patruzeci şi cinci de ani, în 
lumina ultimelor documente publicate. Ziarul maghiar «Kritika» 
publică un memoriu al fostylui ministru de răsboi al Ungariei din 
1941 către şeful statului, în care se arată următoarele: «Dacă vom 
întârzia cu intrarea în răsboi alături de Germania, cu toate forţele 
militare şi puterea economică, în acest caz vom fi nevoiţi să renunţăm 
pe vecie la viitoarele pretenţii teritoriale asupra României, putând 
primejdui tot ceea ce am obţinut până acum (adică la Diktatul de la 
Viena)». 

- De aici rezultă că Ungaria nu era mulţumită de Diktatul de 
la Viena şi avea pretenţii asupra întregii Transilvanii. Prin Diktat, 
Hitler nemulţumise nu numai România, ci şi Ungaria. Apoi, din 
documentul de faţă rezultă că Ungaria se angaja total şi fără reticenţe 
alături de Hitler, din simplu oportunism politic, fără a avea nici un 
motiv de a ataca Rusia. Totală diferenţă faţă de România, care pier¬ 
duse un sfert din teritoriul ei, smuls sub ameninţarea forţei. Armata 



ei era umilită, se crease o tensiune permanentă la noile frontiere, 
stătea sub ameninţarea invaziei. Ungaria nu pierduse nici o parte din 
teritoriul ei, ba câştigase o frontieră comună cu Rusia. 

- întrebarea firească: ce s-ar fi întâmplat dacă România nu se 
angaja alături de Germania? Se angajase, deşi din Axă făcea parte şi 
Ungaria. Contradicţiile reprezintă un aspect caracteristic al răsboiu- 
lui de coaliţie, când între aliaţi se remarcă numai interese divergente. 


23 La Sevastopol, în Crimeea şi Caucaz 


După un an de guvernare, Mareşalul Antonescu putea să se 
declare mulţumit. Luase conducerea Ţării în condiţiuni catastrofale: 
graniţe prăbuşite de jur împrejur; provinciile de Ia Est şi Nord pier¬ 
dute fără luptă; Ardealul pierdut pe jumătate, tot fără luptă. în inte¬ 
rior, legionarii produseseră un început de anarhie. Problema refu¬ 
giaţilor, economia zdruncinată, finanţele dezorganizate, populaţia 
demoralizată, Coroana compromisă, armata umilită, insuficient ins¬ 
truită şi prost dotată. în exterior, vechile alianţe părăsite, noile 
alianţe abia începând să funcţioneze. Nici un om politic din istoria 
ţării nu fusese pus în faţa unor probleme atât de grele şi complexe, 
cele mai importante legate de pierderile teritoriale, practic părând de 
nerezolvat. Nimic nu mai rămăsese din România Mare! 

Pentru reîntregirea la Est şi la Nord, aliatul german se oferise 
ca sprijinitor. Pentru Vest, România trebuia să lupte împotriva 
acelui aliat prin diplomaţie sau cu armele. Aliatul de azi putea să 
devină duşmanul de mâine, deoarece Germania înţelese să aşeze ca 
parafă în josul tratatului de alianţă cu România, Diktatul de la Viena 
care gâtuia România, silind-o să-i cadă în braţe, după ce mai întîi 
admisese ca URSS-ul să forţeze cedarea Basarabiei şi Bucovinei, spre 
a nu se creea condiţiuni grele pentru securitatea din Sud-Estul Euro¬ 
pei. 

Mareşalul moştenise de la Carol al II-lea o nouă alianţă care 
purta, virtual, germenii adversităţii. O alianţă sinceră, după cele 
întâmplate, nu mai era posibilă între România şi Germania. In con¬ 
ştiinţa fiecărui român rămăsese ca un stigmat, ruşinea şi nedreptatea 
în care Ţara fusese împinsă. Din acest joc diplomatic, Mareşalului îi 
revenea sarcina de a găsi soluţia militară cea mai potrivită pentru 
reîntregirea Ţării în vechile fruntarii. 

Frontul german de centru oprit la Est de Smolenak şi slăbit 
prin dirijarea a două armate spre Kiev, după lichidarea grupului de 

armate sovietice din acel intrând, şi-a reluat ofensiva către Moscova 
la 30 septembrie, când armata română lupta încă pentru cucerirea 
Odessei. Istoricii militari sovietici dau ziua de 30 septembrie ca dată a 
începutului bătăliei pentru Moscova. Această bătălie s-a desfăşurat 
în trei mari etape. Prima etapă, de la 30 septembrie la finele lui 
octombrie; a doua etapă de la 17 noiembrie la 5 decembrie şi ultima 
de la 6 decembrie, data începerii contraofensivei sovietice cu rezulta¬ 
tul opririi şi respingerii ofensivei germane. 

încadraţi de aceste date, se vede cu uşurinţă că defilarea tru¬ 
pelor române, după ocuparea Odessei, cât şi declaraţiile Mareşalului 
că armata şi-a atins obiectivele, erau făcute în acel octombrie, în care 
germanii dădeau asaltul pentru ocuparea Moscovei şi pregăteau lovi¬ 
tura decisivă pentru obţinerea păcii victorioase. Desfăşurarea ofensi¬ 
vei germane din octombrie pusese comandamentul sovietic în foarte 
grea situaţie. Ziarele sovietice dau alarma arătând că este în pericol 
însăşi existenţa statului sovietic. Instituţii importante se pregăteau de 
evacuare şi populaţia civilă era mobilizată. Germanii ocupă Kaluga şi 
Kalinin, rup frontul pe o mare întindere, înaintând ameninţător spre 
Capitală. Din Moscova au fost evacuaţi două milioane de oameni. 
Germanii au ajuns în luna octombrie la 80 de km de Moscova. 

Dar, sfârşitul lunii octombrie aduce în actualitate, factorul 
climateric: ploi, gheţuri uşoare şi noroaie care imobilizează tancuri, 
maşini şi camioane. Aprovizionarea suferă, ofensiva pierde din 
impetuozitate. Elementele neglijate în planul ofensivei germane spre 
Est încep să-şi spună cuvântul. Era ca pe vremea Iui Carol al Xll-lea 
şi a lui Napoleon! 

După ce-a eşuat prima ofensivă, Germanii au lansat o nouă 
teorie, expusă Mareşalului Antonescu chiar de către Feldmareşalul 
von Kleist: «Aşteptăm să înceapă gerurile - i-a spus acesta cu toată 
convingerea - care se vor dovedi de data aceasta marele nostru aliat, 
deoarece toate bălţile şi mocirlele care ne-au blocat tancurile şi maşi¬ 
nile, vor îngheţa şi se vor transforma în oglinzi, adevărate mese de 
biliard, pe care tancurile noastre se vor rostogoli vijelios către victo¬ 
ria care nu mai poate întârzia». 

în aşteptarea transformărilor miraculoase ale naturii, luna 
noiembrie mai îngăduie optimiste speranţe pentru victoria rapidă 
germană. 

Prins de problemele interne şi externe. Mareşalul examina 
mereu hărţile pe care eu le ţineam la curent, zilnic. Sinuozităţile liniei 
negre (frontul german) înaintau spre Moscova, spre Rostov, spre 
Leningrad şi în Crimeia. Optimismul nu-1 părăsise. Cunoştea în 
amănunt posibilităţile germane, deoarece Hitler îi acordase -semn de 

unică şi mare încredere - acces la toate secretele militare ale planului 
Barbarossa. 

în noembrie 1941, reluarea ofensivei germane nu dovedea 
că, în epoca motorului, gerul putea să devină aliat. Dacă noroaiele 
dispăruseră, la minus 40 de grade îngheţau lubrefianţii. 

în afară de aceasta, şi-au făcut apariţia efectivele siberiene şi 
situaţia atacurilor devenea din ce în ce mai critică. Trupele sufereau 
de frig, de foame, de lipsa de muniţii. Soldaţii germani în bluze. Se 
ştie că Hitler, spre a stimula trupele să încheie războiul până la veni¬ 
rea iernii, nu le-a dotat cu echipament de iarnă. 

Atmosfera de pace, care se înfiripase în Ţară după Odessa, 
începuse să se înceţoşeze la sfârşitul lui noiembrie. Iarna moscovită 
aduce două elemente esenţiale în joc. Primul, declanşarea ofensivei 
lui Jukov, pe frontul de la Moscova; al doilea, intrarea Americii în 
război, consecinţă a atacului japonez de Ia Pearl Harbour, din 7 
decembrie 1941. Intrând în război alături de aliaţi, America declară 
automat răsboi şi României. Cu puţin timp înainte, Mareşalul s-a 
văzut nevoit să-şi exprime profunda dezamăgire privind nedreptatea 
făcută României de către Anglia, care o arunca în tabăra cotropitori¬ 
lor, nerecunoscându-i dreptul de a lupta pentru recâştigarea proprii¬ 
lor teritorii şi apărarea independenţei naţionale: 

«Marea Britanie ne-a declarat război. Regret împreună cu 
micul dar bunul şi necontenit brav-încercatul şi pe nedrept lovitul 
popor român, că atât de puţin i s-a înţeles zbuciumul şi tragedia în 
care de secole se zbate, numai pentru a-şi apăra fiinţa şi drepturile 
sale la viaţă şi libertate, la linişte şi la unire. 

Marea Britanie nu a cunoscut de secole tragedia şi umilinţele 
ocupaţiei străine. Noi am trecut de două mii de ani nu numai în 
cursul veacurilor, dar şi în cursul aceluiaşi veac, din ocupaţie în ocu¬ 
paţie, din umilinţă în umilinţă, din tragedie, în tragedie. 

Marea Britanie se bate de secole pentru a cuceri; noi ne 
batem pentru a ne apăra. în această titanică şi totodată neegală 
luptă, am fost de multe ori înfrânţi, dar niciodată nu am cedat şi nu 
am renuţat. 

Azi, ca şi în trecut, avem credinţa în izbândă şi lăsăm ca con¬ 
ştiinţa oamenilor şi Istoria să judece şi să ne judece.» 

De la necesitatea militară la intervenţia politică nu mai era 
decât un pas şi de la starea de pace efemeră, în care se complăcuse 
poporul român timp de trei luni, la un război de durată, nu mai 
rămăsese decât un «da» pe care Mareşalul l-a rostit cu cea mai mare 
strângere de inimă, împotriva propriei dorinţe, împotriva Ţării, dar 



spre cinstea ei nu şi împotriva armatei, care - stoică - şi-a înţeles tra¬ 
gedia şi şi-a urmat soarta, demnă şi bravă, ca de-a lungul întregii sale 
istorii. 

Acea cerere s-a produs în noiembrie 1941. Mareşalul a văzut 
şi a înţeles clar că, atâta vreme cât armata germană înaintează în teri¬ 
toriul inamic, armata română rămâne legată strâns de ea. Mai mult, 
atâta vreme cât armata germană se afla pe pământ străin, în afara te¬ 
ritoriului Ţării, armata română trebuia să fie alături de ea. Nici o altă 
posibilitate nu se oferea. Conjunctura politică generală, situaţia în 
ansamblu a frontului, dificultăţile prin care trecea armata germană 
în Est, erau imperative atât de puternice că o sustragere implica 
urmări dintre cele mai grave: desfinţarea armatei, ocuparea terito¬ 
riului, protectorat. Cu Hitler nu se putea glumi şi nici Mareşalul nu 
ştia de glumă. Făcea război, cunoştea legile internaţionale ale răz¬ 
boiului şi le respecta. 

Cât de simplu ar fi fost să spună: «Eu mi-am atins obiecti¬ 
vul, restul nu mă mai interesează. Stau şi privesc cum suntem bătuţi, 
dar nu intervin, deşi îmi stă în putere». Asta ar fi însemnat o pactiza¬ 
re tacită cu inamicul. Pentru o minte raţională o astfel de atitudine 
nu era posibilă. Numai şefii partidelor istorice au pretins-o. «Să refu¬ 
ze!» spuneau ei, «ce căutăm noi în Crimeea?» 

înainte ca cererea germană de trupe româneşti la Est de Bug 
să fi fost formulată pentru a treia oară, Mareşalul mai înţelesese că 
era obligat să ducă de aici înainte un răsboi care să-l apropie indirect 
de al doilea obiectiv al mandatului politic pe care şi-l fixase: 
reîntregirea Ardealului. Dacă până la Nistru şi Ceremuş, chiar până 
la Bug, armata română de sub conducerea sa, dusese un război direct 
asupra adversarului spre a-şi recuceri pământurile, de la Bug către 
Est, urma să ducă un răsboi indirect. Cu alte cuvinte, cu cât aportul 
trupelor române creştea, cu atât drepturile la revendicarea Ardealu¬ 
lui creşteau. 

De aici a pornit acel aforism, care a dat atâta apă la moară 
adversarilor săi politici: «Merg în Est, pentru a recâştiga drepturile 
noastre în Vest». Pentru politicienii lipsiţi de orice simţ al răspunde¬ 
rii, de respect şi recunoştinţă pentru omul care luase toate păcatele 
lor asupra sa şi îi scăpase cu viaţa din mâinile legionarilor, acea 
declaraţie a devenit cel mai rentabil act de acuzaţie. Neînţelegând - 
sau făcându-se că nu înţeleg - ei s-au comportat întocmai ca Genera¬ 
lul Carteaux - un fost zugrav - care, la afirmaţia lui Napoleon că pe 
înălţimea Eguillette se află Toulon-ul, cu înţelesul că acolo trebuie 
aşezată artileria pentru a bate portul şi a-i scoate pe Englezi din radă, 

acesta îi spuse adjutantului său: «Dar căpitanul acesta nici nu ştie 
măcar unde este Toulon-ul!». Sau asemenea consulului Fabius, care 
îi imputa lui Scipio Africanul că, în loc să-şi îndrepte trupele 
împotriva lui Hanibal, aflat în Italia, el se ducea în Africa, sperând 
că acolo va fi urmat de acela. După cucerirea primului său obiectiv 
teritorial la Est, Mareşalul făcea un război indirect cu toată energia, 
ferind trupele de pierderi, de eforturi inutile şi de lipsuri, ţinând Ţara 
la adăpost şi în îndestulare. 

Luarea acelei hotărâri care-1 antrenase fără voie dincolo de 
hotarele revendicate pe drept, mai fusese luată şi pe alte considerente 
decât acele imperative impuse de desfăşurarea operaţiunilor, după 
cum s-a arătat, în afara planurilor de operaţii iniţiale. Dacă conside¬ 
raţiile strategice obligau armata română, şi prin ea pe Mareşal, să nu 
refuze participarea la ofensiva germană, atrăgând grave consecinţe 
atât pentru armată, cât şi pentru Ţară, alte consideraţiuni, care 
intrau în joc şi a căror importanţă depăşea cu mult linia unui conflict 
armat între două mari puteri antagoniste, vin să se suprapună şi să 
agraveze neînchipuit de mult răspunderile unui şef de stat şi coman¬ 
dant de armată. 

Este cunoscut acum faptul că Hitler, declanşând răsboiul 
împotriva Uniunii Sovietice, urmărea să cuprindă zone de teren mult 
mai ample. El viza Egiptul, Iranul şi India. 

Iată cum înfăţişează aceste fantezii militare Albert Speer, 
arhitectul şi prietenul intim al lui Hitler, în cartea sa Jurnal din Span- 
dau: 

«In august 1942, câţiva industriaşi au mers împreună cu mi¬ 
ne la Winitza, cartierul general al lui Hitler din Ucraina. Era în peri¬ 
oada rostogolirii tăvălugului german spre Baku şi Astrahan. Tot car¬ 
tierul general era prezent. 

După una din acele întrevederi, aşezat pe o bancă în faţa unei 
mese, la umbra arborilor care-i înconjurau cabana, Hitler mi-a vor¬ 
bit, cu vocea lui spartă, gravă, astfel: Am pregătit totul dinainte (se 
referea la acţiunile de spionaj întreprinse prin amiralul Canaris, care- 
şi trimisese din timp agenţii săi în Egipt, spre a lua legătura cu 
mişcările de rezistenţă din micul Orient şi a declanşa revolte şi sabo¬ 
taje, în ideea înaintării lui Rommel prin Egipt, spre Golful Persic şi 
India). 

Hitler continuă: In etapă următoare, vom porni la Sud de 
Caucaz, după care îi vom ajuta pe răsculaţii din Iran şi Irak, 
împotriva Englezilor. O altă lovitură va fi dată de-a lungul Mării 
Caspice, împotriva Afganistanului şi a Indiei. în doi ani, vom fi la 
frontiera indiană. în felul acesta va seca petrolul englezesc. Douăzeci 

până la treizeci de divizii germane de elită, vor fi suficiente. Atunci, 
imperiul mondial britanic se va prăbuşi. El a pierdut deja Singapore 
invadat de Japonezi. Englezii asistă neputincioşi la distrugerea impe¬ 
riului lor colonial. (Demn de notat că, în acea perioadă, numit co¬ 
mandant suprem al forţelor din Mediterană, generalul Eisenhower 
făcea primul zbor în Anglia, spre a lua contact cu comandamentul 
englez). 

Napoleon vroia ca, prin intermediul Egiptului şi a Rusiei, să 
cucerească lumea. El şi-ar fi atins scopul dacă nu ar fi făcut greşelile 
pe care le-a făcut. In ceea ce mă priveşte, le voi evita. (După campa¬ 
nia de iarnă şi înfrângerea suferită la porţile Moscovei, el cade totuşi 
în greşeala lui Napoleon, subestimând anotimpul). Puteţi conta pe 
acest fapt. Spaţiile imense ale Rusiei cer, într-un fel oarecare, să fie 
populate. Aceasta nu mai este o problemă. Familiile germane care 
vor fi instalate acolo, în noile noastre oraşe, vor primi apartamente 
cu multe încăperi în care vor mişuna copii... 

Dacă reuşim ca, în anul viitor, (1942 - 1943) să străbatem 
măcar distanţa pe care am străbătut-o până acuma (1500 de kilo¬ 
metri), am putea ca, la sfârşitul anului 1943, să ne instalăm corturile 
de la Teheran până la golful Persic. Sursele de petrol ar deveni atunci 
definitiv inaccesibile Englezilor. Dar, spre deosebire de Englezi, nu 
numai că vom exploata, ci vom amenaja teritoriile. Nu suntem un 
popor de negustori, ci un popor de ţărani. Vom practica o politică de 
repopulare. Exemplul Chinei şi al Indiei ne arată ceea ce înseamnă 
creşterea populaţiei. Să facem o socoteală, Speer: Germania are 80 
milioane, la care mai putem adăuga 10 milioane în Olanda, Luxem¬ 
burg, Elveţia, Danemarka, Alsacia şi Lorena, Germanii din Transil¬ 
vania, Ungaria, Jugo-Slavia, Croaţia...» Şi Speer ne spune că a ajuns 
astfel la 120 de milioane de Germani, pe care Hitler voia să-i răspân¬ 
dească în Uniunea Sovietică. 

Aceste planuri îndrăzneţe ale lui Hitler nu păreau de loc pre- 
zumţioase. In acel moment, nici o rezistenţă nu mai putea să se 
ivească în Europa. Acel plan era conceput înainte de începerea răs- 
boiului cu Uniunea Sovietică şi nu ar fi fost exclus ca Hitler să i-1 fi 
împărtăşit şi Mareşalului^ Nimic nu-1 putea cointeresa pe Mareşal în 
înfăptuirea acelui plan. în schimb, el ar fi înţeleas cât de adânc era 
angajat Hitler în acel conflict şi cât de puţin ar fi fost dispus să se lase 
împiedicat în aplicarea lui. 

Cunoscând aceste amănunte ale concepţiei generale asupra 
răsboiului dus de Hitler în Est; cunoscând situaţia strategică, ca ur¬ 
mare a angajării primelor bătălii; cunoscând nevoile stricte de efecti¬ 
ve ale lui Hitler şi ţinând seama de ceea ce urmărea politica României 



în angrenajul în care era prinsă, mai putea fi vorba de posibilitatea 
unei opuneri la cererile succesive de trupe? 

Dacă Mareşalul nu se putea sustrage de la participalarea la 
lupte, dincolo de frontiere, el înţelesese de la început că mai impor¬ 
tantă decât petrolul sau cerealele, era armata. De aceea, grija de 
căpetenie, pe tot timpul guvernării sale, a fost armata. Să-i asigure 
nevoile materiale, să o doteze cu cel rnai nou material şi armament, 
s-o instruiască, să-i susţină moralul, să-i îngrijească răniţii şi să-i 
înlocuiască pierderile, dar mai ales să o apere de greşelile şi exigenţele 
comandamentului german, cât şi de solicitările excesive. 

Armata română trebuia să rămână intactă până la sfârşit. 
Din experienţa răsboiului din 1916-1919, Mareşalul ştia că, la un 
moment dat, avea să-i slujească drept cel mai eficace argument în 
sprijinul drepturilor României. Această armată ajunsese, după un an 
de lupte, în faţa Stalingradului, pe Volga, la Marea Caspică, în Cri- 
meia, Cuban şi Caucaz. El o urmărea cu grijă părintească zi şi noap¬ 
te, căutând să-i uşureze greaua, chiar imposibila misiune dată de co¬ 
mandamentul german. La sfârşitul Iui septembrie 1942, pe poziţiile 
finale, unde se pregătea să întâmpine izbirea inamicului, armata 
română făcea obiectul frecventelor intervenţii la comandamentul 
german local şi la OKW, prin Marele Stat Major, precum şi direct la 
Hitler, fără ca situaţia precară în care se afla să se amelioreze. înşira¬ 
te ca mărgelele pe aţă, marile unităţi române îşi aşteptau cu resemna¬ 
re soarta care le va impune nemeritate vicisitudini. Ea va ieşi 
înfrântă, dar capabilă să se reorganizeze automat, pe alte poziţii, şi 
să ducă lupta până la capăt. 

Pe această poziţie de penitenţă şi de glorie, găsim armatele 
române a IlI-a şi a IV-a de sub comanda generalului Petre Dumitres- 
cu şi Constantinescu Klaps, generali rutinaţi pe câmpul de bătălie. 
Cea dintâi ocupa un sector la Cotul Donului, la Kletskaia; cea de-a 
doua intra sub comandamentul generalului von Paulus, în atacul 
deslănţuit la Stalingrad. 

Să le urmărim: De la jumătatea lunii octombrie 1942, dată la 
care frontul de Est se oprise din înaintare, pe aliniamentul general 
Tula-Voronej-Donul inferior-Stalingrad-Volga inferioară-Astrahan- 
Marea Caspică, luptele continuau din ce în ce mai înverşunate numai 
în sectorul Stalingrad, care trebuia cucerit până la căderea zăpezii. 
Astfel se înlătura gâtuirea pe care acest umăr puternic de rezistenţă îl 
făcea aripei drepte a frontului germano-român, afundat până la poa¬ 
lele Caucazului. Din acest umăr, oricând puteau porni reacţiuni 
ofensive, prinzând ca într-un sac, toate trupele germano-române 

aflate în Caucaz. 

Intr-adevăr, privind harta desfăşurării forţelor ofensivei pe 
această aripă de Sud a frontului, oricine putea să observe tronând în 
toată majestatea inepţiei sale, acel faimos spectru care a îngrozit în 
toate timpurile pe marii comandanţi, aşazisa «breşă ipotetică»! Ea îşi 
etala stupiditatea virtuală pe sute de kilometri, planând ca implacabi¬ 
lul unei soarte asupra unei optimi din efectivul trupelor germane şi a 
totalităţii celor două armate române, angajate fără justificări strate¬ 
gice, în acest fund de sac. 

Dacă am trasa cu un creion colorat o linie care ar urma Do¬ 
nul inferior, până la cotitura sa spre Sud, apoi am încăleca Donul şi 
am tăia orizontal platoul care desparte apele Donului de Volga, şi am 
continua cu acea linite trecând prin liziera de Vest a Stalingradului, 
ca mai apoi s-o prelungim de-a lungul fluviului Volga, la Astrahan 
spre litoralul vestic al Caspicei până la poalele Caucazului, 
răsfrângând-o în unghi drept până la malul Mării Negre, continuând- 
o până în Crimeea; şi dacă am privi apoi această linie, am avea 
concretă imaginea unui sac imens, gâtuit la gură de zona Stalingrad- 
Rostov-Kotelnikovo. Această gâtuitură, închisă la Rostov, prinde ca 
într-o cursă toate trupele răspândite în zonă. 

Această linie caracteristică era rezultatul a două luni de ope¬ 
raţii duse pe aripa de Sud a frontului de Est, sub comanda Mareşalu¬ 
lui von Kleist. Grupul de forţe româno-german împinsese marile 
unităţi pe acest front, astfel: Armata a IlI-a română, cu generalul 
Petre Dumitrescu pe Don, în sectorul Kletskaia; Armata a Vl-a ger¬ 
mană şi a IV-a română de sub comanda generalului Constantinescu- 
Klaps, ambele de sub comanda Mareşalului von Paulus, angajate în 
bătălia Stalingradului; Corpul de cavalerie al generalului M.Racoviţă 
şi două divizii de Vânători de Munte, sub comanda generalilor Radu 
Korne şi Dumitrache, în Cuban şi Caucaz. în felul acesta, după cum 
arată şi Mareşalul Guderian în cartea sa, Gedanken eines Soldaten, 
odată mai mult, operaţiunile erau duse pe direcţii divergente. Obiec¬ 
tivele fixate nu mai conveneau efectivelor reduse şi slăbite de pe urma 
campaniei din iarna anilor 1941-1942. înainte de a fi zdrobit puterea 
militară a adversarului, Hitler urmărea aceleaşi scopuri politice şi 
economice ca la început. El dădea operaţiunilor militare directive de 
nepriceput din punct de vedere strategic, pe care le justifica prin ne¬ 
cesitatea de a pune mâna pe câmpurile de petrol din regiunea Caspi¬ 
cei, interceptarea traficului de pe Volga şi paralizarea centrului in¬ 
dustrial Stalingrad. 

La acea epocă, ieşit complet de sub influenţa pozitivă a gene¬ 
ralilor de seamă ai Wehrmachtului, Hitler nu urmărea decât propriile 

sale idei şi nu admitea nici o opunere. înlocuindu-1 pe şeful său de 
stat major, cu care nu se înţelesese timp de trei ani, prin generalul 
Zeitzler, o făcuse pentru ca nu-1 mai putea suporta pe Halder. Aceas¬ 
ta nu însemna că era mai înclinat să asculte sugestiile noului venit, ca¬ 
re, de altfel, nu s-a sfiit, după un an de conlucrare, să-şi înainteze de¬ 
misia de cinci ori la rând. De aici rezultă că tot ce se realiza în acea 
perioadă pe câmpul de luptă era numai ceea ce gândea şi ordona 
Hitler. 

Ori, ceea ce realizase ofensiva germano-română din 
primăvara şi vara anului 1942, pe aripa de Sud a frontului de Est, fu¬ 
sese tocmai această breşă ipotetică. Bătălia de la Cannae constituie 
prima formă clasică a unei breşe ipotetice, redusă la scara propor¬ 
ţională a efectivelor aceior armate şi a câmpului de bătălie restrâns. 
Retrăgând voit centrul şi atrăgând pe Romani în intrând, Hanibal îi 
învăluie cu aripile şi-i distruge. După aproape două mii de ani, la 
Austerlitz, Napoleon aplică aceeaşi manevră, cedând cu dreaptă şi 
determinându-i pe Ruşi să părăsească platoul Pratzen, pe care, 
ocupându-1, grosul armatei lui Kutuzov este împins în mlaştini şi 
distrus. După altă sută de ani, bătălia de la lacurile Mazuriene reedi¬ 
tează şi ea un Cannae modern, ca apoi bătălia de la Marna să-i dea 
replica. Toate aceste exemple şi învăţăminte fuseseră premeditat căl¬ 
cate în picioare de către Hitler, Keitel şi Jodl, care se lăsau fascinaţi 
de teoriile armatelor mecanizate, ale căror virtuţi îşi dovediseră efica¬ 
citatea pe câmpurile de luptă europene. Ei se complăceau încă în ilu¬ 
zia că aceste virtuţi îi eliberau de sub imperiul imuabilelor principii 
ale strategiei militare, instaurate de milenii şi verificate până la refuz, 
încălcându-le la nesfârşit, ei frizau iresponsabilitatea. 

Executând ultima fază a bătăliei defensive, după ce în primul 
an îşi asigurase păstrarea umerilor puternici ai apărării pe întregul 
front, de la Marea Nordului la Marea Caspică, în timpul rezistenţei 
depuse în 1942, înaltul Comandament Sovietic adăugase la cele două 
centre importante (Leningrad şi Moscova) zona Tula-Kaluga- 
Voronej. Rezistenţa acestor trei puncte depusă de-a lungul verii, eli¬ 
minase definitiv încercarea tardivă pe care comandamentul german 
voia s-o aducă ca o corectare greşitei concepţii din ofensiva anului 
anterior, 1941. 

Refuzând cu obstinaţie cele două proiecte de atac asupra 
frontului de Est, cu efortul pe aripa dreaptă şi direcţia de la Sud la 
Nord, adică din Ucraina spre Moscova, întorcând astfel toate liniile 
de apărare pe care cursurile de ape Ie opuneau natural unei invazii, 
Hitler fixează direcţia efortului frontal pe linia generală de acţiune pe 
care se angajase şi Carol al XlI-lea, şi Napoleon, dar, spre deosebire 



de acesta din urmă, refuza cu îndârjire să dea ca obiectiv principal 
Moscova. După eşecul primului avânt al ofensivei din 1941, revine 
asupra ideii iniţiale şi încearcă să mute efortul către dreapta şi, prin 
constituirea unui grup puternic de mari unităţi mecanizate, 
deslănţuie un atac puternic pe direcţia Voronej, ameninţând Mosco¬ 
va pe la Sud şi Sud-Est. Sovieticii dau toată importanţa acestui efort 
ameninţător şi, printr-o rezistenţă hotărâtă, reuşesc să îndiguiască 
înaintarea, eliminând definitiv această periculoasă ipoteză. 


24 - Bătălia de la Cotu Donului 


Către sfârşitul toamnei lui 1942, se părea că armata sovietică 
îşi concentrase tot efortul apărării pentru a păstra umărul cel mai de 
Sud al frontului defensiv: Staiingradul, de unde putea să treacă, în 
mod efectiv, la contraofensivă. 

In felul acesta, breşa ipotetică stă la baza conceptului primei 
faze a contraofensivei sovietice. Retrăgându-şi larg flancul stâng şi 
deschizându-1 ca pe o poartă, ale cărei balamale le constituia Stalin- 
gradul şi Donul inferior, oferea spaţiul până la Caucaz ofensivei ger¬ 
mane, care consimţise deliberat să plătească acest preţ, prin care-şi 
cumpăra propria-i înfrângere. 

La jumătatea lunii octombrie, au început să sosească infor¬ 
maţii din ce în ce mai neliniştitoare, privind concentrări de trupe 
sovietice în faţa sectorului armatei a 111-a române. La început au fost 
semnalate mari unităţi de infanterie şi artilerie. Apoi, odată cu pri¬ 
mele zile ale lui noiembrie, au apărut comandamente de corpuri de 
armate, multă artilerie grea, unităţi de tancuri etc., aşa că, în prima 
decadă a lunii noiembrie, după estimarea Armatei a IlI-a, în faţa ei 
se aflau circa patru divizii blindate, două-trei divizii motorizate, 
şapte-opt divizii de infanterie şi circa patruzeci de divizioane de arti¬ 
lerie. 

Atâta numai dacă ar fi fost, şi aceste unităţi triplau ca forţe 
cele şase divizii româneşti aflate pe un front de patruzeci de kilome¬ 
tri. Fiecare batalion în linie avea un sector de peste doi kilometri, 
corespunzând unui dispozitiv de acoperire, dar nicidecum unei rezis¬ 
tenţe. Instrucţiunile primite de la OKW, în vederea pregătirii frontu¬ 
lui de iarnă, cuprindeau toate învăţămintele verificate din experienţa 
primei campanii de iarnă şi erau considerate o chintesenţă a artei 
militare. Prin aceste instrucţiuni se înlătura, în primul rând, ideea 
retragerii sau a luptelor în retragere. Rezistenţa trebuia făcută pe loc, 



fără gând sau posibilitate de retragere, fie că ar fi fost vorba de mare 
unitate, fie că era vorba de soldaţi. 

Soldatul, se spunea în aceste instrucţiuni, în adăpostul ce şi-l 
va construi în «groapa de lup», se va organiza ca într-o cetate, 
apărându-se de jur împrejur. El nu trebuie să se îngrijească de ce se 
petrece la dreapta şi la stânga sa, ori de ceea ce se petrece înapoi. Tre¬ 
buie să se preocupe de înfruntarea sa cu inamicul, din orice direcţie 
ar fi atacat, din flanc sau din spate. Adăpostul individual urma să fie 
astfel organizat, încât, dacă dispărea legătura cu vecinii, soldatul să 
continue lupta până la primirea ajutoarelor. La nevoie, groapa lui 
avea să-i servească de mormânt. 

Soldatul german, spuneau mai departe instrucţiunile, trebuie 
să fie pregătit sufleteşte pentru răsboiul de iarnă. Să considere 
groapa individuală ca singura Iui posibilitate de a-şi prelungi exis¬ 
tenţa, convins că în orice parte ar încerca să meargă spre a se salva, 
părăsindu-şi adăpostul, avea să-l aştepte în mod sigur pieirea în mij¬ 
locul pustiului de zăpadă. Din campania anilor 1941-1942 s-a văzut 
că au supravieţuit numai soldaţii care nu şi-au părăsit adăpostul. Toţi 
ceilalţi care s-au lăsat înşelaţi şi au părăsit adăposturile, au pierit în 
ger şi uragane de zăpadă. In consecinţă, soldatul era obligat în timpul 
liber să-şi amenajeze adăpostul, dotându-1 cu rezerve de muniţii şi 
hrană, pentru o rezistenţă de lungă durată, în cazul unei încercuiri. 
Instrucţiunile erau valabile nu numai pentru soldatul german, ci şi 
pentru aliaţii lui. 

Faţă de această concepţie, în condiţiile extinderii frontului, a 
penuriei mijloacelor de apărare ale armatei hitleriste şi mai cu seamă 
faţă de ideea preconcepută a unui inamic lesne de învins, adresele tri¬ 
mise de Mareşal la OKW, în care se semnala pericolul concetrării 
massive de trupe sovietice în faţa sectorului Armatei a 111-a române, 
au rămas fără nici un efect. Cererile de întăriri n-au avut ecou. 
Alarma privind singura cale ferată de pe întreaga aripă de Sud, care, 
cu şase perechi de trenuri zilnic, abia asigura aprovizionarea cu hrană 
a trupei şi animalelor, nu îngrijora marile comandamente germane. 
Nici cu o săptămână înaintea declanşării ofensivei sovietice, care 
forţează Donul, realizând un cap de pod în sectorul diviziei a IX-a 
române, nu se produce revirimentul aşteptat, iar Armata a IlI-a se 
zbate zadarnic să reducă acel cap de pod. El s-a menţinut şi, sub pro¬ 
tecţia ceţei care se lăsa, trupele sovietice au reuşit să-şi asigure o bază 
eficace de atac. 

în dimineaţa zilei de 19 noiembrie, tot sub adăpostul ceţei, 
ofensiva sovietică debuşează pe întregul front al Armatei a IlI-a, 

după o foarte puternică pregătire de artilerie. Efortul ofensivei se 
desenează cu o pătrundere pe ambele aripi ale armatei, învăluind gru¬ 
pul central de forţe format din diviziile V şi VI infanterie, de sub 
comanda generalilor Mazarini şi Lascăr. 

în seara zilei de 19 noiembrie, aflându-mă la cabinet, am pri¬ 
mit ultimele informaţii de la Marele Stat Major, care indicau în linii 
generale şi vagi, mersul luptelor pe frontul Armatei a 111-a, începute 
în dimineaţa zilei. 

De la Rostov, unde se afla generalul Şteflea, şeful Marelui 
Stat Major, deplasat ocazional în acel punct, nu putusem să obţin, 
până la sfârşitul zilei, date mai precise. Acesta era de fapt un lucru 
obişnuit, când informaţiile asupra desfăşurării operaţiilor se primeau 
cu o întârziere ce dura uneori 24 de ore. 

Eşalonul înaintat al Marelui Stat Major era tot ce rămăsese 
din proiectatul comandament al grupului de forţe Mareşal Anto- 
nescu, sub a cărui autoritate trebuiau să intre trupele române şi ger¬ 
mane, de la aripa extremă a frontului. La acest proiect se renunţase 
în ultimul timp, din motive neprecizate. Probabil că acest post nu-1 
ispitise prea mult pe Mareşal, care a temporizat lucrurile, până când 
chestiunea a devenit inoportună. Atunci, la acel eşalon înaintat se 
aflau câţiva ofiţeri superiori din Marele Stat Major, cu misiunea de a 
coordona acţiunea celor două armate române şi a răspunde cât mai 
repede cerinţelor lor, făcând şi legătura directă cu Marele Comanda¬ 
ment German. 

Faptul că nici Mareşalul, nici colonelul Davidescu nu se 
aflau în Bucureşti în acele momente, mă neliniştea. Situaţia 
ameninţătoare din faţa Armatei a IlI-a fusese semnalată de câteva 
zile. Atacul se declanşase de şaisprezece ore. în definitiv, depărtarea 
de la Bucureşti şi Predeal până la Don era aproximativ aceeaşi. Mai 
mult, cu ce putea să intervină Mareşalul pentru a îmbunătăţi situaţia 
pe front? Sub impresia acestor gânduri, am privit ceasul. Era 
aproape miezul nopţii şi alte noutăţi nu mai soseau. M-am întins în 
patul de campanie, în biroul meu, dar n-am reuşit să aţipesc. Am 
privit din nou harta. Cât de evidentă apărea direcţia unui atac ina¬ 
mic, împins spre punga din Caucaz, pe care o bara Armata a IlI-a 
română. Parcă dinadins comandamentul german o aşezase în 
faţa unei asemenea avalanşe. Lipsa de informaţii putea să fie semn 
bun. Să-i fi oprit oare Românii pe sovietici? Poate interveniseră 
unităţile germane. Divizia de tancuri germană 22 se afla în rezervă, în 
sectorul Armatei a IlI-a. împreună cu Divizia I-a blindată română, 
putea să constituie o massă de izbire puternică, în stare să paralizeze 
ofensiva şi să modifice situaţia frontului. Dar n-au trecut patruzeci şi 


286 



opt de ore de la declanşarea ofensivei de pe frontul Armatei a IlI-a de 
la Nord spre Sud, când altă ofensivă, de o anvergură mult mai 
amplă, s-a declanşat din zona Stalingrad, cu direcţia Est-Vest, ţintind 
localitatea Kotelnikovo, punct de întâlnire a celor două ramuri ale 
unui cleşte uriaş, pe care îl constituia planul ofensivei sovietice de la 
Don. între aceste două braţe erau prinse armatele a III-a şi a IV-a 
române conduse de generalii Petre Dumitrescu şi Constantinescu- 
Klaps, împreună cu Armata a Vl-a germană, de sub comanda lui von 
Paulus. Dar la acel ceas al nopţii din 19-20 noiembrie, toată atenţia şi 
grija erau îndreptate spre Armata a IlI-a de la Don, aflată în situaţia 
cea mai critică. 

în tăcerea profundă a nopţii, aud deodată telefonul 
sunând stăruitor şi repetat, la frecvenţe scurte. După insistenţa 
apelului, mi-am dat seama că ceva rău trebuie să se fi întâmplat. 

Allo! am auzit distinct o voce foarte cunoscută. Aici e 
generalul Şteflea. Mă auzi bine? 

- Da, domnule general, vă aud foarte bine. 

Vorbesc de pe front. Am încercat să iau legătura cu dom¬ 
nul Mareşal, la Predeal, dar nu am reuşit. Vorbesc cu dumneata şi te 
rog să iei notă. 

- Da, domnule general, sunt gata, ascult! 

Situaţia este foarte gravă. Atacul inamic în forţă, spri¬ 
jinit de o foarte puternică pregătire de artilerie şi însoţit de mari 
unităţi de tancuri, a debuşat azi dimineaţă şi a spulberat rezistenţa 
diviziilor a IX-a şi a XlII-a de infanterie, pătrunzând adânc şi ame¬ 
ninţând pe ambele flancuri diviziile V şi VI infanterie, care au rezistat 
pe front. Ai înţeles? 

- Da, domnule general, continuaţi. 

Ia legătura cu domnul Mareşal şi raportează-i situaţia. 
Armata a IlI-a, prin mine, cere deslegare de a ordona retragerea 
celor două divizii ameninţate în timpul nopţii, pentru a ieşi astfel 
din cercul ameninţător al inamicului, care încă nu s-a închis în 
spatele lor. La căderea nopţii, inamicul a oprit înaintarea. Trebuie 
folosită această ocazie pentru a salva trupele. Orice întârziere este 
fatală. Dacă nu se foloseşte întunericul, mâine sovieticii vor relua 
atacul şi vor face cu neputinţă orice retragere. Avem nevoie de 
această deslegare. 

- Comandamentul german ce spune? am găsit eu cu cale să 

întreb. 

Este inexistent. Nu are posibilităţi de intervenţie. Este 
surprins şi depăşit. Trebuie să luăm iniţiativa pentru a salva 
trupele de la captură sigură şi inutilă. Este de prevăzut extinderea 

ofensivei sovietice şi pe frontul Armatei a VUI-a italiană, de la 
stânga noastră. Eu întrerup convorbirea şi revin peste o oră, ca 
să primesc ordine. 

- Domnule general, am auzit şi am notat cuvânt cu cuvânt. 
Voi face tot posibilul să transmit domnului Mareşal această infor¬ 
maţie, spre a vă da deslegarea. 

Am pus receptorul în furcă, dar am avut nevoie de câteva 
minute ca să realizez cumplita dramă ce se desfăşura şi periculoasa 
situaţie în care se afla o întreagă armată română. Cuvintele pe 
care le auzisem transmise prin firele telefoanelor de campanie, 
întinse pe sute şi sute de kilometri, de-a lungul vastei stepe ucrainene 
de la Don, mi-au adus zvonul crâncenei bătălii angajate în con- 
diţiuni atât de vitrege pentru noi. Sovieticii îşi aleseseră tocmai ar¬ 
mata română, peste care se hotărâseră să treacă. 

Am cerut legătura cu Predealul, dar toate încercările au 
rămas fără răspuns. Nu se putea vorbi cu vila Mareşalului. Nici cu 
casa adjutanţilor şi nici cu vila colonelului Davidescu. Oficiul 
telefonic central m-a informat că orice tentativă este zadarnică, din 
cauza unui deranjament pe circuitul telefonic special. In timpul 
acestor repetate şi zadarnice încercări, ora fixată ca termen de 
către generalul Şteflea a trecut. 

Telefonul a sunat din nou şi vocea subţire a generalului 
Şteflea a răsunat în receptor, la ora unu jumate noaptea. 

- Allo, ai luat legătura? Ce rezultat îmi dai? 

Cu neputinţă, domnule general. Toate încercările au 
rămas zadarnice. Este un deranjament pe circuitul special. 

- Cum se poate una ca asta, domnule? Eu vorbesc pe un fir 
de campanie de la o mie de kilometri şi dumneata nu poţi vorbi de la 
Bucureşti la Predeal? 

- Aceasta este situaţia, domnule general. 

- Foarte trist. Pierdem cele mai preţioase ore de întuneric. 
Deci, pierdem două divizii. 

Domnule general... am cutezat să spun. Doar 
dumneavoastră sunteţi acolo, daţi dumneavoastră ordinul de 
retragere. Aveţi toată autoritatea şi cunoaşteţi situaţia. Fiţi sigur 
că domnul Mareşal va aproba măsura. 

- Eu nu am deslegare de la domnul Mareşal să comand şi nu 
pot trece peste comandamentul german local. Numai domnul 
Mareşal are căderea. 

- înţeleg. Dar în acest caz excepţional, nu credeţi?... 

- Nu pot. E un comandant de armată aici. 



- Bine. E cazul să ordone domnia sa. 

- El e subordonat strict comandamentului german, care nu 

aprobă. 

- Domnule general... am insistat în disperare de cauză, con¬ 
statând laşitatea în faţa răspunderilor. Dar un ordin pornit din 
partea cabinetului militar al Conducătorului D.O. pentru colonelul 
Davidescu şi semnat de mine, ar fi suficient? 

Nu, nici vorbă. Numai semnat de domnul Mareşal este 
valabil. Mai încearcă să prinzi legătura şi dacă obţii ceva, 
cheamă-mă la telefon, până într-un ceas. încă ar fi timpul ca 
ordinul să ajungă la cele două divizii. 

Disperat, istovit de emoţii, mă miram singur cum îmi 
venise ideea de a emite un asemenea ordin, şi m-am găsit ridicol. 
Voisem, fără să-mi dau seama, să joc rolul It.col. Hentch, care, cu 
de la sine putere, ordonase retragerea dreptei armatelor germane la 
Marna. Nu, cu siguranţă, nu. O făcusem ca să apostrofez lipsa 
curajului răspunderii dovedite de generalul Şteflea, şeful Marelui 
Stat Major aflat la faţa locului. Cu atât mai condamnabilă mi s-a 
părut atitudinea generalului Şteflea, cu cât el însuşi afirmase că 
comandamentul german era ca inexistent. Ori, faţă de această 
situaţie, nimic mai logic decât să intervină şi să ordone, dar el se 
eschiva, rezumându-se la rolul de spectator în faţa unui dezastru pe 
care putea să-l împiedice. Riscuri? Da, desigur, erau riscuri foarte 
mari. Hitler i-ar fi cerut capul cu siguranţă. Ar fi aruncat toată 
răspunderea eşecului de la Don asupra generalului Şteflea, 
împotriva tuturor evidenţelor, cum de fapt au şi făcut-o generalii 
germani angajaţi în această bătălie. 

Dar, generalul Şteflea nu trebuia să piardă din vedere fap¬ 
tul că, alături de dânsul, l-ar fi avut cu toată certitudinea pe 
Mareşal, care nu se desolidariza de primul său secund, atunci când 
o astfel de măsură curajoasă ar fi fost luată, pentru a salva de la 
dezastru o întreagă armată. Ce mare satisfacţie ar fi avut generalul 
Şteflea, când, datorită curajului, ar fi salvat cele două divizii, 
cruţând atâtea mif de oameni de la un prizonerat lung şi dureros! 

Mai târziu, spre dimineaţă, refăcându-se legătura 
telefonică cu vila adjutanţilor de la Predeal, am transmis nota in¬ 
formativă. Până în zorii zilei de 20 noiembrie n-am primit nici un 
răspuns. Verificând dacă nota a fost transmisă la vilă, mi s-a 
comunicat afirmativ, dar de la vilă nu se primise nici un răspuns. 

La ora şapte dimineaţa, acolo, pe Donul îndepărtat, 
începuse desăvârşirea înfrângerii unei armate române, aruncată 
în calea unui inamic foarte puternic, care a devorat-o fără 


289 



şovăire. Ea a făcut totul ca să înlăture prăbuşirea frontului prin 
mijloacele restrânse de care dispunea, dar vitejia şi spiritul de 
sacrificiu nu puteau să suplinească mijloacele tehnice, rezervele 
umane şi cu atât mai puţin, să corecteze iremediabile erori de 
strategie. 

La ora opt dimineaţa, nota telefonică trimisă în primele ore 
ale dimineaţii de 20 noiembrie, mi-a revenit la birou. Mareşalul 
pusese următoarea rezoluţie: 


«20.IX.1942, orele 3,30 dimineaţa: 

Nu pot comanda şi da ordine de la 1000 de kilometri 
depărtare de front, când nu cunosc situaţia de ansamblu. Aceasta 
revine comandanţilor de pe teren, care poartă întreaga răspundere. 
Asist fără să pot interveni cu nimic la consumarea acestei dureroase 
drame, pe care am prevăzut-o din timp şi am încercat fără succes să o 
înlătur. 

Mareşal Antonescu» 

în cursul zilei de 20 noiembrie, atacul trupelor sovietice s-a 
desvoltat la Sud de Don, urmărind elementele din diviziile a Xl-a, a 
XlII-a şi a XV-a infanterie, încercuind pe la Sud divizia V-a şi a Vl-a 
infanterie, care reuşiseră să se menţină pe linia Donului, nefiind 
supuse unei presiuni tot atât de puternice. 

Cu alte cuvinte, calea unei retrageri spre Sud pentru cele 
două divizii fusese interceptată de elemente mecanizate sovietice. O 
mişcare către Sud a acestora nu putea fi făcută decât ca rezultat al 
unei acţiuni de forţă, încă posibilă la acea dată. în zilele de 21 şi 22 
noiembrie, o altă ofensivă sovietică este declanşată dinspre Stalin- 
grad, în direcţia Kalaci şi Kotelnikovo de pe Don. Această ofensivă, 
după cum s-a mai spus, constituia braţul de Sud al unui cleşte ce tre¬ 
buia să se închidă, venind dinspre Kleţkaia de pe Don, o parte, iar 
alta dinspre Stalingrad, la Kalaci. 

Pus în faţa acestui atac atât de puternic, comandamentul 
german rămâne neputincios, repetând ordinele conţinute în instruc¬ 
ţiunile operative, adică rezistenţă pe loc. 

In ceea ce priveşte frontul Armatei a IlI-a, toată atenţia 
comandamentului suprem german se dirijează asupra grupului celor 
două divizii române, a V-a a generalului Mazarini şi a Vl-a a genera¬ 
lului Lascăr, care nu aveau legătură decât prin telegrafie fără fir şi le 
organizează constituind grupul general Lascăr, cu misiunea de a 
rezista fără gând de retragere. 

A treia zi de la declanşarea ofensivei, grupul general Lascăr 


290 



rămăsese o insulă izolată în câmpul inamic, rupt de restul armatei a 
Il-a, care, urmărită de tancurile inamice, se evacua rapid cu mijloace 
auto, dirijându-şi elementele răzleţe şi încercând închegarea unei noi 
rezistenţe, pe cursul de apă Csir, un afluent al Donului. De notat, 
lipsa de camaraderie a trupelor germane, chiar ostilitatea 
comportării faţă de trupele române. Când românii încercau să se 
agaţe de camioanele germane, erau loviţi peste mâini sau erau arun¬ 
caţi din maşini. Singura măsură eficace luată de Hitler în faţa acestui 
dezastru a fost numirea generalului Manstein, comandant al aripei de 
Sud a frontului, în locul Mareşalului von Kleist. Cu Manstein 
comandamentul român mai colaborase în campania din 1941. în 
primăvara anului 1942 el condusese atacul asupra Sevastopolului, 
având corpul de Vânători de Munte sub ordine şi detaşamentul gene¬ 
ral Korne. 

Manstein nu s-a grăbit să-şi ia postul în primire. Venirea sa 
nu aducea nici o noutate, decât întărirea dispoziţiilor deja date. Gru¬ 
pul general Lascăr trebuia să reziste în încercuire, ca şi grupul de 
armate general von Paulus, constituit din armata a Vl-a germană şi 
armata a IV-a română, a căror retragere fusese tăiată, prin ocuparea 
de către sovietici a localităţii Kalaci de pe Don. 

în afară de aceasta, în ziua a patra a bătăliei s-a organizat un 
contraatac massiv, cu care de luptă, dispunându-se constituirea unui 
grup mecanizat din divizia I-a blindată română şi divizia 202-a ger¬ 
mană. După planul de manevră fixat, ambele divizii trebuiau să se 
concentreze la un punct situat în flancul aripei drepte a ofensivei 
sovietice, care încercuise pe la Vest grupul Lascăr, şi apoi să izbească 
acest flanc, să-l distrugă şi să refacă legătura cu grupul Lascăr, 
împingând din nou rezistenţa pe Don. în dimineaţa zilei de 22 noiem¬ 
brie, Divizia I-a blindată română, sub comanda generalului Pastia, 
sosind la punctul de întâlnire cu divizia blindată germană, nu găseşte 
pe nimeni. După un timp de aşteptare, generalul Pastia porneşte cu 
divizia să-şi îndeplinească misiunea. Marşul spre obiectiv se 
desfăşoară normal. La contactul cu inamicul este primită de un tir 
puternic de artilerie anticar, care îi pricinuieşte mari pierderi. Aflat 
într-un car de luptă în mijlocul dispozitivului diviziei, generalul Pas¬ 
tia cade eroic, în timp ce dădea dispoziţii unităţilor sale. 

Acţiunea a eşuat din pricina forţei slabe a atacului dat cu 
jumătate din efectivele destinate iniţial. Divizia germană nu a sosit la 
punctul de întâlnire deoarece, staţionând timp îndelungat pe câmp, 
sub camuflaj improvizat alcătuit din plantaţiile locale, rozătoarele 
s-au introdus în tancuri şi au distrus cablurile electrice. Când să fie 
puse motoarele în funcţiune, s-a observat pana de electricitate. Astfel 

a fost ratată singura ocazie ivită în cea de-a patra zi a bătăliei, pentru 
a porni o acţiune temeinică în sprijinul grupului Lascăr. Popândăii şi 
şoarecii de câmp colaboraseră astfel cu partizanii, care, de aici 
încolo, aveau să se organizeze tot mai temeinic şi să devină extrem de 
periculoşi. Caz unic în analele răsboaielor, când o cauză atât de 
neînsemnată a pricinuit un dezastru. 

Mai trebuie adăugat că ofensiva sovietică de pe Don s-a 
extins spre dreapta, cuprinzând întregul front al Armatei a VlII-a ita¬ 
liană, pe care a spulberat-o, creind un gol periculos în front şi lăsând 
dreapta armatei ungare descoperită. Către acest gol se străduia să tri¬ 
mită rezervele comandamentul grupului de armate Manstein, pentru 
refacerea continuităţii frontului. Cu alte cuvinte, întreaga aripă de 
Sud a frontului se pusese în mişcare de retragere, prin luptele dârze 
de la Serafimovici, pe Don, până Ia Piatigorsk în Caucaz. Pe acest 
front imens, acţiunile defensive şi ofensive se succedau fără întreru¬ 
pere, într-o sforţare spasmodică, pentru restabilirea echilibrului. 

în tot acest timp, Mareşalul Antonescu căuta să menţină 
legătura cu comandanţii români de pe front şi cu înaltul comanda¬ 
ment german. I se spunea că s-au luat măsuri de restabilire a situaţiei 
şi că sunt trimise trupe de întărire în sectoarele ameninţate. Hitler, 
personal, dădea cele mai optimiste asigurări că situaţia se va îndrepta 
în scurt timp. Dar aceste asigurări erau simple deziderate, deoarece 
comandamentul german nu dispunea de alte trupe decât cele aflate în 
contact şi luptă continuă cu inamicul. Toate speranţele se sprijineau 
pe hotărîrea şi iscusinţa trupelor şi a comandanţilor. Pe de altă 
parte, era de aşteptat ca ofensiva inamică să se epuizeze după o atât 
de vastă risipă de forţe umane şi materiale. 

Dacă vara lui 1942 fusese vara succeselor spectaculare în Est, 
la care participaseră şi cele douăzeci de divizii româneşti (cucerirea 
Sevastopolului, înaintarea pe Don, invazia din Caucaz, atacul Stalin- 
gradului), în Africa trupele Axei sufereau înfrângeri. Lunile octom¬ 
brie şi noiembrie aduc elemente hotărîtoare pe acest front. Rommel 
este bătut de Montgomery la El Alamain. Tobrukul este cucerit de 
englezi. Algeria şi Marocul sunt noi teatre de operaţiuni, care aduc 
un reviriment în poziţia anglo-americană. 

La 8 noiembrie are loc debarcarea anglo-americană în aceste 
două posesiuni franceze şi Franţa liberă, prin reprezentanţii ei, gene¬ 
ralii Darlan şi Giraud, intră în Alianţa anglo-americană. Marea 
Mediterană devine un lac anglo-franco-american. Italia simte valu¬ 
rile stârnite de flota aliată, bătându-i coastele insulare. Flota 
franceză imobilizată în portul Toulon nu se supune ordinelor amira- 

lului Darlan de a se uni cu flotele aliate, însă sabordează, chiar în 
momentul când unităţile motorizate germane soseau pe chei, pentru 
a le captura. 

Al doilea front fusese deschis la începutul lui noiembrie, 
1942, deci cu două săptămâni înaintea declanşării contraofensivei 
sovietice de pe Don şi de la Stalingrad. 

Pentru Mihai Antonescu, care întreţinea legături strânse cu 
ministrul Italiei la Bucureşti, Bova Scoppa, omul lui Ciano, adversar 
notoriu al alianţei cu Germania, deschiderea celui de-al doilea front 
pe coasta Africii de Nord, faţă-n faţă cu Italia, îi dădea apă la 
moară. 

în Capitală, vestea înfrângerilor de pe front a avut un efect 
deprimant. Indiscreţia coloneilor Dămăceanu şi Elefterescu, care 
veniseră la Cabinetul Militar şi se informaseră direct de la mine cu 
privire la căderea Stalingradului şi ruperea frontului pe toată întinde¬ 
rea, a dat primele semne de alarmă. Din acel moment, Mareşalul a 
decis ca buletinul informativ să fie primit direct de Davidescu. Pen¬ 
tru a contura starea incipientă de destrămare a opiniei publice, edifi¬ 
catoare este o scenă care s-a petrecut la scurt interval de timp. 
Trecând într-o seară spre casă, pe Calea Victoriei, l-am întâlnit pe 
generalul George Săvoiu, comandant al Regimentului 3 Călăraşi din 
Capitală. între noi s-a înfiripat o convorbire pe tema frontului. După 
ce mi-a ascultat părerea, colonelul m-a întrebat: 

- Bine, domnule, şi Mareşalul, care este om deştept, ce zice 
în faţa dezastrului? Nu vede că Nemţii pierd răsboiul? 

- Sigur că şi dânsul îşi dă seama mai bine ca noi toţi, dar 
ce credeţi că poate să facă cu Nemţii în spatele său, care, la 
rândul lor, păstrează pe legionari ca pe o rezervă? 

Mult mai târziu, după aproape un sfert de veac, acelaşi om 
devenit general de rezervă, trecut prin puşcării (după 23 August 
intrase în guvernul Sănătescu şi fusese numit şef al serviciului 
secret), mi-a spus ce urmări avusese discuţia noastră de odinioară: 

- După ce ne-am despărţit, m-am dus la Sănătescu. Treceam 
zilnic pe la Palat să-i dau bună-ziua, căci suntem veri. I-am spus aşa: 
I-auzi, măi Matache, ce spune căpitanul Magherescu, că şi Mareşalul 
îşi dă foarte bine seama de dezastrul care vine, dar ce poate să facă el 
cu Nemţii în spinare?! Păi, dacă el nu poate să facă, ar trebui să fie 
cineva care să înceapă o asemenea acţiune, pentru că, iată, evenimen¬ 
tele se precipită... 

Nu ştiu în ce măsură Mareşalul Palatului, generalul 
Sănătescu, s-a lăsat influenţat de vărul său, generalul Săvoiu, şi nici 
nu pot fi sigur că el nu avea această idee mai demult. Oricum, coro- 

borînd toate aceste date, se poate trage concluzia că intervalul de la 
18-22 noiembrie 1942 a determinat în germene actul de la 23 august, 
pe mai multe planuri: 

1) Pe plan guvernamental, însuşi Mareşalul, prin declaraţia 
făcută la proces, a mărturisit că, încă de pe timpul bătăliei de la Sta- 
lingrad, încrederea în Germania i-a slăbit şi s-a gândit să declanşeze o 
acţiune de scoatere a României din răsboi, luând legătura cu aliaţii. 
Mihai Antonescu îşi expusese întreaga sa atitudine în faţa mea şi a 
ministrului Jienescu. 

2) Pe plan opoziţionist, partidele Naţional-Liberal, Ţărănist, 
Socialist şi Comunist, în frunte cu Maniu, Mihalache, Vintilă 
Brătianu, Titel Petrescu, Pătrăşcanu au luat legătură în secret cu 
aliaţii. 

3) Palatul, în cap cu Regele, secondat de Mareşalul Palatu¬ 
lui, de Mocioni-Stârcea şi Ioaniţiu, în umbră cu generalii Aldea şi 
Mihail, imaginează diferite variante de scoatere a ţării din răsboi. 

4) Pe plan de ansamblu, în mod paradoxal, toate aceste fire 
de acţiune se interferau, dar căutau în secret să-şi păstreze individua¬ 
litatea. 

Din toate grupările politice, numai partidul comunist se afla 
în ilegalitate. El a fost singurul care, la 21 septembrie 1941, a cerut 
printr-un manifest ieşirea României din răsboiul împotriva Uniunii 
Sovietice. (Rămâne de stabilit dacă într-adevăr acest manifest a fost 
elaborat de comuniştii din România sau a fost o emanaţie sovietică, 
n.ed.) Privind data, se poate trage concluzia că până şi acest partid a 
fost de acord cu răsboiul naţional pentru cucerirea Basarabiei şi 
Bucovinei. Mai mult, o declaraţie făcută în Adunarea Naţională din 
22 august 1961, întăreşte această afirmaţie: «Trebuie spus că instau¬ 
rarea dictaturii militaro-fasciste antonesciene şi aruncarea Ţării în 
răsboiul antisovietic s-au datorat şi unor slăbiciuni sau lipsuri şi 
greşeli în activitatea Partidului Comunist Român...» 

în faţa Regelui, Mihai Antonescu avea nevoie de tot talentul 
său avocăţesc. Regele trebuia câştigat de partea ideilor sale, sub pre¬ 
textul slujirii Mareşalului, ca, mai târziu, să tragă pe faţă apa la 
moara sa. Data la care Mihai Antonescu a jucat în faţa Regelui 
marea scenă, nu se cunoaşte, dar e foarte probabil ca ea să se fi petre¬ 
cut tot în zilele când ofiţerii Regimentului de gardă împânzeau oraşul 
cu vestea dezastrului suferit la Don, iar generalul Săvoiu mergea la 
vărul său, generalul Sănătescu, să-i spună: «Dacă Mareşalul nu poate 
să facă, fiindcă îi are pe Nemţi în spate, s-o facă alţii». Tot atunci, 
colonelul Dămăceanu îşi pregătea documentarea, pentru a informa şi 
câştiga încrederea inginerului Ceauşu (Emil Bodnăraş) şi a lui 

Lucreţiu Pătrăşcanu, după cum declară el însuşi în memoriile sale. 

în ceea ce priveşte Palatul, generalul Săvoiu mă asigurase că 
de pe atunci începuse să se contureze acţiunea de la 23 august. Ar fi 
cu totul nelalocul său dacă am spune că şefii opoziţiei, Maniu, 
Brătianu şi ceilalţi au luat cunoştinţă de înfrângerea de pe Don din 
colportările ofiţerilor din garda călare a Regelui, când ei îşi aveau 
sursa de informaţii prin radio, direct de la anglo-americani. Dar nu e 
cu nimic neadevărat dacă se afirmă că aceste informaţii venite din 
sursă atât de sigură şi apropiată, de la Cabinetul Militar al 
Conducătorului, erau de natură să confirme şi să dea garanţia de 
veridicitate necesară, când se întocmeşte un plan de acţiune atât de 
important. Aceste informaţii au circulat intens în opinia publică 
bucureşteană, în marea ei majoritate liberală şi naţional-ţărănistă, 
monarhică deci, filo anglo-americană. Opinia publică bucureşteană 
jubila în acele momente. 

în timp ce armata noastră, angajată pentru înfăptuirea unui 
drept imprescriptibil al naţiunii noastre, sângera pe câmpurile 
deznădejdii de la Don şi din stepa calmucă, anglofilii benchetuiau 
închinând cupe de şampanie pentru înfrângerea armatei germane. 
Chiar în familia mea, am asistat la o scenă petrecută în locuinţa unei 
rude, când o progenitură, din boierimea craioveană, a ridicat paharul 
şi a toastat pentru înfrângerea armatei germane în Rusia. De adăugat 
că acea figură, după 23 august 1944, a petrecut mulţi ani în puşcărie, 
de pe urma iubirii înfocate pentru anglo-americani. E momentul să 
subliniem că aceste atitudini publice reprezentau atitudinea membri¬ 
lor partidelor istorice, socialiste şi comuniste, a boierilor bucureşteni 
şi nicidecum a micii burghezii, a negustorim» sau ţărănimii şi nici 
chiar ale clasei muncitoare în marea ei majoritate. Aceasta i-a dat 
drept Mareşalului ca, în apărarea sa la proces, să declare: «Era pen¬ 
tru prima oară când în timpul unui guvern de după marele răsboi nu 
au fost greve muncitoreşti. Eu nu am avut greve şi nu am fost silit să 
trag în muncitori, aşa cum au făcut aproape toate guvernele». 

Dar, cu această opinie publică salonardă se petrecuse acelaşi 
fenomen care se petrecuse şi în opinia publică a poporului francez, pe 
timpul răsboiului de şapte ani, după înfrângerea Ducelui de Sou- 
bisse, comandantul armatei franceze în bătălia de la Rosbach, de 
către Regele Friedrich cel Mare al Prusiei. Pe acea vreme, Franţa 
făcuse o aliaţă cu Maria Tereza, împărăteasa Austriei, împotriva 
Prusiei, urmărind îngrădirea expansiunii lui Friedrich cel Mare. 
Dar, pentru că acesta era un mare admirator al culturii franceze, 
cocheta cu Voltaire şi introdusese limba franceză la curte, poporul 
francez simpatiza cu Regele şi considera un răsboi împotriva acestuia 

ca nefiresc. El devenise un răsboi nepopular, deşi întărirea Prusiei 
antrena hegemonia acesteia asupra statelor germane, periclitând 
siguranţa Franţei. Sub acest curent de simpatie, înfrângerea armatei 
franceze la Rosbach a fost prilej de mare sărbătoare la Paris. 

Acum, faptele se petreceau aidoma. Cu toate că interesele 
politicii noastre naţionale erau ca Germania să fie victorioasă, simpa¬ 
tia pentru anglo-americani era mai puternică şi orbise o mare parte 
din opinia publică, mergând până la inconştienţă. Astfel ranchiunile 
pe care popoarele le capătă în anumite ocaziuni le fac incapabile să 
urmărească jocul cu multiple variante al politicii, care îşi urmează 
drumul dictat de raţiunea rece. 

în rândurile ţăranilor şi muncitorilor, ale micii burghezii, 
starea de spirit era cu totul alta. Nu era vorba de entuziasm, dar, spre 
cinstea lor, dădeau dovadă de stoicism şi de o rară dârzenie în accep¬ 
tarea schimbărilor catastrofale ce se anunţau. Soldaţii văzuseră cu 
proprii lor ochi starea de fapt pe teritoriul cucerit şi, pentru mentali¬ 
tatea lor de ţărani legaţi de glie, ca Ion din romanul lui Rebreanu, 
ştiau ce-j aşteaptă dacă se retrag şi inamicul vine peste ei. 

încercând să stabilim momentul declanşării acţiunii de scoa¬ 
tere a României din răsboi, observăm că el coincide cu începerea 
ofensivei sovietice pe Don şi cu înfrângerea suferită de cele două 
armate române. Ca sursă de informaţii, iarăşi poate fi socotit Cabi¬ 
netul Militar al Conducătorului. 

Neavând nici o legătură cu persoane mai importante din 
afară, ferindu-mă de aceste legături pentru a nu da naştere la suspi¬ 
ciuni, am rămas un observator atent al evenimentelor şi, în primul 
rând, al activităţii de conducere. Mult mai târziu, după un sfert de 
secol, am avut prilejul să aflu detalii revelatorii chiar .de la cei ce 
contribuiseră la acel act şi care se găseau în afara hotarelor. 

PARfEA V 

PREMISELE ARMISTIŢIULUI 

t 




25 - Primele conflicte clatină alianţa româno-germană 


«Aliaţii îmi cer să mă predau. 

Să mă predau în mâinile cui? 

Să mă predau în mâinile ruşilor? 
Asta este ca şi cum mi s-ar cere să 
mă arunc dintr-un avion în plin zbor 
fără să mi se dea o paraşută». 

Mareşalul Antonescu 


Pentru a dovedi situaţia periculoasă şi hazardată a aripei de 
Sud a frontului de Răsărit, după repetate avertismente date înaltului 
Comandament German, Mareşalul a găsit necesar să se ducă perso¬ 
nal la Fiihrer. Această vizită a avut loc la 10 octombrie 1942, deci cu 
zece zile înainte de marea ofensivă sovietică de pe Don, declanşată în 
zona ocupată de Armata a IlI-a Română. Mareşalul era decis să 
ceară conducerii germane repartizarea unor forţe importante, pentru 
a face faţă celor două ofensive, una spre Stalingrad, alta spre Cau- 
caz. El găsea insuficiente efectivele angajate în bătălie. Argumenta 
astfel, potrivit «memorialului» lui Barbul: 

Dacă Ruşii nu reuşesc să oprească ofensiva, trupele anga¬ 
jate în înaintare vor slăbi treptat, îngreunându-şi singure penetrarea. 
El propunea sau înlocuirea acelor trupe care luptau de trei luni fără 
încetare, în prima linie, sau să profite de calităţile defensive ale unor 
sectoare, luând disponibilităţi de trupe şi aruncându-le asupra Stalin- 
gradului. El considera prea slabă densitatea frontului şi flancul de 
Sud expus, mai ales în stepa Kalmucă. Densitatea trupelor române 
nu permitea efectuarea unei rezistenţe solide, ci cel mult o suprave¬ 
ghere. Ar fi o copilărie din partea inamicului, a încheiat argumen¬ 
taţia sa Mareşalul, ca el să nu profite de această slăbiciune. 

Hitler susţinea că stepa Kalmucă nu constituie o bază de ple¬ 
care pentru o ofensivă şi l-a asigurat pe Mareşal că vor fi luate forţe 
din Caucaz şi duse la Stalingrad, în vederea ofensivei generale. 
Luând cuvântul, generalul Jodl a arătat că în prezent exista un deze¬ 
chilibru de forţe în avantajul Germaniei, şi ea se străduia să-l 
păstreze în favoarea ei. 

Mareşalul a obiectiat: Dacă Germania reuşeşte să facă faţă 
forţelor în creştere ale inamicului, atunci tot ceea ce putea să spere 
era să facă un match nul, dar nu să obţină victoria. Nici vorbă să se 
gândească la terminarea răsboiului. întrevedea o soluţie politică, 

pacea separată cu unul dintre adversari sau un compromis pe toată 
linia? în acest caz, în situaţia ei de aliată, România avea dreptul să fie 
pusă la curent cu intenţiile Berlinului şi cu demersurile care, poate, 
erau deja făcute, mai ales dacă Reich-ul urma să facă un compromis 
cu Rusia. El nu sfătuia în favoarea acestei soluţii şi credea că, dacă 
era vorba de un compromis, acesta să fie căutat în tabăra anglo- 
americanilor, care poate aveau interes să fie eliberaţi pe frontul 
Atlanticului, pentru a se concentra asupra Japoniei. 

Fiihrerul l-a asigurat pe Mareşal imediat, că el nu întrevede 
pe moment, şi nici pe mai târziu, nici o soluţie politică. El nu va 
retrage cuvântul armelor. Ceea ce era important deocamdată, era să 
se facă faţă situaţiilor, pe măsură ce luptele se desfăşurau şi îşi păstra 
intactă credinţa în biruinţa finală. 

Mareşalul, cu un gest nervos, l-a întrerupt: 

- Eu sunt aici numai pentru a studia una din aceste situaţii 
create de răsboi şi, mai ales, trupelor noastre foarte îndepărtate de 
bazele lor şi ameninţate să fie tăiate din spate. 

Mareşalul a amintit de ofensiva lui Timoşcenko, care pusese 
înaintarea germană în mari dificultăţi. 

Contrariat, Hitler a revenit asupra unei teme pe care o soco¬ 
tise încheiată, susţinând că ofensiva lui Timoşcenko reprezenta ulti¬ 
mul spasm al forţelor sovietice, aşa că nu socotea necesar să fie modi¬ 
ficat planul campaniei în curs de executare. I-a promis solemn 
Mareşalului că îl va invita din nou, la o nouă discuţie, imediat ce va 
veni momentul unei noi decizii, încheind cu cuvintele: 

- Poate că întâlnirea va avea loc chiar la Stalingrad! 

Mareşalul avea rezerve: 

- Natural, cele douăzeci şi cinci de divizii româneşti nu repre¬ 
zintă decât zece la sută din totalul forţelor angajate în Est. în funcţie 
de ele, eu văd răsboiul şi, în mod obligator, am o perspectivă 
parţială, dar pentru mine ele formează întreaga Armată Română. 

Hitler a pretins imediat ca România să facă un efort şi să 
pună pe picior de răsboi încă zece divizii. Mareşalul i-a reamintit că 
Ungaria pusese la dispoziţie numai zece divizii, iar Bulgaria, cu con¬ 
simţământul Berlinului, păstra armata intactă. El, între aceşti ina¬ 
mici, nu putea să-şi risipească rezervele militare. 

- Reich-ul v-a garantat frontierele. Nu aveţi a vă teme de 
nimic! răspunse Hitler. 

- Dumneavoastră repetaţi mereu că poporul german trebuie 
să fie stăpân pe destinele sale. Fără să mă îndoiesc de garanţia dum¬ 
neavoastră, prefer ca România, de asemenea, să fie stăpână pe Desti¬ 
nul ei, a răspuns Mareşalul. Şi apoi, frontierele pe care ni le-aţi 

garantat nu corespund limitei spaţiale pe care poporul român are 
dreptul să o revendice. 

Hitler n-a mai insistat. Convorbirea a fost reluată în 
după-amiaza aceleiaşi zile. 

Hitler şi-a concediat colaboratorii şi s-â întreţinut în conti¬ 
nuare cu Mareşalul. A făcut politică înaltă. Politica simplă expusă de 
Mareşal (din momentul în care nu întrevezi câştigarea răsboiului, tre¬ 
buie să faci pace) nu părea să se potrivească cu mentalitatea lui Hit¬ 
ler. El observa că în lume sunt cinci centre de concentrare a energiei: 
unul în Statele Unite, altul problematic în Marea Britanie, al treilea 
în centrul Europei, având ca sâmbure principal, Germania, apoi 
puterea adevărată a Uniunii Sovietice şi, în fine, a Japoniei. Din fie¬ 
care centru ies linii de forţă care se propagă asupra spaţiului 
înconjurător. Conflictele se produc la intersecţia liniilor de forţe. 
Logic, conflictele se produc acolo unde liniile de forţă sunt mai apro¬ 
piate unele de altele. în Europa! Lupta dusă de Marea Britanie şi 
Uniunea Sovietică pentru a elimina cea mai mare putere a continen¬ 
tului: Germania. 

- Dacă această tentativă ar reuşi, continentul nostru ar pierde 
pentru totdeauna forţa care l-ar face capabil să-şi afirme rolul de 
prim-plan în lume. Joate popoarele ar trebui să se alăture luptei pe 
care noi o urmărim pentru salvarea Europei. Numai naivii cred că 
aici este vorba de lupta dintre Germania şi Marea Britanie (care, în 
fond, este bătută) pentru hegemonie pe continent. Vorbeaţi azi dimi¬ 
neaţă de un match nul. Este vorba astăzi de unul eliminator. Noi sun¬ 
tem acuma în semifinală. Sau noi reuşim să eliminăm Statele Unite şi 
Sovietele, sau ele ne vor elimina, pentru a-şi disputa apoi finala com¬ 
petiţiei mondiale. Răsboiul a început cu scopuri limitate, azi ele sunt 
nelimitate. 

- Poporul român, a lămurit Mareşalul, a aprobat răsboiul 
împotriva Uniunii Sovietice. Chiar opoziţia s-a bucurat de reluarea 
Basarabiei şi a Nordului Bucovinei. Dar campania dusă dincolo de 
aceste limite, pentru el îşi pierde sensul. 

- De ce toleraţi activitatea lui Maniu? întrerupse Hitler. El 
caută în permanenţă să slăbeacă rezistenţa frontului interior. 

- Până când România nu-şi va recuceri toate teritoriile ce i-au 
fost smulse, eu nu am autoritatea morală de a proceda altfel. Marea 
Britanie şi Statele Unite n-au făcut nici cel mai mic gest ostil 
României. Poporul român nu se consideră deci în răsboi decât cu 
Uniunea Sovietică. Sunt conştient de rolul preponderent al Germa¬ 
niei pe continent, dar, în acelaşi timp, mă declar incapabil să mobili¬ 
zez Ţara numai pentru a apăra «noua ordine» pe care Axa vrea s-o 



instaureze în Europa. Pentru soldatul român, lupta are sens numai 
câtă vreme este dusă împotriva Uniunii Sovietice. Alianţa cu Reich-ul 
îşi află justificarea în forţa Reich-ului, graţie căreia am putea să 
sperăm eliminarea pericolului rusesc. Credeţi-mă, dacă eraţi în com¬ 
pania lui Stalin, numai nebunii sau oportuniştii din România s-ar fi 
alăturat Axei. 

- Totuşi, dumneavoastră înşivă, a replicat Hitler, aţi aderat 
la Pactul Tripartit, într-o epocă în care conflictul cu Uniunea Sovie¬ 
tică nu era hotărît! 

- Cine vă spune că în acel moment eu însumi nu eram un 
oportunist? 

- Noi îi vom bate pe ruşi până o să-i ia... încheie discuţia Hit¬ 
ler. 

în trenul care îl readucea în Patrie, Mareşalul declara intimi¬ 
lor săi: 

- Germania a pierdut răsboiul. Trebuie să ne concentrăm 
toate forţele, ca să nu pierdem şi noi răsboiul nostru. 

Tot ceea ce urmează trebuie să fie pus sub semnul acestei 
lapidare declaraţii: Germania a pierdut răsboiul. Declaraţia era 
făcută cu o săptămână înainte de începutul prăbuşirii frontului ger¬ 
man din Răsărit, când forţele Reich-ului se aflau la periferia Lenin¬ 
gradului, la Orei şi Tuia, în apropierea Moscovei, în suburbiile Sta- 
lingradului şi la poalele Caucazului. Concluzia ce se impunea era să 
nu pierdem şi noi răsboiul nostru. Acest imperativ îl deslega pe 
Mareşal de orice obligaţie faţă de marele său aliat, determinându-1 să 
înceapă, pe cont propriu, ceea ce încercase să-l determine şi pe Hitler, 
şi anume, să caute o soluţie politică, deoarece nu se mai întrevedea o 
ieşire victorioasă din conflict. Mareşalul se angaja pe un drum spi¬ 
nos, bătătorit de veacuri de Ţările Româneşti. Prăbuşirea frontului 
de pe Don l-a împins definitiv şi ireversibil pe acest drum care, pentru 
el şi Ţară, avea să însemne un advărat calvar. 


26 - Victorii pierdute 


Generalul Manstein a primit în seara zilei de 21 noiembrie, 
deci după trei zile de la declanşarea ofensivei de pe Don, la Vitebsk, 
ordinul de a lua comanda grupului de armate din Sud. In loc să plece 
cu avionul, se urcă în tren şi abia la 24 noiembrie ajunge la Stara- 
belsk, unde-şi instalează comandamentul. Aici îşi dă seama de gravi- 


302 



tatea situaţiei. Grupul Lascăr mai rezista. Atacul început de genera¬ 
lul Heim, cu Divizia 22 blindată germană şi Divizia 1 blindată 
română, eşuase din cauzele arătate mai înainte. Grupul Lascăr este 
abandonat, iar frontul se reface mult înapoi, pe valea rîului Tchir. 

Cum în zilele următoare, grupul Lascăr se predă, Manstein 
este obligat să facă un bilanţ al operaţiunilor desfăşurate până la 
sosirea sa şi, bineînţeles, îşi însuşeşte punctul de vedere al fostului 
comandant, aruncând vina pătrunderii de Ia Kleţkaia pe seama 
Armatei a IlI-a române. Generalul german trimite o scrisoare- 
memoriu către Mareşalul Antonescu, pe care-1 cunoştea foarte bine şi 
la invitaţia căruia petrecuse o lună, în vara anului 1942, la Predeal. 
In această scrisoare, aduce grave învinuiri trupelor române, de la 
luptătorii din linia întâia, până Ia comandantul armatei. între altele, 
în scrisoare se arată că armata s-a lăsat surprinsă, nu a avut lucrări de 
teren complete şi solide, nu a depus nici o rezistenţă, părăsind 
poziţiile şi retrăgându-se în dezordine etc. 

Mareşalul Antonescu, care trăise cele mai grele momente în 
acele zile şi urmărise fără posibilitatea de a interveni drama armatei 
sale, se declanşează printr-o scrisoare de răspuns, pe patru pagini, 
care, dacă se va mai găsi pe undeva, prin arhiva biroului III al Cabi¬ 
netului Militar, sau originalul în arhivele OKW-ului german, ar fi o 
dovadă clasică de ceea ce înseamnă mândria şi demnitatea unui 
comandant rănit, obligat să suporte învinuiri nedrepte, ce atingeau 
onoarea unei armate loiale sacrificate din vina comandamentului ger¬ 
man. Revolta îndelung înăbuşită răbufnise cu vehemenţă. El trimi¬ 
sese repetate avertismente OKW-ului asupra concentrării trupelor 
sovietice, în sectorul Armatei a IlI-a, ceruse întărirea frontului 
defensiv prin armament şi muniţie, dovedise ineficienţa rezistenţei 
lineare, slabe peste tot, statice, fără rezerve şi fără posibilitatea de 
intervenţie a comandamentului. Nu se luase nici o măsură. Scrisoar 
rea a devenit astfel un document acuzator şi nu o replică justifica¬ 
toare. Privitor la lipsa de rezistenţă şi retragerea în debandadă, 
Mareşalul a găsit cuvinte foarte tari, prin care a condamnat lipsa de 
camaraderie germană, dezinteresarea totală faţă de soarta trupelor 
române, după ce au fost aşezate în puncte vulnerabile şi abandonate 
total când situaţia lor devenise critică. 

Această scrisoare redactată în întregime de mâna Mareşalu¬ 
lui, cu scrisul lui avântat, din linii şi săgeţi, venise în bruion pe biroul 
meu şi, emoţionat, am descifrat-o şi am transcris-o. Ea a fost tradusă 
în limba germană şi trimisă drept răspuns generalului Manstein fără 
întârziere. 

în cartea sa, Victorii pierdute , Mareşalul Manstein scrie, 

referitor la răspunsul ce l-a primit: 

«Mareşalul Antonescu mi-a trimis o scrisoare vehementă, 
imediat după ce am luat comanda grupului de Armate Sud. El îmi 
arăta că semnalase în zadar de mai multe ori înaltului Comandament 
German pericolul la care era expusă întreaga aripă de Sud a frontu¬ 
lui, prin pătrunderea adâncă în Caucaz, fără siguranţă pe aripa 
dreaptă şi cu fronturi atât de largi, afectate acelor unităţi, în special 
Armatei a IlI-a române... Mai mult, el se plângea amarnic de com¬ 
portamentul comandamentului german faţă de trupele româneşti, 
cărora nu le-a asigurat sprijinul necesar şi care nu au ţinut seama de 
avertismentele sale privind pericolul pe care îl prezenta capul de pod 
rusesc, din frontul Armatei a IlI-a române, la Klementskaia... 
Această scrisoare fusese determinată de comportarea ofensatoare a 
soldaţilor şi ofiţerilor germani faţă de trupele româneşti. în scrisoare 
erau subliniate, pe bună dreptate, serviciile aduse cauzei comune de 
către România, care pusese Ia dispoziţia Reich-ului 22 de divizii... Nu 
am reacţionat imediat, deoarece această comportare nu putea fi 
decât dăunătoare cauzei comune şi pentru trupele române care, în 
ciuda lipsurilor inerente, au constituit principalul nostru aliat şi cel 
mai bun, care s-a bătut vitejeşte în numeroase situaţii. M-am grăbit 
să trimit această scrisoare plină de reproşuri lui Hitler, deoarece 
neparticiparea mea la evenimentele la care se referea scrisoarea, mă 
împiedica să iau poziţie faţă de criticile aduse.» 

Această scrisoare se afla pe biroul lui Hitler, când, la 
jumătatea lunii ianuarie 1942, Mareşalul Antonescu se ducea să-l 
viziteze, la cererea sa, în Prusia Orientală. Era menită să îngroaşe 
dosarul acuzaţiilor ce le aducea înaltului Comandament German, 
bazate pe date precise şi să impună recunoaşterea meritelor şi sacrifi¬ 
ciilor aduse de armata română. 

înainte de sosirea acestei scrisori, Mareşalul dăduse ordin să 
se întocmească o documentare asupra desfăşurării bătăliei de pe 
Don, la care să fie anexată o dare de seamă, schiţe cu dispozitivele pe 
zilele operaţiei, situaţii şi tabele, cu dotări, lipsuri şi necesităţi. 
Această sarcină mi-a revenit şi a trebuit s-o îndeplinesc în cel mai 
scurt timp, întrucât vizita la Hitler, la Rastenburg, era fixată pentru 
prima săptămână a lunii ianuarie. 

Convocând în biroul meu câţiva ofiţeri veniţi de pe front, 
care participaseră la diferite bătălii de pe Don, le-am cerut referinţe 
cu privire la desfăşurarea evenimentelor. în felul acesta, am putut 
întocmi o dare de seamă veridică, scoasă din gura primilor comba¬ 
tanţi sosiţi de pe front. Cu datele obţinute de la Marele Stat Major şi 
mărturiile directe, am întocmit un album conţinând douăsprezece 

planşe, prin care prezentam momentele tactice şi evoluţia frontului 
Armatei a IlI-a, în ajunul ofensivei şi pe fiecare zi de luptă. Aceste 
schiţe ofereau un film în culori, care permitea, dintr-o privire, să-ţi 
dai seama de desfăşurarea marii bătălii. Se imaginase un sistem con¬ 
venţional de marcare a densităţii trupelor aşezate în linie. Aceste den¬ 
sităţi sfidau orice limite de toleranţă a regulamentelor militare. Se 
arăta prin schiţe momentele favorabile unei intervenţii, pierdute de 
comandamentul german din diferite motive. Se vedea rolul impor¬ 
tant pe care l-ar fi putut juca grupul Lascăr, pe timpul cât rămăsese o 
insulă în marea inamică, şi stingerea lui treptată. Astfel, drama 
Armatei a IlI-a române sacrificate inutil a intrat în analele istoriei. 
Dacă acest album, cu schiţe în culori, cu textul german şi român, 
împreună cu darea de seamă asupra bătăliei expuse pe 42 de pagini de 
maşină (originalul predat lui Hitler personal, iar fotocopia trimîsă 
Marelui Stat Major, secţia a IlI-a) s-ar mai găsi, s-ar vedea rezoluţia 
scrisă cu creionul roşu de mâna Mareşalului Antonescu: «Foarte fru¬ 
mos descrisă o dramă care a fost impusă Armatei a IlI-a române». 


27 - Capitularea necondiţionată prelungeşte răsboiul 


Mareşalul s-a deplasat cu trenul în Prusia Orientală, între 10 
şi 16 ianuarie 1942. Din suită făceau parte Mihai Antonescu, colone¬ 
lul Davidescu, colonelul-adjutant Eugen Niculescu, eu şi alţii. După 
patruzeci de ore de mers neîntrerupt, timp în care s-a parcurs distanţa 
Bucureşti-Cernăuţi-Lemberg-Cracovia-Rastenburg, lângă 
Kdnigsberg, în Prusia Orientală, către orele şapte dimineaţa, în cea 
de-a treia zi, am ajuns în cartierul general al lui Hitler. 

Către orele nouă, a avut loc primirea oficială în gară. Hitler 
era prezent la peron, însoţit de von Ribbentrop, mareşalii Keitel şi 
Jodl, cu suita. Mareşalul a coborît din vagon, Hitler i-a strâns mâna 
cu afabilitate. Mareşalul şi-a prezentat suita, după care, urcându-se 
în maşină împreună cu Hitler, s-au îndreptat spre bunkere, la postul 
de comandă. 

Antonescu şi Hitler au avut întrevederi două zile consecu¬ 
tive. Mareşalul a depus memoriul de protest. După cum am aflat, 
Hitler a fost foarte curtenitor cu Conducătorul român şi nici n-a vrut 
să audă de imputările aduse armatei române. A adus, dimpotrivă, 
laude trupelor şi comandanţilor noştri, dezâprobându-1 pe generalul 
Manstein. A primit memoriul şi albumul cu schiţe şi apoi le-a 

înmânat Feldmareşalului Keitel, pentru a le studia şi a referi asupra 
lor. S-a discutat despre desfăşurarea operaţiunilor viitoare, pentru 
redresarea frontului. 

Protestul împotriva conducerii militare germane reprezintă 
prima desolidarizare oficială a Mareşalului faţă de răsboiul lui Hit¬ 
ler. 

Aproape concomitent cu vizita Mareşalului la Hitler, în luna 
ianuarie, preşedintele Americii, Franklin Delano Roosevelt se 
întâlneşte cu primul ministru britanic, Churchill, la Casablanca în 
Maroc. La întâlnire fusese invitat şi Stalin, dar el era angajat în 
bătălia Stalingradului şi a răspuns că nu poate părăsi nici o zi ţara, 
dar cei doi să se înţeleagă între ei şi să deschidă mai repede cel de-al 
doilea front în Europa. După cum a mărturisit chiar Roosevelt lui 
Churchill, care nu era deloc dispus să se vadă cu aliatul său din 
Răsărit, întâlnirea avusese loc pentru ca Roosevelt să scape de opo¬ 
ziţia ce făcea presiuni asupra lui pe chestiuni interne. în afară de 
asta, voia să-şi ofere un week-end agreabil. Acest week-end avea să 
fie nefast pentru desfăşurarea răsboiului, deoarece, la sfârşitul reu¬ 
niunii, spre stupoarea lui Churchill, Roosevelt declară ziariştilor care 
l-au întrebat asupra condiţiilor unei viitoare păci: «Va fi o pace fără 
condiţiuni!» 

Surprins total şi contrariat, Churchill n-a putut să protesteze 
în faţa ziariştilor, deoarece ar fi reieşit un dezacord public între aliaţii 
principali, dar s-a arătat dezolat. întrebându-1 pe Roosevelt de ce-a 
făcut această declaraţie, acesta i-a răspuns candid că i-a venit în 
minte o lecţie de istorie privitoare la răsboiul de Secesiune, când Bri- 
ker i-a cerut generalului Grant să fixeze condiţiile de predare, şi 
acesta i-a dat următorul răspuns: an unconditional surrender, 
cuvinte care sunt cunoscute de toţi copiii de şcoală din America. 
Roosevelt susţinea că această expresie i-a venit pe buze fără să vrea. 
Funestă reminiscenţă! 

Interpretul Schmidt, referindu-se la acest moment istoric, 
scrie: «Cu inima strânsă, i-am tradus lui Hitler această rezoluţie fati¬ 
dică. Mi-am dat seama dintr-odată cât de mult întărea poziţia nazişti¬ 
lor, aruncând poporul german în braţele lui Hitler». 

întâlnirea Mareşalului cu Hitler are loc, aşadar, sub auspi¬ 
ciile acestui verdict implacabil, abătut asupra Germaniei. Firesc, şi 
Mareşalul Antonescu, ca toţi ceilalţi aliaţi ai Germaniei, şi-a pus 
aceeaşi întrebare: în ce regim vor fi incluşi? Ni se va impune şi nouă 
acelaşi «unconditional surrender»? Orice acţiune diplomatică trebuia 
să pornească de la întrebarea dacă aliaţii Germaniei puteau obţine 
condiţii. De altfel, acest punct se impusese şi pentru politica germană 

şi, odată cu ea, a tuturor persoanelor care încercau obţinerea unor 
condiţiuni acceptabile pentru ieşirea din răsboi. în faţa lozincii arun¬ 
cate de preşedintele Statelor Unite la Casablanca, partizanii demersu¬ 
rilor amuţesc, Hitler jubilează. Adversarii lui nu puteau să-i facă un 
dar mai frumos decât acest «unconditional surrender», deoarece i-au 
dat posibilitatea de a împinge rezistenţa până dincolo de puterea 
omenească cea mai iraţională. 

Generalii Eisenhower şi Simpson se declară şi ei împotriva 
acestei formule şi încearcă zadarnic să determine modificarea ei. Suc¬ 
cesorul lui Roosevelt, după cum scrie Raymond Cartier în Istoria 
celui de-al doilea răsboi mondial , a urmat acelaşi principiu: «Nimic 
nu mai putea opri ca răsboiul să fie dus până la sfârşitul lui cel mai 
amarnic». Puţin spus. Putem adăuga că, dacă Hitler, prin pactul de 
la Moscova dăduse drumul ursului din cuşca lui, Roosevelt, prin 
ideea «capitulare fără condiţii» i-a adus pe ruşi în inima Europei, la 
Suez, în Cuba... 

în acest interval, ceilalţi factori de răspundere ai complotului 
de la Palat nu au rămas inactivi. Astfel, după cum scrie ziaristul ame¬ 
rican Marthan, în cartea sa despre 23 August: «încă din timpul 
răsboiului, Iuliu Maniu înţelesese riscurile pe care o campanie din¬ 
colo de Nistru ie antrena pentru poporul român şi căuta să ia contact 
cu aliaţii, pentru a le explica dilema tragică impusă poporului român, 
împins la o alianţă nefirească de injustiţii istorice mai vechi şi mai 
noi. Maniu, care nu era la putere şi nu avea nici calitatea de consilier 
al Mareşalului, n-a fost luat în serios cu planul lui de acţiune militară, 
până la Nistru şi guvernul român, în frunte cu Mareşalul Antonescu, 
s-a aruncat fără rezerve în luptă, făcându-se membru activ al Axei, 
deoarece credea că succesul este de partea ei». 

«Maniu a opus rezistenţă Mareşalului şi campaniei lui anti- 
sovietice. Atâta vreme cât soldaţii români luptau pentru teritoriul 
românesc, ca să elibereze populaţia românească, Maniu şi-a dat 
aprobarea în mod tacit, deşi chiar şi atunci s-a gândit că poate acelaşi 
lucru s-ar fi putut obţine prin alte mijloace, el fiind reprezentantul 
rezistenţei şi apărării drepturilor româneşti sub Habsburgi. S-a înve¬ 
selit când a văzut Basarabia şi Bucovina eliberate de sub sovietici...» 

Aceste declaraţii le-am putea întregi cu următoarea scenă 
petrecută în Chişinăul proaspăt eliberat. în dimineaţa unei zile de 
august, în timp ce Generalul Antonescu se pregătea să plece într-o 
inspecţie pe front, la Nistru, la cartier s-a prezentat un căpitan de 
infanterie, în uniformă nouă de campanie, care-1 stânjenea vădit. 
L-am recunoscut pe Ion Mihalache, secundul Iui Maniu. Venise să 
prezinte salutul şi acordul întregului partid naţional-ţărănist, la actul 

de desrobire a celor două provincii din Răsărit. 

Generalul l-a primit cu multă amabilitate, s-a întreţinut cu el, 
invitându-1 în maşină pentru a se duce împreună pe front, în inspec¬ 
ţie. 

Mai departe, ziaristul american scrie: «Dar în timpul toam¬ 
nei şi iernii lui 1942, când Antonescu conducea armata tot mai adânc 
în interiorul Uniunii Sovietice, ajutându-1 pe Hitler să nimicească 
armata sovietică, Maniu a protestat şi s-a opus cu toată puterea sa, 
nu aruncând bombe, ci intrând în legătură cu Marea Britanie. Iuliu 
Maniu devenea tot mai curajos în acţiunile pe care le întreprindea şi, 
prin mijlocirea unor aparate de radio portabile, obţinute de la 
englezi, el trimitea numeroase mesaje guvernului britanic, mai apoi 
armatelor aliate din Africa, cerând sprijin pentru scoaterea României 
din lagărul hitlerist, pentru a o trece în lagărul aliaţilor. Mai mult, 
Maniu trimitea scrisori, punând în gardă pe dictatorul Antonescu şi 
păstrând contactul cu toate elementele democratice din ţară.» 

In legătură cu aparatele de radio de provenienţă engleză, e 
momentul să amintim o scenă la care ne-am mai referit în cursul 
lucrării. In anul 1943, în luna februarie sau martie, aflându-mă în 
biroul Mareşalului, pentru a trece situaţia pe hartă, am văzut pe 
biroul lui mapa cu corespondenţa Serviciului de Informaţii. Cum mai 
înainte deţinusem şi această activitate, până când Mareşalul, voind să 
dea o desvoltare acestui serviciu, a creat o adevărată secţie sub con¬ 
ducerea locotenent-colonelului Ivanovici, am considerat că acel 
conţinut nu putea să constituie un secret pentru mine şi am deschis 
mapa. Chiar deasupra se afla nota informativă a serviciului secret, 
care aducea la cunoştinţa Mareşalului că, la locuinţa lui Iuliu Maniu, 
<se află un aparat de radio-emisie-recepţie, prin care se ţinea legătura 
cu posturile de radio engleze. 

De-a curmezişul rândurilor scrise la maşină, pe foaia 
albastru-verzuie folosită de serviciul secret, cu conţinutul acestei 
informaţii atât de importante, Mareşalul pusese rezoluţia: «Să fie 
lăsat în pace. Soarta unei ţări nu poate fi pusă pe o singură mână. 
Dacă acesta greşeşte, să fie alţii care s-o ia şi să o ducă mai departe». 
Deci, el era la curent şi cu această acţiune, iar rezoluţia nu era altceva 
decât actul oficial care acoperea, în faţa organelor de siguranţă ale 
statului, acţiunea opoziţiei, dându-i libertate de acţiune. Mai mult, el 
îşi asuma întreaga răspundere printr-o rezoluţie scrisă, care oricând 
putea să devină un cap grav de acuzare în faţa lui Hitler. 

Revenind la declaraţiile ziaristului american, era lesne de 
înţeles că, la adăpostul acestui document istoric, acţiunea lui Maniu, 
ca şi a tuturor celorlalţi din opoziţie, inclusiv elementele partidului 

comunist, să devină «tot mai curajoasă». 

Mareşalul asigurase toate condiţiile unei acţiuni diplomatice 
secrete. Se obţinuse o aprobare a şefului statului nu numai tacită sau 
verbală, dar şi scrisă. Dacă s-ar căuta explicaţia faptului că siguranţa 
statului a fost atât de surprinsă de actul de la 23 August, ea s-ar găsi 
în această rezoluţie. Rezoluţia Mareşalului dovedea clarviziune, 
patriotism şi loialitate, precum şi cel mai perfect desinteres personala 
Printr-o singură trăsătură de condei, el a dezarmat întregul aparat de 
stat, care-şi avea raţiunea existenţei în apărarea sistemului de 
guvernământ, legându-1 de mâini şi de picioare. Cu cea mai 
desăvârşită candoare, opoziţia conspiratoare se pune de la început 
sub protecţia Mareşalului şi rămâne astfel până în ultimul moment. 
Trădarea şi-a mărturisit-o singură, invocând numele şi interesele 
superioare ale patriei. Opoziţia cerea omului care-şi pusese viaţa la 
temelia statului s-o acopere, să-i dea deslegarea, s-o protejeze, să-i 
ofere mijloacele necesare cu care să acţioneze. 

«Maniu a înţeles că, pentru a putea afla de la aliaţi cum ar 
putea să li se alăture România - scrie mai departe ziaristul american -, 
trebuia să aibă în Apus propriul ei emisar. Prin urmare, a luat con¬ 
tact cu Mihai Antonescu, care căuta şi el o cale de a scoate România 
din pact, şi s-au hotărât să trimită Ia Ankara un diplomat de carieră, 
în persoana lui Alexandru Creţianu.» 

Mai înainte de a se da cuvântul diplomatului, care, spre deo¬ 
sebire de Talleyrand, juca pe două tablouri cu aprobarea celor doi 
Antoneşti, sunt necesare câteva consideraţiuni asupra declaraţiilor 
ziaristului american. Din relatarea sa, se vede limpede că Iuliu 
Maniu, şeful opoziţiei, a nucleului de rezistenţă faţă de Mareşal, 
găseşte totuşi potrivit să-l informeze, deoarece: «O bună parte din 
mesajele trimise de Maniu aliaţilor erau aduse la cunoştinţa Mareşa¬ 
lului». Si mai departe: «totuşi (Mareşalul) nu era pus la curent decât 
în măsura posibilă cu mesajele schimbate cu generalul Meikland, la 
Cairo şi cu prezenţa agenţilor britanici în România». 

Sunt foarte interesante aceste spicuiri dintr-o scriere ameri¬ 
cană, destul de imprecisă, asupra începutului acţiunii premergătoare 
ieşirii României din răsboiul dus de Axă, dar totuşi folositoare pen¬ 
tru a aşeza primele jaloane în stabilirea cadrului şi elementelor care 
au intrat în acţiune. 

Important în aceste declaraţii este faptul paradoxal că acţiu¬ 
nea opoziţiei, dusă în aparenţă împotriva conducerii statului, este 
comunicată cu ingeniozitate Mareşalului Antonescu. Nu se vrea nici 
o răspundere în conducerea răsboiului peste frontiere. Mai mult, nu 
se vrea nici o răspundere în ducerea tratativelor pentru scoaterea 

Ţării din răsboi. Mareşalul este informat, ţinut la curent, 
recunoscându-i-se autoritatea şi puterea. I se cerea în mod indirect să 
acopere şi, în cele din urmă, să ia totul asupra sa. Cu alte cuvinte, 
Mareşalul Antonescu fusese decretat un bun al statului şi considerat 
de drept, haina de vreme rea, ce trebuia folosită fără grijă sau mena¬ 
jament, fără scrupule, înainte de a fi lepădată. 

Ziaristul american nu spune numele persoanei care comunica 
Mareşalului informaţii privind legăturile cu aliaţii. în nici un caz, 
Maniu, personal, nu venea în contact cu Mareşalul. De mai multe 
ori, chiar şi pe frontul din Basarabia, din partea lui Maniu şi a parti¬ 
dului naţional-ţărănist, venea Ion Mihalache. El putea să vorbească 
în numele întregului partid, deci şi a lui Maniu. Dar persoana cea mai 
indicată, omul tuturor partidelor istorice şi al tuturor îndrăsnelilor 
era Ică Antonescu. Acesta, după întoarcerea de la Hitler, întărit în 
postura sa de antihitlerist graţie declaraţiei de la Casablanca, ros de 
neastâmpăr, se oferea să ţină legătura cu Maniu şi ceilalţi. Mai întâi 
în numele Mareşalului, apoi în numele său, cu sau fără ştiinţa aces¬ 
tuia, lua iniţiative din ce în ce mai îndrăsneţe. Nu este exclus ca el să 
fi acţionat din primele zile, după înfrângerea de pe Don, asupra 
membrilor opoziţiei, confirmându-le informaţiile de pe front, 
stimulându-le zelul. 

_ în cartea lui Guy des Cars, Les rois de coeur citim următoa¬ 
rele: «în ciuda marei greşeli pe care a făcut-o asociind destinul mili¬ 
tar al României cu cel al puterilor Axei, Conducătorul Antonescu a 
păstrat un anumit prestigiu în ochii Regelui Mihai, care socotea că 
trebuie să fie ţinut la curent cu negocierile ce se pregăteau în secret cu 
aliaţii. ‘Antonescu are o anumită loialitate, putem avea încredere în 
el’, afirma unul din şefii opoziţiei unite, Maniu». Dar, în ceea ce pri¬ 
veşte marea greşeală, nu se poate trece peste ea fără a o pune în anti¬ 
teză cu declaraţiile ziaristului american, citate mai sus, şi anume: 
«pentru a le explica (aliaţilor) dilema tragică impusă poporului 
român, împins la o alianţă nefirească de către injustiţiile istorice mai 
vechi şi mai noi». 

Ziaristul american se referea la injustiţiile istorice din 1812, 
1878 şi 1940. După cum s-a observat, Guy des Cars a scris fără să fi 
avut un interes aparte pentru istoria românească. Ar fi fost de 
aşteptat să existe acel interes, deoarece evenimentele în cauză avuse¬ 
seră loc sub egida Franţei de sub Napoleon I: 1812, răpirea Basara¬ 
biei; sub Napoleon al III-lea, în 1859, crearea statului român 
modern; sub Clemenceau-Foch, crearea României Mari 1918. Scrii¬ 
torul american respectă adevărul, consfinţindu-1 prin recunoaştere. 
El demonstrează că Mareşalul era la curent cu activitatea secretă a 


310 



opoziţiei şi arată că însuşi Regele Mihai socotea că Mareşalul trebuie 
să fie informat cu ceea ce se punea la cale. 

Dintre planurile conjugate şi suprapuse , cel mai important 
s-a dovedit, în cele din urmă, planul de acţiune întocmit de reprezen¬ 
tanţii Partidului Comunist. Să apelăm la declaraţiile unui important 
personaj militar, bine cunoscut nouă din cele ce am mai spus asupra 
sa, colonelul D.Dămăceanu, şeful de Stat Major al Comandamentu¬ 
lui militar al Capitalei, pentru a relata el însuşi geneza acestui plan. 
Iată ce scrie el în revista «Magazin Istoric» din iunie 1969: 

«încă din luna decembrie 1942, deci la scurt interval după 
înfrângerea Armatei a IlI-a Română pe Don, generalii Gh. Mihail, 
C.Niculescu, Gh.Russescu şi cu mine, ne-am constituit într-un grup 
pe care l-am numit «al celor patru» care urmărea răsturnarea regimu¬ 
lui Iui Antonescu. în acest scop, luasem legătura cu Palatul. In tot 
acest timp grupul nostru nu a întrezărit nici o posibilitate de 
înfăptuire a gândurilor noastre». 

Urmărind mai departe activitatea colonelului Dămăceanu, 
acesta ne mărturiseşte că, la începutul iernii lui 1943, a luat legătură 
cu elemente ale Partidului Comunist, când a fost vizitat de mai multe 
ori de anumite persoane conspirative Ia domiciliul său. 

Un articol din ziarul «Scânteia», publicat în 20 august 1964 
şi intitulat Pregătirea militară a insurecţiei armate sub conducerea 
Partidului Comunist scrie: încă din vara anului 1943 cadrele de bază 
ale partidului, în frunte cu Gh.Gheorghiu-Dej, analizând multilate¬ 
ral situaţia politică şi militară, au stabilit strategia şi tactica partidu¬ 
lui în aceste condiţiuni în vederea luării măsurilor menite să asigure 
răsturnarea dictaturii militaro-fasciste, scoaterea României din 
război şi întoarcerea imediată a armelor împotriva armatei hitleriste. 
O mare însemnătate pentru desfăşurarea evenimentelor ulterioare a 
avut-o crearea de către partid a unor detaşamente armate proprii ale 
clasei muncitoare.» 

Aşadar, când ideea de a scoate România din răsboi încolţise 
în mintea unor şefi militari, ea s-a asociat direct cu planul de răstur¬ 
nare a Mareşalului. Regele a luat cunoştinţă de acest plan, a fost de 
acord cu el. Abia adus din Crimeia de către Mareşal şi numit într-un 
post de mare încredere, colonelul Dămăceanu, după propria sa 
mărturisire, trece imediat la alcătuirea «grupului celor patru», toţi 
ofiţeri de cavalerie, foşti subalterni ai Mareşalului, socotiţi oameni 
de încredere, doi dintre ei deţinând comandamente foarte impor¬ 
tante, ca Dămăceanu şi Costică Niculescu, cel de-al doilea coman¬ 
dant al unui corp de armată. 

Dar, să-l lăsăm pe Dămăceanu şi grupul celor patru cu 

urzeala conspiraţiei şi să urmărim firul mai larg al acţiunii. 

Opoziţia l-a ales pe Alexandru Creţeanu pentru a o repre¬ 
zenta în faţa aliaţilor anglo-americani. Dar, se vede că n-a fost dea- 
juns ca Mareşalul să lase liberă acţiunea externă a opoziţiei, fiindcă 
aceasta cerea să fie numit şi omul care s-o servească. împrejurările 
sunt astfel evocate chiar de către Alexandru Creţeanu, care spune: 
«în septembrie 1941 am demisionat din postul de secretar general al 
Ministerului de externe (când răsboiul se extindea dincolo de Nistru). 
Maniu a aprobat gestul meu şi mi-a acordat o prietenie pe care o 
preţuiesc şi mi-a lăsat cea mai scumpă dintre amintiri». 

«Am avut adeseori ocazia să stau de vorbă cu el în anii 
1942-43 şi să-i cunosc gândul. Maniu a citit cu interes memoriul meu 
despre apărarea intereselor Românilor la viitoarea conferinţă de 
pace. Dar el ştia că interesele româneşti nu se rezolvă pe bază de 
memorii, ci pe fapte. încă din 1942, când mersul răsboiului pe toate 
fronturile era favorabil Germaniei, Maniu mi-a făcut propunerea să 
merg în apus, căci el era convins că Germania va fi învinsă, ceea ce 
dorea din tot sufletul, şi va face tot ce-i stă în putinţă ca la momentul 
oportun să aducă România lângă aliaţii ei fireşti...». 

Din acest pasaj se poate observa, ca şi din citatul ziaristului 
american, că Iuliu Maniu ca şi Mussolini, vedeau Germania înfrântă 
atunci când ea era în plinătatea forţei şi expansiunii ei. Este intere¬ 
sant de subliniat această atitudine (şi intuiţie), când, după un sfert de 
veac, se dau la iveală documente ale războiului, din care se vede cât 
de puţin a lipsit ca Germania, chiar în anii 1944-45, să învingă! Afir¬ 
maţia că «Maniu dorea din tot sufletul să pierdă Germania războiul» 
face să ne gândim la ilustrul bărbat de stat al Vechiului Regat, 
dinaintea primului răsboi mondial, Petre Carp. Nu declarase el în 
Consiliul de Coroană, când numai el rămăsese lângă Carol I să 
susţină păstrarea alianţei cu Germania împotriva Rusiei, că: «Doresc 
să fiţi înfrânţi, căci numai astfel România va fi salvată». Aceste ati¬ 
tudini, distanţate la peste un sfert de veac, dau de gândit până unde 
poate merge pasiunea şi până unde pătrunderea înţelegerii, la oame¬ 
nii politici! Totuşi, a dori înfrângerea Germaniei, când armata Ţării 
lupta alături de ea, pentru dezrobirea unor provincii româneşti, 
însemna să doreşti înfrângerea propriei tale Ţări şi din nou robirea ei. 

«Se punea deci problema, declară mai departe Alexandru 
Creţeanu, trimiterii unui delegat al opoziţiei care să ia contact cu 
guvernul aliaţilor şi am fost desemnat eu. Lucrurile au luat o nouă 
întorsătură după Stalingrad. Mihai Antonescu a început chiar să ia 
legătură cu reprezentantul Vaticanului la Bucureşti, în vederea unor 
contacte indirecte. Mareşalul Antonescu era de acord. Demersurile 

au fost lipsite de succes. După debarcarea americanilor în Africa de 
Nord, însuşi Mareşalul Antonescu a spus lui Mihalache, că este gata 
a trece guvernarea lui Maniu dacă acesta poate să capete condiţiuni 
favorabile pentru ieşirea României din răsboi. Maniu i-a trimis vorbă 
că nu poate cunoaşte intenţiile aliaţilor, mai înainte de a intra în 
legătură cu ei, şi a cerut un paşaport pentru un emisar în Apus». 

Din declaraţiile de până acum ale lui Alexandru Creţeanu se 
poate aprecia aportul nepreţuit pentru elucidarea acestei situaţiuni 
paradoxale, când guvernul şi opoziţia complotează. Mareşalul însuşi 
apare ca factor activ. El este ţinut Ia curent cu intenţiile opoziţiei; nu 
se limitează să dea binevoitoarea sa aprobare, ci dispune ca Siguranţa 
să nu se amestece. El intră direct în acţiune şi propune lui Iuliu 
Maniu (pentru a câta oară?) să ia frânele guvernului, dar acesta 
bunînţeles că refuză. 

Către sfârşitul lunii martie 1944, pe tărâm diplomatic are loc 
un eveniment de seamă, care ar fi trebuit să aibă urmări pozitive, dar 
care, din păcate, a marcat în istoria răsboiului o atitudine de mare 
demnitate a Mareşalului, care trimite următoarea scrisoare generalu¬ 
lui englez Maitland Wilson, ca răspuns la insistentele propuneri 
făcute către anglo-americani de a veni cu trupe lângă Dunăre, spre a 
asigura condiţii optime pentru ieşirea României din Axă. Generalul 
Wilson a trimis la 22 martie o scrisoare ultimativă, prin care cerea 
Mareşalului Antonescu să se predea necondiţionat în mâinile ruşilor. 
Iată răspunsul Mareşalului la data de 2 aprilie 1944: 

«Am primit mesajul dumneavoastră. 

Vă rog sa nu cereţi unui popor mic dar viteaz, care de două 
mii de ani luptă pentru viaţă, credinţă şi libertate, să se dezonoreze pe 
sine. 

Va rog să nu cereţi unui soldat cinstit şi unui om bătrân să-şi 
sfârşească zilele în umilinţă. 

Aşa cum dumneavoastră luptaţi pentru Anglia, tot aşa şi eu 
lupt pentru Patria mea dar, de suferinţele, lupta şi ameninţările sub 
care noi trăim, dumneavoastră nu vă puteţi da seama. Noi am fost 
atacaţi, deşi nu am atacat pe nimeni. Ceea ce a fost al nostru şi a fost 
al nostru de secole, ei ne-au luat. 

Aliaţii şi prietenii noştri au fost obligaţi de evenimentele din 
1940, să ne abandoneze total, lăsându-ne astfel să fim jefuiţi de laşii 
noştri vecini. Nici unul din marii noştri aliaţi de atunci nu putea să ne 
garanteze frontierele noastre reduse, ca răspuns la strigătul nostru de 
alarmă. Alături de Germania am fost nevoiţi să ne opunem Rusiei, 
care zilnic ne umilea şi ne ameninţa. 

Singura ţară din lume care, la cererea noastră, a fost de 
acord în împrejurări dificile, să garanteze existenţa durabilă a naţiu¬ 
nii, a fost Germania. 

Va rog să nu cereţi astăzi, când poporul nostru va trebui să 
moară, să accepte dizgraţia şi dezonoarea. 

Mare şi glorios soldat ce sunteţi, sunt sigur, veţi înţelege. 
Ajutaţi-mă să salvez un popor şi nu mă forţaţi să-l arunc în prăpastia 
fără de sfârşit a distrugerii şi ruşinii. 

Noi suntem prietenii dumneavoastră şi nu duşmanii dumnea¬ 
voastră. Nici un popor, sunt sigur, cu forţele aproape intacte, cum 
sunt ale noastre, nu ar putea să capituleze şi să se retragă din acţiunea 
în care însăşi libertatea şi existenţa lui sunt în joc, fără o garanţie 
serioasă pentru zilele ce vor veni. 

Că nu se va comite nici o indiscreţiune în legătură cu acest 
mesaj, mă bizui pe dumneavoastră, ca soldat. Mareşal Antonescu» 

Drept răspuns la acest apel sincer şi ostăşesc, au urmat teribi¬ 
lele bombardamente anglo-americane asupra teritoriului României. 
Cum a răsunat în urechile Mareşalului uruitul Liberatoarelor care au 
lansat covoare de bombe asupra cartierelor muncitoreşti din 
Capitală? In timp ce el a văzut cu claritate evoluţia armatelor sovie¬ 
tice şi, antrenate de ele, acţiunile partidelor istorice,aliaţii din Vest nu 
au fost în stare să vadă. 

în aprilie, la Snagov, în Villa Weber, are loc întrevederea 
dintre Iuliu Maniu şi Mareşalul Antonescu. Mareşalul nu acceptă 
condiţiile de armistiţiu sub forma oferită de soviete. El cerea un teri¬ 
toriu suveran şi dreptul de a elibera teritoriul naţional de trupele ger¬ 
mane, fără ajutor rusesc. Maniu era pentru concesiuni. Atunci el i-a 
spus: 

«Eu nu pot altfel, domnule Maniu. îi cunosc pe ruşi din 
1917. Am nevoie de un teritoriu suveran unde să nu pună piciorul 
armata sovietică. Luaţi umneavoastră conducerea şi faceţi cum cre¬ 
deţi. Eu vă stau la dispoziţie...» Această convorbire a fost surprinsă 
de mine şi notată. 

în documentele recent apărute există copiile schimbului de 
telegrame dintre Iuliu Maniu şi generalul Willson, comandantul 
forţelor aliate din Mediterană. Din telegrama lui Maniu se vede că el 
ceruse intervenţia aviaţiei aliate asupra teritoriului României, speci¬ 
ficând chiar bombardarea nodurilor de comunicaţii pentru a împie¬ 
dica transporturile militare spre frontul Moldovei, unde se înjgheba 
apărarea ţării după retragerea de pe Bug. Aliaţii s-au executat, iar în 

ziua de 4 aprilie au început seria celor mai devastatoare bombarda¬ 
mente asupra teritoriului ţării. însuşi Maniu fusese nevoit să se refu¬ 
gieze la Snagov. De reţinut că, în timp ce Iuliu Maniu discuta cu 
Mareşalul în deplină încredere, el era angajat în tratative cu aliaţii, 
orermdu-se să-l înlăture pe Mareşal şi să scoată-ţara din răsboi. în 
timp ce Mareşalul lupta din răsputeri pentru ameliorarea condiţiilor 
de apărare, Maniu făcea eforturi în sens contrar. în timp ce Mareşa¬ 
lul răspunsese cu atâta curaj şi demnitate generalului englez, 
cerandu-i înţelegere, Iuliu Maniu îl oferea pe Mareşal drept jertfă şi 
cerea intervenţia forţelor aeriene anglo-americane împotriva ţării 
sale. E bine de comparat aceste două atitudini, pentru a scoate în 
relief tactica şi meritele fiecăruia. 


28 - Mareşalul, de la Olăneşti la Rastenburg 


1 august 1944 deschisese şi pentru situaţia internă din 
România o fază neobişnuită: eclipsarea Mareşalului de pe ecranul 
cotidian bucureştean. 

în timp ce la Rastenburg era reconsiderată situaţia României 
şi a Conducătorului ei, Mareşalul îşi exprimă dorinţa de a urma o 
cură balneară în staţiunea Olăneşti-Vâlcea. Aflasem aceasta de la 
şeful meu, în ziua de 30 iulie, în timp ce parcurgeam distanţa de la 
Parcul Snagov la Villa Webej. Davidescu îmi spusese: 

- Domnul Mareşal, profitând de acalmia frontului, vrea să 
urmeze o cură balneară prescrisă de medic, Ia Olăneşti. Va rămâne 
acolo 20 de zile, într-un cadru foarte restrâns. Va fi însoţit de 
doamne, de Mihai Antonescu, de maiorul-adjutant Evolceanu. Vei 
merge şi dumneata, împreună cu mine. Pregăteşti tot ce trebuie pen¬ 
tru ca activitatea Cabinetului Militar să nu sufere. Pot să-ţi iei un 
secretar-dactilograf... 

Am rămas surprins de această neaşteptată veste. Când mai 
urmase Mareşalul o cură balneară? Era acuma momentul? De aceea 
nu m-am putut stăpâni şi am spus: 

- Mi se pare cu totul ieşită din obişnuinţă hotărîrea domnu¬ 
lui Mareşal. Ca şi cum ar întoarce spatele frontului, tocmai în aceste 
momente. Toţi vor rămâne descumpăniţi. 

- Dar Olăneştiul nu este decât la 200 de-km de Bucureşti, iar 

distanţa poate fi străbătută într-o oră cu avionul. De ce ţi se pare 
curios? 

- E just, dar cred că una era prezenţa sa împărţită între front 
şi Bucureşti, şi alta izolarea sa acolo unde Ţara nu-1 va putea vedea şi 
poate nici simţi. Apoi, când pisica nu-i acasă... 

Ca de obicei, mi-a retezat-o scurt colonelul Davidescu, 
dumneata îţi faci griji care te depăşesc. Dacă domnul Mareşal a luat 
această hotărîre, fii sigur că a ştiut de ce a luat-o. E mai bine să nu 
discutăm! 

Dar dacă de discutat nu am mai discutat, Wam putut să nu 
mă mai gândesc la aceasta. Intr-adevăr, plecarea la Olăneşti şi intra¬ 
rea Mareşalului ca într-un sac, în acea văgăună, era echivalentă cu o 
semiabdicare. Plecarea Mareşalului din mijlocul armatei, depărtarea 
lui de front, ruperea contactului cu armata, cu ministerele, cu viaţa 
Bucureştilor, era o situaţie ce merita să dea de gândit. Justificarea pe 
care o dăduse colonelul Davidescu nu era mulţumitoare. Dacă de la 
Olăneşti se putea veni la Bucureşti tot aşa de uşor ca şi de la Snagov, 
deosebirea era totuşi foarte mare. Izolându-se acolo, reducea la 
ultima expresie contactul cu Ţara şi cu guvernul. Mareşalul nu era 
omul care să stea mai mult de 48 de ore departe de freamătul 
activităţii de conducere. El nu era un Hitler sau un Stalin, care dintr- 
un turn de fildeş, să conducă invizibil poporul său. El apăruse pe 
scenă din primul moment şi se menţinuse timp de patru ani neîntre¬ 
rupţi în primul plan şi în rolul principal. Ţara, colaboratorii, cât şi 
duşmanii, se obişnuiseră cu prezenţa lui cotidiană, pretutindeni. Era 
evident că dispariţia lui subită lăsa un mare gol în care putea să se 
infiltreze orice acţiune diversionistă. Dacă în timpul celor patru ani el 
obişnuise Ţara cu prezenţa sa, ultimele luni fuseseră cele mai bogate 
în activitate. Cunoscut de toată armata, el era, dacă nu iubit, dar 
foarte stimat. Toţi aveau încredere desăvârşită în el şi în acelaşi timp 
se temeau de el. 

Situaţia militară a frontului nu era de natura să-l impiedice pe 
Mareşal de a începe acea cură. Sosirea noului comandant german, 
Friessner, care luase în primire frontul mixt, îl degaja formal de orice 
răspundere. înlocuirea la comanda Armatei a 4-a a generalului 
Racoviţă cu generalul Avramescu, constituia încă un motiv de lini¬ 
ştire, deşi Mareşalul era sprijinitorul moral al ostaşului român şi 
nimeni şj nimic nu-1 putea înlocui. 

în schimb, eclipsarea de pe frontul politic mi se părea alar¬ 
mantă. Figurile întunecate ale generalilor Sănătescu, C.Niculescu, 
M.Racoviţă, a colonelului Dămăceanu, ale şefilor opoziţiei, Maniu şi 
Brătianu, unele persoane din preajma Regelui, mă făceau să intuiesc 

o surdă ameninţare. Despre planurile lor nu ştiam nimic la acea dată, 
dar simţeam ostilitatea lor faţă de Mareşal, ori de câte ori veneam în 
contact cu ei. îmi spuneam: plecarea Mareşalului la Olăneşti 
înseamnă libertate pentru şoareci. 

Dinamica desfăşurare de activitate a Mareşalului a încetat 
brusc. Mareşalul s-a izolat şi în urma lui s-a produs, după cum era de 
aşteptat, descumpănire şi nedumerire. Parcă o făcuse intenţionat 
spre a-i lăsa pe conspiratori să lucreze în linişte şi să-şi desăvârşească 
planurile. Bucureştiul nu i-a mai simţit pulsul în palatul de marmură 
din Piaţa Victoriei. Armata, Ţara au rămas pe picioarele lor, frâul 
conducerii slab, aproape liber. Ce evenimente urmau să se petreacă 
în lipsa sa? 

La Olăneşti, în primul rând, Mareşalul s-a sustras spionaju¬ 
lui german care, în urma atentatului împotriva lui Hitler, îşi mărise 
vigilenţa. în izolarea sa, Mareşalul se concentra asupra activităţii 
diplomatice care trecuse pe planul întâi. Nu de la front se aşteptau 
soluţii. Frontul căzuse ca importanţă pe planul secundar. Mareşalul 
trebuia să urmărească evoluţia evenimentelor militare în ansamblu, 
intensificând demersurile pentru fixarea condiţiunilor de armistiţiu 
în limitele prevăzute. 

Inaugurând această activitate diplomatică Ia 1 august, îl 
vedem pe Mareşal sosind la Olăneşti cu suita sa restrânsă şi 
instalându-se modest, ca întotdeauna, într-o localitate aproape pus¬ 
tie. Din ziua următoare începe tratamentul. Oricine îl putea vedea 
trecând dimineaţa la ora 8, urmat de valetul său care-i ducea halatul, 
întovărăşit de doctorul Zilişteanu, spre instalaţia de băi, unde 
rămânea o oră. După aceea, tot pe acelaşi drum, fără nici o măsură 
de protecţie, revenea la vila particulară aflată la intrarea în localitate, 
unde-şi fixase reşedinţa. Acolo lua şi masa. După-amiază, urmat de 
toată suita, făcea o plimbare la izvoare. în acel interval, dintre baie şi 
plimbare, rezolva problemele care soseau zilnic prin curieri speciali. 

în a treia zi de la sosirea la Olăneşti, Mareşalul Antonescu a 
primit prin Killinger, invitaţia lui Hitler de a merge la Rastenburg. 

în după-amiaza zilei de 3 august, Mareşalul s-a deplasat la 
Bucureşti împreună cu Mihai Antonescu, colonelul Davidescu, maio¬ 
rul Evolceanu şi dr.Zilişteanu de la Cabinet, urmând ca, în dimineaţa 
următoare, să pornească spre Germania. Deşi l-a stânjenit, invitaţia 
nu l-a surprins. Ca şi în alte împrejurări, el era pregătit să-l înfrunte 
pe dictator care, acum, era zduncinat de urmările atentatului. 

Nu tot astfel a primit invitaţia lui Ribbentrop, Mihai Anto¬ 
nescu. Din povestirile căpitanului Vlad Neniţescu, rezultă că la cabi¬ 
netul ministrului de externe s-au produs mari perturbări: 



«Mihai Antonescu era foarte îngrijorat şi_i se citea pe faţă şi 
în toată manifestarea lui această îngrijorare. în seara dinaintea 
plecării, am fost chemat de Mihai Antonescu, care mi-a cerut să-l 
anunţ pe colonelul Galin, şeful său de cabinet, să se pregătească pen¬ 
tru a pleca la Hitler. Când colonelul Galin a aflat acestea, mi-a cerut 
să-i spun că nu l-am găsit şi că ar fi plecat din Bucureşti. Era o 
eschivă. Aducând această veste la cunoştinţa lui Mihai Antonescu, 
acesta mi-a cerut să-l însoţesc eu. Era foarte abătut şi mi-a cerut să-l 
ajut să împacheteze nişte documente. în acest timp mi-a spus: «S-ar 
putea să nu ne mai întoarcem de acolo şi vreau ca aceste documente 
dumneata să le predai doamnei A.G., rugând-o din partea mea să le 
ascundă. în cazul când nu mă mai întorc, o rogi să se ducă să le pre¬ 
dea Regelui». 

Aceste documente au avut odiseea lor. După ce au stat 
ascunse la moşia doamnei A.G. din Comana, au fost încredinţate 
căpitanului Mavrodin din Garda călare, care comanda un escadron. 
Acesta le-a închis în casa de fier a escadronului, crezând că sunt 
documente de familie. La dizolvarea regimentului ele au rămas acolo 
şi nu am mai aflat de urma lor. 

Am plecat la OKW în dimineaţa de 4 august. Cu Mareşalul 
au mai plecat o seamă de miniştri, generalii Dobre, Arbore şi Şteflea. 
Am ajuns la Rastenburg către orele 11 după un zbor cu peripeţii. 
Avionul de la Băneasa luând direcţia Nord, a străbătut Polonia, s-a 
rătăcit şi la un moment dat, a zburat deasupra Varşoviei unde se 
dădeau lupte. Câteva proiectile au explodat sub avion. La aeroportul 
Rastenburg am fost aşteptaţi de Mareşalul Keitel care l-a salutat pe 
Mareşal din partea lui Hitler, scuzându-1 că nu a putut veni personal, 
fiind încă suferind. Ni s-a dat la fiecare, o banderolă la braţ şi un 
paşaport şi apoi ne-am urcat în maşinile care ne-au condus spre bun- 
kere. Pe terasa din faţa unui pavilion aştepta Hitler. A venit în 
întâmpinarea Mareşalului şi i-a întins mâna stângă. Mareşalul ne-a 
prezentat. Hitler ne-a întins tot mâna stângă, cea dreaptă bandajată, 
fiind sprijinită în deschizătura hainei. îl vedeam pentru prima dată 
pe Hitler, dar mi-am dat seama că avea faţa obosită şi pungi mari la 
ochi. După prezentare, împreună cu Mareşalul, Mihai Antonescu, 
generalul Şteflea şi colonelul Davidescu, Hitler s-a despărţit de noi şi 
nu i-am mai revăzut decât în ziua următoare. Ceilalţi din suită am 
fost întreţinuţi de ofiţeri germani cu care am discutat probleme gene¬ 
rale în afara situaţiei militare. 

în seara primei zile, în timp ce făceam cercetări cu ofiţerii 
germani ataşaţi în cazionul bunkerului, după cină a apărut un bărbat 
mic şi blond, cu profil ascuţit şi ochelari. Toţi ofiţerii germani au 

înmărmurit. Am întrebat pe vecinul meu care mi-a răspuns: Himm- 
ler! A stat puţin, a aruncat privirea asupra tuturor şi apoi a plecat. 
M-a surprins această tresărire la ofiţerii germani. Am înţeles mai 
târziu teama lor, când am aflat că el era şeful întregului serviciu de 
informaţii german şi avea misiunea de a epura elementele suspecte 
din armată». 

în cea de a doua seară s-a rulat, în prezenţa întregii suite, un 
film documentar cu efectele bombelor V-l şi V-2. 

Asupra vizitei Mareşalului la Rastenburg, dă date foarte 
importante şeful de Stat Major, generalul german Guderian. El scrie 
în memoriile sale: 

«La 1 august 1944, în timp ce spiritele erau încă sub via 
impresie a peripeţiilor atentatului şi ale prăbuşirii frontului de Est, 
Mareşalul Antonescu vine să facă o vizită lui Hitler în Prusia Orien¬ 
tală. Am avut misiunea să expun Mareşalului situaţia de pe frontul 
de Est. Hitler, Keitel şi toţi ofiţerii care participau normal la confe¬ 
rinţa asupra situaţiei, erau prezenţi. La fel şi Ribbentrop şi colabora¬ 
torii de la externe. Expunerea mea trebuia să fie tradusă în franţuzeş¬ 
te de traducătorul Schmidt. Dar cum am observat că nu-i erau famf- 
liari termenii militari, m-am hotărât să-i expun chiar eu în franceză 
având satisfacţia de a fi bine înţeles de Mareşalul român. 

Pe timpul acestei expuneri, Antonescu manifesta o perfectă 
înţelegere a greutăţilor noastre şi a necesităţii de a începe să punem pe 
picioare grupul de armate Centru şi a face legătura cu grupul de 
Nord. în ziua următoare, Mareşalul Antonescu m-a convocat la o 
întrevedere intimă în bunkerul său. Pentru mine acest lucru a fost 
foarte instructiv. Mareşalul român nu se arăta numai un bun soldat, 
dar un cunoscător temeinic al Ţării sale, a condiţiilor economice, de 
transport care îşi aveau imperativul lor asupra politicii. Tot ce spu¬ 
nea avea cap şi coadă şi erau spuse cu amabilitate şi o politeţe 
desăvârşită, calităţi cu care noi nu eram deloc obişnuiţi în Germania, 
la acea epocă. Am ajuns să discutăm şi despre atentat, fără ca el să-şi 
ascundă oroarea faţă de aceste acte: «Credeţi-mă, îmi spunea el. Eu 
aş putea să-mi culc capul pe genunchii generalilor mei. La noi ar fi de 
neconceput ca ofiţerii să participe la o asemenea lovitură de stat». 

In acel moment n-am răspuns nimic, dar 15 zile mai târziu 
Mareşalul Antonescu avea să se găsească într-o situaţie şi mai gravă, 
şi noi cu el la un loc. 

Mihai Antonescu, ministrul afacerilor externe român îl 
însoţise pe Mareşal. Acest om dădea o impresie de îndrăzneală, dar 
nu atrăgea nici o simpatie. Cordialitatea sa avea ceva ce făcea silă. 
Din partea germană îl însoţiseră pe Mareşalul român Killinger şi 

319 



generalul Hansen. Cu fiecare din ei am avut discuţii aprofundate 
pentru a cunoaşte punctul lor de vedere. Ei se abandonaseră unei 
erori fatale care scălda autoritatea militară germană într-o linişte 
aparentă, fără a da nici o atenţie informaţiilor privitoare la o 
iminentă trădare, după cum semnalaseră rapoartele Iui Friessner tri¬ 
mise prin delegatul său, la 1 august, şi care determinaseră chemarea 
Mareşalului la Hitler. 

Mareşalul Antonescu - continuă Guderian - propusese eva¬ 
cuarea Moldovei şi retragerea pe linia Gurile Dunării-Galaţi-Focşani 
şi Carpaţii Orientali, dacă interesul comun aliat o cerea. Am 
tradus imediat lui Hitler această generoasă sugestie şi am mai 
repetat-o şi mai târziu. Hitler a acceptat oferta mulţumind Mareşalu¬ 
lui român. Generalul Friessner, comandantul Grupului de armate 
Ucraina de Sud, împărtăşea de altfel vederile Mareşalului Anto¬ 
nescu. Puţin timp după vizita acestuia la Fiihrer, Friessner îi prezentă 
un proiect de repliere a frontului pe linia propusă de Mareşal. In mod 
excepţional, Hitler a aprobat, dar a adăugat că ordinele şi execuţia 
vor fi în funcţie de indicaţiile concrete determinate de intenţiile ofen¬ 
sive ale inamicului. Până atunci frontul va fi păstrat pe linia 
existentă... Ştirile de pe acest front s-au menţinut până în ultimul 
timp contradictorii». 

Iată-ne aşadar în posesia unor date concrete asupra 
desfăşurării vizitei Mareşalului la Rastenburg. 

înainte de plecare, în ziua de 5 august, după cum relatează 
căpitanul Neniţescu, Mareşalul a reamintit Iui Hitler de motoarele 
Renault promise pentru tancheta antitanc românească. Hitler i-a 
cerut lui Guderian să noteze pentru a se satisface această cerere. 
Ministrul economiei Clodius, l-a însoţit pe Mareşal în Ţară. 

Dacă în preziua plecării conduita lui Mihai Antonescu este 
cunoscută datorită relatărilor făcute de căpitanul Neniţescu, în 
schimb nu se cunoaşte nimic privitor la comportarea Mareşalului, 
îngrijorarea sa - dacă a fost, şi este imposibil să nu fi fost - nu a avut 
martori. în orice caz, colonelul Davidescu nu a făcut niciodată aluzie 
la aşa ceva. Mihai Antonescu însă a fost înspăimântat. Spectrul lui 
Ciano îi stătea înainte ca o ameninţare. întocmai unui conspirator, a 
ascuns documente compromiţătoare. Indicând adresa Regelui la care 
urmau să ajungă aceste documente, în ultimă instanţă, el mărturisea 
fără echivoc legătura strânsă şi tainică pe care o avea cu suveranul. 
Această legătură nu trebuia să fie cunoscută de Mareşal, ceea ce 
trădează divergenţele de interese dintre cei doi. Neliniştea lui Ică 
Antonescu provenea din certitudinea că, la urechile omologului său 
german ajunseseră multe din criticile vehemente la adresa lui Hitler şi 

împotrivirile lui duşmănoase la toate cererile Germanilor. Ştiindu-se 
în capul complotului împotriva Germaniei, era firesc să se simtă ame¬ 
ninţat de un grav pericol. 

Dar, nu numai Ică, ci şi Mareşalul era angajat în aceeaşi 
acţiune de salvare a Ţării din dezastru, iar în spatele lor se strângea 
toată opoziţia românească. Pe câtă vreme Mareşalul o făcea senin şi 
cu convingerea dreptului pe care îl pusese la baza înţelegerii cu Ger¬ 
mania, (de a acţiona, la nevoie, separat, pe linia intereselor româ¬ 
neşti), Ică Antonescu avea conştiinţa încărcată, deoarece, urmând 
linia Mareşalului, complota şi împotriva acestuia. 

In avionul care-i aducea înapoi spre ţară, de data aceasta pe 
altă rută, nu li s-a mai oferit spectacolul bătăliei. Mareşalul contem¬ 
pla peisajul ce i se desfăşura la picioare.'Era mulţumit? Lăsase în 
urmă ecoul unei grele confruntări şi avea sentimentul că făcuse un 
lucru bun. Poate fără să-şi fi dat seama în acele momente, se poate 
afirma astăzi că atunci, la Rastenburg. câştigase cea mai importantă 
bătălie care privea viitorul României. Spiritul său era acum liber şi 
descătuşat de preocuparea principală: reacţiunea lui Hitler, ce ştia 
Hitler? Această enigmă fusese dezlegată. îl văzuse, petrecuse cu Hit¬ 
ler ore în şir, îl ascultase şi-i citise gândurile şi intenţiile. Acuma, cu 
fiecare rotire de elice, Hitler cu Rastenburgul lui se depărtau, se pier¬ 
deau undeva în neguri. El zbura spre Răsărit. După ce trecuse prin 
întrebările inchiziţionale ale lui Ribbentrop şi Himmler, acuma, în 
zborul spre Ţară, după mărturisirea secretarului său, Mihai Anto¬ 
nescu se simţea ca nou născut. Viitorul i se deschidea înainte: scăpat 
de răsboi, după cum scăpase de legionari, se vedea omul ales de 
soartă să conducă spre liman România. Hitler îi întinsese o mâna 
obosită. Dar era scuzabil, era suferind. Pe Himmler îl văzuse, au stat 
alături şi ce e drept, a tresărit, dar nu aşa cum ar fi crezut. în privinţa 
armelor secrete, V-l şi V-2, nu credea nimic. Era convins că Germa¬ 
nii erau definitiv la pământ. Totul era prielnic pentru manevra de 
scoatere a Ţării din război. 

La amiază au ajuns la Bucureşti şi, în seara aceleiaşi zile, 
Mareşalul s-a înapoiat la Olăneşti, unde şi-a reluat cura, cu acelaşi 
calm imperturbabil. 

Despre marea confruntare a Mareşalului cu Hitler, asupra 
căreia s-au făcut anticipate consideraţiuni, vine să vorbească însuşi 
Mareşalul, când, la câteva zile după sosire, îi dicteazaă o amplă notă 
colonelului Davidescu. Această notă cupriiide discuţiile cu Hitler în 
acea şedinţă restrânsă: 

«în ziua de 4 august, la cartierul general al Fuhrerului denu¬ 
mit Wolffschanze din Prusia Orientală, am avut cu el o convorbire 

de trei ore şi jumătate. 

Următoarele trei capitole au fost atinse de Fiihrer în această 
convorbire: 

Situaţia armatei germane în Est: pierderi, posibilităţi mate¬ 
riale de înlocuire, arme noi ce înţelege să introducă succesiv în 
acţiune pe toate fronturile. 

Cu privire la atentat, Fiihrerul a făcut cu lux de amănunte şi 
pe un ton variat, de la calm la agitaţie, istoricul luptei duse împotriva 
sa. ‘Am aşteptat şase ani acest atentat şi sunt foarte mulţumit că a 
avut loc, deoarece, pe de-o parte, a dat ocazia poporului german să 
strângă rândurile în jurul meu, pe de altă parte, mi-a dat mie posibili¬ 
tatea să curăţ radical armata, în special organele de stat, de aceste 
elemente’. 

Fiihrerul mi-a declarat că înfrângerea din vara aceasta a gru¬ 
pului de armate Centru şi cele din cursul verii şi a iernii 1943, se dato- 
resc toate numai defetismului provocat de aceste elemente, care, prin 
atitudinea lor, au slăbit spiritul de luptă al ostaşilor germani». 

Mareşalul introduce observaţia personală: «Istoria desigur 
va judeca şi va trage concluzii definitive în această privinţă, când 
toate elementele necesare, care stau la baza conducerii politice şi mili¬ 
tare a răsboiului, vor fi date la iveală şi în ceea ce priveşte acţiunea 
purtată de Germania în lupta ei pentru cucerirea spaţiului vital şi 
dominarea Europei. Timpul va dovedi dacă revenirea şi adoptarea 
acestor mijloace barbare în cadrul unei armate cu tradiţie istorică şi 
militară atât de bogată în fapte de glorie, mândră de ea însăşi, va da 
rezultate sau vor duce la unele efecte contrarii. 

Văzând până la ce punct periculos se alunecă şi gândind şi 
la viaţa celor doi mareşali, von KIeist şi Manstein, cu care am luptat 
pe frontul rusesc, unde au acţionat trupe româneşti, am găsit de a 
mea datorie să-l întrerup pe Fiihrer, afirmând că la toţi generalii cu 
care am conlucrat pe front şi, în special, la KIeist şi Manstein, am 
găsit totdeauna o ţinută ireproşabilă şi demnitate militară, o price¬ 
pere desăvârşită şi o atitudine extrem de corectă, care nu mi-a putut 
lăsa niciodată impresia de ostilitate împotriva regimului, ci 
dimpotrivă, de fidelitate pentru Patria şi conducerea germană. Pen¬ 
tru mine, revoluţia începută în 1921, în Germania, nu s-a terminat şi 
ea continuă. Metodele acestea pot fi deopotrivă salvatoare sau dezas¬ 
truoase. 

în ce priveşte situaţia pe frontul de Est, legând-o de atentat şi 
desigur cu încercarea de a trece răspunderea asupra altora, Fiihrerul 
a afirmat că defecţiunea de pe sectorul central al frontului de Est este 
consecinţa defetismului provocat de generalii germani. S-au găsit 



ofiţeri suspuşi implicaţi în atentat... Ţinând seama de trecutul şi dis¬ 
ciplina de organizare şi de superioritatea instrucţiei germane, sunt 
îndreptăţit a crede că nu asta a fost cauza care a determinat prăbuşi¬ 
rea frontului central. Sunt sigur că cercetătorii de mâine vor găsi şi 
alte cauze ale acestui dezastru. 

în ceea priveşte situaţia de viitor, Fiihrerul s-a arătat ca şi 
data anterioară, foarte încrezător în posibilităţile germane şi a subli¬ 
niat că, datorită atentatului, armata s-a întărit pentru că prin purifi¬ 
care, se va pune capăt haosului provenit din delăsare şi chiar din 
sabotajul vechilor cadre. Himmler are conducerea armatei din inte¬ 
rior. Privitor la şansele de viitor, el mi-a spus că numai cei lipsiţi de 
energie pot pierde războiul şi mi-a repetat pentru a treia oară ce s-a 
petrecut în răsboiul din Silezia, când mareşalii îl sfătuiau pe Friedrich 
cel Mare să încheie pace, dar el a stăruit şi a învins. După ce a termi¬ 
nat cu lux de exemple şi argumente expunerea referitoare la 
posibilităţiile actuale şi viitoare ale armatei germane, Fiihrerul, 
uitându-se drept în ochii mei, mi-a spus în mod cu totul intempestiv 
şi cu totul neobişnuit în practica dintre conducătorii de state, fără 
nici o indicaţie anterioară, că acesta a fost scopul întrevederii noas¬ 
tre: problema raporturilor viitoare dintre România şi Germania, 
arătând că vrea să ştie atunci - deci imediat - dacă România şi în spe¬ 
cial Conducătorul ei, Mareşalul Antonescu, a subliniat el, sunt decişi 
a merge până la sfârşit cu Germania». 

lată-1 pe Hitler dezvăluind intempestiv scopul chemării 
Mareşalului la Rastenburg. Rapoartele lui Friessner şi relatările colo¬ 
nelului Trotha îsi produseseră din plin efectul. Enigma României tre¬ 
buia dezlegată acum ori niciodată şi Conducătorul ei trebuia să-şi 
divulge intenţiile şi sentimentele faţă de Germania şi de Fiihrerul ei. 
După descrieri amănunţite, sancţionări, perspective optimiste, 
dintr-o dată întrebarea hotărîtoare: «ce are de gând România şi în 
special Mareşalul Antonescu?» 

Să urmărim mai departe, după declaraţiile Mareşalului 
Antonescu, consumarea acestei scene hotărîtoare: 

«Total surprins de această întrebare, care venea desigur din 
calcul, după arătarea măsurilor drastice care mergeau până la distru¬ 
gerea ofiţerilor şi a familiilor lor, luate în Germania contra acelora 
care nu sunt de acord cu conducerea germană în ceea ce priveşte 
metodele întrebuinţate pentru conducerea politică şi militară a statu¬ 
lui, am căutat să câştig timp în răspunsul ce aveam de dat, arătând în 
prealabil regretul meu în ceea ce priveşte atentatul şi părerea mea 
asupra situaţiei din Răsărit, pericolele ce acest front prezintă pentru 
România şi care sunt greutăţile ce am de învins din cauza situaţiei 

provocate de bombardamentele inamice. 

Terminând această expunere şi revenind la chestiunea esen¬ 
ţială, observând numai în ultimul moment că făcea obiectul real al 
convocării, am declarat categoric şi fără cea mai mică ezitare că nu aş 
putea răspunde la întrebarea aceasta, deoarece am fost surprins şi 
consider că această chestiune trebuie tratată pe căi diplomatice. In 
plus, nu pot da un răspuns într-un fel sau altui, pentru că eu însumi 
nu am răspunsul la următoarele chestiuni prealabile: 

1 - Aş dori să cunosc intenţiile germane cu privire la lupta 
dusă pe frontul de Sud, care interesează România. Afirmând că dacă 
trupele germane nu pot să menţină această parte a frontului, cel 
puţin pe linia actuală: Tg.Neamţ-Iaşi-Nistru, România nu ar putea să 
se angajeze să meargă până la distrugerea totală alături de Germania. 
I-am amintit lui Hitler că Germania s-a angajat să apere graniţele 
României' şi von Ribbentrop a făcut recent declaraţii afirmând că 
Germania se apără pe Nistru. 

Hitler mi-a răspuns că va menţine acest front, la care afir¬ 
maţie eu am răspuns că, fără a pune la îndoială aceste declaraţii atât 
de categorice, sunt dator să-i amintesc că în toamna anului 1943, 
mi-au fost făcute declaraţii tot atât de categorice, că va executa din 
capul de pod Nikolaev de pe Nipru, o acţiune pentru restabilirea 
legăturii cu Crimeia şi despresurarea trupelor închise acolo; şi că, în 
martie 1944, va trece la ofensivă pentru a recuceri Ucraina. Reamin¬ 
tesc că nici una din aceste promisiuni nu a fost executată şi bănuiesc 
că nu o modificare de atitudine a schimbat acest lucru, ci imposibili¬ 
tatea în care s-a găsit să o facă. Am conchis spunându-i că nu pun 
nici de data aceasta la îndoială buna intenţie a Fiihrerului de a 
menţine frontul actual din Moldova şi Basarabia, dar ca militar cu 
experienţă, am adăugat că nu putem conta numai pe ceea ce voim să 
facem. Totul este în funcţie de putinţa şi mai ales de voinţa inamicu¬ 
lui. Nu trebuie să ignorăm că Ruşii au dovedit, cel puţin până acum, 
o mare superioritate de forţe, de mijloace tehnice şi de manevră. 
Fiihrerul a ezitat să afirme că, în orice împrejurare, va menţine 
dreapta frontului pe poziţia pe care se găseşte. 

2 Trecând la a doua întrebare prealabilă, am spus că, 
începând cu luna aprilie, România este supusă bombardamentelor ce 
se succed din săptămână în săptămână, producând pagube conside¬ 
rabile. In faţa acestei acţiuni a inamicului, România este cu totul 
dezarmată având mereu pierderi în mijloace antiaeriene şi aviaţie de 
vânătoare pe care Germania nu le poate înlocui. Pagubele sunt de 
sute de milioane de lei. Dacă continuă aşa, frontul nu va mai putea fi 
alimentat. Această situaţie va crea un dezastru pentru economia ţării. 

Am conchis că, dacă Germania nu ne dă mijloace să ne apărăm, 
România nu poate păstra această poziţie Ia infinit, deoarece ar 
duce-o la totală catastrofă. 

Fiihrerul nu mi-a dat nici o asigurare că ar fi în măsură să 
mă pună în situaţia de a face faţă în condiţii acceptabile bombarda¬ 
mentului inamic. Cu alte cuvinte, nici la această a doua chestiune 
răspunsul lui nu a fost formal. 

3 - A treia întrebare prealabilă a fost aceasta: Am arătat că 
România se găseşte astăzi într-o situaţie mult mai gravă'ca înainte, 
din cauza Turciei. Dezvoltând acest punct, am arătat că Turcia poate 
deschide strâmtorile pentru ca flota italiană obţinută de la aliaţi să 
intre în Marea Neagră, să răstoarne echilibrul de forţe şi să facă posi¬ 
bilă o debarcare massivă pe coastele româneşti. Am afirmat că 
România nu este în măsură să se apere în bune condiţiuni. Turcii pot 
pune la dispoziţia anglo-americanilor baze de aviaţie. Consecinţa va 
fi înteţirea bombardamentelor care ar putea deveni zilnice sau de mai 
multe ori pe zi. în cazul acesta, situaţia României va evolua vertigi¬ 
nos către catastrofă. 

Fiihrerul mi-a spus că nu crede că Turcia va deschide 
strâmtorile şi va da baze aeriene. A evitat să-mi dea răspunsul cu ce 
ar putea să mă ajute în caz că aceste două eventualităţi s-ar împlini. 

4 - în sfârşit, a patra întrebare ce am pus-o a fost referitoare 
la atitudinea viitoare a Ungariei şi ce se va petrece în spaţiul ungar, în 
viitorul apropiat...» 

Deoarece Magazinul Istoric nr.71 din 1968, de unde s-a 
extras textual această notă, se opreşte marcând prin puncte ceea ce a 
spus mai departe Mareşalul, şi cum această notă a fost citită şi de 
mine şi păstrată în arhiva biroului, pot completa acest punct. Con¬ 
tinuând discuţia asupra Ungariei, Mareşalul a pus ca de obicei şi pro¬ 
blema Ardealului. 

«Hitler, care totdeauna se eschiva pentru a da răspuns cate¬ 
goric ori de câte ori am atacat problema dreptului românilor asupra 
Ardealului întreg, căutând ieşire din impas prin aluzii sau prin un 
«vom vedea», de data aceasta a fost categoric şi la cererea făcută de a 
ni se recunoaşte dreptul asupra Ardealului de Nord, el a promis acest 
lucru în mod categoric dar, la sfârşitul războiului». 

Revenim, în continuare, la relatarea Mareşalului: 

«Cu privire la Bulgaria, Hitler a fost mult mai puţin catego¬ 
ric. Mi-a spus că nu-mi poate da nici o asigurare asupra atitudinii vii¬ 
toare a Bulgariei, dar nu crede că ar comite acte care ar duce-o la 
pieire. 

Discuţia a trecut asupra problemelor economice dintre 

România şi Germania, care au dus la raporturi foarte încordate, 
deoarece Germania înţelege ca România să finanţeze războiul de pe 
teritoriul ei, iar eu ca şef, trebuie să apăr avutul nostru şi munca 
poporului ca şi statul român. Cu ocazia schimbului de argumente în 
dezbaterea acestei probleme (totul trebuie să meargă pentru răsboi), 
întrebuinţând expresii ca «meschinărie» şi «negustorie», i-am 
răspuns ceea ce sigur trebuiam să-i răspund. în special i-am arătat că 
este surprinzător pentru mine (să aud asemenea reproşuri) după trei 
ani de luptă comună, în decursul cărora poporul şi statul Român au 
făcut sacrificii pentru cauza lui, dar şi pentru cauza Germaniei şi a 
Europei». 

Această notă era sortită să completeze seria celor şapte sau 
opt alte note curpinzând discuţiile Mareşalului cu Hitler, pe care 
acesta îşi luase obiceiul să le dicteze imediat la înapoierea sa la Bucu¬ 
reşti. Ele erau păstrate împreună cu scrisorile lui Hitler către 
Mareşal, într-o mapă strict confidenţială de către mine. De bună 
seamă este uşor de înţeles că aceste note erau în rezumat. Redactarea 
nu era făcută în stilul Mareşalului, ci în stilul concis şi rece al colone¬ 
lului Davidescu. Acesta avea felul lui de a lua notiţe după dictatul 
Mareşalului, printr-un sistem de prescurtări de cuvinte care-i permi¬ 
tea ca prin semne puţine, să cuprindă idei întregi. Trecând imediat la 
redactare el o făcea în stilul său sobru milităresc şi deci foarte concis. 
Dacă convorbirea ar fi fost redată in extenso, ar fi trebuit să umple 
zeci de pagini ca să cuprindă tot ce s-a putut debita în cinci ore şi 
jumătate. 

Din momentul întâlnirii şi pe timpul consumării părţii intro¬ 
ductive a convorbirii, Mareşalul s-a convins că Hitler nu ştia nimic 
sigur, rămânând deci valabilă cea de-a doua ipoteză. Spiritul Mareşa¬ 
lului se pregătea în subconştient, în timp ce asculta peroraţiile gazdei. 
Dar, surprinderea de care vorbeşte Mareşalul de unde vine? înclinăm 
să credem că se referea la uzanţa diplomatică. într-adevăr, Hitler 
nu-şi mai permisese asemenea licenţe cu Mareşalul. Surpriza nu era 
paralizantă ci stimulatoare. Mareşalul nu avea de unde să ştie cât 
lucrase de mult în defavoarea sa, în intervalul de patru zile, de la 1 la 
4 august, rapoartele lui Friessner. Aşa stând lucrurile, el a reacţionat 
clasic, răspunzând prin aceeaşi manevră: am căutat să câştig timp de 
reflectat asupra răspunsului ce trebuia să dau, arătând regretul meu 
în ce priveşte atentatul; nu puteam răspunde la întrebarea aceasta 
deoarece am fost surprins. Ca un strateg experimentat ştia că un 
atac, ca să aibă şanse de reuşită, trebuia să provoace surprindere la 
adversar. Iată o manevră clasică de a surprinde tu pe acela care a vrut 
să te surprindă. Hitler a fost uimit de mobilitatea de spirit a interlo- 

cutorului său. Şi mai departe: consider că această problemă trebuie 
tratată pe căi diplomatice. După surprindere vine punerea Ia punct, 
imputarea că uzanţele dintre doi şefi de stat fuseseră încălcate. Spre 
mândria noastră românească îl vedem pe Mareşal punând la punct pe 
un şef de stat de talia lui Hitler. 

După această introducere, se succed lovituri după lovituri, care 
nu erau decât argumente în sprijinul acţiunii pe care Mareşalul o 
desfăşura, de a-şi scoate ţara din alianţa cu Germania. 

Să recapitulăm concluziile: 

1 - Germania nu e sigur că mai poate apăra România. 

2 Germania nu poate apăra România contra bombarda¬ 
mentelor anglo-americane. 

3 - Germania nu ştie ce atitudine va lua Turcia şi Bulgaria şi 
nu poate face nimic împotriva lor. 

4 - Ardealul revine în întregime de drept României. 

Răspunsurile date de Mareşal îl descumpănesc pe Hitler până 

într-atât, încât el uită sau renunţă la scopul principal al întrevederii şi 
nu află nimic concret cu privire la viitoarele acţiuni ale României. 

In ceea ce priveşte problema Ardealului, aceasta nu mai avea 
aceiaşi importanţă ca mai înainte, deoarece Mareşalul era pe cale de a 
obţine partea de Nord şi de la aliaţi. Ea era în funcţie de răspunsul la 
întrebarea: Poate Germania să apere România? Dacă poate, 
România va căuta să rămână în alianţă deoarece nu putea să facă alt¬ 
ceva, pentru că în acel caz o încercare de ieşire din alianţă ar atrage 
după sine represalii mai teribile decât o pierdere de bătălie pe front. 
Hitler neangajându-se ferm, de la sine decurgea că România nu mai 
putea să urmeze politica intereselor germane. Hitler vedea larga posi¬ 
bilitate de manevră pe care şi-o rezervase Mareşalul în politica sa. 

înfrânt prin întrebările Mareşalului, Hitler caută să se redre¬ 
seze în problemele economice. In nota întocmită de dr. Schmidt, 
interpretul lui Hitler, citim: «...Discuţia a lunecat la problemele eco¬ 
nomice dintre România şi Germania care a dus la raporturi foarte 
încordate... Mareşalul Antonescu a spus că trebuie să constate cu 
regret că Fuhrerul nu a fost informat cu exactitate asupra prestărilor 
României. în nici un caz nu li se poate reproşa românilor că ar fi lip¬ 
siţi de culanţă sau că ar fi afacerişti. România a executat clauzele 
acordului, ba mai mult. Antonescu, în mod vizibil supărat de recla- 
maţia Fiihrerului, a spus în repetate rânduri că România a dat tot 
ceea ce a promis, fiind gata să furnizeze date. La o replică a 
Fiihrerului că nici o naţiune din lume nu a făcut atâtea sacrificii ca 
Germania şi că Antonescu nu va mai putea găsi nici un obiect de lux 
în vitrinele oraşelor germane, în măsura în care ele se mai pot afla în 

picioare, Antonescu a replicat că şi poporul român face eforturi 
extreme şi că luxul nu mai există decât numai în anumite pături din 
Bucureşti. La ţară şi în provincie, situaţia este mult mai rea decât în 
Germania. 

Iată-ne în faţa unei dispute destul de vehemente, după cum 
reiese din ambele note redactate de două persoane diferite, asupra 
aceluiaşi subiect. Intr-adevăr, aceasta nu trebuie să ne mire câtuşi de 
puţin, deoarece cititorul a fost avertizat asupra unui început de 
neînţelegeri între cei doi interlocutori. Cum acordul comercial şi eco¬ 
nomic precedase alianţa militară, el fiind încheiat chiar pe timpul 
domniei lui Carol al Il-lea, Mareşalul nu făcuse altceva decât să-l 
revizuiască, să-l extindă şi să urmărească corecta lui aplicare, lucru 
pe care Germanii nu se gândiră să-l facă. Ministrul Clodius amplifica 
mereu cererile. Acest acord începuse să apese tot mai mult asupra 
Ţării, ceea ce îndreptăţea pe miniştrii de resort să-şi mărească opune¬ 
rile şi reclamaţiile la Mareşal. Acesta nu ezita să susţină protestele lor 
şi să le transmită lui Hitler, care se adresa personal Mareşalului în 
astfel de situaţii, iar acesta, după cum era cazul, îi răspundea sau nu. 
Toate scrisorile trimise de Hitler erau mai mult decât curtenitoare. 
Afară de una. La finele anului 1943, Ia un refuz al Mareşalului de a 
accepta condiţiunile de plată oferite de Germania la anumite livrări 
româneşti, ieşind din această ţinută protocolară, Hitler adresează o 
scrisoare redactată în termeni neuzitaţi. Ea se încheia cam în acest 
fel: «Nu înţeleg de ce aceste târguieli când mă întreb la ce ar putea să 
mai servească vagoanele de aur din seiful Băncii României atunci 
când armatele sovietice vor invada ţara? Şi aceasta deoarece domnul 
Mareşal ţine la un anumit tarif...». 

Cum în asemenea cazuri scrisoarea se înapoia de la Mareşal 
cu rezoluţia: «Să se întocmească proiectul de răspuns astfel», de data 
aceasta nu mică mi-a fost mirarea când scrisoarea lui Hitler a venit la 
mine purtând următoarea rezoluţie a Mareşalului, scrisă cu peniţa 
fină a stiloului său: «La această scrisoare nu se răspunde». La acea 
scrisoare îi răspunsese Mareşalul lui Hitler, cu ocazia acestei ultime 
vizite. 

în concluzie, îl vedem pe Hitler învins şi pe plan economic. 

Dar ceea ce nu ne spun notele, nici cea a colonelului Davi- 
descu, nici aceea a lui Schmidt, a venit să completeze declaraţia căpi¬ 
tanului Neniţescu şi adjutantului maior Evolceanu, cât şi mărturisi¬ 
rile ce mi le-a făcut colonelul Davidescu la înapoiere, anume că 
Fiihrerul a arătat Mareşalului că are în pregătire o bombă mult mai 
puternică decât V-l şi V-2, care tocmai urma să fie declanşată. El aş¬ 
tepta punerea la punct a armei V-4 care avea particularităţile bombei 

atomice. Ea trebuia într-adevăr să aducă victoria Germaniei. Un film 
a fost rulat cu efectul bombei V-2 şi V-4. Este interesant să urmărim 
şi un extras din nota interpretului german asupra situaţiei militare 
expusă de Hitler ca şi observaţiile făcute de Mareşal: 

«Mareşalul expune situaţia frontului din Moldova 
exprimându-şi neliniştea din pricina lipsei de rezerve blindate care 
constituie osatura frontului. Hitler a repetat acelaşi lucru spus cu 
ocazia vizitei făcute în martie, la Berchtesgaden, că nu este de aştep¬ 
tat un efort inamic pe această direcţie, ci Ia centru, deoarece vizează 
Berlinul. Mareşalul a admis această consideraţie militară, dar a 
arătat rezervele sale în ce priveşte scopurile politice urmărite de ina¬ 
mic printr-o acţiune de forţă dezvoltată pe acest front şi care ar viza 
legătura cu massa slavă: bulgarii şi jugo-slavii şi o pătrundere pe 
valea Dunării spre Viena. Hitler a replicat că aripa dreaptă a frontu¬ 
lui de Est se reazămă pe obstacole tari, natuale: Carpaţii, Apusenii. 
In schimb centrul este descoperit şi foarte vulnerabil. Având centrul 
tare, inamicul va fi oprit până ce rezolvă problema invaziei, după 
care se va întoarce cu toate forţele asupra sovieticilor. El are deja 
arma V-2 care a intrat în acţiune şi rezultatele ei nu vor întârzia să se 
arate. In prezent capitala Angliei este bombardată fără încetare cu 
această armă. Opinia publică engleză supusă Ia o presiune morală din 
ce în ce mai mare, va duce guvernul englez la situaţia de a ceda. 
România să aibă încredere în rezultatul final ce va urma curând.» 

Considerăm iarăşi ca o scăpare neînserarea între punctele 
discutate la problemele militare, acea propunere «înţelegătoare» pe 
care Mareşalul o face lui Hitler de a retrage linia frontului părăsind 
poziţia din Nordul Moldovei, spre a veni pe linia: Galaţi-Focşani- 
Carpaţii Răsăriteni, pe care o menţionează Guderian în memoriile 
sale. Acesta spusese: «Mareşalul Antonescu manifestă completă înţe¬ 
legere faţă de greutăţile noastre şi de necesitatea repunerii pe picioare 
a grupului de armate Centru şi de a restabili apoi legătura cu grupul 
de Nord. Din proprie iniţiativă ne-a propus evacuarea Moldovei şi 
retragerea pe linia...». 

Această propunere nu o vedem reapărând în notele citate, ca 
urmare a convorbirii avute între Hitier şi Mareşal. Deoarece între cei 
doi s-a angajat şi o amplă discuţie privind problemele militare, poate 
să apară surprinzător că se mai discută această propunere. Este 
foarte probabil că Hitler nu s-a gândit să dea curs acelei propuneri, 
cu toate că momentan fusese de acord, şi ca atare, nu Mareşalul tre¬ 
buia să revină asupra ei. Dar nu aceasta este partea interesantă rele¬ 
vată de Guderian, ci faptul că Mareşalul a făcut această propunere. 

într-adevăr, Mareşalul nu acceptase corectarea poziţiei din 

intrândul de la Iaşi, care rămăsese ca un pinten în interiorul poziţiilor 
inamice, expus la concentrări puternice de focuri şi de forţe. Nu 
cedase pentru a nu lăsa de bună voie un colţ de pământ românesc, un 
centru important românesc. De data aceasta am văzut că ceda o 
întregă provincie. Dacă Guderian nu face vreo confuzie între propu¬ 
nerea pe care Friessner o prezintă personal la OKW cerând părăsirea 
frontului Moldovei, cu trei zile după plecarea Mareşalului (şi într- 
adevăr. Mareşalul a făcut această propunere), ea nu poate avea decât 
o singură justificare: propunerea făcea parte din ansamblul planului 
ce-1 concepuse Mareşalul pentru a creea condiţiunile favorabile ieşirii 
din alianţă. în acest caz, ar fi vorba de cel mai îndrăzneţ plan conce¬ 
put în cele mai neobişnuite împrejurări: chiar pe harta aceluia contra 
căruia concepuse planul. Dacă Mareşalul - aşa cum ne spune Gude¬ 
rian - s-a arătat înţelegător la nevoile frontului şi a admis acele nece¬ 
sităţi operative, el a pus la dispoziţia comandamentului german cel 
puţin o armată disponibilă, în modul cel mai simplu, pe frontul Car- 
paţilor Orientali, în continuare cu linia Tg. Neamţ-Iaşi-Chişinău- 
Cetatea Albă unde se aflau în front 4 armate: a VlII-a germană, a 
IV-a română, a IlI-a română şi a Vl-a germană. Prin mişcarea de 
retragere şi părăsirea Moldovei, linia frontului s-ar fi scurtat cu trei 
pătrimi, rezultând o disponibilitate de forţe la efectivul armatei a 
Vl-a germane. Frontul închegat pe linia Munţii Carpaţi-Focşani- 
Galaţi putea fi păstrat prin rămânerea mai departe a armatei ger¬ 
mane pe munţi şi a celor două armate româneşti pe restul frontului. 
Mai mult încă, întreg frontul munţilor ar fi putut fi luat în primire tot 
de armata Vl-a română, iar armata Ill-a şi întăririle disponibile ar fi 
garantat gâtuirea de la Focşani-Nămoloasa-Galaţi. în acest caz, 
Mareşalul oferea lui Hitler în loc de una, două armate, pe care acesta 
le putea disloca la Centrul frontului, iar Mareşalul libera teritoriul 
ţării de armata germană prin bună înţelegere. 

Al doilea aspect al acestui plan este de natură politică. Ştim 
că una din condiţiile de armistiţiu cu Moscova era fixarea unei zone 
de teren pe care să se mişte armata sovietică spre Vest. Aceasta era 
realizată prin însăşi retragerea voită şi părăsirea Moldovei. Astfel 
armatele sovietice aveau la dispoziţie toate trecerile Carpaţilor înspre 
Vest. Aceste trecători ar fi fost deschise de bună voie, dacă ele ar fi 
fost păzite de armata română. Teritoriul suveran al ţării ar fi fost 
delimitat de noul front închegat la Sud. Rămas numai cu trupele lui, 
Mareşalul ar fi avut toată libertatea de acţiune pentru a stabili 
momentul ieşirii din alianţa cu Reich-ul. Acesta era sensul şi expli¬ 
caţia propunerilor făcute de Mareşal. După cum se ştie, ele nu au 
surâs prea mult lui Hitler, care nu a profitat, după cum ne-am fi aş- 



teptat, să-şi scoată vreuna din armate de pe frontul românesc, 
preferând să le păstreze pe vechea linie şi acceptând riscurile care s-au 
produs. 

Păstrând aceste consideraţii în cadrul ipotezelor, rămânem 
totuşi îndatoraţi mareşalului Guderian pentru această încercare 
spontană, ingenioasă şi plină de îndrăzneala. Slujindu-se pe el, părea 
că slujeşte pe alţii. 

Mai înainte de capitolul întrevederii din august 1944 de la 
Rastenburg, este necesar să redăm următoarele pasagii din nota lui 
Schmidt referitoare la problemele de ansamblu politice şi militare din 
Europa. 

Referindu-se le evrei ne spune: 

«Conducerea poporului german a distrus fără milă pe duş¬ 
manii interni ai poporului. In Germania nu mai există evrei, compli¬ 
cii şi autorii morali ai revoluţiei. Dacă cineva este de părere că evreii 
trataţi cu clemenţă ar interveni, în cazul unei înfrângeri, în favoarea 
naţiunii care i-a primit cu ospitalitate, aceasta ar fi o greşeală totală, 
după cum au dovedit-o evenimentele de după primul război mondial, 
cu bolşevizarea Ungariei şi a Bavariei». 

Ne aflăm în faţa unui pasaj asupra căruia nici nu ar mai fi 
necesar de atras atenţia, pentru că, prin el, Hitler vizase în plin pe 
Mareşal cu politica lui de protejare a evreilor români. El tratase pe 
evrei cu clemenţă, ca şi pe toţi duşmanii săi, de altfel. Numai că Hit¬ 
ler, vizând pe Mareşal, greşise grozav afirmând că acesta o făcuse din 
calcul. El o făcuse, după cum s-a mai arătat, din concepţia sa umani¬ 
tară şi adânc creştină. Ii era indiferent cum se vor purta evreii faţă de 
el. El ştia cum trebuie să se poarte un şef de stat faţă de supuşii săi 
atâta vreme cât nu intrau în conflict cu legea: cu omenie. Această 
omenie a dovedit-o, fără tăgadă, pe tot timpul conducerii sale. 

Cu privire Ia acţiunea aliaţilor în Balcani, nota arată: 

«Fuhrerul nu crede într-o intervenţie a Turciei şi nici a engle¬ 
zilor în Balcani. Cel mult dacă englezii vor Dodecanezul», iar cu pri¬ 
vire la sfârşitul răsboiului: «între o victorie bolşevică şi una engleză 
sau americană, nu este nici o deosebire, pentru că, în cazul când ar 
învinge englezii sau americanii, tot numai bolşevicii ar trage foloase 
în raport cu Europa. Nu este de presupus că englezii, după sfârşitul 
actualului răsboi, vor mai accepta să lupte doi sau trei ani, pentru a-i 
izgoni pe sovietici din Europa. Fuhrerul este convins că, la conferinţa 
de la Teheran, englezii şi americanii le-au cedat sovieticilor toată 
Europa până la Oder sau chiar până la Elba. După părerea sa, engle¬ 
zii nu şi-au asigurat decât insulele greceşti şi teritoriile italiene.». 

Şi din aceste pasaje rezultă probleme de meditaţie pentru 



Mareşal. Cu strângere de inimă trebuie să vedem că viziunea lui Hit- 
ler a fost reală, atât în problema evreilor, cât şi a aliaţilor. Hitler, 
care provocase toată această uriaşă dislocare de forţe, de popoare, 
nu văzuse cu aceiaşi ochi problemele europene, când căzuse de acord 
cu aceiaşi bolşevici să facă o primă împărţire a Europei, dându-le 
jumătate din Polonia, Ţările Baltice, Bucovina şi Basarabia? El 
dăduse drumul sovieticilor în Europa şi acum îi acuza pe aliaţi că 
erau siliţi să sufere consecinţele propriei sale acţiuni. Totul se răstur- 
nase împotriva lui şi, din nenorocire, şi împotriva Europei, deoarece 
făcuse catastrofala greşeală de a rupe zăgazurile pe care două secole 
încheiate prin lupte, sacrificii, chetuieli de energie şi talente reuşiseră 
să le aşeze, pentru a da în sfârşit o stabilitate echilibrului atât de pre¬ 
car al Europei. Acuma se plângea contemplând catastrofalele greşeli 
ale Occidentului. 

Cu acest fel de a vedea viitorul imediat, Mareşalul nu putea 
să fie de acord, dar din note nu rezultă că ar fi adus obiecţii. El nu 
voia să se lase convins deoarece, cu toate că ducea de patru luni trata¬ 
tive cu Moscova, nu pierduse nici o clipă convingerea că, până la 
urmă, englezii aveau să-şi dea seama de rosturile României în echili¬ 
brul vechii Europe, la a cărei constituire englezii participaseră din 
plin. Oricât de avansate erau tratativele de la Stockholm, privirile 
Mareşalului rămâneau îndreptate tot înspre Apus. 

în consecinţă: 

«M-am despărţit de Fiihrer după cinci ore şi jumătate de dis¬ 
cuţii neîntrerupte, fără a-i da un răspuns nici negativ, nici pozitiv la 
întrebarea intempestivă pe care mi-a pus-o». 

încheind acest lung episod, ne simţim copleşiţi de amploarea 
cadrului şi problemelor extrem de grave angajate într-o dispută dârză 
între doi aliaţi şi doi adversari virtuali. Mareşalul avea vârsta de 64 de 
ani la acea dată şi înfrunta la el acasă, un adversar mai tânăr cu peste 
zece ani, dominându-1 tot timpul. El dovedea o mare forţă morală. 
Respinsese toate atacurile lui Hitler şi din inculpat prezumtiv devine 
acuzator. Dovedeşte o mare forţă intelectuală, recurgând la inge¬ 
nioase şi erudite argumentaţii, cunoştinţe, idei. El termină convorbi¬ 
rea fără a fi dat interlocutorului răspunsul dorit de acesta. Nu este 
lipsit de sens să ne gândim la confruntări diplomatice celebre, care, 
însă, nu au avut alt rezultat decât strălucirea unui spectacol de inteli¬ 
genţă. De pildă, ce-a însemnat duelul oratoric între Titulescu şi con¬ 
tele Appony la Geneva, asupra procesului «optanţilor», decât o luptă 
elegantă dusă ca într-un turnir de doi cavaleri cu lăncii fără vârf? 

Pentru a avea un termen mai apropiat de comparaţie, să ne 
gândim la felul cum se desfăşurau convorbirile dintre Hitler şi Mus- 

solini, când acesta din urmă venea spumegând de revoltă, iar în 
momentul decisiv al confruntării, rămânea fascinat de forţa şi debi¬ 
tul wagnerian al dictatorului nazist, şi nu mai era în stare să spună 
nimic. La plecare, Ducele se găsea total de partea lui Hitler. 

Faţă de contemporanii săi, şefi de state şi aliaţi, Mareşalul îl 
întrece pe Mussolini prin curaj, consecvenţă, încredere în dreptatea 
cauzei sale; pe Hitler şi pe Stalin prin virtuţi militare, morale şi uma¬ 
nitare; pe mareşalul Petain prin acţiunea sa, prin demnitatea şi erois¬ 
mul său. El are un singur egal: pe mareşalul Mannerheim. Dar şi pe 
acesta îl întrece prin grandoarea destinului său tragic! 

Dacă Mareşalul înlăturase temerile sugerate de rapoartele lui 
Friessner, nu tot astfel se petrecuseră lucrurile în privinţa lui Mihai 
Antonescu. El făcuse o impresie proastă asupra lui Guderian, care îl 
caracterizează astfel: 

«Mihai Antonescu, ministrul afacerilor externe al României, 
dădea impresia unui om îndrăzneţ, dar nu insufla simpatie. Cordiali¬ 
tatea ce afecta avea ceva lipicios. Ministrul de externe al Reich-ului, 
von Ribbentrop, nu s-a încrezut în cele relatate de von Killinger, refe¬ 
ritoare la situaţia din România. Generalul Friessner soseşte la Ras- 
tenburg la câteva zile după plecarea Mareşalului şi împărtăşeşte vede¬ 
rile lui Antonescu referitoare la retragerea pe aliniamentul Focşani- 
Galaţi. Hitler o admite în funcţie de situaţia inamicului... Infor¬ 
maţiile sosite după plecarea lui Antonescu au fost contradictorii. în 
majoritate erau favorabile României, după interpretarea reprezen¬ 
tanţilor germani de acolo. Totuşi, von Ribbentrop nu avea încredere 
în raportul ambasadorului său de pe lângă Antonescu şi îndoiala lui a 
mers până acolo încât i-a cerut lui Hitler trimiterea unei divizii blin¬ 
date germane la Bucureşti. Am asistat la această întrevedere cu Hitler 
şi am susţinut cererea lui Ribbentrop, găsind-o justificată. Dar eu nu 
puteam să dispun de nici una din diviziile din Est din cauza situaţiei 
foarte critice. Am sugerat luarea diviziei a 4-a de poliţie SS care 
ducea lupte cu partizanii în Serbia şi transferarea ei în România, pen¬ 
tru misiunea ce-i revenea acolo, ca fiind mai urgentă. Această divizie 
era motorizată şi putea ajunge acolo repede. Generalul Yodl, şeful de 
stat major al frontului de Vest, de care ţinea această divizie, a 
declarat-o nedisponibilă. Hitler rămase nedecis...». 

Ca o primă concluzie care se impune la acest foarte însemnat 
citat, este că tot ceea ce făcuse Mareşalul la Hitler era pe cale să fie 
total compromis de către ministrul său de externe, prin impresia pe 
care o lăsase lui Ribbentrop. Impresia fusese atât de proastă în cât 
întărise convingerea acestuia că Mihai Antonescu nu este sincer, 
urzind o acţiune diplomatică secretă contra Germaniei. Trimiterea 

unei divizii motorizate SS la Bucureşti ar fi făcut imposibilă degaja¬ 
rea României, fără mari vărsări de sânge şi Ţara ar fi fost antrenată 
în prăbuşirea frontului german, după cum s-a petrecut cu Ungaria, 
ale cărei trupe au urmat armata germană dincolo de frontiere, până 
în ziua de 9 Mai 1945, ziua încetării ostilităţilor. 

în sfârşit, iată-ne instalaţi la Olăneşti. 

Pe Mareşal să-l lăsăm să-şi urmeze tratamentul, ca şi cum 
nimic deosebit nu s-ar fi petrecut între 4 şi 7 august şi să ne oprim 
asupra colaboratorului său, Mihai Antonescu. Era liniştit şi foarte 
mulţumit în sinea lui, nebănuind ceea ce stârnise în urma sa la Ras- 
tenburg. Simţindu-se în toată libertatea de mişcare la Olăneşti, între¬ 
prinse noi acţiuni după directivele Mareşalului, pe calea diplomatică 
Bucureşti-Bema-Cairo; Bucureşti-Berna-Stockholm. De aceea, a 
doua sau a treia zi după înapoierea de la Rastenburg, îl cheamă la 
telefon pe căpitanul Neniţescu cerându-i să se prezinte imediat la 
Olăneşti. Mihai Antonescu i-a încredinţat un mesaj verbal către 
ministrul nostru la Berna, N. Pella, care se referea la faptul că trata¬ 
tivele cu Moscova nu duceau la rezultatul scontat şi se cerea urgenta¬ 
rea acţiunii Vişoianu-Stirbei la Cairo, pentru obţinerea armistiţiului. 

Ofiţerul a plecat cu avionul şi s-a înapoiat imediat, aducând 
un mesaj urgent de la Stockholm, scris şi pus în plic sigilat, conţinând 
răspunsul lui Molotov. Ministrul Pella îi încredinţase ofiţerului un 
pachet cu bancnote, contra unei chitanţe. Mihai Antonescu a luat pli¬ 
cul cu bani, schiţând un zâmbet oarecum jenat: «Ce vrei, domnule 
căpitan, relaţiile de bună amiciţie între popoare, între un stat mic şi o 
mare putere costă. Sunt 800.000 de franci; această sumă va fi folosită 
pentru cumpărarea unei case baronului von Killinger». Iată-1 pe 
Mihai Antonescu apărând ca om de afaceri. El mânuia mari sume de 
bani, în mod sigur fără ştirea Mareşalului, în scopuri care se vor 
vedea puţin mai târziu. Oricum, bunăvoinţa şi încrederea pe care Kil¬ 
linger o arăta Mareşalului şi poate şi ministrului său de externe, nu 
mergea până acolo încât să fie plătită în franci elveţieni. în orice caz, 
chiar dacă ar fi fost aşa, nu cu franci elveţieni se putea cumpăra o 
casă în România. O casă oricând guvernul ar fi putut s-o facă cadou 
lui Killinger. Era o explicaţie improvizată pentru a satisface curiozi¬ 
tatea mesagerului. 

în legătura cu această nouă ipostază a lui Ică Antonescu, 
poate este interesant a reda o situaţie asemănătoare. Cu câteva 
săptămâni mai devreme, la Snagov, avusese loc o scenă pe care Dom- 
nica Negulescu, secretara doamnei Antonescu, mi-a povestit-o astfel: 
«într-o după amiază, în timp ce mă aflam cu domna Antonescu în 
apartamentul său, intră Mihai Antonescu urmat de un valet care 



purta o casetă metalică. Spre uimirea doamnei şi a mea, valetul aşeză 
casdta pe masă şi ieşi, iar Ică scoase cheia din portmoneu, o deschide 
răsturnându-i conţinutul pe masă. Spre uimirea noastră, pe masă se 
făcuse o moviliţă strălucitoare din monezi de aur. ‘Vai, Ică, ce multe 
monezi, de unde ai aceşti bani?!’ îl întrebă doamna mirată. ‘Sunt 
banii mei doamnă, bani munciţi şi economisiţi de mine. Aceştia 
reprezintă truda mea de ani în slujba ţării. Această grămadă de bani 
nu reprezintă decât o infimă parte din enormele servicii ce am adus 
ţării’ Erau cinci mii de cocoşei de aur. Contrariat de efectul prost pe 
care-1 făcuse această etalare de bogăţie, Ică îşi strânse monezile şi 
părăsi ostentativ apartamentul, lăsându-ne pe amândouă conster¬ 
nate». 

Din aceste două destăinuiri, îl vedem pe Ică în posesia unei 
sume importante de bani, la începutul lui August 1944. Această sumă 
putea totaliza la acea dată 20 milioane de lei, când solda unui general 
era de 22.000 lei pe lună. El, în calitate de ministru, în patru ani de 
guvernare economisise 20 de milioane! Mihai Antonescu foloseşte pe 
omul său de încredere în asemenea misiune, şi nu apelează Ia perso¬ 
nalul din jurul Mareşalului de la Olăneşti, care, sub toate raporturile, 
prezenta mai multă garanţie. EI mai întrebuiţase acest sistem, 
trimiţând-o pe secretara şi vara lui, cu devize în aur, într-o valiză 
diplomatică, în Elveţia. Adulmecând precipitarea evenimentelor, Ică 
găsise momentul prielnic pentru a face rost de devize. Desigur, 
Mareşalul era cu lotul străin de această manoperă. 

Viaţa la Olăneşti continua liniştită în aparenţă, în cadrul 
restrâns al Mareşalului. Miniştrii veneau şi plecau pe rând, aducând 
cu ei mapele cu problemele urgente. Generalul Şteflea apărea cel mai 
des. în felul acesta, problemele armatei erau în permanentă evidenţă. 
Acalmia de pe front se prelungise şi, către jumătatea lui august, nici 
un indiciu nu arăta că ceva mai de seamă s-ar putea petrece în 
curând. Noul comandant al armatei a 4-a, generalul Avramescu se 
instalase la comandă şi începuse să se identifice cu caracteristicile 
frontului din zona sa şi să cunoască trupele şi pe comandanţii lor. 
Din partea aceasta nici o îngrijorare pentru Mareşal, deşi avea des¬ 
tule motive să se îndoiască de loialitatea generalilor. Această atitu¬ 
dine încrezătoare, pornită din firea lui de o corectitudine 
excepţională, desemnase la data aceasta punctul vulnerabil, adevăra¬ 
tul «călcâi al lui Achile». Tocmai acei generali în care-şi pusese toată 
încrederea, tocmai aceia freamătau de nerăbdare si-i doreau prăbuşi¬ 
rea. Unii comandanţi de mari unităţi, generali în posturi de mare 
încredere pe lângă Rege sau în interior, nesolicitaţi de nici o 
problemă deosebită, putuseră să se concentreze în voie, scăpaţi de 

sub ochiul vigilent al Mareşalului, asupra abominabilei lor opere. 

Tensiunea dintre Mareşal şi Palat a crescut treptat, pe 
măsură ce situaţia frontului se agrava, creind asperităţi în relaţiile cu 
Germania. Astfel, la 1 ianuarie 1943, Regele Mihai a citit la Radio un 
mesaj către Ţară, prin care propunea pace beligeranţilor, renunţând 
la continuarea răsboiului, pe care poporul român îl dezaproba. Acest 
mesaj lansat într-un moment când Reich-ul făcea eforturi disperate 
pentru a reda încrederea poporului şi armatei germane încercuite la 
Stalingrad, unde erau prinse şi divizii române ale Armatei a IV-a, nu 
a fost pe placul Berlinului. Un protest verbal, prin baronul von Kil- 
linger, a fost adresat Mareşalului cu prilejul unei audienţe speciale. 
Ei reproşa Mareşalului, fără a-şi menaja cuvintele, lipsa de loialitate 
a României faţă de angajamentele şi sprijinul dat de Germania, în 
momentele grele prin care trecuse. După cum arată I.Barbul, Killin- 
ger a încheiat cu cuvintele: 

«Credinţa jurată între doi soldaţi nu trebuie să fie uitată, 
atunci când se ivesc primele dificultăţi. Hitler nu este omul pe care-1 
arunci, după ce ai profitat de el». 

Mareşalul s-a simţit ofensat. Şi-a exprimat regretul faţă de 
greşeala săvârşită de Rege, dar faptul era consumat. Ce reparaţii se 
mai puteau aduce? Killinger a cerut ca Regele să se dezaprobe public, 
explicând că citise la mifrofon un text pregătit de Mareşalul Curţii şi 
care nu corespundea propriilor sale păreri. Anturajul său profitase 
de buna lui credinţă. Mareşalul răspunse indignat: 

«Spuneţi-i lui Hitler că el se înşeală asupra omului. Eu nu 
sunt generalul Nedici. Vinovatul care este, fără îndoială, baronul 
Stârcea, va fi pedepsit. Eu nu mă pot preta la mascarada pe care mi-o 
propuneţi.» 

La insistenţele baronului Killinger, acesta a fost concediat cu 
un refuz categoric. încercarea lui de a înfăţişa faptul ca un conflict 
între Hitler şi Antonescu a dat greş. Singurul vinovat de incident era 
ministrul de externe, deoarece Stârcea îi prezentase textul mesajului 
înainte de a fi pronunţat de către Suveran la Radio, dar, fie că acesta 
nu observase, fie că nu i-a dat prea mare atenţie, fie că îi convenea 
şi-l aproba tacit, n-a făcut nici o obiecţiune şi, astfel, cu aprobare ofi¬ 
cială, a fost rostit de Rege. Mareşalul i-a cerut ministrului său de 
externe să-l cheme pe Stârcea şi să-i facă imputări severe. Acesta s-a 
apărat, cerându-i lui Ică «să fie sportiv» şi să recunoască precum că 
luase dinainte cunoştinţă de conţinutul mesajului, fără să facă vreo 
obiecţie. Cum Mihai Antonescu nu era dispus să ia asupra lui nici o 
răspundere, i-a replicat sec baronului: 

- Domnule, vă interzic să mă trataţi de sportiv! Eu sunt pro¬ 
fesor universitar! şi l-a concediat. 

Dar conflictul nu s-a terminat aici. Mareşalul i-a cerut Rege¬ 
lui «să se despartă de Stârcea». Suveranul a refuzat. Conducătorul a 
insistat şi a ordonat mobilizarea baronului care, prin vârstă, intra în 
cadrele active ale armatei. Dar Regele a trecut peste ordinul Mareşa¬ 
lului şi l-a menţinut pe Stârcea lângă el...» 

Neînţelegerile se adânceau. Ele începuseră din ziua rebeliu¬ 
nii, când Regele, Ia îndemnul aghiotantului său, voind să vină în 
Capitală pentru a arbitra conflictul dintre Legiune şi Conducător, 
fusese silit să se înapoieze Ia Palatul din Sinaia. în anul 1942, 
Mareşalul a refuzat Regelui vizitarea cetăţii Sevastopolului, după ce 
fusese cucerită de trupele germano-române. Nemulţumirea Palatului 
împotriva Mareşalului a luat forme mai adânci când locotenentul 
Vergoti, oliţei- de ordonanţă a Regelui şi paj al Reginei-Mame, a fost 
trimis pe front. Ca şi cu Stârcea, Regele procedează la fel, dând ordin 
direct prin Ministerul Apărării Naţionale, ca locotenentul să revină la 
Palat, trecând peste autoritatea Mareşalului. Dar, dacă incidentul 
Vergoti rămânea în cadrul intim al Palatului, nu tot astfel era cazul 
Stârcea, care, cu timpul, înrăit, avea să joace un rol decisiv în conspi¬ 
raţia Casei Regale împotriva Mareşalului. Adversitatea puerilă şi 
clementă a acestuia s-a concentrat cu toate energiile în sprijinirea 
complotului, afundându-1 pe Regele imatur şi nevertebrat în cea mai 
odioasă crimă săvârşită de dinastia Hohenzollernilor în România. 

Oricum, începutul anului 1943 a făcut ca ostilităţile dintre 
Rege, Camarilă şi Mareşal să fie date pe faţă. Dar, în zadar Hitler i-a 
atras atenţia asupra mişcărilor suspecte de Ia Palat, Mareşalul nu 
voia să le dea credit şi importanţă: 

Regele este un copil. Nu poate fi nimic serios în tot ce se 

aude. 

Da, i-a răspuns Hitler, dar şi un copil poate fi periculos, 
cănd se află sub influenţe străine. 

Hitler intuise conspiraţia de la distanţă, Mareşalul nu o sesi¬ 
zase nici de aproape. 


29 - Ofensiva sovietică şi ruperea frontului 


Dacă pe frontul de luptă român nici un eveniment nu avusese 
loc în acest timp, în schimb în sectorul grupelor de armate Centru, 

situaţia se agravează. Răscoala poloneză din Varşovia şi bătălia 
Varşoviei, sunt evenimente dominante ale frontului de Est, pe tim¬ 
pul primelor două decade ale lunii august. Pentru patrioţii polonezi, 
înaintarea trupelor sovietice învingătoare crea o dramatică dilemă, 
după cum ne arată scriitorul Raymond Cartier în Istoria Războiului 
Universal. Ne vom opri mai insistent asupra acestor evenimente, 
deoarece ele apăreau ca un al treilea motiv ce se oferea aliatului lui 
Hitler, de a trece de partea sovieticilor. Singura aliată sinceră a Polo¬ 
niei era Anglia, care se găsea departe. Sykorsky, reprezentantul polo¬ 
nez de la Varşovia, care tratase cu Stalin, dispăruse, iar sovieticii ins¬ 
talaseră un guvern polonez marionetă. Instaurarea libertăţilor demo¬ 
cratice şi a frontierelor naţionale din 1941 devenea problematică 
prin sosirea armatei sovietice. 

«Singura şansă a Poloniei arată Cartier era să renască 
dintr-odată, la momentul potrivit, şi, cu sprijin aliat occidental, să 
poată trata cu URSS-ul obţinerea unor condiţii favorabile. Ei căutau 
să execute o insurecţie militară organizată, pregătind o restaurare 
rapidă a ordinei legale». 

în acest citat recunoaştem însăşi dilema în care se găsea 
România. Polonezii comandaţi de Komorowschi, care obţine de la 
guvernul provizoriu de la Londra, libertatea de acţiune, deschid ata¬ 
cul, când armatele sovietice ajung în faţa Varşoviei, iar germanii eva¬ 
cuau oraşul: acum ori niciodată. Radioul sovietic chema pe polonezi 
«la arme». Atacul se produce la 1 august, dar insurgenţii nu reuşesc 
să pună mâna pe oraş, deşi au de-a face cu trupe de etape, poliţie şi 
state majore. Cartierul «Praga» nu este cucerit de polonezi şi rămâne 
în mâna germanilor, interpuşi între insurecţionişti şi sovieticii aflaţi 
la 10 kilometri depărtare. în centrul oraşului, generalul Komorows¬ 
chi era stăpân pe situaţie, făcând importante capturi de armament şi 
materiale. Acesta informează Londra că este în stare să reziste până 
la sosirea avangărzilor sovietice. 

în acest timp generalul Model, având la dispoziţia sa două 
divizii blindate, o divizie de paraşutişti şi una de SS-işti, atacă în 
săgeată spre Volomin, nimicind corpul 3 sovietic, între 31-1 august, 
în faţa acestei situaţii, frontul german Centru încearcă o momentană 
redresare, dar Model nu poate să exploateze succesul deoarece nu 
mai are combustibil şi e silit să-şi dirijeze efortul către Nord, lăsând o 
singură divizie în faţa Varşoviei. 

La 3 august, preşedintele guvernului polonez provizoriu 
soseşte la Moscova pentru a încerca o ultimă înţelegere cu Stalin. 
Când acesta pronunţă numele de «armata poloneză», Stalin 
răspunde: «Despre ce armată îmi vorbiţi?» Revoltaţii erau socotiţi 



ca duşmani de clasă şi irebuiau exterminaţi, fie de germani, fie de 
iuşi, lucru care nu avea importanţă. Spiritul de la Katyn domnea». 

în acest timp, populaţia din Varşovia a observat că tunul 
sovietic a încetat să bată şi aviaţia sovietică dispare complet. La 4 
August, două avioane engleze paraşutează câteva sute de arme. 
Transporturile se mai repetă de două-trei ori. Ele străbăteau 2.200 
mile dus şi întors, iar Ruşii aflaţi Ia câteva mile, nu dau nici un 
cartuş. Churchill este indignat şi protestează la Kremlin. Stalin 
răspunde că nu-J interesează «aventurierii şi clica lor criminală». 
Churchill îi cere aprobarea ca RAF-ul să poată ateriza în Uniune 
pentru a aproviziona pe insurgenţi, dar Stalin refuză. Roosevelt 
rămâne indiferent, iar marii comandanţi ai aviaţiei americane 
declară: «Trebuie încetată orice activitate aeriană pentru a nu-i indis¬ 
pune pe marii noştri aliaţi sovietici». La Varşovia lupta ia o formă 
sălbatecă condusă de Himmler personal, iar trupele compuse din cei 
mai teribili foşti puşcăriaşi «Dirlewangel» şi brigada rusă «Kamia- 
nowski» compusă din prizonierii ruşi, comit mari atrocităţi. Lupta 
continuă toată luna august. 

Citarea acestui episod care ilustrează paradoxala coaliţie 
între Vest şi Est, poate să servească, la data când s-a petrecut, ca un 
termen de comparaţie pentru planurile diplomaţiei româneşti. Din el 
se desprinde în primul rând mentalitatea cu care Stalin înţelegea să 
trateze pe reprezentaţii vechii societăţi poloneze şi cum înţelege să 
respecte orânduirile sociale din ţările în care urmau să intre armatele 
sale. în al doilea rând, ca o consecinţă a primei constatări, în ce 
măsură putea să se bizuie pe valabilitatea unor tratative încheiate cu 
guvernul sovietic? Cu toate acestea, situaţia nu era pe de-a-ntregul 
similară. Stalin ceruse să trateze cu Mareşalul Antonescu pe care îl 
recunoscuse ca şef de stat şi care avea în spatele lui 30 de divizii bine 
armate, instruite, cu spirit ofensiv. Aceasta impunea în momentul 
când ofensiva rusească se oprise epuizată, după lungi eforturi pe Vis¬ 
tula şi pe frontul românesc. Mareşalul complet conştient de atout-ul 
pe care-1 deţinea, stăruia în condiţiile sale de armistiţiu şi tot ceea ce 
rămânea de făcut era să evite o reacţiune în forţă a trupelor germane 
la momentul hotărâtor, buzuindu-se numai pe mijloacele lui proprii. 

în sfârşit, «episodul Varşovia» mai prezenta un aspect atât 
de grav, încât a trebuit să treacă un sfert de secol pentru a putea fi 
înţeles în toată amploarea lui: atitudinea Americii faţă de soarta ace¬ 
lor luptători dintre ruinele Varşoviei era la fel cu aceea a lui Stalin: 
«Să nu indispunem pe aliaţii noştri». Acesta era criteriul după care se 
conduceau comandanţii americani în mişcarea forţelor pe teatrul de 
luptă european. Această abandonare care se cunoaşte abia acum, era 



greu de înţeles la data când se produceau evenimentele. Oare erau 
jumelate interesele americane cu cele sovietice? Puşi acuma în ţaţa 
acestor documente cât de demn de compătimit apare Mareşalul, ca şi 
Iuliu Maniu şi Vintilă Brătianu în iluziile ce şi le făceau în august 
1944, cu privire la o intervenţie anglo-americană în ajutorul 
României! De unde să fi ştiut ei la acea dată, când răsculaţii polonezi 
luptau părăsiţi de toţi şi când americanii refuzau să le întindă o mână 
de ajutor! Cine să creadă că aceiaşi anglo-amerieani care ne împinse¬ 
seră în braţele lui Hitler, veneau acum să ne silească, sub represaliile 
bombardamentelor, să ne aruncăm în braţele sovieticilor, 
abandonându-ne propriei lor voinţe? Era prea mult pentru spiritele şi 
concepţiile generaţiei care făurise România Mare! 

Al.Creţeanu, în volumul său intitulat Ocaziunea pierdută, 
tratează următoarea temă: 

în 1944, România era gata să se alăture de aliaţi. Trimiterea 
unor unităţi paraşutate anglo-americane, ar fi permis eliberarea 
României de către aliaţii ei fireşti, împiedicându-se ocuparea regiunii 
de către Armata Roşie. Popoarele din Sud-Estul Europei ar fi fost 
scutite de suferinţele teribile din ultimii 25 de ani şi nu s-ar fi creeat 
un focar de conflicte în Europa. Primul ministru se gândise la această 
acţiune, dar planurile lui n-au fost acceptate.». 

Conducerea românească, evident, nu a mai avut răgazul 
să ia cunoştinţă de întreaga tragedie a luptătorilor polonezi, dar 
peripeţiile luptei lor a format centrul atenţiei în acea vreme la 
Olăneşti. 

Pe frontul de Vest al teatrului de operaţiuni din Frarţa, 
către 1 august, are loc spargerea frontului german de către Angio- 
Americani la Avranches. în această spărtură, forţele blindate 
aliata pătrund adânc în Normandia. Generalul Patton, comandan¬ 
tul acestor forţe, intră în arenă. Comandantul armatei a 3-a 
americane aduce cu el spiritul manevrei de adâncime. Bătălia de la 
Falaise, care va fi hotărâtoare, este angajată către jumătatea 
lunii august. 

La 15 august, anglo-americanii debarcă pe coasta Mediiera- 
nei, între Toulon şi Cannes, cu forţe slabe. O divizie germană 
blindată, care trebuia să respingă invazia nu poate interveni, 
aflându-se într-o poziţie necorespunzătoare. 

Tot la această dată, generalul Model este numit comandan¬ 
tul forţelor germane din Franţa în locul lui von Kluge, care se 
sinucide. 

Pe frontul italian, poziţia de apărare a trupelor germane de 

la Nord de Ferrara, este străpunsă. Oraşele Bologna şi Modena cad 
în mâinile aliaţilor. Padul este forţat şi trupele germane sunt împinse 
în munţi. 

Tabloul general al evenimentelor militare pe întregul teatru 
european, ţinut la zi pe harta din cabinetul de lucru al Mareşalului 
de la Olăneşti, îi permitea să urmărească grabnica evoluţie a 
prăbuşirii în care alunecase armata germană. Nu trecuse decât o 
săptămână de la întâlnirea cu Hitler şi acele aspecte favorabile ale 
front urilor pe care i le prezentase fuseseră spulberate de voinţa 
inamicului. Intr-adevăr, situaţia din Vest se desena hotărâtoare şi 
determinantă alegerii momentului ieşirii din alianţă. Observând 
că reacţiunile germane deveneau din ce în ce mai tardive şi fără 
eficienţă în Vest, unde Hitler îi declarase că urmăreşte biruinţa 
finală, pentru a-şi libera cele 40 de divizii angajate pe acel teatru de 
operaţii, şi a le aduce în Est, înţelesese că acele forţe, care 
reprezentau ultima rezervă, deci ultima şansă a lui Hitler, erau pro¬ 
fund măcinate, la jumătatea lui august. De aceea, Mareşalul 
reînnoi străduinţele de a determina pe aliaţii de la Cairo să-şi în¬ 
drepte atenţia asupra sectorului Sud-Estic al Europei şi să trimeată 
trupe în România. 

O asemenea acţiune o pornise Mihai Antonescu la Berna. 
Turcia oferea şi ea un prilej de reactivare a acestor insistenţe, în urma 
hotărîrii ei de a rupe legăturile diplomatice cu Germania. 
Presupunând că Turcia ar fi gata să intre în răsboi, Mareşalul formu¬ 
lase la Rastenburg o întrebare precisă în acest sens. Acum el vedea 
nimerit să deschidă încă o cale de tratative cu aliaţii prin Bucureşti- 
Istambul. De aceea, către jumătatea lui august, a sosit la Olăneşti 
ataşatul militar român de la Ankara, colonelul Traian Teodorescu. 
întunecat şi închis într-o muţenie aproape totală, s-a prezentat 
Mareşalului. Deşi ne cunoşteam foarte bine, zadarnică mi-a fost 
încercarea să leg o discuţie mai amplă cu el, deoarece păstra o reţi¬ 
nere calculată. Ţinea strâns sub braţ servieta încărcată cu docu¬ 
mente. A rămas o zi la Olăneşti, unde Mareşalul l-a primit întâi sepa¬ 
rat şi apoi împreună cu Mihai Antonescu. Adusese cu el un ultim 
rezultat al tratativelor încercate prin consulul; american la Istambul. 
Dacă erau bune sau rele nu s-a aflat, dar după atitudinea păstrată de 
colonel, nu părea a fi ceva favorabil. Cu certitudine rezultatul demer¬ 
surilor încercate de Mareşal la Istanbul nu diferea de cel primit de 
Maniu şi Brătianu, repetatele lor încercări de a-i determina pe aliaţi 
să intervină cu forţe aeropurtate în România, dând greş. Deoarece 
numele acestor doi bărbaţi de stat revin din nou în discuţie, este bine 
să urmărim oe au făcut ei şi, împreună cu ei, toţi cei care au fost 

angrenaţi în această acţiune, pe timpul când Mareşalul s-a retras la Olăneşti 
şi până către sfârşitul şederii sale acolo, adică între 1 şi 20 august 1944. 

Intr-adevăr, după cum arată documentele date la iveală până 
astăzi, semi-prezenţa Mareşalului în Capitală nu a stingherit cu nimic 
activitatea opoziţiei şi a complotiştilor. Partidele istorice erau confruntate 
cu impetuozitatea elementelor comuniste, care vizau luarea conducerii 
întregii opoziţii, fără să poată renunţa complet la ideea cooperării cu 
Mareşalul. Ezitarea s-a prelungit până în ultimele momente. Conducătorul 
lăsându-le liber câmpul de acţiune, ceea ce face ca ispita puterii să devină, 
pentru toate grupările complotiste şi pentru complotiştii înşişi, mai tiranică 
decât oricând. 

Dacă chemarea Mareşalului la Rastenburg a trezit şi în rîndurrile 
acestora un sentiment de teamă sau de nesiguranţă, este greu de ştiut. 
Oricum, după 35 de ani de la eveniment, n-a ieşit la iveală nici un indiciu 
care să arate că şi complotiştii au sesizat importanţa hotărâtoare a întrevederii 
pentru ieşirea din alianţă. Ei au rămas în continuare beneficiarii climatului 
protector pe care l-a asigurat şi garantat Mareşalul. 

Calmul Mareşalului, după furtunoasa confruntare de la Rastenburg, 
sporea curajul opoziţiei, dar şi enigma de la Olăneşti. Clica de la Palat n-a 
înţeles nici acum profunzimea strategiei urmărite de Mareşal şi, luând 
izolarea sa drept slăbiciune, indecizie sau teamă, se pregătea să dărâme 
coloanele principale pe care se întemeia salvarea ţării în acele momente. 
Mareşalul îndepărtase pericolul din calea lor, netezind drumul spre actul de 
la 23 august, pentru care el însuşi se pregătea (şi pe care îl pregătea), 
căutând să-i creeze condiţiile cele mai bune de declanşare. 

Şi membrii secţiei din România a fostului Komintern încercau să 
se regrupeze. De unde din primele documente date la lumină era vorba 
numai de Lucreţiu Pătrăşcanu şi Emil Bodnăraş, alias inginer Ceauşu, mai 
târziu apar numele lui Gheorghe Gheorghiu-Dej şi Gheorghe Apostol. 
Aflându-se în detenţie în lagărul de la Târgu Jiu, unde se bucurau de multă 
libertate, tocmai când ar fi fost nevoie de prezenţa fruntaşilor comunişti, 
aceştia au dispărut, încât delegaţilor de la Bucureşti le-a trebuit mult timp 
ca să le dea de urmă, abia în preziua lui 23 august. Prevăzând momentul unor 
tratative cu Uniunea Sovietică, Mareşalul asigurase şi comuniştilor spaţiu 
de acţiune, fiind de sperat ca inamicul să găsească mai lesne un limbaj 
comun cu ei. 

Colonelul Dumitru Dămăceanu, răsplătit apoi cu gradul de general 
pentru actul nedemn de a-şi fi încălcat jurământul militar, a divulgat în mod 



repetat o sumă de amănunte asupra desfăşurării activităţii acestui grup, 
întrunit prima dată la 14 iunie, când s-a constituit un comitet militar pentru 
pregătirea insurecţiei propuse de comunişti. 

Trebuie să apreciez că acest comitet- scria el - şi-a desfăşuratîntreaga 
sa activitate, chiar din prima zi a constituirii lui, sub conducerea partidului 
comunist, care a luat în mâinile sale toate frânele pregătirii militare a 
insurecpei armate, el devenind practic organizatorul şi conducătorul unic al 
întregii acţiuni. Afirmaţiile sale erau adevărate şi mincinoase în acelaşi 
timp, mincinoase în sensul că nu erau corespunzător nuanţate. în realitate, 
spre a-şi salva tronul, regele Mihai spera să se servească de comunişti, iar 
aceştia, printr-o alianţă temporară cu cercurile palatului, sperau să-şi 
netezească drumul spre acapararea puterii. Totul este tulbure în acest 
episod, care a decis pentru o jumătate de veac destinul unei naţiuni. în 
această coaliţie împotriva firii, Lucreţiu Pătrăşcanu nu reprezenta adevărata 
conducere a comuniştilor, ci se reprezenta pe sine însuşi. Concordia dintre 
el şi Emil Bodnăraş, vechi spion al Moscovei, nu era deplină şi se pare că 
Dumitru Dămăceanu, păşind pe calea trădării, intuise acest adevăr. "Planul 
insurecţiei - a mărturisit el - nu a fost cunoscut decât de comunişti", ceea ce 
înseamnă că nici regele şi nici opoziţia nu aveau habar despre ce se ţeseaîn 
umbră. Plutind între două ape, Lucreţiu Pătrăşcanu ştia câte ceva, dar nu 
ştia esenţialul, fapt care l-a pierdut mai târziu. Din această combinaţie 
dubioasă, în care fiecare căuta să-i păcălească pe toţi ceilalţi, nu putea ieşi 
nimic bun pentru ţară, ceea ce a şi fost confirmat de istorie. Convinşi că 
acţionează în numele unui rege în deplină cunoştinţă de cauză, s-au raliat 
acţiunii o sumă de generali, între care Constantin Niculescu, Mihail 
Racoviţă, Uie Creţulescu şi alţii. în continuare, pregătirile militare în 
vederea răsturnării Mareşalului Ion Antonescu s-au desfăşurat în deplină 
ambiguitate, fiind dirijate de un ins care urmărea alte scopuri decât acelea 
ale conspiraţiei în totalitatea ei. 

Sentimental, monarhul era mai aproape de opoziţia condusă de 
Iuliu Mania şi Dinu Brătianu, decât de ciracii lui Emil Bodnăraş, şi această 
opoziţie îl îndemna la prudenţă. Astfel încât nici la începutul lui august 
Palatul şi partidele istorice nu s-au pronunţat definitiv dacă sunt cu Mareşalul 
sau împotriva lui. Se pare că mai rămăsese ceva din palidul reflex al unui 
instinct elementar de conservare, menit să se înăbuşe treptat, până la 
dispariţie, cel puţin la cei din preajma regelui. 

O altă mărturie care a încercat să elucideze aceste chestiuni a fost 



produsă de Emilian Ionescu, fost aghiotant regal, într-un moment când era 
obligat, prin forţa împrejurărilor, să preia cel puţin în parte punctul de 
vedere al lui Emil Bodnăraş şi Dumitru Dămăceanu: 

"în rândurile forţelor politice din ţară se cristalizaseră, în general, 
două atitudini: liderii partidelor Ţărănesc şi Liberal, deşi la intrarea în 
Blocul Naţional Democrat acceptaseră soluţia înlăturării dictaturii fasciste 
şi instaurarea unui guvern reprezentativ, mai credeau încă în posibilitatea 
încheierii armistiţiului de către Mareşalul Antonescu şi de aceea se păstrau 
pe poziţii obstrucţioniste. P.C.R. şi alte forţe democratice şi anti fasciste 
militau cu hotărâre pentru răsturnarea regimului antonescian, printr-o 
acţiune militară fermă, rapidă, care să-l surprindă pe adversar şi să nu-i dea 
timp să se cramponeze pe poziţia unei rezistenţe disperate. înscrisă pe un 
asemenea fundal, era tot mai dificilă situaţia monarhiei, opţiunile ei 
deveneau inevitabile. Cercurile Palatului nu au acceptat planul P.C.R. S-a 
decis, după examinarea mai multor soluţii, ca Mareşalul să fie arestat la 
Palat. Aşadar, s-a trecut la alcătuirea planului care prevedea chemarea lui 
la Palat, la data şi la ora care se va stabili, unde avea să se ţină o consfătuire 
până la căderea nopţii, când o formaţiune patriotică s-ar fi strecurat în Palat 
executând arestarea. în cazul când această formaţie nu ar fi putut să vină, s- 
a fixat o echipă de trei subofiţeri care să săvârşească această acţiune. Intr- 
o şedinţă restrânsă (P.C.R. şi ofiţeri superiori), se stabilise data acţiunii: 15- 
16 august, 22-23 august sau 25-26 august." 

Deci, trecând peste forma expresiei lui Emilian Ionescu, care şi-a 
scris memoriile atunci când le-a scris, este vorba despre o mărturie care 
confirmă adevărul că, imatur din punct de vedere politic, în loc să-i 
folosească pe comunişti, regele Mihai s-a lăsat manevrat de ei. 

Complotiştii au avansat, şi-au pus planurile la punct şi, cu toate 
lamentările că erau nevoiţi să acţioneze "în condiţiile grele ale ilegalităţii", 
şi-au dus la îndeplinire pregătirile, fără cel mai mic neajuns. în timp ce 
Mareşalul se străduia să întreprindă unele demersuri pentru a determina pe 
anglo-americani să folosească această "ocazie", colplotiştii încheiau ultimele 
ochiuri la plasa lor, în care trebuia să cadă Mareşalul. Generalii din complot 
porniseră pe front, în primele săptămâni din august, luând contact cu ofiţerii 
care acceptaseră să colaboreze cu P.C.R.-ul şi verificând starea de spirit a 
comandanţilor şi a unităţilor din spatele frontului. Aceasta explică desele 
călătorii ale lui Sănătescu pe front şi contactele permanente şi lărgite ale lui 
Dămăceanu şi Vasiliu-Răşcanu cu o serie de ofiţeri, consideraţi simpatizanţi 
ai acestei idei, deşi încă nu ştiau despre ce va fi vorba! 

Acalmia din vara fierbinte a anului 1944 era liniştea ce pre¬ 
vestea furtuna. Norii grei porniţi din Normandia se rostogoleau pe 
cerul Franţei. La 15 august se consumă bătălia hotărâtoare de la 
Falaise, în care 30 de divizii germane, grosul forţelor din Vest, erau 
angajate într-o luptă crâncenă. Dintre acestea, 20 de divizii germane 
erau pe punctul de a fi distruse de forţele mecanizate anglo- 
americane, care înaintau spre Orleans şi Chartres, cu direcţia Paris. 

Diviziile blindate germane au fost distruse. Din toată splen¬ 
doarea lor, rărnăseseă acum efective de 200-400 de oameni, care opu¬ 
neau totuşi o rezistenţă îndârjită la fiecare pas. Generalul Model nu 
mai este în Marc să închege o rezistenţă, pentru a opri invazia Fran¬ 
ţei. Generalul Palton, în fruntea forţelor blindate americane, ocoleş¬ 
te Parisul şi atinge Sena către Est. Parisul începe evacuarea de trupe. 

Bombardamentele aliate asupra Bucureştiului şi a Ţării înce¬ 
taseră ca intr-un consens tacit, de la începutul lunii august. în mod 
sporadic, câte un avion de bombardament englez de noapte, arunca 
bombe asupra Capitalei. în noaptea de 14-15 august se produce ulti¬ 
mul bombardament britanic, când un avion aruncă bombe în cartie¬ 
rul Patriarhiei, una spulberând jumătate din locuinţa mea. Ca de 
obicei, Mareşalul, însoţit de colonelul Davidescu, a făcut un tur de 
orizont cu avionul Fissler, urmat la mică distanţă de un alt avion cu 
un aghiotant şi cu mine, pentru a observa efectele bombardamentu¬ 
lui. în perspectivă istorică, acest zbor capătă semnificaţia unui salut 
de adio pe care Mareşalul îl aducea Capitalei. Aflând şi de paguba 
suferită de locuinţa mea, la aterizare mi-a spus: «Regret, dar curând 
vom instaura Pacea şi Ţara va fi refăcută din temelii!». 

Oricât ne-am dat'silinţa, noi, cei.din preajma Mareşalului, 
să-l ţinem la curent cu tot ce se petrecea în afară, în Ţară şi pe front, 
nu puteam bănui ameninţările care-l pândeau. De pildă, ar fi fost cu 
neputinţă să ştim ce proiectase OKW-ul, ce măsuri de siguranţă avea 
să pună în aplicare în România, planul de a deplasa la Bucureşti divi¬ 
zia motorizată din Jugo-Slavia. De asemenea, nu aveam de unde să 
ştim că, la 2 august, comandamentul suprem sovietic emitea un ordin 
pentru frontul II şi III Ucrainean, în vederea pregătirii şi execuţiei 
unei ofensive asupra frontului românesc, cu obiectivul: ocuparea 
liniei Bacău-Leova-Tarutino-Moldova şi o înaintare ulterioară spre 
Focşani-Galaţi-Ismail. Data declanşării ofensivei fusese fixată pentru 
20 August. 

Fără a cunoaşte acestea, pe Buletinul informativ al Marelui 
Stat Major, începând de la 16 august, apar indicaţiuni asupra unor 
mişcări premergătoare unei ofensive, în spatele frontului sovietic. 
Tăcerea Sovieticilor după ultimul răspuns al Mareşalului lua forme 

ameninţătoare. 

In schimb, răspunsul pe care-1 aştepta Mareşalul de la Cairo, 
de la Ştirbei şi Creţeanu, era negativ. Tl adusese colonelul Traian 
Teodorescu. Dacă «ocaziunea era pierdută» de către anglo- 
americani, nu trebuia în schimb pierdută şi Ţara. De aceea, atenţia 
Mareşalului s-a îndreptat din nou spre Moscova. 

Un alt eveniment de resortul diplomaţiei ne este pus la 
îndemână de Guy des Cars, prin declaraţia lui Vişoianu, cu privire la 
impasul diplomaţiei române înainte de 20 august. 

«Ştirbei şi cu mine - spune Vişoianu - am avut sentimentul 
foarte net că URSS-ul nu vrea armistiţiu, vroia să intre la noi 
învingătoare, cu armele în mână. Procesele noastre de conştiinţă au 
fost foarte grele dar, în cele din urmă, am trimis Regelui o telegramă 
cifrată în care noi îi ceream să înceteze operaţiunile militare împo¬ 
triva Sovieticilor, fără a mai aştepta răspunsul lor». 

Cum este uşor de înţeles, această telegramă nu a ajuns la 
cunoştinţa Mareşalului, deoarece Regele fusese câştigai pentru acţiu¬ 
nea împotriva acestuia. Reprezentanţii partidelor de opoziţie 
trecuseră peste capul şefilor lor, Maniu, Brătianu, adresându-se 
direct Regelui, cu o astfel de propunere instigatoare, când încă nu se 
ştia de iminenţa ofensivei sovietice. Acţiunea pe care Vişoianu o pro¬ 
pusese «după grele procese de conştinţă» nu ar fi fost posibilă decât 
prin demiterea Mareşalului cu care, în schimb, nu erau de acord şefii 
partidelor istorice. în consecinţă, ne aflăm în faţa unui document 
care desvăluie un alt aspect al problemei armistiţiului şi anume deso¬ 
lidarizarea trimişilor plenipotenţiari ai lui Mihai, Maniu şi Brătianu 
de şefii lor. Hotărât lucru, urzelile deveniseră foarte complicate. Din 
documentele date la iveală, până la data când se scriu aceste conside- 
raţiuni, nu se află vreo referinţă la această telegramă, dar este cu 
putinţă ca ea să fi stimulat anturajul Regelui şi să fi precipitat 
desnodământul. Regele nu s-a arătat grăbit să ia atitudine, deoarece, 
la 20 august, încă se mai afla la Sinaia. El s-a reîntors la Bucureşti 
doar în noaptea de 20-21 când a fost chemat urgent de complotişti. 

Rapoartele operative din 18 şi 19 august, arată cu certitudine 
iminenţa unei ofensive sovietice pe frontul Moldovei. In dimineaţa 
zilei de sâmbătă, 19 august, Mareşalul hotărîse întoarcerea în Capi¬ 
tală. Faza tratativelor diplomatice luase sfârşit fără un rezultat con¬ 
cret. Se desena perspectiva reluării acţiunilor militare care, ca întot¬ 
deauna când tratativele politice eşuează, vin să-şi spună cuvântul. 

In seara zilei, Marşalul se afla la Predeal, unde îl aşteptau 
alte rapoarte cu evenimentele din ultimele ceasuri. Duminică 20 
august, ştirea declanşării violente a ofensivei sovietice pe frontul de 



la Iaşi îl determină să se deplaseze chiar în acea dimineaţă la Snagov, 
pentru a lua avionul şi a se duce la Bacău, la comandamentul armatei 
a IV-a. 

în zorii zilei de 20 august, armatele frontului 2 Ucrainean, 
comandate de mareşalul Malinovski şi ale frontului 3 Ucrainean, de 
sub comanda mareşalului Tolbuhin, cu un total de 90 de divizii, 6 
corpuri mecanizate şi un efectiv de 920.000 de soldaţi, 1.400 tancuri, 
16.279 tunuri şi aruncătoare de mine şi 1759 de avioane de luptă - 
după sursă sovietică - încep ofensiva în sectorul Iaşi-Chişinău. 

Acestor forţe, grupul de armate Ucraina de Sud de sub co¬ 
manda generalului Friessner, le opunea un număr de 27 divizii, 400 
tancuri şi 800 avioane, plus 5 brigăzi de infanterie cu un total de 
390.873 de oameni. La acestea se adăugau 20 de divizii româneşti, 
dintre care o divizie blindată, 5 brigăzi şi alte trupe, realizând un 
total de 490.000 oameni. 

Ofensiva sovietică debutează, în primele ore ale zilei de 20 
august, cu o formidabilă pregătire de artilerie, efectuând o spărtură 
adâncă în capul de pod Iaşi, Până la sfârşitul zilei, atacul a pătruns 
pe o distanţă de 15 km, spre Podul-Iloaei-Dealul-Mare-Voineşti. Pe 
frontul III Ucrainean din Basarabia se obţin succese în zona Chiţcani 
şi Chişinău. 

Mareşalul soseşte la Bacău la amiaza zilei de 20 august, 
găsind comandamentul armatei în dezorientare. Lipseau date asupra 
frontului, lipseau măsuri de reacţiune, lipseau măsuri de prevedere şi 
plutea o atmosferă de incertitudine care putea fi interpretată ca un 
defetism. 

El intră în conflict cu comandantul armatei, generalul Avra- 
mescu, căruia va fi silit să-i ia ulterior comanda, înlocuindu-1 cu 
generalul Ilie Ştcflca. 

Era limpede că Sovieticii voiau să intre în Ţară cu arma în 
mână. Aceasta era tocmai ceea ce Mareşalul socotea că nu trebuie să 
se petreacă. Diplomatul lăsase stiloul pe masa de scris şi trăsese 
spada. Dacă inamicul doreşte lupta, onoarea militară a armatei cere 
să fie primită şi inamicul contraatacat. El trebuie mai întâi oprit şi, în 
faţa insuccesului, silit să revină Ia tratative. în conflictele dintre 
popoare nu se poate să nu vină momentul când Cedant toga, armae. 

Mareşalul trece neîntârziat Ia contra-măsuri. In flancul 
intrândului inamic de la Podul-Iloaei-Voineasa, un contraatac dat de 
divizia 1 blindată, de sub comanda generalului Radu Korne, sprijinit 
de artilerie şi întărit de unităţi de infanterie, trebuia să silească atacul 
inamic să-şi oprească avântul, dând timp forţelor române să-şi resta¬ 
bilească poziţii noi de apărare pe aliniamentul Dealul Mare. 



Ziua de duminică, 20 august, Mareşalul o petrece în acel 
comandament de armată, desfăşurând aceeaşi activitate pe cate o 
desfăşurase cu un sfert de secol în urmă, în timpul când concepea 
planul bătăliei de la Bucureşti, în 1916. în timpul nopţii, el se retrage 
la conacul de la Gioseni, unde rămâne până în dimineaţa de 21 
august, când se înapoiază la Bacău. De la conac are în acea noapte o 
convorbire la Bucureşti, cu Mihai Antonescu, de la care nu primeşte 
nici un element nou. în mapa cu care soseam în dimineaţa de 21 la 
Bacău, nu se afla nici un document important. 

Fostul adjutant regal Emilian Ionescu scrie în continuare: 

«In noaptea de 20-21 august, la Palat s-a ţinut o adunare 
secretă. Regele este chemat urgent de la Sinaia. Printre cei ce l-au 
urmat a fost şi subsemnatul. Chiar în acea noapte, la palatul din 
Calea Victoriei s-a ţinut o reuniune secretă. în cadrul ei au luat 
cuvântul: generalul Sănătescu, mareşalul Palatului care a făcut o 
expunere asupra situaţiei frontului şi din interior; colonelul 
Dămăceanu, şeful de stat major al Comandamentului Capitalei, care 
s-a ocupat de pregătirile militare din Capitală». 

Referitor la pregătirile militare din Capitală, Dămăceanu ne 
dă el însuşi toate lămuririle: «Pentru înţelegerea deplină a situaţiei, 
consider necesar să precizez următoarele: Comandamentul militar al 
Capitalei dispunea de un plan pentru asigurarea ordinei interne în caz 
de turburări. Pentru a camufla pregătirile militare ale insurecţiei, 
m-am folosit de acest plan oficial, organizând câteva exerciţii de 
alarmă. Faptul nu atrăgea atenţia, deoarece erau prezentate ca 
făcând parte din planul oficial, numai că, în planul insurecţiei, obiec¬ 
tivele care trebuiau apărate erau acum acelea care trebuiau atacate». 

Ingenioasă stratagemă şi penibilă justificare. O observaţie 
sumară ne duce la concluzia că toate aceste «mari eforturi» de 
pregătire ale insurecţiei «făcute în grele condiţii de ilegalitate» nu au 
fost altceva decât aplicarea « ad litteram» a planului oficial al 
Comandamentului Militar al Capitalei, plan ordonat, văzut, întregit 
şi verificat de Mareşalul Antonescu! 

Dacă Iosif Teodorescu meritase încrederea Mareşalului, în 
schimb D.Dămăceanu devenise promotorul complotului, jucând 
rolul unui Stauffenberg. Dar câtă deosebire între substratul moral 
care a condus acţiunea unuia şi a celuilalt! Pe câtă vreme Stauffen¬ 
berg, continuînd seria de atentate împotriva lui Hitler, începute în 
anul 1939 din iniţiativa celor mai valoroşi generali ai armatei ger¬ 
mane, care nu vedeau altă ieşire din situaţia îngrozitoare în care 
intrase ţara şi poporul german, Dămăceanu nu urmărea decât o 
răsbunare ignobilă şi interesele câtorva naivi complotişti. 

Când Mareşalul Antonescu s-a desolidarizat de Hitler şi a 
luat apărarea generalilor la Rastenburg, el aducea cel mai frumos 
omagiu generalilor şi ofiţerilor armatei române, şi pe bună dreptate. 
Trădarea colonelului Dămăceanu rămâne o excepţie. 

Mai departe Emilian Ionescu informează: 

«Grigore Niculescu-Buzeşti, funcţionar superior la Ministe¬ 
rul de Externe a analizat momentul ca oportun. Eu am informat asu¬ 
pra măsurilor luate în cadrul Palatului. Lucreţiu Pătrăşcanu, repre- 
zantul P.C.R.-ului, a înfăţişat un proiect de proclamaţie pe care 
Regele Mihai trebuia să o citească şi un proiect de amnistie. La 
această discuţie au mai fost prezenţi; luliu Maniu, V. Brătianu, 
C.Titel Petrescu, generalul Gh.Vasiliu-Răşcanu, generalul Aurel 
Aldea, Ion Mocioni-Stârcea şi Mircea Ioaniţiu». 

Tot în această şedinţă, reprezentantul P.C.R.-ului a cerut să 
se pună capăt tergiversărilor şi să se ia măsuri concrete pentru scoate¬ 
rea României din răsboi. Maniu propune formarea unui guvern mili¬ 
tar alcătuit cu girul Blocului Naţional-Democrat. Tot atunci s-au dis¬ 
cutat diferitele modalităţi de arestare a Mareşalului, stabîlindu-se ca 
arestarea să aibă loc în Bucureşti. In această confuzie de persoane, 
ideologii şi intenţii, un lucru se desprinde cu preciziune: se monta o 
lovitură împotriva unui şef de stat, care era gata să se dea deoparte 
fără împotrivire, încurajând toate formaţiile politice care, ca şi altă 
dată, îşi dădeau concursul pe ascuns, dar nu voiau să iasă la lumină. 
Nici unul dintre cei cărora Mareşalul le oferise înaltul său post de 
comandă nu primise, în schimb toţi participau la şedinţe conspira¬ 
tive, unde se punea la cale înlăturarea aceluia care era gata să plece 
oricând de bună voie. Dar, pentru ca tragi-comicul situaţiei să fie şi 
mai evident, aceşti şefi la care ne-am referit (Maniu şi Brătianu), în 
acea noapte s-au opus constituirii unui nou guvern, deoarece încă 
bănuiau că Mareşalul Antonescu va semna el însuşi armistiţiul. 

Mai înainte însă ca Maniu şi Brătianu să fi fost convocaţi la 
Palat, de îndată ce luaseră cunoştinţă de începutul ofensivei sovie¬ 
tice, au expediat o telegramă cifrată la Cairo, prin care declanşau 
acţiunea de scoatere a României din răsboi, cerând debarcarea a trei 
brigăzi aeropurtate în regiunea Glavacioc, cu acoperire aeriană de 
200 avioane. Cereau, de asemenea, bombardarea aeroporturilor ger¬ 
mane. «Este imposibil să se formuleze un plan pentru a scoate 
România din război fără un minim de certitudine privind intenţiile 
aliaţilor în această privinţă» încheiau ei mesajul. 

Această dezvăluire ne permite să subliniem şi mai mult 
atmosfera de contradicţii care domnea în sânul opoziţiei care, pe de o 
parte, lua loc la aceeaşi masă cu cei ce voiau răsturnarea şi arestarea 

Mareşalului, iar pe de alta, stăruiau alături de el şi mai mult decât el 
la acea dată asupra acelei «ocaziuni pierdute» definitiv, cu bună 
ştiinţă şi voinţă, de către anglo-americani. 

Ziua de luni 21 august, îl găseşte pe Mareşal la postul de 
comandă de la Bacău, urmărind cu atenţie şi îngrijorare contraatacul 
diviziei blindate române pe valea Bahluiului. Până către miezul zilei, 
în atmosfera sălii unde era instalat comandamentul de armată, plutea 
un suflu de speranţă. Dar curând începură să sosească informaţiile, 
laşul pierdut, forţele sovietice lărgeau spărtura înaintând spre Dealul 
Mare. Contraatacul diviziei blindate fusese respins cu un foc puternic 
de tunuri antitanc silind divizia să se retragă cu pierderi. 

în după-amiaza zilei de 21 august, Mareşalul dă o nouă 
directivă operativă. Dar, pentru că nu dispune de alte forţe pentru a 
contraataca, ordonă măsuri de închegare a unei noi linii de rezistenţă 
pe Dealul-Mare-Sud-Bucium-Voineasa-Băile-Strunga. Ofiţeri din 
Statul Major şi de la Cabinetul Militar au fost trimişi pe front, pentru 
a înmâna ordinul ocupării unei poziţii defensive. Aceasta era cea de a 
doua posibilitate oferită conducerii militare de situaţia terenului şi a 
trupelor, care, cu majoritatea efectivelor lor, împănau în acele 
momente pădurile de pe Dealul Mare. 

Toţi aceşti ofiţeri s-au înapoiat aducând ştiri neliniştitoare. 
Pretutindeni întâlniseră trupe dezorganizate, soldaţi răzleţi umplând 
pădurile şi drumurile de la Sud de Dealul Mare. Din sectorul armate¬ 
lor a IlI-a române şi a Vl-a germane din Basarabia, nu se primise nici 
o informaţie până în cursul zilei de 21 august. întrebat, Generalul 
Friessner nu a putut da nici o precizare asupra situaţiei acelui front. 
Această necunoscută în definitivarea unui plan de bătălie face ca 
perspectivele închegării unei noi rezistenţe, pe un alt aliniament, între 
Şiret şi Prut, să fie privită cu neîncredere. Atâta vreme cât pe aripa 
dreaptă a frontului şi la extremitatea lui dinspre Mare se ivise pri¬ 
mejdia pătrunderii inamice spre Galaţi-Reni, spatele oricărei rezis¬ 
tenţe ce s-ar fi închegat în centrul Moldovei era dinainte sortit eşecu¬ 
lui. Oricum, a doua zi a bătăliei marchează ultima încercare de resta¬ 
bilire a echilibrului necesar pentru asigurarea condiţiilor optime 
încheierii armistiţiului. 

După cum şefii politici, Maniu şi Brătianu, nu încetau să pri¬ 
vească înspre Cairo şi să trimită telegrame, solicitând intervenţii, nici 
Mareşalul nu renunţase definitiv la această ipoteză. 

Ziua de 21 august s-a consumat în sforţări zădărnicite de i- 
nerţia generală a trupelor, care nu mai voiau să lupte. Vizitele Sănă- 
teştilor din cursul lunii august, concediile acordate comandanţilor şi 
trupei, îşi făceau efectul. Voinţa de luptă a Mareşalului s-a izbit, din 



primul moment, de însuşi comandantul armatei, generalul Avra- 
mescu, pe care l-a înlăturat împreună cu statul major al acestuia, în 
care existau o serie de ofiţeri implicaţi în acţiunea Palatului. 

în fond, de multă vreme, ostaşul român şi comandantul său 
purtaseră cu vitejie şi stoicism epopeic, la mii de kilometri de Ţară, 
un răsboi abstract, care le impusese cele mai grele probe de sacrificii. 
Ei şi-au onorat numele şi trecutul de vitejie al Armatei şi al Patriei 
lor. Li se explicase că luptau în Caucaz şi în Crimeia pentru a ţine 
departe răsboiul de Ţară şi de familiile lor, că luptau pe Don şi la Sta- 
lingrad, pentru a-şi consfinţi dreptul asupra celor două provincii, 
Basarabia şi Bucovina, răpite de Uniunea Sovietică şi recucerite de ei, 
şi pentru dreptul asupra întregului Ardeal, pe care îl răpiseră cei cu 
care se luptau cot la cot tot la Răsărit. Cât timp războiul dusese din 
cucerire în cucerire, înţelegerea părea mai simplă, dar când insucce¬ 
sul se ivise, urmat de înfrângeri după înfrângeri, o avalanşe de 
desnădejde a pus stăpânire pe sufletele ostaşilor români. Ajunşi în 
vatra Ţării, pe meleagurile româneşti, când războiul devenise din nou 
naţional, ar fi trebuit ca în mod natural să se producă un reviriment, 
cu atât mai mult că din abstract, războiul devenise concret: acuma se 
lupta pe propriul pământ. însă activitatea corosivă se produsese: 
generalii din complot vizitaseră frontul şi agitaseră înaintea acestor 
oameni obosiţi după trei ani de război şi după atâtea înfrângeri, ilu¬ 
zia Păcii. Aceasta era prea mult ca să nu ademenească chiar şi pe 
oamenii de bună credinţă. 

Cum putea să explice Mareşalul armatei că, la capătul celui 
mai mic succes asupra inamicului, care înainta fără să mai întâmpine 
rezistenţă, sta posibilitatea imediată a încheierii unui armistiţiu în 
condiţii onorabile pentru România? Cum putea să-i facă să înţeleagă 
pe soldaţi că, de prelungirea rezistenţei lor, atârna posibilitatea de a 
determina pe aliaţii anglo-americani să ie vină alături? Cum putea 
să-i facă să înţeleagă că asigurarea unor condiţii onorabile de armis¬ 
tiţiu, premergător păcii, depinde de ultimul lor efort de rezistenţă la 
Dealul Mare? Nici şefii lor nu înţelegeau aceasta, mai ales că li s-a dat 
de înţeles că însuşi Regele le trimitea îndemnul de a nu mai lupta. Cu 
două luni înainte, aceleaşi trupe fuseseră în stare să respingă o încer¬ 
care de pătrundere inamică, dar, la acea dată, nu-şi făcuseră apariţia 
pe front generalii complotişti. Impresia generalului Friessner că: 
«trupele române par că nu vor să mai lupte», din nenorocire fusese 
îndreptăţită. 

Totuşi, ar fi greşit să credem că întreaga armată din Moldova 
bătea în retragere. Au fost multe unităţi care s-au luptat şi au adus 
sacrificiile lor în acele zile. Marea lor majoritate au fost victime ale 



confuziei care se creease din cauza svonurilor de pace care circulau 
tot mai mult pe front. 

Mareşalul nu pierduse nimic din prestigiul în faţă armatei. 
Nici un ostaş de pe front nu s-ar fi gândit să se revolte împotriva lui. 
Armata în întregime, ca şi marea massă a ofiţerimii române, a fost cu 
totul străină de acea acţiune duşmănoasă pornită dintre zidurile pala¬ 
tului regal. Dovadă că este aşa, stau însăşi declaraţiile complotiştilor 
care mărturisesc că «cercul comandanţilor de mari unităţi s-a lărgit, 
ca şi al ofiţerilor de stat major, fără a-i introduce în adevăratul scop 
al acţiunii». Cu alte cuvinte, nu ştiau că se pregătea arestarea 
Mareşalului. 

Aceasta fiind atomosfera generală de pe front şi cauzele care 
au determinat-o, este uşor de înţeles de ce nu se mai putea spera mult 
de la armată. Mareşalul poate înţelesese şi el la sfârşitul celei de a 
doua zi a bătăliei. Oricum, la plecarea de la postul de comandă al 
armatei a IV-a, ideea de a aduce un blam oştirii îl părăsise şi o înţele¬ 
gere adânc compătimitoare pentru «Marea Mută» pusese stăpânire 
pe sufletul său. In arhiva de răsboi a acestei armate a rămas înscris 
pentru Istorie, actul de comandament al unui ostaş, care a încercat să 
impună armatei o bătălie decisivă. Onoarea acestei armate, onoarea 
Ţării, era salvată, iar conştiinţa Mareşalului a rămas mai presus de 
orice întinare! 

încercarea de a înjgheba o nouă poziţie de rezistenţă fiind 
spulberată la sfârşitul zilei de 21 august, Mareşalul concepe mutarea 
acestei rezistenţe pe înălţimile dfe pe valea superioară a Bârladului, la 
Nord de Roman. Acestea sunt directivele operative lăsate la coman¬ 
damentul armatei pentru ziua de 22 august, seara, înainte de a se 
retrage din nou la Gioseni. 

în acel colţ retras de ţară, Mareşalul consumă ultimul act al 
luptei cu sine însuşi. După ce declarase, în luna martie a aceluiaşi an, 
în faţa tuturor comandanţilor de unităţi adunaţi în aula Şcolii Supe¬ 
rioare de Război din Bucureşti că el: «nu poate intra la braţ cu comu¬ 
nismul în Europa», fusese silit, la mai puţin de o lună după ce făcuse 
aceste declaraţii, să înceapă tratative de armistiţiu la Moscova. 
Anglo-americanii se desinteresau categoric de soarta României pe 
care o lăsau cu totală indiferenţă în braţele URSS-ului. Confruntat 
cu forţa totală a armatei sovietice, care venea să întărească respinge¬ 
rea condiţiilor de armistiţiu formulate de România şi a impune con¬ 
diţiile inamicului, acum Mareşalul era forţat «să intre la braţ cu 
comunismul în Europa». 

Dimineaţa zilei de 22 august, îl găsea pe Mareşal din nou la 
Bacău, la comandamentul armatei. Calm, măsurat în gesturi şi 

vorbe, părea împăcat cu soarta. Nici o informaţie de la trupele.ee se 
băteau între Nistru şi Prut, în Basarabia. Către orele 10, vestea că 
avangărzile sovietice se apropie de Roman. Mareşalul dă ordin pen¬ 
tru retragerea pe poziţii succesive, ceea ce însemna evacuarea Moldo¬ 
vei şi refacerea rezistenţei pe linia Focşani-Nămoloasa-Galaţi. Trupe 
de fortificaţii erau din timp instalate în lucrările existente pe această 
linie greu de străpuns. 

împreună cu generalul Şteflea şi colonelul- N. Dragomir, 
Mareşalul fixează valurile poziţiilor succesive, pe care trupele tre¬ 
buiau să se oprească, să se regrupeze şi, preîntâmpinînd atacul ina¬ 
mic, să se retragă până la atingerea zonei fortificate. 

în după-amiaza zilei, noile poziţii au fost ocupate de trupe, 
liniile mari ale acestei complicate operaţiuni au fost indicate de 
Mareşal şi trecute pe hartă sub ochii săi. Rămânea să se execute 
transmiterea ordinelor de detaliu la fiecare unitate în parte, ceea ce 
revenea exclusiv Statului Major al Armatei, colonelului N.Dragomir. 
Prin aceasta hotărîre, Mareşalul împlinise cel mai de seamă act al 
guvernării sale cu efect militar operativ şi politic. Militar, separase 
trupele române de cele germane, schimbându-le liniile de operaţii. 
Scosese trupele române de sub efectul manevrei strategice sovietice, 
ce le ameninţa cu capturarea şi distrugerea. Politic, constituind o 
nouă linie de rezistenţă şi blocând ofensiva sovietică, obliga inamicul 
să se întoarcă la masa tratativelor. In acelaşi timp, pregătise mişcarea 
trupelor din interior spre Vest, în campania pentru recucerirea Tran¬ 
silvaniei. Aceasta era zestrea ce lăsa noii conduceri, care avea să preia 
ofensiva din răsboiul contra Germaniei. 

In aceiaşi seară, Mareşalul trece pe la comandamentul gru¬ 
pului de armate german de la Slănicul Moldovei, unde are o convor¬ 
bire (extrem de valoroasă şi sub aspect militar, şi sub aspect psiholo¬ 
gic) cu generalul Friessner, pe care-1 pune la curent cu hotărîreâ 
determinată de totala lipsă de informaţii privind desfăşurarea lupte¬ 
lor din Sudul Basarabiei. Către orele 20, împreună cu suita, soseşte 
cu avionul pe aerodromul Băneasa. Aici era aşteptat de Mihai Anto- 
nescu, generalul Pantazi, generalul inspector al jandarmeriei Piki 
Vasiliu, colonelul Mircea Elefterescu, prefectul Capitalei, Eugen Cns- 
tescu şeful serviciului de Siguranţă, cu care schimbă în grabă câteva 
cUvinte. Apoi, urcându-se în maşină cu Mihai Antonescu,. porneşte 
spre Preşedinţie. Mihai Antonescu, cu care Mareşalul avusese o co'n- 
vorbire telefonică la Gioseni în dimineaţa de 22 august, când îl che¬ 
mase pentru a doua zi în Capitală, este posibil ca^ pe timpul cât par¬ 
curseseră distanţa Băneasa-Preşedinţie, să-l fi pus la curent şi cu ulti¬ 
mul său demers diplomatic la Cairo, făcut prin Ankara. Alarmatide 

situaţia dezastruoasă a frontului, Mihai Antonescu şi-a intensificat 
sforţările, căutând .-o ieşire grabnică, pentru a se salva. De aceea, în 
dimineaţă aceleiaşifzile de 22 august, după cum citim în Cronica unor 
zile istorice, «fără a mai aştepta întoarcerea Mareşalului Antonescu 
în Bucureşti, convoacă pe însărcinatul de afaceri al Turciei la Preşe¬ 
dinţie. El arată acestuia că situaţia frontului este gravă şi îi propune 
să trimită de urgenţă la Ankara dorinţa guvernului român ca guver¬ 
nul truc să mijlocească de îndată pe lângă aliaţi, pentru obţinerea 
unui armistiţiu, cerând într-o primă fază încetarea focului». 


30 - De la soldat la soldat 


Convorbirile cu Mareşalul Antonescu au fost pe larg expuse 
în memoriile lui Friessner. între patru ochi, generalul Friessner l-a 
avertizat pe Mareşal cu privire la zvonurile care circulau în Ţară des¬ 
pre anumite uneltiri şi despre sentimentul de nesiguranţă pe care l-a 
căpătat, spunând: 

«Noi stăm aici împreună în aceeaşi barcă, pe o mare furtu¬ 
noasă... Cine debarcă, acela nu se pune în pericol numai pe el, numai 
naţiunea lui, ci întreaga naţiune europeană». 

Mareşalul a răspuns printr-un lung monolog: 

«Rog pe Excelenţa Voastră să-mi permită să vorbesc, de ase¬ 
menea, de la soldat la soldat, şi tot aşa de deschis de la om la om. 
Este evidentei de la sine înţeles că răsboiul actual decide soarta Euro¬ 
pei şi, în special, soarta poporului român. Nu numai eu şi pătura 
noastră .conducătoare, ci şi poporul român, în convărşitoarea lui 
majoritate, s-au convins de superioritatea ameninţătoare, în 
continulă creştere, a statului ruso-sovietic, cu atât mai mult cu cât 
poporul român a luptat Secole de-a rândul împotriva soartei vitrege şi 
a asupririi ruseşti şi a trebuit să suporte tendinţele de cotropire ale 
Rusiei, în expansiunea ei spre Sud-Estul european, smulgerea de 
către ea a unor bucăţi întregi din trupul românesc. Această conştiinţă 
a pericolului care ameninţă Europa o găsim la păturile conducătoare, 
aproape la toate popoarele europene. însă nu numai că anumite 
popoare din Europa nu luptă alături de Germania, dar unele din ele 
duc acţiuni care vatămă serios prestigiul Germaniei. Se pune întreba¬ 
rea, de ce aceste popoare acţionează astfel? Răspunsul nu poate fi 

decât acela că Germania a săvârşit grele greşeli politice. Astfel, în 
cursul acestui răsboi, niciodată Germania, prin reprezentanţii săi, 
n-a declarat care-i sunt intenţiile faţă de fiecare stat, dacă va ajunge 
la victoria finală. O astfel de declaraţie ar fi adus o lămurire popoare¬ 
lor europene şi ele s-ar fi unit în lupta comună împotriva Rusiei 
Sovietice». 

Mareşalul Antonescu a desenat pe perete, ca ilustrare a expu¬ 
nerii lui, în puţine linii, această schiţă (Finlanda-Germania-România, 
două săgeţi spre URSS, Rusia Sovietică un cap masiv de săgeată spre 
Germania, iar dedesubt menţionat Diktatul de la Viena). 

«Germania a pregătit răsboiul împotriva Rusiei încă din 1930 
(greşeală în procesul-verbal) şi totuşi săvârşeşte, cu un an înainte de 
a-1 declanşa, o mare greşeală politică, jertfind singură braţul ei drept, 
prin sfărâmarea şi ciopârţirea frontierelor române, în favoarea 
Rusiei, Ungariei şi Bulgariei, când era clar eă de la Marea Baltică 
până la Marea Neagră, poporul german are numai un singur popor 
aliat natural şi direct interesat în lupta contra Rusiei Sovietice: popo¬ 
rul român, prin care s-ar fi întărit braţul Germaniei, care urma să 
lovească Rusia. Germania a săvârşit marea greşeală politică mutilând 
corpul statului şi poporului român precum şi moralul lui. 

Ministrul de externe al Germaniei, domnul Ribbentrop, cu 
ocazia încheierii pactului germano-rus, care a precedat răsboiul con¬ 
tra Poloniei, din 1939, a promis ruşilor Basarabia şi Bucovina de 
Nord. Domnui von Ribbentrop (aşadar Germania) a smuls României 
Transilvania de Nord, leagănul poporului român, şi l-a dat Ungariei, 
care nu are nici un drept. Eu numesc pe domnul Ribbentrop, căci la 
Viena, Mussolini şi Ciano, şi mai ales Italia, nu contau, cum nu au 
contat nici după aceea. 

Germania a smuls o altă parte din trupul României, partea 
de Sud a Dobrogei şi a dat-o Bulgariei. Dacă, din punctul de vedere 
al populaţiei, regiunea dată Bulgariei nu avea o puternică populaţie 
românească, în schimb populaţia din Basarabia, Bucovina de Nord şi 
Transilvania de Nord este curat românească în proporţie copleşi¬ 
toare. 

Poporul român, atât de lovit de erorile politicii germane, în 
loc să se întoarcă şi să se arunce în braţele inamicilor care i-au promis 
şi îi promit, retrocedarea regiunilor pierdute prin diplomaţia 
germană şi care s^pliniază neîncetat că nu recunosc valabilitatea Dik- 
tatului de la vMa, merge aături de Germania, în loialitate şi 
nestrămutată credinţă. Este singurul caz în istorie când un popor, 
astfel tratat de aliatul său, nu se întoarce împotriva acestuia, ci merge 
,cu el. Este singurul caz în istorie când un popor intră ca aliat într-un 

răsboi, fără să aibă un tratat de alianţă militară şi politică. Nu este 
aceasta o dovadă evidentă a ţinutei etice şi a onorabilităţii loiale cu 
care poporul român stă de partea Germaniei în acest răsboi şi călăto¬ 
reşte în acelaşi vas, fără să ştie cel puţin încotro se îndreaptă? Căci, 
până azi, cu toate încercările mele, conducerea germană n-a declarat 
niciodată deschis ce soartă a rezervat acestui popor român, aliat cre¬ 
dincios şi loial. 

Singurele fiinţe care urmează pe stăpânii lor, chiar atunci 
când sunt ofensate, sunt sclavii. Poporul român însă nu este sclav. 
Sclavul lucrează din frică, poporul român acţionează însă din con¬ 
ştiinţa adâncă a firii lui. Căci el este pe deplin conştient de marele 
pericol care îl ameninţă în miezul fiinţei lui: puterea covârşitoare a 
statului sovietic! 

Poporul român stă singur în mijlocul popoarelor slave. El nu 
are modul de a gândi al poporului bulgar, care vede în poporul rus pe 
fratele mai mare, ca şi popoarele sârb, ceh şi slovac. El este conştient 
că, stând în faţa intereselor ruseşti, înconjurat de popoare slave, are 
numai un singur sprijin şi aliat natural: poporul german şi statul ger¬ 
man. Şi tocmai de aceea el nu poate să înţeleagă şi se întreabă singur, 
dacă Regele lui şi Conducătorul lui, nu au săvârşit anumite greşeli 
pentru care este lovit. Dar ce popor din lume nu a săvârşit greşeli? 

Pe de altă parte, interesul alianţei şi al colaborării între 
poporul român şi poporul german nu cuprinde numai perioada 
răsboiului actual, ci se întinde în timpurile viitoare, atât în domeniul 
politic, cât şi în domeniul economic. Cum răsboiul pare să meargă 
spre sfârşit, Rusia va ieşi din el mai puternică de cum a intrat. 
Aceasta ar însemna, aşadar, că marele pericol care planează asupra 
Europei va fi de lungă durată. Poporul european, căruia îi revine 
misiunea să frâneze expansiunea puternicului stat ruso-sovietic, este 
poporul german, care are în Estul şi în Sud-Estul Europei un singur 
aliat natural: poporul român, care ocupă o regiune întinsă de circa 40 
la sută din linia dreaptă a distanţei dintre Marea Nordului şi Marea 
Neagră. 

Statul german trebuie să fie tare pe Marea Nordului, dar şi la 
Sud. Statul român şi poporul român trebuie să fie mare şi tare la 
Marea Neagră şi la Nord, ca să formeze un bastion împotriva agre¬ 
siunii Rusiei Sovietice. Acum, în loc să fie întărit acest stat şi acest 
popor, care reprezintă în răsboiul împotriva. Ru^i Sovietice direct 
braţul Germaniei, statul german a făcut gri|eala politică să 
slăbească, material şi moral, acest braţ al Germaniei, mutilându-1. 

Credeţi dumneavoâstră, Excelenţă, că simplul cetăţean 
român, soldatul şi ofiţerul român, dintre care mulţi au în Transilva- 

nia predată Ungariei părinţi, fraţi, surori, rude şi averi şi care au fost 
sistematic jefuiţi, închişi, batjocoriţi şi asasinaţi de Unguri (şi aceasta 
cu toate intervenţiile şi demersurile mele faţă de conducerea germană 
şi, în special, faţă de domnul Ribbentrop, care chiar prin Diktatul de 
la Viena se obligase să garanteze un tratament omenesc populaţiei 
române din acea regiune), nu-şi pun întrebarea pentru ce aliatul 
României în răsboiul contra Rusiei, permite Ungariei toate aceste 
cruzimi? De ce acest aliat nu declară public, că nu se mai recunoaşte 
legat de Diktatul de la Viena, Diktatul nedrept de la Viena? Este 
adevărat că, la ultima mea vizită la Fiihrer, acesta mi-a spus între 
patru ochi, că pentru el acordul de la Viena nu mai există. Aceasta 
este însă o destăinuire personală: eu nu pot să spun nimic despre 
aceasta, deoarece comunicarea a fost făcută numai între noi doi şi nu 
a căpătat aspect oficial, public. Poporul român nu ştie nimic despre 
această declaraţie şi eu nu am căderea să fac publicitate, comunicarea 
având un caracter strict confidenţial. 

Cum se simte acum sufletul poporului român faţă de acest 
tratament, când propaganda aliaţilor îi'umple zilnic urechile cu asi¬ 
gurarea că România va fi iarăşi instalată în drepturile ei teritoriale, 
care i-au fost suprimate prin diplomaţia germană la Viena? Aceasta 
este explicaţia faptului că, în anumite cercuri româneşti, s-au pus 
poate chestiuni şi s-au făcut eforturi de felul acelora la care Excelenţa 
Voastră a făcut aluzie. Eu nu sunt un supraom, nu am în spatele meu 
nici un partid politic, sunt singur şi totuşi am ajuns să conduc statul 
român timp de patru ani, în aşa fel, încât nimeni nu-mi poate aduce 
vreun reproş ori să ridice vreo acuzaţie contra politicii mele interne şi 
externe. Fără Mareşalul Antonescu, România ar fi poate astăzi jertfă 
anarhiei şi a puterilor duşmane Germaniei, aşa cum s-a întâmplat cu 
celelalte ţări din Balcani. Eu sunt singurul conducător de stat din 
Europa care îşi poate permite să apară în public nepăzit. Poporul 
român ar putea să ştie ce soartă îl aşteaptă din partea aîiatului său 
german abia după victoria finală. 

Declar din nou că, împotriva tuturor acestor obstacole, 
poporul român a mers cu toată convingerea, ca cel mai corect şi loial 
aliat al Germaniei şi tot aşa va merge şi mai departe»; 

Aceste declaraţii ale Mareşalului sunt făcute la mai puţin de 
trei săptămâni după vizita de la Rastenburg. Ele sunt un fel de com¬ 
pletare a «rechizitoriului românesc» faţă de politica germană. Citite 
cu atenţie şi în substratul lor adânc, aceste idei justifică zvonurile de 
care se plângea generalui Friessner dar conţin totodată şi o confir¬ 
mare a lor. în ultimul moment, Mareşalul desvăluia amărăciunea 
poporului român, care, după atâtea jertfe şi sacrificii, se vedea adus 

graţie Germaniei la un dezastru total. După aceste mărturisiri, Germa¬ 
nia putea să se aştepte la orice, fiind vinovată. Generalul german nu a 
intuit decât criticile aparente şi i-a scăpat tâlcul adânc, nebănuind în 
ce complexă situaţie politică se afla Mareşalul în acele zile în care 
România îşi croia, prin voinţa lui, un alt destin. Dacă din punct de 
vedere militar situaţia frontului din Moldova şi Basarabia mai 
îngăduiau oarecare speranţe de redresare, pe frontul politic nimic nu 
mai putea opri cursul evenimentelor decisive. Loial, Mareşalul preve- 
' nea în felul lui pe Germani despre intenţiile ieşirii din alianţă. Nemul¬ 
ţumirile faţă de politica germană erau tot atâtea justificări pentru 
separarea intereselor celor două ţări. Ar fi absurd însă să ne gândim 
că Mareşalul ar fi mers cu loialitatea până la imprudenţă şi i-ar li 
destăinuit generalului german ceea ce nu destăinuise nici celor mai 
apropiaţi colaboratori. Toate îşi aveau rostul lor şi mai ales, totul tre¬ 
buia făcut la timpul potrivit. 

Convorbirea cu Friessner confirmă încă o dată faptul că fun¬ 
damentul alianţei cu Germania era subminat, încă de la începuturile 
lui, de sentimentul de nedreptate suportat de poporul român, şi care, 
în momentele de cumpănă, avea să se reverse şi să dea impuls pentru 
ruperea acordurilor şi declararea aversiunii pe faţă. Alianţa cu Axa 
stătea sub semnul unor mari îndoieli, aliaţii în Est putând deveni, în 
final (după cum s-a şi întâmplat), inamicii din Vest («Revendic pen¬ 
tru România întreaga Transilvanie la sfârşitul răsboiului, pe care o 
voi dobândi la masa verde sau cu sabia»). 

Mareşalul nu putea fi făcut răspunzător pentru nefericitul 
curs al evenimentelor. Cu regret imens, înaintea cuvântului de 
onoare el aşeza interesele neamului şi ale ţării sale, fapt care a fost 
mereu ascuns, mereu escamotat, pentru a se sublinia pe nedrept că 
Mareşalul*n-ar fi urmărit altceva decât «glorie personală». 

Cum trebuiau interpretate însă cuvintele: «România va 
merge mai departe alături de Germania, ca cel mai corect şi loial 
aliat»? în acel moment, condiţiile cerute Moscovei pentru încheierea 
ostilităţilor nu erau acceptate. Mareşalul, în acest context, continua 
lupta alături de Germani, pe poziţia fortificată, până când ruşii 
aveau să se decidă. Mareşalul afirmase un adevăr declarând vă va 
merge alături de germani', dar spusese numai o parte din acest 
adevăr: «Adevărul, numai adevăruh.. dar nu tot adevărul», cum 
spusese odinioară Marele Rege. 

31 - Ultimul Consiliu de Miniştri al Mareşalului, la Snagov 


Şi Cronica unor zile istorice continuă: 

«în cursul nopţii de 21-22 august, la Palat are loc o nouă 
întâlnire cu aceiaşi participanţi ca în noaptea precedentă. Lucreţiu 
Pătrăşcanu ridică din nou problema constituirii unui nou guvern. 
Din cauza rezervelor arătate de Iuliu Maniu faţă de constituirea unui 
guvern politic, urmaca această problemă să mai fie discutată într-o 
întrunire ulterioară. în urma analizei situaţiei de pe front şi a pregăti¬ 
rii insurecţiei militare, se fixă data începerii insurecţiei joi 24 august, 
sau cel mai târziu sâmbătă 26 august». 

Mareşalul sosit la Preşedinţia din Piaţa Victoriei către orele 
20 şi 30, începe imediat activitatea. El primeştre în audienţă pe mai 
mulţi miniştri cu care lucrează până noaptea târziu. între primii pri¬ 
miţi au fost Clodius, ministrul Reich-ului, şi Ion Mihalache, secun¬ 
dul lui Maniu la conducerea Partidului Naţional-Ţărănesc. 

Clodius, un apropiat al lui Hitler, a luat cunoştinţă de măsu¬ 
rile impuse de desfăşurarea evenimentelor. El este convocat pe ziua 
de 23 august Ia Preşedinţie şi, după cum rezultă din Cronica unor zile 
istorice : 

«Generalul Pantazi îi arată că angajamentul conducerii ger¬ 
mane de a păstra frontul din Moldova nu fusese ţinut şi comanda¬ 
mentul german retrăsese, în ajunul ofensivei sovietice, majoritatea 
diviziilor blindate de pe acest front. Deoarece situaţia economică şi 
militară a României nu-i permite să reziste singură ofensivei armate¬ 
lor sovietice, guvernul român se vede silit ca, în cazul când nu va 
primi ajutorul prompt din partea Germaniei, să ia în consideraţie 
încheierea unui armistiţiu cu aliaţii. Clodius este rugat să transmită 
urgent conţinutul convorbirii la Berlin.» 

în mod cu totul surprinzător, faţă de această bruscă 
somaţiune, reprezentantul german nu reacţionează în nici un fel. El 
nu găseşte de cuviinţă să dea curs dorinţei Conducătorului de a-1 
anunţa pe Hitler, considerând această bruscă schimbare ca o mani¬ 
festare temperamentală mai neobişnuită, dar fără gravitate. Totuşi, 
ea marca oficial noua atitudine politică a României. Unul din punc¬ 
tele principale cuprinse în condiţiile de armistiţiu cu aliaţii era şi acela 
de a încunoştiinţa guvernul german. Acest punct, deci, a fost dus la 
îndeplinire. Ca atare, actul fusese înserat în documentele politice ale 
zilei, consacrându-1 istoriceşte. 

Ion Mihalache venise cu însărcinare din partea lui Maniu, 
de a determin^ încheierea imediată a armistiţiului cu aliaţii. S-a 

căzut de acord asupra acestei necesităţi impuse de situaţia militară. 
S-a mai discutat posibilitatea venirii în Ţară a unor trupe anglo- 
americane. Observăm că, şi în ceasul al 12-lea, românii nu-şi pierdu¬ 
seră speranţa în bunele intenţii ale aliaţilor, împotrivindu-se evidenţei 
care arăta că poporul român era definitiv părăsit de ei. 

Tot în aceiaşi seară, Mareşalul a avut o întrevedere cu 
Gh.Brătianu, reprezentantul lui Vintilă Brătianu, care prezenta ace¬ 
laşi deziderat, ca armistiţiul să fie încheiat de Mareşal. Gh. Brătianu 
urma să revină în dimineaţa următoare la Snagov, cu propuneri con¬ 
crete din partea partidelor istorice. 

Cronica unor zile istorice arată că: «Ion Antonescu a dat 
dispoziţiuni pentru plecarea urgentă a unui curier diplomatic la 
Stockholm, la ministrul Nanu, cu indicaţia de a cere Moscovei 
încheierea imediată a unui acord pentru incetarea focului, urmând 
încheierea armistiţiului». 

Aceste trei acţiuni concrete şi hotărîtoare, permit să se vadă 
limpede în ce stare de spirit se afla Mareşalul la sfârşitul acestei zile. 
Intr-adevăr, prevenirea Germaniei, acordul cu partidele istorice, 
cererea pentru încetarea imediată a focului, transmisă la Moscova, 
arată guvernul român al Mareşalului Antonescu virtual rupt de Ger- 
mapia şi trecut de partea aliaţilor, încă de la sfârşitul zilei de 22 
august 1944. Acest act este consacrat prin documentele oficiale aflate 
la Arhivele de Stat române şi străine. 

în aceiaşi noapte, cealaltă consfătuire punea la cale 
destrămarea acestui plan de pace, articulând ultimele detalii ale 
înfăptuirii loviturii de stat. Emilian Ionescu scrie: 

«în noaptea de 22-23 august, printre altele, s-a stabilit să fie 
urmărită pas cu pas activitatea Mareşalului care, în seara aceleiaşi 
zile, fusese chemat urgent de pe front pentru a stabili măsurile de luat 
în legătură cu ofensiva sovietică». Emilian Ionescu uită să precizeze 
de către cine trebuia să fie urmărit «pas cu pas» şi, de asemenea, cine 
l-a chemat pe Mareşal de pe front? în cele ce vor urma, vom încerca 
să dăm răspuns acestor necunoscute, deoarece prin ele se va putea 
ajunge mai uşor la dezlegarea acestei enigme care a constituit-o com¬ 
plotul de la palatul regal. 

După miezul nopţii, Mareşalul însoţit de soţia sa, a părăsit 
Bucureştiul îndreptându-se spre palatul din Snagov, unde a sosit 
către ora 1, în noaptea de 23 august, după o absenţă de aproape o 
lună. 

Peste somnul liniştit al naturii, peste somnul trudit al 
Mareşalului, miezul nopţii aşternu tacerea adâncă, îmbăsămată şi 
odihnitoare a pădurii. Prin frunzişul înălbit de razele lunii, ca nişte 

suspine venite de departe, trecea răsuflarea unduitoare a lacului. 
Departe, peste oglinda de argint a apei, se desemnau estompate de 
păienjenişul razelor, prăfuite de clipocitul undelor, deasupra peste 
stufărişuri, turlele poleite fantomatic ale mănăstirii lui Vlad Ţepeş, 
înălţându-se biruitoare către bolta nemărginirii. Profilate pe orizon-* 
tul de cobalt, ele apăreau ca o parafă sub însemnul Sfintei Treimi. 

In această sfântă încremenire, zorii zilei de 23 august 1944 
începeau să-şi ţese pe nesimţite, din purpură, aur şi alabastru, hla¬ 
mida lor eterică. Ca un sol rău prevestitor, grăbindu-se la o întâlnire 
secretă, a venit gonind din Bucureşti o maşină, care s-a oprit la vila 
de la marginea lacului, unde era adăpostit serviciul cifrului al Minis¬ 
terului de Externe. Din maşină a coborît Ion Mocioni-Stârcea, care 
trebuia să transmită o telegramă urgentă la Cairo, adresată generalu¬ 
lui Wilson. Telegrama era o consecinţă a hotărîrii la care se ajunsese 
la consfătuirea de la palatul regal din cursul nopţii. în cuprinsul ei se 
preciza data ieşirii din alianţa cu Germania şi se specifica faptul că 
încheierea armistiţiului urma să fie făcută Ia 26 august, când se soli¬ 
cita, la ora 12, un bombardament al aviaţiei"anglo-americane pe 
aerodromul german de la Băneasa. Mesagerul a fost asigurat că tele¬ 
grama va ajunge la Cairo chiar în dimineaţa acelei zile. După preda¬ 
rea mesajului, importantul personaj al palatului regal găsi de 
cuviinţă să mai prindă o oră de somn. Profitând de odihna binemeri¬ 
tată a acestuia, să dăm câteva date asupra funcţionării serviciului 
cifrului şi despre şeful său, Rădulescu-Pogoneanu. Acesta se afla în 
relaţii amicale cu Niculescu-Buzeşti, înalt funcţionar la Externe, 
membru al Partidului Naţional Ţărănesc, implicat în complotul de la 
Palat. 

Niculescu-Buzeşti coordona toată activitatea secretă a cifru¬ 
lui de la Snagov. Aici soseau toate telegramele şi mesajele emisarilor 
români şi primii care luau cunoştinţă de conţinutul lor erau 
Niculescu-Buzeşti şi Rădulescu-Pogoneanu. Tot ei hotărau ce să 
ajungă pe masa de lucru a lui Mihai Antonescu. La rândul său, Mihai 
Antonescu decidea singur ce trebuia să ajungă pe biroul Mareşalului, 
în felul acesta, aflând pe ce mâini se găsea cifrul Externelor, va'fi 
uşor de răspuns la întrebarea pe care Mareşalul, pe banca acuzării, 
avea s-o adreseze tribunalului: «De ce nu mi s-a înmânat mie răspun¬ 
sul la convenţia de armistiţiu, trimis de URSS pe numele meu şi pri¬ 
mit în timp ce eu mă aflam închis în seiful palatului regal?» 

Răspunsul este simplu. Cei care primiseră mesajul cifrat, nii 
avuseseră nici un interes să-l predea destinatarului, căruia ei, la uri 
loc cu cei care complotaseră, i se substituiseră prin uneltiri. Această 
anticipare nu este altceva decât enunţarea temei pe care vom încerca 

să o desbatem în cele ce vor urma. 

Din conţinutul telegramei pe care Pogoneanu trebuia să o 
comunice la Cairo, revine - pentru a câta oară - înaintea noastră, ca 
un leit motiv, apelul la anglo-americani. Partizani ai Mareşalului 
pentru încheierea armistiţiului sau potrivinici ai acestuia, toţi se 
întâlneau în acelaşi punct: Cairo. Din telegramă se desprinde data de 
26 august precum şi o cooperare între forţele armatei române intrate 
în acţiune împotriva Germaniei, şi un atac al aviaţei anglo-americane 
asupra aeroporturilor germane. Din această ultimă telegramă se omi- 
sese cererea de debarcare a unor trupe de paraşutişti şi, faţă de refu¬ 
zul obstinat aliat, politicienii se limitaseră la un sprijin simbolic. 
Totuşi, 26 august reprezenta o dată rezultând dintr-un plan. Cum ea 
fusese fixată de Palat, împreună cu Maniu şi Brătianu, şi cum aceştia 
reluaseră raporturile cu Mareşalul în cursul aceleiaşi zile, pentru sta¬ 
bilirea unei înţelegeri în vederea armistiţiului, este de presupus că 
aceste condiţiuni fixate prin telegramă îi erau cunoscute şi el le apro¬ 
base. 

După ce Mocioni-Stârcea s-a odihnit timp de un ceas, văzând 
lumina de afară, s-a gândit că mai lesne poate să alunge oboseala 
scăldându-se în apa lacului. Şi-a lăsat hainele la marginea lacului şi a 
sărit în apă, înotând spre larg. De pe partea cealaltă a pădurii, pe 
aceeaşi latură a lacului, în faţa mănăstirii Snagov, Villa Weber era 
cufundată încă în somn la acele ceasuri matinale. Un ofiţer 
se desluşi printre sălciile care împrejmuiau vila. El sări într-o barcă, o 
desprinse prin câteva lovituri de vâsle, îndreptând-o spre mijlocul 
lacului, spre satul din partea opusă. în barcă se afla şeful Cabinetului 
Militar, colonelul Radu Davidescu. După cum îmi spusese în noaptea 
precedentă, la despărţire, urma să meargă peste lac, să întâlnească o 
persoană care avea să-i predea o corespondenţă pentru Mareşal. Nu 
era nimic deosebit, dar cât de surprins la început, apoi cât de indignat 
am fost când, la un interval de 25 de ani, şi după ce fostul meu şef 
încetase din viaţă, am descoperit următorul text în menţionata scriere 
Şi a fost ora H. Intr-adevăr, autorul ei lăsând să vorbească pe 
Mocioni-Stârcea, scrie: 

«După un timp, se răscuci pe spate, făcu pluta, ferindu-şi 
ochii de razele orbitoare ale soarelui de dimineaţă. Pluti aşa o vreme, 
dar când îşi reluă înotul, zări venind spre el o barcă. Săvârşise o 
imprudenţă: intrase în apele teritoriale ale Mareşalului şi ar fi putut fi 
lesne pescuit şi luat la întrebări. Nu se grăbi să fugă şi nici să 
ocolească barca. Se lăsă, cum făcea în momentele cruciale ale exis¬ 
tenţei sale, purtat de destin. îl mai despărţeau doar câţiva metri de 
barcă, când recunoscu-în canotorul matinal pe colonelul Radu Davi- 

descu. Se cunoşteau, şi încă destul de bine, aşa că Mocioni salută în 
chip firesc, ca şi cum s-ar fi întâlnit zilnic, la aceeaşi oră, în mijlocul 
lacului, şi-i adresă cuvântul, surprins de apariţia neaşteptată a omu¬ 
lui pe care Mareşalul îl ura de moarte, considerându-1 printre primii 
vinovaţi de indisciplina şi desmăţul ce domneau la palatul regal. 
Colonelul răspunse prieteneşte. Fin psiholog, Mocioni intui că ofiţe¬ 
rul s-ar simţi măgulit să converseze cu sfetnicul tânărului monarh, 
într-un moment când regimul dictatorial al lui Antonescu atârna de 
un fir de păr. Primele tatonări îi confirmară supoziţia. Mai înotă 
puţin şi-i ceru colonelului voie să se suie în barcă. Corivorbirea se 
înfiripă repede. Mocioni spuse că ar fi auzit că Mareşalul seînapoiase 
în ajun de pe front şi ar fi convocat un consiliu. Colonelul dădu apro¬ 
bator din cap (aşa este) şi intimul Regelui îşi propuse să-l tragă de 
limbă cu privire la intenţiile politice şi militare ale Conducătorului, 
întocmai ca un cartofor care nu mai are ce pierde, colonelul Davi- 
descu dezvălui câteva date care-1 făcură pe Mocioni-Stârcea să cadă pe 
gânduri. Asculta şi incerca să-şi stăpânească, dar fără succes, tulbu¬ 
rarea care-1 cuprinsese. Şeful Cabinetului Militar al Conducătorului 
îi vorbise despre hotărîrea Mareşalului de a continua războiul alături 
de Germania. De a retrage frontul pe linia Focşani-Nămoloasa- 
Galaţi. Colonelul îi dezvălui şi faptul că Mareşalul convocase în 
dimineaţa zilei un consiliu de miniştri restrâns, în cadrul căruia îşi va 
anunţa hotărârea, după care în jurul orei 16 sau 17 se va înapoia pe 
front. De acolo nu va reveni în Bucureşti, ci se va îndrepta spre noul 
său cartier general, nu înainte însă de a-i fi primit în audienţă pe Killin- 
ger şi pe Clodius. 

- Cum, chiar are de gând să nu treacă pe la Palat să vadă pe 
Majestatea Sa? se mirase Stârcea. 

- După câte ştiu, pleacă direct pe front, unde situaţia este 
catastrofală... 

Dacă spusele colonelului s-ar fi adeverit, ar fi fost un gest de 
impoliteţe din partea Mareşalului. Dar ceea ce îl alarmase în,cel mai 
înalt grad pe conspiratorul de la Palat, era descoperirea neaşteptată 
că Mareşalul era hotărît să părăsească Capitala, răsturnând dintr- 
odată cronologia planului conceput şi propus de comunişti şi la care 
Regele subscrisese. Conform acestui plan, la 26 august urmau să fie 
invitaţi la palat şi arestaţi şi Mareşalul, şi Mihai Antonescu». 

Cele ce citisem în Şi-a fost ora H voia să constituie dovada 
unei trădări oportuniste a şefului Cabinetului Militar. Nu mă puteam 
împăca cu această idee. însuşi textul arăta că întâlnirea pe lac fusese 
întâmplătoare, fără să lase vreo îndoială în privinţa junei înţelegeri 
prealabile. Tot ceea ce spusese colonelul Davidescu, nu însemna alt- 

ceva decât perfecta încredere pe care el o acorda acestui personaj 
care, în fond, era îndreptăţit să cunoască programul Mareşalului, şi 
se cuvenea să-l cunoască şi Regele. De unde putea să bănuiască colo¬ 
nelul că Regele era în capul unui complot condus de comunişti? Sunt 
convins că nu mă hazardez afirmând acum, după un sfert de secol, 
după ce am trecut prin mintea mea de nenumărate ori filmul drama¬ 
tic al acelor zile, că şeful Cabinetului Militar a fost străin de ceea ce 
se urzea împotriva Mareşalului. Surprins de apariţia neaşteptată la 
acea oră a lui Mocioni-Stârcea şi, poate, considerând că era un. mij¬ 
loc favorabil de a informa pe această cale Palatul, ştiind, de altfel, că 
această informaţie urma să parvină Regelui în aceeaşi dimineaţă pe 
cale oficială, el a divulgat-o fără nici un proces de conştiinţă, mai ales 
că datele nu conţineau nimic secret în ele. De unde să bănuiască colo¬ 
nelul Davidescu că declanşează un mecanism infernal, transmiţând 
acele date preţioase tocmai celui mai îndârjit dintre complotiştii din 
cercul Regelui? Oricum, informaţiile date lui Mocioni-Stârcea consti¬ 
tuiau o indiscreţie fatală. încrezător şi corect, Davidescu căzuse în 
cursa pe care i-o întinsese solul Regelui. 

în timp ce Mocioni-Stârcea gonea cu maşina spre Bucureşti, 
pentru a aduce.la cunoştinţa Regelui cele aflate la Snagov, Mareşalul 
se pregătea să-şi înceapă ziua de lucru. 

La ora 8, doctorul său personal, maiorul medic Constantin 
Zilişteanu a fost introdus de valetul Ludovic în apartamentul 
Conducătorului, găsindu-lîn picioare la fereastră, privind spre parc. 

- Să trăiţi domnule Mareşal, i s-a adresat doctorul respec¬ 
tuos. 

- Bună dimineaţa doctore, răspunse plin de voie bună 
Mareşalul privind spre el. Haide intră, ce stai în uşă? Ai venit să vezi 
de sănătatea mea? 

- Nu domnule Mareşal, nu despre aceasta e vorba. Din feri¬ 
cire aveţi o sănătate pe care mulţi dintre cei tineri ar dori-o. Am venit 
cu aceeaşi dragoste şi cu respect, cum vin în fiecare dimineaţă să vă 
salut. 

- Mulţumesc doctore, eşti foarte amabil. Dar ia spune-mi, ce 
se mai aude? Ce mai spune lumea? 

- Domnule Mareşal, în aceste momente mai mult ca oricând, 
Ţara are privirile îndreptate spre domnia voastră, de la care aşteaptă 
salvarea. 

Mareşalul a tăcut un moment, şi-a aruncat din nou privirile 
pe fereastră, apoi, întorcându-se către doctor, pe un ton hotărît: 

- Ei bine doctore, s-o ştii şi dumneata: astăzi fac pace. Gata, 
s-a terminat războiul... 

Doctorul părăsi încăperea uluit de cele ce auzise, 
îndreptându-se spre apartamentul lui Mihai Antonescu, pe care de 
asemenea îl vedea în fiecare dimineaţă. Vicepremierul l-a primit cu 
zâmbetul lui larg şi afabil. Ochii îi străluceau mai mult ca oricând. îşi 
continua fluieratul, semnul unei bune dispoziţii vizibile, în timp ce 
admira un metraj de stofă englezească de haine. 

- Bună dimineaţa doctore! a rostit acesta fără să-l privească. 

- Am onoarea să vă salut, domnule prim-ministru. Mă bucur 
că vă găsesc într-o aşa de frumoasă dimineaţă bine dispus. înseamnă 
că sunteţi mulţumit. 

Ocolind insinuarea doctorului, Mihai Antonescu îi răspunse: 

- Sunt încântat de stofa asta. Vino să vezi ce splendidă este. 
Am primit-o recent în dar de la ministrul Turciei. 

Da, într-adevăr, foarte frumoasă stofă, îi răspunse docto¬ 
rul pipăind şi el metrajul. 

în tot acest timp, doctorului i-a trecut prin minte cuvintele 
spuse de Mareşal, punându-le în legătură cu buna dispoziţie a lui 
Mihai Antonescu. Terminând de admirat stofa, acesta îi spuse: 

- Stai doctore, să mergem împreună la Mareşal. 

în momentul când au pătruns în apartament, Mareşalul era 
în plină discuţie cu soţia sa: 

N-am ce căuta acolo, spunea soţiei... Văzând pe cei doi 
intrând, continuă adresându-se lui Mihai Antonescu: Ică, ţi-am spus 
de nenumărate ori că Regele nu trebuie să se amestece în politică. 
Azi, politica o fac eu şi nu vreau ca el să fie angajat cu nimic. Dacă eu 
eşuez, să rămână el liber şi să ducă mai departe, pe alte căi, o politică 
de compromis. 

Doctorul, căzut dintr-odată în mijlocul unei atât de grave şi' 
intime discuţii, începu să se retragă uşor spre uşă şi când era gata să 
apese pe clanţă, se auzi strigat de Mareşal: «Rămâi doctore!» 

Dragul meu, se adresă Ică, Mareşalului. Iuliu Maniu cu 
Brătianu şi ceilalţi şefi de partide, se întrunesc azi după amiază la 
Rege şi vor ca, sub conducerea ta, să facă o coaliţie guvern-opoziţie, 
pentru încheierea armistiţiului. 

- Nu merg acolo, am spus. Dacă vor să se unească cu mine 
acuma, în ultimul ceas, după ce m-au refuzat tot timpul, n-au decât 
să vină ei la mine. Acolo nu mă duc. 

Vai, Ionele, interveni doamna, cu vocea ei blândă şi persua¬ 
sivă. Poate e mai bine cum spune Ică, să faci un armistiţiu împreună, 
cu opoziţia. De ce iarăşi tu să-ţi iei toată răspunderea. 

Mareşalul, vădit contrariat, se plimba cu paşi iuţi de la un 
capăt în altul al vastei încăperi. 

- Nu, am spus. Să vină ei la mine dacă vor şi lăsaţi-mă în 
pace, că trebuie să-mi pregătesc notele pentru consiliu. 

Doctorul s-a întors în fugă la Villa Weber, unde m-a găsit 
gata de plecare, în întâmpinarea colonelului Davidescu la debarca¬ 
der, pentru a merge împreună la Palat. în câteva minute, mi-a poves¬ 
tit pe nerăsuflate,, pradă unei vădite emoţii, scena la care asistase. 
Am schimbat în fugă câteva consideraţii asupra acestor desvăluiri de 
o extremă importanţă, şi ne-am înţeles să păstrăm pentru noi cele 
aflate şi să urmărim atenţi tot ce se va petrece în timpul zilei, spre a 
vedea dacă se confirmă cele spuse de Mareşal cu privire la armistiţiu. 

în timp ce, cu colonelul Davidescu, străbăteam în barcă dis¬ 
tanţa ce ne separa de Palat, unde trebuia să ne aflăm la orele 9, 
Mocioni-Stârcea punea pe Rege la curent cu situaţia de la Snagov, 
străduindu-se să-l cbnvingă să-l cheme pe Mareşal la întâlnire. Tot în 
acest timp, la palatul Snagov, Ică se străduia să-l convingă pe 
Mareşal să ceara audienţă la Rege, ceea ce n-a reuşit. 

Iată acum scena dintre Rege şi curtean: 

Mihai asculta în tăcere. Tot ce auzea îl intimida, îl speria. 
Stârcea propuse în continuare să se treacă la acţiune. Mareşalul nu 
trebuia să scape, căci va ordona război total. Mareşalul şi Mihai 
Antonescu trebuiau chemaţi urgent la Palat şi arestaţi. Stârcea nu se 
sfii să arate situaţia care urma dacă... îndoielile împovărau sufletul 
Regelui. Stârcea izbuti să i le risipească. în cele din urmă, Regele 
spuse:Da! (Si a fost ora H). 

- Aş aduce o completare utilă, cu privire la evenimentele care 
se accelerau, în aceste zile decisive şi, pentru Mareşal, fatale. La 6 
august 1944, din Stockholm, Frederic Nanu semnalează guvernului 
român încercările insistente ale germanilor de a intra în contact cu 
sovieticii prin von Kleist: «Deci - scrie Nanu - Germania nu va putea 
să scape (de ruşi) nici să ne pedepsească (în cazul când românii se 
angajează într-un armistiţiu unilateral). Tot ce va putea face era să se 
dezintereseze. Nu cunosc, fireşte, la cât se ridică forţele germane la 
noi. Dar sunt convins că, dacă am ieşi din răsboi şi s-ar accepta for¬ 
mula propusă de mine (de a le spune să părăsească ţara în cincispre¬ 
zece zile), germanii ar prefera s-o facă ca să-şi scape cel puţin trupele 
şi materialul de răsboi». Aşadar, Nanu considera că nu trebuia pier¬ 
dut acest moment. Totuşi, Mareşalul şi Mihai Antonescu n-au reve¬ 
nit asupra propunerilor mai vechi de armistiţiu şi aşteptau un răspuns 
precis, înainte de a merge mai departe. La 22 august 1944, Mihai 
Antonescu trimite legaţiei române din Ankara o scrisoare cu următo¬ 
rul conţinut: 

«Situaţia frontului foarte serioasă. Ruşii au atacat nu numai 
regiunea Iaşi-Tg. Frumos cu blindate, care ne lipsesc, dar au lovit 
frontul central din Basarabia, astfel că în câteva zile Basarabia poate 
fi ocupată integral. 

Dobrogea fiind azi degarnizonată de trupe, există posibilita¬ 
tea unei scurgeri spre Bulgaria, cu consecinţele inerente. Bombarda¬ 
mente grele la Constanţa, Sulina şi Mangalia indică chiar eventualita¬ 
tea unor încercări pe coastă. Nu cunosc suficient poziţia Bulgariei şi 
dacă se va fi ajuns la o soluţie care să nu o facă instrumentul exclusiv 
al Rusiei. Pe lângă diviziunile blindate, Germanii au mai retras şi 4 
divizii de infanterie; mai au totuşi circa 450 000 efective la noi, din 
care jumătate etape şi administraţie militară. Faceţi să se ştie că 
numai la Stockholm ne-au sugerat tratative, dar fără englezi. Am 
socotit grav şi imprudent. Am contat că dacă frontul din Răsărit se 
va rupe şi România îşi va putea lua libertatea mişcărilor, vom primi 
cel puţin sprijin de aviaţie şi paraşutişti, dacă nu debarcări, care să 
împiedice rusificarea Balcanilor. La marele cartier general am spus 
domnului Ribbentrop deschis că dacă frontul din Răsărit nu ţine, îmi 
declin orice răspundere şi n-am decât datoria de a asigura continuita- 
tea istorică a ţării. Mâine vor veni la mine domnii Killinger şi Clo- 
dius. La noi are loc precizarea situaţiei. După-amiază o conferinţă 
militară va lămuri precis perspectivele militare. 

Vă informez cu toată conştiinţa de român că, din punct de 
vedere intern, poziţia este foarte grea şi a rămas confuză până azi. 

In asemenea condiţii fac apel la domnul Saracioglu, căruia 
vă rog să-i amintiţi că am comunicat domnului Menemencioglu în 
februarie, că, după mine, următoarele trei luni vor stabili definitiv 
soarta Balcanilor, dacă Turcia nu se hotărăşte să ne sprijine' 
considerând (confuzie în original n.n.) că Ruşii la Dunăre, aceasta ar 
însemna moartea Turciei. 

Am făcut atunci apel măcar la sprijin diplomatic. Azi adre¬ 
sez un apel românesc, pe care cu aceeaşi conştiinţă îl consider utimul 
într-un sens pozitiv. Rog pe domnul Saracioglu să-mi răspundă dacă 
îmi dă concurs diplomatic, mie sau celui care ar veni pentru români 
acolo, pentru a merge mai departe, dacă putem conta din vreo parte 
un sprijin diplomatic faţă de Rusia şi eventual administrativ sau chiar 
militar, pentru asigurarea condiţiunilor armistiţiului. Altfel aş fi silit 
să încerc aci, undeva, a sta în aventură sau în afara încercării de ultim 
ceas sau să expun ţara şi pe toţi factorii ei, oricât de.reprezentativi, 
dar neorganizaţi şi depăşiţi, la cele mai grave situaţii...' 

Aştept răspunsul dumneavoastră până mâine. Miercuri 
seara, încercaţi sondaje în sensul comunicat prin colonelul T. şi B. 

asupra posibilităţilor efective, dacă a fost o simplă vorbă sau s-ar 
putea conta pe ele. 

Ataşaţi militari din Vichy ne spun că au informaţii despre 
tratativele ruso-germane în capitala Turciei; au pus problema drum 
liber în Balcani şi Dardanele.» 

Această telegramă a fost trimisă în zori, foarte devreme. 
Dimineaţa au început să vină la Marele Stat Major şi Cabinetul Mili¬ 
tar al Conducătorului informaţii mai detaliate de pe front. Sub pre¬ 
siunea acestor informaţii, în jurul orei opt, Mihai Antonescu a trimis 
la Ankara încă o telegramă: 

«Situaţia militară înaintează foarte grav. Nu ştiu ce rezultat 
va avea apelul meu la domnul Saracioglu. Dumneavoastră trebuie să 
căutaţi în orice caz sprijin în sensul comunicării colonelului Teodo- 
rescu, pentru a nu vedea teritoriul împărţit în teatru de luptă dincolo 
şi dincoace de Carpaţi. 

Puneţi chestiunea vapoarelor». 

Motonavele Transilvania şi Basarabia se refugiaseră la Istan- 
bul şi la ele face referire scrisoarea. 

La ora 9, la Snagov, când se desfăşura ultima şedinţă a 
guvernului Antonescu, la locuinţa lui Dinu Brătianu din Calea Doro¬ 
banţi nr.16, s-au reunit Dinu Brătianu, Titel Petrescu şi luliu Maniu, 
care l-au însărcinat pe G.Brătianu să facă un ultim demers la Mareşa¬ 
lul Antonescu, pentru scoaterea ţării din răsboi. La ora 10,30, 
G.Brătianu a ajuns la Snagov. La început, Mareşalul a oferit puterea 
partidelor istorice. Apoi a acceptat să încheie armistiţiul, solicitând 
însă o «scrisoare de garanţie» de la luliu Maniu şi Dinu Brătianu, 
care să exprime acordul partidelor istorice faţă de acest armistiţiu. 
G.Brătianu a făgăduit că va reveni cu scrisoarea înainte de ora 15 şi 
l-a consiliat pe Mareşal să solicite o audienţă la Rege, pentru a-i 
expune noua sa poziţie. Mareşalul solicită audienţa pentru orele 16. 
După plecarea lui G.Brătianu, Mareşalul l-a însărcinat pe Mihai 
Antonescu să fixeze în scris poziţia guvernului lor faţă de propunerile 
sovietice de armistiţiu. Mihai Antonescu a alcătuit următorul docu¬ 
ment, care urma să fie comunicat ruşilop, după întrevederea cu 
Regele: 

«Guvernul român. regretă că guvernul rus nu a răspuns 
înainte de 11 aprilie la comunicarea sa din 3 ianuarie, prin care i-a 
făcut cunoscut că este doritor în principiu de a se retrage din răsboi şi 
doreşte să cunoască condiţiile ruse. Ca urmare a publicităţii neferi¬ 
cite date de partea aliată misiunii prinţului Ştirbey şi a declaraţiei 
publice a domnului Molotov din 9 aprilie - fericite în sine - situaţia a - 
devenit mult mai dificilă pentru guvernul român, ţara neputându-se 

retrage din răsboi decât cu. preţul unor sacrificii mult mai mari decât 
ar fi fost cazul cu 4 luni mai înainte, când germanii nu aveau decât 
foarte puţine trupe în România şi armata combatantă se mai află din¬ 
colo de Bug. 

Guvernul român trebuie, în primul rând, să ţină seama de 
opinia publică şi de spiritul armatei, care n-ar înţelege ca ţara să fie. 
predată unor devastări sigure şi ca ei să fie obligaţi să-şi părăsească 
tovarăşii de arme, dacă avantajele nu sunt evidente pentru ţară şi sen¬ 
timentul lor de onoare nu este prea aspru atins. Fără aceasta, singu¬ 
rul rezultat ar fi un răsboi civil, pe care guvernul vrea, natural, să-l 
evite cu orice preţ şi care, de altfel, ar risca mult să nu-i avantajeze 
decât pe germani. 

1. Guvernul român nu ar putea deci să se angajeze să colabo¬ 
reze de îndată cu armatele ruse sau aliate contra germanilor.-Dar, 
dacă aceştia ar refuza să evacueze teritoriul român, într-un termen 
foarte scurt, 15 zile de pildă, de la data avizării lor, armata română 
s-ar alătura trupelor ruse, pentru a-i sili să evacueze România. 

2. în ambele cazuri, trupele aliate s-ar putea deplasa pe teri¬ 
toriul român, acolo unde situaţia militară ar cere-o şi s-ar bucura de 
toate înlesnirile de comunicaţii. Totuşi, administraţia civilă ar trebui 
să rămână românească, adică funcţionarii români şi-ar păstra atri¬ 
buţiile, şi legile şi regulamentele române ar rămâne în vigoare. Un 
district ar trebui să fie rezervat ca sediu al guvernului român, în care 
nici o forţă armată a aliaţilor nu ar putea pătrunde. 

3. Dat fiind că motivul principal care hotărăşte România să 
se retragă din răsboi este dorinţa de a crea bazele unei colaborări cu 
Rusia, bazată în viitor pe încrederea reciprocă şi prietenie, şi lipsită 
de motive de conflicte viitoare, considerând pe de altă parte că toate 
guvernele aliate, inclusiv Rusia, au proclamat în mod solemn adeziu¬ 
nea lor la principiul autodeterminării popdarelor, guvernul român 
apreciază că soarta viitoare a Basarabiei şi Bucovinei de Nord ar tre¬ 
bui să fie hotărîtă numai la sfârşitul răsboiului mondial, când con¬ 
diţiile în care acest principiu va fi aplicat, vor fi fost precizate pentru 
toate teritoriile în litigiu. 

4. Guvernul român îşi rezervă să discute la momentul opor¬ 
tun valabilitatea punctului 2, articolul 2, privind daunele cauzate 
Uniunii Sovietice prin «Operaţiile militare şi ocuparea teritoriilor 
sovietice de către România». Cu toate acestea, el trebuie să remarce 
de pe acum că plăţi importante ar depăşi forţele materiale ale ţării, 
greu încercată nu numai prin răsboi şi livrările pe care a fost silită să 
le facă germanilor, fără contraprestaţii efective, ci şi prin bombarda¬ 
mentele aeriene anglo-americane. Guvernul român nu poate crede că 

guvernul sovietic doreşte să condamne poporul român la o stare de 
mizerie cronică, căci în ultimă analiză totuşi massele muncitoare ar fi 
acelea care ar trebui să suporte povara acestor plăţi.» 

Intre timp, a sosit la Ministerul de Externe de la Stockholm, 
acceptarea sovietică a propunerilor româneşti mai vechi, pe care 
documentul de mai sus nu făcea decât să le reitereze. Niculescu- 
Buzeşti, deşi era naţional-ţărănist, nu avea mare încredere în Iuliu 
Maniu, socotindu-1 şovăitor şi incapabil de acţiune, aşa încât el - 
după mărturisirile de mai târziu ale lui Emil Bodnăraş - a predat tele¬ 
grama de la Nanu direct Regelui. în timp ce Maniu, el însuşi în pose¬ 
sia telegramei, după cum a recunoscut-o la procesul Mareşalului, nu 
a găsit cu cale să acţioneze imediat. Regele şi-a dat seama că nu mai 
are timp de pierdut. A comunicat iui Maniu şi Dinu Brătianu că va 
intra în acţiune şi aceştia au părăsit Bucureştii. G.Brătianu îi căuta să 
le ceară scrisoarea pretinsă de Mareşalul Antonescu şi a rămas des¬ 
cumpănit văzând că nu-i mai găseşte. S-a dus la Rege. Regele i-a 
declarat că va face singur armistiţiul, sătul de tutela Mareşalului. 

«Dacă îl lăsăm pe Ion Antonescu să facă singur armistiţiul - 
a spus Regele lui G.Brătianu, conform memoriilor acestuia din urmă 
- ne va ţine iar sub papuc.» 

De asemenea, Regele l-a consiliat şi pe G.Brătianu să se 
retragă din orice acţiune. Mareşalul nu a primit scrisoarea aşteptată 
înainte de orele 15, a mers la Palat şi a fost arestat. Arhivele legaţiei 
de la Stockholm n-au parvenit la Bucureşti, iar Regele nu era chiar 
atât de naiv încât să divulge o telegramă care l-ar fi făcut odios în 
faţa posterităţii. Ruşii acceptaseră propunerile Mareşalului, 
temându-se să nu-i prindă iarna pe linia Focşani-Nămoloasa-Galaţi. 
Fiind arestat, Mareşalul nu a mai putut să fructifice rezultatele 
patrioticei sale intransingenţe. Determinându-1 să ceară audienţă la 
Palat, G.Brătianu a contribuit inconştient la pierderea României. 

Care au fost foloasele personale ale Regelui Mihai I? 

Mai întâi, el primeşte cea mai mare distincţie sovietică, pe 
care numai Stalin, marii comandanţi de oşti sovietice, precum şi 
Eisenhower şi Montgomery au avut-o. Iată şi Decretul Prezidiului 
Sovietului Suprem al URSS de decorare cu Ordinul «Victoria» a 
M.S.Regelui Mihai al României»: 

«Pentru actul curajos al cotiturii hotărîtoare a politicii 
României spre ruptura cu Germania hitleristă, în clipa în care nu se 
precizase clar înfrângerea Germaniei, Majestatea Sa Mihai I, Regele 
României, se decorează cu ORDINUL VICTORIA. Preşedintele 
Prezidiului Sovietului Suprem al URSS, M.Kalinin. Secretarul Prezi¬ 
diului Sovietului Suprem al URSS, Gorkin. Moscova, Kremlin, 6 

iunie 1945.» 

Cu întârziere, la 10 mai 1947, ambasadorul Americii la 
Bucureşti cere audienţă şi transmite distincţiunea atribuită de Harry 
A.Truman, Preşedintele Statelor Unite ale Americii: 

«Decret de conferire a Legiunii Meritului cu gradul de 
Comandor, M.S.Regelui Mihai I al României, care etc.» 

Dorind să devină erou cu orice preţ, decis să culeagă lauri 
personali pe- seama suferinţelor de neînchipuit pricinuite poporului 
român, Regele a obţinut efemere satisfacţii din partea celor cărora 
le-a închinat Ţara şi Neamul. Când, la sfârşitul anului 1947, comu¬ 
niştii pe care i-a adus la putere I-au debarcat din propria lor barcă, 
Regele nu mai era decât un infirm moral, pentru care nici Stalin, nici 
Truman n-au ridicat un deget. 




PARTEA VI 

LOVITURA DE STAT REGALĂ 




32 - Regele deschide comuniştilor porţile Palatului 


Hotărîrea de a-1 chema pe Mareşal la Palat în acea zi fusese 
deci luată. Ea devansase cu două zile data fixată de complotişti. La 
devansare mai contribuiseră, pe lângă cele spuse de colonelul Davi- 
descu, şi raportul telegrafic trimis de către colonelul N. Dragomir, 
şeful operaţiilor armatei a IV-a, direct Regelui, trecând peste şeful 
ierarhic, Mareşalul. 

Ne vom da seama de efectul ce a avut la Palat acel raport, 
după cele declarate de generalul Mihai, după numirea sa ca şef al 
Marelui Stat Major al armatei. Aflat la Sinaia cu domiciliu obligato¬ 
riu, el este chemat la Palat în după-amiaza de 23 august. A sosit la 
Rege, după ce se săvârşise actul arestării Mareşalului, şi a aflat din 
gura generalului Sănătescu, următoarele: 

«Mareşalul a fost convocat la Palat, în urma unei telegrame 
primită de Rege de la Bacău, descurajatoare şi foarte alarmantă. 
Ruşii înaintează pe tot frontul. Majoritatea trupelor se retrag în 
debandadă. încercăm să reconstituim frontul dar tancurile sovietice 
ne urmăresc la zeci de metri». 

Iată deci două elemente noi care intră în joc, pentru a deter¬ 
mina chemarea Mareşalului la Palat. 

Informaţia adusă de Mocioni-Stârcea, pe care i-o furnizase 
colonelul Davidescu, împreună cu raportul telegrafic al colonelului 
Dragomir, declanşează planul de acţiune imediată al complotiştilor: 
Pregătirea în vederea arestării este făcută de însuşi Regele Mihai. 
Aceasta o aflăm din destăinuirea subofiţerului Bâlă, din paza perso¬ 
nală a Regelui. 

«Simţisem în ziua aceea o frământare neobişnuită în Palat. 
Către prânz, Regele m-a chemat la el şi mi-a cerut să-l însoţesc. A 
urcat la etaj. A deschis uşa ce dădea într-un salonaş şi l-am văzut 
oprindu-se în dreptul uşii mascate a seifului. A scos cheia, mi-a ordo¬ 
nat să mă aproprii. Mi-a desvăluit secretul celor şase butoane: 
‘Notează-ţi cifrul!’ mi-a zis. Âm luat un creion şi o hârtie şi am notat 
ce mi-a dictat. în prezenţa mea Regele a deschis seiful. îl vedeam 
pentru prima oară pe dinăuntru. Era o încăpere îngustă şi lungă de 
vreo trei metri şi jumătate. Ermetică, de jur împrejur cu rafturi. Mi-a 
cerut să aduc o măsuţă şi două scaune şi să le pun acolo. Le-am găsit 
în baie, le-am luat şi le-am pus unde mi se cerea. ‘Ai să te pricepi să-l 
închizi şi să-l deschizi?’ m-a întrebat. 

Am răspuns afirmativ. ‘Ţine cheile. în cazul când îl arestăm, 
aici ai să-l închizi!’ Abia atunci am aflat ce mi se hărăzise.». 

Regele putea să fie liniştit, deoarece luase măsurile cele mai 
importante cu privire la sparta Mareşalului, în timp ce alte acţiuni au 
fost duse de cei din imediata apropiere a Regelui, pentru a anunţa pe 
cei interesaţi de evenimentul în curs de pregătire, ivit pe neaşteptate 
în acea zi. 

Dezideratul anunţat la ultima întâlnire a complotiştilor, de 
a-1 urmări «pas cu pas» pe Mareşal, ca pe un vânat de mare preţ, şi 
a-1 abate înspre plasa ce-i fusese întinsă, fusese realizat cu mult mai 
înainte de cea mai optimistă prevedere, datorită întâmplării şi a unel¬ 
tirii. 

Dacă indiscreţia de pe lac o putem atribui unei întâmplări 
nefericite, iar indisciplina unei stări de spirit de moment, uneltirea în 
schimb, îşi avea cuibul chiar în casa Mareşalului, în persoana vice¬ 
preşedintelui Consiliului de Miniştri. Din relatările doctorului Zili- 
şteanu, am retrăit insistenţa cu care Mihai Antonescu îl îndemna pe 
Mareşal să se ducă la Rege. Mihai Antonescu se alătura acţiunii prin 
planul propriu ce urmărea, de a se separa de Mareşal, încercând să ia 
conducerea ieşirii din răsboi. Această ambiţie îl făcuse să devină 
unealtă inconştientă în mâna Regelui, care, prin el, putea cunoaşte 
orice mişcare a Mareşalului. Ar fi greu de spus că Mihai Antonescu 
ştia sau bănuia ce se punea la cale de către Rege. Nu ar fi fost imposi¬ 
bil, dacă ţinem seama că Niculescu Buzeşti factor important al 
organizării complotului era subalternul lui la Externe, iar 
Gh.Brătianu, care şi el era la curent cu complotul, era apropiat de 
Mihai Antonescu prin calitatea de profesor universitar. Mihai Anto¬ 
nescu încerca tot mai stăruitor să se separe de Mareşal. Cert este fap¬ 
tul, că de mult el îşi pusese bunele oficii la dispoziţia Suveranului, 
care, în momentele acestea, se suprapuneau scopurilor complotişti¬ 
lor, adică de a urmări «pas cu pas» pe Mareşal şi de a-1 informa pe 
Rege. 

Tot în legătură cu întrevederea Mareşalului la Palat, se 
cuvine a da o dezlegare controversei născute pe această temă: 
Mareşalul fusese chemat sau ceruse el însuşi să fie primit la Palat? 
Confuzia cu privire la aceste evenimente a fost creată de Emilian 
Ionescu prin relatările sale: 

«Ziua de 23 augusi ora 10. Telefonul suna insistent. Colone¬ 
lul Davidescu mă anunţă că Mareşalul cere audienţă la Rege pentru 
ora 16. Peste o jumătate de oră, o cerere asemănătoare este făcută de 
Mihai Antonescu pentru orele 15,30. Surprins de această cerere neaş¬ 
teptată şi nesocotind necesară o confruntare imediată cu Antonescu, 
în cercurile Palatului s-a produs o derută.». 

Confuzia se accentuează dacă ne reamintim că generalul 



Sănătescu dădea telefon personal Mareşalului, care nu mai voia să 
vină la Palat şi l-a rugat insistent «pe un ton- familiar» să nu evite 
întâlnirea cu Regele. 

Din convorbirea de pe lac a colonelului Davidescu cu 
Mocioni-Stârcea reiese precis că Mareşalul nu avea de gând să 
meargă la Rege. Din cele povestite de doctorul Zilişteanu se vede pre¬ 
cis că Mareşalul nu a cedat insistenţelor lui Mihai Antonescu şi ale 
doamnei Antonescu de a merge la Palat. La fel, complotiştii recu¬ 
nosc că Mareşalul nu a voit să meargă la Palat, de unde necesitatea 
intervenţiei generalului Sănătescu. 

In Şi a fost ora H se arată că scena telefonului s-a produs 
când Mihai Antonescu se afla deja la Rege şi acesta îi reproşa că 
venise în locul Mareşalului. Se subliniază că, la aflarea acestei veşti, 
Regele şi cu ansamblul său, intrigaţi, I-au determinat pe generalul 
Sănătescu să intervină personal şi să teleforîeze la Snagov. 
Incadrându-ne în timp, toate aceste nu se puteau produce decât după 
ora 15,30. Ori, în acel moment Mareşalul străbătea distanţa Snagov- 
Bucureşti, plecat de cel puţin cinci minute. Faptul este indiscutabil, 
deoarece am asistat personal, împreună cu colonelul Davidescu şi 
locotenentul Trifu, la plecarea Mareşalului spre Bucureşti. Cum ar 
mai fi putut materialmente generalul Sănătescu să aibă o convorbire 
telefonică cu Mareşalul, ţinând seama că pe atunci nu existau aparate 
radiotelefonice la automobile? în plus, noi, cei rămaşi încă o oră la 
Snagov, nu am primit nici un telefon şi nu am marcat nici o convor¬ 
bire cu generalul Sănătescu. 

Totuşi, cum se poate situa în timp acest telefon? Probabil a 
fost dat cu mult înainte, când Palatul a primit primul refuz din par¬ 
tea Mareşalului. Cele ce vor urma ne vor întări şi mai mult această 
convingere. 

Un document de preţ în clarificarea evenimentului de care ne 
ocupăm, îl constituie rezoluţia pusă de generalul Sănătescu pe o notă 
telefonică relativă la convorbirea cu colonelul Dragomir de pe front. 
Nu reiese cu precizie data acelei note, dar, după conţinut, ar putea fi 
20 sau 21 august, deoarece se referă la generalul Avramescu. Colone¬ 
lul Dragomir se plângea de Mareşal cum că ar fi impus trudelor să 
lupte fără rost şi că nu se decide să dea ordin de retragere. Se cerea 
intervenţia Regelui, pentru a impune Mareşalului să ordone retrage¬ 
rea. Cu siguranţă deci, nota era anterioară zilei de 23 august, deoa¬ 
rece după câte am văzut, Mareşalul ordonase retragerea chiar din 22 
august. Această convorbire ne destăinuie însă încă un fapt impor¬ 
tant: chiar în comandamentul armatei a IV-a existau elemente câşti¬ 
gate de complotişti, printre care se număra şi colonelul Dragomir. 

Să păstrăm acest fapt pentru a-1 corobora cu altul, mai de 
seamă, sosit concomitent cu raportul colonelului Dragomir, primit la 
Snagov către orele 10 dimineaţa, în ziua de 23 august. Rezoluţia pusă 
de generalul Sănătescu pe acea notă suna astfel: «Nu cunoaştem că 
situaţia ar fi atât de gravă, dar dacă este aşa cum arată colonelul Dra¬ 
gomir, atunci voi determina pe Majestatea Sa Regele ca, cel puţin 
într-o oră, să fie chemat domnul Mareşal şi să i se impună o alegere 
între demisie şi armistiţiu.» fapt întărit şi de către generalul 
Gh.Mihail.. 

Deci, Mareşalul trebuia chemat într-o oră la Palat, adică în 
jurul orei 10-10,30. Era logic ca această invitaţie să fi fost făcută, cu 
cât Mocioni-Stârcea, împreună cu Regele ajunseseră la aceeaşi con¬ 
cluzie mult mai devreme şi mai înainte ca Sănătescu să fi fost pus la 
curent cu măsurile luate de Rege pentru arestare. 

- Afirmaţia lui Emilian Ionescu precum că în jurul orei 10,30 
un telefon al colonelului Davidescu anunţa cererea de audienţă a 
Mareşalului, nici aceasta nu se putea încadra în timp, din două 
motive: în primul rând, până în jurul orei 12, nici o convorbire tele¬ 
fonică cu Palatul regal nu avusese loc la Snagov, iar colonelul Davi¬ 
descu nu părăsise sala consiliului până după sfârşitul şedinţei, după 
ora 12. In al doilea rând, dacă Mareşalul ceruse audienţă la Palat, o 
făcuse mai târziu. 

Din toate elementele luate în considerare, se poate stabili în 
mod sigur că Mareşalul nu a vrut să se ducă la Palat, în cursul zilei de 
23 august. Palatul a făcut tot posibilul, direct sau indirect, să-l ade¬ 
menească pentru scopul bine determinat. Ceea ce nu a reuşit Palatul, 
a făcut însă conştient sau nu, trimisul lui Maniu şi Brătianu, Gh. 
Brătianu, prin cele declarate Mareşalului în numele partidelor isto¬ 
rice. Deci, după ce Gh.Brătianu a părăsit Snagovuî, în jurul orei 
12,30, şi după încheierea reuniunii cu Consiliul de Miniştri. 

La Snagov, colonelul Radu Davidescu şi cu mine 
pregătiserăm materialul documentar necesar pentru Consiliu. Cu un 
sfert de ceas înainte de ora 10, i-am salutat pe participanţii la Consi¬ 
liu, care începură să sosească. Printre aceştia, figurile cunoscute ale 
generalilor Pantazi, Dobre, Jienescu, Arbore, Iosif Teodorescu, Piki 
Vasiliu, ministrul Atta Constantinescu, colonelul Mardare, Cristescu 
etc. Pe feţele lor, aceeaşi gravă preocupare premergătoare întâlnirilor 
cu Mareşalul. Generalul Dobre şi Piki Vasiliu arborau aerul de opti¬ 
mism de totdeauna. Strângeri de mâini grăbite, crâmpeie de dialoguri 
angajate din mers spre sala de Consiliu. 

La reşedinţă, de serviciu pe lângă şeful de cabinet al Mareşa¬ 
lului, erau în acea zi colonelul adjutant Romeo Zaharia şi locotenent- 

comandor adjutant Petre Popescu-Deveselu. 

Când Regele terminase de dat toate dispoziţiunile pentru 
arestarea Mareşalului, dar încă nu era sigur de venirea acestuia la 
Palat, s-a deschis ultimul şi istoricul Consiliu de Miniştri din 23 
august. 

Ceasornicul indica orele 10. Conţinutul dosarului privind 
acel consiliu, arată toate declaraţiile şi dispoziţiunile date de Mareşal 
privind situaţia frontului cât şi situaţia internă. S-au publicat în anii 
din urmă extrase din stenograma şedinţei şi au fost făcute diferite 
comentarii. Astfel, se arată că Mareşalul, expunând situaţia frontu¬ 
lui, a dat ordine pentru retragerea din Moldova pe rezistenţe succe¬ 
sive şi înjghebarea unui nou front pe linia Focşani-Galaţi; că au fost 
făcute consideraţiuni asupra comportării trupelor în luptă; că s-a 
decretat stare excepţională şi s-au emis dispoziţiuni pentru pregătirea 
unei largi evacuări de populaţie şi trupe în Ardeal şi Oltenia. Dar, din 
păcate, nu se menţionează lucrul cel mai important şi anume: dacă 
Mareşalul a informat Consiliul despre hotărîrea de a încheia armis¬ 
tiţiul, sau nu. Ori, tocmai aceasta este esenţialul. In tot timpul cât a 
durat consiliul, aproximativ 3 ore, nu s-a strecurat nici o referire la 
noua atitudine pe care guvernul ar fi trebuit să o ia. Aceasta putea să 
trezească îndoieli asupra temeiniciei unui plan de pace. Aşa ar fi dacă 
nu am avea trei mărturii, de la trei personalităţi deosebite, care atestă 
tocmai contrariul. 

Aceste mărturisiri sunt făcute în primul rând de Gh. 
Brătianu care, înapoindu-se la cei care-1 trimiseseră, duce vestea" că 
Mareşalul ar fi hotărît să facă armistiţiul în timpul zilei. Altă dovadă 
o produce generalul Piki Vasiliu care, în timpul procesului din 1946, 
declară în instanţă că: «După plecarea lui Gh.Brătianu, de la 
audienţa avută la Mareşal, în dimineaţa lui 23 august, Mareşalul mi-a 
declarat că e hotărît să facă armistiţiul împreună cu Maniu şi 
Brătianu». Tot în această instanţă, Eugen Cristescu, şeful serviciului 
secret, declara acelaşi lucru. 

Dacă Mareşalul nu a declarat nimic în Consiliu, deşi 
audienţa lui Gh.Brătianu fusese intercalată în timpul şedinţei, sin¬ 
gura explicaţie logică ar fi păstrarea secretului. Evident că o 
destăinuire făcută unui grup de 22 de oameni, printre care erau şi 
filo-germani inveteraţi, ar fi înpânzit Ţara în mai puţin de o oră, şi 
toată reuşita acţiunii ar fi fost compromisă. Mai mult, prin toate dis¬ 
poziţiile date, şi care acum sunt prezentate ca arme de acuzare împo¬ 
triva sa, Mareşalul viza continuarea luptei. Această comportare 
ascundea adevăratul plan al Mareşalului, iar un şef care exprimă 
atâta hotărîre de luptă, ,nu lasă să se bănuiască că ar avea tratatul de 

armistiţiu în buzunar, gata de semnat. Să nu ne mire toate aceasta, 
deoarece, în decursul tratativelor cu aliaţii, s-a păstrat cel mai 
desăvârşit secret, astfel încât nici cei din jurul Mareşalului nu au ştiut 
şi aproape că nu au bănuit nimic. Nu pot să afirm cu certitudine dacă 
colonelul Davidescu fusese implicat direct în jocul diplomatic al 
Mareşalului sau îl descoperise prin relaţiile de serviciu. Cu mine 
niciodată nu a dus o discuţie asupra acestei posibilităţi. Totuşi, în 
ziua de 23 august, colonelul Davidescu ştia de ce merge Mareşalul la 
Palat. Primise dispoziţiuni de la Mareşal, în faţa lui Gh.Brătianu, de 
a se anunţa Palatul că va sosi acolo la orele 16. Este foarte probabil 
ca Mareşalul să-i fi spus şi colonelului Davidescu ceea ce spusese 
celor doi colaboratori puţin timp după aceea, despre scopul audienţei 
la Rege. Sondajul făcut când ne-am înapoiat cu barca la Villa Weber, 
rămăsese infructuos. La întrebarea pe care eu i-am pus-o «De ce se 
duce domnul Mareşal chiar azi la Palat?» cu intenţia vădită de a-i 
arăta şefului meu că nu eram cu totul străin de cele ce se puneau la 
cale, Davidescu mi-a răspuns tot printr-o întrebare: «Dar cum ar fi 
fost cu putinţă să nu se ducă mai cu seamă că şi Regele l-a chemat?» 
împingând mai departe insistenţa, am stăruit: «Dar de ce nu vine 
Regele aici? E mai sigur...» la care colonelul: «Dumneata uiţi că este 
totuşi vorba de un Rege şi de un protocol! Crezi că se poate ca dom¬ 
nul Mareşal să-l cheme în loc să se ducă domnia sa acolo?» Am mers 
mai departe: «Nu ar fi fără precedent, ţinând seama că era un timp 
când Regele îl vizita zilnic pe domnul Mareşal la Predeal şi nu ţinea 
seama de nici un protocol...» Evident, colonelul Davidescu nu voia 
să facă nici o confidenţă, iar eu m-am abţinut să-i spun despre cele 
aflate de la doctorul Zilişteanu, înainte de plecarea din Villa Weber. 

Un amănunt preţios care scapă lucrărilor documentare de 
până acum, îl constituie decizia Mareşalului de a întoarce armele. 
Acest amănunt este dedus din dispoziţiunea dată de Mareşal genera¬ 
lului Iosif Teodorescu, comandantul militar al Capitalei, şeful peri¬ 
culosului colonel Dămăceanu, prescriind trupelor din garnizoana 
Bucureşti ca, la orele 19 în ziua de 23 august (nici mai devreme şi nici 
mai târziu), să intre în dispozitivul de luptă fixat prin planul existent, 
cunoscut trupelor prin desele exerciţii de alarmă făcute după decla¬ 
raţiile colonelului Dămăceanu, de repetate ori, în văzul autorităţii 
tutelare. Acest plan de acţiune întocmit la ordinul şi sub controlul 
Mareşalului, a fost folosit de Dămăceanu, pentru scopurile complo¬ 
tiştilor, care au înşelat vigilenţa generalului comandant Iosif Teodo¬ 
rescu. 

Scopul trecerii la dispozitivul de alarmă a trupelor din Capi¬ 
tală, era prevenirea unei eventuale reacţiuni a trupelor germane, în 

impactul cu proclamarea armistiţiului. Reacţia militară germană era 
cuprinsă ca o ipoteză secretă în planul de acţiune al Comandamentu¬ 
lui Capitalei. 

Să-l părăsim pe Mareşal şi să urmărim ce s-a petrecut în 
tabăra complotiştilor, în acea dimineaţă. 

în noaptea de 22-23 august, Maniu, Brătianu şi Titel 
Petrescu au părăsit Palatul regal, după ce au asistat la consfătuirea 
blocului partidelor democrate, de sub patronaj regal, în vederea insu¬ 
recţiei armate poiectată la 26 august. De unde, în intervalul de la 
20-22 august, ei alunecaseră total de partea conspiratorilor, care 
urmăreau punctul de vedere comunist, (arestarea Mareşalului), acum 
ei revin la prima lor atitudine, dându-şi seama de necesitatea ca 
armistiţiul să fie încheiat şi aplicat sub conducerea Mareşalului Anto- 
nescu. în Cronica unor zile istorice găsim: «Liderii politici burghezi 
cu asentimentul lui Titel Petrescu, fac un efort de ultimă oră pentru 
evitarea insurecţiei. Iul'iu Maniu, Dinu Brătianu şi Titel Petrescu se 
întâlnesc în cursul dimineţii şi decid să-l trimită pe Gh. Brătianu la 
Antonescu, cu misiunea de a-1 determina pe Mareşal să ceară el 
încheierea armistiţiului. Era o încălcare a înţelegerii cu Partidul 
Comunist, prin care se prevedea o imediată răsturnare a guvernului 
antonescian. Gh. Brătianu avea mandatul de a-1 asigura pe dictatorul 
fascist, că, dacă şe va decide să semneze armistiţiul, fruntaşii partidu¬ 
lui naţional-ţărănesc îi vor pune la dispoziţie, după cuvintele între¬ 
buinţate de Maniu ‘toată puterea politică şi socială’. 

Cu acest mandat important şi hotărîtor, apare Gh. Brătianu 
la Snagov. Primit de adjutantul de serviciu, este condus în salonul de 
recepţie. Anunţat de această sosire în plin Consiliu, Mareşalul trimite 
iniţial pe Mihai Antonescu, apoi, după puţin timp, suspendând 
momentan lucrările Consiliului, îl urmează şi el. Ascultă în picioare, 
tăcut, expunerea lui Gh. Brătianu: 

Gh.Brătianu vorbea rar, apelând la sentimentele patriotice 
ale Mareşalului, declarându-i încă o dată că, deţinând puterea statu¬ 
lui şi a armatei, ar fi putut să cârmească cu succes corabia, după care 
Iuliu Maniu şi Dinu Brătianu aveau să-i sară în ajutor, pentru a lua 
cârma politică. Altfel exista riscul ca Partidul Comunist să pună 
mâna pe putere. Era deci foarte important ca, în mare, iniţiativa şi 
înfăptuirea armistiţiului să fie dirijate şi controlate de cele două par¬ 
tide. Mâine partidele lor se vor găsi faţă în faţă cu reprezentanţii 
Marii Britanii, Statelor Unite şi Uniunii Sovietice... Mareşalul îşi 
dădu consimţământul când Mihai Antonescu şi Gh.Brătianu începu¬ 
seră să piardă orice speranţă... El spuse: ‘Vă rog, domnule Brătianu 
să mă înţelegeţi, este vorba de o răspundere istorică şi atunci luaţi-vă 



şi dumnevoastră printr-un act scris răspunderea şi nu prin discuţiuni 
care se pierd şi mâine pot fi negate’...Gh.Brătianu nu văzu nici un 
inconvenient în obţinerea unui asemenea asentiment scris şi promise 
că îl va înmâna până la orele 15 la Snagov». 

Mai înainte ca această scenă să se fi consumat, la Snagov au 
mai avut loc două evenimente: primirea raportului operativ telegrafic 
al colonelului N. Dragomir de la armata a IV-a şi cererea de audienţă 
la Mareşal făcută telefonic de ministrul Mircea Cancicov, prin soţia 
acestuia şi prin intermediul meu. 

Se cunoaşte din cuprinsul primei părţi a lucrării, cum că, la 
puţin timp după începerea lucrărilor Consiliului, primisem un raport 
telegrafic al colonelului Dragomir, în termeni ultimativi. Era şi o sfi¬ 
dare şi o ameninţare. Era ca o ultimă somaţie înainte de a trece peste 
orice treaptă ierarhică. Raportul sublinia: «Altfel comandantul 
armatei a IV-a îşi ia libertatea să acţioneze după cum va crede de 
cuviinţă!» 

Alarmat de tonul şi termenii acestui raport nemaiuzitati până 
atunci, ca reacţie imediată, am pornit către sala de Consiliu ca să-l 
prezint personal Mareşalului, trecând peste orice protocol. Cuvintele 
cu care voiam să prezint acest raport erau: «Domnule Mareşal, un 
pronunciament din partea armatei a IV-a», atâta de indignat putu¬ 
sem să fiu. Dar primul gând care mi-a venit a fost că Mareşalul nu 
trebuia tulburat în acele momente în care el, Ţara, întreaga armată se 
pregăteau să declanşeze o extraordinară acţiune politică şi militară. 
Dacă îi înmânam acea telegramă, aşa cum o aveam în mână, era 
aproape sigur că Mareşalul ar fi întrerupt firul acţiunilor declanşate, 
spre a face ordine acolo unde se profila anarhia. Spiritul său nu ar 
mai fi avut aceiaşi libertate de acţiune şi mâna sa nu ar mai fi păstrat 
aceiaşi siguranţă, ştiind că instrumentul pe care se pregătise să-l folo¬ 
sească la operaţia prevăzută era defect. Hotărît lucru, nu aveam voie 
s-o fac mai înainte de a mă asigura că acel raport exprima sută la sută 
starea de spirit a comandantului armatei. 

Am decis, cu doi paşi înainte de a intra în sala de Consiliu, că 
îl voi chema afară pe colonelul Davidescu, îi voi arăta raportul şi ne 
vom consulta. Voi cere confirmarea raportului de către colonelul 
Dragomir. Dacă-1 menţine în aceiaşi formă, va fi prezentat Mareşalu¬ 
lui. Cu această hotărîre luată, am apăsat pe clanţa uşii care s-a des¬ 
chis uşor. Primul pe care l-am văzut a fost Mareşalul care stătea cu 
spatele la uşă şi vorbea. De-a lungul sălii, toţi miniştrii şi-au îndreptat 
privirile spre mine. Aşezat în dreapta Mareşalului, prijmul era colone¬ 
lul Davidescu. I-am arătat telegrama şi i-am făcut semn să vină 
afară. 

- Ce este Davidescu? întrebă Mareşalul, fără să se întoarcă. 

- A sosit un raport, domnule Mareşal. 

- Bine, poţi pleca. 

Mai înainte ca raportul de pe front să fi sosit la Cabinetul 
Militar, colonelul Dragomir expediase altul către Rege, tot telegrafic, 
trecând peste autoritatea Mareşalului. Acel raport se încheia astfel: 

«I-am spus domnului Mareşal să aibă în vedere numai 
situaţia politică şi militară a României. Este cazul să rezolvaţi. Puteţi 
să contaţi pe absoluta noastră credinţă românească». 

Pentru mine, atitudinea duplicitară manifestată de şeful de 
operaţii al Armatei a IV-a era evidentă. El anunţa chiar trecerea Ia 
măsuri intempestive împotriva înaltului comandament al Mareşalu¬ 
lui. Colonelul Davidescu a ascultat observaţiile mele, a citit el însuşi 
cu atenţie telegrama şi l-a chemat la aparat pe colonelul Dragomir. A 
avut cu acesta un dialog cam în aceşti termeni (banda convorbirii ar 
mai putea fi găsită, cred, la arhiva transmisiunilor de la Snagov): 

- Aici Radu Davidescu. 

- Să trăieşti Radule. Aţi primit raportul meu? Ştii,situaţia e 
dezastruoasă. Raportaţi domnului Mareşal. 

- Tu crezi că sunt normali termenii prin care i te adresezi? 

- Radule, înţelege şi tu situaţia... Atunci, modificaţi voi. 

Astfel, revenind asupra expresiilor necorespunzătoare şi 

dându-ne aprobarea asupra formei care a devenit acceptabilă, am 
aşezat telegrama lui Dragomir pe masa Mareşalului, în Consiliu. 
Mareşalul a exclamat: «Ce vrea domnul acesta, vrea să se încadreze 
în acte? Nu i-am dat toate desluşirile personal pe hartă la Bacău lui şi 
lui Şteflea? Bine, să mi se aducă harta... Scrie Davidescu». Şi, în faţa 
întregului Consiliu, Mareşalul dictă, urmărind harta, întreaga 
manevră ce trebuia executată de forţele armatei a IV-a române, de la 
Bacău-Vaslui, până la linia de fund Focşani-Nămoloasa-Galaţi. 

Cum ar fi reacţionat Mareşalul dacă ar fi citit ultimatumul 
nestilizat dat de colonelul Dragomir? «Dacă nu primim în cursul zilei 
de astăzi instrucţiuni scrise asupra a ceea ce comandamentul trebuie 
să facă, ne vom lua dezlegarea să acţionăm cum credem de cuviinţă». 
De la prima aruncătură de ochi, Mareşalul ar fi văzut că se produsese 
ceva la comandamentul armatei, ca urmare a înlăturării generalului 
Avramescu şi că, în perspectivă, era de aşteptat un pronunciament 
militar. Colonelul Dragomir căzuse victima nervului său nestăpânit şi 
devansase cele mai îndrăzneţe acţiuni ale complotiştilor, riscând să-i 
dea în vileag. încercând să elibereze armata de sub autoritatea 
Mareşalului, Dragomir ar fi pus-o la dispoziţia complotiştilor, după 
cum afirmase în convorbirea cu generalul Sănătescu. Din aceste 

manifestări ale colonelului Dragomir, reieşea clar că şi el făcea parte 
din acel grup de generali recrutaţi de Sănătescu. Acţiunea şefului 
Cabinetului Militar al Mareşalului şi a secundului său, făcută din cele 
mai bune intenţii, avusese din nefericire darul să escamoteze acest 
început de trădare, lipsindu-1 pe Mareşal de reflexul său de apărare 
pe care i-1 dădea gradul şi poziţia sa ca şef de stat. El nu a putut să 
vadă astfel că, în dimineaţa zilei de 23 august, insurecţia începuse să 
ridice capul prin gestul intempestiv al colonelului Dragomir, şi, ca 
atare, a rămas mai departe pradă iluziei că, prin generali, stăpâneşte 
armata. De aici au urmat toate celelalte. 

Un alt act care se produce imediat şi care, cred, ar fi avut 
darul de a trage semnalul de alarmă, a fost cererea de audienţă făcută 
telefonic de ministrul Mircea Cancicov. Se cunosc încercările neizbu¬ 
tite făcute de mine pentru a obţine un automobil de la colonelul adju¬ 
tant Romeo Zaharia şi refuzul obstinat al acestuia. Mircea Cancicov 
se afla în satul Greci, la 20 kilometri de Snagov şi, în decurs de o oră, 
ar fi putut să ajungă cu automobilul la reşedinţa Mareşalului. Am 
raportat personal Mareşalului, către orele 13, după încheierea Consi¬ 
liului de Miniştri, informându-1 de dorinţa fostului ministru de a 
avea o întrevedere urgentă, dar Mareşalul a găsit că «Este prea 
târziu, să vină după amiază la Bucureşti. Sunt prea obosit acum». 

Avea dreptate. Dar din nefericire, s-a lipsit de cea mai 
preţioasă informaţie care l-ar fi oprit din drumul spre pierzanie. 
Intervenise alt factor imponderabil, asupra căruia vom reveni. 

Aceste două evenimente atât de puţin însemnate în aparenţă, 
se produceau în timp ce Mareşalul, acceptând propunerea de a conlu¬ 
cra cu şefii partidelor istorice, la sfârşitul discuţiunii a pus întrebarea 
dacă Palatul fusese încunoştiinţat de iniţiativa acestor trei partide? I 
s-a răspuns: «Nu, nu a fost». Este foarte posibil ca Mareşalul să fi 
sesizat existenţa unui dezacord între Palat şi şefii partidelor, dar, 
neputând merge cu gândul până unde ar putea fi împinsă această 
neînţelegere, a găsit cu cale să-l informeze el însuşi pe Regele Ţării. 
Asupra acestui punct a convenit şi Gh.Brătianu. Abia acuma colone¬ 
lul Davidescu a primit dispoziţia să ceară audienţa la Suveran. Era 
după ora 12,30. 

Pentrmcă există o controversă asupra acestei chestiuni, (dacă 
.a fost chemat sau dacă a cerut să se ducă în audienţă), un lucru însă 
este sigur, că Mareşalul nu a vrut iniţial să meargă la Palat, în ziua de 
23 august. De ce? Nu era în această atitudine o desconsiderare a 
Regelui? Nu trebuia consultat şi Regele în hotărîrea gravă pe care o 
luase? Răspunsul l-am aflat chiar din gura Mareşalului: «N-am ce 
căuta la Rege. Regele nu trebuie să fie amestecat în politică. Toată 

răspunderea o am eu şi, dacă lucrurile merg prost, el să rămână 
neîntinat». Armistiţiul având implicaţii atât de profunde, era de aş¬ 
teptat să se producă conflicte cu armata germană, în caz de eşuare, şi 
atunci întreaga vină avea s-o poarte numai Mareşalul, iar Regele ar fi 
păstrat legăturile cu Hitler. Amestecându-1 şi pe Rege, însemna că 
toate forţele reprezentantive din stat erau angajate în acest act de 
ostilitate faţă de Reich. Comportarea Mareşalului nu aducea nimic 
nou. A mai avut-o şi în timpul Rebeliunii, când, în ziua de 21 ianua¬ 
rie 1941, Regele a fost oprit la Câmpina şi rugat, în numele Mareşalu¬ 
lui, să se înapoieze la Sinaia. Mareşalul nu voia ca Regele să fie impli¬ 
cat în lupta politică, deoarece stabilise un principiu, consfinţit prin 
Constituţie, anume că «Regele domneşte şi nu guvernează». 
Comparând atitudinea luată de Rege în timpul rebeliunii legionare şi 
cea de pe timpul pregătirii armistiţiului, constatăm existenţa unei 
voinţe exterioare care punea stăpânire pe spiritul Regelui şi-l împin¬ 
gea pe panta predispoziţiilor lui naturale. Prima dată, simpatia pen¬ 
tru mişcarea legionară, iar a doua, aversiunea faţă de Mareşal. Prima 
dată, voinţa exterioară era personificată prin adjutantul personal al 
Regelui; a doua oară prin Mocioni-Stârcea. 

Atâta vreme cât actul ieşirii din alianţă fusese conceput şi 
condus în cel mai perfect secret, timp de un an şi jumătate, fără să-i fi 
spus nimic Regelui, nici acum Mareşalul nu găsea cu cale să-l implice 
pe Suveran în răspunderea extrem de gravă în care era angajat. Se 
poate vedea aici o înaltă corectitudine şi un impresionant spirit de 
jertfă. Cu alte cuvinte, o concepţie morală superioară asupra rolului 
ce revenea Conducătorului, în momentul greu prin care trecea ţara. 

Astfel se încheie activitatea din dimineaţa de 23 august, 
când, după ora 13,30, Mareşalul se retrage pentru a,lua masa şi a se 
odihni. Gh.Brătianu făgăduise să aducă confirmarea scrisă a propu¬ 
nerii celor trei şefi de partide la ora 15. La ora fixată, Gh.Brătianu a 
venit fără scrisoare. Totuşi, voit sau nu, Gh.Brătianu îşi jucase rolul 
întru pecetluirea definitivă a soartei Mareşalului, deoarece lui îi reve¬ 
nise rolul de a-1 determina să meargă la Palat. După cum am văzut, 
•nici o altă încercare nu reuşise până către orele 12 din acea zi. 

Reprezentanţii celor trei partide istorice, dându-şi seama de 
pericolul la care ar expune Ţara dacă tergiversau deliberările, ajunse¬ 
seră la hotărîrea de a-1 trimite la Mareşal pe reprezentantul lor, pen¬ 
tru a-1 opri să cadă în cursa întinsă de Palat. Dacă acţiunea lor a avut 
acest substrat moral, atunci ea a fost făcută pe jumătate şi a obţinut 
tocmai efectul contrar: Mareşalul a cerut audienţa. 

Treziţi în ultimul moment, şefii partidelor istorice nu proce¬ 
dează prin acţiuni deschise, ci vin pe căi ocolite. Fireşte, Gh. 

Brătianu nu putea să spună că Regele şi comuniştii au pus la cale 
arestarea Mareşalului, avertizându-i să nu cadă în cursă. Este iarăşi 
posibil ca el să nu se fi gândit la reacţiunea Mareşalului şi, ca atare, a 
trecut el însuşi prin grele momente, văzând că l-a împins pe Mareşal 
în gura lupului. Mărturia cu privire la tulburarea acestui cărturar de 
seamă şi om .de o rară probitate, ne-o oferă adjutantul de serviciu: 
«L-am văzut pe Gh.Brătianu ieşind de la Mareşal foarte tulburat. 
L-am condus până la ieşire fără să-mi adreseze nici un cuvânt. 
Am vrut să-l conduc până la maşină, dar mi-a mulţumit şi a plecat 
singur. Rămas cu privirea în urma lui, am fost rinit văzând că uitase 
să-şi tragă a doua mânecă de la haină albă ce purta şi mergea aşa pe 
jumătate îmbrăcat şi târând haina pe jos». Aceasta nu ar trebui să ne 
surprindă, dacă admitem că trecea prin grele mustrări de conştiinţă, 
dându-şi seama că declanşase tocmai ceea ce voise să împiedice. 

Ceea ce nu făcuse Gh.Brătianu din motivele pe care este greu 
să le precizăm, o făcuse în schimb Mareşalul în mod spontan, când 
i-a cerut lui Mihai Antonescu să comunice că nu mai merge la Palat. 
Aceasta era la ora 15 şi câteva minute. Abia acum poate fi situat în 
timp telefonul pe care generalul Sănătescu i I-a dat Mareşalului. 
Mocioni-Stârcea ne povesteşte: 

«Regele aflând aceasta, indignat nici nu voia să audă. Gene¬ 
ralul Sănătescu nu-şi ascunse nici el indignarea. Atunci Sănătescu s-a 
îndreptat spre telefon şi a vorbit cu Ion Antonescu, iar eu l-am 
sfătuit: ‘Nu-1 mai rugaţi, ci porunciţi în numele Majestăţii Sale!’ 
Enervat însă de atmosfera creată m-a repezit: ‘Lasă că ştiu eu cum să 
vorbesc’... A apucat iarăşi receptorul şi l-am auzit adresându-se 
Mareşalului pe un ton familiar: ‘Allo Ionel?... Nu crezi că l-ai jignit 
pe Rege, şi pentru ce mă rog? Până atunci poţi să vii.’ A pus recepto¬ 
rul în furcă şi ne-a aruncat o privire victorioasă: ‘Vine imediat!’ 
glăsuiau ochii săi. Am ieşit din salon pentru a-i comunica colonelului 
Emilian Ionescu să-l întâmpine pe Mareşal». 

Revocarea hotărârii de a merge în audienţă pe care o face 
Mareşalul la răspunsul negativ adus de Brătianu cu privire la docu¬ 
ment, se înscrie pe aceeaşi linie logică de gândire şi acţiune în care 
s-au înscris toate actele sale de guvernământ. în situaţia când armis¬ 
tiţiul îl fjicea singur, pe propria-i răspundere, credincios principiului 
de a nu-1 amesteca pe monarh în răspunderile care-1 priveau numai pe 
el, găsise cu cale că nu trebuie să meargă la Palat; când marile partide 
ale Ţării au venit lângă el pentru a împărţi răspunderea, găsise cu cale 
că Regele trebuie informat; revenindu-se la situaţia primă, adică 
răspunderea rămasă numai pe umerii săi, deoarece participarea ver¬ 
bală a partidelor istorice nu o considera valabilă, mersul la Rege 

devenise inoportuni. Făcând armistiţiul pe propria sa răspundere, 
lăsa partidele istorice şi pe Rege în aceeaşi rezervă necompromisă, în 
care rămăseseră în tot timpul celor patru ani de guvernare. 

Generalul Sănătescu, fostul comandant militar al Capitalei, 
a cărui demisie nu o primise după rebeliune, pe motivul că: «Armata 
română nu se poate lipsi de un ofiţer aşa de valoros»; generalul 
Sănătescu adus şef al Casei Militare a Regelui, pentru a pune ordine 
şi a purifica atomosfera creată de anumite persoane din fosta 
camarilă a regelui Carol II în jurul tânărului Rege; tocmai lui i-a 
revenit rolul de a frâna acţiunea concepută şi desfăşurată cu tact, abi¬ 
litate şi curaj de către Mareşal şi care stârneşte astăzi toată admiraţia, 
când începe să fie cunoscută. 

Mareşalul apăru pe peronul palatului Snagov însoţit de colo¬ 
nelul Davidescu. întinse mâna celor doi ofiţeri prezenţi şi începu a 
coborî încet treptele. Colonelul Davidescu se aşează la stânga ofiţeri¬ 
lor prezenţi. Secundele se scurg solemn, hotărîtoare. Destinul plutea 
indefinit înfăşurând larg cu mantia sa pe omul pe care-1 purtase pe 
înălţimi atât de mari. O ultimă încercare pentru a schimba cursul des¬ 
tinului se produce. Ca o străfulgerare îmi trecu prin minte amintirea 
lui Mussolini. M-am adresat colonelului; 

- Cum poate merge domnul Mareşal la palat cu o escortă aşa 
de redusă? Ar trebui luate măsuri de prevedere. Gândiţi-vă la cazul 
lui Mussolini. 

Colonelul Davidescu, ca împins de un resort, s-a dus lângă 
Mareşal care era gata să se urce în maşină şi i-a spus destul de tare ca 
să fie auzit: 

Domnule Mareşal, ar trebui întărită escorta. Să trimetem 
după întăriri. 

Cu o mişcare plictisită a mânii, Mareşalul îndepărtă îngrijo¬ 
rarea: 

Lasă Davidescu, nu are importanţă, nu-i nevoie de nici o 
pază. Ne vedem la ora 6 la Preşedinţie. Să fie gata instrucţiunea ope¬ 
rativă la semnat ca să plece în seara aceasta la unităţi. 


33 - Arestarea nedemnă a Mareşalului 


Este statornicit din punct de vedere istoric, că un om mare, 
un conducător de popoare, pentru a fi dărîmat, este nevoie nu numai 
de voinţa oamenilor dar şi de concursul împrejurărilor: lucruri 

neînsufleţite, colaborări involuntare sau imponderabilităţi. Caesar, 
Napoleon, Cromwell, Hitler. Iată un şir de meteori pe firmamentul 
istoriei universale, stăruind iluminaţi de hiperbola apoteozelor de 
glorii sau de lampadarele îndoliate de pe urma sinistrelor, la a căror 
prăbuşire au contribuit, pe lângă factorii determinanţi şi colaborări 
involuntare sau factori fatidici. Uneori aceştia iau o importanţă atât 
de hotărîtoare încât vin de răstoarnă total acţiunile concepute şi 
organizate ştiinţific de mintea şi voinţa omenească... Nici la prăbuşi¬ 
rea Mareşalului Antonescu - şi el un meteor pe cadranul istoric al 
neamului românesc - peste care aruncă lumina unei apoteoze domina¬ 
tă de irizările tricolorului îndoliat nu au lipsit aceşti factori 
neprevăzuţi şi neluaţi în calculul probabilităţilor. 

Ori de câte ori geniul omenirii se singularizează într-un om 
ca exponent al poporului său, Destinul va fi prezent mai cu ose¬ 
bire în momentele cruciale, când întocmai unui suprem regisor vine 
să aducă corectări acţiunii, îndrumând-o pe făgaşul inexorabilului de 
nepătruns. De cele mai multe ori, aceşti factori clasează pe eroi sau 
pe martiri, pe marii învinşi ca şi pe uzurpatori... 

Dacă Caesar ar fi citit sulul pe care acel client i l-a înmânat în 
clipa când ieşea din casă pentru a se duce la Senat şi ar fi ascultat 
îndemnul: ‘Citeşte, Caesar, citeşte!’, sigur că Idele lui Marte nu ar 
mai fi fost mânjite de sângele înrudit cu Zeii!... Dacă grăuntele de 
nisip nu ar fi obturat uretra lui Cromwell, un alt curs ar fi avut Isto¬ 
ria Angliei. Dacă Grouchy ar fi sosit la timp pe câmpul de bătălie de 
la Waterloo, aceasta ar fi devenit cea mai strălucită victorie a 
împăratului... Şi, în sfârşit, dacă ofiţerul german, colonelul Brandt, 
nu ar fi deplasat servieta cu bomba pe care o depusese Stauffenberg 
la picioarele lui Hitler, sacrificându-se astfel involuntar pe sine, 
sfârşitul celui de al doilea război mondial ar fi fost cu totul altul... 

Şi sfârşitul Mareşalului Antonescu ar fi fost altul, dacă nu ar 
fî concurat aceiaşi factori: voinţa omului, colaborările involuntare şi 
imponderabilul. 

Cu alte cuvinte, câtă vreme Mareşalul punea în aplicare la 
Snagov vastul şi complicatul plan de scoatere a Ţării din răsboiul 
antisovietic, şefii opoziţiei purtau discuţii în contradictoriu, 
examinând diferite ipoteze de uzurpare şi substituire a puterii, printr- 
un act nedemn şi brutal. în această acţiune, Iuliu Maniu apare în 
lumini mai favorabile. El îşi susţine noua atitudine de desolidarizare 
de comunişti, propunând sprijinirea Mareşalului. Dar tot el, ca poli¬ 
tician versat, îşi rezervă libertatea de manevră, după cum se va vedea 
mai departe. 

«Tot în acest interval, la Casa Nouă a Palatului Regal, după 

anunţarea celor două audienţe, Regele, împreună cu generalii 
Sănătescu şi Aldea, cu Niculescu-Buzeşti, Mocioni-Stârcea şi Ioa- 
niţiu, au o consfătuire în care se discută atitudinea şi măsurile care 
trebuiau luate. Necunoscând motivul audienţelor celor doi Anto- 
neşti, cei prezenţi la consfătuire au discutat principalele variante 
posibile: în cazul când Antonescu ar fi anunţat intenţia de a încheia 
imediat armistiţiu, se decide ca Regele, trecând peste înţelegerea cu 
comuniştii, să se declare de acord, dar să se prevină orice deplasare a 
acestuia din Bucureşti, până la încheierea armistiţiului. în cazul când 
Antonescu ar fi anunţat intenţia de a continua răsboiu! alături de ger¬ 
mani sau de a cere încuviinţarea prealabilă a germanilor, se decide 
respectarea acordului cu comuniştii, Antonescu fiind demis. Toate 
intrările au fost baricadate şi pregătite pentru respingerea unui atac 
eventual. Se decide solicitarea asentimentului partidelor politice asu¬ 
pra celor discutate. Generalul Sănătescu a fost însărcinat să plece la 
Iuliu Maniu, iar Mocioni-Stârcea, la comunişti. Reprezentanţii Parti¬ 
dului Comunist Român îl informează pe Mocioni-Stârcea că totul 
este pregătit pentru a se trece la acţiune şi că, după opinia lor, 
audienţa Antoneştilor trebuie folosită pentru punerea în aplicare a 
primului obiectiv care prevedea arestarea Antoneştilor! 
Intre timp, generalul Sănătescu, în jurul orei 13 (oră la care Iuliu 
Maniu se înapoiase de la casa conspirativă, unde discutase cu Pătrăş- 
canu şi Agiu şi care, în cunoştinţă de cauză, precum că Mareşalul era 
hotărît să încheie armistiţiu, cu sau fără partidele politice, şi că tre¬ 
buia să trimită pe Gh.Brătianu cu scrisoarea cerută de Mareşal) este 
la Maniu. Acesta n-a acceptat să formeze guvernul, în cazul că 
Mareşalul ar fi refuzat să încheie el însuşi armistiţiul. Maniu propune 
ca noul guvern să fie alcătuit exclusiv din generali, cu excepţia minis¬ 
terului de externe.» 

Deci, la ora 13, şefii partidelor de opoziţie: I.Maniu, 
G.Brătianu, Titel Petrescu rămăseseră la aceaşi hotărîre de a lăsa pe 
acela care începuse răsboiul să-l termine. 

Aceşti doi emisari ai partidului se înapoiază la Rege cu rezul¬ 
tate diferite. Generalul Sănătescu aduce opinia lui Maniu, care, se 
înţelege, era ca Mareşalul să fie lăsat să facă armistiţiul pe care-1 
pregătise şi-i aparţinea de drept; Mocioni-Stârcea, în schimb, aducea 
opinia comuniştilor care prevedeau folosirea audienţei pentru aresta¬ 
rea Mareşalului. 

Iată-I deci pe Rege pus în dilemă. De altfel această dilemă a 
stăruit la Rege până-n ultimul moment. înclinat să adopte soluţia 
şefilor de partide istorice, nu putea scăpa de influenţa contrarie, a lui 
Mocioni-Stârcea, care, împreună cu generalul Aldea şi Ioaniţiu, 

secretarul Regelui, erau câştigaţi pentru soluţia comuniştilor. Din 
anturajul Regelui, numai generalul Sănătescu era pentru soluţia par¬ 
tidelor, adică armistiţiul încheiat de Mareşal, şi el se afla pe o poziţie 
foarte slabă, neavând aceeaşi influenţă asupra Regelui, precum o 
aveau ceilalţi. La cei din partida adversă Mareşalului, se mai adăuga 
colonel-adjutantul Emilian Ionescu, colonelul D.Dămăceanu, şi el 
socotit tot din anturaj, ca fost adjutant regal şi director de studii al 
lui Mihai. Alături de aceştia veneau din afară, în cap cu generalul 
Aldea, şi ceilalţi generali pe care i-am mai citat. Aceştia, simţind că 
guvernarea Mareşalului se apropie de sfârşit, având cu toţii veleităţi 
de întâietate, lucru posibil numai după înlăturarea Mareşalului, sin¬ 
gurul om în faţa căruia nu puteau să apară aşa cum erau, nişte 
mediocrităţi, găseau potrivită soluţia comuniştilor. Cu toată dilema 
pe care o atestă mărturii scrise şi publicate de părtaşii la complot, 
Regele nu ezită să dea personal dispoziţiuni de amănunt subofiţerului 
lui de pază, cum să procedeze pentru arestarea Mareşalului. Regele îi 
spune precis că va trebui să-l «aresteze» pe acesta. Mai mult, Bâlă 
declară: 

«Din clipa în care mi s-a încredinţat cheia şi cifrul seifului, 
mi-am ales doi camarazi în care aveam o deosebită încredere: pluto¬ 
nierul Dumitru Rusu şi sergentul Dinu... comandaţi de maiorul 
Anton Dumitrescu.» 

Trebuie să subliniem cu toată tăria că aceste misiuni fuseseră 
date de Rege şi în numele lui, unor grade inferioare, cu ore înaintea 
sosirii Mareşalului la Palat, ceea ce înseamnă că lucrurile erau atât de 
avansate, încât nu mai era cu putinţă o dare înapoi. Intraseră în joc 
persoane recrutate ad hoc; ele primiseră o misiune de care depindea 
viaţa sau moartea lor. într-adevăr, grija cu care au condus complo¬ 
tiştii operaţia de captare a cât mai mulţi generali alături de ei, nu 
cobora decât cu totul excepţional la grade mai mici. Dându-se pe 
mâna unor gradaţi arată hotărîrea disperată şi necugetată a Regelui, 
care nu mai putea să privească în urmă. Procedând prin reducerea la 
absurd, dacă Mareşalul pleca liber de la Palat, toţi aceşti subofiţeri 
rămâneau deţinătorii unei taine de o mare gravitate. Ea greva onoa¬ 
rea şi viaţa complotiştilor, în cap cu Regele. Cea mai mică indiscreţie 
scăpată de aceşti oameni simpli, faţă de familie sau prieteni, însemna 
o adevărată catastrofă. 

în lumina acestui adevăr, nu se mai poate tăgădui că, prin 
aceste măsuri, luate cu premeditare şi cu ceasuri înainte, singura 
soluţie urmărită pas cu pas de către grupul Mocioni-Stârcea era ares¬ 
tarea! Dintr-o singură prăvălire, Regele cade de la înălţimea tronului 
la nivelul ordonanţei. Procedând astfel el se comportă ca acei ofiţeri 

lipsiţi de demnitate, care făceau confidenţe ordonanţelor. Deosebirea 
era însă enormă, căci, oricât de familiari s-ar fi dovedit, aceşti ofiţeri 
îşi opreau confidenţele la mici aventuri de dragoste. Niciodată nu s-a 
cunoscut un caz când un ofiţer şi-a asociat ordonanţa la o crimă sau 
un furt. Regele Ţării însă a făcut-o. Exista un regulament al serviciu¬ 
lui interior. Exista un protocol. Acestea prescriau precis cum trebuia 
procedat. Un Mareşal, un şef de stat în exerciţiul funcţiunii - şi ce 
funcţiune! - nu putea fi arestat oricum. în nici un caz de către subo¬ 
fiţeri... 

Aşadar, mai înainte ca Mareşalul să-şi fi încheiat Consiliul 
de Miniştri de la Snagov, arestarea Iui era hotărîtă. Cele ce vor urma 
vor întări mai mult această părere. 

«Trecuse ora 14. Celor din preajma Regelui li se făcuse 
foame şi Mihai porunci să li se aducă de mâncare,. Propuse un hors 
d’oeuvres varie. Se aşezară în jurul mesei rotunde. în dreapta Regelui 
luară loc Niculescu-Buzeşti, generalii Sănătescu şi Aldea, pe când în 
stânga se aşezară Mocioni-Stârcea şi Ioaniţiu. Se mânca cu multă 
poftă, se ciocneau pahare cu vin negru, se râdea. Voia bună era rece, 
gheaţă. Regele era nervos. Mâncau, mai încercau să glumească, iar 
din când în când îşi controlau ceasurile. Minutele se scurgeau îngrozi¬ 
tor de încet.» 

Aceleaşi minute care se scurgeau «îngrozitor de încet» pentru 
acela căruia i se pregătise această capcană, treceau aşa de repede. în 
timpul acelor minute, cât automobilul Mareşalului străbătea pentru 
ultima oară drumul de la Snagov la Bucureşti, este interesant să ne 
gândim că, în urmă cu unsprezece luni, două zile şi un ceas, la Roma, 
o altă maşină se îndrepta, tot într-o după-amiază înăbuşitoare, pe 
străzi pustii, spre reşedinţa unui alt şef de stat, conducător a cărui 
soartă fusese hotărîtă să i-o împărtăşească şi Mareşalul Antonescu: 
Mussolini. 

De reamintit, că Marele Consiliu Fascist îl demisese pe Mus¬ 
solini pentru că «refuză în mod obstinat de a înţelege situaţia», spre 
deosebire de Mareşalul Antonescu, pe care şefii opoziţiei, mai puţin 
comuniştii, îl socoteau cel mai indicat pentru a încheia armistiţiul. 
Situaţia la care se referea Consiliul Fascist era identică, deosebirea 
era că Mussolini nu prezenta nici o garanţie de a fi în stare să încheie 
armistiţiul cu Aliaţii. Mussolini plecase de la vila Torlonia, contrar 
sfatului pe care-1 dăduse soţia lui, Rachele: «Nu te duce acolo, 
Benito, nu poţi să te încrezi în rege». Aceleaşi cuvinte le auzise dimi¬ 
neaţa şi din gura Clarettei Petacci: «L-am rugat să nu se ducă, dar el 
nu a vrut să mă asculte». Şi Mareşalul plecase din locuinţa lui, numai 
că el fusese îndemnat de soţia sa să se ducă la Rege: «De ce să nu te 

duci? E mai bine să mergi la Rege, ca să nu-ţi iei răspunderea numai 
pe umerii tăi!» Mareşalul admisese să se ducă la Palat numai după ce 
fusese investit de toate partidele cu dreptul de a încheia armistiţiul, 
rezultat din recunoaşterea meritelor sale. Mussolini acceptase să se 
ducă la palat, după ce fusese demis de partidul fascist de la şefie. Pe 
câtă vreme primul era deţinătorul puterii în stat, sprijinit de data 
aceasta de toate partidele de opoziţie, deci de toată Ţara (deoarece 
Partidul Comunist în acea vreme număra 1000 - 2000 de oameni, 
după cum declarase şeful său), cel de-al doilea nu mai reprezenta 
nimic nu numai faţă de Ţară, ci şi faţă de partidul fascist. Era un 
simplu particular chemat de rege la ordine. Câtă deosebire! 

Muşsolini abia când aflase de la secretarul regelui că trebuie 
să se prezinte, nu la palatul regal, ci la Villa Savoia şi în ţinută civilă, 
se gândise la măsuri de precauţie şi ordonă venirea la Roma a unor 
unităţi mecanizate de «cămăşi negre». Şi Mareşalului i s-a propus 
luarea măsurilor speciale de pază, dar, după cum se ştie, acesta le-a 
refuzat, spre deosebire de Mussolini care, în ultimul moment, a intrat 
la bănuieli. In concepţia Mareşalului, Palatul Regal era supremul 
sanctuar al Statului. S-ar fi înjosit, ar fi înjosit Ţara şi concepţia sa 
despre monarhie dacă ar fi admis să-i treacă prin minte, o singură 
clipă, gândul că la Palatul Regal s-ar pune la cale o mârşăvie. Ultimul 
său gest de comandă, care ar fi putut fi salvator, dovedeşte o înaltă 
ţinută morală, prin care fereşte Coroana în atingerea prestigiului ei. 
A refuzat cu preţul vieţii să admită gândul de a ştirbi grav şi ireversi¬ 
bil drepturile sfintei ospitalităţi ce nu pot fi tăgăduite nici celui mai 
umil bordei. în felul acesta el intră în istorie înălţat pe superioare pla¬ 
nuri etice. 

Spre deosebire de Mussolini ale cărui dispoziţii nu mai erau 
realizabile, Mareşalul ar fi înfăptuit armistiţiul încă la orele 15,30 din 
23 august. 

Şi la Villa Savoia, anterior sosirii lui Mussolini, s-au dat dis¬ 
poziţii în vederea audienţei. Mussolini, prezentându-se ca un simplu 
particular, regelui Victor Emanuel nu-i revenea decât neplăcuta sar¬ 
cină de a-i cere demisia. Nimic altceva. Mussolini fusese demis de 
Marele Consiliu Fascist, acelaşi care, cu douăzeci de ani în urmă, îl 
impusese regelui ca şef de guvern şi regim. Regele, plin de conside¬ 
raţie pentru omul Mussolini şi de recunoştinţă pentru Duce, se 
gândise la toate formele de onoare care trebuiau respectate. Un gene¬ 
ral, un colonel, mai mulţi ofiţeri şi cincizeci de carabinieri trebuiau să 
aştepte în parcul vilei, să primească pe un cetăţean al Italiei, căruia 
să-i asigure integritatea personală. Şi la Palatul Regal au fost luate 
măsuri. însuşi Regele încredinţase ordonanţei sale secretul cifrului de 

la seif, unde acesta trebuia să-l închidă pe Mareşal. De Ia general la 
subofiţer, Coroana se rostogolise lamentabil. 

Pe acel om distrus de soartă şi lovit de semenii săi «automo¬ 
bilul îl ducea de-a lungul Viei Salaria, în căldura sufocantă şi tăcerea 
acelei după-amiezi de duminică. Maşina trecu prin poarta deschisă 
pentru a intra în parcul Villei Savoia. Şoferul remarcă cu uimire că 
Victor Emanuel era pe scări, întovărăşit de un adjutant în uniformă 
de Mareşal al Italiei. Regele coborî treptele, întâmpinându-1 pe vizi¬ 
tator cu mâna întinsă.» Regele era un om în vârstă, de peste şaptezeci 
de ani, iar Mussolini cu zece ani mai tânăr. Regele nu-i datora nici 
tronul şi nici vreo recunoştinţă. Mai mult, Mussolini datora regelui 
instaurarea regimului fascist. Totuşi... 

Cu exact 330 de zile mai târziu, Ia orele 16 şi 12 minute, auto¬ 
mobilul Mareşalului, urmat de maşina de escortă cu doi ofiţeri şi trei 
subofiţeri, pătrundea pe poarta Palatului Regal din Calea Victoriei şi 
se oprea la scara aripei dinspre biserica Creţulescu. 

Cu jumătate de ceas mai devreme, prin faţa Palatului treceau 
doi ofiţeri în drum spre casele lor. în apropierea Palatului îl văzură 
pe generalul Sănătescu, care se ducea acolo. Unul dintre ofiţeri, căpi¬ 
tanul Saidac, un nepot al lui Sănătescu, îi iese înainte, îl salută şi-l 
întrebă dacă are să-i spună ceva relativ la situaţie. 

Destul de prost! i-a răspuns plictisit generalul, după o 
strângere de mână grabnică... O să auziţi voi! 

Ofiţerii îşi continuară drumul în josul Căii Victoriei, destul 
de nedumeriţi. Când au ajuns în dreptul Fundaţiei Carol, cel de-al 
doilea, căpitanul V.Neniţescu văzu automobilul lui Mihai Antonescu 
pătrunzând în curtea Palatului. Erau orele 15,30. 

Ofiţerul rămase surprins, deoarece nu ştia nimic despre 
această vizită la Palat a şefului său, care-i dăduse dispoziţiuni de 
îndeplinit pentru orele 17, înainte de despărţire, pentru a merge la 
masă. 

Colonelul Emilian Ionescu relatează: 

«Întîmpinîndu-l aşa cum cerea protocolul Casei Regale, am 
constatat că îşi pierduse aerul de jovialitate de altă dată. în costum 
închis, cu mănuşi albe, părea mai mult un cioclu decât un ministru. 
Era abătut, speriat, iar faţa sa cadaverică exprima zbucium. M-am 
retras, lăsându-1 în seama generalului Sănătescu». 

Conţinutul discuţiei cu Regele, în intervalul de la 15,30 la 16 
este redat succint în Cronica unor zile istorice: 

«La cererea sa, Mjhai Antonescu este primit la 15,30 în 
audienţă separată de Rege. încercând în ultimul moment să scape de 
răspunderea care apăsa asupra lui, în calitatea de principal colabora- 



tor al dictatorului fascist, Mihai Antonescu se declară gata să plece 
de îndată la Ankara, pentru a negocia acolo armistiţiul. El preciza că 
are un avion la dispoziţie. La întrebarea Regelui dacă are aprobarea 
lui Ion Antonescu, Mihai Antonescu a răspuns negativ. Era evident 
că în aceste condiţii plecarea lui Mihai Antonescu ca plenipotenţiar al 
Regelui ar fi folosit doar lui Mihai Antonescu, care ar fi putut fugi 
din Ţară cu o platformă la adăpostul căreia putea scăpa de răspun¬ 
dere». 

Iată cum acest pasaj, care ne dă cât de cât tăria unui docu¬ 
ment, ne dezvăluie maşinaţia lui Mihai Antonescu, purtată lângă 
Mareşal, al cărui început se situează în acea duminică, imediat după 
declanşarea ofensivei sovietice la Don, din sfârşitul lui noiembrie 
1942. Nu este lipsit de interes să subliniem că, dacă lucrurile ajunse¬ 
seră până aici, încât Mihai Antonescu să sconteze bunăvoinţa Rege¬ 
lui, în acest moment hotărîtor, avusese destule semne de încurajare 
din partea acestuia. La rândul lui fusese dejucat. Plecase pe furiş de 
la Snagov, de lângă Mareşal, lângă care trăise toate momentele 
grave, de răspundere (şi spunând acesta nu ne mai gândim la lunga şi 
dramatica perioadă de guvernare din cursul celor patru ani, cât o 
epocă, ci ne rezumăm numai la ultimele 24 de ore) devansînd cu 
jumătate de oră pe acesta, timpul strict necesar de a obţine o 
semnătură şi fără a se prinde de veste, să ia avionul şi să fugă. Totuşi, 
se pune întrebarea: ce-1 determinase pe Mihai Antonescu să conteze 
pe Rege în acest minut hotărîtor al soartei lui? Aceasta va rămîne 
una din enigmele pe care le va rezolva timpul. Pentru că orice am 
vrea să spunem despre Mihai Antonescu, el nu a fost un om lipsit de 
perspicacitate şi inteligenţă. Mai mult, el se dovedise şi un abil 
mânuitor de oameni. Nu-1 putem socoti atâta de naiv încât tot planul 
acesta să-l sprijine în tot eşafodajul lui atât de periculos, pe un singur 
punct de reazim: Regele. Ori, nu este de admis ca Regele să nu se fi 
angajat cu nimic concret mai înainte ca Mihai Antonescu să cuteze să 
pornească acestă acţiune. E greu de admis ca el să fi lăsat totul la 
întâmplare şi să se bazeze pe o acţiune de moment. Era un lucru mult 
prea grav şi, la prudenţa lui excesivă, este greu de admis. Este logic să 
credem că el nu a mai corespuns aşteptărilor sau speranţelor pe care i 
le susţinuse până atunci şi, după cum ştim că s-au petrecut lucrurile, 
este simplu de presupus că Regele îşi încadrase acţiunile sub imperiul 
unei voinţe străine. 

Regele nu mai era el. în schimb Mihai Antonescu rămăsese el 

însuşi. 

Lăsându-1 pe Mihai Antonescu în seama generalului 
Sănătescu, colonelul Emilian Ionescu s-a înapoiat în aripa Palatului, 



în aşteptarea Mareşalului. Iată cura descrie el acestă scenă: 

«ll aşteptam cu emoţie şi nu fără anumite temeri. Ne cuno¬ 
şteam din anii tinereţii (ce ciudată afirmaţie! adjutantul era mai tânăr 
cu 17 ani). îi cunoşteam şi calităţile şi defectele. Aşteptându-1, îmi 
aminteam fără să vreau crâmpeie din trecut. Au fost mulţi la număr 
ofiţerii superiori care l-au ajutat să înfrângă rebeliunea, cum de pildă 
au fost şi unii care i-au atras atenţia să nu se vâre în războiul împo¬ 
triva Uniunii Sovietice (interesant! păcat că nu le citează numele pen¬ 
tru a fi înscris în istorie. Oricum este de presupus că cel puţin numele 
Emilian Ionescu, va rămâne înscris cu acest din urmă merit!). îl aş¬ 
teptam. Deodată l-am zărit intrând. A măturat cu privirea încruntată 
curtea Palatului. Era îmbrăcat în uniformă de general de cavalerie şi 
avea în mână o cravaşă. Uniforma îi cădea impecabil (a avut timp şi 
calm să-l admire). îşi agita cravaşa în semn că era nervos. (în ce pri¬ 
veşte nervozitatea o considerăm o afirmaţie gratuită şi inventată, 
pentru a arăta victima în lumini nefavorabile şi a justifica luarea 
măsurilor ulterioare. Sigur, dacă era nervos putea deveni periculos şi 
ca atare pistoalele pregătite în salonul galben îşi găseau utilitatea lor. 
Este foarte curios totuşi de lămurit, cum era posibil ca acest om care 
a fost văzut la plecarea din Snagov, care a fost auzit vorbind şi văzut 
stăpânit de un calm desăvârşit, poate mai mult ca altădată, pe timpul 
traseului, pe o porţiune frumoasă a şoselei a cărei privelişte întreţine 
o stare sufletească de linişte şi accentuează o destindere, coborînd din 
maşină să devină ‘foarte nervos’. Adevărul este că Mareşalul a plecat 
calm şi încrezător de la Snagov şi a ajuns tot aşa de calm la Palat). 
I-am ieşit în întâmpinare, raportându-i milităreşte. Dar era atâta de 
mâniat (de la nervos trece la mâniat, în interval de câteva secunde) 
încât atunci când a trecut pragul s-a împiedicat de covorul de la 
intrare şi era cât pe ce să cadă (amănunt buf care putea să lipsească 
pentru ca relatarea să-şi păstreze aerul ei grav al unei drame care se 
apropia de deznodământ. Dacă totuşi s-a împiedicat, el poate să se fi 
gândit la acesta ca la un semn al providenţei, dar ce târziu venise acel 
semn!) Şi ca să treacă peste această întâmplare ridicolă m-a întrebat 
răstit (de ce răstit? era cumva nemulţumit de colonel? Acesta fusese 
numit de Palat, şi Mareşalul, cu adjutanţii Regelui, ca şi cu toată 
lumea, se purta foarte amabil. Pe Emilian Ionescu îl avusese elev la 
Şcoala Superioară de Război, îi cunoştea statul de serviciu de pe 
frontul de Est, unde îi acordase «Mihai Viteazul». în afară de asta, 
este ştiut că Mareşalul nu se răstea nici la un planton, dar la un 
adjutant regal, la un ofiţer? Este deci regretabil faptul că acest ofiţer 
nu respectă nu numai adevărul dar nici amintirea) ‘...Ce este pe aici?’ 
întrebă Mareşalul nervos, gata să cadă şi răstit, în timp ce Emilian 

lonescu care avea o conştiinţă atât de curată în acele clipe, răspunde: 
‘Majestatea Sa Regele vă aşteaptă. în Palat e linişte şi totul este nor¬ 
mal'... L-am condus spre locul audienţei. Aceasta a avut loc în salo¬ 
nul galben, din stânga, din Casa Nouă. La ea au luat parte, pe lângă 
cei doi Antoneşti şi generalul Sănătescu.» 

în nici una din lucrările citate nu se vorbeşte nimic despre 
felul cum a reacţionat Mareşalul când l-a găsit acolo pe Mihai Anto- 
nescu. De fapt era normal ca el să ştie despre audienţa lui Mihai 
Antonescu şi, ca atare, să nu aibă nici o reacţiune. Ne-am aştepta să-l 
vedem pe Rege informându-1 pe Mareşal despre tentativa de fugă 
încercată cu câteva minute înainte de vicepreşedintele Mihai Anto¬ 
nescu. Regele nu o face, deşi mărturiile menţionează cele mai 
neînsemnate detalii. Oare acest lucru era atât de puţin important? Nu 
era cea mai bună ocazie pentru Rege de a-1 «demasca» pe Mihai 
Antonescu, informându-1 pe Mareşal despre această încercare de 
dezertare? Nu era momentul să-l oblige pe Mareşal, arătându-i necre¬ 
dinţa pe care o dovedise primul său sfetnic? Aşa s-ar fi cuvenit într-o 
situaţie normală. Dar, în împrejurările create de complotişti, acest 
act ar fi fost o diversiune care nu prezenta nici un interes în sine. Tot 
ceea ce era important era că cei doi căzuseră în capcană şi soarta le 
era pecetluită deopbtrivă. Ce importanţă mai avea informarea 
Mareşalului când el fusese demis de Rege din momentul în care 
intrase cu maşina în curtea Palatului? Acuma nu mai era vorba decât 
de îndeplinirea unei forme. Pentru acestă formă au mai trebuit să a- 
ştepte încă 46 de minute, în care timp să se joace cea mai grotescă 
piesă. 

Emilian lonescu continuă: «în biroul din dreapta intrării din 
Casa Nouă se aflau în acel moment, generalul Aldea, Gr.Niculescu- 
Buzeşti, Mocioni-Stârcea, Ioaniţiu şi eu. Pe un culoar din spate, 
maiorul Anton Dumitrescu şi echipa formată din trei subofiţeri». 

Să ne oprim aici. Numai citind numele persoanelor care se 
aflau la sosirea Mareşalului în Casa Nouă din spatele Palatului, ne 
este de ajuns a înţelege că orişice ar fi. spus Mareşalul, orişice ar fi 
vrut să facă, el nu mai pleca liber din Palat. Era condamnat dinainte. 
Zadarnic au fost etalate acele trei faimoase > posibilităţi prin care 
căutau să-şi încadreze acţiunea complotiştii, după cum se va mani¬ 
festa Mareşalul în decursul audienţei: 1) dacă face armistiţiu, 2) dacă 
continuă războiul şi 3) dacă face armistiţiul anunţând pe Nemţi. 
Zadarnic luase Sănătescu contact cu Maniu, căruia îi comunicase 
hotărîrea Mareşalului de a încheia armistiţiul; zadarnic, deoarece 
Mocioni-Stârcea primise de la reprezentanţii comunişti dispoziţiuni 
ca Mareşalul să fie arestat acum ori niciodată. 



Cele ce vor urma nu reprezintă decât literatura prin care se 
încearcă justificarea acestei acţiuni preconcepute. Dintre persoanele 
aflate în Casa Nouă, singur generalul Sănătescu înclina către părerea 
partidelor istorice de a lăsa pe Mareşal să facă armistiţiul. Ceilalţi 
toţi erau de părerea comuniştilor, să nu scape prilejul ce-1 au şi să-l 
aresteze indiferent de ceea ce ar dori el să facă. Nimic mai logic pen¬ 
tru interesele Partidului Comunist. înlăturarea definitivă a singuru¬ 
lui obstacol ce le sta în cale, singurii justificaţi în lupta pe care o 
duceau; numai că lupta era dusă prin braţele altora, iar ei abia 
puteau fi găsiţi, chiar de cei cu care conlucrau. Oricum, ei rămân 
istoriceşte situaţi pe un plan moral de adversităţi declarate în drept să 
întrebuinţeze orice mijloace pentru apărare şi atac. Dar ceilalţi? 

Să desfăşurăm mai departe evenimentele: 

«Uşa care despărţea salonul galben de sufragerie, era acope¬ 
rită de nişte perdele groase şi rămăsese deschisă. în momentul când 
audienţa a început, m-aţn deplasat în cadrul acelei uşi, astfel că am 
putut auzi discuţiile care se purtau. Pe rând au venit să asculte şi cei¬ 
lalţi. Timp de aproape 45 de minute, Ion Antonescu arătase că 
situaţia era gravă pe front. A expus măsurile preconizate pentru â 
opri marea ofensivă sovietică care începuse la 20 august. La nevoie 
întrevedea posibilitatea încheierii unui armistiţiu, când frontul va fi 
ajuns pe linia Carpaţilor Orientali, zona fortificată Galaţi-Dunăre, 
însă numai cu asentimentul lui Hitler, în care scop fusese chemat la 
Preşedinţie ministrul german Clodius.» 

Deci, iată-ne ajunşi la punctul crucial: Mareşalul dezvăluind 
Regelui hotărîrea de a încheia armistiţiul şi măsurile luate în acest 
scop. Martorul de după perdea nu ne spune dacă Mareşalul s-a pre¬ 
valat la Rege de acordul încheiat cu partidele istorice în vederea 
armistiţiului. Aceasta ar fi fost foarte interesant de ştiut. Suntem 
înclinaţi să credem că a făcut-o, deoarece obţinuse asentimentul lor 
prin Gh.Brătianu. în acest caz, omisiunea este făcută intenţionat 
spre a nu îngreuna şi mai mult justificarea arestării. Faptul că 
Mareşalul se declară gata de a încheia armistiţiul este tocmai lucrul 
care convenea cel mai puţin complotiştilor la pândă. Ori, s-a încercat 
să se stabilească, prin tot ce s-a spus mai înainte, că scopul acţiunilor 
complotiştilor era de a încheia ei armistiţiul înaintea Mareşalului, 
folosindu-1 ca cel mai bun adăpost, iar la momentul oportun să-l 
îndepărteze, substituindu-i-se. Acest prilej se ivise. Este evident că 
cele declarate de Mareşal îngreunau situaţia Regelui, deoarece el ştia 
că cei de după perdea se aşteptau la cu totul altceva. De exemplu, ca 
Mareşalul să declare că va continua războiul şi atunci ei să sară cu 
pistoalele... Dar acum el se arăta hotărît să facă armistiţiul. Luase 

chiar măsuri concrete expediind o telegramă la Stockholm, în cursul 
dimineţii, prin care cerea sovieticilor încetarea focului. Hotărît lucru, 
Mareşalul îi trăsese şi de data asta pe sfoară. De unde socotiseră că 
este cel mai înfocat adept al lui Hitler şi părtaş al continuării războiu¬ 
lui până la capăt, se văd puşi în faţa adevăratei atitudini a Mareşalu¬ 
lui şi se simt derutaţi, speriaţi. Ei nu ştiau că însuşi Stalin spusese: 
«Singurul om cu care se poate sta de vorbă în România, este Mareşa¬ 
lul Antonescu». 

Ori, ei trebuiau să împiedice cu orice preţ orice acţiune a 
Mareşalului. 

Continuă Emilian Ionescu: 

«După 45 de minute, conform consemnului anterior, Regele 
iese din salon pretextând că a uitat tabachera şi trece în încăperea de 
alături, unde se aflau persoanele arătate mai înainte, care acum 
cunoşteau intenţiile lui Antonescu de a continua răsboiul (!?)» 

Trecând de la un paragraf la altul al expunerii, ce flagrantă 
contradicţie! Cu trei rânduri mai sus se spune că Mareşalul intenţio¬ 
na să facă armistiţiul, ca după aceea să se afirme că el are intenţia de 
a continua războiul. 

«Comunicându-i-se Regelui cuvântul Partidului Comunist, 
potrivit căruia acţiunea trebuia declanşată, Regelui i se sugerează 
formula care trebuia să o rostească pentru demiterea lui Antonescu. 
Mai există o relatare a acestei mari scene în lucrarea Şi -a fost ora H: 
«Situaţia e foarte critică, aprecie Mihai, respectând întrutotul sfatul 
intimilor săi, cu privire la modul cum trebuia să conducă audienţa, şi 
cred că ar trebui să cereţi armistiţiul.» 

Iată prima nepotrivire între cele două viziuni. De unde Emi¬ 
lian Ionescu mărturiseşte că a auzit din gura Mareşalului spunând că 
vrea să facă armistiţiul, şi cum să-l facă, în a doua versiune, îl vedem 
pe Rege că-i sugerează ideea de a face armistiţiu. Aproape că nici nu 
ar trebui să adăugăm nimic, pentru că atât devine de evidentă încer¬ 
carea de a prezenta actul brutal ca şi cum ar fi decurs din desfăşura¬ 
rea audienţei. 

«- Voi cere armistiţiul când voi crede eu de cuviinţă şi în anu¬ 
mite condiţiuni. 

- E prea târziu pentru a ne apuca să ne tocmim, spuse atunci 

Regele. 

- Vreau garanţii. Dacă nu mi se dau, voi continua lupta 
alături de trupele germane, răspunse Mareşalul. 

- Soluţiile dumneavoastră nu sunt acceptate, spuse Mihai cu 
o voce tremurată. Trebuie să cereţi armistiţiul. 

Mareşalul socotise că Regele întrecuse măsura. 

- Ştiu să-mi aleg singur momentul, nu trebuie să fiu învăţat. 

- Dacă nu acceptaţi, spuse Mihai, ar fi corect să vă daţi demi¬ 
sia.» 

Cititorul rămâne impresionat de aparenta exactitate a acestui 
dialog patetic, purtat între un tânăr de 23 de ani, care ştim că era tras 
de sfori ca o marionetă, de după perdea, şi între şeful statului, de 
vârsta bunicului său, în persoana Mareşalului Antonescu. Dar mai 
curând cititorul ar putea să zâmbească parcurgând paginile penibile 
ale unei literaturi ieftine. 

Lăsând la o parte consideraţiile militare, constatăm o contra¬ 
dicţie cu mult mai gravă. în varianta lui Ionescu Emilian, Regele 
părăseşte salonul pentru a-şi lua tabachera. în a doua versiune. 
Regele îl demite pe Mareşal şi apoi: «I se făcu dintr-o dată sete, se 
scuză şi trecu în camera unde erau intimii săi.» Cu alte cuvinte îl lăsă 
pe Mareşal în confuzie şi ieşi să se consulte. Mult mai logică ni se 
pare varianta lui Emilian Ionescu, care continuă astfel: 

«Regele reintră în salonul galben, adresând dictatorului 
cuvintele învăţate. ‘Nu sunt de acord cu propunerile, consider 
situaţia foarte gravă deoarece pune în pericol chiar existenţa neamu¬ 
lui românesc, din care cauză vă demit din funcţia de Conducător al 
statului* - apoi Mihai iese pe uşa din spate spre sufragerie». 

Ca la teatru. Actorul intră în scenă, spune «masa e servită» şi 
iese prin uşa opusă. Regele într-adevăr îşi jucase rolul. Nu mai avea 
ce să caute în scenă. 

Din versiunea a doua, cu toate că este vorba de literatură, 
este interesant de a complecta portretul Regelui atunci când a ieşit 
prima oară din salon: «Se scuză şi ieşi în camera unde se aflau intimii 
săi; îl înconjurară de îndată şi văzând cât e de palid îl îmbărbătară. 
Regele bău un pahar de apă şi-l bău dintr-o suflare, apoi rămase oste¬ 
nit locului, iar prietenii săi începură din nou a-1 îmbărbăta. îl sfătuiră 
s-o ţină tot aşa, îi amintiră o formulă pe care trebuia s-o rostească, 
asigurându-1 că echipa de arestare era gata să intervină... Se 
reîntoarse în salonul galben, hotărît să joace rolul până la capăt. 
Dădu din nou cu ochii de Mareşal, îl văzu discutând ceva mai poto¬ 
lit». 

Din nou gravă inadvertanţă. Cu alte cuvinte, Mareşalul 
demis cu câteva minute mai înainte, este regăsit de Rege discutând 
calm, ceea ce ne face să credem că demiterea nu avusese nici un efect 
asupra lui. O primise tot atât de natural ca şi un «bună ziua». Tre¬ 
buie mai multă seriozitate în tratarea unei probleme atât de drama¬ 
tice. Cum e posibil de admis că Mareşalul ar fi rămas pasiv la o atât 
de gravă ofensă pe care i-ar fi adus-o Regele, ofensă care egala cu o 

degradare? Lui nu putea decât să-i trezească cea mai dârză reacţiune 
care s-ar fi tradus printr-o încercare de a părăsi imediat Palatul, ceea 
ce ar fi determinat întrebunţarea forţei de către complotişti, după 
cum de altfel se petrece potrivit variantei lui Emilian Ionescu. 

«La un semn al meu, echipa de subofiţeri în frunte cu maio¬ 
rul Anton Dumitrescu, pătrunde în salon cu pistoalele întinse către 
cei doi Antoneşti, care rămân stupefiaţi. Vociferând, Ion Antonescu 
se adresează generalului Sănătescu: ‘Ce-i asta Sănătescu? Viu la voi 
ca un om cinstit şi mă trataţi ca pe un bandit?’ La un gest al lui Anto¬ 
nescu, care băgase mâna în buzuoar să-şi scoată batista, plutonierul 
Rusu, aflat în spatele său, crezând că intenţionează să scoată un pis¬ 
tol, îl prinde puternic de braţ. Ion Antonescu se scutură de prinsoa- 
rea subofiţerului, spunându-i: ‘Ia mâna de pe mine nemernicule, cum 
îndrăzneşti?’ Generalul Sănătescu deconcertat strigă la plutonierul 
Rusu: ‘Ce, v-aţi pierdut minţile?’ Momentul mi s-a părut critic. 
Pătrund înăuntru şi ordon maiorului Dumitrescu: ‘Treci la execu¬ 
tare’. în faţa fermităţii echipei de militari, cei doi Antoneşti nu mai 
au ce face şi mai mult sunt împinşi şi conduşi pe scări, ta etaj, unde se 
găsea seiful în care au fost băgaţi şi închişi». 

Pentru completarea scenei, ar trebui de adăugat că Mareşa¬ 
lul, înţelegând cum stau lucrurile, desgustat profund şi plin de ironie, 
i s-a adresat generalului Sănătescu: «Bine Matache, tocmai tu te-ai 
găsit să faci lovitură de stat?» Iar atunci când a fost obligat să iasă 
din salon, le-a adresat profetic cuvintele: «O să vă pierdeţi cu toţii 
capul, nemernicilor!» 

A doua versiune continuă: 

«Plutonierul Bâlă deschise uşa salonului galben. Ieşiră cu 
toţii în hol. Arestaţii dădură cu ochii de Mocioni-Stârcea şi de Mircea 
Ioaniţiu. Amândoi cu pistoalele scoase şi ascunse Ia spate, surâdeau 
victorios. Ion Antonescu îi scuipă, ameninţându-i: «Pe toţi o să vă 
spânzure mâine de un stâlp!». 

în încheiere, Ionescu Emilian spune: 

«La ora 17,05 misiunea de arestare a dictatorului fusese 
îndeplinită. Imediat Mocioni-Stârcea şi Ioaniţiu au plecat să anunţe 
pe reprezentanţii partidelor. Iuliu Maniu şi Brătianu nu au fost de 
găsit». 

Aceste două versiuni privind arestarea Mareşalului au fost 
publicate. Prima, după cum am văzut, este a lui Emilian Ionescu, cea 
de a doua pare a fi a lui Mocioni-Stârcea şi Ioaniţiu. Evident, toţi trei 
au fost factori importanţi ai complotului, determinanţi la actul de 
arestare. Mai sunt şi alte versiuni, care nu au văzut lumina zilei, cum 
ar fi de pildă versiunea Sănătescu, Aldea şi, în sfârşit, cea mai intere- 

sântă dintre toate: versiunea ex-regelui Mihai. Aceasta din urmă ar 
putea înlătura - dacă ar fi sinceră - toate contradicţiile, ar trata 
părţile obscure sau contradictorii şi ar aduce lumină asupra unor 
fapte necunoscute. Ceea ce se deduce din cele două versiuni, este că, 
în organizarea complotului, s-au folosit la maximum toate înlesnirile 
pe care le acordase Mareşalul celor din opoziţie, pentru a duce trata¬ 
tive cu aliaţii în vederea armistiţiului: că nu au fost niciodată deran¬ 
jaţi de organele de siguranţă ale ţării; că li s-a acordat toată încrede¬ 
rea la care avea dreptul Coroana, scoţându-i în afara oricărei 
bănuieli. Mai reiese că şi-au însuşit printr-un singur gest toată acţiu¬ 
nea de încheiere a armistiţiului pe^care Mareşalul o definitivase când 
părăsise Snagovul. Şi ceea ce reiese cu toată claritatea din ambele ver¬ 
siuni, este modul ignobil în care a fost pregătit actul arestării. Nici 
unul, nici celălalt nu se dau înapoi de a arăta cu lux de amănunte 
maniera brutală, nedemnă şi inumană cu care l-au tratat pe Mareşal. 
Nu s-a avut în vedere nici cea mai elementară ţinută impusă de res¬ 
pectul faţă de vârstă, grad sau funcţie. Nici un respect faţă de legile 
ospitalităţii, nici un respect faţă de adevăr. 

Victor Emanuel al Italiei îl chemase pe Mussolini la palat 
când acesta devenise un simplu particular. Totuşi, l-a primit la scară, 
l-a condus şi s-a întreţinut prieteneşte cu el între patru ochi. L-a 
sfătuit, l-a convins că este spre binele Italiei şi a lui să demisioneze. 
Mussolini a înţeles în cele din urmă şi a demisionat. Dar de ce înţele¬ 
sese? Pentru că el nu se gândea să se despartă de Hitler, pe câtă 
vreme armata, partidul fascist şi poporul, doreau fierbinte acest 
lucru. în sfârşit, tot regele îl conduce până la ieşirea din palat, se des¬ 
parte de el, strângându-i mâna afectuos şi spunându-i că el, regele 
Victor-Emanuel, îi va garanta viaţa. Abia după ce a ieşit în parc, 
Mussolini este invitat de un căpitan să se urce în maşina sanitară, 
împreună cu secretarul său, pentru a li se asigura viaţa. 

Cu toate acestea, regina, i-a reproşat amarnic lui Victor- 
Emanuel, spunând: «Oricum, Casa de Savoiaîi datorează mult aces¬ 
tui om şi în nici un caz nu trebuia călcată legea ospitalităţii: să-l che¬ 
maţi în casa mea pentru a-1 aresta!». Când citim acestea^ ne gândim 
la un personaj foarte important: Regjna-mamă Elena. într-adevăr, 
acest personaj este uitat. Dar noi ştim sigur că, de aproape, probabil 
tot de după perdea, urmărea înfrigurată de nerăbdare împlinirea 
ambiţiilor ei, de a scăpa de o rivalitate feminină şi a-şi vedea fiul scos 
de sub epitropia Mareşalului. Ceea ce mai ştim cu siguranţă este că, 
spre deosebire de regina Italiei, nici o umbră de remuşcare n-a apăsat 
cugetul Reginei-mame a României. Mai mult încă, putem afirma fără 
greş că actul arestării Mareşalului a fost în acord cu voinţa şi gândul 



acestei regine. Din gândul ei se ştersese recunoştinţa datorata 
Mareşalului, care a readus-o alături de fiul ei; dispăruse amintirea 
timpului când, aproape zilnic, lua ceaiul după masa la vila de pe Cio¬ 
plea a Mareşalului, în cadrul celei mai perfecte amiciţii. Dispăruse, 
de asemenea, amintirea atâtor şi atâtor gesturi atente şi mărinimoase 
din partea Mareşalului la adresa ei. Mai ales dispăruse gândul că, 
datorită Mareşalului, fiul ei era Rege. Regina uitase că prestigiul 
regal întinat nu se reface niciodată. Pentru toate acestea, chiar prin 
acel act josnic, fusese fixată o impitoiabilă scadenţă. 

Dar, odată cu terminarea scenei din salonul galben, înjosirile 
grave aduse Mareşalului nu numai că nu s-au terminat, dar ele abia 
începeau. Subofiţerul Bâlă ne povesteşte mai departe: 

«Am ajuns sus, seiful se găsea chiar în acestă primă încăpere 
care dădea într-un dormitor. Am deschis uşa seifului. In tot timpul 
acesta Ion Antonescu nu încetase să ne ameninţe. L-am invitat să 
intre. M-a măsurat cu nişte priviri sălbatice: ‘Cum, aici să intre 
Mareşalul Antonescu?’ Iarăşi se crease un moment dificil. Până 
atunci nimeni dintre noi nu scosese armele». 

Se impune din nou o oprire. 

«Nu scosese armele». Din nou o contrazicere. In versiunea 
Emilian Ionescu se preciza: «Echipa pătrunde în salon cu pistoalele 
întinse către cei doi Antoneşti», iar în versiunea Mocioni găsim: 
«Arestaţii dădură cu ochii de Mocioni Stârcea şi de Mircea Ioaniţiu. 
Amândoi cu pistoalele scoase şi ascunse la spate surâdeau victo¬ 
rioşi». De aici reiese că cineva ascunde adevărul. Oricum, când două 
mărturii atestă un fapt, suntem datori să-l credem. în consecinţă, doi 
oameni dezarmaţi, dintre care unul la vârsta bătrâneţii, venit cu 
gândul cel mai cinstit, de a-şi pune mai departe viaţa-în sprijinul 
Coroanei, sunt arestaţi chiar în Palatul regal şi asupra lor se întind 
nici mai mult nici mai puţin decât şase pistoale. Hotărît lucru se exa¬ 
gerase. Să revenim: 

«Arestarea nu se executase sub presiunea armelor (!). Atunci 
însă, simţind că vorbele lui Antonescu sunt cât pe aci să ne 
înduioşeze, am dus mâna la armă şi am scos-o». 

E foarte greu de mers înainte cu citate în asemenea contrazi¬ 
ceri la fiecare pas. Cum este posibil ca un sentiment de duioşie să 
determine un gest de întindere a pistolului în pieptul aceluia care te 
înduioşează? Sau, cum poate să-ţi trezească un sentiment de 
înduioşare un om care până atunci «nu încetase să ne ameninţe»? 
Totuşi, mărturisirea scăpată de acest om simplu, acest Bâlă, unealtă 
oarbă în mâna Regelui, exprimă sugestiv grandoarea dramatică a sce¬ 
nelor de la Palat. Lesne de imaginat prin ce-a trecut acest nefericit 



subofiţer silit să calce în timp de câteva minute pe spiritul său 
ostăşesc, format după legile militare, pe care omul asupra căruia 
ţinea pistolul întins, o reprezenta în faţa ochilor lui atâta de copleşi¬ 
tor. 

Tot Bâlă ne spune: 

«L-am văzut apoi pe Mihai Antonescu apucând de veston pe 
Ion Antonescu şi trăgându-1 în seif. Am închis uşa în urma lor, răsu¬ 
cind cele şase butoane ale cifrului. Ne-am simţit cu toţii de parcă am 
fi alergat ceasuri în şir sub un soare de foc.» 

Nu se putea reda prin cuvinte mai simple contursiunea unor 
suflete cinstite de ostaşi, care fuseseră silite, din înalt ordin, să-şi 
calce jurământul militar, dacât aşa cum o făcea plutonierul Bâlă. 
Credem că erau istoviţi, deoarece trecuseră prin cea mai mare încor¬ 
dare sufletească. Ei săvârşiseră conştient cel mai odios act: arestarea 
Mareşalului Ion Antonescu şi depunerea lui într-o carceră. 

Să reproducem declaraţia altui subofiţer, din echipa de trei 
care a executat arestarea, Matei Nistor. Acesta primise misiunea să 
stea de pază la seif: «20 de minute îi ţii în seif, 20 de minute îi ţii la aer 
în salonaş», i se spusese de către un ofiţer. El povesteşte: 

«Am urcat. Salonaşul era pustiu. Cei doi care fuseseră înain¬ 
tea mea, plecaseră. încuiaseră seiful şi plecaseră. în salonaş se afla o 
masă, iar în jurul ei patru scaune. Nu pot să mă laud că nu mi-a fost 
teamă. Am răsucit butonii, am deschis seiful. La lumina becului am 
văzut o scară cu cinci trepte, cum sunt scările de bibliotecă. Pe o 
treaptă, cea de jos, stătea Ion Antonescu. Faţa îi năduşise. îşi deschi¬ 
sese vestonul. Pe treapta de sus se cocoţase Ică Antonescu. Au 
tresărit amândoi. I-am poftit la aer. Au ieşit tăcuţi şi dezorientaţi. 
I-am poftit să ia loc în jurul mesei. Le-am mai atras atenţia ca nu 
cumva să facă un gest necugetat. Am un Mauser cu 20 de cartuşe! 
i-am avertizat. De fapt, mă stăpânea un sentiment de indispoziţie şi 
teamă. Bărbatul din faţa mea fusese până acum câteva ceasuri temu¬ 
tul conducător al statului, Mareşalul armatei române, în faţa căruia 
şi Regele tremura, iar noi, ostaşii din batalion, ştiam asta. Iar acuma 
eu, Matei Nistor, fiul unui şofer, îl păzeam. Ce mi-i şi viaţa asta! 
mi-am spus. S-au aşezat pe scaune. L-am auzit pe Mareşal spunând: 
‘Uite, dragă Ică, ce am ajuns. Să mă păzească un soldat pe care eu 
l-am îmbrăcat şi înarmat!’ Bineînţeles, am tăcut. Timpul se scurgea. 
Abia atunci mi-am amintit că nu aveam ceas. După aproximativ un 
sfert de oră, le-am dat de înţeles că trebuie să intre în carceră. Ică 
mi-a atras atenţia:‘Ţine seama camarade, că n-avem aer!’ I-am scos 
în mai multe rânduri, dar timpul trecea şi nimeni nu venea să mă 
schimbe. Am auzit prin fereastra deschisă cum Regele a părăsit cur- 



tea Palatului şi mi-am zis: E rău, dacă Regele pleacă! Trecuse de ora 
unu, când din nou m-am auzit strigat de jos: ‘Sergent Nistor, ia 
coboară. Au venit să-ţi ia clienţii!’ Era maiorul Mâşcă sau locotenen¬ 
tul Stoenescu. nu mai ţin bine minte». 

Se pare că mărturisirile lui Nistor ne scutesc de orice comen¬ 
tariu. Totuşi, nu ne putem opri de a face încă o dureroasă constatare: 
de la orele 17,05 până la 1 noaptea, adică 8 ore, celor doi arestaţi nu 
M se servise nimic. Unui om în vârstă de 64 de ani, care era la capătul 
unor lungi eforturi fizice şi intelectuale, depuse cu începere de la 20 
ausust zi şi noapte, nu i se dă nici un pahar cu apă şi e ţinut în con¬ 
diţii atât de inumane, că nici aerul pe care trebuia să-l inspire nu-i 
fusese-asigurat. După miezul nopţii, vine echipa de şapte comunişti, 
conduşi de inginerul Ceauşu pentru a-i ridica. Scena e povestită de 
Ilie Dinuţ: 

«Am intrat în Palatul Regal pe baza parolei ce ni s-a dat. Am 
aflat acolo că inginerul Ceauşu era una şi aceeaşi persoană cu Emil 
Bodnăraş. L-am cunoscut pe Lucreţiu Pătrăşcanu care ne-a strâns 
bucuros mâna. inginerul Ceauşu ne-a cerut să-l urmăm. Am 
străbătut nişte coridoare lungi şi întortocheate. Militarii din Palat se 
uitau după noi ca după nişte ciudăţenii. Ne-a adus apoi la cunoştinţă 
că Mareşalul, Ică şi alţi trei miniştri au fost arestaţi, şi ni s-a spus care 
va fi misiunea noastră.» 

Mărturisirea lui Ilie Dinuţ este interesantă, prin faptul că 
arată cât de concret era stabilită legătura între comunişti şi serviciul 
de pază al Palatului, mergând până a se fixa o parolă de recunoaşte¬ 
re. 

După cele declarate de inginerul Ceauşu, au loc următoarele 

fapte: 

«Inginerul Ceauşu şi Ştefan Mladin urcară scara şi intrară în 
salonaşul pustiu. Sergentul Nistor deschide uşa seifului răsucind 
butoanele. Inginerul Ceauşu deschide larg uşa seifului. Cei doi ares¬ 
taţi se ridică instinctiv în picioare, uluiţi de apariţia neaşteptată a 
civililor. *- Vă luaţi lucrurile şi ne urmaţi!’ spuse inginerul Ceauşu. 
Cei doi ieşiră din seif. Mareşalul îşi încheie tunica, îşi şterse faţa 
transpirată. Microbuzul aştepta în faţa Casei Noi. Cei doi arestaţi 
trecură printr-un coridor viu format din cei şapte civili înarmaţi, apoi 
urcară în microbuz alături de ceilalţi arestaţi». 

Mai trebuie adăugat cum că Mareşalul, la ieşirea din seif, ar 
fi întrebat: «Ne duceţi să ne împuşcaţi?» La care Ceauşu i-ar fi 
răspuns: «Nu vă ducem să vă împuşcăm. Mai înainte trebuie ca 
poporul să vă judece». Destul de teatral dialogul, dar mai mult decât 
atât nu găsim în documentaţia vremii. 



Odată urcaţi în microbuzul gărzii Palatului, condus de un 
militar-şofer, împreună cu garda celor şapte comunişti, conduşi de 
Ceauşu, care era într-un Fiat, s-au îndreptat către Vatra Luminoasă, 
la o casă conspirativă. Aici au sosit după orele 1 noaptea. Au fost 
conduşi de Ceauşu şi garda comunistă şi repartizaţi în încăperile de la 
parter. Singur, într-o cameră de la etaj, a rămas doar Mareşalul. Au 
fost lăsaţi în seama femeii de serviciu, care trebuia să le asigure masa. 
(Mareşalul nu mâncase nimic de la orele 1 din ziua precedentă, ca şi 
ceilalţi.) Această femeie de serviciu era, bunînţeles, comunistă elibe¬ 
rată cu şase ore mai înainte de la Văcăreşti. Este interesant a reda 
scena cum Ileana din Nadomir a preparat prima masă a Mareşalului 
şi a celorlalţi în captivitate: 

«Cămara pustie, bucătăria la fel. Găsii doar un săculeţ cu 
mălai, cât să ajungă pentru o mămăligă. Deodată auzii în stradă 
strigătul unui zarzavagiu. Ieşii în stradă şi strigai! 

- N-am nimica cocoană. Vândui tot. 

Am zărit în coşul zarzavagiului câţiva dovlecei şi-am între¬ 
bat: 

- Cum îi dai? 

- Sunt pentru porci, cocoană... 

- Nu-i nimic. Pentru ceea ce avem noi nevoie sunt buni... 

Ileana reveni în bucătărie mulţumită că avea ce găti. Puse apa 

de mămăligă, tăie dovlecii şi, în timp ce pregătea fiertura, dialoga în 
gând cu Mareşalul: ‘Da, domnule Mareşal, mi-aţi trimis fraţii la 
moarte, iar eu acuma am sarcina de la partid să vă gătesc. Să nu vă 
fie cu supărare, dar până vine un bucătar de elită, o să mâncaţi ceea 
ce mănâncă în ţara asta mii şi mii de muncitori, şi au mâncat mii de 
deţinuţi politici: mămăligă cu dovleci. Da, asta o să aveţi de dejun, 
mămăliguţă cu zeamă de dovleci!... Şi sufletul ei bun seînfioară pen¬ 
tru o clipă.» 

Intr-adevăr si non e vero, e ben trovato, sufletul ei bun se 
înfiorase fie şi pentru o clipă, dar ne întrebăm ce vor fi făcut sufletele 
acelora care pregătiseră Mareşalului României asemenea tratament? 
Se vor fi înfiorat ele de grotescul scenei? Mareşalul nu făcuse parte 
dintre conducătorii care habar nu aveau ce mănâncă muncitorii şi 
condamnaţii politici. Mareşalul nu făcea parte dintre cei ce 
huzuriseră şi se ghiftuiseră, ţinându-se numai de orgii. El era întâiul 
dintre soldaţi şi, nu o dată, a împărţit pâinea cu ostaşul sau muncito¬ 
rul, şi nu o dată a gustat din hrana deţinuţilor. El şi de data aceasta, 
dacă l-au tratat astfel, cum se arată în Şi-a fost ora H, la pagina 355, 
a mâncat fiertura din zeama de dovleci cu mămăligă şi nu s-a simţit 
cu nimic degradat. In faţa soartei el rămăsese tot Mareşalul Anto- 



nescu. 


în fond, lucrarea citată mereu, pe lângă unele noutăţi docu¬ 
mentare, a mai adus un aport în ceea ce priveşte felul cum s-a oglindit 
actul arestării Mareşalului în ochii şi sufletul oamenilor simpli: 
ostaşi, muncitori. Şoferului de la microbuzul Palatului, Bunea, 
«inima i se făcuse cât un purice» la aflarea misiunii care-i revenea. 
Iar şoferul de pe Fiat, comunist, mărturisea: «dacă cineva mi-ar fi 
spus cu câteva ceasuri mai în urmă că voi intra în Palat, că voi parti¬ 
cipa la transportul miniştrilor arestaţi, l-aş fi luat la trei păzeşte! 
Abia după ce i-am văzut pe arestaţi am înţeles că mă aflam cu Fiatul 
meu pe una din crestele cele mai înalte ale evenimentelor». Tot şofe¬ 
rul Bunea mai spune: «încremenisem cu mâinile pe volan. în spatele 
meu arestaţii tăceau. Sau poate din pricina emoţiei nu-i auzeam. Mă 
gândeam cu nelinişte şi teamă la misiunea ce mi s-a dat». Altul care 
îşi arăta starea sufletească a momentului, sergentul Nistor, sentinelă 
la seif: «Nu pot să mă laud că nu mi-a fost teamă. De fapt mă 
stăpânea un sentiment de indispoziţie şi teamă: Bărbatul din faţa mea 
fusese până acum temutul Conducător al statului. Ce mi-i şi viaţa 
aceasta!» Mai mult, şi la cei şapte comunişti însărcinaţi cu paza ares¬ 
taţilor şi recrutaţi dintre «chelneri», auzim cuvinte ca acestea: «ne-a 
adus la cunoştinţă apoi că Mareşalul şi Ică au fost arestaţi. Auzeam şi 
nil ne venea să credem!» Şoferul Bunea mai spusese: «dacă la ora 
prânzului, cineva mi-ar fi spus că o să-l transport pe Mareşal sub 
escorta unor comunişti, l-aş fi pus în cămaşa de forţă». 

Să ne oprim aici cu citatele! Era timpul. într-adevăr, numai 
în gura oamenilor simpli poţi găsi cuvinte care să exprime o stare 
sufletească printr-o vie imagine plastică: «cămaşa de forţă». Expre¬ 
sia aparţine din fericire unui ostaş. De fapt, toată smerenia de care 
dăduseră dovadă aceşti fii de ţărani şi muncitori, ce primiseră ordin 
de la Rege, ne arată adâncul lor proces de conştiinţă exprimat prin 
câteva cuvinte simple. Mai mult, prin ele ne este îngăduit să vedem o 
schiţare a întregului proces sufletesc care avusese loc în tot poporul, 
pe toată întinderea Ţării, la aflarea acestei ştiri. Nimeni nu a putut 
rămâne nepăsător şi nici nu a putut să se bucure aflând despre aresta¬ 
rea Mareşalului. 

Să-l lăsăm pe Mareşal, însoţit de cei trei miniştri: Mihai 
Antonescu, generalul Pantazi, generalul Piki Vasiliu şi colonelul 
Mircea Elefterescu, să-şi urmeze calea de meteor pe orbita-i în 
cădere, luând drumul calvarului în ţara inamică. întocmai unui flu¬ 
viu, el mai avea de străbătut un pas mâlos mai înainte de a se revărsa 
în oceanul veşniciei, purificat şi liniştit. Să revenim la Casa Nouă din 
palatul regal, spre a urmări evenimentele care s-au produs după 

închiderea Mareşalului în seif, pentru a încerca să tragem concluziile 
impuse de teribilul act consumat: a fost acesta un act îndreptăţit? A 
fost justificat? A fost necesar? 

«Ordinul de arestare fusese executat. în holul Casei Noi, la 
câţiva paşi de la intrare, rămăseseră uitate pe o canapea chipiul şi 
mănuşile Mareşalului.» Astfel se termină capitolul III, «Arestarea 
din salonul galben» al cărţii Şi a fost ora H, pentru a începe capitolul 
IV, «Cinci ore fără guvern». într-adevăr, grăitoare titluri: «Guver¬ 
nul oficial al ţării fusese decapitat într-o linişte deplină. Nimeni nu-i 
luase locul. Maşina de război, instituţiile publice, continuau să func¬ 
ţioneze în virtutea inerţiei pe baza primului impuls dat de Mareşal». 

Derută şi haos. Actul arestării făcut împotriva judecăţii 
drepte şi într-o grabă nesocotită, dăduse peste cap toată ordinea de 
stat. Tot ce avea să urmeze fusese organizat şi pus la punct de 
Mareşal, înainte de venirea sa la Palat. 


34 - Guvernarea Mareşalului continuă. 

Diktatul de la Moscova în Ioc de armistiţiu. 


Pentru a ne întări convingerea aceasta nu avem decât să 
urmărim activitatea complotiştilor în aceste «cinci ore fără guvern». 
Ele corespund exact timpului în care s-a declanşat lovitura de stat şi 
s-a declarat armistiţiul. întrebarea care se pune dintr-o dată este: 
cum au fost oare cu putinţă toate acestea, fără un guvern, fără un 
plan propriu, când nimeni nu ştia nimica şi totuşi, actul a fost înde¬ 
plinit în tot complexul lui? Explicaţia nu poate fi decât una şi anume: 
că Regele şi cei câţiva complotişti şi-au însuşit tot planul de acţiune 
pus la punct de Mareşal din dimineaţa zilei de 23 august şi pe care ei 
l-au luat de-a gata şi l-au aplicat «pe baza impulsului prim dat de 
Mareşal». 

Deci, să lăsăm «chipiul» să conducă şi să ne înapoiem în 
salonul galben al Casei Noi: 

«Regele s-a întors în biroul său din Casa Nouă. Prietenii îl 
urmară. Palid de parcă ar fi vomat, Mihai îşi aprinde o ţigară 
încercând să-şi ascundă tremurul nervos. Mircea Ioaniţiu era'la fel de 
palid. ‘- Şi acum ce facem?’ întrebă Regele cu un aer neajutorat. 
‘-Trebuie să-i găsim pe liderii partidelor politice!’ îi răspunse 
Mocioni-Stârcea. ‘- Şi dacă nu-i găsim?’ spuse Regele. ‘- Atunci se va 
trece la formula guvernului de generali, prezidat de generalul 

Sănătescu.’ Acesta, când auzi rostindu-i-se numele tresări.» 

Cu câteva pagini mai înainte am putut urmări cum reacţiona¬ 
seră acei oameni simpli care fuseseră întrebuinţaţi ca executanţi în 
actul arestării şi am putut constata prezenţa unui proces de conştiinţă 
la fiecare în parte. Datorită martorului ocular, aflăm şi cum a re¬ 
acţionat Regele, după ce l-a demis pe Mareşal şi s-a executat aresta¬ 
rea. Expresia «palid de parcă ar fi vomat», indică rezultatul unui 
conflict puternic dintre două sentimente potrivnice: voinţa, sub 
imperiul unui interes şi conştiinţa, sub imperiul unor sentimente 
superioare. O paloare nu survine fără o cauză fizică, decât în cazuri 
extrem de grave ale conflictului sufletesc. în fond, Regele dăduse 
călăilor pe susţinătorul şi pe acela care garanta tronul său, existenţa 
însăşi a monarhiei; îl sacrificase fără scrupule pe cel ce făcuse totul în 
timpul celor patru ani de guvernare, pentru întărirea prestigiului 
Coroanei. Aşadar, era foarte posibil ca în momentele imediat 
următoare acelui act, Regele să fi putut măsura imensitatea golului în 
care se azvârlise, îngrozit de propria-i faptă. Sau poate că, în acele 
minute, de undeva din adâncurile subconşliente să-i fi răsunat cuvin¬ 
tele Mareşalului ce i le adresase în anumite momente de adâncă sem¬ 
nificaţie istorică şi politică: 

«Prin mine neamul românesc, guvernul şi armata, vă ridică 
azi la cea mai înaltă treaptă a mândriei ostăşeşti şi româneşti. Este în 
acestă înălţare Sire, toată credinţa noastră în dinastie; este în această 
înălţare, cea mai grea povară pe care v-o dă neamul. în mâna 
Majestăţii Voastre curată şi tânără stă destinul neamului şi destinul 
Majestăţii Voastre.» Iar mai departe: «Sire, închin Domnului 
rugămintea să păstraţi iubirea neamului şi niciodată fapta Măriei 
Tale să nu se despartă de încrederea poporului». 

«V-a dat Dumnezeu un nume mare, numele lui Mihai Vitea¬ 
zul. Vă doresc Sire, ca Dumnezeu să vă învrednicească să daţi nume¬ 
lui ce purtaţi acelaşi răsunet de veacuri». 

Dar, mai cu osebire şi cu semnificaţie profetică, poate, i-au 
răsunat în amintire cuvintele care i s-au părut sibilice atunci, dar care 
acuma îi apăreau ameninţătoare sub iluminarea tragică a actului 
săvârşit: 

«Apusul cârmuirii voastre să fie un răsărit de glorie şi lumină 
pentru neam». 

Ar fi putut oare aceste cuvinte să-l facă să întrezărească acest 

apus? 

Actul comis de Regele Mihai mai poate fi asemuit cu corn- 

portarea lui Carol al IX-lea, regele Franţei, faţă de amiralul Coligny 
şi cu atitudinea împăratului Germaniei, Ferdinand al II-lea, faţă de 
generalul său Wallenstein. 

«Amiralul Coligny fusese un om fără prihană şi dintr-o 
bucată. El făcuse cel mai drept dintre răsboaie, acela pentru biruinţa 
credinţei, şi trăsăturile feţei sale nu aveau nimic omenesc, ele fiind 
asemenea chipurilor ce împodobesc catedralele». Astfel îl descrisese 
regele Henric al IV-lea de Navara. Pe fiii regelui Henric şi Ecaterina 
de Medicis îi crescuse de mici, iar Carol al IX-lea îl avusese tutore şi 
perceptor. Aceasta nu l-a împiedicat pe regele Carol să-l dea pe mâna 
catolicilor în noaptea Sfântului Bartholomeu. Este drept, el încercase 
să obţină favorul de la mama sa pentru a-1 cruţa pe amiral, dar nu 
stărui prea mult. La măcel luaseră parte chiar soldaţii din garda rege¬ 
lui, care trebuiau să-l apere pe amiralul imobilizat la pat, în urma 
unui atentat. Când regele aflase despre moartea lui Coligny, senti¬ 
mentele sale de recunoştinţă filială cu care se împodobise până 
atunci, făcură loc instantaneu unor sentimente de adevărată ură 
deslănţuită, începând să profereze cele mai grave insulte la adresa 
acestuia: 

«Ehe, spuse batjocoritor regele, am vizitat spânzurătoarea în 
care se leagănă domnul Amiral, părintele meu. Nu prea miroase bine 
domnul Amiral!» 

Acestea au fost singurele cuvinte cu care şi-a manifestat toată 
dragostea şi recunoştinţa Carol al IX-lea faţă de bătrânul Coligny. Şi 
acest rege tânăr avea vârsta Regelui Mihai. 

Ferdinand al II-lea al Germaniei, după ce primeşte cu mare 
recunoştinţă sprijinul militar al generalului Wallenstein, într-un mo¬ 
ment foarte critic pentru imperiu, în timpul războiului de 30 de ani, şi 
îl ridică la mari onoruri, dintr-o dată îl aruncă în cea mai mare 
disgraţie care merge până la atentatul la viaţa generalului. Motivul 
conflictului ar fi fost că, după ce înlăturase cu desăvârşire pericolul 
armatelor lui Gustav Adolf, Wallenstein intrase în tratative secrete cu 
regele suedez, pentru încheierea unui armistiţiu fără ştirea împăratu¬ 
lui. Acesta l-a declarat trădător şi, corupând pe cel mai bun prieten al 
generalului, a urzit în taină un complot căruia îi căzu victimă 
Wallenstein. 

în cazul Coligny, ca şi în cazul Wallenstein, deşi sentimentele 
omeneşti cele mai elementare fuseseră călcate în picioare, existase la 
baza lor raţiunea de stat. Ţinând seama de moravurile acelor timpuri, 
când crima era un act politic în palate, ele au circumstanţe uşurăto- 
are. Monarhiile se aflau în legitimă apărare, reală sau fictivă, aceasta 
nu avea importanţă, deoarece elementele unei adevărate cunoaşteri 

nu apăreau dacât mult mai târziu, iar acţiunea trebuia să se producă 
chiar numai pe bază de prezumţii. 

însuşi cazul Mussolini prezenta justificările raţiunii de stat: 
Ducele se rupsese de interesele Italiei, el voia război în continuare. 
Regele Victor Emanuel nu făcuse decât să pună în aplicare decizia (şi 
sancţiunea) Marelui Consiliu Fascist, care demisese pe Duce cu o 
seară înainte. 

Cât de reprobabile apar aceste fapte în faţa istoriei, ele tot nu 
se aseamănă cu actul comis de Regele Mihai faţă de Mareşalul Anto- 
nescu: călcarea peste sentimentele cele mai nobile ale fiinţei umane, 
peste recunoştinţă. Actul Regelui Mihai se deosebeşte fundamental 
de celelalte prin aceea că el nu are la bază o justificare de ultimă ins¬ 
tanţă: raţiunea de stat. Dimpotrivă, el apare în lumina a patru decade 
ca un act care călca flagrant interesele statului român. 

în primul rând, el subminează interesele monarhiei. Regele 
lucrează împotriva sa, înlăturând pe omul care se pusese chezaş cu 
propria-i viaţă pentru salvgardarea intereselor monarhiei ca instituţie 
de bază a României. Conlucrarea cu reprezentanţii comunişti prin 
definiţie înseamnă dinamitatea tronului. 

Prin gestul său pripit, azvârle statul într-o aventură a cărei 
ieşire era greu de întrevăzut. El pericilita siguranţa însăşi a Ţării. 
Regele predase Ţara şi armata inamicului, fără nici o garanţie, 
punându-se la discreţia acestuia. Voind cu orice preţ ca actul armis¬ 
tiţiului să fie făcut sub autoritatea sa expresă, deposedează pe 
Mareşal de opera sa, fără nici un scrupul, născocind o motivare pue¬ 
rilă. El se subordonează de bună voie reprezentanţilor comunişti, 
care nu ezită nici o clipă să ia conducerea fermă şi să dicteze soluţiile 
«cu pumnul în masă», fără să-i fi asigurat Regelui cea mai mică ga¬ 
ranţie. 

Procedând abuziv, Regele călcase peste voinţa şi hotărîrea 
celor patru reprezentanţi ai opiniei Ţării: Maniu-Mihalache-Bră- 
tianu, exponenţii burgheziei şi ai păturii ţărăneşti şi Titel Petrescu, 
care exprima voinţa păturii muncitoreşti. Aceştia acordaseră totală 
încredere şi depline puteri Mareşalului pentru încheierea armistiţiu¬ 
lui. în momentul când Ţara se afla mai mult ca oricând în spatele 
Mareşalului, aşteptând s-o salveze, exact în acel moment. Regele 
găseşte cu cale să-l demită, să-l aresteze, să-l batjocorească şi să-l dea 
în cele din urmă, pe mâna inamicului. 

Niciodată Ţara nu acordase, prin reprezentanţii ei consti¬ 
tuţionali, o mai mare încredere Mareşalului, decât în acea dimineaţă 
de 23 august 1944, la Snagov, prin trimisul lor. Poate numai plebisci¬ 
tul de după rebeliune, când procentul voturilor de încredere obţinute 



fusese de 99,99 procente, să fi egalat mandatul celor patru şefi de 
partide existente legal în Ţară, dar Regele le nesocoti şi retrase încre¬ 
derea Mareşalului, acordând depline puteri reprezentanţilor Partidu¬ 
lui Comunist. Astfel, actul regal din 23 august 1944 rămâne un caz 
unic în istorie prin contradicţiile sale şi prin absurda luptă pentru 
supremaţie în stat. Conştient sau nu, Regele trecuse, în interval de 
câteva minute, de sub protecţia Mareşalului Antonescu sub protecţia 
Partidului Comunist. 

Să reconstituim acum reacţiile celorlalţi participanţi. Gene¬ 
ralul Sănătescu a strigat: «Luaţi mâinile de pe domnul Mareşal, ce, 
aţi înebunit?!» Cât despre ceilalţi: Mocioni-Stârcea, generalul Aldea, 
colonelul adjutant Emilian Ionescu, aceştia ar fi voit să se bucure, 
dar nu puteau. Erau conştienţi că păşeau pe marginea unui abis. 

Orice ar fi încercat generalul Sănătescu să facă în ultimul 
moment, evenimentele l-au depăşit. Numele şi autoritatea sa fuseseră 
folosite cu abilitate în închegarea şi declanşarea actului. El slujise 
drept cel mai bun paravan în dosul căruia complotiştii puteau opera 
în cea mai deplină siguranţă. Fusese şi cea mai bună momeală, pen¬ 
tru atragerea de partea complotiştilor a unor mari comandanţi, 
cărora avuseseră grija să nu le divulge scopul adevărat al acţiunii pe 
care o duceau. In determinismul fatidic, Sănătescu îşi îndeplinise 
rolul. Acele cuvinte scrise de Mareşal ca rezoluţie, pe raportul 
comandantului militar al Capitalei, prin care-şi înaintase demisia 
imediat după rebeliune, din cauza actelor compromiţătoare săvârşite 
de fratele său, maiorul Muc Sănătescu, îşi căpătaseră acum întrega 
semnificaţie: «Nu se aprobă, generalul Sănătescu este un ofiţer prea 
valoros pentru ca armata şi Ţara să se poată lipsi de serviciile sale». 
Şi cu adevărat, nu s-au lipsit de acele serviţii! 

Desolidarizarea din ultimul moment intra în istoricul acestui 
act ca axă principală în jurul căreia se înnodase întreaga intrigă. Fără 
nici un scrupul faţă de prietenia şi încrederea pe care i le acordase 
Mareşalul, sub masca prieteniei, înfăptuise momentele-cheie ale dia¬ 
bolicei lovituri de stat. întocmai ca generalul Ottavio Piccolomini, pe 
care Wallenstein îl socotea «îngerul sau cel bun». Legăturile ajunse¬ 
seră atât de departe, încât unica fiică a lui Wallenstein era logodită cu 
fiul lui Piccolomini. Ei bine, tocmai pe acest «înger», împăratul de la 
Viena îl alege ca sigură unealtă pentru dărâmarea ducelui de Fried- 
land. în zadar încearcă generalii Illo şi Teresky să-i deschidă ochii lui 
Wallenstein!... Sănătescu s-a dovedit a fi o unealtă oarbă. Regele 
însă nu lucra cu propria-i mână; ci prin ambiţiosul curtean Mocioni- 
Stârcea, care socotea că sosise momentul ca să scape monarhia de 
sub tutela Mareşalului, iar el să ocupe alături de Rege locul pe 



care Urdâreanu îl avusese lângă Carol al II-lea. Desolidarizarea lui 
Sănătescu, în ultimul moment, nu face altceva decât să întărească 
mai mult convingerea că Mareşalul, prin declaraţiile ce le făcuse 
Regelui, era decis să semneze armistiţiul. în ipoteza primă, Mareşalul 
trebuia să fie lăsat să-l facă, după cum era înţelegerea cu partidele de 
opoziţie. 

Ieşind din salon, Regele se duce la complotiştii ascunşi după 
perdea. Astfel el are timp să ia o atitudine. Rămas singur cu 
Sănătescu, era firesc ca Mareşalul să fi continuat pe această temă dis¬ 
cuţia care înlăturase complect din mintea generalului ideea arestării. 

Complotiştii în pericol de a scăpa singura ocazie de a-1 
înlătura pe Mareşal, fac ultimele presiuni asupra Regelui intimidat şi 
derutat. Cunoscând, prin şeful cifrului de la Externe, întreaga cores¬ 
pondenţă a Mareşalului cu Stockholmul şi Cairo, ei nu aveau nici o 
îndoială cu privire la intenţiile acestuia de a încheia armistiţiul. Ori 
tocmai acest lucru voiau să-l împiedice cu orice preţ. Dacă Mareşalul 
(care era în legătură cu Stalin prin doamna Kollontay şi cu generalul 
Wilson prin diplomaţii trimişi la tratative în Turcia şi Egipt) reuşea să 
facă armistiţiul, aceştia - natural aveau să-l recunoască şi să-l 
întărească din nou în conducere, urmând să se împodobească de alte 
noi succese, cum ar fi fost recucerirea Nordului Ardealului. Perspec¬ 
tiva era într-adevăr de natură să înspăimânte pe complotişti, 
făcându-i să-şi piardă raţiunea. Regele putea fi repede şi uşor con¬ 
vins, ceea ce făcură cu toţii deodată şi pe rând (Mocioni-Stârcea, 
generalul Aldea, Ioaniţiu): 

«Majestate, nu-1 lăsaţi să facă armistiţiul. Dacă nu scăpaţi 
acum de el, nu veţi mai putea scăpa niciodată şi-l veţi lăsa pe el să se 
încarce de toate onorurile, făcând dintr-un om sfârşit, un om mai 
puternic şi mai primejdios. Majestatea voastră ce veţi face în acest 
timp? Veţi sta mai departe în umbra Palatului, în timp ce el va sta 
alături de aliaţi, după cum a stat pînă acum alături de Hitler şi Mus- 
solini. Nu-1 lăsaţi să scape, Majestate!» 

Fuseseră pe semne de ajuns aceste argumentele şi altele, pen¬ 
tru a înfrânge rezistenţa Regelui. Atunci, pătrund în salon cei trei 
subofiţeri cu pistoalele... Cât de naturală ni se pare reacţia generalu¬ 
lui Sănătescu: «Ce, aţi înnebunit?» ţipase el la vederea acestei scene. 
Fusese neaşteptată şi nelogică în raport cu ceea ce trebuia să se 
întâmple. Numai că nici el, axa acestui complot, nu fusese la curent 
cu adevăratele gânduri ale celorlalţi. El se desprinsese deodată de tot 
ceea ce uneltise cu câteva minute înainte şi se înscrisese iarăşi pe linia 
încrederii în Mareşal. Tocmai în acele momente de revenire la bunele 
sentimente, mai înainte chiar de a se fi introdus ordinea liniştitoare 



într-un spirit şi o conştiinţă sbuciumată, tocmai în acele momente el 
asistă dintr-o dată la acea scenă îngrozitoare, când cei trei subofiţeri 
năvălesc cu pistoalele întinse. 

Normal, subofiţerii trebuiau să asculte ordinul generalului, 
dar peste ordinul şefului Casei Militare a Regelui, se suprapune ordi¬ 
nul unui colonel adjutant, înfăptuind arestarea. Culisele trăseseră 
sforile, iar marionetele se supuseră automat! 

Potrivit mărturiilor făcute de complotişti, după arestare, 
aceştia au intrat în panică mare. Datorită lipsei totale de suspiciuni 
din partea Mareşalului, partea întâi a planului: demiterea, fusese 
rapid şi uşor înfăptuită. Acum urma partea cea mai grea: înlocuirea. 
Oricât de uşor mersese executarea primei părţi a planului, forţele lor 
morale şi psihice erau epuizate. Unităţile militare sosite ca întărire a 
gărzii Palatului nu erau de natură să dea încredere. Simţiră nevoia de 
a lua imediat legătură cu cei din a'fară. Mocioni-Stârcea se repezi 
după delegaţii comunişti. Niculescu-Buzeşti după şefii de partide. Ei 
trebuiau să se substitue fără întârziere Mareşalului, mai înainte ca 
Ţara şi armata să fi prins de veste. Programul Mareşalului trebuia să 
fie înfăptuit cu orice preţ, deoarece el fusese declanşat cu mult 
înainte de ora 16 de însuşi Mareşalul. Regele, cu o parte din complo¬ 
tişti, încearcă să-şi însuşească autoritatea şi programul de orientare al 
Mareşalului. Justificările ulterior date publicităţii: «Nu a vrut să facă 
armistiţiu ci să continue răsboiul mai departe alături de nemţi; a vrut 
să mute apărarea pe Carpaţi şi să evacueze Muntenia», nu apar 
decât ca simple încercări de a ascunde adevăratul mobil al actului 
comis. 

Urmărind întreaga şi complexa activitate diplomatică dusă 
pe atâtea planuri diferite, în acest scop şi după ce am văzut cu câtă 
superioritate şi adâncă înţelegere pentru Ţară Mareşalul înţelesese să 
îngăduie şi să acopere cu prestigiul său acţiunea opoziţiei dusă în sco¬ 
pul încheierii armistiţiului; după ce l-am văzut oferind locul opoziţiei 
pentru această înfăptuire, el subordonându-se, ca un soldat; după ce 
am văzut cum întreaga opinie publică a Ţării, în cap cu cele trei par¬ 
tide de opoziţie, i-au acordat necondiţionat votul de încredere; după 
ce, în decursul ultimei zile, a luat măsuri şi a făcut declaraţii diverse¬ 
lor persoane oficiale; după toate acestea, cum ar mai fi fost posibil ca 
Mareşalul, în drumul de la Snagov la Rege, să se fi răsgândit şi să 
declare că va continua războiul? 

Dar să admitem, printr-o reducere la absurd, că Mareşalul, 
din motive subiective, s-ar fi răsgândit în ultimul moment şi ar fi*, 
renunţat la armistiţiu. Aceasta ar fi fost cu neputinţă, deoarece 
măsurile concrete, luate în după amiaza zilei de 22 august şi dimi- 



neaţa lui 23 august, nu i-ar mai fi permis revenirea pe vechile poziţii. 

Aceste acţiuni erau: 

1. - Ordinul dat Armatei de Moldova pentru retragerea suc¬ 
cesivă pe linia Focşani-Galaţi; separarea de armata germană şi sus¬ 
tragerea de sub efectul manevrei de capturare sovietică; 

2. Prevenirea ministrului Clodius în vederea ieşirii din 
răsboi, în scopul de a-1 anunţa pe Hitler; 

3. - Telegramele cifrate expediate la Stockholm pentru înce¬ 
tarea focului şi la Cairo, cerând intervenţia aviaţiei anglo-americane; 

4. - Acordul verbal cu cele trei partide, în vederea încheierii 
armistiţiului din dimineaţa de 23 august; 

5. - Chemarea pentru orelel8 a lui Clodius la Preşedinţie, în 
scopul de a-i anunţa înfăptuirea armistiţiului, şi în sfârşit: 

6. - Ordinul dat generalului Iosif Teodorescu, comandantul 
militar al Capitalei, ca la orele 19 trupele din garnizoana Bucureşti să 
intre în dispozitivul de luptă pentru orice eventualitate. 

Faţă de această înşiruire de acte ce se găsesc înserate în docu¬ 
mentele vremii, în mod cronologic, este cu neputinţă să mai rămână 
în picioare versiunea după care arestarea Mareşalului s-a produs în 
urma hotărîrii expuse Regelui de a continua războiul alături de Hit¬ 
ler. 

Mai rămâne a doua versiune: arestarea provocată de decla¬ 
raţiile Mareşalului de a-1 informa în prealalbil pe Hitler. Dar nici 
acest argument nu mai rămâne în picioare, căci, după declaraţia lui 
Vişoianu, una din condiţiile puse Regelui pentru încheierea armis¬ 
tiţiului, era şi aceea de a anunţa mai înainte pe Hitler, ceea ce şi 
Mareşalul condiţionase către sovietici. Aceştia căzuseră de acord asu¬ 
pra acestui punct. La patru ore de la arestare, Regele însuşi cheamă 
pe Killinger la Palat şi-i declară: 

«Ca Hohenzollern, nu pot decât să regret evoluţia evenimen¬ 
telor şi rog guvernul Reich-ului să se folosească de condiţia pe care o 
ofer pentru a-şi retrage neîntârziat, fără violenţă şi în ordine, trupele 
germane din România». 

Aceeaşi scenă se pregătise s-o joace şi Mareşalul, cu două ore 
mai devreme, chemându-1 la Preşedinţie pe Clodius, ministrul Reich- 
ului şi prieten intim al lui Hitler: 

Căpitanul Neniţescu declară: 

«După ce m-am despărţit de generalul Sănătescu şi am văzut 
pe Mihai Antonescu intrând pe poarta palatului regal, am bănuit că 
ceva deosebit are să se întâmple. M-am despărţit de căpitanul Saidac 
şi m-am dus pe jos la Preşedinţie, unde am ajuns la ora 16. Aici am a- 
şteptat înapoierea vicepreşedintelui. La ora 17,30 m-am trezit cu 



ministrul Clodius. Acesta mi-a spus că avea audienţă la Mihai Anto- 
nescu pentru acea oră. L-am informat că acesta era la Palat şi că nu 
ştiu când se va întoarce. Clodius s-a decis să-l aştepte, spunând că 
avea în continuare audienţă şi la Mareşal. A aşteptat până la ora 
18,30 când a plecat oarecum intrigat». 

Dacă Regele Mihai considerase necesar să condiţioneze 
încheierea armistiţiului de anunţarea în prealabil a germanilor, cu 
atât mai mult această obligaţie revenea Mareşalului. Care erau rapor¬ 
turile Regelui Mihai cu guvernul nazist? Strict protocolare. Care erau 
raporturile Mareşalului? Pe lângă cele oficiale, existau strânse rapor¬ 
turi personale între cei doi conducători. Pe deasupra, erau prevenirile 
făcute la ultima întâlnire, care îi dădeau întreaga deslegare pentru a 
acţiona în raport cu interesele României. Raporturile personale 
aveau la bază încrederea, trecutul de luptă comună al celor două 
armate, urmărind acelaşi ţel, onoarea militară. De altfel, Regele nu a 
reacţionat în salonul galben, când Mareşalul i-a comunicat această 
intenţie. El a reacţionat după ce luase contact cu complotiştii, care 
i-au dictat ce avea de făcut. 

Cum era de conceput ca toată politica desfăşurată de 
România pe timpul acestor patru ani, de Mareşal personal şi de 
guvernul său, să fie răsturnată dintr-o dată printr-o trădare? Acest 
fapt nu ar fi fost văzut cu ochi buni nici de viitorii aliaţi, deoarece nu 
poţi primi cu încredere la masa ta un om care şi-a trădat prietenul, 
pentru că tot astfel va putea să te trădeze şi pe tine. De aceea Stalin 
nu a obiectat când Mareşalul formulase condiţia de a anunţa în prea¬ 
labil Germania şi numai în cazul că trupele Reich-ului vor refuza să 
părăsească teritoriul României, să i se acorde 15 zile pentru a elibera 
Ţara. In cazul acesta, Mareşalul se încadrase în prima avertizare 
făcută lui Hitler, că nu va renunţa la Nordul Ardealului şi la nevoie îl 
va recuceri cu armele. De aceea, el nu vroia ca Ardealul de Nord să 
fie cedat de trupe străine, ci voia să-l recucerească prin arme, de la cei 
care-1 ciuntiseră. 

Atâtea temeiuri pentru a îndreptăţi pe Mareşal la această 
comportare. Pe deasupra, anunţarea lui Hitler constituia punctul 
principal al armistiţiului, planul moral pe care se situa. El trebuia să 
reprezinte aportul moral al unui stat fost adversar, care pretindea să 
devină aliat. Mareşalul Antonescu care, pe timpul guvernării sale, se 
înscrisese prin actele sale măreţe pe linia trecutului de vitejie şi 
onoare militară şi, mai cu seamă, pe linia trecutului istoric al tânăru¬ 
lui stat român, nu poate admite să întineze acest trecut şi să 
mânjească onoarea armatei, care avusese cinstea să lupte cot la cot cu 
bravul şi neînfricatul soldat german, cerându-i să-i sară în spate mişe- 



leşte. El nu vroia cu nici un preţ ca armata română să joace acelaşi 
rol de trădare pe care, în bătălia de la Leipzig, îl jucase armata Saxo- 
niei, sărind în spatele armatelor franceze ale lui Napoleon în 1813. 
Armata română, la Plevna şi Mărăşti-Mărăşeşti, pe Tisa şi la Buda¬ 
pesta, n-a săvârşit nici un act josnic. România n-a sărit în spatele 
vecinilor în momentele lor grele (desmembrarea Cehoslovaciei în 
1938, ocuparea Iugoslaviei din 1940), aşadar, nu putea sub conduce¬ 
rea Mareşalului, să comită un act iresponsabil. Nimeni nu putea să-i 
ceară aceasta, nici chiar Regele. 

Datorită acestei voinţe nestrămutate de a nu trăda un fost 
aliat, România a* ieşit cu prestigiul moral intact din acest război; asu¬ 
pra ei nu impietează spectrul trădării. 

Când vicisitudinele soartei au determinat pe soldaţii români 
să întoarcă cu adevărat armele împotriva foştilor camarazi şi aliaţi, 
nu ei au fost de vină. Dar şi atunci, lupta a fost dusă fără ură, din 
necesităţi şi conjuncturi politice. Dovadă că a fost astfel stau faptele 
din timpul acestei părţi de război, când prizonierii germani doreau să 
se predea românilor, iar soldaţii români se purtau plini de camara¬ 
derie. Oare, mergând mai departe în timp, simpatia pe care cele două 
Germanii, prin poporul lor, o arată României de azi, nu-şi are 
reazăm în comportarea soldatului român din timpul răsboiului? Şi 
mai ales faptul că şeful României de atunci se dovedise un aliat de 
toată încrederea? Că acel şef de stat şi comandant îşi terminase 
guvernarea tocmai pe motivul că voise ca, până la sfârşit, să fie loial 
faţă de armata şi poporul german? Toate aceste fapte constituie 
imponderabile care vin să atârne foarte greu în stima, dragostea sau 
ura dintre popoare. Atitudinea păstrată şi impusă de politica Mareşa¬ 
lului Antonescu, politică ce vizase poporul german şi nicidecum poli¬ 
tica lui trecătoare, şi, mai ales, loialitatea dovedită până în ultimul 
moment, când fiecare se gândeşte mai mult la sine decât la altul, 
fusese de natură să sape mai adânc afinităţile dintre cele două 
popoare, în ciuda formelor separatoare. Numai un stat care ar voi în 
mod conştient şi deliberat să aşeze la baza doctrinei sale politice 
trădarea, ar putea face din gândul şi hotărîrea fermă a Mareşalului, 
de a-şi anunţa pe fostul aliat, înainte de a-1 părăsi, să încerce să pre¬ 
zinte aceasta ca pe o culpă atât de gravă, încât să atragă după sine 
sancţiunea capitală. Nu era cazul cu statul român. Substituindu-se 
Mareşalului pe plan diplomatic, Regele nu reuşeşte decât să 
înrăutăţească situaţia, ducând-o până la un conflict armat. De ce? 
Lesne de înţeles. într-un fel ar fi pus problema Mareşalul trimisului 
lui Hitler, care aştepta la Peşedinţie şi într-alt fel a pus-o Regele 
ambasadorului Reich-ului. Mareşalul îl anunţase din seara 



precedentă pe Clodius despre intenţiile sale, îl şi invitase pe acesta 
să-l informeze pe Hitler. El urma să continue o discuţie şi s-o termine 
într-un singur fel: desfacerea alianţei. 

în baza celor discutate la Rastenburg (Mareşalul nu le dictase 
lui Davidescu, în nota cu discuţiile purtate cu Hitler, dar le declarase 
verbal) nu avea decât să-i comunice că, dată fiind situaţia care se 
încadrează în cele prevăzute anterior, România este silită să iasă din 
alianţă. Ce-i spusese atunci lui Hitler? 

« în baza acordului stabilit la una din întrevederile de la 
Berchstengaden, când s-a acordat înţelegere României de a putea ieşi 
din alianţă, dacă răsboiul, în împrejurări nefavorabile s-ar apropia 
de frontierele Ţării sau ar fi purtat din nou pe teritoriul său, pun 
întrebarea spuse Mareşalul dacă Hitler nu apreciază că sosise 
momentul ca România să poată ieşi din alianţă, în cazul când rezis¬ 
tenţa pe linia din Nordul Moldovei nu ar mai fi cu putinţă? Aceasta 
întrucât el, Mareşalul, nu ar mai putea avea sprijinul masselor, iar 
opoziţia, care este din ce în ce mai potrivnică continuării răsboiului, 
ar putea trece la acte de răsvrătire, periclitând grav situaţia flancului 
de Sud al frontului german. Dacă operaţia de ieşire din alianţă se va 
face în ordine, riscurile vor putea fi înlăturate, fiind asigurate prin 
persoana sa, ordinea şi respectarea condiţiunilor stabilite unei astfel 
de înţelegeri.» 

Iată deci cum chestiunea armistiţiului fusese abordată cu 20 
de zile mai devreme. Acum Mareşalul nu avea decât să-i comunice lui 
Clodius că România se găseşte în situaţia prevăzută în convorbirea de 
la Rastenburg. Mareşalului nu-i mai rămânea decât să se înscrie total 
şi fără întârziere sau reticenţe, pe linia intereselor româneşti de la 
acea oră. Pentru el aceasta nu constituia un procedeu nou, ci repeta¬ 
rea, sub altă înfăţişare, a aceleiaşi probleme: separarea intereselor 
României de cele germane. Nu procedase la fel înainte de declanşarea 
luptei împotriva rebelilor legionari, când chemase pe ministrul Fabri- 
cius, trimisul lui Hitler la Bucureşti? Nu-i ceruse să-l anunţe telefonic 
pe Hitler, chiar din biroul său, că va trebui să combată cu armele pe 
legionarii rebeli şi va renunţa la regimul naţional-legionar? Nu-i 
ceruse el ca trupele germane din Ţară să nu se amestece? 

Şi de această dată, Hitler trebuise să renunţe la o formă de 
guvernare care i-ar fi predat Ţara cu «mâinile şi picioarele legate» şi 
să-l lase pe Mareşalul Antonescu să procedeze cum credea că slujeşte 
interesele României mai bine. Evident, ceea ce trebuia să-i comunice 
lui Clodius de data aceasta, îl costa pe Hitler scump şi era de aşteptat 
ca el ră reziste. în acest caz găsea pe Mareşalul Antonescu trecut în 
fruntea Ţării şi cu armata în tabăra adversă. EI luase deja 



măsurile în acest scop. Trupele Comandamentului Militar al Capita¬ 
lei, în momentul când Clodius s-ar fi găsit în convorbire cu Hitler, 
porneau spre ocuparea poziţiilor de luptă. 

Hitler trebuia să cumpănească bine dacă voia să aibă pe 
Mareşalul Antonescu, un fost aliat, neutru, sau duşman. Dacă ar fi 
ales cea de a doua ipostază, atunci cu mare certitudine ar fi găsit în el 
spiritul ofiţerului de stat major din comandamentul suprem, care a 
conceput şi condus bătălia de la Bucureşti, din noiembrie 1916, şi de 
la Mărăşeşti din 1917. El ar mai fi descoperit în Mareşal şi pe şeful 
unei ţări umilite şi nedreptăţite, care fusese târâtă în răsboi prin abu¬ 
zul de putere al Germaniei, care dăduse Basarabia şi Bucovina sovie¬ 
ticilor şi jumătate din Ardeal, ungurilor. Dacă nu ar fi fost pactul de 
la Moscova, armatele sovietice nu ar fi pătruns în Basarabia şi Buco¬ 
vina; Nordul Ardealului nu ar fi fost ocupat fără lupte. în fond, prin 
şantaj, pentru a-şi asigura petrolul românesc, Hitler dăduse ruşilor 
voie să reocupe Basarabia, având justificarea de a pătrunde prin 
Ardeal până la Sfântu-Gheorghe, împlântând de la Vest o pană în 
inima Ţării, după ce dinspre Est o alta fusese împlântată la Reni. 

Refuzul lui Hitler l-ar fi determinat pe Mareşal să treacă la 
aplicarea acelui punct din armistiţiu: «dacă Hitler refuză, voi face 
armistiţiu împotriva lui». 

Regele, în schimb, nu face decât să parodieze pe Mareşal în 
această grea şi delicată acţiune. Debutând printr-un act de uzurpare 
şi de spoliere, întâmpină în primul moment dezaprobarea lui Hitler şi 
trezeşte în reprezentanţii săi la Bucureşti spiritul cavaleresc şi 
ostăşesc. Hitler, care trimise comando-ul Skortzeny spre a-I elibera 
pe Duce de pe muntele Gran-Sasso, nu putea admite ca prietenul şi 
aliatul său cel mai stimat să fie lăsat pradă unei clici de palat. Când a 
ordonat lui Friessner să ia comanda tuturor trupelor germane din 
România şi să înăbuşe puciul de la Palat, Hitler s-a gândit în primul 
rând la Mareşalul Antonescu. Dacă cererea de evacuare a trupelor 
germane ar fi fost făcută de Mareşal, altfel ar fi fost primită şi în nici 
un caz n-ar fi declanşat reacţia violentă a Fiihrer-ului şi a trupelor 
germane. Dacă Stalin nu admisese să stea cu altcineva de vorbă în 
România decât cu Mareşalul Antonescu, cum era de crezut că Hitler 
va admite să stea de vorbă cu altcineva? Şi cum era de admis ca Hitler 
să nu încerce a-1 elibera pe Mareşal? Regele îşi asumase un risc 
enorm, risc care ar fi fost înlăturat, sau redus la minimum, dacă 
Mareşalul rămânea în fruntea Ţării. 

Regele foloseşte planul Mareşalului, cu care acesta îl pusese 
la curent în timpul audienţei. Mareşalul care cunoştea exact situaţia 
forţelor germane pe această parte a frontului, arătase că, din punct 



de vedere militar, sunt create condiţiile încheierii armistiţiului, fără 
un pericol grav prin intervenţia trupelor germane. De la Friessner 
aflase cu o seară înainte, că nu mai dispune de trupele de la Est de 
Prut şi că singurele grupuri care puteau să acţioneze erau cele două 
armate: a IV-a din Moldova, care se retrăgea pe poziţii succesive şi 
armata I-a din Ardeal a generalului Macici, intactă, menţinută tot 
timpul aici de Mareşal, pentru a pătrunde în Nordul Ardealului. 

în posesia acestor informaţii, Regele a găsit curajul să-şi 
asume armistiţiul, dar în ce condiţiuni l-a efectuat! Câte vieţi nu au 
fost jerfite din cauza adversităţii trezite la armata germană! 

Cei doi trimişi după reprezentanţii partidelor politice s-au 
înapoiat. Numai delegaţii comuniştilor şi socialiştii au fost găsiţi, cei¬ 
lalţi nu. Guvernul de generali se impunea de la sine. Generalul 
Sănătescu ezita. 

în tot acest timp, chipiul Mareşalului conducea mai departe 
Ţara şi armata. Impulsul dat de el împingea faptele pe calea 
desfăşurării lor. 

Colonelul Dămăceanu este chemat la Palat. Acesta este pus 
la curent cu cele petrecute şi i se ordonă să declanşeze mecanismul 
militar al insurecţiei. Ordinele au pornit chiar din gura Regelui, după 
orele 17. 

Emilian Ionescu spune: 

«Regele şi persoanele din anturaj au început să manifeste 
serioase temeri cu privire la reacţiunea trupelor germane din 
Capitală. Intrarea rapidă a trupelor române în dispozitiv spulberase 
aceste temeri». 

Iată-ne deci în faţa celui de al doilea atribut al planului întoc¬ 
mit de Mareşal: intrarea în dispozitiv, la orele 19, ordonat de el gene¬ 
ralului Iosif Teodorescu, la Consiliul de Miniştri ţinut la Snagov, în 
dimineaţa zilei. Complotiştii devin astfel beneficiarii acestei impor¬ 
tante şi hotărîtoare măsuri luate de către Mareşal. 

în completarea acestei idei, colonelul Dămăceanu scrie: 

«Nu s-a strecurat nici o informaţie asupra pregătirii militare 
a insurecţiei. Aşa se explică cum unităţi române se deplasau către 
orele 19, în seara zilei de 23 august (două ore după arestarea lui 
Antonescu) spre obiectivele fixate, fără a cunoaşte că acestea fac 
parte din însuşi planul insurecţiei armate. Nici un ofiţer din Capitală 
şi nici chiar generalul comandant, Iosif Teodorescu, nu a cunoscut 
situaţia decât începând de la orele 19». 

Dar ora 19 însemna exact ora când trupele începeau mişcarea 
spre amplasamentele lor. Era ora când ofiţerii Cabinetului Militar, 



convocaţi de colonelul Davidescu, luaseră cunoştinţă de reţinerea 
Mareşalului la Palat şi ascultau derutaţi paşii pe caldarâmul Pieţii 
Victoriei a unităţilor ce treceau spre poziţiile lor de luptă, conform 
ordinului dat de Mareşal, cunoscut de colonelul Davidescu şi de mine 
ca şef al biroului III al Cabinetului. Aceasta a provocat deruta 
noastră: Mareşalul era reţinut la Palat, totuşi ordinele lui erau execu¬ 
tate cu precizie. Cum altfel ar fi fost cu putinţă ca un număr atât de 
mare de unităţi, regimente întregi să se fi putut deplasa exact la ora 
19, fără o prealabilă prevenire? Prevenirea fusese făcută, dar cum se 
explica faptul că nici un ofiţer până la acea oră, nici chiar comandan¬ 
tul, nu cunoaşteau că aceste mişcări făceau parte din planul insurec¬ 
ţiei? Nu putea fi altă explicaţie decât aceea, că ordinul de prevenire şi 
de punere în marş pentru ora 19 fusese dat din timp de generalul Teo- 
dorescu, colonelului Dămăceanu, adjunctul său, imediat după îna¬ 
poierea de la Consiliul de la Snagov. 

Adevărul era - şi Dămăceanu îl ocoleşte atât de naiv - că 
atunci când fusese chemat la Palat de Rege, după arestarea Mareşa¬ 
lului, Dămăceanu deja primise de Ia comandantul său ordinul pentru 
alarmarea trupelor şi intrarea în dispozitiv Ia ora 19. Lui nu-i mai 
rămăsese decât să se felicite în sinea sa de această nemaipomenită 
coincidenţă şi să plece savurând deplina reuşită planului. El spune: 

«Deşi automobilul alerga spre Splaiul Independenţei cu 
viteză, aveam totuşi impresia că mergeam prea încet. Mă gândeam cu 
intensitate la desfăşurarea evenimentelor din ultima jumătate de 
ceas. Cu toate că totul era ‘perfect pus la punct’ şi ştiam ce aveam de 
făcut, totuşi mă simţeam stăpânit de o mare emoţie.» 

Ne este uşor să înţelegem emoţia care stăpânea pe acest colo¬ 
nel, aflat în situaţia unui «casier defraudator» al sumelor date spre 
păstrare. Căci ce alta făcuse Dămăceanu pe tot timpul pregătirii insu¬ 
recţiei? El aranjase apele ca ele să se întoarcă în profitul cauzei la 
care se înscrisese. Zadarnic încearcă prin zeci de pagini să-şi arate 
meritele în această acţiune. El nu depăşeşte rolul de spoliator. Nici un 
merit din partea colonelului Dămăceanu, merit cu care vrea cu perse¬ 
verenţă să se împodobească. Cum ar putea fi altfel interpretat 
următorul pasaj din Şi a fost ora H : 

«Comandamentul Capitalei reprezenta inima acţiunii; 
bătăile sale puneau în acţiune regimentele, le aduceau în stare de 
alarmă, ca apoi să le treacă la starea de luptă. Se crease poate ceasul 
cel mai dificil al acţiunii, când nici un comandant de regiment nu 
aflase ştirea arestării Marşalului, când trupele din Capitală se mişcau 
pe baza unui plan oficial întocmit din vreme, dar al cărui obiectiv de 
luptă fusese schimbat.» 



Iată deci un text mult mai explicit decât al lui Dămăceanu. în 
acest fel primim certitudinea că «planul exista şi el era declanşat ofi¬ 
cial şi că nici un comandant de regiment - nici chiar generalul coman¬ 
dant al Capitalei - nu ştia de arestarea Mareşalului. Noi adăugăm: ei 
mişcându-se ferm convinşi că duceau la îndeplinire ordinul însuşi al 
aceluia care se afla în seiful Palatului! Hotărît lucru «chipiul Mareşa¬ 
lului» rămas pe scaunul de la Palat, conducea mai departe! 

Să lăsăm trupele din garnizoana Bucureşti să-şi ocupe 
amplasamentele fixate şi pe spoliatori să se umple de merite fictive, 
pentru a vedera ce se întâmplă cu restul oştirii. 

- De acord! Textele publicate de cronicarii întârziaţi sunt însă 
pline de erori şi inexactităţi: 

«Generalul Mihail, destituit în 1940 de Mareşalul Antonescu 
(fiind omul de casă al Elenei Lupescu), participase la şedinţele cons¬ 
pirative, fiind pentru un guvern Gigârtu. Planul comunist îl nelini¬ 
ştise şi nu mai participase la şedinţele conspirative, rămânând totuşi 
un sfătuitor al Regelui. în ziua de 23 august, părăsind Sinaia, venise 
la Bucureşti şi către orele 17, se afla în Piaţa Palatului stând de vorbă 
cu un ofiţer. Cineva din Palat îl zări şi comunică această descoperire 
mai marilor, care trimiseră imediat să-l invite. Câteva secunde mai 
târziu se pomeni în atmosfera încărcată a cabinetului generalului 
Sănătescu. în clipele următoare avea să afle din gura Regelui despre 
arestare». 

Ca o rectificare la cele de mai sus aflate în cartea Şi a fost ora 
H, generalul Mihail vine cu precizarea de mai jos, după treizeci de 
ani. Iată cum relatează generalul Mihail faptele: 

«In după-amiaza de 23 august 1944, între orele 15,30 şi 16, 
am primit un telefon de la maiorul Harting (care se afla la Sinaia). El 
îmi spune că are dispoziţiuni de la Bucureşti să mă conducă de îndată 
în Capitală şi că, în 30 de minute, vine să mă ia. Am răspuns că eu nu 
pot părăsi Sinaia fără a avea asentimentul altor foruri. Mi s-a spus că 
nu mai era nevoie de acel consimţământ. 

Pe drum l-am întrebat pe Harting care este motivul unei 
chemări atât de urgente. El mi-a răspuns că nu ştie nimic. 

Am ajuns la Bucureşti şi, la poarta din spate a Palatului 
(strada Imperială), l-am întâlnit pe maiorul de cavalerie 
Gh.Hârjescu, fost aghiotant al generalului Ludovic Mircescu, în 
haine civile. Văzându-mă, a venit la mine şi mi s-a adresat cu cuvin¬ 
tele: 

- Felicitările mele, domnule general! 

- Dar pentru ce? l-am întrebat eu nedumerit. 



- Veţi vedea dumneavoastră la Palat. 

Intru în Palat şi primul pe care l-am întâlnit a fost generalul 
Sănătescu. 

- L-au arestat pe Antonescu! mi-a răspuns. 

- Ascultă măi, l-au arestat sau l-aţi arestat, şi cine? 

Nu mi-a răspuns. Era încurcat şi pământiu la faţă, mult mai 
tare ca de felul lui. îmi spune să intru la Rege. Intrăm împreună. 
Regele era singur, într-un nor de fum de ţigară şi cu o ceaşcă mare de 
cafea dinainte. Era extrem de surexcitat. 

- Să trăiţi, Majestate! spun eu. 

Mă priveşte drept în ochi şi i se adresează lui Sănătescu: 

- îţi prezint pe şeful Statului Major! iar apoi mi se adresează 
mie: îţi prezint pe primul ministru! iar apoi către amândoi: Situaţia 
este gravă, dumneavoastră sunteţi toată nădejdea! 

Erau orele 19,30, când am trecut cu Sănătescu în cabinetul 
lui, unde el mi-a spus cum a decurs arestarea. Faptele mi-au fost rela¬ 
tate cam astfel: 

La orele 15,30, Mareşalul a fost convocat la Palat, întrucât 
Regele primise de la Bacău, recte comandamentul armatei a IV-a, o 
telegramă (referinţă la telegrama colonelului Dragomir) descuraja¬ 
toare şi foarte alarmantă: ‘Ruşii înaintează pe tot frontul. Majorita¬ 
tea trupelor se retrag în debandadă. încercăm să reconstituim fron¬ 
tul, dar tancurile sovietice ne urmăresc la zeci de metri’ 

în audienţă i s-a cerut Mareşalului să arate care era situaţia. 
Acesta, cu voce calmă, stăpân pe el, a arătat că deocamdată nu se 
poate înjgheba un front, însă oprirea şi reconstituirea se va face în 
mod sigur pe linia Focşani-Nămoloasa-Galaţi. 

Regele l-a întrebat care este starea de spirit şi coeziunea tru¬ 
pelor, la care Mareşalul a răspuns: ‘într-o retragere generală şi sub 
presiunea inamicului, starea de spirit nu poate fi bună, iar de coe¬ 
ziune nu poate fi vorba’. 

Regele avea în faţă o coală de hârtie după care se orienta în 
întrebări. Ca şi cum n-ar fi auzit nimic, el a spus: ‘După informaţiile 
mele, trupele sunt în debandadă. Toţi fug, care încotro poate’. 

Mareşalul pe un ton, altul decât vocea lui normală şi apăsând 
pe fiecare cuvânt, accentuiază: ‘Dacă ştiţi totul, de ce mă mai între¬ 
baţi?’ 

Regele replică: ‘Domnule Mareşal, trebuie să încheiaţi armis¬ 
tiţiu. Mergem spre catastrofă’. Mareşalul este de acord: ‘Da, îl voi 
încheia, dar numai după ce îl voi anunţa pe Hitler. Sunt militar şi 
nu-mi pot călca cuvântul’. 

Regele: ‘Vreţi ca nemţii să atace Palatul şi Preşedinţia? Ne 



vor aresta pe toţi... în acest caz trebuie să vă daţi demisia*. Spunând 
aceste cuvinte, Regele a părăsit cabinetul, a trecut în biroul său 
împreuna cu Sănătescu şi l-a lăsat singur pe Mareşal (noi ştim că era 
împreună cu Ică), în intenţia de a-şi scrie demisia. La câteva clipe de 
la ieşirea Regelui din cabinet, s-a auzit vocea Mareşalului strigând. 
Ori, ce se întâmplase? După ieşirea Regelui din cabinet, au intrat 
colonelul Emilian Ionescu împreună cu căpitanul Anton Dumitrescu 
şi doi subofiţeri, care l-au înconjurat pe Mareşal. (Atunci s-a produs 
gestul acela fatal descris de Emilian Ionescu, dar neconfirmat de 
nimeni): Mareşalul a dus mâna la buzunar spre a-şi scoate probabil 
batista. El nu era înarmat, nu a purtat niciodată armă asupra lui. 
Emilian Ionescu declară că a avut impresia că încearcă a scoate o 
armă şi a ordonat căpitanului şi subofiţerilor arestarea celor doi. în 
acea clipă a apărut de după perdea generalul Aurel Aldea. Acesta 
avusese cândva, pe când comanda o brigadă de artilerie, un incident 
cu generalul Antonescu şi vindicativ cum era, nu a uitat. După păre¬ 
rea mea, Aldea şi cu Emilian Ionescu, aranjaseră totul mai dinainte, 
căci imediat după arestare a intrat în cabinet generalul Sănătescu, 
care, văzând situaţia, l-a luat gura pe dinainte şi a strigat: ‘Dar ce 
sunt eu aici, prim ministru sau ce? Luaţi mâna de pe domnul 
Mareşal, ce, aţi înnebunit?’ Colonelul Ionescu Emilian impasibil, i-a 
răspuns: ‘Am ordin de la Majestatea Sa!’ Şi i-au împins cu forţa pe 
cei doi, ducându-i şi închizându-i în seiful pregătit de dimineaţă de 
către Rege, personal. 

întrebându-1 unde se aflau acum, privind în jos, Sănătescu 
mi-a răspuns: ‘Au fost predaţi comuniştilor lui Bodnăraş’. ‘Bine, 
măi’ i-am replicat, ‘dar asta este o ruşine şi pentru Armată şi pentru 
Ţară şi pentru Neam.’ Iar acum completez: ‘şi pentru Tron*.» 




PARTEA VII 


PROCESUL CONTRA MAREŞALULUI ION ANTONESCU 




35 - Declaraţiile Mareşalului Ion Antonescu 


«Şefii de partide au cerut guvern de militari. Niciodată nu am luat 
vreo măsură de exterminare împotriva unei persoane. Nimeni nu se 
opreşte cu armata la frontiere, ci merge mai departe, căutând să 
distrugă armata inamică. Căutaţi în istoria răsboaielor. Ordin de 
represalii am dat, dar nu ordin de masacru. Eu sunt soldat, nu pot să 
întorc armele împotriva celor lângă care am luptat. Populaţia Odes- 
sei a luptat contrar legilor internaţionale. Anglia ne-a declarat răs- 
boi. Necesităţi strategice şi naţionale au determinat deportări din zo¬ 
na frontului. Dacă Evreii din Ţara Românească mai trăiesc, trăiesc 
numai datorită Mareşalului Antonescu.» 


Preşedintele - Acuzatul Ion Antonescu, am să vă pun câteva 
întrebări, ca interogatoriu, şi am să vă rog să-mi răspundeţi Ia fiecare 
întrebare concis, ca să se poată consemna. în ce împrejurare aţi ajuns 
la formarea guvernului cu Horia Sima, la 6 septembrie 1940? Daţi-ne 
pe scurt împrejurările. 

Mareşalul - Am ajuns la formarea guvernului cu Horia Sima 
pentru că Horia Sima prezenta baza politică a Ţării, în acel moment. 
Toată Ţara se manifestase pentru regimul legionar. 

Preşedintele - Dumneavoastră cum aţi ajuns la concluzia că 
baza politică putea fi dată de Horia Sima ? 

Mareşalul - Prin manifestările anterioare şi ulterioare, care 
au avut loc în Ţară, după însărcinarea mea cu formarea guvernului. 
Primind această însărcinare, am vrut să fac un guvern de uniune 
naţională, dar n-am reuşit. Acest guvern de uniune naţională l-am 
realizat numai în parte. 

Preşedintele - De ce nu aţi putut reuşi să faceţi un guvern 
naţional ? 

Mareşalul - Guvern de uniune naţională. 

Preşedintele - Guvern de uniune naţională ? 

Mareşalul - Pentru că nu am găsit înţelegere la ţoată lumea. 

Preşedintele - Din moment ce atunci când v-aţi adresat prima 
oară vi s-a refuzat colaborarea, cum aţi acceptat ca să formaţi guvern 
legionar? 

Mareşalul Am depus mandatul meu Majestăţii Sale de 



patru ori în două zile. Regele mi-a răspuns: «Nu am altă soluţie». 
M-am adresat tuturor şefilor de partide, care erau cunoscuţi şi se 
manifestau. Toţi au cerut în primul rând abdicarea Regelui. După ce 
Regele Carol a abdicat, m-am adresat din nou şefilor de partide şi mi 
s-au pus la dispoziţie personagii din grupările respective. 

Preşedintele - In guvernul de la 6 septembrie 1940, ce perso¬ 
nagii vi s-au dat de alte grupări ? 

Mareşalul - Liberalii mi-au dat cinci-şase persoane, care au 
intrat în guvern şi au deţinut funcţiile economice ale guvernului. 
Domnul Maniu mi-a oferit două persoane, pe care, socotindu-le 
neserioase, le-am refuzat. 

Preşedintele - Cine erau acele persoane ? 

Mareşalul - Mihai Popovici şi Aurel Dobrescu. 

Preşedintele - Pentru guvernul de la 6 septembrie ? 

Mareşalul - Da, pentru guvernul de uniune naţională, pe care 
trebuia să-l formăm. 

Preşedintele - In acele momente aţi format guvernul cu legio¬ 
narii. Aţi avut şi alte elemente ? 

Mareşalul - Aveam şi alte elemente. Am format guvernul cu 
oameni care mi s-au pus la dispoziţie şi cu militari. Am dat legionari¬ 
lor minim posibil ce puteam să dau. Au fost discuţii foarte violente, 
au fost schimburi de scrisori între mine şi Horia Sima, scrisori pe care 
le-aţi găsit şi care sunt publicate în cartea «La marginea prăpăstiei». 

Preşedintele - Când aţi luat un contact concret cu legionarii ? 

Mareşalul - în 1935, din iniţiativa lui Mareş. Domnul Mareş 
a vorbit cu Codreanu, în prealabil, şi m-a anunţat. Nu este o acuzare 
pe care i-o aduc Domnului Mareş, pentru că era şi în asentimentul 
meu ca să mă întâlnesc cu Codreanu. Voiam să văd ce gândeşte şi să-i 
dau sfaturi. 

Preşedintele - După venirea la putere, după 6 septembrie, aţi 
încheiat o convenţie militară cu generalul Tippelskierch? Care au fost 
condiţiile în privinţa venirii trupelor germane în România? 

Mareşalul - Am văzut şi în actul de acuzare că se aruncă în 
sarcina mea aducerea acestei misiuni. Convenţia a fost semnată în 
septembrie 1940. Horia Sima a venit la mine şi mi-a vorbit de conven¬ 
ţie. Atunci am luat cunoştinţă că s-a acceptat venirea misiunii ger¬ 
mane. Când a venit generalul Tippelskierch cu planurile de la Berlin, 
ea a fost tratată de Statul Major pe baza principiilor puse de mine. 
Misiunea avea un scop limitat, de instrucţie, şi nu cum s-a afirmat în 
actul de acuzare. O misiune limitată în timp nu avea dreptul să ocupe 
nici posturi economice, cum se afirmă în acuzare, nici strategice. 
Generalul Pantazi este mai la curent ca mine cu însărcinările pe care 

le-a avut această misiune. Efectivul misiunii a fost de 19.000 de 
oameni, după cum era prevăzut în convenţie. 

Preşedintele - A ocupat zone strategice în zona petroliferă. 

Mareşalul - In zona petroliferă noi aveam trupe motorizate, 
la Câmpina şi în alte părţi. De aceea s-au dus acolo. Bineînţeles, nu 
pot afirma că germanii nu aveau interes să păstreze petrolul pentru 
baza economică şi militară. Baza economică germană o alcătuia 
petrolul românesc. Centrele noastre motorizate, însă, erau în această 
regiune, care coincidea şi cu interesele nemţilor. 

Preşedintele - întreaga aviaţie germană era la Bucureşti ? 

Mareşalul - în convenţia de atunci nu era prevăzută aviaţia. 
Ea a venit mai târziu. 

Preşedintele - De ce trebuia să corespundă aşezarea trupelor 
de instrucţie germane în zona petroliferă, care-i interesa aşa de mult? 

Mareşalul - Acolo erau aşezate centrele noastre de instrucţie 
pentru trupele motorizate. Eram Conducătorul Statului, nu ţineam 
să intru în asemenea amănunte. Ministrul de răsboi şi Statul Major se 
ocupau de aceasta. Eu am stabilit numai principiile care stau la baza 
acestei convenţii: limitarea misiunii germane în Ţară la 4-5 luni. 

Preşedintele - Nu era exagerat efectivul de 19.000 de oameni, 
aproape două divizii? 

Mareşalul Nu erau două divizii. O divizie era formată din 
25.000 de oameni. Era o divizie de tancuri şi pe noi ne interesa 
această unitate, pentru a instrui trupele motorizate române. Conven¬ 
ţia prevedea ca tancurile să rămână în Ţară. 

Preşedintele - Care erau măsurile legislative luate în prima 
epocă a guvernării, până la rebeliunea din ianuarie 1941 şi din ce v-aţi 
inspirat în aceste măsuri legislative, în linii mari de politică generală? 

Mareşalul - Era un regim nou. Se răsturnase total Constituţia 
şi trebuia să fac o serie de legi, ca să pun bazele administrative, eco¬ 
nomice şi politice. Aceste legi au fost înfăptuite în tot timpul 
guvernării regimului meu. Principalele legi la care vă referiţi, erau de 
românizare. Aceste legi au fost impuse de stradă şi prin legiune. 
Văzând că nu pot convinge legiunea să renunţe la ele, am chemat pe 
doctorul Fildcrmann. Eu l-am propus ca martor să confirme sau să 
infirme ceea ce declar. Am spus doctorului Fildermann ceea ce cere 
strada şi dânsul a acceptat acest lucru. Această legiferare am făcut-o 
sub presiunea străzii. 

Preşedintele Când a avut loc prima dumneavoastră 
întâlnire cu Horia Sima? 

Mareşalul - încă din 1940. în întrevederea pe care am avut-o 
cu Hitler, am discutat despre rebeliune. încă de Ia Bucureşti am sta- 

bilit să vorbim numai despre arbitrajul de la Viena. 

Preşedintele - Despre răsboiul cu Rusia aţi vorbit? 

Mareşalul - Nu. 

Preşedintele - Atunci, cum se explică toată conduita dum¬ 
neavoastră politică şi aceea din Consiliul de Miniştri, din ordinele pe 
care le-aţi dat, din care lăsaţi să se întrevadă campania împotriva 
Rusiei, încă de la începutul guvernării dumneavoastră? Cum se 
explică această atitudine din moment ce nu aveaţi asigurat concursul 
Germaniei, din acest punct de vedere? 

Mareşalul - Nu am să neg că am avut această intenţie. 

Preşedintele - In ianuarie 1941, aţi avut o nouă întrevedere 
cu Hitler, în preziua rebeliunii. Ce s-a discutat din punct de vedere 
extern şi intern? 

Mareşalul - Am fost chemat la Hitler în ianuarie, după ce-1 
anunţasem pe Horia Sima că mă adresez Ţării, ca să aleagă între linia 
mea şi a sa. A fost chemat şi Horia Sima, care a refuzat în ultimul 
moment să meargă. Am plecat singur. S-a înţeles cu germanii, nu s-a 
înţeles cu ei, sau s-a înţeles numai cu SS-ul german, aceasta nu pot 
s-o afirm, pentru că nu am avut niciodată vreun document. Hitler 
părea foarte supărat pe Sima, pentru că refuzase să vină şi a spus că 
nu-1 va mai chema niciodată. 

Preşedintele - întâi aţi discutat cu Hitler politică internaţio¬ 
nală? 

Mareşalul - In mod regulat. Ori de câte ori mergeam Ia Hit¬ 
ler, se făcea întâi o expunere a situaţiei internaţionale de către Rib- 
bentrop. După aceea, se făcea o expunere a situaţiei politice interne şi 
apoi o expunere a situaţiei militare, de către generalul Jodl, care era 
Şeful Statului Major al tuturor forţelor militare germane. La urmă, 
Hitler trăgea concluziile şi arăta obiectul întrevederii. 

Preşedintele - Cu această ocazie s-a vorbit de răsboiul cu 

Rusia? 

Mareşalul - Niciodată şi nici în ianuarie 1941. 

Preşedintele - După întoarcerea dumneavoastră, a avut loc 
rebeliunea. Ce consultaţii politice aţi avut înaintea rebeliunii. Aţi 
vrut să faceţi un guvern de uniune naţională, mi se pare, înainte sau 
după? 

Mareşalul - După terminarea rebeliunii am vrut să alcătuiesc 
un guvern de uniune naţională, făcând apel la şefii de partide. Mi-au 
răspuns că trebuie să formez un guvern'de militari. 

Preşedintele - Cine vă recomanda aceasta ? 

Mareşalul - Toţi şefii de partide, chiar şi Mareş, care nu 
făcea parte din vreun partid. Toţi membrii guvernului au fost pentru 

formarea unui guvern de militari. 

Preşedintele Când aţi fost încunoştiinţat prima oară de 
intenţia Germaniei de a ataca Uniunea Sovietică? 

Mareşalul în mai 1941. M-a chemat Hitler şi mi-a spus, 
după expunerea situaţiei politice şi militare: «Am hotărît să atac 
Uniunea Sovietică!» 

Preşedintele în această epocă aţi început pregătirea 
răsboiului? Când a început pregătirea, aţi luat măsuri de exterminare 
împotriva unor persoane, care ştiaţi că se opun agresiunii împotriva 
Uniunii Sovietice? 

Mareşalul - în viaţa mea nu am luat niciodată vreo măsură 
de exterminare împotriva unei persoane. în casa mea nu s-a tăiat 
măcar un pui de găină. 

Preşedintele - Dar represiuni sângeroase s-au făcut ? 

Mareşalul - Da. 

Preşedintele - Aţi fost încunoştiinţat de ele ? 

Mareşalul - Faceţi aluzie la represiunea de Ia Odessa? Nu am 
ştiut de ceea ce s-a făcut la Odessa, până la broşura din august. 

Preşedintele - Avem chiar dosarele Preşedinţiei. 

Mareşalul - Nu aveţi toate stenogramele. Ar fi trebuit aduse! 

Preşedintele La începutul răsboiului, nu aţi văzut altă 
putinţă de guvernare ? 

Mareşalul Răsboiul s-a declanşat prin surprindere pentru 
noi. Nu eram pregătiţi. Am avut legături cu şefii de partide. 

Preşedintele în ceea ce priveşte aservirea economică a 
României, după venirea germanilor, care a fost aportul dumnea¬ 
voastră? 

Mareşalul Aservirea o făcuseră predecesorii mei. Eu am 
căutat să ameliorez situaţia. Eram la discreţia totală a germanilor, 
fiindcă nu mai puteam importa nimic fără ei. Aveam nevoie de cocs 
pentru industria grea, alte materii prime, pe care trebuia să le luăm 
din Germania. De fapt, noi am făcut un program, la începutul 
guvernării. în acest program noi am spus că 35 Ia sută trebuie să 
meargă pentru înzestrarea armatei şi restul pentru consumul normal. 

Preşedintele - Cine erau oamenii care ocupau compartimen¬ 
tele economice din timpul guvernării dumneavoastră? 

Mareşalul - Erau oameni recomandaţi mie de către domnul 
Brătianu. Tot sectorul economic era un sector al liberalilor. Până la 
rebeliune şi chiar după, au intrat toţi oamenii care reprezentau eco¬ 
nomia liberală. 

Preşedintele - Dumneavoastră aţi ordonat deportări şi masa¬ 
cre de populaţie. în ce împrejurări? 



Mareşalul - Nu am ordonat masacre. Este un principiu mili¬ 
tar ca, în apropierea frontului, populaţia să fie deplasată. Dacă v-aţi 
fi dus, din septembrie 1940 până în iunie 1941, de-a lungul frontiere¬ 
lor aţi fi văzut... Este o chestiune de siguranţă militară a operaţiilor. 

Preşedintele - Intr-un Consiliu de Miniştri, aţi spus că împin¬ 
geţi frontierele României până în teritoriul Transnistriei. 

Mareşalul Nu-mi amintesc să fi spus, dar se poate să fi 

spus. 

Preşedintele - Aţi oferit lui Hitler armata română, fără nici o 
condiţiune. 

Mareşalul - Este adevărat, nu am pus nici o condiţiune spe¬ 
cială. 

Preşedintele - Ce căutaţi cu armata la Stalingrad? 

Mareşalul - Când o ţară se găseşte în răsboi, armata acestei 
ţări trebuie să meargă până în fundul pământului, ca să câştige 
răsboiul. Este unul din principiile capitale, care s-au aplicat de la 
romani până-n ziua de azi. Căutaţi în istoria răsboaielor, la toate 
popoarele, în toate secolele, şi veţi vedea că nimeni nu se opreşte cu 
armata la frontiere, ci merge mai departe, căutând să distrugă 
armata inamică. Aşa a făcut Scipione care a dus armata până la dis¬ 
trugerea Cartaginei, aşa a făcut Napoleon, care a pătruns până în 
centrul Rusiei, aşa a făcut Alexandru al Rusiei, care a mers până la 
Paris. 

Preşedintele - Ce măsuri aţi luat când s-a afirmat că a sosit 
momentul să împingem frontierele până la Bug? 

Mareşalul - Nu ştiu cine a făcut această afirmaţie. 

Preşedintele Ce ne puteţi spune despre masacrele de la 

Odessa? 

Mareşalul - In luna octombrie, 1941, a sărit în aer comanda¬ 
mentul român din Odessa şi mi s-a cerut să aprob represalii. Am 
aprobat şi am indicat şi cifrele. Legile represive se făceau în toate sta¬ 
tele, în timpul acela. Nu s-au aplicat toate. Nu s-a executat nici un 
evreu, nu s-a executat nici un tânăr. Ordin de represalii am dat, dar 
nu ordin de masacre! 

Preşedintele - Privitor la jafurile care s-au făcut în Transnis- 
tria, dumneavoastă le-aţi acoperit cu bună-credinţă. 

Mareşalul - Nu s-a făcut nici un jaf. Era dreptul ocupantului. 
Ocupantul trăieşte în teritoriul ocupat şi acolo unde duce operaţiile, 
militare. 

Preşedintele Care era sursa de venituri a Consiliului de 
Patronaj? 

Mareşalul Mai întîi, contribuţia publică. Erau apoi 

donaţiile şi am aplelat şi în Transnistria să fie ajutat Patronajul. Pe 
urmă, erau donaţiunile benevole foarte numeroase. Am auzit de la 
domnul Alexianu că s-ar fi primit chiar un miliard de lei. 

Preşedintele - Acest miliard l-a trimis centrala evreilor. 

Mareşalul - Pot afirma că sumele ce se trimiteau pentru bine¬ 
faceri, erau imediat vărsate şi înregistrate în registrele Consiliului de 
Patronaj. 

Preşedintele - Ce este cu devalizarea universităţii din Odessa? 

Mareşalul - Nu am aprobat acest lucru. S-au făcut şi abuzuri. 
Nu vreau să aduc o acuzaţie domnului Alexianu. Noi trebuia să 
părăsim Transnistria şi, pentru a nu fi făcuţi răspunzători de către 
Rusia de ceea ce se va găsi distrus, am hotărît să aducem aceste 
lucruri în Ţară, să le aducem la Ministerul Instrucţiunii şi atunci când 
va veni pacea, să le restituim Rusiei. Multe maşini care au fost luate, 
s-au luat cu ordinul acesta. Dacă le lăsam acolo, ar fi fost sigur dis¬ 
truse. Nu puteam lipsi Ţara de materiale care ar fi servit la ducerea 
răsboiului. Există ordine în privinţa unor restituiri. 

Preşedintele Aţi dat ordin lui Alexianu să pregătească 
exploatarea Transnistriei pentru două milioane de ani? 

Mareşalul - Se poate să fi dat acest ordin. Când Hîtler mi-a 
cerut, am spus că România nu are pretenţii teritoriale, însă, în 1942, 
a apărut o carte, «Istoria Statelor Unite ale Americii», în care se spu¬ 
nea că răsboiul este pierdut de către americani şi toată lumea era alar¬ 
mată că Germania va câştiga răsboiul. Dacă ar fi fost aşa, care era 
consecinţa? Ştiţi că Germania avea infiltraţii prin Cehoslovacia şi 
Banatul nostru şi voia să înainteze până la Salonic. Bineînţeles, dacă 
ajungea la Salonic, noi am fi fost strânşi caîntr-un cleşte. Atunci, am 
hotărît, pentru orice eventualitate. în ipoteza unei victorii germane, 
să ocup Odessa. în alte condiţiuni, nici nu aş fi voit să intru acolo. 

Preşedintele - Ce-aţi discutat cu Hitler la 6 august? 

Mareşalul - înainte de 6 august, am voit să merg în Germania 
din proprie iniţiativă. Niciodată nu am fost din proprie iniţiativă. 
Acolo am vrut să mă duc, să pun problema retragerii României din 
răsboi. Am vrut să fiu leal. 

Acuzatorul public Săracii - Acuzatul Antonescu pune per¬ 
soana lui mai presus decât milioanele de morţi din răsboi! 

Preşedintele - Ce aţi discutat cu Hitler? 

Mareşalul - La Hitler se afla şi mareşalul Keitel, care a asistat 
la întrevedere, împreună cu traducătorul Schmidt. Mi-a făcut expu¬ 
nerea atentatului şi represaliilor groaznice ce a făcut în Germania, în 
urma acestui atentat. Era un avertisment! După ce a concediat pe 
Keitel, Hitier mi-a pus foarte brutal următoarea întrebare: «Vreau să 

ştiu dacă România şi Mareşalul Antonescu sunt decişi să meargă 
până la sfârşit cu Germania sau nu!» Surprins de această atitudine şi 
de această întrebare, am spus: 

- Domnule Hitler, ca să pot răspunde la această categorică 
întrebare, trebuie să mi se răspundă la următoarele întrebări preala¬ 
bile: 

- în primul rând, care este atitudinea Ungariei. Pentru că noi 
suntem în cleştele ungaro-bulgar şi trebuie să ne orientăm politica 
internaţională în funcţie de atitudinea vecinilor noştri. 

Hitler a răspuns: 

- Ungaria ne-a făcut până acum multe porcării. Dacă îmi mai 
face, am să-i dau o pedeapsă pe care să nu o uite un veac. 

Era un avertisment cu privire la ceea ce putea să păţească şi 
România. A doua întrebare: 

Care este situaţia în Bulgaria, fiindcă noi avem infor- 
maţiuni nu prea bune relative la starea de lucruri de acolo. 

Mi-a răspuns: 

Poporul bulgar şi armata bulgară, pentru care am făcut 
atâtea sacrificii, îmi sunt credincioase şi sunt absolut sigur că Bulga¬ 
ria nu va face absolut nici un gest împotriva Germaniei. 

A treia întrebare: 

- Ştiţi bine că, aproape zilnic, România este bombardată de 
anglo-americani. 

Răspunsul lui Hitler: 

- Nu mai pot lua superioritatea aerului, dar poporul român 
să facă ce face şi poporul german. Să suporte şi să aştepte, fiindcă eu 
voi câştiga răsboiul. Voi veni cu arme noi, care vor duce la distruge¬ 
rea tuturor adversarilor noştri. 

Preşedintele - Vi s-a propus să faceţi armistiţiu? 

Mareşalul Domnul Maniu, Mihalache, Brătianu şi toţi 
oamenii politici, care veneau atunci, îmi cereau să fac eu armistiţiul. 
Am spus: «Nu pot să fac armistiţiul. Eu sunt soldat. Nu pot să întorc 
armele împotriva celor lângă care am luptat». Le-am oferit - am 
documentele: «Faceţi-1 dumneavoastră. Nu vă fac nici o opoziţie. Vă 
dau tot concursul. Devin soldat şi voi executa ordinul dat. Luaţi con¬ 
ducerea.» Răspunsul lor a fost negativ. Au susţinut că eu trebuie să 
fac armistiţiul. Atunci le-am cerut o scrisoare de garanţie prin care să 
se arate că am căzut cu toţii de acord asupra condiţiunilor armistiţiu¬ 
lui. Dar nu am putut să obţin până la 23 august acest lucru. A venit şi 
Gheorghe Brătianu şi i-am spus: «Domnule Brătianu, fac armistiţiu, 
dar îmi trebuie scrisoarea de garanţie, fiindcă este vorba de o răspun¬ 
dere istorică. Luaţi-vă şi dumneavoastră această răspundere în scris, 

nu prin vorbe şi discuţiuni, care se pierd şi care pot fi negate mâine.» 
El a răspuns: «Mă duc să vă aduc scrisorile». (Era vorba de scrisorile 
de la Maniu şi Brătianu.) Nu a mai venit. M-am dus la Palat. Am dis¬ 
cutat cu Majestatea sa Regele, la 23 august, fiind de faţă Mihai Anto- 
nescu, generalul Sănătescu. In seara zilei precedente, discutasem cu 
domnul Clodius şi pentru prima oară era de faţă şi generalul Pantazi, 
ca exponent al armatei. De obicei, nu băgăm pe nimeni în conver¬ 
saţiile acestea. Atunci l-am chemat expres, fiindcă armistiţiul era 
consecinţa înfrângerii pe front. Am spus lui Clodius că trebuie să ies 
din răsboi. 

Preşedintele - Aveaţi intenţia să cereţi avizul Germaniei? 

Mareşalul Da, am cerut să ies din răsboi. Voiam să evit 
răsboiul între noi şi Germania. 

Preşedintele - Ultimul consiliu la Palat când a avut loc? 

Mareşalul - In dimineaţa zilei de 23 august. Eu m-am întors 
după front în seara de 22 august. I-am văzut pe domnii Mihalache şi 
Clodius şi a doua zi dimineaţă, am convocat un consiliu de miniştri 
restrâns. Majoritatea erau militari. Era un consiliu care privea pro¬ 
blemele de evacuare. 

Preşedintele - Acolo s-a discutat problema rezistenţei? în ce 

consta? 

Mareşalul - Da, totul intra în cadrul principiilor de condu¬ 
cere a răsboiului. Pe linia Focşani-Nămoloasa-Galaţi aveam 
pregătite din timp linii de rezistenţă şi trupe. Operaţia de creare a 
unor centre de rezistenţă succesive este datoria oricărui comandant 
militar. Dacă nu le pregăteşte, este un adevărat criminal de răsboi, 
pentru că nu a avut perspectiva şi nu a văzut toate eventualităţile şi 
nu a pregătit ducerea răsboiului aşa cum trebuie. 

Acuzatorul public Stoican - în Consiliul de la Snagov s-a dis¬ 
cutat sau nu plecarea guvernului şi instituţiilor principale la Haţeg şi 
retragerea armatei pe o linie ce mergea din Oltenia până în Bihor? 

Mareşalul - Intra în cadrul problemei de care am vorbit mai 

înainte. 

Preşedintele - S-a discutat în amănunt chestiunea evacuării? 

Mareşalul - Vă închipuiţi situaţia mea din acel moment. Să 
dau preciziuni astăzi, nu pot. 

Acuzatorul public Săracu - Acuzatul spune că avea intenţia 
să facă armistiţiu. Cum se explică că, la 23 august, la ultimul Consi¬ 
liu de Miniştri, acuzatul a dat vot de blam armatei, care nu mai voia 
să lupte pe front? 

Mareşalul - Găsesc bine să nu discut această problemă. 

Preşedintele - Aţi intenţionat să daţi un ordin armatei? 


435 



Mareşalul - Nu. Omul la supărare spune multe. 

Acuzatorul public Stoican - O întrebare la care nu se poate 
da răspuns evaziv. Dacă la Consiliul din 23 august au luat parte Ore- 
zeanu, Mardare, Arbore şi Dumitru Popescu? 

Mareşalul - Este probabil. Nu ştiu precis. 

Acuzatul Cristescu - Dacă Serviciul Secret a existat din 1924 
la Marele Stat Major şi a fost transformat în 1940 în Serviciul Special 
de Informaţii, la Preşedinţia Consiliului, adică un serviciu vechi şi 
nou creat în 1940? 

Preşedintele - Nu s-a contestat că dumneavoastră aţi fi fost 
transferat dintr-o parte în alta. 

Mareşalul - Serviciul Secret a fost înfiinţat ca o necesitate, 
care a rezultat din învăţămintele răsboiului. 

Acuzatul Cristescu - Dacă aţi autorizat ca Serviciul Secret 
Român să colaboreze, pe baza înţelegerii, cu Serviciul Secret German 
şi dacă aţi avut cunoştinţă de această colaborare? 

Mareşalul Era normal să colaboreze cu Serviciul Secret 
German, pentru că eram aliaţi. Aveam cunoştinţă de aceasta. 

Acuzatul Cristescu - Dacă Serviciul Special de Informaţii era 
obligat să colaboreze cu celelalte servicii de ordine din Ţară? 

Mareşalul - Da, era obligat. 

Acuzatul Cristescu Dacă eu, personal, am avut o serie 
întreagă de acţiuni politice? Dacă am avut un rol politic între dum¬ 
neavoastră şi alţi oameni politici români pentru încheierea armistiţiu¬ 
lui? 

Mareşalul - Desigur. Din ordinul meu şi dictat de mine a scris 
ce întrebări să pun anumitor oameni şi le-am pus: «Domnul Mareşal 
Antonescu vă oferă conducerea Statului, pentru a încheia imediat 
armistiţiul, şi vă roagă să-mi daţi răspuns!» Ulterior, mi-a spus că a 
luat un magistrat militar, cu care s-a dus acolo şi a citit ce i-am dictat 
eu, cerând răspuns. Nu i s-a dat răspunsul şi atunci dânsul a spus ace¬ 
lui om politic: «Eu nu pot pleca de aici decât cu un răspuns categoric 
şi scris.» I s-a dat acest răspuns, cu care a venit la mine. 

Omul politic era Maniu. 

Acuzatul Cristescu - Era Maniu, eu am dus răspunsul. 

Mareşalul - Din însărcinarea şi iniţiativa mea. Eu am dictat 
nota scrisă de domnul Cristescu. 

Acuzatul Cristescu - Dacă Serviciul Secret a avut vreun 
amestec ori s-a făcut vreo reclamaţie împotriva lui, în chestiunea pro- 
gromului de la Iaşi? 

Mareşalul - Niciodată. 

Acuzatul general Pantazi Domnul Mareşal spunea adi- 

neaori că eu l-am cunoscut pe generalul Tippelskierch. Eu nu l-am 
văzut niciodată şi nu l-am cunoscut, pentru că eram subsecretar de 
stat şi domnul Mareşal lucra direct cu Statul Major toate convenţiile, 
fără ca eu să le ştiu. 

Mareşalul Am afirmat că, în momentul acela, generalul 
Pantazi era subsecretar la partea administrativă. Principiile convenţi¬ 
ei nu au fost stabilite de mine. Convenţia a fost revăzută de mai 
multe ori de mine şi a fost semnată de şeful Statului Major şi minis¬ 
trul de răsboi, fără ca generalul Pantazi să aibă cunoştinţă. 

Acuzatul Marinescu Vă rog, întrebaţi pe domnul Mareşal 
dacă hotărîrea declarării răsboi ului contra Uniunii Sovietice a luat-o 
domnia sa singur, fără prealabila consultare a Consiliului de Miniştri 
şi a mea? 

Mareşalul - Da, am luat-o singur, fără consultarea Consiliu¬ 
lui de Miniştri. De consultarea domnului Marinescu nu aveam 
nevoie, pentru că domnul Marinescu era nerăbdător să intrăm în 
acest răsboi. 

Preşedintele Dar sentimentul domnului Marinescu care 

era? 

Mareşalul - Nu-mi amintesc ca vreodată să fi discutat sau să 
se fi manifestat împotriva răsboiului. Ar fi ieşit imediat din cabinet. 

Preşedintele - Aveaţi posibilitatea să-l scoateţi? 

Mareşalul - Aveţi la dosarul meu declaraţia unor oameni care 
au fost rugaţi să accepte unele însărcinări. Nu le-au primit din dife* 
rite motive. Am propus şi altora să intre în guvern şi nu au acceptat. 

Acuzatul Lecca - Rog pe domnul Mareşal să spună dacă este 
adevărat că legiunea nu mă cunoştea pe mine şi dacă, după câteva 
zile, i-am trimis răspunsul pentru tot ce se făcea acolo, lucru pe care 
l-am comunicat şi domnului Mihai Antonescu. 

Preşedintele - V-a anunţat ceva? 

Mareşalul Este exact. Eu însă îl cunoşteam pe Lecca din 
incidentul de la Paris. Eram înştiinţat că Lecca deţinea secrete foarte 
mari cu privire la Gestapoul german. L-am primit pe Lecca. El mi-a 
arătat o serie de fapte, care dovedeau strânsa legătură dintre Gestapo 
şi mişcarea legionară, lupta lor pentru a pune mâna pe putere. Dom¬ 
nul Lecca avea raporturi foarte bune cu Killinger. înainte de a veni în 
Ţară, Killinger mi : a fost prezentat de Hitler la Berchtesgaden în ter¬ 
menii următori: «îţi prezint pe cel mai bun prieten al meu, care va 
veni în România, în locul domnului Fabricius». Domnul Killinger, 
fiind ministru în Slovacia, ştiu că acolo se manifestase foarte brutal. 
Când Killinger a venit în Ţară, mi-a spus categoric: «Mandatul meu 
este să vă reconciliez cu Legiunea.» 

Preşedintele - Mai precis, ce v-a determinat să-l acceptaţi pe 
Lecca, în legătură cu germanii? 

Mareşalul Era prima oară când aflam de existenţa lui 

Lecca. 

Preşedintele - Dar Lecca era şef de cabinet la Preşedinţie. Nu 
se poate să nu-1 fi cunoscut. 

Mareşalul - Nu ştiam de existenţa lui, pentru că erau sute de 
funcţionari acolo. Pentru prima oară iau cunoştinţă, din actul de 
acuzare, că domnul Lecca a fost şef de cabinet Ia Preşedinţie. Eu nu 
l-am văzut. 

Preşedintele Dau cuvântul domnului acuzator, pentru 
punerea de întrebări. 

Acuzatorul şef întreb pe acuzatul Ion Antonescu: Dacă 
misiunea militară germană a fost adusă în Ţară numai cu scopul d£ a 
instrui armata română, de ce s-a simţit nevoia ca, în două consilii de 
miniştri, să se ceară să se iniţieze şi să se facă propagandă în ţară, 
pentru mascarea caracterului de ocupaţie germană în România şi 
pentru a se acredita în opinia publică falsa ipoteză în care se situa 
această misiune germană? 

Preşedintele - Pentru ce aţi cerut aceasta ? 

Mareşalul - Pentru simplul motiv că se făcea o propagandă 
împotriva germanilor şi o propagandă nedreaptă, însă susţinută, deşi 
nu se putea dovedi cu nimic că această divizie motorizată germană 
era venită numai cu caracter de instrucţie şi numai pe timp limitat. 
S-a simţit nevoia să se spună ceea ce am spus, pentru că se făcea o 
propagandă pe ascuns, ca lumea să primească rău acest fapt. 

Acuzatorul - Dacă această misiune a venit în Tară în urma 

y 

documentului care poartă titlul de propunere a guvernului român 
pentru trimiterea unei misiuni militare germane din 17 septembrie 
1940, propunere făcută de generalul Antonescu, generalului german. 

Mareşalul - Este exact, am făcut propuneri pentru că nu s-au 
făcut alte propuneri, şi am spus: «Acestea sunt bazele, le acceptaţi?» 
Aceste propuneri au apărut în convenţia care s-a încheiat. 

Acuzatorul - Unde sunt propunerile germane? 

Mareşalul - Propunerile erau verbale. 

Acuzatorul - Dacă această misiune militară cuprindea 26 de 
escadrile germane. 

Mareşalul - Nu au fost niciodată 26 de escadrile, nici măcar 
în 1941, nici în 1942, nici în 1943. 

Acuzatorul - Iau act de această declaraţie. S-au adus 60 de 
baterii antiaeriene. A semnat acuzatul această convenţie. 

Mareşalul Prin această convenţie nu s-au adus bateriile 

antiaeriene. Ele au fost aduse mai târziu. 

Acuzatorul - Aţi semnat ? 

Mareşalul - Nu pot reţine acest lucru, dintr-un milion de acte 
semnate. 

Acuzatorul - în această convenţie era o clauză: «Colaborarea 
în caz de răsboi se va reglementa ulterior». Ce sens avea aceasta? 

Mareşalul - Misiunea dată mie să fac răsboi. 

Acuzatorul - în legătură cu răsboiul contra Uniunii Sovie¬ 
tice, atât pe acuzatul Ion Antonescu, cât şi pe Mihai Antonescu, îi 
întreb: au făcut aspre observaţii diplomaţilor români la Moscova şi 
Berlin, care-şi permiseseră să aibă discuţiuni cu Uniunea Sovietică şi 
în care ea îşi arăta buna intenţie faţă de România. Este adresa scrisă 
către ambasadori, în care se spune: «Nu veţi lua contact şi nu veţi 
face discuţiuni cu acest popor, întrucât noi suntem alături de Germa¬ 
nia şi nu vrem să fim suspectaţi de duplicitate». 

Mareşalul Nu-mi aduc aminte, dar, nefiind ministru de 
externe, nu puteam să fac astfel de adrese. 

Acuzatul - în legătură cu pregătirea acestui răsboi. Dacă în 
iunie 1941, au fost două consilii de miniştri, la care s-a discutat data 
declanşării răsboiului şi dacă a luat parte şi domnul Marinescu. 

Mareşalul La această dată eram în Moldova. Data 
declanşării răsboiului nu mi s-a dat. Când am văzut că întârzie, 
fiindcă Hitler nu mi-a spus care este data, i-am spus lui Killinger că 
am nevoie de zece zile ca să mobilizez. A venit în ziua de 9 sau 10 
iunie şi mi-a arătat data de 22 pe o hârtie. Am plecat pe front, am 
plecat înainte de declararea răsboiului, ca să vorbesc cu toţi coman¬ 
danţii de sectoare. 

Acuzatorul - Vă rog să-l întrebaţi pe acuzat, dacă în seara zi¬ 
lei de 29 iunie 1941, adică în seara zilei când au avut loc masacrele de 
la Iaşi, a avut o convorbire cu colonelul Lupu, comandantul garni¬ 
zoanei. 

Mareşalul - Este uşor de imaginat că nu pot ţine minte. Când 
s-au întâmplat masacrele de la Iaşi, eram pe front, în Sudul Moldo¬ 
vei. Apoi am plecat la Iaşi. Nu pot să vă spun dacă am avut o convor¬ 
bire cu colonelul Lupu. 

Acuzatorul - A dat guvernul prezidat de acuzatul Ion Anto¬ 
nescu un comunicat, în ziua de 2 iulie 1941? 

Preşedintele - înainte de a răspunde la această întrebare, 
vreau să ştiu, în legătură cu Iaşii. Ştiţi de un ordin dat de generalul 
Şteflea, puţin înainte de a se petrece progromul de la Iaşi, în care se 
vorbea de strângerea evreilor, pentru măsuri speciale ce se vor da la 
momentul oportun? 


439 



Mareşalul - Germanii au cerut ca toţi evreii din Moldova să 
fie puşi în ghetouri. S-a cerut să fie daţi germanilor. Chiar în august, 
1944, ei spuneau că nu pot face operaţiuni cu evreii în spatele nostru. 

Preşedintele - Prin generalul Şteflea aţi făcut vreo legătură? 

Mareşalul - Nu cunosc. 

Acuzatorul public Stoican După acest masacru, dacă s-a 
dat un comunicat, prin care s-a spus că au fost omorîţi zece mii, au 
fost împuşcaţi cinci sute de comunişti, care au tras în armată? 

Mareşalul - Am ştiut de 200, care au fost băgaţi într-un va¬ 
gon, în gara Iaşi, şi asfixiaţi. Pentru aceşti 200 am plecat la Iaşi şi am 
fost chiar bombardat în gara Nicolina, unde am vorbit cu un general 
german. Am pus să se facă o anchetă, să văd cine a făcut-o. Gesta¬ 
poul? Nu am aflat decât de un singur legionar, pe care l-am dat în ju¬ 
decată, dar a fost achitat. L-am dat a doua oară în judecată şi m-am 
interesat ce s-a făcut cu el. Mi s-a spus că a fost trimis pe front, unde 
a murit. 

Acuzatorul Stoican - Nu a murit. Este arestat de Tribunalul 
Poporului. Domnule preşedinte, întrebaţi dacă generalul Leoveanu a 
făcut o anchetă la Iaşi, din care a rezultat că nu s-a tras nici un glonţ 
de către evrei, nici în armata germană, nici în armata română. 

Mareşalul - Nu cunosc problema. 

Preşedintele - Spuneţi că aţi protestat pe lângă Comanda¬ 
mentul German pentru masacrele de la Iaşi. Cum se explică faptul că 
ele au fost făcute fără să fi existat o provocare. 

Mareşalul - Nu ştiu, nu pot să ştiu. Mi s-a spus că s-a tras şi 
s-au omorît soldaţi nemţi. Eu nu am intrat în amănunte. 

Acuzatorul - Acuzatul ne declară că nu a ştiut amănunte de¬ 
spre masacrele de la Odessa, din 1941, până în vara lui 1944. După o 
stenogramă de la Consiliul de Miniştri, pe care o vom aduce în origi¬ 
nal, din iama lui 1941, l-aţi întrebat pe Alexianu: «Represiunea de la 
Odessa a fost destul de severă?» La care acesta a răspuns: «A fost, 
domnule general», şi aţi continuat discuţia mai departe. 

Mareşalul - Toată populaţia Odessei (300.000 de oameni) a 
luptat înarmată, după ordinele date de conducerea superioară a 
Uniunii Sovietice, a luptat contrar legilor internaţionale. Din această 
cauză, luptele au durat două luni. In catacombele de la Odessa erau 
sute de partizani. 

Acuzatorul Stoican - Dacă Alexianu a răspuns că au fost 
spânzuraţi şi împuşcaţi evrei şi partizani, pe străzile Odessei, în oc¬ 
tombrie 1941? 

Mareşalul - Nu se leagă de masacrele de la Odessa şi de con¬ 
tinuarea acţiunii partizanilor din catacombe. Confundaţi. 

Acuzatorul - Ce v-a determinat să declaraţi răsboi Statelor 
Unite ale Americii? 

Mareşalul - Anglia ne-a declarat răsboi. Ministrul Statelor 
Unite a plecat de aici. Germania ne-a împins să facem acest lucru. 
Eram în cadrul alianţei germano-italiene şi a trebuit să facem acest 
lucru. 

Acuzatorul - Dacă în aprilie-mai 1941, a preluat comanda¬ 
mentul armatei de Sud româno-germane din Moldova, în vederea 
pregătirii răsboiului împotriva Uniunii Sovietice? 

Preşedintele - Aţi preluat comanda ? 

Mareşalul - Nu puteam să preiau. Nu aveam ce. Eu nu eram 
comandant de căpetenie al armatei române. 

Am luat comanda germano-română în ziua de 22 iunie. Cu 
câteva zile înainte, a venit generalul Schobert, care mi-a arătat că 
Hitler făcea propunerea de a fi numit comandant al forţelor 
germano-române. 

Acuzatorul - Va să zică, acuzatul a spus că necesităţi strategi¬ 
ce şi naţionale au determinat deportările din zona frontului. Dar ce 
necesităţi strategice şi naţionale l-au determinat să deporteze 90.000 
de ţigani, pe inochentişti şi pe membrii celorlalte secte religioase, cum 
şi pe luptătorii antifascişti de pe teritoriul Ţării şi nu din zona frontu¬ 
lui. 

Mareşalul - Sunt trei probleme aici: problema ţiganilor, pro¬ 
blema sectelor şi problema luptătorilor antifascişti. 

în ce priveşte problema sectelor, mulţi Români, din nenoro¬ 
cire, treceau la orice secte, ca să scape de răsboi. Baza spirituală a 
acestor secte consta tocmai din faptul că membrii lor nu aveau voie 
să pună mâna pe armă, deci să lupte. Când aceştia erau înrolaţi în ar¬ 
mată, refuzau să ia arma. Atunci am făcut o lege prin care am insti¬ 
tuit pedeapsa cu moartea. Nu am aplicat-o, dar am reuşit să desfiin¬ 
ţez aceste secte, dar pe recalcitranţi i-am deplasat, fiindcă, dacă 
lăsam chestiunea aşa, răul s-ar fi întins vertiginos. Toţi ar fi căutat să 
treacă la secte, ca să scape de armată. Trebuia să iau măsuri drastice, 
dar nu am executat pe nimeni. 

Problema ţiganilor era următoarea: din cauza camuflajului 
din Bucureşti şi din celelalte oraşe, se întâmplau furturi şi omoruri. 
Opinia publică mi-a cerut s-o apăr, fiindcă ţiganii intrau noaptea în 
case şi jefuiau. După multe investigaţii, s-a constatat că erau ţigani 
înarmaţi cu arme de răsboi. Toţi aceşti ţigani au fost deplasaţi. Cum 
domnul Alexianu avea nevoie de braţe de muncă în Transnistria, am 
făcut-o. Este hotărîrea mea. în ceea ce-i priveşte pe antifascişti, nu 
am trimis pe nimenea, niciunul. 


441 



Acuzatorul - Totuşi, a trimis pe antifascişti la Tg. Jiu şi în al¬ 
te închisori. 

Mareşalul - Erau câteva sute de comunişti. Am spus: sunt co¬ 
munişti, să-i trimitem acolo! Tot pentru siguranţă! 

Acuzatorul - Domnule preşedinte, printre aceşti ţigani, ştim 
că erau trimişi de către autorităţile în subordine şi români ceva mai 
închişi la faţă. Şi erau trimise şi nevestele celor care luptau pe front, 
în armata dumnealui, în răsboiul de agresiune. 

Mareşalul - Ţiganii îşi luau nevestele, domnule preşedinte. Ei 
nu se separă de neveste. 

Acuzatorul Stoican - Să răspundă acuzatul dacă a avut 
legături cu Legaţia Germaniei, prin intermediul lui Mihai Antonescu. 

Mareşalul - Domnul Mihai Antonescu a venit de două-trei 
ori la mine, la Bistriţa, duminicile. 

Preşedintele - El era acela care vă punea în legătură? 

Mareşalul - I-am spus domnului Mihai Antonescu să anunţe 
pe germani că eu, dacă vin la conducerea statului, nu accept imix¬ 
tiune străină şi, al doilea, că, în materie economică, principiile pe 
care le urmăresc sunt următoarele... şi i le-am dat. Aceasta este toată 
chestiunea. 

Acuzatorul - Dacă recunoaşte acuzatul că, într-un consiliu de 
miniştri, a confirmat, în faţa o întregului guvern, aceste legături cu 
Legaţia Germană. 

Mareşalul - Am avut şi voi arăta ce fel de legături am avut. 

Acuzatorul - Cu ce oameni politici a avut legături în acea 

epocă? 

Mareşalul - Cu nici unul. Când eram la Bistriţa, nu am avut 
legături cu nimeni. Nimeni nu a avut voie să vină acolo. 

Acuzatorul - Care a fost poziţia partidelor politice faţă de 
politica ce o ducea guvernul, în frunte cu acuzatul, în perioada ime¬ 
diat următoare formării guvernului de la 9 septembrie. 

Mareşalul - Nici una contrară politicii pe care o duceam. Nu 
am auzit nici o manifestaţie publică, nici o afirmaţie prin care să se 
spună: «Suntem contra acestei politici şi o combatem». 

Acuzatorul - Dacă a fost sfătuit vreodată de domnii Maniu şi 
Brătianu, reprezentanţii autorizaţi ai celor două partide istorice, de a 
nu merge alături de Germania? 

Mareşalul - Niciodată. Există documente. 

Preşedintele - Aţi spus că vi s-au recomandat câteva per¬ 
soane. 

Mareşalul - Aceasta după rebeliune. 

Preşedintele - Cine au fost oamenii politici pe care vi i-au dat 

partidele istorice, în guvern? 

Mareşalul - Pentru Finanţe, domnul Creţianu, pentru Banca 
Naţională, domnul Pitulescu, pentru Economia Naţională, domnul 
Leon. 

Preşedintele - Ce culoare politică aveau domnii aceştia? 

Mareşalul - Liberali, recomandaţi de domnul Dinu Brătianu. 
Dacă aş vedea lista guvernului, v-aş putea spune. Acum nu-mi aduc 
aminte. 

Acuzatorul - Dar Maniu ? 

Mareşalul Domnul Maniu mi-a recomandat pe domnul 
Mihai Popovici şi Aurel Dobrescu. Am spus domnului Maniu că sun¬ 
tem la o răspântie prea tragică a neamului românesc, ca să glumim. 
Am luat pe unul singur, pe domnul Petrescu. 

Acuzatorul - A spus: în timpul guvernării a primit memorii 
din partea şefilor de partide. Ce rost aveau aceste memorii şi ce conţi¬ 
neau? 

Preşedintele - De ce vă trimiteau memorii, de vreme ce vă 
dădeau oameni şi vă acordau încredere? 

Mareşalul Ca să facă acte bune pentru epoca de după 
răsboi. Aşa fac partidele politice: strâng documente. Aţi întrebat să 
vă spun ce conţineau. Conţineau diferite lucruri. Intr-un rând, am 
primit un memoriu în care se spunea că «la iarnă vom muri de foame 
şi de frig». Am răspuns că nu vom muri, că va fi abundenţă. Dacă nu 
mă credeţi, uitaţi-vă în cămările dumneavoastră şi veţi vedea că nu 
vom muri de foame. Acesta a fost răspunsul meu, dat în scris. 

Preşedintele - Când aţi acceptat trecerea trupelor germane în 
Balcani? 

Mareşalul - în ianuarie 1941. 

Preşedintele - Cunoşteaţi intenţiile lor? 

Mareşalul - Desigur. M-am dus la Hitler, unde mi s-a făcut o 
expunere a situaţiei internaţionale. Acolo se găsea Killinger. îl 
vedeam prima oară. Deci, SS-ul german. Hitler mi-a spus: «Trebuie 
să trec în Balcani, în ajutorul Italiei. Trebuie să vă mărturisesc o 
chestiune. înainte de a vă fi chemat în Germania, a fost la mine 
ministrul Italiei, Ghigi, şi mi-a cerut să intervin cu armata română în 
Serbia, deoarece armata italiană se găsea într-o situaţie dificilă. Gre¬ 
cii şi Sârbii vor să intre în Albania şi, dacă intră în Albania, pericli¬ 
tează tot frontul italian, provocând o catastrofă militară». De aceea 
am acceptat. 

Acuzatorul - Dacă şefii celor două partide au făcut vreun 
gest, în timpul celor patru ani de guvernare a acuzatului, pentru a 
încheia armistiţiu cu Naţiunile Unite. 

Preşedintele - Cele două partide au făcut vreo acţiune pentru 
încheierea armistiţiului şi ieşirea noastră din răsboi? 

Mareşalul - Nici una, nici alta, decât aceea de a-mi cere mie 
să fac armistiţiul. Eu le răspundeam să-l facă dânşii. Ştiam că parti¬ 
dele politice şi, în special, domnul Maniu, aveau legături directe de 
mai multe feluri cu unii din inamicii noştri. Domnul Maniu mi-a 
cerut să trimit pe cineva la Cairo, care să trateze cu englezii, cu ame¬ 
ricanii şi ruşii. Personajele recomandate nu le consideram la înălţi¬ 
mea acestei misiuni şi, de aceea, l-am recomandat pe Prinţul Ştirbey, 
care cunoştea toată acţiunea politică încă din răsboiul trecut. 

Preşedintele - Erau recomandaţi domnul Vişoianu şi Savel 
Rădulescu? 

Acuzatorul - Cine erau persoanele prin care aveaţi legătură 
cu şefii acestor două partide? 

Mareşalul - Domnul Maniu a venit de vreo trei-patru ori la 
mine. L-am trimis la el, de mai multe ori, pe domnul Cristescu. L-am 
trimis odată cu o scrisoare dictată de mine, iar despre aceasta am vor¬ 
bit mai înainte. Am avut legături şi cu domnul Mihalache, care venea 
foarte des la mine. 

Preşedintele - Şi prin Mihai Antonescu? 

Mareşalul - Prin Mihai Antonescu nu aveam legături cu do¬ 
mnul Maniu. Numai pentru Gheorghe Brătianu, care venea foarte 
des, a intervenit Mihai Antonescu. 

Acuzatorul Săracu - Hotărîrile de politică internă şi externă 
erau luate de Consiliul de Miniştri sau le luaţi singur? 

Preşedintele - Vă întreabă domnul acuzator public, dacă 
hotărîrile de politică internă şi externă le luaţi singur, sau în Consi- 
hu? 

Mareşalul - Discutam cu miniştrii respectivi, în afară de che¬ 
stiunile secrete, care, în nici un stat din lume, nu se discută cu miniş¬ 
trii. Dar întotdeauna discutam cu miniştrii de resort. Niciodată nu 
am trecut de ministru, ca să discut cu secretarul general. în afară de 
trei excepţii. Niciodată nu treceam să discut cu un subaltern al unui 
ministru, ci discutam numai Cu ministrul, fiindcă ştiu câtă dezordine 
se face în stat, când cel mare discută cu subalternii. 

Acuzatorul - Dacă cineva din guvern ar fi voit să demisione¬ 
ze, ar fi putut s-o facă? 

Mareşalul - Oricine putea să o facă. Nu am ţinut niciodată pe 
nimeni legat de mâini şi de picioare. 

Acuzatorul - A declarat acuzatul că, încă din 1943, era con¬ 
vins că răshoiul era pierdut. Ce l-a determinat să continue acţiunea 
de răsboi, alături-de Germania, pentru ca să sacrifice sute de mii de 

oameni? 

Preşedintele - După Stalingrad, de ce aţi mai continuat? 

Antonescu - Nu puteam ieşi din răsboi. 

Acuzatorul Săracu - Dacă recunoaşte acuzatul Antonescu că, 
prin măsurile luate în contra prizonierilor, a călcat convenţiile inter¬ 
naţionale de ducere a răsboiului? 

Mareşalul - Nu am călcat nici o convenţie şi o voi dovedi! 

Acuzatorul Dacă recunoaşte acuzatul că odoarele biseri¬ 
ceşti din mănăstirile de dincolo de Nistru nu formau capturi de 
răsboi? 

Preşedintele - Ştiaţi că s-au luat odoarele bisericeşti? 

Mareşalul - Nu ştiu dacă s-au luat. Nu formează capturi de 
răsboi. Nu puteam intra în astfel de amănunte. 

Acuzatorul Săracu - Dacă recunoaşte acuzatul Antonescu că, 
prin politica sa, a sprijinit acţiunea de răsboi a Germaniei hitleriste, 
prin care a abătut dezastrul economic, politic şi social asupra Ţării? 

Mareşalul - Nu recunosc. 

Acuzatorul A admis acuzatul ca, pentru Germania, să se 
cultive terenuri întinse cu orz şi secară? 

Mareşalul - Da. Eram aliat cu Germania. Trebuia să câştig 
răsboiul. Trebuia să ajut Germania. 

Acuzatorul Dacă s-a revoltat în Consiliul de Miniştri că 
dăm totul Germaniei şi nu luăm nimic? 

Mareşalul - Nu este aşa. 

Acuzatorul - A admis societăţi germane pentru colectarea de 
cereale şi export de cereale? 

Mareşalul - Nu le-am admis. 

Acuzatorul Dobrian - Aţi spus în aceeaşi şedinţă a Consiliu¬ 
lui de Miniştri: «Dacă este vorba de o societate germană, ţara cu care 
suntem aliaţi, nu trebuie să o şicanăm». în timpul guvernării dum¬ 
neavoastră, a suferit vreo modificare convenţia Wohltrat, de petrol 
şi armament? 

Mareşalul - Convenţia a fost făcută de domnul Victor Slăve- 
scu. Aşa îmi spunea generalul Dobre. 

Acuzatorul - A suferit modificări ulterioare? 

Mareşalul - Da. Foarte multe. 

Acuzatorul - Şi-au respectat germanii- obligaţiile? 

Mareşalul Totdeauna a fost luptă între noi şi germani. 
Aceasta o ducea în spinarea sa domnul Mihai Antonescu, căci germa¬ 
nii căutau să ne păcălească, să le dăm noi şi ei să nu ne dea nimic. 

Acuzatorul Săracu - Am pus mai înainte o întrebare cu privi¬ 
re la masacrul cetăţenilor din Odessa. Acuzatul mi-a spus că nu are 


445 



cunoştinţă de acest lucru. 

Mareşalul - Dacă evreii din Ţara Românească mai trăiesc, 
trăiesc numai datorită Mareşalului Antonescu! 


6 mai 1946. 


36 - Declaraţiile Vicepreşedintelui Mihai Antonescu 


«Prin formaţia mea, aparţin Universităţii. Nu am avut nici o contin¬ 
genţă nici cu doctrina rasială, nici cu doctrina fascistă şi nici cu vreo 
altă ideologie. Niciodată nu am fost antisemit. Dacă există vreunul 
din miniştrii guvernării Mareşalului Antonescu, care să spună că m-a 
auzit, nu în chestiunea evreilor, dar în orice chestiune, timp de patru 
ani, să se calce legea sau să se pună mâna pe mitralieră, vă rog să mă 
pedepsiţi cu moartea, pentru că nu aş merita să mai trăiesc.» 


Şedinţa se deschide la ora 8,40. 

Preşedintele - Acuzatul Mihai Antonescu, vă rog să răspun¬ 
deţi în ce a constat colaborarea dumneavoastră cu Ion Antonescu, 
anterior datei de 6 septembrie 1940? 

Mihai Antonescu - înainte de 6 septembrie 1940, am fost avo¬ 
catul Mareşalului Ion Antonescu, într-un proces de familie. Am 
ajuns să leg cu dumnealui o prietenie pe care am slujit-o mai mulţi 
ani. 

Preş. - Aveţi legături de familie, de rudenie cu Ion Anto¬ 
nescu? 

M.A. - Legături de rudenie prin părinţii noştri, prin tatăl său 
şi al meu nu. Prin mama Mareşalului, care este vagă rudă cu tatăl 
meu. în momentul constituirii guvernului, domnul Mareşal m-a 
însărcinat cu Ministerul Justiţiei. în perioada în care Mareşalul Ion 
Antonescu era arestat la Bistriţa, am făcut tot ce mi-a stat în putinţă 
pentru eliberarea lui. 

Preş. - Care erau legăturile dumneavoastră politice cu Ion 
Antonescu, în perioada când era la Bistriţa? Ce discuţii politice pur¬ 
taţi în vremea aceea? 

M.A. - Discuţii politice nu am purtat atunci, pentru că dom¬ 
nul Mareşal se afla la Bistriţa lipsit de orice fel de informaţii. Când 
am mers la Bistriţa, l-am informat de situaţia politică din Ţară şi 

i-am dat în acelaşi timp informaţii internaţionale, de care dispuneam 
eu la acea dată. Intre acestea, aveam şi unele date cu caracter econo¬ 
mic, pe care mi Ie dăduse ministrul Neubacher, pe care îl văzusem 
într-o împrejurare, cu privire la programul de colaborare germano- 
română. Nu a fost vorba de vreo însărcinare ce mi-ar fi dat-o domnul 
Neubacher sau altcineva din oficialitatea germană. 

Preş. - Prin urmare, schimb de informaţii. Dar, îr ce priveşte 
constituirea guvernului din 6 septembrie 1940, ce discuţiuni politice 
aţi avut cu Ion Antonescu. Cum aţi ajuns la constituirea guvernului? 
Ce culoare politică aveaţi la acea dată? 

M.Â. Domnule preşedinte, eram liberal în partidul lui 
George Brătianu. 

Preş. - Ce discuţiuni politice aţi avut atunci cu Ion Anto¬ 
nescu? 

M.A. Eu eram legat de domnul Mareşal, înainte de acest 
moment, şi îl vedeam destul de des, având cu domnia sa o serie de 
discuţiuni asupra problemelor de organizare administrativă şi 
judecătorească. Toate problemele Statului Ie discutam, când mă 
vedeam cu dânsul. La 6 septembrie, însă, când a fost vorba de consti¬ 
tuirea guvernului, am întovărăşit pe domnul Mareşal la Palat şi, 
după aceea, am crezut şi eu (şi domnul Mareşal Antonescu ar fi 
făcut-o desigur şi fără sugestia mea), a crezut şi domnia sa că este 
bine să se constituie un guvern naţional, în care scop ştiu că domnul 
Mareşal a cerut colaborarea domnilor Iuliu Maniu, Dinu Brătianu şi 
apoi a domnilor Cuza, Vaida Voevod şi George Brătianu. 

Preş. La ce rezultat s-a ajuns? 

M.A. Nu s-a putut ajunge, domnule preşedinte, la nici un 
rezultat, la nici un fel de acord, pentru că, în primul moment, atât 
domnii Maniu şi Dinu Brătianu, cât şi ceilalţi, au refuzat orice con¬ 
curs Regelui Carol al II-lea, voind cu toţii ca acesta să abdice, iar 
după aceea, au oferit numai colaborare prin persoanele care luau 
parte la guvernul Mareşalului Antonescu, concurs aproape pasiv. 

Preş. Ce departamente aţi ocupat dumneavoastră? 

M.A. - Am fost mai întâi, ministrul Justiţiei, iar după aceea 
ministru al Propagandei, al Afacerilor Străine şi vicepreşedinte al 
Consiliului de Miniştri. 

Preş. - în calitate de ministru al Justiţiei, aţi elaborat legi cu 
caracter rasial? 

M.A. - Nu. Neg. 

Preş. Dar în ceea ce priveşte legea pentru administrarea 
teritoriilor ocupate, sub ale cui directive s-a lucrat această lege? 

M.A. - Legea pentru administrarea Basarabiei şi Bucovinei 

s-a lucrat sub directivele mele, de către o comisie prezidată de profe¬ 
sorul Rarincescu. 

Preş. - Aţi fost ministru de externe. în această calitate aţi 
participat la aderarea României la Pactul Tripartit? 

M.A. - Am participat nu la aderarea României la Pactul Tri- 
partic, ci atunci când, la Berlin, s-a semnat un protocol în legătură cu 
declaraţia din 27 noiembrie 1941. 

Acuzatorul Stoican - Spuneţi-i pe nume. 

M.A. - Pactul anticomintern. 

Preş. - Atunci aţi semnat şi un act secret de propagandă? 

M.A. - S-a semnat nu la Berlin, ci mai târziu. 

Preş. - în urma semnării pactului anticomintern. 

M.A. - Niciodată însă acest act nu a fost respectat de către 

presă. 

Preş. La întrevederea dintre Hitier şi Antonescu aţi luat 

parte? 

M.A. - Am luat parte, nu însă cum a declarat ieri domnul 
Mareşal, ci la întrevederea anterioară răsboiului. Prima oară am luat 
parte la întrevederea ce a avut-o la 6 februarie 1943. 

Mareşalul - Chiar aşa am declarat, că nu a luat parte înainte. 

Preş. - Ce s-a discutat cu această ocazie? 

M.A. - S-au discutat în principal probleme cu caracter eco¬ 
nomic. Nu ştiu ce discuţiuni cu caracter politic sau militar va fi avut 
domnul Mareşal, care a avut întrevederi cu Hitier. Eu am discutat cu 
domnul von Ribbentrop, cu domnul Funck şi colaboratorii lor. Am 
discutat probleme cu caracter economic. Ne găseam într-o criză eco¬ 
nomică a raporturilor germano-române şi am cerut noi garanţii pen¬ 
tru România, obţinând atunci aur, mărfuri şi alte acoperiri pentru 
ceea ce dăduse România. 

Preş. - Dumneavoastră personal aţi luat contact cu şefii hitle- 

rişti? 

M.A. - Cu şefii partidului hitlerist şi organizaţia partidului 
social-democrat, niciodată... 

Preş. - La un moment dat, germanii au devenit singurii bene¬ 
ficiari ai petrolului românesc. Care a fost rolul dumneavoastră la 
perfectarea convenţiei economice Wohltrat? 

M.A. - Această convenţie a fost anterioară regimului Ma¬ 
reşal Antonescu. Ea stabilea obligaţia pentru România de a da Ger¬ 
maniei tot petrolul, într-un sistem preferenţial. 

Acuzatorul - Cum se explică faptul că memorandumul trimis 
lui Hitier spunea că s-a dat mai mult petrol, peste tot ce s-a convenit, 
că s-a luat şi pe sub mână.? 

M.A. Vă dau îndată răspunsul. Memorandumul din fe¬ 
bruarie 1942, cât şi cel din 1943, privind contribuţia României, 
urmăreau să sprijine acţiunea militară a domnului Mareşal. Eu, ca 
ministru de externe, credeam că contribuţia militară a României îm¬ 
potriva Uniunii Sovietice trebuie să fie cât mai redusă şi am făcut 
toate sforţările redactând partea diplomatică a acestor memorandu¬ 
muri depuse de domnul Mareşal. în acelaşi timp, aşa cum se obişnu¬ 
ieşte în diplomaţie, prezentam contribuţia românească la maximum, 
tocmai ca să solicit ca România să fie cruţată cât mai mult... 

Preş. Care au fost suporturile guvernării Antonescu, în 
ceea ce priveşte aderenţa celorlalte formaţiuni politice din Ţară? 

M.A. - Part'dele politice au sprijinit guvernarea Mareşalului 
Ion Antonescu, nu au sprijinit-o însă pe faţă, pentru că regimul dom¬ 
nului Mareşal nu era un regim politic de oameni care-şi menajau ca¬ 
riera politică, aşa cum făceau cei care se găseau în partide. Cei din 
partide erau preocupaţi să-şi menajeze viitorul politic sau să aştepte 
ceasul când situaţia politică le îngăduia o activitate lipsită de riscuri, 
în perioada 1940-1944, s-a dat domnului Mareşal un concurs, de 
fapt, începând de la constituirea guvernului, la 6 septembrie şi până 
în ultimul moment. După cum ne-a spus ieri domnul Mareşal, cola¬ 
borare directă i-a dat Dinu Brătianu, prin miniştrii liberali din gu¬ 
vern, domnii Creţeanu, Ottulescu şi Leon... Dinu Brătianu a consi¬ 
derat că această participare era o expresie liberală. Nu a mai conside¬ 
rat însă acelaşi lucru la 23 august. 

Preş. Dumneavoastră aţi considerat-o ca o expresie 

liberală? 

M.A. Partidul liberal a dat câţiva miniştri. Partidul 
Naţional-Ţărănesc nu a dat, la început, decât pe domnul Gerota, ca¬ 
re a fost secretar general la departamentul Justiţiei. 

Preş. Dar ulterior? 

M.A. - După aceea au mai intrat şi alţi membri din cele două 
partide în guvern, şi această colaborare, această legătură cu regimul 
Mareşalului Antonescu, a fost statornică, în sensul că erau totdeauna 
informaţi fie de domnul Mareşal, fie de mine, despre toată acţiunea 
diplomatică dusă. 

Preş. - De dumneavoastră, direct? 

M.A. - Direct 

Preş. - Pe cine informaţi dumneavoastră? 

M.A. - Eu l-am informat de mai multe ori pe domnul Maniu, 
de câteva ori pe domnul Dinu Brătianu şi de multe ori pe George 
Brătianu. Pe domnul Iuliu Maniu l-am informat, I-am ţinut la curent 
de toată acţiunea diplomatică pe care am dus-o până în 1944. Aş pu- 



tea spune mai mult: în momentul când negociam armistiţiul (pentru 
că şi eu am negociat armistiţiul), chiar în momentul când domnul 
Maniu a trimis pe domnul Stirbey să negocieze armistiţiul, în numele 
opoziţiei, tot eu l-am sprijinit cu aprobarea plecării, după aprobarea 
dată de domnul Mareşal. 

Preş. - Dar domnul Stirbey a fost trimis de Ion Antonescu? 

M.A. - Domnul Stirbey a fost trimis cu acordul domnului 
Mareşal, însă a tratat pentru opoziţie, nu pentru domnul Mareşal. în 
orice caz, am tratat şi eu armistiţiul. Prin ministrul României la 
Stockholm, domnul Nanu, am avut legături şi am primit condiţiile 
armistiţiului prin doamna Kollontay, care reprezenta acolo Uniunea 
Sovietică. Condiţiile de armistiţiu primite de la Stockholm erau mai 
complete decât acelea primite prin domnul Stirbey. Ele cuprindeau 
clauza privitoare la Transilvania, pe care nu o cuprindem celelalte 
tratative. Negocierile de la Stockholm puteau fi mai folositoare decât 
ale domnului Stirbey de la Cairo. Totuşi, până la turnă, domnui Ma¬ 
niu s-a aşezat în această poziţie morală, împreună eu domnul Dinu 
Brătianu, foarte frumoasă: După ce au primit aceste condiţivni de 
armistiţiu, mai slabe decât cele obţinute de guvernul Antone' prin 
Stockholm, au considerat prin actul de la 23 august 1944, că toată vi¬ 
novăţia cade asupra domnului Mareşal şi a mea. Deş ; întâlnise cu 
mine şi primise toate informaţiile, până în ultimul moment tea şi 
domnul Brătianu), consideră că eu aş fi fost împotriva armistiţiului. 

Preş'. - De ce atunci nu s-a încheiat armistiţiul de ia Stock¬ 
holm şi s-a încheiat armistiţiul de la Cairo, când condiţiile se 
primiseră? 

M.A. Prin Stockholm primiserăm mai muite comuni¬ 
cări. 

Preş. - Care a fost cauza că nu s-a încheiat armistiţiul cu un 
ceas mai devreme? 

M.A. - Trebuie să vorbesc deschis, pentru că acum este mo¬ 
mentul să vorbesc. Eu am avut impresia că domnul Maniu prefera, în 
acea perioadă, să facă negocieri în trei, adică cu toţi Aliaţii, şi nu cu 
Uniunea Sovietică, pentru unele garanţii sau coparticipări de răspun¬ 
deri la realizarea armistiţiului. Probabil că voia, în acelaşi timp, să 
obţină (îşi închipuia că putea să obţină) Transilvania. Adevărul este 
că, în condiţiile venite de la Cairo prin domnul Stirbey, prin acest tip 
de negocieri în trei, nu se prevedea clauza privitoare la Transilvania, 
în timp ce condiţiile de armistiţiu trimise de înaltul Comandament 
Sovietic prin Stockholm şi adresate Mareşalului Ion Antonescu, cu¬ 
prindeau clauza retrocedării Transilvaniei. 

Acuzatorul Săracu Dacă condiţiile de armistiţiu de la 



Stockholm erau favorabile României, cine i-a împiedicat pe acuzaţi 
să-l încheie? 

M.A. - Mai întâi, din motive de ordin militar, domnul Ma¬ 
reşal socotea că trebuie să aleagă momentul. Sfătuitorii săi militari 
din acea perioadă, de asemenea, credeau că trebuie întârziat momen¬ 
tul. Acesta este adevărul din punct de vedere militar. Domnul Ma¬ 
reşal a explicat raţiunile domniei sale. Pot să vă spun însă, în acelaşi 
timp, că şi alţi factori determinanţi în Stat şi partidele politice, nu 
s-au grăbit să încheie armistiţiul, pentru că, până în mai 1944, de 
pildă, când am primit primele comunicări în legătură cu armistiţiul, 
am arătat acestor factori părerea mea: Armistiţiul să fie încheiat cu 
orice preţ, cu concursul tuturor. Am văzut că ei vor să aştepte venirea 
rezultatelor la negocierile domnului Stirbey, la Cairo. Mi s-a spus 
chiar formal de către domnul Maniu (pe când îi comunicam infor¬ 
maţii de la Stockholm, ştiri bune de la doamna Kollontay, sosite prin 
ministrul nostru, Nanu, de acolo, care trebuiau să fie mărturia bune¬ 
lor intenţii pe care Uniunea Sovietică le purta României), că ar fi bine 
să lăsăm opoziţia să trateze cu Uniunea Sovietică şi că, prin urmare, 
este mai bine să aşteptăm mai întâi rezultatul convorbirilor domnului 
Stirbey decât să le continui eu pe cele de la Stockholm. 

Preş. - La 23 august aţi participat la Consiliul de la Snagov? 

M.A. - Da. 

Preş. - S-a pus problema continuării răsboiului? 

M.A. - La început, consiliul a discutat diferite probleme cu¬ 
rente. După aceea, a venit domnul Gh.Brătianu. Domnia sa a venit la 
mine. Cu voia domnului Mareşal, rectific ceea ce a declarat dânsul ie¬ 
ri. Nu a venit întâmplător, ci într-o misiune specială. Atunci m-am 
dus şi am vorbit cu domnul Gh.Brătianu, care mi-a spus că vine de la 
o întâlnire avută cu domnul Maniu şi Dinu Brătianu şi că aceştia erau 
de acord ca domnul Mareşal Antonescu să încheie armistiţiul. El ve¬ 
nise să solicite şi să determine pe domnul Mareşal să primească acest 
lucru. Domnul Mareşal a ieşit din Consiliu şi a discutat cu domnul 
Gh.Brătianu raţiunile întârzierii. A cerut o scrisoare domnului Ma¬ 
niu în legătură cu condiţiile impuse de domnul Mareşal privitor la în¬ 
cheierea armistiţiului. Domnul Brătianu a plecat şi domnul Mareşal a 
reintrat în consiliu, unde s-au discutat în continuare probleme milita¬ 
re, după cum explica şi ieri domnul Mareşal, în legătură cu eventuala 
retragere. 

Preş. - în altă ordine de idei: ce atitudine aţi luat în Consiliul 
de Miniştri cu privire la progromurile care s-au întâmplat? 

M.A. - Trebuie să fac o mărturisire: eu aparţin Universităţii 
şi, prin formaţia mea de gândire, nu am avut nici o contingenţă, nici 



cu doctrina rasială, nici cu doctrina fascistă şi nici cu vreo altă ideo¬ 
logie. Niciodată nu am fost antisemit. 

Acuzator Stoican - întrebaţi pe acuzat dacă, în numele Con¬ 
ducătorului Statului şi în plin Consiliu de Miniştri, în 8 iulie 1941, nu 
a dat ordin guvernatorilor Basarabiei şi Bucovinei să tragă cu mitra¬ 
liera, luându-şi răspunderea şi spunând textual: îmi iau răspunderea 
formal şi spun că nu există lege... 

M.A. - Dacă există vreunul din miniştrii guvernării Mareşa¬ 
lului Antonescu, care să spună că m-a auzit, nu în chestiunea evrei¬ 
lor, dar în orice chestiune, timp de patru ani, să se calce legea, sau să 
se pună mâna pe mitralieră, vă rog să mă pedepsiţi cu moartea, pen¬ 
tru că nu aş merita să mai trăiesc! 

Preş. Aveţi cunoştinţă de neregulile din Transnistria, şi 
dacă aveţi, ce măsuri aţi luat? 

M.A. - în ce priveşte guvernatorul Alexianu, eu aveam o 
situaţie deosebită: dânsul era colegul meu de facultate. Am citit actul 
de acuzare şi am văzut că eu aş fi tras nu ştiu ce fel de beneficii de pe 
urma administraţiei domnului Alexianu. Vă asigur că nu am făcut 
acest lucru. 

Preş. - Cu privire la bunurile găsite la dumneavoastră, la 23 
august, bunuri de mare valoare, din ce fonduri proveneau? 

M.A. - în casele de fier de la locurile unde locuiam eu, se 
găseau foarte multe devize. Atât la Snagov, cât şi la Butimanu, 
sumele găsite nu-mi aparţineau. Ele sunt banii statului, ai Ministeru¬ 
lui de Externe. Pot dovedi acest lucru atât cu mărturia directorului 
contabil din ministerul de Externe, cât şi cu curierii care mi-au adus 
aceşti bani. Banii se găsesc în actele Ministerului de Externe şi este 
uşor de văzut că aceste sume nu-mi aparţin. 

Preş. - Este normal ca un ban public să se găseacă într-o casă 
particulară? 

M.A. - Atrag atenţia că eu eram particular în casă publică şi 
nu că banii publici erau într-o casă particulară. Vilele de la Snagov şi 
Butimanu erau case de evacuare ale statului şi casele de fier erau tot 
ale statului. Erau vile în care se întrunea Consiliul de Miniştri şi în 
care erau evacuate birourile. 

Preş. - în ceea ce priveşte fondul Ministerului de Externe din 
Elveţia, în ce scop l-aţi creat? 

M.A. Problema fondului din Elveţia are o origine mai 
depărtată. Fondul a fost creat de către guvern, la cererea oficială 
semnată de guvernatorul de atunci, Ottulescu, şi dacă nu mă înşel şi 
de domnii Soicescu şi Romniceanu. Banca Naţională cerea evacuarea 
tezaurului şi lăsa guvernului domnului Mareşal Antonescu - căruia îi 



era adresată această cerere să ia măsuri în vederea acestei evacuări. 
Banca Naţională nu a mai adus în Ţară parte din ac'este fonduri, ci 
le-a păstrat în Elveţia. 

Preş. - Cu ce valută erau socotiţi aceşti bani? 

M.A. - Erau în aur şi franci elveţieni. 

Preş. - în scop personal aţi întrebuinţat aceşti bani? 

M.A. Nu am întrebuinţat în scop personal şi nici nu am 
ordonat să se întrebuinţeze un franc elveţian sau o singură monetă de 
aur altfel decât pentru interesele statului şi pentru buna lui funcţio¬ 
nare. 

Preş. - O ultimă întrebare: Aţi înfiinţat - şi în ce scop - Aso¬ 
ciaţia Româno-Germană? 

M.A. - Am vorbit de stăruinţele germanilor de a se înfiinţa în 
România un partid naţional-socialist. 

Acuzatorul - Cine a fost propus ca preşedinte? 

M.A. La început, chiar domnul Gheorghe Brătianu era să 
fie preşedinte, însă, în momentul când s-a făcut constituirea, 
Gheorghe Brătianu a trimis o scrisoare prin care spunea că pleacă pe 
front... 

Acuzatorul Acuzatul a declarat că legiuirile pe care Ie-a 
făcut nu au avut un accent rasial. Dar ordinele cu privire la emigrarea 
forţată a populaţiei din Bucovina şi Basarbia nu au avut caracter 
rasial? 

M.A. în această privinţă, eu am dat instrucţiuni pentru 
administraţie, iar măsuri cu caracter rasial nu puteam să dau, de 
vreme ce am stat în permanenţă pe acea poziţie de care v-am vorbit şi 
pe care o cunosc toţi membrii guvernului. 

Acuzatorul - Rog să răspundă acuzatul cine este răspunzător 
de crimele săvârşite de jandarmi, asupra populaţiei din Bucovina şi 
Basarabia şi dincolo de Nistru? 

M.A. - Cred că, după toate principiile, aceste acte, de vreme 
ce nu au fost săvârşite pe temeiul unor ordine şi dispoziţiuni date de 
guvern, trebuie considerate ca acte individuale, de care rămân 
răspunzători cei ce le-au săvârşit. 

Preş. - Aţi declarat că aţi dus tratative pentru armistiţiu, încă 
din vara anului 1943. Ce v-a determinat atunci ca, paralel cu aceste 
tratative pe care pretindeţi că le-aţi avut, tot în vara anului 1943, în 
calitate de ministru de externe, să fiţi primul ministru de externe din 
Europa, după Germania hitleristă, care a recunoscut guvernul lui 
Mussolini? 

M.A. - Fără să mă desolidarizez, în fond, de această răspun¬ 
dere, doresc să precizez că recunoaşterea guvernului Mussolini s-a 



făcut la cererea directă a lui Hitler către domnul Mareşal Antonescu. 
Ca ministru, Killinger a venit seara la domnul Mareşal, la cererea 
colonelului Radu Davidescu, fără cunoaşterea şi asentimentul meu 
de ministru de externe. După aceea am făcut o scrisoare, în care, 
după ce domnul Mareşal făcuse declaraţia de recunoaştere şi o comu¬ 
nicase domnului Killinger, am adăugat: «Domnului Benito Musso- 
lini, şeful guvernului italian», ceea ce nu însemna o recunoaştere de 
Stat. 

Acuzatorul - Dacă în 1942, atunci când s-a trimis al doilea 
eşalon de trupe pe front, a fost de acord, ba mai mult, a sfătuit pe 
Mareşalul Antonescu să le trimită şi dacă s-a pus de acord asupra 
acestui punct cu acuzatul, general Pantazi? 

M.A. - în chestiunea aceasta, a politicii militare a domnului 
Mareşal, cred că este de datoria mea să-l las pe domnul Mareşal să 
justifice politica sa. 

Preş. - Este vorba dacă dumneavoastră aţi fost de acord? 

M.A. - în ceea ce mă priveşte, nu numai că nu am fost de 
acord, dar am făcut tot ce am considerat că conştiinţa mea îmi cerea 
atunci, ca să împiedic sau să reduc această participare militară. 

Acuzatorul - Aţi făcut un memoriu lui Hitler. prin care 
arătaţi că sunteţi printre puţinii iniţiatori ai acestei trimiteri a eşalo¬ 
nului 2 pe front? 

M.A. - Domnule preşedinte, nu puteam să fiu iniţiatorul, 

pentru că în această problemă... 

Preş. - Aţi făcut această scrisoare? 

M.A. - Niciodată, pentru că toate chestiunile militare au fost 
discutate direct între Hitler şi Mareşalul Antonescu... 

Acuzatorul - Dacă acuzatul îşi menţine declaraţia făcută mie 
la interogatoriu, că cele două plebiscite făcute în România au fost 
făcute la sugestia Germaniei? 

M.A. - Eu nu am spus aceasta. Eu am spus că, atunci când 
Germania făcea mari străduinţe sprijinind regimul legionar, atunci 
cănd cerea să se facă un partid, socoteau că în Ţară ar exista un regim 
politic, care să sprijin^ politica Germaniei. Atunci am sfătuit pe 
domnul Mareşal să se facă plebiscit. 

Acuzatorul - Ca urmare, a dat scrisoarea domnului Gafencu 
trimisă de la Moscova, în 1941, prin care se arăta că Uniunea 
Sovietică era contra cedării Ardealului şi contra pătrunderii nemţilor 
în regiunea petroliferă română, arătând că Uniunea Sovietică e 
nemulţumită că nu a fost întrebată, nici consultată în această 
privinţă? 

M.A. - Am văzut la dosar un act din aprilie 1941, semnat 



Mihai Antonescu, şi care dă instrucţiuni domnului ministru Gafencu, 
la Moscova, să nu ia legătura cu guvernul Uniunii Sovietice. în apri¬ 
lie 1941, eu nu eram ministrul afacerilor externe şi nu puteam să dau 
instrucţiuni. în schimb, însă, eu pot să-mi amintesc (şi acest lucru 
public, fiindcă eu l-am făcut public), telegrama dată domnului 
Gafencu şi scrisoarea prin care, la sfârşitul lui noiembrie, domnul 
Gafencu a comunicat la Bucureşti convorbirea avută cu ministrul 
Vâşinsky, asupra relaţiilor cu România şi sensului adeziunii 
României la Pactrul Tripartit. Atunci am spus că adeziunea 
României la Pactul Tripartit nu trebuie interpretată ca un act ostil 
Uniunii Sovietice. 

Acuzatorul - Dacă la intrarea în răsboi a avut adeziunea par¬ 
tidelor politice sau nu? 

M. A. - La data intrării în răsboi am avut o adeziune, nu for¬ 
mală, însă partidele politice au cunoscut intrarea în răsboi, iar dom¬ 
nii Iuliu Maniu şi Dinu Brătianu au avut cunoştinţă de acest lucru. 
L-am văzut personal pe domnul Maniu şi am vorbit despre intrarea 
României în răsboi, aşa că a luat act chiar domnia sa. Nu numai că 
nu mi-a spus că aceasta ar fi o crimă împotriva Ţării sau o crimă 
internaţională sau un act de neurmat, dar mi-a spus pur şi simplu că 
socoteşte că este potrivit să rămână încă în pasivitate, pentru că, cu 
acel prilej se discuta, cum a spus şi domnul Mareşal Antonescu, se 
discuta de mai multe ori chestiunea unui guvern naţional. De aseme¬ 
nea, domnul Dinu Brătianu a avut cunoştinţă şi a adoptat poziţiunea 
de rezervă şi de aşteptare, pentru alte împrejurări. 

Preş. - Care a fost contribuţia instituţiilor bancare la răsboi? 

M.A. - Banca Naţională şi instituţiile bancare, aşa cum ştie 
toată lumea, au sprijinit răsboiul şi prin împrumuturi, şi printr-o 
serie întreagă de operaţiuni de credit... 

10 mai 1946. 


37 - Declaraţiile lui Radu Lecca 


«Domnul Richter era foarte mulţumit de starea de lucruri privind 
problema evreiască, aşa cum a găsit-o la Bucureşti. Oficial a fost sta¬ 
bilită cifra de patru sute de mii (de evrei), atât în Consiliul Internaţio¬ 
nal, cât şi în Consiliul de Miniştri, şi când am încercat s-o reduc Ia 
trei, fără să reuşesc, domnul Mareşal mi-a spus să nu stau cu du- 



mnealui la târguială. Eram consistor pentru problemele evreieşti din 
România şi am fost la Sicherheitsdienst care, în Germania, se ocupa 
cu deportările din Polonia ale evreilor. Am vorbit acolo cu Eichman, 
care era însărcinat să ia evrei din Ardeal şi să-i ducă în Polonia.» 


Preş. - Care au fost legăturile dumneavoastră cu nemţii, şi 
din ce an? 

Lecca - Din anii 1934 şi 1935, când am fost corespondent 
economic al ziarului «VOlkischer Beobachter» la Bucureşti. 

Preş. - Ce misiune aţi avut de la germani? 

Lecca - In 1934-35, nu am avut altă misiune decât de a scrie 
articole de ordin economic, lucru ce se poate dovedi. 

Preş. - Altă misiune ce aţi mai primit din partea Legaţiei Ger¬ 
mane? 

Lecca - Nu aveam nici o legătură cu Legaţia Germană, decât 
numai cu directorul lui «VOlkischer Beobachter» de la Berlin. 

Preş. - în ce împrejurări v-a fost încredinţată delegaţia ger¬ 
mană pentru problema evreiască din România? 

Lecca - Eram director de cabinet la Preşedinţie, după ce fuse¬ 
sem subdirector general la Siguranţă, şi eram jignit că fusesem scos 
de la Siguranţă, fără să cunosc un motiv plauzibil. Domnul Mihai 
Antonescu îmi promitea mereu că voi fi numit curând iarăşi director 
general la Siguranţă. Totuşi, săptămânile treceau. Intr-o zi, domnul 
Rintgren mi-a comunicat că la Bucureşti se găseşte un expert pentru 
chestiunea evreiască, pe lângă guvernul român. Acest expert se nu¬ 
mea Richter şi dumnealui era foarte mulţumit de starea de lucruri 
privind problema evreiască, aşa cum a găsit-o la Bucureşti, şi ar fi 
dorit să fiu colaborator cu domnul Richter pentru coordonarea pro¬ 
blemei evreieşti. Domnul Rintgen, după cum ştie domnul Mihai An¬ 
tonescu, avea o soţie semievreică şi doctorul său personal era evreu, 
Scheffer. De aceea era foarte interesat ca această evreică să încapă pe 
mâna unui coordonator român, care să fie prieten, pentru că avea de 
furcă mult, el personal, cu Gestapoul, care-1 urmărea tocmai din 
cauză că soţia lui era semievreică şi medicul său evreu. A vorbit oca¬ 
zional despre acest lucru cu domnul Mihai Antonescu, cu care era în 
termeni destul de buni, întrebându-1 dacă nu ar fi mulţumit ca eu să 
fiu coordonatorul acestei probleme. Ovidiu Vlădescu m-a chemat şi 
mi-a spus că domnul Mihai Antonescu acceptă să fiu coordonator în 
problema evreiască, însă numai cu titlu de studiu. în realitate, am 
fost numit printr-o deciziune din noiembrie sau decembrie 1941, pen¬ 
tru studierea regulamentului regimului evreilor în România şi în 



această calitate am activat. 

Preş. Ce v-a determinat să stabiliţi numărul populaţiei 
evreieşti la trei sute de mii? 

Lecca - Oficial a fost stabilită cifra de patru sute de mii, atât 
în Consiliul Internaţional, cât şi în Consiliul de Miniştri, şi când am 
încercat s-o reduc la trei, fără să reuşesc, domnul Mareşal mi-a spus 
să nu stau cu dumnealui la târguială. 

Preş. - Ce v-a determinat a recomanda trimiterea în Transni- 
stria a acelora care nu-şi plătiseră contribuţia? 

Lecca - Nu a plecat nimeni trimis de mine în Transnistria. 

Preş. Listă de ostateci evrei aţi întocmit? 

Lecca - Domnul general Pălăgeanu mi-a cerut să-i dau o listă 
de ostateci, din ordinul guvernului. Centrala a combinat o listă, care 
a fost adusă domnului general Pălăgeanu. Acesta însă a declarat că 
aceşti ostateci nu sunt veritabili reprezentanţi ai evreilor şi a numit pe 
alţii. 

Preş. - Recunoaşteţi sumele de bani pe care le-aţi primit, pen¬ 
tru a face favoruri la carnete? 

Lecca - Este o minciună totală. Aveam un informator care 
făcea o apreciere asupra averii speculantului. 

Preş. Recunoaşteţi că dumneavoastră impuneaţi la sume 
foarte mari care, după aceea, erau reduse? 

Lecca - Nu, era cu totul altceva. Evreii au crezut că nu mă 
voi mai întoarce şi atunci au declarat neadevăruri. Adevărul este că 
Centrala a avut posibilitatea să reducă orice taxă la orice sumă. 

Preş. - Recunoaşteţi că era dublă contabilitatea la Centrală? 

Lecca - Acest lucru este adevărat. 

Preş. Recunoaşteţi o sumă de 20 de milioane, pe care aţi 
înlocuit-o treptat? Aţi trecut-o în facturi? 

Lecca - Nu recunosc. 

Preş. - Recunoaşteţi că, în birourile Centralei erau două case 
de fier dintre care una era oficială şi alta neoficială? 

Lecca - Am fost o singură dată în viaţa mea în biroul domnu¬ 
lui Grossman, aşa încât nu ştiu dacă avea două case de fier. 

Preş. - Care erau legăturile dumneavoastră cu Wilman? 

Lecca - Personale. 

Preş. - Ce legături au determinat chemarea dumnea¬ 
voastră la Berlin, la Conferinţa Poliţiei? 

Lecca - în calitate de delegat pentru deportările evreilor din 
Ardeal, am fost trimis acolo, pentru a ajuta pe cei deportaţi. Eram 
comisar pentru problemele evreieşti din România şi âm fost la Sicher- 
heitsdienst, care în Germania se ocupa cu deportările din Polonia a 



evreilor. Am vorbit acolo cu Eichman, care era însărcinat să ia evreii 
din Ardeal şi să-i ducă în Polonia. 

Preş. - După arestarea dumneavoastră, s-au găsit 2000 de 
monete de aur şi 60 de ceasornice de aur. De unde proveneau? 

Lecca - Nu s-au găsit 60 şi nici măcar 5. Poate erau trei sau 
patru. Nu s-au găsit la mine acasă şi eu sunt acela care am depus 
plângere la Prefectură. 

Preş. - Nu vă întreb dacă sunteţi sau nu păgubaş, întreb de 
unde proveneau? 

Lecca - Era o bară de aur cum erau şi altele la Legaţia Ger¬ 
mană. Bara de aur de acolo de 12 kg şi jumătate şi 40.000 de franci în 
aur mi-au fost date de Wilman, în ziua de 23 august, când mi-a spus 
că se împuşcă, ca să fie asigurată nevasta şi cele două fete şi m-a ru¬ 
gat ca aceşti bani să-i peredau domnului Mihai Antonescu, despre ca¬ 
re el credea că va forma noul guvern. 

Acuzatorul Săracu - Să spună acuzatul dacă a fost însărcinat 
de guvernul hitlerist să dea bani oamenilor politici. 

Lecca - Nu numai că nu am fost însărcinat, dar din contra, 
acel care a fost însărcinat să dea bani a fost expulzat. 

Acuzatorul - Ce cotă eraţi obligat să plătiţi cu ordinul guver¬ 
nului? 

Lecca - Trebuia să plătesc, în primul an, în 1942, două mi¬ 
liarde pe an, pentru că, în 1942, Centrala Evreilor nu a fost pusă la 
nici o taxă. Această taxă se scotea de la cei care aveau scutire de lu¬ 
cru. în anul următor, tot două miliarde, ceea ce face patru mijiarde. 
Din totalitatea de taxe încasate în 1943 şi 1944, care se ridică exact la 
trei miliarde două sute de milioane, s-a dat un miliard o sută de mi¬ 
lioane pentru evrei şi două miliarde o sută de milioane pentru guvern. 

Acuzatorul Săracu - Ce sume s-au dat Consiliului de Patro¬ 
naj? 

Lecca - Centrala Evreilor a dat, în total, pentru Consiliul de 
Patronaj, cred, aproximativ, un miliard şase sute de milioane lei. 
Poate că greşesc cu o sută de milioane în sus sau în jos. 


38 - Declaraţiile Generalului C.Petrovicescu 


«în rechizitoriul meu am cerut condamnarea celor trei asasini şi am 
lăsat la aprecierea Consiliului vinovăţia lui Cantacuzino şi Codreanu, 
iar pentru ceilalţi acuzaţi, am cerut achitarea. Pentru mine, pe 



stradă, un legionar sau nelegionar era totuna.» 


Preş. - La ce dată a început contactul acuzatului cu mişcarea 

legionară? 

Petroviccscu - în 1943. 

Preş. Şi cum s-a petrecut? 

P. M-am dus atunci la Consiliul de răsboi, la Corpul II Ar¬ 
mată, când am început să lucrez cu magistratul ajutor, pe care îl 
aveam, pe Hotineanu. S-au făcut atunci instrucţiuni şi după aceea, a 
început judecarea procesului. Instrucţiunile orale au durat vreo zece 
zile. Consiliul era prezidat de generalul Ignat. în rechizitoriu, având 
în vedere actele găsite şi cele auzite oral, în rechizitoriul meu am cerut 
condamnarea celor trei asasini şi am lăsat la aprecierea Consiliului vi¬ 
novăţia lui Canîacuzino şi Codreanu, iar pentru ceilalţi acuzaţi, am 
cerut achitarea. Aceasta a fost atitudinea mea de atunci. Consiliul a 
fost de acord. 

Ulterior, cum au evoluat legăturile cu mişcarea legio¬ 
nară'* 

P Nu am avut nici o legătură. Am plecat după aceea în 
străinătate, m-am reîntors, mi-am reluat serviciul şi am trecut la co¬ 
manda diviziei de la Turnu Severin. Acolo, în anii 1935-36 s-a ţinut 
congresul studenţesc din Timoc şi Oltenia, care era prezidat de 
prof.Manolescu şi care era autorizat. Am primit o invitaţie la acest 
congres şi m-am prezentat. 

Acuzatorul Stoican - Făcând elogiul legionarilor? 

P Nu am vorbit absolut nimic de mişcarea legionară, aco¬ 
lo. 

Preş. Dar după aceea? 

P. De la terminarea procesului şi până la 16 octombrie 
1940, nu am avut nici o legătură. Adică legăturile mele au fost nule. 
Nici o legătură. Ei au fost foarte sensibili că a fost găsit un om care să 
scoată adevărul. 

Preş. Dar în 1938? 

P. în 1938, am fost chemat martor la procesul lui Codrea¬ 
nu, având în vedere atitudinea mea din 1934. 

Preş. - Dar cu privire la înarmarea legionarilor, ce măsuri aţi 
luat dumneavoastră? 

P. - Mişcarea legionară avea pe aţunci un comandament pro¬ 
priu şi era pusă sub comanda lui Horia Sima. Noi nu aveam compe¬ 
tenţa. Nu am făcut nici o înarmare. Pentru mine, pe stradă, un legio¬ 
nar sau nelegionar era totuna. 



Preş. - Dar i-aţi înarmat cu materiale de la Interne. Dumnea¬ 
ta ce ştii în legătură cu aceasta? 

P. - Doamne fereşte! Este la dosar că am fi dat 90 de revolve¬ 
re, ori, cum ştie şi generalul Vasiliu, care este aici şi care cunoaşte că 
domnul Rioşeanu a declarat că: acele 90 de revolvere au fost date de 
mine în urma tratativelor cu Topor, la cererea lui Horia Sima. 

Preş. - Cum aţi reacţionat, după masacrul de la Jilava? 

P. - în privinţa Jilavei, nu sunt competinte să vă dau nici o 
lămurire şi să vă spun pentru ce: Jilava este o închisoare militară, ca¬ 
re ţine de Ministerul de Răsboi. Eu eram ministru de interne şi nu 
aveam nici o competenţă. Jilava a fost afectată de domnul Mihai An- 
tonescu pentru închiderea celor arestaţi de comisiunea specială prezi¬ 
dată de consilierul Bănescu, ca vinovaţi de crimele trecutului. 

Mihai Antonescu - Eu nu puteam să afectez o închisoare mi ¬ 
litară pentru deţinuţii civili. 

P. - Există declaraţia dumitale la Curtea de Justiţie Militară, 
unde se spune că ai dat ordin ca aceşti vinovaţi să fie închişi la Jilava. 

Preş. - Şi după aceea ce aţi făcut? 

P. - în dimineaţa zilei când s-au întâmplat omorurile, in-am 
dus să văd cele petrecute şi am găsit acolo pe domnul general Pope- 
scu, comandantul militar al Capitalei, împreună cu un magistrat mi¬ 
litar. A urmat după aceea un consiliu de miniştri, care a durat de di¬ 
mineaţă până la ora zece seara. 

Preş. - Generalul Popescu era comandantul militar al Capi¬ 
talei, dumneavoastră eraţi ministru de interne. Cui aţi raportat de ce¬ 
le petrecute la Jilava? 

P. - Domnului Mareşal Antonescu. 

Preş. - Ce a răspuns domnul Mareşal Antonescu? 

P. - Poate că îşi aduce aminte că a spus: «Nu-mi pare rău de 
niciunul din aceştia, pentru că au făcut prea mult rău Ţării». 

Preş. - Cum se explică că, după aceea, aţi luat altă atitudine? 

Mareşalul - Nu a venit în dimineaţa aceea la mine! 

Preş. - Când v-a raportat generalul Petrovicescu despre cele 
petrecute, este adevărat că aţi spus că bine li s-a făcut? 

Mareşalul - Toţi oamenii politici care au fost duşi la Jilava, 
precum şi jandarmii şi mulţi oameni nevinovaţi, au fost duşi acolo 
tocmai ca să li se apere viaţa. 

Preş. - Ce aveţi de zis contra afirmaţiei generalului Petrovi¬ 
cescu, că, în momentul când v-a raportat cele petrecute acolo, aţi 
spus că bine li s-a făcut? 

Mareşalul Aceasta nu are nici o legătură cu atitudinea 


mea... 



39 - Declaraţiile lui Eugen Cristescu 


«în Ţara Românească au existat mai multe servicii secrete germane. 
Am colaborat numai cu Abwehr-ul german. Nu am făcut niciodată 
nici un fel de politică, am fost un simplu funcţionar de carieră. Am 
avut mai multe legături cu oamenii politici români: Dinu Brătianu, 
Gh.Brătianu, Iuliu Maniu. în aprilie 1944, a venit un ultimatum de la 
Cairo, de 72 de ore, arătând că situaţia pe frontul de Est este pierdută 
şi, dacă România nu primeşte condiţiile fixate, va suferi rigorile 
răsboiului total. Mareşalul a spus: ‘Am primit propuneri foarte bune 
de la Rusia Sovietică prin Stockholm şi aceste propuneri s-au făcut 
oficial’ în timp ce Anglia şi USA nu promiteau decât sancţiuni, 
URSS-ul acceptase clauza restituirii Transilvaniei ş.a. Partidele isto¬ 
rice au fost de acord ca Mareşalul să încheie armistiţiul. Aventurile 
lui Horia Sima şi şantajul politic.» 


Eugen Cristescu - Domnule Preşedinte, în virtutea legii de 
organizare a serviciului pe care l-am condus, eu sunt obligat, chiar 
după plecarea din serviciu, să cer autorizaţia autorităţii superioare, 
care conduce astăzi acest serviciu, pentru a face depoziţii, chiar în 
faţa instanţelor judiciare, cu privire Ia problemele serviciului în care 
am trăit. De aceea, vă rog ca, în puterea discreţionară pe care dum¬ 
neavoastră o aveţi, să-mi daţi dumneavoastră această autorizaţie. 

Preş. - Vă dăm autorizaţia. 

E.C. - Acolo unde va fi nevoie de oarecari lămuriri, pentru 
că am condus serviciul tehnic de specialitate, vă rog să-mi daţi posibi¬ 
litatea să dau explicaţiile necesare. 

Preş. - în ce calitate aţi lucrat şi colaborat cu serviciul secret 
german? 

E.C. - Domnule preşedinte, în Ţara Românească au existat 
mai multe servicii secrete germane. După informaţiile şi verificările 
mele, au existat 14 servicii secrete de informaţii germane în România, 
din care două servicii au fost autorizate şi recunoscute de statul 
român, şi anume: Abwehr-ul, adică serviciul de informaţii pur al ar¬ 
matei germane şi mai târziu, în ultimele luni înainte de armistiţiu, 
ataşatul de poliţie Richter. în afară de aceste două servicii, conform 
uzanţelor diplomatice, era permisă funcţionarea unui serviciu de in¬ 
formare personală a ministrului german, aşa cum au miniştrii pleni¬ 
potenţiari din toate ţările. în afară de acestea, au mai existat opt ser¬ 
vicii clandestine, care au lucrat aici, s-au suprapus, rapoartele lor 



erau trimise la Berlin, acolo informaţiile se băteau cap în cap şi din 
această cauză parte veneau înapoi, să fie verificate de Abwehr-ul ger¬ 
man şi de Serviciul Secret român. Eu am colaborat cu Abwehr-ul ger¬ 
man. Rog pe domnul Mareşal Antonescu să-şi amintească de primele 
zile ale lunii septembrie, când a venit la domnia sa amiralul Canaris şi 
a intervenit în favoarea lui Mihail Moruzov, desvăluindu-i că există 
colaborare între Abwehr şi Serviciul Secret român. 

Mareşalul - Este exact. 

E.C. - Amiralul Canaris a cerut atunci ca domnul Mareşal să 
autorizeze mai departe această colaborare. Eu am venit la şefia Servi¬ 
ciului Secret Român la 15 noiembrie 1940. Fusesem până atunci 
funcţionar, de la slujbaş de birou, până la gradul de director şi direc¬ 
tor general. 14 ani în Siguranţă şi şase ani în Ministerul de Interne. 
Am fost luat din funcţiunea de director al personalului din Ministerul 
de Interne şi, fiindcă eram specializat şi făcusem studii în străinătate, 
fiindcă eram membru în Comisia Internaţională de Poliţie Criminală 
şi avusesem o vastă experienţă în această materie, şi fiindcă eram un 
om independent, care nu făcuse politică, domnul Mareşal m-a ales 
dintre toţi acei cu această specialitate şi m-a însărcinat cu conducerea 
acestui serviciu. Colonelul Rodel mi-a cerut colaborarea. Am 
răspuns că nu pot face o colaborare cu un serviciu străian, fără apro¬ 
barea şefului Statului. 

După o lună de la preluarea conducerii acestui serviciu, colo¬ 
nelul Rodel (şeful Abwehr-ului) venise oficial în Ţară, făcând parte 
din Misiunea Militară Germană. M-am dus la domnul Mareşal, care 
a autorizat acest lucru. 

Mai menţionez că exista în Ţară Gestapoul german, încă din 
1934, serviciu clandestin, şi pentru că la dosar se află o serie de acu¬ 
zaţii contra mea, pe chestiunea Gestapoului, sunt nevoit să dau câte¬ 
va explicaţii, ce a însemnat Gestapoul, ce a fost şi până când a func¬ 
ţionat, aceasta fiindcă dosarul spune că eu sunt un om al Gestapou¬ 
lui şi aceasta de la început până la sfârşit. 

Gestapoul a funcţionat în România încă din 1934 şi a fost 
amestecat în toate atentatele din Ţara Românească. împotriva lui 
I.G.Duca, Armând Călinescu şi toţi ceilalţi. El a avut o acţiune foar¬ 
te puternică în legătură cu legionarii. El a avut o acţiune foarte mare 
în ceea ce priveşte afacerea de la Jilava şi din cercetările făcute atun¬ 
ci, a rezultat că Gestapoul a dat arme legionarilor, care au executat 
pe cei de la Jilava şi, mai târziu, cu ocazia rebeliunii, s-a constatat că 
o bună parte din armele legionarilor erau furnizate tot de Gestapo. 

Gestapoul era condus de Geisler, care trăise clandestin până 
în septembrie 1940. Atunci s-a oficializat, iar în urma cercetărilor 



făcute şi cele stabilite, precum şi în urma informaţiilor domnului Ma¬ 
reşal şi ale lui Mihai Antonescu, am desăvârşit aceste cercetări şi am 
stabilit că Geisler avea un mare serviciu în România şi că influenţase 
toate aceste operaţiuni. 

A venit un avion, într-o zi, şi nouă inşi, împreună cu Geisler, 
au fost expulzaţi în Germania. Aceasta nu a însemnat că Geisler să 
nu ne plătească poliţa mai târziu. El avea foarte mari legături cu Par¬ 
tidul Naţional-Socialist German şi a fost însărcinat cu paza aşaziselor 
lagăre, în care erau internaţi legionarii, care au plecat în Germania 
după rebeliunea din 1941. Sub influenţa lui Geisler, Horia Sima a pu¬ 
tut pieca de ia Beriin la Roma, iar în urma protestelor guvernului 
român, în trei zile guvernul german l-a scos pe Horia Sima şi l-a dus 
la Berlin. 

După plecarea lui Giesler din România, Gestapoul nu a mai 
funcţionat ia noi în Ţară. Au fost celelalte opt servicii. Cel mai im¬ 
portant era SD-ul german, care se ocupa de afacerile politice, fiind 
condus cie Kurt Aauer, care schimba paşapoartele, misiunile şi firme¬ 
le în fiecare zi. 

Eu am colaborat numai cu Abwehr-ul german. în ce a con¬ 
stat această colaborare? Era, în primul rând, colaborarea pentru 
apărat ea zonei petrolifere, unde se găseau agenţi germani, împere¬ 
cheaţi cu agenţi români. Se făcea un serviciu de supraveghere şi pază 
pentru inginerii englezi şi americani, care se găseau acolo pentru ca ei 
să nu dea foc zonei petrolifere şi să nu distrugă instalaţiile. 

De asemenea, se colabora în zona dunăreană, în toate portu¬ 
rile prin care se scurgeau spre Germania vasele şi tancurile de petrol. 
Acest serviciu exista, a rămas pe loc şi a continuat să funcţioneze. 
Colaborarea s-a extins şi asupra problemei de contraspionaj. Con¬ 
venţia era ca România să nu dea informaţii din ţările care îi sunt prie¬ 
tene, iar Germania nu dădea informaţii din ţările cu care era în 
alianţă. Am continuat această colaborare până la armistiţiu. 

Preş. în ce fel aţi colaborat cu generalii Piki Vasiliu şi Po- 

pescu? 

E.C. - Prin legea mea de organizare, eu sunt obligat să cola¬ 
borez cu Marele Stat Major şi cu celelalte departamente. Cu generalii 
Vasiliu şi Pantazi luam parte la conferinţele de ordine publică, de ca¬ 
re s-a vorbit aseară. Acolo se făcea un schimb de informaţii, se făcea 
o centralizare a informaţiilor şi, după aceea, mergeam a doua zi la 
domnul Mareşal, unde se ţineau conferinţele de ordine publică. 

în ultima parte a răsboiului şi, în special, în 1944, s-au ivit o 
serie de chestiuni delicate. Se făceau atunci tratative de armistiţiu, iar 
eu eram însărcinat de domnul Mareşal să fac anumite legături politi- 



ce. De aceea, după ce se terminau conferinţele de ordine publică, 
rămâneam la domnul Mareşal să-i dau rezultatul misiunilor pe care le 
aveam. Pentru că domnul general Vasiliu conducea toate măsurile de 
ordine şi pentru că aceste măsuri de ordine să nu încalce nicidecum li¬ 
nia generală politică, pe care o ducea domnul Mareşal, în legătură cu 
aceste tratative, era reţinut şi domnul general Vasiliu ca să ia act de 
anumite chestiuni. După ce pleca şi domnul general Vasiliu, 
rămâneam numai eu cu domnul Mareşal Antonescu. 

Preş. - Aţi făcut legătură între conducătorii germani pe de o 
parte, şi Ion Antonescu pe de altă parte? 

E.C. - Am văzut şi eu la dosar această afirmare şi am văzut 
pe ce se bazează. Nu am cunoscut nici pe Hitler, nici pe Himmler, ni¬ 
ci pe Keitel sau pe Ribbentrop, pe nimeni dintre conducătorii Germa¬ 
niei. Nu am făcut nici o legătură directă, Nu am avut decât aici, pe 
teritoriul românesc, colaborare. 

Preş. - Informaţiile care se culegeau la Serviciul Special, în ce 
măsură mergeau la conducerea statului român şi în ce măsură mer¬ 
geau la nemţi? 

E.C. - Toate informaţiile (pentru că acest serviciu era un ser¬ 
viciu de informare generală a Conducătorului Statului) mergeau la 
Preşedinţia Consiliului de Miniştri, prin buletinele zilnice, iar infor¬ 
maţiile speciale le dădeam în audienţele speciale, pe care le aveam la 
domnul Mareşal. De asemenea, se comunicau părţile militare şi eco¬ 
nomice, pe specialităţi, celorlalte departamente. Toată activitatea 
serviciului era supusă Preşedinţiei Consiliului de Miniştri şi celorlalte 
departamente. 

în ceea ce-i priveşte pe germani, le dădeam anumite infor¬ 
maţii numai, şi ei, la rândul lor, ne dădeau nouă anumite informaţii. 
Aceste informaţii nu priveau chestiunile politice interne, care erau ale 
noastre, priveau numai chestiuni externe, pentru că aşa a fost con¬ 
venţia. 

Preş. - Ce circulară a dat Serviciul Secret, după ocuparea 
Odessei? 

E.C. - Termenul de «curăţirea teritoriului» este un termen 
tehnic, numeşte un termen politic, aşa cum se arată în actul de acuza¬ 
re. Curăţirea terenului se făcea şi aici, Ia Bucureşti. 

Preş. - Care erau misiunile personale, care v-au fost încredin¬ 
ţate de Ion Antonescu? Aţi spus că aţi avut discuţii. 

E.C. - Eu nu am făcut niciodată nici un fel de politică, dom¬ 
nule preşedinte. Am fost un simplu funcţionar de carieră. însă, prin 
natura serviciului pe care l-am condus, am avut însărcinări politico- 
informative. Am avut mai multe legături cu oamenii politici români. 



Am avut legături cu domnul Dinu Brătianu. Odată, dânsul mi-a 
spus: «Eu apreciez foarte mult pe Mareşalul Antonescu. Eu ştiu că 
este un mare patriot şi, chiar când face greşeli, le face din exces de pa¬ 
triotism. Eu am dat întotdeauna concursul domnului Mareşal. I-am 
dat o serie întreagă de tehnicieni, care i-au completat guvernul, pen¬ 
tru că dumnealui nu a avut tehnicieni în materie de finanţe şi de eco¬ 
nomie. Eu înţeleg să-i dau tot concursul şi ajutorul meu, ajutor nece¬ 
sar». 

Preş. - Despre aceste lucruri, dumneata informai pe Ion An¬ 
tonescu? 

E.C. Da, domnule preşedinte. Am avut relaţii cu domnul 
George Brătianu. Il întâlneam şi aveam discuţii cu caracter politic cu 
domnia sa. Când Regele Carol al II-lea a fost la Paris şi la Londra şi 
a luat contact cu guvernele respective, dumnealui a declarat că 
acolo unde se va găsi soldatul francez, va fi şi soldatul român, 
întâlnindu-se apoi cu domnul Gh.Brătianu, care l-a aşteptat la Paris, 
el, împreună cu Atta Constantinescu, a fost acela care l-a determinat 
să facă o vizită lui Hitler, la Berchtesgaden. 

Gh.Brătianu era foarte bine considerat de Legaţia Germană. 
A fost o perioadă când domnul Mareşal a fost bolnav şi când Legaţia 
Germană reflecta cine ar putea să-l înlocuiască pe domnul Mareşal, 
dacă cumva se întâmpla ceva. Domnul Gh.Brătianu era socotit de 
Killinger, cu care am vorbit eu în această perioadă, printre acele per¬ 
soane indicate. Domnul Gh. Brătianu a fost şi pe front. Acolo, dân¬ 
sul a luat contact cu toţi comandanţii germani de mari unităţi, după 
recomandarea prietenului său, generalul M.Racoviţă. Şi am văzut 
mai târziu că au fost decoraţi de Hitler atât domnul Brătianu, cât şi 
generalul Racoviţă. Au fost publicaţi cu cea mai mare profunzime în 
ziare, cu decoraţii germane pe piept. 

Relaţiile cele mai multe, domnule preşedinte, le-am avut di¬ 
rect cu domnul Iuliu Maniu. Acesta a făcut mai multe intervenţii la 
mine, pentru scoaterea din lagăr a câtorva dintre prietenii săi politici, 
şi anume: Ilie Lazăr, care stătea la Capşa şi printre sandvişurile cu 
icre negre şi paharele de vermuth, discuta politică în gura mare şi 
împărţea scrisorile domnului Maniu şi Dinu Brătianu, în fiţuici, pe 
Calea Victoriei. 

De acest lucru au aflat şi germanii, cărora noi le spuneam, 
mereu, că democraţia românească nu face nici o acţiune, discută şi 
vorbeşte. Poate să vorbească, fiindcă numai atunci când trece la o 
acţiune serioasă domnul Mareşal va lua măsuri. Răspundeam tot¬ 
deauna în acest fel, iar Killinger îmi răspundea: «Dumneata ştii ce se 
petrece la Capşa?» Atunci, domnul Mareşal mi-a ordonat: «Fă o 



adresă la Ministerul de Interne, şi aceşti domni să se ducă la lagărul 
din Tg.Jiu». 

Au mai fost internaţi pentru o activitate asemănătoare, dom¬ 
nul Zaharia Boilă şi Emil l.obonţiu. Domnul Lobonţiu, la Sinaia, 
într-un cerc de prieteni, a spus: <<Dacă este vorba să avem pretenţii 
aşa de mari asupra Ardealului, trebuie să recunoaştem şi să fim 
drepţi, că oraşele din Ardeal nu sunt tocmai româneşti şi tot ce s-a 
făcut acolo s-a făcut de unguri». Domni de felul acesta au fost inter¬ 
naţi în lagăre, însă foarte puţini. Dacă ar fi să facem o listă a victime¬ 
lor, aşazişilor democraţi icniâni, rm ştiu dacă vom găsi un mort în 
toată această perioadă. Şi la I g.Jiu, aceştia nu au dus-o rău. Vă rog 
să vă interesaţi şi veţi afla acest lucru. Nu au dus-o aşa de rău. Pentru 
toţi aceştia, domnul Maniu făcea intervenţii ia mine, ca să intervin la 
domnul Mareşal să-i pună, cu un moment mai devreme, în libertate. 

Am avut relaţii cu domnul Maniu, în urmr. descoperirii de 
către serviciul meu a unei organizaţii de spionaj condusă de inginerul 
Popovici şi .de Rică Geoigescu. Aeşii domni primiseră un mare fond, 
din care au făcut un târg, împărţindu-l între ei, în mare parte. La an¬ 
chetă, fiind strânşi cu uşa, au început să spună că acele 30.000.000 au 
fost întrebuinţate pentru propagandă în Ardealul de Nord şi că de 
aceasta ştiau şi domnii Mihalache şi dr. Lupu. Domnul Mareşal a în¬ 
trebat pe domnul Mihalache dacă a avut cunoştinţă de această orga¬ 
nizaţie, de aceşti bani şi dacă au fost întrebuinţaţi în scop de propa¬ 
gandă, în Ardealul de Nord. Domnul Mihalache a contestat şi a insi¬ 
stat că nu s-a cheltuit nici un ban pentru propagandă. Deci, în realita¬ 
te, aceşţi domni, la umbra unei aşazise acţiuni politice, împreună cu 
alţi treisprezece inşi, şi-au însuşit bani străini. 

Pentru aceştia, am fost în repetate rânduri rugat de domnul 
Maniu să le dau tratament bun şi procesul lor să nu fie judecat. Ase¬ 
menea repetate intervenţii s-au făcut şi la domnul Mareşal şi, în spe¬ 
cial, la domnul Mihai Antonescu. 

Domnuldyteniu avea un prieten, consilierul Tuliu Gorunea- 
nu, care era în serviciul meu. Prin acesta, domnul Maniu mi-a trimis 
de câteva ori ştiri pe care le primea din străinătate. Toate aceste me- 
sagii şi ştiri erau comunicate de mine domnului Mareşal. 

.i.După o bucată de vreme şi, mai ales atunci când au înce¬ 
put tratativele de armistiţiu, domnul Maniu a avut relaţii şi contacte 
personale cu mine,,.contacte pe care le aveam eu autorizaţia domnului 
MareşfţWVhţtonescu, care-a fost ţinut tot timpul la curent cu aceste lu- 
prujei. Contactele cu domnul Maniu au fost multe.. Când a venit armi¬ 
stiţiul, tratotp^ieos-au purtat pe trei căi: prima cale a.fost prin Servi- 



ciul Secret de Informaţii, asupra căruia nu voi da prea multă desvol- 
tare; el a format obiectul unui mare raport, pe care l-am prezentat 
domnului Mareşal Antonescu. Domnia sa m-a autorizat să continui 
aceste legături tainice, pe care le aveam şi în Occident, şi în Estul eu¬ 
ropean, ca să aflăm ce se discută şi toate informaţiile care circulau în 
legătură cu politica României. Am fost autorizat şi am continuat a 
servi toate aceste informaţii. A doua cale prin care s-a tratat armi¬ 
stiţiul, a fost aceea a domului Mihai Antonescu. Şi cu toată modestia 
persoanei mele, însă pentru că am fost unul dintre aceia care am cu¬ 
noscut toată vremea aceste legături, ţin să vă confirm că tot ce dom¬ 
nia sa a declarat este întemeiat. Tin să-i reamintesc că, la Madrid, a 
. * 

mai avut o legătură foarte bună cu domnul Grigoriu, de la acea le¬ 
gaţie, prin care a primit importante propuneri. A treia cale a fost ca¬ 
lea Maniu-Ştirbey, Cairo. Domnul Mareşal a fost ţinut la curent de 
toate aceste acţiuni şi se servea de toate trei căi, pentru tratativele de 
armistiţiu. Când au sosit primele condiţii de armistiţiu de la Cairo, 
m-am dus Ia domnul Mareşal cu ele. Condiţiile erau foarte grele. 

Preş. De unde le-aţi căpătat? 

E.C. - Prin aparatele tehnice, prin legăturile secrete pe care le 
aveam. Mai târziu, aceste condiţii au venit şi prin domnii Maniu- 
Ştirbey. Condiţiile erau destul de grele, dar ce era mai greu acolo, 
erau o serie de condiţii de ordin militar. Domnul Mareşal Antonescu 
v-a explicat el însuşi că, în calitatea sa de militar, anumite chestiuni 
care se puneau erau foarte delicate. M-a însărcinat să mă duc cu aces¬ 
te condiţiuni la domnul Maniu şi să-l întreb dacă dumnealui le pri¬ 
meşte şi garantează o situaţie mai bună. în caz afirmativ, îi cedează 
imediat locul. De altfel, prin maiorul magistrat, Tuliu Goruneanu, 
domnul Mareşal ne-a dat o comunicare către domnul Maniu, în care 
a spus: «Dacă domnul Maniu garantează o situaţie mai bună Ţării 
nostre, îi ofer imediat locul». I se cerea domnului Maniu să dea ime¬ 
diat răspunsul. Domnul Maniu a amânat răspunsul câteva zile şi, 
după aceea, a dictat răspunsul domnului Goruneanu. Domnul Maniu 
nu dădea un răspuns direct, dar punea atâtea condiţii, care însemnau 
un fel de neprimire. 

In aprilie 1944, în timpul sărbătorilor Paştelui, a venit un ul¬ 
timatum de la Cairo, de 72 de ore, care începea cu cuvintele: «De la 
delegatul Barbu Ştirbey şi cele trei Puteri Aliate...» Era mai întâi un 
comentariu făcut de şeful Biroului Politic pentru România, domnul 
general Wilson. în acest comentariu se spunea că situaţia pe frontul 
de Est este absolut pierdută şi, dacă România nu primeşte condiţiile 
fixate, atunci va suferi rigorile răsboiului total. M-am dus în graba 
mare la Predeal, unde se afla domnul Mareşal şi domnul Mihai Anto- 



nescu şi le-am prezentat mesajul. Dumnealor au făcut o largă desba- 
tere asupra acestui ultimatum şi domnul Mareşal a rămas foarte sur¬ 
prins de faptul că, dacă domnul Maniu pretinde că Barbu Ştirbey fa¬ 
ce tratative acolo şi i-a dat indicaţiuni, cum se poate să ne pomenim 
la un moment dat cu un ultimatum aşa de grav? M-am înapoiat la 
Bucureşti, lăsând în consfătuire, acolo, pe domnul Mareşal şi pe 
domnul Mihai Antonescu, urmând să vedem a doua zi ce este de 
făcut. 

Voi cere autorizaţia domnului Mareşal să vorbesc de mesajul 
pe care domnia sa l-a adresat generalului Wilson. Domnul Mareşal, 
văzând situaţia în care ne găseam - şi trebuie să vă spun că domnul 
Mareşal şi-a dat de multă vreme seama de această situaţie, fiindcă eu, 
ca şef al Serviciului de Siguranţă cu care domnul Mareşal mai putea 
discuta lucruri de asemenea natură, când mă duceam la domnia sa şi 
terminam ce aveam de raportat -, domnia sa îmi arăta harta frontului 
de Est şi îmi spunea: «Acesta este front? Eu sunt militar, dumneata 
eşti civil. Este o nenorocire». 

In acest mesagiu către generalul Wilson, domnul Mareşal a 
făcut un apel ca de la militar la militar, aplelând la onoarea lui de mi¬ 
litar, că să facă tot ce este posibil în a stărui pe lângă Puterile Aliate, 
pentru a obţine condiţiuni cât mai favorabile pentru Ţara 
Românească. în ultimatumul care a venit după aceea, se cerea ca 
România să răspundă cu acţiuni efective. 

Am plecat din nou de la Predeal la Bucureşti şi nu am ajuns 
bine, că am primit un anunţ telefonic de la Preşedinţie, ca, a doua zi, 
să mă prezint la Snagov domnului Mareşal cu ultimatumul primit. 
M-am dus la Snagov unde l-am găsit pe domnul Mareşal, care se îna- 
poiase de la Predeal. M-a chemat în biroul său şi, foarte impresionat, 
mi-a spus următorul lucru: «Domnule Cristescu, sunt nevoit să-ţi fac 
anumite mărturisiri şi să-ţi dau anumite însărcinări, pe care dumnea¬ 
ta să le execuţi, dar să nu vorbeşti cu nimeni, niciodată. Eu am luat 
contact cu Barbu Stirbey atunci când a plecat la Cairo, pentru tratati¬ 
vele de armistiţiu. Eu am primit propuneri foarte bune de la Rusia 
Sovietică prin Stockholm şi aceste propuneri s-au făcut oficial, pen¬ 
tru că ministrul nostru de acolo a întrebat-o pe doamna Kollontay, 
dacă aceasta este o conversaţie particulară sau era autorizat să o co¬ 
munice guvernului nostru. Doamna Kollontay a răspuns: ‘Este o 
conversaţie oficială şi te autorizez să o comunici guvernului dumita- 
le’>». Domnul Mareşal mi-a mai spus că a aranjat cu Barbu Stirbey şi 
a aranjat în detaliu anumite lucruri şi este extrem de surprins de acest 
ultimatum şi nu ştie ce a făcut Ştirbey acolo. M-a însărcinat din nou 
să mă duc la domnul Maniu şi să mă întâlnesc cu el în cursul nopţii. 

A doua întrevedere cu domnul Maniu se făcea tot prin dom¬ 
nul Tuliu Goruneanu. De aceea, aveţi o declaraţie a acestuia care 
spune: «Am rugat pe domnul Cristescu să facă legătură cu o anumită 
persoană şi nu a vrut să o facă». Aşa îi spuneam eu lui Goruneanu, 
că nu vreau să o fac, dar eu aveam o legătură. Mă întâlneam cu dom¬ 
nul Maniu în casa unui intim al domniei sale. Domnul Maniu era şi el 
supravegheat sau mai bine-zis «păzit» de agenţii Siguranţei mele. Eu 
intram la nouă fără un sfert, iar domnul Maniu venea la ora nouă. 
Stăm până la 11-12 noaptea. 

I-am prezentat domnului Maniu ultimatumul şi i-am spus: 
«Priviţi în ce situaţie ne aflăm!» Dumnealui nu ştia despre ultima¬ 
tum, pentru că mie îmi parvenise prin aparatele şi legăturile noastre 
secrete. S-a arătat foarte surprins şi nu ştia ce a determinat această 
întorsătură a lucrurilor, în decursul unor tratative. I-am spus domnu¬ 
lui Maniu: «Cu aceste tratative duse la infinit nu merge, pentru că ni¬ 
ci aceşti oameni nu pot să aştepte mult. Sunt operaţiuni în curs, sunt 
probleme mult mai mari ca acelea ale României şi trebuie găsită o so¬ 
luţie mai rapidă, iar domnul Ştirbey trebuie să dirijeze lucrurile de 
aşa natură, încât să găsească soluţia». 

După multă vreme de gândire şi frământare, domnul Maniu 
nu a găsit altă soluţie decât să-i comunice domnului Ştirbey să vină 
de la Cairo la Ankara şi, cum ministrul nostru de acolo era domnul 
Creţianu, trimis de domnul Mihai Antonescu, tocmai în vederea a- 
cestor legături ale noastre, să facă mai multe rapoarte telegrafice şi să 
explice în detaliu cum s-a ajuns la aceste ultimate şi, în acelaşi timp, 
să ceară o amânare a executării armistiţiului. 

Tot atunci, domnul Maniu mi-a spus că a hotărît să trimită la 
Cairo pe Vişoianu, ca specialist m materie de tratative diplomatice, 
înlesnirea pentru plecarea domnului Vişoianu s-a făcut de către dom¬ 
nul Mihai Antonescu, care avea legături în permanenţă cu domnul 
Maniu. 

Am comunicat domnului Mareşal toată această situaţie. 

în ultimul timp, cam cu 10-15 zile mai înainte de armistiţiu, 
am fost chemat de domnul Maniu care mi-a spus: «Ne-am sfătuit cu 
domnul Dinu Brătianu şi am hotărît ca domnul Mareşal Antonescu 
să fie acela care să facă armistiţiu. Suntem cu toţii înţeleşi. Noi sun¬ 
tem în jurul lui, noi îi dăm concursul. El este militar. El are încrede¬ 
rea armatei. El are toate forţele în mână şi este singurul în stare să o 
facă». 

Acuzatorul Public Săracu - Cât timp înainte de 23 august? 

E.C. - Cu 10-15 zile înainte. Domnul Maniu a continuat: 
«Dragule, acestea trebuiesc făcute de un militar. Numai el poate să o 



facă. Spune şi dumneata, domnule Cristescu, care ai trecere la dom¬ 
nul Mareşal. Stăruie ca domnul Mareşal să fie acela care să facă ar¬ 
mistiţiul. Noi toţi îl secondăm şi îl ajutăm. Şi dacă se pune problema 
responsabilităţii, aceasta o aranjăm noi între noi». 

M-am dus la domnul Mareşal şi i-am comunicat cele spuse de 
către domnul Maniu. 

In ziua de 22 august, seara, domnul Mareşal a venit de pe 
front. Am fost la Preşedinţia Consiliului de Miniştri şi mi s-a anunţat 
că trebuie să mă duc !a Snagov, a doua zi, la 23 august, pentru că 
aveam audienţă acolo, după Consiliul dc Miniştri. Am vorbit cu- 
domnul Mihai Antoncscu. Aştepta acolo şi domnul Ion Mihalache. 
Şi domnul Mihai Antonescu mi-a spus că a chemat pe reprezentanţii 
Germaniei aici şi le-a spus: «Dară fiind situaţia frontului şi faptul că 
nu mai poate face nimic, România îşi ia libertatea de acţiune». 

După aceea, a venit domnul Mihalache pe care domnul Mi¬ 
hai Antonescu l-a luat şi s-au dus b. domnul Mareşal. Domnul Miha¬ 
lache a stat mult timp la domnul Mareşal. Nu o ştiu de Ia domnul 
Mareşal, o ştiu de la domnul Mihalache, pe care l-am vizhaf după ar¬ 
mistiţiu şi care mi-a spus că. în această întrevedere, a rămas înţeles cu 
domnul Mareşal Antonescu r ă facă el armistiţiu, toţi fund înţeleşi în 
această privinţă. 

L-am întrebat pe domnul Mihalache: «Aţi rămas înţeleşi 
aşa?» «Aşa am rămas», mi-a răspuns domnia De altfel, ştiam, 
căci aşa mi-a trimis vorbă domnul Maniu. 

La 23 august, dimineaţa, m-am dus la Snagov. Avea loc un 
Consiliu de Miniştri. Am «aşteptat până la ora trei fără un sfert. Dom¬ 
nul Mareşal ieşise din corţsiliu şi se dusese Ja masă. Uitase că suntem 
acolo. Era şi domnul general Vădim. Domnu! Mareşal a ieşit din su¬ 
fragerie şi a venit în camera unde aşteptam noi şi ne-a spus: «A fost 
aici domnul Gheorghe Brătianu. După lungi discuţii, a rămas la înţe¬ 
legerea, aşa cum au propus dumnealor, să fac eu armistiţiul». Dar te¬ 
legrama cu condiţiile sosite pe numele Mareşalului era reţinută de 
Maniu! Am plecat de acolo. Am venit la Bucureşti şi, după aceea, a 
urmat chemarea la Palat a domnului Mihai Antonescu, şi apoi a 
domnului Mareşal... Acestea au fost, domnule Preşedinte, legăturile 
mele politice. 

Acuzatorul public Săra.cu - întreb: dacă, la un moment dat, 
condiţiile de armistiţiu primite de la Stockholm erau cele mai bune, 
cine a împiedicat acceptarea acelei formule? 

, E.C..J- Era linia Cairo.. Pe linia Stockholm era Uniunea So- 

yieticăr.Pe Hni$ Cairo erau alte interese. 

Şâracu - Care a fost punctul de vedere în această privinţă? 



E.C. - Al domnului Mihai Antonescu. Indiferent de unde ve¬ 
neau condiţiile, erau acceptate cele mai bune. 

Săracu - Cu care dintre oamenii politici acuzaţii au avut con¬ 
tact, în aceşti patru ani de guvernare? 

E.C. - în aceşti patru ani de guvernare - deşi azi se spune că 
au fost foarte rele, şi că lumea a suferit foarte mult de pe urma măsu¬ 
rilor de persecuţie ale guvernului -, ţin să afirm că relaţiile cu aceste 
două mari partide au fost ţinute, din partea Partidului Liberal, de 
către domnul Gheorghe Brătianu cu domnul Mihai Antonescu şi că 
au fost relaţii foarte bune şi relaţii permanente. Iar din partea Parti¬ 
dului Naţional Ţărănesc, în special, cu domnul Mihalache şi alţi 
membri. Cu domnul Mihalache avea domnul Mareşal întrevederi, iar 
cu ceilalţi membri, domnul Mihai Antonescu. 

Preş. în ce mod s-a făcut penetraţia capitalului german în 
România, şi prin cine? 

E.C. - Aceste penetraţii s-au făcut printr-o serie întreagă de 
societăţi şi firme comerciale, în care foarte mulţi români din aceste 
partide erau înregimentaţi şi au câştigat averi. Pe această chestiune, 
regret că s-a făcut o operaţie de dispariţie a dosarelor mele personale, 
din arhiva Serviciului Secret, după ce am fost arestat, pentru că, din 
această arhivă, în afară de o serie întreagă de chestiuni de alt ordin, 
erau toate dosarele cu tot putregaiul vieţii politice româneşti. 

Preş. - Cine dintre acuzaţi doreşte să pună întrebări? 

C.Vasiliu - întreb pe domnul Cristescu dacă, în anii 1942-43, 
am luat vreodată parte la acele rapoarte sau audienţe, pe care le avea 
dumnealui la domnul Mareşal? 

E.C. - Nu, domnule preşedinte. 

Generalul Pantazi - Dar eu am cunoscut vreodată pe colone¬ 
lul Ionescu Micandru? Ce misiune avea la Serviciul Secret? 

E.C. - Colonelul Ionescu Micandru lucra cu germanii, încă 
de un an înainte de venirea mea. Nu ştiu să fi avut legături cu domnul 
generai Pantazi. 

Generalul Pantazi - Colonelul Ionescu Micandru a fost pro¬ 
pus pentru decorare de mine? 

E.C. - Nu. A fost propus de serviciu, aşa cum au fost propuşi 
toţi ofiţerii. 

Săracu - Ce este cu sistemul «frânghiei»? 

E.C. - Sistemul acesta nu s-a aplicat prizonierilor sovietici. 
Aveţi acolo, la dosar, o declaraţie care vă spune nişte lucruri fantasti¬ 
ce. V-am spus că sistemul frânghiei a fost într-o singură împrejurare 
aplicat, şi aceasta atunci când arestatul a fost legat la mână, ca să nu 
fugă. 



Generalul Pantazi - Dacă-şi aminteşte că colonelul Ionescu 
Micandru nu a fost decorat cu decoraţia ofiţerilor, care se dădea pe 
front, pentru că eu nu am vrut să i-o dau şi că la înapoiere nu l-am 
înaintat? 

E.C. - Este adevărat. 

Săracu - Să spună acuzatul Cristescu cu cine avea legături 
prinţul de Rohan? 

E.C. - Cu domnul Maniu. 

Săracu - în ce constau aceste legături? 

E.C. - A avut mai multe întrevederi. Au fost şi interviuri date 
la gazetă. 

Săracu - Cine era acest Rohan? 

E.C. - Un tip de «von» din străinătate, cum sunt atâţia în 
Germania. 

Săracu - Cine a luat iniţiativa înfiinţării Asociaţiei Româno- 
Germane? 

E.C. - Cred că domnul Mihai Antonescu. 

Săracu - Care erau membrii reprezentativi dintre oamenii po¬ 
litici din România? 

E.C. - Erau foarte mulţi. 

Săracu - Dacă ştie acuzatul Cristescu că Ion Antonescu avea 
de gând să afunde aurul României în fundul Dunării? 

E.C. - Ştiu că domnul Mareşal avea un plan mai mare, în 
eventualitatea armistiţiului. 

Preş. - în legătură cu acţiunea germanilor din România, care 
era situaţia saşilor şi ce informaţii aveţi despre acţiunea lor? 

E.C. - Este o problemă pe care voi putea să o limitez în câte¬ 
va cuvinte. Saşii din România erau organizaţi milităreşte. Ei făceau 
fel de fel de exerciţii de tir. în repetate rânduri, domnul Mareşal a 
avut multe scandaluri cu domnul Killinger şi cu Andreas Schmidt. I-a 
chemat şi la Ministerul de Interne, unde au fost foarte impertinenţi 
cu domnul general Vasiliu. Domnul Mareşal le-a pus în vedere să în¬ 
ceteze cu uniformele acelea şi cu toată acţiunea. Aceasta era o acţiu¬ 
ne descoperită. A tineretului în special. în toate oraşele din Transil¬ 
vania, ei erau organizaţi foarte bine. Acţiunea acoperită a Saşilor era 
că ei aveau depozite care le serveau şi ca organ informativ şi chiar de 
execuţie, când românii şi-ar fi schimbat politica. Pentru susţinerea 
acestor acţiuni, saşii aveau arme. Noi am identificat o serie de depo¬ 
zite şi pe această chestiune s-a iscat un mare scandal. 

Preş. - în ce consta acţiunea saşilor? 

E.C. - Aveau depozite de armament, care, după protestele 
domnului Mareşal, au trecut în depozitul oficial al Misiunii Militare 

Germane. Un singur depozit a rămas în afară, acela de la Biserica 
Neagră din Braşov. Când a început bombardamentul asupra Braşo¬ 
vului, noaptea, a venit un camnion german şi a ridicat armele. în 
acest scop, de a sări în spatele românilor, în caz că vor ieşi din răsboi, 
aveau o vastă organizaţie. Fără discuţiune, aceste organizaţii erau 
protejate de Germania. De altfel, saşii aveau şi o organizaţie econo¬ 
mică extraordinară. 

Radu Lecca - Vă rog să spună domnul Cristescu dacă-şi 
aminteşte în ce împrejurări a fost suprimat colonelul BOhme? 

E.C. - Da. Colonelul BOhme a fost primul ataşat de poliţie 
aici, la Bucureşti. Când s-a întâmplat fuga lui Horia Sima - aşazisa 
fugă, pentru că, după cercetările noastre, dispariţia lui Sima a fost un 
aranjament -, BOhme a fost avizat de oamenii săi de legăt îră, de la 
Berlin, din Gestapo. Killinger însă nu a fost avizat. El a fost avizat 
mai târziu, pe cale oficială, de guvernul german. Fiindcă BOhme nu 
l-a informat la timp pe Killinger, s-a produs un scandal întreg şi 
BOhme a fost obligat să plece. Aşa îmi amintesc. 

Săracu - Să răspundă, mai întâi, acuzatul în ce priveşte pro- 
gromul de la Iaşi, dacă eşalonul operativ... 

E.C. - Nu la Iaşi, ci la Frăţineşti, lângă Roman. 

Săracu - Ştie sau nu dacă Georgescu a întocmit un album cu 
fotografii asupra întâmplării de la Iaşi? 

E.C. - Nu am cunoştinţă. Nu l-am văzut. 

Săracu - Cine a înlesnit fuga lui Horia Sima din Ţară şi în ce 
împrejurări? 

E.C. - în privinţa lui Horia Sima erau, în Germania, două 
partide: partida militară, care era contra lui, şi partida politică şi par¬ 
tidul nazist german, care erau pentru Horia Sima. El a fost dat în pa¬ 
za lui Geisler, care era din Gestapo şi spunea că este cel ce are legături 
cu partidul. 

Săracu - Interesează chestiunea, pentru că acuzatul nu a dat 
relaţiuni referitoare la mişcarea legionară şi rolul ei şi la legăturile cu 
Mareşalul Antonescu. 

Preş. - Vă interesează fuga din Ţară şi întâia, şi a doua oară? 

Săracu - Să ne spună despre fuga din Ţară. 

E.C. - După rebeliune, s-a făcut o serie întreagă de cercetări, 
care au dus la arestarea unei serii de legionari, care au fost judecaţi, 
iar majoritatea celorlalţi au dispărut şi au fost ascunşi de către ger¬ 
mani, în barăcile armatei germane. 

Este citat în dosarul acuzării că am avut relaţiuni cu maiorul 
von Stranski, ofiţer de legătură cu Abwehr-ul german. Este adevărat. 
Acest maior trăise multă vreme în România, era însurat cu o 



româncă de la Galaţi şi vorbea perfect româneşte. Dacă dumnea¬ 
voastră mă acuzaţi că a avut relaţii cu mine, vă afirm, a avut relaţiuni 
cu mine. După ce Horia Sima a dispărut, maiorul von Stranski a fost 
cel care m-a anunţat în două rânduri: Horia Sima se găseşte la Con¬ 
stanţa, vrea să-şi organizeze trecerea în Bulgaria, ia măsuri să-l prinzi 
la Constanţa. Am avizat şi Poliţia, şi Siguranţa. Serviciul meu nu este 
organ de măsuri pe teren. Oamenii mei nu aveau dreptul să aresteze, 
nu erau ofiţeri sau agenţi de poliţie judiciară. Nici eu nu am avut 
această calitate. Poliţia şi Siguranţa nu au luat măsuri suficiente ca 
să-l prindă la Constanţa. 

Peste două săptămâni, din nou a venit maiorul von Stranski 
şi mi-a spus: «Nu l-aţi prins la Constanţa, acuma este la Sibiu. Dacă 
îl scapi nu mai poţi să-l identifici». Poliţia noastră nu a fost în stare 
să-l prindă, a dispărut de la Sibiu şi a venit la Bucureşti. După aceea, 
informatorii mei din Bulgaria mi-au spus - cu date precise - că a tre¬ 
cut podul peste Drava, în maşină germană. Cine era în maşină? 
Domnul Neubacher. Acesta este adevărul şi cred că şi-l aminteşte şi 
domnul Mihai Antonescu, pentru că am discutat în acea vreme cu 
dânsul această chestiune. 

S-a dus la Sofia, la Legaţia Germană. De acolo i s-a făcut un 
paşaport cu un alt nume şi, prin Banatul Sârbesc, a fost dus în Ger¬ 
mania. în Germania, se aflase şi în România, legionarii au fost în¬ 
chişi în lagăre. Nu este adevărat. Erau grupe de vile împrejmuite cu 
sârmă ghimpată, unde trăiau boiereşte şi erau sub aşazisa pază a Ge¬ 
stapoului. Dar paza era organizată. Mai întâi, au fost la Hamburg. 
Dacă voiau să se ducă la Berlin, puteau să o facă cu autorizaţia Ge¬ 
stapoului şi după termenul fixat, se întorceau. Aşa se explică cum 
Horia Sima a putut să plece de acolo, dar nu a plecat singur, a plecat 
în legătură cu partidul nazist şi cu Gestapoul. Pentru că, în acea vre¬ 
me, erau foarte multe discuţii cu guvernul român şi, în special, cu 
domnul Mareşal pe chestiunile economice, germanii cerând foarte 
mult. Fenomenul care se petrecea atunci era următorul: ne pome¬ 
neam cu o avalanşă de zvonuri, în care se spunea: Acum, germanii 
aranjează un nou guvern cu Horia Sima, care va veni într-o zi, va de¬ 
barca cu avionul şi va fi instalat Ia putere. Această versiune circula cu 
o extraordinară profunzime. Eu însumi, pentru că aveam o 
experienţă mai îndelungată în această materie, am făcut o serie în¬ 
treagă de verificări şi am stabilit concluzia, pe care am comunicat-o 
atunci domnului Mareşal şi domnului Mihai Antonescu: aceasta este 
o presiune, care se face în spatele nostru, ca să cedăm în chestiunile 
economice: «ori cedaţi ori vine Horia Sima!» 

Cu fuga lui Horia Sima (sunt dosare de serviciu), am făcut 



foarte multe cercetări. M-a interesat aşazisa fugă a lui Horia Sima. 
într-o bună zi, Horia Sima, plecat cu paşaportul altui legionar, cu ca¬ 
re avea puţină asemănare, s-a dus ia Roma, trecând prin Elveţia, un¬ 
de trăia de multă vreme un grup de legionari. Această fugă a fost or¬ 
ganizată de Geisler. 

A venit Killinger, în noaptea de 24 decembrie (era chiar ziua 
mea). Mihai Antonescu m-a chemat pe la ora unu noaptea, spunând 
că trebuie să vin neapărat la vila domnului Mareşal. M-am îngrijorat, 
ştiind că domnul Mareşal era bolnav. Domnul Mihai Antonescu mi-a 
spus că a sosit Killinger şi a comunicat că Horia Sima a dispărut, că 
nu se ştie cum. 

Am rost adunaţi într-o conferinţă, la care au fost domnii ge¬ 
nerali Vasiliu şi Pantazi şi s-au avizai o serie de măsuri, pentru că ne 
aşteptam la lovituri organizate în România. Domnul Mihai Anto¬ 
nescu voia să oprească trenurile la frontieră. Noi rfe-am obligat să fa¬ 
cem controlul, fără să oprim circulaţia. A urinat arestarea tuturor ca¬ 
pilor legionari, o rnie cinci sute, care au fost internaţi la lagărul de la 
Tg.Jiu. Killinger s-a dus, a telegraliat la Berlin şi nu au trecut trei zi¬ 
le, când s-a primit o telegramă, din care rezulta că Horia Sima a fost 
găsit la Roma şi adus la ordinul Fuhreriilui înapoi la Berlin. Chestiu¬ 
nea nu se termină aici. Domnul Mareşal a fost la Fiihrer, nu ştiu ce 
au vorbit ia întrevedere. Eu am vorbit cu Killinger. Era un om vio¬ 
lent, însă dacă îl zgândăreai, în violenţa lui vorbea. L-am întrebat: 
«Domnule Killinger, i-aţi dus pe Horia Sima în Germania, dar, dacă 
iar îl puneţi în lagăr, dacă are legături cu Hi minier, va fugi şi nu-I veţi 
mai prinde nici dumneavoastră. Şi va face buclucuri în Ţară» 1 . 

Kiilinger a răspuns: «Sau luai asemenea măsuri încât să nu 
mai fugă şi niciodată să nu mai poată vorbi». Pe Ia 12, Killinger a 
plecat şi am rămas mai departe cu Ren ger şi Rintgen. I-am spus lui 
Reuger: «Nu cred că l-aţi suprima pe Sima». El mi-a răspuns: «Nu, 
acest lucru este adevărat. Fithrerul a \rtn să se termine odată cu acest 
scandal». Dar, mai târziu, am rămas cu Rintgen', cu care aveam 
legături mai bune. Ei mi-a spus: «Vă înşeală, nu este adevărat. L-au 
luat, l-au dus în Germania, s-au luat măsuri sa nu mai fugă, pentru 
că Hitler a protestat. Nu mai poate fugi de unde este şi nu va mai pro¬ 
duce încurcături cât va trăi». 

Din verificările pe care le-am fă~nl mâi târziii, am stabilit că 
el se găsea într-un lagăr la Weiinar, unde trăia foarte bine. I-am spus 
lui Killinger acest lucru şi mi-a spus că «este absolut inexact». Atun¬ 
ci, m-am adresat colonelului Rotner, care efa şeful'Abweh'rului ger¬ 
man. Acesta mi-a spus: «E bine păzit la Weimăr, nu Va mâi face ni¬ 
mic». Toată lumea l-a auzit mai târziu ţinând discursuri fa Radioul 



Săracu - Care erau legăturile lui Sima cu oamenii politici ai 
Ţării, în preajma rebeliunii? 

E.C. - Sunt destul de delicate aceste întrebări, însă, pentru 
istoria acestei Ţări, actul de acuzare mă pune alături de mormânt, 
înţeleg să spun adevărul: 

în testamentul politic nescris al lui Corneliu Codreanu se 
spune: «După mine urmează inginerul Clime». Pe urmă, o listă de 
treisprezece inşi. Dacă toţi aceştia cad, vine Horia Sima. Sima sau 
Radu Mironovici, după alte versiuni. Interesează faptul că Corneliu 
Codreanu a spus: «Şi dacă toată această listă va cădea, legiunea să se 
adreseze lui Iuliu Maniu». Dumneavoastră cunoaşteţi pactul de nea¬ 
gresiune încheiat între Corneliu şi Maniu, în alegerile din 1937. Acest 
pact a scos din clandestinitate o mişcare considerată ilegală, i-a dat 
prestigiu politic, a scos-o pe primul plan. De aceea a câştigat legiunea 
în acele alegeri un important număr de voturi, ceea ce a dezichilibrat 
viaţa noastră politică interioară. Se ştie că legionarii au obţinut atun¬ 
ci 800.000 de voturi. Noi, cei de la Siguranţa Generală, ştiam foarte 
bine, aveam o statistică exactă a capilor mişcării şi a tuturor membri¬ 
lor mişcării. Făcusem o serie de cercetări discrete şi desigur multe din 
acele voturi erau datorite domnilor acestora, care aveau tot interesul 
să încurce lucrurile pe vremea alegerilor. Din această cauză, a obţinut 
voturile mişcarea legionară. 

Săracu - Cine a finanţat mişcarea legionară? 

E.C. - Eram foarte intim cu Armând Călinescu. Acesta mi-a 
spus: Am un document care arată că mişcarea legionară a fost fi¬ 
nanţată, în special, în alegerile din 1937, de către partidul nazist ger¬ 
man. 

Săracu - în ce împrejurări a fost asasinat Nicolae Iorga? 

E.C. - Asasinarea Regelui Alexandru al Serbiei, asasinarea 
lui Dollfuss, au fost opera politicii germane, fiindcă aceşti oameni în¬ 
curcau politica germană. Urma să fie asasinat Nicolae Titulescu şi re¬ 
gele Belgiei. Nicolae Titulescu a ştiut şi a fost foarte bine păzit în 
Ţară şi în străinătate. Am cunoscut pe Titulescu, după atentatul con¬ 
tra lui Duca, cănd domnul Mareşal m-a trimis la Titulescu să-i fac o 
expunere asupra tainelor acestui atentat. Totuşi, Titulescu a suferit 
politiceşte şi a fost sacrificat tot din cauza Germaniei. 

în timpul chestiunii de la Jilava, eram directorul personalu¬ 
lui din Ministerul de Interne şi luasem de câteva zile noul serviciu în 
primire. Am făcut cercetări, a fost un plan general de suprimare a tu¬ 
turor oamenilor noştri de stat. Acest plan trebuia să treacă în primul 
rând peste capul domnului Mareşal, pentru că, oricât s-ar spune că a 
adus la putere mişcarea legionară, dar, pentru cine ştie să facă 



politică, ştie că mişcarea legionară a fost umflată de celelalte partide 
de aşa manieră, încât această formulă politică trebuia să fie epuizată 
într-un fel oarecare. Ori o iei şi o suprimi total, ori o aduci la guvern 
şi într-o manieră oarecare, după un timp, o suprimi. 

Au fost nesfârşite scandaluri între domnul Mareşal şi Sima. 
Am participat şi eu la ele. Am provocat şi eu unele din ele, pentru că 
am spus adevărul. A avut nesfârşite discuţii şi scandaluri cu Sima, 
domnul Mareşal, şi din pricina mea. Atunci a avut loc acea celebră 
întrunire în care s-a hotărît că trebuiesc toţi suprimaţi. Planul era 
complet stabilit. 

Săracu - Pe cine a pus legionarii să facă de pază la Jilava? 

E.C. Horia Sima. 

Săracu - Cine era ministru de interne? 

E.C. - Generalul Petrovicescu. închisoarea era militară, le¬ 
gionarii aflaseră ora când trebuia să se schimbe paza, s-au organizat 
şi au suprimat pe cei de acolo. 

Planul mergea mai departe. în dimineaţa de 28 noiembrie, 
am fost anunţat la telefon de domnul Ghelmegeanu că veniseră opt 
legionari să-l ia din casă şi mă ruga să-l salvez. Am trimis un ofiţer cu 
opt agenţi, cu o maşină, dar nu au putut rezista legionarilor. Aceştia 
l-au luat pe domnul Ghelmegeanu şi l-au dus la prefectură. A telefo¬ 
nat şi doamna Argetoianu, că îl ridicaseră pe domnul Argetoianu de 
acasă. Am anunţat pe domnul Rioşeanu să meargă la prefectură. S-a 
dus, mi se pare cu generalul Vasiliu şi câţiva agenţi. A intrat în biroul 
prefectului, unde tribunalul legionar îi judeca. Rioşeanu, om cura¬ 
jos, a ţipat: «Ce e scandalul ăsta? Toată lumea după mine! Dacă nu, 
scot regimentul de jandarmi!» Legionarii s-au intimidat, Rioşeanu 
i-a luat, era şi Tătărescu cu ei, şi alţii, i-a dus la Ministerul de Interne, 
unde i-a internat. Madgearu a fost mai nenorocit. L-au dus în pădure 
şi l-au împuşcat. 

Cu Nicolae Iorga, există dosarul la mine la serviciu, cu toate 
cercetările făcute. Toţi asasinii lui Iorga sunt citaţi nominal. Toţi asa¬ 
sinii se găseau în Germania. Mă aşteptam să-i găsesc arestaţi acum, 
sunt toţi identificaţi. 

Cu privire la Jilava, cele mai bune informaţiuni mi le-a dat 
colonelul Rotner, pentru că serviciul lui avea informatori legionari. 
El mi-a spus şi că armele erau germane. 

Săracu - Dacă acuzatul a asistat la interogatoriul luat de Niki 
Ştefănescu lui Horia Sima? 

E.C. - Vă rog să precizaţi dara. In ce an? Era în 1938, 1939? 
Eu eram atunci directorul personalului din Ministerul de Interne. Nu 
aveam nici o legătură. însă oamenii care fac această meserie, le intră 

în sânge şi nu se pot lăsa de dânsa. Mă interesau de pe atunci proble¬ 
mele informative. A venit Horia Sima prin Banatul Sârbesc, unde 
circula cum voia, cu concursul Gestapoului. Din întâmplare, a căzut 
în mâna poliţiei, ministrul de interne fiind domnul Ghelmegeanu. 
Eram la dânsul acasă, când i s-a comunicat că a fost prins Sima şi 
Pătraşcu. Se ascunseseră în podul unei case. Sima a fost adus la Sigu¬ 
ranţa Generală. Moruzov era şef şi avea pe omul lui de mare încrede¬ 
re, Niki Ştefănescu, mort în urmă la Jilava. în loc ca Sima să fie ţinut 
la arest şi judecat pentru tot ce făcuse (ţin să afirm că, atunci când 
Armând Călinescu a fost suprimat, Sima se afla în Ţară, stătea pe 
aici, pe lângă acest locaj, şi privea dacă maşina îşi execută bine misiu¬ 
nea. Asta e realitatea. în loc ca Sima să fie suprimat, s-au început o 
serie de tratative între Moruzov şi el, pentru formarea unui guvern 
pur legionar. Am găsit în documentele serviciului meu că tot grupul 
lui Sima era mobilizat pe loc, ca să nu mai facă armata, la Serviciul 
Secret. Aceste documente există şi s-au publicat într-un comunicat al 
Preşedinţiei. 

Generalul Petrovicescu - Domnule preşedinte, se face mereu 
o confuzie. A ţinut vreodată Jilava de Ministerul de Interne? 

E.C. - Nu. Era închisoare militară. 

Generalul Petrovicescu - în garda care se dădea acolo, la Ji¬ 
lava, pe lângă garda normală militară, ce amestec a avut Ministerul 
de Interne? 

E.C. - Garda era legionară, nu a Ministerului de Interne. 


40 - Declaraţiile lui Iuliu Maniu 


«Am stabilit să nu primim nici o însărcinare din partea Regelui 
Carol. Nu am înţeles să dau sprijin guvernului domnului Mareşal. 
Am arătat că este o profundă greşeală ca noi să intrăm în răsboi cu 
Rusia. Nu poate fi oprită naţiunea în calea ei printr-un cuvânt de 
onoare dat de cineva, fie el chiar prim-ministru sau Mareşal. Acţiu¬ 
nea de stat a domnului Mareşal cu legionarii a fost istorică. Partidul 
nostru a făcut cu legionarii o înţelegere momentană. Ordinea se 
poate menţine mai bine prin duelul unui liber schimb de opinii, dar 
nu prin mijloace de constrângere fizică sau prin forţă. După alegeri, 
legionarii au ieşit la suprafaţă şi, prin felul lor de a lucra, dar, mai cu 
seamă, prin atitudinea lor faţă de guvernul Antonescu, s-au dovedit 



nepotriviţi pentru a obţine încrederea opiniei publice. Nu cred că 
Mareşalul Antonescu ar fi putut veni Ia guvern fără ajutorul-Gărzii 
de Fier. Mareşalul Antonescu a avui cele mai bune intenţiica să facă 
servicii statului, dar ele au rămas infructuoase, fiindcă nu s-a adăpat 
din curentele poporului, a mers cu Germania şi a permis acesteia să 
penetreze în armată, în viaţa economică. Incontestabil, domnul 
Mareşal avea un imens prestigiu.» 


Mihai Antonescu Domnule preşedinte, vă rog să-l întrebaţi 
pe domnul Maniu, dacă îşi aminteşte că, la 5 septembrie 1940, atunci 
când domnui Mareşal a fost însărcinat cu constituirea guvernului, s-a 
întâlnit cu domnia sa şi dacă a discutai eventualitatea unui guvern de 
uniune naţională? 

luiiu Maniu Nu aş puica să precizez dala, dar ştiu că, 
înainte de formarea guvernului domniei sale, nu ani avut ocazia să-l 
întâlnesc. 

Mihai Antonescu Dacă îşi aminteşte domnul Maniu că a 
discutat totuşi cu domnul Mareşal chestiunea constituirii guvernului 
şi că a refuzat orice concurs Regelui Carol al 11-lea? 

1 uliu Maniu Daţi-mi voie să vă arăt puţin cum s-au 
desfăşurat lucrurile. 

Preşedintele Vă amintiţi, domnule Maniu, că, în preajma 
abdicării Regelui Carol, aţi avut o întrevedere cu Ion Antonescu şi că 
aţi discutat asupra Regelui Carol? 

Iuliu Maniu - Chiar mai multe. Aceasta vreau să spun: ceea 
ce s-a întâmplat, căci ar fi bine să se cunoască. Ne-am hotărît ca 
niciunul dintre noi să nu primim nici o însărcinaie de la Regele Carol. 
Această înţelegere an- rcaii/at-o cu domnii Constantin Brătianuf, 
George Brătianu şi Stelian Popescu. 

Mihai Antonescu Dacă-şi aminteşte domnul Maniu că, cu 
ocazia aceea, s-a discutat ca la constituirea guvernului Mareşal Anto¬ 
nescu, opoziţia, şi chiar domnia sa, să nu îngreuneze sarcina guver¬ 
nului. Domnul Maniu l-a căzut pe domnul Mareşal şi, după consti¬ 
tuirea guvernului, şi cu acel prilej, de asemenea, a stabilit ca opoziţia 
să nu îngreuieze sarcina guvernului? 

Iuliu Maniu - Vreau să precizez următoarele: ne-am înţeles 
ca nici noi, partidul na_ţional-ţâră«esc, nici partidul naţional-liberal 
să nu primim vreo însărcinare de la Regele Carol. Eu am avut -man¬ 
datul să mă pun în contact cu domnul Mareşal Antonescu şi să 
realizăm cu domnia sa o înţeleget ey, conform acestui mandat. Dom-; 
nul Mareşal ieşise atunci din lagăr. Ne-am înţeles să ne întâlnim la 

Ploieşti, unde ne-am şi întâlnit. Nu am vrut să primim nici eu, nici 
domnia sa, vreo însărcinare de la Regele Carol. 

Am stat de vorbă cu domnul Mareşal, am văzut care sunt 
planurile domniei sale şi i-am arătat care sunt planurile mele. Am sta¬ 
bilit, prin urmare, că nu vom primi un mandat din partea Regelui şi 
am stabilit că, în cazul când Regele va abdica, vom participa cu toţii 
la guvern, neprecizând cine va fi preşedinte. 

Domnul Mareşal şi-a rezervat ministerele de interne şi de 
răsboi, ceea ce eu am consimţit. întrevederea a avut loc la Ploieşti. 
Am stabilit că a patra zi după această întrevedere, ne vom întâlni la 
Bucureşti şi amândoi ne vom prezenta Regelui Carol în audienţă şi îi 
vom pretinde abdicarea. Domnul Mareşal mi-a comunicat că s-a pre¬ 
zentat în audienţă, că Regele i-a oferit să facă guvernul şi că domnia 
sa, în baza acordului, a refuzat să facă guvernul. în aceeaşi seară, 
l-am văzut pe domnul Mareşal în casa sa particulară, unde mi-a 
comunicat rezultatul audienţei avute şi mi-a reconfirmat înţelegerea 
noastră. In aceeaşi noapte, a fost chemat din nou în audienţă, dar ce 
s-a întâmplat în acea audienţă nu ştiu. 

în altă zi, am aflat că domnul Mareşal a primii preşedinţia 
Consiliului de Miniştri, cu condiţia ca să fie el Conducător al Statului 
şi ca unele prerogative regale să-i fie transmise domniei sale. De la 
această dată nu l-am mai văzut pe domnul Mareşal, până când a for¬ 
mat guvernul. 

Mihai Antonescu - Dacă-şi aminteşte domnul Maniu că l-a 
văzut pe domnul Mareşal, după formarea guvernului şi, cu acel pri¬ 
lej, i-a arătat că nu va avea din partea opoziţiei o situaţie care să-i 
îngreuneze sarcina? 

Iuliu Maniu - Intr-adevăr, după ce a formal guvernul, l-am 
întâlnit pe domnul Mareşal. Domnia sa mi-a oferit să intre câţiva 
oameni de-ai noştri, ca tehnicieni, în guvern. în urma acestei 
audienţe, am admis ca doi-trei distinşi tehnicieni ai Partidului 
Naţional-Ţărănesc să ia parte la guvernarea domniei sale, ca secretari 
generali. Dar nu în calitate de colaboratori politici, ci administrativi. 
Au fost numiţi domnul Gerota, imediat, şi mai târziu, domnul Gri- 
gore Popescu, un tehnician în materie industrială şi comercială a 
Ministerului Aprovizionării. 

Mihai Antonescu - Dacă domnul Maniu a declarat domnului 
Mareşal că s-a situat într-o poziţie de rezervă, şi că înţelege să rămână 
în această rezervă pentru alte împrejurări? 

Iuliu Maniu - Nu numai atât, dar eu am fost în contra. Nu 
poate fi vorba de o rezervă a mea faţă de acest guvern, deoarece eu 
eram împotrivă. 



Mihai Antonescu îngăduiţi-mi să-I întreb pe domnul 
Maniu, pentru că eu nu mai înţeleg... 

Preş. Dumneavoastră formulaţi-vă întrebările în apărarea 
dumneavoastră. 

Mihai Antonescu - Tocmai voiam să formulez o întrebare, în 
legătură cu răspunsul domnului Maniu. Pe de-o parte, a spus că l-a 
văzut şi vizitat pe domnul Mareşal, înainte, şi că s-a înţeles cu dom¬ 
nia sa... 

Iuliu Maniu - Nu m-am înţeles. 

Mihai Antonescu -.. .că s-a înţeles la constituirea guvernului. 
Eventual, domnul Mareşal şi-a rezervat Armata şi Internele, iar după 
aceea se constituie guvernul, discută cu domnul Mareşal, îşi dă acor¬ 
dul să participe tehnicienii, tehnicieni însă ai Partidului Naţional 
Ţărănesc. Ce înseamnă a fi contra unui regim, căruia, totuşi, prin 
capul său îi acorzi încrederea unor discuţiuni şi a unui schimb de 
vederi şi căruia îi oferi, în orice caz, colaborarea? Chiar eu am avut 
secretar general pe domnul Gerota, care mi-a comunicat că domnul 
Maniu i-a dat agrementul şi a spus-o chiar aici, pentru participarea la 
minister. 

Iuliu Maniu - Nu la minister, ci ca secretar general adminis¬ 
trativ, nu politic. 

Preş. - Cum explicaţi aceasta? 

Iuliu Maniu - Noi suntem toţi români şi, la un moment dat, o 
părere politică diferă între noi. Nu urmează pentru aceasta că noi să 
devenim numaidecât duşmani. Prin urmare, nu exclude posibilitatea 
ca să refuzi în anumite momente conversaţii. 

în special eu, de când s-a făcut România Mare, am fost de 
părere că pe fiecare român să-l tratezi cu cinste, indiferent dacă este 
adversar politic sau ba. Poate de aceea am fost singurul în Ţară, care 
am avut contact cu toţi şefii de partide şi cu primii-miniştri. 

Mihai Antonescu - Faţă de răspunsul domnului Maniu, este 
foarte greu pentru mine să pun întrebarea pe care o pregătisem. 
Voiam să spună domnul Maniu, dacă a înţeles să sprijine guvernul 
Mareşal Antonescu, nu formal, deşi Ţara era angajată atunci în poli¬ 
tica internaţională, alături de Germania, faţă de situaţia care era în 
Ţară? 

Iuliu Maniu - Nu am înţeles să dau sprijin guvernului dom¬ 
nului Mareşal. Am înţeles că eram în schimbarea unui regim, după 
regele gonit de pe tron, şi-mi dam seama că situaţia Ţării era foarte 
gravă şi, deci, consideram că fiecare român este dator ca aceluia care 
are în mână puterea statului, să nu-i facă greutăţi. Acesta este un 
lucru şi ceea ce spuneţi dumneavoastră este altceva. 

Mihai Antonescu - Dacă a ştiut domnul Maniu că România 
începe răsboiul împotriva Uniunii Sovietice? 

Iuliu Maniu - Nu am fost informat. Am citit în gazete. 

Mihai Antonescu - Dacă-şi aminteşte domnul Maniu că eu 
l-am vizitat chiar în ajunul răsboiului? 

Preş. - V-a vizitat în ajunul răsboiului acuzatul Mihai Anto¬ 
nescu? 

Iuliu Maniu Nu. Domnul ministru Antonescu a avut 
bunăvoinţa să mă cerceteze o singură dată, într-o altă chestiune, mai 
târziu. Dar, înainte de răsboiul cu Rusia, nu m-am întâlnit niciodată 
cu domnia sa, nici cu domnul Mareşal. 

Mihai Antonescu - Nu-şi aduce aminte domnul Maniu, că s-a 
discutat, totuşi, la domnia sa acasă, înainte de intrarea în răsboi, 
eventualitatea unei colaborări pentru un guvern, care urma să se 
constituie tocmai la intrarea în răsboi şi de participarea unei anumite 
persoane foarte apropiată de domnul Maniu, care urma să intre în 
guvern? 

Iuliu Maniu - Nu au avut loc astfel de conversaţii politice. 
Nu am discutat despre intrarea în răsboi şi nici despre formarea 
guvernului după declararea răsboiului. Cu desăvârşire inexact. 

Mihai Antonescu - Eu stărui asupra acestui lucru. L-am vizi¬ 
tat întrucât s-a propus domnului Mihalache intrarea în guvern, iar 
domnul Mihalache m-a îndreptat la domnul Maniu, spunându-mi 
foarte sincer, că nu ar voi să repete o greşeală, nu ar voi s-o repete şi 
să merg la domnul Maniu, pentru a vedea care este părerea sa. 

Iuliu Maniu Da, este adevărat. Domnul Mihalache mi-a 
comunicat că a fost invitat să intre în guvern, ca vicepreşedinte, şi 
ne-am sfătuit, ca între prieteni, şi am hotărît ca nimeni să nu intre în 
guvern. 

Mihai Antonescu - îşi aminteşte domnul Maniu că a discutat 
cu mine problema răsboiului, atunci, şi dânsul a spus că preferă să 
rămână o rezervă politică. 

Iuliu Maniu - Am vorbit despre aceasta şi eu am arătat că 
este o profundă greşeală ca noi să intrăm în răsboi cu Rusia. Am mai 
adus şi mai târziu în discuţiune chestiunea răsboiului şi am arătat că 
sunt categoric contra unui răsboi aşazis «sfânt» împotriva Rusiei. 

Mihai Antonescu - Dacă domnul Maniu socoteşte că este 
drept şi potrivit ca Mareşalul Antonescu şi cu acuzaţii care se găsesc 
în boxă, astăzi, să fie consideraţi ca singurii care pot fi învinovăţiţi de 
această politică? 

Iuliu Maniu - Sunt singurii care sunt vinovaţi, pentru că au 
pus mâna pe putere, n-au întrebat Naţiunea, nu s-au consultat cu 

nimeni. Deci, au procedat în mod dictatorial. 

Mihai Antonescu - Dacă domnul Maniu a declarat aici - şi 
este adevărat că s-a întâlnit de mai multe ori cu domnul Mareşal, 
înainte de septembrie, şi se puseseră de acord asupţp preluării.guver- 
nului, fără a stabili cine anume urma să fie preşedintele Consiliului? 
Dacă, după ce domnul Mareşal a luat puterea şi, după ce domnul 
Maniu a discutat cu domnia sa şi i-a dat sprijin, nu numai prin 
această înţelegere de pasivitate, dar prin colaborare activă, în ceea ce 
numeşte domnul Maniu: de tehnicieni, adică a unor partizani ai dom¬ 
nului Maniu, care să facă parte din administraţia guvernului Anto¬ 
nescu? Dacă, pe de altă parte, spune că politica pe care a făcut-o 
domnul Mareşal, în 1940, era aceea care trebuia să fie în interes 
românesc, atunci cum explică domnul Maniu astăzi că, la întrebarea 
pe care am pus-o mai înainte, consideră numai pe domnul Mareşal 
Antonescu şi pe acuzaţii de astăzi ca singuri vinovaţi? 

Iuliu Maniu - Pentru că şi-au luat răspunderea. Pentru că au 
condus armatele greşit şi pentru că noi am protestat împotriva acestei 
politici şi prin diferite memorii, şi prin diversele întruniri publice care 
s-au putut ţine. 

Mihai Antonescu - Domnule preşedinte, este foarte greu şi 
nu vreau să par că stărui asupra acestui lucru, dar îngăduiţi-mi, deoa¬ 
rece domnul Maniu a avut un rol mare în Ţara Românească şi a spe¬ 
rat să-l aibă în viaţa politică şi în viitor; cred că domnul Maniu, pen¬ 
tru orientarea dumneavoastră, a opiniei publice şi pentru stabilirea 
răspunderilor noastre, nu poate să afirme, pe de o parte, că politica 
făcută de domnul Mareşal trebuia să fie făcută, pentru că era în inte¬ 
resul Ţării, iar pe de altă parte, să spună: «Am protestat împotriva 
acestui lucru». 

Iuliu Maniu - Da. Pentru că o politică se poate face bine, se 
poate face rău, şi cea mai bună intenţiune politică poate să se traducă 
în fapt, printr-o rea conducere, la crimă. 

Mihai Antonescu Domnule preşedinte, faţă de acest 
răspuns, nu duc mai departe această chestiune. Aş vrea acum să ştiu 
dacă domnul Maniu recunoaşte că, după 22 iunie 1944, a fost conti¬ 
nuu informat despre acţiunea diplomatică pe care am dus-o, ca 
ministru de externe, în această perioadă, şi dacă l-am pus în 
cunoştinţă de cauză cu textele telegramelor şi informaţiunilor diplo¬ 
matice? 

Iuliu Maniu - într-adevăr, am fost informat din partea dom¬ 
niei sale de anumite tratative politice, pe care Ie ducea cu ambasado¬ 
rii Statelor Unite la Madrid. 

Mihai Antonescu - Dacă-şi aminteşte domnul Maniu, fiindcă 

este vorba de Madrid, că atunci când l-am informat de legătura de la 
Madrid, mi-a propus să trimit pe doctorul Mănuilă, care ar fi cunos¬ 
cut pe ambasadorul american de La Madrid, pentru ca să stabilească 
domnia sa această legătură. 

Iuliu Maniu - Cu această ocaziune, este adevărat că am reco¬ 
mandat domnului Mihai Antonescu să fie folosit doctorul Sabin 
Mănuilă, care nu era membru în partidul nostru, ci director general 
la Statistică. 

Mihai Antonescu Dacă recunoaşte domnul Maniu că, în 
această perioadă, a obţinut trecerea peste graniţă a unui reprezentant 
la Cairo, care să trateze posibilitatea viitoare a ieşirii României din 
răsboi. 

Iuliu Maniu - Lucrurile s-au petrecut astfel. De la început, 
am dus o acţiune internaţională foarte intensă, pentru a informa 
lumea din afară pe deoparte, iar pe de alta, pentru a înlesni ieşirea 
României din răsboi. Un loc de frunte în aceste legături, pe care 
reuşisem să le realizăm, era Cairo, unde se găsea sediul diplomatic al 
Naţiunilor Unite. M-am hotărît să-l rog pe principele Ştirbey să 
meargă la Cairo. Dânsul s-a învoit, dar cu condiţiunea ca eu să-i dau 
o scrisoare, drin care să reiasă că dânsul merge ca emisar al meu. Am 
trimis telegrama domului Mareşal, pentru ca să fie informat, şi toto¬ 
dată l-am rugat, printr-o terţă persoană, să binevoiască a înlesni ieşi¬ 
rea peste graniţă a principelui Ştirbey. Domnul Mareşal a avut 
bunătatea şi patriotismul să înlesnească acest lucru. în urma înlesnirii 
făcute de domnul Mareşal, principele Ştirbey a ajuns la Cairo, iar 
mai târziu, având însărcinarea să mai trimit pe cineva, ca un consilier 
al principelui Ştirbey, am arătat pe domnul Vişoianu, căruia domnul 
Mareşal a avut bunătatea să-i înlesnească ieşirea din Ţară. 

Mihai Antonescu - Domnule preşedinte, binevoiţi a întreba 
pe domnul Maniu dacă a primit nu numai tot concursul, pentru ple¬ 
carea acestor delegaţi, dar dacă recunoaşte că i s-a transmis şi rezul¬ 
tatul tratativelor, adică condiţiile de armistiţiu trimise de Ştirbey şi 
venite prin legaţia noastră de la Ankara. 

Iuliu Maniu - în ceeâ ce priveşte tratativele şi rezultatul, nu 
am primit de la Ministerul de Externe nici o înştiinţare. în schimb, 
am trimis eu domnului ministru câte un schimb de telegrame, ca să 
fie informat despre ceea ce se petrece, ca nu cumva să fie întretăiate 
tratativele ce se duceau de dumnealui la Madrid. Era o chestiune de 
loialitate. 

Mihai Antonescu - Este un fapt cert, care poate fi stabilit 
oricând, că legaţia de la Ankara a transmis condiţiile de armistiţiu 
venite de la Cairo. 

Iuliu Maniu - La ce dată? 

Mihai Antonescu - La data când au fost formulate. Cred că 
la sfârşitul lui aprilie sau mai 1944 şi că ele purtau menţiunea: «Pen¬ 
tru domnul Mareşal Antonescu şi domnul Iuliu Maniu», că ele au 
venit din Ministerul de Externe şi prin cifru, şi, dacă i-am transmis 
domnului Maniu şi domnia sa a primit aceste condiţiuni venite prin 
ministerul nostru de externe. Probabil că le va fi primit domnul 
Maniu şi altfel, fiindcă domnia sa avea mijloace de comunicare 
directă. 

Iuliu Maniu - Vă rog să se precizeze. 

Mihai Antonescu Voi da precizări. Eu am întocmit, cu 
aprobarea domnului Mareşal, plecarea domnilor. Ştirbey şi Vişoianu 
şi le-am pus la dispoziţie ce era necesar, pentru activitatea de acolo. 
După aceea, nu am fost ţinuţi la curent, nici domnul Mareşal, nici eu 
însumi, cu absolut nimic din ceea ce au întreprins dumnealor acolo. 
Singurul lucru pe care l-am primit de la domnul Maniu - iertaţi-mă! 

mi-a spus, venind la mine, că are informaţii care-1 fac pesimist. 
Este singurul lucru pe care l-a spus. Noi am primit apoi numai con¬ 
diţiile de armistiţiu, care purtau menţiunea «pentru domnul Mareşal 
Antonescu şi domnul Iuliu Maniu», şi acestea erau venite prin minis¬ 
trul nostru de la Ankara, domnul Creţianu. Eu am transmis condiţiu- 
nile domnului Mareşal şi domnului Maniu. Domnul Maniu îşi amin¬ 
teşte de acest lucru? 

Iuliu Maniu - Eu nu am fost în legătură directă cu domnul 
Mihai Antonescu. Aveam prieteni aici, care erau şi prietenii domniei 
sale, dar corespondenţă directă nu am avut. Eu am avut însă legătură 
constantă, aproape zilnic cu Cairo, cu domnii Ştirbey şi Vişoianu. 
Astfel am fost înştiinţat că, la 13 aprilie 1944, s-au stabilit definitiv 
condiţiile preliminare ale armistiţiului. în urma acestui lucru, am 
avut plăcerea să-l întâlnesc pe domnul ministru de externe într-un loc 
neutru şi l-am încunoştiinţat că, într-adevăr, s-a făcut un preliminar 
de armistiţiu cu ambasadorii Angliei, Americii şi Rusiei. Şi am 
schiţat în linii generale acest preliminar de armistiţiu. Nu am avut 
cunoştinţă, şi până în momentul de faţă nici nu am auzit, nici nu mi-a 
spus Vişoianu şi nici Ştirbey, că dumnealor au reuşit să facă oarecari 
condiţii, un preliminar de armistiţiu. 

Mihai Antonescu - Dacă-şi aminteşte domnul Maniu, că nu 
numai într-o casă neutră, dar chiar la Snagov, l-am văzut pe domnia 
sa şi chiar de mai multe ori, la cererea sa făcută prin doamna sau 
domnul Mănuilă şi dacă-şi aminteşte că l-a văzut chiar pe domnul 
Mareşal la mine în cameră şi dacă recunoaşte că, atunci l-am infor¬ 
mat că eu duc tratative directe de armisiţiu cu URSS prin Stockholm 

şi informaţiile primite de la doamna Kollontay erau de natură opti¬ 
mistă. Cu acea ocazie, domnul Maniu mi-a spus: «Eu am primit de la 
Cairo dimpotrivă, ştiri pesimiste» 

Iuliu Maniu - Despre tratativele care se duceau la Stockholm, 
prin doamna Kollontay, nu m-a informat. Eu aveam legăturile mele 
proprii cu doamna Kollontay, care era ministrul Rusiei la Stock¬ 
holm, şi le duceam printr-un prieten al meu din Bucureşti şi printr-un 
prieten al nostru din Stockholm. Adevărat este că, de preliminarul 
făcut la Cairo, n-am fost mulţumit din două motive. 

Preş. - înainte de a trece dumneavoastră la această acţiune, 
domnul Mihai Antonescu v-a informat că duce tratative la Stock¬ 
holm? 

Iuliu Maniu - Da, mi-a spus ce legături are cu Stockholmul, 
dar nu m-am interesat mai îndeaproape, fiindcă aveam direct infor¬ 
maţiile mele. Este adevărat că aceste convorbiri au fost într-o casă 
particulară, în Bucureşti, şi pe urmă la vilă, la Snagov, la domnul 
Mareşal. Nu că nu m-a interesat, dar nu a fost o chestiune specială, o 
chestiune nouă pentru mine. Mă interesa tot ce privea acest armis¬ 
tiţiu. Cum să nu mă intereseze? Mai bine zis, nu am pus prea mare 
cont pe aceasta, deoarece şi eu aveam legături cu doamna Kollontay, 
printr-un prieten. 

Mihai Antonescu - Dacă m-a sfătuit atunci să las opoziţiei să 
trateze chiar cu Uniunea Sovietică? 

Iuliu Maniu - Niciodată nu am avut această părere, pentru că 
ar fi fost prea nemodest din partea mea, ceea ce nu este în firea mea 
de a fi, să cred că ceea ce tratez eu este mai important decât ceea ce 
tratează guvernul. 

Mihai Antonescu - Dar domnul Maniu a spus, mai înainte, 
că nu a dat nici o însemnătate acestor tratative prin Stockholm, iar 
acum afirmă că este mai important ceea ce tratează guvernul. In orice 
caz, dacă domnul Maniu îşi aminteşte că condiţiile de la Stockholm, 
pe care le-am primit, cuprindeau clauza privitoare la retrocedarea 
Transilvaniei, în timp ce acelea venite prin Cairo nu cuprindeau 
aceasta? 

Iuliu Maniu - Vreau să precizez, ca să nu supăr pe nimeni, iar 
declaraţiile să rămână precise: eu nu am spus că nu am dat nici o 
însemnătate tratativelor, însă comunicarea domniei sale nu era nouă, 
pentru că o ştiam şi eu mai dinainte. 

Mihai Antonescu - Domnule preşedinte, nu vreau să revin 
asupra acestei chestiuni, pentru că domnul Maniu a stabilit prin 
răspunsul său o atitudine, care are un caracter istoric, deşi eu îmi 
amintesc că domnul Maniu, la 23 august, a trimis un mesaj Mareşa- 

lului Stalin (am citit din ziare),după arestarea noastră, astfel că nu 
vreau să comentez faptul că domnia sa acum consideră... 

Preş. - Acestea sunt chestiuni fixate. 

Mihai Antonescu - Dacă recunoaşte domnul Maniu că, într-o 
discuţie pe care a avut-o la Snagov, în camera mea, cu domnul 
Mareşal, domnul Mareşal a declarat că nu poate executa condiţiile 
armistiţiului, aşa cum le primise de la Moscova, şi care cuprindeau 
clauza Transilvaniei, pe când cele de la Cairo nu o cuprindeau? Dacă 
domnul Mareşal a declarat că nu poate executa condiţiile acestea ale 
armistiţiului, din cauza art.l, care prevedea drept clauză expresă 
întoarcerea armelor împotriva germanilor şi domnia sa credea că tre¬ 
buie tratat să se modifice şi să fie scos acest articol, rămânând anga¬ 
jamentul că, dacă germanii ar opune rezistenţă, atunci domnul 
Mareşal să întoarcă şi dânsul armele, pentru a apăra interesele 
româneşti? Dacă domnul Maniu, cu acea ocazie, a auzit acest lucru? 

Iuliu Maniu Punctul constant de vedere al domnului 
Mareşal a fost şi într-o conversaţie de atunci, de la Snagov, şi în cele 
ulterioare, pe care le-am avut la domnia sa în casă, că dânsul, ca mili¬ 
tar, nu poate să calce un contract pe care l-a încheiat. Deci dânsul, ca 
general român, nu poate să se întoarcă împotriva acelora alături de 
care a luptat. Un punct de vedere foarte frumos, dar nu politic. 

Punctul meu de vedere a fost că nu poate fi oprită naţiunea 
în calea ei printr-un cuvânt de onoare, dat de cineva, fie el chiar 
prim-ministru sau Mareşal. Dacă anumite motive personale îl împie¬ 
dică pe actualul preşedinte al consiliului să încheie un act oarecare, 
din punct de vedere moral, atunci este altă soluţie: să dea locul altuia. 
Dar nu se poate ca un om de stat să spună: Am dus ţara la prăpăd, 
dar mi-am salvat onoarea! Nu este balanţa dreaptă. Să lase locul 
altuia. 

Preş. - La observaţiunea făcută de domnia voastră, ce vi s-a 
răspuns de către Ion Antonescu? 

Iuliu Maniu - Că situaţia militară este de aşa fel, şi germanii 
aşa de puternici în România, încât o încercare de natura aceasta ar 
duce la sigura înfrângere a României. Aceasta a spus-o nu cu ocazia 
în care l-am văzut la Snagov, ci ulterior, când cunoşteam condiţiile 
de la Moscova. 

Mihai Antonescu Vă mărturisesc că consider de datoria 
mea să insist, chiar dacă aceasta ar părea ca lipsă de modestie. Con¬ 
diţiile obţinute de la Stockholm cuprindeau clauza privitoare la retro¬ 
cedarea Transilvaniei, în timp ce cele de la Cairo, nu? 

Iuliu Maniu - Eu condiţiile preliminare de la Stockholm nu le 
cunosc exact. 

Mihai Antonescu - Dacă-şi aminteşte domnul Maniu că, în 
discuţiile de la Snagov, cu domnul Mareşal, domnia sa i-a spus, 
atunci când era vorba ca eu să tratez şi să solicit modificarea art.l din 
condiţiile de armistiţiu, în sensul cererii domnului Maniu, de a nu se 
menţiona formal întoarcerea armelor, domnia sa a spus că tratativele 
domniei sale le va continua şi asupra acestui punct, şi asupra altora. 

Iuliu Maniu într-adevăr, în decursul tratativelor şi la 
Cairo, şi la Stockholm, a intervenit această chestiune. Atunci, eu am 
spus că aceasta nu este o condiţiune indispensabilă şi ca ea să nu fie 
îndeplinită decât numai în cazul când armata germană se va opune 
acţiunii pe care o va întreprinde guvernul, care va semna armistiţiul, 
într-adevăr, când s-a pronunţat acţiunea noastră, noi eram în Palatul 
Regal, unde s-a prezentat generalul Gerstenberg, care a cerut ca 
armata germană să fie lăsată să iasă din Ţară. I s-a răspuns: «Da, 
dacă promiteţi pe cuvânt de onoare că dumneavoastră, ieşind din 
Bucureşti neîmpiedicaţi, nu veţi ataca Bucureştiul» Ori, după 
aceasta, am aflat că anumite trupe germane au continuat şi după 
aceasta marşul în contra Bucureştiului, precum şi bombardarea. Ast¬ 
fel, s-a întâmplat tocmai contrariul de cum îşi dăduse cuvântul gene¬ 
ralul Gerstenberg. Bineînţeles, atunci nu am mai avut de făcut alt¬ 
ceva, decât să opunem rezistenţă. 

Mihai Antonescu - Noi, domnul Mareşal şi cu mine, la 23 
august, eram închişi în safeul'de la Palatul Regal. De aceea, nu ştiam 
ce au făcut dumnealor cu germanii. V-aş ruga, domnule preşedinte, 
să întrebaţi pe'domnul Maniu, dacă s-a primit fie din partea Aliaţi¬ 
lor, fie din partea doamnei Kollontay, prin tratativele domniei sale, 
modificarea formală a condiţiunii de întoarcere a armelor în contra 
Germaniei, până în ultimul moment. Căci aceasta este afirmaţia 
domniei sale, şi ar fi foarte grav, căci acesta a fost elementul moral al 
domnului Mareşal Antonescu, ca militar, care a spus că, în calitate 
de soldat, nu poate să întoarcă armele contra unui fost aliat, dar că 
voia să scoată Ţara din răsboi şi, dacă va fi atacat, va răspunde, pen- 
'tru că foştii aliaţi l-ar împiedica să-şi facă datoria de român şi de mili¬ 
tar, faţă de Ţara sa. Eu am primit până la 23 august această modifi¬ 
care. 

Preş. - S-a primit modificarea formală a clauzei de ridicarea 
armelor contra Nemţilor? 

Iuliu Maniu - Noi cu Stockholm nu am avut legături oficiale, 
cum am avut cu Cairo, unde Ştirbey discuta cu trei ambasadori. 

Mihai Antonescu - Dacă-şi aminteşte domnul Maniu că, în 
dimineaţa de 23 august 1944 a trimis Ia Snagov pe domnul Gheorghe 
Brătianu, în legătură cu încheierea armistiţiului şi rolul domnului 

Mareşal? 

Iuliu Maniu Este adevărat că m-am prezentat, am cerut 
audienţă la domnul Mareşal, încă în 22 august şi m-am prezentat 
împreună cu domnul Mihalache. Am arătat că noi credem a fi com¬ 
pletamente greşit că nu ieşim imediat din Axă şi că nu facem armis¬ 
tiţiu. Domnul Mareşal şi-a arătat altă părere. 

Preş. - Care a fost această părere? 

Iuliu Maniu - Că nu putem încheia armistiţiul. 

Mareşalul Ion Antonescu - Atunci eu nici nu eram în Bucu¬ 
reşti. Eram pe front. Rog să se precizeze totuşi, când, dimineaţa? 

Iuliu Maniu - Aceasta nu o pot preciza. Avalanşa evenimen¬ 
telor din ceas în ceas şi amănuntele acestea... 

Mareşalul - Eu am sosit la ora cinci dimineaţa de pe front. A 
fost la mine numai domnul Mihalache. 

Iuliu Maniu - Fiindcă eu, însă, ceream ca armistiţiul să fie 
făcut într-un fel de înţelegere naţională, fiind de părere că un armis¬ 
tiţiu încheiat şi prin colaborarea guvernului şi, în special, a domnului 
Antonescu, care avea puterea în mână şi avea şi autoritatea morală 
trebuitoare, se putea face mai iute şi mai uşor. 

In dimineaţa următoare, l-am rugat pe domnul Gheorghe 
Brătianu, care avea acces mai uşor Ia domnul Mareşal, să-l convingă 
să facă armistiţiul, fiindcă noi toţi, fără excepţie, îi stăm de ajutor. 
Toată puterea noastră politică şi socială i-o punem la dispoziţie. 

Preş. - Ce aţi înţeles prin «noi toţi»? 

Iuliu Maniu - Mandatul dat domnului Gheorghe Brătianu, 
de a oferi sprijin politic, era dat în numele şi pentru partidele 
naţional-ţărănesc şi naţional-liberal. 

în dimineaţa de 23 august, l-am rugat pe domnul Gheorghe 
Brătianu să treacă, să viziteze pe domnul Mareşal şi să-i facă din nou 
această declaraţie, comunicându-mi rezultatul. Domnul Gheorghe 
Brătianu a venit şi mi-a comunicat că l-a găsit pe domnul Mareşal 
într-o dispoziţie mai bună pentru încheierea armistiţiului. Această 
ştire ne-a înviorat. Am căpătat speranţa că se va ajunge la încheierea 
armistiţiului. Această ştire am comunicat-o şi Ia Palat, şi în urma 
acestui fapt s-a hotărît pentru după-amiaza aceleiaşi zile audienţa la 
Palat a domnului Mareşal, mi se pare pe la orele cinci. Aveam nădej¬ 
dea că se va ajunge la scopul dorit. Dar ce s-a întâmplat la această 
audienţă, nu ştiu, fiindcă nu am fost de faţă şi nici la Palat nu am 
mers în acea seară. M-am dus la Palat numai după ce am aflat de cele 
întâmplate, şi că trupele germane reveneau asupra Bucureştilor. 

Preş. - Când v-aţi dus? 

Iuliu Maniu - La 24 august. Şi nu ştiu ce se întâmplase în 

noaptea de 23 august, după audienţă. Nu am avut nici o cunoştinţă 
asupra desfăşurării evenimentelor, până a doua zi dimineaţa, în zorii 
zilei, când a venit la mine Aurel Leucuţia, comunicându-mi cele 
întâmplate. Era informat că armata germană vine înapoi la Bucu¬ 
reşti, că Palatul e bombardat. Am mers imediat cu Leucuţia acolo, ca 
să vedem ce e de făcut. într-adevăr, Palatul era sub puterea exploziei 
bombelor germane. Au fost şi victime. 

Eu am vorbit atunci cu domnul general Sănătescu, care, în 
timpul nopţii, fusese numit preşedintele Consiliului de Miniştri şi, 
după o înţelegere realizată cu generalul Sănătescu, am cerut ca să 
vină trupele române şi să se îndrepte spre trupele germane, socotind 
că, prin această acţiune, generalul Gerstenberg îşi călcase angaja¬ 
mentul. Prin aceasta, a început ofensiva noastră asupra armatei ger¬ 
mane, pentru despresurarea Bucureştiului. 

Mihai Antonescu - Domnule preşedinte, domnul Maniu a 
•făcut parte din guvernul de la 23 august. Domnia sa, în dimineaţa de 
23 august a trimis pe domnul Gheorghe Brătianu la domnul Mareşal, 
ca să-i propună încheierea armistiţiului. Domnul Maniu afirmă că nu 
i-a comunicat domnului Mareşal modificarea condiţiilor venite de la 
Stockholm, adică a art.l privitor la întoarcerea armelor împotriva 
Germaniei, fiindcă nu a mai avut timp. Aceasta este prima chestiune. 

A doua chestiune: dacă domnul Brătianu a venit la Snagov şi 
a discutat cu domnul Mareşal şi cu mine chestiunea încheierii armis¬ 
tiţiului, atunci cum explică domnul Maniu răspunsul pe care l-a dat 
puţină vreme mai înainte, că nu a avut timp să comunice această 
ultimă schimbare de la Stockholm? 

Iuliu Maniu - Vă închipuiţi, în asemenea împrejurări, lucru¬ 
rile se desvoltă cu repeziciune cinematografică şi se schimbă din 
moment în moment. în tot cazul, nu pot preciza dacă domnul 
Gheorghe Brătianu cunoştea acest amănunt sau ba, fiindcă aceste 
tratative, care se duceau, trebuiau duse cu cea mai mare discreţie, 
căci altfel nu reuşeam. De aceea, schimburile de telegrame şi de 
vederi nu erau încredinţate decât unui cerc foarte restrâns de oameni. 
Fireşte, domnilor Dinu Brătianu, Gheorghe Brătianu şi Ion Mihala- 
che. N-am comunicat, fiindcă ştiam că domnul Mihai Antonescu are 
legăturile lui cu doamna Kollontay şi era firesc să ştie şi dânsul ce 
ştiam şi eu. 

Mihai Antonescu - Domnul Maniu a afirmat <ţă, împreună cu 
domnul Mihalache, în seara de 22 august, l-a vă^ut pe domnul 
Mareşal. Seara la ora nouă. Pe de altă parte, domnia sa a spus aici că 
nu a avut vreme să comunice nici domnului Mareşal, nici mie, modi¬ 
ficările condiţiilor primite de la doamna Kollontay. De vreme ce la 23 

august, a trimis pe domnul Brătianu să facă demersuri pe lângă 
domnul Mareşal, ca să semneze armistiţiul, înseamnă că, în seara lui 
22 august, când l-a văzut domnul Maniu pe domnul Mareşal, atunci 
domnul Mareşal nu a voit să semneze. Dacă ştia, de ce nu voise să 
semneze domnul Mareşal, de ce nu a comunicat cu prilejul întâlnirii 
acea modificare venită din Stockholm? 

Iuliu Maniu - Eu nu am precizat ora când l-am văzut pe dom¬ 
nul Mareşal. 

Preş. - La 23 august 1944, seara, acţiunea dumneavoastră era 
de a determina pe Ion Antonescu să încheie armistiţiul. Erau ultimele 
condiţiuni primite? 

Iuliu Maniu - Nu erau condiţiuni oficiale exacte, care ar fi 
putut urma de bază, la o acţiune de stat. Apoi,'credeam că domnul 
ministru Mihai Antonescu este cel puţin tot atât de bine informat ca 
şi mine, de ceea ce se petrecea acolo. 

Mihai Antonescu - Dacă-şi aduce aminte domnul Maniu, ce 
a discutat cu domnul Mareşal la 22 august 1944, când a venit seara? 

Iuliu Maniu Eu am discutat mai multe chestiuni. între 
altele, a armistiţiului şi a raporturilor de forţe dintre noi şi Germania, 
în ipoteza că făcea o lovitură de stat. Domnul Mihalache a fost de 
faţă atunci şi dumnealui va putea spune, ca şi mine, cum a decurs 
această conversaţie. Eu nu pot să comunic amănunte, întrucât pe 
atunci ne aflam într-o avalanşă de ştiri şi evenimente. Dat fiind 
această situaţie, nu aş putea lua asupra conştiinţei mele o eventuală 
reproducere a unei conversaţiuni. Ţin să afirm că, în ceea ce priveşte 
armistiţiul, domnul Mareşal a fost foarte binevoitor şi, dacă dum¬ 
nealui nu s-a înţeles în chestiunea armistiţiului, cauza este că dum¬ 
nealui nu avea încredere în reuşita acestuia. 

Mihai Antonescu - Dacă la 23 august, dimineaţa, a trimis pe 
domnul Gh.Brătianu la domnul Mareşal, pentru ca să-i ceară din nou 
- cum a afirmat domnia sa că l-a văzut seara - părerea, şi ce răspuns 
îşi aminteşte domnia sa că a primit din partea domnului Mareşal. 

Iuliu Maniu - Intervenţia domnului Gheorghe Brătianu a 
rămas fără rezultat. 

Mihai Antonescu Domnule preşedinte, vă amintiţi că 
Gheorghe Brătianu a afirmat aici că a comunicat domnului Maniu 
rezultatul, dar că, până Ia ora trei, când trebuia să aducă scrisoarea, 
din motive tehnice, ea nu a putut fi întocmită. 

Iuliu Maniu Nu-mi amintesc de acest lucru. Domnul 
Brătianu ştiu că poate concepe iute şi avea la dispoziţie oameni din 
partidul său. Conceperea acestei scrisori nu ar fi fost un lucru care 
să-i dea bătaie de cap. 

Mihai Antonescu - Domnul Maniu a afirmat că, la 23 august 
1944, a intrat în guvernul constituit atunci, după arestarea Mareşalu¬ 
lui şi, în dimineaţa aceleiaşi zile, ca şi în ajun, îi ceruse domnului 
Mareşal să încheie dânsul armistiţiul, ca fiind în interesul Ţării. Prin 
urmare, domnia sa, pe de o parte, afirmă că nu a aflat ce a determi¬ 
nat arestarea, decât prin oamenii de la Palat. Cum poate explica 
domnul Maniu fiindcă aceasta este o problemă care priveşte şi 
răspunderea domnului Mareşal, nu este numai o problemă morală -, 
cum poate să explice domnul Maniu, cu răspunderea sa de bătrân om 
politic că, acceptând la 23 august 1944, intrarea sa în guvernul consti¬ 
tuit atunci, nu a crezut potrivit să afle motivele şi condiţiunile în care 
domnul Mareşal a fost arestat şi să cunoască măcar factorul esenţial 
al arestării, pentru a cunoaşte motivele acestei arestări. 

luliu Maniu - Este puţină confuzie de date. Dumneavoastră 
spuneţi că am fost numit ministru, la 23 august 1944. Este inexact. 
Am intrat în guvern la 24 august, după întâmplarea de la Palat, deci 
nu aveam posibilitatea să ştiu ce s-a petrecut la Palat şi nu puteam 
avea nici răspunderea celor petrecute. 

Mihai Antonescu - Este o chestiune numai de ore. Si atunci, 
menţin întrebarea pentru 24 august, fiindcă mi se pare că o problemă 
de conştiinţă şi răspundere nu este legată doar de câteva ceasuri. 

Iuliu Maniu - Am fost numit ministru, în ziua de 24 august 
1944, aşa că nu am avut calitatea de a mă interesa de evenimentele 
petrecute în 23 august, în care a fost cuprinsă şi noua situaţiune a 
domnului Mareşal. Obligaţia de a mă interesa incontestabil că o 
aveam. Am şi satisfăcut această obligaţie, dar eu aici sunt ascultat ca 
martor şi trebuie să răspund asupra lucrurilor pe care le ştiu, pe care 
le-am trăit, şi nu asupra acelora pe care le-am auzit. 

Mihai Antonescu - Aceasta este o chestiune gravă, pentru că 
problema pe care am pus-o se referă Ia un fapt de o însemnătate 
foarte mare, pentru poziţia noastră, în faţa acestui tribunal. Există o 
răspundere a guvernării, înainte de începerea răsboiului, în timpul 
purtării răsboiului şi după încetarea răsboiului. La 23 august a înce¬ 
tat răsboiul. Prin urmare, în dimineaţa lui 23 august, i s-a cerut dom¬ 
nului Mareşal (prin domnii Maniu şi Brătianu) să semneze împreună 
armistiţiul. Deci, la 23 august, domnul Maniu socotea că domnul 
Mareşal nu numai că nu purta răspunderea pentru alte acte, potrivit, 
îndreptăţit, dar era şi cel mai în stare să încheie armistiţiul, la 23 
august. Domnul Maniu a cerut, şi în numele partidului său, şi prin 
legăturile cu blocul democrat, şi în numele propriei sale conştiinţe, să 
încheie armistiţiul, şi atunci, este vorba aici de o răspundere. Domnul 
Maniu ne spune: «Eu am intrat în guvern nu la 23 august, ci la 24 

august. Permiteţi-mi să repet întrebarea mea şi să o pun pentru 24 
august. Dacă la 23 august, i s-a cerut domnului Mareşal să încheie 
armistiţiul, iar la 24 august domnul Maniu a intrat în guvern, nu s-a 
interesat domnia sa deloc asupra condiţiilor în care domnul Mareşal 
a fost arestat? Dumnealui ne spune: «Nu am aflat despre aceasta 
decât de la oamenii de la Palat». Crede domnul Maniu că domnul 
Mareşal, cu poziţia pe care o avea chiar la 23 august, când domnul 
Maniu îi cerea să semneze armistiţiul, putea să fie arestat oricum, 
oricând, în orice fel de împrejurări? Nu era potrivit, fiind vorba de o 
răspundere atât de gravă, care angaja tot ce se petrecea, ca domnul 
Mareşal să se afle astăzi în boxa acuzaţilor. Nu crede domnul Maniu, 
cu trecutul şi experienţa pe care o are, că era potrivit ca atunci să se 
intereseze, mai cu seamă că fuseseră şi prieteni, după cum a spus, cu 
domnul Mareşal, şi să vadă pentru ce a fost arestat? A fost indicat să 
semneze armistiţiul sau nu a fost indicat? 

Preş. - Când la 23 august, aţi considerat că Mareşalul Anto- 
nescu era persoana indicată de a semna armistiţiul, v-aţi interesat 
care au fost cauzele care au determinat arestarea sa? 

Iuliu Maniu - Desigur, pentru că era datoria mea, însă per¬ 
soana care ar fi putut să-mi dea informaţii autentice, ar fi fost Majes- 
tatea Sa Regele Mihai. Ori Majestatea Sa, Regele, în dimineaţa când 
eu soseam la Palat, plecase. Astfel, eu nu am avut onoarea să vorbesc 
cu Majestatea Sa, până după ce s-a întors. Cred că măsura plecării 
domniei sale din Palat, a fost necesară, deoarece bombele germane 
cădeau pe Palat şi generalul Sănătescu nu putea admite ca Regele să 
rămână în Palat, sub ploaia de bombe. 

Preş. - Când aţi văzut pe Majestatea sa? 

Iuliu Maniu - Nu aş putea să vă spun exact, dar s-au scurs 
mai multe zile. 

Mihai Antonescu - Nu a întrebat domnul Maniu nici pe dom¬ 
nul general Sănătescu, care era preşedintele Consiliului de Miniştri, 
despre împrejurările care au dus la arestarea domnului Mareşal? 
Domnule preşedinte, înţeleg să pun această întrebare, fiindcă, din 
afirmările domnului Maniu, pare că domnia sa nu a avut nici o cuno¬ 
ştinţă despre arestarea domului Mareşal şi că, deci, azi, s-ar desolida¬ 
riza, de vreme ce nu-i aparţine... Şi explică: «eu am intrat în guvern a 
doua zi şi nu ştiu nimic despre acest lucru; răspund cei care au făcut 
înainte». Poate domnul Maniu vrea să spună deschis acest lucru şi de 
aceea, vreau să-i înlesnesc domnului Maniu să binevoiască să explice, 
dacă nu a întrebat pe domnul general Sănătescu şi nu i-a comunicat 
adevăratele condiţii şi motive ale arestării domnului Mareşal, care 
să-i înlesnească luarea unei poziţii. 

Preş. - Vă rog, aţi întrebat de cauzele arestării Mareşalului 
Antonescu şi aceasta v-a determinat la luarea unei poziţii? 

Iuliu Maniu - Sigur că l-am văzut pe ministru. Ulterior, am 
primit să fiu ministru în guvern. Am arătat că nu m-am desolidarizat 
de această procedură. 

Avocatul Eugen Ionescu - O întrebare ultimă pe care acuza¬ 
tul nu ar putea să o pună personal şi îmi permit să o pun eu. Din toate 
aceste frământări, din 1941 în 1944, din toate problemele care l-au 
preocupat pe acuzatul Mihai Antonescu, din întrevederile pe care 
domnia sa le-a avut cu Iuliu Maniu, care este părerea domnului mar¬ 
tor? Aceste probleme şi preocupări erau serioase? 

Iuliu Maniu - Sigur că l-am văzut pe ministrul Antonescu 
foarte serios ocupat de problemele care erau în curs, şi între altele, 
armistiţiul. De asemenea, pot să constat că a arătat toată solicitudi¬ 
nea, ca acest armistiţiu să poată fi făcut în condiţii care corespun¬ 
deau părerilor sale peste tot. De aceea, cred eu că a înlesnit ca oame¬ 
nii mei să poată merge la Cairo. 

Avocatul Paraschivescu-Bălăceanu - Vă rog să întrebaţi pe 
domnul martor, dacă a cunoscut vreun program politic al lui Ion 
Antonescu şi înainte şi după 6 septembrie? 

Iuliu Maniu - Da, am cunoscut, şi înainte şi după. Tocmai de 
acea nu am fost dispus să intru în guvern şi nici să-i las pe oamenii 
noştri să intre. 

Avocatul Paraschivescu-Bălăceanu A avut acuzatul Ion 
Antonescu vreo formulare scrisă a programului său, ori a făcut o 
politică de moment? 

Iuliu Maniu - Domnul Mareşal nu era om politic, era militar 
activ, şi atunci, fireşte, nu se ocupa cu ticluirea programelor politice, 
fie ale sale, fie ale altora, însă părerile domniei sale erau cunoscute. 

Avocatul Paraschivescu-Bălăceanu - Prin faptul că acuzatul 
Ion Antonescu nu avea un program sau partid, avea el vreo echipă 
ministerială, sau era nevoit să recurgă la reprezentanţi, la oameni din 
celelalte partide? 

Iuliu Maniu - într-adevăr, după ştirea mea, domnia sa nu 
avea o echipă politică, iar pentru aceasta era, fireşte, avizat să-şi câ¬ 
ştige colaboratori dintre oamenii care erau în afara organizaţiei sale. 
Ori, aceasta mă miră foarte mult. Nu găsesc explicaţia nici astăzi: 
cum domnul Mareşal s-a adresat, pentru a avea colaborarea lui 
Horia Sima, a legionarilor etc., ale căror vederi nu concordau cu 
vederile domniei sale, şi nu s-a adresat de la început Partidului 
Naţional-Ţărănesc şi Partidului Naţional-Liberal sau unor oameni 
din afara partidelor, ca, în forma aceasta, să organizeze o echipă 

corespunzătoare ideilor domniei sale şi posibilităţii unei conlucrări 
armonioase şi potrivite intereselor Ţării. 

Eu am avut plăcerea să cercetez pe domnul Mareşal Ia dom¬ 
nia sa, acasă, înainte de evenimentele acestea, cu două săptămâni. 
Am avut o conversaţie mai lungă şi am constatat cu plăcere că vede¬ 
rile sale erau în acord cu vederile noastre. în special, am constatat că 
este împotriva orientării germanofile şi nu aprobă politica legionară, 
care era pentru o orientare faţă de Germania. 

Avocatul Paraschivescu-Bălăceanu - Asocierea temporară, 
care a fost între Ion Antonescu şi legionari a putut să fie îndreptăţită 
pentru Ion Antonescu, cunoscând şi situaţia altor partide, care au 
făcut asemenea carteluri cu legionarii? 

Iuliu Maniu - Nu cred. Pentru ce? Pentru că împreunarea în 
acţiunea de stat a domnului Mareşal cu legionarii a fost una istorică 
şi una hotărâtoare. Poate că partide, cum ar fi fost al nostru, au 
făcut cu legionarii o înţelegere, nu politică, nu de guvern, nici măcar 
de opoziţie, ci o înţelegere momentană, pentru o tactică anume precis 
fixată, era la guvern absolutismul Regelui Carol al II-lea. 

Avocatul Paraschivescu-Bălăceanu - Dacă printre principiile 
programatice ale acuzatului Ion Antonescu se afla şi necesitatea 
menţinerii ordinei interne cu orice preţ? 

Iuliu Maniu Domnul apărător a adăugat un cuvânt; cu 
orice preţ. Aceasta este chestiunea... 


41 - Ultimul cuvânt 


«Cine salvează o naţiune 
nu calcă nici o lege.» 

Napoleon 


Mareşalul Ion Antonescu şi ceilalţi patru arestaţi au rămas în 
casa conspirativă de la Vatra Luminoasă până la 1 septembrie 1944. 
Tratamentul ce li s-a aplicat ne-a fost arătat de detractorii săi cu 
sadică plăcere: dovleci fierţi şi alte plante furajere. în acest interval, 
generalul Aldea, devenit ministru de interne, l-a vizitat de două ori. 
După aceste vizite, nu s-a produs nici o modificare în tratamentul 
prizonierilor. Generalul Aldea i-a informat asupra soartei ce-i aştep¬ 
ta: «Vă vom preda Ruşilor, să vă păzească, dar noi vă vom judeca». 


495 



La 1 septembrie, generalul Aldea a venit însoţit de un general 
rus, care a avut o purtare deferentă faţă de Mareşal. I s-a pus în 
vedere că vor trebui să-l urmeze şi, după pregătirile de drum, Mareşa¬ 
lul a fost invitat să urce într-o camionetă. Sursele noastre (generalul 
Pantazi, colonelul Davidescu) nu precizează dacă Mareşalul a fost 
invitat în maşina generalului rus sau a urcat în camionetă, cu ceilalţi. 
Fap^este că s-au îndreptat spre Urziceni şi au rămas peste noapte în 
sat. în casa unde a fost găzduit, Mareşalul a lăsat o însemnare pe spa¬ 
tele unei icoane. 

La 2 septembrie, maşinile au ajuns la noua frontieră şi ares¬ 
taţii au fost îmbarcaţi într-un vagon de clasa a treia. După trei zile şi 
trei nopţi au ajuns la Moscova, unde erau aşteptaţi cu cinci autotu¬ 
risme elegante. Fiecare cu trei însoţitori. După circa 60 km, au ajuns 
la un castel cu un parc foarte mare. Pe tot timpul şederii în acest cas¬ 
tel s-au bucurat d.e un regim liber. Fiecare avea cameră separată, li se 
servea o masă copioasă şi generalul rus, care îi luase în primire, nu 
ştia cum să se facă mai agreabil. Nu lipseau icrele negre şi vinuri se¬ 
lecţionate . De acest regim special, Ică Antonescu şi Piki Vasiliu au 
ştiut să se înfrupte din plin. Mareşalul rămăsese la meniul simplu, 
quasi vegetarian, preferat, în cele din urmă, şi de generalul Pantazi şi 
colonelul Elefterescu. Un medic îi vizita în fiecare zi. Erau liberi să se 
plimbe în tot parcul. 

Mareşalului i s-a părut suspect acest tratament plin de aten¬ 
ţie, bănuind că vor urma lucruri foarte neplăcute, l-a declarat gene¬ 
ralului Pantazi că, pentru a evita brutalităţile şi umilinţa, era gata să 
se sinucidă, cei rămaşi dând apoi toată vina pe el. Aflând, Mihai 
Antonescu a intrat în panică. Dacă Mareşalul dispărea, întreaga vină 
ar fi căzut asupra lui. Împreună cu Piki Vasiliu, pentru a preîntâmpi¬ 
na sinuciderea, îl pândeau tot timpul şi-l urmăreau pe Mareşal. 

într-adevăr, la 8 noiembrie, Mareşalul a încercat să se 
spânzure. Pe când rupea un cearşaf în fâşii, a fost descoperit de Piki 
Vasiliu, care l-a anunţat imediat pe generalul rus. De atunci, fiecare a 
fost nevoit să împartă camera cu câte un ofiţer rus. Acest regim nu 
s-a schimbat până la 10 mai 1945. Din acel moment, au fost transfe¬ 
raţi la închisoarea Liublianka, despărţiţi unul de altul, întâlnindu-se 
doar în vagonul care i-a adus în ţară, în anul 1946. 

La Liublianka au primit tratamentul unor deţinuţi de drept 
comun, în celule cu câte o sută, o sută cincizeci de deţinuţi, care îşi 
băteau joc de ei. Imediat a început ancheta. 

Mareşalul i-a povestit generalului Pantazi cum a decurs inte¬ 
rogatoriul lui. Anchetatorul, fost ministru, Abakumov, i-a cerut 
Mareşalului să recunoască în scris că România a dus împotriva Uniu- 

nii Sovietice, un răsboi de jaf, crime şi distrugeri, şi că Basarabia nu a 
fost niciodată pământ românesc, românii s4ăpânind-o vremelnic şi 
fără nici un drept. I s-a spus că Maniu şi Brătianu au recunoscut 
aceste fapte, iar guvernul român a făcut o declaraţie desolidarizându- 
se total de răsboiul dus de Mareşal. Ei ar fi recunoscut că Românii 
n-ar fi avut nici un drept asupra acestui teritoriu vremelnic stăpânit. 

Mareşalul a refuzat să dea vreo declaraţie şi a răspuns că nu 
crede nimic din ceea ce i s-a spus. 

La Liublianka Mareşalul şi ai săi au trăit într-un regim de 
grea detenţiune. 

Este greu de spus dacă Mareşalul a fost predat ruşilor din 
iniţiativa guvernului, sau la cererea sovietică, după cum cele două 
ipoteze s-ar putea să fi coincis. Se lansase versiunea că predarea 
Mareşalului ar fi fost o condiţie a armistiţiului, dar în Diktatul de la 
Moscova, din 12 septembrie 1944, nu se face nici o referire lâ per¬ 
soana Mareşalului. In afară de asta, predarea se face la 1 septembrie, 
la 12 septembrie Mareşalul aflându-se la Moscova. Probabil că pre¬ 
darea a fost făcută la iniţiativa guvernului român şi a Regelui, şi se 
pare că a constituit cel de-al treilea punct din planul arestării Mareşa¬ 
lului: arestarea, predarea la comunişti, predarea Ia sovietici. 

Indiscutabil, predarea la inamic a şefului statului este un act 
extrem de grav, am spune unic. Guvernul care săvârşise acest fapt 
incalificabil îşi atribuia un vot de blam. Felul cum a privit inamicul 
acest act este lesne de dedus din tratamentul aplicat Ţării după 23 
august. 

Cazul Mareşalului prezintă mai multe aspecte: 

El deţinea cel mai mare grad în armată şi era al treilea 
mareşal al României, după Prezan şi Averescu, egal în grad cu 
Regele, care, de asemenea, era mareşal. 

- Era comandantul de căpetenie al Armatei. 

- Condusese până în ultimul moment un răsboi de eliberare a 
Ţării cotropite de inamic. 

- Pierduse o bătălie, avea forţe în curs de regrupare pe o 
nouă poziţie, urmând să-şi impună în cele din urmă voinţa sa adver¬ 
sarului. 

Absurda arestare aducea o insultă uniformei şi gradului, 
aducea dezonoare oştirii, se încălca un regulament militar care preve¬ 
dea procedura în cazul unui mare comandant. Dar cel mai grav 
lucru, prin arestarea lui se blama lupta legitimă a poporului pentru 
dobândirea provinciilor pierdute, se blama oştirea care ascultase 
ordinele, dăduse nenumărate jertfe, primise decoraţii, lăsase sute de 

mii de morţi care au umplut câmpurile de la Prut la Volga şi de la 
Don în Crimeia, stepa calmucă şi Caucaz. Toţi aceştia au fost rene- 
gaţi. 

Istoria nu înregistrează nici un caz asemănător de predare la 
inamic. Vercingetorix se predă singur lui Caesar, după ce-a fost 
învins în bătălia de la Alesia. Ion Vodă cel Cumplit se predă singur 
Turcilor, după trădarea lui Ieremia, pentru a salva restul oştirii după 
lupta de la Cahul. Generalul Mack se predă singur lui Napoleon, 
după încercuirea de la Ulm şi Napoleon se urcă singur pe puntea 
vasului Belorofon, după înfrângerea de la Waterloo. Toţi aceştia 
s-au predat singuri inamicului, fiind total învinşi şi fără nici o altă 
scăpare. Inamicul avea libertatea de a-i trata după cum credea de 
cuviinţă, respectând sau nu legile răsboiului. 

Mareşalul Antonescu nici pe departe nu era învins, ci doar 
pierduse o bătălie şi se pregătea să ducă o altă bătălie. El ducea trata¬ 
tive pentru încheierea armistiţiului, avea toată armata în mână, iar în 
ziua arestării primise telegrama cu condiţiile de armistiţiu pe numele 
lui. 

Când generalul Gh.Mihail l-a întrebat pe generalul Aldea 
«de ce l-aţi predat pe Mareşal?», acesta a răspuns: «Armata era încă 
cu el şi ne-am temut de o reacţie armată». Prin aceste cuvinte, gene¬ 
ralul Aldea arată un lucru extrem de important, şi anume că armata 
nu se desolidarizase de comandantul ei suprem, îi rămăsese credin¬ 
cioasă, cu toate sacrificiile ce i le impusese. Armata era însufleţită de 
idealul naţional, instinctul ei o îndemna să se identifice cu soarta 
Mareşalului. 

Despre cei doi ani de captivitate ai Mareşalului în închisorile 
sovietice Ţara nu a aflat nimic. Parcă l-ar fi înghiţit neantul. Mareşa¬ 
lul dispăruse şi atâta tot. Nimeni nu se îndoia că el era pierdut pentru 
totdeauna, odată dus în URSS. Experienţa dureroasă pe care o avea 
poporul cu privire la vecinii de la răsărit nu lăsa loc la nici un dubiu: 
cine trece frontiera URSS-ului e definitiv pierdut. Faptul că numele 
lui nu apăruse în procesul de la Niirenberg m-a făcut să cred că 
murise, când, deodată, la jumătatea lunii mai 1946, ziarele publică 
cu titluri mari: Dublul concert Enescu-Menuhin şi Procesul Anto¬ 
nescu. Timp de două săptămâni, oraşul a fost invadat pe calea unde¬ 
lor de acordurile divine ale celor două viori măiestre, care împleteau 
jalea unui vis neîmplinit cu durerea mută a unui popor în umilinţă. în 
această ambianţă, ca un omagiu şi o închinare adusă celui înfrânt, s-a 
deschis marele proces, purtând o denumire echivocă: «Procesul marii 
trădări». Conţinutul procesului a apărut în volumul Marele proces al 
trădării, în anul 1948. 

Aş fi putut asista la proces, n-am avut tăria de a-1 revedea pe 
Mareşal pe banca acuzării, în schimb soţia mea a urmărit toate des- 
baterile şi a notat declaraţiile şi impresiile necesare pentru a recom¬ 
pune ulterior tabloul procesului. Nu era lesne să obţin permis, sala de 
şedinţe a tribunalului din Ştirbey Vodă era neîncăpătoare, asistenţa 
era limitată: ziarişti români şi străini, oficialităţi, delegaţii muncito¬ 
reşti aduse pentru a crea o atmosferă ostilă. în plenul de judecată era 
un reprezentant al partidului liberal disident, veche cunoştinţă a 
familiei, care a facilitat accesul soţiei la şedinţele proceslui. Ea se 
întorcea noaptea târziu, fremătând de spaimă şi indignare. Des.eori 
cuvintele ei erau înecate în lacrimi. Cele două rechizitorii au fost 
înfricoşătoare. Mareşalului i se puneau în seamă, fără nici o justifi¬ 
care, cele mai odioase crime. El asculta imperturbabil asaltul celor 
doi procurori, gata să-l sfâşie, orbit de lumina reflectoarelor aţintite 
asupra sa, încât deseori punea mâna la ochi pentru a se apăra. Soţia 
mea a asistat la depoziţiile lui Iuliu Maniu, l-a văzut la plecare, când 
a strâns mâna Mareşalului. L-a ascultat pe Mihai Antonescu, care 
punea întrebări-cheie martorilor principali, căutând vizibil să-i deter¬ 
mine să recunoască acordul lor la diferite acte ale guvernării Mareşa¬ 
lului. Aceştia căutau să se derobeze prin cuvinte meşteşugite. De 
pildă: 

Mareşalul : Domnule Preşedinte, s-au stabilit astăzi, în faţa 
Onoratului Tribunal, datele precise în ceea ce priveşte condiţiile de 
armistiţiu, şi s-a stabilit că, împreună cu domnul Maniu, direct şi 
indirect, am discutat această problemă. Rog să binevoiţi a-1 întreba 
pe domnul Maniu dacă s-a întâlnit cu mine la Snagov şi dacă am dis¬ 
cutat absolut pe toate feţele această problemă a armistiţiului, precum 
şi problemele de viitor ale neamului românesc, în cazul primirii con¬ 
diţiilor de armistiţiu, în cadrul în care au fost fixate? 

Iuliu Maniu: Este adevărat. M-am întâlnit cu domnul 
Mareşal la Snagov, într-o noapte la locuinţa domniei sale, şi am dis¬ 
cutat mai multe probleme. în ceea ce priveşte problema 
armistiţiului... 

Mareşalul : Dacă îşi aminteşte domnul Maniu că, cu această 
ocazie, i-am spus: «Domnule Maniu, eu nu pot să primesc aceste 
condiţiuni, dar nu mă cramponez de conducerea statului. Luaţi con¬ 
ducerea şi acceptaţi aceste condiţiuni, dacă le găsiţi acceptabile». în 
acelaşi timp, l-am rugat pe domnul Maniu să transmită acestea şi 
domnului Dinu Brătianu. Aceasta s-a întâmplat la începutul lui apri¬ 
lie 1944. 

Iuliu Maniu : într-adevăr, cu ocazia convorbirii pe care am 
avut-o la începutul lunii aprilie 1944, la Snagov, am discutat con- 

diţiile de armistiţiu pe care le primisem. Domnul Mareşal mi-a spus 
că, dacă eu găsesc că aceste condiţii sunt acceptabile, sau dacă dom¬ 
nul Brătianu le găseşte acceptabile, să preluăm puterea şi să încheiem 
armistiţiul. * 

Mareşalul'. Şi eu am adăugat că vă dau tot concursul militar. 

Iuliu Maniu : Domnul Mareşal a adăugat că ne dă tot concur¬ 
sul militar. Dacă aş spune că nu mi s-a făcut această propunere nu ar 
fi exact, iar dacă aş răspunde că mi s-a făcut, dar nu am primit-o, aş 
avea neplăceri politice. 

Mihai Antonescu, solidar cu Mareşalul, ar fi vrut să se eri¬ 
jeze în apărătorul lotului de la Moscova, dar Mareşalul n-a admis, 
apărându-se singur. Totuşi, intervenţiile fostului vicepreşedinte al 
Consiliului de Miniştri au fost energice, permanente, iar zelul lui a 
mers atât de departe, încât, în timpul confruntării cu Iuliu Maniu, 
preşedintele cupletului de judecată i-a atras atenţia «să nu uite că este 
acuzat, nu acuzator». 

în decursul interogatoriului lui Iuliu Maniu s-a clarificat şi 
problema telegramei sosite de la Stockholm, în dimineaţa zilei de 23 
august, pe numele Mareşalului. Această telegramă sustrasă de 
Niculescu-Buzeşti şi predată lui Iuliu Maniu, arăta că sovieticii erau 
de acord cu punctul 1 din convenţie: păstrarea unui teritoriu suveran 
pentru România, prin care trupele străine nu puteau să treacă şi nici 
să staţioneze. Mihai Antonescu l-a întrebat pe Iuliu Maniu de ce a 
păstrat acea telegramă şi nu a comunicat-o Mareşalului. 

Mihai Antonescu : Vă rog, domnule preşedinte, să întrebaţi 
pe domnul Maniu dacă s-a primit, fie din partea aliaţilor, fie din par¬ 
tea doamnei Kollontay, modificarea formală a condiţiilor de întoar¬ 
cere a armelor împotriva Germaniei. Domnia sa, în dimineaţa zilei de 
23 august, a trimis pe domnul Gh.Brătianu la domnul Mareşal, ca să 
propună ca domnul Mareşal să încheie armistiţiul. Domnul Maniu 
afirmă că nu a comunicat domnului Mareşal modificarea condiţiilor 
venite de la Stockholm, adică articolul 1, fiindcă nu a mai avut timp. 
Aceasta este prima chestiune. 

A doua chestiune: «dacă domnul Gh.Brătianu a venit la Sna- 
gov şi a discutat cu domnul Mareşal şi cu mine chestiunea încheierii 
armistiţiului şi domnul Maniu credea atunci că domnul Mareşal va 
încheia armistiţiul, atunci cum explică domnul Maniu răspunsul pe 
care l-a dat, puţină vreme mai înainte, «că nu a avut timpul să comu¬ 
nice această ultimă schimbare de la Stockholm»? 

Iuliu Maniu : «în tot cazul, nu pot preciza dacă domnul 
Gh.Brătianu cunoştea acest amănunt sau ba, fiindcă vă puteţi închi¬ 
pui că aceste tratative erau duse în cel mai mare secret, dar fireşte că 

li se comunica domnilor Dinu Brătianu, Gh.Brătianu şi Mihalache. 
N-am comunicat, fiindcă ştiam că domnul ministru Antonescu are 
legături cu doamna Kollontay şi credeam că este foarte firesc că atât 
cât ştiam eu, să ştie şi dânsul .» 

Da, aşa ar fi trebuit să fie, foarte normal, dacă nu am ţine 
seama de cele spuse de Mareşal în Ultimul cuvânt : «De ce nu mi s-a 
dat telegrama sosită de la Stockholm, cu aprobarea condiţiilor de 
armistiţiu puse de mine, şi sosită pe numele meu la Preşedinţie, în 
timp ce eu eram închis în seiful Palatului?» Deci, acel «firesc» nu mai 
are justificare. 

Atmosfera din timpul procesului, cum am mai arătat, era 
supraîncărcată şi tensionată. Figuri ostile alcătuiau majoritatea asis¬ 
tenţei. La orice acuzaţie adusă Mareşalului, se auzeau vociferări: «La 
moarte, la moarte, criminalul!» Unul dintre cei care strigau mai cu 
înfocare, a întrebat la un moment dat: «dar care dintre ei este 
Mareşalul?» Ministrul Apărării, generalul Pantazi, a afirmat tot tim¬ 
pul că nu a ştiut nimic, că domnul Mareşal a ordonat etc., încât 
preşedintele s-a văzut nevoit să-l întrebe: «Dar dumneata ce erai, 
ministru sau plutonier major?» Răspunsul a produs ilaritate «cam 
aşa ceva». 

în schimb, Eugen Cristescu, şeful Siguranţei Statului, a făcut 
depoziţiile cele mai complete, cele mai clare şi mai favorabile 
Mareşalului, păstrându-şi nealterată partea de răspundere ce-i incuba 
funcţia deţinută. El a arătat că a fost informat de Mareşal, imediat 
după şedinţa Consiliului de Miniştri de la Snagov, în dimineaţa de 23 
august 1944, că era pregătit să ceară ieşirea din răsboi. Dacă s-ar fi 
ţinut seama de această declaraţie, Mareşalul ar fi trebuit să fie achi¬ 
tat. Dar sentinţa era dinainte pregătită şi venea din altă parte. 

De asemenea, N.Mareş, fost ministru al agriculturii, Radu 
Lecca, ministrul romanizării, au depus în favoarea Mareşalului. în 
special, Nicolae Mareş, cu o demnitate şi ţinută de adevărat boier, 
calitate ce şi-a declarat-o chiar din prima şedinţă, a vorbit în favoarea 
Mareşalului şi a expus părerile cu privire Ia politica agrară, în con¬ 
trast total cu colectivizarea ce se proiecta. 

Ceilalţi acuzaţi şi-au declinat răspunerile. 

Testamentul politic al 

Mareşalului Antonescu 

«Un om care, fără nume, fără protecţie, fără bani s-a 
urcat în Stat la cel mai înalt loc de conducere şi de răspundere, acel 
om are datoria să se justifice, iar poporul şi istoria au dreptul să-l 

judece. 

Am să expun faptele şi acţiunile mele politice, economice şi 
militare, dar acestea nu vor fi complete în momentul de faţă. 

Prin dumneavoastră, poporul îşi va da verdictul, iar mâine, 
Istoria îşi va spune cuvântul. Expun toate actele şi faptele mele pen¬ 
tru ca poporul să ajungă la înţelegerea lor. 

Daţi Istoriei adevărul şi nu încercaţi doar să faceţi faţă unei 
situaţii de moment! 

Eu vă voi spune adevărul, aşa cum onoarea mea de soldat 
m-a făcut să-l respect toată viaţa. Consideraţi, vă rog, scăpările nu ca 
o ieşire sau omitere intenţionată. Nu am fost omul unor astfel de cal¬ 
cule şi nu voi fi. Dar nu am văzut piesele dosarelor şi miilor de rezo¬ 
luţii ce am dat în aceşti patru ani, în care se găseşte imprimat sufletul 
şi acţiunea mea. 

Prima mare acuzaţie ce mi se aduce, de a fi premeditat luarea 
puterii împreună cu Codreanu, vreau s-o spulber acum. 

La instrucţie am avut onoarea de a declara că primul contact 
cu Legiunea a fost în 1933, când Regele mi-a cerut părerea cu privire 
la Garda de Fier. Ştiam că legionarii tulbură Ţara şi periclitează gra¬ 
niţele. Am spus Regelui ce credeam atunci: «Prefer să mor în 
mocirlă, într-o Românie Mare, decât să mor în paradisul unei 
Românii Mici». 

întrevederea de atunci a avut drept scop orientarea mea. Am 
ajuns la concluzia că Codreanu nu va putea duce Ţara pe panta 
ascendentă pe care spera, ci dimpotrivă. 

Problema dinastiei el o privea sub o lumină diferită decât 
mine. Codreanu mi-a declarat că, în 24 de ore de la luarea puterii, va 
trece de partea Germaniei şi va cere abdicarea Regelui. Iar eu i-am 
spus: «Domnule Codreanu, în cazul acesta, cel dintâi pe care va tre¬ 
bui să-l împuşti va fi Generalul Antonescu». în politica internă, am 
arătat că introdusese din nou pistolul, cu care ştiam că va aduce 
vărsare de sânge. în decembrie 1937, Garda de Fier a făcut un mare 
pas în simpatia opiniei publice. Regele a încredinţat formarea guver¬ 
nului lui Octavian Goga. Am spus atunci Regelui Carol: «Formaţia 
Goga nu va putea fi durabilă, decât introducând în compoziţia ei 
Legiunea şi pe domnul Brătianu. De ce? Pentru că, am afirmat 
atunci: «Niciodată ideea nu poate fi distrusă cu pistolul. Mai bine s-o 


aduci la putere şi să vezi dacă poate să aducă fericire pentru neam sau 
nu...» Ştiam însă că ea nu avea sorţi buni, deoarece toată pleava 
societăţii româneşti se afla înscrisă în Legiune. 

Am dat Regelui ideea de a aduce Legiunea la putere şi el m-a 


însărcinat cu formarea guvernului. Am refuzat, nevoind să trec peste 

Octavian Goga, pentru care aveam o mare stimă. Soluţia Regelui a 
fost să intru în guvern ca ministru al Apărării Naţionale, pentru că 
prezenţa mea în guvern era o mărturie şi o chezăşie că politica 
externă a României nu se va schimba, ştiindu-se că programul lui 
Codreanu prevedea, în 24 de ore, orientarea Ţării către Germania. 
Atunci, forţat şi contrar uzanţelor ca ministrul armatei să facă decla¬ 
raţii politice, am făcut-o. Eram convins. Păstram faţă de Germania 
amintirea răsboiului trecut şi, mai ales, spre aceasta mă îndemna 
structura mea intelectuală. 

Guvernul Goga a ţinut patruzeci de zile şi omorurile au înce¬ 
put. Intrând în panică, Regele mi-a încredinţat formarea guvernului. 
Am acceptat, pentru că prea des se schimbau guvernele. Opinia 
publică cunoştea prea bine cauzele. 

Regele voia să introducă în guvern UKă două persoane, pe 
care nu le puteam accepta. Am apelat la Codreanu, rugându-1 să 
înceteze agitaţiile. Cu ocazia acelei convorbiri, el a recunoscut că nu 
avea nici un program de guvernare. Codreanu a fost arestat şi eu 
m-am dus la proces, pentru că, după mine, atunci când vezi că un om 
se îneacă, omeneşte este să-i întinzi o mână. 

Pe Horia Sima l-am văzut în timpul cât el era ministru în 
guvernul Gigârtu. Am avut o convorbire, mi-a declarat: «Domnule 
General, spuneţi drept, am eu figură de prim-ministru?» 

S-a petrecut ultimatumul rusesc. Cu acest grav eveniment, 
am trimis o scrisoare de protest împotriva cedării fără luptă a două 
provincii româneşti. La două zile după aceea, am fost dus Ia mănăsti¬ 
rea Bistriţa. Mi se impută că aici aş fi pregătit legătura cu Germania, 
în vederea luării puterii. Nu cunosc limba germană şi formaţia mea 
intelectuală şi spirituală mi-am pregătit-o la şcoala franceză. Nu am 
uitat odiosul tratat de la Craiova şi de la Bucureşti. Nu am uitat că în 
Alsacia şi Lorena avem 2000 de cruci şi nici jertfele noastre de pe 
front, în 1916. 

La Mănăstirea Bistriţa am aflat că Regele Carol al II-lea se 
îndreaptă cu faţa spre Germania. 

Graniţele se prăbuşiseră. 

Eliberat de la Bistriţa, Regele mi-a încredinţat formarea unui 
guvern de majoritate naţională. Am vizitat pe oamenii politici 
Maniu, Brătianu, Stelian Popescu şi alţii, cerându-le să discutăm 
programul de guvernare, datorie sfântă pentru omul destinat să ia 
conducerea Ţării. 

Răspunsul tuturor oamenilor politici a fost: «întâi, abdica¬ 
rea lui Carol al II-lea, apoi vom discuta» Când s-au prăbuşit gra¬ 
niţele, am hotărât împreună cu Mareşalul Prezan, să mergem la Rege 

şi să formăm un guvern de colaborare cu oamenii politici. Oamenii 
politici însă nu au voit. Toţi s-au tras deoparte. Am rămas singur. Au 
urmat cele petrecute la 4 septembrie 1940! 

Regele mi-a spus: «Nu te las, nu pleca. Nu am pe altul. Tu 
eşti un patriot». Strada fierbea. Am întrebat pe generalul Coroamă, 
comandantul Diviziei de Gardă, dacă îl va apăra pe Rege. Mi-a 
răspuns: «Nu trag în popor. Nu-1 apăr pe Rege!» Am cerut părerile 
aghiotanţilor regali. Toţi, fără deosebire, mi-au spus că Regele tre¬ 
buie să plece. Am chemat generalii. Absolut toţi, în afară de Paul 
Teodorescu şi Gheorghe Mihail, au spus că Regele trebuie B să abdice. 

Regele s-a consultat toată noaptea cu oamenii săi politici şi 
s-a convins că Ţara cere abdicarea sa. A pus însă drept condiţie, ca eu 
să iau asupra mea prerogativele regale, iar eu am promis să stau stâlp 
de veghe lângă Voevodul Mihai, viitorul Rege, şi să-i păstrez tronul. 

Am primit din partea Regelui puterea... 

Deci, iată domnule preşedinte şi onoraţi judecători, actul 
premeditării în vederea luării puterii în stat, de care am fost acuzat! 
Nu aveam nevoie de sprijin german, pentru a veni la putere, deoarece 
însuşi Regele Ţării mi-a încredinţat-o! 

Odată cu luarea conducerii, a început adevăratul calvar al 
vieţii mele! 

Prima mea grijă a fost să iau contact cu forţele politice, care 
reprezentau forţele statului. Toate m-au refuzat. Domnul Maniu, 
orice ar spune astăzi, mi-a oferit atunci pe Mihail Popovici şi pe 
Aurel Dobrescu. La această ofertă, i-am spus: «Domnule ministru, 
sunt timpuri prea grele pentru Ţară ca să glumim». De aceea, domni¬ 
lor, în guvernarea mea nu au figurat persoane marcante. 

A sosit şi Horia Sima, care a fost găsit deghizat în cioban, la 
Braşov. El venise pe baza unei mişcări puse la cale de SS-ul german. 

Horia Sima avea pretenţii foarte mari. Am menţionat de la 
început că o guvernare legionară, lăsată singură, ar fi fost dezas¬ 
truoasă pentru Ţară. M-am situat pe această bază la acceptarea unui 
guvern cu elemente legionare. S-a spus că poziţiile dominante au fost 
ale lui Sima. Nu este adevărat. Armata o aveam eu, iar la interne era 
generalul C.Petrovicescu, un bun, vechi şi încercat prieten, al cărui 
caracter şi curaj se dovediseră. Când am fost surghiunit la Bistriţa, el 
a fost singurul care mi-a adresat lungi felicitări şi scrisori, ştiind bine 
la ce se expunea în acel moment. Petrovicescu a întrecut pretenţiile 
lui Sima şi a fost depăşit. A greşit şi a fost de mult pedepsit. 

Cu privire la guvernarea cu Horia Sima: Aveam la Jilava o 
gardă militară pe care mă puteam bizui. Am dus acolo pe cei pe care 

voiam să-i salvez de gloanţele pistoalelor, de cei ce voiau răzbunare. 

> 

Aveam două armate în stat. îl lăsam să se uzeze, pentru că nu toată 
Armata era de partea mea. Abia ieşise din catastrofa prăbuşirii gra¬ 
niţelor. Armata a venit spre mine, atunci când un soldat stropit cu 
benzină, a fost ars de legionari. Era un moment hotărîtor pentru nea¬ 
mul românesc. Atunci numai armata a decis soarta evenimentelor. 

Partidele politice s-au retras definitiv din calea mea. Le-am 
arătat că un guvern de militari reprezintă ultima formă politică pen¬ 
tru supravieţuirea statului. România nu ajunsese în situaţia de a avea 
nevoie de acest guvern militar, mai avea rezerve. Dar politicienii 
refuzau să participe la conducere. 

Frontierele Ţării se sprijineau pe acordurile Ligii Naţiunilor, 
pe Mica înţelegere, pe forţele ei militare. Toate aceste edificii se 
prăbuşiseră. 

(Preşedintele Tribunalului îl întrerupe pe vorbitor, cerându-i 
să treacă la concluzii şi să răspundă acuzaţiilor ce i s-au adus. 
Mareşalul a cerut îngăduinţa de a-şi continua expunerea, arătând pe 
de-a-ntregul faptele, deşi fără documente la îndemână, pentru a 
demonstra dreptatea şi adevărul şi a se disculpa. Este refuzat şi se 
trece la concluzii.) 

...Nu am premeditat şi nu am pus la cale primirea coloanei a 
V-a germane pe pământul Ţării. Nu am avut sprijin german. După 
cum ştiu să-mi apăr demnitatea de om, am ştiut să mă situez pe o 
linie justă, pentru că nu sunt omul care să facă tranzacţii cu demnita¬ 
tea poporului român. Am găsit în Germania un reazim României, 
deoarece ea era singura care oferea garanţia frontierelor. Conştient, 
am consimţit la trecerea trupelor germane prin Ţară. Nu aveam de 
ales. Orice rezistenţă ar fi dus la prăbuşire. Am fi avut soarta sârbi¬ 
lor. Evreii, comuniştii, politicienii ar fi fost exterminaţi. Serbia a 
pierdut 800.000 de oameni. Generalul Nedici mi-a cerut ajutor: 
«Salvaţi-ne, ne omoară pe toţi: croaţi, unguri, sârbi, iar la urmă o să 
ne omorîm noi între noi!» 

Am făcut răsboi cu Uniunea Sovietică. Aceasta mi-a cerut-o 
onoarea poporului român şi imperativul timpului. Nu puteam peri¬ 
clita viitorul Ţării. Orice s-ar afirma astăzi, aici, nici un om politic nu 
ar fi luat puterea în acele momente. 

în privinţa ororilor răsboiului, se va cunoaşte adevărata mea 
poziţie şi zilnicele eforturi ce le-am făcut pentru a-i ţine pe toţi pe 
calea omeniei. Nu cer nici o favoare, dar să se ţină seama când sunt 
judecat de faptul că nu există răsboi fără să se săvârşească cruzimi 
peste capul şefilor. De exemplu, lăsând la o parte răsboaiele din anti- 

chitate, să ne referim la răsboiul de 30 de ani, răsboiul de Seccesiune, 
răsboiul anglo-bur şi altele. Mai mult, aviaţia a distrus, contrar legi¬ 
lor răsboiului, a făcut zeci de mii de victime, ne-a omorît copii, stu¬ 
denţi, a atacat spitale şi biserici, distrugându-le. De aceea, să nu se 
considere că soldaţii au trădat legile umanităţii. Toţi le-au trădat. 

în ceea ce priveşte aservirea bogăţiilor Ţării, mi se aduce pe 
nedrept această acuzaţie. Dacă mi-aţi fi dat putinţa, v-aş fi arătat 
legile economiei, v-aş fi arătat ce acoperire bună avea moneta. S-au 
găsit patruzeci de vagoane de aur, când România, în toţi anii de pace, 
abia adunase şaisprezece. Da, în 1944, Banca Naţională a României 
avea în seif patruzeci de vagoane de aur! România nu a dat nimic şi a 
primit totul pe bază de acorduri: petrol, bumbac, cereale. Creditul 
era de 3 la sută. Am salvat capitalul străin, telefoanele şi chibriturile. 
Nu am avut legi de vasalitate faţă de Germania, ci de egalitate. 
Mareşalul Antonescu mi-am zis nu se compară cu generalul 
Nedici. Bugetul nostru de răsboi a fost echilibrat faţă de bugetul 
răsboiului trecut. 

Cu privire la muncitori: nu am scos niciodată armata contra 
muncitorilor. Nu am avut niciodată vreo grevă. Cred că nici un par¬ 
tid politic în această ţară nu poate arăta o filă albă în această pro¬ 
blemă. 

De la toate instituţiile au fost retrase baionetele în cazărmi. 

Am fost prezentat ca dictator. Ştim că dictatorii îi extermină 
pe adversarii lor. Pe cine am exterminat eu? Am suspendat Consti¬ 
tuţia care era teroristă. Am tins spre o democratizare a ei. Presa n-a 
fost liberă, era răsboi. Permiteam să se publice numai evenimentele şi 
faptele, fără polemici, care la noi ajung triviale. Nici un evreu fugit 
din Transnistria şi judecat în Ţară nu a fost executat. Peste şapte mii 
de legionari au fost reabilitaţi pe front. în lagărul de la Tg.Jiu, cu o 
capacitate de două mii de paturi, erau internaţi doar o mie şase sute. 
Acest lagăr, întocmit din timp de pace, a făcut parte dintr-un plan al 
Marelui Stat Major. Prin acel lagăr s-a pus capăt ori s-a pus frâu 
nebuniei îmbogăţirii de răsboi şi speculei. Declar că lagărul nu a fost 
niciodată complet. 

Despre comunişti: ei nu erau cu Ţara. Le-am oferit posibili¬ 
tatea să plece în Uniunea Sovietică, pe care o socoteau patria lor. Cui 
a vrut, i-am dat voie să plece. Pe cei notorii i-am găsit în lagăre sau în 
închisori, cu vechi condamnări. Nu i-am persecutat (vociferări, 
urlete: să i se ia cuvântul! la moarte, la moarte!). 

în testamentul meu politic, dacă voi mai avea timp să-l scriu, 
voi spune: 

(în sală s-a făcut deodată linişte deplină. Se auzea doar 

ţârâitul aparatelor de filmat. Sala ticsită de lume, lipsea aerul, 
căldura reflectoarelor era de nesuportat. Nemaiavând loc, oamenii se 
aşezaseră pe jos şi foarte aproape de boxa acuzaţilor.) 

Scump popor român, sunt mândru că am făcut parte 
dintr-o naţie cu dublă ascendenţă romană şi dacă, a cărui istorie a 
fost luminată de strălucitoarea figură a lui Traian şi de jertfa marelui 
Decebal! 

Am luptat în două răsboaie pentru gloria ta! 

Sunt fericit să cobor cu câteva clipe mai devreme lângă mar¬ 
tirii tăi. Toţi au luptat pentru dreptatea ta! 

Foştii mei colaboratori au încercat să se desolidarizeze de 
mine. Eu nu mă desolidarizez de greşelile lor. 

Las Ţării tot ce a fost bun în guvernarea mea. Tot ce a fost 
rău iau asupra mea, în afară de crimă! 

Acest răsboi, care s-a sfârşit cu înfrângerea Germaniei hitle- 
riste, nu va pune capăt conflictului mondial deschis în 1914. 

Prevăd un al treilea răsboi mondial, care va pune omenirea 
pe adevăratele ei temelii sociale. Ca atare, dumneavoastră şi urmaşii 
dumneavoastră, veţi face mâine, ceea ce eu am încercat să fac astăzi, 
dar am fost înfrînt! Dacă aş fi fost învingător, aş fi avut statui în fie¬ 
care oraş al României. Cer să fiu condamnat la moarte şi refuz 
dinainte orice graţiere. In felul acesta voi fi sigur că voi muri pe 
pământul Patriei, în schimb voi, ceilalţi, nu veţi fi siguri dacă veţi 
mai fi aici când veţi fi morţi. 

Am terminat. Dar, înainte de a încheia, vreau să vă reamin¬ 
tesc: 

Scipio Africanul a urmărit pe Hanibal peste câmpiile Fran¬ 
ţei, ale Spaniei, ca să-l înfrângă pe nisipurile fierbinţi ale Africii, la 
Zama, râzând de pe faţa pământului marea Cartagină. Astfel, el a 
pus bazele strălucirii Romei. Ca şi Temistocle şi Vespasian, care şi-au 
servit ţara, şi el a murit în exil. 

îmi vin în minte, în aceste clipe tragice ale vieţii mele, fără să 
mă gândesc că aş putea fi comparat cu ilustrul general roman, cuvin¬ 
tele pe care el, pornind în exil, le-a adresat de pe puntea corăbiei 
poporului său: «Ţie, popor ingrat, nu-ţi va rămâne nici cenuşa mea!» 

Rostind aceste cuvinte, ochii Mareşalului s-au încărcat de 
lacrimi. Cei de faţă au păstrat tăcerea, în timp ce condamnaţii au fost 
scoşi din sală. Rostind aceste ultime cuvinte, Mareşalul era sigur că 
va fi condamnat Ia pedeapsa capitală, după cum lucrurile s-au şi 
întâmplat. împreună cu el, au fost condamnaţi la moarte Mihai 
Antonescu, generalul Pantazi, Piki Vasiliu, Gh.Alexianu, Gh.Lecca 

şi Eugen Cristescu. Ceilalţi au primit pedepse cu închisoarea, unii cu 
închisoarea pe viaţă. Condamnaţii aveau dreptul la graţiere. Mareşa¬ 
lul nu a vrut să înainteze cerere de graţiere către Rege. Mamă-sa, 
venerabila doamnă Baranga, a făcut-o în numele său.. Pentru a se 
eschiva. Regele a dispărut din Capitală. Iuliu Maniu s-a dus la Palat 
în ziua execuţiei, pentru a încerca să-l convingă pe Rege să semneze 
graţierea. Nu l-a găsit. Evenimentele şi-au urmat cursul şi execuţia 
sentinţei a avut loc în după-amiaza zilei de sâmbătă, 1 iunie 1946. In 
' ziua următoare, la 2 iunie, Mareşalul urma să împlinească vârsta de 
64 sau 66 de ani. Ca şi la Iulius Caesar, data naşterii era imprecisă, cu 
un joc de doi ani. După unii, el s-ar fi născut la 2 iunie 1880, iar după 
alţii la 2 iunie 1882. De altfel, aceasta era data oficială de naştere. 

înainte de execuţie, Mareşalului i-a fost dat să mai trăiască şi 
alte momente importante. 

Ne reamintim că doamna Maria Mareşal Antonescu, ridicată 
de ruşi la sfârşitul lunii august 1944, dintr-un oraş din Gorj, unde se 
refugiase, părăsind Snagovul după arestarea Mareşalului, era 
însoţită de Veturia Goga şi Domnica Negulescu, secretara sa. Sub 
protecţia unei gărzi, a fost dusă şi adăpostită într-un subsol, într-o 
casă de pe strada Dr.Marcovici. După ce Mareşalul a fost predat 
ruşilor, ea a împărtăşit aceeaşi soartă. Nu s-a văzut cu soţul ei şi nu 
au avut cunoştinţă unul de celălalt pe tot timpul captivităţii. A trecut 
prin închisori, a suferit tot felul de privaţiuni şi presiuni morale, s-a 
îmbolnăvit de plămâni, a rămas cu o tuşă cronică. 

în 1946, a fost adusă în Ţară cu acelaşi tren cu care venea şi 
Mareşalul, dar tot nu au ştiut unul de celălalt. în Capitală, a fost 
închisă tot într-un subsol întunecat şi friguros, la Ministerul de 
Interne. Cu o zi înainte de execuţia Mareşalului, Doamna a fost 
scoasă din acel subsol, fără să i se spună în ce scop. Ea a mărturisit 
mai târziu: 

«Deşi afară era o căldură înăbuşitoare, lucru de care mi-am 
dat seama după persoanele din jurul meu, care sufereau de căldură, 
eu n-am simţit nevoia să scot de pe mine pieptarul îmblănit, pe care îl 
primisem în Uniunea Sovietică, de la fiica generalului Nedici, cu care 
fusesem în aceeaşi închisoare. Lumina de afară mi s-a părut foarte 
puternică..Mi-a trebuit mai mult timp până să mă acomodez.» 

A fost invitată într-un automobil care a pornit într-o direcţie 
necunoscută. Doamna Mareşal continuă: 

«Mi-am dat seama unde sunt, când maşina a intrat pe poarta 
închisorii Jilava. Coborînd din maşină, am văzut la capătul aleii din 
faţa închisorii pe Ionel, care mă aştepta. Am înţeles atunci la ce mă 

puteam aştepta şi mi-am adunat toate puterile să mă susţin în marşul 
ce-1 aveam de făcut până la el. Am aflat, în mod surprinzător, toată 
tăria pentru a suporta scena ce urma s-o trăiesc. 

îmbrăcat în costumul său elegant, Ionel mă aştepta ţinând în 
mână un bucheţel de flori, culese din răzoarele cu flori din faţa cor¬ 
pului de gardă. Mi-a ieşit câţiva paşi înainte, ne-am îmbrăţişat şi mi-a 
oferit bucheţelul de flori. M-a condus la corpul de gardă şi acolo, la o 
măsuţă, a stat de vorbă cu mine, sub supravegherea unui paznic. A 
început să-mi spună că, faptul de a fi fost adusă să-l văd, dovedeşte 
că nu mai are mult de trăit. Să nu-mi pară rău de cele ce s-au 
îmtâmplat, deoarece va veni un timp când se va cunoaşte tot ceea ce 
am făcut eu pentru binele acestei Ţări, cât şi sacrificiul şi tragedia 
noastră. Mi-a mai spus: «Te sfătuiesc să te duci şi să te retragi la 
măicuţele noastre de la Bistriţa. Ele vor avea grijă de tine. Vei fi 
uitată şi vei putea să-ţi sfârşeşti zilele în linişte. Neştiind că te voi mai 
vedea, am dat pentru tine Mamei mele, pe care am văzut-o ieri, o 
scrisoare în care îţi dau acelaşi sfat. Ea ţi-o va înmâna. într-una din 
închisori am ştiut că eşti şi tu, deoarece noaptea te auzeam tuşind, şi 
ţi-am recunoscut felul tău de a tuşi. Vreau ca acuma, la ultima 
noastră despărţire, să-ţi dau ca amintire şalul meu, pe care l-am pur¬ 
tat tot timpul, şi acest ceas. Ia-le. Ai grijă să întorci ceasul la timp, să 
nu se oprească niciodată, în el va bate inima mea»... Spunând aces¬ 
tea, a dat să desfacă cureaua ceasului de la mână. Atunci, paznicul 
care ascultase, a intervenit spunând: «Nu aveţi voie să-l daţi! Ceasor¬ 
nicul aparţine statului, ca şi întreaga dumneavoastră persoană». 
Atunci Ionel, cu un gest nervos, a strâns din nou cureaua ceasornicu¬ 
lui la braţ. 

Cu aceasta vorbirea noastră s-a terminat. Nu pot exprima 
starea de jale cumplită ce m-a cuprins, când l-am îmbrăţişat la 
despărţire. L-am privit, el era ca împietrit în durerea lui.» 

Iată şi scrisoarea pe care MareşaliU Ion Antonescu a trimis-o 
soţiei sale, prin Mama sa, Doamna Bararjga: 

«Scumpa mea Rica, 

Am stat cu capul sus şi fără teamă în faţa judecăţii, după 
cum stau şi-n faţa Justiţiei Supreme. Aşa să stai şi tu. 

Nimeni în această Ţară nu a servit poporul de jos cu atâta 
dragoste, pasiune, dezinteres, cum l-am servit eu. I-am dat totul, de 
la muncă până la banul nostru, de la suflet până la viaţa noastră, fără 
a-i cere nimic. Nu-i cerem nici azi. 

Judecata lui pătimaşă de azi nu ne înjoseşte şi nu mă atinge. 

Judecata lui de mâine va fi dreaptă şi ne va înălţa. 

Sunt pregătit să mor, după cum am fost pregătit să sufăr. 
După cum ştii, viaţa mea, toată viaţa mea, mai ales în cei patru ani de 
guvernare, a fost un calvar. A ta, de asemenea, a fost înălţătoare! 

împrejurările şi oamenii nu ne-au îngăduit să facem binele pe 
care împreună am dorit cu atâta pasiune să-l facem Ţării noastre! 

Suprema voinţă a decis altfel. 

Am fost un învins, au fost şi alţii... Mulţi alţii. După dreapta 
judecată, Istoria i-a pus la locul lor. Ne va pune şi pe noi! 

Popoarele, în toate timpurile şi peste tot, au fost ingrate. Nu 
regret nimic, nu regreta nimic. Să răspundem la ură cu iubire, la bine 
cu mângâiere, la nedreptate cu iertare. 

Ultima mea dorinţă e să trăieşti. Retrage-te într-o mănăstire. 
Acolo vei găsi liniştea necesară sufletului şi bucata de pâine pe care 
azi nu o mai poţi plăti. 

Am să rog să fiu îngropat lângă ai mei, care mi-au fost 
străbuni şi călăuzitori, acolo, la Iancu Nou! Voi fi între acei cu care 
am copilărit şi am cunoscut şi durerile, şi lipsurile. împrejurările 
ne-au îndepărtat viaţa de ei, dar sufletul meu nu-i va uita niciodată. 
Poate vei gândi că tot acolo, lângă mine, trebuie să fie şi ultimul tău 
lăcaş. 

Scoborînd în mormînt eu azi, tu mâine, ne vom înălţa, sunt 
sigur. Acolo va fi singura şi dreapta răsplată. 

Te strâng în braţele mele cu căldură. Te îmbrăţişez cu dra¬ 
goste. 

Nici o lacrimă! 

Ion» 


în ziua de 1 iunie 1946 era stabilită executarea sentinţei. O 
seamă de martori oculari au relatat cum au decurs faptele. Către 
orele 17, pei şapte condamnaţi la moarte au fost conduşi la capela 
închisorii, unde preotul a oficiat slujba religioasă, după care con¬ 
damnaţii s-au spovedit şi au primit împărtăşania. în costumul său 
bleumarin, cu care fusese şi la judecată, cu pălăria neagră de fetru în 
mâna cu mănuşă, a primit primul împărtăşania. Preotul a scos pan¬ 
glica tricoloră din Evanghelie şi i-a dat-o Mareşalului, care şi-a 
prins-o la piept. Preotul i-a transmis Mareşalului, din partea Regelui 
Mihai, regretul de a nu-i fi acordat graţierea solicitată de Mama sa. 

Condamnaţii au părăsit capela şi, cu Mareşalul în frunte, au 
pornit spre locul de execuţie. în acest timp, soseşte un procuror mili¬ 
tar, care dă citire listei cu cei trei condamnaţi cărora le fusese comu- 


510 



tată pedeapsa cu moartea în închisoare pe viaţă: generalul Mihai 
Pantazi, Gh.Lecca şi Eugen Cristescu. 

Aceştia au trecut deoparte. Gh.Lecca s-a apropiat de 
Mareşal şi i-a adresat următoarele cuvinte: 

- Sunt foarte trist că nu pot să împart până la sfârşit soarta 
cu Dumneavoastră. V-am urmat şi v-am slujit cu dragoste şi 
credinţă. Vă întreb acum, la despărţire, dacă nu aveţi de transmis în 
urmă vreun mesaj. 

- Te du cu bine, Lecca! i-a răspuns Mareşalul. Mi-ai fost un 
colaborator credincios şi nu te-ai desolidarizat de mine. Urmează 
calea pe care ţi-a hărăzit-o propriul dumitale destin. Ţi-ai făcut pe 
deplin datoria. Spune-i Regelui că nu plec supărat pe el şi că l-am ier¬ 
tat. Mai mult: spune-i că-i mulţumesc că mi-a oferit prilejul să mă 
aşez, cu un minut mai devreme, în rândul celor care s-au jertfit pen¬ 
tru binele şi onoarea acestui Neam. 

Aceste scene au fost descrise colonelului Davidescu de preo¬ 
tul capelei. Colonelul Ion Ionescu, camarad de închisoare cu Lecca, 
mi-a relatat versiunea acestuia. Puţin după întâlnirea mea cu colone¬ 
lul Ionescu, el a murit. Socotind că îmi revenea mie misiunea de a 
transmite Regelui cuvântul de iertare al Mareşalului (Lecca nu apu¬ 
case să o facă), nu de mult am întocmit şi trimis fostului suveran o 
scrisoare, în care îi aduceam la cunoştinţă iertarea ce venea pe căi 
atât de încâlcite din partea Mareşalului. Nu ştiu dacă fostul suveran a 
primit scrisoarea mea şi nici dacă avea cunoştinţă dinainte despre 
ceea ce conţinea scrisoarea mea. Gestul de iertare al Mareşalului 
către Rege, din pragul veşniciei, poate să aibă o dublă semnificaţie: 
recunoştinţă pentru o moarte eroică, în locul unei existenţe ignobile 
şi inutile într-o închisoare; apoi, sensul adânc creştinesc, al omului ce 
pleacă din această lume cu sufletul împăcat şi liniştit, fără a lăsa în 
urmă ură şi răsbunare. 

în ziua de sâmbătă, 1 iunie 1946, mă aflam în casa unor prie¬ 
teni, când cineva mă chemă deoparte şi-mi spune: 

- Acum vreo oră, Mareşalul şi ceilalţi au fost executaţi! 

N-am înţeles din primul moment. Am primit vestea ca ceva 

ce venea de departe, parcă de pe un alt tărâm. Impenetrabil. Nici un 
nerv nu a tresărit în mine. Mai târziu, acel prieten care mi-a adus ves¬ 
tea mi-a spus cât de curios i s-a părut faptul că primisem ştirea cu 
«indiferenţă», ca şi cum nu m-ar fi privit direct. Oricât de dure au 
fost realităţile trăite în cei doi ani de când mă separasem de Mareşal, 
tot nu mă obişnuisem cu ideea că i s-ar fi putut întâmpla o asemenea 
nenorocire. îmi spuneam: deci, au cutezat! Cunoşteam sentinţa, mă 

gândeam la Rege, la şovăielile lui când era vorba să-şi depună 
semnătura pe decrete cu condamnări la moarte ale tâlharilor şi asasi¬ 
nilor din timpul camuflajului. îmi spuneam: va fi el în stare să 
depună semnătura pe decretul de condamnare a Mareşalului? Mi se 
părea de neconceput. în situaţia lui Car ol al IX-lea al Franţei, care 
şi-a trimis gărzile personale ca să-l asasineze pe amiralui Coligny, 
preceptorul şi tutorele său, în noaptea Sfântului Bartholomeu, avea 
el să procedeze în acelaşi chip, cu acelaşi sânge rece? Dar generalul 
Sănătescu, oare nu şi-o fi reamintit scena când îi prezentasem acel 
decret cu pedeapsa capitală, când afirmase că numele Regelui trebuie 
să rămână neîntinat? 

Fostul meu subaltern de la trenul Patria , operatorul cinema¬ 
tografic Ovidiu Gologan, mi-a povestit la câteva zile cum a decurs 
execuţia Mareşalului. Ovidiu Gologan era un tânăr simpatic, discipli¬ 
nat şi deferent, detaşat de la secţia de propagandă a Marelui Stat 
Major la Cabinetul Militar, chiar Ia biroul meu. El îl urma pe 
Mareşal ,în toate deplasările şi filma toate momentele mai impor¬ 
tante. A îndeplinit această atribuţie până în ultimul moment. După 
ce-a trăit acele momente îngrozitoare, pe care a trebuit să le filmeze 
(bănuia că fusese ales anume, pentru a-i fi verificate sentimentele 
faţă de Conducător), se simţea complet prăbuşit. îl cunoscusem 
jovial, sigur pe vorbele sale, amabil şi curtenitor. Acum apăruse 
într-o ţinută neglijentă, cu hainele ponosite, nebărbierit, părea să fi 
îmbătrânit cu douăzeci de ani. Fiindcă nu-mi spusese la telefon des¬ 
pre ce este vorba, nici nu-mi dădusem seama de rolul pe care l-a jucat 
el însuşi în.tragedia Mareşalului. 

- Ce este, domnule Gologan? Ce s-a întâmplat cu dumneata? 
Ai neplăceri cu securitatea? 

- Sunt un om distrus! a izbucnit el. Dacă aţi şti ce mi-a fost 
dat să fac! Din acea clipă, nu mai am odihnă, nu mai am somn, 
umblu înnebunit prin oraş. 

- Spune-mi, ce poate fi atât de grav? 

- Nu grav, cumplit, domnule colonel! Am fost trimis să fil¬ 
mez moartea Mareşalului. 

M-am cutremurat. El continua profund tulburat, mistuit de 
remuşcări neîntemeiate, de revoltă şi de disperare. 

- închipuiţi-vă ce blestem! O asemenea faptă cumplită! Nu 
pot dormi. Mă urmăreşte zi şi noapte ropotul gloanţelor, ele au 
pătruns şi în trupul meu, nu numai în trupul lui... 

I-am adresat cuvinte încurajatoare, l-am îndemnat să pri¬ 
vească moartea Mareşalului ca un fapt sublim, să vadă dincolo de 

cruzimea oamenilor măreţia unei existenţe care se topise în mitul nea- 

mului nostru. 

Ne-am îndreptat pe jos spre Parcul Libertăţii. Am căutat o 
bancă, ne-am aşezat, l-am îndemnat să povestească. 

Tremuram tot. îmi tremurau genunchii, îmi tremurau 
mâinile, transpirasem pe tot corpul. Deşi era foarte cald, clănţăneam 
de frig. îmi era şi frig, şi frică. Putea să mi se facă rău. Dacă mâinele 
aveau să-mi tremure tot aşa, nu mai puteam să fixez mira. Dacă se 
bloca aparatul? Mă gândeam la aceste lucruri cuprins de o teribilă 
panică. Dacă ratam filmarea, s-ar fi socotit că săvârşisem un sabotaj. 
Am încercat să mă controlez. Clipele de aşteptare se scurgeau cu 
greu. Deodată, a apărut grupul celor patru condamnaţi, cu Mareşa¬ 
lul în frunte. Inima parcă a încetat să bată. Eram numai ochi, ochii 
dilataţi, întreaga fiinţă se concentrase în ei. Grupul se apropia so¬ 
lemn. Când Mareşalul a ajuns la câţiva paşi de mine, am pus aparatul 
în funcţiune. Toate gesturile mele erau maşinale. Obiectivul aparatu¬ 
lui Interpus între mine şi realitate îmi dădea impresia că visez. Am fil¬ 
mat mereu, mereu. Aparatul ţârâia cu hărnicie. Acolo, în obiectiv, 
nu mai era Mareşalul, ci o fiinţă eterică, desprinsă de această lume. 
L-am prins bine în obiectiv. Era cel dintotdeauna, mai luminos 
parcă, mai senin. Costumul impecabil, descoperit, purta pălăria în 
mâna stângă, mâna înmănuşată. îi aveam şi pe ceilalţi în obiectiv, 
dar ochiul meu îl vedea doar pe El. în mersul acesta ceremonios, a 
ajuns la locul indicat. Grupul s-a aliniat cu faţa la cei patru pistolari. 
Nu mi-am dat seama dacă erau paznici sau civili care îmbrăcaseră 
vestoane militare. Pantaloni de haine civile, oricum, militari nu erau. 
Când s-a apropiat momentul, am auzit vocea Mareşalului limpede şi 
pătrunzătoare: «Domnilor, suntem gata! Ochiţi cum trebuie!' 
Trăiască România! Foc!» A comandat impasibil, ca şi cum n-ar fi 
fost vorba de persoana lui. Ceilalţi trei se închinau, făceau mereu 
semnul crucii. Patru rafale scurte de pistol automat, în liniştea de 
cimitir a acelui colţ de închisoare. Mihai Antonescu, generalul Piki 
Vasiliu, Gh.Alexianu au căzut retezaţi şi trupurile lor au rămas în 
nemişcare. Aparatul ţârâia necontenit, urmăream împietrit scena de 
coşmar. Se petrecea ceva incredibil. Mareşalul se ridicase într-un 
genunchi şi, înălţându-şi pieptul şi fruntea, a strigat: «N-aţi nimerit, 
domnilor! Ochiţi mai bine, terminaţi odată!» Pistolarul din dreptul 
lui s-a desprins din rând, a înaintat câţiva paşi şi a tras în tâmplă, 
dându-i lovitura de graţie. Aparatul zumzăia, sfârâia într-una iar eu, 
la capătul puterilor, nu-mi dădeam seama că totul se încheiase. 


în sfârşit, Regele putea să fie liniştit. Despre aceasta ne asi- 

513 



gură tostul său adjutant de pe atunci, în cartea în uniforma pentru 
totdeauna, apărută în anul 1977: «Regele, pe toată durata procesului 
Mareşalului, a fost foarte neliniştit. Mereu întreba: ‘Ce-a mai decla¬ 
rat Antonescu?’ El nu s-a liniştit decât atunci când i s-a spus că sen¬ 
tinţa fusese executată». 

Trupurile morţilor au fost aşezate în sicriile dinainte 
pregătite, sicrie simple, din scândură de brad. Pe înnoptate, au fost 
duse cu un autocamion la crematoriul Cenuşa , unde au fost imediat 
incinerate. Nu se ştie nimic despre soarta urnelor. După unii, cenuşa 
Mareşalului (bineînţeles, şi a celorlalţi trei), a fost risipită pe vastul 
teren năpădit de bălării din spatele crematoriului, denumit pe atunci 
Valea Plângerii, azi Parcul Tineretului. După alţii, urna Mareşalului 
s-ar afla şi astăzi sub cheie, la MAI. Cert este că Mareşalul nu şi-a 
aflat loc de veci în pământul României, adeverindu-se cele presimţite 
de el şi exprimate în Ultimul cuvânt. Nici dorinţa exprimată în scri¬ 
soarea către soţia sa, de a fi îngropat în lancu Nou, alături de 
străbuni şi de cei cu care a copilărit, nu i-a fost respectată. Astfel, 
rămăşiţele pământeşti ale celui care a fost fala neamului şi slujitorul 
lui în cumplite vremuri de răsboi, a rămas ca şi trupurile atâtor 
mardri-eroi ai României, fără mormânt. Ca şi ostaşii noştri căzuţi pe 
frontul de Est. Eroarea va trebui să fie corectată de generaţiile vii¬ 
toare, deoarece un popor mic nu se impune în lume decât prin 
numărul oamenilor de valoare pe care îi dă. Oricât de mulţi vor fi 
fost ori sunt aceşti oameni de valoare, nu este îngăduit să se nesoco¬ 
tească nici unul dintre ei, chiar dacă este un învins. Mai mult decât 
atât, un popor nu este mare numai prin faptul că din rândurile lui au 
, purces oameni de seamă, ci şi prin preţuirea pe care o acordă valori¬ 
lor sale naţionale, dând pildă faptele şi gândurile lor pentru gene¬ 
raţiile ce vor veni. 

Maria Antonescu nu s-a dus la mănăstire, aşa cum o sfătuise 
cu limbă de moarte soţul ei. Imediat după execuţia Mareşalului, cu 
sănătatea şubrezită, ea a fost internată o vreme la Spitalul Filantro¬ 
pia. Acolo a vizitat-o soţia mea, condusă de Domnica Negulescu. 
Maria Antonescu a primit-o cu plăcere. O cunoştea de pe vremea 
când lucra la un spital al Patronajului. I-a vorbit despre cele petre¬ 
cute Ia proces. 

După ce s-a mai întremat, doamna Antonescu a căpătat 
domiciliu obligatoriu în locuinţa mamei sale din Bucureşti, unde am 
vizitat-o şi eu. Era resemnată, îşi purta crucea cu multă demnitate. 
Mi-a arătat aceeaşi bunăvoinţă dintotdeauna. S-a informat de soarta 
ofiţerilor din fostul Cabinei Militar, mi-a vorbit despre Mareşal, îşi 

amintea ultimele zile de la Snagov şi felul cum plecase, fără nici o 
grijă la Palat. De la ea am aflat amănuntul că Mareşalul suporta greu 
cizmele. Pe când am vizitat-o eu, paza locuinţei era numai de formă. 
Un miliţian. Pe urmă, paza a devenit severă, controlând pe cei ce 
veneau în vizită. 

Când am văzut-o a doua oară, în amintirea Mareşalului, 
mi-a dat o şapcă de-a lui şi câteva franjuri din şalul pe care Mareşalul 
i-1 dăduse la întâlnirea de la Jilava, precum şi câteva decoraţii. Le-am 
primit cu multă emoţie şi le păstrez neatinse, ca pe nişte scumpe 
relicve. A apelat să-i fac un serviciu, recuperând parte din obiectele 
încredinţate unor persoane. Am încercat zadarnic, deoarece acele 
persoane n-au recunoscut că ar fi avut ceva de înapoiat doamnei 
Antonescu. 

Când generalul Racoviţă a fost numit ministru, eu am fost 
pus la dispoziţia Ministerului. Cunoscându-mă bine, deoarece din 
comandamentul său fusesem mutat la Cabinetul Militar, generalul 
Racoviţă mi-a încredinţat misiunea de a merge la Predeal, la vila 
Mareşalului, ca să salvez cărţile de valoare, pentru a le preda Acade¬ 
miei Române. 

Era la jumătatea lunii septembrie, 1944. Am stat în locuinţa 
de la Predeal câteva zile, respirând atmosfera în care încă plutea spi¬ 
ritul Mareşalului. Mă mişcăm cu sfiiciune, parcă aş fi fost într-un 
templu. Totul îmi vorbea despre el: încăperile modeste, mobilierul 
simplu dar cu mult gust ales şi aranjat, liniştea, lumina irizată care 
inunda toată vila, creind o atmosferă de taină. O durere mută în fie¬ 
care dintre acele lucruri părăsite. N-am îndrăznit să mă aşez la biroul 
său. Stiloul şi bloc-notesul erau acolo, aşteptând. Ludovic, valetul 
său, mi-a arătat uniformele militare şi hainele civile, care stăteau fru¬ 
mos rânduite şi aerisite în dulapuri. Ludovic rămăsese la datorie, aş- 
teptându-şi stăpânul. 

Am întârziat mult în grădina din faţa vilei, admirând peisa¬ 
jul unic, de pe cel mai înalt punct al Cioplei, către Bucegi! O priveliş¬ 
te măreaţă. Ce ochi, ce dragoste de natură îl călăuzise să-şi aleagă 
acel loc minunat, pentru a-şi construi un adăpost, un refugiu. Aici 
şi-a petrecut cele mai frumoase zile ale vieţii lui, aici făurise cele mai 
îndrăzneţe planuri şi tot aici şi-a aflat resemnarea şi şi-a refăcut 
moralul, în urma loviturilor primite. 

în grădină, tulpinele de trandafiri răsădiţi şi îngrijiţi de mâna 
lui, resimţeau lipsa stăpânului. 

Vila era plină de obiecte, toate ar fi meritat să fie păstrate, 
aşa că misiunea mea s-a dovedit ingrată. Am ales un tablou de Grigo- 
rescu (portretul unei ţigănci) şi alte două picturi ce mi s-au părut mai 

valoroase. Am găsit toate cărţile de valoare împachetate în şapte lăzi. 
Restul bibliotecii, peste o mie de volume, nu le-am putut lua. Casa a 
rămas aproape intactă, sub paza valetului Ludovic. Am întocmit un 
proces verbal de obiectele ridicate şi cu ele în autocamion, am pornit 
spre Bucureşti. 

Acele impresii i le-am împărtăşit doamnei, care mă asculta cu 
lacrimi în ochi. 

Când lumea a început să dea buzna şi controlul s-a înăsprit, 
nu m-am mai dus. In schimb, s-a dus soţia mea. Ea a mai aflat şi alte 
amănunte din viaţa în închisoare a Doamnei Antonescu. Venise 
iarna, Doamna nu avea palton gros, a înaintat o cerere către prim- 
ministrul dr.Petru Groza, prin care cerea să i se trimită o ladă de la 
Predeal, în care se aflau hainele ei de iarnă. A fost adusă o ladă cu 
lucruri care-i aparţineau, dar în ea erau draperii de creion. Astfel, a 
rămas să poarte paltonul doamnei Niculescu, al mamei ei. Doamna 
Negulescu aduna lucruri groase de la cunoştinţe. 

Nu s-a împlinit anul, când Maria Antonescu a fost obligată 
să se ducă într-un sat din Bărăgan, cu domiciliu forţai. De aici 
încolo, a început un alt calvar care avea s-o ducă la mormânt. 1 s-a 
repartizat o casă cu pământ pe jos. Era obligată să se ducă lunar la 
postul de jandarmi din comuna alăturată, să se prezinte. Mergea pe 
jos, pe arşiţă, pe ploi, pe ger, adesea înotând prin zăpezile Bărăganu¬ 
lui. Nu avea nici un mijloc de deplasare. Trăia din generozitatea prie¬ 
tenilor puţini ce-i mai rămăseseră şi datorită devotamentului fostei 
sale secretare, Domnica Negulescu. Ea îi aducea alimente, câte un 
bidon de gaz lampant, îmbrăcăminte, ceea ce putea să colecteze de la 
diferite persoane. 

Când s-a îmbolnăvit grav, în iarna anului 1956 şi a căzut la 
pat, Domnica Negulescu a fost nevoită să o interneze la un spital din 
Călăraşi. Prietenii ei, informându-1 pe pro .dr.Burghele, acesta a 
consimţit să o interneze la spitalul Pandur pe care îl conducea. 
Boala de inimă avansase, faţa era umflată, era de nerecunoscut. 
Toate străduinţele prof.Burghele n-au folosit decât pentru a-i oferi 
condiţii mai umane şi a-i atenua suferinţele. A fost înmormântată la 
cimitirul Bellu Militar, în cavoul familiei. La căpătâiul mormântului 
se află o cruce mare de piatră albă. Pe lespedea de marmură stă scris: 
Maria Antonescu. Deasupra numelui, săpată crucea Consiliului de 
Patronaj, la capete înflorituri de crin. 

PARTEA VIII 


EPILOG 




42 - Soarta complotiştilor şi a colaboratorilor Mareşalului 


- Cum a sfârşit-o Sănătescu? 

Deşi generalul Sănătescu se putea socoti cu conştiinţa 
împăcată şi poate fi oarecum scos din discuţie, totuşi faptul l-a 
zdruncinat profund. Natură suferindă, răul s-a accentuat rapid şi, la 
un an după aceasta, în 45-46 a murit. Are o fiică, trăieşte. Pe el nu 
l-am mai văzut. Fiica lui este soţia unui medic renumit. Am avut 
mereu o reţinere. Dacă nu era Sănătescu, Mareşalul ar fi plecat pe 
front, n-ar fi venit la Palat. 

Emilian Ionescu? 

A, cum am spus, îndreptăţit să aştepte culesul roadelor 
recunoştinţei, faţă de acţiunea lui indiscutabil hotărîtoare, deoarece, 
dacă era după Sănătescu, Mareşalul ar fi fost. liber, este limpede ca 
lumina zilei că acel ordin (luaţi mâna de pe domnul Mareşal, cum aţi 
îndrăsnit?) era ordinul de punere în libertate. Sau cel puţin aşa ne 
place să credem, în favoarea memoriei generalului Sănătescu. Emi¬ 
lian Ionescu s-a scăldat în aura izbânzii, privind cu toată încrederea 
către Aliaţi, uitând că în spatele lui erau comuniştii şi că el lucra în 
folosul lor. în orgoliul lui naiv a putut să creadă că, de acum înainte, 
Apusul va dicta în România şi a început să cocheteze cu vechile par¬ 
tide, cu reprezentanţii Apusului, iar guvernul de atunci se gândea mai 
mult la propria siguranţă, şi apoi la actul de recunoştinţă. L-a băgat 
deci la închisoare şi pe el, şi pe Aldea, şi pe Mocioni, şi pe Ioaniţiu. 
Dacă nu murea, intra şi Sănătescu la închisoare ca anglofil. Au stat 
câţiva ani buni. Aldea a murit la închisoare, după ce, se zice, ar fi 
organizat «Sumanele Negre». 

- Ce erau aceste Sumane Negre? 

- Organizaţii de tineri care umpluseră Munţii Apuseni şi ata¬ 
cau armatele sovietice. Emilian a fost eliberat după vreo şapte ani, şi, 
sub regimul lui Ceauşescu, a fost înaintat în funcţia de comandant al 
organizaţiei de tineret şi ridicat la rangul de erou. A făcut multe 
declaraţii, mai apare la televizor în uniformă de general, cu Mihai 
Viteazul, şi în faţa lui, copii, fete-băieţi de 10-12 ani. El povesteşte 
copiilor cum a procedat la arestarea Mareşalului. Copiii ascultă 
încremeniţi. Iată exemplul pentru tineret, iată cine le face azi edu¬ 
caţia... Este apreciat şi recompensat. Firesc, nu? 

- Dămăceanu? 

A murit în uitare. A scăpat de puşcărie pentru că s-a pus 
bine, la început, cu comuniştii, în special în timpul procesului. 
Totuşi, era gata să fie închis, fiindcă i s-a găsit o ulcică plină cu 

cocoşei de aur şi cum? El o îngropase bine, noaptea, la rădăcina unui 
copac din Băneasa, el şi cu fratele mai mic, colonel de cavalerie, pen¬ 
sionar. Acesta, ducându-se tot într-o noapte să scoată ceva de acolo, 
a fost întâmplător controlat la ieşirea din pădure şi i s-au găsit mone- 
tele. Luat la miliţie, a declarat totul şi a condus o echipă de control la 
locul unde se afla oala. Delict grav, caz de puşcărie. Generalul 
Dămăceanu a fost acţionat în judecată. A cerut şedinţă cu uşile 
închise. Se zice că a declarat tot ce-a făcut pentru partid, pentru 23 
august, şi a cerut să fie absolvit de pedeapsă, pe baza acestor merite 
câştigate. Plenul de judecată a primit ordin să claseze dosarul. De la 
Ministerul de Răsboi a fost mutat şi pus director al Plafarului, să se 
ocupe cu plantele medicinale. Om calculat, rece ca un pumnal, un 
caracter de bronz. Ii spuneam «cap de mort», era fioros, a fost în 
timpul răsboiului un câine, le era mai frică soldaţilor de el decât de 
inamic. 

- In această echipă exista şi generalul Rădescu, ajuns în exil, 
la Paris şi apoi la New York, după ce-a jucat un rol important în con¬ 
ducerea Ţării, împreună cu Sănătescu. 

- Nu pot să spun un cuvânt despre Rădescu. Nu l-am cunos¬ 
cut, am auzit despre el, atât. Ce ştiţi dumneavoastră ştiu şi eu. Cu 
plecarea lui Sănătescu de la Preşedinţia Consiliului de Miniştri, gene¬ 
ralul Rădescu, care a fost şeful statului major până în decembrie 
1944, a fost solicitat să-l înlocuiască. Şi a deţinut acest post extrem de 
important pe vremea aceea, până la 6 martie 1945, când, sub presiu¬ 
nea străzii, a fost nevoit să-şi dea demisia, fiind înlocuit de dr.Petru 
Groza. Probabil că generalul N.Rădescu, adversar al Mareşalului 
Antonescu pe care 1-â boicotat tot timpul răsboiului, din umbră, l-a 
criticat, l-a dezaprobat tot timpul în cercuri intime, văzându-se pus în 
aceeaşi situaţie, să-şi fi adus aminte de rebeliunea legionară. Şi atunci 
a procedat la fel. A scos armata şi a încercat să oprime mişcarea de 
stradă. Dar el nu înţelesese un lucru principal: generalul Antonescu, 
deşi-i avea pe nemţi în Ţară şi în Bucureşti, aceştia nu au mişcat, 
lăsându-i libertatea de acţiune pentru a reprima rebeliunea. Rădescu 
însă avea Bueureştiul împănat cu trupe ruseşti, iar Malinovski n-ar fi 
stat deoparte la solicitarea Partidului Comunist, ajuns Ia lumina 
zilei. Totuşi, trebuie remarcat gestul de a fi vrut să reediteze o a doua 
înăbuşire a unei mişcări de stradă. A eşuat lamentabil, dar a scăpat 
viu din această criză şi a fost lăsat în pace, cu destulă libertate pentru 
a întreţine relaţii cu personalităţi politice de seamă şi a-şi organiza 
evadarea cu un avion militar, plecând chiar de pe aeroportul militar, 
Cotroceni. Acest aeroport era pe terenul cartierului Militari. Se zice 
că purta ranchiună Mareşalului Antonescu din motive intime. 

Rădescu a fost un distins ofiţer de cavalerie, cu educaţie aleasă, fost 
aghiotant regal sub Ferdinand, fost ataşat militar la Paris, om cu 
vederi largi, temperament blând, un şef comod şi agreabil, care şi-a 
făcut multe simpatii şi aprecieri, ca element de valoare. Face parte 
dintre cei cinci generali de cavalerie care au îndeplinit şi rolul de 
prim-miniştri (1918-1945). Astfel se explică de ce, fiind la pensie de 
mulţi ani, fusese rechemat şi pus într-o funcţiune atât de înaltă, de 
curaj şi de mare răspundere. Rădescu avea şaptezeci de ani. El ne rea¬ 
duce pe scena politică fugitiv, imaginea Mareşalului Averescu, cu 
care semăna ca fizic, tot înalt, tot slab, figură prelungă şi osoasă, mai. 
puţin barbişon. 

30 septembrie 1981. Dimineaţa nouroasă, în grădina vilei din 
Palma, răcoare, rumoarea vapoarelor din Porto Pi, foşnet de frunze, 
o indecisă stare de melancolie. Colonelul George Magherescu vorbe¬ 
şte fără întrerupere, ca şi cum ar citi o carte, fiecare cuvânt pare bine 
gravai în memorie, neclintit, ca şi opiniile acestui scriitor-soldat. 

în dimineaţa asta, figura generalului Nicuşor Dragomir îmi 
apare încadrată în zăbranicul negru al regretelor pe care le-a stârnit 
în lumea militară românească pierderea lui. Intr-adevăr, Nicuşor 
Dragomir s-a stins din viaţă în iulie a acestui an. Vestea morţii lui 
m-a surprins şi m-a întristat, lăsându-mi în inimă un gol. Legăturile 
noastre au avut continuitate şi temeinicie. La înmormântare nu 
m-am putut duce, deoarece n-am ştiut nici ziua, nici ora. A fost con¬ 
dus la locul de veci cu mare cinste de toţi camarazii, cunoscuţii, foştii 
şi nefoştii lui subalterni, toţi aceia din vechea şi din noua armată pen¬ 
tru care numele lui Nicuşor Dragomir evoca o pagină importantă din 
istoria culturii militare şi a culturii.româneşti, iar în ceea ce priveşte 
istoria răsboiului, era pus în josul fiecărei pagini de rapoarte opera¬ 
tive semnate de el în calitate de şef al operaţiilor la armată şi apoi de 
şef de stat major la Armata a IV-a, de.Ia începutul răsboiului din Est 
până la jumătatea duratei răsboiului din Vest. La aceasta se adaugă 
numărul decretelor pe care le-a semnal cât timp a fost ministru al 
coordonării în guvernarea Mareşalului Antonescu, trecut apoi pe tit¬ 
luri de cărţi publicate şi culminând cu înscrierea lui pe diploma de 
doctor în ştiinţe economice în Italia şi de absolvent al Şcolii de 
Răsboi din Torino. Aceasta spune foarte mult, spune totul. Numele 
lui Nicuşor Dragomir a răsunat cu un ecou fatidic în momentele cru¬ 
ciale din zilele de 20-24 august 1944. Ca introducere e bine? 

Da, satisfăcător. 

- Să intrăm în subiect. L-am cunoscut pe Nicuşor Dragomir 
ca profesor de tactică generală la Şcoala de Răsboi. Figura lui. 

maniera, dar mai ales metoda de predare m-au încântat. De talie 
potrivită, plinuţ la faţă, faţa rotundă şi luminoasă, cu lumina ochilor 
surâzătoare şi amabilă, care întovărăşea vorbirea lui spumoasă, 
şăgalnică şi plină de interes, cât şi atitudinea sa plină de afabilitate, 
era menită să te atragă şi să te cucerească, iar apoi să te facă să i te 
ataşezi. Bunînţeles, datorită firii mele retrase şi circumspecte, mi-am 
stăpânit imboldul de a mă lăsa sub influenţa magnetismului său 
atrăgător şi am continuat să-l simpatizez de la distanţă, 
completându-i portretul care a rămas adânc săpat în sufletul meu de 
atunci. 

Amintirea care mă leagă de el s-a adâncit, atingând cele mai 
profunde corzi ale sufletului meu, când a izbucnit marele conflict ce 
l-am avut cu comandantul de atunci al şcolii, generalul Paul Teodo- 
rescu, care a încercat prin mine să-l dărâme pe maiorul Mircea 
Tomescu, fără să reuşească, cu toate intimidările la care in-a supus. 
Toţi profesorii au ameninţat cu plecarea din şcoală, în cazul când eu 
voi fi sancţionat pentru sfidarea adusă comandantului şcolii, consi- 
derându-mă, în acelaşi consens, că fusese în dreptul meu să mă apăr. 
Toţi m-au apărat fără să le-o cer, fără s-o ştiu, dar cei mai asidui 
apărători au fost Nicuşor Dragomir şi Puiu Pelrescu. Despre această 
acţiune am aflat, bunînţeles, mult mai târziu, mirându-mă atunci că 
nu mă alesesem cu nici o sancţiune, în urma ieşirii mele. Mi-a poves¬ 
tit mult mai târziu maiorul Marcel Olteanu. Trecuse un an, termina¬ 
sem Şcoala de Răsboi, am găsit cu cale să mă duc acasă la Puiu 
Petrescu şi Nicuşor Dragomir şi să le exprim mulţumirile şi recuno¬ 
ştinţa mea. în felul acesta, mă legasem printr-un act concret de per¬ 
soana lor. Cu primul n-am avut prilejul să mă mai întâlnesc, deoa¬ 
rece fusese trimis ataşat militar în America, unde s-a expatriat. Pe al 
doilea l-am întâlnit mereu şi i-am arătat de fiecare dată stima mea. 
Prilejul se oferea aproape zilnic, după venirea Mareşalului Anto- 
nescu la conducere. Pe mine rriă adusese Mareşalul la cabinet din pri¬ 
mele zile. în 7-8 septembrie mă prezentasem la serviciu, în 1940. 
Antonescu mă cunoscuse pe când eram sublocotenent în Regimentul 
9 Roşiori «Principesa Elena» de la Giurgiu. El venise comandant, 
după terminarea stagiului său de ataşat militar la Londra şi Paris, în 
1926, şi se pare că îi făcusem o impresie deosebită. în tot timpul 
comenzii sale m-a tratat cu afecţiune, dându-mi să îndeplinesc anu¬ 
mite misiuni speciale, în cadrul programului de instrucţie, de a căror 
înfăptuire s-a arătat, de fiecare dată, foarte mulţumit. A vrut să mă 
trimită la şcoala de la Saumur, dar nu îndeplineam condiţiile de sta¬ 
giu şi s-a amânat această plecare pentru altă ocazie. După plecarea sa 
de la comanda regimentului către comenzi superioare, am păstrat 

legăturile cu el, scriindu-i şi făcându-i dedicaţii pe primele mele 
publicaţii cu subiect militar, la care îmi răspundea întotdeauna cu 
laude. Când a venit la comanda Şcolii de Răsboi, m-am prezentat la 
examen, el era preşedintele comisiei de admitere, în calitate devşef al 
Marelui Stat Major. Ei, dar acuma trebuie să fac o largă digresiune, 
până să-mi reiau firul întocmirii portretului lui Nicuşor Dragomir, 
dar văd că n-am încotro şi trebuie să mă supun exigenţelor dumnea¬ 
voastră. 

Sosiseră evenimentele tulburi din anii 38-40. Eu termina¬ 
sem Şcoala de Răsboi şi eram stagiar la Marele Stat Major. Transmi- 
team informaţii mai importante în legătură cu evenimentele militare 
europene lui Antonescu, prin Elefterescu. Aşa că numele meu 
rămăsese în evidenţă în faţa lui Antonescu. De aceea nu m-a surprins 
ba, mai bine zis chiar mă aşteptam - ca, odată cu venirea lui la 
putere, să fiu adus lângă el. De ce? Pentru că odată, la câţiva ani 
după plecarea lui de la comanda Regimentului 9 Roşiori şi venirea lui 
la comanda Şcolii Superioare de Răsboi, i-am scris o scrisoare prin 
care îl rugam ca, ţinând seama că eu îl consider un model de urmat şi 
că am o vie admiraţie pentru el, i-aş cere favorul să mă ia în serviciul 
de adjutant. Mi-a răspuns foarte amabil (regret că am ars toate scri¬ 
sorile ce mi le-a trimis în momentele grele prin care am trecut, dar le 
păstrez pe toate în adâncul sufletului meu), că postul pe care-1 solicit 
nu corespunde unui ofiţer cu veleităţi de a face carieră în armată. Un 
post de adjutant este un post ce se dă, de obicei, unui ofiţer fără prea 
mari însuşiri, dar că, în viitor: va avea în vedere. Şi-a adus el aminte, 
în vâltoarea în care intrase la 4 septembrie, de această promisiune? 
Greu de spus, dar eu m-am legănat mereu în această speranţă, deoa¬ 
rece ştiam că odată cuvântul dat de către Generalul Antonescu, era 
ca şi înfăptuit. A ţinut minte sau nu, cert este că, în ziua de 6 septem¬ 
brie, primesc telegrama la comandamentul Diviziei a Il-a Cavalerie 
din Suceava, comandată de generalul Mihail Racoviţă, semnată de 
şeful de cabinet Mircea Elefterescu, precum că sunt mutat la cabine¬ 
tul militar al Conducătorului, cu prezentare imediată. Dus cu alai la 
gară, în ziua următoare eram în Palatul Cantacuzino, pe Calea Vic¬ 
toriei. Din acel moment, am reluat legătura şi cu generalul Nicuşor 
Dragomir, care era locotenent-colonel. Reîntâlnirea cu el a fost 
foarte plăcută. El, fericit că Generalul Antonescu îl alesese printre 
sfetnicii lui, jubila. Ştiindu-mă şi pe mine oarecum în graţiile Genera¬ 
lului, bunînţeles că mi-a acordat o atenţiune afectuoasă. Nu este 
exclus ca, în sinea lui, să fi încercat o vie satisfacţie că mă ajutase 
cândva. Eu i-am stat într-ajutor ori de câte ori posibilităţile mele 
modeste mi-o îngăduiau. Nicuşor Dragomir a ştiut să se facă util 

Mareşalului din primul moment, sugerându-i ideea (el era doctor în 
ştiinţe economice), că un randament mult mai bun s-ar obţine dacă 
anumite ministere, care au contingenţă cu bunul mers al economiei 
ţării, s-ar afla sub o direcţie coordonatoare. Şi-a dat exemplul Minis¬ 
terului Economiei Naţionale, al Agriculturii', al înzestrării Armatei 
etc. Toate acestea se coordonează prin Preşedinţie, îngreunând şi 
impietând asupra activităţii Preşedinţiei Consiliului dc Miniştri. O 
coordonare a acestor departamente prezenta avantajul rezolvării 
multor probleme în acest cadru şi prezentarea soluţiei definitive pen¬ 
tru aprobarea şefului statului. 

Generalului Antonescu i-a surâs această propunere şi l-a 
numit pe locotenent-colonelul Dragomir ministru al coordonării. 
Prin cunoştinţele lui vaste şi temeinice, prin spiritul său pătrunzător, 
inteligenţa vie, capacitatea de a afla soluţii practice şi mai ales 
datorită tactului său deosebit, în această calitate nu era zi să nu-1 
întâlnesc pe sălile Preşedinţiei, să nu-1 salut şi să nu am un schimb de 
cuvinte cu el, agreabil totdeauna, şi o strângere afectuoasă de mână. 
Dar, Nicuşor Dragomir mai avea o calitate: era şi simpatizant legio¬ 
nar. Mult mai târziu, abia după patruzeci de ani de la petrecerea 
acestor evenimente, la el acasă, într-o seară, mi-a povestit cum a pus 
în contact pe. generalul Antonescu cu şeful mişcării legionare, Horia 
Sima. A fost o poveste plină de pitoresc, pe care am consemnat-o şi 
am înscris-o în memoria mea. Prin faptul acesta, el şi-a câştigat încă 
un atu în faţa generalului Antonescu, căruia îi plăcea să facă apel 
deseori la spiritul viu şi inventiv al lui Nicuşor Dragomir, care, gata 
oricând, cu surâsul pe buze şi curtuazie de curtean înnăscut, oferea 
soluţii cu uşurinţa cu care un scamator scoate Ia nesfârşit batiste 
dintr-o pălărie. Eu, văzând cum i se accentuează tenta verde peste 
coloritul său ostăşesc, am intrat puţin în rezervă faţă de dânsul. 
Aveam o idiosincrazie pentru culoarea verde. Asta nu însemna că îmi 
convenea culoarea roşie. Nu. Păstram exact linia de mijloc, albul, 
simbol al neîntinării. Haina de ostaş pe care o purtam cu demnitate 
era deajuns să simbolizeze simţămintele cărora mă dedicasem. Ace¬ 
lea ale unui ostaş care n-are în gând decât naţionalismul şi patriotis¬ 
mul cel mai independent faţă de orice culoare politică. Şi, în acea 
atţnosferă de legionarism care se instaurase în jurul Conducătorului, 
în primele luni ale guvernării sale, o altă uniformă decât cea militară 
părea sinonim cu o adversitate. Sentimentul acesta nu-1 manifestam 
sub nici o formă, ci pur şi simplu evitam orice contact cu legionarii. 

Deci, pe Nicuşor Dragomir îl pusesem oarecum la carantină. 
L-am scos de la carantină abia pe ziua de 22 ianuarie 1941, mai exact 
în noaptea de 21-22 ianuarie. De atunci, Nicuşor Dragomir s-a aflat 


524 



prezent până la sfârşitul rebeliunii la Preşedinţie, lângă Generalul 
Antonescu, împreună cu cabinetul său militar. In acea noapte l-am 
auzit perorând pe culuarele din faţa cabinetului Generalului 
Conducător, în faţa unui şef legionar, care abia ieşise nemulţumit de 
rezultatele tratativelor, spunând: «Generalul Antonescu ne ameninţă 
cu scoaterea cordoanelor sale militare!» Atunci, Dragomir, vehe¬ 
ment, i-a răspuns pe loc: «Nu, domnule, vă înşelaţi, nu cordoanele 
militare ale Generalului Antonescu vor ieşi în stradă, ci cordoanele 
instinctului de apărare ale neamului. Pe ele le veţi găsi în plină 
stradă, în cazul că acţiunea dumneavoastră va fi împinsă până acolo 
încât reflexul de apărare al unui stat şi al unei naţiuni ar fi silit să 
intre în acţiune...» 

Pentru mine a fost deajuns. Nicuşor Dragomir apărea iarăşi 
în haina lui ostăşească. A avut acest reflex moral şi românesc ca, 
atunci când a văzut că mişcarea pe care o simpatiza a luat drumul 
spre prăpastie, să se detaşeze de ea, s-o lase în calea ei spre pierzanie 
şi să se alăture reprezentantului ordinei şi garantului împlinirii năzu 
inţelor neamului, în spirit de dreptate şi omenie. Dar, cu toate aces¬ 
tea, ceva se petrecuse, deoarece, după înfrângerea rebeliunii, cu toată 
dovada de devotament către cauza Generalului Antonescu, colonelul 
Nicuşor Dragomir n-a mai apărut pe lista miniştrilor cabinetului ulte¬ 
rior. S-o fi întâmplat vreun conflict între el şi Mareşal? A fost oare 
victima unei intrigi a lui Ică Antonescu? Fapt este că el a trecut în 
cadrul atribuţiilor ostăşeşti. Poate trebuia să meargă la stagiu, poate 
şi-a cerut el însuşi plecarea, nu pot să fiu sigur. Cert este că, imediat 
după rebeliune, până la sfârşitul guvernării Mareşalului, Nicuşor 
Dragomir a rămas în cadrele armatei, ocupând posturile pe care 
le-am enumerat la început. L-am reîntâlnit în Moldova, în martie 
1944, în calitate de şef al secţiei operaţii, cu gradul de colonel, la 
Armata a IV-a, comandată de generalul Avramescu. Atunci am luat 
contact de serviciu cu el. Fiind secundul colonelului Davidescu, eram 
veriga de legătură dihtre Mareşal şi armată şi, firesc, aveam 
săptămânal ocazia ca trei zile să-l vizitez la comandament, atunci 
când Mareşalul făcea inspecţiile pe front. O rectificare. 

- Spuneţi, ce anume? 

Nu Avramescu, ci Racoviţă era comandantul Armatei a 
IV-a. De corectat... în ce-am intrat eu, domnule Drăgan... 

- în istorie, bineînţeles. Memoria dumneavoastră e nevoie să 
substituie multe inexactităţi şi fantezii care s-au acumulat de-a lungul 
anilor în jurul Mareşalului. Deci, aţi reluat relaţiile cu Nicuşor Dra¬ 
gomir. 

Curios, Nicuşor Dragomir nu mă mai primea cu aceeaşi 

525 



afabilitate. Avea faţă de mine o reţinere. Asta m-a făcut bănuitor, 
pentru că, aşa cum am spus, acolo unde simţeam o reţinere faţă de 
mine, deduceam o atitudine defectuoasă faţă de Mareşal. Şi aşa au 
urmat relaţiile noastre până la 22 august, când, în dimineaţa zilei, 
Mareşalul Antonescu a pus pe hartă în faţa colonelului Dragomir şi a 
colonelului Davidescu, cu creionul lui, toate liniile succesive pe care 
forţele Armatei a IV-a trebuia să le urmeze, în ruperea luptei cu 
armata sovietică şi regruparea ei în ordine, pe linia de fund, 
Focşani-Nămoloasa-Galaţi, pregătită din timp. Ordinul a fost dat ca 
mişcarea să înceapă la căderea serii, în ziua de 22 august. în felul 
acesta, cum am mai spus, Mareşalul Antonescu se rupea de forţele 
germane ce se retrăgeau pe munţi către Vest, iar el, cu trupele lui, se 
trăgea spre Sud. Comandamentul german cunoştea această măsură 
luată de Mareşal şi, în seara de 22, când am părăsit cu avionul 
Armata a IV-a, generalul Friessner, comandantul german, căzuse de 
acord cu ea, pentru a salva armatele de la o încercuire inamică. Noi 
ştim că Mareşalul, prin această măsură, se pregătea pentru armis¬ 
tiţiu. După acest acord româno-german şi după dispoziţieinile date la 
faţa locului, Mareşalul Antonescu, liniştit dinspre partea frontului, 
s-a întors la Bucureşti unde îl aşteptau evenimentele fatale. 

Dragomir a rămas mai departe în Armata a IV-a, a condus 
retragerea, s-a ilustrat printr-o acţiune de care lui i-a fost foarte 
ruşine, povestindu-mi-o, şi al cărei efect nefavorabil armatei a căutat 
să-l atenueze, nereuşind să o facă în întregime, şi anume: capturarea 
restului trupelor germane din apărarea Capitalei, în frunte cu genera¬ 
lul Hansen, şeful misiunii militare germane şi generalul-aviator Gers- 
tenberg, comandantul forţelor aeronautice şi aeriene germane din 
România. 

M-am reîntâlnit cu Nicuşor Dragomir pe frontul din Transil¬ 
vania. Văzându-mă la masă, la popotă, mai întâi mi-a răspuns rece la 
salut, apoi mi-a adresat o întrebare: ce mai este nou prin Bucureşti? 
Ironic cum sunt, i-am răspuns: Nimic, Bucureştiul se eliberează. Ime¬ 
diat mi-am dat seama că gluma mea nu putea să fie gustată, în acele 
împrejurări. Nicuşor Dragomir a făcut feţe-feţe, apoi, pe neaşteptate 
s-a retras. 

Am plecat spre cantonamentul meu însoţit de un camarad. 
El mi-a spus sincer: «Ce ţi-a venit să spui? El tremură pentru locul lui 
de aici. Ruşii n-au încredere în el, deşi îl preţuiesc. îl suspectează. 
Debitând asemenea cuvinte în faţa tuturor ofiţerilor, în care el nu are 
încredere deplină, i-ai creat o situaţie echivocă. Adică, cum, de cine 
se eliberează Bucureştii? De ruşi, de comunişte? Cum avea el să 
asculte această declaraţie netulburat şi să rămână în continuare la 

popotă? A ieşit din situaţia jenantă în care l-ai pus prin fugă. Dar să 
ştii că n-o să ţi-o ierte». Şi de aceea cred eu că ideea cu mutarea a 
venit după masa cu ofiţerii, pentru că oricum nu m-ar fi tolerat lângă 
el multă vreme, deoarece prea purtam cu mine umbra Mareşalului. 

- Nu şi bastonul de Mareşal, care, în noile condiţii istorice, ar 
fi fost refuzat oricărui adevărat ofiţer de cavalerie. Aţi explicat, în 
cele din urmă, ce-aţi înţeles prin eliberare? 

Era tocmai schimbarea lui Sănătescu cu Rădescu. Iar 
Rădescu venise Ia guvern cu arogarea unei veleităţi de independenţă, 
impunând autoritatea guvernului. Acesta era momentul plecării 
mele. De aceea am rostit acele cuvinte care nu voiau nicidecum să fie 
o aluzie la despresurarea Bucureştiului de trupele nemţeşti, şi nici o 
eliberare dorită de sub ruşi. «Mai bine nu le spuneai» a gândit cama¬ 
radul meu. Iar eu am răspuns: «Am vrut să ştiu în ce ape vă mai 
scăldaţi voi şi mai ales ce gândeşte el în legătură cu mine. M-am 
lămurit. Locul meu nu este aici, locul meu este pe front». A doua zi 
dimineaţă m-am trezit cu maşina pusă Ia dispoziţie, pentru a mă duce 
imediat la postul de comandă al Diviziei a VlII-a de cavalerie, unde 
am fost primit ca un fiu rătăcitor. Eram de-al lor, dar nu izgonit din¬ 
tre ei, şi veneam între ai mei. Situaţie comică. Căzusem din lac în puţ. 
La comandamentul Diviziei a VlII-a cavalerie l-am găsit pe generalul 
Hercule Fortunescu, neutru, dar pe care-1 cunoşteam de pe vremea 
când colonelul Antonescu comanda Regimentul 9 Roşiori, eu eram 
sublocotenent iar el era căpitan-comandant de escadron. Deci, prilej 
de amintiri ale unor timpuri romantice şi reînnodarea unei vechi 
camaraderii. 

- Cu Hercule? 

- Da. Ceilalţi, toţi, purtam o tinichea de coadă. Ca şi mine, 
de altfel, numai că tinichelele nu erau de tablă, ci adevărate ecusoane 
de nobleţe. Şeful de stat major al Diviziei, Iocotenent-colonelul 
Traian Hodoş, fostul şef de cabinet al criminalului de răsboi, genera¬ 
lul Pantazi, Mihai Pantazi, comandantul secund, generalul Vladimir 
Constantinescu, frăte vitreg cu fostul ministru al Apărării Naţionale, 
Mihai Pantazi, puşcăriaş, închis cu prilejul bătăii dintre soldaţii 
români şi ruşi din divizia sa şi trimis pentru reabilitare la comanda¬ 
mentul liniei de luptă al diviziei, colonelul Georgescu Moncher, 
comandantul Regimentului 2 călăraşi, şi el puşcăriaş ca şi Vladimir, 
trimis în reabilitare pe front, Vlad Neniţescu, secundul meu la Biroul 
III Operaţii, fostul şef de cabinet al Iui Ică Antonescu şi, culmea, vin 
şi eu, fost şef de birou la cabinentul Mareşalului Antonescu. Ce vreţi 
mai mare grevare pe care o aduceam eu comandantului diviziei de 
cavalerie? O divizie al cărei comandament era format în cea mai 

mare parte din antonescieni. Eram în drept să ne aşteptăm la o supra¬ 
veghere atentă din partea ruşilor şi la o neîncredere totală. Lucrurile 
s-au petrecut, de necrezut, cu totul pe dos. Nu numai că înaltul 
comandament sovietic nu ne-a privit cu suspiciune, dar ne-a avut în 
mare cinste şi ne-a onorat cu misiuni grele, uneori peste forţele de 
luptă ale diviziei. Divizia s-a achitat întotdeauna de misiunile grele ce 
i s-au dat şi a primit elogii din partea comandanţilor ei şi ai celor 
sovietici. Dar să lăsăm asta deoparte şi să revenim Ia Dragomir. Peste 
trei-patru zile de la prezentarea mea la comandamentul diviziei, mă 
trezesc cu el în inspecţie. Mă ia deoparte şi, foarte cinstit, îmi spune: 
«Dragă Magherescu, mi-a venit greu să te dau de lângă mine, dar te 
rog să mă crezi că am făcut-o spre binele dumitale. La armată nu era 
mediul în care să poţi sta şi lucra. Comandamentul armatei trece prin 
momente foarte grele, fiind suspectat de ruşi. Nu pol să-ţi spun mai 
mult. Dar te rog să crezi, şi te vei convinge, că măsura luată este în 
favoarea dumitale, pentru că nu mai stai în evidenţă acolo, să se 
lovească toţi de trecutul dumitale, iar aici eşti într-un comandament 
mic, pe front, între cavaleriştii dumitale, care te cunosc şi te 
apreciază, iar aceste comandamente sunt privite cu alţi ochi de ruşi 
şi-şi au prerogativele lor aparte». începusem să mă conving că gene¬ 
ralul Dragomir, salvându-se pe el, mă salvase şi pe mine. După puţin 
timp de la această întâlnire, el a dispărut misterios de la şefia de stat 
major a armatei şi un zvon teribil mi-a ajuns la ureche: el, împreună 
cu comandantul Armatei ai IV-a, cu întreaga lui familie, soţie, două 
fiice, un ofiţer de stat major (ginerii o luaseră din loc mai înainte) au 
fost ridicaţi într-o noapte şi duşi în Rusia, unde li s-a pierdut urma. 
Această veste m-a îngheţat. Aceasta mi-ar fi fost soarta dacă 
rămâneam în Armata a IV-a, lângă generalul Dragomir. I-am mulţu¬ 
mit în gând cu recunoştinţă. 

- După terminarea răsboiului aţi mai auzit ceva despre el? 

Au trecut ani grei, a fost abolită monarhia, schimbată 
armata, mulţi dintre ofiţeri au înfundat închisoarea, unii dintre ei au 
murit, despre Dragomir nu ştiam nimic. Ca, într-o bună zi, în vara 
anului 55 sau 56, să-l întâlnesc pe Bulevardul Coşbuc, pe lângă 
locuinţa mea. Pot preciza şi locul: cam prin dreptul bisericii Sf.Nico- 
lae. Era la braţ cu generalul Gh.Potopeanu, fost guvernator al 
Transnistriei, fostul ministru al Economiei Naţionale sub Sănătescu, 
care, curând, auzisem că fusese eliberat din închisoare. Parcă aveam 
înainte nişte oameni veniţi din altă lume. Erau neschimbaţi la 
înfăţişare şi nu purtau nici o urmă de suferinţă. Deci, Dragomir 
fusese eliberat din închisorile URSS-ului, unde auzisem că fusese 
condamnat pentru tăinuire la acţiunea de trădare a generalului Avra- 

meseu. Potopeanu era eliberat şi el, după împlinirea termenului 
pedepsei, l-am salutat cu tot respectul... 

Erau civili? 

Da... Mi-a produs o mare emoţie această întâlnire 
surprinzătoare. Mi-au răspuns firesc, ca şi cum ne-am fi văzut cu o zi 
înainte: «Salutare, dragă Magherescu!» Nu s-au oprit, nu m-am 
oprit. M-am depărtat şi, la o distanţă oarecare, m-am oprit să-i 
urmăresc. Continuau să înainteze spre rondul din Piaţa Coşbuc, dis¬ 
cutând aprins. Mi-am zis, cuprins de un presentiment: «Ce impru¬ 
denţă să se expună amândoi văzului public, când amândoi au intere¬ 
sul să stea cât mai retraşi şi feriţi unul de altul». E drept că era o 
perioadă de destindere, dar de scurtă durată, după cum s-a văzut, 
pentru că amândoi au dispărut curând din circulaţie, judecaţi şi con¬ 
damnaţi la ani grei de temniţă. Potopeanu n-a mai apărut. Murise în 
puşcărie. Acest ofiţer eminent, cel mai inteligent ofiţer pe care-1 avu¬ 
sese armata română: şef de promoţie, absolvent al Şcolii de Ofiţeri de 
la Charlotenburg din Germania, absolvent al Şcolii de Răsboi de la 
Paris, mare specialist în artilerie, profesor la Şcoala de Răsboi de tac¬ 
tica generală. Am slujit un an în regimentul lui ca stagiar, înainte de a 
merge eu însumi la Şcoala de Răsboi. Ii câştigasem stima şi aprecie¬ 
rea deosebită şi prin comportamentul meu, şi printr-o manifestare a 
mea: la cererea lui, am ţinut o conferinţă .pe tema marilor 

personalităţi ale istoriei militare şi mi-am ales, ca subiect (era prin 
1935-1936): «Carol al Xll-lea al istoriei şi Carol al XlI-lea al 
realităţii», erijându-mă, nici mai mult, nici mai puţin, în apărătorul 
acestui nefericit prinţ, pe care eu l-am denumit «primul pion al civili¬ 
zaţiei, dărâmat de colosul roşu». Foarte hazardat subiect. Era ca şi 
cum aş fi prevăzut conflictul ce se va deslănţui după cinci ani. Acuma 
am articolul, a fost recomandat de Potopeanu în patru seriale în 
«România militară», cea mai mare revistă a noastră. Aici scriau 
generali, colonei, dar un locotenent să apară cu un studiu, era ceva! 
în acel studiu ilustram faptul că Napoleon, în atacul Rusiei, mergând 
pe drumul lui Carol al Xll-lea, adică Smolensk-Moscova, n-a făcut 
altceva decît să-l împingă pe inamic cu spatele pe comunicaţiile Iui, 
ceea ce l-a întârziat şi l-a făcut să fie prins de iarna dezastruoasă. 
Napoleon n-a înţeles manevra lui Carol al Xll-lea, care, dându-şi 
seama că ia în piept toate obstacolele, rîurile ce-i tăiau înaintarea, 
Vistula, Niemer.ul şi celelalte, s-a abătut la Sud, ajungând până la 
Poltava, pe Nipru, unde-1 aştepta celebrul cazac Mazepa. Acest 
Mazepa, prins de un nobil polonez în dragoste cu fiica lui sau cu soţia 
lui - nu mai ştiu precis -, l-a despuiat, l-a legat pe spinarea unei iepe- 
sirepe şi i-a dat drumul în stepele Ucrainei, iar calul l-a dus în regiu- 

nea Poltavei, la ucrainenii săi, care l-au găsit încă viu, au tăiat cure- 

lile şi l-au făcut hatmanul lor. Mazepa strânsese o armată ca să-l 

atace pe Petru cel Mare şi l-a chemat pe Carol al Xll-lea să-şi unească 

armatele cu ale sale, în jurul Poltavei. Carol al Xll-lea a înţeles că 

aceasta e direcţia de atac a Ruşilor, de-a lungul rîurilor ce duc spre 

Moscova. Si s-a dus la întâlnire. Drumurile lui Carol al Xll-lea au 
% 

fost grele, aproape insurmontabile... Ostaşilor armatei lui, pe care o 
formase într-o disciplină de fier, şi care făcuseră campania Poloniei, 
a Danemarcei, oţelindu-se, le-a spus, înainte de a porni împotriva lui 
Petru cel Mare: «Dacă sunteţi cu adevărat ostaşi, vă voi duce aşa de 
departe încât zece ani nu veţi mai şti nimic despre căminele voastre». 
Şi ostaşii l-au urmat, ca şi ostaşii lui Petru cel Mare, pe care el voise 
să-l imite. A trecut prin mlaştini, prin păduri virgine, şi-a croit drum 
cu greutate, ajungând, în sfârşii, la Poltava. Dar aici, Mazepa îl 
întâmpină ca un fugar, pentru că Peiru cel Mare îl bătuse şi astfel 
regele primeşte bătălia în condiţii defavorabile. Ajutoarele îi vin mai 
târziu, el însuşi este rănit, bătălia e pierdută şi Regele scapă cu viaţa 
purtat pe targă de ostaşii lui de la Poltava până la Tighina, în Basara¬ 
bia românească, unde a stat ani de zile într-un semiprizonerat la sul¬ 
tan. Dar asta nu mai are importanţă. Ceea ce am urmărit prin studiul 
meu şi ceea ce i-a plăcut lui Potopeanu este că am scos în evidenţă 
faptul că prezenţa lui Carol al Xll-lea la Poltava a marcat, pentru 
istoria militară, baza de unde trebuie pornit un atac decisiv împotriva 
centrului puterii ruseşti, Moscova'. Acest ofiţer a avut şi el soarta 
celorlalţi: a murit în închisoare. 

- Ce vârstă avea? 

Vreo cincizeci şi şase de ani, la moarte. Pierdusem din nou 
urma generalului Nicuşor Dragomir. Ne-am regăsit într-o împreju¬ 
rare tristă, la Bellu. Scăpase din închisoare, trăia foarte retras, nu 
vedea pe nimeni şi ieşea în lume la ocazii cu totul excepţionale, când 
conştiinţa lui îl obliga. Unul din aceste momente a fost la moartea 
colonelului Davidescu, A venit la mine, mi-a întins mâna şi m-a între¬ 
bat: «Ce mai faci, Magherescu?» Era puţin schimbat, se refăcuse. 
Eu, iarăşi, cu firea mea ironică, dorind ca prin puţin să exprim un 
întreg, i-am răspuns destul de natural: «Domnule general, supra¬ 
vieţuiesc!» «Supravieţuieşti?» «Da, domnule general». Mi-a întins 
mâna şi s-a îndepărtat. Il vexasem cu ceva? Cu siguranţă a simţit 
rezerva mea, îşi amintise poate scena cu telegrama sau poate scena de 
la comandamentul Armatei a I V-a. Poate îmi atribuia resentimente şi 
n-ar fi greşit prea mult. De atunci, mintea mea lucrase şi asupra Iui 
Nicuşor Dragomir a cărui existenţă se înscria în misteriosul oracol: 
Mane, Tekel, Phares. Judecat, Cântărit, împărţit. îl socoteam 



ac'versar al Mareşalului. Au mai trecut mulţi, mulţi ani, şi iarăşi 
ne-ain reîntâlnit, tot cu ocazia unei înmormântări. Mi-a spus: 
«Dragă Magherescu, mi-ar face plăcere să stăm de vorbă!» «Stimate 
domnule general, aştept cu plăcere acest prilej!» «Vino la mine într-o 
după-amiază, când soţia mea pleacă la jocul de cărţi. Putem discuta 
în voie, avem multe să ne spunem.» «într-adevăr, domnule general, 
de când aşteptam acest moment.» «Fii bun şi dă-mi un telefon». 
Mi-a fixat ziua, era prin 73-74, mi-a spus ora şi m-am dus. Mi-am 
făcut planul şi mi-am stabilit ipotezele în care aş fi putut să fiu pus, 
îmi ziceam: Se apucă să-l critice pe Mareşal? Nu spun un cuvânt, mă 
ridic şi plec. Este favorabil Mareşalului, am să-i spun ceea ce am de 
spus. 

în după-amiaza zilei fixate, la orele 18, sunam la apartamen¬ 
tul generalului Nicuşor Dragomir, din blocul din Piaţa Cosmonauţi¬ 
lor 9. M-a primit chiar el. De la început m-a dezarmat prin vădita 
plăcere cu care m-a întâmpinat. Prin câteva vorbe amabile, a creat un 
climat de încredere. Şi când m-am instalat în confortabilul fotoliu pe 
care mi I-a indicat, încrederea mi-a sporit. Dialogul s-a înfiripat fără 
dificultate, după o separaţiune atât de îndelungată, timp în care fie¬ 
care dintre noi trăise o viaţă atât de diferită una de a celuilalt. El, 
volubil, bine dispus, a început prin a-mi descrie apartamentul frumos 
şi elegant mobilat, în care amprenta de intelectual era adânc marcată 
prin prezenţa unei biblioteci garnisite cu cele mai frumoase exem¬ 
plare, legate în piele, a diferitelor tratate de specialitate istorică şi 
filosofică. Desigur, multe cărţi de literatură de bună calitate. Biroul 
lui de lucru purta urmele unei activităţi întrerupte un moment, prin 
venirea mea. Se bucura că ne-am regăsit şi mi-a adus destule laude, 
asigurându-mă că mi-a păstrat o amintire oarecum mai deosebită. 
Când mi-a venit rândul să vorbesc (după această efuziune sentimen¬ 
tală), i-am spus: 

«Stimate domnule general, înainte de a aborda motivul aces¬ 
tei întîniri dorite de mine, propuse de dumneavoastră, vreau să-mi 
uşurez conştiinţa printr-o mărturisire. Am călcat pragul casei dum¬ 
neavoastră cu multă îndoială în suflet. Ultimele întâmplări în 
legătură cu dumneavoastră nu mi-âu lăsat o impresie încurajatoare, 
privind reluarea legăturilor noastre. Numai amintirea profesorului 
de la Şcoala de Răsboi, profesor de tactică generală, care, nesolicitat 
de mine sau de altcineva, în modul cel mai loial, mi-a luat apărarea, 
când eram într-o situaţie care-mi periclita cariera, m-a încurajat. Ei 
bine, vă mărturisesc că sentimentul de recunoştinţă şi afecţiune din 
acele timpuri mi-a înfrânt rezistenţa şi, iată, mă aflu în faţa dumnea¬ 
voastră. Teama mea provine de la gândul că s-ar putea să mă găsesc 

în faţa unui denigrator al Mareşalului Antonescu. In acel moment, 
vă asigur că, deşi vă port un respect desăvârşit şi o recunoştinţă 
nepieritoare, aş fi părăsit imediat încăperea. Dar, cum văd, aceasta a 
tost numai o închipuire a mea, isvorâtă din zelul pe care-1 port pentru 
păstrarea neştirbită a aureolei de erou, care înconjoară umbra 
Mareşalului. Văd că această bănuială nu este conformă cu realitatea, 
îmi cer scuze şi, de acum înainte, sunt la dispoziţia dumneavoastră». 
Această tiradă el a ascultat-o zâmbind. Mi-a răspuns printr-un potop 
de cuvinte legate în fraze academice, în care se vedea rutina de profe¬ 
sor universitar care, departe de a eclipsa, era în plină strălucire. 
Fusese profesor şi la Academia de Ştiinţe Economice, nu numai la 
Şcoala de Răsboi. A adus frumoase elogii Mareşalului. Spunea: 
«Suprema cinstire ce mi s-a adus vreodată a fost perioada când am 
stat în legătură cu această nobilă figură a armatei şi a neamului 
românesc. I-am fost slujitor credincios şi devotat, căutând să-i aduc 
servicii atât cât a stat în puterea mea.» în aceste declaraţii se reflecta 
starea de vibraţie a spiritelor noastre. El mi-a vorbi mult, neobişnuit 
de mult, aproape neîntrerupt, mi-a reamintit situaţii din răsboi şi 
situaţii din perioada guvernării legionare şi, treptat-treplat, am ajuns 
la punctul-cheie al întrevederii noastre. Lucrul ce se desfăşura pe 
biroul lui nu era altceva decât întocmirea unei monografii asupra 
bătăliei din Moldova, din 20-23 august 1944. Ajungând aici, el mi-a 
arătat în detalii momentele grele prin care trecuse, pentru aplicarea 
dispoziţiunilor date de Mareşal, pe harta secţiei sale, pentru retrage¬ 
rea grosului armatei pe linia Nămoloasa-Galaţi. Mi-a spus cum gene¬ 
ralul Wdhler, comandantul forţelor româno-germane din Moldova, 
imediat după plecarea Mareşalului, în seara zilei de 22, de la coman¬ 
damentul armatei germane de la Slănicul de Moldova, unde avusese 
întrevederea cu generalul Friessner, acel general Wohler venise ime¬ 
diat la Bacău, la comandamentul Armatei a IV-a, şi contramandase 
ordinele Mareşalului, spunând că o face cu ştiinţa Mareşalului, care 
ar fi revocat retragerea. Şi astfel, corpurile noastre de armată, care 
urmau să se retragă de-a lungul Şiretului spre Focşani, trebuiau să se 
abată pentru a apăra crestele Carpaţilor Răsăriteni. Deci, românii 
trebuiau să urmeze mişcarea trupelor germane spre Vest. în această 
confuză situaţie, generalul comandant de armată Avramescu şi-a 
înaintat telegrafic demisia, iar Mareşalul Antonescu, primindu-i-o 
noaptea târziu la Preşedinţia Consiliului, a pus rezoluţia: «Nu aprob 
demisia. Destitui de la comandă pe generalul Avramescu, care, în 
momentele cruciale prin care trece Ţara şi Armata, nu găseşte altceva 
bun de făcut decât să-şi dea demisia. Comanda imediată o va lua 
generalul Steflea, care se află la Bacău, şef al Marelui Stat Major al 

Armatei». Deci, băgaţi de seamă, în ce situaţie se afla Mareşalul la 
ora zece, în noaptea de 22, şi totuşi are tăria să destituie un coman¬ 
dant de armată şi să-l înlocuiască ca pe un sublocotenent aflat la 
comanda unui pluton, fără ca nimic să nu se clintească disciplinar în 
Armata a IV-a, confruntată atunci cu toate elementele unei posibile 
dezagregări. Când, în 1914, generalul francez Lanrezac a fost scos de 
către generalissimul Joffre de la comanda armatei a IV-a, în plină 
retragere către Marna, s-a cutremurat toată armata şi toată Franţa. 
Aici, la noi, în aceeaşi situaţie, Mareşalul Antonescu, sub picioarele 
căruia se clătina totul, nu ezită nici o clipă să-şi exercite prerogativele 
de comandant suprem. 

Revenind la cele declarate de generalul Dragomir, el mi-a 
spus că, deşi s-a opus cu hotărîre, doi dintre comandanţii de corpuri 
de armată au început să execute ordinele comandamentului german şi 
să dirijeze spre Vest unităţile lor, încurcând coloanele trupelor care 
veneau spre Sud. S-a produs o perturbaţie. S-au încrucişat coloanele 
marilor unităţi care mergeau spre Sud. Corpul V de armată o apucase 
spre munţi, dar generalul Constantin Niculescu a fost convins să exe¬ 
cute ordinele Mareşalului şi a schimbat, în ultimul moment, direcţia 
unităţilor. Să redăm textual discursul lui Dragomir: 

«Şi aşa, dragul meu, în această situaţie mă aflam eu însumi 
în dimineaţa zilei de 23 august, când am dat telegrama aceea către 
Preşedinţie». 

Venise exact la punctul unde voiam să ajungem. 

«Domnule general, dumneavoastră n-aţi dat telegrama aceea 
numai la Preşedinţie, ci şi la Palat». 

Am simţit o uşoară descumpănire la interlocutorul meu. 

«Da, să vezi ce-i cu telegrama de la Palat. Am dat-o în semn 
de curtoazie pentru generalul Sănătescu, nicidecum pentru a trece 
peste domnul Mareşal.» 

Era un fel de mea culpa foarte tardivă şi neconvingătoare. 
Generalul Dragomir a rămas descoperit faţă de mine. 

«In ce priveşte telegrama trimisă la Preşedinţie - am spus eu 
-, dacă vă reamintiţi, eu am fost acela care am primit-o şi cu mine aţi 
avut convorbirea prin Huges.» 

Nu-şi reamintea. Am stăruit şi i-am evocat întreaga 
întâmplare: cum Davidescu a făcut obiecţiuni privitoare la textul 
telegramei, arătând că are o formă ireverenţioasă, cum i-am cerut să 
modifice textul şi el a aprobat să fac o altă redactare, pe care i-am 
adus-o la cunoştinţă, a fost de acord cu ea şi aşa i-am prezentat-o 
Mareşalului. Nu-şi reamintea. Am insistat. I-am spus că e foarte 
posibil ca această telegramă să existe în dosarul Preşedinţiei. în cele 

clin urmă, parcă şi-a reamintit ceva. 

«Tot eu v-am transmis ordinul telegrafic prin care domnul 
Mareşal vă confirma dispoziţiunile date pe hartă, la 22 august, la 
Bacău». 

I-am relatat tot ceea ce se petrecuse la Snagov, în dimineaţa 
fatală. A rămas foarte-foarte uimit de confruntarea aceasta veridică 
cu trecutul. S-a mulţumit să-mi spună: 

«Dragă Magherescu, dumneata ai o memorie direct primej¬ 
dioasă!» şi a râs. Era o butadă sau un avertisment. Eu am luat-o 
drept glumă, el de asemenea. 

Nici nu putea s-o ia altfel. Ar fi putut să speculeze această 
întâmplare şi să tragă foloase, ajungând un erou ca Dămăceanu. 

- Cu greu obţinusem confirmarea verbală că cele ce susţinu¬ 
sem au fost adevărate. După aceea, generalul a deslănţuil o nouă 
tiradă, descriindu-mi starea de nesiguranţă în care se găsea comanda¬ 
mentul la aflarea ştirii privitoare la arestarea Mareşalului. M-a lăsat 
să înţeleg că generalul Şleflea era timorat, în calitatea de nou coman¬ 
dant al armatei, el însuşi derutat. 

«în primul rând, a continuat generalul Dragomir, ne-am 
gândit cum să scăpăm de nemţi, să nu ne facă prizonieri şi să ne ia cu 
ei. Generalul Şleflea a fost întrebat ce hotărîre ia, acum, când 
Mareşalul a fost demis: merge cu germanii sau îl urmează pe Rege? 
Şteflea a răspuns fără ezitare: Locul meu este lângă Majestatea Sa. 
La fel, tot comandamentul. în momentul de confuzie în care se afla 
comandamentul general, am luat toate dispoziţiunile şi am pornit în 
retragere, pe drumuri lăturalnice, trecând în două zile în Muntenia şi 
îndreptându-ne spre Capitală, cu care nu aveam nici o legătură şi de 
la care nu primisem nici un ordin. La Gherghiţa, dau peste capul 
coloanei germane, care se retrăgea dinspre Bucureşti. Erau câteva mii 
de oameni, trupele antiaeriene din jurul Capitalei şi din zona Ploieşti, 
în cap cu Gerstenberg şi cu Hansen. Puşi în faţa acestei situaţii, tre¬ 
buia să reacţionăm. La comandament aveam unităţile mele de jan¬ 
darmi. Generalul Şteflea a hotărît întretăierea drumului de retragere 
al germanilor, somarea lor pentru capitulare. Am dispus unităţi de 
puşcaşi-mitraliere de-a curmezişul şoselei şi am trimis alte unităţi pe 
flancurile coloanei germane, silindu-i să oprească pentru 
parlamentări. Ei aveau un steag alb în capul coloanei. S-au trimis 
ofiţeri de la noi pentru parlamentare. Văzând că nu primesc nici o 
informaţie de la elementele trimise de mine, m-am repezit în satul 
Gherghiţa, care închidea drumul retragerii germane. Când am intrat 
în primăria localităţii, am văzut o scenă revoltătoare: generalii Gers¬ 
tenberg şi Hansen, trântiţi la podea, cu câte un plutonier din plutonul 

de poliţie al comandamentului, ţinându-le genunchiul pe gâtlej. Ast¬ 
fel, erau imobilizaţi la pământ. înţelegi, dragă Magherescule, în ce 
situaţie am fost pus. Tocmai eu, care întreţinusem relaţiuni de priete¬ 
nie cu aceşti oameni, îi întâlnisem de atâtea ori la recepţii şi la 
Mareşal, la ambasadă şi la Misiunea Germană, pe care-i stimam şi 
care mă stimau, să-i aflu maltrataţi în halul ăsta de armata cu care 
luptaseră cot la cot. Niciodată n-am fost pradă unui sentiment mai 
puternic de ruşine decât atunci. Am dat ordin să se ridice cei doi 
subofiţeri, să părăsească încăperea, lăsându-mă singur cu aceşti doi 
generali, care se ridicau anevoie scuturându-şi colbul de pe uniformă. 
S-au uitat la mine ca Ia salvarea lor, dar ce puteam să Ie fac? A-i lăsa 
să treacă liberi, tot comandamentul s-ar fi împotrivit. însuşi genera¬ 
lul Ştcflea ar fi protestat vehement. El înţelegea să se prezinte noului 
regim cu un prim certificat de bună purtare, iar ocazia se ivise şi el 
putea să ducă plocon în Capitală aceste unităţi germane, care 
trăseseră asupra Palatului şi a populaţiei. Le-am explicat (Dragomir 
vorbea o germană, o franceză şi o italiană foarte frumoase) situaţia 
în care ne aflam noi şi le-am spus: Chiar dacă vă dăm drumul, veţi fi 
prinşi în munţi şi măcelăriţi. Mai bine constituiţi-vă prizonierii 
noştri Aceşti doi generali resemnaţi s-au predat. Aşa de mulţi au 
fost prizonierii noştri nemţi, că ruşii, după două zile, au avut nevoie 
de multă osteneală pentru a-i lua în primire şi a-i duce acolo unde nu 
s-a mai ştiut nimic despre soarta lor. Am ocolit Bucureştii cu coman¬ 
damentul şi m-am oprit în zona Târgoviştei, unde urma să se regru¬ 
peze Armata a IV-a. Pentru că nu aveam nici o directivă de la Marele 
Stat Major, m-am hotărît, în a şasea său a şaptea zi.de la sosirea în 
zonă, să mă reped la Bucureşti şi să iau legătura cu înaltul Comanda¬ 
ment Acolo l-am găsit pe generalul Mihail, căruia i-am raportat 
situaţia noastră, dar care n-a fost în stare să-mi dea nici o indicaţie, 
decât să regrupez forţele, să refac unităţile şi să ţin Ia curent Marele 
Stat Major. După două săptămâni, am primit o directivă: să trec în 
Sudul Transilvaniei, în regiunea Braşov-Sf.Gheorghe şi, în legătură 
cu trupele Armatei I-a, să înaintez în direcţia Tg.Mureş. Aici am 
intrat în contact cu unităţi sovietice, cu Marele Comandament Sovie¬ 
tic şi, treptal-treptat, Armata a IlI-a a închegat un front unitar, 
luându-şi pe seamă operaţia într-o zonă fixată de comandamentul 
sovietic, pe direcţia Tg.Mureş-Oradea-Mare-SzoInok-Tokay, unde 
ne-am întâlnit amândoi.» 

Trecuseră trei ore şi_ generalul Dragomir vorbea-vorbea- 
vorbea. Era în elementul lui. îşi descărca şi depozitul de amintiri şi' 
conştiinţa. Mi-a povestit apoi în amănunt scena de Ia Armata a IV-a, 
juslificându-mi de ce a fost obligat să-I demaşte pe generalul Avra- 


.35 



mescu, în intenţia lui de a pactiza cu germanii, considerând că acest 
act ar fi fost un pericol de moarte pentru toată armata română scu¬ 
fundată în marea massă a armatei sovietice. 

«Când ai sosit dumneata la comandament, mi-aduc aminte 
că nu te-am primit prea prietenos. Ţi-am voit binele. Eu nu puteam 
să te apăr şi dumneata ne îngreunai şi mii mult situaţia de bănuiţi de 
pactizare cu inamicul. Ai venit tocmai când ofensiva germană din 
Ardeni câştiga teren. Perspectiva distrugerii armatei anglo-americane 
surâdea. De înţeles, o victorie a lui Hithr în Vest îi punea la dispo¬ 
ziţie patruzeci de divizii, pe care, întorcându-le spre Răsărit, împo¬ 
triva ruşilor, puteau să-i asigure un succes decisiv. In felul acesta, 
armatele germane s-ar fi reîntors peste teritoriile pierdute, inclusiv 
România. Perspectiva aceasta era cutremurătoare. Numai aşa se 
explică de ce generalul Chirnoagă a trecut cu divizia sa la germani şi 
de ce generalul Avramescu a încercat acelaşi lucru cu Armata a IV-a. 
Evident că un front german înaintând de la Vest spre Est, 
încorporând nouă-zece divizii române, ar fi creat o situaţie avanta¬ 
joasă ţării noastre. Merita riscul ăsta şi dacă generalul Avramescu 
-care a fost un brav general în Est, comandantul falnicului corp al 
Vânătorilor de Munte, fruntea armatei noastre, care s-a ilustrat la 
Sevastopol cucerind cetatea alături de nemţi -, a avut în gând, prin 
iniţiativa pe care o lansase, ideea aceasta, atunci numele lui trebuie să 
capete o cinstire postumă. în răsboiul trecut am avut un Crăiniceanu 
şi un Sturdza, care au trecut la inamic, motivându-şi trădarea pe con¬ 
vingerea lor că germanii vor fi victorioşi şi să asigure o situaţie bună 
României, în acest caz. Era.o convingere, merita un risc. Ei şi-au 
plătit-o cu onoarea, fiind radiaţi de pe lista ofiţerilor, care şi-au făcut 
datoria în primul răsboi, socotiţi dezertori. Crăiniceanu a fost împuş¬ 
cat, Sturdza, fiul primului ministru, elita-elitelor din armată, s-a 
înmormântat de viu şi a trăit tot restul zilelor sub blamul întregului 
neam. Avramescu, sub protecţia prestigiului armelor câştigat în 
răsboiul din Est şi sub emblema martirajului suferii în închisorile din 
URSS, merită a fi absolvit în conştiinţa noastră şi numele lui pomenit 
cu sfială şi compasiune.» 

- S-a mai întors? 

- Nu, a murit acolo. 

- Si familia lui? 

- Familia lui s-a întors... 

Prima întrevedere cu generalul Dragomir luase sfârşit şi 
despărţirea a fost cordială, cu promisiunea de a ne mai revedea. Aici 
eu am făcut o greşeală şi am sărit peste cal. Ajuns acasă şi 
desmeticindu-mă de avalanşa de cuvinte şi de fraze cu care am fost 

învăluit patru ore necontenit, mi-am dat seama că au rămas multe 
puncte neelucidate, pentru că nu puteam să-l întrerup mereu. Şi 
atunci mă aşez la birou şi-i trântesc o scrisoare, prin care îi accentuez 
ce anume trebuie reliefat mai mult, pentru etalarea meritelor Mareşa¬ 
lului Antonescu în măsurile ce le-a luat pe teren, în ziua de 22 august 
1944. Adică: prin acea măsură de a rupe unităţile noastre de unităţile 
germane, el amorsase planul de operaţiuni în răsboiul care urma să 
înceapă pentru reocuparea Nordului Transilvaniei. Cu alte cuvinte, 
Mareşalul, prin ordinul dat, lăsa o zestre primordială noului regim, 
cu care putea începe şi duce la bun sfârşit, în deplină libertate de 
acţiune, operaţiunile pentru realizarea celui de-al doilea obiectiv 
către Vest. Apoi, mai ceream să scoată în relief, în lucrarea pe care o 
făcea, marele efort al Marelui Stat Major de a închega un front conti¬ 
nuu şi eficace pentru a bara pătrunderea vârfurilor armatei sovietice 
Ia Sud de Iaşi şi închegarea acestui front într-un timp record, prin 
transportul pe calea ferată fără întrerupere. îi mai atrăgeam atenţia 
asupra menirii care-i revenea, ca cel mai indicat comandant de 
armată rămas în viaţă la acea dată, să scoată în evidenţă toată acţiu¬ 
nea întreprinsă de Mareşal săptămână de săptămână, din martie 
până-n august 44, pentru întărirea acestui front şi asigurarea unei 
poziţii de fund, pe care armata să se poată sprijini, în cazul unei 
înfrângeri. în scrisoarea aceasta, am accentuat mult asupra următo¬ 
rului aspect, la care ţineam foarte mult. Mi se părea cel mai impor¬ 
tant şi la care aş fi vrut ca generalul Dragomir, în calitatea de şef de 
stat major pe care a deţinut-o în armata noastră, să sublinieze acea 
contribuţie de o valoare inestimabilă la montarea operaţiunilor ofen¬ 
sive către Vest. Am comparat acţiunea separării trupelor române de 
cele germane, prin dispoziţiunile date Ia Bacău, în dimineaţa de 22 
august, cu acţiunea întreprinsă cu exact treizeci de ani în urmă, de 
către colonelul german, ofiţer de stat major, Hoffmann. Acesta, prin 
ordinul de retragere a armatei lui Pridwitz, din faţa lui Renee Kampf 
şi Samsonov în Prusia Orientală, la ameninţarea de învăluire lansată 
de armata lui Samsonov la Nord de lacurile Mazuriene, a dirijat cu 
de la sine putere două corpuri de armată, unul comandat de Macken- 
sen, al doilea nu-mi mai amintesc de cine, ca în mişcarea lor de retra¬ 
gere să se menţină puternici în flancul drept al lui Samsonov. Când 
noul comandant al armatei orientale germane, Hindenburg, cu şeful 
său de stat major, Ludendorf, a luat în primire comanda noului 
front, ei au găsit schiţat planul de contraatac cu o manevră în flancul 
drept şi în spatele lui Samsonov. Cele două corpuri de armată se 
aflau deja în poziţie de atac, datorită prevederilor lui Hoffmann. A 
urmat de victoria de la Tannenberg.Situaţia poate fi asemănătoare cu 

prevederea Mareşalului Antonescu, care, scoţând Armata a IV-a de 
pe liniile de comunicaţii paralele cu cele germane şi dirijând-o diver¬ 
gent într-o zonă centrală, lesne o putea îndrepta pe o direcţie diame¬ 
tral opusă celei pe care operase până atunci. înaltului Comandament 
Român nu i-a revenit decât ceea ce i-a revenit lui Hindenburg: să diri¬ 
jeze cele două corpuri de armată aflate deja pe ax, în spatele şi flan¬ 
cul inamic. Dar, în cazul nostru, nici atâta nu i-a revenit, deoarece 
marile unităţi s-au axat singure pe direcţia eficace operativă. Cam 
asta-i ceream eu în scrisoare generalului Dragomir. 

După tăcerea pe care a păstrat-o în urma primirii acestei scri¬ 
sori şi din întreruperea legăturii cu mine, am înţeles că mersesem prea 
departe, poate peste limita peste care el însuşi ar fi putut să treacă. 
N-am mai spus nimic, am aşteptat. Au trecut câteva luni, poate 
jumătate de an, până când i-am solicitat o întrevedere. Ne-am 
întâlnit şi am continuat discuţia, iarăşi vreo patru ore, într-o atmos¬ 
feră de încredere proprie unor confidenţe. De data aceasta, de la 
subiecte militare pe care le-am atins tangenţial, nemaiinsistând asu¬ 
pra punctelor din scrisoare, am vorbit despre politica Mareşalului. Şi 
i-am spus verde: 

«Stimate domnule general, vă mărturisesc că v-am conside¬ 
rat legionar». 

El a început să râdă: 

«Eşti primul om care mi-o spune. Dar, din fericire, presupu¬ 
nerea este departe de adevăr. Am cunoscut personalităţi legionare, 
am avut legături cu legionarii, am acceptat ideile lor bune, dar nimic 
mai mult.» 

«Totuşi, cum de v-a ieşit această reputaţie?» 

«Nu ştiu...» 


27 septembrie 1981. Să reluăm firul discuţiilor noastre, 
care, precum flacăra dintr-o veche vatră, sunt mereu animate de 
suflul unei adieri proaspete iscoditoarele dumneavoastră întrebări. 
Vă place imaginea? 

- O accept. 

- Ca o compensare pentru felul nedelicat prin care natura 
ne-a izgonit aseară din grădină, prin busumflările vântului stârnit pe 
neaşteptate şi picăturile mari de ploaie. Siliţi să părăsim această 
grădină orientală şi întristaţi aseară, ne revedem în această dimineaţă 
răsfăţaţi de lumina strălucitoare, de cerul şi marea limpezi, în culori 
de pastel. Scoţând din tolba mea prăfuită amintirile zi de zi lustruite, 
mi se pare că îmi răscumpăr răsfăţul pe care mi-1 acordă generoasa ş: 



prietenoasa ospitalitate a familiei Drăgan. După această poetică 
introducere, inspirată de splendoarea zilei în care mă scald, să ne 
reîntoarcem în trecut. 

Să reluăm, aşadar, convorbirea de unde am rămas. Ne 
aflăm pentru a doua oară în vizită la generalul Dragomir, care a tre¬ 
cut de optzeci şi doi de ani. 

Era însă într-o formă fizică şi intelectuală bună., Aproape 
neschimbat la faţă, total neschimbat la minte. Era acelaşi ofiţer emi¬ 
nent de acum patruzeci de ani. Şi prin câte nu trecuse el în acest 
răstimp! îl ascultam cu smerenie, căutam în străfundul sufletului 
meu grăuntele de sfinţenie prin care să mă ridic la nivelul acestei spo¬ 
vedanii. De mai multe ori el a exclamat: «Să ştii că nu sunt liniştit, 
sunt încă sub simţământul de teamă, mă feresc de contacte cu fieşte- 
cine, trăiesc închis, ies mai mult seara să mă plimb... Ce vrei, dragă? 
Atâţia ani de închisoare!» Am tras concluziile ce se cuveneau. 
Acuma revenim. Intrând în tema legionară (i-am mărturisit că îl cre¬ 
zusem legionar), pentru a-mi înlătura aceast gând, mi-a povestit 
următoarea scenă. Povesteşte generalul: 

«în primele zile de la luarea conducerii, Antonescu m-a che¬ 
mat la el, ca urmare a memoriului meu asupra coordonării departa¬ 
mentelor economiei naţionale, încredinţat maiorului Marin Alexan¬ 
dru de la comandamentul Conducătorului. La numai o zi de la pre¬ 
darea memoriului, am fost chemat Ia cabinet. Antonescu mi-a spus 
că e de acord cu ce i-am prezentat în memoriu şi m-a luat să-l însoţesc 
la primul său Consiliu de Miniştri, care s-a ţinut în vechiul local al 
Ministerului de Finanţe de pe Calea Victoriei. Am asistat la consiliu. 
Conducătorul a făcut recomandări miniştrilor fostului guvern 
Gigurtu să-şi continue activitatea, ca şi cum nu s-ar fi întâmplat 
nimic. La sfârşit m-a prezentat pe mine, ca pe persoana desemnată de 
el să coordoneze ministerele economiei naţionale, industriei, agricul¬ 
turii şi domeniilor, înzestrării armatei etc. după directivele date de el. 
în felul acesta am luat în primire departamentul Ministerului Coor¬ 
donării creat de mine». Notăm că, pe atunci, Nicuşor Dragomir avea 
vârsta de patruzeci şi patru de ani. «Aveam un subaltern legionar. 
Acesta, într-una din zilele primei decade a lunii septembrie, mă infor¬ 
mează că, în cercurile superioare ale conducerii legionare, ar exista 
dorinţa unui contact cu generalul Antonescu. Aceasta m-a determi¬ 
nat să-I caut din nou pe maiorul Marin şi să-l informez în acest sens. 
Maiorul Marin revine, aducându-mi răspunsul generalului. Anto¬ 
nescu, cum că este de acord cu luarea acelui contact. Drept urmare, 
condus de subalternul meu, m-am prezentat, în după-amiaza zilei de 
12 septembrie în strada Gutenberg, acasă la generalul Zizi Gantacu- 

zino, unde era sediul legionar. Acolo, un furnicar de legionari. Toţi 
încinşi, cu revolvere la centură. Adevărată stare de asediu. Am fost 
condus la Horia Sima. îl vedeam pentru prima oară. Un bărbat 
tânăr, mic de statură, luminos la faţă, slab, cu înfăţişare timidă, 
nimic reprezentativ. I-am spus motivul vizitei mele şi a căzut de acord 
să se întâlnească cu Generalul. Am stabilit modalitatea. în 
după-amiaza zilei de 13 septembrie, adică în ziua următoare, trebuia 
să-l iau pe Horia Sima cu maşina, din strada N.Iorga, la orele 15, şi 
să-l conduc la Preşedinţie. L-am informat pe General despre cele sta¬ 
bilite, iar acesta a fost de acord. Aşadar, în ziua stabilită, mă aflam 
la punctul convenit, cu câteva minute mai devreme de ora 15. Curând 
a sosit şi Horia Sima care, coborând din maşina lui, a luat loc lângă 
mine şi am pornit imediat spre Preşedinţie. Prin retrovizor, am văzut 
cum maşina în care sosise Horia Sima, o limuzină neagră, mergea în 
urma noastră. Vezi, aşadar, caracterul conspirativ al primei întâlniri. 

Deci, tema legionară fusese dezbătută în lot ceea ce-1 privea 
pe generalul Dragomir. Am trecut la preocupările lui de moment. 
Atunci, el lucra la Arhivele Armatei, redactând capitolul privitor la 
bătălia Moldovei. Bunînţeles, având la dispoziţie toate documentele 
care conţineau datele evenimentelor petrecute în cadrul comanda¬ 
mentelor marilor unităţi, care au luptat pe acel front. Mi-a lăudat 
solicitudinea ofiţerilor din armata actuală, deferenţa şi simpar-a cu 
care îl înconjurau aceştia, îndată ce intra în birouri. Avansase mult 
documentarea, mi-a arătat anumite părţi, mi-a reîmprospătat şi mie 
anumite date, căci de aproape treizeci de ani nu-mi mai aruncasem 
privirea pe o hartă militară. Am scos în evidenţă cum se cuvine activi¬ 
tatea sa meritorie şi am căutat să-i întăresc zelul pe eare-1 depunea el 
în această lucrare, spunându-i: Domnule general, am credinţa că 
înadins soarta v-a pus la atâtea grele încercări şi v-a ajutat să vă stre¬ 
curaţi teafăr printre ele, ca să îndepliniţi această sarcină. Nimeni 
altul n-ar fi în stare s-o facă, pentru că sunteţi singurul supravieţui¬ 
tor, mai întâi, şi apoi sunteţi singurul dintre marii şefi care au trăit şi 
condus acele evenimente militare.-Chiar dacă unii dintre foştii dum¬ 
neavoastră subalterni mai sunt în viaţă, nici unul n-ar putea să vă 
substituie. Cine-ar putea vorbi în locul generalului Nieuşor Drago¬ 
mir, şeful operaţiilor Armatei a IV-a şi apoi şeful Statului Major al 
Armatei a IV-a, pe aproape întreaga întindere a răsboiului şi la 
Răsărit, şi la Apus? Sunt sigur că reîntâlnindu-vă cu piesele care au 
ieşit din mintea dumneavoastră şi din sufletul dumneavoastră de o- 
şteân, filtrate prin vârful stiloului cu adâncă cumpănire, vă va pune 
în situaţia din acea vreme, cu mintea şi cu călirea sufletului de acum. 
(L-am atins puţin.) Sunt convins că altfel vi se vor prezenta ele, deşi 

copii ai sufletului dumneavoastră, sub perspectiva celor aproape 
patruzeci de ani. Iarăşi mai sunt sigur că veţi îngriji ca rolul jucat de 
Mareşalul Antonescu în aceste evenimente va fi pus în adevărata Iui 
valoare. Vă doresc să păstraţi forţele pe care le aveţi, pentru ca tot 
dumneavoastră să reconstituiţi şi acţiunea armatei în răsboiul din 
Est, cât şi în răsboiul din Vest... Cam în felul acesta s-a încheiat a 
doua lungă discuţie cu generalul Dragomir. După aproape doi ani 
l-am mai revăzut, sub alte lumini, sub alt colorit. Era marcat de o 
uşoară reţinere. Au urmat câteva telefoane izolate şi, într-o bună zi 
din vara aceasta, m-am trezit cu vestea tristă că generalul a dispărut 
dintre cei vii. 

- Ce s-a întâmplat cu Elefterescu? 

Elefterescu, la stânga Mareşalului Antonescu, a păşit pragul 
istoriei. El a dus scrisoarea prin care Antonescu cerea Regelui Carol 
al II-lea să abdice. El i-a stat stâlp de credinţă şi de apărare în zilele 
critice de la 4 la 6 septembrie, când viaţa amândurora era supusă ace¬ 
loraşi primejdii de moarte. Aşa a început guvernarea Mareşalului, cu 
colonelul Elefterescu la stânga lui. Sigur, colonelul Elefterescu n-a 
avut nici un rol în conducere, era omul care canaliza impulsurile din 
afară spre Conducător, persoane, acte, corespondenţă; el dirija spre 
execuţie tot ceea ce pornea de pe masa de lucru a Conducătorului, cu 
meticulozitate şi ordine de maşină. El a constituit în cabinetul său, 
care era în uşa cabinetului Conducătorului, o zonă «sanitară», o 
zonă moartă, de neutralizare a legionarilor. Atmosfera nu era priel¬ 
nică legionarilor în cabinetul lui Elefterescu. Aici întâlneau ironia, 
sarcasmul, neîncrederea şi bănuiala. De aici s-a format meterezul 
rezistenţei împotriva legionarilor, în zilele de 22-24 ianuarie. Chemat 
sau nechemat, petreceam multe ore din zi în cabinetul său, post de 
observaţie şi informare. Nu pot spune că acest ofiţer poseda o 
cultură, în adevăratul sens al cuvântului, dar avea o educaţie aleasă şi 
un uzaj al comportamentului în societate, pe deasupra oricărei 
îndoieli. Cât timp a fost şeful cabinetului Mareşalului, a păstrat cea 
mai desăvârşită ordine şi a asigurat ritmul alert de lucru al acestuia. 
La un moment dat, colonelul Elefterescu a fost mutat la comanda 
Regimentului de Gardă, reuşind să facă un regiment model, cum nu 
văzusem şi nu cred că voi mai vedea un altul. O .cazarmă veche, cu 
pavilion necorespunzător, cu clădiri adiacente: cuiburi de şobolani şi 
infecţii, fusese transformată într-un salon. Când m-am dus să vizitez 
dormitoarele trupei - îl vizitam din când în când -, mi-era milă să calc 
pe jos ori să ating vreun pat, aşa de bine erau împăturite, cu cearşaful 
parcă atunci scos din maşina de călcat. Nu mai spun grajdurile, caii, 



ţinuta soldaţilor. El ridicase acest regiment cu înfăţişare frumoasă pe 
dinafară, prin uniformele splendide, cu acele chivere metalice şi cu 
tuiul bogat de păr alb, ce se lăsa peste metalul strălucitor, cu vestoane 
albastre, pantaloni albi, cisme a la muschetaire, cu mănuşi albe până 
la cot, la nivelul perfecţiunii. In interior fusese cuib de mizerie;el 
dăduse strălucire admirabilă cazărmii. Din această calitate a fost luat 
şi numit prefect al Capitalei, la împlinirea stagiului de un an la regi¬ 
ment. Aici l-au găsit evenimentele de la 23 august, când şi el a fost 
ridicat printr-o stratagemă a generalului Sănătescu, care, după ares¬ 
tarea Mareşalului şi a lui Ică Antonescu, i-a cerut prin telefon prefec¬ 
tului Capitalei, colonelului Elefterescu, să vină urgent la Palat, che¬ 
mat de domnul Mareşal Antonescu. A căzut în cursă, a fost prins şi 
predat ruşilor, dus în Rusia unde a stat şi el doi ani, revenind în Ţară 
odată cu procesul Mareşalului. Mi-a trimis vorbă că vrea să mă vadă, 
la casa fratelui său, pe Cobâlcescu, şi m-am dus într-o după-amiază. 
Patru ore în răstimpuri am sunat la acea casă, dar nu mi s-a deschis 
uşa. Peste puţin timp, după executarea Mareşalului, am auzit că 
fusese trimis la Satu Mare cu domiciliu forţat. Era cu neputinţă să 
mă duc să-l văd, deşi o doream din tot sufletul. Ar fi avut atât de 
multe să-mi povestească! De atunci, mereu m-am întrebat: cui o fi 
povestit el tot ce-a îndurat în cei doi ani de captivitate!? N am aflat 
nici până azi decât crâmpee, din diferite surse. 

- Care sunt acele surse? Vă reamintiţi acele «crâmpee»? 

- Că Mareşalul a suferit presiuni, pentru a face anumite 
declaraţii, pe care el nu voia să le facă... Elefterescu ştia să observe, 
ştia să povestească. Sunt sigur că un roman senzaţional a dus cu el în 
mormânt. Nici după un an de la exilarea lui la Satu Mare n-a trecut, 
când am aflat că fusese arestat, dat în judecată pentru atitudine 
duşmănoasă împotriva regimului. Procesul s-a judecat şi el a fost 
condamnat. Cineva care a asistat la proces, a povestit - nu mie direct, 
am aflat prin alţii -, că s-a apărat cu o vehemenţă care a uluit sala. El 
n-a recunoscut dreptul instanţei de a-1 judeca. El, care slujise sub 
patru regi şi luptase în primul răsboi mondial, fiind invalid, care slu¬ 
jise Ţara sub Mareşalul Antonescu, care apărase legea şi dreptatea, 
nu recunoştea a fi comis nici un act prin care să fi călcat aceste 
comandamente. Şi, cam în felul acesta, a sfidat din înălţimea ţinutei 
sale morale greu de egalat, pe cei care urmau să-l condamne cred la 
douăzeci de ani închisoare. Şi el £ murit în închisoare! Grăbit să se 
ducă să ia locul lui la stânga Marii Umbre a omului pe care-1 slujise 
devotat şi căruia îi închinase viaţa. Acesta a fost colonelul Mircea 
Elefterescu şi rolul lui istoric. Bunînţeles, nu tot, ci atât cât ştiu eu, în 
linii mari, înfrumuseţat cu câte iin amănunt pitoresc, aşa cum a fost 



şi viaţa lui trăită ca un singuratic, dar iluminată de umorul lui 
sănătos. Aşa mi-a rămas în minte portretul fostului meu comandant 
de escadron, căpitanul de atunci, Mircea Elefterescu. Ultima lui ima¬ 
gine a fost aceea când, la înapoierea cu avionul de pe front, în seara 
zilei de 22 august, el venise la aeroport însoţindu-I pe Ică Antonescu 
şi pe generalul Piki Vasiliu, într-un Dodge decapotabil, o maşină 
imensă, cu aripi negre şi culoare galbenă, însoţit de doi imenşi câini 
bălţaţi, foarte frumoşi, care mergeau în dreapta şi-n stânga lui, fără 
să depăşească cu botul piciorul stăpânului lor. In maniera aceasta 
originală înţelesese prefectul Capitalei să-l primească pe Mareşalul 
Antonescu la aeroport. Nimic pe faţa lui, care să trădeze vreo îngri¬ 
jorare, şi doar era prefectul Capitalei şi nu mai avea decât douăzeci şi 
patru de ore până să fie arestat, la Palat. L-am salutat, mi-a strâns 
mâna grăbit, s-a urcat la volan, câinii au sărit pe perna din spate şi 
aşa a urmat maşina Mareşalului înspre oraş. Ne luasem pentru tot¬ 
deauna rămas-bun. 

Mircea Tomescu mai trăieşte? 

După o grea suferinţă, s-a stins din viaţă la 74 de ani, la 
Târgovişte. A fost înmormântat la Bucureşti şi la înmormântarea lui 
a asistat aproape toată ofiţerimea din Capitală. Am luat şi eu 
cuvântul. «Pe Înălţimea acestui catafalc, prag al veşniciei, şi-a luat 
somnul etern un om. un nume, o carieră, o personalitate. Omul: fer¬ 
mecător prin înfăţişare, bun din fire, drept prin caracter, a ştiut să 
mângâie la durere, să sprijine la necaz. Un nume: Mircea Tomescu! 
Cine nu s-a simţit mândru rostindu-1? Cine nu l-a admirat şi cine nu 
i-a căutat apropierea? Aflat pe plăci de marmură, înscris cu caractere 
de aur pe coperte de cărţi, în aule universitare, a fost unul din cele 
mai strălucite nume care au figurat în anuarele armatei. O carieră: a 
fost militar şi el ca toţi ceilalţi, a purtat uniformă. Şi el, ca toţi cei¬ 
lalţi, şi-a obţinut gradele cu aceeaşi încetineală birocratică ce a carac¬ 
terizat evoluţia ierarhiei militare după răsboi. Dar el nu şi 7 a purtat 
gradele pe umeri sau la chipiu. De tânăr locotenent, a purtat pe 
frunte steaua de general. La gradul de căpitan era sfetnic la vlăstarul 
regal. Iar la gradul de maior a stat la sfat cu conducerea Ţării. Era 
poreclit «Rege», a trăit în anturaj regal. A fost prinţ al gândirii, 
magister Ia catedrele universitare şi tribun în apărarea drepturilor 
subalternilor săi. O personalitate... Şi aici am arătat toată complexa 
sa competenţă. înclinaţia către profesorat, darul vorbirii, darul scri¬ 
sului, darul înaltului concept şi al pătrunderii lucrurilor în esenţa, lor, 
în orice domeniu. Şi încheiam astfel: Acuma, la despărţire, vreau să 
reamintesc o scenă din îndepărtata istorie antică: rănit de moarte la 
Mantinea, Epaminonda şi-a luat rămas-bun de Ia căpitanii lui, care 

plângeau îndureraţi. Le-a spus: De ce plângeţi, căci nu vă las singuri! 
Vă las vouă pe cele două fiice ale mele, Leuctra şi Mantinea 
(localităţile unde a dat cele două bătălii). El, mai fericit decât Epami- 
nonda, ar putea să spună: De ce sunteţi trişti, de ce plângeţi, căci nu 
vă las singuri. Vă las fiicele mele sufleteşti: Ştiinţa militară şi doctrina 
românească, Răsboiul de Coaliţie, Cavaleria şi celelalte, în plus, pe 
cei doi copii ai mei, pe care-i vedeţi cât îmi seamănă, cât sunt de 
întristaţi şi pe care vouă vă cade în îndatorire să-i consolaţi. Amin!» 

- Ce origine avea Tomescu? 

- Băiatul unui învăţător dintr-un sat din Mehedinţi... 

Am discutat întreaga zi afară, în faţa vilei, şi am întrerupt 
convorbirea în jurul orei nouă seara, după ce s-a lăsat întunericul. 
Sosiseră oaspeţii cu iahtul, după ce au făcut înconjurul insulei, pe 
partea de Nord, cu «Desiree» şi avuseseră un timp mizerabil. 
Furtună, ploaie. Iahtul s-a adăpostit la un moment dat în Cala Sol- 
ler, dar vasul dansa şi s-au decis să iasă cu orice preţ, pentru a ajunge 
la Andraix, unde ar fi fost mai adăpostiţi. Au înaintat cu vântul şi 
valul din pupă, s-au spart pahare, vase, imposibil să se pregătească 
masa, iar când au ajuns în dreptul insulei Dragancra şi au intrat pe 
canalul ce desparte insula mică de cea mare, au văzul stâncile ascunse 
răsărind din valuri, ca nişte colţi de rechin. Au navigat cu radarul. 
Noroc că Pepe cunoştea ruta. 


- Să revenim la generalul Mihail. 

- Mă puneţi într-o situaţie curioasă, şi anume să descriu o 
persoană care a intrat în istorie, dar pe care n-am văzut-o niciodată la 
faţă. De altfel, ca să mărturisesc, am săvârşit un delict cu Mareşalul 
Averescu. Dar pe Averescu tot l-am văzut o dată şi-mi rămăsese vie 
imaginea lui încă din anii copilăriei. Şi pe imaginea de atunci am bro¬ 
dat povestea acestui Mareşal, care intrase în legendă încă de pe la 
mijlocul vieţii sale. Pe urmă, mai aveam următoarea circumstanţă 
uşurătoare: tatăl soţiei mele îi fusese mână dreaptă în timpul răsboiu- 
lui, aşa că Mareşalul Averescu era mereu pomenit în casa noastră, 
îmi devenise foarte cunoscut şi foarte apropiat, fapt care nutrea tot 
mai mult admiraţia ce-i purtam. Iar dacă pe el nu l-am cunoscut per¬ 
sonal, fotografia lui, cu bastonul în mână, privind trupele care înain¬ 
tau la atacul de Ia Mărăşti o aveam pe birou şi-mi era deajuns. Dar pe 
generalul Mihail nici nu l-am văzut vreodată şi nici fotografia lui nu 
i-o aveam. De când am intrat în Şcoala de Răsboi, şi apoi în Statul 
Major, numele lui Mihail era pe toate buzele şi se rostea cu multă 

teamă, într-o atmosferă conspirativă. Numele lui trezea ideea unui 
pericol. Apropierea sau contactul cu el nu erau de dorit. Era prezen¬ 
tat ca prototipul omului rău, vindicativ, pândind din umbră să 
lovească. Cu siguranţă că toate acestea erau exagerări, dar totuşi, cât 
a fost.ministru de răsboi, subşef al Marelui Stat Major şi şef al Mare¬ 
lui Stat Major, personaj important în camarila lui Carol al II-lea, a 
fost socotit eminenţa cenuşie a Palatului. Ştiam din zvon că era un 
adversar al Mareşalului Antonescu şi, ori de câte ori Mareşalul Anto- 
nescu ieşea la suprafaţă, generalul Mihail trecea în umbră, ca o ame¬ 
ninţare. Orice apariţie a generalului Mihail pe ecranul puterii se 
răsfrângea asupra armatei, cu un ecou surd de teamă şi nelinişte. 
Sunt sigur iarăşi că erau exagerări, dar ceva adevărat totuşi trebuie să 
fi fost la mijloc. El era infanterist şi infanteriştii ţineau la el. Unii îl şi 
iubeau, alţii, puţini, îi erau devotaţi, dar, în genere, era mai mult 
temut decât iubit. Pentru mine a fost deajuns să aud că era adversa¬ 
rul Mareşalului Antonescu, ca să nu-I privesc cu ochi buni şi să fiu 
predispus a interpreta totul, în defavoarea Iui. Motiv întemeiat nu 
aveam, era numai o atitudine sufletească. Sentimentul acesta s-a con¬ 
turat cu precizie atunci când am auzit că, la adunarea oamenilor de la 
Palat, în timp ce generalul Coroamă, comandantul diviziei de gardă 
din Capitală şi ceilalţi adjutanţi regali au fost de părerea Mareşalului 
ca regele să abdice, singurii care s-au opus au fost generalii Mihail şi 
Teodorescu. Aceştia l-au îndemnat pe Rege să nu renunţe la tron şi să 
ordone imediat arestarea şi executarea generalului Antonescu. Ce 
trebuia mai mult pentru a declanşa un sentiment de adversitate? Atât 
generalul Paul Teodorescu, cât şi generalul Gheorghe Mihail au ple¬ 
cat din armată, primul prin demisie (care i-a fost imediat primită), iar 
cel de-al doilea prin demitere, cu domiciliu obligatoriu în vila sa de la 
Sinaia. Gh.Mihail a fost demis pe motivul că, în calitate de ministru 
de răsboi, pe timpul cedării Basarabiei şi apoi a Transilvaniei de 
Nord, a ordonat armatei să nu tragă. Şi astfel, generalul Mihail a 
intrat în umbră. 

Cât a durat guvernarea Mareşalului, vreme de patru ani, nici 
de Paul Teodorescu, nici de Gheorghe Mihail n-am auzit nimic. 
Ambii au trăit într-o pasivitate absolută. N-au creat guvernării nici 
cel mai mic neajuns. Numele lui Gheorghe Mihail a ieşit dintr-odată 
la suprafaţă, în toată forţa sa ascensională, comprimată în anii de 
anonimat, când, în noaptea de 23 august, a fost numit comandantul 
de căpetenie al oştirii, nici mai mult, nici mai puţin, înlocuindu-1 pe 
Mareşalul Antonescu. El n-a făcut altceva decât să încalţe cişmele şi 
să-şi pună pe cap chipiul Mareşalului, continuând spre Vest, ceea ce 
Mareşalul încercase şi eşuase spre Est. El a luat comanda unor trupe 

deja masate de Mareşal pe noua direcţie a frontului răsturnat. A 
ordonat, ca şi Mareşalul: «Soldaţi, treceţi frontiera arbitrară şi elibe¬ 
raţi Ardealul!» Ordinele pe hârtie însă nu puteau să ajungă la unităţi, 
deoarece nimeni nu ştia unde sunt. Era un haos total. După decla¬ 
raţia Regelui la ora 22 că răsboiul s-a terminat, unii comandanţi care 
prinseseră mesajul au rămas pe loc şi au fost luaţi prizonieri de ruşi. 
Alţii, mai plini de iniţiativă şi cu instinctul conservării neamului, cu 
de la ei putere, au pus trupele pe direcţie şi s-au îndreptat spre 
Ardeal. încercările pe care le-au făcut unii comandanţi de mari 
unităţi, spre a obţine legătura cu Marele Stat Major, au fost zadar¬ 
nice. După mărturia generalului Nicolae Dragomir, şeful de stat 
major al Armatei a IV-a, când, ajuns cu comandamentul armatei în 
zona Târgovişte-Piteşti, s-a deplasat la Bucureşti şi s-a prezentat 
comandantului suprem al armatei, acesta n-a fost în stare să-i dea 
nici o directivă, neavând nici o informaţie cu privire la mişcarea tru¬ 
pelor. Totul a rămas la iniţiativa comandanţilor de mari unităţi, care 
s-au regrupat Ia poalele munţilor Carpaţi din Muntenia, au trecut în 
Transilvania şi au înaintat spre Mureş, unde le-au ajuns trupele 
sovietice. Ele s-au încadrat în dispozitivele lor şi au mers astfel până 
la sfârşitul răsboiului. Noul comandant de căpetenie al armatei, după 
circa două săptămâni de la luarea comenzii, simţind că cişmele 
Mareşalului şi chipiul îl îmboldesc la acţiune, n-a făcut altceva decât 
să constituie un cabinet militar, să pună în funcţiune fostul tren al 
Mareşalului, «Patria», să ocupe vagonul-salon al acestuia şi să se 
îndrepte spre noul front. Laudă lui! spunem noi. Mergea pe drumul 
pe care-1 călăuzea spiritul Mareşalului. N-a apucat însă să ajungă cu 
trenul la podul de la Avrig, peste Olt, că un ordin de la înaltul 
Comandament Rus l-a ajuns şi l-a informat că înaltul Comandament 
al Trupelor Române este desfiinţat, iar generalul Mihail devine un 
simplu particular. A schimbat locomotiva din cap la coadă, a luat 
drumul Bucureştilor şi a îmbrăcat haina civilă pe care o poartă şi azi, 
în cel de-al 94-lea an al vieţii sale, fiind în perfectă stare de sănătate şi 
luciditate. 

Primele contacte ale trupelor române cu cele sovietice, în 
postură de aliaţi, creaseră unele fricţiuni între unităţi, încăierări între 
soldaţi, intervenţii ale ostaşilor români pentru a-i opri pe soldaţii ruşi 
de la acte de jaf şi terorism, ceea ce l-a determinat pe generalul Mihail 
să dea o circulară către armată, prin care arăta că orice act de sama¬ 
volnicie din partea trupelor sovietice să fie împiedicat, la nevoie, cu 
forţa. Aceasta a fost deajuns ca să se nască nişte bătăi de mai mare 
dragul între soldaţii noştri şi ruşi. Comandamentul sovietic sesizat a 
protestat în faţa guvernului român care, sub presiunea sovieticilor, a 



fost obligat să desfiinţeze postul de înalt Comandament, rămânând 
ca trupele române să fie dirijate de Marele Stat Major, care. stătea 
cuminte la birourile din Ştirbei Vodă, unde se află şi acum. Un fapt 
concret bine cunoscut de’mine, este următorul: în zona Diviziei I de 
Cavalerie, comandată de generalul Vladimir Constantinescu, călăreţ 
emerit pe vremuri, cavaler al ordinului Mihai Viteazul, câţiva soldaţi 
ruşi au sărit gardul în gospodăria unui ţăran ardelean, au pus mâna 
pe porc şi au dat să-l înjunghie. La protestele ţăranului, câţiva 
călăreţi şi soldaţi din apropiere au sărit. S-a născut o bătaie pe cinste 
şi ruşii au fost bătuţi măr. Cazul a ajuns la cunoştinţa comandantului 
sovietic. Acesta a raportat mai departe şi de sus a venit ordinul de 
arestare a comandantului de divizie, precum şi a tuturor soldaţilor 
care au participat la actul de violenţă. Ei au fost daţi în judecata 
Curţii Marţiale, unii pentru că n-au ştiut să educe trupa în spiritul 
colaborării frăţeşti, alţii că s-au dedat la acte de ostilitate contra 
«fraţilor» sovietici. Ordin dat, ordin executat. Cei doi ofiţeri, Vladi¬ 
mir Constantinescu şi Georgescu Moncher, ambii cavaleri ai ordinu¬ 
lui Mihai Viteazul încă din primul răsboi mondial, cu comportament 
brav pe frontul de Est, au fost băgaţi la închisoare şi transformaţi în 
puşcăriaşi, cum le plăcea lor să se numească. Au stat închişi cam o 
lună de zile, urmând a fi deferiţi justiţiei. Şansa lor a fost că un gene¬ 
ral sovietic de cavalerie, care conlucrase cu divizia generalului Vladi¬ 
mir Constantinescu în luptele din zona Târnave-Mureş şi cu care 
legase o prietenie de moment pe câmpul de luptă, ba mai mult, îl 
cinstise pe generalul nostru cu o pelerină de cazac făcută din piele, cu 
umerii ridicaţi şi lungă până la călcâie, a aflat de această întâmplare, 
a intervenit pe lângă înaltul Comandament Sovietic, care, la rândul 
lui, revenind asupra acuzaţiei, a comutat pedeapsa în schimbarea de 
la comandă şi trimiterea celor doi ofiţeri pentru reabilitare, la unităţi 
noi. Aceasta fiind situaţia, e lesne de înţeles că, în climatul de coope¬ 
rare româno-sovietic, o formaţiune profesională militară de tipul 
generalului Mihail nu-şi putea afla locul. El a înţeles imediat şi s-a 
retras la timp. Dedesubturile nu s-au ştiut imediat. Pentru mine 
numele generalului Mihail rămăsese stigmatizat cu două peceţi. 
Aceea de «carlist», ridicat împotriva Mareşalului Antonescu, şi aceea 
de «conspirator» Ia răsturnarea Mareşalului. Faptul că el fusese ime¬ 
diat numit şef al armatei, în locul Mareşalului, îmi înlesnea presupu¬ 
nerea că făcuse parte din complot. Şi în conştiinţa mea, aşa l-am 
ţinut multă vreme pe generalul Mihail, mânjit de sentimente egoiste, 
urmărindu-şi scopuri personale de mărire, de putere, de dărâmare a 
omului merituos care-i stătea în cale. Dar, după mulţi ani, o împreju¬ 
rare neaşteptată a făcut să-mi schimb brusc părerea despre el. Şi 

acuma pot spune că, dacă prima parte a rămas valabilă, cea privind 
fidelitatea lui faţă de Carol al II-lea, căruia i s-a pus în serviciu chiar 
în ultimul moment, când era gata să fie răsturnat, drept recunoştinţă 
pentru funcţiile ce i se încredinţaseră, pornirea împotriva Mareşalu¬ 
lui era o dovadă de obtuzitate şi micime sufletească. Una este însă 
corolarul celeilalte. De aceea înclin să admit că partea bună 
eclipsează în cele din urmă partea negativă. In ceea ce priveşte pece¬ 
tea defavorabilă, spre marea cinste a generalului Mihail, ea s-a dove¬ 
dit neîntemeiată. Timp de patru ani cât a durat guvernarea Mareşalu¬ 
lui, generalul Mihail nu s-a mişcat de la Sinaia decât atunci când inte¬ 
rese acute o cereau şi numai cu aprobarea Ministerului de Interne. 
N-a avut nici un contact cu Palatul sau cu elementele care au complo¬ 
tat. S-a trezit, fără să bănuiască nimic, chemat în seara zilei de 23 
august la Bucureşti, când Mareşalul era arestat. Abia de acum încolo 
începe povestea lui, rezultată dintr-o declaraţie verbală făcută în faţa 
a doi ofiţeri, care s-au prezentat să-l viziteze în acest scop. 

Nu aţi încheiat descrierea lui Mircea Cancicov, după 

răsboi. 

- La reîntâlnirea cu Mircea Cancicov, am reluat discuţia asu¬ 
pra evoluţiei evenimentelor şi a perspectivelor de viitor. Mă primea 
cu multă afabilitate. Politica generală, politica economică, politica 
financiară, dreptul internaţional... Deşi avea un singur auditor, fos¬ 
tul ministru ţinea adevărate prelegeri. De fiecare dală mă întrebăm: 
ce interes avea omul acesta ca, faţă de un maior, cu o cultură oare¬ 
care, să-şi desfăşoare cultura sa universală în toată amploarea? 
Căpătasem eu încrederea lui, simpatia, sau era simpla nevoie a orato¬ 
rului de a-şi ţine în antrenament organul vocal. Cred că toate se între¬ 
geau. Cert este că mă duceam Ia două-trei zile cu multă plăcere. 
Doamna pleca la prietenele ei şi noi rămâneam singuri, până la ore 
târzii. Dacă mergeam la cinci, plecam la zece. Şi, în luxosul aparta¬ 
ment de la etajul II, la Athenee Palace, îmi vorbea şi mă făcea să văd 
lumea ca într-un caleidoscop. Peste toate plutea încrederea definitivă 
în anglo-americani şi subestimarea ocupantului, care, în anii aceia, în 
45-46, îşi făcea tot mai simţită prezenţa şi stăpânirea. Sigur, atât eu 
cât şi ministrul, eram persoane puse la index. Eu, fost la Mareşal, el 
fost ministru la Carol al II-lea şi la Mareşal. Totuşi, nici el, nici eu nu 
am avut nici o reţinere şi continuam să avem aceste contacte, regulat, 
cel puţin de două ori pe săptămână. 

- Ce s-a întâmplat mai important pentru dumneavoastră în 
anii 1945-47? 

- Procesul şi executarea Mareşalului. Au venit vremuri grele. 
Un timp nu ne-am mai întâlnit. Executarea Mareşalului ne impresio- 

naşe foarte puternic. Se credea că totul s-a terminat, dar abia acuma 
a început adevărata prigoană. în luna septembrie s-a deschis procesul 
foştilor miniştri, în rândul cărora era implicat şi Mircea Cancicov, ca 
fost ministru al Economiei Naţionale, sub Antonescu. I se imputa 
vinderea Ţării Germaniei naziste, prin încheierea unui tratat comer¬ 
cial oneros, pentru România. Acuzaţiile erau cu totul neîntemeiate. 
Fostul ministru a luat acuzaţia în derâdere, spunând: «Este o absur¬ 
ditate. Nici un temei legal în această acuzaţie». Am uitat să spun că el 
fusese unul dintre celebrii avocaţi ai Capitalei, care câştigase procese 
senzaţionale, bunînţeles, şi multe milioane. Acest proces era pentru 
el un joc. Pe timpul procesului a rămas singur, soţia lui fiind plecată 
la casa lor din provincie. Mă duceam seara la el după ce venea de la 
proces, pentru că acuzaţii erau în libertate. Mergea dimineaţa şi se 
întorcea la prânz acasă, mergea după-amiaza şi se întorcea seara. 

- Cât timp a durat procesul? 

Vreo două săptămâni. Eu nu vedeam deloc cu ochi buni 
chestiunea asta şi eram foarte pesimist. El, ca să mă asigure şi să mă 
liniştească, îmi argumenta: «Domnule maior, înţelegi dumneata? în 
momentul în care eu eram la Berlin şi perfectam acordul economic 
între România şi Germania, în acelaşi timp, în aceleaşi condiţiuni, 
Molotov perfecta acordul URSS-ului cu Germania, pe aceleaşi 
temeiuri fixate de mine. Ar însemna că şi Molotov să fie dat în jude¬ 
cată?» «Cu ruşii nu te poţi juca! spuneam eu. Domnule ministru, de 
ce nu fugiţi dumneavoastră din Ţară? Acuma e foarte uşor de 
plecat.» Atunci el a avut replica aceasta care mi s-a părut aşa de... nu 
donquijotească... naivă: «A pleca înseamnă a mă recunoaşte vino¬ 
vat. în asemenea situaţii, dreptul internaţional veghează. La nevoie 
voi apela la înalta Curte a Tribunalului de la Haga, pentru obţinerea 
dreptăţii.» N-am mai spus nimic. N-au trecut-nici două zile de la 
această discuţie, că Mircea n-a mai venit seara acasă, şi de atunci n-a 
mai venit niciodată. Ce se întâmplase? Către sfârşitul şedinţei'de 
după-amiază a procesului au apărut doi ofiţerei sovietici în sală. Şi 
au strigat cât i-a ţinut gura: «Ce-i cu bătaia asta de joc? Ăsta-i proces 
sau înscenare? Cum se poate proces cu inculpaţii liberi? Nu mai 
părăseşte nimeni sala, inculpaţii intră sub stare de arest». Şi miniştrii 
au fost duşi la arest în dubă, la închisoarea de la Malmaison, de unde 
erau scoşi zilnic, duşi Ia proces, aduşi îndărăt la carceră. Sentinţele 
au fost zdrobitoare. Mircea a căpătat 25 de ani de temniţă, Ghiolu la 
fel, generalul Jienescu la fel, generalul Stoenescu la fel. Gh. 
Tătărescu care era ministru de externe în acel moment n-a putut să 
facă nimic alta decât să-i interneze Ia spitalul militar, socotindu-i în 
tratament ca suferinzi. Acolo l-am mai vizitat pe Mircea Cancicov de 

două ori. Prima dată m-a rugat să-i aduc ceva de citit. A doua oară 
m-am dus şi l-am vizitat împreună cu fiica mea, care avea doi ani şi 
jumătate. In salonul unde era internat, mai erau şapte persoane, 
recunoscându-i pe miniştrii Ghiolu, Buşilă, poate şi Petrovici. Pre¬ 
zenţa acestui copil nevinovat în atmosfera aceea de adâncă îngrijo¬ 
rare a adus puţină înseninare. Ea a făcut vădită plăcere lui Mircea. 
S-a jucat un timp cu ea, a distrat-o în fel şi chip. Şi am plecat 
lăsându-le tuturora o impresie frumoasă. Am lăsat romanul despre 
care îi vorbisem, celebrul roman «Antonio adverso», splendid 
roman, tot atât de puternic ca şi «Pe aripile vântului». O viaţă dusă 
peste oceane care se sfârşeşte banal, în gen Bâzu Cantacuzino. 
Soarta.. A venit pe lume în adversitate, mama lui murise la 
naştere. Aceasta a fost singura mea mângâiere că m-am despărţit pen¬ 
tru totdeauna de Mircea Cancicov lăsându-i posibilitatea de a-şi des¬ 
creţi fruntea şi a-şi alina sufletul plin de desnădejde, prin depănarea 
unei povestiri în care firul destinului poate fi urmărit pe făgaşul 
desfăşurării unei vieţi de om. 

- Ce-aţi mai aflat despre Cancicov după aceea? 

- Mircea Cancicov a murit în puşcărie... A, pardon! La un an 
după aceea, l-am văzut pe Mircea la procesul de recurs, care s-a 
dezbătut pare-mi-se la Casa de Depuneri. I-am ascultat pledoaria. A 
apărut în ţinuta lui îngrijită dintotdeauna, sigur pe el, ca şi când 
atunci îşi părăsise apartamentul de la Athenee Palace. Şi-a susţinut 
singur pledoaria, într-o argumentaţie strânsă, în timpul limitat pen¬ 
tru discurs, demonstrând netemeinicia culpei care i se făcea, trăgând 
concluzia nu că ar fi adus deservicii, ci din contra, luptase pentru 
folosul Ţării, încheiase un tratat prin care România şi-a împlinit lip¬ 
surile şi a vândut doar din ceea ce-i prisosea. Vorbe aruncate în vânt. 
Sentinţa a rămas în picioare, iar pe Mircea Cancicov l-a înghiţit 
puşcăria, ca şi cum l-ar fi înghiţit pământul. După 17 ani de detenţie, 
Mircea Cancicov moare în chinuri şi privaţiuni la Râmnicul Sărat, 
ajuns pe cea mai de jos treaptă a degradării unui organism omenesc. 
Sfârşeşte ca un câine şi nici nu se ştie unde a fost îngropat. Şi Mircea 
Cancicov, în galeria marilor bărbaţi de stat ai României,’a fost o 
valoare cu care Ţara s-a mândrit. 


43 - în loc de concluzii 


Proces deschis ex Regelui Mihai. Mereu tutelat, cu studiile 
neterminate, se lasă atras de mişcarea legionară şi încearcă să 
medieze conflictul dintre Mareşal şi Sima. 

Asociat la putere, participă la răsboi, vizitând frontul până la 
Caucaz. Este decorat de Hitler cu Crucea de Fier. 

împarte gloria cu Mareşalul, acceptă toate onorurile şi titlurile 
(sabia lui Mihai Viteazul, bastonul de mareşal), semnează actele de 
stat împreună cu protectorul tronului şi Conducătorul statului. 

La 23 august 1944 iese în prim-plan printr-un act de trădare 
multiplă: trădarea intereselor neamului românesc, trădarea armatei 
abandonată în mâna inamicului, trădarea Mareşalului pe care îl des¬ 
tituie, îl arestează şi îl oferă ca trofeu inamicului, trădarea tradiţiei 
Casei Regale Române, fuga laşă din faţa celor doi inamici, nemţii şi 
ruşii. 

Arestând un Mareşal al României, care a fost investit şi cu pre¬ 
rogative regale, el nu consultă partidele istorice, nu consultă popo¬ 
rul, procedând prin conspiraţie şi complot, tocmai atunci cănd facto¬ 
rii de răspundere ai Ţării îl investesc pe Mareşal cu puteri depline 
pentru încheierea armistiţiului. 

Regele încalcă legile ospitalităţii, ale recunoştinţei, ale respec¬ 
tului faţă de oamenii de frunte ai Ţării şi coboară la nivelul unui 
complotist de rând. 

Se înfruptă din roadele eforturilor făcute de Mareşal pentru 
separarea trupelor germano-române, organizarea rezistenţei pe linia 
Focşani-Nămoloasa-Galaţi şi a frontului pentru eliberarea Transilva¬ 
niei. 

După ce citeşte la Radio o proclamaţie redactată de Partidul 
Comunist, Regele fuge din Capitală în fundul Olteniei, pentru a-şi 
pune capul la adăpost, lăsând Bucureştii şi Ţara în cel mai deplin 
haos. 

Acţiunea sa subversivă în rândul generalilor de pe front, pentru 
sabotarea Mareşalului, are drept urmare căderea în prizonerat a 
peste o sută optzeci de mii de oameni, care respectaseră ordinul de 
încetare a focului dat de Rege. 

Deoarece nu ia legătura cu puterile aliate şi asociate, pentru a 
uşura situaţia României, şi nici nu stabileşte rapid un contact cu Sta- 
lin, acesta ocupă Ţara, aplică principiul capitulării necondiţionate şi 
amână semnarea armistiţiului tratat cu Mareşalul, până la 12 septem¬ 
brie. 


în afară de datoriile de răsboi stabilite prin convenţia de armis¬ 
tiţiu, Regele nu protestează când inamicii demontează şi transportă 
uzinele, jefuiesc depozitele şi silozurile, transportă tezaurul Ţării esti¬ 
mat la patruzeci de vagoane de aur (400 de tone, pe care Mareşalul 
intenţiona să le ascundă în fundul Dunării dar a fost împiedicat; 40 
de vagoane de aur sunt egale cu 4 miliarde de dolari de azi; tezaurul 

cade pradă sovieticilor care au încasat însutit apoi şi cifra «formală» 
de 300 de milioane de dolari stabilite prin armistiţiu ca daune de 
răsboi) confiscă bogăţiile petrolifere şi miniere, colecţiile de artă etc. 

Dacă Mareşalului i s-a reproşat trimiterea trupelor peste Nis¬ 
tru, Regelui i se aduc numai elogii pentru depăşirea frontierelor 
Transilvaniei şi pentru jertfele făcute de ostaşii români pentru elibe¬ 
rarea Ungariei şi Cehoslovaciei. 

Dacă conform legilor ocupantului se făcuse vinovat de crime de 
răsboi (dezastrul Ţării, trădarea intereselor poporului, violarea 
Constituţiei), el nu apare pe banca acuzaţilor, deoarece şi-a câştigat 
prin crimă şi trădare clemenţa inamicului, care l-a decorat cu cea mai 
înaltă distincţie, Ordinul Victoriei, şi i-a făcut cadou o avionetă cu 
două motoare. Inamicul l-a tolerat, l-a folosit pentru a aşeza mai 
lesne poporul în jugul sovietic, iar apoi, cu tot dispreţul, l-a aruncat 
de pe tron şi l-a şters din istorie. 

Pentru a-1 ajuta să-şi desăvârşească «opera», Stal in îl restituie 
pe Mareşalul Antonescu şi pe principalii lui colaboratori, negăsind 
nimerit să-i judece în URSS, unde, pentru demnitatea şi patriotismul 
său ajunsese să fie respectat, şi nici să-l trimită spre judecare tribuna¬ 
lului internaţional de la Niirnberg. 

Dacă Regele, prin camarila sa, refuzase să contrasemneze 
decretul de condamnare la moarte a tziganilor asasini şi tâhari, care 
acţionau în timpul camuflajului, spre a «nu-şi întina numele», în 
schimb respinge cererea de graţiere înaintată de mama Mareşalului şi 
semnează cu sânge rece condamnarea la moarte a acestuia. 

Ca şi tatăl său, după ce şi-a spălat mâinile în sânge, abdică şi 
devine pensionar al P.C.R.-ului, ca luptător în ilegalitate (FIAP-ist). 

După ce a dat declaraţii mincionase presei şi a inspirat pagini 
lipsite de demnitate unor autori cazari (vezi lucrarea semnată de 
Nicolette Frank), cu privire la modul ignobil în care a produs lovitura 
de stat de la 23 august 1944, ex Regele Mihai I a devenii simplu 
slujbaş in Elveţia, uitând limba română în care niciodată nu s-a văzut 
capabil să rostească o frază corectă, s-a cufundat într-o tăcere care îl 
acuză şi n-a izbutit nici să se afirme pe plan politic sau cultural în 
marea Europă, nici să lase un urmaş vrednic care să continuie dinas¬ 
tia în exil. 

în Piaţa Victoriei din Bucureşti, unde ar fi trebuit să se înalţe 
statuia Mareşalului Erou, azi, după patruzeci de ani de la terminarea 
răsboiului, a fost demolată monstruoasa statuie a soldatului sovietic 
«eliberator», confecţionată de C.Baraschi după gustul Regelui şi des- 
velită de însuşi Regele cu prilejul unei manifestaţii populare, care s-a 
încheiat cu o sângeroasă bătălie între participanţi. 

Pentru crimă de înaltă trădare, complicitate cu inamicul, 

încălcarea legilor Ţării şi fuga de la locul faptului, ex Regele Mihai I 
se cuvine să fie judecat în numele poporului român şi pedepsit pe 
temeiul aceloraşi criterii cu care au fost pedepsiţi marii criminali de 
răsboi, prin legea 312/945. 

Maltratată de soţul legitim, Carol al II-lea, Regina Mamă 
Elena a devenit şi ea o «figură istorică», graţie Mareşalului, care a 
readus-o din exil şi a aşezat-o alături de fiul său, Mihai. A îndeplinit 
rol de călăuză-guvernantă a fiului, apărând Ia toate manifestările 
publice, inclusiv la marea sărbătoare de la Iaşi, unde Conducătorul 
Ţării a înmânat tânărului rege, sabia lui Mihai Viteazul. Regina 
Mamă a creat probleme de morală în cadrul Palatului, obligându-1 pe 
Mareşal să intervină din vreme în vreme pentru apărarea prestigiului 
dinastiei, trimiţându-i pe vinovaţi pe front. După recente date prove¬ 
nind de la Madrid, în baza indiscreţiilor făcute de fostul mareşal al 
palatului, E.Urdăreanu, la Estoril, Mama Elena s-a îngrijit mai puţin 
de soarta răsboiului şi a răniţilor de pe front, cât de «salvarea tablou¬ 
rilor originale» din colecţia Palatului, aparţinând însă patrimoniului 
naţional. Ele au fost înlocuite cu reproduceri măiestrite. Mama Elena 
le ducea ea însăşi în Elveţia, depunându-le la faimoasa Galerie de 
Artă Widgenstein de la Ziirich, pentru a sta la dispoziţia fiului său, 
Mihai. Se pare că tablourile nu au fost încă scoase din depozit de ex 
Regele Mihai, deşi nevoile materiale îl constrâng la tot felul de com¬ 
promisuri. Ele mai sunt încă proprietatea statului român. Clarifica¬ 
rea acestei probleme ar arăta că familia regală s-a implicat într-un 
furt, care, în cazul unui proces, ar duce la sigură condamnare. Deta¬ 
liile cu privire la înstrăinarea valorilor naţionale ne-au fost comuni¬ 
cate de Aurel Răuţă, care a făcut expertiza celor 12 caiete din memo¬ 
riile ex Regelui Carol al II-lea, şi au ieşit mai precis la iveală în urma 
desbaterilor şi acordului dintre statul român şi doamna Monique 
Urdăreanu, moştenitoarea vilei din Portugalia, care a trecut de la 
Carol la Elena Wolf-Lupescu de Hohenzollern, iar de la ea la soţii 
Urdăreanu, împreună cu cele 12 caiete ale regelui aventurier, depuse 
Ia Academia de Ştiinţe din Portugalia. Recent, Regina Mamă a fost 
implicată într-un proces penal în Italia, împreună cu o seamă de aris¬ 
tocraţi din Florenţa, pentru delicte valutare (export clandestin de 
valută), proces în curs, recent stins din pricină morţii inculpatei. 

Cazul Mareşalului Antonescu este unic în lume. Şef suprem, 
conducător al statului şi al armatei, aflat în plină acţiune de descleş- 
tare a armatei din frontul moldovenesc, el este sechestrat, predat ina¬ 
micului şi ucis tocmai în momentul în care condiţiile formulate de el 
fuseseră acceptate de Stalin, care se temea că rezistenţa pe linia 
Focşani-Galaţi ar fi frânat «marşul spre Berlin» cu cel puţin şase 

luni, acordând oarecum Mareşalului «onoarea armelor» şi condiţia 
de «cobeligerant». Evenimentele de la 23 august concentrează esenţa 
întregii sale politici, fiind pregătite în amănunţime şi coordonate fără 
greş, până în clipa intervenţiei camarilei şi a regelui care, ca şi tatăl 
său, avea în sânge aventura şi trădarea. Opera Mareşalului ascunsă şi 
mistificată de-a lungul deceniilor, poate fi lesne conturată pe plan 
diplomatic şi militar, subliniind momentele-cheie care au avut loc în 
momentul crucial de la 23 august: 

încheierea primei părţi a unui răsboi sfânt de reîntregire a 
frontierelor ţării, după o bună administrare a avutului neamului. 

- Sosirea, în faptul zilei, a telegramei de la Doamna Kollontay 
către Mareşalul Antonescu, prin care i se comunică acceptarea de 
către Stalin a condiţiilor Mareşalului. Mareşalul îşi refăcuse poziţia 
forte pentru tratative şi obţinuse ceea ce dorea. 

- Dosirea telegramei sovietice adresate Mareşalului şi transmi¬ 
terea ei Regelui şi lui Maniu de către şeful cifrului, Niculescu-Buzeşti. 

- Declaraţiile făcute de Mareşal doctorului Zilişteanu, în urma 
mesajului trimis prin Djuvara lui Nanu, şi care a ajuns la destinaţie 
abia a doua zi, la 24 august. 

Telefonul repetat al doamnei Cancicov, cu cererea de 
audienţă expresă la Mareşal pentru fostul ministru, deţinător al unei 
informaţii de mare valoare. 

- Telegrama de la Armata a IV-a, ameninţările colonelului Dra- 
gomir. 

- Dispoziţiile scrise pentru retragere, întărirea ordinelor date Ia 
Bacău în ajun, audienţa lui G.Brătianu la Mareşal, la orele 12, când 
îi propune concursul şefilor de partide pentru încheierea armistiţiu¬ 
lui, Mareşalul aşteptând confirmarea prin scris. 

- Invitaţia-cerere de audienţă ia Palat. 

- Hotărîrea din Consiliul de Miniştri de a intra cu trupele din 
Capitală şi din Valea Prahovei în dispozitivul de alarmă, la orele 19 
din 23 august; «se va şti cândva că eu am fixat ziua de 23 august în 
istorie», după cum a declarat Mareşalul la Proces. 

- Informarea făcută de Mareşal după Consiliul de Miniştri ţinut 
în dimineaţa zilei de 23 august, personal lui Eugen Cristescu şi gene¬ 
ralului Piki Vasiliu, în legătură cu încheierea imediată a armistiţiului. 

- Plecarea la Palat, la orele 15,30. 

Obţinerea celor mai onorabile condiţii în avantajul Ţării, recu¬ 
noaşterea întregii Transilvanii de Stalin, sunt anihilate de arestarea 
operată de Rege la Palat . întreaga operă a Mareşalului cade, deoa¬ 
rece Regele preferă capitularea fără condiţii, spre profit personal, din 
meschine motive, la care deosebită greutate a avut şi răsbunarea 
Mamei Elena. 



Acţiunea de la 23 august i-a surprins pe Aliaţi, fiind o iniţiativă 
integral românească. Dovada cea mai concludentă o oferă Declaraţia 
Comisariatului de Externe al URSS-ului asupra României, din 24 
august 1944, text semnalat de dr Ştefan Mamulea în Dictionaire 
Diplomatique, voi.4, pag.90, apărut sub egida Academiei Diploma¬ 
tice internaţionale: 

«Guvernul URSS-ului consideră că restabilirea suveranităţii în 
România este de urgentă necesitate. Dacă România suspendă ope¬ 
raţiunile sale militare şi întoarce armele contra inamicului pentru a 
recuceri Transilvania, guvernul sovietic va acorda României toţ spri¬ 
jinul necesar acestei lupte. Dar răsboiul nu va putea fi suspendat pe 
teritoriul român, decât atunci când germanii vor evacua ţara. Guver¬ 
nul sovietic consideră de prisos să mai repete declaraţia făcută în 
aprilie trecut. în aprilie, guvernul sovietic a asigurat că nu are nici o 
intenţie să dobândească vreo parte din teritoriul României, să modi¬ 
fice ordinea socială în România sau chiar să aducă vreo atingere 
independenţei ţării. 

Guvernul sovietic consideră de o necesitate urgentă restabilirea 
independenţei României, eliberându-se ţara de sub jugul fascist. 
Dacă trupele României îşi suspendă acţiunile militare şi vor să poarte 
împotriva Germaniei un răsboi de eliberare pentru independenţa 
României şi contra Ungariei, pentru eliberarea Transilvaniei, armata 
sovietică este dispusă să-i acorde sprijinul. Armata sovietică va spri¬ 
jini atunci România prin toate mijloacele pentru a-şi duce la îndepli¬ 
nire această sarcină de onoare.» 

Declaraţia de mai sus este prea puţin cunoscută. Ea poartă data 
de 24 august 1944 şi are o deosebită importanţă din trei puncte de 
vedere: 

a - afirmă o eventuală latitudine a României de a face răsboi 
împotriva Germaniei şi Ungariei, pentru a relua Transilvania de 
Nord. 

b - nu condiţionează acest răsboi eventual al României de un 
eventual armistiţiu cu Aliaţii anglo-americani. 

c - în eventualităţile de mai sus, URSS-ul îşi oferă concursul 
armat pentru a ajuta România să ducă la bun sfârşit răsboiul contra 
Axei şi a aliatului ei maghiar. 

Deşi este limpede că senzaţionala declaraţie sovietică datată 24 
august 1944 a fost redactată şi dată spre publicare înainte de efectua¬ 
rea loviturii de stat regale de la Bucureşti (fără nici o condiţie, aban- 
donându-se Ţara în mâna inamicului, care pe loc a schimbat atitudi¬ 
nea,-socotind România ca teritoriu de ocupaţie şi abia după 21 de 
zile, a pregătit şi semnat o parodie de armistiţiu, mai bine-zis Dikta- 
tul de la Moscova), totuşi trebuie considerată ca reprezentând atitu- 

dinea oficială şi publică a URSS-ului faţă de România, la data res¬ 
pectivă, ce decurgea din conţinutul armistiţiului pregătit cu Mareşa¬ 
lul Antonescu. 

Din analiza textului se constată că URSS-ul înţelegea să trateze 
cu România în mod separai, nu în numele Aliaţilor. Mai mult ca 
sigur că «cedarea» politică a României ca «zonă de influenţă» de 
către W.Churchill în locul Greciei, îi oferise lui Stalin posibilitatea 
tratativelor separate, acesta urmărindu-şi nestingherit propriile sale 
interese. 

în noua postură de putere preponderentă în relaţiile cu 
România, URSS-ul considera că, pentru a-şi câştiga independenţa şi 
Nordul Transilvaniei, România trebuia să declare răsboi Germaniei 
şi Ungariei, exact cum s-a şi întâmplat de fapt. In noaptea de 23 spre 
24 august. România rupe alianţa cu Germania hitleristă şi, la 25 
august, declară răsboi Germaniei, iar la 30 august, declară răsboi 
Ungariei.In acest fel şi în conformitate cu declaraţia sovietică din 24 
august 1944, România intră în alianţă militară cu URSS-ul. Ea şi-a 
îndeplinit cu onoare misiunile ce i-au revenit. De aici concluzia logică 
că răsboiul cu Germania şi Ungaria început în august 1944 nu poate 
fi privit ca o consecinţă impusă de armistiţiul din 12 septembrie, iar 
clauza inserată în articolul 1 pentru continuarea ostilităţilor consfin¬ 
ţeşte o situaţie existentă. în acel moment, armata română se afla în 
încleştarea frontului antihitlerist şi se vedea «sedusă de cobeligeranţa 
italiană», a cărei semnificaţie nu fusese sesizată de oamenii politici. 

Toate sacrificiile făcute în luptele pentru eliberarea Ungariei şi 
Cehoslovaciei (aproape 200.000 de oameni) au fost inutile. Victoriile 
româneşti nu au fost recunoscute, ci atribuite numai trupelor sovie¬ 
tice. Distrugând imaginea Mareşalului, cei interesaţi au crezut că dis¬ 
trug şi meritele poporului român, care s-a bătut în cel de-al doilea 
răsboi mondial pentru păstrarea fiinţei sale naţionale şi pentru 
reîntregirea hotarelor sfâşiate de inamici. De altfel, cel mai recent 
raport sovietic elaborat cu prilejul zilei de 9 mai 1986, continuă misti¬ 
ficarea adevărului asupra «biruinţei împotriva nazi-fascismului», 
atribuind URSS-ului toate meritele şi eliminând cu desăvârşire nu 
numai sacrificiile poporului şi ale armatei române, ci chiar covârşi¬ 
toarea contribuţie la câştigarea răsboiului adusă de aliaţii anglo- 
americani. Acest raport arată că, înainte de a ataca URSS-ul, Wehr- 
machtul a distrus în 44 de zile armata franceză, a ocupat Danemarca, 
Norvegia, Belgia, Olanda, Jugo-Slavia, Grecia, pentru a trece apoi la 
nimicirea bolşevismului şi la instaurarea unei noi ordini în Europa. 
Planul Barbarossa, care angaja de partea Germaniei cinci milioane şi 
jumătate de soldaţi, cinci mii de avioane, patru mii de tancuri etc. a 
fost dat peste cap numai şi numai prin vitejia soldatului sovietic, care 

a distrus trei sferturi din efectivele armate, din aviaţie şi tancuri. Aju¬ 
toarele americane, land-lease, ar fi constituit doar patru la sută din 
producţia militară a URSS-ului, ceea ce ar fi egal cu nimic. Ignorând 
valoarea bătăliilor duse de aliaţii anglo-americani pe frontul de Vest 
şi în Africa, cu ciocniri decisive la El Alamain şi Ardeni, istoriografia 
sovietică susţine că singurele bătălii reale şi decisive s-au purtat la 
Moscova, Stalingrad, Vistula şi Oder. Nimic despre debarcarea din 
Normandia, despre eliberarea Italiei şi Franţei, despre cucerirea a 
jumătate din teritoriul Germaniei, nimic despre covoarele de bombe 
aşternute de-a lungul continentului de înspăimântătoarea aviaţie 
americană, nimic despre cele două bombe atomice care au cutremu¬ 
rat lumea şi au pus punct răsboiului din Pacific. Dacă operaţiunile 
din Vest au blocat cele mai bune divizii germane, care ar fi fost sufi¬ 
ciente să dea lovitura de graţie Uniunii Sovietice, acest lucru are pen¬ 
tru istoriografia sovietică o importanţă cu totul secundară. La ce să 
se mai aştepte, în acest caz, România şi cum ar mai spera să i se atri¬ 
buie calitatea de aliatei şi cobeligeraniă ? 

Dacă în atâtea împrejurări dramatice ale Ţării, Mareşalul 
Antonescu a avut o comportare exemplară, iar sacrificiul său nu mai 
trebuie de nimeni demonstrat, e bine să formulăm o seamă de obser¬ 
vaţii cu privire la concepţia sa de conducere. Pregătind transferul de 
putere partidelor istorice şi Palatului, el a lăsat opoziţia să caute şi căi 
proprii de scoatere a Ţării din răsboi, oferindu-i condiţii pentru a se 
pregăti în vederea acestui eveniment. Tot astfel s-a comportat cu 
Palatul, veghind ca Regele să rămână «neîntinat» şi să poată conti¬ 
nua a rămâne în fruntea Ţării, alături de Aliaţi. Chiar în ziua de 23 
august 1944, Mareşalul a anunţat că, în cazul găsirii unei soluţii mai 
bune, el e dispus să cedeze imediat puterea şi să devină simplu soldat, 
tratându-şi adversarii politici cu respect şi loialitate. Faţă de această 
nobilă detaşare, faţă de patriotismul şi spiritul de sacrificiu de care 
dădea dovadă Mareşalul, Hohenzollernii s-au comportat în mod 
odios şi cu o laşitate care stârneşte nu numai reprobare, ci şi desgust. 
Regele, profitând de încrederea oarbă pe care Mareşalul o avea în 
regalitate, a găsit cu cale să sechestreze armistiţiul pregătit şi obţinut 
de la Stalin în condiţii optime. Despre familia de şvabi crescuţi în cas¬ 
telul de Sigmaringen, Bismarck avusese cuvinte foarte aspre şi el spu¬ 
sese către l.C.Brătianu: «Să nu vă aşteptaţi vreodată’la recunoştinţă 
din partea Hohenzollernilor». «Nici nu am avea ce face cu ea», 
răspunsese politicianul român, fără să se gândească însă la viitor. 

Dar, un conducător, apărându-se pe sine, îşi apără patria. 
Mareşalul Antonescu nu a luat măsuri de siguranţă şi prevenire a 
pericolelor de asasinare fizică sau morală, de răpire ori sabotare. 

Mareşalul a greşit în această privinţă şi a înlesnit trădarea unor mili¬ 
tari şi a regelui manevrat de Mamă-sa şi de camarilă. Aceeaşi culpă i 
se poate atribui lui Mihai Viteazul, care, încrezător în onestitatea 
aliaţilor, nu a luat măsuri de apărare şi s-a lăsat asasinat mişeleşte de 
nişte valoni, belgieni în slujba împăraţilor Austriei şi ai regilor ma¬ 
ghiari, principi ai Transilvaniei. Rezultatul acestor întrevederi a fost 
destrămarea României la 1600, întârzierea refacerii ei cu trei sute de 
ani. Căpeteniilor unui neam nu li se îngăduie să aibă slăbiciuni 
morale creştine, căci ele dăunează întregului popor, după principiile 
ilustrate de Machiavelli: fidarsi e bene, ma non fidarsi e meglio (A te 
încrede e bine, a nu te încrede e şi mai bine.) 

Destinul Mareşalului Antoneseu poate fi asemuit cu al Mareşa¬ 
lului Cari Gustav Emil Mannerheim (1867-1951), iar sfârşitul lui ar fi 
putut fi asemănător cu al marelui finlandez, care a murit la Lau- 
sanne. Amiralul Horthy (1868-1957) s-a refugiat la Lisabona unde 
şi-a lăsat oasele, fără să fi fost judecat ca criminal de răsboi, deşi se 
încărcase cu toate crimele posibile împotriva evreilor şi românilor din 
Transilvania. Dacă Mannerheim şi Horthy nu au fost judecaţi, cu 
atât mai puţin trebuia judecat şi condamnat Mareşalul Antoneseu, 
cel puţin pentru opera sa finală, încununată la 23 august 1944. Ingra¬ 
titudinea Regelui s-a răsfrânt şi asupra soţiei Mareşalului, care a fost 
târâtă prin închisorile sovietice, torturată şi necinstită de brutele 
roşii, şi a murit după grele suferinţe îndurate în deportare, în 
Bărăgan. 

Cunoscând aceste fapte şi documente, istoria neamului 
românesc poate fi înţeleasă în profunzime, cu întregul ei dramatism. 
Culpabilitatea fostului rege Mihai este imprescriptibilă. El poartă 
răspunderea faţă de sutele de mii de morţi şi de prizonieri sacrificaţi 
fără rost, despre care gângavul rege expulzat din Ţară nu pomeneşte 
niciodată în apelurile, interviurile şi cuvântările sale mieroase. 

O mare culpă şi-au asumat şi cei 28 de consilieri ai înaltei Curţi 
de Casaţie, care, fără spirit civic şi solidaritate naţională, în momente 
de grea încercare, au confirmat «constituţionalitatea» decretului 
penal elaborat de ministrul de justiţie Lucreţiu Pătrăşcanu, pentru 
pedepsirea Mareşalului, ignorându-se faptul că el a purtat un răsboi 
de reîntregire a frontierelor şi teritoriului, un răsboi just, impus de 
vecini agresori. 

Politicienii României, în frunte cu camarila regală şi câţiva 
generali trădători, nu s-au arătat a fi la înălţimea chemării, nici 
măcar în momentele de supremă încordare a naţiei în răsboi, când se 
cerea o uniune naţională în cuget şi simţiri, pentru salvarea patriei. Ei 
şi-au primit răsplata cuvenită, murind în închisori, după ce-au înţeles 

eroarea de a crede în A liaţi. 

Naţia? în loc să facă zid în jurul Conducătorului său, cum fin¬ 
landezii au făcut zid în jurul Mareşalului Mannerheim până în 1946, 
a tăcut, nu s-a împotrivit când Mareşalul a fost predat inamicului, 
n-a dezavuat cum s-ar fi cuvenit gestul ticălos al Regelui Mihai. După 
cum afirma un ziarist american, excluzând echipele de agitatori 
comunişti, care pretindeau să vorbească în numele masselor, la pro¬ 
cesul Mareşalului întregul popor român s-a văzut pus în banca acu¬ 
zaţilor şi pedepsit. 

Cine au fost cei ce se pretindeau «exponenţi ai naţiei»? 
Analizând compoziţia celor 800 de «descălecaţi comunişti», autopro- 
clamaţi eliberatori şi ilegalişti, numai 150 aveau nume româneşti şi au 
luat parte la conducere. în realitate, ilegaliştii erau în majoritate 
unguri iredentişti, care pretindeau să introducă «legalitatea», o nouă 
justiţie socială, deşi înaintea acestor sloganuri stau interesele naţio¬ 
nale, Neamul, cu istoria sa adevărată, naţia ca valoare supremă. Pe 
timpul când domnitorul român, din os şi sânge domnesc, Alexandru 
Ion Cuza, a fost înlocuit de politicieni ignoranţi cu o dinastie străină 
de şvabi, dintre care numai doi s-au dovedit acceptabili, ziarul 
Adeverii/ (pe atunci ziar românesc), sub semnătura lui N.Beldiman, 
avertiza: «Fereşte-te Române de cui străin în casă». 

Lozinca din secolul trecut este valabilă şi astăzi! 




PARTEA IX 


DOCUMENTE REVELATOARE 




BIOGRAFIA OFICIALĂ A MAREŞALULUI ANTONESCU 


Biografia oficială a Mareşalului Ion Antonescu a fost întocmită în decembrie 1940 
-ianuarie 1941, cu intenţia iniţială de a fi popularizată în rândurile armatei române. Autorul 
ei este căpitanul George Gavrilescu şi a fost vizată de generalii Constantin Pantazi şi Nicolae 
Mazarini, precum şi de scriitorul Demostene Botez. în primele, zile ale catfnpaniei din răsărit, 
în timp ce căpitanul George Gavrilescu făcea parte din eşalonul II al Marelui Cartier Gene¬ 
ral, biografia a fost revăzută. La 18 iulie 1941, la cererea lui Mihai Antonescu, a fost oferită 
scriitorului german Harald Lăuen, care a folosit-o ca material documentar pentru monogra¬ 
fia Marschall Antonescu, apărută la Essen, în 1943. Prin diligenţele Ministerului Propagan¬ 
dei Naţionale, ea a fost distribuită şi unor gazetari străini acreditaţi în România acelui timp. 
Evident, biografia a circulat având girul Conducătorului statului şi, implicit, fixează nişte 
repere asupra cărora nu se mai pot nutri dubii. De fapt, orice lumină proiectată asupra exis¬ 
tenţei unei personalităţi controversate merită tot interesul şi în virtutea acestui interes repro¬ 
ducem acest document aproape necunoscut. 

Născut la 2 iunie 1882 la Piteşti, dintr-o familie de militari, generalul Ion Antonescu 
şi-a destinat de la început toată munca şi străduinţele sale nobilei cariere militare. 

Pregătirea acestei cariere şi-a început-o în anul 1898 în Şcoala pentru fiii de militari, de 
unde în 1902 a trecut la şcoala pregătitoare de ofiţeri de infanterie şi cavalerie, pe care a 
absolvit-o după doi ani, fiind clasificat întâiul din promoţia sa. 

Tânărul sublocotenent în Regimentul 1 Roşiori este pus de la începutul carierei în 
situaţiunea de a face faţă unor împrejurări deosebit de grele, cu prilejul tragicei revoluţii 
ţărăneşti din 1907. La Galaţi, cu o mână de soldaţi, în faţa miilor de ţărani răsvrătiţi, a izbu¬ 
tit să potolească spiritele fără vărsare de sânge, pentru că le-a impus prin atitudinea sa plină 
de omenie, dreptate şi hotărâre neşovăitoare, aşa cum s-a afirmat ulterior în întreaga sa acti¬ 
vitate militară şi publică. Pentru acest fapt a fost felicitat în faţa întregii garnizoane din 
Galaţi de către Principele moştenitor Ferdinand, trimis special de către Regele Carol I în acea 
regiune. 

în anul 1911, cu gradul de locs>tenent, a fost admis întâiul la concurs pentru Şcoala 
superioară de răsboi, unde şi-a desăvârşit pregătirea profesională şi s-a afirmat în mod- 
strălucit prin excepţionalele sale daruri sufleteşti. 

Astfel, în campania din Bulgaria din 1913 îl găsim, cu gradul de căpitan, ca şef al 
biroului de operaţii în statul major al Diviziei I de cavalerie, în care calitate aduce servicii 
atât de importante unităţii sale şi operaţiunilor armatei române, încât i se acordă cea mai 
înaltă distincţiune: «Virtutea militară» de aur. 

Fermitatea caracterului său, inteligenţa vie şi pătrunzătoare, energia neşovăitoare şi 
adâncul său devotament în serviciul public l-au indicat de la început nu numai în importante 
posturi de comandament, ci^i în situaţiuni în care era chemat să făurească sufletul şi armura 
de oţel a apărării naţionale. începând cu comanda escadronului de elevi de la Şcoala militară 
de cavalerie, de la 1 noiembrie 1914 până la 1 aprilie 1915, va fi, succesiv, conducător al 
Şcolii speciale de cavalerie în octombrie 1926, comandant aii Şcolii superioare de răsboi în 
1927 şi 1931, secretar general al Ministerului Apărării Naţionale în 1928, şef al Marelui Stat 
Major în 1933 şi ministru al apărării naţionale în 1937. 

Rolul său de educator al conştiinţei româneşti s-a afirmat nu numai prin împlinirea 
înaltelor funcţiuni pe care le-a deţinut, dar şi prin felul demn în care le-a părăsit, atunci când 
anumite circumstanţe l-au împiedicat să lucreze după cugetul şi concepţia sa.-Caracter 
neşovăitor, de o rigiditate morală impresionantă, el a înţeles să contribuie la educaţia arma¬ 
tei şi a naţiunii nu prin cuvinte, ci prin fapte şi mai ales prin exemplul sacrificiului propriu. 

Răsboiul pentru unitatea naţională început de România în 15 august 1916 îl găseşte pe 

căpitanul Ion Antonescu la birou! de operaţii al Corpului 4 armată, unde fusese mutat la 1 
aprilie 1915. El se face imediat remarcat de comandantul acestui corp, generalul Prezan, care 
apreciază pe deplin excepţionalele însuşiri ale subalternului său. Din această justă preţuire va 
rezulta acea colaborare minunată, care a asigurat armatelor româneşti victorii strălucite. 

La 16 august 1916, când generalul Prezan ia comanda Armatei de Nord, căpitanul Ion 
Antonescu este adus ca şef al biroului de speraţii" al acestei armate. Având toată încrederea 
comandantului său, căpitanul Antonescu desfăşoară o activitate supraomenească: concepe şi 
redactează proiecte şi ordine de operaţiuni, supraveghează şi îndrumează executarea lor şi ia 
hotărîri grabnice în orice împrejurare, încărcându-se astfel cu curaj de partea sa de răspun¬ 
dere. 

Activitatea aceasta prodigioasă va recolta roade bogate. Armata de Nord învinge rezis¬ 
tenţa inamicului, pe care-1 împinge adânc în Transilvania. Numai când mersul operaţiunilor 
de pe celelalte fronturi ale teatrului de operaţiuni determină Marele Cartier General român 
să retragă trupele din Transilvania pe poziţiile de la frontieră, este obligată şi Armata de 
Nord, în plină victorie, să se retragă. Ea se retrage în cele mai bune condiţiuni în Carpaţii 
Moldovei, unde rezistă şi zădărniceşte toate sforţările inamice de a străpunge linia de 
apărare. în elaborarea măsurilor de apărare căpitanul Antonescu are o mare parte de contri¬ 
buţie.Aceste măsuri constituiesc un exemplu clasic de apărare pe trei văi Bicaz, Trotuş şi 
Oituz - care deschid căi de comunicaţie ce conduc convergent spre aceeaşi regiune - Oneşti. 

Dispozitivul raţional al forţelor Armatei de Nord, deplasarea şi întrebuinţarea în timp 
şi spaţiu a rezervelor parţiale şi generale au contribuit la rezultatul că Moldova nu a putut fi 
invadată de inamic, deşi acesta era superior ca număr şi material. Generalul Prezan învinge 
în această grea operaţiune. 

La 1 noiembrie 1916 căpitanul Ion Antonescu este avansat maior şi mutat ca şef al 
biroului de operaţii de la Armata 1, unde continuă să depună aceeaşi muncă şi iscusinţă. Pen¬ 
tru modul strălucit de colaborare la pregătirea şi executarea operaţiunilor acestei armate, el 
este decorat «proprio motu» şi felicitat de către regele Ferdinand. 

La 12 noiembrie trece şef al biroului de operaţii, fără şef de stat major, la grupul de 
armate general Prezan, unde pregăteşte bătălia de la Bucureşti, a cărei concepţie constituie 
una dintre cele mai măiestre şi îndrăzneţe operaţiuni de răsboi. 

Bătălia ţine de la 12 la 20 noiembrie 1916. In tot acest timp, maiorul Ion Antonescu a 
dovedit o energie şi rezistenţă inepuizabile, nu numai prin faptul că a elaborat mereu şi la 
timp toate proiectele de operaţiuni şi ordinele de execuţie, dar mai ales prin aceea că a oţelit 
prin dinamismul său întreg aparatul executiv, comandanţi şi trupe. 

La 5 decembrie 1916 maiorul Ion Antonescu trece ca şef al operaţiilor la Marele Cartier 
General, rămânând în această calitate până la 1 aprilie 1918. La 1 septembrie 1917 este avan¬ 
sat locotenent-colonel. 

Ca şef al secţiei operaţiilor de Ia M.C.G. maiorul şi apoi locotenent-colonelul Ion 
Antonescu a avut un rol covârşitor în pregătirea şi conducerea operaţiunilor din Moldova 
din anul 1917* când s-au obţinut victorii strălucite în bătăliile de la Mărăşti. Mărăşeşti şi 
Oituz.^ \ 

în cursul lunii aprilie 1917 el a îndeplinit o importantă misiune la Petrogrţi, unde a 
fost trimis ca delegat al M.C.G. pentru a stabili de acord cu generalul Alexeev planul 
colaborării ruso-române, iar cu generalul Kerenski planul aprovizionărilor, dotării şi rapor¬ 
turilor cu armata rusă. 

Câteva luni (1 aprilie - 28 octombrie 1918) are comanda Regimentului 7 Roşiori. 

Reluarea operaţiunilor militare în Transilvania, în 1919, reclamă încă o dată Ia condu¬ 
cere dualitatea generalul Prezan-lt.colonel Antonescu, care aduce din nou victoria armatei 
noastre reînviate» Printr-o acţiune repede bolşevismul este zdrobit şi Ungaria este salvată din 
ghearele comunismului. 

Atunci, ca şi azi, generalul Antonescu a fost în cruciadă sfântă şi acţiunea sa a bineme- 

ritat nu numai de la patria sa, ci şi de la întreaga lume civilizată. Atunci s-a tăiat hotărît calea 
invaziei comuniste în Europa. Cel ce va scrie istoria civilizaţiei europene de astăzi, nu va 
putea trece cu vederea rolul de istorie universală îndeplinit în 1919 de mica, dar brava armată 
română. 

Pentru a treia oară sublocotenentul de la Galaţi, acum în grad de It.colonel, se găseşte 
în (aţa regelui Ferdinand, care îl distinge «proprio motu» cu ordinul Mihai Viteazul, cel mai 
înalt ordin de răsboi, adresându-i următoarele cuvinte: «Antonescu, regele mai mult ca ori¬ 
care altul din această ţară ştie cât îţi datorează România Mare. Meritai demult această recu¬ 
noaştere publică. Am scăpai însă ocaziile. Sunt fericit însă că a venit aceasta». 

Un răsboi este un examen greu şi sever pentru întreaga naţiune. Pentru un militar el 
este examenul suprem. Toată cariera acestuia capătă sens şi recunoaştere numai prin com¬ 
portamentul lui în timp de răsboi. Generalul Antonescu şi-a afirmat însuşirile sale de militar 
desăvârşit, participând în chip hotărâtor la planurile şi operaţiunile răsboiului de întregire 
naţională şi de îngenunchiere a bolşevismului. 

Odată cu terminarea răsboiului, el va fi chemat să fructifice bogata sa experienţă şi 
superioarele lui aptitudini în o serie de funcţiuni, care îi dau prilejul să-şi afirme pe lângă 
calităţile de comandant şi pe acelea de organizator priceput şi prevăzător, precum şi de 
îndrumător luminat şi însufleţit. 

In aprilie 1920, având gradul de colonel, trece la conducerea Şcolii speciale de cavale¬ 
rie, unde rămâne până în septembrie 1928. In acest timp execută şi un stagiu de patru luni în 
armata franceză şi urmează un curs de informaţii la Versailles. De la 1 august 1923 funcţio¬ 
nează ca ataşat militar în Franţa, iar la 1 ianuarie 1924 este trecut în aceeaşi calitate în 
Anglia, unde rămâne până la 14 iulie 1926. 

Pe generalul Antonescu nu-l înşeală starea de acalmie inerentă epocilor postbelice, 
întrezărind realităţile aspre ce pândesc pe cei victorioşi, el va fi în continuare preocupat de 
necesitatea redresării militare a ţării, atât în ordinea pregătirii spirituale, cât şi materiale. 

La 1 octombrie 1926 el va lua conducerea Şcolii speciale de cavalerie, apoi comanda 
Regimentului 9 Roşiori până la 15 iulie 1927, când este numit comandant al Şcolii superioare 
de răsboi. 

Aici începe acţiunea de reînnoire a spiritului militar - acţiune pe care a dus-o dârz şi 
neobosit până azi înfrângând rutina şi inerţia prin programe şi metode noi, care poartă 
pecetea personalităţii şi concepţiilor sale. Plecând de la premisa că răsboiul este o problemă 
de ştiinţă, de energie şi de îndrăsneală raţională şi că, în consecinţă, cere de la conducătorii 
lui - mari şi mici - calităţi intelectuale, fizice şi morale complexe şi alese, s-a străduit să orien¬ 
teze pregătirea elevilor, viitori comandanţi ai oştirii, astfel încât: 

- să le creeze obişnuinţa unei munci intelectuale pasionate, puse în slujba interesului 
general, nu în folos personal; 

- să-i doteze cu o energie fără limite; 

Se păstrează vii în amintirea foştilor săi elevi, care azi încadrează strălucit armata, 
memorabilele sale sfaturi: «Elevi de azi şi de mâine ai acestei şcoli, îndrăsniţi prin muncă, 
prin energie şi prin caracter să ajungeţi acolo unde ajunge omul cu adevărat merituos, mun¬ 
citor, modest şi de caracter şi vă asigur că nu se va putea prin aceste mijloace să nu isbutiţi». 

într-o vreme când principiile rezultate în urma răsboiului din 1914-1918 stăteau la baza 
pregătirii răsboiului în şcolile militare, generalul Antonescu, cu o intuiţie rară, se 
emancipează de sub influenţa «răsboiului de cârtiţe» şi caută să stabilească o doctrină cât 
mai apropiată de răsboiul viitorului, aşa cum îl întrevedea el. în această privinţă se poate 
spune că a prevăzut cu multă perspicacitate caracterului răsboiului ce trebuia să urmeze celui 
din 1914-1918, deoarece a căutat să repună manevra în ofensivă şi viteza în operaţiuni în 
drepturile pe care le avusese şi înaintea răsboiului mondial. 

învăţământul în Şcoala superioară de răsboi pe timpul conducerii sale a îmbrăcat o 
" formă accentuat teoretic-aplicativă şi mai ales practică, concretizată prin dese ieşiri în teren 

şi călătorii de instrucţie, în scopul de a pune elevii în situaţii cât mai apropiate câmpului de 
luptă. 

El, cel dintâi, a avut ideea călătoriilor de arme în care elevii puteau să-şi dea seama de 
posibilităţile reale ale fiecărei arme în parte. Socotea că în acest fel viitorul ofiţer de stat 
major şi comandant de mare unitate va putea să coordoneze acţiunea diferitelor arme, pen¬ 
tru ca din efortul comun al acestora să se capete isbânda. 

Un om nou crea o şcoală nouă şi punea bazele unei armate noi. 

în aprilie 1929 - după ce de la 1 octombrie 1928 până la 12 noiembrie 1928 deţinuse 
funcţiunea de secretar general al Ministerului Apărării Naţionale - părăseşte conducerea 
şcolii şi ia comanda Brigăzii 5 Roşiori, iar la 30 iunie 1930 comanda Brigăzii 6 cavalerie. 

De la crearea unui spirit nou în şcoală, trece la crearea unui spirit nou în practică. 

Comanda superioară a unei trupe pune în evidenţă grija generalului Antonescu - gene¬ 
ral de brigadă la data de 10 mai 1931 - pentru starea morală şi fizică a trupei sale. Păstrarea 
demnităţii umane este o primă preocupare. Ştia că un om umilit şi nedreptăţit nu poate fi un 
militar în care conştiinţa demnităţii să nu fie rănită şi a pus accentul pe tratamentul oameni¬ 
lor de sub comanda sa. Vechile racile au fost stârpite cu energie. A îndrumat într-un sens nou 
şi instrucţia unităţilor de sub comanda sa. 

A dat, în acest scop, o directivă de instrucţie care a schimbat în mod esenţial vechile 
procedee şi sisteme de instrucţie, repetate până atunci în virtutea inerţiei, în fiecare an, fără 
nici o modificare sau adaptare în raport cu timpul, de la răsboiul mondial din 1914-1918. 

Această directivă, care mai târziu a servit ca isvor de inspiraţie la întocmirea altor 
directive generale de instrucţie, i-a creat generalului Antonescu, la apariţia ei, pe de o parte 
multe animozităţi din cauza ideilor îndrăsneţe pe care le cuprindea şi a criticii ce aducea 
vechilor idei, iar pe de altă parte aprecieri elogioase şi dezinteresate. 

La 1 iulie 1931 revine la comanda Şcolii superioare de răsboi, unde rămâne până la 15 
august 1933, când trece la comanda Diviziei a 3-a, unde pune în aplicare doctrina nouă pro¬ 
fesată cu atâta convingere ca director al Şcolii superioare de răsboi. 

Astfel, neobosit şi încrezător în izbândirea concepţiei sale, alternează educarea 
teoretică şi spirituală din şcoală cu cea practică şi fizică la unităţi. 

Păstrându-şi comanda diviziei, la 1 decembrie acelaşi an este numit şef al Marelui Stat 
Major, funcţiune deţinută până la 11 decembrie 1934. 

La Marele Stat Major, cu aceeaşi vigoare neobosită şi adâncă cunoaştere a problemelor 
în legătură cu armata, trece la un vast proiect de reorganizare, care avea să ducă la reclădirea 
din temelii a acestei instituţii. Proiectul oglindeşte toată cultura pe care a acumulat-o, tot 
rodul spiritului său de observaţie şi toată puterea sa de organizare. 

Om de realităţi, cu spirit pozitiv şi intuiţie sigură, a pus în special, cu toată energia, 
problema înzestrării armatei şi pregătirii ei tehnice de răsboi, ca unul ce-şi dădea seama că 
situaţia din Europa merge cu paşi repezi spre o radicală transformare. 

Astfel, pe timpul cât a fost în fruntea Marelui Stat Major, s-au realizat următoarele: 

1. - S-a reorganizat Marele Stat Major; 

2. - S-a stabilit planul de ansamblu pentru reorganizarea şi dotarea armatei spre a 
forma un tot unitar, stabilindu-se în amănunt: 

- organizarea armelor şi a marilor unităţi; 

- dotarea cu tot felul de materiale a fiecărei arme şi mari unităţi; 

- caracteristicile fiecărui material cu care urma să fie dotată armata; 

- ordinea de urgenţă în care să se facă dotarea, în raport cu posibilităţile financiare ale 

ţării. 

Această ordine de urgenţă se referea atât la diferitele categorii de materiale cu care 
urma să se doteze armata, cât şi la numărul marilor unităţi ce trebuiau să devină mobiliza- 
bile. 

Toate aceste probleme au fost tratate detaliat într-o serie de rapoarte către Consiliul 



Superior al Apărării ţării şi au avut ca urmare întocmirea primului plan de înzestrare a arma¬ 
tei, eşalonat din punct de vedere al executării pe 10 ani. 

Din cauza plecării de la conducerea Marelui Stat Major, însă, proiectele întocmite nu 
au putut fi realizate cu totul. 

3. - S-a studiat o nouă organizare a diviziei de infanterie şi a corpului de armată în sco¬ 
pul de a se mări capacitatea de foc şi manevră. 

4. - S-a studiat modificarea dislocării de pace a marilor unităţi.în scopul de a cores¬ 
punde mai bine nevoilor de acoperire şi apărare a frontierelor. 

5. - S-au întocmit directivele generale pentru instrucţia în armată pe anii 1934/1935 în 
care s-au evidenţiat şi s-au pus baze temeinice: 

a) principiilor referitoare la scopul şi condiţiile generale ale instrucţiei; 

b) îndrumării practice a instrucţiei ofiţerilor, subofiţerilor şi trupei (activi şi de 
rezervă); 

c) îndepărtării schematismului în metodele de predare ale instrucţiei şi de conducere a 
unităţilor; 

d) simplificării normelor de lucru în întocmirea diferitelor documente (studii, ordine 
etc.) pentru organizarea şi executarea aplicaţiunilor pe hartă şi pe teren, la instrucţia ofiţeri¬ 
lor pe garnizoană, la comandamente şi în corpurile de trupă etc. 

Aceste directive au constituit liniile generale pe baza cărora s-au întocmit actualele 
directive generale pentru instrucţia în armată, în care s-a căutat a se readuce râvna la lucrul 
de creaţie şi stimularea energiilor pe calea bunelor principii. Atât pregătirea tehnică şi de 
luptă a oştirii cât şi cea morală şi materială, sunt îmbinate în ele în mod armonios, astfel 
încât pot constitui, pentru mult timp, adevărata doctrină a pregătirii de răsboi. 

6. - Pentru unificarea doctrinei în armată s-au întocmit note explicative pentru clarifi¬ 
carea ideilor predominante ale timpului despre: 

- exercitarea comandamentului; 

- forţarea şi apărarea cursurilor de apă; 

- acţiunea pe fronturile mari. 

7. S-a întocmit un plan de desvoltare a reţelei de cale ferată din care s-a realizat: 

- sporirea capacităţii tuturor liniilor din poarta Someşului; 

- dublarea liniei Teiuş-Apahida; 

- construcţia liniei Ilva Mică-Vatra Dornei; 

- lungirea tuturor liniilor de garaj la circa 800 metri, din toate staţiile de pe frontul de 

vest; 

- crearea unui stoc de rezervă de combustibil solid şi lichid necesar la mobilizare, cores¬ 
punzător numărului de locomotive; 

- sporirea stocului de rampe mobile de îmbarcare şi debarcare; 

- amenajarea a şase trenuri sanitare şi şase trenuri baie permanente; 

- organizarea apărării pasive a reţelei CFR prin: 

a) instrucţia personalului; 

b) stocarea materialului necesar; 

c) constuirea a 200 metri pod metalic demontabil CFR; 

d) amenajarea a 10 vagoane macara. 

8. S-a făcut o nouă repartizare a personalului CFR minoritar pe reţeaua de cale ferată, 
astfel ca să se realizeze siguranţa transporturilor militare. 

Repartizarea a început în anul 1934 şi s-a definitivat în 1938. 

Mobilizarea administraţiei CFR a primit o nouă factură, pentru a realiza o încadrare 
mai bună a unităţilor CFR şi o precizare juridică a situaţiei personalului; 

9. S-a întocmit un plan pentru desvoltarea reţelei de drumuri, din care s-a executat: 

- întocmirea unei monografii a drumurilor, cu date statistice asupra drumurilor, podu¬ 
rilor, trecerilor, carierelor şi obligaţiuni de ordin militar; 

- s-au adunat toate datele pentru întocmirea unei hărţi a ţării la scara 1 / 200.000 cu dru¬ 
murile naţionale, judeţene, comunale şi podurile mai lungi de 4 metri; 

- s-a românizat personalul care încadrează serviciile judeţene de drumuri; 

- s-a întocmit un plan de desvoltare a comunicaţiilor ţării, stabilindu-se ordinea urgen¬ 
ţei şi executându-se parte din lucrări; 

- s-a reorganizat serviciul transporturilor din armată; 

- s-a organizat mobilizarea serviciilor civile care se ocupă cu drumurile, transporturile 
pe drumuri şi cu circulaţia pe timp de răsboi. 

Planul de desvoltare a reţelei CFR şi drumuri nu s-a putut realiza integral, dar meritul 
prevederii - şi mai evident astăzi, şi mai accentuat mâine -, a rămas întreg al generalului 
Antonescu. 

Vastul plan de organizare a armatei, noutatea lui, curajul lui şi afirmarea tot mai 
covârşitoare a personalităţii generalului Antonescu, nu numai în rândurile armatei, dar şi în 
opinia publică a ţării, care căuta un om în stare să salveze ţara din starea demoralizantă în 
care se sbătea, încep să ridice tot mai puternice adversităţi. Cariera generalului Antonescu se 
va desfăşura mai departe într-o ciudată alternare de recunoaştere şi dezavuare, semn caracte¬ 
ristic al epocii tulburi şi decadente pe care ţara o traversa atunci. 

Aşa se face că la 11 decembrie 1934 generalul Antonescu pleacă de la Marele Stat 
Major, rămânând în continuare comandam al Diviziei a 3-a până la 1 noiembrie 1937, când 
este numit comandant al Comandamentului 4 teritorial, pe care îl conduce până la 28 decem¬ 
brie 1937. In timp ce se găsea în fruntea acestui comandament a fost avansat general de divi¬ 
zie la 25 decembrie 1937. 

Prin Înaltul Decret nr. 4322 din 28 decembrie 1937 a fost numit ministru al apărării 
naţionale şi conduce acest departament până la 30 martie 1938, când a demisionat. Demisia 
i-a fost primită (înalt Decret nr. 1418 din 30 martie 1938). 

In calitate de ministru al apărării naţionale caută să continue cu tenacitate opera de 
organizare şi reformare a armatei pe care o începuse ca şef al Marelui Stat Major: 

-întocmeşte regulamentul Legii de funcţionare a Ministerului Apărării Naţionale, care 
nu exista până atunci; 

- pune să se revadă traseul fortificaţiilor de pe frontiera de vest la care a ordonat să se 
facă unele modificări pentru a răspunde în condiţiuni mai bune scopului pentru care au fost 
construite; 

- dă dispoziţiuni să se construiască un însemnat număr de cazărmi noi, acordând pen¬ 
tru aceasta un fond neobişnuit de mare; 

- călăuzit veşnic de spiritul de a introna dreptatea a dat dispoziţiuni de revizuire a tutu¬ 
ror rcclamaţiilor făcute de ofiţeri şi care nu fuseseră până atunci ascultate de nimeni; 

*- pentru a introduce ordinea şi legalitatea în administraţia armatei a căutat să înlăture 
sistemul de aprovizionare, echipare şi dotare a armatei prin intermediul furnizorilor, 
înlocuindu-1 prin cumpărături făcute direct de la producători şi industriaşi. 

A condus prea puţin timp ministerul pentru a putea face mai mult. A plecat înainte ca 
munca sa pricepută şi încordată să dea roadele aşteptate. 

După plecarea din fruntea ministerului este ţinut fără comandă până la 1 noiembrie 
1938, când i se dă comanda Corpului .3 armată, la care nu stă decât o lună, căci este pus din 
nou la dispoziţia ministerului, pentru că ceruse în scris şi dăduse ordin să se trateze omeneşte 
legionarii din închisoarea Chişinău. 

După această dată este considerat pe faţă ca periculos şi ţinut sub pază la domiciliu, iar 
la 9 iulie 1940 este arestat şi închis la mănăstirea Bistriţa din judeţul Vâlcea. 

Această ultimă şi nedreaptă lovitură îl determină ca la 12 iulie 1940 să-şi dea demisia 
din armată. Demisia a'fost primită. 

Dar vremuri grele se abat asupra ţării. Trupul ţării este sfârtecat din toate părţile şi 
sufletul i se sbateîn desnădejde. Mai este un singur pas până la prăbuşire. 

m 



Şi generalul Antonescu este omul de conducere în timpuri grele. în aceste momente 
istorice, omul integru, de cinste exemplară, de curaj şi de hotărîre, omul cu simţul răspunde¬ 
rii care şi-a iubit ţara mai mult ca nimeni altul, este chemat să salveze ceea ce se mai putea 
salva. La 6 septembrie 1940, este numit Conducătorului statului român şi preşedintele Consi¬ 
liului de Miniştri. 

Generalul Antonescu nu şovăie nici o clipă. îşi asumă întreaga răspundere şi încă o 
dată pune la dispoziţia patriei tot ce are ca suflet, minte şi putere de muncă. 

S-a angajat să refacă tot ce se va putea reface din trupul sfârtecat al ţării. Şi o va face. 

Cel mai bun general al ţării nu se putea să rămână în afara armatei. La 16 septembrie 
1940, prin înaltul Decret nr. 3155, i s-a anulat demisia din armată şi este repus în toate drep¬ 
turile sale. 

Pe aceeaşi dată a fost avansat la gradul de general de corp de armată. 

Prin munca sa neobosită, prin strădania sa de zi şi noapte, ţara îşi recapătă încetul cu 
încetul echilibrul. 

Un nou val de încredere şi nădejde îşi face drum. 

Generalul ştie ce vrea şi ştie ce face. Şi tot ce face nu este decât spre binele şi mărirea 
patriei. 

După ani de şovăiri şi nesiguranţă, ţara românească reintră, condusă de mâna sigură a 
generalului Antonescu, pe calea ei istorică, cu credinţă, cu sinceritate şi pentru totdeauna, 
într-o politică europeană dreaptă, alături de Germania şi Italia. 

Omul care, prin prestigiul personalităţii sale fără pată, căpătase încrederea poporului 
său, trăinicia şi fidelitatea credinţei sale, câştigă pentru România încrederea Fiihrerului şi a 
Marelui Reich. 

Misiunea providenţială şi istorică a generalului Antonescu este în mers. Drumul ei este 
pe căile lui Mihai Viteazul şi Ştefan cel Mare, pe care astăzi duce, spre izbândă şi unire a 
tuturor românilor, oastea românească. 

Dumnezeu să-l ocrotească! 

Prin el şi cu el vom învinge! 

DON JUAN OM AL MOSCOVEI 


Un rege a plecat spre exil şi dragoste. Un rege de 26 de ani şi-a părăsit tronul pentru 
dragoste. Aceeaşi curiozitate pasională îl înconjoară pe Mihai al României şi pe Ana, logod¬ 
nica lui, ca altă dată pe Eduard al Angliei şi Wallis Simpson. 

Nici dragostea, nici tragedia politică nu au fost jucate într-un singur act. Destinul aces¬ 
tui rege don Juan a fost marcat în permanenţă de figuri de femei. El a crescut împresurat de 
povestiri cu femei. A fost alintat de numeroase femei. A ajuns rege cu ajutorul femeilor. A 
fost detronat de o femeie şi a fost nevoie ca însuşi Stalin s-o mişte pe Ana Pauker pe tabla de 
şah a României, pentru a-1 face şah mat. 

O copilărie austeră şi o tinereţe nefericită. în cursul tribulaţiilor sale, două Doamne 
l-au urmărit tot timpul pe Mihai. Aceste mândre figuri nu-1 scăpau din ochi. Erau tinere prin¬ 
ţese, totuşi triste: mama Elena, prinţesă de Grecia şi ducesa de Spoleto, mătuşa sa, azi ducesă 
de Aosta. Amândouă soţii de bărbaţi uşuratici, amândouă părăsite. Elena l-a născut pe 
Mihai în 1921, la nouă luni după noaptea de nuntă cu prinţul Carol, care, luând-o de soţie, a 
ascultat fără şovăire sfatul şi îndemnul tatălui său, bătrânul rege Ferdinand. Dar, prinţul era 
cu gândul aiurea şi s-a apucat să răpească o dansatoare pe nume Zizi Lambrino. Deghizai în 
contrabandist, a trecut împreună cu aeasta frontiera rusească şi s-a căsătorit cu dansatoarea 
la Odessa. Primul său fiu rezultat din această căsătorie secretă, mai mare cu trei ani decât 
Mihai, urmează în prezent studiile la Paris. Regele Ferdinand a stricat această căsătorie. 

Când s-a căsătorit cu o prinţesă de rangul Iui, prinţul Carol s-a îndrăgostit de frumoasa 
roşcată Magda Lupescu, şi ea rămâne femeia vieţii sale. Trimis în 1925 la Londra, la 
înmormântarea reginei mame, Alexandra a Angliei, Carol nu s-a mai întors acasă, ci s-a ins¬ 
talat cu Magda la Veneţia, renunţând la tron. Aşa se face că, în anul 1927, murind bunicul, 
.Mihai, în vârstă de şase ani, a fost proclamat pentru prima oară rege. Elena era regentă, 
alături de micuţul rege, în timpul încoronării. în dimineaţa acelei zile, copilul a plâns înecat 
de amărăciune. 

- Ce înseamnă să fiu rege? Mi se vor lua jucăriile? 

I-au fost lăsate, dar el a avut o copilărie austeră, între două femei fără bucurii. Bunica, 
Maria, mama lui Carol, îl înspăimânta pe regele copil. După o primăvară înfloritoare şi o 
vară luxuriantă, după o toamnă arzătoare, Maria trăieşte o iarnă severă. Ura păcatul pe care 
îl cunoştea bine. Nu admitea fetiţe la jocurile lui Mihăiţă. Acest trio de principese era ajutat 
de Mis Saint-John, căreia Mihai îi datoreşte cunoaşterea aprofundată a limbii engleze şi stu¬ 
diile de pianist. Dar, într-o dimineaţă de iunie, în anul 1930, Carol aterizează cu un avion la 
Bucureşti. A doua zi a fost proclamat rege şi Elena a fost nevoită să ia drumul exilului. 

Mihai avea mai puţin de zece ani. A redevenit prinţ moştenitor, mare voevod de Alba 
Iulia, iar câţiva ani mai târziu academician, senator şi locotenent. Tatăl său s-a instalat într- 
un palat, la Şosea. Copilul n-a uitat-o pe mamă-sa, Elena, care dorea să-l vadă. Carol l-a tri¬ 
mis pe câteva luni, dar fosta regină a avut cuvinte tari la adresa Magdei Lupescu şi Magda a 
aflat. I-a cerut regelui să dispună înapoierea lui Mihai. El s-a întors, păstrând frumoasei roş¬ 
covane o ură nestinsă. Copilăria nenorocită a imprimat adolescentului un caracter închis. 
Principele era atras de mecanică şi de lemnărie, cânta la pian cu o preferinţă deosebită pentru 
Bach, Brahms, Mozart şi Debussy. Tatăl său îl ţinea departe de problemele politice, Mihai 
rămânând pentru el un eventual rival, mai ales că luase obiceiul să răspundă obraznic, când 
tatăl său îi dădea sfaturi cu privire la protocol: «ştiu eu mai bine decât tine, am fost rege 
înaintea ta!» 

Totuşi, impetuosul monarh era neliniştit, văzându-şi fiul ursuz, pornit împotriva Mag¬ 
dei şi înclinat spre misoginism. Se întreba dacă nu cumva el însuşi se află la originea acestor 
deficienţe. 

De timpuriu, Mihai şi-a câştigat reputaţia de to/nbeau de coeurs. Se pâre că a fost în 
acelaşi timp amantul a două fermecătoare surori, dansatoare la Operă. Se spunea că a avut 
două surori ca metrese. I se atribuiau două logodnice. Intr-adevăr, Mihai avea două 
verişoare şi i se cerea să-şi aleagă una de soţie. Se pare că nu se putea decide la care ţine mai 
mult, în afară de cazul că nu i-a plăcut niciuna. 

Când a izbucnit răsboiul, în 1940, Carol a fost pus pe fugă. Elena a revenit, mătuşa 
d’Aosta de asemenea. Mihai a redevenit rege, un rege celibatar. Conducătorul ţării, Anto¬ 
nescu, domnea peste români şi se afla în graţiile lui Hitler. Mihai s-a mulţumit să domnească 
peste inimile celor mai frumoase românce. Mai mult ca altădată, maşinile, puştile de 
vânătoare, caii de rasă constituiau fondul vieţii sale, ca să nu mai vorbim despre cuceririle 
galante, care l-au preocupat până în ziua când... Până în ziua în care a cunoscut-o pe Irina 
Malaxa, fiica unui mare industriaş, brună, gânditoare, cultivată, tandră şi romantică. Mihai 
a început s-o invite la castelui Peleş din Sinaia, în munţi, la o sută de kilometri distanţă de 
Bucureşti. A luat-o pe Irina la o vânătoare de lupi. O purta cu automobilul, un Alfa Romeo, 
care atingea 120 km pe oră pe drumurile şerpuitoare din munţi. îi cânta sonate nocturne. 

Dar, regii preferă roşcatele. 

Intr-o seara, Mihai a întâlnit-o pe Dolly Chrissoleghos. Era în vara anului 1942, la o 
chermesă, în grădinile palatului regal. Printr-o ironie a soartei, Dolly era roşcată ca Magda. 
Roşcată albă, cu ochii mari, verzi, de zeiţă greacă. Avea douăzeci de ani, era în plină strălu¬ 
cire. 

- Cine-i? întrebă Mihai. 

- Este soţia unui mare traficant. S-a măritat la şaisprezece ani, el, pe atunci, funcţionar 
la telefoane şi (cu voce joasă) comunist. Câştigă mult cu nemţii, o bate, ea are un amant, 
colonel de cavalerie, ea... 

Numele? 

- Dolly Chryssolegos. 

La puţin timp după aceea regele o numea Dodo, poporul o chema Lulu, în amintirea 
Magdei Lupescu. Mihai a instalat-o în parcul Filipescu, venind s-o vadă în fiecare zi. Se 
deslănţuie o pasiune care durează cinci ani. Nici nemţii, nici Antonescu nu găseau în această 
aventură ceva nepotrivit. Elena s-a alarmat, dar fiul nu voia să audă de nimic. în plus, 
nimeni nu bănuia că frumoasa roşcată ar fi urmărit alte scopuri decât plăcerea şi dragostea. 
Dar, într-o noapte de februarie, în 1943, cineva a bătut în geamul lui Dolly. Cu gulerul ridi¬ 
cat, cu căciula pe ochi, un bărbat aştepta. Ea l-a recunoscut imediat. 

- Tu? Intră, tovarăşe! 

- Am fost paraşutat în faptul serii. Ascunde-mă! 

- Bine, tovarăşe Bodnăraş. 

- Regele e nebun după tine. Bravo! Fă-ţi datoria! 

într-o zi, Mihai însuşi l-a primit pe Pătrăşcanu, alt om al Moscovei. 

- A sosit momentul! i-a spus el regelui. După Stalingrad, soarta s-a schimbat. Maniu, 
Brătianu merg cu noi. Vorbiţi Mamei Elena. 

Elena ascultă, este în acelaşi gând cu favorita, aprobă. Amândouă femeile îl aţâţă pe 
tânărul bărbat. La 23 august, Dodo ii îndeamnă pe amant: 

- Porneşte, Mihăiţă! 

Regele îl invită pe Antonescu la palat, îl arestează. Germanii în preajmă. Energia lui 
Mihai îi surprinde, îi domină. Poporul freamătă de entuziasm pentru rege. Când soseşte 
armata roşie, ţara întorsese armele, România s-a alăturat aliaţilor, Dodo a câştigat cursa. 

- Nu s-a făcut totul, micuţo! i-a spus vechea sa prietenă, Ana Pafaker. 

învăţătoare în tinereţe, Ana Pauker a cunoscut închisorile din România. A născut o 

fată în puşcărie. Refugiată la Moscova, Ana aprobă executarea bărbatului ei, devenit trotz- 
kist. Beneficiind de favoarea prieteniei lui Stalin şi a secretarului partidului comunist român, 
ea a revenit cu depline puteri la Bucureşti. 



- Iubeşte-ţi regele! Fă-te iubită de el.... 

Regina Elena se nelinişteşte. Mihai se împotriveşte noilor ocupanţi. Vâşinsky urlă. 
Dodo încearcă să dreagă busuiocul, lată un minister] comunist. Pătrăşcanu devine ministru al 
Justiţiei, Bodnăraş secretar de stat şi şef al poliţiei secrete. Maniu, şef al naţional-ţărănişti- 
lor, este arestat şi judecat. Maniu făcea parte dintre sprijinitorii regelui. Regimentul de gardă 
este disolvat. Ajutorul american refuzat, se doreşte alianţa cu Tito. De asemenea, ajutorarea 
lui Markos. Regina Mamă se decide să sfârşească ceea ce în ochii ei apare ca «politica lui 
Dodo». 

- Tu trebuie s-o rupi cu această nefastă femeie. Ea joacă cartea ruşilor, împotriva 
noastră. 

- Mi-a jurat că a rupt orice relaţii cu prietenii ei comunişti şi am toate îndreptăţirile s-o 
cred! răspunde Mihai. 

- Această creatură te duce la pierzanie. Alung-o. Căsătoreşte-te cu Margareta Angliei 
sau cu Charlotte a Belgiei. Ruşii nu vor îndrăsni să se atingă de tine. Margareta este 
încântătoare, Charlotte, de asemenea, frumoasă şi fină ca mamă-sa, biata Astrid... 

Regele nu vrea să audă nimic. Dodo este nebună de dragoste, Mihai se lasă îmbrobo¬ 
dit. Totuşi, îl bântuie neliniştea. Ana Pauker îl înlocuieşte pe Tătărescu la externe. Ultimul 
sprijin cade. Elena pare să aibă dreptate. Regele trebuie să-şi întoarcă faţa spre Occident... 
să se căsătorească... 

Pentru a-i forţa mâna. Elena pleacă cu avionul la Londra. Două avioane de vânătoare 
ruseşti o urmăresc şi o obligă pe Mama Elena la o aterizare forţată. Asta e prea de lot. Mihai 
declară că vrea să se ducă la Londra, la căsătoria Elisabetei. Dodo se târăşte la picioarele lui. 
El nu cedează. Şi, lucru ciudat, nici preşedintele comunist al consiliului de miniştri, nici Ana 
Pauker nu se opun călătoriei. Sperau că Mihai nu va mai reveni? Sau aveau încredere în far¬ 
mecul lui Dolly, dragostea rămasă ostatec? 

Ana câştigă cursa logodnicilor. La Londra, Mihai locuieşte la Clardige, alături de 
vară-sa Thârâse d’Orleans Bragance. Se spune că, poate... Elena insistă pentru a obţine 
mâna Margaretei, dar ea, după Elisabeta, este moştenitoarea eventuală a tronului. Mihai ar 
trebui să renunţe la tron, spune dl. Atlee. Şi regele George nu doreşte un mariaj cu un suve¬ 
ran care se clatină. El vrea ca Bud, după Lisbet, să facă o căsătorie din dragoste, ca şi el cu 
regina. Este împotriva istoriei cu Dodo. 

Elena face alte proiecte. Fiicele Iulianei a Olandei, fiicele contelui de Paris, principe¬ 
sele scandinave, domnişoara Mountbatten, vara prinţului Philipe şi a Elisabetei... Ori, 
înainte de ceremonia nupţială a acestora din urmă, Mihai o întâlneşte pe vara sa, Anne, 
Charlotte de Bourbon-Parme, cu trei ani mai mică decât el şi iată, şi de o parte, şi de alta, le 
coup de foudre. 

Ana nu este o femeie dificilă. în 1939, la şaisprezece ani, a fugit cu un avion din faţa 
trupelor naziste. A deschis la New York un magazin de mode pentru a-şi câştiga exjstenţa. A 
făcut campania din Italia ca infirmieră de ambulanţă, în armata generalului Juin. înainte de 
a împlini vârsta de douăzeci de ani, avea crucea de răsboi. Descendentă din Louis Philipe, 
Mihai s-a decis, a ales. Dar se va întoarce el în ţară? O iubea pe Ana, nu tronul, însă ar fi vrut 
s-o facă pe Ana regină. în plus, nu-1 chema datoria? 

Consultată, Ana îi acordă toată încrederea. Nu se teme de revederea cu Dodo, încerca¬ 
rea nu-i displace. Mihai totuşi pare indecis. Telefonează tatălui său, Carol, care-i spune: 
«întoarce-te.în ţară şi cere cel puţin o pensie». Mihai îl consultă pe Churchill: «nu trebuie să 
cedezi» exclamă bătrânul. Şi Bevin aprobă. 

Mihai pleacă cu radioasa Ana, alături de Leopold al Belgiei şi principesa de Rety: încă 
un cuplu care părea să plătească dragostea cu tronul. Pe urmă. Elena şi Mihai iau trenul şi se 
îndreaptă apre Bucureşti. Ceea ce s-a întâmplat acolo, în ultima întrevedere cu Dodo, nimeni 
nu şi-a luat libertatea s-o spună, dacă o fi ştiut-o. Mihai s-a găsit faţă-n faţă cu Ana Pauker. 

* a vrut s-o vadă. A fost nevoit însă să-i primească pe oamenii ei. La Sinaia, la miezul 
nopţn, ia 30 decembrie, telefonul a sunat ameninţător. Douăsprezece ore mai târziu, în pala- 
u unpresurat de trupe comuniste, Mihai a semnat actul de abdicare, pe care îl va declara ile- 
f^* odata a J ur >s în Elveţia. Cel care a primit demisia regelui a fost Bodnăraş, paraşutistul din 
ih ’ V i? n i lf S "° ' nve î e P e metresa lui Mihai cum să facă dintr-un fătălău clorotic un adevărat 
so at bolşevic. Şi tot el a fost acela care i-a eliberat lui Mihai primul paşaport românesc cu 
ştampila republicii populare, dându-i drumul să pornească spre exil şi spre dragoste. 

Din revista «Cavalcade», nr.93 din 15 ianuarie 1948. , 

MINCIUNILE LUI MALAPARTE 


în galeria marilor reporteri ai celui de-al doilea răsboi mondial, Curzio Malaparte se 
înscrie ca o figură particulară. Adeziunea iniţială la gesticulaţia fascismului italian şi-a 
retras-o printr-un pamflet care l-a consternat şi l-a înfuriat pe Benito Mussolini. Deşi german 
după tată, a scris prima carte împotriva lui Adolf Hitler apărută în Technique du Coup 
d'Etat, Bernard Grasset, Paris, 1931. în aceste condiţii era preferabil să rămână la Londra, 
în exil voluntar. Dar în urma unui act de teribilism care putea să-l coste viaţa, declanşarea 
ostilităţilor îl surprinde în spaţiul controlat de cei doi dictatori. Neavând încotro, participă la 
răsboi, până lajprăbuşirea Ducelui, pe baricarda de care se dezisese, în calitate de corespon¬ 
dent de presă. In vara lui 1941, reportajele publicate în marele cotidian Corriere della Sera 
redeschid spectaculos conflictul său vechi cu cămăşile negre şi cu apetitul pentru cucerirea 
spaţiilor vitale al nazismului. Dar cartea care l-a consacrat, o frescă a erorilor din spatele cor¬ 
tinei comunicatelor militare, semnificativ intitulată Kaput, abia îşi declanşase gestaţia. Din 
două motive temeinice, această carte ne interesează în chip aparte: întâi, câteva dintre epi¬ 
soadele ei se consumă în România sau între români. Apoi, două treimi din manuscris au fost 
salvate de Kurt Erich Suckert, alias Curzio Malaparte, cu sprijinul nemijlocit al unor români 
aflaţi în misiune diplomatică în Finlanda: secretarul de legaţie Dinu Cantemir şi ataşatul de 
presă Titu Mihăilescu. Vor fi ştiut ei atunci, în momentul asumării unui risc nu tocmai negli¬ 
jabil, pe ce câmpi sburda caligrafia nervoasă a prietenului lor italian? 

Două capitole din Kaput , Şobolanii din Iaşi şi Cricket în Polonia, narează 
împrejurările masacrării unor evrei din Capitala Moldovei, la 29 iunie 1941, precum şi ago¬ 
nia tragică a supravieţuitorilor. Dacă Malaparte, într-adevăr, a început redactarea cărţii în 
vara aceluiaşi an, în casa ţăranului Roman Suşena din satul ucrainean Pesciana, înseamnă că 
întâmplările i-au fost destul de proaspete în' memorie. Cu toate acestea, în relatările lui 
întâlnim numeroase inadvertenţe, erori flagrante şi supralicitări ale fanteziei, care ne deter¬ 
mină să ne îndoim de calitatea de martor ocular a pogromului afişată de reporterul italian. în 
consecinţă, o confruntare atentă'a. realităţilor cu datele naraţiunii sale ni se pare o datorie de 
conştiinţă. Faptul că e vorba despre un scriitor cunoscut şi de o carte celebră nu e în măsură 
să ne inhibe. De fapt, nu intenţionăm să micşorăm un prestigiu şi nu îl considerăm pe penin¬ 
sular animat de rele intenţii. Cu atât mai mult cu cât concluzia finală a lui Curzio Malaparte 
coincide întru totul cu constatările istoriografiei noastre: «Poporul român nu este responsa¬ 
bil de masacrarea evreilor,». Curioase sunt numai cărările' pe care a parvenit autorul la acest 
adevăr. 

Chiar într-o lume agitată de răsboi şi în degringoladă morală, drumurile unui reporter 
nu se şterg ca şi cum n-ar fi fost. Urmele lor rămân în arhive şi în amintire şi nimeni nu le 
poate escamota. în calitate de corespondent militar al cotidianului Corriere della Sera, Cur¬ 
zio Malaparte a descins prima dată în România la 8 aprilie 1941, când i s-a acordat şi un bilet 
de liberă rezidenţă valabil în Bucureşti. S-a instalat la Athenee Palace şi a cerut ulterior 
îngăduinţa să călătorească la Timişoara. A plecat din ţară la 24 aprilie, pe calea aerului, cu 
un avion al companiei Alia Littoria, care a declolat de pe aeroportul Băneasa. A doua zi, 25 
aprilie 1941, a aterizat pe acelaşi aeroport reporterul Lino Pellegrini, acreditat în România 
drept corespondent al ziarului Popolo d’Italia. Vreo tânără soţie venită pe aceste meleaguri 
odată cu el, spre a-şi petrece luna de miere sub streaşină imediată a conflagraţiei pe cale să se 
deslănţuie şi în zarea răsăriteană a continentului, nu am întâlnit în actele consultate. Şi soţiile 
gazetarilor străini, îndeobşte, erau luate în calcul cu o atenţie egală de funcţionarii meticuloşi 
ai Ministerului Propagandei. în Kaput, Curzio Malaparte insistă totuşi că Lino Pellegrini, 
proaspăt căsătorit, se afla la Iaşi în zilele sinistre ale masacrului şi chiar l-ar fi însoţit până la 
Podul Iloaiei, pe urmele unui convoi de evrei. Ceea ce ar putea să însemne că soţia în cauză 
• în ţară cu alt avion. Dar ne şi îndeamnă la un examen ceva mai aprofundat al faptelor. 

Reîntors în România la 24 iunie 1941, la două zile după declanşarea răsboiului, Curzio 
Malaparte s-a instalat din nou la celebrul hotel bucureştean Athenee Palace. Şi chiar din acel 
moment a început să-i lucreze imaginaţia. întrucât s-ar fi obstinat să nu respecte 
recomandările privitoare la camuflaj, o patrulă militară ar fi deschis focul asupra ferestrei 
sale. Aserţiune, să recunoaştem, destul de greu de crezut, piaţa palatului regal nefiind pădu¬ 
rea Vlăsiei. Cert este că reporterul italian, chiar în ziua sosirii sale în Capitală, a cerut 
autorităţilor o autorizaţie pentru a putea circula prin oraş după orele 10 seara. Apoi, câteva 
note ale Serviciului Special de Informaţii ne asigură că becurile din camera 308, în nopţile 
următoare, nu au prea solicitat contorul hotelului, locatarul ei vagabondând până spre ziuă 
prin urbe: pe la Luciano Polla din str.Stockholm nr. 19, pe la Renato Tozzi din str.General 
Broşteanu nr.22 şi pe la Antonio Dozzi din str.Puţul cu apă rece nr.59, la care oricând se 
putea găsi un salam de Sibiu fără egal în Europa acelor vremuri. Şi pe Ia alte adrese. în 
sfârşit, cu ceva temei în valiză, la începutul lui iulie 1941, Curzio Malaparte a ajuns la Galaţi 
şi abia în acest oraş l-a întâlnit pe compatriotul său dedicat unei îndeletniciri asemănătoare, 
însuşi Lino Pellegrini nu s-a mişcat din Galaţi în iulie şi nu prea vedem cum I-ar fi putut 
însoţi pe consulul italian Sartori, simultan, în călătoria de la Iaşi la Podul Iloaiei. De Ia 
Galaţi, Lino Pellegrini a cerul Ministerului Propagandei avizul să-şi prelungească misiunea 
cu şase luni şi, când drumurile din sudul Basarabiei au devenit practicabile şi pentru inşi 
neînarmaţi, s-a pierdut în Ucraina. în aceeaşi direcţie s-au pierdut şi urmele autorului cărţii 
Kaput. 

Au efectuat ei în prealabil un ocol pe la Iaşi? Totul este posibil. Oricum, avem sufi¬ 
ciente motive să considerăm că au ajuns în Capitala Moldovei după consumarea întâmplări¬ 
lor narate în cartea Kaput. Implicit, Curzio Malaparte nu a fost un martor ocular al eveni¬ 
mentelor şi documentarea sa a fost de mâna a doua, întemeindu-se pe mărturii nu întru totul 
calificate, nu întru totul obiective şi marcate, în orice caz, de o emoţie care nu a slujit 
adevărul. Ne întăresc în această convingere nu numai datele expuse mai sus, extrase din acte 
degrevate de orice dubiu, ci şi câteva confuzii cronologice şi topografice din amplul reportaj 
al reputatului scriitor italian: masacrul evreilor din Iaşi nu s-a întâmplat în a doua jumătate a 
lunii mai 1941, cum îşi închipuie Curzio Malaparte; Podul Iloaiei nu-i de găsit pe frontiera cu 
Basarabia, ci în interiorul Moldovei, la o bună distanţă de Prut; trupele angajate în ostilităţi 
s-ar fi îndreptai către Prut urcând pe dealul Copoului numai dacă n-ar fi dorit să ajungă la 
destinaţie; nu e posibil să fi existat un câmp de aviaţie chiar în Copou, în vreme ce frumoasa 
grădină publică, şi atunci, ca şi în zilele noastre, se afla în plin oraş; statuia poetului Mihai 
Eminescu nu era în faţa Universităţii, ci acolo unde este şi astăzi. Şi aşa mai departe. Asta 
numai Ia un tur de orizont mai lejer. La o lectură atentă, aproximaţiile îşi desvăluie un con¬ 
tur mai obez. 

Evident, Curzio Malaparte a descins la laşi când viaţa reintrase cât de cât în normal şi 
comandamentele din sector îşi strânseseră- calabalâcul, urmându-şi trupele în ofensiva spre 
est. Altfel, în calitate de corespondent de răsboi, cu acces în instituţiile militare şi la infor¬ 
maţiile privind mersul ostilităţilor, purtând uniformă şi înzestrat cu legitimaţii emise la 
eşaloane înalte, între altele având un permis semnat de Mihai Antonescu, nu ar fi produs 
atâtea inadvertenţe. In zilele tragicelor excese antisemite, statul major al Armatei a 1 l-a ger¬ 
mane, sub ordinele generalului Eugen Ritter von Schobert, nu se afla în incinta Universităţii 
ieşene, ci în comuna Strunga. La Universitate era cantonată doar comanda unui batalion de 
pionieri din Wehrmacht. Nici unul din echipajele inamice prăbuşite în acest sector nu a fost 
format din şase femei. La 26 iunie 1941, din valul de 32 de avioane sovietice care au bombar¬ 
dat Iaşii, 21 au fost doborîte şi între morţii şi captivii din echipajele lor nu s-a identificat 
decât o femeie. Reporterul italian nu a făcut nimic altceva decât să preia din folclorul local 
diverse zvonuri post-factum, amplificate odată de imaginaţia ieşenilor şi încă o dată de pro¬ 
priul său zel, când le-a asamblat silnic în Ucraina. 

învălmăşind reperele spaţiale, dilatând sau comprimând timpii, Curzio Malaparte a 



înghesuit în două capitole, precum şi în câteva paragrafe din altele, cam tot ce izbutise să 
alic, în numai câteva zile, despre România şi despre români. Elementele de dubioasă exotică 
pitorească predomină. Cine să-l creadă că într-un Iaşi împânzit de trupe, devenit teatru de 
răsboi, s-ar fi. plimbai cu seninătate echipajul de carnaval al unei prinţese din neamul Sturd- 
zeştilor? Noi n-am auzit de boieri care se dădeau în vânt după vizitii din secta scapeţilor şi 
este ştiut că muscalii castraţi, de regulă, practicau birjeria pe propriul lor cont. Cine să-şi 
închipuie că la Jockey Club, pe str. Carol nr.2, sub bombe, ar fi continuat nestingherite de 
cineva petreceri ca în vremuri mai bune şi imperturbabile partide de bridge? însuşi autorul 
cărţii Kapul degeaba ar fi descins în laşii acelei răscruci de istorie înarmai cu o scrisoare de 
recomandare către senatorul Sadoveanu, amarii privilegiat aI Muzelor. Mihail Sadoveanu 
nici nu era senator şi nici nu se afla la Iaşi în acel moment. In cazul când Curzio Malaparte ar 
fi acordat un credit mai mare informaţiilor oficiale, l-ar fi auzit pe marele prozator 
cuvântând la radio. 

De asemenea, momentele premergătoare masacrului ne sunt servite într-o anvelopă 
neverosimilă şi împănate cu suspiciuni lipsite de acoperire în realitate. Băcanul evreu reco¬ 
mandat de Curzio Malaparte sub numele Kane, un bun prieten al autorului, nu putea fi altul 
decât Şirul Kahane, proprietarul unui magazin de coloniale de pe str.I.C.Brătianu nr.140. 
Dacă acest Ştrul Kahane, care nu mai e o ficţiune, ci un personaj din realitatea acelui timp, 
ar fi fost informat că se prepara un pogrom la Iaşi, ne îndoim că l-ar fi implorat pe vajnicul 
ofiţer italian să intervină în favoarea coreligionarilor săi tocmai pe lângă comandantul 
Armatei a 1 l-a germane. Nu. de alta, dar în epoca dată nici un evreu nu putea fi atât de naiv 
încât să-şi imagineze că germanii i-ar fi iubit mult mai mult decât autohtonii pe fiii lui Israel. 
In afară de asta, e un fapt dovedit că principala răspundere a masacrului de la Iaşi revine ele¬ 
mentelor din organizaţiile Todt şi SS existente în acel oraş. Chiar dacă generalul Eugen Ritter 
von Schobert nu părea să fi fost un nazist înfocat, lăsând mai degrabă amintirea unui perso¬ 
naj destul de distins. 

Afirmaţia categorică a lui Curzio Malaparte că masacrul ar fi fost pregătit cu bună 
ştiinţă de colonelul român Constantin Lupu reprezintă un act incalificabil din partea unui 
reporter conştient de consecinţele scrisului său. Colonelul Constantin Lupu a fost numit 
comandant militar al laşilor după sosirea reporterului italian în oraş şi nu-i putea elibera o 
legitimaţie în virtutea unei asemenea calităţi. Până atunci fusese doar şeful eomenduirii de 
garnizoană locale. Dimpotrivă, şi el, ca şi colonelul Dumitru Captaru, prefectul judeţului 
Iaşi, ca şi questorul şef al poliţiei din urbe, locotenent-colonelul Constantin Chirilovici, 
împotriva căruia Curzio Malaparte a produs de asemenea acuzaţii necontrolaie, s-a numărat 
printre ofiţerii români care s-au străduit din toate puterile să pună capăt unor excese antise¬ 
mite. în ajunul masacrului s-a difuzat un comunicat militar care invita populaţia să colabo¬ 
reze cu autorităţile competente întru depistarea răuvoitorilor şi alarmiştilor, dar Curzio 
Malaparte ne încredinţează că textul afişului ar fi conţinui în mod explicit o ameninţare teri¬ 
bilă: toţi membrii familiilor recalcitrante, «mai puţin copiii» vor fi împuşcaţi! Ceea ce nu 
reprezintă decât o minciună suplimentară pe lângă cele deja constatate în paginile cărţii 
Kaput. O asemenea ameninţare nu este de întâlnit în nici un comunicai militar românesc din 
anii răsboiului. La urma urmelor, dacă avea ochelarii la el, reporterul italian s-ar fi convins, 
fără doar şi poate, şi de adevărul că afişul în speţă nu era semnai de colonelul Constantin 
Lupu, ci de generalul Gheorghe Stavrescu, comandantul Diviziei 14 Infanterie, răspunzător 
de menţinerea ordinei în sector. în rest, alegaţii Ia fel de absurde: nici un document nu con¬ 
semnează vreun jaf întreprins de jandarmi asupra consulatului italian; dialogul dintre ques- 
lorul şef al poliţiei ieşene şi consulul Sartori, dacă s-ar fi produs, nu putea rămâne neraportat 
eşaloanelor superioare; nu avem cunoştinţă de evrei care să se fi pus sub protecţia diplomatu¬ 
lui italian. Intr-adevăr, un comunicat ulterior al Preşedinţiei Consiliului de Miniştri a anun¬ 
ţat că îr masacrul din Iaşi au pierit 500 de oameni şi cifra nu era departe de adevăr, dacă 
avem în vedere numai ceea ce s-a întâmplat în perimetrul oraşului. Această cifră nu putea fi 

umflata de colonelul Constantin Lupu la 7000 din proprie iniţiativă şi spre a-i face plăcere 
scriitorului italian. Nici n-ar fi avut timp s-o facă, de altfel: la 2 iulie 1941 a fost înlocuit la 
comandă, primind alte însărcinări. 

Cam în această zi, conform cronologiei neverosimile a evenimentelor din Kaput, ar fi 
trebuit să plece consulul Sartori, împreună cu Curzio Malaparte şi Lino Pellegrini, de la Iaşi 
spie Podul Iloanei, în căutarea proprietarului casei în care era instalat diplomatul pensionar. 
Reporterul ne asigură că trenul evreilor deportaţi din Iaşi ar fi parcurs vreo două duzini de 
kilometri în nu mai puţin de 72 de ore. în consecinţă, italienilor nu le-ar fi fost din cale afară 
de greu să-l ajungă şi să-l întreacă, pe şosea, cu automobilul consulatului, în ultima zi a tris¬ 
tului lui traiect. Dar realitatea a avut alte culori. Curzio Malaparte nu avea cum să ştie că din 
Iaşi porniseră spre Paşcani două trenuri. Cel descris în Kaput a fost format din iniţiativa 
exclusivă a germanilor, care au înghesuit în 19 vagoane 1974 de oameni, nu înainte de a-i 
brutaliza şi a-i supune la maltratări. Garnitura a pornit din gară la 30 iunie 1941, orele 11,10, 
iar de Ia orele 11,38 a staţionat preţ de câteva minute Ia Cucuteni. La 11,58 a ajuns la Podul 
Iloaiei, unde Curzio Malaparte pretinde că o aştepta împreună cu Lino Pellegrini şi consulul 
Sartori. Cu aite cuvinte, drumul garniturii n-a durat decât 48 de minute. Autorităţile din 
localitate au constatai în convoi 1198 decese şi 776 supravieţuitori. Reporterul italian, pe 
care nu l-a văzut nimeni în gara Podul Iloaiei, îşi arogă un rol principal în oprirea convoiului 
şi desferecarea vagoanelor, ridică cifra victimelor la 2000 şi se lansează într-o poveste melo¬ 
dramatică, cusută cu aţă albă, între altele plasându-i pe nişte amărîţi de ţărani români în pos¬ 
tura nemeritată de jefuitori de cadavre. Bineînţeles, numai Curzio Malaparte şi ceilalţi doi 
italieni au reprezentat cu demnitate umanitatea şi principiile ei, în acele împrejurări sumbre. 
Ceea ce s-ar fi vădit a fi foarte frumos, dacă ar fi fost şi adevărat. 

Desigur, şi moartea unui singur om este tragică şi nu am intenţionat să contestăm o 
contabilitate macabră, substituind-o cu alta, în fond la fel de terifiantă. Totuşi, e preferabil 
să nu uzăm de cifre rotunjite după ureche, acolo unde dispunem de cifre exacte. Nici nu e 
vorba să contestăm responsabilităţi. Au participat probabil şi legionari la acest masacru. Au 
existat şi autorităţi româneşti care s-au complăcut în pasivitate şi nu şi-au exercitat cu decizie 
prerogativele. Mai devreme sau mai târziu, şi-au primit toţi pedeapsa, unii chiar în 
săptămânile de după masacru, alţii după răsboi. Când nu i-a ajuns din urmă, mai repede, 
verdictul altei justiţii, deasupra oamenilor. Dar tot atât de adevărat rămâne şi faptul că pe 
baza unor mărturii de genul celei confecţionate din flenduri de zvonuri de intrepridul scriitor 
italian Curzio Malaparte au plătit cum nu s-ar fi meritat şi oameni nevinovaţi. La 26 iunie 
1941, generalul Gheorghe Stavrescu, colonelul Constantin Lupu şi colonelul Dumitru Cap- 
taru, prin intervenţia cărora masacrul din Iaşi nu luase amploarea preconizată de germani şi 
de legionari, restabilindu-se ordinea în oraş, au fost condamnaţi pe nedrept la muncă silnică 
sau la temniţă grea, pe viaţă. Au fost reabilitaţi public în 1978, prin tipărirea cercetărilor 
întreprinse de Maria Covaci şi Aurel Kareţki, istorici cu un condei poate ceva mai puţin 
sprinţar decât cel al lui Curzio Malaparte, dar cu o concepţie mai echilibrată despre temeiul 
documentar al cuvântului scris. 

în ultimă instanţă, mai propunem un argument în favoarea afirmaţiei că autorul cărţii 
Kaput nu s-a numărat printre martorii oculari ai masacrului de la Iaşi. în conformitate cu 
propriile sale susţineri, Curzio Malaparte s-ar fi agitat fără contenire, şi în ajunul evenimen¬ 
telor, şi în miezul lor sângeros: şi la Iaşi, şi la Podul Iloaiei, a înfruntat cu curaj autorităţile 
fomâneşti, civile sau militare, s-a bătut vitejeşte cu jandarmi români fără inimă, a admones¬ 
tat vehement ofiţeri şi ostaşi ai armatei române, a lovit în dreapta şi-n stânga, a salvat zeci de 
evrei. Unora dintre ei Ie-a pansat chiar şi rănile. De tot straniu, deşi recunoaşte că au fost 
implicaţi în masacru, zbaterea sa perpetuă şi oratoria sa zgomotoasă, specific meridională, a 
evitat cu obstinaţie să se opună germanilor. Dincolo de o asemenea ciudăţenie, cine 
confruntă cartea Kaput cu mulţimea documentelor epocii nu îşi poate reprima o nedumerire: 
prezenţa lui Curzio Malaparte nu se probează pe nicăieri, în nici un act referitor la evenimen- 

tele relatate. Ca şi cum în laşii din sfârşitul lui iunie 1941 s-ar fi agitat şi ar fi vociferat o fan¬ 
tomă, nicidecum un bărbat în carne şi oase, consistent şi real. Fapt care dă de gândit. Şi ne 
impune să medităm cu privire la riscurile amestecului de ficţiune şi reportaj, mai cu seamă 
atunci când îl practică personalităţile accentuate. ... 

De altfel, se pare, nu numai noi am pipăit beteşugurile acestui important scriitor ita¬ 
lian. Giovanni Papini l-a considerat cam «aventurier». O exegetă a operei sale, Maria 
Brandon-Albini, la rândul ei, l-a văzut «uşuratic şi vanitos», «un temperament prea subiec¬ 
tiv, prea egocentric, incapabil de acea uitare de sine pe care o cere adevărata creaţie literară». 
Pripit în a emite judecăţi de valoare a fost, în tot cazul. Şi uneori prea grăbit să debiteze 
enormităţi. Şi în jurul unor fapte mărunte, şi în jurul unor fapte mai importante. Chiar îşi 
poate închipui cineva că un general cu prestanţa şi pretigiul lui Eugen Ritter von Schobert 
s-ar fi coborît să participe la inaugurarea unui bordel soldăţesc la Soroca? După ştiinţa 
noastră, culeasă din documente'certe, stabilimente de acest gen au funcţionat în teritoriile 
aflate sub jurisdicţie românească doar din iniţiativă privată şi clandestin, fiind permanent 
vânate de autorităţile militare. Asta pe de o parte. Pe de altă parte, nu ni se pare onestă 
metoda de a trage concluzii cu privire la o întreagă armată pe temeiul comportamentului jos¬ 
nic dovedit de patru sau cinci nătărăi, care s-au pretat să-i tragă unui prizonier cizmele din 
picioare. Cum i s-a întâmplat autorului lângă Nemirovskoe, nu departe de Balta. Una peste 
alta, scăzând din total cantitatea massivă de aberaţie, părerile lui Curzio Malaparte despre 
români ne apar rezonabile, totuşi. Uneori până la tandreţe. «Românii sunt un popor nobil şi 
generos... Un popor simplu, un popor de ţărani fruşti şi subţiri...» - afirmă reporterul ita¬ 
lian. Suspecte fiind numai împrejurările în care exprimă aceste păreri. 

în 1967, când a prefaţat versiunea românească a romanului II sole e cieco, Geo Dumi- 
trescu a atras prompt atenţia cu privire la implicarea lui Curzio Malaparte în «nişte neverosi¬ 
mile întrevederi cu unii din marii şefi nazişti». întâmplător sau nu, în Kaput autorul desvoltă 
opiniile sale despre poporul român la Varşovia, în prezenţa lui Hans Frank, guvernatorul 
general a ceea ce mai rămăsese atunci din Polonia. Apoi se reîntâlneşte cu acelaşi Hans 
Frank la palatul Belvedere, reşedinţa lui oficială, la o recepţie în onoarea bpxerului Max 
Schmeling. Semnalul de alarmă al lui Geo Dumitrescu nu era gratuit. în realitate, reşedinţa 
oficială a lui Hans Frank se afla la Cracovia, în castelul Wawel... 

Mihai Pelin 

SABOTAREA TRATATIVELOR 


După secole de jertfe, de lupte, de speranţe şi sacrificii eroice, poporul român şi-a 
găsit, în sfârşit, după primul răsboi mondial, Patria tuturor Românilor, căminul naţional al 
încercatului nostru popor. România Mare a intrat în istoria Neamului, în istoria universală. 
Conştiinţa unităţii naţionale şi eroismul poporului au stat Ia temelia acestei uriaşe realizări. 

Printre fruntaşii români care au crezut şi au luptat pentru înfăptuirea României Mari a 
fost, alături de Ionel Brătianu, şi Ion Duca - mâna lui dreaptă şi unul din principalii fruntaşi 
ai Partidului liberal. Om politic de mare valoare, Ion Duca a participat, prin Partidul liberal, 
la toate marile realizări şi reforme dinainte, din timpul şi de după al doilea răsboi mondial. 
Era un patriot, un om de înaltă cultură şi de o cinste materială ireproşabilă. 

Citind însă Cronia unui Român în veacul XX, apărută în meritoria editură a Dlui Ion 
Dumitriu de la Miinchen, îmi dau seama, cu imens regret şi infinită tristeţe, că Ion Duca a 
avut un păcat, un mare păcat faţă de Neamul românesc şi anume pe fiul său Georges Duca. 
Acest fiu răsfăţat din naştere şi beneficiar a multor avantaje ale relaţiilor de familie şi de par¬ 
tid, a intrat în diplomaţie. 

în august 1943 îi găsim la Stockholm, după ce fusese la Helsinki, unde - după 
propriile-i mărturisiri - a sabotat intenţionat, sistematic şi cu perseverenţă, încercările guver¬ 
nului Antonescu de a ieşi din răsboi şi de a face o pace onorabilă şi dreaptă pentru România. 
Georges Duca sabotează propriul lui guvern şi acum, la optzeci de ani, se laudă, fără jenă, cu 
acest sabotaj, în lucrarea susmenţionată. 

Pentru a putea înţelege în toată profunzimea ei acţiunea Dlui Georges Duca şi impli¬ 
caţiile ei în «Crucificarea României», se cuvine să facem o scurtă incursiune în istoria acelei 
perioade. 


GERMANIA A PIERDUT RĂSBOIUL 

Aşa a declarat Mareşalul Antonescu după întrevederea sa cu Hitler din noiembrie 
1942. «Trebuie acum să ne concentrăm ca să nu-1 pierdem pe al nostru». 

Această declaraţie, făcută în trenul ce-1 aducea din Germania spre Bucureşti, este 
autentificată atât de Penescu cât şi de interesanta carte a Dlui Larry Watts, în serviciul 
Mareşalului , la pagina 137 (Ed. Ion Dumitru de la Miinchen). Această convingere a dictat 
Mareşalului Antonescu o nouă politică în vederea salvării intereselor româneşti. Se impunea 
ieşirea României din Axă şi începerea negocierilor cu Aliaţii în vederea ieşirii ei din răsboi. 
Reţinem că încă de la începutul anului 1943, Mareşalul Antonescu, în mod curajos şi demn, a 
făcut cunoscute guvernului german - printr-un memoriu făcut de Mihai Antonescu şi înaintat 
Iui Ribbentrop - intenţiile sale de a negocia cu Aliaţii, în interesul României şi chiar acela al 
Germaniei. 

în cadrul acestei politici, în primăvara lui 1943, au început negocierile de armistiţiu de 
la Madrid între guvernul român şi ambasadorul Statelor Unite, Hayes. Totodată, Mareşalul 
Antonescu a încercat, încă din 15 ianuarie 1943, să-l convingă pe Mussolini să iasă din răsboi 
împreună cu toţi sateliţii Axei, forţând astfel mâna Iui Hitler pentru o pace de compromis. 

La Lisabona, ministrul României în Portugalia, Dl Victor Cădere, lua contact cu 
ambasadorul Marii Britanii. 

Prin Vatican, prin reprezentanţii săi Ia Istanbul, Stockholm, Helsinki, guvernul 
Mareşalului Antonescu se străduia din răsputeri să găsească o soluţie pentru a ieşi din răsboi, 
cu garanţiile respective pentru suveranitatea şi independenţa României. 

Opoziţia română, adică Iuliu Maniu, şeful Partidului naţional ţărănesc şi Dinu 
Brătianu, şeful Partidului liberal, erau de perfect acord cu aceste tratative, informaţi cu 

regularitate şi consultaţi. Ceva mai mult, Antonescu a propus chiar să abandoneze puterea 
dacă Aliaţii ar prefera să negocieze cu opoziţia română şi dacă ei pot obţine condiţii mai 
bune pentru ţară. Se lucra deci mână în mână, cu guvernul şi opoziţia. 

NEGOCIERILE DE LA STOCKHOLM 

în vederea intensificării acestei acţiuni, guvernul Antonescu face o serie de schimbări 
diplomatice în capitalele susceptibile de a oferi posibilităţi de contacte şi de negocieri. Astfel 
este numit Cretzeanu la Ankara, Georges Caranfil la Helsinki şi Fred Nanu la Stockholm, ca 
miniştri plenipotenţiari. 

Curând după sosirea sa la Stockholm, unde Georges Duca era subalternul ministrului, 
Fred Nanu e contactat de ruşi, prin intermediul bulgarului Goranoff. După Nicolae Penescu, 
fostul secretar general al Partidului naţional ţărănesc, iniţiativa ruşilor este urmarea întreve¬ 
derilor lui Beneş cu Molotov şi Stalin, din 14 şi 16 dec. 1943. De ce această schimbare de 
poziţie la ruşi? Fiindcă Iuliu Maniu a scris lui Beneş, prieten mai vechi al său, să intervină pe 
lângă ruşi în favoarea României, subliniind că ea este dispusă să iasă din răsboi. Coincidenţa 
datelor face această ipoteză posibilă şi chiar probabilă. La numai zece zile după vizita lui 
Beneş la Kremlin, ruşii contactează pe ministrul Nanu. Reţinem bine: pe ministrul F. Nanu, 
reprezentantul legal al guvernului Antonescu, şi nu pe Georges Duca, ce pretinde azi că 
reprezenta pe Rege şi opoziţia. 

De ce contactează ruşii pe reprezentantul oficial al României la Stockholm? Fiindcă ei 
nu doreau să trateze cu nimeni altul decât cu Mareşalul Antonescu şi cu siguranţă că Maniu a 
scris lui Beneş că acesta era dispus să iasă din răsboi, în condiţii demne, care să asigure inde¬ 
pendenţa, suveranitatea şi drepturile României. Şi, bineînţeles, Beneş a transmis acest lucru 
lui Stalin. Această ipoteză e cu atât mai plauzibilă cu cât Mareşalul Antonescu a convocat 
într-o noapte, la vila sa de la Snagov, pe Iuliu Maniu, pentru a-1 pune la curent cu propune¬ 
rile Dnei Kollontay de la Stockholm şi să discute cu ei toate clauzele armistiţiului. 

' Contactele, discuţiile şi negocierile cu Dna Kollontay se concretizează prin formularea 
unor condiţii precise de armistiţiu (nu de capitulare necondiţionată, cum ceruse Roosevelt), 
comunicate Dlui Nanu la 13 aprilie 1944. Acesta face contra propuneri, în vederea 
ameliorării primelor condiţii şi se ajunge la acordul dat de Molotov Ia 3 iunie 1944. 

Condiţiile de armistiţiu oferite de Stalin Mareşalului Antonescu erau mult mai bune, 
mai avantajoase României decât cele oferite de cei trei Aliaţi, la Cairo. Astfel: 

- Ruşii acceptă ca România să dea un ultimatum de 15 zile Germaniei, pentru a-i părăsi teri¬ 
toriul, înainte de a-i declara răsboi. în cazul retragerii trupelor germane, România poate 
rămâne neutră. 

- Arbitrajul de la Viena e nul şi neavenit. Transilvania revine la Patria mamă în totalitate. 

- Ruşii se mulţumesc numai cu o linie de comunicaţie, de trecere, în nordul ţării, iar guvernul 
român poate să-şi exercite funcţiunile într-o parte a ţării, neocupată de armatele sovietice 
etc. 

Aceste condiţii, transmise de Fred Nanu la Bucureşti, erau comunicate şi şefilor opo¬ 
ziţiei române şi împreună, aceasta cu guvernul se străduiau să obţină garantarea acestor con¬ 
diţii şi din partea americanilor şi a englezilor. 

O INIŢIATIVĂ ÎNDRĂSNEAŢĂ ŞI INTELIGENTĂ 

în ordine cronologică, doresc să vorbesc de iniţiativa diplomatică făcută în 1943 de Dl 
Georges Caranfil, fost ministru român la Helsinki, iniţiativă puţin cunoscută. 

Numit în capitala Finlandei tocmai în vederea tatonării unei păci separate cu Aliaţii, Dl 
Georges Caranfil, unul din cei mai distinşi economişti ce a avut România, a luat - cu tact şi 
discreţie - contact cu englezii la Stockholm şi le-a propus un plan plin de imaginaţie (şi de ris- 

curi pentru autorul lui, ce putea fi împuşcat de nemţi) pentru a evita bombardarea României 
şi a-i asigura o poziţie mai uşoară în cazul pierderii răsboiului. 

Cu regretul de a nu-1 fi cunoscut mai înainte (spre a-1 discuta în lucrarea mea Ya/ta şi 
crucificarea României), redau esenţialul acestui plan: 

- România, singura ţară din Europa cu surplus de petrol şi cereale, era expusă bombarda¬ 
mentelor Ahaţilor, spre a priva Germania de aceste produse. 

- Dar România încetinise livrările de petrol, cereale şi alte produse pentru Germania, din 
cauza unui surplus de mărci germane complet devalorizate şi a dorinţei de a-şi asigura o 
rezervă de devize forte. 

Planul lui Georges Caranfil prevedea vânzarea excedentelor Crucii Roşii Internaţionale 
(finanţate în spate de Anglia), pentru a fi distribuite în Europa înfometată. Ideea era 
îndrăsneaţă, inteligentă şi, dacă era acceptată de Englezi, putea să evite tragica bombardare 
a României. Este extrem de important că guvernul român a acceptat planul DIui Georges 
Caranfil, ceea ce spune mult asupra independenţei faţă de Germania şi a grijii de a avea 
importante cărţi de jucat la Conferinţa de pace. 

NEGOCIERILE DE LA CAIRO 

La 24 decembrie 1943, Iuliu Maniu cere, în scris, Mareşalului Antonescu, ieşirea 
României din răsboi şi încheierea unui armistiţiu. După discuţiile dintre guvern şi opoziţie, se 
ia hotărîrea de a se trimite o delegaţie la Londra, ca să trateze cu Aliaţii. Este desemnat prin¬ 
ţul Barbu Ştirbei, care pleca cu un paşaport diplomatic, după ce-1 văzuse pe Antonescu. 

O indiscreţie, voită şi criminală, face ca Agenţia Reuter să anunţe venirea lui Ştirbei în 
Turcia, în vederea tratativelor de armistiţiu. Astfel, de misiunea prinţului Ştirbei află toată 
lumea, inclusiv Hitler şi, în cazul nostru, Dl Georges Duca. 

La 17 martie 1944, delegatul României (al opoziţiei, dar şi al guvernului) se prezintă la 
Cairo reprezentanţilor Aliaţilor: Lordul Moyne pentru Anglia, Mac Veagh pentru Statele 
Unite şi Novikov peniru Rusia. De la prima şedinţă, lucrurile sunt clare: Aliaţii vor să nego¬ 
cieze cu Mareşalul Antonescu, iar prinţul Ştirbei vorbea atât în numele opoziţiei cât şi al 
Mareşalului, care i-a dat paşaportul şi «l-a primit înainte de plecare şi-i cunoaşte sentimen¬ 
tele pentru un armistiţiu», cum precizează Ştirbei însuşi la prima şedinţă. Amintim că engle¬ 
zii refuzaseră să-l primească pe Ştirbei la Londra, «ca să nu supere pe ruşi». La Cairo, Aliaţii 
cer, nici mai mult nici mai puţin decât capitularea necondiţionată, concretizată prin propu¬ 
nerile din 12 aprilie 1944, înmânate lui Ştirbei, pentru a fi transmise atât guvernului cât şi 
opoziţiei. 

De altfel, Novikov, ca şi Dna Kollontay la Stockholm, a insistat că ruşii vor să trateze 
şi să încheie armistiţiu cu Mareşalul Antonescu. Cum nici Antonescu şi nici Iuliu Maniu şi 
Brătianu nu concepeau o capitulare necondiţionată (mai ales în faţa ruşilor), negocierile s-au 
prelungit, încercându-se ameliorarea dictatului Aliaţilor. Al doilea delegat român, Vişoianu, 
a încercat să obţină, la Cairo, cel puţin aceleaşi condiţii de armistiţiu oferite, în mod unilate¬ 
ral, de Dna Kollontay Dlui Fred Nanu, la Stockholm. Cu alte cuvinte, la Cairo Românii 
cereau şi consimţământul şi garanţia angio-americanilor pentru propunerile de la Stock¬ 
holm, înainte ca acestea să fie acceptate şi semnate de Mareşalul Antonescu. 

Clauzele de la Cairo erau mult mai severe, iar problema Transilvaniei trebuia discutată 
la Conferinţa de pace. Era firesc, deci, ca şi guvernul şi opoziţia, care lucrau mână în mână, 
să prefere condiţiile de la Stockholm. în acest context trebuiesc înţelese negocierile de la 
Cairo şi prelungirea lor. 

PUTREGAIUL DE LA MINISTERUL DE EXTERNE ROMÂN 

Pentru a înţelege drama de la 23 august 1944, trebuie să insist asupra a două focare âe 

infecţie care au jucat un rol atât de nefast în Crucificarea României. 

Primul e cel de la palat, unde Mareşalul îşi făcuse duşmani personali de moarte, care 
au determinat în ultimă analiză arestareâ sa la 23 august 1944. La început a fost înlocuirea 
locotenent-colonelului Mircea Tomescu, adjutantul Regelui Mihai, şi trimiterea lui pe front. 
Motivul? Cu ocazia rebeliunii legionare din ianuarie 1941, el - simpatizant legionar - l-a 
sfătuit pe Rege să vină de la Sinaia în Capitală, unde, evident, trebuia să se amestece în rezol¬ 
varea situaţiei, riscând să fie luat ostatec de legionari. Al doilea a fost trimiterea pe front a 
maiorului Jaques Vergotti. Al treilea era Mocioni-Stârcea, mareşal al palatului, trimis şi el 
pe front de Antonescu, în scopul «asanării» atmosferei de la palat. Se cunoaşte că Baronul 
Stârcea a jucat un rol determinant în decizia regală de a aresta pe Antonescu la 23 august. 

Dar ceea ce a fost mult mai grav şi cu consecinţe incalculabile, a fost rolul jucat de o 
clică de funcţionari ai Externelor, sub conducerea lui Niculescu-Buzeşti, director al cifrului, 
ginere al prinţului Ştirbei şi cumnat al lui Alexandru Cretzianu de la Ankara. Acesta, ros de 
ambiţie şi de cancer, a încercat să joace cartea lui personală. Bineintrodus la palat, a devenit 
intimul Regelui şi, împreună cu Stârcea şi câţiva colegi de la Externe, a început să urzească 
marele complot ce a dus la tragedia de la 23 august 1944. 

Cine era clica de la Externe şi palat? Ne-o spune Dl Georges Duca singur, şi în felul 
acesta revenim la Stockholm. 

Pentru fiul marelui bărbat de stat român, aceştia sunt «băieţii». Iată ce ne spune la p. 
73 a cronicii sale: «triumviratul Buzeşti-Pogoneanu-Stârcea ţine toate sforile în mână, 
hotărînd nu numai asupra tuturor negocierilor cu Aliaţii, dar jucând chiar şi un rol însemnat 
în politica internă. Regele este sub influenţa lor, iar opoziţia ascultă de sfaturile pe care ei le 
dau». Şi «plin de îngrijorare pentru soarta ţării», intrată pe asemenea mâini, Dl G. Duca 
continuă: «Cu toate că recunosc capacitatea lor, mă îngrijorează totuşi să ştiu că probleme 
atât de precumpănitoare sunt în mâini pe cât de ambiţioase pe atât de inexperimentate». 

Aceştia sunt «băieţii» de la Bucureşti ai Dlui Georges Duca, subalternul ministrului 
Fred Nanu de la Stockholm. în Ioc să ţină seama de ambiţiile şi de inexperienţa lor şi să 
urmeze calea normală şi demnă a unui diplomat, ce trebuie să ia iniţiative după directivele 
superiorului său, în speţă Dl Fred Nanu, Dl G. Duca se pune în slujba lui Niculescu Buzeşti, 
ia iniţiative secrete personale şi le raportează numai lui Buzeşti. El pretinde că ar fi 
negociat în spatele ministrului său - «în numele Regelui şi al opoziţiei», dar afirmaţia este 
complet nedovedită şi necontrolabilă. A negociat în numele lui Niculescu Buzeşti şi atât. în 
numele opoziţiei nu, fiindcă opoziţia lucra mână în mână cu Mareşalul, pentru ieşirea din 
răsboi, chiar dacă, din motive tactice, îşi împărţiseră rolurile. 

Singura dată când Dl Duca menţionează opoziţia este la p. 58 din voi. III, unde arată 
că Iuliu Maniu, prin Dl Titus Mihăilescu, a precizat, în 1943, că «România este gata să nego¬ 
cieze cu Aliaţii, iar cu ruşii numai în cazul în care ar primi garanţii serioase şi concrete din 
partea anglo-americanilor». Mai clar, mai concis şi mai categoric nici nu se poate. 

Ce face cosilierul de legaţie Georges Duca, auzind că şeful său ierarhic, ministrul Fred 
Nanu, a fost contactat de Ruşi să negocieze? Ne-o spune el, fără nici-o jenă, la p. 69: «24 
dec. 1943. în două rânduri Legaţiunea Sovietică din Stockholm a fost pe punctul de a intra în 
contact cu Nanu. De aceea am chemat numaidecât pe Allen (serviciul secret american N.A.) 
la mine, spre a-1 trimite la ministrul britanic, cu rugămintea de a spune Dnei Kollontay că 
aceste iniţiative sunt cu atât mai neavenite cu cât eu eram singurul îndreptăţit a vorbi în 
numele opoziţiei şi că Nanu nu avea încrederea factorilor competenţi». 

Această iniţiativă nu poate fi calificată decât ca aberantă şi cred că un Consiliu de 
răsboi nu ar fi ezitat o secundă să-l trimită pe autor în faţa plutonului de execuţie. 

Dorea oare Dna Kollontay să discute cu opoziţia română, chiar cu impostorul Buzeşti, 
ce reprezenta Dl Duca? Nicidecum. Guvernul sovietic, prin Semenov, este categoric: «Noi, 
ruşii, preferăm să negociem cu actualul guvern al României şi suntem gata să-l ajutăm să 
libereze ţara de germani». Acelaşi limbaj ca al ambasadorului rus Novikov de la Cairo, care 

a fost - ca şi al celorlalţi doi Aliaţi - categoric: ei preferă negocieri cu Mareşalul Antonescu. 

Dl Georges Duca cunoştea toate acestea şi ştia că şi opoziţia, Iuliu Maniu şi Dinu 
Brătianu, lucra şi dorea ca armistiţiul să se încheie de către Mareşal şi să fie garantat de toţi 
trei Aliaţii. Ne-o spune singur: «Consilierul rus Semenov a înmânat lui Nanu o notă în care 
spunea că momentul este prielnic unei măsuri de contact temeinic şi cere ca nota sa să fie 
transmisă guvernului Antonescu, cu care «nous preferons avoir a faire». Şi Dl Duca, la 
aceeaşi pagină 78, adaugă: «Ieri, Dna Kollontay l-a chemat pe Nanu, repetându-i cele 
menţionate». 

Şi, culmea ridicolului, Dl Duca se plânge că ruşii nu-i dau nici o importanţă, nici o a- 
tenţie, şi că lui nu i se dau copii după documentele date lui Nanu la Stockholm şi prinţului 
Ştirbei la Cairo: «Mă miră că ruşii au dat nota lui Nanu şi lui Ştirbei, la Cairo, iar nu mie, 
modesta mea persoană reprezentând pe Rege şi opoziţia» (p. 78). 

CUŢITUL IN SPATE 

Cum negocierile de la Stockholm şi de la Cairo se duceau fără «băieţi», prin ministrul 
Nanu şi prinţul Ştirbei, băieţilor le e frica ca armistiţiul să nu fie cumva încheiat de Mareşalul 
Antonescu şi ei să piardă ocazia de a pune mâna pe putere. 

Niculescu Buzeşti - prin cifrul ce-1 avea cu Dl Duca - îi transmite să facă ceva, fiindcă 
Nanu era gata să reuşească. Şi atunci - ne spune Dl Duca -, «după mai multă chibzuinţă», 
«m-am hotărât să mă duc ieri seară (25 mai 1944), fără alt înconjur, la locuinţa consilierului 
rus Semenov, pe care nu I-am găsit acasă. I-am lăsat cartea mea de vizită şi I-am rugat să-mi 
telefoneze, ceea ce rusul a făcut». S-a reîntors a doua zi, s-a legitimat, «i-a tălmăcit situaţia 
lui aici, apoi l-a pus la curent cu motivul vizitei sale, cerând să o vadă pe Dna Kollontay». 

La 27 mai 1944, în plină negociere dintre guvernul român (sprijinit de opoziţie) şi 
Aliaţi, Dl Duca de la Stockholm, ce negocia din acel moment cu ruşii, se duce la Grand 
Hotel, camera 118, unde vede pe Dna Kollontay, ca să-i spună reprezentantei Rusiei, cu care 
România era în răsboi, următoarele: «M-a mai întrebat - Dna Kollontay - dacă socot că 
Sovietele ar putea să colaboreze cu actualul guvern, la care i-am răspuns că, fără a fi la 
curent cu amănuntele politicii noastre de stat, îi pot totuşi spune că nu cred într-o colaborare 
cu Mareşalul. Cu actuala formaţie guvernamentală însă opoziţia nu va putea lucra în viitor» 
(p. 85). 

La insistenţa lui Niculescu Buzeşti, Dl Duca se duce din nou, în secret, la Dna Kollon¬ 
tay, la 2 iulie 1944, şi după întrevedere scrie cu amărăciune în Cronica D. Sale, la p. 90: 
«Reiese deci limpede că ruşii doresc a colabora mai degrabă cu guvernul decât cu opoziţia 
unită». După întrevedere Dl Duca telegrafiază la Cairo, comunicând acelaşi lucru: «în plus, 
mesajul insista asupra iluziunii de a se putea ajunge la o înţelegere cu Antonescu». Deci, se 
făcea totul ca nu cumva Mareşalul să încheie armistiţiul şi se urmărea ca puterea să fie luată 
de «băieţi», de Buzeşti, Pogoneanu, Stârcea şi Georges Duca. 

Pentru a fi complet, voi adăuga că la data de 11 august, «băiatul» are îndrăzneala să 
reproşeze Dnei Kollontay că nu-i dă atenţia şi importanţa cuvenită: «Apoi am adăugat că în 
faţa atitudinii lor de a nu mă convoca ori de câte ori aveau un răspuns (pe care ei îl dădeau lui 
Nanu, n.a.) - fie el chiar negativ - mă întreb dacă mă mai bucuram de încrederea ei» (p. 97). 

In concluzie, toate intrevederile Dlui Duca cu ruşii au avut loc la iniţiativa lui, nu cea 
rusă. Ruşii nu l-au chemat, dar erau doritori de informaţii şi de declaraţii de dragoste şi mai 
ales să vadă dacă ar putea găsi o fisură între guvern şi opoziţie, ca să o exploateze. 

«Mandatul» Dlui Duca din partea opoziţiei unite şi a Regelui? Puteam să ne înşelăm 
asupra Iui până astăzi, dată fiind lipsa de documente corespunzătoare. Dar Dl Georges Duca 
ne clarifică singur situaţia, vorbind de Niculescu Buzeşti, un simplu director la Ministerul de 
Externe (sublinierea autorului): «Mă amuza însă faptul că din anul 1943, când dânsul 
Buzeşti - m-a însărcinat, în treacăt fiind la Stockholm, să reprezint pe Rege şi opoziţia 


583 



unită, peste capul guvernului şi al lui Nanu, stabilind în acelaşi timp, un cifru secret intre 
noi». 

Mai clar nici nu se putea. Băieţii se reprezentau între ei. Georges Duca reprezenta pe 
Buzeşti, şi Buzeşti pe Pogoneanu şi Ionel Stârcea... Şi nici nu putea fi altfel, fiindcă opoziţia 
română era alături de guvern în căutarea unei soluţii de a ieşi din Axă şi din răsboi. Ei lucrau 
mână în mână şi la Stockholm şi la Cairo. «Noi nu putem da afară pe nemţi pe o uşa, ca să 
lăsăm pe ruşi să intre pe cealaltă», telegrafia Maniu la Cairo. «Cu toate că opinia publică 
românească - telegrafia el la 24 ianuarie 1944 lui Viore! Tillea, la Londra - este alături de 
anglo-americani, poporul român este gata să-şi apere ţara contra ruşilor. Dacă numai trupele 
ruseşti invadează România, poporul este gata să lupte până la moarte» (FO 371 - 43992, arhi¬ 
vele secrete engleze). 

Menţionez, de asemenea, că luliu Maniu a adresat lui Winston Churchill o scrisoare 
prin ambasada Marii Britanii la Stockholm, încredinţată Dlui Bălăceanu şi nu Dlui Georges 
Duca, scrisoare refuzată de ambasadă. 

Ce-1 face pe Dl Duca, la vârsta lui înaintată şi după 41 de ani de la cotropirea Patriei 
sale de către hoardele sovietice, să-şi etaleze, fără jenă şi rezervă, sabotarea negocierilor de 
armistiţiu a ţării sale, nu înţeleg. 

Complotiştii, autori conştienţi sau inconştienţi ai crucificării României, au plătit 
aproape toţi: Buzeşti în exil, Pogoneanu în puşcării, Ionel Stârcea şi generalul Aldea, la fel. 
Singurul răsfăţat de destin şi de americani, rămăsese - alături de Cretzeanu şi Vişoianu - Dl 
Georges Duca. De ce scoate el capul ca şarpele la drumul mare? De ce nu lasă praful istoriei 
să se aştearnă pe acţiunea lui, puţin cunoscută până acum? De ce se laudă el cu ea? Vanitate? 
Inconştienţă? Sau convingerea că o asemenea acţiune trebuie dusă şi că a servit ţara? 

Nu s-a înţeles şi nu se înţelege, nici măcar acum, că singura formulă de încercare - nu 
zic de reuşită, de salvare a ţării - ar fi fost un front unit şi solid între Mareşal, Opoziţie şi 
Rege? Că orice acţiune divergentă nu folosea decât ruşilor şi nu ducea decât la o capitulare 
necondiţionată în faţa lor? 

Bineînţeles, opoziţia negocia cu Aliaţii şi se servea de cifru şi curieri, dar obiectivul era 
să ajute pe Mareşal să poată obţine un armistiţiu, asigurând suveranitatea şi independenţa 
ţării. Iuliu Maniu şi Dinu Brătianu s-au servii de cifru şi de curieri diplomatici, dar pentru a 
ajuta guvernul, nu pentru a-1 sabota. 

Astăzi vedem că ei s-au înşelat profund în alegerea oamenilor. Abuzând de încrederea 
acordată, de nevoia unei totale discreţiuni şi de confuza situaţie de la acea dată, «băieţii» au 
încercat să se folosească de Rege şi de opoziţie, unii pentru reglementarea conturilor perso¬ 
nale cu Mareşalul Antonescu, alţii ca să-şi asigure puterea şi platforma politică pentru ziua 
ce urma. 

Este o infamie şi o insultă să se atribuie lui Iuliu Maniu şi lui Dinu Brătianu acţiunea 
Dlui Georges Duca de la Stockholm. Memoria lor, venerată de ţara îngenuncheată, nu tre¬ 
buie pătată prin asocierea lor la sabotarea negocierilor de armistiţiu. Plângem şi pe marele 
patriot, făuritor al României Mari, Ion Duca, care îşi vede numele legat de o acţiune atât de 
inconştientă şi de dăunătoare intereselor naţionale, prin fiul său Georges Duca, Iuda de la 
Stockholm. 


NICOLAE BACIU 
Fost Avocat în Baroul de Ilfov 



FRAGMENTE DIN JURNALUL LUI G.LDUCA 


...Moscova a socotit de cuviinţă de a trimete ca reprezentant diplomatic, în regatul Iui 
Gustav V, una din cele mai încercate lumini ale corpului său diplomatic, şi anume pe Alexan¬ 
dra Kollontay. 

Fiica unui general burghez şi a unei mame născută în Finlanda, această remarcabilă 
femeie servise partidul comunist din primele timpuri ale revoluţiei, iar prietenia ce o lega de 
Stalin influenţa, fără îndoială, politica pe care guvernul sovietic o urmărea în capitala Sue¬ 
diei. 

Nu este, prin urmare, exagerat de a spune că datorez în parte numirea mea la Stock- 
holm prezenţei Alexandrei Kollontay în fruntea legaţiei ruseşti. 

Trei săptămâni după sosirea mea, mediocrul amabil, care era ministrul Brabetzianu a 
părăsit Suedia cu arătoasa lui soţie, Nanu fiind numit în acest post, spre neliniştea personalu¬ 
lui nostru, căci avea reputaţia de a fi un tipicar îngust şi autocrat. Eu îl cunoşteam însă bine, 
de 25 de ani. îl avusesem drept colaborator mai vârstnic la Washington şi, prin urmare, nu 
puteam fi decât mulţumit de a lucra din nou cu acest bărbat muncitor şi subţire, chiar dacă 
dânsul era lipsit de elasticitate şi imaginaţie. 

N august 1943. Mihăilescu s-a înapoiat cu chiu cu vai, după o nouă vizită în Ţară, 
siguranţa afând că era în legătură cu anglo-americanii de aici, în urma destăinuirilor unui 
spion polonez, arestat la Bucureşti. 

Fostul meu colaborator îmi aduce un mesaj din partea lui Maniu, adresat guvernelor 
din Londra şi Washington, completat cu o serie de preţioase informaţii, din care extrag 
următoarele puncte principale: 1/ Opoziţia democrată a organizat judeţ cu judeţ, oraş cu 
oraş, cu scopul ca Ţara să fie pregătită la momentul oportun; 21 asigurările răspicate ale lui 
Maniu ca 24 de ore după ce armatele anglo-americane se vor afla la fruntariile Dunării, regi¬ 
mul Antonescu va fi răsturnat fără vărsare de sânge, cu ajutorul armatei noastre şi înlocuit 
cu un guvern democrat; 3/ opoziţia unită va submiteîn câteva zile un aide-memoire Regelui, 
spre a cere schimbarea politicii externe şi retragerea trupelor din Rusia; 4/ România este gata 
să negocieze cu aliaţii, iar cu ruşii numai în cazul în care ar primi garanţii serioase şi concrete 
din partea anglo-americanilor; 51 atât opoziţia cât şi guvernul sunt de acord asupra 
necesităţii apărării Basarabiei; de asemenea, Antonescu şi Maniu socot Transilvania drept 
problema vitală a Ţării. 

16 august. Nouă întâlnire cu Allan, de astă dată şi în prezenţa secretarului englez 
Hinks, un bărbat cult, hazliu şi plăcut. Amândoi îmi aduc Ia cunoştinţă că informaţiile trans¬ 
mise de Maniu au fost socotite deosebit de interesante şi imediat cifrate la Londra şi Was¬ 
hington... Englezul a apreciat tonul amuzat, vesel şi cinstit pe care l-am adoptat, şi cred că 
tactica a reuşit fiindcă mi-a spus la despărţire: «A fost cea mai plăcută serată pe care am 
petrecut-o până acuma cu un duşman al nostru!» 

26 august. Noua întâlnire cu cei doi «duşmani», în urma unei serii de comunicări pe 
care mi le-a făcut Buzeşti. Regele roagă cele două guverne străine să-i uşureze luarea de con¬ 
tact cu ele şi doreşte a şti dacă comunicările viitoare vor fi transmise integral capilor de stat 
respectivi. Amintind declaraţiile anterioare ale lui Maniu privitoare la neizbutitele sale 
încercări de plecare în străinătate, din pricina dârzei opoziţii a nemţilor, am spus că suvera¬ 
nul a sperat mult în posibilitatea acestei evaziuni, spre a putea comunica apoi direct, prin 
intermediarul său, cu guvernele american şi englez. De aci o preţioasă pierdere de vreme ce a 
dus, în cele din urmă, la soluţia «canalului Stockholm»... 

Am subliniat faptul că tânărul monarch merge mână în mână cu opoziţia, şi că marea 
sa popularitate poate fi o chezăşie pentru aliaţi că va şti să facă gestul cuvenit în ceasul 

hotărâtor. Ceea ce însă nu le-am spus, evident, sunt următoarele lămuriri pe care mi le 
dăduse Buzeşti: se pare că el negociase o înţelegere între bătrânul Maniu şi junele Rege; cel 
dintâi dorind să aibe asigurarea că monarchul îl va aduce imediat la putere după căderea lui 
Antonescu, Mihai nu a vrut să i-o făgăduiască de pe acuma, «căci mi s-a spus că fosta lui 
guvernare nu fusese din cele mai bune...» S-a lăsat însă curând convins că nu există o altă 
personalitate care să aibăîntr-o aşa măsură încrederea aliaţilor; lotuşi, suveranul şi-a asumat 
dreptul de a fi de acord asupra colaboratorilor lui Maniu care - spune Buzeşti - nu sunt de cea 
mai bună calitate... 

16 septembrie. Primesc o telegramă îngrijorată din partea lui Buzeşti, care îmi repetă 
că Regele nu poate întreprinde nimic, atâta vreme cât nu are asigurarea că mesajele sale vor 
ajunge imediat şi direct în mâinele celor îndrituiţi, din ambele capitale aliate... Allan şi Hicks 
sunt însă sceptici privitor la rezultatele unei acţiuni pozitive a suveranului, spunându-mi că 
nu va fi luată în consideraţiune decât propunerea unui sprijin real, constructiv şi grabnic... 

Sandu Ghika revenit din Ţară, îmi aduce un mesaj din partea lui Buzeşti, prin care 
dânsul mă roagă să comunic numirea lui Cretzeanu la Ankara şi a lui Bossy la Vatican, ce se 
datorează, în bună parte insistenţelor suveranului, care le-a acordat întreaga sa încredere. 
Totuşi, până la noi dispoziţiuni, Regele va păstra contactele sale numai prin Stockholm. 
Prevăd, deci, ziua apropiată în care Alexandru va lua, cu drept cuvânt, întreaga acţiune în 
mâinele sale... Mi se mai adaogă răspicat dorinţa suveranului ca Nanu să nu fie pus ja curent 
cu nimic, lucru ce trebuie să aduc la cunoştinţa ambilor miniştri aliaţi de aci, care îl cunosc 
personal... 

Este extrem de greu să lucrez singur la aceste schimburi lungi de mesaje, prin interme¬ 
diul unui cifru personal ce mi s-a transmis de la Bucureşti, fără a stârni bănuiala celor dim¬ 
prejur... 

19 decembrie. Instrucţiunile cerute au sosit alaltăieri, ceea ce mi-a pricinuit iarăşi o 
muncă încordată, până la 2 şi jumătate noaptea. Acestea sunt amănunţite şi precise, căci 
sunt deslegat a accepta «invitaţia Doamnei Kollontay», cu toate că eu scrisesem clar că 
fusese doar vorba de o «intenţie». Cum reiese spre mirarea mea, opoziţia nu a luat până 
acuma nici un contact cu reprezentanţii sovietelor - sub pretextul puţin convingător al unei 
«imposibilităţi materiale» - şi, pe de altă parte, constatând dorinţa noastră de a intra în 
legătură cu dânşii, am luat iniţiativa de a cere o întrevedere Doamnei Kollontay. 

în ciuda gravităţii acestui pas, conştiinţa mea este totuşi împăcată, fiindcă în dramati¬ 
cele împrejurări de azi trebuie să fim realişti: după ultimele conferinţe de la Moscova şi Tehe¬ 
ran, nu mal încape nici o îndoială că suntem nevoiţi a ne adresa celor trei puteri aliate, 
laolaltă, mai deschis anglo-americanilor decât ruşilor, dar nu acestora din urmă prin inter¬ 
mediul celor dintâi.... Aştept acuma răspunsul ambasadoarei paralitice. 

24 decembrie. în două rânduri legaţia sovietică din Stockholm a fost pe punctul de a 
intra în contact cu Nanu, printr-un dubios intermediar bulgar, de aceea Hinks, fiind plecat în 
Anglia, am chemat numaidecât pe Allan la mine spre a-1 trimite la ministrul britanic, cu 
rugămintea de a-i spune Doamnei Kollontay că aceste iniţiative sunt cu atât mai neavenite, 
cu cât eu eram singurul îndreptăţit a vorbi în numele opoziţiei şi că Nanu nu avea încrederea 
factorilor competenţi... Am comunicat la Bucureşti că părerea mea hotărîtă este că ruşii nu 
doresc să negocieze cu noi prin mijlocirea anglo-americanilor. 

27 decembrie. Allan a descoperit că Malet pricepuse greşit ceea ce i s-a comunicat, 
făcând-o pe Doamna Kollontay să creadă că şi Nanu ar avea ceva de transmis ruşilor. Prin 
urmare, unul din secretarii sovietici s-a prezentat pe neanunţate şefului meu: spre mirarea 
sa, Nanu s-a găsit deci faţă în faţă cu un diplomat rus, care l-a întrebat dacă într-adevăr 
ministrul României avea să le facă anumite propuneri, după cum le raportase jurnalistul bul¬ 
gar. Acesta, uluit, răspunzântu-i natural că nu avea nici o însărcinare, întrevederea s-a sfârşit 
tot atât de brusc, după cum începuse... Alibiurile întrebuinţate de Doamna Kollontay cu 
acest prilej, faţă de ministrul britanic, erau foarte puţin convingătoare, cu toate că dânsa l-a 

asigurat că telegrafiase în două rânduri la Moscova, spre a cere îngăduinţa de a se întâlni cu 
dânsul. Naivul englez crede tot ce-i spune această vulpe bătrână... 

7 ianuarie 1944. Barbul, aducându-ne ultimul curier, mi-a împărtăşit anumite fapte de 
un 5^ ose b'* interes: 1 / Mihai Antonescu doreşte să intrăm aici în legături discrete cu ruşii, 
fără însă a le da impresia că vorbim în numele guvernului (deci, cum?). De aceea, urmând 
sugestia lui Barbul, vrea ca eu să negociez sub pretextul că sunt «serios», pe când Nanu este 
un «naiv»... Vom aştepta, prin urmare, instrucţiuni, spre a fi lămuriţi cât de departe putem 
merge. Aşadar, mă văd adoptând caracterului unui personaj pirandelian, vorbind cu o 
jumătate de gură pentru opoziţie şi cu cealaltă pentru actualul regim! Tot asta este puţin 
serios, şi presupun că nici nu se va îndeplini; 21 se pare că Barbul ar fi făcut această propu¬ 
nere dinadins, spre a vedea dacă Ică ar avea bănuieli despre mine; propunerea sa fiind însă 
imediat primită, aceasta pare a indica că sunt încă în siguranţă; 3/ triumviratul Buzeşti- 
Pogoneanu-Styrcea ţine toate sforile în mână, hotărînd nu numai asupra tuturor negocierilor 
cu aliaţii, dar jucând chiar un rol însemnat în politica internă. Regele este sub influenţa lor, 
iar opoziţia ascultă de sfaturile pe care le dau. Cu toate că recunosc capacitatea lor, mă îngri¬ 
jorează totuşi să ştiu că probleme atât de precumpănitoare sunt în mâini atât de ambiţioase, 
pe atât de inexperimentate; 4/ după cum o ştiam, Ică a intrat şi dânsul în legături cu anglo- 
americanii, şi anume prin ambasadorul Statelor Unite la Madrid, căruia i s-au dat temeinice 
asigurări că, în momentul debarcării aliaţilor în Balcani, ei vor putea conta pe cooperarea 
noastră militară; 5/ Mareşalul cunoaşte pertractările lui Mihai Antonescu, dar închide ochii, 
văzând prea bine că nu există alte posibilităţi de scăpare... 

19 martie. Hannibal ante portas! Alaltăieri după-amiază am citit o telegramă din Mos¬ 
cova, prin care se anunţa victorios că primele unităţi ale armatei roşii au şi atins malul Nis¬ 
trului; ieri vestea s-a confirmat, adăogându-se că graniţa României a fost călcată Ia Nordul 
Basarabiei, în dreptul Moghilăului. De acum începe, deci, marea dramă românească. Sunt 
surprinzător de liniştit în faţa furtunii. 

O licărire de speranţă a fost pentru mine neaşteptata misiune a Principelui Barbu, pe 
lângă aliaţii din Cairo şi Ankara, dar putea-va să îndeplinească ceva? Mă mulţumeşte însă 
adânc această umbră a trecutului nostru, care îmi este atât de drag, ce se mai ridică odată la 
peste 70 de ani, spre a încerca să scape Ţara şi tronul Nepotului, după ce a fost un stâlp atât 
de nepreţuit Bunicului... 

20 martie. Ieri, pentru prima oară de un sfert de veac, un inamic al Ţării în stare de 
-răsboi cu noi, a călcat pământul României. Ruşii au pătruns în dreptul oraşului Soroca, pe o 
adâncime de trei kilometri... Intre timp, Journal de Genive, tot ieri - iar radio Ankara, după 
Moscova, azi - au dat în vileag condiţiile de armistiţiu ce ar fi fost prezentate Principelui 
Barbu... Superficial judecate, condiţiile par surprinzător de blânde. Citite însă cu băgare de 
seamă, sunt de o perfidă abilitate... Aşteptăm acuma textul oficial, spre a ne da seama de 
exacta înfăţişare a situaţiei. 

Primesc un lung mesaj de la Bucureşti, pe care l-am transmis imediat cui i se cuvenea. 
«Principele Ştirbey a plecat ca delegat al Dlui Maniu, cu consimţământul prealabil britanic, 
spre a se discuta modalităţile colaborării României cu aliaţii. Călătoria a fost aranjată cu 
reprezentanţii britanici la Ankara. Asupra dorinţei hotărîte de a colabora cu aliaţii la 
momentul oportun nu poate exista îndoială. Ceea ce rămânea de discutat era de a se stabili 
cu reprezentanţii principalelor puteri, condiţiunile în care această colaborare s-ar produce cu 
un maxim de succes... Faptul că între aliaţi şi guvern au avut loc unele schimburi de vederi, 
de altfel sporadice, şi'că guvernul român a aderat deci el însuşi la ideea unei colaborări cu 
aliaţii, nu a fost socotită de natură a face misiunea Principelui Ştirbey inutilă. Opoziţia ofe¬ 
rea, într-adevăr, aliaţilor posibilitatea de a le explica situaţiunea din România şi de a le face 
sugestii asupra modului în care ar trebui conduse discuţiile cu guvernul, spre a se ajunge, în 
cele mai bune condiţiuni, la un acord de colaborare a României. Pe de altă parte, opoziţia îşi 
lua angajamentul formal de a executa condiţiile colaborării cu aliaţii, în cazul unei eventuale 

carenţe a guvernului... Această misiune prezintă o foarte mare importanţă. Germanii au deja 
cele mai mari suspiciuni cu privire la România şi chiar la guvernul român. Dându-se publici¬ 
tate misiunii Principelui Ştirbey (publicitate făcută de agenţia Reuter), se justificau aceste 
suspiciuni, creându-se riscul foarte serios al unei lovituri germane împotriva României... 
Divulgarea acestei misiuni este cu atât mai regretabilă cu cât ea se produce în momentul în 
care guvernul a început a lua măsuri treptate de mobilizare totală a armatei, tocmai în scopul 
de a se crea Ţării o libertate de acţiune faţă de Germania... Credem că sinceritatea cu care 
factorii politici români s-au angajat, fără nici o rezervă, pe calea colaborării cu aliaţii, merită 
alt tratament». 

Curierul Djuvara, care mi-a adus acest text, s-a înapoiat la Bucureşti. Poate că a fost 
ultimul ce a mai putut trece, de aceea i-am şi încredinţat scrisori către familie şi cei mai buni 
prieteni, rânduri ce sunau oarecum a despărţire - ldele lui Martie! 

26 martie. Ruşii continuă înaintarea lor în Basarabia, ajungând până aproape de Bălţi. 
Armata română se retrage... unităţile sovietice au pătruns până la cinci kilometri de Prut, în 
dreptul Lipcanilor, iar Nistrul a fost trecut pe o întindere de vreo 70 de km... 

28 martie. Armatele lui Mansteian, din Sudul frontului Ucrainean sunt înlr-o completă 
debandadă. Nistrul a fost depăşit pe o întindere de vreo 200 de km., Prutul atins de-a lungul 
a 160 de km, iar la Nord, Ruşii s-ar găsi abia la 5 km de Cernăuţi. 

2 aprilie. Cernăuţii au fost ocupaţi acuma trei zile... In Basarabia armatele roşii se 
îndreaptă spre Chişinău, iar în Transnistria - sau mai bine spus, ceea ce ne-a mai rămas din 
ea - se apropie de Odessa... 

4 aprilie, ora 9 şi jumătate seara. Abia înapoiat acasă mi se şi telefonează că Bucureştii 
au fost bombardaţi la amiază, pentru prima oară. Printr-un adevărat miracol, ai noştri au 
putut vorbi, adineaori, cu Ministerul Propagandei, tocmai când se suna o nouă aiarmă. 
Totuşi au mai avut timpul să comunice că atacul a fost foarte puternic, oraşul fiind presărat 
cu bombe incendiare, gara şi cartierul înconjurător distruse, asemenea Ministerul de Interne 
şi Athenee Palace, citându-se încă, printre străzile mai greu încercate, Romana 
şi Dorobanţii. Atâtea amintiri, atâta lume, atâtea speranţe, atâtea bucurii şi dezamăgiri legate 
de acest oraş lăbărţat, urât, fermecător şi voios. Mă simt ruşinat de a mă afla aici, în 
siguranţă, confortabil şi liniştit... 

între timp, ruşii îşi continuă înaintarea... Vornicenii se află pe linia de foc... Ca şi 
moartea cuiva foarte drag, la a cărui sfârşii te aştepţi mai mult, aceste etape ale înfrângerilor 
noastre par atâtea nenorociri, prea dureroase încă de cuprins cu gândul... 

5 aprilie. In noaptea de 2 spre 3 aprilie, Molotov a convocat pentru prima oară de la 
începutul răsboiului jurnaliştii străini, spre a le declara că înaintarea arm'atelor ruseşti pe teri¬ 
toriul României are loc din motive tactice, ele trebuind să urmărească pe germani, până la 
definitiva lor capitulare, dar că sovietele nu au de gând să se atingă de integritatea teritorială 
a Ţării, nici de fiinţa ei socială. Dacă pentru blagoslovite motive nici unul dintre noi nu 
poate avea încredere în cuvântul Rusiei, totuşi aceste declaraţii, în abilul lor oportunism poli¬ 
tic, ar putea constitui un drept câştigat pentru România. 

12 aprilie. Mă înapoiez tocmai de la legaţie, unde am cifrat cu ajutorul lui Ghika, con¬ 
diţiile de armistiţiu pe care sovietele le transmit guvernului şi opoziţiei, atât de neaşteptat, 
prin oficiul nostru diplomatic. 

Lucrurile s-au petrecut în felul următor: alaltăieri, consilierul rus, Semenov, a înmânat 
lui Nanu, iarăşi, spre marea lui surprindere, o notă prin care sovietele declară, într-o mizera¬ 
bilă franţuzească, că momentul fiind prielnic unei luări de contact temeinic, transmite guver¬ 
nului Antonescu, cu care «nous preftrons avoir a faire», cererea Kremlinului de a se despărţi 
de germani, unindu-se cu sovietele. De asemenea, subliniază faptul că nu ar avea niciodată 
intenţia de a institui un guvern comunist, cu Groza sau Constantinescu, după cum au afirmat 
unele corespondenţe străine (adaug eu), ci că viitoarea formaţiune ministerială trebuie să fie 
constituită din elementele opoziţiei Maniu-Brătianu... 

Ieri, Doamna Kollontay l-a chemat pe Nanu, repetându-i cele menţionate, afirmând 
bunele intenţii ale Moscovei faţă de România, precum şi dorinţa ei pentru o cât mai bună 
colaborare viitoare între cele două vecine... 

în sfârşit, azi, la trei după-amiază, i s-au înmânat condiţiile de armistiţiu, cu rugămin¬ 
tea ca ele să fie transmise de urgenţă, prin telegramă cifrată, la Bucureşti, spre a se câştiga 
timp, şi nu prin curier, după cum propusese dânsul. (Nanu avea de gând să mă trimeată pe 
mine...) 

Găsesc, la cercetarea amănunţită a acestui text provizoriu, o bază neaşteptat de favora¬ 
bilă pentru viitoarele negocieri. Favorabilă, dar şi plină de curse, înveşmântate în făgăduieli 
mărinimoase, în care nici unul din noi nu se poate încrede... în plus, alte câteva întrebări pe v 
care mi le pun: Semenov, adăogând că aceste condiţiuni sunt comunicate simultan guverne-* 
lor anglo-americane, precum şi Principelui Barbu la Cairo, de ce nevoia de a le transmite şi 
aici? Apoi, de ce lui Nanu şi nu mie? Probabil, cred, fiindcă el reprezintă guvernul şi că ruşii 
se adresează abil lui Antonescu, când modesta mea persoană nu reprezintă decât pe rege şi 
opoziţia... 

J3 aprilie. Adaos la cele scrise ieri seara: Doamna Kollontay a mai declarat lui Nanu, 
că Stalin îşi dă prea bine seama că trebuie să se înţeleagă cu popoarele vecine, făcându-şi-le 
prietene, ceea ce înseamnă că era în intenţiunea lui să trateze şi România cât mai blând, 
căutând să o câştige şi să o ajute! De altfel, a adăugat bătrâna şireată, este o calomnie să se 
spună că sovietele încearcă să asmuţă revoluţiuni interne, experienţa dovedind că acestea nu 
se pot stârni în ţări străine (!!) «Ele izbucnesc», a încheiat dânsa, «nu se provoacă, pot cel 
mult fi canalizate în anumite direcţiuni...» 

25 mai. Am luat adineaori contact, pentru prima oară, cu adevăratul inamic, 
într-adevăr, după o lungă tăcere am primit, acum o'săptămână, următorul mesaj de Ia Bu- 
zeşti: «Nu este oportun a informa pe reprezentanţii aliaţi despre demersul sovietic. Din 
moment ce ei doresc a păstra discreţia asupra unor divergenţe cât de mici între aliaţi, ar putea 
avea, pentru noi, cele mai grave consecinţe. 

«Dacă poţi ajunge la Doamna Kollontay fără ca aliaţii să cunoască conversaţia ce ai 
avea cu dânsa, eşti rugat a-i comunica următoarele: cei doi capi ai opoziţiei unite au luat la 
cunoştinţă, cu mare întârziere, comunicarea guvernului sovietic. Actualmente au loc, la 
Cairo, discuţii între emisarii opoziţiei şi reprezentanţii celor trei principali aliaţi, pe baza 
unui text identic cu acela transmis prin Stockholm. Aceste discuţii au intrat într-o fază pozi¬ 
tivă şi opoziţia este convinsă că, dacă puterile aliate vor lua măsurile necesare şi vor avea un 
minimum de înţelegere pentru situaţia atât de grea în care se găseşte România, ele ar ajunge 
la rezultatul dorit de ambele părţi. în aceste condiţii este greu a se lua în considerare ruperea 
unor negocieri destul de înaintate la Cairo şi reînceperea lor Ia Stockholm. Opoziţia speră că 
Doamna Kollontay va exercita influenţa de care dispune la Moscova, pentru a se facilita o 
soluţie care să permită işirea României din răsboi.» 

«în orice caz, cei doi conducători ai opoziţiei ţin să se ştie că dorinţa fermă a opiniei 
publice române este de a se stabili cu URSS-ul legături durabile şi sincere de bună vecinătate 
şi prietenie, întemeiate pe un respect reciproc de drepturi şi îndatoriri. Dimpotrivă, aspiraţia 
poporului român este de a se putea avea o politică absolut independentă.» 

După mai multă chibzuinţă deci, nevrând să am de-a face cu nici un mijlocitor, am 
hotărît să mă duc ieri seara, fără alt înconjur, Ia locuinţa consilierului Semenov, care se afla 
tocmai Ia LidingO, în împrejurimi... Abia după ce am sunat de trei ori, mi-a deschis uşa 
lăcătuită o femeie zbârlită, speriată, cu ochi bulbucaţi şi haine murdare, care mi-a spus că 
stăpânul casei era la legaţie, de unde nu se înapoia decât la două noaptea. I-am lăsat, prin 
urmare, o carte de vizită într-un plic, cerându-i să-mi telefoneze azi, îa ora 8 dimineaţa. 

Punctual, inamicul m-a chemat, dându-mi întâlnire tot acasă, la amiază. Când m-am 
înfiinţat adineaori la mica villă de lemn, aparatul de radio cânta cu foc un amestec de cântece 
ruseşti şi de muzică uşoară, probabil spre a îneca dialogul nostru, dacă s-ar fi ascuns un even- 

tual microfon. După ce a cerut să mă legitimez, i-am tălmăcit situaţia mea aici, apoi l-am pus 
la curent cu motivul vizitei mele, cerându-i să văd pe Doamna Kollontay. Curtenitor, reţinut, 
uneori cu un surâs ce deodată lumina faţa lui aproape mongolică, micul om şiret şi 
cercetător, cu haine soioase şi gesturi încete, s-a pus numaidecât în legătură telefonică cu 
temuta lui stăpână. 

După multe pertractări, s-a hotărît să aştept acasă o comunicare prin care să mi se sta¬ 
tornicească, în cuvinte ascunse, ora, data şi locul «audienţei»... Mărturisesc că acest duşman 
nu îmi displace prea mult. 

27 mai. Ieri dimineaţă m-am înfiinţat, Ia ora 11, în clădirea lui Grand Hotel de 
SaltsjObaden, unde am găsit, în modesta şi trist mobilată cameră 118, o bătrânioară 
coşco'ătă, aşezată într-un fotoliu lângă balcon, îmbrăcată cu o rochie de mătase şi catifea 
neagră, pătată doar de un guler alb creţ, din care ieşea un cap neobişnuit de zbârcit, păruj 
decolorat fiind ondulat neregulat, cu un fier prea aparent pus pe o masă alăturată. Doi ochi 
pătrunzători m-au privit sub sprâncenele urât încondeiate, cu ceva înfometat în sclipiri. 

După ce am fost prezentat de Semenov, acesta a dispărut într-o cameră alăturată, 
rămânând singur cu dânsa şi cu o veveriţă căreia îi arunca câte o alună prin odaie. După ce 
i-am repetat şi ei situaţiunea mea la Stockholm, i-am transmis comunicarea opoziţiei, 
accentuînd, îndeosebi, asupra factorului timp, care, în împrejurările actuale este de o pre¬ 
cumpănitoare însemnătate pentru noi. După ce m-a ascultat cu o intensitate de persoană 
suferindă, a recunoscut şi dânsa «qu’il faut faire vite, tres vite, pour profiter, donc, du chan- 
gement de l’opinion publique en Roumanie». Aci, am adăugat, din proprie iniţiativă, că 
această opinie publică congenital variabilă şi impresionabilă la noi, s-a întors parţial împo¬ 
triva aliaţilor occidentali, în urma neomenoaselor bombardamente. Ruşii au câştigat, în 
schimb, din pricina abţinerii lor de a distruge sistematic oraşele noastre; cu toate acestea, am 
continuat, începând să se afle felul în care autorităţile sovietice se poartă în ţinuturile ocu¬ 
pate, după ce la început se pare că au fost destul de binevoitoare, vechea teamă faţă de veci¬ 
nii răsăriteni s-a reîmprospătat. Prin urmare, trebuie să lucrăm repede, dacă dorim să ajun¬ 
gem la un rezultat constructiv. Doamna Kollontay m-a aprobat întru toate, spunând că va 
comunica imediat guvernului său mesajul primit, dar m-a întrebai dacă legăturile mele tele¬ 
grafice cu Ţara sunt sigure. M-a mai întrebat dacă socot că sovietele ar putea să colaboreze 
cu actualul guvern, la care i-am răspuns că, fără a fi la curent cu amănuntele politicii noastre 
de stat, îi pot totuşi spune că nu cred într-o colaborare cu Mareşalul, poate cu Ică sau cu 
vreun alt membru al cabinetului; cu actuala formaţiune guvernamentală însă opoziţia nu va 
putea lucra în viitor. 

Am mai rugat-o, la urmă insistent, să facă uz de influenţa ei pe lângă Moscova, spre a 
se putea găsi, cât mai grabnic, o soluţie pentru a ajuta o ieşire onorabilă a României din 
răsboi... In sfârşit, chemând din nou în odaie pe Semenov, am hotărît în trei anumite măsuri 
de siguranţă, pentru uşurarea viitoarelor noastre întâlniri... 

31 mai. în seara de 25 a sosit, pe neaşteptate, Camil Demetrescu aducând primul 
curier, de mai bine de două luni... Mihai Antonescu îl însărcinează pe Nanu să prezinte 
guvernului sovietic răspunsul nostru la condiţiile de pace oferite la 11 aprilie... Socot că acest 
răspuns ne-a parvenit nepermis de târziu şi, în al doilea rând, că este incomplet şi superficial. 
Faţă de dezastrul militar ce ne pândeşte, guvernul trebuie să comunice contra-propunerile 
sale cât mai degrabă, limpede, scurt, temeinic, discutând punct cu punct cele transmise de 
Moscova, spre a fi în măsură a oferi ceva real. Nanu însă, a dat alaltăieri Iui Semenov o notă 
nelămurită, neînchegată, lipsită de formă şi de adevărat miez. Peste o jumătate de oră, 
Semenov ne va aduce răspunsul Kremlinului şi tare m-aş mira dacă nu va fi tăios şi batjocori¬ 
tor! 

Ora 7 şi jumătate seara. Răspunsul rusesc, în forma înmânată adineaori ministrului 
este voit neclar, întâi fiindcă este destul de abil pentru a menţine dinadins vagul textului nos¬ 
tru, apoi, spre a ne putea juca mai bine în viitor... Pentru aceste motive, Semenov va cere noi 

lămuriri la Moscova, ce urmează a ne fi comunicate fără întârziere. Nu-mi plac negocieri pe 
teren mişcător, deci lipsite de fapte concrete şi precise! 

3 iunie. Ieri după-amiază, Semenov a remis lui Nanu răspunsul guvernului său care, de 
fapt, evita lămuririle cerute, comunicând, în schimb, că dacă germanii ar primi să evacueze 
România în 15 zile, ruşii ar consimţi la neutralizarea ţării noastre şi, în al doilea rând, Krem¬ 
linul nu s-ar împotrivi venirii unei delegaţii române la Moscova... Prin urmare, odată mai 
mult ne dovedesc că vor să negocieze direct cu guvernul şi nu împreună cu anglo-americanii .' 
Tare îmi este însă teamă că Mihai Antonescu - indiferent de dificultăţile tehnice pentru trimi¬ 
terea unei delegaţii, fără ştirea germanilor - va cumpăni atâta timp până ce o nouă ofensivă 
rusească va pune capăt acestei prime faze a convorbirilor ce nu este prea nefavorabilă. 

5 iunie. Ieri, aliaţii au ocupat prima capitală inamică pătrunzând în Roma, încheind 
astfel a doua etapă a cuceririi Italiei... Germanii au cedat în sfârşit, după mari şi îndârjite 
bătălii şi, astfel, oraşul etern a căzut creind noi aspecte complicatei probleme italiene, mo¬ 
narhia şi Papa fiind cele mai gingaşe. De altfel, nepermisa întârziere a succeselor aliate în 
peninsulă a schimbat cu totul soarta unei părţi a Balcanilor, fiindcă ruşii au aici întâietatea... 

O mare ofensivă rusească a fost respinsă luna trecută pe valea Şiretului, graţie noilor 
arme germane antitanc, iar acum câteva zile, puternice atacuri nemţeşti au dat greş la nord- 
vest de Iaşi, după succese iniţiale... 

Camil Demetrescu ne-a povestit cât de mari au fost distrugerile la Bucureşti în urma 
ultimelor bombardamente aeriene, ce au făcut în plus aproape 8000 victime... Cartiere şi blo¬ 
curi întregi de case nu mai există împrejurul gării, Căii Victoriei, parcurilor Bonaparte şi Fili- 
pescu, Căii Cotrocenilor... 

6 iunie, ora 11 seara. Azi a început unul din cele mai uluitoare capitole din analele isto¬ 
riei militare mondiale: mult aşteptata, temuta, trâmbiţata invazie a lui Festung Europal Pro¬ 
logul se desfăşoară de mai multe săptămâni sub forma unor îngrozitoare bombardamente 
zilnice a continentului, când mii de avioane anglo-americane au zvârlit tone de explozibile 
asupra tuturor uzinelor, oraşelor, drumurilor, căilor ferate din teritoriile inamice şi ocupate, 
pricinuind Germaniei pagube enorme, dar şi omenirii aşazise civilizate pierderi de neînlocuit, 
fără a menţiona miile de victime omeneşti... Azi dimineaţă la şase, patru sute de mii de 
oameni s-au aruncat cu paraşutele şi au debarcat succesiv, din peste zece mii de ambarcaţiuni 
de-a lungul coastelor franceze, între Cherbourg şi Hâvre. De la 12 noaptea, 11.000 de 
avioane pregătiseră terenul printr-un sălbatic şi sistematic bombardament al ţărmurilor... 
Istoria contemporană la altă răscruce! 

7 iunie. Acum trei zile, ministrul s-a întâlnit din nou cu Semenov, acesta 
comunicându-i posibilităţile pentru o delegaţie română de a trece linia actualului front, fie pe 
calea aerului, fie pe pământ, spre a fi în măsură a discuta condiţiile de pace propuse de 
soviete... 

în acelaşi timp, rusul a întrebat pe Nanu părerea lui personală privitoare la o eventuală 
restaurare a Iui Carol... Cum ministrul nu a fost destul de energic în reacţiunea sa, l-am rugat 
pe Demetrescu, care s-a înapoiat azi în Ţară, să iniervie pe lângă cei în drept să-mi trimeată 
de urgenţă toate argumentele temeinice ce se opun unei asemenea reveniri, spre a le enumera 
apăsat consilierului sovietic... 

Din câte am aflat, în ultimele zile din Ţară, la noi domneşte o nesiguranţă, o lipsă de 
gândire constructivă şi o lipsă a unei linii de conduită bine definite, ce sunt 
înspăimântătoare. Negocierile tergiversează Ia Cairo, opoziţia este încă destul de neputin¬ 
cioasă, Regele ascultă de băieţi - dar cu o judecată destul de personală - Mareşalul este 
schimbător, iar Ică este nehotărît în marile sale planuri politice de vaste ambiţii; germanii ne 
păzesc de aproape, moralul armatei este bun în ciuda lipsei de armament, bombardările 
aeriene sunt cumplite, frontul mai poate să ţină un timp, iar în provinciile ocupate ruşii au şi 
început arestările şi deportările. Prin urmare, oameni mici, împrejurări grele, dezorganizări 
parţiale, speranţe contradictorii, soldaţi buni, mâncare multă şi un viitor întunecat căruia 

creştinii se pregătesc a se supune cu un fatalism ancestral. 

19 iunie. Acum trei zile primesc următorul mesaj de la Bucureşti: «Din ordinul 
M.S.Regelui binevoiţi a comunica Doamnei Kollontay cele ce urmează: până în ziua de 20 
iunie va fi expediat de la Bucureşti la Cairo un plan de acţiune în vederea ieşirii României din 
răsboi. Rog a se adăuga că elementul esenţial al acestui plan este coordonarea acţiunii noas¬ 
tre cu o ofensivă rusească pe frontul românesc...» La care Buzeşti adăuga prietenos «calde 
felicitări, înaintare prim consilier Legaţie.» 

Această comunicare fiind însă scurtă şi de caracter pur informativ, am socotit inutil să 
deranjez o femeie bolnavă şi de aceea m-am întâlnit cu Semenov, căruia i-am subliniat 
însemnătatea hotărîrii menţionate, cu atât mai vârtos cu cât era transmisă în numele Regelui; 
am adăugat că ieşirea.Suveranului dintr-o vrută tăcere, în care se afla din calcul, cât şi din 
pricina persecuţiunilor lui Antonescu, era o chezăşie că, în sfârşit, s-a trecut la o acţiune 
serioasă. 

Semenov mi-a răspuns că la Cairo negocierile sunt prea încete şi că românii ar trebui să 
se hotărască mai degrabă într-un fel sau altul. L-am întrebat de care români vorbeşte. Dacă 
se gândeşte la guvern, desigur că hotărîrea lui este greu de cumpănit, dacă se gândeşte la opo¬ 
ziţie, decizia a fost luată demult în ciuda tuturor dificultăţilor pe care le cunoaşte... 

27 iunie. Mă înapoiez de la o nouă întâlnire cu Semenov, de astă dată într-o pădure 
apropiată casei sale, în care m-au mâncat conştiincios ţânţarii, în ciuda înaltei politici pe care 
o discutam! 

I-am comunicat că textul anunţat fiind destul de lung, acesta va fi expediat printr-un 
curier special, care ar urma să plece chiar azi din Bucureşti. Cât despre intriga fostului nostru 
Suveran, Buzeşti m-a rugat a-i comunica: «în numele opoziţiei unite, că ţara este unanimă a 
considera chestiunea dinastică definitiv rezolvată. Nu trebuie uitat că prin politica sa şi mai 
ales prin înlăturarea lui Titulescu, Carol al II-lea a dovedii că tendinţele sate nu erau de 
natură a contribui la bunele raporturi cu URSS. Orice gest, chiar numai propagandistic în 
favoarea fostului suveran, ar constitui un obstacol esenţial în .calea desvohării viitoare a 
raporturilor româno-sovietice. Aceasta atât pentru motivul că persoana lui şi tendinţele sale 
politice nu pot inspira încredere, cât şi pentru că, printr-un asemenea gest, s-ar răni senti¬ 
mentele întregului popor român...» 

Socotind însă că cele mai de sus erau neîndestulătoare, am întrebuinţat germana mea 
cea mai bună şi argumentele cele mai temeinice, spre a-1 convinge despre marea greşeală de a 
susţine pe Carol. Din fericire nu cunoştea destul de bine problema spre a mă fi putut com¬ 
bate cu succes... 

3 iulie. Curierul venind cu o întârziere de 48 de ore, am descifrat o lungă telegramă 
«lourde de consequences» până la 4 şi jumătate, cu ajutorul lui Ghika, în noaptea de 30 spre 
zântâi. Această comunicare cuprinde planul stabilit în vederea încetării cât mai curânde a 
ostilităţilor împotriva Rusiei Sovietice. El prevede răsturnarea regimului Antonescu de către 
o formaţiune guvernamentală democrată, ce va proclama imediat înfăptuirea armistiţiului 
cu aliaţii. Trupele române aflătoare pe front vor primi ordinele de a lăsa să treacă trupele 
sovietice, alături de care vor continua lupta pentru eliberarea Ţării întregi, inclusiv Transil¬ 
vania. Toate măsurile necesare de ordin intern au şi fost luate. Spre a le da însă cât mai buni 
sorţi de izbândă, o mai strânsă colaborare aliată este indispensabilă, cu atât mai vârtos cu cât 
cea mai mare parte a trupelor române au fost trimise pe front de către Mareşalul Antonescu, 
fapt ce a creat un dezechilibru serios în interiorul Ţării între forţele române şi cele germane. 

Va fi prin urmare indispensabil ca acţiunea românească să fie sincronizată cu o 
ofensivă massivă sovietică. Concomitent s-a cerut deci la Cairo trimiterea a trei brigăzi aero- 
transporl sovieto-anglo-americane, cu scopul de a neutraliza rezervele germane, securitatea 
aterizării lor fiind garantată... în plus, mesajul insista asupra iluziei de a se putea ajunge la o 
înţelegere cu Antonescu. 

In concluzie, se cere iscălirea fără întârziere a unui armistiţiu la Cairo, de către emisarii 

români şi reprezentanţii celor trei aliaţi. Acest armistiţiu ar intra în vigoare în clipa căderii 
guvernului şi a terminării colaborării militare româno-germane. 

Alaltăieri, prin urmare, m-am întâlnit ia 11 dimineaţa cu Dna Kollontay, la Semenov. 
A fost o memorabilă şedinţă de o oră şi jumătate, în care - la sunetele exasperante şi neîntre¬ 
rupte ale aparatului de radio - am tradus pe franţuzeşte textul românesc, pe care dânsa îl 
schimba apoi pe ruseşte, pentru ca grijuliul ei consilier să poată lua note într-un carneţel 
negru. Singurele adaosuri pe care le-am făcut de la mine au fost a cere să se trimită - cel puţin 
simbolic - unităţi anglo-americane, şi să mai ating odată delicatul subiect al propagandei car- 
liste. 

Bătrâna cucoană era plină de agerime, verdictul ei fiind că planul este «foarte intere¬ 
sant, clar şi temeinic studiat». Cele câteva observaţiuni în plus pe care le-a făcut le-am trans¬ 
mis în Ţară, dânsa exprimându-şi convingerea «că condiţiunile făcute guvernului vor fi acor¬ 
date şi opoziţiei». 

26 iulie. Nu mi-a plăcut ultima telegramă primită acum o săptămână de Ia Bucureşti. 
«Sunteţi însărcinat a face un demers foarte insistent pe lângă Dna Kollontay rugând-o să 
intervină din nou pe lângă guvernul sovietic, pentru ca să se dea instrucţiuni la Cairo, în sen¬ 
sul că ameliorările condiţiunilor armistiţiului consimţite faţă de guvernul Antonescu, cu pri¬ 
lejul discuţiilor de la Stockholm, să fie acordate şi reprezentanţilor ce negociază în numele 
opoziţiei la Cairo. Factorii favorabili aliaţilor... nu pot lua răspunderea de a accepta con- 
diţiuni mai puţin favorabile decât cele acordate guvernului Antonescu... Chestiunea fiind de 
cea mai mare urgenţă, vă rog să obţineţi un răspuns cât mai curând...» 

Reiese deci limpede că ruşii doresc a colabora mai degrabă cu guvernul decât cu opo¬ 
ziţia unită... Socot că concesiunile de care este vorba, asupra unor puncte ale armistiţiului 
sunt atât de puţin precise şi lipsite de adevărata substanţă, încât nu merită a se insista prea 
mult asupra lor. 

în orice caz, în după-amiaza zilei de 15 iulie m-am întâlnit din nou cu Dna Kollontay la 
Semenov; o ciudată pereche, dânsa cu părul ciufulit, îmbrăcată într-o rochie pătată, albastră 
cu picăţele albe şi danteluţă uzată la guler şi la mâneci, dânsul învelit într-un halat, sub pre¬ 
textul că se sculase din pat având o congestie la plămâni! Am pledat cât am putut cauza opo¬ 
ziţiei, care cu prisosinţă a făcut dovada spiritului ei de colaborare şi de sacrificiu, ce nu se 
poate asemui cu atitudinea guvernului Antonescu. Şi când am insistat asupra unui răspuns 
cât mai urgent, mi-a spus: «Je vois une reponse vers Mardi, car vous savez que chez nous on 
travaille vite...» 

Uit să adaug că Doamna Kollontay mi-a menţionat la începutul convorbirii că guver¬ 
nul sovietic îmi transmite mulţumirile sale pentru cele comunicate acum trei săptămâni, dar 
chestiunea urmează să fie discutată mai repede în capitala Egiptului. 

25 iulie. Găsindu-mă din nou într-un fel de vacanţă politică în urma tăcerii Bucureşti¬ 
lor şi a Moscovei, am profitat de o neaşteptată serie de zile însorite Ia aceste latitudini, spre a 
petrece adânc mulţumitoare sfârşituri de săptămână la mare şi pe lacuri, prin păduri şi la cas¬ 
tele... 

29 iulie. Sunt înmărmurit de un grozav bombardament al Bucureştilor, ce a avut ioc 
alaltăieri noapte, cu o sălbăticie ce a depăşit cu mult cele din trecut. A fost un atac de teroare 
în toată accepţiunea cuvântului, avioanele anglo-americane zburând la mică înălţime, spre a 
mitralia populaţia îngrozită, întregul cuprins al capitalei fiind presărat cu explozibile şi 
bombe incendiare... Nu am destule adjective în vocabularul meu obişnuit spre a condamna 
laşitatea, criminalitatea şi, mai cu seamă, tâmpenia de neiertat a atacanţilor! Când sum l..t 
curent cu realitatea lucrurilor de la noi, care Doamne poate fi motivul acestor sălbatice 
represalii? Dacă vreau să dovedească că nu doresc să colaboreze cu opoziţia, ci să forţeze 
mâna guvernului, rezultatul va fi evident contrariul: aliaţii, deci şi opoziţia, pierd puţinele 
simpatii ce le-au mai rămas, făcând o colaborare viitoare tot mai anevoioasă, ceea ce nu 
poate desigur să joace decât în folosul germanilor... 

10 august. Primesc, în sfârşit, la 8 august, următoarea telegramă: «Spre a face un pas 
înainte pentru ieşirea României din răsboi, s-a decis a se trimite un general pe lângă armata 
sovietică. El va avea misiunea să discute cu comandantul sovietic coordonarea acţiunii mili¬ 
tare. Va fi investit cu puterile necesare şi va aduce toate informaţiile utile. Ofiţerul a fost 
desemnat în persoana generalului Aldea, care a mai negociat cu ruşii în 1940. Generalul 
Aldea va reprezenta frontul naţional-democrat. Această misiune are aprobarea Regelui... 
Binevoiţi a comunica imediat cele de mai sus Doamnei Kollontay, cu rugămintea să răspundă 
imediat dacă guvernul sovietic este de acord cu această misiune. Este de prisos de a mai 
adăuga că generalul pleacă fără ştirea guvernului... Sunteţi rugat a semnala Doamnei Kol¬ 
lontay că lipsa oricărui răspuns la un plan atât de precis de a colabora, prezentat acum şase 
săptămâni, dezorientează factorii favorabili aliaţilor din România, care sunt puşi în imposi¬ 
bilitatea de a se avea un minimum de elemente de apreciere pentru a se fixa modalităţile 
acţiunii noastre. De asemenea, faptul că ruşii nu ne-au acordat până acum beneficiul con- 
diţiunilor ameliorate de armistiţiu consimţite guvernului Antonescu, constituie o descura¬ 
jare...» 

Fiind dat cele comunicate, am luat imediat întâlnire cu ambasadoarea, pe care am 
găsit-o după-amiază la Semenov, pentru prima oară în fotoliul ei de invalidă. Era îmbrăcată 
- Doamne iartă-mă - într-o rochie roşie cu volănaşe creţe albe, la gât şi la mâneci. Fiind 
iritat de întreaga lor atitudine faţă de noi, ca şi de ipocrita politică pe care o duc cu opoziţia 
unită, am jucat şi eu o mică comedie, spre a-mi plăti o satisfacţie personală. I-am spus, ast¬ 
fel, că eram adânc descurajat de cele ce mi s-au comunicat, dramatizând întreaga gamă de 
argumente cunoscute. Apoi am adăugat că în faţa atitudinei lor de a nu mă convoca ori de 
câte ori aveau un răspuns - fie el chiar negativ - mă întreb dacă mă mai bucuram de încrede¬ 
rea ei, «car», am adăugat, «je me croyais justifie d’avoir au moins une reponse, de n’importe 
quelle nature qu’elle fut, quand je prenais - comme de juste, d’ailleurs tant de peine pour 
arriver â une meilleure solution des poblemes qui nous interessent!» 

Protestări de prietenie, «il ne faut pas que vous posiez la question de confiance», dar 
Moscova nu i-a comunicat încă nici un răspuns spre marea ei mirare iar Semenov a fost bol¬ 
nav etc... în sfârşit, i-am tradus verbal şi în scris textul privitor la generalul Aldea, dânsa asi- 
gurându-mă că va face tot ce îi stă în putinţă spre a-mi da un răspuns, personal fiind foarte 
doritoare să ajungem la rezultate constructive. Cum am telegrafiat azi băieţilor «să 
vedem!» 

22 august. Câteva zile după ultima mea întâlnire cu Doamna Kollontay, Semenov m-a 
chemat spre a-mi comunica dorinţa guvernului sovietic ca, înainte să poată da răspunsul pri¬ 
vitor la misiunea generalului Aldea, să aibă anume lămuriri despre frontul naţional- 
democrat. Punctele principale ce urmau să fie clarificate de urgenţă sunt următoarele: 1/ 
Care este exact rolul şi importanţa politică a lui Tătărăscu în sânul partidului liberal, precum 
şi legăturile sale cu Regele; 21 care mai sunt partidele politice în afară de acelea aflătoare în 
front... (Nu am pierdut acest prilej spre a încondeia pe Tătărăscu astfel cum o merita oportu¬ 
nismul, demagogia şi lipsa lui de caracter, accentuînd îndeosebi asupra legăturilor sale cu 
legionarii, după asasinarea lui Ion Duca...) 

în răspunsul pe care l-am primit acum patru zile de la Bucureşti, ni se spune că pe lângă 
partidele menţionate în telegrama anterioară, frontul naţional-democrat mai cuprinde şi 
frontul plugarilor şi al muncitorilor, o organizaţie regională condusă de Groza, şi frontul 
patriotic, din care face parte comunistul Magheru, actualmente în închisoare. Nu au rămas 
în afară decât gruparea lui Tătărăscu şi legionarii, precum şi elementele ce au colaborat mai 
activ cu Regele Carol, în ultimii ani ai domniei sale. Regele consideră frontul ca expresie a 
opiniei publice a Ţării, generalul Aldea vorbind, prin urmare, în numele acesteia. Toate par¬ 
tidele aflătoare în front desmint categoric afirmaţia Iui Tătărăscu că ar face şi dânsul parte 
din această organizaţie, afirmaţie transmisă Moscovei prin intrermediul Iui Beneş, după cum 
am aflat mai târziu. 

Telegrama adăuga: «Sperăm că în urma acestor lămuriri chestiunea va fi rezolvată de 
urgenţă, căci timpul pierdut agravează situaţia României, prin posibilitatea de indiscreţie şi 
prin întărirea controlului german în interior. Insistăm din nou asupra interesului capital ca 
misiunea generalului Aldea să rămână secretă...» 

Ofensiva rusească pare a fi început în sudul Nistrului şi în nordul Iaşilor. 

23 august. Am fost îngrijorat primind ieri ultima telegramă a lui Buzeşti, prin care 
cerea un răspuns cât mai neîntârziat în chestiunea misiunii Iui Aldea, fiindcă înseamnă că 
situaţia era aşa de gravă încât Regele cât şi opoziţia se gândesc la o dramatică acţiune. 

Găseam umilitor pentru mine de a mă duce la ruşi să mă milogesc pentru un răspuns, în 
plină ofensivă victorioasă la noi. Când am sosit însă la şase seara la Semenov, Doamna Kol- 
lontay m-a primit cu o veselie pe care nu mi-o arătase încă niciodată. Cu toate că mi-a spuns 
numaidecât că primise un răspuns, a insistat să-i transmit întâi comunicarea mea. Presim¬ 
ţind, deci, o veste favorabilă, nu i-am repetat decât acele puncte din mesaj ce s-ar fi potrivit 
cu această nouă stare de lucruri. Atunci abia mi-a declarat că guvernul sovietic primeşte 
misiunea generalului Aldea, după care, toţi trei am studiat toate posibilităţile pentru uşura¬ 
rea trecerii avionului peste graniţa rusească. Am hotărît la urmă, câteva ore fixe în cursul 
zilei următoare, .în care să rămânem în contact dacă răspunsul Bucureştilor era să sosească în 
limita cerută. 

Plecând, eram profund desgustat de felul în care ruşii s-au purtat, căci era prea lim¬ 
pede că nu au vrut să-şi dea consimţământul decât după începerea ofensivei, spre a iniţia 
negocierile sub presiunea situaţiei militare. 

Acum, Ia ora nouă seara, am sfârşit să cifrez cu ajutorul lui Sandu, telegrama pentru 
băieţi, prin care le ceream să ne comunice urgent până cel târziu în ziua de sâmbătă: 1 / Data, 
ora şi o eventuală sugestie pentru locul de trecere; 21 lungimea undelor aparatului de radio 
de bord, pentru emitere şi recepţie; 3/ parola aparatului; 4/ în plus, generalul este rugat să 
vină cu depline puteri şi să comunice numele eventualilor însoţitori. La rândul lor, ruşii vor 
comunica imediat numele aerodromului şi, mai târziu, vor transmite buletinul meteorologic. 

Ora 10 seara. Acum mi se telefonează de la secţiunea noastră de presă, spre a mi se 
comunica că Regele ar fi dat adineaori o proclamaţie către Ţară, prin care aduce la 
cunoştinţă că România primeşte condiţiile armistiţiului rusesc şi că se alătură puterilor 
aliate... Un nou cabinet s-ar fi format cu Brătianu şi Maniu... 

în sfârşit dar totuşi nu mă pot încă bucura, fiindcă prea multe vor fi greutăţile, 
dezamăgirile şi sacrificiile de acum încolo, până în ziua îndepărtată în care România va 
putea, oarecum, ieşi la liman, statornicindu-şi viitoarea fiinţă... Pe când scriu, sunt neconte¬ 
nit întrerupt de telefon: jurnaliştii vor să vorbească cu Nanu, Radio Londra anunţă că de la 
ora 9 seara ne socoteşte în rândul aliaţilor, emisiunea engleză despre România se termină cu 
«Trăiască Regele», Ministerul de Externe Suediez confirmă veştile etc... 

lată deci cum, adineaori, a început un nou capitol din istoria contempornă a Ţării 
Româneşti... O mare zi, desigur, pentru noi toţi, dar numai superficialii şi emotivii’pot 
dănţui. 

Ora 11 şi jumătate. Ultima oră: guvernul s-a format în frunte cu generalul Sănătescu, 
având la externe pe - Buzeşti! O ascensiune prea bruscă, căreia - în ciuda excepţionalelor sale 
calităţi - nu ştiu dacă va putea rezista. Mă amuză însă faptul că din august 1943, când dânsul 
m-a însărcinat în treacăt fiind la Stockhplm să reprezint pe Rege şi opoziţia unită, peste 
capul guvernului şi a lui Nanu, stabilind în acelaşi timp un cifru secret între noi, din anul tre¬ 
cut, zic, mi-a dovedit o prietenie aproape afectuoasă, ce m-a mirat. Fosta mea antipatie pen¬ 
tru dânsul a dispărut, în bună parte, faţă de nepreţuitele servicii pe care le-a adus cauzei... 

O altă veste, în această zi de precumpănitoare evenimente, este că cei trei aliaţi princi¬ 
pali au recunoscut, după asigurarea integrităţii teritoriale şi a independenţei noastre, nedrep¬ 
tatea arbitrajului de la Viena, Regele anunţând începerea luptei pentru reîntregirea Ardealu¬ 
lui. Pentru aceasta mă bucur şi eu, dar în linişte şi singur. Gălăgioşii mei compatrioţi au şi 

deschis sticlele de şampanie, poftindu-mă să chefuiesc cu ei...Sunt însă prea obosit spre a-mi 
părăsi patul şi prea îngândurat spre a-mi da - încă - drumul! 

24 august. O zi agitată. Ieri, până la unu noaptea a sunat telefonul, spre a mi se comu¬ 
nica ultimele veşti primite prin Radio Bucureşti, dimpreună cu emoţionantele acorduri ale lui 
«Trăiască Regele» auzite în receptor. 

Ceea ce însă ne-a uluit a fost apariţia miraculoasă a lui Neagu Djuvara, azi dimineaţă, 
în chip de curier. Plecat ieri în zori din Bucureşti, a putut părăsi azi Berlinul, unde nici legaţia 
noastră, nici autorităţile germane nu ştiau încă nimic despre cele întâmplate în România! 
Vameşii, la Tempelhof, l-au ajutat să găsească un ultim loc în avionul ce pleca în Suedia, 
unde este silit a rămâne acuma un timp indefinit... Dânsul avea însărcinarea din partea lui 
Mihai Antonescu de a da mână liberă lui Nanu să reînceapă negocierile cu ruşii pentru 
încheierea unui armistiţiu... Bietul Nanu! 

31 august. Legăturile cu Ţara au fost înterupte, deci nu mai putem avea nici un fel de 
contacte directe, veştile fiind transmise numai prin Moscova, Londra şi agenţiile de presă 
străine... Germanii nu se mai apără decât sporadic la noi, ne mai existând de mult un front, 
în adevărata accepţiune a cuvântului. Ruşii au şi ocupat cea mai mare parte a Dobrogei, 
găsind Constanţa în flăcări... Intrarea ruşilor în Bucureşti se anunţă pentru azi sau mâine... 
Buletinele sovietice vorbesc încă de «cuceriri» şi «ocupări» ca într-o ţară duşmană, ceea ce se 
explică prin faptul că armistiţiul nu a fost încă semnat... Ieri a sosit la Moscova comisiunea 
română pentru a negocia, în frunte cu Principele Barbu. Echipa este foarte bună şi admir 
curajul şi şpriţul de sacrificiu al lui Barbu Ştirbey, care a primit un rol atât de ingrat şi de 
penibil pentru vârsta, situaţiunea şi patriotismul său... 

2 septembrie. Acum petru zile m-a chemat Semenov la telefon spre a mă pofti să mă 
întâlnesc cu Doamna Kollontay, la SaltsjObaden. Când m-am dus, în după-amiaza de 31 
august, la ora trei, am găsit-o în pat, fiindcă pricepusem greşit ziua, dânsa aşteptându-măîn 
ajun. După o scurtă aşteptare, m-a chemat din nou în odaia ei şi, înveşmântată în surâsuri, 
mi-a spus: «Je voulais seulement vous serrer la main, cher Monsieur Duca, et vous remercier 
au nom du gouvemement Soviâtique et du mien personnel, pour tous Ies Services que vous 
avez apportes â la cause commune». A adăugat că se bucura din toată inima de ultimele eve¬ 
nimente şi spera că ele se vor desfăşura pentru binele Ţării: «Je ne puis qu’esperer Madame» 
i-am răspuns, «que la confiance que nous mettons dans Ies Soviets aujourd’hui sera 
entierement justifiee demain». «Aucum doute, cher Monsieur Duca, aucun doute, Moscou 
veut oublier le passe et bâtir en grandes lignes pour un avenir durable. Nous sommes d’ail- 
Ieurs parfaitement conscients de tout ce que vous âvez souffert. Mais qui n’a pas souffert 
dans cette terrible guerre que nous n’avons pas voulue?» 

Apoi şi-a mai exprimat urările ei pentru opoziţie şi Maniu, pe care crede că l-ar fi 
întâlnit la Societatea Naţiunilor, dar nu a pomenit o singură dată de Rege. La urmă m-a 
întrebat dacă la viitoarea ei întâlnire cu Nanu putea să-i spună ceva despre activităţile mele, 
la care i-am răspuns că trebuie să cer mai întâi deslegarea de la Bucureşti. 

5 septembrie. Primesc azi această telegramă din partea noului nostru ministru al aface¬ 
rilor străine: «Personal pentru Duca. Eşti autorizat a informa pe Dl.Nanu despre negocierile 
ce ai dus, din însărcinarea M.S.Regelui. Cu acest prilej ţin să-ţi mulţumesc pentru îndemâna¬ 
rea, tactul şi competenţa cu care ai împlinit misiunea». 

Astfel s-a sfârşit definitiv rostul şederii mele aci, cât şi interesul direct pe care îl aveam 
pentru postul de la Stockholm. 

...în ultima noapte, Mihăilescu m-a deşteptat spre a-mi citi condiţiunile armistiţiului 
fino-rus, ce fuseseră tocmai transmise prin Radio Moscova, condiţiuni ce erau, în general, 
asemănătoare cu ale noastre, mai cu seamă pe planul economic; nu se vorbea însă nimic des¬ 
pre controlul intern ce se impusese României, dar se menţiona, între altele, repatrierea prizo¬ 
nierilor finlandezi aflători în Rusia, ceea ce nu ni se acordase încă. 

Stockholm, 14 septembrie. în noaptea de 12 spre 13 septembrie, Principele Barbu a 

semnat, dimpreună cu ceilalţi delegaţi principali, tratatul dc armistiţiu româno-rus, la Mos¬ 
cova, ale cărui condiţiuni s-au dat în vileag ieri seară. Citindu-Ie azi, sunt adânc neliniştit de 
viitorul României, sau cel puţin ai acelei Românii în care m-am născut, am crescut şi unde 
am iubit acea imagine a ei, ce sintetizează în bine şi în rău tot ceea cc se înţelege prin cuvin¬ 
tele: «la noi». 

La noi, deci, este azi paşalâc rusesc, ceea ce înseamnă că viitorul tuturor este pecetluit 
pentru multă vreme. Din fericire însă, sunt destul de sănătos spre a-mi plăti luxul de s fi 
totuşi optimist! 

20 septembrie. Veştile din Ţară sunt limitate şi incomplete. Comandamentul rusesc a 
interzis orice comunicare cifrată cu străinătatea, chiar cele ale legaţiilor din Bucureşti... Pe 
front înaintăm cu noii aliaţi, în Secuime. Paralel cu «noua stare dc lucruri» au şi început 
mari schimbări de personal peste graniţă: toate serviciile de presă au fost rechemate, propa¬ 
ganda Ţării «urmând a fi reorganizată pe alte baze» - cred şi eu! Apoi, din senin, a urmat 
absolut neaşteptata rechemare a Iui Nanu. Ştiam de mult că nici Regele, nici Buzeşti nu-1 pot 
suferi, dar nu aş fi pulul crede să se facă o asemenea nedreptate tocmai într-un post în care 
amândoi reprezentau România atât de bine, din toate punctele de vedere. Pentru dânşii este 
o crea lovitură, cu atât mai mult cu cât dânsul întotdeauna tare convins (şi deseori pe bună 
dieptate) de marea sa superioritate, se aştepta la un post însemnat, în urma sporadicelor lui 
convorbiri cu ruşii. In telegrama de rechemare se face menţiune că eu sunt însărcinat cu con¬ 
ducerea legaţiei, până la numirea unui titular... 

Această superfluă menţiune a făcut şi mai grea situaţia mea faţă de Nanu, în urma 
explicaţiilor pe care le-am avut acum două săptămâni. Intr-adevăr, după deslegarea primită 
de Ia Buzeşti, am mers Ia dânsul spre a-l pune în general la curent cu aşa-numitele mele nego¬ 
cieri. Pentru toate motivele, atât de uşor de înţeles, povestea mea a fost deosebit de jigni- 
toare pentru dânsul, cu atât mai vârtos cu cât, neputând să-i spun că opoziţia nu avea încre¬ 
dere în dânsul, nu pricepea de ce nu putusem colabora împreună! în orice caz, eu am căutat 
să fiu cât mai prietenos şi civilizat, mergând chiar până a-i respecta dorinţa de a nu pune 
momentan la curent pe ceilalţi membri ai legaţiei... 

24 septembrie... Citind desfăşurarea evenimentelor pe toate câmpurile de bătaie, tre¬ 
buie să constat cu o crescândă îngrijorare că în mai toate ţările învingătoare sau învinse, 
stânga înlocuieşte dreapta, schimbând cu o egală brutalitate şi oarbă pasiune, un regim cu 
altul. De România suntem în bună parte tăiaţi, mulţumindu-ne doar a ghir.i adevărata stare 
de lucruri printre rândurile telegramelor laconice şi cu dublu înţeles ce sosesc la câte unul din 
colegii sau compatrioţii noştri în Suedia... 

25 octombrie. Ieri seara m-a chemat !a telefon consilierul legaţiei sovietice spre a-mi 
comunica că St alin a anunţat printr-un ordin special de zi că întreaga Transilvanie a fost ocu¬ 
pată de trupele româno-ruse. Nu ne cuprinde azi nestăpânita bucurie pe care am resimţit-o în 
alte împrejurări politice şi militare. O ţară învinsă, capitulată, ocupată şi care a pierdut cea 
mai mare parte a suveranităţii sale, nu mai poate fi decât recunoscătoare pentru concursul de 
împrejurări ce i-a îngăduit să reintre, parţial, în drepturile sale teritoriale. Atât şi nimic mai 
mult. 

...în sfârşit, ruşii s-au întrecut: imediat Doamna Kollontay mi-a depus un carton dim¬ 
preună cu Semenov, apoi acesta din urmă a venit să mă vadă, într-o lungă vizită, cu care pri¬ 
lej m-a poftit la un dejun cu întreaga legaţie... Convorbirea noastră a fost prietenoasă şi 
lungă. M-a asigurat în două rânduri de mulţumirea lui că mă aflam acum în fruntea legaţiei 
şi nu a recaţionat defel când am exprimat părerea mea de rău la placarea lui Nanu. Mi-a spus 
că lovitura de stat în România, când armata întreagă ca un singur om s-a întors împotriva 
foştilor camarazi de arme, a însemnat o mare înfrângere pentru politica şi poliţia germană, 
secretul fiind atât de bine păstrat. Nu i-a venit să creadă când l-am asigurat că aproximativ 
40 de persoane erau la curent cu ceea ce se pregătea!... 

Doamna Kollontay m-a chemat în două rânduri Ia telefon în zilele următoare, spre a 


597 



discuta data dejunului, de ambele ori «tout n’Gtant que sourires et amour». 

A sosit în cele din urmă şi ziua mesei ce neliniştea şi agita la culme pe români. Când am 
intrat în urâtele saloane din Villagatan la 20 octombrie, perechea Semenov ne-a primit cu 
multe scuze din partea ambasadoarei, care avusese în ajun un atac de inimă. Normalele mele 
bănuieli au fost însă repede rispite, când am aflat că boala era reală, ba chiar destul de 
serioasă. 

De aceea m-am îndreptat cu o veselă amabilitate către foştii duşmani erau vreo 25 cu 
toţii, o ciudată adunare de bărbaţi vânjoşi, greoi, cercetători, bănuitori, de o calculată curte- 
nie, amestec general de o nu prea bine ascunsă mândrie şi o notă foarte perceptibilă de nesi¬ 
guranţă în atitudini şi purtare. Masa, prost servită, a fost mediocră, însă după primul 
«noroc» spus pe româneşte de dânşii, mare mi-a fost surprinderea să-l aud pe Semenov 
citindu-mi o mică cuvântare pe limba noastră, compusă pe ascuns cu ajutorul vecinelor sale 
românce! 

Modestul meu răspuns a fost pe nemţeşte, dar eram încă atât de mirat, încât am uitat 
cu desăvârşire - Doamne iartă-mă! să ridic paharul «în sănătatea şi gloria lui Stalin». 
înainte de a ne scula însă, am făcut gestul consacrat, dând uitării pe bătrânul Kalinin, al 
cărui titlu oficial nici nu-1 cunoşteam de altfel pe nemţeşte. 

După masă am stat de vorbă cu fiecare în parte, părăsind bietele cucoane modeste, 
simpluţe, urâţele şi stângace. înainte de a pleca am ascultat o cruntă filipică împotriva «lipsei 
de discreţie, prostiei, superficialităţii politice şi inexplicabilei atitudini a Ungariei», ceea ce 
natural m-a amuzat, mulţumindu-mă. 

în concluzie, amabilitatea şi prietenia cu tot dinadinsul subliniate de ruşi, trebuie 
acceptată cu prudenţă şi sinceritate, acordându-le exact valoarea pe care o ştim că o au... A 
doua zi am trimis un mare buchet de crizanteme ilustrei bolnave, care mi-a mulţumit «pour 
ce ravissant jardin de Roumanie». Et voilâ! 

12 noiembrie. De o săptămână avem un nou guvern sub preşedinţia aceluiaşi general 
Sănătescu. Schimbarea era aşteptată, presupusă şi vestită din ziua iscălirii armistiţiului. Cu 
toate acestea, aşteptarea a fost lungă, fiindcă înţelegerea între reprezentanţii feluritelor par¬ 
tide vechi şi nou formate a fost evident anevoioasă, supusă «anumitor presiuni externe»... 
Pe măsură ce se scurgeau săptămânile, primeau ecourile crescânde ale protestelor grupărilor 
de stânga, ce reclamau tot mai insistent o participare mult mai largă în guvernarea Ţării. 

Pătrăşcanu a demisionat, Maniu şi Brătianu au refuzat să mai facă parte din cabinet, 
întrunirile politice la Bucureşti şi în provincie s-au înmulţit până ce, în urma unor manifes- 
taţiuni «impunătoare» în faţa Palatului, Sănătescu a demisionai, spre a-şi relua imediat locul 
cu o nouă echipă guvernamentală... La externe, Vişoianu l-a înlocuit pe Buzeşti... Nu ne-a 
scăpat la nici unul că în aceleaşi zile, Moscova s-a plâns amar că guvernul român nu îşi înde¬ 
plinea cu cinste şi conştiinciozitate o parte a obligaţiilor sale decurgând din stipulaţiunile 
armistiţiului... 

Evoluţia spre stânga îşi continua mersul..., 

între timp, mai multe divizii române însoţesc trupele sovietice în înaintarea lor pe 
câmpiile ungare. Refacem, prin urmare, aceleaşi greşeli pe care le-am îndeplinit la Răsărit, 
• presărându-ne morţii de la Volga la...! 

11 decembrie. Generalul Rădescu a înlocuit pe colegul său Sănătescu, formaţiunea 
guvernamentală rămânând aproape neschimbată. Capul principal de acuzare împotriva fos¬ 
tului preşedinte era din nou că nu îndeplinise cu destulă scrupulozitate condiţiunile armis¬ 
tiţiului... Proporţia din guvern, între diverşii reprezentanţi ai partidelor politice este aproxi¬ 
mativ ca în trecut, adică 4-4-6 între ţărănişti, liberali şi cei de stânga. Personal nu mă pot 
decât bucura de numirea lui Rădescu, om al vremurilor trecute, care a poposit atâta vreme la 
curte, fiind în plus omul lui Maniu. 

Primele sale declaraţii făcute presei sunt semnificative, fiindcă spune apăsat că nu 
admite nici o agitaţie muncitorească, care, în ultima vreme, se traducea prin neîngăduite 

iniţiative ale lucrătorilor... Condiţiunile armistiţiului vor fi aplicate cu stricteţe, iar prietenia 
cu Rusia mult întărită, contrariul «însemnând o adevărată sinucidere pentru România». 

...Curând va începe judecarea şi pedepsirea «vinovaţilor de răsboi» şi a acelora de 
«dezastrul Ţării», a căror culpabilitate a fost amănunţit statornicită prin lege. Sper însă, 
pentru demnitatea noastră naţională, că nu vom urma exemplul Bulgariei, unde execuţiile pe 
aceleaşi baze au şi început, în frunte cu Principele Kyrill... între timp însă, bântuie o mare 
epidemie de tifos exantematic la noi, şi anume în regiunile din Moldova şi Transilvania, care 
au fost mai greu încercate de răsboi. Şi noi am fost însărcinaţi aci, de către guvern, să 
procurăm medicamentele indispensabile pe care caut a Ie expedia urgent, prin Rusia... 

25 februarie. Se pregătesc de câtâva vreme evenimente destul de grave... Guvernul 
Rădescu are de luptat cu greutăţi cftscânde din partea ruşilor, pe de o parte, iar din partea 
elementelor de stânga, pe de alta, ceea ce evident revine Ia acelaşi lucru... Acuzaţiile curg 
împotriva vechilor oameni politici «reacţionari», şi mai cu seamă împotriva lui Maniu, toate 
dublate de o violentă campanie de presă, de manifestaţii de stradă, întruniri, greve etc. 

Planul de bătaie este limpede: Rădescu neavând nici o intenţie de a trece întreaga 
putere în mâinile frontului naţional-democrat şi nevrând, în acelaşi timp, să cedeze presiuni¬ 
lor externe de a judeca, condamna şi lichida mii de oameni, aşa-numiţi criminali de răsboi, a 
hotărît să lupte făţiş... în două cuvântări succesive a declarat că nu mai poate tolera acest 
început de anarhie al oamenilor de stânga, care pun în primejdie aparatul statului şi presti¬ 
giul Ţării. 

Criza de guvern părea deschisă când, ieri seara, pe neaşteptate, primul ministru anunţa 
la Radio că elemente criminale, conduse de venetici ca Ana Pauker şi ungurul Luca, au unel¬ 
tit împotriva siguranţei Ţării, cu atacuri deschise la Craiova, Caracal, Braşov unde s-a tras în 
armată. De asemenea, s-a tras şi la Bucureşti, într-o manifestaţie de simpatie ce avea loc în 
faţa Palatului Regal... în consecinţă, Rădescu declară că nu se va lăsa intimidat şi că, susţi¬ 
nut de armată şi de toţi oamenii de bine, va lupta din răsputeri pentru restabilirea ordinei. 

O cuvântare demnă, curajoasă, energică, aşa cum trebuie să vorbească un şef de 
guvern în momente grele, în faţa primejdiei. Dar va mai putea oare face ceva? 

Viitorul nostru a fost odată mai mult statornicit de cei trei mari, cu prilejul ultimelor 
întruniri la Yalta care, dimpreună cu cea de la Teheran în 1943, va fi desigur socotită mai 
târziu una din cele mai însemnate din cursul acestui mizerabil răsboi... Prin urmare, conti¬ 
nentul va fi la ordinele a trei mari capitale, ţările mici căutând să se orânduiască vremurilor 
noi după formule vechi, pentru păstrarea fiinţei lor... 

1 martie. Ponegrit, hulit, înjurat, ameninţat, cotropit, bietul Rădescu şi-a dat demisia. 
Până în ultima clipă, Moscova şi presa străină înregistrează mişcări de stradă, manifestaţii şi 
atacuri furioase împotriva guvernului, ba chiar împotriva Regelui. Victima ispăşindu-şi «cri¬ 
mele», au început negocierile, complicate prin sosirea neaşteptată a lui Vâşinski, care ime¬ 
diat s-a dus la Palat. 

2 martie. Spre mirarea noastră, Principele Barbu a fost însărcinat ieri de Rege să for¬ 
meze noul guvern; mă întreb însă dacă va putea să reuşească şi, în caz afirmativ, dacă se va 
putea menţine Ia putere... în acelaşi timp, naţional democraţii cer cu urlete jurnalistice ares¬ 
tarea lui Maniu, dimpreună cu fostul preşedinte de consiliu. 

3 martie. După cum era de aşteptat, Principele Barbu şi-a depus mandatul. Petru 
Groza preluînd sarcina de a forma noul guvern... 

7 martie. De ieri seara, avem în Ţară primul guvern de stânga... 

8 martie. Primele declaraţii guvernamentale au fost neaşteptat de favorabile. Atât 
Groza şi Tătărăscu, cât şi mai cu seamă ministrul de interne, Gh.Gheorghiu-Dej, care pare a 
juca un rol de frunte în partidul său, insistă asupra unei epuraţii administrative, imediata 
reformă agrară şi ordine în Ţară... Primele rezultate ale noilor schimbări din România sunt 
făgăduiala unei curânde acordări a statutului de cobeligerant, precum şi aceea a repatrierii 
tuturor prizonierilor de răsboi. Sovietele au ştiut, prin urmare, să joace un iscusit şantaj pen- 

tru a obţine o domnie a stângii. în plus, ceea ce m-a mulţumit adânc este atitudinea leală şi 
respectuoasă faţă de Rege... Dar, odată mai mult, trebuie să invoc cuvintele Laetiţiei Bona- 
parte. 

25 aprilie. După o lună de aşteptare, am primit ieri următoarea telegramă din partea lui 
Cretzianu: «Ştirile primite din Ţară la începutul lui martie arătau că situaţia este foarte 
gravă. Dominaţiunea sovietică devenită completă, iar brutalitatea armatei de ocupaţie, inca¬ 
lificabilă. Guvernul Groza, care a fost impus Regelui prin violenţă, este un simplu instru¬ 
ment de aservire. Toate poziţiile de conducere sunt în mâinile comuniştilor... Atitudinea 
celorlalţi din guvern este caracterizată printr-o totală supunere. Poliţia şi jandarmeria au fost 
reduse, iar ordinea publică este asigurată de gărzile cetăţeneşti comuniste, organizate de .un 
fost dezertor reîntors în România odată cu politica sovietică, azi împlinid funcţiunea de 
secretar general al Preşedinţiei Consiliului...» 

«Situaţia M.S.Regelui (continuă Cretzeanu pe data de 6 mai) este aceea a unei 
(activităţi) sub o absolută constrângere. Ca exemplu citez că, în cursul întrevederii Majestăţii 
Sale cu Vâşinski, de la 28 februarie, în timp ce tancurile şi camioanele cu canoniere ruse 
patrulau în faţa Palatului Regal, trimisul sovietic cu ochii la ceas a spus Suveranului: ‘Este 
ora patru, până la şase trebuie să se anunţe că guvernul Rădescu a fost demis!» 

Extrase din «Cronica unui român în veacul XX», voi.III de G.I.Duca, apărut în editura Jon 
Dumitru, Munchen, 1985. 



generalul rădescu şi ocupaţia sovietică 


Ce qui suit est une breve relation de mon expferience personnelle d’abord comme chef 
de retat-major de l’armee roumaine du 13 octobre au 7 decembre 1944, ensuite comme pre¬ 
mier ministre et ministre de 1‘Interieur du 7 decembre de la meme annee au 28 fevrier 1945. 

Dejâ durant Ia premiere conference que j’eus comme chef de l’6tat-major general avec 
le personnel militaire sovietique de la commission interallifce de contr61e, je me rendis compte 
que le gouvernement sovietique n’avait pas la moindre intention de respecter Ies clauses de 
l’armistice ni de gagner I’amitie du peuple roumain. Tous ses efforts, au contraire, visaient â 
assujettir la Roumanie. 

Je n’acceptais d’etre le chef de 1’etat-major que sur le requete instanţe adressee par Ia 
mission militaire sovietique au general Sanatesco, qui etait â l’âpoque Ie chef du gouverne¬ 
ment roumain. Ce faisant je soup?onnais Ies v^ritables raisons qui, au debut, m’avaient 
rendu «persona grata» aux yeux de la mission militaire sovietique. Quelques-unes des 
demandes excessives des autorites sovietiques s’6taient heurtees aux refus du general Mihail, 
chef de I’etat-major que j’allais rempfacer. Les Russes connaissaient l’opposition que j’avais 
faite â la domination allemande en Roumanie et mon hostilite â la guerre contre l’Union 
sovietique - guerre dans laquelle Ie general Antonesco avait entraine mon pays. On en avait 
condu que j’avais des tendances communistes. 

Quoi qu’il en soit mon attitude fut tres claire d£s mon premier contact avec les 
autorites sovietiques. Ces dernieres comprirent qu’elles se heurteraient de ma part â une 
resistance plus determinee encore que celle du general Mihail. II ne pouvait en etre autrement 
puisque certaines demandes sovietiques etaient faites au m6pris complet des clauses de 
l’armistice et qu’elles auraient conduit, si on y avait accede, â supprimer pratiquement 
l’armee roumaine. Aux termes de l’armistice la Roumanie s’etait engagâe â envoyer sur le 
front douze divisions pour combattre contre l’Allemagne, mais aucune clause n’autorisait le 
commandement sovietique en Roumanie â dissoudre les forces roumaines stationnees â 
l’interieur. Une autre exigence sovietique que je ne pouvais accepter c’etait de reorganiser 
l’armee roumain sur le modele russe. Une telle transformation etait techniquement impossi- 
ble alors que l’essentiel de Parm6e dait pleinement engage dans les op6rations du front. 

Evidement, mon opposition ne donna point de rdsultats tangibles. Dans ces circonstan- 
ces elle eut simplement la valeur d’un geste moral et finalement, en dfcpit de mes protesta- 
tions, les autorites militaires sovietiques proceddent â la dissolution des forces roumaines de 
l’interieur, ne laissant subsister que trois divisions squelettiques de trois miile hommes cha- 
cune. A partir de cette date je m’attirais en tout cas l’hostilite permanente du gouvernement 
sovietique, non seulement pour m’etre oppose â ces demandes particulidres, mais aussi pour 
son erreur de jugement â mon 6gard: il ddcouvrait que je n’dais point preţ â servir des 
interets etrangers â ceux de mon pays. 

Apres que le general Sanatesco eut donni sa ddnission et que je fus chargfe, le 4 
decembre 1944, par le roi de former Ie nouveau cabinet, la mission sovietique se trouva 
embarrassee; comment s’opposer au choix de ma personne comme chef de gouvernement 
aprds avoir si peu de temps auparavant insiste pour que je fusse nomme chef de l’etat-major? 

Le petit parti communiste roumain se trouvait dans un embarras analogue. Aprds 
l’evenement du 23 aoGt 1944, lorsque la Roumanie rompit avec l’Allemagne, le comite cen¬ 
tral du parti communiste, au cours d’un entretien avec Emile Bodnaras (Bodnarciuk), arrive 
de l’Union sovietique depuis la fin aoQt, m’avait fait offrir de prendre le commandement de 
cent miile hommes de la milice communiste. 

L’entrevue se termina par un refus tres net: le noyau de ces troupes de choc etait 

compose de quelques milliers de travailleurs auxquels le parti communiste avâit distribue des 
armes, au debut de la liquidation du regime Antonesco, le 22 aout 1944, en vue de constituer 
une force armee auxiliaire qu’on aurait utilisee contre Ies Allemands en cas de besoin. Mais, 
tandis que Ies partisans des autres partis politiques, armes pour le meme but, etaient con- 
traints de remettre leurs armes une fois Ies Allemands expulses, Ies communistes, pour leur 
part, s’abstenaient de participer â la lutte contre Ies Allemands et recevaient du commande- 
ment sovietique l’autorisation de garder leurs armes. Bien plus, une fois que P armee rouge 
fut bien etablie en Roumanie, ces unites de communistes armes recurent de nouvelles armes 
sovietiques’ puis elles furent entrainees par des instructeurs russes et, sous le nom de 
«defense patriotique», elle formerent bientot un reseau qui couvrit tout le pays. 

Comme je l’appris tres rapidement, mon refus d’accepter le commandement des trou- 
pes de choc communistes et mon attitude comme chef de l’etat-major general n’avaient pas 
ete oublies, et au cours de l’entretien que j’eus avec le comite central du partis communiste, 
alors que je consultais Ies differents parti en vue de former un gouvernement democratique, 
Anna Pauker, Pun des trois principaux chefs du parti communiste roumain et citoyenne 
sovietique, me dit carrdment: «Nous ne voulons pas un gouvernement Radesco!» Mais le 
parti communiste changea d’avis aussitot qu’il sut que j’etais preţ â soumettre au roi la liste 
des ministres d’un cabinet en dehors des partis. Lorsque, sur le deşir du roi - qui avait ete 
pressenti de la part du parti communiste (I), je repris contact avec Ies dirigeants communis¬ 
tes, ces derniers accepterent non seulement de faire pârtie d’un cabinet sous ma presidence 
mais encore d’y participer aux conditions qui devaient etre â la base de notre collaboration. 
Ces conditions etaient notamment la suppression de la milice armee communiste et Pajour- 
nement de la reforme agraire jusqu’au retour des combattants du front, afin que leurs droits 
â la terre fussent aussi respectes. 

Le 7 decembre 1944, un cabinet de coaiition que je dirigeais pretait serment. Dans le 
nouveau gouvernement environ Ies trois cinquiemes des postes etaient occupes par des mem- 
bres du parti naţional paysan et du parti naţional liberal. Ces deux partis avaient obtenu plus 
de 60 °/° des voix dans toutes Ies elections d’avant guerre et, d’apres toutes Ies indications 
que l’on pouvait recueillir, ils avaient encore le soutien de Pecrasante majorite de la popula- 
tion. Les deux cinquiemes restants etaient donnes aux membres de groupes politiques moins 
importants appartenant au soit-disant «Front democratique naţional» (communiste, social- 
democrate. Front des Laboreurs...) Le premier ministre qui n’etait affilie â aucun de ces par¬ 
tis et detenait donc une position de neutralite au sein du cabinet, prenait egalement en charge 
la position-cle de ministre de Flnterieur. Dans le precedent cabinet de coaiition, ce poşte etait 
detenu par un representant du parti le plus puissant dans le pays, le parti naţional paysan. 

Je me rendis compte tres vite, â la presidence du gouvernement, que les communistes 
n’avaient pas l’intention de respecter les conditions sur la base desquelles s’etait forme le 
cabinet. Ils ne poursuivaient qu’un seul but: preparer le terrain pour un gouvernement exclu- 
sivement controle par eux. Cependant, desirex de faire tout ce qui etait en mon pouvoir pour 
arriver â la collaboration effective de tous les partis representes au cabinet, je m’imposais la 
plus grande patience. Je m’efforţais peniblement d’eloigner par des moyens de conciliation 
les nombreuses difficultes que les membres communistes du gouvernement - agissant â Pins- 
tigation evidente des Russes - creaient â chaque instant. 

Durant le pferiode, extremement âprouvante ou je fus chef du gouvernement, periode 
qui dura trois mois, les troupes sovietiques se livrdrent au pillage et tuerent les gens au 
hasard. Chaque matin j’etais habitue â recevoir des rapports sur les pillages et assassinats 
perpetres durant les ving-quatre heures prec£dentes. Ni les membres sovietiques de la com- 
mission de contrâle alliee, ni les representants diplomatiques sovietiques n’ont pris en 
consideration serieuse mes nombreuses plaintes; bien loin de prendre des mesures pour met- 
tre fin â la terreur exercee par les troupes sovietiques, les memes autorites russes exigeaient 

que Ie ministre de PInterieur ordonnât l’execution de tout Roumain qui osait se d6fendre 
lorsqu’il etait attaque par Ies soldats russes. 

Parallelement â cette terreur, Ies membres communistes du gouvernement organi- 
saient, sous Ies yeux bienveillants des autorites sovietiques, des bandes de ruffîans dont ils 
dirigeaient eux-memes Ies attaques et Ies raids sur Ies prdfectures et Ies mairies. Ces raids 
furent intensifies aussitot que le cabinet eut annonce, â la suite d’une decision prise â la 
majorite des voix, son intention d’organiser â une date rapprochee des eiections locales per- 
mettant de mettre â la tete des departements, villes et villages, des administrations librement 
elues par Ie peuple. Dans quelques cas ces raids reussirent: Ies fonctionnaires 16galement 
nommes furent evinces et remplaces par des communistes nommes par Ies organisateurs du 
raid. Dans d’autres cas, Ies autorites locales purent resister et repousser ces attaques de rues 
organisees. Dans d’autres cas encore, comme â Constantza par exemple, ou Ies bandes com¬ 
munistes saisirent la prefecture et «nomm^rent» un nouveau prâfet, Ies troupes sovietiques 
empScherent l’armee roumaine et la police de faire respecter Ia loi. Des mitrailleuses furent 
placees autour de leurs casernes, et le commandement sovietique local donna des ordres pour 
que Ies troupes et Ies forces de police roumaines y fussent consignâes. 

Chaque fois que j’avais pris des mesures pour redresser la situation j’etais convoque au 
quarţier general de la commission de contrble sovietique et lâ, au cours d’entretiens qui 
duraient parfois jusqu’â sept heures sans interruption, j’etais accuse de ne point permettre au 
«peuple»» de manifester librement - le peuple etant bien entendu Ies bandes armees de com¬ 
munistes que l’on avait lâchees pour repandre l’anarchie dans tout le pays. Je repondais que 
j’avais le devoir, envers mon pays et envers le haut commandement sovietique lui-mSme, de 
maintenir l’ordre. Je demandais egalement ce que le gouvernement sovietique ferait si de tel- 
les atteintes â l’ordre public et de telles violations de la loi survenaient en Russie. Mes objec- 
tions ne regurent jamais de reponse. II m’en fut cependant donne une lorsque je priais le 
representant diplomatique russe, M.Pavlov, d’exercer une influence mod6ratrice sur Ies 
communistes. II me declara «qu’il s’agissait d’affaires interieures dans lesquelles il ne puvait 
intervenir. 

Tout ces essais deliberes de provoquer l’anarchie eurent lieu pendant Ies deux premiers 
mois de mon administration, alors que Ies autorites sovietiques hesitaient encore â s’opposer 
ouvertement au gouvernement et â reveler ce qu’ils avaient veritablement en tete. Elles ne 
purent, malgre tout, trouver une raison ostensible de m’evincer et d’evincer Ies membres du 
gouvernement qui n’etaient point communistes; mon gouvernement 6tait trop attentif â 
executer scrupuleusement Ies obligations de l’accord d’armistice. M.Vychinski, vice- 
commissaire aux affaires etrangeres de l’Union sovietique, lui-meme, dut admettre, au cours 
d’un entretien que j’eus avec lui au debut de fevrier 1945, qu’il n’avait pas â se plaindre et 
que tous Ies engagements pris avaient 6te loyalement remplis. II reconnut de nouveau ce fait 
dans un discours public qu’il fit â la veille de son depart de Bucarest le 6 fevrieur 1945. En 
realite, la loyaute etait unilaterale; Ies autorites sovietiques aggravaient chaque jour leurs exi- 
gences et accablaient la Roumanie de nouvelles obligations qui n’avaient aucune base dans le 
trăite d’armistice. 

Mais la resistance qu’avec le soutien de Ia majorite du cabinet j’opposais aux 
empietements et aux abus renforţcait Ie courage de la population et accroissait sa repugnance 
envers la propagande communiste. Ma presence â la tete d’un gouvernement dont.la majorite 
etait point communiste devenait de plus en plus indesirable aux yeux des chefs communistes. 
Les incidents se multiplierent: raids contre Ies autorites publiques, agressions armees contre 
Ies travailleurs qui s’efforgaient de proceder â l’eiection libre de comites syndicaux, refus de 
la part des syndicats, domines par les communistes, d’imprimer les journaux du parti naţio¬ 
nal paysan et du parti naţional liberal, attaques â main armee contre les membres des deux 
partis historiques... Dans I’ensemble cependant, fortement soutenu par l’opinion publique, 

j’arnvais â dominer la situation bien que la menace communiste ne cessât de croître et que, 
sc „îs la pression des auiorites sovietiques, Ies effectifs de l’armee et de la police eussent ete 
reduits au dessous du strict minimum. 

Le succes relatif de ceite lutle pour la maintien de l’ordre, d’une part, et la publication 
du communique de Yalta, de Pautre, communique prevoyant des consultations et l’action 
C'mimme de PUnicn sovietique, des Etats-Unis et de la Grande-Bretagne en vue d’instaurer 
dans Ies pays satellites liberes des gouvernements provisoires representatifs, eurent pour 
consequence immediate d’intensifier Pactivite communiste visant â renverser le gouverne- 
ment. Vers cette epoque j’appris que le 16 janvier 1945, â son retour de Moscou ou il s’fctait 
rf'ndu sous le pretexte de regler certaines questions ferroviaires, Gheorghiu-Dej, ministre des 
Communications et secretaire general du parti communiste, avait donne â son parti et aux 
cetits groupes qui lui etaient associes dans le Front naţional democratique Ies instructions 
.nvanres: 

- Entreprendre une action ayant pour but de provoquer la chute du gouvernement Radesco 
ct la formation d’un cabinet compose uniquement de representants du Front democratique 
naţional; 

II. - Eliminer de la vie publique, M.Jules Maniu, president du parti naţional paysan; 

III. - Commencer Pagitation pour une distribution immediate des terres. 

Dans la periode anterieure au communique de Yalta, et avant que j’eusse manifeste, 
dans une seance de cabinet, ma resolution d’organiser des elections parlementaires libres 
(que Ies communistes avaient de bonnes raisons de craindre du fait de leur impopularite), Ies 
objectifs designes par Dej ne furent poursuivis que comme elements capitales. A partir de la 
s- conde et de la troisicme semaine de fevrier Ies communistes declarerent franchement la 
guerre au gouvernement. En plus des actes de violence contre Ies administralions locales, le 
parti communiste obtint, par un ordre direct des autorites sovietiques, la suppression du der- 
nier journal d’opposition. Dans la presse et Ies reunions publiques, de violentes atlaques 
furent lancees contre moi et contre Ies ministres liberaux et nationaux paysans par leurs pro- 
pries collegues du cabinet, communistes ou affilies au parti.En reproduisant d’abord Ies atta- 
aues publiees dans la presse communiste roumaine, en s’y associant ensuite, la presse et la 
radio sovietiques se declarerent bientot ouvertement contre le gouvernement. Tous Ies mem- 
bres du ce. uet et Ies chefs des partis democratiques qui ne paraissaient point disposes â 
s’incliner devant Ies communistes furent denonces comme «reactionnaires» et meme comme 
«fascistes». En contradiction avec Ies affirmations publiques faites par des porte-parole 
autorises du gouvernement sovietique, je fus accuse de saboter Pexecution des clauses de 
Parmistice. Les sous-secretaires d’Etat communistes attaquaient Ies fonctionaires non com¬ 
munistes de leurs departements. Quand ils etaient pries de resigner leurs fonctions ils refu- 
saient. Ils preferaient rester au sein du cabinet et creer par leur activite une situation «anar- 
chique» exploitee par la suite comme pretexte â une intervention sovietique. Lorsqu’en vue 
de mettre fin â ces machinations, j’obtins un decret supprimant plusieurs sous-secretariats, 
les sous-seeretaires evinces continuerent, depuis le quartier general du parti communiste, 
d’envoyer aux autorites locales des ordres les incitant aux actes de r£bellion contre le gouver¬ 
nement. Tel fut notamment le cas de Teohari Georgescu ancien sous-secretaire d’Etat â 
l’interieur. Les paysans etaient pousses â s’approprier les terres sans la moindre procfcdure 
legale et au mepris des droits et revendications des soldats qui combattaient sur le front. 

En Pabsence de tout journal independant qui voulut imprimer mes declarations, je dus 
recourir â une reunion publique, en date du 11 fevrier 1945, et â une emission radiophoni- 
que, le 12, pour repondre aux accusations infamantes portâes contre le gouvernement par la 
presse contrâlee par les communistes. En ces occasions Popinion publique montra, sans qu’il 
put y avoir le moindre doute, qu’elle etait du câte de ceux qui resistaient aux tentatives com¬ 
munistes de s’emparer du pouvoir par la violence. Sur l’ordre des communistes les journaux 
ne mentionnaient meme pas mes discours, tandis que Graiul Nou, le journal de l’armee 

rouge, publie en roumain â Bucarest, qui jusqu’alors avait observi une attitude plus rdservee 
â l’egard des affaires interieures rouiriaines, prit ouvertement position contre le gouverne- 
ment et se rangea aux câtes de ceux qui l'attaquaient. Les articles Ies plus infâmes de la presse 
communiste roumaine etaient reproduits, en entier, par les 6missions en langue roumaine de 
Radio-Moscou. 

Les auditeurs pouvaient donc aisâment en d&duire que les attaques violentes contre le 
chef du gouvernement roumain et contre les leaders des partis naţional paysan et nationa 
liberal emanaient du gouvernement sovietique. 

Le sommet de cette campagne fut la «demonstration de masses» organisme le 24 fevrier 
1945 dans les principales villes en vue d’amener le cabinet â dfemissionner sous la pression de 
la rue. 

Comme ministre de l’interieur je donnais des ordres pour que ces dfrnonstrations pus- 
sent se derouler sans le moindre obstacle de Ia part des autorites. A Bucarest quelques mil- 
liers de manifestants, recrutes surtout par contrainte parmi Ies ouvriers d’usines et les 
employes des syndicats, paraderent toute la journee dans les rues principales en s’efforţcant 
de provoquer des incidents. II fallait des victimes pour justifier une intervention sovietique. 
Mais pas meme les coups de feu tires par des agents communistes contre le palais royal, la 
presidence du conseil et le quartier general de Ia police ne reussirent â d6cider les soldats qui 
les gardaient ă se servir de leurs armes. 

Lorsque dans Ia soiree l’affaire menaţa de se terminer sans donner de resultats, ceux 
qui s’etaient nommes eux memes representants du «peuple» eurent recours â une methode 
typiquement communiste: ils abattirent huit de leurs propres manifestants de faţon â pou- 
voir me traiter d’«assassin du peuple». Le soir meme je tenais la pfeuve de ce plan en faisant 
faire l’autopsie des victimes. Les conclusions de I’autopsie furent concluantes: les balles 
extraites des cadavres etaient toutes de fabrication et de calibre soviâtiques. Ni la police rou¬ 
maine ni I’armee n’avaient de telles munitions, tandis que la «D6fense patriotique» c’est-â- 
dire la milice communiste etait pourvue d’armes et de munitions sovietiques. Je portais ce 
fait â la connaissance du monde entier dans une relation des incidents que je donnais â la 
radio dans la nuit du 24 fevrier. Jusqu’aujourd’hui cette relation n’a 6t6 dârrentie de nulle 
part. 

Le matin suivant, les joumaux communistes me traitârent de «criminel», de «bour- 
reau» et demanderent que je fusse envoye devant un peloton d’ex6cution. Ces articles qui 
incitaient au meurtre, furent comme d’habitude reproduits dans l’emission roumaine de 
Radio-Moscou. Dans le meme temps les representants sovietiques de la commission de 
controle soi't-disant alliee prenaient directement le contrâle de la radio roumaine pour 
m’empecher d’y parler de nouveau. 

Le 27 fevrier 1945, M.Vychinski arrivait â Bucarest. II se rendit immediatement au 
Palais-Royal et, tandis que tanks et camions charges de soldats russes patrouillaient devant le 
palais, il adressait au roi un ultimatum: demettre le gouvernement que je presidais et confier 
â Petru Groza Ia mission de former un nouveau cabinet dans lequel les postes les plus impor- 
tants seraient donnes aux communistes et â leurs affili6s. 

Au meme moment, le comandement sovietique procâdait â Poccupation du quartier 
general de l’etat-major roumain et des autres 6difices gouvernementaux. Les troupes roumai- 
nes, â l’exception de celles qui âtaient sur le front, furent d6sarm6es ainsi qu’une paitie de la 
gendarmerie. 

En demandant Ia demission du gouvernement, M.Vychinski produisit contre moi les 
accusations suivantes: 

1. - Je n’etais point arrive â maintenir l’ordre public; 

2. - J’avais empech£ le peuple d’exprimer sa volontfe et ordonn6 â Parm^e et â la police de 

faire feu sur des foules «pacifiques». 

3. - J’avais prfeparfe un complot contre l’armee rouge et dans cette intention des troupes rou- 
maines s’elevant â 70.000 hommes etaient concentrees dans la capitale. 

Ces accusations manquent tellement de fondement qu’il est â peine besoin de Ies 
refuter. En ce qui concerne mon fechec dans le maintien de l’ordre public, j’ai dejâ demontre 
comment Ies autorites sovietiques fîrent tout ce qui etait en leur pouvoir pour m’empecher de 
reussir. 

EUes reduisirent d’abord Ies effectifs de l’armee et de la police roumaines au dessous du 
minimum ndcessaire; elle armerent la milice communiste et lui apporterent un soutien cons¬ 
tant. EUe soutinrent Ies agressions communistes contre Ies autorites publiques; elles 
donnerent enfin l’instruction au parti communiste roumain (dont il n’est pas besoin de men- 
tionner la subordination â Moscou) de s’opposer â toute tentative de proceder â des elections 
libres, et dirigârent et appuyerent son effort pour r6pandre l’anarchie. 

Nous avons dejâ suffîsamment râpondu â la deuxieme accusation. En ce qui concerne 
la troisieme, il suffira de rappeW - de nouveau qu’â la suite des mesures imposees par le com- 
mandement sovietique, il n’etait laisse â la Roumanie en fevrier 1945 qu’une arrnee interieure 
de 3 divisions de 3.000 hommes chacune, pauvrement arrnee et dont un tiers seulement etait 
stationne dans la capitale. Au meme moment plusieurs divisions sovietiques â l’equipement 
modeme se trouvaient â 1’interieur et au voisinage immediat de Bucarest. 

Comme le mecanbisme de consultation mutuelle et d’action commune prevu â Yalta ne 
fonctionnait pas, le roi n’eut d’autre choix que de ceder â la force. En consequence, je dus 
remettre ma dfemission le 28 fevrier 1945. Le but poursuivi par le gouvernement sovietique et 
ses instruments en Roumanie etait atteint. Le gouvernement preside par Petru Groza, 
completement soumis au parti communiste et â l’Union sovietique, etait impose par 
M.Vychinski. Le danger que le parti communiste craignait le plus, des elections libres, fut 
ecarte aussitot qu’il eut pris le contrâle exclusif du pays. 

Lisbonne, 26 aout 1947. 

General Nicolae RADESCO 

CURTEA DE APEL BUCUREŞTI SECŢIA IX-A 

DECIZIUNEA CRIMINALĂ NR. 27 
Şedinţa publică de la 6 februarie 1948 
Curtea compusă din: 

Domnii: Mihai Popovici, consilier, 

Vasile Istratescu, consilier, Gheorghe Donea, consilier. 
Fotoliul Ministerului Public ocupat de domnii procurori 
Nicolae Stavrescu şi Ion Porra. Grefier dl. Alexandru Ochea. 


în ziua de 15 decembrie 1947, fiind pe rol judecarea acţiunii penale deschise prin actul 
de acuzare din 24 septembrie 1946, al Parchetului General al Curţii de Apel Bucureşti, apro¬ 
bat de Consiliul de Miniştri, prin jurnalul intitulat «Proces verbal» cu nr.81 din şedinţa de la 
24 septembrie 1946, în contra următorilor acuzaţi care au fost trimişi în judecată după cum 
urmează: 

1. Mircea Cancicov, avocat, trimis în judecată pentru că a comis faptul prevăzut de 
art. 1 lit.b şi pedepsit de art.3 al.l din Legea 312/945, pentru urmărirea şi sancţionarea celor 
vinovaţi de dezastrul Ţării sau crime de răsboi; 

2. Crigore Georgescu, general de rezervă, trimis în judecată pentru că a cOmis faptul 
prevăzut de art.2 lit.a din Legea 312/1945 şi pedepsit de art.3 al.3 din aceeaşi lege; 

3. Ion Sichitiu, general pensionar, trimis în judecată pentru că a comis faptele 
prevăzute de art.2 lit.a şi n din Legea 312/945 şi pedepsite de art.3 al.l şi 3 din aceeaşi lege, 
comb. cu art. 101 din Codul Penal; 

4. Ion Marian, agricultor, trimis în judecată pentru că a comis faptul prevăzut de art.2 
lit.a din Legea 312/945 şi pedepsit de art.3 din aceeaşi lege; 

5. Mircea Vulcănescu, director general la Ministerul de Finanţe, trimis în judecată pen¬ 
tru că a comis faptele prevăzute de art.l lit.a şi art.2 lit.a din Legea 312/945 şi pedepsite de 
art.3 al. 1 şi 3 din aceeaşi lege, comb. cu art. 101 din Codul Penal; 

6. Alexandru Marcu, profesor universitar, trimis în judecată pentru că a comis faptele 
prevăzute de art. 1 lit.b şi art.2 lit.a şi n. din Legea 312/945 şi pedepsite de art.3 al.l şi 3 din 
aceeaşi lege, comb. cu art.101 din Codul Penal; 

7. Gheorghe Jienescu, general aviator, trimis în judecată pentru că a comis faptele 
prevăzute de art.l lit.a şi b şi art.2 lit. a şi c din Legea 312/945 şi pedepsit de art.3 al. 1 şi 3 
din aceeaşi lege, comb. cu art. 101 din Codul Penal; 

8. Siavri Ghiolu, profesor la Şcoala Politehnică, trimis în.judectă pentru că a comis 
faptele prevăzute de art.2 lit.a şi c din Legea 312/945 şi pedepsite de art.3 al. 1 si 3 din 
aceeaşi lege, combinat cu art.101 din Codul Penal; 

9. Ovid Vlădescu, trimis în judecată pentru că a comis faptele prevăzute de art.2 lit.a şi 
c din Legea 312/945 şi pedepsite de nrt.3 al.l şi 3 din aceeaşi lege, comb. cu art. 101 din 
Codul Penal; 

10. Constantin Şt.Constantin, general pensionar, trimis în judecată pentru că a comis 
faptele prevăzute de art.2 lit.a şi c din Legea 312/945 şi pedepsite de art.3 al.l şi 3 din 
aceeaşi lege, comb. cu art. 101 din Codul Penal; 

11. loan C.Petrescu, profesor universitar, trimis în judecată pentru că a comis faptul 
prevăzut de art.2 lit.a din Legea 312/945 şi pedepsit de art.3 al.3 din aceeaşi lege; 

12. Victor Iliescu, general pensionar, trimis în judecată pentru că a comis faptul 
prevăzut de art.2 lit.a. din Legea 312/945 şi pedepsit de art.3 al.3 din aceeaşi lege; 

13. Nicolae Şova, general pensionar, trimis în judecată pentru că a comis faptul 
prevăzut de art.2 lit.a din Legea 312/945 şi pedepsit de art.3 al.3 din aceeaşi lege. 

14. Ion D.Enescu, arhitect, trimis în judecată pentru că a comis faptul prevăzut de 
art.2 lit.a din Legea 312/945 şi pedepsit de art.3 al.3 din aceeaşi lege. 

15. Petre Strihan, profesor universitar, trimis în judecată pentru că a comis faptul 
prevăzut de art.2 lit.a din Legea 312/945 şi pedepsit de art.3 al.3 din aceeaşi lege. 

16. Ion Arbore, general de rezervă, trimis în judecată pentru că a comis faptul prevăzut 
de art.2 lit.a din Legea 312/945 şi pedepsit de art.3 din aceeaşi lege. 

17. Gheron Netta, trimis în judecată pentru că a comis faptul prevăzut de art.2 lit.a 
din Legea 312/945 şi pedepsit de art.3 al.3 din aceeaşi lege. 

La apelul nominal făcut în şedinţa publică de la 15 septembrie 1947, s-au prezentat în 
stare de arest următorii acuzaţi: 

Mircea Cancicov, asistat de domnii avocaţi Hurmuz Asnavorian şi N.Stănescu; general 
Grigore Georgescu, asistat de domnul avocat Emil Velcea; general Ion Sichitiu, asistat de 
domnul av.Gh.Costăchescu; Ion Marian, asistat de domnul av.Nicu Stănescu; Mircea 
Vulcănescu, asistat de domnul av. Nicu Stănescu; Alexandru Marcu, asistat de domnii avo¬ 
caţi Hurmuz Asnavorian şi Emil Velcea; general Gheorghe Jienescu, asistat de domnii avo¬ 
caţi A.Săvescu şi Vasile Vasilescu; Stavri Ghioiu asistat de domnii avocaţi Nicu Stănescu şi 
Ştefan Tudorache; general Constantin Şt.Constantin, asistat de domnii avocaţi Hurmuz 
Asnavorian şi Emil Velcea; Ion C.Petrescu, asistat de domnul av.Hurmuz Asnavorian şi 
Emil Velcea; Ion C.Petrescu, asistat de domul av.Hurmuz Asnavorian şi Alexandru 
Lăzărescu; general Victor Iliescu, asistat de domnul av.Gh.Costăchescu; general Nicolae 
Şova asistat de domnul av. Miron Eliade; Ion D.Enescu, asistat de domnii avocaţi Hurmuz 
Asnavorian şi Crăciun Şerbănescu; Petre Strihan asistat de domnul av.Nicu Stănescu; gene¬ 
ral Ion Arbore, asistat de domnul av.Hurmuz Asnavqrian; Gheron Netta, asistat de domnul 
av.Laurenţiu Preoţescu; lipsind acuzatul Ovidiu Vlădescu faţă de care procedura este înde¬ 
plinită prin afişarea citaţiunii la ultimul său domiciliu din Bucureşti şi pe uşa sălii de şedinţă a 
acestei Curţi, 

S-a constatat că procedura este îndeplinită şi faţă de ceilalţi acuzaţi prezenţi în 
instanţă. 

Desbaterile au decurs în sensul celor consemnate în încheierea şedinţei de la 15 decern- 

7 ii^ avu J ! oc în dimineaţa şi după masa acestei zile, continuând apoi în dimineaţa 

am ; a e i , 0 e< * mbne 1947 Şi apoi în continuare la 17 decembrie 1947 dimineaţa şi după 
amiaza, la 18 decembrie 1947 dimineaţa şi după amiază, la 19 decembrie 1947, dimineaţa şi 
la fn amia . ’ ^ 20 decembrie 1947, dimineaţa şi după amiază, la 9 ianuarie 1948 dimineaţa, 
a iu ianuarie 1948 dimineaţa şi după amiază, la 12 ianuarie 1948 dimineaţa şi după amiază, 
1 Q 4 B ia , I ? uane 1948 dimineaţa, ia 15 ianuarie 1948 dimineaţa şi după amiază şi la 16 ianuarie 
i^o, dimineaţa, pentru fiecare şedinţă ţinută dimineaţa sau după amiază întocmindu-se 
încheieri separate continuative, ce s-au ataşat la dosar. 

In şedinţa de la 16 ianuarie 1948, Curtea declarând desbaterile închise şi având nevoie 
e timp pentru a verifica actele din dosar şi a delibera, a amânat pronunţarea pentru ziua de 
„ Iai l uarie 1948, şi după această dată a amânat pronunţarea pentru ziua de 6 februarie 1948, 
când in şedinţa publică şi în prezenţa acuzaţilor, afară de acuzaţii Mircea Cancicov şi Ovid 
vlădescu, a pronunţat următoarea deciziune: 


CURTEA 

Având în vedere că, prin actul de acuzare din 24 septembrie 1946, întocmit de către 
Parchetul General al Curţii de Apel Bucureşti, aprobat de Consiliul de Miniştri, au fost tri¬ 
mişi în judecată, în baza Legii 312/945, ca fiind vinovaţi de dezastrul ţării următorii acu¬ 
zaţi: 

1. Mircea Cancicov, 2. General în rezervă Grigore Georgescu, 3. General pensionar 
Ion Sichitiu, 4. Ion Marian, 5. Mircea Vulcănescu, 6. Alexandru Marcu, 7. General aviator 
Gheorghe Jienescu, 8. Stavri Ghiolu, 9. Ovid Vlădescu, 10. General pensionar Victor Iliescu, 
13. General pensionar Nicolae Şova, 14. Ion D.Enescu, 15. Petru Strihan, 16. General de 
rezervă Ion Arbore, 17. Gheron Netta; 

Având în vedere că, prin deciziunea nr.160 din 9 octombrie 1946 a Curţii de Apel 
Bucureşti, Secţia VlII-a, susnumiţii au fost condamnaţi conform dispoziţiunilor cuprinse în 
această deciziune; 

Că acea deciziune fiind casată în urma recursului soluţionat de către înalta Curte de 
Casaţie şi Justiţie Secţia Il-a prin deciziunea nr. 3551/947, cauza a fost trimisă la Secţiunea 
IX-a a acestei Curţi spre o nouă judecare; 

Văzând actele şi lucrările din dosarul nr. 1508/946 al Curţii de Apel Secţia Vil-a şi din 
dosarele anexe precum şi actele şi lucrările din dosarul acestei Curţi nr. 1921/947 şi ţinându- 
se seama de rechizitoriile reprezentanţilor Ministerului Public şi de concluziile orale şi scrise 
ale acuzaţilor; 

Având în vedere că, prin actul de acuzare sus menţionat precum şi prin rechizitoriile 
orale ale reprezentanţilor Parchetului General, se pun în sarcina acuzaţilor următoarele: 

1. Acuzatul Mircea Cancicov, trimis în judecată pentru faptul că, funcţionând ca 
Ministru al Economiei Naţionale în guvernul Ion Antonescu, de la data de 9 noiembrie 1940 
până la 27 ianuarie 1941, a luat parte la mai multe şedinţe ale consiliilor de miniştri, între 
care la aceea din 18 noiembrie 1940, în care fostul Conducător al Statului a anunţat că 
România urmează să-şi dea adeziunea Ia Pactul Tripartit, că a luat parte la tratativele econo¬ 
mice duse la Berlin în luna noiembrie-decembrie 1940, care s-au finalizat la 4 decembrie 
1940, prin care România punea la dispoziţia Germaniei toată producţia sa industrială de 
răsboi şi în plus industria metalurgică şi petroliferă, acord asupra căruia acuzatul a făcut 
dedaraţiunile publicate în ziarul Cuvântul nr.62 din 14 decembrie 1940, că a încheiat proto¬ 
colul din 19 ianuarie 1941, privind întreţinerea trupelor germane venite în România, cu înce¬ 
pere de la 12 octombrie 1940, în baza convenţiunii făcute de Ion Antonescu cu generalul Von 
Tippelskierch, ca reprezentant al Comandamentului Suprem German sub forma deghizată a 
unei misiuni militare, , pentru a colabora la organizarea şi instruirea armatei .române, ca ast¬ 
fel, punându-se în slujba hitlerismului şi contribuind prin fapte proprii la realizarea scopuri- 

lor politice şi economice ale Reich-ului, a pregătit intrarea trupelor germane în România, 
fapt prevăzut de art.l lit.b din Legea 312/945 şi sancţionat de art.3 al. 1 din aceeaşi lege; 

Având în vedere că, din instrucţiunea urmată înaintea acuzatorului public de pe lângă 
Tribunalul Poporului, precum şi la Parchetul General al acestei Curţi şi în faţa acestei ins¬ 
tanţe, se constată că: 

1. Acuzatul Mircea Cancicov a făcut parte din guvernul Ion Antonescu ca Ministru al 
Economiei Naţionale de la data de 9 noiembrie 1940, până la 27 ianuarie 1941 (recunoaşterea 
acuzatului şi a actelor de la dosar). 

2. A participat la şedinţa Consiliului de Miniştri din 18 noiembrie 1940, în care s-a anun¬ 
ţat iminenta aderare a României la Pactul Tripartit (vezi stenograma pag. 14 dosar anexa 
interogatoriul de la acuzatorul public şi de la această instanţă). 

3. A dat ziarului Cuvântul la 14 decembrie 1940 un interviu în care a elogiat nazismul şi 
pe Generalul Antonescu, fapt recunoscut la interogatoriu. 

4. A încheiat protocolul din 19 ianuarie 1941, pentru întreţinerea trupelor germane 
aflate pe teritoriul ţării, fapt recunoscut de asemenea la interogatoriu. 

Având în vedere că în apărare acuzatul susţine că: 

a/ A participat în guvernul Ion Antonescu în calitate de tehnician şi nu ca om politic; 

bl Că faptul că a luat parte Ia şedinţa Consiliului de Miniştri din 18 noiembrie 1940, în 
care generalul Ion Antonescu a anunţat iminenta aderare a României la Pactul Tripartid, nu 
trebuie privit ca un act de militare pentru hitlerism, întrucât nu-i aparţine, nefăcându-se o 
consultare de acesta, ci numai o anunţare asupra aderării; 

c/ Că acordul din 4 decembrie 1940 făcea parte dintr-o serie de convenţii pe care 
România le-a încheiat cu Germania, începând încă din anul 1932, convenţii ce fixau contin¬ 
gentul de mărfuri şi stabileau un clearing şi că prin acest acord nu s-a aservit economia 
românească intereselor germane. 

dl Că interviul incriminat dat ziarului Cuvântul nu reprezenta convingerea şi 
simţămintele sale, ci a fost numai un act de amabilitate politică. 

el Că protocolul din 19 ianuarie 1941 nu a impus României obligaţia de a plăti întreţi¬ 
nerea trupelor germane aflate pe teritoriul nostru, ci a aranjat numai finanţarea pe care ger¬ 
manii şi-o făcuseră singuri, emiţând în România moneda RKKS care se vindea pe piaţă cu 
preţ scăzut, ceea ce era în detrimentul Băncii Naţionale şi deci a statului. 

f/ Că dânsul nu era membru al guvernului când trupele germane intraseră în ţară şi că 
acţiunea sa, în calitate de ministru, nu a avut nici un substrat politic, deoarece în timpul 
ministeriatului său au fost purtate tratative economice şi cu Uniunea Republicilor Socialiste 
Sovietice, tratative ce s-au încheiat prin tratatul de comerţ şi navigaţie ratificat la 19 martie 
1941. 

Având în vedere că apărarea acuzatului,că a participat la guvern ca tehnician şi nu ca 
om politic, este lipsită de eficienţă în cauză, deoarece responsabilitatea ce se degajează în 
cadrul art.l lit.b din Legea 312/945 din participarea Ia opera de guvernare nu este în funcţie 
de calitatea în virtutea căreea i s-a încredinţat demnitatea de ministru, ci este legată exclusiv 
de acceptarea acestei demnităţi, al cărei efect se concretizează în fapte şi acte de militare ce 
formează elementul constitutiv al infrancţiunii citate de citatul text; 

Având în vedere că, întrucât în fapt se constată că acuzatul a participat la şedinţa Con¬ 
siliului de Miniştri din 18 noiembrie 1940, când Generalul Antonescu a anunţat că România 
va adera la Pactul Tripartit, adeziune pe care acuzatul a socotit-o «ca un act de cuminţenie în 
acel moment din partea României» rezultă că acesta şi-a manifestat întreaga sa aprobare, dat 
fiind că nu a făcut nici un act de desolidarizare prin care să dovedească că ar fi fost de altă 
opinie; 

Că această atitudine a acuzatului nu poate fi privită de Curte decât ca o achiesare la 
acest act, de încadrarea României într-o alianţă nefirească, care a dus la dezastrul de mai 
târziu al ţării şi deci apărarea ce acesta invocă nu poate fi privită ca întemeiată; 

Având în vedere că în ce priveşte acordul de credit româno-german din 4 decembrie 
1940, deşi acesta este din punct de vedere aparent şi formal bun pentru România, deoarece 
această ţară a obţinut ceea ce nu a obţinut nici o altă ţară din sfera politică a Germaniei (vezi 
raportul Cancicov la Consiliul de Miniştri) iar din punct de vedere economic şi financiar avea 
rezultate favorabile, - schimburile obţinându-se în parte în clearing, parte restituibile în timp 
de 10 ani şi în mod avantajos - totuşi, din punct de vedere politic, România a fost atrasă 
datorită acestui acord în mod definitiv în sfera politică a Germaniei. 

Această atragere în orbita politică a Germaniei, rezultă din aceea că, dacă într-o 
situaţie de pace acordul creea avantaje economice României, aceste avantaje erau reduse în 
mod considerabil într-o situaţie de răsboi, care nu era greu să se întrevadă la data când el a 
fost semnat. 

Această concluzie reiese şi din faptul că mai mult de jumătate din mărfurile ce se livrau 
României, în cadrul acordului şi a convenţiilor ulterioare, reprezenta armament, iar nu 
mărfuri necesare desvoltării agriculturii, refacerii căilor ferate, construcţiei de drumuri etc., 
cum se precizează în art.2 şi 3 ale acordului. 

De asemenea, din termenii în care este redactat protocolul asupra colaborării româno- 
germane la realizarea unui plan de 10 ani pentru refacerea economiei româneşti, Curtea îşi 
face convingerea că acordul din 4 decembrie 1940 a ajutat şi a dus la imixtiunea Germaniei în 
economia României, pentru a se putea folosi în totul această ţară. 

într-adevăr în pct.l al Protocolului se arăta că Germania acorda, în mod curent, pe 
durata planului de 10 ani, creditele importante necesitate pentru executarea planului stabilit, 
cu termene lungi şi în condiţii speciale, iar în art.4 al Protocolului se prevede că România va 
desvolta căile ei de comunicaţie şi anume atât pe reţeaua de căi ferate şi de drumuri, cât şi 
conductele de petrol, potrivit debuşeelor naturale ale economiei europene în cadrul noii 
ordini a Europei. In cadrul creditelor prevăzute. Germania va efectua livrările considerabile 
necesare pentru executarea acestui plan. 

Din aceşti termeni se constată că nu s-a făcut o plafonare a acestor credite, pe deoparte 
pentru ca România să nu poată cere executarea acordului, iar pe de altă parte pentru că se 
urmărea totala ei dependenţă de Reich-ul German. 

Având în vedere că din stenograma Consiliului de Miniştri din 10 decembrie 1940 (vezi 
dosar anexa pag.43) se constată că acuzatul, vorbind despre programul de redresare a econo¬ 
miei româneşti în colaborare cu economia germană, a declarat în acea şedinţă că efectele 
acestei colaborări se vor simţi nu numai în sectorul finanţelor şi economiei, ci şi în sectorul 
politic (vezi dosar anexa pag.46) şi referindu-se la primejdia de răsboi ce ne ameninţa din 
toate părţile, a spus că în ceea ce ne priveşte, să-l dorim pentru noi ca ţară şi popor (vezi 
pag.48) şi că germanii sunt de o fineţe sufletească nebănuită (vezi pag.49). 

Având în vedere că acuzatul a făcut şi declaraţiile publicate în Cuvântul din 14 decem¬ 
brie 1940, în care se găsesc următoarele pasaje: «Viziunea clară a viitorului şi experienţa tre¬ 
cutului trebuie să indice conducătorilor de stat calea de urmat pentru popoarele a căror îmbi¬ 
nare de interese în politica economică a continentului a avut şi are aspectul unei colaborări 
organic predestinate», şi mai departe: «Domnul General Ion Antonescu, Conducătorul sta¬ 
tului român, are meritul de a fi exprimat în linii mari şi clare atât la Roma cât şi la Berlin, 
înainte ca şi în timpul vizitelor sale oficiale în cursul lunii noiembrie, nu numai bazele siste¬ 
mului conceput de Corneliu Codreanu, pentru a angaja politica externă a României, dar în 
acelaşi timp a expus cu convingere şi sinceritate punctele cardinale ale vastului său plan de 
reconstrucţie a statului, pe baza colaborării de capital şi tehnică în condiţiunile principale 
enumerate deja mai sus»; 

Având în vedere că, potrivit protocolului din 19 ianuarie 1941, încheiat de acuzat privi¬ 
tor la întreţinerea trupelor germane, Banca Naţională a României urma să acorde credite 
necesare în Lei pentru întreţinerea acestora; 

Că întrucât prin acest protocol nu se fixase vreun plafon, s-a dat astfel posibilitatea tru- 

pelor germane să pătrundă în ţară în mod nelimitat şi din acest fapt se trag'e concluzia că acu¬ 
zatul a contribuit la desăvârşirea intrării acestor trupe pe teritoriul ţării; 

Având în vedere că, din declaraţiile făcute de acuzat în şedinţa Consiliului de Miniştri 
din 10 decembrie 1940, cum şi din acelea publicate în ziarul Cuvântul din 14 decembrie 1940, 
Curtea trage concluzia că acesta manifesta o stare de spriti favorabilă Germaniei şi că această 
atitudine - unită cu activitatea desfăşurată, privind acordurile economice, constituie acte de 
militare pentru hitlerism, element component al infracţiunii prevăzute de art.l lit.b din 
Legea 312/945, acte ce au avut drept rezultat dezastrul ţării; 

Având în vedere că, în ce priveşte susţinerea acuzatului, acţiunea sa în calitate de 
ministru nu a avut nici un substrat politic, deoarece în timpul ministeriatului său au fost pur¬ 
tate tratative economice şi cu Rusia Sovietică, aceasta se priveşte nefondată, întrucât atitudi¬ 
nea sa faţă de Germania şi actele la care a luat parte prezentau o vădită tendinţă de propa¬ 
gandă în favoarea Germaniei hitleriste cu scopuri răsboinice. 

Apărarea ce acuzatul îşi face prin martorii propuşi şi audiaţi, anume: Jacques Zaharia 
şi general Gh.Potopeanu nu este de natură să-i înlăture responsabilitatea, întrucât primul 
martor, după ce declara că a fost surprins de intrarea acestuia în guvernul Antonescu şi i-a 
făcut în propria-i conştiinţă un foarte aspru rechizitoriu, continua în a arăta că Acordul pe 
care l-a încheiat acuzatul cu germanii nu era o inovaţie sau un început, ci data din timpul 
politicii duse cu câţiva ani mai înainte, când martorul ca ziarist economist, a dus o campanie 
violentă împotriva aservirii ţării intereselor Germaniei, iar celălalt martor declară că şi-a 
exprimat faţă de acuzat îngrijorarea pentru politica dusă de fostul conducător al statului, 
care avea mare stimă pentru acuzat. 

Că astfel fiind, acuzatul se face vinovat de faptul prevăzut de art.l lit.b din Legea 
312/945 şi pedepsit de art.3 al.l şi 6 din aceeaşi lege, texte ce au fost enunţate în şedinţa 
publică şi prin consecinţă urmează a fi condamnat să sufere 20 de ani detenţiune grea, degra¬ 
dare civică pe acelaşi termen şi confiscarea averii în folosul statului, cu titlul de despăgubiri 
civile. 


2. Acuzatul Grigore Georgescu, general în rezervă, trimis în judecată pentru faptul că, 
în calitate de ministru al lucrărilor publice şi comunicaţiilor, a făcut parte din guvernul Ion 
Antonescu, care a pregătit şi declarat răsboi împotriva URSS. 

Având în vedere că din actele de la dosar şi din interogatoriul acuzatului, se constată că 
acesta a funcţionat ca ministru al lucrărilor publice şi comunicaţiilor de la data de 27 ianuarie 
1941, până la 11 iulie 1941, deci a făcut parte din guvernul care a declarat răsboiul, 

Considerând că acuzatul se apără susţinând că, fiind general în activitate, numirea sa 
ca ministru trebuie considerată ca un serviciu comandat, această numire făcându-se prin 
ordin de zi. 

Având în vedere că această apărare este lipsită de eficienţă în cauză, deoarece pe de o 
parte era vorba de un Departament cu caracter civil, iar pe de altă parte, deoarece acuzatul 
nu se găsea în situaţia de subordonare faţă de generalul Antonescu, decât sub raport militar, 
ori demnitatea de ministru fiind de natură politică, putea fi refuzată chiar de acuzat, care nu 
putea fi tras la răspundere pentru acest fapt, ce nu avea nici o legătură cu serviciul militar 
comandat, care priveşte numai disciplina şi ierarhia raportate însă la serviciu şi comenzi de 
ordin militar, iar nu la funcţiuni de natură politică. 

Că aşa este, rezultă din însuşi faptul că la 11 iulie 1941, deci la foarte scurt timp de la 
declararea răsboiului, acuzatul a demisionat din guvernul Antonescu, iar demisia i-a fost 
acceptată. 

Că, prin urmare, întrucât acuzatului i s-a încredinţat o funcţiune politică civilă, pe care 
el a acceptat-o, rezultă că şi-a asumat răspunderea acestei situaţii şi nu se poate prevala de 
faptul că se găsea în serviciul comandat. 

în ce priveşte apărarea acuzatului că la Consiliile de Miniştri la care a participat nu s-au 

făcut discuţii asupra declarării răsboiului împotriva URSS, şi astfel nu poate fi făcut 
răspunzător pentru declararea acestui răsboi. Curtea nu o găseşte întemeiată, deoarece este 
necontestat în drept că declararea răsboiului sub aspect politic este un atribut al guvernului, 
iar efortul de răsboi pe plan politic este opera colectivă a întregului guvern, prin contribuţia 
de muncă a membrilor lui şi prin manifestarea intelectuală şi politică a acestora. 

Că sub acest raport de muncă şi manifestare, acuzatul şi-a putut da seama, în calitatea 
de ministru al lucrărilor publice şi comunicaţiilor, că ţara este împinsă spre răsboi şi în această 
situaţie a continuat să rămână în funcţiunea sa, ceea ce dovedeşte că şi-a însuşit această 
hotărîre de declarare a răsboiului de care nu s-a desolidarizat imediat ce s-a propus şi în con¬ 
secinţă rămâne responsabil de situaţiunea care a dus ţara la dezastru. 

Că prin urmare, întrucât acuzatului i s-a încredinţat o funcţiune politică civilă, pe care 
el a acceptat-o, rezultă că şi-a asumat răspunderea acestei situaţii şi nu se poate prevala de 
faptul că se găsea în serviciu comandat. 

Având în vedere că ultima apărare ce acuzatul îşi construieşte, anume aceea că a demi¬ 
sionat din guvern la 11 iulie 1941, deci la foarte scurt timp după declararea răsboiului, de 
asemenea nu poate fi privită ca întemeiată, întrucât sub incidenţa Legii 312/945, intră cei ce 
au hotărît răsboiul, declararea răsboiului - cum e cazul în speţă -, după cum s-a arătat mai 
sus şi responsabilitatea penală prevăzută de această lege, rămâne stabilită în ce priveşte 
numitul acuzat. De altfel, însuşi acuzatul recunoaşte că a părăsit guvernul nu ca un act de 
desolidarizare faţă de acţiunea întreprinsă de guvernul Ion Antonescu, ci numai pentru că nu 
se împăca cu ordinele date de Mihai Antonescu. 

Având în vedere că faptul imputat acuzatului fiind dovedit, el se încadrează în art.2 
lit.a din Legea 312/945, care arată că este vinovat de dezastrul ţării acela care a hotărît decla¬ 
rarea răsboiului contra URSS şi Naţiunilor Unite se pedepseşte potrivit art.3 al.2 şi 6 din 
aceeaşi lege; 

Având în vedere că din dispoziţiile martorilor audiaţi în apărare rezultă că acuzatul a 
îngăduit primirea evreilor în serviciu (declaraţia martorului profesor inginer I.Andreescu- 
Cale), că nu simpatiza pe germani (declaraţia martor inginer Tr.Fortunescu), că vroia să 
părăsească guvernul (declaraţia maiorului lt.coî.Slapciu), că, după ce a ieşit din guvern a fost 
trecut din oficiu în rezervă (vezi foaia matricolă de la dosar). 

Având în vedere că aceste împrejurări constituie în favoarea acuzatului puternice cir¬ 
cumstanţe atenuante ce pot avea drept urmare numai atenuarea pedepsei. 

Că pe cale de consecinţă, acuzatul Grigore Georgescu, general în rezervă, urmează a fi 
condamnat să sufere 3 ani temniţă grea, pentru faptul prevăzut de art.2 lit.a din Legea 
312/945 şi pedepsit de art.3 al.2 şi 6 din aceeaşi lege, combinat cu art.157 din Codul Penal, 
texte ce au fost enunţate în şedinţa publică de dl. preşedinte al completului de judecată, 
degradare civică pe acelaşi termen şi confiscarea averii în folosul statului, cu titlul de 
despăgubiri civile. 

3. Acuzatul Ioan Sichitiu, general pensionar, trimis în judecată pentru faptul că a func¬ 
ţionat ca ministru al agriculturii şi domeniilor în guvernul Ion Antonescu, de la data de 14 
ianuarie 1941, până la 19 martie 1942 şi în această calitate a făcut parte din guvernul care a 
declarat răsboiul contra URSS şi Naţiunilor Unite şi pentru faptul că a edictat legea 
1110/1941, referitoare la reglementarea arendăşiei, care în art.2 lit.a prevede că arendaşii 
trebuie să fie cetăţeni români, de origine ariană, text ce face descriminări rasiale. 

Având în vedere că din actele de la dosar şi recunoaşterile acuzatului se constată că 
acesta a fost ministru al agriculturii şi domeniilor în guvernul Antonescu, între datele sus 
arătate; 

Având în vedere că apărarea invocată de acuzat, că nu a avut cunoştinţă de declararea 
răsboiului, aceasta fiind hotărîtă numai de către fostul Mareşal Antonescu şi de către Mihai 
Antonescu, este inoperantă în cauză, deoarece - după cum s-a arătat şi în cazul acuzatului 

Grigore Georgescu - declararea răsboiului sub aspect politic este de atributul guvernului şi nu 
este necesar ca acest fapt să fie cuprins într-un act scris şi solemn făcut de Consiliul de 
Miniştri ca desprinzându-se din voinţa tuturor acelora care - formând guvernul - au lucrat în 
vederea pregătirii şi punerii în funcţiune a maşinii de răsboi; 

Având în vedere că, întrucât acuzatul nu s-a desolidarizat de acţiunea întreprinsă, în ce 
priveşte declararea răsboiului de îndată ce acesta s-a propus, este în afară de orice îndoială că 
el şi-a însuşit-o şi în consecinţă rămâne responsabil de situaţia creată în urma acestei acţiuni 
care a avut ca rezultat dezastrul ţării; 

De asemenea este neîndoios că, prin măsurile pe care le-a luat la ministerul ce condu¬ 
cea, anterior declarării răsboiului, acuzatul cu bună ştiinţă a pregătit acest act şi aceasta 
rezultă chiar din declaraţia făcută de el în şedinţa Consiliului economic de la 22 mai 1941, 
când spunea «Cred că nu este nimeni între noi în dezacord cu aceste puncte cardinale, pe care 
trebuie să le urmeze guvernul în hotărîrile lui», care a succedat declaraţiei din aceiaşi şedinţă 
a generalului Iacobici, «noi, pe plan politic şi militar convergent cu Germania» (vezi steno¬ 
grama pag.73 şi verso dosar anexa); 

Că astfel fiind, faptul intra sub incidenţa art.2 lit.a din Legea 315/945; 

Având în vedere că acuzatul a recunoscut, de asemenea, la interogator, că a semnat 
legea 1110/1941, care cuprindea descriminări rasiale, apărându-se cu aceea că redactarea şi 
principiile legiferate nu-i aparţin lui, ci fostului subsecretar de stat Aurel Pană şi că măsurile 
discriminatorii nu formau iniţiativa Ministerului de agricultură şi domenii, ci se 
introduseseră în lege pentru ca să se poată pune în concordanţă cu dispoziţiile legislative 
rasiale din acea vreme; 

Având în vedere că această apărare nu poate fi privită ca întemeiată, deoarece contra- 
semnarea unei legi angajează întreaga responsabilitate a celuia care a semnat şi care, prin 
acest fapt, este presupus că şi-a însuşit-o; 

Că astfel fiind şi acest fapt al doilea, se priveşte dovedit; 

Având în vedere că faptele aşa cum au fost expuse şi dovedite prin actele de la dosar şi 
recunoaşterea acuzatului se încadrează în textele art.2 lit.a şi n din Legea nr.312 şi se pedep¬ 
sesc conform art.3 al.l şi 6 din aceeaşi lege; 

Având în vedere că, din depoziţiile martorilor audiaţi în apărare, rezultă că acuzatul a 
fost un element distins al oştirii (declaraţia generalului Sănătescu şi Ion Mihalache, dosar 
anexa), că a aprobat pe generalul Iacobici când acesta a demisionat, întrucât nu a voit să 
angajeze grosul armatei dincolo de Nistru (declaraţia martorului general Iacobici), că a 
demisionat din guvern, spunând că răsboiul este o aventură a fostului Mareşal (declaraţia 
martorului general P.Vasilescu), că s-a oferit să ajute pe martorul Griinfeld Adolf, pentru ca 
acesta să nu fie internat în lagăr, ceea ce a şi obţinut; 

Având în vedere că toate aceste împrejurări, ca şi arătările martorilor audiaţi tot în 
apărare: general Traian Teodorescu, general Nicolae Stoenescu, general A.Rizeanu, profe¬ 
sor universitar Gh.Ionescu-Siseşti, general Gh.Potopeanu, constituiesc în drept circums¬ 
tanţe atenuante ce nu pot apăra de pedeapsă pe acuzat, dar care duc la micşorarea ei. 

Că astfel fiind, acuzatul Ioan Sichitiu, general pensionar, urmează a fi condamnat să 
sufere 10 ani temniţă grea pentru faptul prevăzut de art.2 lit.a din Legea 312/945 şi pedepsit 
de art.3 al.2 şi din aceeaşi lege, combinat cu art.157 Cod penal, trei ani detenţiune riguroasă 
pentru faptul prevăzut de art.2 lit.n din legea 312/945 şi pedepsit de art.3 al.l din aceeaşi 
lege, texte ce au fost enunţate în şedinţa publică, degradare civică pe termen de 10 ani şi con¬ 
fiscarea averii în folosul statului, cu titlul de despăgubiri civile. 

în baza art.101 Cod penal, acuzatul va executa pedeapsa cea mai grea, adică 10 ani 
temniţă grea. 

4. Acuzatul Ioan Marian, trimis în judecată pentru faptul că a funcţionat ca ministru al 
agriculturii şi domeniilor, în guvernul Ion Antonescu, de Ia 6 iunie 1943 până la 4 aprilie 

1944 şi m această calitate s-a solidarizat cu politica dusă de acest guvern pentru continuarea 
răsboiului contra URSS şi Naţiunilor Unite. 

Având în vedere că din actele de la dosar şi din recunoaşterea acuzatului se constată că 
numitul a funcţionat ca ministru ăl agriculturii şi domeniilor între datele sus arătate; 

__ Având în vedere fcă acuz^tu şe apără susţinând că a intrat în guvern numai ca tehnician 
şi intr-un moment când se înc£pgşeră tratative pentru ieşirea din răsboi a României; 

Având în vederteică, din moment ce acuzatul a acceptat să facă parte dintr-un guvern 
care declarase şi coritiijua răsboiuf contra URSS şi Naţiunilor Unite, fără a fi fost obligat la 
aceasta, rezultă că el s-a solidarizat cu acţiunea politică întreprinsă de acest guvern, pentru 
continuarea răsboiului; 

Că pentru ca această solidarizare să existe, nu este nevoie ca ea să fie unită cu fapte 
proprii şi concrete, ci ea se desprinde în mod neîndoios din participarea Ia opera de guver¬ 
nare care se manifestă în voinţa de continuare a răsboiului; 

Că, prin urmare, acuzatul a achesat la această acţiune şi şi-a asumat întreaga răspun¬ 
dere, făcându-se astfel vjnovat.de infracţiunea prevăzută de art.2 lit.a din Legea 312/945; 

Având în vedere că apărarea invocată de acuzat este lipsită de eficienţă în cauză, deoa¬ 
rece ^responsabilitate^ Ce se degaj^ăză în cadrul acestui text din participarea la guvernare, nu 
este în funcţie de calitatea în vltfdtfea căreea i s-a încredinţat demnitatea de ministru şi nici de 
momentul intrării în guvern, ci.este legată exclusiv de acceptarea acestei demnităţi; 

Că aceasta rezultă în mod neîndoielnic din art.2 al.a al Legii 312/945, care încrimi¬ 
nează atât hotărîrea de declarare^ cât şi hotărîrea de continuare a răsboiului şi, în fapt, este 
dovedit că răsboiul a Continuat şi după ce acuzatul a primit demnitatea de ministru; 

Având în vederC.'că, din depoziţiile martorilor audiaţi în apărare, reiese că acuzatul era 
socotit ca un excelent Cunoscutdr şi conducător al agriculturii şi că s-a hotărît cu multă greu¬ 
tate să primească defnnitatea de ministru (declaraţia martorului prof.univ.Gh.Ionescu- 
Siseşti), că era socotit în guvern ca specialist (declaraţia martorului prof.univ. Ion Petrovici); 

Având în vedere aceste împrejurări ca, de asemenea, şi demisia din guvern motivate 
pe cauză de boală, constituiesc ţn favoarea acuzatului circumstanţe atenuante ce pot avea 
drept urmare micşorarea pedepsei; 

Că pe cale de consecinţă, acuzatul Ion Marian urmează a fi condamnat să sufere 10 ani 
temniţă grea, pentru faptul prevăzut de art.2 lit.a din Legea 312/945 şi pedepsită de art.3 al.2 
şi 6 din aceeaşi lege, cbmb. cu art. : 157 Cod penal, texte enunţate în şedinţa publică, degradare 
civică pe acelaşi termfcn şi confiscarea averii în folosul statului, cu titlul de despăgubiri 
civile. ' 


5. Acuzatul Mircea Vulcănescu, trimis în judecată pentru faptul că a funcţionat în 
guvernul Antonescu câ subsecretar de stat la Ministerul Finanţelor, de la data de 27 ianuarie 
1941 până la 23 august 1944, şi în această calitate militând pentru hitlerism a colaborat la 
toate actele de guvernare cu care s-a solidarizat, asumându-şi astfel răspunderea acestor 
fapte, deci, şi aceea de continuăre a răsboiului, fapte ce sunt prevăzute de art.l lit. a şi art 2 
lit.a din Legea 312/945 şi sancţionate de art.3 al.l şi 6 din aceeaşi lege; 

Având în vedere că din actele de la dosar se constată că numitul a deţinut funcţiunea de 
subsecretar de stat la Ministerul Finanţelor între datele sus arătate. 

Având în vedere că, din declaraţia acuzatului, coroborată cu actele dosarului, se cons¬ 
tată că acesta a avut pe rând - sub ministeriatele celor trei miniştri ce s-au perindat la finanţe: 
generalul Stoenescu, Alexandru Neagu şi Gheron Netta, funcţiunea de informator, sfătuitor 
şi pregătitor al măsurilbr tehnice fiscale şi de supraveghetor al executării hotărîrilor ministe¬ 
rului, cum de asetneţiea în timpul ministeriatului Alexandru Neagu a preluat sarcina 
soluţionării efective, a executării cheltuielilor de întreţinere a armatei române - în cadrul cre¬ 
ditului de răsboi - şi pe aceea a supravegherii cheltuielilor departamentale civile, iar sub 
ministeriatul Gheron Netta a mai preluat şi sarcina rezolvării unei părţi din problemele conta- 



bilităţii generale a statului, privind cheltuielile administraţiei civile; 

Având în vedere că acuzatul se apără susţinând că a fost numit în funcţiunea de subse¬ 
cretar de stat ca tehnician şi că, la data numirii, funcţiona ca director al Dotării Publice, 
fiind mobilizat pentru lucru în Ministerul Finanţelor şi că, nefuncţionând ca ministru, nu a 
avut nici o răspundere politică, că nu a colaborat la toate actele guvernului, ci numai la ace¬ 
lea din sectorul economic şi financiar, ce intrau în atribuţiile sale şi chiar în unele din acestea 
din urmă a fost de altă părere; că nu a militat pentru hitlerism şi nici nu s-a solidarizat cu 
toate actele guvernului; 

Având în vedere că, deşi acuzatul a intrat în guvern ca tehnician, totuşi această calitate 
nu-1 poate apăra de responsabilitate, deoarece răspunderea ce se degajează în cadrul Legii 
312/945, priveşte pe aceia care au participat la opera de guvernare şi această participare nu 
este în funcţie de calitatea în virtutea căreea a intrat şi a făcut parte din guvern, ci este legată 
exclusiv de participarea la guvernul al cărui efect se concretizează în fapte de militare pentru 
hitlerism şi în hotărîrea de declarare sau continuare a răsboiului. 

Că pentru aceleaşi motive nu este eficienţa nici în cauză nici apărarea acuzatului că a 
funcţionat ca subsecretar de stat şi nu ca ministru, deoarece, deşi este act în drept ca subse¬ 
cretarii de stat nu au atribuţiuni proprii ci sunt numiţi pe lângă ministere lucrând în lipsa de 
atribuţiuni fixate prin legi speciale, numai prin delegaţiune expresă dată de misterul respec¬ 
tiv, totuşi responsabilitatea lor rămâne angajată în cadrul Legii 312/945, care îşi găseşte isvo- 
rul într-un instrument internaţional, care este convenţia de armistiţiu şi această lege nu poate 
fi interpretată decât în sensul urmărit de legiuitor, pentru că a admite contrariul, ar însemna 
că legea este lipsită de sens, ori nu aceasta a putut fi intenţia legiuitorului. 

In ce priveşte activitatea acuzatului: 

Având în vedere că acesta a luat parte Ia 68 consilii de miniştri şi la 58 şedinţe ale dele¬ 
gaţiei economice, ocupându-se şi de problema finanţării armatei germane venite în România: 

Având în vedere că, deşi acuzatul susţine că această finanţare a fost impusă de 
prezenţa trupelor germane sosite în ţară înainte de numirea lui ca subsecretar de stat, 
totuşi aceasta nu poate să înlăture responsabilitatea sa, dat fiindcă acuzatul a contribuit 
la rezolvarea problemei acestei finanţări şi a înlesnit astfel mărirea contingentului acestor 
trupe; 

Având în vedere că această contribuţie unită cu activitatea desfăşurată la Ministerul 
Finanţelor, unde acuzatul a fost un colaborator necesar, datorită capacităţii sale tehnice, este 
de natură a forma Curţii convingerea că, prin faptul său, a militat pentru hitlerism; 

Că acest fapt se încadrează în dispoziţiunile art.l lit.a din Legea 312/945, text care nu 
se referă numai la permisiunea iniţială a intrării trupelor germane pe teritoriul ţării; 

Având în vedere că întrucât acuzatul a continuat să rămână în guvern şi după data 
declarării răsboiului contra URSS şi să conlucreze cu acesta până la 23 august 1944, rezultă 
că el s-a solidarizat cu acţiunea întreprinsă de guvernul Ion Antonescu, pe care a înţeles să-l 
sprijine şi astfel a achiesat la hotărîrea de continuare a răsboiului contra URSS şi Naţiunilor 
Unite şi prin aceasta s-a făcut vinovat de faptul prevăzut în art.2 lit.a din Legea 312/945; 

Având în vedere că din dispoziţiile martorilor audiaţi în apărare rezultă că acuzatul a 
ţinut în anul 1933 conferinţa privind sistemele economice şi cooperatiste în Rusia Sovietică 
(declaraţia martorului prof.univ.Dimitrie Guşti), că în timp ce era subsecretar de stat lua 
apărarea celor mulţi şi mici (declaraţia martorului Dumitru Georgescu), că la Consiliile de 
Miniştri s-a menţinut în cadrul atribuţiunilor ce-i fuseseră fixate (declaraţia martorului 
Nic.Stoenescu), că nu a luat parte la Consiliile de Miniştri cu caracter militar sau de ordine 
publică (declaraţia martorului col. Radu Davidescu), că a fost un element de valoare al gene¬ 
raţiei sale (declaraţia martorului prof.Vasile Băncilă), că a fost solicitat de miniştrii Alexan¬ 
dru Neagu şi Gheron Netta să rămână subsecretar de stat (declaraţia martorului Alex.Tomo- 
roveanu); 

Având în vedere că aceste împrejurări constituiesc în favoarea acuzatului circumstanţe 

atenuante ce nu-1 pot apăra de pedeapsă, dar care duc la micşorarea acesteia; 

Că, de asemenea, din depoziţiile martorilor N.Georgescu-Roegen, Dr.Dumitru Geor- 
gescu, Paul Stelian, Const.Angelescu, Henri Stahl, Gh.Creţianu, George Pascu, Şt.Vasi- 
lescu, Dumitru Iordan, Socrate Mardare, Radu Cioculescu, Ion Petrovici şi Anton Dumi- 
triu, nu rezultă decât tot împrejurări ce pot fi privite ca circumstanţe atenuante; 

^Că astfel fiind, acuzatul Mircea Vulcănescu urmează a fi condamnat pentru faptul 
prevăzut de art.l lit.a din Legea 312/945 şi pedepsit de art.3 al.l din aceeaşi lege, să sufere 
3 ani detenţiune riguroasă, iar pentru faptul prevăzut de art.2 lit.a din Legea 312/945 şi 
pedepsit de art.3 al.2 şi 6 din aceeaşi lege, combinat cu art. 157 cod penal, urmează a fi con- 
damnat să sufere 8 ani temniţă grea, degradaţiune civică pe termen de 8 ani şi confiscarea 
averii Jn folosul statului, cu titlul de despăgubiri civile; 

In baza art. 101 cod penal, acuzatul va executa pedeapsa cea mai gravă, adică 8 ani 
temniţă grea. 

6. Acuzatul Alexandru Marcu, trimis în judecată pentru faptul că a funcţionat în 
guvernul Ion Antonescu ca subsecretar de stat la Ministerul Propagandei, al cărui titular era 
Mihai Antonescu, de la data de 4 decembrie 1941, până Ia 23 august 1944; că ceea ce a deter¬ 
minat numirea şi menţinerea sa în această funcţiune au fost pe deoparte relaţiile strânse ce 
numitul avea cu Italia, dânsul fiind profesor de limba şi literatura italiană la Facultatea de 
litere din Bucureşti, precum şi atitudinea favorabilă fascismului manifestată public în anul 
1941, iar pe de altă parte prietenia şi încrederea lui Mihai Antonescu; 

în actul de acuzare se arată că la 3 martie 1941, deci cu câteva luni înainte de începerea 
răsboiului - numitul acuzat a rostit la Radio, în cadrul «Orei italiene» o conferinţă intitulată 
«Mussolini», prin care căuta să înfăţişeze pe acesta ca pe un om politic genial, urmată de o 
alta tot în cadrul orei italiene despre marşul asupra Romei, în care făcea apologia fascismu¬ 
lui, că, de asemenea - după cum arată actul de acuzare - la 18 august 1941, cu ocazia trecerii 
trupelor italiene spre frontul de Est, acuzatul a salutat aceste trupe într-o conferinţă la 
Radio, conferinţă ce a fost reprodusă şi în ziare şi că a semnat un protocol privind cinemato¬ 
grafia cu Ministerul Propagandei Germane, prin care Germania îşi asigura posibilitatea de 
propagandă în România, îngrădindu-se dreptul de filmare al organelor române; 

Având în vedere că toate aceste acuzaţii au fost încadrate de actul de acuzare în dispo- 
ziţiunile art.l lit.b şi art.2 lit.a şi în Legea 312/945, iar Curtea de Apel, Secţia VlII-a, nu a 
mai examinat acuzarea pentru faptul prevăzut de art.2 lit.n acesta nefiind susţinut oral de 
Parchetul General; 

Având în vedere că, întrucât procesul a venit spre judecare în faţa acestei instanţe în 
urma casării, iar potrivit art.442 proc.pen. folosirea unei căi de atac nu poate creea o situaţie 
mai grea celui ce a exercitat-o, rezultă că acuzaţia pentru faptul prevăzut de art.2 lit.n nu mai 
poate face obiectul vreunei discuţiuni; 

Având în vedere că din actele de la dosar şi din recunoaşterea acuzatului, rezultă că 
acesta a funcţionat ca subsecretar de stat la Ministerul Propagandei de la 4 decembrie 1941 
până la 23 august 1944, că a ţinut conferinţele menţionate şi că, de asemenea, a semnat pro¬ 
tocolul arătat (vezi declaraţia din 3 iulie 1945 dată la Acuzatorul Public); 

Având în vedere că în apărare acuzatul susţine, pe de o parte, că nu a avut o activitate 
politică Ia Ministerul Propagandei Naţionale, aceasta aparţinând titularului Departamentu¬ 
lui care era Mihai Antonescu şi care singur da directivele pentru orice fel de propagandă pen¬ 
tru presă, radio, cinematografie etc. şi că el - acuzatul - a avut numai atribuţiuni administra¬ 
tive, iar pe de altă parte, că acele conferinţe încriminate aveau numai un caracter literar, 
fiind lipsite de orice substrat politic şi că protocolul menţionat mi poartă semnătura sa; că 
întrucât a funcţionat ca subsecretar de stat, iar nu ca ministru, nu şi-a angajat nici o răspun¬ 
dere politică; 

Având în vedere că propaganda, ori cum ar fi făcută, formează una din armele cele 

mai importante în a câştiga opinia publică şi a contribuit la realizarea efortului de răsboi şi 
că, pusă sub egida statului, cu atâtea posibilităţi, ea capătă o covârşitoare importanţă; 

Având în vedere că acuzatul, doctor în litere al Institutului de studii superioare şi per¬ 
fecţionare de la Florenţa, membru al Şcoalei Române din Roma, profesor de limba şi litera¬ 
tura italiană de la Facultatea de litere şi filosofie din Bucureşti, delegat la diferite congrese 
italiene şi membru corespondent al diferitelor instituţii din Italia, fiind şi premiat de Acade¬ 
mia Italiană în anul 1939 cu Marele Premiu pentru străini «San Remo» (vezi memoriul acu¬ 
zatului de la dosar) era cunoscut ca un specialist în materie atât la noi, pe cât era de apreciat 
în cercurile italiene; 

Că, datorită acestor multiple situaţii, cuvântul său avea o deosebită greutate şi o mare 
influenţă asupra celor care-1 ascultau şi deci era cu atât mai periculos pentru propaganda pe 
care o făcea în favoarea fascismului; 

Ca o ilustrare a ideilor sale şi a modului în care înţelegea să se încadreze în această apo¬ 
logie, acuzatul adresează la 18 august 1941, înainte de a fi fost numit subsecretar de stat, un 
salut trupelor italiene intrate în România, în drum spre frontul de Est (vezi recunoaşterea de 
la Acuzatorul Public) din care cităm: «O predestinare care transformă evenimentele actuale 
într-un moment unic cu adevărat, face ca faptele şi conştiinţa celor doi geniali conducători ai 
Italiei şi Germaniei să afle în faptele şi în conştiinţa Conducătorului României, acelaşi har 
dumnezeiesc de care s-a învrednicit Ştefan cel Mare al Moldovei în lupta contra Asiei de 
atunci, spre binele şi dăinuirea lumii noastre; 

Iar noi aceia care acum 20 de ani am fost cu cea mai sinceră pornire a tinereţii la 
îndârjita luptă deslănţuită de Duce împotriva Asiei Roşii, care înaintase până în inima Italiei 
şi a lumii, iar apoi am asistat la triumfalul marş asupra Romei, putem cuprinde tot adâncul 
cuvintelor rostite de Duce acum câteva săptămâni în faţa diviziilor pe care le trimitea să lupte 
alături de noi şi de germani; 

Amintiţi-vă că astăzi nu ar exista marş asupra Moscovei, marş care va fi în mod infaili¬ 
bil viguros, dacă acum 20 de ani nu ar fi existat marşul asupra Romei şi dacă fascismul nu ar 
fi fost cel dintâi care să ridice spada împotriva bolşevismului (şi mai departe:) ne-a ajutat 
Dumnezeu în permanenţa cea mai prelungită în istorie, ca sufletul nostru naţional să nu se 
înterupă, să nu fie desminţit de nicăieri; o confirmă în clipele acestea voinţa Ducelui de a lega 
o dată mai mult destinele României de ale Romei, prin legământul de viaţă şi de moarte al 
sângelui; 

Sub semnul acestui legământ, ne pregătim cu sufletul reîmprospătat în jertfa curajului 
şi a biruinţei de acum, să ne îndreptăm aşezarea în lumea de mâine, pe care o fac posibilă sol¬ 
daţii Fiihrerului, ai Ducelui Mussolini şi ai Generalului Antonescu. Pe cei dintâi i-a însoţit pe 
plaiurile nistriene recunoştinţa fraţilor în moarte şi victorie, sub aceiaşi comandă 
românească cu vitejia soldaţilor noştri, pe ceilalţi luptători ai Italiei fasciste îi petrecem acum 
pe acelaşi câmp de bătălie, cu flori culese de bucuria şi mândria noastră cea mai veche, cu 
încredere că întoarcerea comună din marea luptă va însemna o mare biruinţă şi o nouă 
întoarcere spre adevăratul destin al Romei şi al nostru alături de ea». 

Din aceste manifestări rezultă, fără posibilitate de îndoială, că acuzatul a colaborat la 
opera de fascizare a ţării, iar activitatea sa ca subsecretar de stat al Ministerului Propagandei 
Naţionale urmează aceeaşi cale şi se solidarizează până la 23 august 1944 cu regimul de dicta¬ 
tură al lui Ion Antonescu, după cum se constată din însăşi desvăluirea acuzatului, într-o scri¬ 
soare adresată lui Mihai Antonescu, din care extragem: «cu asigurarea străduinţei ce voi 
depune şi în viitor pentru ca în limita puterilor mele să pot seconda cu devotament şi bună 
credinţă fapta istorică pe care zi de zi, alături de domnul Mareşal, o înscrieţi în cartea nea¬ 
mului» (vezi pagina 72 dosar anexa); 

Având în vedere că, întrucât acuzatul a acceptat funcţiunea de subsecretar de stat al 
Ministerului Propagandei Naţionale şi a făcut parte dintr-un guvern ce declarase răsboi, pe 
care apoi l-a continuat fără să fi schiţat vreo acţiune de desolidarizare, rezultă că el şi-a asu- 

r» 3 |H tr ® a ® a răspundere a faptelor sale, fapte ce se încadrează în textele art.l lit.b şi art 2 
1 a „8 ea 312/945, prin participarea la opera de guvernare, legată numai de primirea 
demnităţii de ministru sau de subsecretar de stat, ce se concretizează ca voinţă colectivă a 
guvernului în hotărîrea de continuare a răsboiului; 

Având în vedere că, în timpul când a funcţionat ca subsecretar de stat, acuzatul nu a 
at indicaţiuni politice oficiilor de difuzare ce aparţineau administrativ de Ministerul Propa¬ 
gandei Naţionale (declaraţia martorilor Oscar Walter Cizek şi Eliza Hagi Anton), că n-a par¬ 
ticipat la organizarea expoziţiilor antisovietice din Bucureşti şi Bucovina (declaraţia marto- 
rului C.H.Niculescu), că, în timp ce era decan, n-a luat atitudine împotriva studenţilor anti- 
fascişti de la Facultatea de litere din Bucureşti (declaraţia martorilor Alexandru Bălăci şi 
i ux 0peSCU S p i nen i) ca ’ de asemenea, din declaraţiile martorilor Emil Condurache, Mihail 
lsbăşescu, C.H.Niculescu, Cirgiliu Biţa, I.Petrovici, D.Russo şi Olga Eftimiu, propuşi în 
apărare şi audiaţi în faţa acestei Curţi, rezultă anumite împrejurări ce în drept vor duce prin 
apreciere la acordare de circumstanţe atenuante, iar nu la înlăturarea faptelor, ce rămân în 
întregime dovedite; 

Că astfel fiind, acuzatul Alexandru Marcu urmează a fi condamnat pentru faptul 
prevăzut de art.l lit.b şi pedepsit de art.3 al.î din Legea 312/945, combinat cu art 157 c.p. 
urmează a fi condamnat la 12 ani temniţă grea, degradaţiune civică pe termen de 12 ani şi 
confiscarea averii în folosul statului, cu titlul de despăgubiri civile; 

In baza art. 101 cod penal, acuzatul va executa pedeapsa cea mai grea; 12 ani temniţă 

grea. 


7. Acuzatul Gheorghe Jienescu, general aviator în rezervă, trimis în judecată pentru 
faptul că a funcţionat în guvernul Ion Antonescu ca subsecretar de stat la Ministerul Aerului 
Ş' Marinei, de Ia 10 septembrie 194Q, până la 10 octombrie 1940, iar de la 10 octombrie 1940 
până la 23 august 1944, numai ca subsecretar de stat al aviaţiei; că în această calitate a militat 
pentru hitlerism, dând putinţa trupelor germane să se aprovizioneze din România cu benzina 
necesară desăvârşirii scopurilor lor politico-militare; că activitatea ce a desfăşurat era în 
legătură cu pregătirea, declararea şi continuarea răsboiului şi cuprinde: permiterea trupelor 
germane operative să intre pe teritoriul ţării şi pregătirea atacului contra URSS şi că a contri¬ 
buit cu fapte proprii la aservirea vieţii economice a ţării. 

Actul de acuzare sprijină acuzaţiile pe următoarele acte şi fapte: 

Ordinul de zi nr.l din 22 iunie 1941, dat de către acuzat către aviatori; 

Convenţiunea încheiată la 21 ianuarie 1941 între Befehlshaber der Deutschen Luftwaf- 
fenmission in Rumănien pe deoparte şi Ministerul Economiei Naţionale şi Subsecretariatul 
de Stat al Aerului pe de altă parte, prin care s-a stabilit rafinarea unui singur fel de benzină 
denumit carburant B-4, atât pentru aviaţia germană, cât şi pentru cea română, convenţie 
urmată de protocolul din 1 august 1941; 

Protocolul din 27 iulie 1942 încheiat de Ministerul Economiei Naţionale şi Subsecreta¬ 
riatul de Stat al Aerului cu Ministerul german al Aerului referitor la producţia benzinei de 
aviaţie în România; 

Conferinţa ţinută la Radio în ziua de 20 iulie 1943, cu ocazia Zilei Aviaţiei prin care se 
pretinde că acuzatul a făcut apologia răsboiului; 

Vizita făcută de acuzat Ia Berlin, însoţind pe fostul Mareşal Antonescu (vezi dosarul 
anexă pag.25); 

Având în vedere că toate aceste acuzaţiuni au fost încadrate de actul de acuzare în dis- 
poziţiunile art.l lit.a şi b şi art. 2 lit. a şi o din Legea 312/945, iar Curtea de Apel Secţia 
VlII-a nu a mai examinat acuzarea pentru faptele prevăzute de art. 1 lit.a şi art.2 lit. a acestea 
nefiind susţinute oral de Parchetul General; 

Având în vedere că, întrucât procesul a venit spre judecare în faţa acestei instanţe, în 
urma casării, iar potrivit art.422 pr.pen. folosirea unei căi de atac nu poate creea o situaţie 

mai grea celui ce a exercitat-o, rezultă că acuzaţiile pentru faptele prevăzute de art.l lit.a şi 
art.2 lit. o nu se mai pot discuta; . 

Că astfel fiind, rămân a fi examinate numai acuzaţiile încadrate în art.l lit.b şi art.2 
lit.a din Legea 312/945, adică militare pentru hitlerism şi participare la hotărîrea de decla¬ 
rare şi continuare a răsboiului; 

Având în vedere că, din actele de la dosar şi din recunoaşterea acuzatului, se constată 
că acesta a funcţionat ca subsecretar de stat al aerului între datele sus arătate; 

Având în vedere că Subsecretariatul de Stat al Aerului, deşi depindea în mod ierarhic 
de Ministerul Apărării Naţionale, totuşi lucra în mod independent, fapt ce rezulta din aceea 
că încheia convenţiuni cu Reich-ul german, fără participarea Ministerului Apărării Naţio¬ 
nale; 

Având în vedere că Misiunea Aeronautică Germană, sosită în România în luna octom¬ 
brie 1940, a cerut să i se pună la dispoziţie 10 mii mc spaţiu în rezervoarele de la staţia de 
pompe Teleajen, proprietatea CFR-ului, 10 mii mc de benzină de avion sub forma de împru¬ 
mut şi să se asigure alimentarea avioanelor germane pe teritoriul nostru cu benzină şi ulei de 
aviaţie, iar mai târziu germanii au cerut să li se îngăduie a creea stocurile de benzină de avion 
necesare acţiunilor lor din Sud-Est; 

Având în vedere că aceste cereri au fost aprobate de către Subsecretariatul de Stat al 
Aerului, şi s-a pus la dispoziţia susarătatei misiuni prin Societatea Astra Română cantitatea 
de 2537 tone benzină de aviaţie şi capacitatea de rezervoare necesare la Teleajen şi Pallas; 

Având în vedere că, prin convenţia încheiată la 21 ianuarie 1941 de Ministerul Econo¬ 
miei Naţionale şi Subsecretariatul de Stat al Aerului pe de o parte şi statul german - reprezen¬ 
tat prin Misiunea Aeronautică Germană - pe de altă parte (vezi dosarul anexă pag.34-36), se 
prevede că întreaga producţie de benzină octanică, cum şi stocurile respective, sunt la dispo¬ 
ziţia aviaţiei germane şi române astfel: 

Stocurile şi producţia din Depozitul Teleajen şi din depozitele ce se vor construi ca pro¬ 
prietate a Misiunii Militare Germane, iar stocurile şi producţia din depozitele de rezervă ca 
proprietate a Subsecretariatului de Stat Român al Aerului; 

De asemenea, prin art.3 din convenţie se prevede că producţia de benzină octanică tre¬ 
buie să fie sporită la maximum, iar exportul acestei benzine este prohibit şi că se creează 
numai un singur tip de carburant de 90 octani, comun carburantului german B 4, urmând ca 
pentru preparaţia acestuia să fie aduşi specialişti germani; 

Având în vedere că, din protocolul din 27 iulie 1942, semnat de acuzat şi dublat de 
Deciziile Ministerului Economiei Naţionale nr. 62.242 şi 62.243 publicate în Monitorul ofi¬ 
cial nr. 189/1941 se constată că se ceda Germaniei 12/17 din stocurile de benzină ale Subse¬ 
cretariatului de Stat Român al Aerului, rezervându-se pentru România 5/17 dintr-o produc¬ 
ţie maximă de circa 8.000 tone lunar, ceea ce reprezenta 5.650 tone pentru germani şi 2.350 
tone pentru români (vezi pag.40, dosarul anexă); 

Că prin acelaşi protocol ce era considerat ca o măsură de răsboi (pct.7) se mai ceda 
Germaniei cantitatea de 10.350 tone din stocurile de benzină proprii ale aviaţiei noastre, iar 
4.000 tone din stocurile sale de la rafinării (pct.4); 

Având în vedere că prin protocolul din 1 august 1941 - semnat de acuzat - considerat 
tot ca o măsură de răsboi şi care s-a încheiat în vederea continuării convenţiei din 21 ianuarie 
1941 (vezi pag.37-39 dosar anexa) s-a stabilit - întrucât germanii aveau lipsă de benzină din 
cauza distrugerilor cauzate prin bombardamentele aliaţilor - să se trimită în Germania 25.000 
tone benzină de avion, ceea ee s-a şi executat de fapt; 

Având în vedere că, întrucât pe de o parte acest protocol cât şi protocolul din 27 iunie 
1942, erau considerate drept măsuri de răsboi şi că executarea lor nu putea fi împiedicată de 
nici o consideraţie de ordin economic (vezi art.5 şi 7 respectiv) şi că obligaţiile luate de Subse¬ 
cretariatul de Stat al Aerului au fost executate prîh alimentarea tot mai masivă a aviaţiei ger¬ 
mane cu carburanţi, iar pe de altă parte că declararea şi continuarea răsboiului au putut fi 

hotărîte ţinându-se seama de concursul ferm al acuzatului în cadrul aeronauticii române; 

. . astfel fiind faptele ce se pun în sarcina acuzatului, după cum au fost susţinute oral 
in instanţă de către reprezentantul Ministerului Public, se privesc ca dovedite şi ele se înca¬ 
dreazăuni textul art.l lit.bşi art.2 lit.a din Legea 312/945; 

Având în vedere că în apărare acuzatul susţine că, funcţionând ca subsecretar de stat 
iar nu ca ministru, nu şi-a angajat nici o responsabilitate politică şi că fiind general în activi- 
tate, numirea sa ca subsecretar de stat trebuie considerată ca un serviciu comandat ce i,s-a 
încredinţat datorită cunoştinţelor sale tehnice şi s-a făcut prin ordin de zi; 

Având în vedere că această apărare nu poate fi privită ca întemeiată, deoarec* ăcuzatul 
nu era în raport de subordonare faţă de fostul Mareşal Antonescu, decât sub raport militar, 
ori o astfel de demnitate - fiind de natură politică - putea fi refuzată chiar de acuzat, care nu 
putea fi tras la răspundere pentru acest fapt ce nu avea nici o legătură cu serviciul militar 
comandat, care priveşte numai disciplina şi ierarhia, raportate însă Ia servicii şi comenzi de 
ordin militar, iar nu la funcţiuni de natură politică; 

Că, în afară de aceasta, întrucât prin art.14 din Convenţia de Armistiţiu, s-a impus 
obligaţia: Guvernul şi înaltul Comandament Român se obligă să colaboreze cu înaltul 
Comandament Aliat (Sovietic) la arestarea şi judecarea persoanelor acuzate de crime de 
răsboi, iar Legea 312/945 îşi are isvorul în această convenţiune, rezultă că în interpretarea ei 
trebuie să se ţină seama de obiectivul urmărit de legiuitor - pentru că a admite contrariul, ca 
prin art.14 al acestei convenţiuni s-a impus numai pedepsirea celor ce au comis crime de 
răsboi prin fapte personale, depăşind regulile internaţionale ale răsboiului - ar însemna că 
legea este lipsită de sens şi nu poate avea o aplicaţie justă şi legitimă, ceea ce nu a putut fi 
intenţia legiuitorului; 

Că astfel fiind şi întrucât acuzatul a acceptat demnitatea de subsecretar de stat, deci o 
funcţiune de ordin politic, rezultă că el şi-a asumat întreaga răspundere decurgând din 
această situaţiune, iar faptele ce i se impută intră sub incidenţa Legii 312/945; 

Având în vedere că, din depoziţiile martorilor audiaţi în apărare rezultă că acuzatul a 
procurat datele necesare planului ce se întocmea de către Marele Stat Major, pentru o even¬ 
tuală întoarcere a armelor contra .germanilor (declaraţia martorilor general Leonida Paul, 
general Nicolae Stoenescu, colonel Radu Davidescu), că a dispus ca medicii români să dea 
asistenţă şi populaţiei civile de peste Nistru (declaraţia martorului colonel dr.Athanasie Bala- 
ban), că a intervenit şi a obţinut expulzarea unui instructor german, care, împreună cu elevi 
români, s-a dus să viziteze locul unde fusese omorît Corneliu Codreanu (declaraţia martoru¬ 
lui colonel comandor Botez); 

Având în vedere că toate aceste împrejurări constituiesc în favoarea acuzatului cir¬ 
cumstanţe atenuante, ce pot duce la micşorarea pedepsei; 

Că, de asemenea, arătările martorilor general Iosif lacobici, Constantin Drâgu, Mihail 
Bosoancă, comandor Nicolae Pop, general Socrate Mardare, Gh.Andone, general V.Davi¬ 
descu şi Mircea Vulcănescu, nu pot fi privite decât tot ca împrejurări de natură a duce la ate¬ 
nuarea pedepsei; 

Că astfel fiind, acuzatul Gheorghe Jienescu, general aviator în rezervă, urmează a fi 
condamnat să sufere 5 ani detenţiune riguroasă pentru faptul prevăzut de art.l lit.b din 
Legea 312/945 şi pedepsit de art.3 al. 1 din aceeaşi lege şi 20 de ani temniţă grea pentru faptul 
prevăzut de art.2 lit.a din Legea 312/945 şi pedepsit de art.3 al.2 şi 6 din aceeaşi lege combi¬ 
nată cu art.157 cod penal, texte ce s-au enunţat şi în şedinţa publică, degradaţiune civică pe 
termen de 20 de ani şi confiscarea averii în folosul statului, cu titlul de despăgubiri civile. 

în baza art.101 cod penal, acuzatul va executa pedeapsa cea mai grea: 20 de ani 
temniţă grea. 

8. Acuzatul Stavri Ghiolu, profesor la Şcoala Politehnică, trimis în judecată pentru 
faptul că a funcţionat în guvernul Ion Antonescu ca subsecretar de stat la Ministerul Econo- 

miei Naţionale de la data de 31 august 1942 până la 23 august 1944, în care calitate a luat 
parte la 24 şedinţe mai importante ale Consiliului de Miniştri, între care cele din 29 aprilie, 8 
iunie şi 21 iunie 1944, în care s-a discutat continuarea răsboiului şi aservirea economică a 
ţării, cum şi la mai multe şedinţe importante ale Delegaţiei Ecqnomiqe, în care s-au discutat 
măsuri în folosul Germaniei hitleriste şi pentru răsboi şi că a fost însărcinat cu evacuarea ins¬ 
talaţiilor din Odessa; 

Având în vedere că-aceste acuzaţii au fost încadrate de actul de acuzare în dispoziţiile 
art.2 lit.y şi o din Legea 312/945, iar Curtea de Apel SecţiaVIII-a nu a mai examinat acuza¬ 
rea pentru faptul prevăzut de art.2 lit.o, aceasta nefiind susţinut oral de Parchetul General; 

Având în vedere că întrucât procesul a venit spre judecare în faţa acestei instanţe în 
urma casării, iar potrivit art.422 proc.penală folosirea unei căi de atac nu poate crea o 
situaţiune mai grea celui ce a exercitat-o, rezultă că acuzarea pentru faptul prevăzut de art.2 
lit.o nu mai poate face obiectul vreunei discuţiuni; 

Având în vedere că din actele de la dosar şi din interogatoriul acuzatului se constată de 
fapt următoarele: 

Numitul a funcţionat ca subsecretar de stat la Ministerul Economiei Naţionale, pentru 
industrie, comerţ şi mine, de la data de 31 august 1942 pârţă Ia 23 august 1944 şi în acest timp 
a participat la şedinţele Consiliului de Miniştri şi ale Delegaţiei Economice sus arătate; că, în 
timpul funcţionării sale a avut din conducere următoarele sectoare: Industrial, Comerţul 
Interior şi Exterior, Mine şi Petrol, după cum rezultă din legea orgapică din 17 septembrie 
1942 a acestui subsecretariat, publicată în Monitorul Oficial nr. 217/942, că în sectorul 
industrial a exercitat controlul infiinţării de noi industrii, urmărind activitatea celor exis¬ 
tente, în afară de industria metalurgică, alimentară şi de săpun; că în sectorul comerţului 
exterior a supravegheat executarea schimburilor cu străinătatea, iar în sectorul minelor şi 
petrolului a dispus intensificarea extragerilor din subsolul românesc (vezi memoriul acuzatu¬ 
lui în dosarul anexă); 

Având în vedere că, în apărare, acuzatul susţine că nu a îndeplinit funcţiunea de minis¬ 
tru şi deci nu şi-a angajat o responsabilitate politică şi că a avut nurrţai un rol de tehnician; 

Având în vedere că această apărare este inoperantă în cauză, deoarece responsabilita¬ 
tea ce se angajează în cadrul art.2 lit.a din Legea 312/945 din participarea la opera de guver¬ 
nare, este L-,ată numai de primirea demnităţii de ministru sau subsecretar de stat, ce se con¬ 
cretizează ca voinţa colectivă a guvernului în hotărârea de continuare a răsboiului; 

Având în vedere că, întrucât acuzatul a primit să facă parte dintr-un guvern care decla¬ 
rase şi continua răsboiul contra URSS şi Naţiunilor Unite, fără a fi fost obligat la aceasta, 
reiese că s-a solidarizat cu acest guvern şi a aprobat politica de continuare a răsboiului; 

Această concluzie se trage şi din aceea că a colaborat prin fapte proprii ce a desfăşurat 
în cadrul activităţii sale, după cum s-a arătat mai sus şi pe care le-a continuat până la 23 
august 1944, fără să se fi desolidarizat de acţiunea dusă de guvern în continuarea răsboiului; 

Că, prin urmare, acuzatul a achiesat la hotărîrea decontinuare a răsboiului, achiesare 
cerută ca element constitutiv al infracţiunii prevăzute de art.2 lit.a din Legea 312/945, iar 
faptul său se încadrează în acest text de lege; 

Având în vedere că, din depoziţiile martorilor audiaii în apărare, rezultă că acuzatul 
punea piedici exportului în Germania (declaraţia martorul^ N Georgescu-Roegen), că apăra 
interesele ţării faţă de cererile germanilor (declaraţia doftorilor C.Antonie, ing.Dumitru 
Lascu, inginer Ionescu), că dorea să se retragă din viaţă publică (declaraţia martorului 
Anton Dumitriu); 

Având în vedere că toate aceste împrejurări ca şi declaraţiile martorilor general 
Gh.Potopeanu şi Mircea Vulcănescu, constituiesc în favoarea acuzatului circumstanţe ate¬ 
nuante, ce pot duce la micşorarea pedepsei; 

■ Că, astfel fiind, acuzatul Stavri Ghiolu urmează a 0 condamnat pentru faptul prevăzut 
de ârt.2 lit.a din Legea 312/945 şi pedepsit de art.3 al.2 şi 6 din aceeaşi lege, comb. cu art.157 

cod penal, texe ce s-au enunţat în şedinţa publică, să .sufere 8 ani temniţă grea, degradare 
civică pe acelaşi termen şi confiscarea averii în folosul statului, cu titlul de despăgubiri civile; 

9. Acuzatul Ovid Vlădescu, trimis în judecată pentru faptul că a funcţionat în guvernul 
Ion Antonescu ca subsecretar de stat la Ministerul Romanizării, Colonizării şi Inventarului 
de la data de 6 noiembrie 1943 până la 23 august 1944 şi că în această calitate a elaborat legile 
nr.36, 59 şi 286/944 cu caracter rasial, prin care a urmărit concepţiunea politică a regimului 
in acord cu concepţia vremii. 

Având în vedere că din actele de la dosar, între care se afla şi declaraţia acuzatului, se 
constată că acesta a funcţionat ca subsecretar de stat între datele sus arătate; 

Având în vedere că numitul acuzat, în calitate de subsecretar de stat la Romanizare, 
Colonizare şi Inventar a elaborat următoarele legi: 

Legea nr.36 publicată în Monitorul Oficial nr.19 din 24 ianuarie 1944 pentru organiza¬ 
rea Subsecretariatului de Stat al Romanizării, Colonizării şi Inventarului; 

Legea nr.59 publicată în Monitorul Oficial nr.28 din 3 februarie 1944, privitoare la 
modul de repartizare a încasărilor făcute de către Centrul Naţional de Romanizare şi 

Legea nr.286 publicată în Monitorul Oficial nr.143 din 22 iunie 1944, privitoare la 
organizarea Centrului Naţional de Romanizare; 

Având în vedere că aceste legi aveau ca scop formarea şi perfectarea unui cadru unitar 
al legilor făcute în anul 1941, prin care se fixa situaţia juridică a evreilor din România, 
făcând discriminări de ordin rasial între cetăţeni şi stabilind modul de transmisiuni a bunuri¬ 
lor aparţinând evreicelor căsătorite cu români de origine etnică (vezi art.79 din legea 
286/944); 

Având în vedere că, întrucât acuzatul a făcut parte din guvernul Antonescu, care decla¬ 
rase şi continua răsboiul contra URSS şi Naţiunilor Unite, fără a fi fost obligat la aceasta, 
rezultă că el s-a solidarizat cu acest guvern şi a aprobat acţiunea politică întreprinsă în ce pri¬ 
veşte continuarea răsboiului, achiesând astfel la hotărîrea de continuare a acestui răsboi, 
achiesare cerută ca element constructiv al infracţiunii prevăzută de art.2 lit.a din Legea 
312/945, iar faptul său se încadrează în acest text de lege; 

Având în vedere că, întrucât numitul acuzat a elaborat legile sus menţionate, prin care 
se făceau discriminări rasiale, rezultă că faptul ce i se impută rămâne dovedit şi el se înca¬ 
drează în art.2 lit.c din Legea 312/945; 

Că astfel fiind, Curtea constată că faptele ce se impută acuzatului sunt dovedite şi faţă 
de neprezentarea lui în instanţă, îl condamnă la muncă silnică pe viaţă pentru faptul prevăzut 
de art.2 lit.a din Legea 312/945 şi sancţionat de art.3 al.l din aceeaşi lege, texte ce s-au enun¬ 
ţat în şedinţa publică, degradare civică pe viaţă şi confiscarea averii în folosul statului cu tit¬ 
lul de despăgubiri civile; 

în baza art.101 cod penal, acuzatul urmează a executa pedeapsa cea mai grea: munca 
silnică pe viaţă. 

10. Acuzatul Constantin Şt.Constantin, general pensionar, trimis în judecată pentru 
faptul că a funcţionat ca subsecretar de stat la Ministerul Aprovizionării în guvernul Anto¬ 
nescu, de la data de 18 noiembrie 1941 până Ia 13 iulie 1943, s-a manifestat în activitatea sa 
prin aservirea către Germania hitleristă a bogăţiilor ţării, făcând o serie de concesiuni ce au 
implicat grave consecinţe economiei româneşti, precum şi penţru faptul că a achiesat la 
hotărîrea de continuare a răsboiului. 

Având în vedere că, din actele de la dosar şi din interogatoriul acuzatului, se constată 
că numitul a funcţionat ca subsecretar de stat la aprovizionare între datele sus arătate; 

Având în vedere că, în această calitate, acuzatul a dat-deciziile nr. 637, 642, 696 şi 711 
din 1942, prin care s-a acordat societăţilor germane: Agromex, Donugram, Agrex, Miiller, 
Sudostropa, Solagra, Furajiera, Mausa, Agraria, Soia etc. o serie de concesiuni privind 



colectarea oleaginoaselor şi cerealelor în folosul Germaniei: 

Având în vedere că acuzatul nu contestă că aceste deciziuni poartă semnăturile sale şi 
se apără susţinând că a căutat să boicoteze realizarea acordurilor economice româno- 
germane, iar în ce priveşte societăţile germane pentru colectarea de cereale, le-a desfiinţat 
prin efectul legii 1093 din 18 decembrie 1941; 

Având în vedere că, deşi aceste societăţi au fost desfiinţate la propunerea acuzatului, 
totuşi ele au fost reînfiinţate prin legea nr. 79/1942, de către acelaşi Subsecretariat al Aprovi¬ 
zionării, în timp ce la conducerea acestuia se găsea tot acuzatul; 

Având în vedere că apărarea ce acuzatul îşi construieşte, ca fiind un subaltern al Minis¬ 
terului Apărării Naţionale, nu avea concepţia şi iniţiativa acestor lucrări, ci numai execuţia, 
această apărare nu se priveşte ca întemeiată, întrucât din nici un act nu rezultă că acest minis¬ 
ter a avut vreun amestec în fapt în conducerea şi activitatea subsecretariatului aprovizionării; 

Că astfel fiind, acuzaţia de aservire economică a ţării ce se impută acuzatului pentru 
realizarea scopurilor hitleriste şi în detrimentul intereselor româneşti, rămâne dovedită; 

Având în vedere că, în ceea ce priveşte apărarea invocată de acuzat că a funcţionat ca 
subsecretar de stat şi nu ca ministru, această situaţiune nu exlude responsabilitatea dedusă 
din art.2 lit.a a legii 312/945, întrucât acest text penalizează hotărîrea de declarare sau conti¬ 
nuare a răsboiului, indiferent de demnitatea avută de cineva în guvern, fie ca ministru, fie ca 
subsecretar de stat; 

Având în vedere că apărarea acuzatului, întemeiată pe faptul că era obligat să 
primească funcţiunea de subsecretar de stat, întrucât, fiind general în activitate, se afla în 
serviciu comandat, nu poate fi privită ca întemeiată, deoarece dânsul nu era în raport de 
subordonare faţă de fostul Mareşal Antonescu, decât sub raport militar, ori o astfel de dem¬ 
nitate fiind de natură politică, putea fi refuzată chiar de acuzai, care nu putea fi făcut 
răspunzător de acest fapt, care nu avea nici o legătură cu serviciul militar comandat, care pri¬ 
veşte numai disciplina şi ierarhia raportate însă la servicii şi comenzi de ordin militar, iar nu 
la funcţiuni de natură politică; 

Că astfel fiind şi întrucât acuzatul a acceptat demnitatea de subsecretar de stat, deci o 
funcţiune' de ordin politic, rezultă că el şi-a asumai răspunderea decurgând din această 

situaţiune; 

Că, în afară de aceasta, întrucât prin art. 14 din Convenţia de Armistiţiu s-a pus guver¬ 
nului în înaltul Comandament Român obligaţia arestării şi judecării persoanelor acuzate de 
crime de răsboi, iar Legea 312/945 îşi are isvorul în această convenţie, rezultă că în interpre¬ 
tarea ei trebuie să se ţină seama de obiectivul urmărit de legiuitor, pentru că a admite contra¬ 
riul, că prin art. 14 din convenţiune s-a impus numai pedepsirea celor ce au comis crime de 
răsboi prin fapte personale, depăşind regulele internaţionale ale răsboiului, ar însemna că 
legea este lipsită de sens şi nu aceasta a putut fi intenţia legiuitorului; 

Având în vedere că, întrucât acuzatul a primit să facă parte dintr-un guvern care decla¬ 
rase şi continua răsboiul contra URSS şi Naţiunilor Unite, rezultă că s-a solidarizat cu el şi a 
aprobat politica de continuare a acestui răsboi, achiesând de la hotărârea comună a guvernu¬ 
lui de continuare a răsboiului şi colaborînd în sectorul său de activitate pentru ducerea la bun 
sfârşit a acestei hotărîri şi, în consecinţă, rămâne responsabil pentru faptele ce i se impută; 

Având în vedere că aceste fapte se încadrează în art.2 lit.a şi art.2 lit.c din Legea 
312/945 şi se sancţionează potrivit art.3 al.2 şi 6 şi art.3 al.l din aceeaşi lege; 

Având în vedere că din depoziţiile martorilor audiaţi în apărare rezultă că acuzatul nu 
a luat parte la festivităţile germane (declaraţia martorei Silvia Maxim), că a condus după 23 
august 1944 operaţiile de luptă contra germanilor (depoziţia martorilor comandor aviator 
Marin Anton, general Leonida Paul), că se opunea cererilor făcute de germani în ce priveşte 
exportul în Germania (declaraţia martorului Paul Stelian); 

Având în vedere că aceste împrejurări constituesc în favoarea acuzatului circumstanţe 
atenuante, că, de asemenea, şi arătările martorilor Gheorghe Minescu şi Radu Davidescu 



udiaţi la Secţia a VUI-a; general Niculae Stoenescu, Radu Cioculescu, Nicolae Bârjoveanu, 
August Filip şi Mircea Vulcănescu, audiaţi în faţa acesteiCurţi şi deci instanţa apreciind, 
găseşte ca e cazul a se aplica aceste circumstanţe; 

Că, fiind astfel, acuzatul Constantin Şt.Constantin, general pensionar, urmează a fi 
Să Sufere 10 ani temn Hă grea, pentru faptul prevăzut de arL2 lit.a din Legea 
12/945 şi sancţionat de art.3 al.2 şi 6 din aceeaşi lege - 5 ani detenţiune grea pentru faptul 
prevăzut de art.2 lit.o din Legea 312/945 şi pedepsit de art.3 al.l din aceeaşi lege, cu aplicaţia 
art.157 cod penal, texte ce s-au enunţat în şedinţa publică, degradare civică pe termen de 10 
ani şi confiscarea averii în folosul statului, cu titlu de despăgubiri civile. 

In baza ari. 101 cod penal, acuzatul va executa pedeapsa cea mai grea: 10 ani temniţă 

grea. 


11. Acuzatul Ion C.Petrescu, profesor universitar, trimis în judecată pentru faptul că a 
funcţionat ca subsecretar de stat la Ministerul Educaţiei Naţionale în guvernul Ion Anto- 
nescu, de la data de 4 octombrie 1941 până la 23 august 1944, în care calitate a colaborat la 
toate actele de guvernare şi s-a solidarizat cu acest guvern în voinţa de continuare a răsboiu- 
lui contra URSS şi Naţiunilor Unite. 

Având în vedere că din actele de la dosar şi din interogatoriul acuzatului se constată că 
acesta a funcţionat ca subsecretar de stat la Ministerul Educaţiei Naţionale între datele sus 
arătate; 

Având în vedere că, întrucât acuzatul a acceptat să intre în guvernul Antonescu, care 
declarase şi continua răsboiul, fără a fi fost obligai Ia aceasta, rezultă că el s-a solidarizat cu 
guvernul şi cu liotărîrea acestuia de a continua răsboiul, fapte ce se desprind pe de o parte din 
împrejurarea că a păstrat această calitate până la 23 august 1944, iar pe de altă parte din 
aceea că numitul acuzat - om cu o superioară pregătire intelectuală - nu a întreprins nici o 
acţiune de desolidarizare faţă de regim. 

Din aceste fapte ale sale, Curtea trage concluzia că acuzatul a înţeles să sprijine acest 
regim şi a achiesat astfel hotărîrea de continuare a răsboiului împotriva URSS şi a Naţiunilor 
Unite, achiesare cerută ca element constitutiv al infracţiunii prevăzută de art.2 lit.a din 
Legea 312/945. 

Că, astfel fiind, responsabilitatea acuzatului rămâne în întregime angajată în cadrul 
acestui text de lege. 

Având în vedere că, în apărare, acuzatul susţine că nu a îndeplinit funcţiunea de minis¬ 
tru şi deci nu şi-a angajat nici o răspundere politică şi că a avut numai un rol de tehnician; 

Având în vedere că această apărare este lipsită de eficienţă în cauză, întrucât responsa¬ 
bilitatea ce se degajează în cadrul art.2 lit.a din Legea 312/945 nu este în funcţie de calitatea 
în virtutea căreea a făcut parte din guvern, ci este legată exclusiv de acceptarea demnităţii de 
ministru ori subsecretar de stat, care reflectează voinţa colectivă a guvernului în hotărîrea de 
a continua răsboiul şi, în fapt, este stabilit că răsboiul a continuat după ce acuzatul a primit 
funcţiunea de subsecretar de stat; 

Având în vedere că, din depoziţiile martorilor propuşi în apărare şi audiaţi în faţa aces¬ 
tei Curţi, se constată că acuzatul a fost numit în această funcţiune, fiind considerat ca tehni¬ 
cian (declaraţia martorilor prof.univ.Ion Petrovici şi Dimitrie Guşti), că. Ia întrunirile cu 
directorii şi inspectorii şcolari prezidate de dânsul, nu se discutau decât probleme şcolare 
(declaraţia martorului Marin Nicolescu) şi că nici un membru al corpului didactic nu a avut 
de suferit pentru motivul că ar fi înclinat spre idei de stânga (declaraţia martorului prof. 
Radu Petre); 

Având în vedere că, din adresa nr.312865/45 a Ministerului Educaţiei Naţionale, 
depusă la dosar, se constată că, la acest departament, nu s-a găsit nici un act sau lucrare, din 
care să reiasă că acuzatul a desfăşurat o activitate în legătură cu purtarea răsboiului sau de 
propagandă hitleristă, fascistă, legionară etc., din care cauză nici nu a fost epurat din 

învăţământ; 

Având în vedere că toate aceste împrejurări constituiesc în favoarea acuzatului puter¬ 
nice circumstanţe atenuante, ce pot avea drept urmare numai atenuarea pedepsei; 

Că, pe cale de consecinţă, acuzatul Ion C.Petrescu, profesor universitar, urmează a fi 
condamnat să sufere 6 ani temniţă grea pentru faptul prevăzut de art.2 lit.a din Legea 
312/945 şi pedepsit de art.3 al.2 şi 6 din aceeaşi lege, combinat cu art.157 cod penal, texte ce 
au fost enunţate în şedinţa publică, degradare civică pe acelaşi termen şi confiscarea averii în 
folosul statului, cu titlu de despăgubiri civile. 

12. Acuzatul Victor Iliescu, general pensionar, trimis în judecată pentru faptul că a 
funcţionat în guvernul Ion Antonescu ca subsecretar de stat la Ministerul Educaţiei Naţio¬ 
nale pentru cursul extra-şcolar de la data de 15 februarie 1941 până la 15 noiembrie 1942, că 
în această calitate a ţinut două conferinţe la Radio şi a scos un volum de norme şi directive 
pentru educaţia tineretului extra-şcolar 1941-1942, în care se pretinde că a făcut apologia 
răsboiului antisovietic; 

Având în vedere că, din actele de la dosar şi din interogatoriul acuzatului, se constată 
că acesta a funcţionat ca subsecretar de stat la Ministerul Educaţiei Naţionale între datele 
susarătate şi, deci, a făcut parte din guvernul care a declarat şi continuat răsboiul contra 
URSS şi Naţiunilor Unite; 

Având în vedere că acuzatul nu a făcut nici un act de desolidarizare faţă de politica 
guvernului care a dus ţara la dezastru; 

Că, astfel fiind, rezultă că el a achiesat la această politică şi a înţeles că se solidarizează 
cu guvernul atât în hotărîrea de declarare cât şi în cea de continuare a răsboiului; 

Având în vedere că, în timpul cât a funcţionat ca subsecretar de stat, acuzatul s-a mani¬ 
festat prin două conferinţe ţinute la Radio, una la 21 iulie 1941, intitulată «Educaţia tinere¬ 
tului român», iar alta la 23 octombrie 1941, intitulată «Din temeiurile educaţiei tineretului», 
cum şi prin publicarea în buletinul pregătirii militare extra-şcolare din februarie 1942 a unui 
articol intitulat «Conducătorul»; 

Că, de asemenea, numitul s-a mai manifestat prin vizitarea Germaniei în luna martie 
1942, împreună cu 40 educatori români, în urma căreea a înaintat fostului Mareşal un raport 
ce se află la dosar, cum şi prin elaborarea broşurii nr.3 cuprinzând norme şi directive pentru 
educaţia tineretului extra-şcolar. 

Din această activitate desfăşurată de acuzat, rezultă că el s-a integrat şi a colaborat 
efectiv în guvernarea lui Ion Antonescu, care s-a caracterizat prin declararea şi continuarea 
răsboiului contra URSS şi Naţiunilor Unite, şi în consecinţă se face vinovat de infracţiunea 
prevăzută de art.2 lit.a din Legea 312/945. 

Având în vedere că, chiar dacă broşura nr.3 susmenţionată, nu ar fi opera acuzatului, 
după cum arăta martorul Şt.Corciu, audiat în apărare, nici în acest caz faptul imputat nu 
poate fi înlăturat, deoarece răspunderea acuzatului rămâne angajată în cadrul art.2 lit.a, 
întrucât a făcut parte din guvernul care a hotărît declararea şi continuarea răsboiului; 

Având în vedere că, în ceea ce priveşte apărarea invocată de acuzat, că a funcţionat ca 
subsecretar de stat şi nu ca ministru şi că, deci, nu şi-a angajat nici o răspundere politică, 
aceasta este lipsită de eficienţă în cauză, deoarece responsabilitatea ce se degajează în cadrul 
arl.2 lit.a din Legea 312/945, este legată numai de participarea la opera de guvernare care a 
dus ţara la dezastru, iar nu de calitatea de ministru sau subsecretar de stat, pe care cineva a 
avut-o în guvern; 

Având în vedere că, din depoziţiile martorilor audiaţi în apărare, reiese că acuzatul a 
refuzat să se ducă la Roma, pentru a nu lua contact cu fasciştii (declaraţia martorului 
D.Gigăreanu), că nu a făcut discriminări rasiale şi a arătat înţelegere pentru evrei (declaraţia 
martorilor Roza Horoviceanu, Marcel Abramovici, A.Londesberg, Solomon Zalman şi 
Hugo Horovitz); 



Având în vedere că aceste împrejurări constituiesc în favoarea acuzatului circumstanţe 
atenuante ce pot duce la atenuarea pedepsei; 

r ast ^ e ' 6> nc L acuzatul Victor Iliescu, general pensionar, urmează a fi condamnat să 
arrtM-t te . mni t ă grea $' degradare civică pe acelaşi termen, pentru faptul prevăzut de 
ar IS7H 10 Legea 312/945 şi pedepsit de art.3 al.2 şi 6 din aceeaşi lege, combinată cu 
, cod penal, texte ce au fost enunţate în şedinţa publică, precum şi confiscarea averii în 
folosul statului, cu titlul de despăgubiri civile. 


13. Acuzatul Nicolae Şova, general pensionar, trimis în judecată pentru faptul că a 
funcţionat în guvernul Antonescu ca subsecretar de stat la Ministerul Apărării Naţionale 
pentru Marină, de la 20 februarie 1943 până Ia 23 august 1944 şi că a colaborat cu acest 
guvern cu care s-a solidarizat în voinţa de a continua răsboiul contra URSS şi Naţiunilor 
Unite. 

Având în vedere că, din actele de la dosar şi din interogatoriul acuzatului, se constată 
că acesta a funcţionat ca subsecretar de stat pentru Marină între datele arătate; 

Având în vedere că actul de acuzare se sprijină şi pe faptul că acuzatul s-a solidarizat cu 
actele guvernului din care a făcut parte, solidarizare dedusă din aceea că a adresat Amiralu¬ 
lui Ţiellsen, şeful Statului Major German, o scrisoare în care, printre altele, spune că va 
sacrifica orice pentru reuşita răsboiului; 

v Având în vedere că, întrucât Curtea de Apel, Secţia a VlII-a, însărcinată cu judecarea, 
a înlăturat această scrisoare pentru motivele arătate în cuprinsul Deciziei sale, şi procesul a 
venit în faţa acestei Curţi Secţiunea IX-a în urma casării, iar potrivit art.490 procedura 
penală în caz de casare, actele de instrucţie urmate şi notele cuprinzând cele arătate de inti¬ 
mat şi martori, care nu au fost desfiinţate prin admiterea recursului, îşi păstrează puterea, 
rezultă că această Curte nu mai urmează a examina scrisoarea încriminată, care a fost înlătu¬ 
rată de către Secţia a VlII-a a acestei Curţi; 

Având în vedere că reprezentantul Parchetului General a susţinut oral acuzarea pentru 
faptul că acuzatul a deţinut funcţiunea de subsecretar de stat şi în această calitate a participat 
la hotărîrea de continuare a răsboiului; 

Considerând că, întrucât acuzatul a acceptat funcţiunea de subsecretar de stat şi a 
făcut parte dintr-un guvern care declarase şi continuase răsboiul contra URSS şi Naţiunilor 
Unite, rezultă că a achiesat la politica guvernului concretizată în hotărîrea de continuare a 
răsboiului, achiesare cerută ca element constitutiv al infracţiunii prevăzute de art.2 lit.a din 
Legea 312/945; 

Că, astfel fiind, responsabilitatea sa este angajată în cadrul acestui text de lege. 

Având în vedere că, în apărare, acuzatul susţine în primul rând că nu a îndeplinit func¬ 
ţiunea de ministru, ci numai pe aceea de subsecretar de stat, care nu angajează nici o răspun¬ 
dere politică, iar în al doilea rând, că, fiind general în activitate, numirea sa ca subsecretar de 
stat s-a făcut prin ordin de zi şi trebuie considerată ca un serviciu comandat, pe care era obli¬ 
gat să-l primească; 

Având în vedere că, întrucât responsabilitatea ce se degajează în cadrul art.2 lit.a din 
Legea 312/945 este legată exclusiv de participarea Ia opera de guvernare, iar nu de calitatea 
de ministru sau subsecretar de stat, pe care cineva a avut-o în guvern, rezultă că apărarea 
acuzatului este inoperantă în cauză. 

Asupra apărării, privind serviciul comandat: 

Având în vedere că această apărare este lipsită de eficienţă în cauză, deoarece acuzatul 
nu era în raport de subordonare faţă de fostul Mareşal Antonescu, decât sub raport militar; 
ori funcţiunea de subsecretar de stat fiind de natură politică, putea fi refuzată chiar de acu¬ 
zat, care nu rămânea răspunzător pentru acest fapt, şi nu avea nici o legătură cu serviciul 
militar comandat, care priveşte numai disciplina şi ierarhia raportate însă la servicii şi 

comenzi de ordin militar, iar nu la funcţiuni de natură politică; 

Că, în afară de aceasta, întrucât prin ari. 14 din convenţia de armistiţiu s-a impus 
guvernului şi înaltului Comandament Român obligaţia arestării şi judecării persoanelor acu¬ 
zate de crime de răsboi, iar Legea 312/945 îşi are isvorul în această convenţiune, rezultă că în 
interpretarea ei trebuie să se ţină seama de obiectivul urmărit de legiuitor, pentru că a admite 
contrariul că, prin art.14 din conveţiune, s-a impus numai pedepsirea celor ce au comis crime 
de răsboi, pentru fapte personale, prin fapte personale, depăşind regulele internaţionale ale 
răsboiului, ar însemna că legea este lipsită de sens şi nu aceasta a putut fi intenţia legiuitoru¬ 
lui; 

Având în vedere că, din depoziţiile martorilor audiaţi în apărare, rezulta că acuzatul a 
dispersat şantierele din Galaţi şi Turnu Severin, Giurgiu şi Constanţa, deşi germanii se opu¬ 
neau, reuşind astfel să le salveze şi că a întrerupt navigaţia pe Dunăre, în timp ce fluviul era 
presărat cu mine magnetice, deşi germanii nu voiau aceasta (declaraţia martorului contra¬ 
amiral August Roman), că a făcut toate diligenţele ca România să-şi execute obligaţiile ce le 
avea la gurile Dunării, pentru ca să nu se dea prilej Germaniei şi Italiei să intervină (decla¬ 
raţia martorului viceamiral Preda Fundăţeanu), că fiind comandant al Corpului II Armată a 
luat parte la cucerirea Budapestei, luptând până în Munţii Cehoslovaciei şi a fost citat prin 
ordin de zi de către înaltul Comandament Român, aducându-i-se mulţumiri de către Coman¬ 
damentul Militar Sovietic (vezi anexele cu memoriul la dosar). 

Având în vedere că toate aceste împrejurări ca şi declaraţiile martorilor Constantin 
Năstase, general în rezervă Nicolae Stoenescu, comandor Virgil Popescu, constituiesc în 
drept circumstanţe atenuante ce nu pot apăra de pedeapsă pe acuzai, dar care duc la micşora¬ 
rea ei; 

Că pe cale de consecinţă acuzatul urmează a fi condamnat să sufere 10 ani temniţă grea 
pentru faptul prevăzut de art.2 lit.adin Legea 312/945 şi pedepsit de ari.3 al.2 şi 6 din 
aceeaşi lege, combinat cu art.157 cod penal, texte ce s-au enunţai în şedinţa publică, degra¬ 
dare civică pe acelaşi termen şi confiscarea averii în folosul statului cu titlul de despăgubiri 
civile. 


14. Acuzatul loan D.Enescu, arhitect trimis în judecată pentru faptul că funcţionând 
în^guvernul Ion Antonescu ca subsecretar de stat la Ministerul Muncii, de la data de 5 iulie 
1943 până la data de 23 august 1944, a căutat să susţină răsboiul contra U RSS. Spre exempli¬ 
ficare, actul de acuzare arată că numitul a îndemnai la continuarea răsboiului prin articolul 
«Paştele şi Muncitorii», publicat în revista «Muncitorul Român» din 15 aprilie 1944 şi 
printr-o scrisoare adresată lui Von Killinger, ministrul Germaniei la Bucureşti. Că, în acelaşi 
scop, a sprijinit trimiterea şi menţinerea la muncă în Germania a muncitorilor români, 
făcând totodată propagandă în scris'şi prin conferinţe în favoarea Germanici hitleriste. 

Având în vedere că, din actele de la dosar şi din interogatoriul acuzatului se constată că 
acesta a funcţionat ca subsecretar de stat la Ministerul Muncii între datele sus arătate; 

Având în vedere că acuzatul, necontestând că este autorul articolului «Paştele şi Mun¬ 
citorii», al articolului «Construcţia şi arhitectura Germaniei de azi», apărut în buletinul Aso¬ 
ciaţiei Româno-Germane nr.3 din 3 iunie 1943, şi al conferinţei cu acelaşi subiect reprodusă 
în «Glasul micii industrii» din 20 martie 1943, se apără susţinând că ele nu au nici un caracter 
politic, după cum afirmă acuzatul; 

De asemenea, în apărare, acuzatul, departe de a recunoaşte că a trimis muncitori 
români în Germania, susţine că a căutat să readucă în ţară pe muncitorii trimişi acolo de pre¬ 
decesorul său, în care scop a trimis în Germania pe secretarii generali ai acelui subsecretariat. 

în apărare, acuzatul mai susţine că a intrat în guvern nu în vederea continuării răsboiu- 
lui, ci dimpotrivă, pentru ca ţara să iasă din răsboi, întrucât fostul Mareşal Antonescu l-a 
asigurat că voieşte să iasă din răsboi, spunându-i că au început tratative în acest sens la 
Ankara, Madrid şi Stockholm şi că, chiar în acel moment, se duceau tratative Ia Roma de 

către Mihai Antonescu în realizarea acestui scop; că, în orice caz, dânsul a avut numai un rol 

ae tehnician, iar nu atribuţiuni politice, dat fiindcă a funcţionat ca subsecretar de stat şi nu 
ca ministru; 

Având în vedere că Curtea de Apel, secţia a Vlll-a, sesizată cu judecarea, a înlăturat 
pentru motivele arătate în cuprinsul deciziei sale, acuzaţia de trimitere Ia muncă în Germania 
a muncitorilor români şi nu a reţinut în sarcina acuzatului nici faptul că, prin scrierile încri¬ 
minate acesta ar fi făcut propagandă în favoarea Germaniei hitleriste, fapt pe care 1-aîniătu- 
ral; 

Având în vedere că, întrucât procesul a venit în faţa acestei instanţe, în urma casării, 
tar potrivit art.490 procedură penală, în caz de casare actele de instrucţie urmate şi notele 
cuprinzând cele arătate de intimat şi de martor, care nu au fost desfiinţate prin admiterea 
recursului, îşi păstrează puterea, rezultă că această Curte nu mai urmează a examina acele 
acuzaţiuni ce au fost înlăturate de către Secţia a VHJ-a a acestei Curţi; 

Considerând că, întrucât acuzatul a acceptat să intre în guvernul Antonescu, în timp ce 
rasboiul continua şi fără să fi fost obligat la aceasta, rezultă că el s-a solidarizat cu guvernul 
şi a achiesat astfel la hotărîrea de continuare a răsboiului împotriva URSS şi Naţiunilor 
Unite, achiesare cerută ca element constitutiv al infracţiunii prevăzute de art.2 Iit.a din Legea 
312/945; 

Că, astfel fiind, responsabilitatea acuzatului rămâne angajată în cadrul acestui text de 

lege. 

Apărarea ce acuzatul îşi construieşte, anume că a acceptat să participe la guvern 
întrucât fostul Mareşal Antonescu îl asigurase că s-au pornit tratative în scopul ieşirii 
României din răsboi, este inoperantă în cauză faţă de dispoziţiile art.2 Iit.a din menţionata 
Lege, întrucât ceea ce acest text încriminează, este hotărîrea de declarare sau continuare a 
răsboiului şi, în fapt, este stabilit că răsboiul a continuat după ce acuzatul a primit funcţiu¬ 
nea de subsecretar de stat. 

De asemenea, este lipsită de eficienţă în cauză şi apărarea acuzatului că Ia subsecreta¬ 
riatul de stat ce l-a condus a avut numai rolul de tehnician, ca şi apărarea că a funcţionat ca 
subsecretar de stat şi nu ca ministru, deoarece responsabilitatea ce se degajează în cadrul 
art.2 Iit.a din Legea 312/945 din participarea Ia opera de guvernare, nu este în funcţie de cali¬ 
tatea în virtutea căreea i s-a încredinţat demnitatea, ci este legată exclusiv de acceptarea 
oricărei demnităţi, fie ca ministru, fie ca subsecretar de stat, al cărei efect se reflectează în 
hotărîrea de continuare a răsboiului, ca voinţă colectivă a guvernului. 

Având în vedere că, din depoziţiile martorilor propuşi în apărare rezultă că acuzatul a 
înlocuit în funcţiuni pe cei ce aveau idei cuziste sau legionare cu elemente alese după criterii 
de capacitate şi chiar cu elemente de stânga (declaraţia martorului Victor Valeriu), că a acor¬ 
dat munciLoare de la minele Comăneşti (declaraţia martorului Cornel Todea), că a avut înţe¬ 
legere omenească faţă de evreii ce-i solicitau ajutor în acel timp (declaraţia martorilor 
Dr.Al.Suceveanu, Amalia -Zucherman, Esthera Goldemberg, .Iosif Fischer, Editte Zilber- 
man, Issi Gross, Isidor Haimovici); 

Că aceste împrejurări, ca şi arătările martorilor Ion Petrovici, Iulian Naumescu, 
Şt.Petrescu, Emil Odagescu şi Paul Porumbaru, coiistituesc în favoarea sa circumstanţe ate¬ 
nuante ce duc la atenuarea pedepsei; 

Că astfel fiind, acuzatul Ion D.Enescu, arhitect, urmează a fi condamnat să sufere 12 
ani temniţă grea pentru faptul prevăzut de art/2 Iit.a din Legea 312/945 şi pedepsit de art.3 
al.2 şi 6 din aceeaşi lege, combinat cu art. 157 cod penal, texte ce au fost enunţate în şedinţa 
publică, degradare civică pe acelaşi termen şi confiscarea averii în folosul statului, cu titlul de 
despăgubiri civile. 

15. Acuzatul Petre Strihan, profesor universitar, trimis în judecată pentru faptul că a 
funcţionat ca subsecretar de stat la Ministerul Afacerilor Interne, în guvernul Antonescu, de 

lă data de 5 ianuarie 1942 până la 23 august 1944, în care calitate a luat parte la 19 consilii de 
miniştri, între care şi la acelea din 25 iunie 1942, 8 iulie şi 21 iulie 1944, referitoare la conti¬ 
nuarea răsboiului, că, de asemenea, a luat parte la 26 consilii-şedinţe ale Delegaţiei Econo¬ 
mice în care s-a discutat aservirea economiei ţării, că a scris o carte despre concepţia adminis¬ 
trativă a naţional-socialismului şi că a ţinut un discurs cu ocazia venirii în ţară a ministrului 
german Wilhelm Stuckart în care a preamărit răsboiul hitleristo-antonescian întrebuinţând 
expresia Unser Kampf; 

Având în vedere că, prin actul de acuzare se arată că toate aceste fapte duc la concluzia 
că numitul acuzat a militat pentru hitlerism şi că, întrucât acesta a făcut parte din guvernul 
Ion Antonescu, ca subsecretar de stat, în timp ce România se găsea în stare de răsboi cu 
URSS, el şi-a manifestat voinţa şi şi-a dat adeziunea la continuarea răsboiului, săvârşind ast¬ 
fel infracţiunea prevăzută de art.2 lit.a din Legea 312/945; 

Având în vedere că, din actele de la dosar şi din interogatoriul acuzatului se constată că 
acesta a funcţionat ca subsecretar de stat la Ministerul Afacerilor Interne de la 5 ianuarie 
1942 până la 23 august 1944; 

Având în vedere că întrucât Curtea de Apel Secţia a Vlll-a, sesizată cu judecarea, a 
înlăturat pentru motivele arătate în cuprinsul deciziunii sale acuzaţiile trase din cartea «Con¬ 
cepţia administrativă a naţional-socialismului» şi a constatat că acuzatul nu a ţinut discursul 
încriminat şi procesul a venit în faţa acestei instanţe în urma casării, iar potrivit ari.490 pro¬ 
cedura penală în caz de casare, actele de instrucţiune urmate şi notele cuprinzând cele arătate 
de intimat şi de martori, care nu au fost desfiinţate prin admiterea recursului, îşi păstrează 
puterea, rezultă că această Curte nu mai urmează a examina acele cauzaţiuni ce au fost 
înlăturate de către Secţia a VlII-a a acestei Curţi; 

Cons’derând că, întrucât acuzatul a acceptat să intre în guvernul Antonescu, în timp ce 
răsboiul cor'inua şi fără a fi fost obligat a face aceasta, rezultă că el s-a solidarizat cu guver¬ 
nul şi s-a integrat în opera de guvernare, achiesând astfel la hotărîrea de continuare a 
răsboiului împotriva URSS şi Naţiunilor Unite, achiesare cerută ca element constitutiv al 
infracţiunii prevăzute de art.2 lit.a din Legea 312/945; 

In ceea ce priveşte apărarea acuzatului, că a fost numit în funcţiunea de subsecretar de 
stat cu atribuţiuni pur administrative, deci ca tehnician, iar nu pentru partea politică a Minis¬ 
terului - Poliţia şi Siguranţa Statului - pe care le conducea un alt subsecretar de stat, genera¬ 
lul Piki Vasiliu; 

Având în vedere că această apărare este lipsită de eficienţă, deoarece responsabilitatea 
ce se degajează din participarea la opera de guvernare nu este în funcţie de calitatea în virtu¬ 
tea căreea i s-a încredinţat demnitatea de subsecretar de stat, ci este legată exclusiv de accep¬ 
tarea acestei demnităţi al cărei efect se concretizează în hotărîrea de continuare a răsboiului 
ca voinţă colectivă a guvernului. 

Având în vedere că, în apărare, acuzatul mai susţine următoarele: 

1. Că fiind numit în funcţiunea de subsecretar de stat şi nu în funcţiunea de ministru, 
nu a putut avea răspundere politică efectivă, element constitutiv cerut de art. 1 lit.a din Legea 
312/945 şi care este cuprins implicit şi în art.2 lit.a, deşi nu este scris «in terminis». 

2. Că legea 297/947 intervenită ulterior, înlocuieşte legea nr.312/945 şi, reluând dispo¬ 
ziţiile art.l lit.a şi b din această ultimă lege, le contopeşte în art.2 lit.a iar în litera b, de sub 
acest articol, menţine textul art.2 lit.a din vechea lege, căruia i se adaugă elementul «răspun¬ 
derea politică efectivă», că potrivit art.l 1 din legea 291 care este ulterioară, procesul de faţă 
urmează a se judeca după prevederile acestei legi, întrucât el se afla în curs - după casare - iar 
art. 11 din legea 291 este categorică în această privinţă. 

în ceea ce priveşte apărările invocate de acuzat: 

Având în vedere că, întrucât din cuprinsul Legii 312/945 se constată că elementul 
răspunderii politice efective este cerut numai în ce priveşte comiterea infracţiunii prevăzută 
de art.l lit.a şi acest element nu mai este impus de celelalte texte ale legii, rezultă că legiuito- 



rul a înţeles să sancţioneze chiar pe aceia care, fără a fi avut o răspundere politică efectivă, 
au comis infracţiunile prevăzute de lege. 

Aceasta se desprinde atât din textul legii, care are un caracter general şi sancţionează pe 
oţi cei care au avut răspundere politică efectivă, ca şi pe cei lipsiţi de acest atribut, fie per¬ 
soane oficiale, fie particulare, cât şi din spiritul şi raţiunea ei. 

Având în vedere că, întrucât legea nu cere în mod expres răspunderea politică efectivă 
pentru infracţiunea prevăzută de art.2 prin ceea ce se impută acuzatului, această infracţiune 
nu poate fi cuprinsă în mod implicit în text pe cale de deducţie, pentru că legea este de strică 
interpretare şi este de principiu că ubi lex voluit, dixit, ubi tacuit nolluit. 

Având în vedere că, dacă art.2 lit.a sancţionează pe cei ce au hotărît declararea sau 
continuarea răsboiului contra URSS şi Naţiunilor Unite, fără a mai cere elementul răspunde¬ 
rii politice efective, acest text nu poate fi interpretat decât în sensul că priveşte pe cei ce au 
tăcut parte din guvernul Ion Antonescu, fie ca miniştri, fie ca subsecretari de stat, deoarece 
numai membrii acestui guvern şi-au angajat răspunderea în a susţine regimul, răspundere ce 
are un caracter indivizibil şi se răsfrânge asupra întregului guvern. 

Această răspundere nu poate fi înlăturată de sub incidenţa Legii 312/945, pentru moti¬ 
vul invocat de apărare, că, pentru a exista infracţiunea de hotărîre a declarării sau 
continuării răsboiului, este necesară răspunderea politică efectivă, fără de care acest act juri¬ 
dic nu poate avea nici o valoare, deoarece ar însemna că art.2 lit.a din Legea 312/945 în 
temeiul căreea acuzatul este trimis în judecată să nu aibă nici o raţiune. 

Că, prin urmare, o justă şi legitimă interpretare a textului nu poate duce decât la con¬ 
cluzia că obiectivul urmărit de legiuitor a fost sancţionarea celor vinovaţi de dezastrul ţării, 
dezastru provocat prin hotărîrea de declarare sau continuare a răsboiului, acte ce rezultă din 
participarea la opera de guvernare care a fost susţinută prin colaborarea comună a membri¬ 
lor componenţi ai guvernului în care se cuprind şi subsecretarii de stat, indiferent de elemen¬ 
tul răspunderii politice efective, colaborare ce au însuşit ca voinţa şi manifestarea colectivă în 
acţiunea politică întreprinsă, de care nu s-au desolidarizat şi a cărei finalitate a fost dezastrul 
ţării. 

A admite orice altă interpretare ar însemna că textul este lipsit de sens, ceea ce n-a 
putut fi intenţia legiuitorului. 

Având în vedere că, dacă este adevărat că legea 291 publicată în Monitorul Oficial 
nr. 189 din 18 august 1947 prevede în articolul 11 că: procesele în curs de judecată, în temeiul 
Legii 312/945 urmează a fi judecate potrivit legii 291/47, totuşi acest text a fost rectificat 
prin erata apărută în Monitorul Oficial nr.200 din 1 septembrie 1947, pag.7293, în sensul că 
judecata se va face potrivit prevederilor Legii 312/945; 

Având în vedere că, întrucât art.l 1 al legii 291/47 a fost publicat eronat în Monitorul 
Oficial, iar eroarea s-a rectificat ulterior, rezultă că Legea 312/945 rămâne a se aplica în 
speţă, aceasta nefiind abrogată prin art.ll al legii noi, care, după cum s-a arătat mai sus, a 
fost rectificată, rectificare ce este opozabilă şi în consecinţă îşi produce efectul. 

Că astfel fiind, apărările invocate de acuzat sunt lipsite de eficienţă şi cauză şi urmează 
a se înlătura. 

Având în vedere că apărările de sub pct.l şi 2 ce s-au formulat de către acuzatul Petre 
Strihan au fost însuşite şi de ceilalţi acuzaţi, ele urmează a fi înlăturate pentru motivele 
arătate mai sus în ceea ce priveşte pe fiecare acuzat. 

Având în vedere că, din depoziţiile martorilor audiaţi în apărare, reiese că acuzatul s-a 
opus la numirea notarilor saşi în localităţile săseşti (declaraţiamartorului Alex.Ionescu), că a 
arătat solicitudine evreilor ce-i cereau sprijinul (declaraţia martorilor Dr.A.Aronovici, 
W.Fildermann, Marcel Puşco). 

Având în vedere că aceste împrejurări, că, de asemenea, şi depoziţiile martorilor Radu 
Cioculescu, Radu Davidescu, B.Păcuraru, Şerban Cioculescu, Constantin Dragu, general 
Nicolae Stoenescu, Dumitru Ciurileanu, Floru Andronic, Eugen Cristescu şi Dumitru 



Popescu, audiaţi tot în apărare, eonstituiesc în favoarea acuzatului circumstanţe atenuante 
ce pot duce la micşorarea pedepsei. v 

Că, pe cale de consecinţă, acuratul Petre Strihan, profesor universitar, urmează a f 
condamnat să sufere 10 ani temniţă grea pentru faptul prevăzut de ari.2 lit.a din Legea 
312/945 şi pedepsit de art.3 al.2 şi 6 din aceeaşi lege, combinate cu an. 157 cod penal, texte ce 
au fost enunţate în şedinţă publică, degradare civică pe acelaşi termen şi confiscarea avem in 
folosul statului, cu titlul de despăgubiri civile. 

16. Acuzatul Ion Arbore, general în rezervă, trimis în judecată pentru laptul că, func¬ 
ţionând în guvernul Ion Antonescu în calitate de subsecretar de stat la Ministerul 
Aprovizionării Armatei şi Populaţiei Civile, de la data de 13 iunie 1943 până la 23 august 
1944, şi participând la mai multe şedinţe ale Consiliului de Miniştri şi ale delegaţiei econo¬ 
mice, s-a solidarizat implicit cu actele guvernului şi cu voinţa de a continua răsboiul contra 
URSS şi Naţiunilor Unite. 

Având în vedere că, din actele de la dosar şi interogatoriul acuzatului, se constată că 
acesta a funcţionat între datele sus arătate ca subsecretar de stat la Ministerul Apărării 
Naţionale pentru Aprovizionarea Armatei şi Populaţiei Civile şi că a participai la mai multe 
consilii de miniştri şi la şedinţele delegaţiei economice; 

Considerând că în trecut acuzatul a acceptat funcţiunea de subsecretar de stat şi a făcut 
parte dintr-un guvern care declarase şi continua răsboiul, rezultă că a achiesat la politica 
guvernului concretizată în hotărârea de continuare a răsboiului, achies cerul ca element 
constitituv al infracţiunii prevăzute de ari.2 lit.a din Legea 312/945; 

Că astfel fiind responsabilitatea acuzatului rămâne angajată în cadrul acestui text de 

lege. 

Având în vedere că în apărare acuzatul susţine că: 

a. Nu a îndeplinit funcţiunea de ministru, ci numai pe aceea de subsecretar de stal, care 
nu angajează nici o răspundere politică, subsecretariatul de stat condus de el fiind numai un 
organ de supraveghere şi control. 

b. Că, fiind general în activitate, numirea sa ca subsecretar de stat trebuia considerată 
ca un serviciu comandat, pe care era obligat să-l primească. 

c. Că nu s-a putut retrage din funcţiunea ce i s-a încredinţai întrucât legea din 19 ianua¬ 
rie 1942 îi interzicea să facă acest lucru. 

d. Că la data când a intrat în guvern se duceau tratative pentru ca ţara să iasă din 
răsboi şi era de acord cu scopul urmărit. 

e. Că a dus o politică antigermană atât pe front, ca şef de stat major al Armatei a IlI-a, 
cât şi în interior, ca subşef al Marelui Stat Major al Armatei şi ca subsecretar de stat al Minis¬ 
terului Aprovizionării. 

In ce priveşte prima apărare: 

Având în vedere că, întrucât responsabilitatea ce se degajează în cadrul art.2 lit.a din 
Legea 312/945 este legată.numai de participarea la opera de guvernare, care a dus ţara la 
dezastru, iar nu de calitatea de ministru sau subsecretar de stat, pe care cineva a avut-o în 
guvern, rezultă că apărarea acuzatului este lipsită de eficienţă în cauză. 

în ce priveşte a doua apărare: 

Având în vedere că acuzatul - fiind general în activitate - se găsea în situaţia de subor¬ 
donare faţă de fostul Mareşal Antonescu, numai sub raport de serviciu militar şi numai sub 
acest raport ar fi fost obligat să execute ordinele primite. 

Ori, demnitatea de subsecretar de stat fiind de natură politică, putea să nu fie acceptată 
de acuzat, care nu putea fi ţinut responsabil de acest refuz, dat fiind că nu avea nici o 
legătură cu serviciul militar comandat, care priveşte numai disciplina în oştire, raportată la 
ordine şi servicii militare, iar nu la funcţiuni de natură politică; 

Că, în afară de aceasta, întrucât prin art.14 din Convenţia de Armistiţiu s-a impus 



guvernului şi înaltului Comandament Român obligaţia arestării şi judecării persoanelor acu- 
za e e cume de răsboi, iar Legea 312/945 îşi are isvorul în această convenţiune, rezultă că în 
interpretarea ei trebuie să se ţină seama de obiectivul urmărit de legiuitor, pentru că a admite 
contrariul, ca ptiu ari. 14 din Convenţiune s-a impus numai pedepsirea celor ce au comis 
crime de răsboi, prin fapte personale, depăşind regulile internaţionale ale răsboiului, ar 
însemna ca legea esie lipsită de sens şi nu aceasta a putut fi intenţia legiuitorului; 

Ca, prin urmare, şi această apărare este inoperantă în cauză. 

In ce priveşte a treia apărare: 

Având în vedere că, întrucât din termenii legii nr.45 din 19 ianuarie 1942, rezulta că se 
penalizează lipsa de Ia serviciu a salariaţilor publici, iar nu neacceptarea unei demnităţi sau 
parasirea acesteia prin demisie, reiese că mei această apărare nu este fondată. 

In ce priveşte a patra apărare: 

Având în vedere că, din depoziţia martorului general Leonida Paul, propus în apărare 
şi audiat în faţa acestei Curţi, se constată că acuzatul a fost de acord cu tratativele duse de 
Sl'rbey şi Vişoianu la Cairo, în vederea ieşirii României din răsboi; 

Având în vedere că. dacă în fapt acest lucru este exact, totuşi apărarea acuzatului nu 
poate li primită faţă de dispoziţiunile art.2 lit.a din Legea 312/945, întrucât ceea ce acest text 
inci mimează este hotărârea de declarare şi continuare a răsboiului şi, în fapt, rămâne stabilit 
ca răsboiul a continuat după ce acuzatul a primit demnitatea de subsecretar de stat. 

In ce priveşte ultima apărare: 

Având în vedere că, din depoziţiile martorilor audiaţi în apărare, rezultă că pe frontul 
de Est acuzatul era în conflict permanent cu germanii (declaraţia martorilor general Socrate 
Mardarc, general Leonida Paul, colonel Radu Davidescu), că a organizat câteva mari unităţi 
pentru orice eventualitate în interior, care au acţionat după 23 august 1944 (declaraţia marto¬ 
rului Socrate Murdare), că s-a opus înrolării tinerilor de origine sasă în armata germană 
(declaraţia martorului general Enache Borcescu), că se opunea cererilor germane (declaraţia 
martorului general Enache Borcescu), că se opunea cererilor germane privind latura econo¬ 
mică (declaraţia martorilor general Sirefeanu, inginer Traian Buradescu); 

Având în vedere că aceste împrejurări, ca, de asemenea şi arătările martorilor Constan¬ 
tin Angelescu, August Filip, Radu Cioculescu, colonel Andrei Ciocănescu, Gh.I.Minescu şi 
Dumitru Popescu, eonstituiesc în drept circumstanţe atenuante, ce nu înlătură culpabilitatea 
acuzatului, întrucât, după cum s-a arătat mai sus, responsabilitatea acuzatului este angajată 
în cadrul art.2 lit.a exclusiv de acceptarea funcţiei de subsecretar de stat, al cărei efect se 
reflectează în hotărârea de continuare a răsboiului, ca voinţă colectivă a guvernului, dar pot 
duce la micşorarea pedepsei. 

Că astfel fiind, acuzatul Ion Arbore, general în rezervă, urmează a fi condamnat să 
sufere 10 ani temniţă grea pentru faptul prevăzut de art.2 lit.a din Legea 312/945 şi pedepsită 
de art.3 al.2 şi 6 din aceeaşi lege, comb. cu art.157 cod penal, texte ce au fost enunţate în 
şedinţa publică, degradare civică pe acelaşi termen şi confiscarea averii în folosul statului, cu 
titlul de despăgubiri civile. 

17. Acuzatul Gheron Netta, trimis în judecată pentru faptul că a funcţionat ca ministru 
al Finanţelor în guvernul Ion Antonescu, de la 1 aprilie 1944 până la 23 august 1944, că a luat 
parte la mai multe şedinţe ale consiliului de miniştri şi la şedinţele Delegaţiei economice şi eă, 
aplicând convenţia din februarie 1944, a mărit finanţarea trupelor germane cu sume supli¬ 
mentare, fapte din care rezultă că şi-a dat adeziunea la continuarea răsboiului contra Naţiu¬ 
nilor Unite. 

Având în vedere că, din actele de la dosar şi din interogatoriile acuzatului, se constată 
că acesta a funcţionat ca ministru al Finanţelor între datele susmenţionate, că în această cali¬ 
tate a luat parte la mai multe şedinţe ale Consiliului de Miniştri şi ale Delegaţiei‘economice, 
că, în luna februarie 1944, s-a încheiat o convenţie între România şi Germania, prin care se 



stabilise că România să acorde 3.000.000.000 lei lunar pentru întreţinerea trupelor germane 
pe teritoriul ei şi că, la începutul lunii aprilie 1944, mărindu-se efectivul acestor trupe, s-au 
acordat, la cererea germanilor şi cu aprobarea Preşedinţiei Consiliului de Miniştri, avansuri 
în contul sumelor ce li se mai cuveneau până la expirarea convenţiei; 

Având în vedere că, întrucât acuzatul a acceptat demnitatea de ministru şi a făcut parte 
din guvernul Antonescu, în timp ce răsboiul continua, această acceptare, unită cu activitatea 
desfăşurată este de natură a face Curţii convingerea că dânsul s-a solidarizat cu politica 
guvernului şi a achiesat la hotărîrea de continuare a răsboiului; 

Având în vedere că, prin faptul acceptării şi participării sale în acest guvern, responsa¬ 
bilitatea acuzatului rămâne angajată în cadrul art.2 lit.a din Legea 312/945; 

Având în vedere că, în apărare, acuzatul susţine că a primit această înaltă funcţiune 
determinat de rugămintea domnului Constantin Angelescu.. guvernator în acel timp al 
Băncii Naţionale, de a salva finanţele ţării, care, din cauza evenimentelor răsboiului se 
găseau în adevărat haos şi că el nu a făcut decât o operă de lichidare a răsboiului. 

De asemenea, acuzatul mai susţine în apărare că a acceptat să intre în guvern întrucât, 
în acel timp, se purtau tratative pentru ieşirea României din răsboi şi că a sistat primele ce se 
plăteau ofiţerilor de dincolo de Nistru; 

Având în vedere că, din depoziţia martorului Constantin Angelescu se constată că 
acesta a recomandat fostului Mareşal Antonescu pe acuzat, ca om de specialitate în redresa¬ 
rea finanţelor; 

Având în vedere că, chiar dacă este exact în fapt, că acuzatul a intrat în guvern în sco¬ 
pul arătat, această apărare este lipsită de eficienţă în cauză, deoarece responsabilităţile ce se 
degajează în cadrul art.2 lit.a este legată exclusiv de acceptarea demnităţii de ministru, func¬ 
ţiune care angajează răspunderea prin aceea că textul încriminează hotărîrea de continuare a 
răsboiului şi este stabilit în fapt că răsboiul a continuat şi după ce acuzatul a primit această 
funcţiune; 

Având în vedere că, deşi în fapt, se stabileşte că acuzatul a sistat primele ce se plăteau 
ofiţerilor de dincolo de Nistru (declaraţia martorului general Vintilă Davidescu) şi a compri¬ 
mat volumul comenzilor pentru armată (declaraţia martorului Radu Cătuneanu), totuşi nici 
această apărare nu este eficientă în cauză, întrucât, după cum s-a arătat mai sus, responsabi¬ 
litatea este angajată exclusiv de acceptarea funcţiunii de ministru. 

Pentru aceleaşi motive, este inoperantă şi apărarea formulată de acuzat, că a acceptat 
să intre în guvernul Antonescu la o dată când se purtau tratative pentru ieşirea din răsboi a 
României; 

Având în vedere că, din depoziţiile martorilor audiaţi în apărare, în faţa acestei Curţi, 
rezultă că acuzatul nu a avut simpatie pentru germani (declaraţia martorului Alex.Pleni- 
ceanu), că a ajutat pe evrei în tirppul prigoanei (declaraţia martorului Leopold Chapier). 

Având în vedere că aceste împrejurări, ca, de asemenea, şi arătările martorilor Şerban 
Voinea, Zissu Weintraub, general Petre Cameniţa, constituiesc în drept circumstanţe ate¬ 
nuante ce nu pot apăra de pedeapsă, dar care duc la micşorarea ei; 

Că astfel fiind, acuzatul Gheron Netta urmează a fi condamnat să sufere 10 ani 
temniţă grea pentru faptul prevăzut de art.2 lit.a din Legea 312/945 şi pedepsit de art.3 al.2 
şi 6 din aceeaşi lege, comb. cu art.157 cod penal, texte ce s-au anunţat în şedinţa publică, 
degradare civică pe acelaşi termen şi confiscarea averii în folosul statului, cu titlul de 
despăgubiri civile. 

Văzând şi dispoziţiunile art.64 cod penal, cum şi dispoziţiunile art.371 şi 112 şi urm. 
din codul de procedură penală. 



CURTEA 
pentru aceste motive, 
ascultând şi concluziile 
domnului procuror general, 

ÎN NUMELE LEGII 
DECIDE 

Condamnă pe acuzatul Mircea Cancicov, român ortodox, în vârstă de 60 de ani, avo¬ 
cat, născut în oraşul Bacău şi domiciliat în Bucureşti, str.Episcopiei nr.l, în prezent arestat 
preventiv la Penetenciarul Văcăreşti, să sufere 20 de ani detenţiune grea, cu degradaţiune 
civică pe acelaşi termen, pentru faptele prevăzute de art.l al.b din Legea 312/945 şi sancţio¬ 
nate de art.3 al.l şi 6 din aceeaşi lege; 

Condamnă pe acuzatul Grigore Georgescu, în vârstă de 61 de ani, român ortodox, 
general pensionar, născut în oraşul Craiova, judeţul Dolj şi domiciliat în Bucureşti, 
str.Sf.Voevozi nr.20, în prezent arestat preventiv la penetenciarul Văcăreşti, să sufere 3 ani 
temniţă grea, pentru faptele prevăzute de art.2 lit.a din Legea 312/945 şi sancţionate de art.3 
al.2 şi 6 din aceeaşi lege, cu aplicaţiunea art. 157 din codul penal, cu degradarea civică pe ace¬ 
laşi termen; 

Condamnă pe acuzatul Ion Sichitiu, în vârstă de 68 de ani, român ortodox, născut în 
comuna Rugi judeţul Gorj şi domiciliat în Bucureşti, str.Barbu Delavrancea nr.9, în prezent 
arestat preventiv în Penetenciarul Văcăreşti, să sufere 10 ani temniţă grea, pentru faptele 
prevăzute în art.2 lit.a din Legea 312/945 şi sancţionate de art.3 al.2 din aceeaşi lege, cu apli¬ 
caţia art. 157 djn codul penal şi la degradare civică pe acelaşi termen; 

Mai condamnă pe numitul acuzat şi Ia trei ani detenţiune riguroasă, pentru faptele 
prevăzute de art.2 iit.a şi pedepsite de art.3 din aceeaşi lege, al.l din Legea 312/945. 

în baza art. 101 din codul penal, numitul acuzat va executa pedeapsa cea mai grea, şi 
anume aceea de 10 ani temniţă grea; 

Condamnă pe acuzatul Ion Marian, în vârstă de 65 de ani, român ortodox, agricultor, 
născut în oraşul Calafat, judeţul Dolj şi domiciliat în Bucureşti, Bdul Lascăr Catargiu nr.3, 
în prezent arestat preventiv în Penetenciarul Văcăreşti, la 10 ani temniţă grea pentru faptele 
prevăzute de art.2 lit.a din Legea nr.312/945 şi sancţionate de art.3 al.2 din aceeaşi lege, cu 
aplicaţiunea art. 157 din codul penal, precum şi’la degradare civică pe acelaşi termen; 

Condamnă pe acuzatul Mircea Vulcănescu, în vârstă de 43 de ani, născut şi domiciliat 
în Bucureşti, str.Popa Soare nr.16, în prezent arestat preventiv în Penetenciarul Văcăreşti, 
fost funcţionar public în Ministerul Finanţelor, să sufere 8 ani temniţă grea pentru faptele 
prevăzute de art.2 lit.a din Legea 312/945 şi sancţionate de art.3 al.2 din aceeaşi lege, cu apli¬ 
caţia art. 157 din codul penal; 

Mai condamnă pe numitul acuzat la 3 ani detenţiune riguroasă pentru faptele 
prevăzute de art.l lit.a şi sancţionate de art.3 al.l din Legea nr.312/945 şi degradare civică 
pe timp de 8 ani. 

In baza art. 101 din codul penal, numitul acuzat va executa pedeapsa cea mai grea de 8 
ani temniţă grea. 

Condamnă pe acuzatul Alexandru Marcu, în vârstă de 55 de ani, român ortodox, 
născut în comuna Burdujeni, judeţul Suceava şi domiciliat în Bucureşti, str.Ştirbey Vodă 
nr.20, în prezent arestat preventiv în Penetenciarul Văcăreşti, profesor universitar, să sufere 



12 ani temniţă grea, pentru faptele prevăzute de art.2 lit.a din Legea 312/945 şi sancţiona e 
de art.3 al.2 şi ultim din aceeaşi lege, cu aplicaţiunea art. 157 din codul penal şi cu degradarea 
civică pe acelaşi termen; 

Mai condamnă pe numitul acuzat să sufere 5 ani detenţiune riguroasă pentru faptele 
prevăzute de art.l al.b din Legea 312/945 şi sancţionate de art.3 al.l din aceeaşi lege. 

în baza art. 101 din codul penal, numitul acuzat va executa pedepapsa cea mai mare şi 
anume pe aceea de 12 ani temniţă grea, cu degradare civică pe acelaşi termen. 

Condamnă pe acuzatul Gheorghe Jienescu, în vârstă de 52 de ani, născut în comuna 
Rastu, judeţul Dolj şi domiciliat în Bucureşti, str.Muzelor nr.13, în prezent arestat preventiv 
în Penetenciarul Văcăreşti, general pensionar, să sufere 20 de ani temniţă grea, pentru fap¬ 
tele prevăzute de art.2 al.a din Legea 312/945 şi sancţionate de art.3 al.2 din aceeaşi lege, cu 
aplicaţiunea art. 157 din codul penal şi la degradarea civică pe acelaşi termen. 

Mai condamnă pe numitul acuzat la cinci ani detenţiune riguroasă pentru faptele 
prevăzute în art.l lit.b din Legea 312/945 şi sancţionate de art.3 al.l din aceeaşi lege. 
Conf.art.101 din codul penal, numitul acuzat va executa pedeapsa cea mai grea şi anume pe 
aceea de 20 de ani de temniţă grea cu degradare civică pe acelaşi termen. 

Condamnă pe acuzatul Stavri Ghiolu, în vârstă de 48 de ani, român ortodox, născut în 
oraşul Zimnicea jud.Teleorman şi domiciliat în Bucureşti, str.Nicoiae lonescu nr.17, în pre¬ 
zent arestat preventiv în Penetenciarul Văcăreşti, inginer, profesor universitar, să sufere 8 
ani temniţă grea pentru faptele prevăzute de art.2 al.a din Legea 312/945 şi pedepsite de art.3 
din aceeaşi lege al. 2 cu aplicaţiunea art. 157 din codul penal şi la degradare civică pe acelaşi 
termen. 

Condamnă pe acuzatul Ovid Vlădescu, în vârstă de 34 de ani, român ortodox, domici¬ 
liat în Bucureşti, str.General Broşteanu nr.ll, profesor universitar, în prezent dispărut, la 
muncă silnică pe viaţă, pentru faptele prevăzute de art.2 al.a din Legea 312/945 şi sancţio¬ 
nate de art.3 al.2 din aceeaşi lege, precum şi la 20 de ani detenţiune riguroasă, pentru faptele 
prevăzute de art.2 lit c şi sancţionate de art.3 al.l din Leşea 312/945. 

Conform art. 101 din codul penal, numitul acuzat va executa pedeapsa cea mai gravă şi 
anume munca silnică pe viaţă cu degradarea civică pe acelaşi termen. 

Condamnă pe acuzatul Constantin Şt.Constantin în vârstă de 57 de ani, român orto¬ 
dox, născut şi domiciliat în Bucureşti, str.Plantelor nr.15, general în rezervă, la 10 ani 
temniţă grea pentru faptele prevăzute de art.2 al.a şi sancţionate de art.3 al.2 din Legea 
312/945. 

Mai condamnă pe numitul acuzat la 5 ani detenţiune grea pentru faptele prevăzute de 
art.2 al.c din Legea 312/945 şi sancţionate de art.3 al.l din aceeaşi lege, cu aplicaţia art.157 
din codul penal, cum şi la degradarea civică pe termen de 10 ani. 

în baza art. 101 din codul penal, numitul acuzat va executa pedeapsa cea mai grea şi 
anume pe aceea de 10 ani temniţă grea, cu degradare civică pe acelaşi termen. 

Condamnă pe acuzatul Ion C.Petrescu, în vârstă de 54 de ani, român ortodox, născut 
în comuna Rădeşti, judeţul Muscel, domiciliat în Bucureşti, str. Dr.Kister nr.51, profesor 
universitar, în prezent arestat preventiv în Penetenciarul Văcăreşti, să sufere 6 ani temniţă 
grea, pentru faptele prevăzute de art.2 lit.a şi sancţionate de art.3 al.2 din Legea 312/945, 
comb. cu art. 157 din codul penal şi la degradare civică pe acelaşi termen. 

Condamnă pe acuzatul Victor Iliescu, în vârstă de 63 de ani, român ortodox, născut în 
comuna Singureni, judeţul Vlaşca şi domiciliat în Bucureşti, Bdul Brătianu nr.30, general 



pensionar, in prezent arestat preventiv în Penetenciarul Văcăreşti să sufere 10 ani temniţă 
grea pentru laptele prevăzute de an.2 lit.a şi sancţionate de art.3 al. 2 din Legea 312/945 
comb. cu ari. 157 clin codul penal şi cu degradare civică pe acelaşi termen. 

Condamnă pe acuzatul Nicolae Şova, în vârstă de 61 de ani, român ortodox, născut în 
comuna Poduri, judeţul Bacău, domiciliat în Bucureşti, strada Brezoianu nr.29, în prezent 
arestat preventiv în Penetenciarul Văcăreşti, general pensionar, să sufere 10 ani temniţă grea, 
pentru faptul prevăzut de art.2 lit.a şi sancţionat de art.3 al. 2 din Legea 312/945, cu aplicaţia 
art.157 clin codul penal, precum şi la degradare civică pe acelaşi termen. 

Condamnă pe acuzatul D.Enescu, în vârstă de 63 de ani, român ortodox, născut în 
oraşul Curtea de Argeş şi domiciliat în Bucureşti, str.Franklin nr.9, arhitect, în prezent ares¬ 
tat în Penetenciarul Văcăreşti, să sufere doisprezece ani temniţă grea, pentru faptele 
prevăzute de art.2 lit.a şi sancţionate de art.3 al. 2 din Legea 312/945, cu aplicaţiunea art.157 
din codul penal, şi la degradare civică pe acelaşi termen. 

Condamnă pe acuzatul Petre Strihan, în vârstă de 48 de ani, român ortodox, născut în 
oraşul Mizil, judeţul Buzău şi domiciliat în Bucureşti, str. Roma nr.25, profesor universitar, 
să şuiere 10 ani temniţă grea pentru faptele prevăzute de art.2 lit.a şi sancţionate de art.3 al.2 
din Legea nr.312/945 comb. cu art. 157 din codul penal şi Ia degradare civică pe acelaşi ter¬ 
men. 


Condamnă pe acuzatul Ion Arbore, în vârstă de 55 de ani, român ortodox, născut în 
comuna Cueuieni, jud.laşi şi domiciliat în Bucureşti, Bdul Palatului Cotroceni nr.43, gene¬ 
ral în rezervă, să sufere 10 ani temniţă grea pentru faptele prevăzute de art.2 lit.a şi sancţio¬ 
nate de an.3 al.2 din Legea 312/945, comb. cu art.157 din codul penal şi degradare civică pe 
acelaşi termen. 

Condamnă pe acuzatul Gheron Netta, în vârstă de 66 de ani, român ortodox, născut în 
oraşul Turnu Scverin şi domiciliat în Bucureşti, str.Antim nr.49, profesor universitar, în pre¬ 
zent arestat preventiv în Penetenciarul Văcăreşti, să sufere 10 ani temniţă grea pentru faptele 
prevăzute de ari.2 al.a şi sancţionate de art.3 al.2 din Legea 312/945, cu aplicaţiunea art.157 
din codul penal şi la degradare civică pe acelaşi termen. 

în baza art.3 aliniatul final şi ari.16 din Legea nr. 312/945, dispune confiscarea averii 
tuturor acuzaţilor arătaţi mai sus, în folosul statului, cu titlul de despăgubiri civile. 

în baza art.371 din procedura penală, ordonă arestarea numiţilor condamnaţi. 

Compută în calcului pedepselor, închisoarea făcută de fiecare acuzat, în arestul pre¬ 
ventiv. 

în temeiul art. 112 şi următorul din codul de procedură penală, obligă pe numiţii con¬ 
damnaţi să plătească statului suma de 18.000 (optsprezece mii) lei în mod solidar, cu titlul de 
cheltuieli de procedură. 

Cu recurs. 

Dată şi citită în şedinţă publică, astăzi, 6 februarie 1948, în Palatul Justiţiei din Bucu¬ 
reşti. 


Mihai Popovici, Vasile Istratescu, Gheorghe Donea 
Grefier Alex.Ochea 

BENES 223, 580, 594. 
BENGL1U, GENERAL 194. 
BENJĂMIN 26. 

BERI HEI.OT 75, 274. 


BEYIN 572. 

B1SMARCK 33, 156, 557. 

B1SMARCK, PRINŢUL 224. 

344, 348, 349, 380, 390, 419, 519, 520, 534. 

DE MEDICIS, ECATERINA -409. 
DEMETREoCU, CAMIL - 590, 591. 

DINUT, ILIE - 404. 

DOBRIAN - 445. 

DUNLOP, D.M. - 26. 


ECATERINA - 24 

EDUARD AL ANGLIEI - 570. 

EFRAIM - 26. 

FRANCO, FRANCISCO - 49. 

GIRAUD, GENERAL - 292. 

Tiparul executat sub comanda nr. 321 
la Combinatul Poligrafic Bucureşti 





J.C.Drăgan - G.Magherescu 
Palma de Mallorca, 1981 






Armata română prost dotată şi instruită în primul răsboi mondial, după înfrângeri 
succesive, câştigă una din cele mai mari bătălii la Mărăşeşti, graţie unor ofiţeri de 
mare valoare în frunte cu Ion Antonescu. 

Anche l’ ex rassessore Cuomo alia manifestazione svoltasi nel campo di via Agordat 

La difficile «eonvivenza» tra zingari e metropoli 
in iei cmegno pmmosso dagli stessi nomadi 


Per lu prima voita o Mila 
no un convcgno di zingari 
sui problemi dcgti zingari 
L'iniziativci che. e in pieno 
svolgimenlo du ieri e st con 
cluclera nrila mattinata di 
oggi. c stata promossa dat- 
l'Aizo lAssocuuionc italia 
na zingari oggi. sal tema 
-Zingari e citto quah pro 
spettivc’* 

Dai campi di diverse ntla 
del Nord sono intervenuti 
rappresentanti d: tanc tn 
bu di nomadi 

amici, soprattutto tnsegnan 
1 1 e operatori sociali 

Al convcgno nulanes*-. rh< 
si e s volt o nel campo 
\gordal na Pad 
va ail.i \farte\aun. 

Stalt invitai: QUtun'C 
nistrotnc. pa r id ; oudura 
h si e tist o otiunto ('auo 
Cuomo, chv quuTid'rru - 
sore avei a gmto puri j 

colan’ allenzu.-nc :! prubb 
mu del nomad: 

Pen ht propru i M ir 
questa rnainfesta.:ioncA b 
blama voluta affrnr.'cr» r/w» - 
tio feri m< no iti f 
Caria Oscila. iU r cttm » -,a 
zionalc dcil'Aua prrrhe 
in questa cit la < •> opintit • d 
caso deliu iratta det bumbi 
ni slavi mandat! a mbare /; 
convcgno ruol*. dimo.drare 
che la recita da nomadi non 
C queUa. che ; nomadi hctnno 
ben altre situa anin chc con 
dUnonano la loto nta L'Ai 
zo gtă u?n ha cuminciato a 
offrire agtr zingan un’ocea 
sione per troian,: e per orga 
nizzarst per sostenere msie 
mc f lorv problemt. 'Son c 
facile ha delto am ara 
Caria Oscila - unire quest o 



Un momento del convegno nazlonale sugli zingar» in via Agordat (Foto De Bellis) 


pop ol o < i sono ancora trup 
pe duergerizc interne, mu ci 
iono unchc molti che capi- 
•;rano chc e neccssurto supe 
; rare le diverstta e le difji 
dcrwe e si mole migliorure 
lu eondiztont di vila dci 
nomadi'. 

Unu del temi piu dibaltutl 
al campo di na Agordat e 
I stuiv qucllo deliu scuola 
l AizO c contraria a un inse 
rimenta ttbbligatorio dci pic - 
< oii nomadi nellc scuole. so- 
x ticne la liberia di seci ta de i 
gem ton. ma sopratlulto si 
preoccupa che nun av veriga 


m ogni caso un'lntegraxtonc 
forzata degh zingarclli, 
nemmeno da un panta di li¬ 
sta culturale *G/I zingari — 
ha detto Caria Oscila ~ 
fuinno di rit t o a conservare 
le farv tradlZtonU i loro lln- 
guaggi. la loro cultura OU 
msegnnnli. quando ai ocru- 
pano di loro, derono teneme 
conta e rispcUdrc le loro esi- 
geme*. 

Immancabile il dvscoTso 
sulte, rondizlont dci cnmpi 
che ospitano i nomadi so- 
prattulto nellc grandi cit ta. 
Anche a Milano il problema 


C drammatico . cd c csploso 
negii ultimi tempi sollcvan- 
do tensieme anchc con gli 
abitanti dellc zone con cui i 
nomadi convivono. Ca r/o 
Cuomo st e impegnato a sol * 
lecitare l'arnministraztouc 
comunale a dotare di serviţi \ 
indispensabili anche I cam¬ 
pi provvisori 11 campo di 
cia Agordat. dove si svotgtb 
va il convcgno, e una delle 
s( rut tu re phi depresse. rnan-j 
ca pcrslno det senin igie¬ 
nici. . . .? 


A. Po. 


Inadaptabili la progres şi civilizaţie, Tziganii produc mari tulburări şi constituie o 
permanentă primejdie în vecinătatea marilor metropole ale Europei. 



România Mare înainte de a fi fost sfârtecată la Est de Ruşi la Nord-Vest de Unguri 
şi la Sud-Est de Bulgari. 

Imperiul Kazarilor se întindea de la Urali până pe Valea Niprului. După maxima 
expansiune, populaţia turcomană de religie mozaică este supusă la persecuţii, pri¬ 
gonită şi expulzată din sfera intereselor ruseşti. 








eTfflOPIE 

La treizieme 

tribn 

d’Israel 


Qui sont donc 
ces Juifs ethiopiens 
ă la foi originale 
que Jerusalem a mis 
longtemps â accepter ? 


fuhifha J Jcrmaiem. 


tioniuurc* arnericains. Ic pr&ident 
Ronald Rcagan aurait discute des 
aspect*- humanitaires de l’opcrauon 
avec Ies pays concerne*. fet auran 
fmimi environ 15 millions de dollars 
â 1*filat h^breu pour aidrr â l'ataorp- 
uon de ces nouveaux immigranls. 

La discrction qui caractense ectte 
affairc ajouie au halo dc rnşvtere 
entourani Ies Falachuv Mysiere sur 
Icurs origine*. Mysterc. encore. sur Ic 
retard avec lequc) Israel s’est resolu â 
Ies accucilhr. Quelle est la part de 
mervcillcux et dc virile dans unc tra- 
duioR qui Ies enracinc dix xtcclcs 
asant Jcsus-Christ. a l cpoque 
mvthiquc du roi Saiomon et de b 
retne de Sa ha ° f>e cet am<xir roval. 
un fils scrait ne. McneliL. que sa 
mere ramencra sur Ies hautes terres 
Mais «lor* que Ic mondc juif se phe 


lis son» noir.s. Ils sonx juifs Il< 
ignorent le Talmud c soni pour la 
plupart anaîph.xhetes h«.îr;»ordi nai re¬ 
nunţ pativrc* aus-i • plus de 
10000 dVnirc eux cfimpissent dans 
un câmp de rcfugiev au Si mda n. 
chasses par la p!u> tcrnble fa mine 
qu*ajt connue rf.thiopic Onginaire* 
dc ia provuicc du Tigri ei de la 
rigion de Gondar. ces ju;!s ă la pcat: 
sombre et aux chcveux crepu.s s’ap* 
pelleni Ies Falachas leur num 
signific * exilcs • 

Jirusalent a longtemps hcsite avani 
de leur rcconnaltre Ic d;oit de 
n rciour » eu Israel lin 19$?. ils 
iuient â pcinc 2 5CKJ â axoir accoxnpli 
Ic voyagc, akirs oue cettc commu- 
naute pas commc Ies autres comple¬ 
tai! dc 25 000 a 30 000 personnes. 
Jusqu'tci. unc discrete filiere d'cmi- 


Cel de-al treisprezecelea trib al lui Israel obţine, în zilele noastre, recunoaşterea ofl 
cială a rabinilor din Jerusalim. 




Tineri ofiţeri de cavalerie pe Calea Victoriei. De la stânga: Căpitanul Mircea 
Tomescu, Căpitanul Diţescu şi locotenentul G.Magherescu. 

Corneliu Zelea Codreanu, inamicul dinastiei regale. Căpitanul Gărzii de Fier, asasinat de 
Carol al II-lea. 




Semnele răsboiului - decret lege cu caracter secret emis de Carol al II-lea. 








Iuliu Maniu, şeful Partidului Naţional Ţărănesc, asociat cu forţele care au doborît dictatura 
regală a lui Carol al II-lea. 





Regina Maria, «veterană» a primului răsboi mondial, care a contribuit din plin la educaţia 
nepotului ei - imagine din sanatoriu, cu puţin înainte de moarte. 



1 UlJJLAAJUl 


birou smisTic unim 3131 

oatre 

RAPORT C0RTRA1IF0R1LÂTI1 lr,176i 
din 30.1l.19W 

1J Oraşal Ongheni ocupat de trapele oootettoe din 
dlnineaia zilei. 

2J Batalionul 2/Regt.)9 Inf. a foet dezarmat fn ga¬ 
ra Bdlfl de trape sovietice, în ziua de 29.11. Soldaţii 
eorei pl baearabeni opriţi. Unii ofiţeri degradaţi. 
Haloral loioceoa C-tin comandantul batalionului prine 
de rupi fn împrejurări necunoscute.Populaţia eoreeasod 
a ajutat la dezarmare. 

jllntrog personalul C.F.R. din 6la{la Droohia 
/exclusivi şi BdJţt a derutat trupele din tronuri ool- 
portdnd ştiri falşe despre distrugerea podurilor dela 
Unghenl.Şeful gării Bălţi Dusitresou /refugiat ulterior 
fn Ucldoval,nu a dat nician ooncurs ofiţerilor fiind 
inexistent. 

k) Porcii din Sorooa tnarr.al 1 au alaoat camioanele 
destinate eoacuCrii strânse de C.F.R. înpiedeoâr.d eva¬ 
cuarea funcţionarilor şi a f amil iilor militarilor. 

9) La Sorooa au fost Cxpuşoati comisarul tiara fa do 
către avocatul evreu Flecsor. Deasemenea administratorul 
financiar Ghecrghlu,avooatal Stdnosou,Cdpitanul Goorgoso 
dela C.R. CQpitanu 1 Buruiand s’a spânzurat. 

61 Corni trial terorist din Sorooa este formal din 
soocatli Flecsor pi Pisarcvsohi Brazull eto. 

7J iu s’a reluat circulaţia între Pârlita şl 
Unghemi îrtreruptJ din cauza eioomrel produsd aseard. 

SI înainte de retragerea trupelor din Jfliţ *B*#“ 
roase avioane fdoeaa evoluţii lanuând manifeete fii foi 
din ziarul 'Libertatea' ou oonfinat aomamiet. 

91 Ciocniri între populaţia eoreeaeod pi refugiaţi 
pi trupe au avut loc la Ongheni în oureul moptlll eumt 
pi olctime. Au foet rejUatl de rupi şeful eeoţiei C.P.l 
şeful gări i Ongheni eto . preoui pl ofiţeri « 

101 In gara Japi se găsesc iul{i eorei oari vor 
sa se refugieze în Basarabia. 

111 In orapal Jaşi populaţia eJreeasod tn majori¬ 
tate simpatizanta comunista arata pe fa[a bucuria veci¬ 
nătăţii ruşilor la Prut pi arc o atitudine sfidătoare. 
Aceasta atitudine nemulţumeşte pi îmrijotează popula¬ 
ţia româneasca,care vede o agravare a situaţiei în 
viitor . 

Pentru nenţinerca ordinai este necesar a se da în 
garnizoana Jaşi o trupa activa Cntruoât elementele afla¬ 
te la P.S. nu sunt fn ndsurd a face faţă nevoilor - Pâ- 
r.a fn prezent nu s’au luat masurile dictate de etarea 
le mobilizare în ceea'ce priveşte paza oraşalu i. Iven- 
tual Halea unor manifestări comuniste,impune masuri de 

cTgurar.ţa urgente. 

SSFVL BIROULUI SIIIISIIC MILITAR IAŞI 

Lt.Colonel fPaladel 


Document atestând crimele săvârşite de casarii mozaici în Basarabia, în timpul refugiului din 
1940 . 








Conducătorul Statului, Generalul Ion Antonescu, în 1940 







Mareşalul Averescu. 








Viitorii generali Rădescu si Bălăcescu, la începutul carierei lor militare 

Dumitru Dămăceanu (la mijloc) în uniforma de paradă. 




Generalul Argeşam 
Il-lea şi al metresei 







Generalul Petrovicescu 




Viteazul general Radu Korne. 



Pe aeroportul Băneasa, înainte de plecarea spre Germania. Colonelul Elefterescu prinde la 
pieptul Generalului Antonescu ordinul Mihai Viteazul, pierdut şi găsit în forfota aeroportu¬ 
lui. 






întâlnirea dintre Hitler şi generalul Franco. 











în noiembrie 1940, Generalul Antonescu se confruntă cu Ducele Mussolini şi îl 
înfruntă. Trecerea în revistă a gărzii de onoare, Ia sosirea în Italia. 




Conducătorul statului demonstrează în faţa lui Hitler drepturile românilor asupra Transilva¬ 
niei. Dictatorul recunoaşte adevărul istoric şi făgăduieşte anularea Diktatului de la Viena, la 
sfârşitul răsboiului. 

Creatorii Axei Roma-Berlin au impus spiritul agresiv în relaţiile dintre state şi 
triumfalismul în manifestările publice. 



Stalin priveşte satisfăcut semnarea pactului Molotov-Ribbentrop de colaborare sovieto- 
german, Ia 23 august 1940. 




Horthy şi Hitler în 1943. 

Trenul Patria la Chişinău, în 1941. . 

De la stânga: Căpitanul de stat major G.Magherescu, Av.Simionescu, şeful cabinetului lui 

Radu Florescu, maiorul de 


Mihai Antonescu, lt.col.Eugen Galin, căpitanul de stat major 
stat major Nicolae Bălăşescu. 

Pe frontul Doneţului, iunie 1942. 

Căpitan G.Magherescu (stânga), Mareşalul Antonescu 
general german. 


colonelul Radu Davidescu şi 

In tranşee antitanc, infanteriştii germani 
mărşăluiesc spre Est, iar prizonierii unei 
divizii mongole se îndreaptă spre Vest. 



















Instalaţii petrolifere româneşti sub bombardamentele aliate 






Căderea Sevastopolului 

In fruntea diviziei de tancuri, generalii Hube şi von Richthofen privesc spre Stalingrad 





Splendida maşină de răsboi germană, după 
un marş glorios până la Volga şi Uvali, se 
preface într-un cimilir.de fiare vechi. 



Reiragere prin mlaştini 




Scrutând largurile mării, ostaşi români pe dig ., ie Sevastopolului. 



Amiralul Canaris, şeful ABWEHR-ului, 
a sabotat permanent proiectele lui Hitler, 
împiedicându-1 să fabrice bomba atomică, 
pe care nemţii puteau s-o aibe 
cu câţiva ani înaintea americanilor. De 
menţionat că savanţii germani au refuzat să 
construiască infernala maşină a morţii. 





Tillin 


l.n-ftr / 

!-» Rcy»v» 


16 loot 1943 

C'ffM -z 


ŞOKOLOVJ*, 




V 25 tMcambre 1943 

'x OffENS’Vt jQUKOV 




’ounfc 


i aout 194 3 


VAT OUJr, 


fin a oui 194 3 




,/porO)*» 






Fazele ultime ale bătăliei Stalingradului 

Roosevelt, la braţul fiului său, Elliott, strânge mâna lui Churchill, la prima lor întâlnire, cu 
prilejul Conferinţei Atlantice, 4 - 18 august 1941. 




Conferinţa de la Teheran, 29 noiembrie 1943, a celor Trei Mari 
în picioare, de la stânga: Harry L.Hopkins, 

Molotov, W.Averell Harriman, Anthony Eden. 

3 februarie 1945. Sosirea lui Roosevelt pe 
aeroportul din Yalta, la faimoasa Conferinţă 
a celor trei aliaţi. 














La Palatul Livadia, cei Trei Mari împreună cu 
miniştrii lor de externe, au consfinţit transformarea 
Europei de Est în colonie sovietică, pentru experimentarea 
ideologiei comuniste pe populaţii evoluate. 

Familia ambasadorului Frederic Nanu soseşte la Stockholm în toamna anului 







Alexandra Kollontay era o fanatică comunistă, care ducea o viaţă vegetativă, dar 
se bucura de mare consideraţie şi încredere din partea Kremlinului. 








în acest apartament, Alexandra Kollontay a tratat armistiţiul ca reprezentantă ofi¬ 
cială a URSS-ului cu Mareşalul Antonescu, fără a neglija opoziţia întruchipată la 
Stockholm de George Duca, omul complotiştilor Niculescu-Buzeşti şi 
Mocioni-Stârcea. 






















Trupe române pe frontul de la Iaşi, în preziua catastrofei din august 1944 


Churchill şi Roosevelt sunt bine dispuşi, dar partida 
a câştigat-o asprul şi necruţătorul Stalin. 

Poziţia forţelor combatante în Bătălia Moldovei, înainte de retragerea pe linia for¬ 
tificată Focşani-Nămoloasa-Galaţi şi de desprinderea armatei române din com¬ 
plexul armatei germane. Specialiştii militari consideră planul elaborat de Mareşalul 
Antonescu în Bătălia Moldovei drept o capodoperă de strategie şi tactică. Dacă 
unii politicieni au intuit şi au acceptat acest plan, camarila de la Palat a văzut doar 
aspectele de suprafaţă şi interesele de moment ale familiei regale. 






















Mareşalul Ion Antonescu a participat cu un prestigiu fără egal, în fruntea armatei 
române, la bătăliile de eliberare şi reîntregire a hotarelor, în primul şi în cel de-al 
doilea răsboi mondial. 







iloţi americani care au bombardat Ploieşi 

Constantin Vişoianu participă la tratativele 
de armistiţiu cu Aliaţii. 









Colonelul N.Dragomir, militar de valoare, câştigat de partea adversarilor Mareşa¬ 
lului Antonescu. 










România cade victimă superputeriior şi intră 
în zona de influenţă sovietică. La 23 august 
1944 când Bucureştiul capitulează, Parisul 
este eliberat. 

Trupele sovietice pătrund în Bucureşti la 31 august 1944 

Ordinul Victoriei (Pobeda) este răsplata regelui 








Artileria română pregăteşte ofensiva pentru eliberarea Budapestei. 




MINISTERUL AFACERILOR STRĂINE 

Mihai Antonescu, după vizita făcută la Marele Cartier al Fuhrerului, încearcă să-şi 
recupereze documentele. 





După terifiantele evocări, judecăţi critice şi 
procese de conştiinţă, convorbirile de la 
Palma de Mallorca s-au încheiat cu bine. 








Generalul american W.H.Welker şi generalul rus Birjukov, la noua frontieră din¬ 
tre Est şi Vest. Expansiunea sovietică sprijinită de Aliaţii anglo-americani duce la 
sacrificarea intereselor europene şi la îngenuncherea Occidentului. 




Poporul înşelat protestează, se revoltă. 




G.Magherescu şi J.C.Drăgan, după ce au parcurs şi examinat cei mai zbuciumaţi 
ani din istoria naţională, se află la capitolul concluziilor. 

